
SFANŢUL IOAN IACOB ROMANUL 

Sihastrul Contemporan din Ţara Sfântă 



DIN IERIHON 
CĂTRE SION 

adică din lume la cele din înălţime 



Pilde, cugetări, imnuri în versuri 

Şi 

scrieri duhovniceşti. 

Scrisori, cugetări din Sfinţii Părinţi, traduceri, alcătuiri proprii 
despre virtuţi şi patimi, toate cu conţinut moral şi dogmatic. 




Sfântul loan lacob 
leroschimonahul 




însemnare: Ierihon se înţelege 
josnicia vieţii omeneşti, iar 
Sionul este partea cerească sau 
Iesusalimul cel de sus. 

Doamne şi Stăpânul vieţei mele, duhul trândăviei, 
al grijei de multe, al iubirei de stăpânire şi al 
grăirei în deşert, nu mi-1 da mie. 

şi una metanie 

Iar duhul curăţeniei, al gândului smerit, al răbdărei 
şi al dragostei, dăruieşte-1 mie, slugei tale. 

şi une metanie 



Aşa Doamne împărate, dăruieşte-mi mie ca să-mi 
văd greşalele mele şi să nu osândesc pe fratele 
meu, că bine eşti cuvântat, în vecii vecilor. Amin. 

şi una metanie 

TROPARUL 



Către Icoana Născătoarei de Dumnezeu Grabnic Ajutătoare 

(glas 4) 

Către Icoana Născătoarei de Dumnezeu acum să alergăm 
noi cei ce suntem în primejdii şi la ea acum să îngenunchem 
strigând cu durere din adâncul sufletului, degrab ascultă 
rugăciunile noastre Fecioară că Tu eşti apărătoarea noastră 
şi în nevoi grabnică ajutătoare. 

CUVÂNT ÎNAINTE 



Binecuvântat este Dumnezeul nostru cel în Prea Sfânta Treime Tatăl Fiul şi Sfântul Duh, care 
neînţeleasă şi nespusă dragoste are faţă de zidirea Sa - omul - făcându-1 după chipul şi asemănarea 
Lui iar după cădere arătându-i iarăşi dragoste şi milostivire (căci unde este dragoste este şi 
milostivire - "dragostea nu cade niciodată") prin Mântuitorulu lumii Iisus Hristos Mărind pe Prea 
Sfânta Născătoare de Dumnezeu şi Maica Luminii întru cântări, întru scrieri şi laude cinstind-o să o 
slăvim ... de aceea prea iubiţii mei fraţi şi surori întru Domnul cel în Prea Sfânta Treime Mărit, cu 
adâncă smerenie, pocăinţă şi umilinţă, 

Veniţi să ne închinăm împăratului nostru Dumnezeu. 

Veniţi să ne închinăm la Hristos împăratul nostru Dumnezeu. 

Veniţi să ne închinăm şi să cădem la însuşi Hristos împăratul şi Dumnezeul nostru şi cu toţii să-1 
mărim, să-i mulţumim, să ne rugăm şi neîncetat să-i chemăm Sfântul Nume, nespusa bunătate şi 
milostivire, mulţumindu-i că ne-a dat un Sfânt mijlocitor celor de o limbă, un cin şi o credinţă, 
Sfântul şi smeritul Ieroschimonal Ioan Iacob Românul de la Hozeva. 

După cum vedeţi, la scris nu am îndemânare, stângaci şi prost mă simt, de aceea mă rog Sfântului 
să-mi ierte îndrăzneala şi prostia şi celor cu viaţa curată care teologhisesc cu fapta şi cuvântul, căci 
având un suflet curat uşor îţi dai seama de plămada aluatului, dar cuvintele mele sânt prea 
neputincioase, de aceea aş îndemna celor ce vor a-şi mângâia sufletul să guste din "fărâmiturile lui 
sufleteşti" şi să-şi "îndulcească" sufletul cu mierea scrierilor sale din aceasta carte, iar care se vor 
folosi să-1 roage şi împreună să se roage să mijlocească Domnului să-mi dea iertare şi mântuire. 

I.G. 




Sfintele Moaşte întregi ale Sfântului Ioan de la Iordan, Ieroschimonahul Român 
născut în 1913 şi trecut la Domnul în 1960. Foarte nevoitor în viaţa pustnicească 
şi râvnitor al credinţei strămoşeşti (a Ortodoxiei şi a Calendarului Ortodox cel 
vechi). A vieţuit în Pustiul Iordanului şi în Mănăstirea Hozeva. 

Troparul Sfântului 



întru Tine, Părinte, cu osârdie s-a mântuit cel după chip, că luând 
Crucea ai urmat lui Hristos şi lucrând ai învăţat să nu se uite la trup, 
căci este trecător, ci să poarte grijă de suflet, de lucrul cel nemuritor. 
Pentru aceasta şi cu îngerii împreună se bucură, Cuvioase Părinte 
Ioane, duhul tău. 

Prefaţă 



la Opera Sfântului Ioan Iacob, Ieroschimonahul din Pustiul Iordanului, Român născut în 
1913 în România, comuna Horodiştea, judeţul Dorohoi, şi trecut în Grădina Domnului în 
1960 la Schitul Sfânta Ana din Mănăstirea Gheorghe Hozevitul situată între Ierihon şi 
Ierusalim. 

Sfântul Ioan de la Iordan a scris poezii şi proză. 

Ucenicul Sfântului, schimonahul Ioanichie, a publicat o parte din opera lui în două tomuri: 

Tomul 1 sub titlul: Hrană duhovnicească, carte cu cele mai minunate şi umilicioase cugetări, care 
suie pe om cu sufletul la cer, carte tipărită în 1968 în Ierusalimul vechi. 

Tomul al 2-lea sub titlul: Hrană duhovnicească, carte cu vedenii înfricoşătoare şi scrieri prea 
minunate, care ajută sufletului să scape de la moarte, tipărită în Ierusalim la 1970. 

Ambele volume cu aceste aprobări: "Se tipăreşte cu aprobarea şi binecuvântarea Prea Fericitului 
Părintelui Nostru şi Patriarh al Ierusalimului D. D. Benedict I" 

Ambele tomuri au binecuvântarea Arhiepiscopului de Kiriacopoleos Aristovul, după cum urmează: 

Prolog 

Dorul spre curţile Domnului şi vieţii pustniceşti, după pilda părinţilor celor mari ai Bisericii noastre 
drept credincioase, a atras din tânăra vârstă după ce a terminat clasele liceale, pe Ilie fiul lui Maxim 
şi Ecaterinii Iacob, în Mănăstirea Neamţ din Moldova, unde s-a făcut călugăr în 1933 în vârstă de 
23 de ani şi i-a pus numele în călugărie Ioan, trecând prin multe ascultări. 

Dar cetind cu multă atenţie şi seriozitate viaţa Sfinţilor care au întemeiat aşezământul vieţii 
monahiceşti în Palestina a Sfântului Teodosie începătorul vieţii de obşte, a Sfântului Iftimie cel 
Mare şi a Sfântului Sava cel Sfinţit, s-a aprins cu dor fierbinte ca să vie la Ierusalim ca să scoată 
mai de aproape din izvorul cel Dumnezeiesc al vieţii pustniceşti. Şi din anul 1936 s-a închis în 
Lavra Sfântului Sava cel Sfinţit făcându-se pildă în ascultarea vieţii monahiceşti. 

în anul 1946 a fost chemat să servească Schitul Românesc din valea Iordanului şi e hirotonisit preot 
ca Egumen şi slujitor la Schit unde a stat peste 6 ani de zile, râvnind viaţa Sf. Măria Egipteanca. 

Şi pentru că dorea o viaţă mai singuratecă, a venit şi s-a aşezat într-o peşteră din pustiul Sf. 
Mănăstiri Hozeva nevoinduse în post şi rugăciuni, vorbind cu Dumnezeu ziua şi noaptea peste 8 ani 
de zile, unde a scris aceste versuri lirice Hrană Duhovnicească, înălţându-se sufleteşte către cele de 
sus până când 1-a chemat Domnul în anul 1960 fiind înmormântat în aceeaşi peşteră în care s-a 
nevoit din acest loc prăpăstios, de Monahul Ioanichie, fiind în vârstă de numai 47 de ani. 

In Ierusalim 
25 Noiembrie 1963 (V C) 
ARHIEPISCOPUL DE KIRIACOPOLEOS ARISTOVUL 

Tradusă din greceşte 

în Tomul 1, la pagina 9, părintele schimonah are aceste cuvinte foarte folositoare: 

O MICĂ LĂMURIRE 

Viaţa creştinilor şi obiceiurile creştinilor 

Mărimea învăţăturii creştine, viaţa neprihănită a Mântuitorului, zelul fără de pereche al Sfinţilor 
Apostoli în propovăduirea cuvântului Evangheliei, jertfirea vieţii lor şi a mii şi milioane de martiri, 
trebuiau să aibă neapărat ca urmare, în rândurile credincioşilor, o exemplară viaţă religioasă şi 
morală. 

Originea şi puterea dumnezeiască a creştinismului trebuia să se dovedească şi pe acest teren al vieţii 
practice de toate zilele, pentru că după felul de viaţă pe care o duce cineva se judecă credinţa, 
religiunea sa. 

"După roadele lor îi veţi cunoaşte - zice Mântuitorul - căci nu se culeg struguri din spini, nici 
smochine din ciulini". 

într-adevăr viaţa creştinilor din primele veacuri a şi fost la înălţimea învăţăturii Domnului. Creştinii 
numeau fraţi pe toţi oamenii, de orice neam, de orice stare socială, căci toţi sunt fii ai lui Dumnezeu, 
Tatăl ceresc. Aşa de departe mergea iubirea frăţească dintre primii creştini, că în unele biserici, ca 
de pildă cea de la Ierusalim, pe vremea Sfinţilor Apostoli, se ducea viaţă de obşte. Pretutindeni unde 
se aflau creştini, robia era desfiinţată, femeia era pusă pe aceeaşi treptă cu bărbatul, străinii ospătaţi, 
copii crescuţi în frica lui Dumnezeu şi în respect faţă de părinţi şi de cei mari, bolnavii şi cei săraci 
erau îngrijiţi, cu un cuvânt viaţa creştină era un model, o viaţă cum nu se mai văzuse până atunci, 
între creştini nu se găseau criminali, călcători de jurământ, destrăbălaţi, hoţi, cămătari şi altele de 
acest fel. 

Făgăduiala solemnă pe care o dădea fiecare la primirea botezului că "se leapădă de satana şi de toţi 
îngerii lui şi de toată servirea lui", conduse la ideea că viaţa este o luptă cu lumea şi cu diavolul şi 
că creştinul este SOLDAT AL LUI HRISTOS. 

Datoria de soldat al lui Hristos impunea creştinilor ca să se ferească de anumite lucruri practicate de 
păgâni şi mai ales de acelea care stau în legătură cu închinarea de idoli. Tot pentru acest motiv ei nu 
se duceau la teatre, la circuri, ei trebuiau să fugă de ospeţe, de dansuri şi de jocurile de noroc. 

Regula după care creştinul trebuia să se conducă în alegerea şi practicarea ocupaţiunii în petreceri 
erau cuvintele Sf. Apostol Pavel: "TOATE ÎMI SUNT SLOBODE DAR NU TOATE ÎMI SUNT 
DE FOLOS". 

Creştinii din acest timp se deosebeau mult de păgâni - cum zice un sfinţit scriitor de atunci - prin 
aceea că "ei erau în trup dar nu trăiau după trup, locuiau pe pământ, dar trăiau în ceruri". 

Aceeaşi sfinţenie care se observa în viaţa publică a creştinilor, o găsim şi în viaţa lor cinstită. 
Căsătoria era taină sfântă şi viaţa familială o arenă pe întinsul căreia se puneau în practică toate 
ideile creştine. Tirania bărbatului faţă de soţie şi de copii era necunoscută, nerespectul copiilor faţă 
de părinţi nu se pomenea, luxul în îmbrăcăminte şi podoabe de tot felul lipsea. în locul acestora, 
dragostea cea mai desăvârşită şi întrecerea nobilă în practicarea virtuţilor domnea între toţi membri 
familiei. Orice lucru începea şi se sfârşea cu facerea semnului Sfintei Cruci. Mulţi creştini nu se 
mulţumeau cu ducerea aceluiaşi fel de viaţă ca toţi ceilalţi, ci căutau să se distingă prin postire mai 
îndelungată şi mai aspră, prin rugăciuni, prin cugetări duhovniceşti, prin citirea cărţlor sfinte, prin 
abţinerea de la căsătorie şi prin împărţirea avutului lor la săraci. Prin aceste mijloace credeau ei că 

pot ajunge la un mai înalt grad de perfecţiune morală şi că prin urmare vor dobândi mai uşor 
mântuirea sufletului lor. 

Felul acesta de viaţă s-a numit aschisis adică exercitare în virtute, iar care trăiau în această nevoinţă 
se numeau pustnici, monahi sau călugări. 

Cu timpul, unii din aceşti nevoitori urmând exemplul Sfântului Prooroc Ilie, al Sfântului Ioan 
Botezătorul şi al Mântuitorului, se retrăgeau în locuri pustii unde trăiau toată viaţa în post şi în 
rugăciune şi în cugetarea celor sfinte. 

Unul dintre cei din urmă nevoitori ai cinului monahicesc şi râvnitor al tradiţiilor strămoşeşti ale 
Sfintei noastre Credinţe Ortodoxe de Răsărit a fost Cuviosul părintele nostru Ieroschimonahul Ioan 
care şi-a pus toată sârguinţa spre a o păzi cu toată scumpătatea. Râvna Părintelui Ioan pentru 
mântuire o va înţelege fiecare cititor din scrierile şi cugetările lui pe care le vom însemna pe fiecare 
la rândul lor cu ajutorul lui Dumnezeu. 

de Monahul Ioanichie 



în Tomul al doilea, părintele Ioanichie are această prefaţă: 

PREFAŢĂ 

La Cărticica de faţă, Tomul al 2-lea 

Cu darul Domnului nostru Iisus Hristos, şi ajutorul Prea Sfintei Stăpânei noastre de Dumnezeu 
Născătoare şi Grabnice Ajutătoare, în vara anului 1968, cu multe greutăţi, am reuşit a tipări o parte 
din scrierile Cuviosului Părintelui Ioan Ieroschimonahul. Şi, pe cât s-a putut, am împărţit aceste 
cărţi pe la fraţii noştri români din străinătate unde sunt foarte puţini care mai ştiu româneşte. Cu 
ajutorul trimis din partea celor mai buni creştini, care au răspuns fiecare cu ce i-a lăsat inima, m-am 
grăbit să dau la lumina Tiparului puţine după cât mă ajută puterile materiale. Cele scrise în această 
carte sunt cele mai adânci taine descoperite de îngerul Domnului la Sfinţii cei din vechime. Şi altele 
din practica vieţii lor. Care, fiind luminaţi de Duhul Sfânt, le-au scris pentru mântuirea noastră. 
Părintele Ioan cunoscând bine limba greacă şi citind cărţile Sfinţilor Părinţi pentru mântuirea 
sufletului, s-a sârguit să traducă şi în româneşte câteva, care sunt principale, pentru a le şti toţi 
creştinii, Mireni şi Monahi, care doresc să-şi mântuiască sufletul. 

Doresc şi rog bunătatea lui Dumnezeu cea mare, ca nici un creştin care ştie să citească româneşte să 
nu rămână fără să aibă cunoştinţă de aceste scrieri foarte folositoare de suflet, care s-au tipărit până 
acum în Tomul cel dintâi şi în cel de acum al doilea. 

Şi ce se va folosi să pomenească la sfintele rugăciuni şi pe cei ce s-au ostenit la scrisul şi tipăritul 
acestei cărţi. 



De Monahul Ioanichie 



8 Februarie 1970 (S.V.) 
Schitul Sfântei Ana, Mănăstirea Hozeva 

în prezenta ediţie a operelor Sfântului Ioan de la Iordan s-a căutat să se treacă întreaga lui operă, 
care se află în două Manuscrise originale, care se păstrează la Sfântul Munte Athos. 

Cu toate acestea, s-ar putea ca să se mai găsească poezii şi proză pe la părinţi şi maici din Ţara 
Sfântă, căci Sfântul Ioan a fost o legătură strânsă între aceştia şi duhovnicul Sava, din Mănăstirea 
Sfântului Sava, care era Aromân din Macedonia şi părintele duhovnicesc al tuturor românilor din 
Ţara Sfântă. 

Sfântul Ioan de la Iordan fiind înzestrat cu multă sensibilitate şi având o înaltă viaţă morală şi 
duhovnicească, a rupt fărâmituri din sufletul lui şi le-a pus pe hârtie pentru mântuirea fraţilor 
români din Ţara Sfântă şi din toate colţurile pământului. în scrierile lui, el se ocupă şi de diaspora 
românească. 

Iată ce zice el în scrisoarea adresată fraţilor şi surorilor întru Domnul din 10 iunie 1954: 

"Mi-ar fi cu neputinţă să alcătuiesc stihuri până nu simt adânc în inima mea ceea ce scriu. Cuvintele 
stihurilor izbucnesc din inimă ca nişte scântei dintr-o cremene; dar asta se întâmplă numai atunci 
când cremenea inimii este lovită de amnarul bucuriei sau al durerii, al mustrării pentru păcate sau al 
recunoştinţei faţă de milostivul Dumnezeu. Ceea ce nu simt, eu nu pot cânta în versuri, adică nu pot 
împleti cuvinte în stihuri care să mişte inima altora. 

Când scriu ceva mişcător simt o durere în inimă, ca şi cum stihurile ar fi nişte fărâmituri 
despicate din însăşi inima mea zdrobită, de aceea şi cuvintele curg însoţite de lacrimi uneori. 
Pentru asta adevăratele stihuri mişcă pe cititori aproape aşa cum a fost mişcată şi inima celui ce 
a scris. " 

Sfântul Ioan s-a ocupat foarte mult de a învăţa pe fraţii români de pretutindeni, de a se despătimi şi 
a se îmbrăca în virtuţi cu scopul de a ajunge la Rugăciunea curată şi la contemplaţie. 

Să reamintesc aici pe scurt cele două Taine principale: 

Taina Pocăinţei şi Taina Euharistiei 

Despre Taina Pocăinţei sau a Mărturisirii, Sfântul Ioan vorbeşte în mai multe capitole din opera sa, 
ceea ce arată importanţa mare ce o are această Taină, ca al doilea Botez. 

Urmează aici un succint rezumat despre cele două Taine. 

Taina Pocăinţei. Pocăinţa este Taina în care Dumnezeu iartă, prin preotul duhovnic, păcatele 
creştinilor, care le mărturisesc şi se căiesc sincer, cu inimă înfrântă şi smerită (cum zice proorocul 
David) şi cu hotărârea neclintită de a nu le mai face. Pocăinţa este ca al doile Botez. 

Taina Pocăinţei a fost instituită de Mântuitorul Hristos, după învierea din morţi, când a suflat asupra 
Sfinţilor Apostoli şi le-a zis: "Luaţi Duh Sfânt, cărora veţi ierta păcatele, le vor fi iertate, cărora le 
veţi ţine, vor fi ţinute". Ioan 20/22-23. Prin iertarea păcatelor creştinul redobândeşte starea de 
nevinovăţie, pe care a primit-o la Botez, căci zice Domnul " cărora veţi ierta păcatele, vor fi iertate", 
în momentul primirii iertării, credinciosul scapă de robia păcatului şi intră în comuniune cu 
Dumnezeu, Creatorul său, conştiinţa se linişteşte, căci păcatul din om aduce nelinişte şi tulburare, 
în scopul vindecării de păcate, duhovnicul poate impune o epitimie sau cum se zice un canon; de 
exemplu, unui zgârcit, îi impune să facă milostenie, unui fumător îi impune postul, unui desfrânat îi 
impune metanii, post şi la toţi obligatoriu priveghere multă cu rugăciune neîncetată. 

După gravitatea păcatului, duhovnicul poate să amâne dezlegarea de păcate pentru un timp, în care 
impune epitimiile, care constituie o doctorie de vindecare. Pocăinţa sau Mărturisirea trebuie să se 
facă cel puţin în cele patru posturi ale anului, dar ea trebuie făcută mult mai des, pentru că omul e 
supus păcatului şi sub păcat nu poate progresa pe scara valorilor spirituale. Mărturisirea este 
curăţirea sufletului, cum spune Sfântul Ioan Evanghelistul în epistola 1 Ioan 1-9: "Dacă ne 
mărturisim păcatele noastre, El este credincios şi drept ca să ne ierte păcatele şi să ne curăţească pe 
noi de toată nedreptatea". 

Sfânta Euharistie sau împărtăşania este Taina în care, sub chipul pâinei şi al vinului, se 
împărtăşeşte credinciosului însuşi Trupul şi Sângele Domnului nostru Iisus Hristos, spre iertarea 
păcatelor şi spre viaţa de veci, înfăţişându-se totodată, real şi nesângeros, Jertfa de pe Cruce a 
Mântuitorului. Această Taină se aduce de asemenea ca jertfă pentru toţi vii şi morţii în nădejdea 
învierii şi a vieţii de veci. Instituirea acestei Taine s-a făcut la Cina cea de Taină din Joia Mare: 
"Luaţi, mâncaţi. Acesta este trupul Meu. Care se frânge pentru voi spre iertarea păcatelor. Beţi 
dintru acesta toţi, acesta este Sângele Meu, al Legii celei noi, care pentru voi şi pentru mulţi se 
varsă pentru iertarea păcatelor". La fel se spune şi în Ioan 6-54: "Cel ce mănâncă trupul Meu şi bea 
sângele Meu, are viaţă veşnică şi eu îl voi învia în ziua cea de apoi". Ce cale uşoară ne-a dat 
Dumnezeu pentru iertarea păcatelor şi noi rămânem în păcate şi murim şi mergem în iad, pierzând 
viaţa veşnică! Dar ce este viaţa veşnică? Spune Sfântul Apostol Ioan în Ioan 17-3: "Şi aceasta este 
viaţa veşnică: să Te cunoască pe Tine singurul Dumnezeu adevărat şi pe Iisus Hristos pe care L-ai 
trimis". Deci scopul vieţii pe pământ este cunoaşterea lui Dumnezeu, care are ca început iertarea 
păcatelor şi apoi comuniunea cu Dumnezeu, care se obţine prin mărturisire şi împărtăşire. Foarte 
important: împărtăşirea se poate face numai după mărturisire şi dezlegarea de păcate dată de 
părintele duhovnic. Viaţa creştinului trebuie să se continue zi de zi prin întărirea credinţei, prin 
citirea de cărţi sfinte, prin meditaţie la viaţa Mântuitorului, la patimile Sale, dar mai ales prin 
rugăciunea neîncetată. Creştinismul este trăire şi trăirea este rugăciune, care este hrana sufletului. Să 
nu ne speriem, că noi nu suntem singuri: Hristos lucrează în noi în mod teandric. Este modul 
teandric al lui Nichifor Crainic, descris în cartea Nostalgia Paradisului. Rugăciunea neîncetată duce 
la libertate. Dacă oamenii ar fi în rugăciune, Dumnezeu i-ar ajuta şi n-ar mai fi dictatori, ucideri, 
jafuri, asupreli, teroare etc. Dumnezeu ne dă în mâna celui mai rău. Rugăciunea neîncetată nu cere 
timp în plus faţă de ocupaţiile ce le-am avut până acum. în timpul călătoriilor cu trenul, autobuzul, 
la plimbare, o pauză în timpul lucrului la ateliere, în recreaţie la şcoli, evitarea de convorbiri inutile 
şi contradictorii şi chiar în timpul lucrului când mintea nu e ocupată cu calcule, să zică fiecare în 
continuu un buchet de rugăciuni sau versete din Psalmi sau din Noul Testament, pe care să le înveţe 
pe de rost şi să le repete mereu, ajutat de darul lui Dumnezeu. 



RUGĂCIUNILE PE CARE TREBUIE SA LE ŞTIE PE DINAFARĂ ORICE CREŞTIN 

întîi să iei seama să faci crucea dreaptă simţind când atingi cele trei degete la frunte, la pântece sub 
piept, la umărul drept şi la umărul stâng, aplecându-te cu mâna până la pământ: 

1. Pentru rugăciunile Sfinţilor Părinţilor noştri, Doamne Iisuse Hristoase, Fiul lui Dumnezeu, 
miluieşte-ne pe noi. Amin. 

Slavă ţie Dumnezeul nostru, slavă ţie. 

2. împărate ceresc, Mângâietorule, Duhul adevărului, care pretutindenea eşti şi pe toate le 
împlineşti, Vistierul bunătăţilor şi dătătorule de viaţă, vino şi te sălăşuieşte întru noi, şi ne curăţeşte 
de toată spurcăciunea, şi mântuieşte Bunule sufletele noastre. 

3. Sfinte Dumnezeule, Sfinte tare, Sfinte fără de moarte, miluieşte-ne pe noi. 
Slavă Tatălui, şi Fiului şi Sfântului Duh, şi acum şi pururea şi în vecii vecilor. Amin. 

4. Prea Sfântă Treime, miluieşte-ne pe noi. Doamne curăţeşte păcatele noastre. Stăpâne, iartă 
fărădelegile noastre. Sfinte, cercetează, şi vindecă neputinţele noastre pentru numele Tău. 

Doame miluieşte. (de trei ori) 

Slavă Tatălui, şi Fiului şi Sfântului Duh. 

Şi acum şi pururea şi în vecii vecilor. Amin 

5. Tatăl nostru care eşti în ceruri, sfinţească-se numele Tău, vie împărăţia Ta, facă-se voia Ta, 
precum în cer şi pe pământ, pâinea noastră cea spre fiinţă, dă-ne-o nouă astăzi, şi ne iartă nouă 
greşelile noastre, precum şi noi iertăm greşiţilor noştri, şi nu ne duce pe noi în ispită, ci ne izbăveşte 
de cel viclean. 

Pentru rugăciunile Sfinţilor Părinţilor noştri, Doamne Iisuse Hristoase, Fiul lui Dumnezeu, 
miluieşte-ne pe noi. Amin. 

Doame miluieşte. (de douăsprezece ori) 

6. Veniţi să ne închinăm împăratului nostru Dumnezeu. 

Veniţi să ne închinăm şi să cădem, la Hristos împăratul nostru Dumnezeu. 

Veniţi să ne închinăm şi să cădem, la însuşi Hristos, împăratul şi Dumnezeul nostru. 

PSALMUL 50 

Miluieşte-mă Dumnezeule după mare mila Ta, 

Şi după mulţimea îndurărilor Tale, şterge fărădelegea mea, 

Mai vârtos mă spală de fărădelegea mea, şi de păcatul meu mă curăţeşte, 

Că fărădelegea mea eu o cunosc, şi păcatul meu înaintea mea este pururea, 

Ţie unuia am greşit, şi rău înaintea Ta am făcut, ca să Te îndreptezi întru cuvintele Tale, şi să 
biruieşti când vei judeca Tu. 

Că iată întru fărădelegi m-am zămislit, şi în păcate m-a născut maica mea, 

Că iată adevărul ai iubit: cele nearătate şi cele ascunse ale înţelepciunii Tale mi-ai arătat mie. 

Stropi-mă-vei cu Isop şi mă voi curaţi; spăla-mă-vei, şi mai vârtos decât zăpada mă voi albi. 

Auzului meu vei da bucurie şi veselie, bucura-se-vor oasele cele smerite, 

întoarce faţa Ta de către păcatele mele, şi toate fărădelegile mele ştergele, 

Inimă curată zideşte întru mine Dumnezeule, şi duh drept înnoieşte întru cele dinlăuntru ale mele. 
Nu mă lepăda de la faţa Ta, şi Duhul Tău cel sfânt nu-L lua de la mine. Dă-mi mie bucuria mântuirii 
Tale, şi cu duh stăpânitor mă întăreşte. învăţa-voi pe cei fără de lege căile Tale, şi cei necredincioşi 
la Tine se vor întoarce. Izbăveşte-mă de sângiuiri Dumnezeule, Dumnezeul mântuirii mele; bucura- 

se-va limba mea de dreptatea Ta. Doamne, buzele mele vei deschide, şi gura mea va vesti lauda Ta. 
Că de-ai fi voit jertfă, ţi-aş fi dat, arderile de tot nu le vei binevoi. 

Jertfa lui Dumnezeu, Duhul umilit, inima înfrântă şi smerită Dumnezeu nu o va urgisi. Fă bine, 
Doamne, întru bunăvoirea Ta Sionului, şi să se zidească zidurile Ierusalimului. Atunci bine vei voi 
jertfa dreptăţii, prinosul şi arderile de tot, atunci vor pune pe altarul Tău viţei. 

7. CREZUL 

Cred într-unui Dumnezeu, Tatăl Atotţiitorul, făcătorul cerului şi al pământului, văzutelor tuturor şi 
nevăzutelor. Şi întru unul Domnul Iisus Hristos, Fiul lui Dumnezeu, unul născut care din Tatăl s-a 
născut, mai înainte de toţi vecii. Lumină din Lumină, Dumnezeu adevărat, din Dumnezeu adevărat, 
născut nu făcut, cel de o Fiinţă cu Tatăl, prin care toate s-au făcut. 

Care pentru noi oamenii şi pentru a noastră mântuire s-a pogorât din ceruri şi s-a întrupat de la 
Duhul Sfânt, şi din Măria Fecioara, şi s-a făcut om. Şi s-a răstignit pentru noi, în vremea lui Pilat 
din Pont, şi a pătimit şi s-a îngropat şi a înviat a treia zi după scripturi. Şi s-a înălţat la ceruri, şi sade 
de-a drepta Tatălui. Şi iarăşi va să vie cu slavă, să judece viii şi morţii, a cărui împărăţie nu va avea 
sfârşit. Şi întru Duhul Sfânt, Domnul, de viaţă Făcătorul, Care din Tatăl purcede. Cela ce împreună 
cu Tatăl şi Fiul este închinat şi slăvit, Care a grăit prin prooroci. într-una Sfântă, sobornicească şi 
Apostolească biserică. Mărturisesc un Botez întru iertarea păcatelor, Aştept învierea morţilor şi 
viaţa veacului ce va să fie; Amin. 

8. Cuvine-se cu adevărat să te fericim Născătoare de Dumnezeu, cea pururea fericită şi prea 
nevinovată şi Maica Dumnezeului nostru. Ceea ce eşti mai cinstită decât Heruvimii, şi mai slăvită 
fără de asemănare decât Serafimii, care fără stricăciune pe Dumnezeu Cuvântul ai născut, pe tine 
cea cu adevărat Născătoare de Dumnezeu, te mărim. 

9. SLAVOSLOVIA 

Slavă întru cei de sus lui Dmnezeu, şi pe pământ pace, întru oameni bună voire. Lăudămu-Te, bine 
Te cuvântăm, închinămu-ne Ţie slăvimu-Te, Mulţumim Ţie pentru slava Ta cea mare. Doamne 
împărate ceresc Dumnezeule, Părinte Atotţiitorule, Doamne Fiule Unule născut, Iisuse Hristoase şi 
Duhule Sfinte, Doamne Dumnezeule, Mieluşelul lui Dumnezeu, Fiul Tatălui cel ce ridici păcatul 
lumii, miluieşte-ne pe noi, cel ce ridici păcatele lumii. Primeşte rugăciunea noastră, cel ce şezi de-a 
dreapta Tatălui şi ne miluieşte pe noi. Că Tu eşti unul Sfânt, Tu eşti unul Domnul Iisus Hristos, 
întru slava lui Dumnezeu Tatăl. Amin. 

în toate zilele bune te voi cânta şi voi lăuda numele Tău în veac, şi în veacul veacului. 

Doamne scăpare te-ai făcut nouă, în neam şi în neam, eu am zis: Doamne miluieşte-mă, vindecă 
sufletul meu, că am greşit Ţie, Doamne către Tine am scăpat, învaţă-mă să fac voia Ta, că Tu eşti 
Dumnezeul meu. Că la Tine este izvorul vieţii, întru lumina Ta vom vedea lumină. Tinde mila Ta 
celor ce te cunosc pe Tine. 

învredniceşte-ne Doamne în ziua această fără de păcat să ne păzim noi. Bine eşti cuvântat Doamne, 
Dumnezeul Părinţilor noştri, şi lăudat şi prea slăvit este numele Tău în veci. Amin. 

Fie Doamne mila Ta spre noi, precum şi noi am nădăjduit întru Tine. 

Bine eşti cuvântat Doamne, învaţă-mă îndreptările Tale. Bine eşti cuvântat Doamne, înţelepţeşte-mă 
cu îndreptările Tale. Bine eşti cuvântat Sfinte, luminează-mă cu îndreptările Tale. 

Doamne, mila Ta este în veac, lucrurile mâinilor Tale nu le trece cu vederea. 

Ţie se cuvine laudă, Ţie se cuvine cântare, Ţie slavă se cuvine, Tatălui şi Fiului şi Sfântului Duh, 
acum şi pururea şi în vecii vecilor. Amin. 

însemnare 

Aceste rugăciuni să le zicem rar şi cu multă atenţie (luare aminte). Trebuie să le zică fiecare creştin 
dimineaţa la sculare şi seara la culcare şi în timpul zilei şi al nopţii, cât mai des posibil. 

La fel să zică şi rugăciunea aceasta: 

Doamne lisuse Hristoase, Fiul lui Dumnezeu, 
miluieşte-mă pe mine păcătosul. 



CUVÂNT DE MARE FOLOS 



Care ne învaţă cum trebuie să înţelegem RUGĂCIUNEA LUI IISUS 

A întrebat Sfântul Macarie pe îngerul Domnului, care i s-a arătat spre a-1 învăţa tainele cele neştiute 
şi a zis: 

Te rog, spune-mi mie ce rugăciune se potriveşte monahului ? 

Şi i-a zis lui: Dacă omul este cu ştiinţă de carte, să zică Psalmii lui David (Psaltirea) sau: Doamne 
lisuse Hristoase miluieşte-mă pe mine păcătosul. Această rugăciune este cea mai puternică şi cea 
mai uşor de zis. Căci mulţi dintre cei cu ştiinţă de carte au părăsit pe toate şi numai zicând această 
rugăciune s-au mântuit. Căci această rugăciune pot s-o zică şi tinerii şi bătrânii şi bărbaţii şi femeile 
şi Monahii şi Monahiile şi cei învăţaţi şi cei fără de ştiinţă de carte şi cei isteţi şi cei simpli. Care 
vrea să se mântuiască aceasta să zică şi ziua şi noaptea şi în casă şi pe drum şi stând şi mergând. Ori 
de călătoreşte ori de lucrează aceasta să zică cu dorinţă şi cu râvnă. Căci e de ajuns pentru toţi cei ce 
vor să se mântuiască. 

în cartea cea dintâi, către Tesaloniceni, Sfântul Apostol Pavel scrie: "Neîncetat să vă rugaţi" . 

Sfinţii Părinţi tâlcuind aceste cuvinte spun că: "a ne ruga neîncetat" înseamnă a pomeni numele 
celui sfânt al Domnului în toată vremea. 

Mai arătat se vede aceasta în cartea cea către Filipeni, unde Sf. Apostol Pavel scrie: 

"întru numele lui Iisus tot genunchiul să se plece, ale celor cereşti şi ale celor pământeşti şi ale celor 

de dedesubt şi toată limba să mărturisească că Domn este Iisus Hristos, întru slava lui Dumnezeu 

Tatăl". 

Sfântul Ioan Carpatiul zice că atunci când rostim Rugăciunea lui Iisus, (adică "DOAMNE IISUSE 
HRISTOASE FIUL LUI DUMNEZEU, miluieşte-mă pe mine păcătosul", ... atunci zice că la 
fiecare chemare a sfântului Său Nume, Domnul ne răspunde în chip tainic: 

"Fiule, iertate să-ţi fie păcatele tale ..." 

Iar Sfântul Ioan Gură de Aur zice că oricât de păcătoşi am fi noi, rugăciune aceasta ne curăţeşte, 
când o facem din inimă. 

Nu este altă armă puternică în cer şi pe pământ decât chemarea cea sfântă a Domnului Nostru Iisus 
Hristos. 

Când rostim începutul acestei rugăciuni adică: "DOAMNE IISUSE HRISTOASE FIUL LUI 
DUMNEZEU" atunci noi mărturisim în scurt toate Tainele Credinţei noastre, căci (după cum spun 
unii dintre Sfinţii Părinţi) aceste cuvinte cuprind în ele toată Sf. Evanghelie pe scurt. 

Acestea sunt cele cinci cuvinte, despre care pomeneşte Sf. Apostol Pavel în Cartea cea către 
Corinteni, unde zice: 

"Voiesc mai bine cinci cuvinte cu mintea, decât zece mii de cuvinte cu limba". 

Pentru aceasta şi Rugăciunea lui Iisus se mai zice şi "Rugăciunea minţii". Iar când mai rostim şi 
celelalte cuvinte din Rugăciunea lui Iisus adică: "miluieşte-mă pe mine păcătosul", atunci noi 
mărturisim nevrednicia şi josnicia noastră, cerând de la Domnul milă, căci dacă avem mila Lui, 
atunci toate cele bune le avem. 

Deci Rugăciunea aceasta cuprinde în mărturisirea Credinţei şi cererea noastră pentru mântuire. 

Doamne Iisuse Hristoase Fiul lui Dumnezeu 
miluieşte-mă pe mine păcătosul (păcătoasa). 

Şi 

Prea Sfântă Născătoare de Dumnezeu 

mântuieşte-mă pe mine păcătosul (păcătoasa). 



Opera Sfântului Ioan Iacob s-a împărţit în patru părţi 

Partea I. în general versuri umilicioase cu învăţături pentru dezbrăcarea de patimi şi îmbrăcarea în 
virtuţi spre a înlesni drumul spre Rugăciune lui Iisus. 

întăritoare sunt cuvintele Sfintei Perpetua, care zice: 

"O, Doamne, ce bucurie este să moară cineva pentru Tine!" 

O problemă gingaşă şi importantă, o scoate în evidenţă prin poeziile şi scrisorile referitoare la 
duhovnicul Sava, trăitor în Lavra Sfântului Sava cel Sfinţit. 

Duhovnicul se pune chezaş în faţa lui Dumnezeu pentru fiii lui duhovniceşti. Dacă viaţa fiilor 
duhovniceşti nu este bună, aceasta apasă pe umerii duhovnicului, care este supus la diferite 
încercări. Fiii duhovniceşti au datoria ca să se roage pentru duhovnicul lor atât cât este în viaţă cât şi 
după moarte. Rugăciunea pentru duhovnic este o datorie. 

Partea a Ii-a cuprinde în general proză cu scrisori, culegeri dinSfmţii Părinţi, alcătuiri proprii, 
traduceri etc. 

Sfântul Ioan tratează în detaliu despre blestemul cel necurat, despre chemarea celui rău, despre 
întristare şi deznădejde, despre a nu judeca pe alţii şi în special pe clerici, despre clevetire, la care 

dă Pecetea Sfântului Vasile cel Mare: "Oricine se va afla clevetind pe altul sau ascultând pe cel ce 
cleveteşte (fără să-1 mustre) să se afurisească". înfricoşător este acest canon al Marelui Vasile, pe 
care noi îl neglijăm. Foarte mare importanţă dă Sfântul Ioan Tainei Mărturisirii pe care o tratează 
pe larg în multe capitole. 

Foarte frumos vorbeşte despre Sfântul Daniil Sihastrul, contemporan cu Marele Voievod Ştefan cel 
Mare, care a ascultat pe sfânt şi a reuşit să apere ţara de turci. 

Partea a IlI-a cuprinde Acatistul Sfântului Ioan Iacob, Prohodul Maicii Domnului etc. 

Partea a IV-a conţine traduceri foarte folositoare din Sfinţii Părinţi., făcute de părintele schimonah 
Ioanichie, colaboratorul cel mai apropiatal Sfântului Ioan Iacob. 

Viaţa Sfântului Ioan s-a aşezat la începutul părţii I şi este întocmită de părintele schimonah 
Ioanichie. 

Remarcăm aici că Sfântul Ioan este mult apreciat de Mănăstirea Saint Michel Lavardac din sudul 
Franţei, care deja i-a tradus viaţa în limba franceză şi a publicat-o. Mănăstirea Saint Michel îl are pe 
Sfântul Ioan ca patron al cărţilor ce le editează. 

Fie ca Sfântul Ioan Iacob, Sihastru din Ţara Sfântă, să se facă cunoscut în toată lumea şi opera lui să 
fie publicată în multe limbi. 

Monah Ioan, Athos 

Sfântul Ioan Iacob este foarte apreciat de francezi, care au o mănăstire ortodoxă în sud-vestul 
Franţei, cu numele Saint Michel Lavardac, care are sub ordine încă două mănăstiri şi un schit în 
Pirinei şi patru mari parohii, toate în sud-vestul Franţei. Toate cărţile ce le editează mănăstirea Saint 
Michel sunt puse sub patronajul Saint Jean le Roumain, de asemenea şi revista lor sub denumirea 
Foi Transmise. Sainte Tradition "Garde le depot et le vis selon la foi transmise". Revistă care apare 
bitrimestrial. 

Pentru Saint Jean le Roumain, mănăstirea Saint Michel a editat următoarele cărţi: 

1. Saint Jean le Roumain, viaţa Sfântului Ioan după originalul ce se află în manuscrisul Sfântului. 
80 de pagini. 

2. Achatiste a Saint Jean le Roumain, 48 de pagini. 

3. Saint Jean le Roumain, Nourriturres Spirituelles , 378 de pagini, care cuprinde poeziile Sfântului 
traduse corect de Duiliu Sfinţescu în colaborare cu Mihaela Nacou. Această carte are o prefaţă 
foarte interesantă a Părintelui Mitropolit Silvestru, care se redă mai jos: 

PREFAŢĂ 

în plin secol XX spiritualitatea călugărească din România dovedeşte prin viaţa şi cuvântul Sfântului 
Ioan Românul permanenţa şi utilitatea jertfei dusă până la sacrificare faţă de Sfântul Duh, urmare a 
păstrării cu intransigenţă a Calendarului Sfinţilor Părinţi. Acest fapt este firesc pentru un popor care 
s-a născut creştin ortodox. 

însingurarea în chilia din valea Hozeva, Sfântul călugăr şi-a ordonat-o urmând calea slujitorilor din 
antichitate a revelaţiei divine, confirmând prin oficierea slujbelor în respectarea canoanelor Bisericii 

Ortodoxe, a scrierilor sale sau traducerilor, a suportării unor mari privaţiuni, prin credinţa 
stăruitoare în Dumnezeu şi viaţa sufletească de o mare integritate, a rolului şi nevoii de jertfă a 
călugărului pentru semenii săi. 

Pentru toţi creştinii ortodocşi după calendarul iulian din toată lumea, descoperirea Sfintelor moaşte 
ale Sfântului Ioan Iacob a constituit nu numai încununarea ostenelilor sale în peştera mănăstirii 
Hozeva, mănăstirea Sf. Sava şi chilia din valea Iordanului, dar şi bucuria confirmării faptului că, 
neschimbând calendarul bisericesc în anul 1924, suntem pe calea cea bună, moştenită de la Sfinţii 
Părinţi, pe care trebuie cu orice preţ să o ducem până la capăt. 

Scrierile marelui călugăr cărturar se prezintă ca într-unui din titlurile compoziţiilor sale, Imnul 
credinţei, ca imagine a revelaţiei spirituale cu viaţa noastră zilnică, hrană duhovniceasca ce suie pe 
om cu sufletul la cer. Este expresia numeroaselor stări sufleteşti pe care oricare dintre noi le trăim. 
Totodată limbajul "hranei" pe care ne-o oferă este rupt din folclorul românesc, a ţăranului care-şi 
face semnul Sf. Cruci înainte de a-şi lucra ogorul, dar evoluat până la forma preţioasă a marelui 
poet Mihai Eminescu. 

Cu atât mai mult, publicarea în limba franceză de către părintele arhimandrit Antonie, prin editura 
Mănăstirii Sfântului Mihail Lavardac, reprezintă un remarcabil act de educaţie religioasă cât şi de 
cultură europeană, faţă de care mă plec plin de recunoştinţă, fiind pentru noi un sprijin în plus în 
promovarea cultului religios după vechiul calendar, piatra de temelie a Bisericii Ortodoxe, fiind cel 
mai bun răspuns la acuzaţiile şi criticile ce ni se aduc, atunci când ni se reproşează că nu vrem să 
fim în comuniune cu toate bisericile, indiferent de credinţa pe care o mărturisesc. 

Atât prin pilda vieţii Sf. Ioan Iacob, cât şi prin cele scrie de el în prezenta carte, putem să ne 
formăm o imagine a vieţii călugăreşti adevărate pe care a trăit-o. Aducând şi alte pilde de trăire 
călugărească, ne convinge să ne ostenim şi noi urmând marilor asceţi ai monahismului, dându-ne 
totodată şi nădejdea pentru momentele când greşim, pentru că Dumnezeu iubeşte pe cei păcătoşi 
care se întorc la pocăinţă., ca în pilda fiului risipitor, primit cu braţele deschise şi pentru care s-a 
tăiat viţelul cel gras. Care este Iisus Hristos, ce S-a sacrificat pe Sfânta Cruce de pe Muntele 
Golgota. 

ARHIEPISCOP MITROPOLIT 

Silvestru Onofrei 

corn. Raşca, Suceava, 

România. 

ss Silvestru 

Mănăstirea Saint Michel face pelerinaje în fiecare an la Locurile Sfinte şi totdeauna merg cu mare 
evlavie la Moaştele Sfântului Ioan Iacob de la Mănăstirea Gheorghe Hozevitul şi mulţi credincioşi 
beneficiază de vindecări miraculoase de la racla Sfintelor Moaşte. 

Părintele Ioan, Athos 



Notă: Acesta este viaţa Sfântului Ioan cea adevărată, scrisă de ucenicul său, schimonahul Ionichie, 
cu care a locuit împreună până la sfârşit. Sfântul Ioan a stat şapte ani în Peştera Sfânta Ana şi nu 
ieşit niciodată de acolo în acest timp, nici la mănăstirea Gheorghe Hozevitul, nici la Iordan. 

El mânca numai pozmag sau pâine cu apă, ce le aducea fratele Constantin care era brutarul 
Patriarhiei din Ierusalim. 

Se notează de asemena că Sfântul Ioan a vrut să vină mai întîi în Athos, unde era calendarul 
neschimbat, şi nu a putut pentru că nu avea încă făcută armata; apoi a reuşit să meargă la Ierusalim, 
unde de asemenea calendarul era neschimbat cum este şi astăzi. 

Această viaţă a Sfântului Ioan se află la Patriarhia din Ierusalim în limba greacă şi s-au titărit în 
broşură în limba greacă trei ediţii la Atena. 



Viata Sfântului Ioan Iacob Românul de la Hozeva 
Sihastru din Tara Sfântă 

Prea Cuviosul Ieroschimonah Ioan Iacob s-a născut în România, judeţul Dorohoi, comuna 
Horodiştea, în anul 1913, din părinţii Maxim şi Ecaterina, buni creştini ortodocşi şi cu posibilităţi de 
trai reduse. 

La Botez, i s-a pus numele Ilie; nimeni nu a putut bănui atunci că micul Ilie va vieţui într-o zi în 
locurile unde a trăit Sfântul Prooroc Ilie. 

Când micul Ilie a împlinit vârsta de şase luni, a murit mama lui, iar cu trei ani mai târziu moare pe 
frontul din Ungaria şi tatăl lui. 

Rămas orfan de ambii părinţi, a fost luat în grijă de o bunică cu numele Măria - bunica Măria. Ea a 
dorit foarte mult să-şi petreacă sfârşitul vieţii într-o mănăstire, dar a renunţat având acuma grijă de 
Ilie. 

Prunc orfan fiind, a fost hrănit cu ceaiuri şi numai din când în când era alăptat, de o vecină, aşa că 
cel ce era să devină Sfântul Ioan a fost obişnuit cu postul din pruncie. Bunica Măria, atât din cauză 
că nu a putut merge la mănăstire, cât şi de mila copilului, plângea mereu. Când băiatul s-a făcut mai 
mărişor, îi citea din cărţi despre patimile Mântuitorului, Visul Maicii Domnului şi altele şi tot 
timpul cât băiatul citea, ea plângea. 

într-o seară, pe când Ilie citea ca de obicei şi văzând-o plângând aşa de tare, copilul s-a întristat şi a 
întrebat-o: 

- Mamă, de ce atunci când eu citesc tu plângi aşa de tare şi mai ales când citesc din Patimile 
Domnului nostru Iisus Hristos ? 

- O, copilul meu, zise ea, durerea din casa noastră tu nu o ştii. Mama ta nu sunt eu. Mama ta s-a 
prăpădit. 

Şi i-a povestit toate cu de-amănuntul şi destăinuindu-i jalea ei că nu a putut merge la mănăstire, aşa 
cum făgăduise şi îi zice că se roagă la Dumnezeu, măcar prin el să-şi dobândească mântuirea. După 
această spovadă, ori de câte ori citea băiatul din cărţile sfinte, plângea şi băiatul, ştiind că este 
singur pe lume. Când Ilie a împlinit vârsta de 10 ani, s-a stins din viaţă şi aceea care i-a fost mamă 
şi bunică, rămânând pe seama unui unchi, care era căsătorit a doua oară cu o femeie cu mulţi copii. 

Pentru că Ilie era foarte înţelept la şcoală, deosebindu-se de copiii unchiului, era mereu pismuit şi 
nedreptăţit. La masă, cu atâţia copii, el se simţea străin; mânca puţin şi se scula de la masă aproape 
flămând; aşa încât, el de mic a plâns foarte mult şi a postit şi a dobândit virtuţile pe care trebuie să 
le aibă un monah desăvârşit: smerenie, post, rugăciune, sărăcie şi, ulterior, pribegie. 

Şcoala primară a urmat-o în satul său natal. La terminarea şcolii primare, profesorul a îndemnat pe 
moş Alecu (unchiul său), să dea pe Ilie mai departe, zicând: 

- Moş Alecu, este păcat de acest băiat aşa de înţelept să nu-1 dai la şcoală mai departe. 

La sfatul profesorului, moş Alecu îl trimite apoi să urmeze studiile la Liceul din Coţmani, în 
Bucovina, unde a urmat trei ani şi patru ani la Liceul Dimitrie Cantemir din Cernăuţi, unde trece şi 
examenul de bacalaureat în anul 1932, fiind clasificat primul. 

La şcoală, Ilie a avut multe de îndurat: ca orfan, nu plătea taxele şcolare dar, pentru plata cărţilor, 
pentru haine de paradă şi pentru alte cheltuieli, moş Alecu nu-i trimitea nici un ban; dormea şi 
mânca la internatul liceului. 

Pentru cărţi, Ilie cerea cartea de la profesor, o citea noaptea şi o da înapoi a doua zi, aşa făcuse cu 
toate cărţile timp de şapte ani cât au durat cursurile liceale. în excursii şi la parade Ilie nu se ducea, 
căci nu avea haine de paradă, avea numai un rând de haine ce erau pe el. Un ban de buzunar ca să 
mai cumpere şi el câte ceva de ale mâncării când ieşea cu ceilalţi băieţi, el nu avea. Se întrista 
tânărul Ilie când colegii lui plecau în excursie şi el trebuia să rămână singur la internat; dar nu şedea 
în trândăvie ci învăţa, cugeta şi se ruga încontinuu. 

Vara, în perioada vacanţelor, se ducea la unchiul său, moş Alecu, şi-1 ajuta la munca câmpului, la 
prăşit, la coasă şi la alte treburi gospodăreşti. Nimeni nu ţine minte să-1 fi văzut făcând vizite la 
preotul satului sau la profesorul său, sau stând de vorbă fără rost cu oamenii. 

Când a dat bacalaureatul a dormit la Mitropolie la Cernăuţi şi s-a mărturisit la un preot arhimandrit, 
care îl sfătuieşte să rămână acolo şi să facă teologia. După scurt timp însă, arhimandritul, din cauza 
neînţelegerii cu ceilalţi părinţi, care erau basarabeni, este nevoit să plece, şi la plecare îl sfătuieşte să 
nu rămână acolo, ci să mergă la Mănăstirea Neamţ şi îi dă chiar o recomandare către stareţul de 
acolo, arhiereul Nicodim Munteanu, mai târziu mitropolit al Moldovei la Iaşi şi Patriarh al 
României. Tânărul Ilie se şi gândeşte ce să facă. Colegii lui s-au înscris fiecare la facultatea la care 
au voit, dar el ce să facă? După multă rugăciune, treaz fiind şi în plină zi, aude o voce: 

- Mănăstire! 

Simţind în sufletul său o chemare deosebită de la Dumnezeu pentru o viaţă curată în monahism, 
pleacă imediat la Mănăstirea Neamţ şi este primit de stareţul arhiereu Nicodim şi stă aici cam un an, 
adică în anul 1933. Aici a fost pus la multe ascultări printre care şi ajutor de farmacist pe lângă 
vestitul farmacist Iov schimonahul, apoi bibliotecar al mănăstirii unde s-a îmbolnăvit cu aranjatul 
cărţilor pline de praf şi de mucegai şi de la curenţii de la ferestre, şi de la crăpăturile de la duşumea, 
căpătând reumatismul, de care a trebuit să sufere toată viaţa lui, până la mormânt. 

în mănăstire s-a împrietenit cu cei mai bătrâni şi mai învăţaţi părinţi, cu care discuta despre 
mântuirea sufletului şi problema schimbării calendarului, care era încă mult discutată atunci şi 
constituia o problemă cheie. S-a împrietenit cu un frate din Bucovina şi pe acest frate stareţul a 
hotărât să-1 facă călugăr împreună cu alţi fraţi dar el n-a voit, spunând că mai întâi să facă Botezul 
adevărat prin afundare după cum s-a rânduit prin Sfinţii Apostoli, iar nu prin stropire aşa cum se 
făcea atunci în Bucovina. După ce 1-a botezat, a fost făcut şi călugăr şi cu acesta fratele Ilie s-a 
hotărât să meargă la Muntele Athos, unde se păstrează Calendarul adevărat ortodox. încercând să 
scoată paşaportul pentru Athos, n-au reuşit, spunându-le că trebuie să facă mai întâi serviciul 
militar. Dar Ilie, crezând că va reuşi să scoată paşaportul ca civil, s-a bărbierit şi tot n-a reuşit şi de 
ruşine nu s-a mai întors la Mănăstirea Neamţ. Apoi a vizitat şi pe Petrache Lupu la Maglavit şi ca 
mărturie se păstrează hârtia cu iscălitura preotului din Maglavit. La întoarcerea din Maglavit a 

trecut pe la Mănăstirea Turnu de pe Valea Oltului. Acolo, cu câteva zile mai înainte, arsese 
Biserica. Când l-au văzut părinţii din mănăstire, care erau în număr de şase, l-au rugat mult ca să 
rămână la ei, că nu mai aveau nici un tânăr, care să-i ajute, tocmai plecase un frate tânăr şi nu mai 
ştiau nimic de el. Ilie a rămas cu bucurie acolo un an întreg. Mănăstirea avea o grădină cu pomi 
fructiferi, din care Ilie, mâncând, s-a mai îndreptat cu sănătatea. Părinţii din mănăstire voiau să 
rezidească biserica arsă şi sfătuiau pe Ilie să meargă după milostenie prin sate şi să adune bani 
împreună cu o călugăriţă de la o altă mănăstire, dar Ilie n-a primit să facă această ascultare. 

Acum se apropie timpul ca să facă armata şi părinţii îl sfătuiau ca să se facă diacon şi să scape de 
armată. Ilie însă n-a voit, căci nu voia să rămână acolo, şi a preferat să facă serviciul militar. în 
timpul serviciului militar, nu s-a bărbierit, ci a purtat barbă. După terminarea serviciului militar se 
călugăreşte primind numele de Ioan, aceasta a fost în preajma Sfintelor Paşti ale anului 1936, de 
când îşi închină toată viaţa sa monahismului, stareţ al Mănăstirii Neamţ era acuma Valerie Moglan, 
la care a fost intendent de stăreţie şi profesor de limba română pentru pregătirea fraţilor din 
mănăstire. De remarcat este faptul că fratele Ilie şi părintele Ioan a avut numele celor doi mari 
prooroci: Sfântul Ilie râvnitorul şi Sfântul Ioan Botezătorul postitorul, şi s-a învrednicit să trăiască 
chiar pe locurile unde s-au nevoit aceşti doi mari prooroci, pe care i-a avut întotdeauna ca o oglindă 
şi sprijinitori în toate ispitele şi necazurile lui. Dar un foc puternic ardea în inima lui şi o dorinţă 
nestrămutată ca să meargă la locurile Sfinte ca să se închine şi să calce pe urmele Domnului nostru 
Iisus Hristos. Dorinţa lui se realizează şi primeşte blagoslovenie de la arhiereul Nicodim, acum 
mitropolit al Moldovei, care i-a dat şi prima blagoslovenie când a intrat în Mănăstirea Neamţ, şi în 
toamna lui 1936 porneşte spre Locurile Sfinte unde se păstrează Calendarul Ortodox neschimbat 
moştenit de la Sfinţii Părinţi ai Bisericii de Răsărit. 

La Ierusalim, părintele Ioan a venit cu încă doi monahi din Mănăstirea Neamţ: monahul Claudio şi 
monahul Damaschin, care după vizitarea Sfintelor Locuri se reîntorc în România, iar părintele Ioan 
cu greutate se închinovează în Lavra Sfântului Sava, situată între Bethleem şi Marea Moartă, unde 
primeşte tunderea monahală în treapta schimniciei. Greutatea de a intra în Mănăstirea Sfântul Sava 
a provenit din partea egumenului Nicolae, care avea două motive: 

1. Cuza-Vodă, la 1862, a făcut secularizarea averilor mănăstireşti, după care lege au avut de pierdut 
mănăstirile din Ţara Sfântă şi 

2. în mănăstire mai exista duhovnicul Sava, cuţovlah, care vorbea bine limba română şi încă un 
monah român şi împreună cu părintele Ioan ar fi putut face partid, ceea ce nu s-a întâmplat. Totuşi 
Mănăstirea Sfântul Sava avea mare lipsă de personal, tânărul şi egumenul Nicolae a mers la 
Patriarhul din Ierusalim şi i-a cerut să-i dea personal şi acesta i-a spus: 

- Uite, tânăr şi nu vrei să-1 primeşti. 

Numai în urma acestui eveniment 1-a primit pe părintele Ioan. în Mănăstirea Sfântul Sava învaţă 
bine limba greacă, o vorbea perfect ca şi grecii. Se ocupă mult cu cititul, cercetează vestita 
bibliotecă a mănăstirii şi face traduceri multe din limba greacă în limba română care să fie 
folositoare tuturor românilor, care le vor citi. Ajunge paracliser, ajutor de econom şi cu îngrijirea 
bolnavilor, care îi răpea foarte mult timp. Ca paracliser trebuia să aprindă candelele la două Biserici 
şi la patru Paraclise. Venea la chilie seara la ora 10 ca să se odihnească şi când să adoarmă îl trezea 
vecinul de alături, un bătrân bolnav şi de minte, care până atunci se săturase de somn şi se scula şi 
începea să cânte tropare şi condace, iar părintele Ioan trebuia să se scoale la ora 1 1 şi să aprindă 
candelele şi să tragă clopotele de deşteptare. De aceste "neadormite Candele" părintele Ioan avea 
grijă. 

Odată părintele Ioan venea de la Ierusalim cu un măgar şi cu un arab pe valea ce trece pe lângă 
mănăstire, căci acesta era drumul obişnuit, circa patru ore de mers. Cam la mijlocul drumului vede 
pe un deluşor o mulţime de arabi, care păzeau trecerea economului mănăstirii, ieromonahul Pavel, 
care era trecut la Ierusalim şi la întoarcere îl aşteptau ca să-1 omoare, fiind supăraţi că i-au oprit să 
aducă proviziile la mănăstire şi în locul lor au pus pe alţii. 

Când l-au văzut pe părintele Ioan, crezând că este economul, un tânăr ridică un par de lemn să-i dea 
în cap şi când a ridicat parul, tatăl lui a strigat: 

- Stai, nu da, că nu-i el, este altul! 

Şi a stat cu parul aşa şi părintele Ioan a scăpat de moarte sigură. 

Părintele Ioan îngrijea şi de bolnavii mănăstirii. Auzind arabii de el că este priceput, au început să 
vină şi ei ca să-i ajute şi să-i vindece şi cu timpul este numit de toţi "Doctorul Mănăstirii". 

în acea vreme începuseră mari tulburări, se răsculaseră arabii împotriva englezilor şi arabii aduceau 
răniţii în mănăstire şi în mănăstire nu mai era linişte. 

Părintele Ioan era foarte obosit şi slăbit din pricină că nu avea nici o clipă de odihnă, fiind bolnav şi 
cu rinichii şi clima şi hrana nefiind prielnice, se hotărăşte să plece în pustie pentru linişte. Se 
mărturiseşte la părintele duhovnic Sava, care îi dă blagoslovenie să plece în pustie, aceasta în anul 
1939. Părintele Ioan pleacă cu un frate nou sosit din România, care însă după 3 luni s-a reîntors în 
România din cauza asprimii pustiei. La plecare au luat şi un arab până la un loc şi pe urmă s-a întors 
înapoi. Au mers mai departe prin pustie la Fesca, azi îi spune Qumran, unde s-au făcut săpături şi s- 
au găsit fragmente din Vechiul Testament şi unde au trăit esenienii. 

Până acolo nu mai era mult de mers şi fără drum, numai prin pustietăţi, şi noaptea se apropia şi apa 
din vasul lor se terminase şi ei erau foarte obosiţi, căldura era de 40 de grade şi nu ştiau ce să facă 
de apă. Stând jos şi odihnindu-se, văd aproape de dânşii mulţi bărzăuni, care se coborau şi se ridicau 
dintr-o vale adâncă printre stânci. 

Se uită cu atenţie şi văd ceva licărind ca apa, dar cum să se coboare! Aveau o funie şi se leagă unul 
de mijloc şi unul ţinea bine funia şi aşa au ajuns în fundul văii; acolo era puţină apă rămasă din 
ploile de iarnă, din care beau şi bărzăunii. Au băut, s-au întărit şi au luat apă şi în vasul lor. A doua 
zi au mers până la peştera dorită, unde au stat numai două săptămâni, căci apa era sălcie şi în afară 
de asta au năvălit beduinii cu vitele lor. 

S-au mutat la Peştera de la Calomona, care este la un kilometru depărtare de mănăstirea Sfântul 
Gherasim spre Marea Moartă şi Iordan. Au plecat noaptea, ca să nu-i vadă de la Marea Moartă, 
străbătând pustia prin văi şi dealuri. Deodată văd pe un deal în apropiere de ei o fiară cât un măgar, 
care mereu se oprea şi se uita la ei. 

Dumnezeu i-a ocrotit şi fiara nu i-a atacat căci era o hienă, foarte periculoasă, dar şi fricoasă, care 
atacă la mizul nopţii. 

Peştera de la Calomona era umedă şi apa o aducea de la mănăstirea Sfântul Gherasim. între timp, 
fratele din România a plecat dar avenit monahul Ioanichie, un alt călugăr de origine română, care a 
rămas cu părintele Ioan până la sfârşitul vieţii lui. 

Aici au stat un an şi jumătate în condiţii de trai foarte grele. Aici părintele Ioan a tradus din limba 
greacă Acatistul Adormirii Maicii Domnului şi 1-a terminat în ziua de 5 August, ziua în care trebuia 
să fie şi adormirea părintelui Ioan. 

Condiţiile de hrană fiind nepotrivite, părintele Ioan s-a îmbolnăvit de dizenterie, de care a suferit un 
an şi jumătate. 

în acest timp, al doilea război mondial era în plină intensitate. Germanii se apropiau de Alexandria 
din Egipt, şi fiindcă România era aliată cu Germania, englezii au adunat pe toţi românii într-un lagăr 
la un loc cu germanii şi italienii. Pe părintele Ioan, deşi bolnav, dar fiindcă cunoştea limbi mai 
multe (germană, franceză, arabă, greacă) l-au ţinut 9 luni mai mult decât pe toţi. După eliberarea din 
lagăr s-a întors iarăşi la Mănăstirea Sfântul Sava. 

La praznicul Mănăstirii Sfântului Teodosie s-a dus şi părintele Ioan şi s-a rugat cu fierbinţeală la 
Sfintele Moaşte "Capul Sfântului Teodosie" începătorul de obştie şi a simţit multă uşurare de 
suferinţa care o avea şi s-a vindecat cu darul Sfântului Teodosie. 

A doua oară în Mănăstirea Sfântului Sava, părintele Ioan şi-a luat iarăşi ascultările de mai înainte, 
dar acuma era mai slăbit şi anemiat şi clima îi făcea mult rău, tot mereu sta şi se gândea cum să 
scape iar la linişte, căci mănăstirea nu avea alt călugăr tânăr, care să ia ascultările lui. 

în vremea aceea era ca superior la Biserica Românească din Ierusalim arhimandritul Victorin, care 
cunoştea pe părintele Ioan de la Mănăstirea Neamţ şi fără să-1 întrebe a scris la Patriarhul Nicodim 
ca să facă o intervenţie la patriarhul Ierusalimului şi să hirotonisească preot pe părintele Ioan pentru 
Schitul românesc de la Iordan cu hramul Sfântului Ioan Botezătorul. Părintele Ioan de două ori a 
fost îndemnat a se hirotonisi ca diacon, odată la Turnu şi a doua oară la Mănăstirea Neamţ, dar n-a 
primit. Acuma, ca să poată ieşi la linişte, a primit. Patriarhul Ierusalimului a aprobat hirotonisirea şi 
la 13 mai (Sfânta Muceniţă Glicheria) a fost hirotonit ierodiacon în anul 1947, de către arhierul 
Irirarh şi la 14 septembrie, acelaşi an, a fost hirotonit ieromonah şi egumen pentru Biserica 
Românească de la Iordan. Hirotonia s-a făcut în Biserica Sfântului Mormânt. 

După hirotonire, superiorul Bisericii româneşti tot amâna ca să-1 trimită la Iordan, dar părintele Ioan 
i-a spus că el în Ierusalim în oraş nu stă şi s-a întors înapoi la Mănăstirea Sfântului Sava. 

Văzând situaţia, arhimandritul Victorin îl cheamă înapoi şi-1 lasă să plece la Iordan, dar fără nici un 
ajutor de hrană sau materiale. 

Părintele Ioan a mers la Iordan împreună cu ucenicul lui, schimonahul Ioanichie. 

Suntem în luna decembrie 1948, când războiul dintre evrei şi arabi era în toi. La schitul de la Iordan 
se revărsase atât Iordanul cât şi pârâul ce trece pe lângă Mănăstirea Gheorghe Hozevitul şi toată 
grădina era înnămolită cu pământ şi nisip. Casa de locuit era compusă din două camere, mici, pline 
de nămol. 

Biserica era acoperită cu ţigle sparte şi ploua, printre pietrele pardoselii crescuse iarbă. S-a 
improvizat o sobă din trei butoaie cu pământ deasupra şi care servea de pat. Un frate român din 
Ierihon (fratele Constantin) aducea pâine din porţia lui şi a făcut o căsuţă din lemnele ce s-au găsit 
în grădina Schitului, aceasta în mod gratuit. După câtva timp a murit Patriarhul Nicodim al 
României şi după obicei toate patriarhiile îi fac parastase la 40 de zile. Când a făcut parastas şi 
Patriarhul din Ierusalim, arhimandritul Victorin îl cheamă să ia parte şi pe părintele Ioan, dar nu s-a 
dus, pentru că Patriarhul Nicodim cât a trăit a persecutat Biserica cu Calendarul adevărat Ortodox. 
Din cauza aceasta, arhimandritul Victorin s-a supărat foarte tare şi n-a vrut să treacă pe la Iordan, 

apoi din cauza războiului a plecat un an în Liban, iar la reîntoarcerea sa, aşa fel a făcut încât a trimis 
la Iordan pe părintele ce fusese mai înainte. 

Părintele Ioan ţinea foarte mult la respectarea canoanelor Bisericii Ortodoxe de Răsărit, din care 
pricină a avut mult de suferit. 

Astfel a venit odată la Iordan arhimandritul Victorin cu an om bogat din America, care voia să vadă 
schitul şi să-1 ajute cu ceva bani. Când s-au aşezat la masă, arhimandritul Victorin a invitat la masă 
şi pe şofer, care era mohomedan. Părintele Ioan, fiindcă era şoferul de altă credinţă, n-a voit să stea 
la masă cu ei şi s-au supărat mult şi n-a mai dat nimic pentru Biserică, părintele Ioan aşa gândea: 
"mai bine sărac, dar curat". 

După ce a venit vechiul egumen de la Iordan, părintele Ioan şi ucenicul său au plecat la Schitul 
Sfânta Ana, ca să se liniştească în peşterile de acolo. S-a înţeles cu egumenul Mănăstirii Gheorghe 
Hozevitul, care i-a dat şi aprobarea de hrană, şi care nu-i va face nici o greutate. 

Sosirea în mănăstire s-a făcut în noiembrie 1952. 

A stat aici un an, până a venit un monah din Cipru, monahul Pavel, cu care s-a înţeles să meargă în 
peşterile de la Schitul Sfânta Ana. 

Monahul Pavel 1-a ajutat de a pus uşă şi ferestre la chiliuţa lui mică unde a stat şapte ani fără să 
meargă la mănăstire sau la Ierihon, răbdând zăduhul zilei, vara ajungea căldura până la 40 de grade. 
Foarte mult suferea de reumatism, zi şi noapte se chinuia cu schimbatul flanelelor pline de sudori, 
căci fiind foarte slab, nu le putea suferi să se usuce pe corp. 

Hrana lui era posmag şi pâine mai rar, când îi aducea fratele român, Constantin din Ierihon. Toată 
viaţa lui a trăit în mare sărăcie, ca să-1 îmbogăţească Dumnezeu după trecerea din viaţa aceasta. 

Chilia părintelui Ioan se află pe Valea Hozeva mai jos de Mănăstirea Gheorghe Hozevitul şi 
căţărată sus cam 50 de metri de firul văii, pe coasta stâncoasă şi pare un cuib de rândunea. 

Chilia monahului Pavel, prietenul părintelui Ioan, se află în apropiere şi are un mic Paraclis, unde 
adesea se făcea şi Sfânta Liturghie. 

Părintele Ioan a avut mult de suferit şi de la arabii beduini, care aruncau cu pietre cu scopul ca să-1 
alunge de acolo, dar el toate le-a suferit cu bucurie şi smerenie. în peştera părintelui Ioan accesul 
era destul de greu, de la un anumit loc versantul era aproape vertical şi acolo a pus o scară de 5 
metri, pe care o trăgea sus, aşa că primea numai pe cine voia. Cât a trăit în peşteră nu a primit parte 
femeiască. 

în chilie, după ce făcea pravila şi canonul, părintele Ioan se ocupa cu scrisul şi cu traducerile din 
limba greacă în limba română. 

A extras din cele mai folositoare cărţi, care să fie folositoare tuturor creştinilor, care le vor citi. A 
scris în versuri şi în proză. Toate scrierile lui sunt scrise cu atâta duh de smerenie şi umilinţă că toţi 
care le citesc nu pot să nu lăcrimeze, oricât de împietrită ar fi inima. O parte din opera lui a apărut 
în două volume sub titlul Hrană Duhovnicească. 

Din scrierile lui se poate înţelege viaţa lui plină de nevoinţe şi totdeauna cu mintea şi cu inima la 
Cel răstignit pe Golgota pentru mântuirea lumii. Aşa gândind ziua şi noaptea până i s-a apropiat 
sfârşitul. 

Cu două săptămâni înainte de a-şi da sufletul în mîinile Domnului, ziua pe la amiază, a văzut pe 
cerul senin în partea dreaptă o cunună din frunze de finic şi scris: "Fericiţi ..." şi alte cuvinte iar în 
stânga: "Blestemaţi ..." şi alte cuvinte ... şi fulgere şi săgeţi ca de trăznet. Vedenia a spus-o 
ucenicului său schimonahul Ioanichie care 1-a îngrijit tot timpul şi i-a spus că dacă îi va scădea 
temperatura şi o să poată vorbi, o să-i spună mai multe din tot ce a văzut din vedenie pe cer. Scrisul 
"Fericiţi ..." fiind pentru dânsul n-a voit să spună ca să nu se laude singur. Cunoscând că i se 
apropie sfârşitul, s-a împărtăşit singur miercuri dimineaţă, având Sfintele taine. 

Temperatura îi creştea mereu şi slăbea văzând cu ochii şi nu a mai spus celelalte cuvinte din 
vedenie. Fiind luna august, afară temperatura era de 40 de grade. 

Peste noapte, părintele Ioan s-a ridicat, vrând să spună ceva dar n-a putut spune nimic şi s-a culcat 
înapoi în pat. După un ceas a ridicat mâna dreaptă în sus şi blagoslovea în toate părţile pe Sfinţii 
Părinţi pe care i-a lăudat în scrierile lui. 

Răbdând cu multă tărie bolile din timpul vieţii, cu regim sever de mâncare şi băutură, cu mintea 
aţintită mereu la Patimile Celui Răstignit pe Golgota, Părintele Ioan a reuşit să desmaterializeze 
trupul şi să se unească cu Dumnezeu în Rugăciune. 

Ştia că se duce la Domnul la o vârstă foarte tânără, dar nu a fost deloc întristat şi singur s-a pregătit 
în seara zilei de 4 august. 

Ucenicul lui, schimonahul Ioanichie, spune că îi punea un şervet muiat în apă, căci tot trupul ardea 
având temperatura de 40 de grade şi totuşi niciodată nu a scos un "Of!" ci numai îi mulţumea 
frumos. 

Părintele Ioan în toată viaţa lui a căutat ca să respecte canoanele Bisericii Ortodoxe, de la cele mai 
mici lucruri până la cele mai mari. Astfel când a slujit Sfânta Liturghie în Mănăstirea Gheorghe 
Hozevitul, în ziua Sfântului Ioan Botezătorul, a refuzat să dea Sfânta împărtăşanie la o preoteasă 
din satul Taibe, pe motiv că înainte cu o zi, la Botezul Domnului, mâncase carne, adică nu postise 
trei zile înainte. 

Atunci egumenul, care era duhovnicul ei şi îi cunoştea situaţia, a pus epitrahilul şi a împărtăşit-o. 

Din momentul când a fost hirotonit preot în Biserica Sfântului Mormânt şi până la sfârşitul vieţii, 
Părintele Ioan n-a slujit împreună cu alt preot. De asemenea, când slujea Sfânta Liturghie, nu punea 
la Proscomedie pe clericii de care auzise a fi masoni. 

După moarte, Părintele Ioan a fost îngropat într-un vechi mormânt, care exista în peştera lui şi unde 
în trecut fuseseră îngropaţi mulţi pustnici. Deasupra s-au pus scânduri şi capac din pământul tare ca 
betonul. 

în anul 1968, ucenicul lui, schimonahul Ioanichie reuşeşte să publice o parte din scrierile părintelui 
Ioan, în două volume, sub denumirea de Hrană Duhovnicească, carte cu cele mai minunate şi 
umilicioase cugetări care suie pe om cu cugetul la cer, scrise în versuri, care poezii oglindesc şi 
viaţa Părintelui Ioan, fiind de o profundă simţire spirituală. 

După un timp îndelungat, Părintele Ioan arată în vis ucenicului său, schimonahul Ioanichie, că 
trebuie dezgropat, dar egumenul şi părinţii din mănăstire au hotărât să-1 lase acolo pentru totdeauna. 
A trecut un an de la arătarea în vis şi egumenul în cele din urmă a acceptat să-1 dezgroape, dar să 
rămână în acelaşi loc; aceasta s-a întâmplat în 1980, adică 20 de ani de la îngropare. 

Când s-a dezgropat corpul Părintelui Ioan, s-a văzut o minune mare. 

Corpul Părintelui Ioan era întreg, cu miros plăcut, cu hainele neputrede, epitrahil şi schima întregi şi 
pielea uscată pe oase şi arăta ca şi cum ar dormi, cu faţa curată, cu barba neagră întreagă, faţa 
plăcută ca şi când ar dormi. 

Văzând egumenul această minune, s-a hotărât să-1 aducă la Mănăstirea Hozeva într-un sicriu 
provizoriu, care nefiind de bună calitate şi frumos, nu putea să fie expus şi arătat la închinători, dar 
bani nu erau pentru a se cumpăra alt sicriu. 

în timp ce era expus în mănăstire în acel sicriu provizoriu, o femeie tocmai din Australia, mama 
preotului Haralambie, a avut o vedenie în vis în care s-a arătat o persoană necunoscută ei ca şi 
călugăr şi i-a spus să adune bani pentru a face o raclă pentru un sfânt cu trupul întreg. Dar cum îl 
chema şi cine era şi în celoc era, nu i s-a arătat. 

Povestind visul la unul şi la altul, toţi se mirau, neştiind ce înseamnă asta. 

Nu mult după această întâmplare, a venit la închinăciune o persoană de acolo care a văzut pe 
Sfântul Ioan şi a spus că acum a găsit pentru cine trebuia să fie racla. Era pentru Noul Sfânt Ioan, de 
la Mănăstirea Hozeva. Cu banii adunaţi în Australia i s-a făcut o raclă frumoasă care s-a aşezat în 
Biserica cea mică a Sfântului Ştefan lângă mormântul Sfântului Gheorghe Hozevitul. 

Aici vin închinătorii şi se închină cu multă evlavie şi credinţă, sărutând racla şi fiind foarte 
impresionaţi de această minune. 

în timpul după ce a fost dus la Biserică, egumenul a plecat în Grecia după ceva ajutoare necesare 
reparării drumului ce duce spre mănăstire, fiind foarte prăpăstios. După plecarea egumenului, nişte 
preoţi din Patriarhie nu credeau de cuviinţă să fie aşezate în acest lăcaş nişte moaşte noi şi mai ales 
de alt neam. S-au sfătuit cu Patriarhul şi au hotărât să vină o comisie la faţa locului şi să-1 ducă în 
altă parte. 

Arhierul n-a voit să-1 scoată în lipsa egumenului, şi a aşteptat ca să se întoarcă din Grecia. în acest 
timp însă Patriarhul a murit, arhierul a fost operat de rinichi, altul s-a îmbolnăvit rău de inimă, adică 
cei rânduiţi în comisie. 

După cele întâmplate, i-a luat frica Sfântului şi n-au mai venit, iar Sfintele Moaşte se odihnesc în 
pace, fără să le tulbure nimenea. 

în timpul vieţii Sfântului, a venit la peştera în care locuia un preot numit Mitrofan, care locuia 
atunci în Sfântul Munte Athos şi care era pictor de meserie. Mitrofan, văzând singurătatea acestor 
locuri de la Schitul Sfânta Ana şi plăcându-i foarte mult, s-a hotărât să lase Sfântul Munte şi să vină 
să locuiască acolo, spunându-i Părintelui Ioan că mai întâi se duce acasă, ca să aranjeze casa şi apoi 
se va întoarce. Părintele Ioan i-a spus: 

- Dacă vii, vino aşa cum eşti acuma, dar dacă vrei să pui casa în rânduială, nu ai să mai vii deloc. 

într-adevăr, plecând la Sfântul Munte, s-a apucat de lucru cu picturi, trecând doi ani. Un ucenic de- 
al lui, cu năravul de a fura, i-a luat nişte pensule de valoare. 

Preotul Mitrofan certându-1, ucenicul s-a mâniat şi într-o seară i-a ţinut calea şi 1-a omorât. Aşa s-au 
realizat cele spuse de părintele Ioan, că dacă nu rămâi acuma nu vei mai veni. 

O credincioasă venită din Grecia la Mănăstirea Hozeva, văzând Sfintele Moaşte ale părintelui Ioan, 
a fost impresionată, s-a întristat mult şi s-a căit că le-a văzut, zicând: 

- Mai bine nu le vedeam. 

Ea era venită cu un grup de vizitatori. Mergând acasă la gazda din Ierusalim unde se oprise, a aţipit 
şi i s-a arătat Sfântul Ioan întruchipat foarte frumos, spunându-i: 

- Ileano, de ce te-ai speriat de mine? Eu sunt Ioan. Ce rău ţi-am făcut? 

Ileana, după acest vis, a vrut să vină din nou la Mănăstirea Hozeva ca să-şi ceară iertare de la Sfânt, 
dar trebuia să plece cu grupul din ţară. După un an a venit în mod special numai ca să-şi ceară 
iertare şi să obţină o fotografie a Sfântului Ioan, ca să-1 pună la loc de cinste. 

Locurile acestea pe unde a pustnicit Sfântul Ioan Iacob Românul, din pustiul muntelui şi a văii 
Hozeva, au jucat un rol important din cele mai vechi timpuri. 

Isus al lui Navi, urmaşul lui Moisi, după căderea cetăţii Ierihon, a trecut pe drumul ce şerpuieşte de- 
a lungul pârâului Wadi Kelt sau cum i se zice astăzi Valea Hozevei şi a ajuns pe locul unde se află 
astăzi Ierusalimul. 

Sfinţii Părinţi Ioachim şi Ana au avut în Valea Hozevei o stână de oi. Fiind foarte supăraţi că nu 
aveau copii, au plecat de acasă. Sfântul Ioachim a venit în Valea Hozeva şi s-a urcat în Peştera unde 
a stat cândva şi Sfântul Ilie şi s-a rugat aici timp de 40 de zile, ca să se milostivească Domnul şi să-i 
dea copil. Sfânta Ana a rămas în Ierusalim în locuinţa lor din apropierea Porţii Leilor (sau a 
Sfântului Ştefan) unde la fel era o peşteră şi s-a rugat mult Domnului. După cele 40 de zile de post 
şi rugăciune, amândoi au fost vestiţi de îngerul Gavril că vor avea pruncă, care urma să fie Măria, 
Maica Domnului nostru Iisus Hristos. 

După ce Sfânta Ana a dus-o pe prunca Măria în vârstă de trei ani la Templu, în Sfânta Sfintelor, 
locul unde se află astăzi moscheea lui Omar, s-a retras tot pe Valea Hozeva, într-o peşteră situată la 
circa un kilometru mai spre Ierihon de la Peştera Sfântului Ilie. Aici s-a retras Sfânta Ana cu un 
grup de femei pioase şi care de atunci se cheamă Der Benat după denumirea arabă sau mănăstirea 
femeilor sau Schitul Sfânta Ana. 

Tradiţia spune că piciorul drept al Sfintei Ana a fost păstrat la schit până prin secolul al XV-lea, 
când călugării de aici au fugit la Sfântul Munte Athos de teama prigonitorilor şi au luat şi piciorul 
drept al Sfintei Ana şi au întemeiat Schitul Sfânta Ana din Muntele Athos, spre versantul sudic. 

Sfântul Prooroc Ilie, urmărit de Isabela, aici s-a adăpostit timp de trei ani şi jumătate, hrănit de un 
corb, care dimineaţa îi aducea carne şi seara pâine. Această peşteră a rămas intactă de la Sfântul 
Ioachim şi până astăzi, chiar după ce mănăstirea a fost distrusă de Hosroe, împăratul perşilor, la 
anul 614. 

Grijă mare a avut Părintele Ioan pentru folosul sufletesc al său şi al altora, după cum se vede în 
scrisoarea aceasta a lui cu denumirea Citirea şi Cugetarea Sfintelor Scripturi. 

El spune: "De multe ori am scris cuvinte pentru folosul meu sufletesc şi am crezut că aceste cuvinte 
pot folosi şi alte persoane, care nu prea au vreme să deschidă cărţile şi poate nici nu au la îndemână 
cărţile potrivite. Ştiu că în ziua de azi toată lumea este grăbită şi cărţile cele groase ale Sfinţilor 
Părinţi stau uitate şi rar cine le mai citeşte. Aşa este duhul veacului, aşa sunt ocupaţiile oamenilor, 

aşa este războiul cel nevăzut, încât lucrul duhovnicesc, şi mai ales citirea cărţilor sfinte, nu prea au 
loc în viaţa creştinilor de azi. Şi asta nu se întâmplă numai în lumea mirenilor, ci înşişi monahii au 
început să ajusteze viaţa după moda nouă. Grija celor pământeşti îi ţine încătuşaţi şi nu pot să mai 
afle vreme pentru citirea şi cugetarea dumnezeieştilor Scripturi. Abia au vreme să asculte pravila 
din Biserică, însă şi atunci mintea le este împovărată cu grija trupească şi necazurile vieţii. 

Pentru îndulcirea sufletului, greu se găseşte vreme în veacul nostru. Şi aceasta ne păgubeşte mai 
mult decât toate. Căci neavând răgaz a privi mai des către cele cereşti uităm rostul vieţii, slăbim 
duhovniceşte şi ajung de multe ori la deznădăjduire, când ştim ce fel de făgăduinţă am făcut 
înaintea lui Dumnezeu şi când vedem că se cheltuieşte viaţa în chip zadarnic". 

Iată cum ne sfătuieşte Cuviosul Nicodim Aghioritul în privinţa aceasta: "Toţi creştinii care ştiu 
carte, datori sunt a citi dumnezeieştile Scripturi, pentru că după cum zice Sfântul Ioan Gură de Aur, 
fără de citirea Sfintelor Scripturi nu poate cineva a se mântui". 

în cuvântarea sa cea pentru Lazăr, Sfântul Ioan Gură de Aur zice: "Că nu este cu putinţă, nu este a 
se mântui cineva, neîndulcindu-se adeseori de citirea duhovnicească". 

Apoi Sfântul Ioan Scărarul ne încredinţează că citirea luminează şi adună pe minte şi năravurile le 
pune la îndoială. 

Iar Sfântul Efrem Şirul zice: "în ce chip trâmbiţa strigând în vreme de război, deşteaptă osârdia 
vitejilor luptători împotriva inamicului aşa şi Sfintele Scripturi deşteaptă osârdia ta spre cel bun şi te 
îmbărbătează pe tine împotriva patimilor. 

Pentru care frate al meu, trezeşte-te cu întemeiere şi te sârguieşte de-a pururea a te lipi de Sfintele 
Scripturi ca să te înveţe pe tine cum se cade a fugi de cursele vrăjmaşului şi a dobândi viaţa veşnică. 
Sunt însă unii care citesc, dar nu-şi dau silinţa ca să înţeleagă cele scrise. 

Sfântul Apostol Pavel scrie către ucenicul său Timotei: "Ia aminte la citire". 

Iar despre Sfântul Vasile cel Mare şi Sfântul Grigore Teologul, spune istoricul Rufin, că 13 ani au 
şezut în pustie cugetând Scripturile. Acum să ne oprim puţin la cei care trăim în veacul acesta de pe 
urmă şi să ne întrebăm: 

Dacă în vremea ce veche era neapărat nevoie de citirea Scripturilor, dar oare astăzi cănd s-au 
înmulţit vicleşugurile în lume şi s-au împuţinat păstorii cei buni, acum când nu mai găseşti pildă de 
viaţă şi nici povăţuitori sufleteşti, cu atât mai mult trebuie să ne sârguim la citirea Sfintelor 
Scripturi, căci în ele vom găsi mângâiere şi luminare. 

Din Sfântul Isac Şirul, Cuvântul 36, Părintele Ioan a extras cele ce urmează, care sunt de folos 
pentru toţi: 

"Aceasta este voia Duhului Sfânt, ca să fie iubiţi lui în neîncetate osteneli. Nu locuieşte Duhul lui 
Dumnezeu în aceia care trăiesc în odihnă, ci duhul diavolului; după cum şi unul dintre cei ce iubea 
pe Dumnezeu a zis: "M-am jurat să mor în fiecare zi!" 

Din aceasta se observă robii lui Dumnezeu cei curaţi, din ceilalţi, căci aceştia trăiesc în scârbe şi 
strâmtorări, dar lumea în desfătare şi odihnă; pentru că nu a voit Prea Bunul Dumnezeu, ca iubiţii 
lui robi să aibă odihnă în această viaţă, dar mai mult a voit ca însuşi ei în scârbe, în greutăţi, în griji, 
în sărăcie, în goliciune, în singurătate şi datorii, în boale şi defăimări, în bătăi şi zdrobirea inimii cu 
trup bolnăvicios şi chip scârbit de neamuri într-o stare care nu se aseamănă cu ceilalţi oameni, în 

29 



SFANŢUL IOAN IACOB ROMANUL ■ DIN IERIHON CĂTRE 5I0K 



locuinţă singuratică şi liniştită şi cu totul nevăzut de oameni şi slobod de orice lucru care aduce 
mângâiere pământească. 

Pentru asta aceştia plâng şi lumea se râde, aceştia suspină şi lumea se bucură, aceştia postesc şi 
lumea se desfătează, ziua se ostenesc şi noaptea se pregătesc de nevoinţă, sunt unii care se dau la 
osteneli de bună voie şi la scârbe împotriva patimilor, alţii goniţi de oameni. 

Şi unii din aceştia s-au gonit, alţii s-au ucis şi alţii se ascundeau printre crăpături. Şi se împlinea la 
ei cuvântul care zice că în lume scârbe veţi avea, dar în Mine vă veţi bucura. Căci cunoaşte 
Domnul, câţi trăiesc în odihnă, nu pot să rămână în dragostea Lui şi pentru aceasta, i-a împiedicat 
pe ei de la odihnă şi de la pofte, Hristos Mântuitorul nostru a cărui dragoste este mai puternică decât 
moartea cea trupească şi să arate şi în noi puterea dragostei Lui. Amin. 

Printre scrierile Sfântului Ioan s-a găsit aceasta, foarte importantă pentru mântuirea sufletelor: să nu 
ne facem judecători slujitorilor lui Dumnezeu, conform cuvintelor Evangheliei care zice: "Nu 
judecaţi ca să nu fiţi judecaţi". Mt. VII, 5. 

în Istoria Bisericească a preaînţeleptului ierarh Meletie spune că după ce s-a terminat cel dintâi 
Sobor a toată lumea din Niceea, se bucura mult Sfântul împărat Constantin cel Mare pentru biruinţa 
Bisericii împotriva celor hulitori. Fiind şi împăratul de faţă la Sobor, i-a cinstit pe Sfinţii Părinţi cu 
daruri bogate după vrednicie, iar Cuviosului Pafnutie îi săruta împăratul cu multă evlavie ochii cei 
scoşi şi mâinile lui ciuntite de tirani. De asemenea şi pe toţi ceilalţi mărturisitori îi săruta cu cinste 
pentru a lua sfinţenie de la ranele lor pe care le-au primit în vremea prigoanei. 

Unul dintre părinţii Soborului a dat înscris împăratului nişte jalbe împotriva unor episcopi cu purtări 
rele. însă marele împărat Constatin n-a voit nici măcar să citească hârtiile lor şi nici nu s-a interesat 
cine sunt clericii vinovaţi, ci în faţa tuturor a ars hârtiile, zicând următoarele cuvinte: "Dacă eu 
însumi aş vedea cu ochii păcătuind pe vreun cleric, atunci l-aş acoperi cu hlamida mea adică cu 
mantia împărătească". Sfântul împărat a căutat prin aceasta să dea pildă la toţi spre a nu vădi 
păcatele sau neputinţele cele ascunse ale clericilor. 

Cei care scot la iveală păcatele sau neputinţele clericilor (preoţilor) se fac prin aceasta defăimători 
de lege, căci toţi clericii sunt slujitori ai Legii lui Dumnezeu. 

Sunt unii creştini care judecă şi nici nu vădesc neputinţele clericilor, dar în schimb se feresc să ia 
blagoslovenie de la cei cunoscuţi cu neputinţe omeneşti sau pătimaşi. 

Iar dacă se întâmplă de plătesc Liturghii, ori se împărtăşesc la asemenea clerici şi pe urmă află că 
fumează ori se îmbată sau alunecă în alte patimi, atunci creştinii aceştia se căiesc pentru că au cerut 
Sfinţenia de la cei pătimaşi. Unii ca aceştia, măcar că nu judecă la arătare cu vorba, însă cu lucrul 
(adică cu purtarea lor) se fac judecătorii Fraţilor, dacă preotul sau arhierul este drept credincios, 
atunci să fim încredinţaţi că darul Sfântului Duh lucrează prin el orice Taină bisericească oricât de 
păcătos ar fi el. Numai atunci când este oprit sau caterisit de către sobor ori de către arhierul locului, 
sau când predică pe faţă vreo credinţă greşită, atunci cu adevărat nu mai lucrează darul Sfântului 
Duh prin el. Atunci trebuie să te fereşti de asemenea clerici. 

în Pateric este un exmplu despre a nu judeca pe slujitorii lui Dumnezeu. Ava Marcu Egipteanul a 
petrecut 60 de ani neieşind din chilia sa. Şi avea obiceiul, preotul Schitului, de venea să facă Sfânta 
Liturghie în chilia lui în anumite zile. Diavolul văzând răbdarea bătrânului cea îmbunătăţită, a 
meşteşugit ca să-1 ispitească cu osândirea. 

Deci, a îndemnat vicleanul pe un frate oarecarece era îndrăcit ca să meargă la bătrânul ca pentru 
blagoslovenie. Şi ajungând la pustnic, mai înainte de a rosti alt cuvânt, striga îndrăcitul către 
bătrânul, zicând: 

- Preotul tău are miros de păcat, deci să nu-1 mai laşi să intre la tine! 
Iar bătrânul cel insuflat de Dumnezeu a zis către el: 

- Fiule, toţi oamenii îşi leapădă afară murdăria, iar tu ai adus-o la mine, dar scris este: Nu judecaţi 
ca să nu fiţi judecaţi. însă deşi preotul este păcătos, Domnul îl va mântui pe el, căci scris este: şi vă 
rugaţi unul pentru altul ca să vă tămăduiţi. (Iacob V-5). 

După ce a rostit aceste cuvinte, făcând rugăciune, Sfântul bătrân a gonit pe demon din om şi 1-a 
slobozit sănătos. 

Iar bunul Dumnezeu, văzând nerăutatea bătrânului, i-a descoperit lui un semn minunat. Şi iată cum 
mărturiseşte singur, prin însăşi cuvintele lui zicând: 

- Când voia preotul să înceapă Sfânta Liturghie, am văzut pe îngerul lui Dumnezeu pogorându-se 
din cer şi punând mâna pe capul preotului. în clipa aceea s-a făcut preotul un stâlp de foc. Iar eu 
mirându-mă pentru acea vedere, am auzit un glas zicând către mine: 

- Omule, ce te-ai mirat pentru lucrul acesta? căci dacă împăratul cel pământesc nu lasă pe boierii săi 
ca să stea întinaţi înaintea lui, ci toţi sunt îmbrăcaţi cu slavă multă, atunci cu cât mai mult nu va 
curaţi puterea cea dumnezeiască pe slujitorii Sfintelor Taine, când stau înaintea Slavei celei cereşti ? 

Auzind aceste graiuri, viteazul nevoitor Marcu, mai mult s-a sârguit a cinsti persoanele sfinţite, 
sporind întru nevoinţele sale. Iată ce daruri minunate primesc cei ce nu osândesc pe clerici. 

Viaţa părintelui Ioan este un exemplu viu de urcuş continuu spre desăvârşire şi unire mistică a 
sufletului cu Dumnezeu. 

Prin asceză severă şi-a eliberat sufletul de patimi şi şi-a fortificat firea cu virtuţile cele mai alese, 
care l-au dus la trăirea cea mai înaltă posibilă puterilor omeneşti de cunoaştere şi iubire. 

Muncă titanică a depus ca să extragă din cărţile Sfinţilor Părinţi cele mai esenţiale învăţături 
folositoare tuturor celor ce le vor citi şi ca să fie mai atrăgătoare le-a pus în versuri, unele deja 
publicate în cartea Hrană Duhovnicească. 

Toate învăţăturile din scrierile părintelui Ioan sunt destinate tuturor celor ce le vor citi şi le vor 
aplica în viaţă, dar mai ales credincioşilor români de pretutindeni. 

în poezia Paza Sufletului se pune în evidenţă rolul pocăinţii (adică al spovedaniei) şi al gândului la 
moarte. 

în poezia Glasul Păstorului Celui Bun se descrie problema "întrupării şi a Patimilor Domnului 
nostru Iisus Hristos", care ne cheamă pe toţi la El, ca la urmă să ne dea odihnă. 

în poezia Dorul Bunicii se vede viaţa Sfântului Ioan, când era mic şi crescut de mătuşa Măria, 
căreia îi citea din Patimile Domnului. Părintele Ioan de mic a stat la Picioarele Crucii şi cu mintea 
aţintită la Cel Răstignit, Care 1-a ajutat tot timpul până a ajuns la cel mai înalt pisc al transformării 
dumnezeieşti a fiinţei lui purificate şi iluminate de Duhul Sfânt. 

Pline de viaţă şi adâncă simţire sunt şi poeziile de mai jos: 

- Mustrarea Tainică de Sus - Pentru Nesimţirea Mea. 

- Rugăciuni şi Cugetări Umilicioase (ca a fiului risipitor). 

- Glasul Conştiinţei. 

- Cele şapte Păcate de Moarte. 

- Răstignitorii de Azi la Sfânta înviere. 

- Sabia Durerii. 

- Lumina Sfintei învieri. 

- Pe Drumul Crucii. 

- Canonisirea împiedicată de cei Adormiţi. 

- Floarea Bisericii din Carhidon. 

- Spre Asfinţitul Vieţii Mele. 

- Singura Mângâiere Românească. 

- Himera Omului Modern. 

- Mizeria din Lume şi Cheful celor cu Radio etc. 

Scrierile Părintelui Ioan şi viaţa lui reprezintă un bun model de urmat de credincioşii creştini după 
poruncile Mântuitorului nostru Iisus Hristos şi pentru urcuş pe scara valorilor spirituale până la 
nepătimire şi iubire. 

Viaţa Sfântului Ioan Iacob este scrisă de ucenicul lui, schimonahul Ioanichie din Mănăstirea 
Gheorghe Hozevitul şi pustnic în Mănăstirea Sfânta Ana. 

Trebuie să menţionăm aici şi evenimentul întâmplat cu păsărelele cerului, hrănite şi cântate de 
părintele Ioan în unele poezii ale sale şi care au venit să dea ultimul salut la prohodirea părintelui 
Ioan. Faptele sunt istorisite de părintele arhimandrit Amfilohie, stareţul Mănăstirii Gheorghe 
Hozevitul, care a făcut îngroparea părintelui Ioan. Arhimandritul Amfilohie fiind la Atena în anul 
1981, în faţa unui grup de credincioşi, admiratori ai părintelui Ioan, printre altele a istorisit şi 
evenimentul întâmplat cu păsărelele. 

Părintele Ioan şi-a cunoscut singur sfârşitul şi 1-a scris pe peretele peşterii. Fiind înştiinţat de 
moartea părintelui Ioan, arhimandritul Amfilohie a coborât la peşteră cu alţi pustnici din pustia 
Ruva s-au urcat sus cu ajutorul unei scări şi l-au găsit pe părintele Ioan mort pe rogojină, îşi 
pregătise singur mormântul. 

Era cam la orele 10 ziua şi a început prohodirea şi dintr-o dată s-a umplut camera de păsări sălbatice 
din pustiu, care au început să zboare în toate părţile, aşezându-se pe cărţi, stingând luminile, bătând 
din aripi deasupra trupului cuviosului Ioan şi aşezându-se pe trupul lui. Părinţii au crezut că le este 
foame şi au adus mâncare: pâine şi posmag ce erau sus pe stâncă puse de părintele Ioan, dar nu 
le-au trebuit. După terminarea slujbei, părintele Ioan a fost pus în mormânt şi deasupra acoperit cu 
scânduri şi pământ şi când operaţia de acoperire a fost gata, toate păsărelele au zburat afară şi s-au 
împrăştiat în toate părţile, ele au dat ultimul salut celui ce le-a iubit. 

După plecarea păsărelelor s-a mai adus pământ şi s-a făcut mortar cu apă şi s-au acoperit bine 
scândurile, aşa încât mormântul a fost ermetic închis. 

Continuare la viata Sfântului Ioan Iacob Hozevitul 



1. însemnare de pe un carneţel din 1942 

în această zi am citit cuvântul Marelui Vasile, despre paza ce se cuvine a o avea călugării tineri faţă 
de cei de o vârstă, precum şi pericolul sufletesc ce pândeşte pe cel ce nu păzeşte aceasta. 

M-am simţit adânc înţepat la inimă de acest cuvânt şi m-am hotărât să mai curm întâlnirile dese şi 
cu multă vorbărie, precum şi neorânduiala la mâncare, mai ales sărbătorile cu două mese. 

De dimineaţă, neorânduială la mâncare; rugăciune cu inima împietrită, vorbă îndrăzneaţă lipsită de 
smerenie, gânduri spurcate, lenevire la canon şi la pravilă; vorbă multă seara după vecerniţă, la 
Biserică cu multă nesimţire şi trândăvie. 

2. Astăzi la ceasul unu, n-am pomenit la proscomedie pomelnicile şi anaforă n-am luat din mâna 
preotului de la Marina Greacă din Egipt, care a slujit Sfânta Liturghie, că era calendarul nou şi toată 
ziua am petrecut-o cu discuţii despre călugări. 

3. în anul 1986 de Sfânta înviere, au venit la Sfintele Locuri mulţi închinători greci. O femeie din 
Creta a dat părintelui stareţ Amfilohie o linguriţă de aur şi a spus: 

O femeie, care a vizitat Sfintele Locuri şi mănăstirea Hozeva, a rămas cu multă evlavie la sfinţii de 
aici. Femeia s-a îmbolnăvit greu şi doctorii n-au putut face nimica şi era gata să moară, sta 
nemişcată, nu mai vorbea, cu ochii închişi şi toţi aşteptau să-şi dea sufletul. Deodată se deşteaptă, 
deschide ochii şi începe să vorbească şi spune: am văzut un preot cu Sfântul Potir în mână şi mi-a 
spus să fac Cruce şi s-a atins cu linguriţa de gura mea şi mi-a spus: eu sunt Ioan Iacob Hozevitul şi 
s-a făcut nevăzut. Femeia era sănătoasă. De bucurie a comandat o linguriţă de aur şi a trimis-o ca 
mulţumire Sfântului. 

4. Un preot grec, care a ajutat la transportul Moaştelor Sfântului Ioan de la Peştera Sfânta Ana în 
mănăstire, a spus următoarele: o persoană a tăiat 3 fire de păr de la Sfântul Ioan ca să le aibe de 
blagoslovenie. I s-a arătat Sfântul Ioan care i-a zis să pună la loc firele de păr căci îi trebuiesc. 
Persoana respectivă a pus firele de păr la loc. Se crede că persoana în cauză este chiar preotul, dar a 
spus de altă persoană. 

5. în anul 1965 s-a îmbolnăvit stareţul părintele Amfilohie şi a intrat în spital. Aici la mănăstire a 
venit un preot sârb, care nu ştie citi bine greceşte şi el are grijă de mănăstire şi de Biserică căci nu 
este altul, ceilalţi sunt bătrâni. El aprinde candelele şi tămâiază. Odată sau de două ori nu a tămâiat 
după ce a aprins candelele. I s-a arătat Sfântul Ioan şi i-a zis: de ce nu tămâiezi în Biserică? De 
atunci, este atent să tămâieze regulat. 

6. După ce a murit părintele Ioan Iacob, maica Galina de la Ierihon îl pomenea în rugăciunile ei 
împreună cu alţi răposaţi trecuţi în pomelnicul ei. După un timp a citit nişte scrisori ale părintelui 
Ioan, în care era multă râvnă pentru credinţa ortodoxă şi pentru calendarul vechi, după care maicii 
Galina nu i-a plăcut şi 1-a şters din pomelnic. După un timp oarecare, îi apare în vis părintele Ioan şi 
îi zice: ce rău ţi-am făcut, de ce nu mă mai pomeneşti? După aceia maica Galina iar 1-a pomenit 
până la moartea ei. 

7. în 1986 a murit stareţul arhimandrit Amfilohie, care a dezgropat pe părintele Ioan şi 1-a aşezat în 
Biserică, unde se află şi astăzi. în locul lui a fost numit un alt stareţ, tot arhimandrit, tânăr de 22 de 
ani, iar părintele ieromonah Sârb a rămas econom. 

După moartea stareţului arhimandrit Amfilohie, marii epitropi şi cu arhiereii din Patriarhie, s-au 
hotărât să-1 scoată din Biserică pe părintele Ioan şi să-1 reîngroape, neavând evlavie la el. 

Dar problema s-a amânat până la reîntoarcerea stareţului din Elveţia şi după ce s-a reîntors, s-a 
întâmplat ca Patriarhul Ierusalimului să plece în România, unde a fost invitat la întronizarea noului 
Patriarh al României. 

între timp au vizitat mănăstirea Gheorghe Hozevitul 3 stareţi din România, de la mănăstirile Secu, 
Neamţu şi Bistriţa, care s-au închinat la Moaştele Sfântului Ioan şi au dus vestea reîngropării 
Sfântului Ioan şi în România. 

La reîntoarcerea Patriarhului, Biserica Română din Ierusalim a cerut să ia Moaştele Sfântului Ioan 
şi Patriarhia din Ierusalim nu a aprobat. 

întrebat stareţul nou ce se va întâmpla cu Moaştele Sfântului Ioan, a răspuns că Patriarhia a hotărât 
să rămână pe loc. Aceasta este a doua oară când s-au ridicat contra Sfântului Ioan. 

8. O persoană cu numele Marina Fecioara, fiind la studii în Ierusalim, venea de la Mănăstirea 
Sfântul Gheorghe Hozevitul, unde se mărturisea la un părinte compatriot de-al ei. 

în 1988, cu 3 săptămâni înainte de înviere, într-o noapte a visat că era înăuntrul Bisericii Sfântului 
Mormânt, şedea pe o bancă şi citea nişte hârtii, pe care le găsise acolo. Deodată vede un călugăr 
lângă ea, care îi zice: "acele nume pe care le pomeneşti sunt persoane care au făcut păcate în 
Biserică. Dar este părintele Ioan Hozevitul, om bun cu frica lui Dumnezeu, care a făcut voia lui 
Dumnezeu, eu îl cunosc, s-a sfinţit, este sfânt". Atunci Marina a răspuns: "da, îl ştiu, este la 
Hozeva" şi îndată a dispărut. Şi zice Marina: eu când mă închinam în Biserică, nu sărutam racla cu 
Sfintele Moaşte, de aceea m-a încredinţat că cu adevărat a fost Sfânt şi de atunci, de câte ori mă 
închin sărut şi racla cu Sfintele Moaşte şi îl rog cu credinţă şi îmi ajută la toate greutăţile mele. 
Sfinte Ioane, ajută la toată lumea. 

9. în anul 1988, la 8 Septembrie, cu aranjamentul sărbătorii Naşterii Maicii Domnului, a rămas 
părintele ieromonah Grigore, deoarece egumenul era plecat în Grecia. Toate treburile le-a făcut 
foarte bine şi a fost mulţumită toată lumea. 

A doua noapte după praznic, părintele Grigore, în vis, se afla lângă racla cu Moaştele Sfântului 
Ioan. Deodată părintele Grigore vede pe Sfântul Ioan în picioare în afară de raclă şi îl întreabă: ce 
faci părinte? Sfântul Ioan îi răspunde: bine. Atunci părintele Grigore se pleacă, îi face metanie, zice 
blagosloviţi şi îi sărută mâna. Sfântul zice: Domnul să te blagoslovească, îi face semnul Crucii 
deasupra capului şi îi sărută mâna. Când se ridică părintele Grigore nu-1 mai vede, dar se uită în 
raclă şi îl vede culcat cum era şi mai înainte. Acesta a fost un semn că Sfântul Ioan a fost mulţumit 
de modul cum a fost aranjamentul la sărbătoarea Naşterii Maicii Domnului. 

10. Altă dată părintele Grigore îl vede pe Sfântul Ioan în Biserică stând în picioare înalt şi frumos 
cum era el şi îi zice: Eu ştiu de ce ai plecat din Sfântul Munte, să stai aicea. Asta a fost că părintele 
se gândea să plece din mănăstire, iar Sfântul Ioan îi dă curaj să facă răbdare şi să stea la mănăstire. 

1 1 . Legătură strânsă a fost şi este între Sfântul Ioan şi schimonahul Ioanichie, ucenicul Sfântului cel 
mai apropiat. 

în mănăstire vin şi persoane care vorbesc lucruri necuviincioase, de care fapt părintele Ioanichie 
este foarte supărat. 

Odată Sfântul i-a apărut şi i-a zis de două ori: "nu vorbi şi tu cu ei". Scrie părintele Ioanichie: 
Sfântul parcă este viu printre noi, pe unii îi mângâie, pe unii îi ceartă. 

12. în Miercurea Patimilor din anul 1989, au venit la Moaştele Sfântului Ioan mulţi credincioşi din 
toată lumea. 

A venit şi o familie din Grecia, dar femeia avea duh necurat. Femeia s-a apropiat de Sicriul cu 
Sfintele Moaşte, dar dracul a trântit-o jos la pământ şi a strigat puternic: "Ioane, mă arzi, Ioane, mă 
arzi" şi a ieşit din femeie, care s-a ridicat, s-a închinat la Moaştele Sfântului Ioan şi a plecat liniştită. 

13. Când egumenul mănăstirii Gheorghe Hozevitul i-a spus Patriarhului Diodor această minune, era 
de faţă şi un arhiereu bătrân care fusese prieten cu Sfântul Ioan. 

Patriarhul a zis: "eu îl cunosc de mult, el era Sfânt de când trăia". Tot aşa a spus şi arhiereul: "şi eu 
îl cunosc bine, el este Sfânt de când trăia". Şi cu alte ocazii, când a fost vorba de Sfântul Ioan, 
Patriarhul a spus că el îl cunoaşte că este Sfânt de când era în viaţă. 

Din cartea "Saint Jean le Romain" tipărită de Mănăstirea Ortodoxă Saint Michel Lavardac 1988. 

14. într-o zi 5 persoane au venit în plimbare până la Mănăstirea Saint Michel Lavardac, s-au instalat 
într-un balcon şi discutau ce cunoşteau sau ce au auzit despre Sfântul Ioan Românul de la Hozeva. 
Una din ele era profesoară, celelalte erau două familii. 

Una din femei zice: "eu voi spune de cea ce cunosc, ceea ce am văzut cu proprii mei ochi. Mama 
mea suferea de mari dureri de cap, foarte atroce de mai mulţi ani şi nu avea nici o şansă de 
vindecare. Am hotărât să venim cu mama la mănăstire într-o trăsură, dar fiind în vârstă, nu ne-am 
încumetat şi am renunţat. Ea ne-a spus apoi să ne închinăm înaintea Sfântului Ioan şi să-1 rugăm să 
o vindece şi dacă durerile vor înceta, ea va posti timpul celor 40 de zile din Postul Mare. Minunea s- 
a întâmplat şi mama mea s-a resimţit fără nici o durere şi a postit întregul Post Mare din anul 1985. 

Fiecare spune ceea ce ştie, eu am spus ceea ce am văzut. 

15. în septembrie 1985 mi s-a oferit Viaţa Sfântului Ioan Românul şi am cunoscut existenţa sa şi 
minunile sale. Cel mai mare dintre fiii mei a căzut greu bolnav şi eu am rugat adesea pe Sfântul 
Ioan pentru ca el să vină în ajutorul copilului meu. în adevăr, el s-a vindecat şi a revenit ca mai 
înainte, plin de sănătate. Sfântul ne-a ajutat totdeauna. începând din acea zi, în toate dificultăţile 
noastre, mici sau mari, de fiecare dată, noi facem apel la el şi ne ajută şi veghează vizibil asupra 
noastră. Eu mulţumesc Domnului Iisus Hristos, Prea Sfintei Maicii lui Dumnezeu, tuturor Sfinţilor 
şi Sfântului Ioan Românul. 

Din Revista Foi Transmise, Sainte Tradition nr. 42 Ianuarie 1989 a Mănăstirii Saint Michel 
Lavardac. 

16. Eu recunosc că dorinţele prezentate Sfântului Ioan Românul au fost împlinite în săptămânile 
care au urmat. Jean Jaques Gerard *9*** Foix. 

17. Eu am cerut în rugăciunile mele Sfântului Ioan Românul de a mă vindeca de bolile care m-au 
făcut să sufăr mult timp şi eu am avut uşurare şi vindecare imediată. Luciene Saroste 17*** Age. 

18. Din Revista Foi Transmise, Sainte Tradition nr. 47 Noiembrie 1989. 
Sfântul Ioan Românul se roagă lui Dumnezeu pentru noi! 

"Sfântul Ioan Românul face minuni şi eu ţin a le semnala. Eu sunt fericită de această carte (este 
vorba de Viaţa Sfântului în limba franceză) care mă însoţeşte pretutindeni. Când eu sunt în 
suferinţe, este El la care fac apel şi mă resimt imediat în bunăstare, la fel şi copii mei". 

Mme. H.S1123 Chalabre, 15/7/89 

Sfântul loan lacob 

Ieroschimonahul 
Sihastru din Tara Sfântă 



Partea l-a 



PILDE, CUGETĂRI 

Şl IMNURI 

ÎN VERSURI 

PAZA SUFLETULUI 

Singur lucrul meu din lume 
Este mântuirea mea 
Dacă eu nu văd de dânsa 
Cine altul va vedea? 

Trup şi suflet dimpreună 
De la Domnul mi s-a dat 
Deci eu singur voi da seamă 
Pentru cele ce-am lucrat. 

Lucrul mântuirii mele 
Este pentru veşnicie 
Şi nu este dat a-1 face 
Decât numai singur mie. 

Hotărârea este dată; 
Trebuieşte ca să mor! 
Nu ştiu când, poate chiar mâine 
Sau în ceasul viitor. 

După asta nu ştiu locul: 
Poate unde dorm acum, 
Poate unde stau, afară 
Sau în casă, sau pe drum. 

Nu cunosc apoi nici chipul 
întru care voi muri: 
Pocăit sau încă slugă 
La păcat mă voi găsi? 

Dacă nu mor fără veste 
Boala mă va anunţa; 
Dar cu greutatea boalei 
Voi putea a mă-ndrepta? 

Mintea mea de mai lucrează 
Dar cutremurul de munci, 
îi mai dă răgaz să cerce 
Viaţa mea de pân-atunci ? 

Poate inima atuncia 
Să se moaie de căinţă 
Dar la cuget mă încurcă 
Câte am pe conştiinţă. 

împrejurul meu atuncia 
Fraţii mei vor sta plângând, 
Alţii vor să iscodească 
Despre banii de comand! 



De voi fi cumva cu stare 
Ei vor folosi momentul 
Să mă-ntrebe mai cu seamă 
Dacă-i gata Testamentul! 

Poate ei cu grija asta 
Vor uita să dea de ştire 
La părintele Duhovnic 
Pentru Sfânta spovedire! 

Va veni şi el la urmă 
Să mă-ntrebe de păcate 
Dar se leagă poate limba 
Şi nici mintea nu mai poate. 

Căci mai mult pe altă lume 
Cugetarea mea va fi 
Şi căinţa mea atuncia 
Nu ştiu cum se va primi! 

Arătări îngrozitoare 
Ochii mei atunci văzând 
Nici nu ştiu când iau în gură 
Sfintele ce mi-or fi dând! 

Ca să-mi fie moartea bună 
Eu să pregătesc acum 
A virtuţilor merinde 
Să le am atunci pe drum! 

Să-mi adun acum din vreme 
Cele ce voi socoti 
Că la ziua de pe urmă 
Nu le pot agonisi. 

Spovedirea cea curată 
Şi cu duhul umilit 
Cum şi paza despre toate 
Carii dau de poticnit. 

Dacă Sfânta spovedire 
Nu-i întreagă şi curată 
Vremea despărţirii noastre 
Ne va fi înfricoşată! 

Căci atunci amar ne vine 
Când vedem a noastră stare 
Şi de vămile cumplite 
Nu avem nici o scăpare! 



Frică mare ne cuprinde 
Că nu ştim în veşnicie, 
Muncă veşnică ne-aşteaptă? 
Ori nespusă veselie ?! 

Deci să am mereu în minte 
Că la urmă am să mor 
Şi de trup se va desparte 
Sufletul nemuritor! 

Dacă clipa cea de-acuma 
Ar fi clipa cea din urmă 
Am nădejde de scăpare 
Dacă viaţa mi se curmă? 

Mă gândesc că după moarte 
Trupul meu va fi sluţit 
Nemişcat, fără simţire 
Cu miros nesuferit! 

La biserică ducându-1 
Preoţii cu rugăciune 
Pogorâ-se-va în groapă 
Să devie putrejune! 

Pomenirea lui cu sunet 
Va să piară de pe lume 
Şi cu vremea pământenii 
Vor uita de al meu nume. 

Iată cum se trece slava 
Trupului de pe pământ 
De a căruia plăcere 
Toată viaţa mă frământ. 

Deci mereu să iau aminte 
La tot pasul meu din viaţă 
Căci atârnă mântuirea 
Chiar din clipa cea de faţă! 

O prea milostive Doamne 
Să nu laşi până-n sfârşit 
Să amân eu pocăinţa 
Cel prea mult ticăloşit! 

Pomenirea despre moarte 
(Glasul trâmbiţii de-apoi) 
Neîncetat să mă trezească 
Ca alarma la război! 

Eu în lume las o dâră 
Pe o carte tăinuită 
Care-mi face după moarte 
Toată viaţa mea vădită. 

Frică-mi este că la urmă 
Scrise nu se vor afla 
Faptele care în viaţă 
A le face se cădea! 

Iară relele de care 
Se cădea a mă feri 
Poate toată, vai de mine, 
Cartea ceia vor mânji! 



Judecata va să vină 
Ca un furt fără de veste 
Şi fiind noi în păcate 
Pocăinţă nu mai este! 

Râu de foc va arde totul 
Oamenii şi împărăţii 
Dobitoace, peşti şi păsări 
Cu tot felul de stihii 

Glasul îngereştii trâmbiţi 
Va suna din patru "torţi" 
Şi pe trupul meu acesta 
îl va ridica din morţi! 



Căci luând Eu chip de rob, 
Din Fecioară m-am născut 
Şi smerit, şi prea sărac, 
Pe pământ am petrecut. 

Suferit-am prigoniri, 
Vorbe rele şi ocări, 
Trupul Meu spre rane am dat 
Şi obrazul la scuipări. 

Pogorându-mă din cer, 
Ca să te ridic la el, 
Chipul slavei am lăsat, 
Pentru tine cel "mişel"! 



Azi când cuget vremea morţii 
înainte mi se-arată 
Cum atunci se va deschide 
Pentru mine judecată! 

Un arap rânjind la stânga 
îmi citeşte o carte groasă 
întru care este toată 
Fapta mea cea ticăloasă! 

Iar la dreaptă, stând de faţă 
îngerul cu chip scârbit 
Dintr-o mică carte spune 
Binele ce-am săvârşit! 

Dacă este hotărâre 
Ca să meg la fericire 
îngerii cu bucurie 
Vor veni spre însoţire. 

Iar de nu se află scrise 
Fapte vrednice de milă 
Demonii la întuneric 
Mă vor stăpânii cu silă! 

Vai de ticălosul suflet 
Care-n iad se osândeşte 
Chin mai mare este gândul 
Că "în veci NU SE 
SFÂRŞEŞTE" 

Când va fi aproape vremea 
Judecăţii viitoare 
Vor fi semne mari în lună 
Şi în stele şi în soare. 



Va chema din nou pe suflet 
Din porunca lui Hristos 
Ca să se împreuneze 
Iar cu trupul cel de lut. 

Sufletul atunci cu trupul 
Nemurire va lua 
Dar nu ştiu; pentru perzare 
Sau spre fericirea mea. 

Dumnezeu cu Sfânta Cruce 
Va veni atunci pe nori 
întru toată Slava Sfântă 
Ca un drept judecător . . . 



GLASUL 
(PĂSTORULUI CELUI 

BUN) 

Omule, făptura mea 
Pentru ce m-ai părăsit 
Şi pe alte căi mergând, 
Drumul vieţii l-ai greşit ? 

Iubitor de oameni sunt 
"Şi al milei Dumnezeu" 
Pentru ce te-ai făcut 
Rob "potrivnicului Meu" 

Pentru tine, Eu - din veac - 
Mântuire am lucrat, 
Pogorându-mă de sus, 
Cerurile am plecat. 



Necinstire am răbdat, 
Ca din nou să te slăvesc; 
întru tot sărac am fost, 
Ca să te îmbogăţesc. 

Rane grele am primit, 
Sângerându-Mă de tot, 
Ca să-ţi vindec rana ta 
Şi din "sângiuri" să te scot. 

Strop de sânge n-am cruţat 
Şi de chip Eu m-am lipsit, 
Ca să-ţi curăţ sufletul, 
întru patimi ponosit. 

Tu greşind de la-nceput, 
împotriva Tatălui, 
Ţi-am luat asupra Mea 
Sarcina păcatului. 

Birnic morţii tu erai 

- Pe vecie osândit - 
Dar luând Eu vina ta 
"Birul morţii" am plătit. 

Fiere beau şi cu oţet 
Şi pe lemn mă răstignesc, 
Ca din "lemnul cel amar", 
Rod prea dulce să-ţi gătesc. 

Răstignit între tâlhari, 
Socotitu-m-am "blestem", 
Ca, pe tine iar moştean 

- La viată să te chem. 

Pentru această dragoste, 
Urâciune îmi plăteşti 
Şi "pogorământul" meu 
Pururea dispreţuieşti! 

Căci, în loc să vii acum, 
Cu iubire să-mi slujeşti 
Tu iubeşti păcatele 
Şi de patimi te robeşti. 

Care lipsă, spune-Mi dar, 
întru Mine ai aflat, 
De întârzii rătăcind 
- De la Mine depărtat - ? 

Dacă vrei tot binele, 
Eu sunt "binelui izvor", 
Şi aicea pe pământ, 
Şi în veacul viitor. 



Cu prieten credincios, 
Dacă vrei mereu să fii, 
Eu sunt "Mire" sufletesc 
în "cămara" Mea să vii. 

Iar dreptate căutând, 
De la oameni n-ai să scoţi, 
Eu sunt "Drept judecător" 
Nemitarnic pentru toţi. 

întru scârbe şi nevoi, 
Când mă chemi în ajutor, 
Pretutindenea degrab, 
Eu îţi sunt ajutător. 

La durere nu slăbi, 
Amărându-te prea rău, 
Eu sunt "Doctor trupului 
Şi al sufletului tău". 



Rătăcindu-te mereu 
într-al vieţii greu noian, 
Eu sunt "calea fără greş" 
Care duce la liman. 

Iar acuma dacă n-ai 
Povăţuitor la cer, 
Eu "Păstorul tău cel Bun" 
Nu te voi lăsa stingher. 

Dacă nu cutezi să vii, 
(De păcate ruşinat) 
Eu, să ştii că sunt la toţi, 
"Primitor prea îndurat". 

Căci am zis să vie toţi 
- Către Mine-cei ce au 
Osteneală şi poveri, 
Ca, odihnă să le dau! - 



Fericirea veşnică, 
Dacă vrei s-o dobândeşti, 
Eu sunt singur "Dătător 
Fericirii sufleteşti". 

Frumuseţea tu dorind 
Desfătare ca să ai, 
"Podoaba" lumii sunt 
Şi "dulceaţa cea din rai". 



De-ntristare şi necaz 
Dacă eşti împresurat, 
Alinarea ta sunt Eu, 
Suflete nemângâiat. 

Obosit de greutăţi 
Pe al vieţii tale drum 
Eu în veci odihnă sunt, 
Totdeauna şi acum. 



Observaţie. Această "chemare la 
pocăinţă " am alcătuit-o după 
modelul celeia ce s-a scris în 
limba rusă de Sfântul Tihon 
Zadonschi, Episcopul 
Voronejului, din a cărui Sfinte 
Moaşte se află la Hebron, în 
Mănăstirea Rusescă. 

Ioan Ieroschimonahul 



De râvneşti la nem slăvit, 
Eu sunt "Unul cel născut" 
Din Fecioară negrăit 
Şi din cel fâră-nceput. 

Cauţi slavă şi puteri 
Ca să ai neîncetat, 
Eu sunt "Domn Puterilor" 
Şi "al Slavei împărat". 

La averi fără sfârşit, 
Dacă (poate) ai râvnit, 
Eu sunt "Veşnic Vistier 
Bunătăţilor din cer". 

înţelept void să fii, 
Fă-te Mie următor, 
Eu sunt "Raza Tatălui" 
Şi "al tău luminător". 



Pacea sufletului tău 
Dacă rău s-a tulburat, 
Către Mine, vino iar, 
Eu sunt Păcii împărat. 

Frica morţii dacă ai 
Crede nu te tulbura, 
Eu sunt "viaţa tuturor" 
Şi acum şi pururea. 

Negura păcatelor 
Cuprinzându-ţi viaţa ta, 
Eu sunt "Soare neapus", 
Vino la lumina Mea! 

Adevăr neprihănit 
Pe pământ nu căuta, 
Eu sunt "Sfântul Adevăr" 
Pentru mântuirea ta. 



RUGĂCIUNI ŞI 

CUGETĂRI 
UMILICIOASE 



(ca a fiului risipitor) 

Podoaba cea sufletească 
Eu nebuneşte am pierdut, 
Şi-mbrăcămintea lipsindu-mi, 
Nu pot să intru la cină: 
O, luminează-mă Doamne, 
Izvorule de lumină! 

La Crucea Ta prea cinstită 
Eu cel netrebnic am scăpat; 
înviforându-mă groaznic, 
M-am cufundat în păcate 
Ajută-mă ca lui Petru 
Şi din adâncuri mă scoate! 

Stăpâna mea Prea Curată 
Noianul Sfintei îndurări, 
Tu sârguind mă întoarce 
Din ţara cea fără mană 
Căci cheltuindu-mi averea 
Ajuns-am slugă vicleană. 



Pe streini eu îi judec 
De mine însă nu gândesc 
Pentru aceasta alunec 
Pe căile povârnite 
O, suflete ia aminte 
Că singur te duci în ispite! 



Privirea mea pătimaşă 
Spre cele curveşti am întins-o 
Deci stând acum la jertfelnic 
Cum să te văd, împărate! 
O, scapă-mă de orbire 
Şi la lumină mă scoate! 



Stăpâne mult îndurate, 
Să nu mă laşi în drum zăcând 
Căci la tâlhari eu sunt pradă 
Şi n-are cine mă scoate ! 
Decât iubirea-ţi de oameni 
Ce covârşeşte pe toate ! 



Când mă scârbeşte vreun frate 
în mine răul îl păstrez 
Pre cei ce-mi fac însă bine 
îi trec mereu cu vederea 
întunecatul de mine 
Cum mă vânează părerea! 



în viaţa mea deşartă 
Eu m-am purtat cu vicleşug 
Şi mă cutremur când intru 
La preacuratele Taine; 
O, primeşte-mă, Doamne, 
Cu cele de nuntă haine. 



Botezătorule Sfinte 
- Cel mai mare Prooroc 
Fiind şi mergător înainte - 
Ai îndrăzneală la Domnul. 
Deci pentru noi mijloceşte 
Cu rugăciunea fierbinte ! 



O, cât de lungă îmi pare 
A rugăciunii rânduieli! 
Iar când lucrez ale lumii, 
Nici trudă nu am nici boală 
Cum mă orbeşte ţărâna 
Şi lumea cum mă înşeală. 



Mândria cea diavolească 
Mă stăpâneşte necurmat 
Iar Tu Te smereşti pentru mine 
Şi te pogori pân-la moarte! 
Acum cunoscându-mi căderea, 
Iată, smeritu-m-am foarte! 



Cămara Ta cea de nuntă 
împodobindu-se acum 
O! Sufletescule Mire 
Făclia mea mi se stinge! 
Când uşa se va închide 
Atuncia zadarnic voi plânge. 



în inima mea cea săracă 
Tâlharii noaptea s-au ascuns 
Şi plănuiesc s-o prefacă 
în peşteră de ruşine 
Dar tu grăbind înnoieşte 
Pre darul Tău întru mine! 



Pe calea fărădelegii 
Piciorul meu s-a poticnit 
Dar Tu de pe Cruce mi-arată 
Cărarea ce duce la tine! 
Mironosiţelor Sfinte 
Luaţi-mă voi şi pe mine. 



Pe mine mult ticălosul 

Cum mă mai ţine pământul 

Şi soarele cum revarsă 

Lumina şi peste mine! 

O, Doamne nu mai sunt vrednic 

A mă uita către Tine. 



Deşertăciunile lumii 

îşi au cuibar în mintea mea 

Şi nici un grai din Scriptură 

Nu-1 pot ţine minte bine 

Slăbănogită făptură 

O, ticălosul de mine! 



Fiind eu rob trândăviei 

Cu somnul morţii dormitez 

Făgăduinţele Sfinte 

Neîmplinindu-mi la vreme 

Trezeşte-mă, O, Părinte, 

Că nimeni nu vrea să mă cheme. 



De n-aş avea sprijin darul, 
De mult în iad aş fi pierit 
Căci trupul meu prea curvarul 
La cele drăceşti mă târăşte: 
O, Doamne să nu mă răpuie 
Vrăjmaşul ce mă urăşte! 



în toată ziua şi ceasul 
Făgăduiesc a mă-ndrepta 
Şi nu mă las de năravuri 
Ca ramatorii din baltă; 
Dar oare ce voi răspunde 
Mergând în lumea cealaltă? 



Pe calea cea strâmtă a Crucii 
Ai următori pe Sfinţii toţi 
Cari se grăbesc să te-ajungă 
Cu lacrimi, sudori şi cu sânge! 
Pre mine grija lumească 
Cu tiranie mă strânge! 



Cum moartea îmi stă înainte! 
Iar eu petrec nepăsător 
Căci n-am aducere aminte 
De-nfricoşata venire; 
înţelepţeşte-mă, Doamne, 
Să am a Ta pomenire! 



Cu gura mea cea spurcată 
Am uneltit nelegiuiri 
Deci cum rosti-voi acuma 
Dumnezeescul tău nume! 
învredniceşte-mă Doamne 
Să mor despre cele din lume! 

ODINIOARĂ ŞI ACUM 

Aruncându-ne în urmă 
Ochii noştri sufleteşti 
Către anii din vechime 
A vieţii creştineşti, 

Mintea noastră se uimeşte 
De sfinţenia de-atunci, 
Limba fără grai rămâne, 
Ne simţim ca nişte prunci. 

Căci vedem păgânitatea 
Dând război necontenit 
Adunărilor creştine 
Din Apus şi Răsărit. 

Şi aflăm credinţa sfântă 
Ca un foc atunci arzând 
Iar Biserica în culmea 
Biruinţelor şezând. 

Adâncindu-ne mai tare 
în trecutul depărtat 
Al Bisericii creştine 
Gândul nostru stă mirat: 

Uriaşi vedem în faţă 
Pe străbunii credincioşi 
Noi suntem pe lângă dânşii 
Toţi, pitici neputincioşi. 

Fruntea lor având cununa 
Razelor dumnezeieşti, 
Ni se pleacă de ruşine 
Ochii noştri cei trupeşti. 

Mici la suflet, mari la patimi 
Noi aproape nu-ndrăznim 
Să mai cugetăm la Slava 
Noului Ierusalim! 

Despre viaţa minunată 
A "celor întâi născuţi" 
Lumea astăzi nu mai ştie, 
Sfinţii stau necunoscuţi! 

Astăzi traistele ştiinţei 
S-au umplut cu născociri 
Iar din tainele credinţei 
Lumea nu mai are ştiri! 



Toată străduinţa lumii 
Este spre a dovedi 
Că: "Materia e totul, 
Duhul n-are unde fi"! 

Cât de mult se mai înşeală 
Cel numit "Cuvântător" 
Care cearcă numai "firea" 
Neştiindpe "Făcător"! 



HIMERA OMULUI 
MODERN 

O fericire fără Dumnezeu- 

Sărace om din vremea nouă, 
"Din veacul cel cu înnoiri" 
în ce galop alergi pe urma 
Unei deşarte năluciri. 

(Himera vieţii se arată 
Ca o nălucă, ca un vis, 
Frumoasă şi strălucitoare, 
Ca un odor de paradis). 

O fericire pământească 
Voind a-şi făuri mereu, 
Te-ai aruncat (în goana vieţii), 
Departe de la Dumnezeu. 

Ai născocit atâtea lucruri 
Şi ai atâtea înlesniri, 
De crezi că vei ajunge 
"Culmea desăvârşitei fericiri!" 

Dar, iată, - tocmai - dimpotrivă - 
Pe cât mai mult o urmăreşti 
Ea tot mai mult se depărtează 
Şi tu mai neferice eşti. 

Păşeşti peste adâncul mării 
Şi prin "văzduh te porţi zburând" 
Iar marginile depărtării 
Le-apropii astăzi "la un gând". 

Ai terminat cu meşteşuguri 
"Isprăvile" de pe pământ 
Şi vrei să mergi "în altă lume" 
Să pui acum "aşezământ". 



în goana ta fulgerătoare 
Spre "ostrovul cel fericit" 
Ai trupul hămesit de-a pururi 
Şi sufletul nemulţumit. 

Prin cele ce-a rodit ştiinţa, 
Nesocotindu-1 pe Hristos, 
Cu patru mii de ani în urmă 
Pe oameni iarăşi i-a întors. 

Din nou suntem la "Turnul Babei" 
Căci iarăşi ne-am amestecat 
Şi iarăşi nu ne înţelegem, 
în drumul care-am apucat. 

Acum făptura cea aleasă, 
Ca fiara este la nărav. 
Căci, niciodată până astăzi 
Nu s-a distrus aşa grozav! 

Priveşte, omenire, roadă 
Pe care ţi-ai agonisit 
Să vezi la ce măsură - oare - 
De fericire ai sporit! 

Priveşte câte cimitire, 
în scurtă vreme le-ai umplut 
Şi câte milioane, astăzi, 
Cămin şi ţară şi-au pierdut. 

Vezi nesfârşitele şireaguri 
De invalizi şi de sărmani, 
De cei săcătuiţi în lagăr 
De văduve şi de orfani. 

Priveşte valul cel de lacrimi, 
Că astăzi a sporit mai mult 
Auzi cârtire de noroade, 
Ce gemete şi ce tumult! 

Şi spune-mi unde-i fericirea, 
Pe care o vânezi mereu, 
La ce-ai ajuns fără credinţă 
în pronia lui Dumnezeu! 

Ai cercetat adâncul firii 
Şi sufletul ţi l-ai uitat, 
Ai scos din "unde" pe lumină 
Iar duhul ti-i întunecat. 

Sălbăticia din natură, 
în multe părţi ai îmblânzit 
Iar patimile cele rele 
Mai tare le-ai sălbăticit. 

Tu faci oraşe plutitoare, 
împărţind al mării val, 
Şi fortăreţe zburătoare 
Cu aripile de metal! 

în schimb, noianul cel de taină 
Al sferelor duhovniceşti 
Nestrăbătut mereu rămâne 
- Spre culmile cele cereşti. 

La strălucirea orbitoare 
A născocirilor lumeşti, 
Domneşte întuneric beznă, 
în sufletele omeneşti! 

Maşinăriile lucrează şi scriu 
Cu fumul în văzduh 
Mizeria nesuferită 
A unei vieţi "fără de duh". 

Pufnind, motoarele oftează 
Cu lucrătorul cel sărman 
Cu mîini şi faţă obosită, 
Murdare veşnic de catran. 

Nădăjduiai că chimiceşte 
Prin felurite socoteli 
Vei întocmi o fericire 
Cu alt sistem de rânduieli. 

Dar naţiunile mai tare, 
Prin "născocire" se distrug, 
Iar tu le pregăteşti la modă - 
Prea mizerabilul coşciug. 

Prin egoismul animalic, 
Voind progresul să-1 zideşti, 
Cu lacrimi - iată - şi cu chinuri 
Pe biata lume o hrăneşti. 

Acuma însetezi de pace 
Şi văd că te sileşti mereu 
Să făureşti prin "conferenţe" 
O "pace fără Dumnezeu". 



Dar pacea este de la Domnul, 
"Al păcii El este izvor", 
De nu vei alerga la Dânsul, 
Alergi zadarnic - fără spor. 

împacă-te întâi cu Domnul, 
Croindu-ţi viaţă "după duh", 
De nu vei împlini acestea 
împrăştii munca în văzduh. 

Câştigă-ţi dragostea curată, 
Străină de făţărnicii, 
De nu vei dobândi aceasta, 
Nimic nu faci cu bogăţii. 

Iubeşte viaţa cumpătată 
Şi lasă portul dezmăţat, 
Iar dacă nu pricepi aceasta, 
Degeaba te-ai civilizat. 

întoarce-ţi iar privirea minţii 
Spre veacurile din trecut 
Cu duhul rodnic al credinţei 
Şi vei afla tot ce-ai pierdut. 

Precum nu poţi să prinzi cu mâna 
Din apă luna nicidecum, 
Aşa nici pe "himera" vieţii 
Din calea veacului de-acum. 

Civilizaţia modernă 
Un "duh strein" ţi-a făurit 
Şi de lumina mântuirii 
Cu dezgustare te-ai ferit! 

Precum aleargă sateliţii 
în jurul globului mereu 
Aşa după "himere" astăzi, 
Alergi uitând de Dumnezeu! 

Alergi, cu mii de meşteşuguri, 
Cu o viteză de nespus, 
Dar, goana este spre pierzare 
Căci nu-i pe "calea lui Iisus"! 



LĂCAŞUL NEVĂZUT 

Sfinţii din zilele noastre 

pe care i-a descoperit 

Dumnezeu unui vânător 

pravoslavnic din Rusia. 

în cetatea Trapezundei 
Se afla odinioară 
O Biserică grecească 
Renumită în odoară. 

A slujit aici o vreme 
înainte de război 
Un Arhimandrit cucernic 
Cunoscut aici la noi. 

Apucându-1 răzmeriţa 
Fost-au pus la închisoare 
Şi credea că bolşevicii 
Negreşit au să-1 omoare. 

însă Dumnezeu cu darul 
Tainic 1-a acoperit 
Şi la Erihon pe urmă 
Amândoi ne-am întâlnit. 

Stând odată noi de vorbă 
Iată ce îmi povestea 
Despre "Raiul Sovietic" 
Şi de suferinţa sa: 

Eu am fost fecior de preot 
Temător de Dumnezeu 
Şi la rânduiala slujbei 
Sunt deprins din satul meu. 

Când m-a pus la închisoare 
Eu cântam neîncetat 
Mai ales "Anexandare" 
Care mult m-au mângâiat. 

De mizeria aceea 
Ce înduri la închisori 
Suferi moarte nu o dată 
Ci de zeci de mii de ori. 

Numai darul cel din ceruri 
M-a păzit precum mă vezi, 
Căci de judeci omeneşte 
Greu îti vine ca să crezi. 

Cei închişi atunci cu mine 
Zi de zi eram luaţi 
Şi trimişi ca robi la ocne 
Ori în piaţă împuşcaţi! 

Cum erau odată alţii 
Duşi ca pentru cercetat, 
Am rămas închis cu unul 
Dintr-un târg învecinat. 

Bietul om, acum nădejde 
De viaţă neavând 
S-a mărturisit la mine 
Şi apoi mi-a zis plângând: 

Ziua libertăţii mele 
în zadar am aşteptat; 
Văd prea bine că sfârşitul 
Astăzi s-a apropiat! 

între altele, Părinte, 
Despre care am vorbit, 
Vreau să-ţi spun un lucru tainic 
Nu de mult descoperit. 

înainte de-a mă-nchide 
Când eram în Caucaz 
Am plecat la vânătoare 
Ca să-mi treacă de necaz. 

De primejdia răscoalei 
Socotind în gândul meu, 
Pe departe de tovarăşi 
îmi plăcea să merg mereu. 

Colindând aşa odată 
Şi la moarte cugetând 
Nu departe de acolo 
Clopote aud sunând. 

Am crezut că-i nălucire 
Căci atuncia eu demult 
Nu mai auzisem clopot 
Şi uimit stăteam s-ascult! 

M-am grăbit apoi spre locul 
Unde auzeam sunând 
Şi intrând într-o poiană 
Am rămas parcă visând: 



înaintea mea deodată 
Ca prin vis s-a arătat 
O frumoasă Sihăstrie 
Cu lăcaş prea minunat. 

îndreptându-mă spre poartă 
Un monah m-a observat 
Şi ieşindu-mi înainte 
întrebatu-m-au mirat: 

Spune-mi omule creştine 
în ce chip ai nimerit? 
Căci de patru ani încoace 
Pământean nu s-a ivit! 

Povestindu-i întâmplarea 
M-a legat cu jurământ 
Ca să nu vădesc la nimeni 
Despre locul lor cel sfânt. 

Dacă Domnul astăzi ţie 
Schitul nostru 1-a vădit 
Nu voi tăinui de tine 
Felul cum ne-a ocrotit. 

Iată noi trăim aicea 
Mulţumind lui Dumnezeu, 
Un sobor întreg, cu preoţi, 
Diacon şi Arhiereu. 

Cănd a început prigoana 
într-un duh ne-am adunat 
Şi de-atunci, ziua şi noaptea 
Slujbele n-au încetat. 

Şi zicând Sihastrul asta 
Mi-a deschis Lăcaşul lor 
Unde toţi cântau atuncia 
Slavoslovia în cor. 

îmi părea că sunt în ceruri 
Şi pe îngeri văd cântând 
Iar în strană parcă Domnul 
îmi părea că este stând! 

închinându-mă cu frică 
Am plecat apoi grăbit 
La tovarăşi în pădure 
Să nu dau de bănuit. 



Terminându-şi povestirea 
Cuviosul bătrânel 
S-a întors apoi spre mine 
Şi a zis încetinel: 

După cum te văd Părinte, 
Şi din cele ce mi-ai zis, 
Nu va trece multă vreme 
Şi vei fi şi tu închis! 

El aflase de la alţii 
Că eu sunt de neam român 
Şi-mi grăia ştergându-şi ochii 
Cu basmaua lui din sân. 

Eu îţi spun acuma asta 
Ca celui duhovnicesc 
Care stai pe la pustie 
Spre folosul sufletesc! 

N-a trecut din ziua ceea 
Multă vreme la mijloc 
Şi ne-a dus pe toţi în lagăr 
Cu Latinii la un loc. 



SEMNUL SFINTEI 
CRUCI 

Semnul crucii este nouă 
Scutul cel mântuitor 
Care depărtează răul 
Şi ne dă la toate spor. 

Deci să facem cum se cade 
Creştinescul nostru semn, 
Căci vrăjmaşii fug atuncia 
Ca de prea cinstitul lemn. 

Iar acei ce bat în cobză 
Şi pe cruce o îngână 
Au sămânţa necredinţii 
Şi pecete rea la mână! 

N-au evlavie în suflet 
Nici ruşine la obraz 
Plecăciune nu pot face 
Că-i boierul pe grumaz! 

Domnul cerurile pleacă 
Pentru neamul omenesc 
Iar la El să-şi plece capul 
Mulţi creştini nu se silesc. 

El întinde sus pe cruce 
Mâinile dumnezeieşti 
Tu măcar a face semnul 
Omule nu te sileşti. 

El ne mântuie creştine 
Săvârşindu-se pe lemn 
Iară tu socoti ruşine 
Ca să faci al crucii semn! 



FARA "EL" 

Ce sunt eu fără de Domnul? 
Sunt un praf de oase reci, 
Hrana viermilor din groapă 
Şi a muncilor de veci! 

Mintea mea fără de raza 
Luminărilor de sus 
Este beznă nesfârşită 
După "veşnicul Apus". 

Ochii mei fără privirea 
Spre Părintele Ceresc, 
Sunt ca ochelarii negrii 
A celor care orbesc! 

Gura mea, fără mişcarea 
Darului lui Dumnezeu, 
Este clopot fără limbă, 
Fără glas fiind mereu. 

însuşi biata mea ureche, 
Fără Duhul Lui Cel Sfânt, 
Este zdreanţă agăţată, 
Care tremură în vânt. 

Iar la mâini şi la picioare, 
Dacă Domnul nu dă spor, 
Lucrul meu - atunci - şi mersul 
Este veşnic pierzător! 

Fără darul Sfintei Troiţe, 
Eu sunt vierme stricător, 
Căci, trăind fără lumină, 
Fără de nădejde mor! 



LUMINA MEA 



O! Soare al dreptăţii 
Arată-mi raza Ta 
Şi dintru nesimţire 
Ridică viaţa mea! 

Tu cel născut cu trupul 
Ca om, la Bethleem 
Călăuzeşte-mi paşii 
Spre veşnicul Eden! 

înviorează, Doamne, 
Pe cel slăbănogit 
Uitând fărădelegea, 
Celui ce Ţi-a greşit! 

Ridică-mi, Doamne, gândul 
Din veacul trecător 
Şi-mi potoleşte vântul, 
Scoţându-mă din nor. 

învaţă-mă să caut 
Spre veşnicul senin, 
La care nu-i durere, 
Nici scârbă, nici suspin! 

Cu dragoste cerească 
Aprinde-mă mereu, 
Stăpâne, Milostive 
Şi Dumnezeul meu. 

La tronul Sfintei Slave 
Cu trupul astăzi şezând 
Arată, Doamne, milă 
Spre cei de pe pământ! 



FIARA APOCALIPTICA 

cu 7 capete şi 10 coarne 
(Apocalips cap. 13) 
Acum sporeşte răutatea 
Deschis-a şcoala Antihrist 
Şi dăscăleşte multă lume 
Cu "alfabetul ateist"! 

Căci astăzi "fiara cea gândită" 
îşi mişcă capetele ei: 
Masonieria, comunismul 
Şi otrăviţii de evrei! 



Papalitatea eretică 
Şi cu păgânii din Agar 
Aruncă mai cu îndârjire 
Săgeţile lui Veliar! 

Din şapte capete de fiară, 
Aceste cinci s-au arătat, 
Iar când se vor ivi şi restul, 
Sfârşitul s-a apropiat! 

Va mai ieşi o altă fiară 
Cu două coarne ca de miel 
Iar glasul ei ca de balaur, 
Având putere de la el. 

Mai are fiara zece coarne 
Cu semnele lui "Lucifer", 
Sunt patimile pierzătoare 
Ce strigă astăzi către cer. 

Aceasta este "urâciunea" 
Ce va şedea pe locul Sfânt 
Şi cu putere diavolească 
Va fi stăpână pe pământ! 



MUSTRAREA 

DUHULUI MEU DE 

CĂTRE DOMNUL 

Făptură, chipul slavei mele, 
Răbdat-am moarte pentru tine 
Iar tu slujeşti la fapte rele 
Făcându-ţi chipul de ruşine! 

A tale fapte prea viclene 
îmi fac mai multă pătimire, 
Decât acele patru pene 
Ce m-au străpuns la răstignire. 

Mai lesne, Eu, răbdam cununa 
Cu spinii cei usturători, 
Decât să văd cum - totdeauna - 
Te-asemeni celor "ramatori"! 

Scuipări şi pălmuiri, tu Mie 
Mai rele îmi pricinuieşti, 
Prin cea deşartă vorbărie 
Şi glumele cele lumeşti. 

în coastă mă loveşti tu zilnic 
Cu suliţa păcatelor 
Şi Mă supui cu "duh năsâlnic" 
La "biciuirea spatelor". 



Cea curvă Mă uda cu lacrimi 
Ştergându-Mă cu părul ei, 
îar tu mergând la spovedire 
O faci numai din obicei! 



Iar dacă Sfânta umilinţă 
La tine n-are încă spori 
Să verşi măcar prin nevoinţă 
Duhovniceştile sudori! 



îmi dai hlamidă purpurie 
îmbrăcăminte de ocară, 
Prin ură şi necurăţie 
- Ca jidovii odinioară - 



Zahei, dorind ca să mă vadă, 
Urcând în dud Mă aştepta, 
Iar tu venind la "Sfânta Cină" 
Te trândăveşti a priveghia. 



Iar dacă zaci în suferinţă 
Sau trupul ai neputncios 
Măcar oftează, cu credinţă 
Ca vameşul cel păcătos! 



Mai mult mă amărăşte ruga 
Ce-o faci în cugetări deşarte, 
Decât oţetul care, sluga 
Cu fiere Mi l-au dat la moarte! 



El împătrit apoi întoarce 
Celor ce i-a nedreptăţit, 
Iar tu măcar canonul zilnic 
A-l împlini nu te-ai silit! 



Precum am ridicat de voie 
Povara Crucii, oarecând, 
Şi astăzi Eu ridic povara 
Păcatelor de pe pământ. 



Cu trestie Mă baţi la faţă 
Mai rău decât la Răstignire, 
Prin limba ta pizmătăreaţă 
Şi prin cuvinte de bârfire. 



Zicând să vie după Mine, 
Feciorilor lui Zevedei, 
Ei M-au urmat lăsându-şi luntrea 
Şi pe părinţii singurei. 



în urma Mea pe drumul Crucii, 
Aleargă vameşi şi curvari 
Şi mulţi ca Simon Chirineanul, 
Ridică Crucea spre Calvar. 



De mântuirea ta Eu - doară - 
Mai mult am însetat atunci, 
Decât la arşiţa amară, 
La ale Răstignirii munci! 



Iar tu, fiind chemat de Mine 
Prin cinul cel monahicesc, 
îţi faci de lucru cu rudenii 
Urmând năravului lumesc. 



Mărturisindu-Mă pe Mine 
Mulţimea cea de Mucenci, 
îmi scaldă urmele cu sânge 
Pe drumul Crucii - până aici 



Evreii urători de bine, 
O dată - doar - M-au răstignit, 
Iar tu prin fapte de ruşine, 
Mă răstigneşt necontenit! 



Gândeşte-te cum altă dată 
Mironosiţele femei, 
Prin lepădarea cea de sine 
Urmau cu râvnă paşii Mei! 



Cu sărutarea cea vicleană 

A Iudei mă batjocoreşti, 

Când Trupul Meu îl iei spre hrană 

Iar ura nu o părăseşti! 



în temniţa de la Pretoriu 
N-aveam atâta strâmtorare, 
Ca întru inima ta rece, 
Vicleană şi nesimţitoare! 



Când Veronica, cu năframa, 
M-a şters la faţă de sudori, 
întipăritu-M-am pe pânză 
Cu chipul Meu pătimitor. 



în urma Mea, pe drumul Crucii 
Aleargă mii de călători 
Şi mulţi, ca Simon Chirineanul, 
Ridică Crucea râvnitori. 



S-a lepădat de Mine Petru, 
Dar toată viaţa s-a căit, 
Iar tu "Botezul Pocăinţii" 
De mii de ori l-ai necinstit. 



La fel şi tu, ştergându-ţi tina 
Cu lacrima din ochii tăi, 
Atuncea, Eu voi scrie iară 
în tine chipul cel dintâi. 



Iar cuvioşii din pustie 
Şi toţi creştinii râvnitori, 
îmi scaldă urmele cu lacrimi 
Şi cu mulţime de sudori. 



Tâlharul credincios, pe Cruce 
Cu fierbinţeală Mă chema, 
Iar tu fiind în ispite 
Cârteşti, în loc a mă chema. 



Mă roagă Prea Curata Maică, 
Să fiu spre tine răbdător 
Iar tu de lucrul mântuirii 
Mereu rămâi nepăsător! 



Pe calea strâmtă şi spinoasă 
înflăcăraţi de sfântul dor, 
Aleargă mulţi tâlhari şi vameşi 
Iar tu rămâi nepăsător. 



Mironosiţele, la Patimi, 
Cu bărbăţie M-au urmat, 
Iar tu când prigonesc credinţa 
Te-ascunzi, fiind împuţinat! 



Veninul cel dintru păcate 
Prin care tu Mă necinsteşti 
Măcar acum cu lacrimi calde, 
Făptura Mea, să-1 îndulceşti. 



Aleargă cei aprinşi la suflet 
Cu dorul sfintei mântuiri 
Şi cu suspinuri bat la uşa 
Cereştilor milostiviri. 

Făptură, vino cu credinţă 
Că Eu te-aştept la Cruce iar 
Să-ţi dau a Mea făgăduinţă 
Ca celui credincios tâlhar. 

însemnare: 

Aceasta este una din primele 
mele poezii morale scrisă la 
Sfântul Savaprin anul 1943 ... 
Ioan Iacob, 10 Mai 1956 Hozeva 



SCÂNTEI DIN INIMA 

Versul cel cu patru strune 
îmi aduce mângâiere 
Totdeauna când mă aflu 
La necaz şi la durere. 

Ca din cremene scânteia 
Versul la necaz s-aprinde, 
- într-un chip cu totul tainic - 
De la inima fierbinte. 

Când necazuri sunt mai multe 
Şi zăgazuri mai înalte 
Versurile - prin minune - 
Izvorăsc atunci mai calde! 

Fierbinţeala din lăuntru, 
De la inimă plecând, 
Mă trezesc întotdeauna 
Versuri prea duios cântând. 

Când durerea mă răpune 
Şi puterile se frâng, 
în şiraguri nesfârşite 
Versurile mele plâng. 

Iar când am vreo bucurie 
Şi cu duhul mă aprind, 
Inima atunci săltează, 
Slavoslovii versuind! 

Dacă vrei să ştii vreodată 
Ce simţea inima mea, 
Cetitorule iubite, 
De la versuri vei afla! 



SIHURI CĂTRE 
CETITORI 



Eu fraţilor sunt sluga ceia 
La care "Veşnicul Stăpân" 
Mi-a dat talent spre înmulţire 
Şi eu mereu ascuns îl ţin! 

Văzând pe alte slugi ca mine 
Cum îşi sporesc talanţii lor 
Mă tem să nu primesc osândă 
Ca omul cel nălucitor 

Şi pentru că în multe rânduri 
Prin boală m-am înştiinţat 
Că ceasul "întrebării mele" 
Mai tare s-a apropiat. 

Pentr asta - zic - mi-e teamă 
Să nu mă osândesc şi eu 
în rând cu sluga cea vicleană 
Când va veni Stăpânul meu ! 

Dar, ne având îndemânare 
S-aduc talentului meu spor 
îl dau acuma spre lucrare 
La cei cu suflet râvnitor. 

Nădăjduiesc că dacă alţii 
Vor strânge rod duhovnicesc 
Voi fi şi eu părtaş cu dânşii 
Prin darul cel dumnezeiesc. 

Şi la zidirea bunătăţii 
Pe care ei vor împlini 
Măcar puţină cărămidă 
Din "versul" meu vor folosi! 



CETATEA DE GRANIT 
DE LA HOZEVA 

în murmul vesel de apă, 
"Cetatea cu stânci de granit" 
Primeşte pe cei care "scapă" 
Zicându-le "bine-aţi venit". 

Cu veacuri de veacuri în spate 
Aşteaptă bătrânul Lăcaş 
Pe cei care vin la "Cetate" 
Şi-i cer cu dorire "sălaş". 



Din negura vremii el are 
Menirea cea sfântă din cer 
Să fie "azil de scăpare" 
La toţi cei cu "suflet stingher". 

Evreii cu chivotul legii 
Când trec peste Sfântul Iordan 
Pe-aici au războaie cu regii 
Din vechiul pământ Hanaan. 

La dreapta mai sus Gavaonul 
Dă soarelui loc de popas, 
Iar Luna văzând Ealonul 
Nu face atunci nici un pas. 

Că schimbă hotarul cel veşnic 
Vestitul Iisus Ben-Navi 
Pe Soare oprindu-1 ca sfeşnic 
în marginea vremii de zi. 

Aici Proorocul Ilie 
în peştera veche de sus, 
(Fugind de cumplita mânie) 
Se află o vreme ascuns. 

Pe urmă, tradiţia spune, 
Că Sfântul Strămoş Ioachim, 
Când scârba pe el îl răpune 
Pogoară aici din "Salim". 

El vine să-şi verse amarul 
în lacrimi fierbinţi şi postiri 
De unde se întoarce cu darul 
Celei mai alese "vestiri". 

Apoi la a "vremii plinire" 
Fiind Iisus pe pământ 
Aici cea din urmă lucire 
S-arată din "Sfeşnicul Sfânt". 

Ioan Proorocul cel mare 
Luceafăr de ziuă cinstit 
Al Soarelui care răsare 
în lumea din veacuri vestit. 

Aici el botează norodul 
La apele reci din "Enon", 
Gătindu-I în taină "vohodul" 
"Celui ce răsare-n Sion". 

Când Domnul se-nalţă în slavă 
Atunci al apelor vad 
Din valea aceasta grozavă 
Se lasă în jos pân'la iad. 

Iar stânca de multă sfială 
Se dă la o parte atunci 
Păstrând până azi dogoreală 
Din focul cu veşnice munci! 

Apoi după vremuri se-aşază 
Monahilor sfânt adăpost 
în care mereu se-narmează 
Cu rugi, priveghere şi post. 

Cu miile vin de departe 

Pe toate din lume lăsând 

Ei trupul smeresc pân'la moarte 

Şi pierd pe vrăjmaşii de gând. 

Un veac înfloreşte pustia 
Şi faptele bune rodesc 
Că Sfinţii prefac sihăstria 
în rai minunat sufletesc. 

Dar curgerea vremii cea oarbă 
Nu cruţă nimic pe pământ 
Ea schimbă a Lavrei podoabă 
Cu jalnicul morţii veşmânt. 

Că valuri de naţii păgâne 
Şi vânturi de multe sminteli 
îi strică cetăţii bătrâne 
Frumoasele ei rânduieli. 

O parte din "Fiii Pustiei" 
Iau drumul prin chinuri la cer 
Iar alţii de frica robiei 
îşi lasă lăcaşul stingher. 

Nemernici pe urma sfinţită 
A unui trecut strălucit 
Noi azi cei cu firea slăbită 
Strigăm doar cu glas răguşit. 

O! vremuri cu unghii tirane 
Şi tu prea sălbatic popor! 
De ce v-aţi făcut voi organe 
A duhului rău stricător? 



O ziduri cu peşteri profunde 
Ce lucruri străvechi tăinuiţi? 
O, ape cu murmur de unde 
Ce taine adânci povestiţi? 

Dar cine mai poate pătrunde 
Al graiului vostru adânc? 
Că iată acum huhurezii 
în locul sihastrilor plâng! 

Dar azi pe ţărâna cea sfântă 
S-arată din vechi rădăcini 
O mică verdeaţă plăpândă 
Ieşind la iveală din spini!. 

O!, Doamne, să nu se strecoare 
în "sadul" acesta uitat 
Vreo capră de răufăcătoare 
Că iarăşi rămâne uscat! 

Iar hoţii gândiţi din pădure 
Aflându-1 cumva fără gard 
Ei iarăşi aleargă să fure 
Şi iarăşi pe toate le ard! 

Noiembrie 1952 



DIN TAINELE PUSTIEI 

DE LA SCHITUL 

HOZEVEI 



-pe glas 5- 



în tăcerea cea de noapte 
Toate când se odihnesc, 
Apa murmură în şoapte 
Ca un cântec bătrânesc. 

Cursul ei fiind năvalnic 
Nimeni n-a putut din veac 
Să-i priceapă graiul jalnic 
Decât vântul cel pribeag. 

El când bate de la vale 
N-are cum a se feri, 
Căci îi stă atunci în cale 
Şi încep a tăinui. 

Spun atuncea (cine ştie?) 
Despre sfinţii Mucenici, 
Despre viaţa din pustie 
A sihastrilor de aici!? 



Lucruri mari şi minunate 
Din trecut or fi spunând, 
Căci aud strigând mirate 
Cucuvaiele oftând. 



ISTORISIRE DIN 
BĂTRÂNI DESPRE 
PUSTIA HOZEVEI 

Un pustnic dintre cei din urmă 
Care-a trăit aici la Schit 
Zicea odată către mine 
(Fiind atuncea nou venit): 

- E-he, părinte nu-ţi închipui 
Ce-a fost aicea la început 
Când nu era nici mănăstirea 
Nici schitul nu era făcut! 

Atuncea când creştinătatea 
Era în anii de pruncie 
A fost o sfântă aşezare 
Pân-a se face Sihăstrie. 

Se spune că în valea asta 
Şi Sfânta Ana ar fi stat 
Când prunca ei cea Prea Curată 
La Sfânta Sfintelor s-a dat. 

Din vremuri vechi necunoscute 
Când sfinţii sufereau prigoane 
Aicea se păstra cu cinste 
Piciorul drept al Sfintei Ane. 

Aici se rânduiau fecioare 
De Prea Fericiţii Stăpâni 
Să fie spre catehisirea 
Femeilor dintre păgâni. 

Fiind cu viaţă minunată 
Şi iscusite întru "Crez" 
Ele slujeau la săvârşirea 
Dumnezeescului Botez. 

Erau la număr o duzină 
Prin darul Duhului alese 
Şi jumătate dintre ele 
Erau cu trapta Diaconese. 

Creştinul nostru în cetate 
Era atuncia prigonit 
Iar locul pentru adunare 
Era mereu primejduit. 

De-aceea şi catehisirea 
Era un lucru delicat 
Şi prin cetăţi era cu totul 
Adeseori împiedicat. 

Atunci se pogorau la vale 
Pe malul Sfântului Iordan 
Ori la "Enon" în valea asta 
Pe unde a fost Ioan. 

Bărbaţilor era Iordanul 
Pentru Botez obişnuit 
Iar pentru partea femeiască 
Era aicea mai ferit. 

Pe urmă când a biruit credinţa 
Şi lumea s-a încreştinat 
Atuncia şi catehisirea 
Din valea asta s-a mutat. 

La Hozeva după aceia 
Au început a vieţui 
Călugări mai cu nevoinţă 
Care doreau a pustnici. 

Din cei mai vechi (după scriptură) 
Aflăm la "Sfântul Ioachim", 
Cinci pustnici mari, având sălaşul 
Deasupra lângă ţintirim. 

Iar numele erau acestea: 
Ilie, Prom, Enon, Gheneu, 
Şi mai la urmă Sfântul Zinon 
Cel Purtător de Dumnezeu. 

Izvorâtori de mir cu toţii 
Ei sunt de naţiune Siri 
Şi socotiţi începători 
Acestei sfinte mănăstiri. 

La Sfânta Ana, mai la vale 
Călugării mereu sporesc 
Şi repede prefac pustia 
în rai curat duhovnicesc. 



Când năvălirea păgânească 
S-abate în pământul Sfânt 
Aici aflăm cinci mii de pustnici 
Cu îngeresc aşezământ. 

Pe urmă sabia persească 
Şi arăbescul iatagan 
Silesc pe cei care mai scapă 
Să-şi caute un alt liman. 

O bună parte dintre dânşii 
Lăsându-şi valea lui "Enon" 
Şi ridicând Sfintele Moaşte 
Se duc la muntele Aton. 

Iar cei care rămân aicea 
întâmpină multe nevoi 
Dar rabdă toate pentru Domnul 
Până la marele Război. 

Atunci abia de grea furtună 
Călugării s-au risipit 
Iar Schitul şi cu Mănăstirea 
S-au pustiit desăvârşit. 

Acum când n-a rămas devale 
Decât ruină şi pustiu 
îmi vine ca să plâng de jale 
Căci toate nu mai sunt cum ştiu! 

Erau atuncia căprioare 
Iar cerbii ne erau vecini 
Şi greu era ca să pătrundă 
în vale oamenii străini. 

Acuma s-a mutat şi apa 
Fiind uscată pe canal 
Şi nu mai vezi decât bursucii 
Iar uneori câte-un şacal. 

Acuma toate sunt schimbate 
Hulumbii doar şi huhurezii 
I-auzi ţipând prin peşteri seara 
Iar dimineaţa cherhenezii. 

Ei parcă plâng vărsându-şi jalea 
Ştiind ce-a fost aici la Schit 
Când drept cetate era valea 
"Cu zidurile de granit"! 



STÂNCI IN CALEA 
VIEŢII 

Din muntele din faţă 
Se rup bucăţi de stânci 
Şi cad, sărind în fundul 
Prăpastiei adânci. 

Adeseori acestea, 
Când sunt călătorind, 
Pe alte stânci, la vale, 
în drumul lor desprind. 

Asemenea şi omul, 
Piezându-şi rostul său 
De multe ori atrage 
Pe alţii către rău. 

De zgomotul cel mare 
Al apelor la Schit 
S-a tulburat pustia 
Cu munţii de granit. 

O stâncă mai bătrână 
Lăsându-se de sus, 
în calea repejunii 
Ca stavilă s-apus. 

De-atunci ca prin minune 
Pârâul s-a smerit 
Şi nu mai face zgomot 
Când trece pe la schit. 

Căci neputând să calce 
Grumazul vechii stânci 
Se pleacă pe sub dânsa 
Târându-se pe brânci. 

Şi-n calea vieţii noastre 
Sloboade Dumnezeu 
Necazuri şi ispite 
Să ne smerim mereu! 

însemnare: 

Am scris această poezie în 
amintirea zilei când a căzut o 
coastă de stâncă din spatele 
chiliei mele, în ajunul zămislirii 
Sfintei Ana (8 decembrie 1955), 
când s-a stârnit şi revoluţia 
faraonilor roşii. 

Trebuie să menţionez însă că 
pârâul când era mic nu făcea 
zgomot, dar când a devenit mare, a 
deschis mare gâlceava cu stânca 
din cale, care a căzut de sus. 

SPRE ŢĂRMUL 
VEŞNICIEI 

Privesc în vale apa 
Cum curge zgomotos, 
Grăbindu-se s-ajungă 
La ţărmul mării, jos. 

Asemenea cu dânsa 
Se scurge traiul meu, 
De ţărmul veşniciei 
Se-apropie mereu. 

în cale apa geme, 
Lovindu-se de stânci 
Se-aruncă-n sus şi cade 
în gropile adânci. 

Cu-aceeaşi zdruncinare 
Călătoresc şi eu, 
Căci trupul mă apasă 
Şi drumul este greu. 

Precum în urma apei 
Rămâne drum bătut, 
Şi-n urma mea uitarea 
Va fi ca aşternut. 



PE MAREA VIEŢII 

Lipsit de fapta bună 
Se trece viaţa mea, 
Ca noaptea fără lună 
Şi fără nici o stea. 

Ridică-mi, Doamne, ceaţa 
întinsă pe "noian" 
Călăuzindu-mi viaţa 
Spre "veşnicul liman" ! 

De vântul cel potrivnic 
Să nu mă laşi bătut, 
Ci darul milostivnic 
Să-1 tinzi celui căzut! 



POZA MĂNĂSTIRII 
HOZEVA 

(Către cel care se miră 
că plecăm din Mănăstire) 

Ca să nu mai ai, Părinte, 
Pentru noi nedumeriri 
Dau în câteva cuvinte 
"Poza" Sfintei mănăstiri: 

Prea cinstit Lăcaşul nostru 
Cu trecutul luminos 
A ajuns la cei de astăzi 
Ca un lucru de prisos. 



Cu ideia că trimite 
Stareţul cel de la vale, 
Cei de sus ne cercetează 
Cu provizia "agale". 

Ajutoarele de-afară 
Care vin pentru sobor 
Astăzi nimeni nu mai ştie 
Unde se opresc din zbor. 

Nu degeaba strigă mielul 
(după cum a zis proverbul) 
Că ce scapă de la capră 
Le canoniseşte cerbul. 

Astăzi grija mântuirii 
Personalului sărman 
A ajuns, (cum zice vorba): 
"Gaură într-un noian" ! 

Iar atunci când vine boala 
înlesnire nu găseşti 
Şi de nu te cauţi singur 
Mori cu zile unde eşti. 

Toate merg aşa de-a hoaţa; 
Dacă judeci omeneşte, 
însă darul cel din ceruri 
Totuşi nu ne părăseşte. 

Căci de-a pururi Sfinţii noştri 
Poartă grijă de cei vii 
Şi ne ocrotesc în taină: 
Ca şi maica pe copii. 



IN CAI RASLETE 

Din muntele din faţă 
Se rup bucăţi de stânci 
Şi cad, sărind în fundul 
Prăpastiei adânci. 

Adeseori acestea, 
Când sunt călătorind, 
Pe alte stânci, la vale, 
în drumul lor desprind. 

Asemenea şi omul, 
Piezându-şi rostul său 
De multe ori atrage 
Pe alţii către rău. 



Are astăzi doi Egumeni; 
- Două moaşe la un prunc ■ 
Care nu se văd cu anii, 
Iar în taină se împung. 

Unul poartă numai "titlul" 
însă este nevăzut; 
Altul, care poartă greul, 
Este nerecunoscut. 

Unul are azi "metecul" 
Şi nu dă pe-aici deloc, 
Altul, care-i ţine locul 
N-are lemnişor de foc. 



M-rea "Sf. Gheorghe" 
de la Hozeva 1953 Ian. 



Crucea vieţii omeneşti 



(Alegorie) 



Un creştin odinioară 
Tot se căina mereu: 
Grea mai este Crucea asta 
Ce mi-a dat-o Dumnezeu. 
Cum o dau nu-mi iese bine 
De necazuri nu mai scap 
Şi muncesc din greu ca boul 
Până cad lângă proţap! 

Iaca alţii sunt mai leneşi şi 

trăiesc mai în belşug 

Numai mie (vorba ceea) "boii 

nu-mi mai trag la jug". 

Şi ofta creştinul nostru şi 

mereu era cârtind 

Nimeni nu putea odată să-1 

audă mulţumind. 

însă Cel de sus Părinte, care 

ajută pe mişel 

Căutând din cele sfinte, 

cercetatu-1-au pe el: 

A trimis la el un înger 
Noaptea când dormea trudit 
Şi luând pe om de mână 
L-a urcat pe deal la Schit. 
Se făcea că este ziuă 
Şi erau numai ei doi 
între nişte Cruci frumoase 
Felurite după soi. 
Unele erau de aur, 
Altele de fier şi lemn, 
De argint şi de aramă, 
Fiecare cu un semn. 



Dar în ciuda lui şi aceea 
pentru dânsul este grea 
Cea de marmoră mai tare, 
cea de fier cam tot aşa. 
Lângă ele, mai la vale, 
vede sub un copăcel, 
Cruce de stejar uşoară, 
numai bună pentru el. 
O ridică deci şi pleacă, 
Iară îngerul pe drum 
îl întreabă pentru Cruce, 
dacă-i mulţumit acum. 

Slavă Domnului, răspunde, 
Tare-s mulţumit cu ea, 
Căci din toate numai asta 
Este după vlaga mea! 
îngerul atunci îi zice: 
Omule nemulţumit, 
Pentru Crucea vieţii tale 
Totdeauna ai cârtit! 
Astăzi te-am adus anume 
Ca să-ţi fie ţie semn 
Că nici una nu poţi duce 
Decât Crucea cea de lemn. 



Azi "urşii" smulg din carne lâna 
Iar sângele din "oi" îl sug 
Şi multe oi, lăsându-şi stâna, 
Prin locuri depărtate fug. 



în plaiul strămoşesc, departe, 
Oftează fraţii cu amar, 
Fiind siliţi acum să poarte 
Povara Crucii, spre "calvar". 

O, suflete nemângâiate 
Din lagărul de suferinţă 
Voi însetaţi de libertate, 
Păzindu-vă Sfânta Credinţă! 

Voi socotiţi pe cei de-afară 
Că sunt în raiul desfătării, 
Căci nu e viaţă mai amară 
Ca astăzi pe pământul ţării! 

Voi aşteptaţi o mângâiere, 
O rugăciune de la noi, 
Dar nu aveţi la cine cere 
Căci toţi suntem întru nevoi. 



Zice îngerul atuncea: 
"Ia-ţi o Cruce care vrei 
Numai potriveşte-o bine 
şi te-ntoarce la bordei". 
Lacom el apucă-n grabă, cea 
de aur mai întâi 
încercând s-o tăbârcească pe 
voinici umerii săi. 
Dar nu-i chip ca s-o urnească 
şi privind la ea cu jind 
Se pogoară mai la vale, 
la o Cruce de argint. 

De prea multă strălucire 
Nu te poţi uita la ea, 
Dar voind el s-o ridice 
Vede că-i grozav de grea. 
Se mai uită, iar încearcă 
Până ce îşi ia de seamă 
Să-şi aleagă altă Cruce, 
Tot frumoasă, de aramă. 



Asta este "Crucea vieţii" dată 

ţie de când eşti 

Deci lui Dumnezeu dă slavă 

şi de-acum să nu cârteşti. 

Cele de metaluri scumpe 

sunt a oamenilor sfinţi 

Care sufăr pân'la sânge, 

întru grele nevoinţi. 

Iară tu cu sărăcia lesne 

te vei mântui, 

Dacă vei păzi credinţa 

şi răbdând vei mulţumi! 



TURMA FARA PASTOR 

S-aude azi din depărtare 
La Dunăre un geamăt greu, 
O, cât mai suferi azi de tare, 
în ţara ta, poporul meu! 

Că, iată, ţi-au gonit "Păstorul" 
Şi oile s-au risipit, 
Punând la "stână" roşiorul 
Pe cel tovarăş ca "năimit". 



Pribegi, înstrăinaţi de casă 
Suntem săraci şi răsleţiţi 
Căci duhul vrajbei nu ne lasă 
Să fim măcar acum uniţi. 

Ca pleava astăzi ne-mpresoară 
Vârtejul greu al vrăşmăşiei 
Şi viaţa noastră mai amară 
Ne-o facem noi în pribegie. 



DUHOVNICEŞTILOR 
SURORI 

O bucurie negrăită 
Smeritul suflet mi-a cuprins 
Văzând cum dragostea creştină 
Pe toate astăzi le-a învins! 

în curtea casei voastre astăzi 
Se vede bine mai vârtos 
Că locuieşte dimpreună 
Prea Sfântul dar al lui Hristos! 

în câtă vreme bogătaşii 
Sunt singur bine găzduiţi 
Atunci Hristos cu nevoiaşii 
Din curte sunt obiduiţi. 

Din lacrimile pocăinţii 
A zilelor Sfântului Post 
Comoară Sfântă a Credinţei 
Vădeşte pe al vieţii rost. 

Căci Dumnezeul îndurării 
Pe inimă o a mişcat 
Să fiţi în grija căutării 
De cel bolnav şi scăpătat. 

Vă fericesc, fără înconjur 
Şi sunt adânc încredinţat 
Că astăzi nu slujiţi la oameni 
Ci Domnului - cu adevărat. 

Mirosul greu şi murdăria 
Cari răbdaţi, sunt mărturii 
A răsplătirilor din ceruri, 
Ale miresmei bucurii! 

Eu n-am ceva mai bun acum 
Decât spre a vă da un sfat: 
S-aveţi răbdare totdeauna 
Căci mare dar aţi căpătat! 

Acel bolnav în suferinţă 
Când zice: 'Dumnezeu primească" 
E pentru suflet ca o floare 
Pentru cununa cea cerească! 

Iar vorba: "Dumnezeu să ierte" 
Când zice pentru adormiţi 
întrece toată rugăciunea 
Celor care sunt ghiftuiţi! 

Durerea care ai în suflet 
Pentru rudenii ce s-au dus 
întoarce-o către nevoiaşi 
Ce sunt prieteni cu Iisus! 

Spre ei să-ţi verşi compătimirea 
Pe ei să-i cauţi azi cu dor 
Căci au nespusă îndrăzneală 
La Dulcele Mântuitor. 



De molipsire n-aveţi teamă 
Căci dragostea lui Dumnezeu 
întrece toată doctoria, 
Şi ne acoperă de rău. 

Din fundul peşterii smerite 
Eu ca un frate vă doresc 
Să fiţi în toate fericite 
Cu darul cel dumnezeesc! 

Iar când sunteţi la rugăciune 
Să nu uitaţi a vă ruga 
Ca Dumnezeu să miluiască 
Şi pe nevrednicia mea! 

Rugaţi ca cei din pribegie 
Creştinii noştri de un neam 
Să-şi ţie Sfânta lor credinţă 
Ca Sfântul Patriarh Avraam. 

Iar dacă nu se vor întoarce 
Să-şi vadă ţara românească, 
Măcar să nu-i lipsească Domnul 
De Sfânta Patrie Cerească! 

Iar pentru cei din România, 
Cei prigoniţi de bolşevici 
Să-i întărească în credinţă 
Mărturisind ca mucenici! 

Şi unul pentru altul pururi 
Rugându-ne sârguincios 
Cu dragoste duhovnicească 
Plini-vom legea lui Hrisos! 

Primiţi din partea mea smeritul 
Duhovniceştile urări 
Şi mulţumire pentru darul 
Mulţimilor de îndurări! 

Nevrednic eu fiind de toate 
La rândul meu mă sârguiesc 
Să fac şi eu după putere 
Pentru acei care-mi slujesc. 

Primind aceste stihurele 
Să ştiţi că eu am pus în ele 
Bucăţi de inimă zdrobită 
Cu dragoste neprihănită! 



Hristos a înviat din groapă 
Şi noi să înviem cu El 
Slujindu-i numai Lui ca roabă 
Prin mila către cel mişel. 

Să fie pentru toate astăzi 
Dumnezeiasca înviere: 
Izvor de pace şi iubire 
Cu sufletească mângâiere ! 

Al vostru mai nevrednic frate 
şi către Domnul rugător Ioan, 
smeritul Ieromonahul. Al vostru 
recunoscător Ioan Iacob. 
Sihăstria Sfintei Ane de la 
Hozeva 



OAZA PĂRĂSITA 

Aici în mijlocul pustiei 
Pe malul Sfântului Iordan 
Acest Lăcaş al României 
Ne-a fost la toţi ca un liman. 

Fiind străini, în dezbinare 
Ca oile fără cioban 
Noi dobândeam o alinare 
La Schitul Sfântului Ioan. 

în limba noastră românească 
Puteam aici a ne ruga 
Şi-o fărmitură sărăcească 
Frăţeşte o puteam mânca. 

Acei bolnavi, fără mijloace, 
Aiurea neavând răgaz 
Se pogorau cu drag încoace 
Uitând, săracii, de necaz. 

Iar câţi aveau din întâmplare 
Vreo duşmănie între ei, 
în gura sobei, ori la soare, 
Se împăcau fără să vrei. 

Şi pot să zic că toţi de-a rândul 
Cu suflet de român curat 
Ne mângâiam aici cu gândul 
Că ne aflăm la noi în sat! 

Căci lunca verde cu Iordanul 
Pe toţi ne-mbrăţişa cu drag, 
îndepărtându-ne "amarul" 
Din sufletul celui pribeag! 

Pe prispa cea de lut, în soare, 
La baie, ori la pescuit, 
Aveam nădejdea încă tare 
Că România n-a murit! 

Dar - azi când biata Sihăstrie 

S-a pustiit ca "Madiam" 

O jalnică melancolie 

Mi-a stins nădejdea ce-o aveam! 

Scrisă după plecarea de la Iordan 
de nevrednicul Ieromonah Ioan 
Iacob 

Noiembrie 1952, Hozeva 



IMNUL ROMANESC 

(Din pragul anului 1956) 

Acum, ori niciodată 
Treziţi-vă, Români! 
Având credinţă-n suflet 
Şi arma sfântă-n mâini. 



în rodul născocirii 
Să nu nădăjduiţi, 
Ci "arma mântuirii" 
Mereu s-o mânuiţi! 

Uniţi-vă în cuget 
Prin simţuri creştineşti 
La sânul "Maicii Voastre" 
Cele duhovniceşti! 

în pavăza credinţei 
Fiind adăpostiţi, 
La vremuri de războaie 
Veţi fi nebiruiţi. 

Tot neamul de pe lume 
Şi "cel de sub pământ" 
De s-ar scula-mpotrivă 
Va fi de voi înfrânt. 



Plecaţi-vă la Domnul 
Grumazul umilit, 
Să vă înalţe fruntea 
în "plaiul cel dorit". 

De somnul nesimţirii 
Să nu mai dormitaţi 
Că "zorii mântuirii" 
S-arată la Carpaţi. 

Cu dragoste curată, 
Ca fraţii petrecând, 
Să nu ştirbim onoarea 
Şi graiul nostru sfânt! 

Trezindu-ne simţirea 
Din suflet creştinesc 
Să punem Semnul Crucii 
Pe steagul românesc! 

Pe tronul cel din sufler 
S-avem necontenit 
Icoana prea cinstită 
A Regelui mărit! 

De vom păzi unirea 
Şi "Crezul din Strămoşi", 
Vom fi şi jos, în lume 
Şi-n ceruri glorioşi! 

în scumpa noastră ţară 
Atunci vor creşte iar 
Virtuţile străbune, 
Cu nume secular. 

Din groapa stricăciunii 
Săpată de tiran 
Se va scula cu slavă 
"Răsadul lui Traian". 

Deci, azi, ca niciodată, 
Să ne vădim "Creştini" 
Păstrând neprihănită 
Credinţa, prin străini! 



MUSTRAREA, 

LUMINAREA ŞI 

CHEMAREA UNUI 

CREŞTIN LA 

CĂLUGĂRIE 

A. Mustrarea conştiinţei 

Milostive Iisuse, 
nu mă osândi, 
Ci cu darul Sfintei mile 
Dăruieşte-mi încă zile! 

Pe pământ în nepăsare, 
rău am petrecut, 
Iar în lumea veşniciei 
Nu sunt vrednic veseliei. 

Trupul meu la patimi rele, 

deseori l-am dat, 

Dar la ziua judecăţii 

Ce răspuns voi da Dreptăţii! 

Haina mea îi ponosită, 
trupul întinat, 
Iar când viaţa se va stinge, 
Suflete, cum vei mai plânge! 

Pe acei fără prihană 
foarte i-am smintit, 
Iar la inima curată 
Am lăsat o neagră pată. 

Ochii mei cu iscodire 
rău s-au întinat 
Şi de nu voi fi cu pază 
Văd la urmă mare groază. 

Gura mea neastâmpărată, 
mult m-a vătămat 
Dar când ceasul va să sune 
Ticăloasa ce va spune! 

Nasul meu se desfătează 
cu miros plăcut 
Dar mirosul de la moarte 
Cum va mai putea să-1 poarte. 

în urechi acum îmi sună 
cântece lumeşti 
Dar pe veşnica sunare 
Cum voi auzi-o oare? 

Mâna mea se sârguieşte 
la deşertăciuni 
Dar de nu voi face bine 
Vai săracului de mine! 



Plângi adesea cu suspinuri, 
inima zdrobind, 
Căci din apa umilinţii 
Au băut în viată Sfinţii. 



Azi la Crucea de la "scară" 
nu mai este drum 
Cel plecat odinioară, 
nu se mai întoarce iară. 



B. Luminarea Tainică de sus 

Lasă lumea necredinţii, 
plină de sminteală 
Şi te du la mănăstire 
Căutându-ţi mântuire! 

Mintea ta este făclie, 
fără untdelemn, 
De la Domnul cere milă 
Până când mai ai feştilă. 

Frumuseţea şi puterea, 
curse pregătesc 
Iar năravul cu momeală 
Te răpeşte ca din oală. 

Frica morţii ţine minte, 
nu uita de ea 
Cine-i leneş ca s-o poarte 
Sufletul îşi dă la moarte. 

Trupul tău la sân adoarme, 
sânge pătimaş 
Celor morţi le lasă somnul 
Şi trăieşte pentru Domnul! 

Rugăciunea cea fierbinte, 
caută s-o ai, 
Căci de frica rugăciunii 
Piere duhul urâciunii. 

înălţarea minţii tale, 
grabnic s-o arunci 
Căci la gândul înălţării 
Bate vântul desfrânării. 

Cu năravul trândăvirii 
nu călători 

Căci pe urma trândăvirii 
Vine boala nesimţirii. 

Fii cu dragoste curată 
către Dumnezeu, 
Lasă dragostea lumească 
Pentru cea duhovnicească. 



C. Chemarea Domnului 

Vino astăzi către Mine, 
jugul meu îi bun, 
Iară Sfânta Mea povară 
Tu o vei simţi uşoară! 

Lasă rude şi prieteni, 
slavă şi plăceri 
Şi venind urmează Mie 
Să viezi în veşnicie! 

Calea Crucii tu urmează, 
până la mormânt 
Ca să porţi apoi cununa 
Slavei Mele totdeauna! 

D. De la Iordan la Sfânta Ana 

(Se înţelege Schitul) 
La Iordan aveai mormântul 
îmbrăcat cu flori 
Iar aice cine moare, 
nu mai are nici o floare. 

în grădină primăvara 
toate se schimbau 
Iar smerita mea chilie, 
nu se schimbă pe vecie. 

Apa cea blagoslovită 
jos se revărsa 
Iar aici pe stânca arsă, 
nici o apă nu se varsă. 

Pe cărarea de la poartă 
mulţi erau trecând 
Iar pe-aicea nu mai trece 
decât cel cu suflet rece. 

Turturele în luncă 
vesele cântau 
Iar aicea turturica 
n-o mai vede "Abunica"! 

La Lăcaşul cel din vale 
mult mă mângâiam, 
Iar aicea mângâierea 
este ca să-mi plâng durerea. 



Lângă ea s-a pus hotarul 
vechiului "Ioan" 
Şi a lui "Egumenie" 
se îngroapă pe vecie! 

Fraţii mei îmi poartă greul 
ca unui sărman 
Dar celui ce n-are silă, 
nu i se cuvine milă. 

Viaţa mea de-acum se trece 
grabnic ca un vis 
Pocăieşte-te Ioane, 
la "Lăcaşul Sfintei Ane"! 



BUCURIA 

MAICII DOMNULUI 

DE SFÂNTA ÎNVIERE 

Bucură-te Preacurată 
Care ieri te-ai tânguit 
Iată Fiul tău cu slavă 
Din mormânt a răsărit! 

Toată firea prăznuieşte 
învierea lui Hristos, 
Toate se îmbracă astăzi 
Cu veşmânt prea luminos! 

îngerii şi pământenii 
Cântă azi acelaşi grai 
Iar Adam şi cu tâlharul 
Azi se veselesc în Rai. 

Nu mai este astăzi pază 
în Edenul cel ceresc, 
Uşa stă mereu deschisă 
Pentru neamul creştinesc. 

Nu se mai socoate Crucea 
Ca organ chinuitor; 
Ea rămâne "Steagul Slavei" 
- Semnul cel biruitor - ! 

Băutura cea amară 
De Hristos s-a îndulcit 
Şi "împărăţia morţii" 
Pe vecie s-a zdrobit! 

Tu fiind mai înainte: 
"Maica Sfintelor dureri" 
Astăzi eşti: "a Slavei Maică" 
Şi "a Sfintei învieri"! 



RUGĂCIUNE 

Doamne, Dumnezeul nostru, 
Cel bogat în îndurări, 
Luminează-mi totdeauna 
"Pământeştile cărări" ! 

Mila Ta cea părintească 
îndulceşte viaţa mea, 
Dar cutremur mă cuprinde 
Că, nevrednic sunt de ea. 

Prisoseşte, Doamne Sfinte, 
Darul Tău dumnezeesc 
Ca să Te cunosc mai bine 
Şi mai mult să Te slăvesc! 



împăraţii fac izbândă 
Cu oştirea, la război, 
Tu zdrobeşti puterea morţii 
Viaţa dându-Ţi pentru noi. 

întinzând, pe Cruce, mâna 
Tainic ne arăţi mereu 
Că eşti "Mirele Răbdării" 
Şi al "Milei Dumnezeu". 

Iar în raiul desfătării 
Mai întâi pe cel tâlhar 
L-ai suit, Prea Milostive, 
Arătându-Ti Sfântul dar. 



VÂNTUL PUSTIIRII 
(URGIA CEREASCĂ) 

Iarăşi lupte, iarăşi sânge, 
Iarăşi zgomot de război, 
Iarăşi lacrimi nesfârşite 
Iarăşi valuri de nevoi! 

Când a şters sărmana lume 
Lacrima de pe obraz, 
Au venit năpraznic iarăşi 
Alte valuri de necaz. 



Când sporeşte răutatea 
Se scârbeşte Dumnezeu, 
Pentru asta vin în lume 
Şi războaiele mereu! 



MĂRTURISIREA 
FIULUI PIERDUT 

Cheltuit-am pe pământ, 
Moştenirea mea la rău 
Şi acum nevrednic sunt 
Ca să mă numesc "al Tău"! 

Cu năravul cel porcesc 
Traiul mi l-am irosit 
Şi veşmântul sufletesc 
în desfrâu l-am ponosit. 

După ce m-a vătămat 
Arşiţa păcatului, 
Sfântul dar mi s-a luat 
Mie, desfrânatului. 

Flămânzind de darul Tău, 
Sufleteşte eu muream, 
Şi în slujba celui rău 
Eu cu totul mă aflam. 



SEMNELE BUCURIEI 

Ridicându-te, cu slavă, 
Din "lăcaşul celor morţi", 
Semnul suliţei, Hristoase, 
Şi al cuielor îl porţi. 

Fruntea Ta păstrează veşnic 
(Şi în veacul următor) 
Urma spinilor - adâncă - 
Ca un semn izbăvitor. 

Iar la Tronul cel din Slavă 
Crucea este "Steagul Sfânt", 
închinat la cer de îngeri 
Şi de oameni, pe pământ. 

Taină negrăită, Doamne! 
Ca fiind un lucru rar, 
Porţi în slava veşniciei 
"Semnele de la Calvar". 



Văduvele iar vor plânge 
Cu bătrânii cei sărmani 
Şi copiii vor rămâne 
Iar cu miile orfani. 

Pustiise-vor oraşe 
Şi pe mulţi îi vor robi 
Unde sunt cântări deşarte, 
Gloanţele vor dănţui. 

Iar în locul răsfăţării 

Şi a luxului nebun, 

Vor domni de-acuma groaza 

Şi cutremurul de tun. 

Cari azi de zburdăciune 
Umblă goi neruşinaţi, 
Vor ajunge ca să umble 
De nevoie dezbrăcaţi. 



Porcilor am fost păstor 
La "boierul cel gândit" 
Şi din roşcovele lor 
Poftele mi-am împlinit. 



Mormântul Domnului 

IZVORUL SFÂNT 

Lumina cea neînserată 
Fiind ascunsă în pământ 
Ne-a răsărit la toţi viaţă 
Şi pace nouă pe pământ. 

Iar pe "Lăcaşul morţii Sale" 
Prea Dulcele Mântuitor 
L-a dăruit Creştinătăţii 
Să-1 aibă ca un "Sfânt Izvor". 

Acolo se pogoară tainic 
Lumina Sfintei învieri 
împrăştiind la toată lumea 
Prea minunate mângâieri. 

Cunoască semnul îndurării 
Şi neamul cel necredincios 
Luând putere de viaţă 
Din învierea lui Hristos. 

Când azi "Cei Mari" vorbesc de 

pace 

Zadarnic este glasul lor 

De nu se vor pleca sub steagul 

Mai Marelui Apărător. 

Să amuţească bârfitorii 
Şi cei cu duhul răzvrătit 
Văzând lumina cea de taină 
A "Veşnicului Răsărit". 

Să se apropie cu râvnă 
Acum tot omul muritor 
Şi să primească luminare 
Din al credinţii Sfânt Izvor!. 

Am scris acestea în luna Aprilie 
1959 pentru Luminata şi Sfânta 
zi a învierii în cinstirea Sf. Ana 
de la Hozeva. 

Nevrednicul între 
Ieroschimonahi Ioan Iacob 

(fost Egumen la Schitul de la Iordan) 



SEMNELE 
APOCALIPTICE 



De la Miazăzi mai tare, 
"Băltăreţul" s-a pornit 
Şi, lovindu-se de "Crivăţ" 
Pe cei negri i-a-nroşit. 

Iar la Răsărit de soare, 
"Valul galben al lui Gog" 
Spumegă şi se frământă 
Cu "vlăstarii lui Magog". 

Ucenicii stricăciunii 
Forfotesc îngrozitor 
Căutând să otrăvească 
Pe sărmanul muritor. 

Grabnic uneltesc perzarea 
Cei cu duhul "răzvrătit" 
- Şi precum se vede lumea 
Nu-i departe de sfârşit - 

Urâciunea pustiirii 
Şi-a găsit învăţăcei 
Care dăscălesc pe oameni 
Ca să meargă după ei. 

Aceste versuri au fost scrise în 
ziua Sfintei Măria Magdalena, 
cea întocmai cu Apostolii, 22 
iulie 1960, în Sihăstria "Sf. Ana" 
de la Hozeva (potrivit cu starea 
furtunoasă din cele patru 
continente) de către smeritul 
Ieroschimonah Ioan Iacob. 

Sunt ultimele versuri 
ale Sfântului Ioan 



Pe grumazul tău căzând, 
Sărutarea îţi voi da 
Şi cu glas înduioşat, 
"Fiul meu" te voi chema. 

îţi voi da sandale noi, 
Haine bune şi inel 
Şi voi face prânz bogat 
Dintru cel mai gras viţel. 

Toată casa mea atunci 
Dănţuind va prăznui 
Pentru "Fiul cel pierdut", 
Care iarăşi va veni. 



POPOR MARTIR 

Din viaţa ta - cum văd - înseamnă 
Poporule mult zbuciumat 
Că eşti ca grâul cel de toamnă: 
în ploi şi vânturi semănat. 

Tu eşti odrasla cea mezină 
A trunchiului daco-roman, 
Născut cu sabia în mână 
Aici, în câmpul dunărean. 

Ca leagăn scump tu ai doar munţii 
Şi scăldătoare Dunărea, 
Pădurile cununa frunţii, 
Iar holdele sunt haina ta. 

în sângele muceniciei 
Ai fost prin veacuri botezat 
Şi-n vârsta crudă a prunciei 
N-ai fost ca alţii alintat. 



Vânturi rele, pierzătoare, 
Ameninţă azi mereu 
Pe noroadele smerite 
Care cred în Dumnezeu. 

Bate "Crivăţul" năprasnic, 
De la Nordul Comunist, 
Răspândind în toată lumea 
"Dogmele" lui Anticrist. 

Din Apus "Austrul" suflă 
Aducând cu el "Progres", 
Care naşte necredinţă 
Şi împrăştie eres. 



CHEMAREA 
FIULUI PIERDUT 

Vino, fiul meu iubit, 
Din amăgitoare căi, 
Ca din nou să te îmbrac 
în "podoaba cea dintâi"! 

Cu zdrobirea inimii, 
Tu bătând la uşa mea, 
Voi ieşi atunci cu dor 
Spre întâmpinarea ta. 



Căci tu fiind abia în faşă 
Părinţii te-au lăsat orfan 
Şi spre fiinţa ta gingaşă 
S-aruncă barbarul tiran. 

Luându-ţi drumul pribegiei 
Trăieşti prin munţi şi prin păduri 
Şi "veacuri de mucenicie" 
De la sălbatici tu înduri. 

Când negura păgânătăţii 
Se năpustea către Apus 
Ai fost atunci Creştinătăţii 
Ca scut de pază nerăpus. 



57 



SFANŢUL IOAN IACOB ROMANUL ■ DJN IERIHON CĂTRE SIOK 



Când naţiile apusene 
Urzesc "progresul" ţării lor 
în şesurile dunărene 
Tu rabzi potop cotropitor. 

La "cuibul" proaspăt din câmpie 
Abia atunci înfiripat 
S-aruncă valuri din pustie 
De goţi şi huni neîncetat. 

Tu stând cu ghioaga nestrujită 
La trecătoare între munţi, 
Ca santinelă neclintită 
A lor năvală o înfrunţi. 

Deci tu de mic, o, mucenice, 
Ai fost zăgazul nemişcat 
A valurilor inamice 
Şi tu pe toţi i-ai apărat. 

In vremea cea de suferinţă 
Biserica te-a îndulcit 
Cu laptele bunei credinţe 
Şi paşii ţi-a călăuzit. 

Din gura ei înveţi tu graiul 
Frumos ca imnul îngeresc 
Şi ea îţi pregăteşte Raiul 
în slava Tatălui Ceresc. 

Cuvântul ei ţi-a dat tărie 
Când sufletul era mâhnit 
Şi-având nădejdea-n veşnicie 
Necazul nu te-a biruit. 

De câte ori te-ngenunchează 
Vrăjmaşii cei cotropitori, 
"Bătrâna" te îmbărbătează 
Şi nu te lasă ca să mori. 

Deci nu slăbi şi crede numa 
Că "Maica" nu te-a părăsit, 
Ci darul ei, întâi şi-acuma, 
Te sprijină necontenit. 

De vei păzi, "credinţa tare" 
Precum din veac s-a moştenit 
Vei fi slăvit din nou sub soare 
Mai mult de cum ai fost slăvit. 



Iar dacă tu dispreţui-vei 
Predaniile părinteşti, 
Atuncia grâu vei fi colivei 
Şi veşnic nu mai odrăsleşti. 

Vei fi ca pleava cea uşoară 
Purtată pururea de vânt 
Pierindu-ţi urmele din ţară 
Şi numele de pe pământ! 

Atunci vei moşteni blestemul 
Ca fiul rău de la părinţi 
Pierzând ogorul - ca Edenul - 
Răscumpărat de-atâţia Sfinţi! 



ÎNDEMN frăţesc 

5 

Fii pribegi ai ţării mele 
Necăjiţi între străini, 
Nu uitaţi menirea voastră 
De Români şi de Creştini. 

Legea noastră creştinească 
Şi pământul românesc 
S-au păstrat cu multe jertfe 
Care nu se pomenesc. 

în prigoanele păgâne 
Şi-n vârtejul cel barbar 
Sângele curgea şuroaie 
Pe al Patriei Altar. 

Câţi nu mor pentru credinţă 
Apărând acest pământ, 
Ori prin aspră nevoinţă, 
Ştie numai Domnul Sfânt. 

Că furtuna cea de veacuri 
A cumplitului necaz 
Nu-i lasă pe vii să şteargă 
Lacrima de pe obraz. 

Cărturari n-au fost pe-atuncea 
Ca să scrie viaţa lor 
Au în schimb în "Cartea Vieţii" 
Numele nemuritor. 



VESTITORII DURERII 

Păsărele călătoare 
De la Dunăre veniţi? 
Despre scumpa noastră ţară, 
Spuneţi nouă, ce mai ştiţi? 

Mai trăiesc Români pe-acolo? 
Se aude glasul lor? 
Se mai vede la hotare 
Steagul nostru tricolor? 

Doina azi se mai aude 
Şi tălăngile la stâni? 
Se mai află oare, astăzi 
Veselie la Români? 

Sărbătoarea mai răsună 
Glas de clopote - duios - 
îndemnând la Rugăciune 
Pe poporul credincios? 

Din văzduh, în zborul vostru, 
N-aţi privit către Carpaţi? 
Sunt ei tot aşa de falnici? 
Nu se văd mai aplecaţi? 

Dar, frumoase păsărele, 
Voi nu-mi daţi nici un răspuns? 
Vorba mea, ca o săgeată, 
Pare-mi-se v-a pătruns! 

Amintindu-vă de ţară, 
Voi aflaţi acum din greu, 
Parcă toate sunt pierdute! 
Ţara şi Poporul meu! 



GLASUL 
PĂSĂRELELOR 

O, Români, din ţări streine, 
Voi pribegi fiind ca noi, 
Aţi scăpat de grea ruşine 
Şi de groaznice nevoi! 

Ţară voastră cea frumoasă, 
Şi-a schimbat acuma sorţii, 
Căci potrivnicii din casă 
l-au croit veşmântul morţii! 

Nistrul azi şi Tisa plânge 
Şi Carpaţii plâng duios, 
Revărsând pârâu de sânge 
Către Dunăre, în jos! 

Oltul sună versul jalnic 
Dintre munţii ardeleni, 
Iar Prutul plânge Doina, 
Prin Moldova, pân-la Reni! 

Toate apele năvalnic 
Se unesc apoi în cor, 
Şi sunând un cântec jalnic 
Plâng durerea Ţării lor! 

Iară Dunărea, devale, 
Strânge dorul de hotar 
Şi umplându-se de jale, 
Spune Mării, cu amar! 

August, 1952, 
Un Sihastru din Valea Iordanului 



LA NOI ACASĂ 

(Pluguşorul românului 

pribeag) 

Durerea morţii stăpâneşte 
în plaiul nostru strămoşesc 
Căci fiara de la Miază Noapte 
Sugrumă tot ce-i românesc. 

Tânjeşte vatra părăsită 
A bieţilor români pribegi 
Şi lumea fuge îngrozită 
De multele fărădelegi. 

Podoaba ţării azi se pierde 
Feciorii casei sunt streini, 
Azi codrul nu mai este verde, 
Iar florile sunt mărăcini. 

Azi pâinea s-a făcut amară 
Şi apa-i neagră de venin 
Văzduhul a ajuns povară, 
Iar traiul omului ... un chin. 

De multă vreme nu se-aude 
Sub cerul Ţării înroşit, 
Decât al sputnicilor vuiet 
Şi geamătul celui robit! 



Cu lacrimi astăzi se adapă 
Feciorii dulcei Românii 
Zicând: "Ieşiţi -la cei din groapă- 
Ca să intrăm azi noi de vii"! 

La Putna Ştefan nu mai poate 
Să odihnească în mormânt, 
Văzând atâta nedreptate 
Pe strămoşescul lui pământ. 

El strigă jalnic spre Suceava 
La Sfântul Mucenic Ioan 
Să ne ridice iarăşi slava 
Cea dărâmată de tiran. 

La Cozia, în Mănăstire, 
Cu groază Mircea s-a trezit 
De prea amară tânguire 
A Oltului nemulţumit. 

Spre Argeş, ochii îşi îndreaptă 
La trupul cel mucenicesc 
Şi suspinând mereu aşteaptă 
Un semn de ajutor ceresc. 

Mihai, din cripta cea bătrână 
înalţă capul fioros, 
Ar vrea s-apuce spada-n mână, 
Dar ... trupul îi lipseşte-n jos. 

El plânge astăzi, cu Neagoe 
Rugând pe Nifon cel Sfinţit 
Să scape ţara de nevoie, 
Cu darul lui nemărginit. 

Vasile Lupu vrea să vadă 
Din nou sobor creştin la Iaşi, 
Dar arhiereii stau sub pază 
Şi nu se pot urni doi paşi. 

El vrea din nou să întărească 
"Blagocestivul Adevăr" 
Căci iarăşi lumea creştinească 
Apucă "Legea" în răspăr. 

Nu poate astăzi să mai vadă 
Alături de lăcaşul său, 
Cum fac "organele" paradă 
Tovărăşiei celui rău. 



Tresar străbunii din morminte 
Când văd atâta pustiire 
Pe locurile cele sfine, 
Lăsate nouă moştenire. 

Pământul plămădit cu sânge 
Şi cu sudoare de martiri 
Azi se cutremură şi plânge, 
Fiind împresurat de "zbiri". 

Carpaţii astăzi se-nfioară 
Şi apele se zbat în vad, 
Văzând pe scumpa noastră Ţară 
Cum se apropie de iad! 

Azi Sfinţii iubitori de Ţară 
Se roagă jalnic lui Hristos 
Să izbăvească de ocară 
Pe neamul nostru credincios. 

Iar voi, martirilor de astăzi, 
Luceferi prea luminători, 
Cu sfânta voastră îndrăzneală 
Daţi pildă celor muritori. 

Să ştie lumea răsfăţată 
Că viitorul fericit, 
Cu suferinţă şi cu jertfă 
Va fi mereu pecetluit. 

în cale către mântuire 
Povara Crucii vom purta 
Şi pân-la slava "învierii" 
Golgota vom întâmpina! 

Nicodime Prea Fericite 
De ce te-ai dus dintre români 
Lăsând Biserica robită 
Şi Ţara "fără de bătrâni"? 

Veniamine Prea Sfinţite 
Cu Varlaam şi Dosoftei 
Păziţi "Făcliile cinstite" 
Să nu le stingă cei atei! 

Părinţilor cu suflet mare 
Păstorilor duhovniceşti, 
Mai arătaţi-vă o dată 
La "Scaunele vlădiceşti"! 

Micul Orfan 



E ziua învierii, 
azi clopotele trag 
Bătrânii stau pe prispe, 
iar unii stau în prag, 
Cei tineri şi copii, 
ieşind gătiţi la drum 
Se duc ca să ciocnească 
la cimitir acum. 

Mireasma cea de Taină 
a Sfintei sărbători 
Se simte din tămâie, 
din iarbă şi din flori, 
Livezile se-mbracă 
într-un frumos veşmânt. 
Şi toate par acuma 
mai nouă pe pământ. 

Aproape de altarul 
Bisericii de lemn 
Un copilaş aduce, 
făclii şi untdelemn, 
Sărută Sfânta Cruce 
la proaspătul mormânt 
Apoi îngenunchiază 
şi plânge suspinând. 

Când clopotele sună 
cu dangătul voios, 
Orfanul lângă Cruce 
suspină dureros! 
Fiind el în durere 
cu totul adâncit, 
Din sunetul de clopot 
un glas a auzit. 

Nu plânge azi copile 
şi nu fii supărat, 
Căci iată sunt cu tine, 
Hristos a înviat! 
Era vorbirea dulce 
a maicii din mormânt, 
Gonindu-i întristarea 
din pieptul lui înfrânt. 



S-a ridicat îndată, 

cu sufletul uimit 

Şi căuta să vadă 

pe care i-a grăit. 

Atuncia din Altarul 

cu zidul afumat 

Văzu zâmbind pe Domnul, 

cu Trupul înviat. 

S-a luminat la suflet 
de chipul Lui cel blând 
Şi lepădând durerea 
a zis aşa în gând: 
Atuncia dacă Domnul 
aici a înviat 
înseamnă că şi mama 
cu Dânsul s-a sculat! 

Zicând aşa cu gândul, 
s-a închinat smerit 
Şi sărutând mormântul, 
spre casă s-a grăbit. 

La vatra părintească 
sta singur, singurel 
Căci tatăl lui, sărmanul, 
murise în răzbel 
Dormea la cei de-aproape, 
iar ziua alerga 
La casa cea pustie, 
şi deseori plângea. 

Acum de înviere, 
venind acasă iar 
A început orfanul iar 
să plângă cu amar, 
Dar clopotul se-aude 
la cimitir sunând 
Şi iarăşi glasul maicii 
s-aude iar zicând: 

Nu plânge azi copile 
şi nu fii supărat, 
Eu sunt ş-aici cu tine, 
Hristos a înviat! 
De-atunci orfanul nostru 
a încetat cu plânsul 
Şi orice clopot sună 
îl mângâie pe dânsul. 



O SCRISOARE 



(Către un frate din ţară) 
SUFLETE AL MEU 

Nu căta aiurea, 
Vezi numai de tine 
Socotind securea, 
Morţii care vine. 

Groznică întrebare, 
Se va face-atunci 
Fără de-ndurare, 
Te vor da la munci! 

Dacă nu vei face? 
Rod de pocăinţă 
Cât mai ai soroace 
Şi mai ai putinţă. 

Ca un fur pe moarte 
Când o vei vedea 
De năpraznă foarte 
Te vei spăimânta! 

Ajutor vei cere 
De la cei din jur 
Dar ei n- au putere 
Căci al morţii fur, 

Are lângă dânsul 
Slugi înfricoşate 
Ruga ta şi plânsul 
Cel de-apoi nu poate. 

Caută vezi bine 
Nu da amânare 
Nici la rugăciune 
Nici la ascultare. 

Lasă grija lumii 
Taie vorbăria 
Nu fii robul lumii 
Cu bucătăria. 

Taci şi vezi de tine 
Vrajbă nu căta 
Fii cu toţii bine 
Şi nu-i judeca. 

Dacă ai cu unul 
Mult prieteşug 
Nu râvni la bunul 
Lui cu vicleşug. 

Iar prietenia 
Tu s-o unelteşti 
Numai cu aceia 
Cari nu-s trupeşti. 

Se cuvine ţie 
A cerşi la "Mire" 
întru curăţie 
Dar de mântuire. 

Chiamă al Său nume 
Cu zdobire multă 
Cât mai eşti în lume 
Căci acum te-ascultă. 

Viaţa când s-o stinge 
Mila va-nceta 
în zadar vei plânge 
Şi vei suspina. 



IN "BRAŢELE 
PĂRINTEŞTI" 

Rămas de mic orfan pe lume, 

Ca un copil al nimănui 

Mi-am pus nădejdea mea spre 

Domnul 

Cerând de-a pururi mila Lui. 

Bunica, Dumnezeu s-o ierte, 
Mi-a semănat de timpuriu 
în suflet tainele credinţii 
Şi rodul lor mă ţine viu. 

O, scumpa mea bătrână sfântă 
Eu tot ce am îţi datoresc 
Căci m-ai adus la cunoştinţa 
Părintelui celui ceresc. 

"Când tatăl meu (cum zice 

psalmul)" 

"Şi maica mea m-au părăsit" 

Atuncia Domnul cel din ceruri 

La sânul milei m-a primit. 



Deci suflete al meu smerite 
înaripează-te mereu, 
Prin rugăciunea prea fierbinte 
Şi dragoste spre Dumnezeu. 

Privind în inimă cu mintea 
Să cauţi tainicul izvor 
Din care viaţa se adapă 
Cu darul cel mântuitor. 

Urmează calea mântuirii 
Trăind în pace singurel 
Şi toată viaţa cea lumească 
S-o lepezi astăzi pentru El. 



ICOANA NEVINOVĂŢIEI 

în zilele de iarnă, 
Cu cer posomorât 
Doar murmurul de ape 
îmi ţine de urât. 

Iar vara pe căldură 
Când nimeni nu mai vine, 
O biată turturică 
Se uită jos la mine. 

în preajma mea se joacă 
Frumoşii porumbei, 
Voind - parcă - să-mi zică 
Să merg la joc cu ei. 

Privind la ei acuma, 
îmi pare că învie 
Cea mult nevinovată 
A mea copilărie. 

Dar când privesc în vale 
Pârâul fără apă, 
Atunci mă văd cu jale 
Alăturea de "groapă". 

Căci viaţa mea pustie 
Acum mi s-a scurtat, 
Şi calea pentru mine 
De mult s-a strâmtorat. 

Ah! cum aş vrea acuma 
Să fiu nevinovat 
Ca porumbelul gingaş 
Şi fără de păcat! 



INTRU AMINTIREA 

FRAŢILOR MEI DE LA 

IORDAN 



Iubiţilor tovarăşi 
Şi fraţi întru Hristos, 
Eu nu vă uit de-a pururi 
Deşi sunt păcătos! 

M-aţi însoţit cu râvnă 
Pe-al vieţii mele drum 
Deci cum putea-voi oare 
Ca să vă uit acum? 

Când mintea mea colindă 
Devale la Iordan, 
Voi staţi mereu în cale, 
Alături de Ioan! 

Şi când mă duce dorul 
La schitul din zăvoi, 
Mă văd acolo iarăşi 
Nedespărţit de voi. 

Pe Valea Sfintei Ane 
Fiind eu călător, 
îmi neteziţi cărarea 
Să-mi fie mai uşor. 

Şi când nu am putere, 
Căzând pe drumul meu, 
Atuncea voi cu grijă 
Mă sprijiniţi mereu! 

Iar duhul când încearcă 
Să părăsească "Cortul", 
Atunci frăţia voastră 
îmi strângeţi paşaportul! 



ASTĂZI 

(Cugetare) 

Botezătorule Ioane, 
S-a pustiit Lăcaşul tău, 
Căci moda cea vicleană 
Şi-a pus aici cuibarul său! 

Acum n-auzi ca altădată 
Chemarea cea de pocăinţă, 
Ci numai cântece la radio 
Din lumea cea fără de credinţă. 

Iar lângă apă ucenicii 
Nu se mai văd urmându-ţi ţie 
Căci astăzi stau necredincioşii 
Şi fac aici negustorie! 

Pe calea cea duhovnicească 
Noroadele nu mai aleargă 
Căci lumea şi-a croit o cale 
De răsfăţare, mult mai largă! 

Puţini din oamenii de astăzi 
Mai vin acum să se boteze, 
Căci cei mai mulţi - la apa Sfântă 
Pogoară azi să se distreze! 

în loc de Sfinte Slavoslovii 
Şi clopote răsunătoare 
Acum auzi în toată valea 
Urâtul zgomot de motoare! 

Iar lângă peştera cea veche 
Sălaşul tău din Vitavara 
Se desfătează Beduinii 
Cu turma lor, în toată vara! 



MODA LUMII 

Şi aud zicând pe unii: 
"Lumea azi face progres 
Numai rasele şi fesul 
Din năravul lor nu ies!" 

Rău se mai sminteşte lumea 
Dacă eşti cumva pletos 
Şi te scarmănă cu vorba 
Şi pe faţă şi pe dos! 

Lupu dac-ar fi cu zgardă 
N-ar stârni atâta haz 
Ca atunci când eşti cu rasă 
Şi cu plete pe grumaz! 

Azi se dă respect în lume 
La acei cu capuri goale 
Şi cu burta rotunjită, 
Iscusiţi în carnavale! 



Lumea cea cu modă nouă 
Pune vată la urechi 
Când aude la Biserici 
Numai cântecele vechi! 

N-aveţi radiu? zice dânsa 
Către pustnicescul fes, 
Cum trăiţi aşa degeaba 
Fără urmă de progres? 

Lumea azi înaintează 
Cu mijloacele de trai! 
Aţi rămas în urmă, taică, 
Cugetând numai la Rai! 



Graiuri 

La Asfinţitul Vieţii 

O, peşteră blagoslovită, 
Mai stai de-acum nelocuită 
Să vie un sihastru vrednic, 
Căci eu fiind neputincios 
îmi fac sălaşul, colo, jos! 

Tu soare arzător de vară, 
De care eu odinioară 
Mă ascundeam mereu la umbră, 
De-acuma fără stinghereală 
Pătrunzi în locuinţa goală. 

Când vine iarna friguroasă 
Şi norii plâng cu ploaie deasă, 
Să-mi plângi pârâule de jale 
Căci eu pe malul tău de-acum, 
Nu cred că voi mai face drum! 

în zilele de primăvară 
Venind la cuibul vostru iară, 
Voi, drăgălaşe păsărele, 
Când lăudaţi pe Dumnezeu, 
Cântaţi să vă aud şi eu! 

Iar voi care-aţi plecat de-acasă 
De-acuma, iată, nu vă pasă, 
Făpturilor nevinovate 
Veniţi aproape de chilie 
Că somnul meu îi pe vecie! 



De-acum pârâule zburdalnic 
Când mergi la vale mai năvalnic, 
Să treci pe lângă Iuvenale 
Ducându-i nişte pietricele 
Din preajma locuinţei mele, 

Să mergi pe-aice mai agale 

Că iată te aşteaptă în cale 

O stâncă veche cu "Scrisoare" 

De la Românul Teofan, 

S-o duci cu vremea la Iordan! 

Acolo, slova românească 
Mai este cine s-o citească 
Şi poate va aduce-aminte 
Că s-au aflat la "Sihăstrie" 
Şi fraţi din scumpa Românie! 

însemnări: 

1 . Prin vorbele "Făpturilor 
nevinovate" să se înţeleagă 
bursucii, care s-au mutat de lângă 
peşteră când eu am venit la schit. 

2. Iuvenalie despre care 
pomeneşte versul, este răposatul 
Ierodiacon Român Iuvenalie 
Vasiliu, care a sihăstrit şi săvârşit 
la Iordan. 

3. Iar "Scrisoarea lui Teofan" este 
stânca de piatră din peştera de 
sus a lui Teofan, care avea scris 
româneşte cuvântul "Dumnezeu". 
Căzând în urmă stânca în 
mijlocul pârâului, apa o macină 
mereu şi cu vremea o duce la 
vale spre Iordan, la cei care ştiu 
româneşte. 



Răstignitorii de azi 
La Sfânta înviere 

Cu trei zile înainte 
Jidovii Te-au răstignit, 
Azi Te răstignesc creştinii 
Cei cu duhul ipocrit! 

Mulţi din ei - cu defăimare - 
Trupul Tău acum luând 
Te închid pe la Pretoriu, 
Ca ostaşii oarecând! 

Cu hlamidă Te îmbracă 
Prin făţărnicia lor, 
Şi se-nchină de paradă 
La vederea tuturor. 

Cărturarii Te condamnă 
Cu viclenii farisei, 
După legea comunistă 
Şi a celorlaţi atei! 

Cu ştiinţa lor deşartă 
Altă Cruce Ţi-au gătit, 
Răstignindu-Te prin hule 
Cei cu duhul răzvrătit. 

în mormântul necredinţei 
Numele-Ţi pecetluiesc 
Şi pe moda cea vicleană 
Custodie o numesc! 

Iar când raza învierii 
Văd că nu s-a tăinuit, 
Fac atunci s-ajungă clerul 
Ca păstorul cel năimit. 

Aici clericii năimiţi sunt cei 
înşelaţi cu înnoirile care sunt în 
slujba masoneriei şi a 
comunismului. 



Moda răsfăţată şi 
Pacea speriată 

Marii învăţaţi ai lumii 
Ca nişte plăcinte moi 
Scot din traistele ştiinţei 
Iarăşi calendare noi. 

Ei socot că pacea lumii 
Care s-a sălbăticit 
Ar putea fi amăgită 
Ca viţelul pripăşit! 

Hotărârile de pace 
Pe norod l-au asurzit 
Ca un clopot care sună 
Tot mereu hodorogit. 



Când s-ar împăca mai bine 
Cale păcii târguind 
Numai bine şi războiul 
Va fi iarăşi izbucnind! 

Lumea veşnic născoceşte 
Arme pierzătoare noi, 
O.N.U.-ul însă făureşte: 
Izbăvirea de război! 

Adunarea diplomată 
Ochii lumii i-a legat 
Ca să nu priceapă-ndată 
Drumul ce 1-a apucat. 

Unde ne va duce carul 
Cu asemenea cârmaci 
Care ne sporesc amarul 
Şi ne lasă mai săraci? 



LA CEI DIN URMA 

Când gura mea, iubite frate, 
Se va închide pe vecie 
Şi mâna mea cea slăbănoagă 
Va înceta de a mai scrie, 

Atunci să cauţi la răbojuri 
Pe care eu le-am însemnat 
în vremea când eram odată 
Cu gândul paşnic, adunat. 

Să cugeti cu luare-aminte 
Acestea ce s-au zămislit 
Din harul luminării sfinte 
în gândul meu cel umilit! 

Şi dacă-ţi vine întristarea 
Aproape de mormântul meu 
Atunci să mergi la Schitul nostru 
Că - nevăzut - mă duc şi eu. 

Să mergi acolo primăvara 
Când toate jos se veselesc 
Şi când se văd trecând cocoară 
Spre plaiul nostru românesc! 

Acolo să citeşti cântarea 
Blagoslovitului Iordan 
Şi apa va ţine isonul 
La versuirea lui Ioan. 



Ea va cunoaşte graiul tainic 
Şi murmurând încetişor, 
Va face semn la păsărele 
Şi toate vor cânta în cor! 



UN SFAT 
NEPOCĂITULUI IOAN 

De la uşa casei tale 
Până colo la mormânt 
Nu mai este multă cale: 
Trei sau patru paşi mai sunt! 

Sus erai odinioară 
Iată jos te văd acum 
Ca şi soarele spre seară 
Pregătindu-te de drum! 

Când mergeai spre Marea Moartă 
Se părea că vrei să zbori, 
Iar acuma, jos la poartă 
Uneori cu greu pogori! 

Cercetează-ţi deci valiza 
Caută la paşaport, 
Poate se împlineşte viza 
Şi te vor muta din cort! 

Iată viaţa ta se trece 
Şi la bine n-ai sporit, 
Mişcă inima cea rece 
Pentru Cel ce te-a zidit. 

Corabia vieţii fugare 

S-a sfărâmat într-un noian 

Şi Domnul te-a scos din vâltoare 

Pe stânca asta la liman 

Deci fii acum cu trezire 

Să nu pătimeşti şovăire! 

Pe malul râpii gândite 
Te afli astăzi călător 
Şi curgerea vieţii grăbite 
O vezi acum nepăsător, 
Dar cum vei dori tu odată 
Să vie vremea plecată! 

LACRIMI UITATE 

Părinţii mei săracii, 
De timpuriu s-au stins 
Şi eu fiind prea fraged 
Atuncia nu i-am plâns. 

Dar a venit şi vremea 
Să-i plâng eu mai târziu 
Când mă aflam alături 
De alt cinstit sicriu. 

Căci Domnul rânduise 
Bunica să mă crească 
Să-mi fie ea şi tată 
Şi maică pământească. 

Iar când s-a dus bătrâna 
Cu sufletul la cer 
Atunci în lumea asta 
Eu am rămas stingher. 

Am plâns - cum zice - atuncea 
Cu lacrimi prea fierbinţi 
Prin ea plângând şi - tainic - 
Pe bieţii mei părinţi. 

La inimă durerea 
A fost aşa de grea 
încât mereu o rană 
De-atunci mă tirănea. 

Şi rana asta veche 
Abia s-a vindecat 
Când Domnul mai aproape 
De Dânsul m-a chemat. 



CUGETĂRI 

Cât de mult iubeşte Domnul 
Pe făptura Lui de jos 
Şi cum nu socoate omul 
Darul cel întru Hristos! 

Toate minţile din lume 
Şi talentele de soi 
Nu ajung ca să măsoare 
Mila Lui cea către noi! 



Pentru om zideşte lumea 
Cu Edenul desfătat, 
Aşezându-1 să rămâie 
Veşnic ca un împărat. 

Prin păcatul neascultării 
Pierde locul fericit 
Şi la stricăciunea morţii 
Omul este osândit! 

Nelăsând pe totdeauna 
Să rămânem sub blestem, 
Vine jos Mântuitorul 
Şi ne cheamă la Eden. 

El pogoară tainic cerul 
Prin venirea pe pământ 
Ca să ne sfinţească firea 
Cu al darului veşmânt. 

Viaţa cea nemuritoare 
Dobândim noi cei de jos 
Şi ne facem fiii slavei 
Prin Lumina lui Hristos! 



Cugetare (2) 
La dumnezeiasca Iconomie 

Doamne, mult preamilostive 
N-ai lăsat până-n sfârşit 
Să rămâie sub osândă 
Omul cel dezmoştenit! 



Cel viclean, în chip de şarpe 
Pe Adam 1-a fost surpat, 
Tu voind să-i dai sculare 
Nou Adam Te-ai arătat! 

Nu putea intra la ceruri 
Chipul nostru cel stricat 
Pentru asta însuşi Cerul 
Către noi s-a aplecat. 

Prin căderea strămoşească 
Sta închisă cu blestem 
Uşa cea de altădată 
A cerescului Eden. 



Veşnic rămânea închisă 
Pentru bietul muritor 
Neaflându-se în lume 
Preţul răscumpărător. 

Chiar de se jertfea tot neamul 
Şi soborul îngeresc 
Nu putea ca să ne spele 
De păcatul strămoşesc. 

împăcarea omenirii 
Cu Părintele ceresc 
Numai Tu o faci, Hristoase 
Mielule Dumnezeiesc! 



SPRE ALTE ŢĂRMURI 

De câte ori priveam în zare 
Simţeam de mic aşa un dor 
Să colindez pământ şi mare, 
Să fiu departe călător. 

Vedeam în zarea depărtată 
Un cer de-a pururea senin 
O lume nouă, mai curată, 
O viaţă fără de suspin. 

S-a dus degrab copilăria 
Ca visul cel înşelător 
Şi după dânsa bucuria 
S-a dus ca pasărea, în zbor. 

în lumea asta zbuciumată 
Am căutat limanul sfânt 
Pe care l-am visat odată, 
Dar nu se află pe pământ. 

Aceleaşi valuri sunt pe mare, 
Aceeaşi viaţă cu dureri, 
Aceleaşi băuturi amare 
Ne dau şi astăzi, ca şi ieri. 

Un singur ţărm acum rămâne 
Străin de valul cel lumesc: 
Ierusalimul cel din ceruri 
Putea-voi ca să-1 nimeresc? 

La el nu este nici durere 
Nici întristare, nici suspin, 
Acolo nu-i apus de soare 
Şi cerul veşnic îi senin. 

PE DRUMUL 
CRUCII MELE 



Ajută-mă, Stăpâne Doamne 
Să merg şi eu pe-al Crucii drum 
Căci largă mi-a fost calea vieţii 
Pe care mers-am pân-acum. 

Când sub a Crucii greutate 
îmi va slăbi grumazul meu 
Trimite-mi ajutor atuncea 
Ca oarecând pe Chirineu. 

Aproape de sfârşit Stăpâne, 
Când chinul este mai amar, 
S-aud şi eu făgăduinţa 
Rostită către cel tâlhar! 

Să am atunci o mângâiere 
Să fiu părtaş la cina Ta 
Precum erai la Răstignire 
Cu Tatăl întru Slava Sa. 

Precum vedea atunci pe Maica 
Aproape, lângă Cruce stând, 
Să văd şi eu pe lângă mine 
Pe păzitorul meu cel sfânt! 

La despărţirea pământească, 
Primeşte-mi pe sărmanul duh 
Ca nu cumva să aibă silă 
La vameşii cei din văzduh! 

Apoi mergând la judecată 
Tu fii preamilostiv atunci 
Să nu mă osândeşti, Stăpâne 
în focul veşnicelor munci. 



Cugetare (3) 



La Dumnezeiasca Smerenie a 
Mântuitorului 

(Se cântă pe glas 3 ca şi 
Apostolii de la margini...) 

Smerenia Ta, Milostive 
Aş vrea întru versuri s-o cânt 
Dar căutând eu cu râvnă 
Nu pot ca să aflu cuvânt. 



Venit-ai în lume, Iisuse, 
Luând chipul nostru sărac 
Tu, Care eşti întru Slavă 
Născut înainte de veac! 

O, taină neînţeleasă 
Că Tu din cer pogorând 
Nu s-a aflat pentru Tine 
Un loc primitor pe pământ. 

Doar peştera strâmtă cu ieslea 
Ţi-a dat oarecând adăpost 
Şi după o viaţă smerită 
Odihna pe Cruce Ţi-a fost! 

Păstorii cei de la turme 
Ţi-au fost vestitori mai întâi 
Pescarii din Galilea 
Au fost doară sfetnicii Tăi! 

Ai stat la masă cu vameşi, 
Pe cei păcătoşi i-ai primit 
Iar boalele cele grele 
La toţi le-ai tămăduit! 

Vestit-ai săracilor Slava 
Din veacul cel viitor 
Şi celor din întuneric 
Lumină le-ai fost tuturor! 



FIUL OMULUI 
MIRELE DURERII 

O, Doamne cel Atotputernic 
Judecătorul tuturor 
Primit-ai pentru noi osânda 
Nedreptului judecător. 

îmbrăcăminte de ocară 
Acei necredincioşi Ţi-au dat 
Şi Capul Tău, spre defăimare 
Cu spini a fost încununat. 

în mâna Ta cea preacurată 
O trestie Ţi-au dat să porţi 
Stăpânitorule cel veşnic 
Asupra celor vii şi morţi! 



Ai fost batjocorit Hristoase 
Şi pălmuit de slujitori 
Apoi lovit la cap de alţii 
Cu trestia de multe ori. 

în temniţa de la Pretoriu 
Dumnezeescul Tău picior 
A suferit amar strânsoarea 
Organului chinuitor. 

Ai fost pârât cu nedreptate 
De farisei şi cărturari 
Şi, răstignit apoi pe Cruce 
în mijlocul a doi tâlhari. 

Când însetai, în chinuri grele 
Oţet şi fiere Ţi-au adus 
Şi ca un făcător de rele 
Pedepsei morţii Te-au supus! 



CUGETARE UMILITA 

LA DUREREA 

MAICII DOMNULUI 

Cu mintea mea, Prea Sfântă Maică 
Te văd spre drumul spre "Calvar" 
Şi conştiinţa mea săracă 
Mă chinuieşte cu amar. 

Ţi-aud (în taină) tânguirea 
Şi se-nfioară duhul meu, 
Ştiind că pentru mine rabdă 
Prea milostivul Dumnezeu. 

Privindu-L înălţat pe Cruce 
De adunarea "Celor Răi", 
Cunosc că am mai multă vină 
Decât răstignitorii Săi! 

De nu vedea mai înainte 
Stăpânul împietrirea mea 
Ar fi avut o mângâiere 
Şi n-ar fi însetat aşa! 

Lumina soarelui ascunsă 
N-ar fi ieşit aşa târziu 
De nu vedea cum rabdă Domnul 
Şi pentru mine, care scriu! 

Şi poate stâncile de piatră 
Atuncea nu s-ar fi zdrobit, 
De nu ştiau că Domnul moare 
Şi pentru mine, cel greşit. 

Iar sabia proorocită 
N-ar fi pătruns aşa cumplit, 
în sufletul tău, Prea Curată, 
Văzând pe Fiul răstignit! 

Cutremurându-se pământul 
Pe cei din morţi i-a deşteptat 
Iar eu cu somnul trândăvirii 
Rămân mereu încătuşat. 

Catapeteasma de la Templu 
S-a rupt în două, până jos, 
Iar eu nu caut a mă frânge 
La inimă, pentru Hristos. 

Ajută-mi, Prea Curată Maică, 
Să mă trezesc din somnul greu 
Să am în inimă "pecetea" 
Cu "semnul cuielor" mereu! 



LA UŞA MILOSTIVIRII 

(Cântare de rugăciune către 
Maica Domnului, glasul 5) 



Prea Sfântă Maică şi Fecioară 
Nădejdea sufletului meu 
Tu eşti a mea mijlocitoare 
La milostivul Dumnezeu! 

De n-ar avea la ceruri lumea 
Rudenie de pe pământ 
Atunci ar fi pustie viaţa 
Asemenea unui mormânt! 

De nu erai tu primăvară 
A veacului înţelenit 
Ar fi rămas de-a pururi iarnă 
Şi soarele n-ar fi zâmbit. 

De n-ai fi revărsat tu zorii 
Peste pământul adormit 
Atuncea umbra cea de moarte 
Ar fi rămas fără sfârşit. 



Iar astăzi, Prea Curată Maică, 
Când toţi ne-am abătut la rău, 
De nu te vei ruga fierbinte 
Ne părăseşte Fiul Tău! 

Trimite-i semn de pocăinţă 
Norodului nedumerit 
Şi adă iarăşi la credinţă 
Pe sufletul cel rătăcit! 

Dezleagă, Prea Curată Maică, 
Cătuşele celor robiţi 
Şi dăruieşte-le răbdare 
Creştinilor năpăstuiţi! 



FARA HAINA DE NUNTA 
Eu cel căzut în tâlhari 

La masa cea de taină 
Adeseori venind 
De-a sufletului haină 
Eu nu m-am îngrijit! 

Tu nu m-ai scos afară 
Ci ca un Dumnezeu 
M-ai aşteptat că doară 
Mă voi schimba şi eu! 



Dar viaţa mea se trece 
Iar eu nepregătit 
Am inimă prea rece 
Şi suflet ponosit. 

Să nu mă pierzi, Cuvinte, 
Pe mine cel curvar, 
Ci-mi dă mai înainte 
Al pocăinţei dar! 

Cu mila Ta cea sfântă 
Mereu să mă stropeşti 
Şi inima înfrântă 
Să nu mi-o urgiseşti! 

Tu eşti "Samarineanul" 
Ce vii la "Ierihon" 
Şi ne ridici la "hanul" 
Cerescului Sion! 



Deci - dară - şi pe mine 
Ridică-mă acum 
Că, iată, n-am pe cine 
Să mai opresc din drum! 



DIN REPEJUNILE 
VEACULUI 

Valuri negre se ridică 
Aruncând acum venin 
împotriva celor sfinte 
Şi a neamului creştin. 

Bate "Crivăţul" năpraznic 
De la Nordul comunist, 
Răspândind prin toată lumea 
Dogmele lui Anticrist. 

Din Apus "Austrul" suflă 
Aducând cu el progres 
Care creşte necredinţa 
Şi împrăştie eres. 

De la Miazăzi mai tare 
Se stârneşte vântul iar 
Aprinzând păgânătatea 
La feciorii din "Agar". 

Iar la răsărit de soare 
Valul galben al lui "Gog" 
Ameninţă toată lumea 
Cu păgânii lui Magog. 

Toţi vrăjmaşii cei de moarte 
Se ridică mânioşi 
Vrând să piardă Sfânta Lege 
Şi pe binecredincioşi. 

Fac în grabă alianţă 
Cei cu duhul răzvrătit 
Cunoscând că lumea astăzi 
Nu-i departe de sfârşit. 

PENTRU CEI DIN 
TARIGRAD 

Doamne caută din ceruri 
Spre norodul Tău smerit 
Care pentru Sfânta Lege 
Astăzi este prigonit! 

în Bisericile Tale 
Au intrat ca nişte furi 
Adunări nelegiuite 
Cu ciocane şi securi. 

Aprinzându-se de ură 
Cei din neamul lui Agar 
Au stricat acum podoaba 
De la Sfântul Tău Altar. 

De avere şi de cinste 
Jefuit-au pe creştin 
în cetatea moştenită 
De la Sfântul Constantin. 

Osemintele de veacuri 
A cinstiţilor strămoşi 
Astăzi sunt batjocorite 
De păgânii fioroşi! 

Doamne mult prea milostive, 
Domoleşte pe cel rău 
Dându-i semn ca să cunoască 
Că suntem norodul tău! 

Alinează suferinţa 
Care astăzi a sporit 
Şi ne dă la toţi căinţa 
Pentru cele ce-am greşit! 



LUCEFERII ŞTIINŢEI 

învăţaţii lumii astăzi 
Tot se străduiesc mereu 
Ca deplin să dovedească 
Că "nu este Dumnezeu"! 

Cu progresele ştiinţei 
Ca şi mândrul "Lucifer" 
Dânşii vreau să se înalţe 
Astăzi mai presus de cer. 



Două uşi le stau în faţă 
Şi rămân aici miraţi, 
După cum la poarta nouă 
Stau privind nişte mânzaţi. 

Una este "uşa vieţii" 
Care lor li s-a închis, 
Alta este cea a morţii 
Care groaznic s-a deschis. 

Câte le ajunge capul 
Caută să născocească 
Ca să fabrice viaţă 
Şi pe moarte s-o oprească! 

Orice unelteşti atee 
Viaţă însă nu poţi da, 
Iar de răfuiala morţii 
Nici de cum nu vei scăpa. 

Dacă nu cunoşti în viaţă 
Pe Prea Bunul Dumnezeu, 
Vei cunoaşte după moarte 
Tirania "celui rău"! 



DUHUL VREMII ŞI 
MIRONOSIŢELE DE AZI 

Unde eşti Sfântă Mărie 
Ca să spui la oameni azi 
Cine ţi-a luat povara 
"Celor răi" de pe grumazi? 

Azi în lumea răsfăţată 
Duhuri rele stăpânesc, 
Depărtându-se prin asta 
Darul cel dumnezeesc! 

Ca în "Curtea lui Caiafa", 
Omul azi, în răsfăţări 
Se grăbeşte ca şi Petru 
La a "Legii lepădări"! 

Dar, în schimb, el nu se moaie 
Nici de glasul îngeresc 
Nici de faţa mânioasă 
A Stăpânului ceresc! 



Astăzi "Legea" ca şi Domnul 
De "boieri" s-a răstignit 
Iar "învăţătorii Legii" 
Toţi aproape s-au dosit. 

Câteva "Mironosiţe" 

Ca la Patimi oarecând 

Se grăbesc "pe drumul Crucii" 

Pentru Adevărul Sfânt! 

Sunt Bisericile Sfinte 
Cari luptă în surghiun 
Şi păzesc Aşezământul 
Cu "hotarul cel străbun". 



SABIA DURERII 

La inima îndurerată 
O sabie te-a fost pătruns 
Văzând pe Fiul tău "Curată" 
Pe Cruce, de ostaşi împuns! 

înfricoşata Răstignire 
Răbdând dumnezeescul Miel, 
Prin zdruncinarea ta de Maică 
Te-ai răstignit atunci cu El! 

Durerea maicilor din lume 
Ca un noian s-a revărsat 
în inima-ţi neprihănită 
Văzându-I chipul Lui schimbat! 

Odinioară prunc în iesle 
La Betheleem îl înfăşai 
Iar azi îl vezi întins pe Cruce 
Cu trupul gol şi fără grai! 

Pe Cel ce seamănă "Cuvântul" 
Având al mântuirii rod 
îl vezi acum hulit de gura 
Neruşinatului norod! 

Pe Cel ce vindeca leproşii 
îl vezi acum de rane plin 
Iar cei ajutoraţi de Dânsul 
Acum îi fac mai mare chin! 

Şi Cel ce învia pe Lazăr 
De patru zile îngropat 
Se vede astăzi mort pe Cruce 
De cei vicleni înconjurat! 

LUMINA SFINTEI 
ÎNVIERI 

Sfintelor Mironosiţe 
Bucuraţi-vă acum 
Că Mântuitorul nostru 
Ne-au deschis la ceruri drum! 

Azi Mărie Magdalenă 
Spune celor muritori 
Taină arătată ţie 
La Mormânt de două ori! 

Cine este "Grădinarul" 
Care te-a îmtâmpinat? 
Spune ce ţi-a zis la groapă 
îngerul cel luminat! 

Lasă mirul şi vesteşte 
"Ucenicilor fricoşi" 
Spune azi la toată lumea 
Şi celor necredincioşi! 

Strigă la urechea surdă 
A smintiţilor atei 
Poate vreo scânteie Sfântă 
Să pătrundă şi la ei! 

Rupe-le "perdeaua morţii" 
Şi "cătuşele de fer" 
A "celor din Miazănoapte" 
Carii sufleteşte pier! 

Iar de nu voesc s-audă 
Taina Sfintei învieri 
Varsă-le "spre îngropare" 
Mirul cel rămas de ieri! 



CELEI BINE 
VESTITOARE 

Din negura pierzării 
Hristos ne-a izbăvit 
Iar tu Mironosiţă 
Cu râvnă I-ai slujit. 

Când El mergea la moarte 
Tu nu te-ai depărtat 
Ci fără de sfială 
La Patimi L-ai urmat. 



N-ai socotit cruzimea 
Păgânilor ostaşi 
Şi nici ameninţarea 
Evreilor pismaşi! 

Părtaşă răstignirii 
Prin asta te-ai făcut 
Şi martor învierii 
Stăpânul te-a avut. 

Acum la cer, Mărie 
Te veseleşti mereu 
Cu "Grădinarul" lumii 
Cu însuşi Dumnezeu! 

A dragostei mireazmă 
Creştinilor ne eşti 
Şi chip curat al râvnei 
Celei dumnezeeşti. 

Iar moaştele-ţi cinstite 
Ne sunt ca un izvor 
Ce vindecă durerea 
Sărmanului popor! 



TURNUL BABEL 

(din vremea noastră) 

Mintea omului de azi 
Umblă după născociri, 
Care pregătesc pierzarea 
Necăjitei omeniri. 

Goana după stăpânire 
Şi nesaţiul de averi 
Izgoneşte iarăşi pacea 
Care ne zâmbise ieri. 



Dragostea cea creştinească 
Stă departe, la surghiun 
Iar în urmă creşte ura 
Contra "binelui străbun". 

Lumea vrea ca să-şi croiască 
Viaţa fără Dumnezeu 
De aceea cu grăbire 
Face născociri mereu. 



Un potop de bună voie 
Singură şi-a pregătit 
Iar pe "chivotul salvării" 
Lumea 1-a dispreţuit. 

Omul îşi găteşte iarăşi 
"Turnul Babei" pe pământ, 
Vrând să strice temelia 
"Sfântului Aşezământ". 

"Limbile" aproape toate 
Iarăşi s-au amestecat 
Şi nu-i mult până le vine 
Ceasul de încăierat! 



PLÂNGEREA 
MAICII DOMNULUI 

învie, Fiul meu prea dulce 
Şi mângâie pe Maica Ta 
Că iată Lazăr iar te cheamă 
Să mergi în locuinţa sa. 

Vezi lacrimile cele calde 
Şi Te ridică din mormânt 
- Arată Doamne împlinirea 
Cuvântului Tău celui Sfânt! 

Fiind Tu Soarele Dreptăţii 
Zdrobeşte ale nopţii porţi 
Căci neamul omenesc aşteaptă 
Să fie ridicat din morţi! 

Precum la ceruri eşti cu Tatăl 
Să fii cu mine pe pământ 
în Rai fiind Tu cu tâlharul 
Şi cu strămoşii în Mormânt! 

Îmbărbătează-Ţi Ucenicii 
înfricoşaţi de Farisei 
Şi mergi apoi în Galileia 
Primind pe Simon iar cu ei! 

Lumina cunoştinţei Tale 
Arat-o astăzi din belşug 
Făcându-i să brăzdeze lumea 
Cu "evanghelicescul plug". 

Sfinţeşte Doamne firea toată 
Prin învierea Ta din morţi 
Şi ne deschide pe vecie 
A Raiului, slăvite porţi. 

Din săptămâna Sfintelor 
Patimi, Aprilie 1959 



PENTRU BLÂNDEŢEA 

ŞI RĂBDAREA CEA 
NESPUSĂ A DOMNULUI 

îndelunga Ta răbdare 
Oare cum s-o laud eu? 
Mă uimesc Stăpâne Doamne 
Şi Mântuitorul meu! 

Prigonit ai fost în lume 
începând de la Irod 
Pân-la pleava cea din urmă 
A orbitului norod. 

Nu Te-ai mâniat pe nimeni 
Ca un miel ai fost de blând 
De la biata Ta făptură 
Pocăinţă aşteptând. 

Sărutarea cea vicleană 
De la Iuda ai primit 
Şi lovit fiind de slugă 
Cu blândeţe i-ai grăit. 

Răstignindu-Te evreii 
Pentru dânşii Te rugai 
Şi pe cel tâlhar Stăpâne 
L-ai primit atunci în rai. 

De răbdarea Ta cea multă 
Blândul meu Mântuitor 
Toate s-au mişcat în lume 
Şi în ceruri cu fior. 

S-a cutremurat pământul 
Pietrele s-au despicat 
Soarele şi-a stins lumina 
îngerii s-au spăimântat. 



IN VINEREA 
SFINTELOR PATIMI 

(se cântă pe glasul 3, 
Apostoli de la margini...) 

Priviţi-L acuma pe Cruce 
înconjurat de cei răi, 
Vândut de lacomul Iuda 
Şi părăsit de ai Săi! 

O rană îi este tot trupul 
Şi capul Lui numai spini, 
Priviţi-L bine noroade 
Cu numele cel de creştin! 

El este Fiul Fecioarei 
Al Slavei de sus împărat, 
Chezaşul răscumpărării 
Şi Dumnezeu întrupat! 

Cu mâna aceasta străpunsă 
Ne-au aşezat în Eden 
Şi sângele care curge 
Ne-au izbăvit de blestem! 

Priviţi-L la chipul Lui jalnic 
Batjocorit de evrei 
Şi veţi cunoaşte cu taină 
Că este cu noi Dumnezeu! 

Pământul stropit cu sudoare 
Şi sângele Sfântului Miel 
S-a îmbrăcat întru slavă 
Plecându-se cerul spre El. 

Iar Crucea, organul durerii, 
Prin patima Lui s-a sfinţit 
Făcându-se "Semnul puterii" 
Şi Schiptru Celui Prea Mărit. 



ROBIŢI DE HUMA 

Din zborul cel prea tainic 
Al timpului grăbit, 
Adeseori de suflet 
Uităm desăvârşit. 



Robiţi de jugul sâlnic 
Al trupului tiran 
Ne rătăcim din calea 
"Cerescului liman". 

"Uităm de zarea sfântă" 
A Patriei cereşti, 
Căci mintea ne târăşte 
La cele pământeşti. 

Aripile gândirii 
De patimi se topesc 
Şi lesne ne vânează 
"Acei ce ne pândesc". 

Atuncea bietul suflet 
Ca mortul stă pierdut 
în groapa cea adâncă 
A trupului de lut. 

Şi viaţa nostră trece 
Deşartă, fără duh, 
Ca ziua fără soare 
Şi fără de văzduh! 

Iar rostul mântuirii 
Din ceruri rânduit 
îl facem să rămâie 
Atunci zădărnicit! 



SFANŢUL DANUL 
SIHASTRUL 

Condacul I glas 3 

Ca un înger pământesc 
Ai veţuit în pustie 
Daniile, om ceresc 
Şi lauda României. 

Vestea ta se răspândeşte peste 

hotare 

Darul tău este lumină şi 

vindecare 

Ca albinele sporindu-ţi 

Mulţimea ucenicilor. 

Troparul glas 5 

Depărtat de lume ai petrecut 
Şi din apa darului ai băut 
Izvorând tămăduiri 
Credincioşilor creştini 

Condacul II glas 3 

Ca un pom ai fost sădit lângă 

izvoarele apei 

Şi pe mulţi i-ai îndulcit cu rodul 

înţelepciunii 

Darul tău la mulţi le este 

tămăduire 

Viaţa ta, icoană sfântă de 

mântuire 

Iar povaţa ta s-arată lumină 

voevozilor. 

Megalinarii I 
pe glas 3 (Apostoli ec peraton) 

Fugind de slava lumească, te-ai 

depărtat în pustie 

Şi locuinţă cerească făcut-ai din 

"Sihăstrie", 

Pe mulţi vindecându-i de boale 

Prin rugăciunile tale. 

II glas 5 

Daniil Sihastru cel minunat, 

Steaua Bucovinei şi izvorul cel 

nesecat 

Astăzi se cinsteşte de neamul 

românesc 

Iar sfinţii dimpreună la ceruri 

prăznuiesc. 



Ţara românească cu dulce grai 

îl măreşte astăzi pe odorul ales 

din rai, 

Pe marele Sihastru vestit întru 

norod 

Şi povăţuitorul lui Ştefan- 

Voevod 



LA MORMÂNTUL 

SF. DANIIL SIHASTRU 

DE LA VORONET 

Din "munţii cei veşnici" Părinte, 
Privind acum spre noi, 
Mai alinează durerea 
Celor cari sunt în nevoi! 

Când ţara se cotropeşte 
De neamul celor "plăviţi" 
Oblăduieşte-i din ceruri 
Pe bieţii români asupriţi! 

Precum lui Ştefan - în viaţă - 
l-ai dat curaj la război, 
Şi astăzi pe regele nostru 
îndeamnă-1 să vie la noi! 

Şi după cum Valea Putnei, 
Cu darul tău s-a mărit 
Slăveşte şi astăzi ,Părinte, 
Pe neamul tău cel smerit. 

Din Bucovina lui Ştefan 
Cinstiţii tăi ucenici 
Să-i întărească la luptă 
Pe "ai credinţii voinici"! 

Şi valul înşelăciunii 
Din strămoşescul pământ 
Să-1 risipeşti, Cuvioase, 
Cu darul tău mare şi sfânt! 

Iar "viţa cea românească", 
Care de "ger" s-a pălit, 
S-ajungă iar roditoare, 
Precum oarecând a rodit! 



/// în manuscrisul Sfântului Ioan 
Iacob se află şi pe larg viaţa şi 
activitatea Sfântului Daniil 
Sihastru, prelucrare după un 
studiu al prof. preot Petru Rezuş, 
publicat în Revista Patriarhiei 
Române "Studii Teologice" VIII 
1956, nr. 3. 



SFANŢUL NARCIS 

PATRIARHUL 

IERUSALIMULUI ÎN 

PRIBEGIE 

Pentru lacrimi 

Pe drumul ce duce la Gaza 
Purcede bătrânul Ierarh 
Narcis, purtătorul de semne, 
Al Sfintei cetăţi Patriarh. 

Pe spatele lui gârbovite 
O sută de ani doar au nins 
Şi multe năpăşti şi ispite 
Avuta-au bătrânul de-nvins! 

El merge acum spre Egipet 
Lasându-şi norodul iubit 
Şi vrea ca de-acum să trăiască 
Departe ..., de toţi tăinuit. 

Ieşind din Sfânta Cetate 
La vreme de noapte târziu, 
- Schimbat în haine streine - 
Aleargă ca cerbu-n pustiu! 

Dorind ca să fie mai tainic, 
El schimbă programul acum 
Căci ziua ascuns stă la umbră 
Iar noaptea purcede la drum. 

Ajuns în Egipet s-abate 
Din locuri cu munţii pustii, 
Căci mulţi îl cunosc dintre pustnici 
Avându-şi pe-aici sihăstrii. 

O ia tot spre Soare Apune, 
Prin sate şi câmpuri trecând; 
Mai rar dacă-1 vezi câte-odată 
La casă de oaspeţi trăgând. 

îi place mai mult ca să doarmă 
Afară sub cerul deschis, 
Căci frică de hoţi sau de fiare 
Nu are bătrânul Narcis. 

Prin câte oraşe şi sate 
Nu trece cinstitul bătrân 
Şi vede cum Sfânta Credinţă 
Se-ntinde la neamul păgân! 

Dar iată-1 acum că ajunge 
La falnicul port Carhidon 
Ducând o cinstită podoabă 
Vestitei familii "Anon". 



Pe urmă ţine cuvântul 
Din Sfânta Scriptură vorbind 
Dar totuşi norodul nu află 
De unde-i bătrânul venind. 



Primeşte odorul acesta, 

O Iulie, fiica mea 

Ţi-i rămas de la Sfânta Martiră 

POTAMIANA, sora ta! 



El are acum o duzină 
De ani petrecuţi în streini 
Şi-adesea fiind pe la slujbe 
El nu s-a vădit la creştini. 



în ziua aceea spre seară 
Păstorul cetăţii (Optat) 
Pofteşte pe cei mai de seamă 
Să vie cu Sfântul la sfat. 



Atunci o bătrână cinstită, 
Căzând în genunchi cu suspin 
Sărută cinstitele moaşte 
Din sfântă năframă de in. 



Dar Domnul în noaptea din urmă 
S-arată zicându-i în vis 
Ca iarăşi la Sfânta Cetate 
Să meargă bătrânul Narcis. 



Afară de preoţi s-adună 
Epitropi şi Doamne din "clir" 
S-audă vorbind pe cinstitul 
Şi marele lor mosafir. 



Cu lacrimi ferbinţi o stropeşte 
Şi o strânge cu grijă la sân 
Apoi cu murmur se-nchină 
Cinstindu-1 pe sfântul bătrân. 



De rândul acesta socoate 
Zadarnic a sta tăinuit, 
De vreme ce Domnul îl cheamă 
Din nou la norodul iubit. 



începe să spuie bătrânul 
Cum pleacă din Sfântul Sion 
Lăsându-şi prieteni şi cinste, 
Şi turmă iubită şi tron. 



Ar vrea un cuvânt ca să spuie 
Dar glasul în piept i-a pierit 
îi tremură buzele numai 
Şi pleacă cu chipul uimit! 



El ţine să facă o slujbă 
S-aducă fierbinţi mulţumiri 
Celui care veşnic revarsă 
Din ceruri a lui ocrotiri. 



Stingher, pe căi neştiute 
Se află mereu colindând, 
El sade mai mult singuratic 
Din rodul pustiei gustând. 



Ea este vestita soţie 

A marelui fost general 

Anon, eroul cetăţii, 

Vlăstar din neamul lui "Hanibal" 



Se miră norodul când vede 
Pe pustnicul cel călător 
Făcând acum Leturghie 
Cu marele lui Omofor! 



Văzut-am cu drag, zice dânsul 
în multe cetăţi de la Nord 
Cum creşte credinţa creştină, 
Aflându-şi din neamuri, norod. 



Sfârşindu-şi cuvântul bătrânul 
Pe toţi îi sărută cu drag 
Apoi se aşterne pe cale 
Luându-şi smeritul toiag. 



I-s pletele lui ca zăpada 
Şi-i gârbov puţin la grumaz 
Dar ager se mişcă cu paşii 
Şi-arată că-i suflet viteaz. 



Aici în cetatea aceasta 
Venit-am de mult tăinuit 
Şi Sfintele Taine adesea 
Din mâinile voastre am primit. 



El merge spre Sfânta Cetate 
Acolo l-aşteaptă de zor 
Să-i cânte acum osanale 
Cu lacrimi, iubitul popor! 



Pe faţa lui blândă se vede 
Şiroaie de lacrimi curgând 
Şi-un val de lumină cerească 
l-acoperă chipul lui Sfânt. 

Dar unul pe altul se-ntreabă 
De unde-i cinstitul Ierarh? 
Căci Sfânt omoforul ce-1 poartă 
L-arată a fi Patriarh! 

Când iese cu Sfintele Taine 
S-apropie toţi de altar 
Primind după datina veche 
A precistaniei dar. 



Ascuns între lumea creştină 
Adesea veneam ca s-ascult 
Frăţeştile voastre cuvinte 
Şi regula Sfântului Cult. 

Dar astăzi când Domnul mă cheamă 
Din nou la cinstitul meu tron 
Eu vin aducând o comoară 
La vechiul oraş Carhidon! 

Aceasta zicând, el desface 
Un văl cu sânge pătat 
îi tremură mâna şi glasul 
Şi lacrimi îi curg ne-ncetat. 



LA PATRONUL 
MITROPOLITULUI 
IACOB STAMATE, 

AL MOLDOVEI 

într-o sală îmbrăcată 
Cu icoane şi cu flori 
Ospătează feţe-alese 
De Ierarhi şi dregători. 

Iar în capul mesei sade 
Bucuros Mitropolitul 
Cel iubit de tot norodul 
Iacob îmbunătătitul. 

Este ziua lui cinstită 
Şi de asta - negreşit - 
Cele mai alese feţe 
Din Moldova au venit. 

închinând mesenii veseli 
La pahare de vin vechi 
Un diacon îi şopteşte 
Lui vlădica la urechi: 

"Să mă ierţi Prea Sfinţite, 
O bătrână de la ţară 
Ar dori ca să te vadă 
Şi de mult aşteaptă-afară". 

întru inima lui mare 
Şi cu nobilă simţire 
Se trezeşte dintr-odată, 
O duioasă presimţire! 

Şi privind pe geam, la poartă, 
Ca să se încredinţeze, 
A zâmbit cu duioşie, 
începând să lăcrimeze. 

Toţi se uită cu mirare, 
Neînţelegând de fel 
Când el spune la Diacon 
S-o aducă către el. 

Fără multă zăbovire 
S-a ivit o bătrânică 
în costumul de la munte; 
Cu opinci şi cu sarică. 

Gârbovă, cu traist-n spate, 
Ea păşeşte cam agale, 
Sârguindu-se să calce 
Tot pe-alăturea de ţoale! 

Ajungând lângă Vlădica, 
Dânsul s-a sculat grăbit 
Şi primind-o i-a dat locul 
Cel din dreapta - mai cinstit. 

"Iaca, Mamă, (zice dânsa) 
Am ştiut că ai patron 
Şi-am venit pe jos de-acasă 
Să-ţi aduc un mic "plocon". 



"Uite colo brânzişoară 
De la noi, de la obcină 
Şi prea multă sănătate 
Cei de-acasă îţi închină"! 

Toţi se uită cu mirare 
La înaltul Prea Sfinţit 
Parcă vrând ca să-1 întrebe 
Despre babă, ce-a păţit! 

Pricepând a lor mirare, 
El cu chipul zâmbitor 
Şi cu buze tremurânde 
A rostit către sobor: 

Preacinstiţilor mei oaspeţi! 
Nu vă mai miraţi aşa! 
Iată, bătrânica asta 
Este însăşi maica mea! 

Dacă astăzi sunt la cinste, 
Asta-i datorită ei, 
De la dânsa am eu viaţa 
Şi smeritul obicei. 

Ea m-a legănat pe braţe 
Şi la piept m-a alăptat 
Ea mi-a dat povaţă, 
Crezul ea m-a învăţat. 

Respectaţi sarica asta 
Care vine de la oi 
Datorită ei sunt astăzi 
Ca Păstor ales de voi. 

Astăzi eu împart cu dânsa 
Cinstea mea cuviincios 
Şi vă rog gustaţi cu toţii 
Din smeritul ei "prinos"! 

Deci vorbind aşa Vlădica 
Face semn la omul său 
Ca să dea la fiecare 
"Caşcaval de la Rarău". 

Aceste versuri le-am alcătuit într- 
o vreme fiind mişcat adânc. Din 
citirea vieţii lui smerite şi pline 
de sfinţenie. Din viaţa acestui 
mare Ierarh al Moldovei se vede 
cum cinsteşte Dumnezeu pe ce i 



smeriţi, care cinstesc pe mama 

lor. 

Mitropolitul Iacob Stamate a fost 

fiu de mocan (adică cioban de la 

munte) şi nu se sfia de mama lui 

când venea la Palatul 

mitropolitan din Iaşi. 



PE CALEA VEŞNICIEI 

Glasul meu încet se pierde 
Ochii se uimesc 
Şi privesc pe nesimţite 
Lucruri nouă negrăite. 

Pe ai mei cei de aproape 
Nu-i mai văd acum 
Iară vorba lor duioasă 
Nu-mi mai este înţeleasă. 

Un strein îmi dă paharul 
Morţii ca să-1 beau 
Şi gustând din el cu greaţă, 
Mă trezesc în altă viaţă. 

Astăzi bietele picioare 
Nu se mai "clătesc" 
Căci de-acuma au să meargă 
Pe o cale mult mai largă. 

Iară mâinile la rele 
Nu se mai întind! 
încleştarea lor o curmă 
Numai trâmbiţa din urmă. 

Ochii mei de-acum cu poftă 
Nu mai pot privi! 
Căci în faţa lor s-arată 
Altă lume, neumblată! 

Gura mea şi-a stins vorbirea 
Celor pământeşti 
Până când va fi chemată 
La obştească judecată! 

Nasul meu odinioară 
Gingaş la miros, 
Astăzi fără sfiiciune, 
Gustă numai putrejune. 

Din Gâtlejul meu 
Cel lacom şi nesăţios 
A pierit în veşnicie 
Pofta cea cu lăcomie. 

Iar urechea alintată 
întru graiuri dulci 
Auzire de-acuma n-are, 
Decât veşnica chemare. 

în mormânt la întunerec 
Fraţii mă închid! 
Nelasându-mi ca să vină 
Nici o rază de lumină! 

Trupul meu acum ca ceara 
Curge, putrezind! 
Numai inima din mine, 
Patruzeci de zile ţine! 

Duhul meu în vremea asta 
Umblă pe pământ, 
Pretutindenea dă roată 
Unde a trăit odată! 

Orice pas făcut în viaţă 
Este arătat, 

începând de la născare 
Pân-la ultima suflare. 

Şi privind ca în oglindă 
Cele din trecut, 
Se căieşte cu durere 
La a faptelor vedere! 

Cum ar fi să mai trăiască 
Iarăşi pe pământ! 
Ca să verse pentru ele 
Râu de lacrimi să le spele. 

Dar a face pocăinţă 
Nu mai este când. 
Că s-a pus acuma, iată, 
Scaunul la judecată! 

împlinindu-se trei zile 
Vine la mormânt 
Şi văzând trupeasca slavă, 
Pleacă fără de zăbavă! 



Este vremea rânduită 
Pentru călători 
Ca să meargă fiecare 
La obşteasca închinare. 

însoţit de Sfântul înger, 
Duhul meu acum 
Cu fiorii reci de teamă 
Se apropie de vamă. 

Petrecându-mă cu taină 
Fraţii vor cânta 
Cu duioasă viersuire: 
"Veşnica lui pomenire"! 
"VEŞNICA LUI POMENIRE"! 



ALTA CRUCE, 
ALTE RANE 



(cugetări) 



Doamne, pentru ce mai curge 
Sângele-Ţi din coastă iar? 
Cine azi Te mai străpunge? 
înnoind al Tău calvar? 

"Viaţa ta (răspunde Domnul) 
Cea cu duh nepocăit 
Mă răneşte prin păcate 
Şi mă ţine răstignit. 

Ranele pricinuite 
De păgâni şi de evrei 
S-au închis, iar tu creştine? 
Mă străpungi mai rău ca ei! 

Sângele răscumpărării 
Pentru tine s-a vărsat, 
Scoală-te prin pocăinţă 
Nu fi slugă la păcat"! 

Nu te mânia stăpâne, 
Tu cunoşti fiinţa mea 
Că se pleacă totdeauna 
Către lumea asta rea. 

Uşurează-mi, Doamne, trupul 
Căci apasă prea tiran 
Şi-mi înăbuşă simţirea 
Sufletului meu sărman! 



Până mă pogor în groapă 
Dăruieşte-mi harul sfânt 
Ca să-mi spăl mereu cu lacrimi 
întinatul meu veşmânt. 



CUGETARE LA MARE 
ÎNTRISTARE 

O, Răstignitul meu, Iisuse, 
Prea Sfântul meu Mântuitor, 
La cine voi afla odihnă, 
La cine, sprijin şi-ajutor! 

La Tine singur, Milostive, 
Afla- voi tot ce este bun, 
Şi altul nu-i ca să-mi asculte 
Durerea care vreau s-o spun. 

Fiind cuprins de nesimţire 
Tu, Doamne, nu mă urgisi; 
Arată-mi azi milostivire, 
Ca, oarecând, lui Manasi. 

De mântuirea Ta, Stăpâne, 
Pre mine de mă faci părtaş, 
Mai mult decât cu el, minune 
Cu mine faci, cel pătimaş. 

Atunci cu dânsul, dimpreună, 
Cânta-voi laude, în veci, 
Căci izbăvindu-mă din "moarte" 
La viaţă veşnică mă treci! 



REŢETA 
DUHOVNICEASCĂ 

-pentru un sihastru 

Un dram de viaţă cât mai este 
în lumea asta să trăieşti 
Jertfeşte-1 numai pentru suflet 
Şi lasă grijile lumeşti. 

Un singur an, sau jumătate, 
O lună poate ţi-a rămas, 
Sau numai ziua cea de astăzi, 
Ba poate chiar numai un ceas. 

Pe cât de tainic se arată 
Hotarul vieţii pe pământ 
Pe-atât mai scurt să-ţi pară drumul 
Ce duce până la mormânt. 

Să nu mai cauţi la plăcerea 
Prietenilor trecători 
Căci ei nu pot să te ajute 
Atuncea când va fi să mori. 

Prieten bun câştigă-ţi plânsul 
Şi "Rugăciunea lui Iisus", 
Căci plânsul stinge focul veşnic 
Iar ruga te înalţă sus. 

De-asemenea să ai prieteni 
Poruncile dumnezeieşti 
Pe care, fără de prihană, 
Cu dragoste să le păzeşti. 

Prietenia cea cu lumea 
Te lasă singur la mormânt 
Şi numai "faptele credinţii" 
Tovarăşi - mai departe - sunt. 



O VIZITA LA PUSTIE 

Astăzi este sărbătoare 
Şi mai toată ziulica 
De pe stânca cea din faţă 
Mă priveşte turturica. 

Ar dori ceva să-mi spue, 
N-are chip de porumbei 
Cari iscodesc să afle 
Noutăţi din ţara ei. 

Drăgălaşă păsărică! 
Când te văd în preajma mea 
Toată lunca cu Iordanul 
Mi se pare c-aş vedea! 

Valea cea blagoslovită 
Se arată ca prin vis 
Cu pădurea înverzită, 
Ca un colţ de Paradis. 

Parcă văd un ostrov tainic 
într-un mijloc de ocean, 
Care veşnic se brăzdează 
Şi se udă de Iordan. 



Iar în sânul lui se vede 
Un Lăcaş împodobit 
Care-a fost odinioară 
Locul meu cel mai dorit! 

Nu te duce păsărică, 
Mai îngăduie puţin! 
Ca să văd prin tine tainic 
Schitul nostru mai deplin. 

(23 Septembrie 1956, 
Schitul "Sf. Ana", Hozeva 



RĂSPUNS UNUI FRATE 
IUBIT DIN TARĂ 

? 

(Ierom. Claudie de la Neamţu) 

Numai când simţeşti văzduhul 
Că miroase a război 
Eşti aşa aprins cu duhul 
Ca să vii aici la noi. 

Ai venit cu "ţara-n suflet", 
Ca să "n-o mai uiţi pe veci" 
Şi la dânsa, cu dorire, 
Te-ai grăbit apoi să pleci! 

Frumuseţile din ţară 
Negreşit, te-au fermecat, 
Cu prietenii "de viaţă" 
Şi cu traiul răsfăţat. 

Ai acolo munţii falnici, 
Cu poienele de flori 
întru care cântă vara 
Sute de privighetori. 

Ai pâraiele ce zburdă 
Prin pădurile de brad, 
Cu mulţimea cea de păstrăvi, 
Cari mişună în vad. 

Vara, soarele-ndulceşte 
Nu dogoară ca aici, 
Iarna, frigul oţeleşte 
Şi ne face mai voinici. 



Noi suntem aici mai şubrezi, 
Mai streini, mai oropsiţi, 
Căci de toate ale "ţării" 
Frumuseţi suntem lipsiţi. 

La pustie doar curmalii 
îi avem ca un decor, 
Iar tovarăşi sunt şacalii, 
Carii se bocesc în cor. 

Dacă vii, să uiţi de toate 
Carii ieri te-au desfătat 
Şi atunci - iubite frate, 
Vei rămâne împăcat. 

Nu veni "cu ţara-n suflet" 
Că "n-o uiţi aici în veci" 
Şi de-aceia la pustie 
N-ai să poţi să te petreci. 

Lasă ţara "celor tineri", 
Cari au a mai trăi, 
Iar Sfinţia ta, Părinte, 
Se cuvine a muri. 

Mori de toate ale lumii, 
Care-nşală ca un vis 
Ca să moşteneşti dulceaţa 
Veşnicului Paradis. 



IMNUL DE 

RECUNOŞTINŢĂ 

CĂTRE DUMNEZEU 

Cereasca bunătate 
Văzând la orice pas 
îmi stă uimită mintea 
Şi gura fără glas. 

Din căile pierzării 
Stăpâne mă fereşti 
Şi "arma otrăvită" 
A celui rău zdrobeşti. 

Iar când "cosorul morţii" 
S-apropie turbat, 
Răbdarea Ta îl ţine 
De mine depărtat. 

Vrăjmaşii cei din lume, 
Când sapă groapa mea 
îi faci întotdeauna 
S-alunece în ea. 

Când paşii mei Stăpâne 
Se clatină slăbind, 
A Tale mâini - cu milă - 
Spre mine se întind. 

Când ranele din suflet 
îs grele de purtat, 
Tu, sârguind - cu darul - 
Le vindeci minunat. 



Plecăciuni cu liguşire 
Trebuie să ştii, 
Iar când stai la Rugăciune 
Nu mai este plecăciune. 

Vizitări cu multă fală 
Trebuie să faci, 
Iar la Sfânta Liturghie 
Stai cu inima pustie. 

Cu ştiinţele naturii 
Mintea ţi-ai hrănit, 
Iar ceva din veşnicie 
Mintea ta nimic nu ştie. 



Rugăciune cu trezvire 
Caută să ai 

Căci prin darul rugăciunii 
Piere duhul urâciunii. 

înălţarea cea deşartă 
Grabnic s-o arunci, 
Căci la gândul înălţării 
Bate vântul desfrânării. 

Cu năravul trândăvirii 
Nu călători, 

Căci pe urma trândăvirii 
Vine boala nesimţirii. 



A inimii durere 
Tu singur doar o vezi 
Şi când mă biruieşte 
Atunci o uşurezi. 



Până când mai este vreme 
Caută-ţi liman, 
Dacă soarele se pleacă, 
Luntrea vieţii se îneacă. 



Fii cu dragoste curată 
Către Dumnezeu, 
Părăsind pe cea trupească 
Pentru cea Dumnezeeasacă. 



Pe-a mele neputinţe 
Le porţi neîncetat 
Precum povara Crucii 
De voie, ai purtat. 

Deşi mai mult ca alţii 
Sunt vinovat mereu 
Dar altul decât Tine 
Nu-mi este "Dumnezeu" 

Cunosc că am la suflet 
Veşmântul întinat 
Dar a credinţei taină 
La nimeni n-am trădat. 

Şi dacă eu, din fire 
Slăbind, mă poticnesc, 
Dar Sfânta mântuire 
Eu tot nădăjduiesc. 



GLASUL CONŞTIINŢEI 

Iată lumea te îndeamnă 

La răsfăţul ei 

Şi plecându-te chemării, 

Pradă eşti destrăbălării. 

Haine noi acum la modă, 

Trebuie să ai, 

Iar a sufletului haină 

Cum o vei păzi în taină? 



Fugi de lumea cea deşartă 
Plină de sminteli, 
Şi cu flacăra credinţii, 
Ţine calea pocăinţii. 

Lasă cărţile profane 

Fără căpătâi 

Şi le ia pe cele sfinte 

Ca să prinzi ceva la minte. 

La prietenii din lume 
Nu te potrivi, 
Ci să ai prietenie 
Cu cinstită curăţie. 

Mintea ta este făclie 
Fără untdelemn, 
De la Domnul cere milă 
Până când mai ai "feştilă". 

Vântul rău al necredinţii 
Cântă la urechi, 
Şi de uiţi "chemarea sfântă" 
Vei juca precum îţi cântă. 

Ţine minte frica moţii, 
Nu uita de ea, 

Cine nu-i deprins s-o poarte, 
Sufletul îşi dă la moarte. 



Spre adâncul umilinţii 
Pleacă-te mereu, 
Căci din "apa umilinţii" 
Au băut în viată sfinţii. 



CUGETĂRI 
DIN ZILE GRELE 

De viaţa mea cea pustie 
Se tulbură sufletul meu 
Dar inima nu vrea să ştie 
Că moartea-i la spate mereu. 

O văd cum găteşte "organul" 
Şi clopotul gata de tras, 
Iar eu îmi acopăr timpanul 
De către al "trâmbiţii glas". 

Se cade s-aud de la boală 
Al trâmbiţii glas vestitor, 
Să-mi fac mereu socoteală 
Că: este poruncă să mor! 

Dar inima cea vicleană 
înşală pe cuget mereu, 
Căci este de moarte duşmană 
Smeritului suflet al meu. 

Simţirea mea adormită, 
Trezeşte-te doar acum 
Şi mintea mea amăgită, 
întoarce-te iarăşi la "drum"! 

Stăpâne mult Milostive, 
Tu eşti obştescul sfârşit, 
Cunoşti şi păcatele mele, 
Să nu mă iei negătit! 

Din veac făcătorii de rele 
Nu Ţi-au greşit, precum eu, 
Dar Tu eşti "noian îndurării", 
Să mântui şi sufletul meu. 

A trupului viaţa se scurge 
Ajută-mi, Stăpâne, acum 
Să nu mi se tulbure duhul 
în ceasul "plecării la drum". 

Dă-mi, Doamne, la vremea ieşirii 
Pe îngerul meu păzitor 
Să-1 văd bucuros lângă mine, 
Iar nu pe al meu "pârâtor"! 

La vămile cele grozave 
Să nu mă oprească din drum, 
Ajută-mi s-adun deci merinde 
Şi apa căinţei, acum. 

în cumpăna faptelor mele, 
Atunci, doar, un strop să arunci 
Din sfânta-Ţi milostivire, 
Şi eu voi scăpa de la munci. 

Un semn de vei face la îngeri, 
Vor scoate pe sufletul meu 
Din ghiara viclenilor demoni, 
Şi veşnic slăvi-Te-voi eu. 

Măcar deşi nu sunt vrednic 
Din fapte a fi îndreptat, 
Dar sfânta credinţă, Stăpâne, 
Cu darul de sus, am păstrat. 

O, Doamne, împrăştie ceaţa 
Şi norii "gânditului fum", 
Să nu mai alunece paşii 
Din calea cea dreaptă, de-acum! 



RUGĂCIUNE 



După cum pe Vameş, Doamne 
L-ai făcut "luminător", 
Fă-mă şi pe mine astăzi 
Decât ieri mai râvnitor. 

Paşii mei slăbit-au foarte 
Şi mă poticnesc să cad, 
Iar viaţa mea cea stearpă 
S-a apropiat de iad. 

Nu se află vindecare 
în netrebnicul meu trup 
Şi "năravul din născare" 
Nici acum nu pot să-1 rup. 

învechitu-m-am în rele 
Şi de ele nu mai scap 
Căci s-au înmulţit mai tare 
Decât perii mei din cap. 

Părăsit sunt de prieteni 
Şi de unii dintre fraţi, 
Cari s-au smintit de mine 
Şi se află depărtaţi. 

Luminează-mi, Doamne, calea, 
înnoindu-mi sfântul dar 
Şi dulceaţa Ta cerească 
Să mă veselească iar. 

Pomenirea Ta cea sfântă 
Dă s-o am neîncetat 
Şi din inima înfrântă 
Fă "locaş" prea luminat. 



EPIGRAMA 

Dacă nu se duce mintea 
Sus la ceruri sau la moarte, 
Prea uşor se rătăceşte 
La vorbirile deşarte. 

Şi nu se odihneşte 
Mila păcii între noi, 
Vom găsi mereu pricină 
De gâlceava şi război. 



Iar când nu ne dăm silinţa 
Spre cunoaşterea de sine 
Cântărim mai totdeauna 
Numai faptele streine. 



CUGETĂRI SCURTE 

I 

Niciodată duhul nostru 
Nu se poate linişti 
Dacă nu ne dăm silinţa 
"întru Domnul a trăi". 

După cum nu tace pruncul 
Când lipseşte maica sa, 
Tot asemenea şi duhul 
Nu se poate alina. 

întru Domnul este pacea, 
întru El odihna mea, 
Calea cea adevărată 
Şi acum şi pururea. 

II 

Când mintea vrea să zboare 
La Bunul Dumnezeu, 
Atunci vrăjmaşul tainic 
Ne bântuie mereu. 

împrăştie gândirea 
Ca pulberea în vânt 
Şi caută să tragă 
Privirea spre pământ. 

Privelişte deşartă 
Ne-arată cel viclean 
Ca să pogoare mintea 
Din "veşnicul liman". 

III 

Piatra nesimţirii mele 
S-a făcut ca un mormânt 
Care veşnic mă apasă 
Şi mă trage la pământ. 

O, de s-ar mişca odată 
Piatra sufletului meu 
Ca să facă loc luminii 
Sfinte de la Dumnezeu. 

întunerece de patimi 
înlăuntrul meu domnesc, 
Iar vlăstarele virtuţii 
Toate se îngălbenesc. 



SLOVE LA 
MORMÂNTUL MEU 

- PENTRU PATRIOŢII MEI 

Vor trece anii vieţii 
Şi eu mă voi sfârşi 
Iar în pustia asta 
Mai vrednici vor veni. 

Văzând aici mormântul, 
Mă vor cinsti cumva, 
Necunoscându-mi viaţa 
Şi neputinţa mea. 

Deci să cunoască fraţii 
Că tot veleatul meu, 
A fost lipsit de mirul 
Plăcut lui Dumnezeu. 

Căci cheltuind zadarnic 
Vigoarea tinereţii 
Mi-am îngropat talentul 
în toată vremea vieţii. 

De boale şi necazuri 
Fiind înconjurat, 
Spre orizonturi nouă 
Mereu am fost mânat. 

Din plaiul ţării mele 
Ajuns-am la Iordan 
Cu dorul de pustie, 
In sufletul sărman. 

Dar şi acolo duhul 
Era nemulţumit, 
Din cauza aceasta 
Retrasu-m-am la schit. 

Cu multă trândăvie 
Mereu am petrecut 
împovărând pe alţii 
Cu "sacul meu de lut". 



Să nu priviţi cu cinste 
La trupul meu potrivnic 
Căci nu voia să rabde 
Canonul cel de schimnic. 

Ci faceţi mai degrabă 
O sfântă Rugăciune, 
Ca Domnul îndurării 
Să-mi deie iertăciune! 



STIHURI DE 
MULŢUMIRE CĂTRE 
SFÂNTUL TEODOSIE 

pe glas 5 

O, Sfinte Doctor minunat 
La prăznuirea ta cinstită 
Cu darul tău m-ai vindecat 
De pătimirea cea cumplită. 

Dar ce prinos voi da, streinul, 
Ca răsplătire potrivită 
Că iată n-am decât suspinul 
Din inima părăginită. 

Aş vrea cu lacrimi în puhoaie 
S-aduc fierbinte mulţumire 
Dar cine va veni să-mi moaie 
A sufletului împietrire. 

Precum mi-ai stins mai înainte 
Aprinderea din măruntaie 
Revarsă şi acum părinte 
A umilinţii sfântă ploaie! 



CĂTRE SFANŢUL 
TEODOSIE 

alte stihuri cu acelşi cuprins 
dar potrivite pe glas 3 

Sfinte Doctor minunat 
La cinstită ziua Ta 
Darul tău mi-a vindecat 
Reaua pătimirea mea. 



Ce prinos s-aduc cinstit 
Recunoaşterii chezaş 
Căci de bine sunt lipsit 
Şi la suflet pătimaş. 

Râu de lacrimi sunt dator 
Mulţumire să-ţi aduc 
Dar pe-a inimii ogor 
Nici o roadă nu produc. 

Ci pre cum al rănii foc 
Tu l-ai stins prea minunat, 
Varsă şi acum, te rog, 
Dar de lacrimi necurmat. 

(Scrise în amintirea vindecării 
mele de boala dizenteriei cu darul 
Sfântului Teodosie când m-am 
închinat la Sfintele Moaşte, 2 
Ianuarie 1944, la Sf. Sava, 
Ieroschimonahul Ioan Iacob) 



PRICINI UŞOARE DE 
MULTĂ VĂTĂMARE 

Dacă mintea noastră uită 
Cunoştinţa cea de sine, 
Zboară gândul totdeauna 
La păcatele străine. 

Iar la pomenirea morţii 
Dacă nu suntem deprinşi, 
Ne luptăm cu grija vieţii 
Şi suntem mereu învinşi. 

Când lăsăm de bună voie 
Rânduiala rugăciunii, 
Prinde mare îndrăzneală 
Viermele deşertăciunii. 
Băutura şi mâncarea 
Folosind cu lăcomie, 
Va veni pe capul nostru 
Pacostea de trândăvie. 

De năravul clevetirii 
Dacă nu ne desbărăm 
Cu înşelăciunea minţii 
Mai pe urmă ne legăm. 

Iar auzul şi vederea 
Dacă nu le stăpânim 
Mare pagubă la suflet 
Totdeauna suferim. 

Când năravul rău cloceşte, 
Nefiind mărturisit, 
Scoate puişori de patimi 
Cari rod necontenit. 

4 Noiembrie 1956< 
Schitul Sf. Ana - Hozeva 

TOVARĂŞII DIN 
PUSTIE 

-pentru lacrimi - 

Vecinul meu din faţă 
Un mândru porumbel, 
Se miră când mă vede 
Adesea singurel. 

Deasupra pe chilie 
Cu puiul meu cel mic 
Se joacă totdeauna; 
Nu-i pasă de nimic. 

De-odată se sfieşte 
Sărmanul puişor, 
Văzându-mă pe mine 
Că stau în faţa lor. 

Dar porumbelul mare 
Şopteşte către el: 
"Deloc să nu ai teamă! 
Şi el îi porumbel! 



Să fugi când vezi pe alţii 
Cu chipul de arap, 
Căci ei aruncă gloanţe 
Şi bolovani în cap. 

Iar cei cu haina neagră 
Sunt păsări ca şi noi, 
Ei stau la rugăciune 
Şi nu ne fac război ..." 



în vremea asta, iată 
Că sună clopoţelul 
Şi părăsind cuvântul 
Se duce porumbelul. 

Versuri scrise într-o zi de 
toamnă, în mijlocul 
nevinovatelor păsărele, cari mă 
vizitează mereu şi cântă la 
fereastra şi la uşa peşterii, fără să 
le pese de război. 



LIMANUL 
DUHOVNICESC 

La "munte", suflete smerite, 
Ridică-te acum degrab, 
Căci "marea vieţii" te înghite, 
Cu mersul tău aşa de slab. 

în "barca ta" nu este bază, 
Căci n-are pânze la catarg 
Şi drumul se îngreuiază, 
Deci nu eşti acum "în larg". 

Limanul tău e mănăstirea, 
Acolo traiul este lin 
Şi poţi să capeţi mântuirea, 
Păzind monahicescul cin. 

Auzi chemarea părintească 
A Dulcelui Mântuitor: 
Să lepezi grija cea lumească 
Luându-ţi "jugul cel uşor". 

Având credinţa neclintită, 

Tu vei ajunge negreşit, 

(Pe calea neprimejduită) 

La "Ţărmul" cel prea mult dorit. 

Urmează deci pe calea dreaptă 
Strămoşilor celor iubiţi; 
Căci, iată, duhul lor te-aşteaptă 
în "Ţara celor Fericiţi". 

Mereu se roagă pentru tine 
La Milostivul Dumnezeu 
Să fii părtaş cu ei la "bine" 
Smerite suflete al meu. 



CUGETĂRI DIN 
KECRAGARION 
PRELUCRATE ÎN 
VERSURI 

Oare când va fi, o, Doamne, 
Ca slăbănogirea mea 
Să-şi găsească vindecarea 
Căutând dreptatea Ta. 

Tu iubeşti singurătatea 
Fiind păcii dătător, 
Iară eu cu tulburarea 
Şi gâlceava mă-mpresor. 

Curăţenie la Tine 
Este lucru prea iubit, 
Iară eu necurăţia 
Totdeauna am râvnit. 

Tu Stăpâne eşti izvorul 
Milei şi al bunătăţii 
Iară eu nemilostivul 
Sunt adânc al răutăţii. 

Tu eşti sfânt şi drept în toate 
Sus în cer şi pe pământ, 
Iară eu preaticălosul 
Robul nedreptăţii sunt. 

Tu, lumină şi viaţă 
Eşti în toate câte sunt, 
Eu, orbitul, sufăr moarte 
înainte de mormânt. 

Bucurie eşti, Tu, Doamne, 
Şi noian al vindecării, 
Iară eu - robit de patimi - 
Zac de boala întristării. 



DIAGNOZA 
SUFLETEASCĂ 

Dacă mintea noastră uită 
"Cunoştinţa cea de sine", 
Zboară gândul totdeauna 
La păcatele streine. 

Iar la "pomenirea morţii" 
Dacă nu suntem deprinşi, 
Ne luptăm cu grija vieţii 
Şi mereu suntem învinşi. 

Când lăsăm de bună voie 
Rânduiala rugăciunii, 
Prinde mare îndrăzneală 
Viermele deşertăciunii. 

Băutura şi mâncarea 
Folosind cu lăcomie 
Va veni pe capul nostru 
Pacostea de trândăvie. 

De năravul clevetirii 
Dacă nu ne desbărăm, 
Cu înşelăciunea minţii 
Mai pe urmă ne legăm. 

Iar auzul şi vederea 
Dacă nu le stăpânim, 
Mare pagubă la suflet 
Totdeauna suferim. 

Când năravul rău cloceşte, 
(Nefiind mărturisit), 
Scoate puişori de patimi 
Care rod necontenit. 



VEŞNICIA SUFLETULUI 

O, suflete, scânteie sfântă 
A "Soarelui (celui) gândit", 
Odor nepreţuit al lumii 
Şi îngerilor prea cinstit! 

Făptura toată, cea văzută, 
Şi cerul cu podoaba sa 
Au fost gătite pentru tine, 
O, suflete, comoara mea ! 

De-aş fi lipsit de toate-n lume, 
Nimica n-am a pierde eu, 
Căci toate nu-s aşa de scumpe 
Ca tine, suflete al meu! 

Dar (vai)! lipsindu-mă de tine, 
Atunci pe toate le-am pierdut: 
Şi slava pregătită-n ceruri 
Şi orice bine am avut! 



Răscumpărat de la osândă 
Cu Sângele dumnezeiesc, 
Tu eşti chemat să fii mireasă 
A "Mirelui celui ceresc". 

Cu "amanetul cel de taină", 
încredinţat de la Botez, 
Vei fii chemat, în ziua "nunţii". 
La El să te înfăţişezi. 

Va trece cerul şi pământul, 
Iar tu vei rămânea mereu, 
Căci suflete, tu eşti "Icoana" 
Prea Veşnicului Dumnezeu! 



CĂTRE ORGANELE 
TRUPULUI MEU 

Mintea mea cea mult pribeagă 
Şi de slavă râvnitoare, 
Strângeţi gândul şi ţi-1 leagă 
De smerita cugetare! 

Ochi deprinşi cu iscodirea 
Frumuseţilor lumeşti, 
Aţintiţi-vă privirea 
Şi la cele sufleteşti! 

Neastâmpărată gură 
(La vorbiri politiceşti), 
Graiurile din Scriptură 
S-ar cădea să le rosteşti. 

Nasule, dorind tu foarte 
De mirosurile bune, 
Gustă şi miros de moarte 
Ca să iei înţelepciune! 

Voi urechile "cocoane" 
Răsfăţate-n vorbe moi, 
Să vă sune la timpane 
Glasul trâmbiţii de-apoi! 

Braţelor, fiind voi slugă 
La aceste trecătoare, 
înălţaţi-vă la rugă 
Şi la fapte de-ndurare! 



Iară voi, râvnind - picioare - 
Numai calea cea răsleaţă, 
Apucaţi şi vreo cărare 
Care duce la viată! 



DIN FUGA VIEŢII 

5 

Secundele pe care ceasul 
Mergând, le-arată pe cadran, 
Sunt clipele nepreţuite 
Din veacul nostru pământean. 

La fiecare lovitură 
A ceasului, să ne gândim 
Că regulat pogoară moartea 
Pe cineva la ţintirim. 

Prin toată lumea de sub soare 
Cutreierând cosorul morţii, 
Adună "spicele vieţii" 
Aşa, precum le vine sorţii: 

în clipa asta, ea răpeşte, 
De lângă noi un pământean, 
în altă clipă, ea alege 
Pe unul de peste ocean. 

Aici un preot sau călugăr, 
în altă parte un monah. 
Dincolo ia o biată babă, 
Dincoace ia un Patriarh. 

Acuma vezi că vine rândul 
Unui bătrân de la azil, 
în altă clipă sorţul cade 
Unui nevinovat copil. 

Cosorul morţii se-nvârteşte 
în preajma noastră fioros 
Şi ne răpeşte: ori un frate, 
Ori un prieten credincios. 
Să aşteptăm deci cu trezire, 
La ceasul morţii cugetând, 
Căci ... poate-n clipa viitoare, 
Venim cumva şi noi la rând! 

INTRU SLAVA 
ZIDITORULUI 



O, mare eşti Tu, Doamne! 
Se miră ochii mei 
De firea cea văzută 
Cu armonia ei! 

Pe cele trecătoare 
Aşa le-mpodobeşti! 
Dar cât mai minunate 
Vor fi cele cereşti! 

De-ar înţelege mintea 
Podoaba cea de sus, 
Te-ar pomeni de-a pururi, 
Stăpânul meu - Iisus. 

Atunci dulceaţa lumii 
De tot am defăima 
Şi raza Ta cea Sfântă 
Mereu ne-ar desfăta. 

Dar mintea cea greoaie 
Atârnă spre pământ, 
împiedicând pe suflet 
Din Sfântul său avânt. 

Pornirea pătimaşă 
A trupului de lut 
Adesea ne desparte 
De Cel ce ne-a făcut. 

înaripează, Doamne 
Gândirea mea spre cer 
Şi-mi uşurează trupul 
Cu sufletul stingher! 



BANTUIELILE 
UNUI "NOVICE" 

Ca şi iarna când pogoară 
Corbii peste mortăciuni, 
Gândurile mă-mpresoară 
Cu-ale lor deşertăciuni. 

Suflete al meu sărace 
Unde mă voi duce iar, 
Iată, nu mă lasă-n pace 
Gloanţele lui "Veliar". 

Când apuc vreo carte-n mână 
Să mai prind ceva la minte, 
Ca şi oile la stână 
Vin aducerile aminte. 

Când alerg la rugăciune 
Ca să uit de supărări, 
Gândurile-mi fug nebune 
Peste mări şi peste ţări. 

La biserică, când cântă 
Sau citeşte la canoane, 
Gânduri mă frământă 
Dincolo, peste oceane. 

Iar când vreau să scap de gânduri 
Şi mă duc la "ascultare", 
Ele vin atuncea cârduri, 
Parc-ar fi nişte cocoare. 

Dacă scap din întâmplare 
Vre-un cuvânt mai de folos 
Gându-mi spune sus şi tare 
Că "sunt mare cuvios" !? 

De la Mănăstirea Neamtu, 1933 



DORUL SFANŢ 



Aş vrea Mormântul Tău, Stăpâne 
Să-1 ud cu lacrimi de căinţă 
Şi tot cu lacrimi îmi rămâne 
Şi nesfârşita-Ţi îndurare! 

Lipsit de mirul faptei bune 
Eu n-am ceva mai scump acuma, 
Decât să-mi scald a mea fiinţă 
în lacrimi şi suspine numa'! 

Căci cheltuindu-mi "moştenirea" 
Ce mi-ai lăsat-o din născare, 
Doar plânsul azi îmi mai rămâne 
Şi nesfârşita îndurare! 

Ajută-mi Doamne, mai degrabă 
Să-mi văd dorinţa împlinită, 
Să-mi port şi eu pe-a Tale "urme" 
Fiinţa mea slăbănogită. 

Şi-odată cu Lumina Sfântă 
- Când vei trimite-o la Mormânt - 
Stropeşte inima mea frântă 
Cu rouă Duhului Tău Sfânt. 

Să pot rosti la Sfânta Cruce 
(Pe Stânca Sfântului Calvar) 
Şi eu mântuitoarea rugă 
A "credinciosului tâlhar". 

S-aud şi eu în taină, Doamne, 
Prea dulcele şi sfântul grai, 
Prin care să câştig nădejde 
Că nu mă voi lipsi de rai. 

"O, Doamne, ce bucurie este 
să moară cineva pentru tine". 



SFÂNTA MUCENIŢĂ 
PERPETUA 



Floarea cea bine mirositoare a Bisericii 

din Carhidon (Africa) 

şi 

Mărgăritarul cel de mult preţ 

al Bisericii "celor întâi născuţi". 



Tâlcuită din greceşte din colecţia 

"Faptele Mucenicilor 

din Carhidon (Cartagena)" 

DIN VIATA SFINTEI MUCENITE PERPETUA 



Mai toate vieţile sfinţilor din cele trei veacuri de la începutul creştinismului, sunt scrise foarte pe 
scurt, iar unii dintre sfinţi lipsesc cu desăvârşire. Mai ales sfinţii mucenici din Roma, care au pătimit 
în vremea aceea (până la anul 300) sunt pomeniţi numai cu numele în sinaxare. Căci furtuna 
prigoanei era atât de grozavă, încât nu s-au putut scrie vieţile sfinţilor de atunci şi mulţi dintre ei au 
rămas cu totul necunoscuţi. în provinciile mai îndepărtate de capitala crunţilor cezari, creştinii mai 
aveau câte puţină uşurare pentru a se organiza, iar dintre dânşii au fost şi scriitori vestiţi, care au 
lăsat în urmă cărţile lor de istorie şi de apărare a Sfintei Credinţe. 

Aşa ni s-au păstrat ca o comoară nepreţuită nişte însemnări din veacul al doilea după Hristos sub 
numele: "Faptele Mucenicilor din Carhidon". Povestirile acestea sunt cele mai mişcătoare pagini 
din istoria Bisericii de la început. Multă vreme ele se citeau în Biserică regulat ca şi profeţiile 
apostolilor. 

Aceste însemnări au fost scrise de Sfânta Muceniţă Perpetua - până în ajunul muceniciei - şi după 
aceea de ritorul Tertulian, marele scriitor din Africa şi apărător al Credinţei. 

Sfânta Perpetua era din familia cea mai vestită din Carhidon. Tatăl ei, Anon, a fost general. Ca şef 
al armatei, el a purtat strălucite biruinţe împotriva barbarilor din Numidia. Timp de 15 ani, el a fost 
eroul apărător al ţării. La urmă din cauza ranelor şi a oboselilor din lupte, s-a retras din armată. Iar 
patria ca recunoştinţă 1-a pus în dregătoria cea mai de cinste, numindu-1 senator (adică sfetnic al 
ţării, cum este azi un ministru). Anon a fost păgân şi în păgânătate a murit. Soţia lui, fericita Iulia 
(vezi viaţa Sf. Narcis) a fost şi ea păgână, dar pentru virtuţile ei cele alese, Dumnezeu n-a lăsat-o la 
întunericul păgânătăţii şi a iconomisit ca să recunoască adevărul creştinesc de la o roabă a sa, cu 
numele Rufina. Aceasta a fost robită de păgâni şi vândută familiei Anon. Ea era fiica unui mucenic 
din Galia. Prin ea s-a luminat la credinţă fericita Iulia, soţia lui Anon şi fiica lor Perpetua. 

Din copilărie Perpetua era înzestrată cu multe virtuţi alese, prin care a ajuns vestită în toată cetatea. 
Nici unul din filosofii şi ritorii păgâneşti nu puteau s-a biruiască. Când a ajuns în vârsta cuvenită, s- 
a căsătorit cu larva, generalul unei armate din Carhidon. în război cu numidienii, larva a ajuns vestit 
prin multe biruinţe. La urmă însă a fost omorât mişeleşte de nişte păgâni, care au aflat că el crede în 
Hristos. 

S-a săvârşit deci un adevărat erou al patriei şi un mucenic al credinţei. După moartea lui larva, s-a 
ridicat prigoană mare împotriva creştinilor din Carhidon. între cei care au pătimit atunci pentru 
Hristos a fost şi Perpetua. La închisoare ea a suferit mai tare decât ceilalţi creştini din cauza 
mizeriei. Ea, care crescuse la curtea părinţilor în cel mai mare răsfăţ, este apoi nevoită să doarmă pe 
plăcile umede şi reci ale "Budrumului" (cum se numea puşcăria de sub pământ). Galeriile închisorii 
erau strâmte, lipsite de lumină şi pline de murdărie. Iar la vremea când li se dădea puţină hrană, 
năvăleau acolo tot felul de haimanale de pe drum, ca să-şi bată joc de bieţii creştini (prin vorbe 
murdare şi gesturi neruşinate). Aceasta era cea mai mară vreme pentru viitorii mucenici şi mai ales 
pentru nobila Perpetua. Pe lângă toate acestea, nu i s-a dat voie să aibă cu dânsa micul ei prunc spre 
mângâiere. în vremea când a fost dusă înaintea judecătorului pentru întrebare, a venit şi bătrânul ei 
tată Anon, cu pruncul în braţe. 

Dar cu toate lacrimile şi toate rugăminţile lui de a-şi cruţa viaţa pentru hatârul copilului şi pentru 
cinstea familiei, Perpetua a rămas neînduplecată. Păgânul ei tată, în mândria lui de mare sfetnic al 
ţării, socotea ca cea mai mare ruşine mărturisirea ei pentru Hristos. 

Pentru el credinţa creştinească era o înşelăciune, iar moartea mucenicească era socotită drept 
nebunie. 

Acum îl vezi că se roagă cu lacrimi îngenunchind în faţa ei, acuma îl vezi că se mânie şi o 
bleastămă; iar când vede că ea rămâne neclintită în credinţă, atunci el izbucneşte într-un plâns cu 
hohote, ca un deznădăjduit şi pierdut la minte. Pentru asta judecătorul este nevoit să-1 dea afară cu 
sila. 

După aceea făcându-se întrebarea la "Divan" (adică la judecată) Perpetua mărturiseşte cu multă 
îndrăzneală numele lui Hristos şi este osândită la moarte împreună cu slujnica ei şi cu alţi creştini. 
Fiind dusă la Amfiteatru (locul de privelişte unde se chinuiau creştinii) este îmtâmpinată la poartă 
de scumpa ei mamă (fericita Iulia), care îi dă sărutarea cea mai de pe urmă şi blagoslovind-o, îi dă 
cinstitul voi al Sfintei Muceniţe Potamiana (care a fost adus de Sf. Narcis). Acoperită cu această 
sfântă podoabă, Perpetua merge în arenă (locul de luptă) cântând voioasă imnul mucenicilor. 

Acolo este străpunsă de coarnele unui taur fioros şi apoi aruncată în văzduh, de unde a căzut 
leşinată. Când îşi vine în fire, întreabă mirată pe slujnica ei Felicia, pentru ce nu mai începe lupta. 
Mintea ei fiind pironită la rugăciune, n-a simţit nici coarnele taurului şi nici căderea ei de sus. 
Pentru asta se întreabă Fericitul Augustin în cuvântarea rostită la praznicul mucenicilor din 
Carhidon: 

"Unde era oare mintea Sf. Perpetua când a împuns-o taurul şi a aruncat-o în sus?" Desigur că mintea 
ei era atunci pironită la cer şi nu simţea nici frica, nici durerea. 

Abia târziu a văzut voiul scăldat în sângele ei şi coasta străpunsă de taur. De regulă, condamnaţii 
care nu mureau de cruzimea fiarelor, erau daţi pe mâna călăilor ca să-i înjunghie. 

Sfânta Perpetua a căzut în mâna unui călău nou, neiscusit la junghere. în două rânduri a lovit cu 
sabia, fără să izbutească a-i tăia capul. 

Văzând neiscusinţa lui, Sf. Perpetua îi zice: "Prietene, nici în jumătate nu ai curajul meu, nu te 
turbura, loveşte - uite aici !" 

Abia la a treia lovitură reuşeşte să-i taie gâtul. Sfânta Perpetua s-a săvârşit rostind cuvintele: 

"O, Doamne, ce bucurie este să moară cineva pentru Tine!" 

în vremea ceea, o bătrânică s-a apropiat de trupul Muceniţei luând un voi plin de sânge. Era Iulia, 
bătrâna ei mamă, care îşi ia înapoi voiul Sfintei Potamianei, care s-a înroşit acum din nou, cu alt 
sânge tot aşa de scump. 

Bărbăţia Sf. Perpetua a uimit pe mulţimea păgânilor de la privelişte, iar pe creştini i-a umplut de 
curaj. Astfel s-a săvârşit cea mai nobilă fiică a Carhidonului, adăugând o slavă mai mare la numele 
strălucit al familiei Anon, iar la cer a dobândit cununa cea neveştejită din mâinile lui Hristos, 
începătorul Mucenicilor şi Dumnezeul Slavei. 

Troparul Sfintei Perpetua 



(glas 5 ca şi "prooroace Ioane şi sluga lui Hristos") 



Odraslă din neamul cel mai slăvit 
Şi stea luminoasă din Asfinţit, 
Minunat ai strălucit 

Dintre norii păgâneşti 
Şi cu râvnă te-ai jertfit 
Perpetuă pentru Domnul, 
Cunună cerească luând 
Şi pe tirani ruşinând. 

Condacul glas 3 



(după melodia condacului 
de la Naşterea Domnului) 

Din norodul păgânesc 
Ai odrăslit Muceniţă 
Şi la neamul creştinesc 
Te faci mireasmă de taină 
Neamul tău îşi face nume cu vitejia 
Tu - în schimb te proslăveşti cu mucenicia 
Şi cu îngerii la ceruri 
Te veseleşti Perpetua. 



Megalinaria 



(mărimuri) 

Pe Sfânta Perpetua s-o citim 

Şi cântări de laudă credincioşii să-i împletim 

Fiind ea din rândul celor întâi născuţi 

A biruit pornirile celor nevăzuţi. 



FLOAREA BISERICII 
DIN CARHIDON 

în Carhidon, fiind prigoană 
Creştinii stau închişi acum 
în galeriile murdare 
A fiorosului "Budrum". 

Văzduhul greu al închisorii 
Şi besna umedă de-aici 
Abia îi lasă să răsufle 
Pe viitorii Mucenici. 



Purtarea cea neomenească 
A celor care străjuiesc 
Şi "Plebea" care vine zilnic 
Mai tare îi tirănisesc. 

în rândul celor ce aşteaptă 
Sentinţa morţii negreşit, 
Se află tânăra soţie 
A unui general vestit. 

Ea vine azi la cercetare 
Avându-şi chipul curajos, 
Şi fără nici o ocolire 
Mărturiseşte pe Hristos. 



- Ce nume ai, întreabă dulce 
Judecătorul prefăcut ? 

- Nu mă cunoşti (răspunde dânsa) 
Să-ţi fie astăzi cunoscut: 

"Mă cheamă Vivia-Perpetua 
A senatorului Anon, 
Şi văduva lui larva - Bravul, 
Eroul Sfânt din Carhidon!" 

în vremea când Judecătorul 
Se străduieşte în zadar 
Ca s-o întoarcă din credinţă, 
S-apropie cu pasul rar, 

Un om bătrân cu plete albe, 
Cu chipul încuviinţat, 
El este tatăl Muceniţei, 
Alesul ţării la Senat. 

Având un copilaş în braţe, 
Se roagă el tânguitor, 
Cu ochii stinşi scăldaţi în lacrimi 
Mişcându-1 pe judecător: 

"Perpetua scumpa mea fiică! 
(Rosteşte el mai mult gemând) 
îndură-te de bătrâneţea 
Celui cu sufletul înfrânt! 



Dar Sfântul har o întăreşte, 
Ca râvna ei pentru Hristos 
Să nu rămâie biruită 
De dragostea celor de jos. 

- Ascultă tată! (zice dânsa) 
Mi-i martor Domnul cel ceresc 
Că nici un lucru de pe lume 
Precum pe voi, eu nu iubesc! 

Credinţa însă, mă învaţă 
Că orice dragoste am eu, 
întâiul loc să-1 dau în suflet 
Iubirii către Dumnezeu! 



Rostind acestea plânge -n hohot, 
Nemângâiatul "veteran" 
Şi "Dregătorul" dă poruncă 
Să-1 scoată slinic din "Divan". 

Acum, la noua întrebare 
Perpetua s-a osândit: 
A fi la tauri aruncată 
Şi junghiată la sfârşit. 

La Amfiteatru, o bătrână 
Venind spre ea cu chip senin, 
La cea din urmă sărutare 
îi dă ceva ţesut din in. 



îndură-te de copilaşul 
Ce-ţi este rodul cel dintâi, 
De maica ta nemângâiată 
Şi de iubiţii fraţii tăi! 

Gândeşte-te că tu eşti maică 
Acestui gingaş copilaş, 
Nu vezi cum îţi întinde mâna 
Cu zâmbetul de îngeraş? 

De tine viaţa lui atârnă, 
Desbară-te de rătăcire 
Că ne va fi la toţi ruşine 
A morţii tale osândire!" 

Perpetua sărută pruncul 
Şi-1 strânge lăcrimând la sân, 
Făcându-i pe păgâni să creadă 
Că-i biruită de păgâni. 



"Datoare sunt să am iubire 
Spre tatăl care m-a crescut 
Dar cât de mult eu sunt datoare 
Spre Domnul care m-a făcut?" 

Văzând-o neînduplecată 
Bătrânul deznădăjduit 
îi stăpânit şi de mânie 
Şi de durere-i biruit. 

Acum o blestemă cu ură 
Cerând pedeapsă de la "Zei", 
Acum o roagă cu suspinuri, 
îngenunchind în faţa ei. 

"O, fiică prea nemilostivă, 
Şi maică cu duhul tiran, 
Cu tine mă pogori în groapă 
Şi laşi copilul tău orfan!" 



îi Iulia, scumpa ei mamă, 
Iar pânza cea din in, cu flori, 
îi vălul cel pătat cu sânge 
A fericitei ei surori. 

Urmând priveliştea, la teatru 
Păgânul "Vulg", vede mirat 
Mucenicia unei sfinte 
în voi, cu sânge înflorat. 

Iar când îl ia din nou bătrâna, 
El este îndoit mai sfânt: 
De două ori vopsit cu sânge 
De cel mai scump ei pe pământ! 



ICOS "IN CINSTEA MUCENIŢEI" 



Minunându-ne de bărbăţia ta cea negrăită 
strigăm ţie cu inima smerită: 

Bucură-te floarea cea minunată a Carhidonului 
Bucură-te sfânt mărgăritar în apele Sionului 
Bucură-te Odrasla ieşită din pământ păgânesc 
Bucură-te mireasă a împăratului ceresc 
Bucură-te cea din neamul lui "Hanibal" 
Bucură-te că eşti şi fiică de General 
Bucură-te cea care vopseşti voiul Potamianii 
Bucură-te cea care tâmpeşti boldurile satanii 
Bucură-te că ai lăsat curţile cele pământeşti 
Bucură-te că azi întru cele din slavă te veseleşti 
Bucură-te Mare Muceniţă Perpetua 

La Pomenirea Sfintei Mironosiţe 
Măria Magdalena, cea întocmai cu Apostolii 



(Stihuri pe glasul întâi) 



Din negura pierzării, Hristos te-a izbăvit, 
Iar tu, Mironosiţă, cu râvnă i-ai slujit. 

Când El mergea la moarte, tu nu te-ai depărtat, 
Ci fără de sfială, la Patimi L-ai urmat. 

N-ai socotit cruzimea păgânilor ostaşi 
Şi nici ameninţarea evreilor pizmaşi. 

Părtaşă Răstignirii prin asta te-ai făcut 
Şi martoră 'Nvierii, Stăpânul te-a avut. 

Acum la cer, Mărie, te veseleşte mereu 

Cu "Grădinarul lumii", cu însuşi Dumnezeu! 

A dragostei mireasmă, creştinilor ne eşti 
Şi chip curat al râvnei celei dumnezeieşti. 

Iar moaştele cinstite ne sunt ca un izvor 
Ce vindecă durerea sărmanului popor. 



însemnare 



Pentru dragostea ei cea nemărginită pe care o avea către Mântuitorul, Sf. Măria s-a învrednicit ca să 
vadă ea mai întâi învierea Lui, făcându-se vestitoarea bucuriei pentru toată lumea, până la sfârşitul 
veacului. Nu încape îndoială că Maica Domnului a cunoscut înainte de toţi Sfânta înviere a "Prea 
Iubitului Său Fiu". 

Dar aceasta nu s-a făcut arătat prin Sf. Evanghelie. 

A iconomisit Dumnezeu ca să se propovăduiască Sfânta Lui înviere prin cinstita Mironosiţă, care 
nu era rudenie cu Domnul (căci celelalte Mironosiţe, mai toate erau rudenii). 

Aceasta s-a făcut pentru a nu da motiv de necrezare sau de îndoială la cei slabi (despre Sfânta 
înviere) şi mai ales pentru cei necredincioşi să nu fie motiv de luptă contra adevărului. 

Multe minuni s-au făcut în vremea cât a trăit Sf. Măria Magdalena, care după tradiţie a ajuns până la 
Roma cu propovăduirea. 

Acolo s-a împrietenit cu soţia împăratului Nero, povestindu-i despre răutatea Arhiereilor jidovi şi 
despre judecata cea nedreaptă a lui Pilat. Pentru aceasta a fost chemat la Roma nelegiuitul 
Guvernator al Iudeii (adică Pilat) şi după multe pedepse, a fost ucis de însuşi împăratul Nero. 

La urmă Sfânta Măria a petrecut în Efes unde s-a şi săvârşit. Cinstitele ei moaşte au fost proslăvit de 
Dumnezeu mai mult decât la alţi sfinţi cu darul minunilor şi cu mireasmă cerească. Astăzi cinstitele 
ei moaşte sunt răspândite în toată lumea. Cea mai mare bucată este la M-rea Simon Petra din Sf. 
Munte, unde se află mâna stângă. 

Toţi spun că atât vara cât şi iarna mâna ei este caldă ca şi mâna omului viu şi lucrează minuni mai 
presus de fire. 

Odinioară fiind dusă prin Rusia, mâna ei a lucrat atâtea minuni, încât s-a uimit lumea întreagă. 
Pentru rugăciunile ei, să ne miluiască şi să ne mântuiască şi pe noi păcătoşii Milostivul Dumnezeu. 
Amin. 



ISTORISIRI DE LA 
IORDAN 

Din "Limonarul" Sf. Sofronie 
Patriarhul Ierusalimului 

1. 

Pe şesul Vitavarii 
Aproape de Iordan 
Se miruiau creştinii 
Veniţi de la Iran. 

2. 

Ieşind din baia sfântă 
Aveau de obicei 
Un preot din pustie 
Cu "Mirul" pentru ei. 



Era odinioară 
La slujbă rânduit 
Bătrânul preot Conon, 
Sihastrul cel vestit. 



Atuncea, între alţii, 
A fost la miruit 
O tânără fecioară 
Cu chip împodobit. 

5. 

Fiind luptat de gânduri, 
Bătrânul nu voia 
Să miruiască fata 
Smintindu-se de ea. 

6. 

Atuncea Patriarhul 

Fiind înştiinţat 

De pregetul lui Conon 

Prea mult s-a minunat: 



7. 

Bătrân fiind cu vârsta 
Ce gânduri i-a venit 
A zis Prea Fericitul 
Şi sta nedumerit. 



Dar cuviosul nostru 
- Cu pustnicesc cojoc - 
Spre munţii din pustie 
O şi luă din loc. 

9. 

Botezătorul însă 
Cu chipul lui blajin 
S-a arătat în cale, 
Zicând către bătrân: 

10. 

întoarce-te la slujbă 
Şi eu mă pun chezaş 
Că va pieri sminteala 
Şi gândul pătimaş! 

11. 

Luând curaj bătrânul, 
întâi s-a răzgândit, 
Voind ca să rămâie 
Din nou la miruit. 

12. 

Dar neaflând odihnă 
De gânduri, nici acum, 
S-a lepădat de slujbă 
Luând-o iar la drum. 

Atunci, Botezătorul 
I-a zis: "De-acuma stai! 
Ţi-am ridicat războiul, 
Dar plată nu mai ai!" 



"Cunună pentru luptă 
Voiam să dobândeşti, 
Dar nerăbdând, Părinte, 
De dânsa te lipseşti!" 

în adevăr, bătrânul 
De-atunci s-a izbăvit 
Şi zece ani norodul 
De el s-a miruit. 

însemnare 

Sfântul Conon a trăit în 
mănăstirea Pentucla, de lângă 
Iordan. A fost însărcinat de către 
Prea Fericitul Petru (Patriarhul 
Ierusalimului) ca să miruiască pe 
creştinii cari se botezau la Iordan 
(după cum se obişnuia în vremea 
aceea) 

Prin nevoinţele lui sihăstreşti a 
ajuns vestit în toată laturea 
Iordanului, dar n-a fost scutit nici 
de războiul trupesc, deşi era 
bătrân şi slăbit de post. 

Sfântul Sofronie, care a scris şi 
viaţa Sf. Măriei Egiptencii, ne 
aminteşte de războiul cuviosului 
şi de nerăbdarea lui (sau mai bine 
să zicem de fuga lui din faţa 
ispitei) precum şi de vindecarea 
ce i-o dă Sf. Ioan Botezătorul. 

Este vrednic de amintit aici, că 
acest cuvios a locuit o vreme în 
Peştera Sfântului Ioan 
Botezătorul de la Vitavara. 

După aceea s-a pierdut locul 
peşterii, căci păgânii perşi au 
ruinat mănăstirea Spasa, care s-a 
ridicat pe locul peşterii şi a rămas 
peştera ascunsă sub dărâmături, 
iar azi nu se mai ştie nimic de ea. 



în peştera aceea, a mers de multe 
ori însuşi Domnul, stând de 
vorbă cu Sf. Prooroc Ioan. 



Am scris acestea, eu, nevrednicul 
Ieroschimonah Ioan, care am 
slujit o vreme şi eu la Iordan, dar 
neavând viaţa Sfântului Conon, 
eu nu m-am mai întors la slujbă. 

30 Dec. 1955 Schitul 
Sf. Ana de la Hozeva 



însemnări referitoare la Cuv. Măria Egipteanca 



însemnare 

Mănăstirea Calomona se află unde este astăzi Mănăstirea Sfântului Gherasim. 

Cuviosul Zosima se întâlnise cu an an înainte cu "Sihastra din Egipt" şi după dorinţa ei, a venit s-o 
împărtăşească, fără să cugete cum va trece Iordanul. De ştiut şi asta că în ziua când a împărtăşit-o, 
s-a şi săvârşit, dar tăinuind moartea, a spus să vie peste un an. 

Observaţie. Locul din Vitavara unde sunt ruinele unui schit al cuvioasei Măria, acolo este numai 
locul de sihăstrie a Sfintei, pe când locul săvârşirei este mai la vale, către Valea Moartă după cum se 
înţelege din istoria veche şi după cum mărturiseşte fecioara pustnică Fotini, că simţea miros de 
moaşte aproape de Biserica noastră. 

Altă însemnare 

Stihurile de mai sus au fost alcătuite potrivit cu istoria vieţii Cuv. Măria scrisă de Sfântul Sofronie, 
Patriarhul Ierusalimului. După cum se vede din cele povestite de Sf. Sofronie, locul de întâlnire a 
Sf. Zosima cu Sf. Măria a fost cam pe unde este astăzi Schitul Românesc, căci Iordanul pe vremea 
aceea curgea hăt mai încoace, pe sub deluşorul din faţa Bisericii noastre. Deci locul românesc era 
atuncea dincolo de Iordan, pe unde se nevoiau în Postul Mare pustnicii de la Calamona (azi M-rea 
Sf. Gherasim) şi pe unde era şi Cuv. Măria. De-atunci apa Iordanului a fost mereu împinsă de 
Hozeva către Răsărit, mutându-şi astfel drumul şi făcând cotul cel mare, care nu era în vechime. 

Deci putem spune că Locul Românesc adăposteşte Moaştele Sf. Măria. Şi ca semn a fost mireazma 
aceea minunată, care s-a simţit la aducerea Moaştelor a celeilalte Marii (celei din Magdal), 
asemenea şi cu râvna. 

Mireazma aceea a fost semnul întâlnirii lor, căci se vedea şi o lumină cerească. 

SĂVÂRŞIREA 

CUVIOASEI MĂRIA 

EGIPTEANCA 

(la Iordan) 

în vremea nopţii, lângă apă, 
în lunca Sfântului Iordan 
Aşteaptă căutând în zare 
Un pustnic Calamonitean. 

Ce ai, bătrânule Părinte, 
De eşti aşa nerăbdător 
Şi tot priveai în "ceea parte" 
Cu ochiul tău iscoditor ? 

Ai pus vreo undiţă în apă 
Şi n-o găseşti la locul ei, 
Sau loc mai bun de pescuire 
De ceea parte vrei ? 

Dar asta nu se face noaptea, 
S-o faci mai bine de cu zi 
Şi-i lucru de mirare, Avo, 
Că-ţi vine dor a pescui! 

Aşa s-ar fi mirat oricine 
Văzându-1 pe bătrân şezând 
La mizul nopţii lângă apă 
(Pescar pe el l-ar fi crezând). 

Dar după cum se vede treaba 
Nu-i este lui de pescuit 
De stă aşa în nemişcare, 
Rugându-se necontenit. 

Privind mai bine, vom cunoaşte 
Că este "Pustnicul Zosima", 
El poartă mantie în spate, 
La pept: Epitrahil şi schima. 

Un vas bisericesc în mână 
El ţine prea cuviincios, 
Având dumnezeescul Sânge 
Cu Sfântul Trup al lui Hristos. 

în vremea asta el aşteaptă 
Din ceea parte de Iordan 
Să vie spre împărtăşire 
"Sihastra de neam Egiptean" 



Un an de zile se-mplinise 
De când s-a înţeles cu ea 
S-aducă "Sfintele" bătrânul 
Şi-acuma ea întârzia! 

în mintea lui i se strecoară 
O bănuială cu fior: 
Dar poate nu mai sunt eu vrednic 
Să văd acum acel "odor"! 

Şi dacă vine ce voi face? 
De luntre nu m-am îngrijit! 
Acestea cugetând Bătrânul, 
Un plâns amar 1-a năpădit. 

Dar numai iată că zăreşte 
Pe sfânta pustnică venind, 
Deasupra apei (ca pe gheaţă), 
Mirat, o vede el păşind. 

Pe trupul ei pârlit de soare 
Şi ca o scândură uscat 
Ea poartă doar o zdreanţă veche 
Pe care Pustnicul i-a dat. 

în ziua când era să moară, 
Atuncea s-a împărtăşit 
Şi pentru asta pe Zosima 
Mai înainte 1-a vestit. 

Căci vrând să moară neştiută 
I-a zis să vie la un an 
S-o afle ca mai înainte, 
De ceea parte de Iordan. 

Cu multă nerăbdare Ava 
în anul următor venind 
Aflat-a trupul cuvioasei 
De-un an de zile adormit. 

Iar în nisip era scrisoare 
Cu ziua săvârşirii ei: 
Că-i este numele "Măria" 
S-o-ngroape după obicei. 

Cântându-i cele cuvenite, 
Şedea bătrânul cugetând, 
Că nu avea nici o unealtă 
Să-i facă groapă în pământ! 



Dar, O! minune prea slăvită! 
Venind un leu înfricoşat, 
Cu ghiarele scobind îndată, 
Mormântul Sfintei 1-a săpat! 

Apoi, plecându-se cucernic, 
în pace el s-a depărtat, 
Iar pustnicul, cu multe lacrimi 
Cinstitul trup 1-a îngropat! 



POGORAMANTUL LUI 

IOSAF DUHOVNICUL DE 

LA SFÂNTUL SA VA PE 

MALUL IORDANULUI 

într-o zi de primăvară 
Jos în luncă la Iordan 
Se plimba un om cu barbă 
în costum european. 

Se ştia că-n vremea veche 
Lunca după sărbători, 
Totdeauna era plină 
De streini închinători. 

Câte unul mai în vârstă 
Când era a se scălda, 
- Ca să fie mai în voie - 
De la cârd se retrăgea. 

Pentru asta şi streinul 
Despre care am pomenit, 
Cu plimbarea lui răsleaţă 
Nu da loc de bănuit. 

Dar un cuvios Duhovnic 
Care-n preajmă se afla 
Bănuia ceva la dânsul 
După felul cum umbla: 

Mersul nu era plimbare, 
Chipul lui neliniştit, 
Se vedea după mişcare 
Omul desnădăjduit. 

S-a apropiat de dânsul 
Cu blândeţe şi i-a zis: 
"Fiule, pentru scăldare 
Locul nu este deschis! 

Vino mai la deal oleacă 
Unde malul e mai jos, 
Locul unde eşti se surpă, 
Poate fi primejdios!" 

- Lasă-mă, Părinte-n pace! 
A răspuns el necăjit, 
îi mai trebuie scăldare 
Unui suflet osândit? 

"Fiule, îi zice iarăşi 
Omul cel duhovnicesc, 
Nu te ruşina de mine, 
Eu sunt doctor sufletesc! 

Dacă ai ceva pe suflet 
Spune, nu ţinea mocnit, 
Eu de asta sunt duhovnic, 
Să alin pe cel scârbit!" 

Chipul blând şi vocea caldă 
A cinstitului bătrân 
l-au făcut încurajare 
Spovedindu-se puţin: 

Vai de capul meu, părinte, 
Sunt un om nenorocit, 
Nu mai este pentru mine 
Cale pentru mântuit! 

Sunt canonisit din ţară 
Ca să nu mă-npărtăşesc 
Până ce voi fi aproape 
Gata să mă săvârşesc. 

Scârba asta nu mă lasă 
Nici decum să mă alin 
Şi la Locurile Sfinte 
Asta m-a făcut să vin. 

Auzeam vorbind pe unii 
Că făcându-mă "Hagiu", 
Deslegării de păcate 
Vrednic aş putea să fiu. 

Dar venind în Palestina 
Toţi duhovnicii mi-au zis 
Că nu este pogorâre 
(După cum se află scris). 



Mers-am şi la Patriarhul, 
Poate el m-ar deslega, 
Dar mi-a spus acelaşi lucru 
Şi Prea Fericirea Sa. 

Când îi văd pe toţi "Hagii" 
Că se-mpărtăşesc mereu, 
Mă socot că eu sunt singur 
Lepădat de Dumnezeu. 

Pentru asta am în minte 
Să-mi fac seamă în Iordan 
Căci de-acuma pentru mine 
Nu mai este alt liman! 

Auzind bătrânul asta 
A văzut că-i disperat; 
Apucându-1 deci de mână 
Leacul următor i-a dat: 

"Mâine fac eu Leturghie 
Vreau să te împărtăşesc, 
Iar păcatul tău de moarte 
Eu de-acum îl ispăşesc! 

A simţit în clipa ceeia 
Omul desnădăjduit 
Că s-a uşurat la suflet, 
Chipul i s-a veselit. 

îi părea că răsărise 
Soarele abia atunci 
Şi o mână nevăzută 
îl scăpase de la munci. 

Lăcrimând de bucurie, 
în genunchi el a căzut 
Şi i-a sărutat sandalii 
încărcaţi atunci de lut! 

"întunericul din suflet 
Astăzi mi l-ai risipit, 
Să-ţi rămâie (zice omul) 
Numele blagoslovit! 

Pentr mine Iadul gata, 
Astăzi aştepta deschis, 
Iar Sfinţia ta, Părinte, 
Calea morţii mi-ai închis!" 



Au rămas în noaptea ceea 
împreună priveghind 
Şi făcând la ziuă slujbă, 
Pe hagiu el 1-a grijit! 



UN BOTEZ NEOBIŞNUIT 
LA IORDAN 

Când eram la Sfântul Sava, 
Un călugăr din sobor 
Povestea de o minune 
Că a fost în satul lor. 

S-a pornit un om odată 
De la ei din Nazaret 
La o nuntă-n ceea parte 
De Iordan, lângă Irbet. 

El luase împreună 
Pe femeie cu băiat 
Care încă pân-atuncia 
Nu fusese botezat. 

Cum era căldură mare, 
Pruncul s-a îmbolnăvit 
Şi vedeau că boala creşte. 
Nu era de zăbovit. 

Scârba lor, săracii oameni, 
Că nu este botezat, 
De Iordan erau aproape, 
Dar departe de la sat. 

Ajungând la desnădejde 
Căci era mai leşinat, 
L-a muiat în apă masa 
De trei ori şi-a cuvântat: 

"La mila lui Dumnezeu 
Ca şi popa zic şi eu!" 
Căci din multă simplitate 
Nu ştia ce trebuie zis, 
Dar îndată după asta 
Pruncul leşinat a-nvins. 

Deci lui Dumnezeu cu lacrimi 
Amândoi au mulţumit, 
Şi mergând apoi la nuntă 
Foarte mult s-au veselit. 

Dacă s-au întors acasă 
N-au ţinut în socoteală, 
Şi s-au dus ca să-1 boteze 
Popa după rânduială. 

Dar în clipa cufundării 
Apa toată s-a sleit, 
Neputând să bage pruncul 
Cum era obişnuit. 

Toţi aveau nedumerire, 
Nu ştiau ce-i de făcut 
Şi aflând Mitropolitul 
Pe părinţi i-a descusut: 

Poate au păcate grele, 
Poate merg la vrăjitori, 
Sau cu vicleşug botează 
Pruncul lor de două ori. 

Prea Sfinţite, zice omul, 
Noi de asta ne ferim, 
Dar un lucru de mirare, 
Iacă vă mărturisim: 

Când eram la drum odată, 
Pruncul s-a îmbolnăvit, 
Şi nevasta mea scăldându-1 
în Iordan, s-a lecuit. 

întrebând apoi femeia 
Cum a zis şi ce-a făcut: 
Eu botezuri Prea Sfinţite 
Nici-odată n-am văzut. 

Dar am zis şi eu ca proasta: 
"La mila lui Dumnezeu, 
Ca şi popa zic şi eu!" 
Şi s-a lecuit cu asta. 

Auzind aşa Vlădica 
Pricepu că este semn 
Şi le-a zis să-1 miruiască 
Doar cu Sfântul unt de lemn. 

Oameni buni, copilul vostru 
Este gata botezat 
După semnul care este 
Şi din cele ce-am aflat! 



Şi zicându-le acestea 
Slobozindu-i-au cu pace, 
Mulţumind celui ce veşnic 
Prea slăvite semne face. 



MĂRTURISIREA FARA 
ÎNDOIALĂ 

Un creştin cu simplitate 
Râvnitor de mântuire 
Se-ntorcea scârbit odată 
De la Sfânta mănăstire. 

Patruzeci de ani de-a rândul 
El mergea la spovedire 
La un iscusit Duhovnic, 
Neavând nici o jignire. 

Dar acum văzând la dânsul 
Nişte lucruri de sminteală, 
Se-ntorcea creştinul nostru 
Plin de multă îndoială: 

Spovedirea mea săraca 
Este fără de valoare 
Căci asemenea Duhovnic 
N-are dar de deslegare! 

Socoteam că are viaţă 
Decât alţii mai "cu dar", 
Iar acum îl văd că este 
Un beţiv şi un curvar! 

Cam aşa zicea în sine 
Omul desnădăjduit 
Şi mai mult n-avea curajul 
Pentru mers la spovedit. 

Ajungând în toiul zilei 
La un pârâiaş curat 
A băut cu lăcomie 
Fiind foarte însetat. 

Apa limpede şi rece 
L-a făcut iscoditor 
Ca să vadă unde este 
Al pârâului izvor. 



Deci mergând pe malul apei 
A ajuns într-o vâlcea 
Unde se afla izvorul, 
Dar acolo ce era? 

Apa ceia minunată 
Se vedea ieşind din mal, 
De pe gura unui câine 
Precum iese din canal. 

în mirarea lui s-arată 
Sfântul înger la izvor 
Şi vorbeşte către dânsul 
Cam în felul următor. 

Omule nechibzuit, 
Ce te uiţi aşa pierdut, 
Poate ai vreo îndoială 
Pentru apa ce-ai băut? 

Ai simţit ceva devale 
Te-ai îngreţoşat cumva? 
"Nicidecum, răspunde omul, 
Bună apă mai era!" 

Dacă n-ai băut cu greaţă, 
Vătămare nu-ţi va fi, 
Căci izvorul nu se spurcă 
Ori pe unde ar ieşi. 

Deci să iei din asta pildă 
Pentru spovedirea ta, 
Ca să nu mai ai părere 
îndoindu-te cumva! 

Darul Sfânt este din ceruri 
Ca izvorul din pământ, 
Preotul este organul 
Duhului Celui Prea Sfânt. 

După cum ieşind din gură 
Apa n-a pierdut hotarul, 
Nici păcatele la preot, 
Nu au împuţinat darul. 

Fii încredinţat creştine 
Că mărturisirea ta 
De Hristos a fost primită, 
Nu te îndoi de ea! 

SINGURA MÂNGÂIERE 
ROMÂNEASCĂ 

Mă uit adesori în zare, 
Din munte sus, de la Spital 
Şi văd lucind un colţ de mare 
Şi nişte arbori mai la deal. 

La vale unde albăstreşte 
Se scurge apa din Iordan, 
Iar unde lunca se zăreşte 
îi Schitul Sfântului Io an. 

Gândirea mea acolo zboară 
Ca la un tainic ostrov sfânt, 
Că mult doream odinioară 
Să-mi fie locul de mormânt. 

Dar toate-s moarte pentru mine 
Şi arborii acum uscaţi 
Căci nu mai are astăzi cine 
Să facă pace între fraţi! 

O, leagăn Sfânt de mângâiere 
A sufletului meu pribeag! 
Privind, mai uit a mea durere, 
Că tare ne erai tu drag! 

Ascuns în mijlocul pustiei 
Pe malul sfântului Iordan, 
Acest lăcaş al României 
Ne-a fost la toţi ca un liman. 

Iar noi streini în desbinare, 
- Ca oile fără Cioban - 
Mai dobândeam o alinare 
La Schitul Sfântului Ioan. 

în limba noastră românească 
Puteam aici a ne ruga 
Şi-o fărmătură sărăciască 
Frăţeşte o puteam mânca. 

Acei bolnavi, fără mijloace 
(Aiurea neavând răgaz) 
Se pogorau cu drag încoace 
Uitând săracii de necaz! 

Iar câţi aveau, din întâmplare, 
Vreo duşmănie între ei, 
La gura sobei ori la soare 
Se împăcau fără să vrei! 



Căci lunca verde, cu Iordanul, 
Pe toţi ne-mbrăţişa cu drag, 
îndepărtându-ne aleanul 
Din sufletul nostru pribeag. 

Pe prispa cea de lut, în soare 
La baie ori la pescuit 
Aveam nădejdea încă tare 
Că ţara noastră n-a murit. 

Dar azi când biata Sihăstrie 

S-a pustiit ca Madiam, 

O jalnică melancolie 

Ne-a stins nădejdea ce-o aveam! 

Azi unde-i rostul rugăciunii 
în limba ta, lăcaş cinstit? 
Că ... iată boldul urâciunii 
Pe fiii tăi i-a răsleţit! 

In sălcii şi-au ascuns organul 
Feciorii tăi înstrăinaţi 
Şi plâng robia cea amară 
A "Maicii lor de la Carpaţi!" 

Comoară sfântă ne-nţeleasă 
Şi raiule duhovnicesc 
Tu ţii ascunse multe taine ... 
De-a sufletului Românesc. 

Tu eşti Fecioara cea mezină 
A Maicii noastre sufleteşti 
Şi azi cu dânsa dimpreună 
îţi este dat să pătimeşti. 

Cununa ta de altădată 
Acum în spini s-a prefăcut, 
Iar fiii cei din altă ceată 
Năframa morţii ţi-au ţesut! 

însemnare 

în anul 1948 când ne-am pogorât 
la Iordan ca să supravieţuim la 
Schit ne-a povestit un beduin, om 
bătrân care avea mai mult de 80 
de ani şi care se ocupa cu 
creşterea prin pustiul Iordanului. 

Ne-a spus că ţinea minte de când 
era mic băietan, tot pe acest loc a 
apucat dânsul că trăiau vreo şase 



călugări români pustniceşte prin 
colibi. 

Că şi pădurea din lunca 
Iordanului era aşa de deasă că era 
cu neputinţă să mergi să ajungi să 
vezi apa decât numai pe unde 
mergeau cămilele să bea apa din 
Iordan. 

Aşa a fost pădurea până în anul 
1948 când au venit arabii 
refugiaţi de la evrei şi au distrus- 
o de tot, făcând grădini pentru 
zarzavaturi pe care când inunda 
Iordanul le distrugea şi rămâneau 
cu munca în zadar. 

Acum se vede că Sfântul Ioan 
vrea să se facă iarăşi pădure 
pentru pustnici, ca iarăşi să 
răsune valea de glasul Monahilor 
cântând ... 

în Iordan botezându-Te Tu 
Doamne închinarea Treimei s-au 
arătat ... 

însemnare 

Aceste stihuri le-a scris când era 
bolnav în Spitalul German din 
Muntele Eleon, şi de acolo privea 
Lunca Iordanului şi Schitul 
Românesc cu multă durere ştiind 
că 1-a părăsit pentru totdeauna şi 
rămăsesem numai eu singur şi 
bolnav un an întreg. 

însemnarea aceasta este făcută de 
schimonahul Ioanichie - ucenicul 
Sfântului Ioan Iacob. 



ÎNFRÂNGEREA 
DUHULUI MEU 

Părinţii mei nu mai sunt în viaţă, 
Prietenii m-au părăsit, 
în luncă nu mai văd verdeaţă, 
Iar eu acum sunt obosit. 

Iordanul pare mai departe 
Zăduhul zilei mult mai greu 
Şi simt încetul cum se-mparte 
Tăria sufletului meu ! 

De-o parte sunt dorinţi deşarte 
Cu tabără de năzuinţi, 
Iar frica morţii-n altă parte 
îi numai arme până-n dinţi. 

O luptă mare se porneşte 
Şi multe gânduri se răpun, 
Iar frica morţii biruieşte 
Şi "inamicii" se supun ... 



RĂMAS BUN DE LA 
IORDAN 

Să-ţi vezi, Iordane, de pustie, 
Voi fraţilor, vedeţi de Schit, 
Că eu mă duc din "bătălie", 
Fiind la suflet greu rănit ! 

De-acuma nu voi bea, Iordane, 
Din apa ta plină de dar 
Şi nici cu paşii mei nevrednici 
Nu voi călca al tău hotar ! 

Iar ochii mei nu văd de-acuma 
Cum zburdă apele în vad 
Şi noaptea cum zâmbeşte luna 
De după munţii Galaad ! 

N-aud de-acuma sunet dulce 
Al frunzelor de la curmali, 
Nici seara chiote în coruri 
A megieşilor şacali. 

Iar primăvara niciodată 
De-acum nu pot s-aud în zori 
Cum cântă mii de păsărele 
Conduse de privighetori. 

Mirosul cel de iarbă verde, 
Apoi aroma de la flori 
Nu vor să-mi farmece simţirea 
De-acum în anii viitori. 



Cântarea Sfântă Românească 
Şi grai al Sfintei Rugăciuni 
Pe limba noastră - pentru mine 
De-acuma n-o să mai răsuni. 

Privirea mea cea visătoare 
De-acuma n-o mai aţintesc 
Pe faţa Sfintelor Icoane 
De la Altarul Românesc ! 

Lăcaş cinstit, rămâi cu bine 
Că eu, nevrednicul, mă duc 
Să stau în casele streine, 
Decât să am aici bucluc ! 

Rămâi cu farmecul Iordane, 
Şi-1 dă la alţii din belşug 
Să-ţi cânte versul cel de taină 
Sihastrii fără vicleşug ! 

Păzeşte Sfinte Prooroace 
Pe fraţii cari mai rămân 
Să-ţi fie turmă cuvioasă 
Cu nume vrednic de "Român"! 



CU GÂNDUL LA 
IORDAN 

Când mintea mea se strâmtorează 
De dorul codrilor de brad, 
Mă pomenesc atunci cu gândul 
Mai jos de munţii Galaad. 

Acolo văd curgând în vale 
Iordanul tainic murmurând, 
Iar sălciile de pe maluri 
Le văd plecate ascultând. 

Ce taine mari le povesteşte 
Bătrânul cel cu tainic mers, 
De stau aşa şi plâng cu mană 
Ca fermecate de un vers. 

Mă plec şi eu atunci cu gândul 
Spre apa Sfântului Iordan 
Şi când l-aud îmi trece dorul, 
Iar mintea scapă de alean. 



De multe ori pe ne-aşteptate 
Pe gândul meu neliniştit 
îl aflu căutând verdeaţă 
în chiparoşii de la Schit. 

Dar zborul lui este zadarnic 
Căci astăzi nu mai sunt aici 
Decât doar trunchiuri fără frunze 
Şi vechea gardă de finici. 

în preajma schitului, pădurea 
Acuma rău s-a pustiit 
Şi nu auzi ca altădată 
Al păsărilor ciripit. 

Atunci gândirea amăgită 
Se-ndreptă către răsărit 
Pe calea care altădată 
Mergeam cu drag la pescuit. 

Dar azi cărarea cea bătută 
Acoperitus-a cu spini 
Şi nu mai poţi cunoaşte glasul 
Ce vine azi de la vecini. 

Aş vrea să trec de ceea parte, 
Să uit al inimii amar, 
Dar nu mai este astăzi luntre 
Şi nici călugărul "pescar". 

Ce taine mari le povesteşte 
Bătrânul cel cu tainic mers, 
De stau aşa şi plâng cu mană 
Ca fermecate de un vers. 

Mă plec şi eu atunci cu gândul 
Spre apa Sfântului Iordan 
Şi când l-aud îmi trece dorul, 
Iar mintea scapă de alean. 

Pe malul apei doar o Cruce 
A mai rămas ca sfânt odor; 
Acolo mă opresc adesea 
Şi plâng să-mi treacă al meu dor! 

Ea este Crucea stăreţiei 
Pe care neputând s-o port 
Am îngropat-o lângă apă 
în semn că stareţul e mort ! 

Să fie sfântă amintire 
Celor carii m-au însoţit 
Pe calea răstignirii mele 
Şi carii mult s-au ostenit. 

Iar celor cari pentru Domnul 
Cu dragoste ne-au ajutat 
Să fie semn de mulţumire 
Din sufletul celui plecat ! 

Sub dânsa stau înmormântate 
Dureri străvechi şi bucurii 
Cu Năzuinţi neîmplinite 
A unei biete stareţii ! 

Lăsându-le să odihnească 
Mă odihnesc şi eu puţin, 
Apoi chemând acasă gândul 
Ca dintr-un vis în sine-mi vin. 

Scrisă în ziua Sf. Ioanichie 

în Noiembrie 1954 

Schitul "Sf. Ana" - Hozeva 



SEMNE DE JALE LA 
IORDAN DEVALE 

Te-ai supărat acum, Iordane 
Şi nu mai zburzi voios în cale: 
Te dai mereu la adâncime, 
Ascuns în malurile tale! 

Văzându-ţi vale jefuită 
De lăcomia omenească, 
Ţi-ai micşorat belşugul apei 
Şi frumuseţea cea firească. 

S-a speriat acum pustia 
De zgomotoasele motoare 
Şi nu mai sunt, ca altădată, 
Nici păsări vesele, nici fiare. 

Acuma nu mai vezi sihastrii 
în valea ta cea minunată, 
Căci, astăzi, zilnic, se pogoară 
O lume nouă, răsfăţată. 

Botezătorule Ioane, 
De vei veni la vale iară, 
Nu vei cunoaşte nici pustia, 
Nici apa de odinioară ! 



Arată-le din nou la oameni 
Pe "Mielul cel Dumnezeesc", 
Căci multă lume nu-1 cunoaşte, 
Iar unii îl dispreţuiesc ! 

Acum îi apa mai sărată 
Şi liniştea s-a tulburat, 
Iar în lăcaşul tău din vale 
"Irodiada" s-a mutat ! 

în locul imnurilor sfinte 
Şi-al predicii de pocăinţă, 
Acum auzi cântări la Radio 
A celor fără de credinţă. 

Din cele patru părţi a lumii 
Răsună vestea de război 
Şi toţi vedem securea morţii 
Apropiindu-se de noi ! 

Arată-le din nou la oameni 
Pe "Mielul cel Dumnezeesc" 
Căci multă lume nu-1 cunoaşte, 
Iar alţii îl dispreţuiesc ! 

Către "Irozii" cei de astăzi 
Mai strigă Sfinte Prooroace, 
Să nu mai defăimeze Legea 
Că - iată - nu mai este pace ! 

Schitul Sf. Ana 
de la Hozeva 

însemnare 

Am scris aceste versuri în vara 
anului 1958 când apele 
Iordanului s-au amărât, iar 
văzduhul a început să răsune de 
cântecul păsărilor cu ciocul de 
foc. 

Securea morţii despre care 
spunea odată Sf. Ioan (că stă la 
rădăcina pomului) acum se 
apropie de grumazul bietului 
muritor. Roibul din Apocalips a 
pornit la drum. 



ICOANE VECHI 

Iordane prea blagoslovite, 
Izvorule duhovnicesc, 
Când viaţa mea se amărăşte 
Mereu la tine mă gândesc. 

Deşi, din vorbele streine, 
S-arată chipul tău schimbat, 
Eu nu te pot vedea cu mintea 
Decât aşa cum te-am lăsat: 

Cu minunate păsărele, 
Cu florile bătrânei lunci, 
Te văd împodobit şi-acuma 
Precum te cunoşteam atunci. 

în valea ta cea răsfăţată, 
La Schitul nostru românesc, 
Acelaşi farmec mi s-arată, 
Aceiaşi linişte simţesc. 

La peştera din Vitavara 
Cu mintea mea zăresc mereu 
Pe Mergătorul înainte 
Vorbind cu Domnul Dumnezeu. 

Apoi la vale, către mare, 
S-arată umbre din trecut 
A cuvioşilor Sihastri, 
Cu numele necunoscut. 

Alături, Preotul Zosima 

Aşteaptă parcă şi acum 

Pe Cuvioasa Egipteancă 

Să-i dea "Merinde pentru drum". 

Iar dincolo - în cea parte - 
Văd chipul cel uscat de post 
A Sfintei Pustnice Măria, 
- Ca cerbul fără adăport - 

în cântecul de păsărele, 
în mersul apelor - grăbit - 
Eu simt şi astăzi armonia 
Din "Ostrovul blagoslovit". 

La Sihăstria Hozevei, 1958 

DORUL BUNICII 

Pe prispa casei stă la soare 
Bătrâna cu nepoţelul ei, 
Privind duios acum în zare, 
Cum zboară cârd de funigei. 

Pe spatele încovoiate 
Cad perii albi de sub tulpan 
Şi singura ei mângâiere 
îi nepoţelul cel orfan. 

Fiind acuma sărbătoare, 
Bătrâna pe nepot 1-a pus 
Ca să citească pe o carte 
Cu "Patimile lui Iisus". 

Dar numai cât începe rostul 
Şi dânsa prinde iar a plânge, 
încât în pieptul lui cel fraged, 
Prunceasca inimă se frânge ! 

- "Ce ai" Mămucă, totdeauna 
De plângi aşa de dureros, 
Când pomenesc de Sfânta Cruce 
Şi "Visul Maicii lui Hristos" ? 

Cu vocea ei nespus de dulce, 
Şi înecată în suspin, 
Rosteşte către el, privindu-1 
Ca niciodată mai blajin: 

- "Când spui de Maica Prea Curată 
Şi Domnul cum a pătimit, 
Atuncea mă gândesc la moarte, 
Că iată am îmbătrânit ! 

Şi inima în piept se frânge 
Aminte aducându-mi iar 
Că pe "Macsin" din bătălie 
L-aştept săraca în zadar!" 

- "Mămucă, cine este dânsul, 

Că mult îl plângi când şezi la tors, 
O fi închis şi el de "jidovi", 
Sau pentru ce nu s-a întors" ? 

- "O puiule, ai duhul fraged, 
Nu poţi acuma încăpea 
Durerea de la casa noastră, 
Aş vrea să nu mai ştii de ea !" 



- "De ce ascunzi (mă rog) de mine 
Şi plângi mereu aşa cu dor ? 
Acuma cine vrei să vie ? 

Pe mine doar mă ai fecior !" 

- "O, nu! feciorul meu îi altul, 
Tu eşti "copilul nimănui"! 
De tatăl tău nu ştiu acuma, 
Iar maica ta săraca nu-i ! 

Macsin, când a plecat de-acasă, 
Mai mult ca toate m-a rugat 
Să fiu ca mamă şi părinte 
Pentru micuţul lui băiat ! 

Mereu aştept cu nerăbdare 
Să vie dânsul din "rezbel" 
Să văd ca "demobilizaţii" 
Nu spun nimica despre el. 

Mă uit în zare totdeauna 
Şi uneori stau la drum, 
Având aşa închipuirea 
Că poate vine el acum. 

Aud că el a fost în luptă 

Cu ungurii peste Carpaţi 

Şi mulţi din regiment cu dânsul 

Au fost prizonieri luaţi. 

De asta încă trag nădejde 
Că poate să-1 mai văd venind, 
Dar, anii trec şi bucuria, 
Mereu s-arată zăbovind ! 

Şi nu mi-ar fi aşa de jale, 
Când te-aş vedea mai mărişor, 
Dar iată eşti abia de-o şchioapă 
Şi eu ca mâine poate mor ! 

Ca mine nimeni n-are milă 
Să-ţi poarte grijă, fiul meu, 
Decât doar singur Milostivul 
Şi înduratul Dumnezeu ! 

La El să-ţi pui toată nădejdea 
Pe El să-1 rogi mereu fierbinte, 
Că El fiinţelor sărmane 
Le este "Maică şi Părinte" ! 



Când maică-ta era în viaţă, 
Am pus atunci făgăduinţă 
Să merg la Sfânta Mănăstire 
Grijindu-mă de pocăinţă. 

Dar părăsindu-te părinţii 
A fost nevoie să te cresc, 
Şi n-am avut săraca parte 
De cinul cel călugăresc! 

De-ar face Dumnezeu prin tine 
Plinirea sfântului meu dor! 
Să am şi eu o mângâiere 
Că te-am păzit ca un odor!" 

Ştergându-se la ochi bătrâna, 
Sărută pe nepot cu drag, 
Iar el citeşte mai departe 
Al "Patimilor" Sfânt şirag! 

însemnare 

Bătrâna este bunica mea care m-a 
crescut de la vârsta de şase luni 
până la zece ani. 

Ieroschimonahul Ioan Iacob 



IN AMINTIREA BUNICII 
MELE CARE SE CHEMA 
MĂRIA 

Care avea patron la ziua Sf. Marii 

Te văd cu ochii minţii 
Aşa precum erai, 
Cu chipul blând ca sfinţii, 
Cu farmecul în grai. 

Cu-al vieţii sac în spate, 
Cu umbletul domol, 
Vădindu-ţi des în lacrimi 
La inimă un gol. 

Era dorinţa sfântă 
Ce nu s-a împlinit, 
De-aţi mântui valeatul 
Ca maică la un schit. 

Şi pricina cea mare, 
Bunică, eu o ştiu: 
îs numai eu mişelul, 
Acela care scriu. 

Căci eu ţi-am fost povara 
Pe umerii slăbiţi, 
Fiind rămas în lume 
De mic fără părinţi. 

Purta- tu-m-ai în "cârcă" 
Pe drumul spre ogor 
Şi-ai privegheat alături 
De micul tău "odor". 

Eu, dragostea de mamă 
La tine am aflat 
Şi temerea de Domnul 
Mereu m-ai învăţat. 

Cu pace odihneşte 
La cer bunica mea, 
Acolo unde mintea 
ADESEORI ZBURA. 

Plinitu-ţi-ai menirea, 
Crescând pe cel mişel, 
Deci darul pomenirii 
Primeşte-1 de la el! 

Iar dacă afli milă 
La bunul Dumnezeu 
Să-1 rogi a da iertare 
Şi la "nepotul tău"! 

Nepotul recunoăscător 

smeritul Ieroschimonahul 

Ioan Iacob 22 Iulie 1955 



OGLINDA LUI 
VARSANUFIE 
(ZIS ARSENIE) 

(Din gropniţa Mănăstirii Sf. Sava) 

Uită-te ca la oglindă 
La această căpăţână 
Şi cunoaşte ce e omul: 
Oase goale şi ţărână! 



Deci câştigă-ţi fapte bune 
Cât mai este cu putinţă 
Căci la ziua întrebării 
Nu mai este cu putinţă. 

Vine ziua întru care 
Se deschide "Judecata", 
Iară tu ce vei răspunde, 
Dacă nu te afli gata? 

O! de s-ar deschide astăzi 
Ochii tăi cei sufleteşti 
Să cunoşti la ziua ceia, 
Frica ce o pătimeşti! 

Şi eu lăcomit-am, frate, 
La dulceţile lumeşti, 
Am poftit şi eu din toate 
Câte astăzi le pofteşti. 

Gânduri care azi te luptă 
Şi pe mine m-au luptat, 
Dar la patimi ca aceasta 
înfrânare am lucrat. 

Iar ca om dacă vreodată 
De am şi păcătuit, 
Prin curată pocăinţă, 
Sârguind m-am curăţit. 

Iar de patimi sau de gânduri 
Dacă tu luptat vei fi, 
Uită-te atunci la mine 
Şi cu umilinţă zi: 

Toate trec în lumea asta, 
Boţuri toate sunt de lut 
După cum şi căpăţână 
Om a fost şi s-a trecut. 

Plângi Arsenie cu lacrimi, 
Când mă vezi aşa pe mine 
Căci în lumea asta falşă, 
Ieri am fost şi eu ca tine. 

Fii prieten al tăcerii 
Şi potrivnic al plăcerii 
Ca un fiu al cumpătării, 
Cu smerenie te poartă 
Şi la vremea ascultării 
Voia ta s-o ai ca moartă. 



Totdeauna tu la moarte 
Caută a cugeta 
Căci aşa urmându-ţi viaţa 
De osândă vei scăpa! 

Mare este Taina Morţii, 
Căci ştiut să-ţi fie ţie, 
Vor cădea ca mâine sorţii 
Carii mi-au căzut şi mie! 

FĂ ARSENIE CA MINE DACĂ 

VREI SĂ AJUNGI LA BINE 



LA SFÂRŞITUL MEU 

Iată fraţilor mormântul 
Cum înghite trupul meu, 
Iată, cum vedeţi, pământul 
Cere partea lui mereu! 

Unde-i slava mea acuma, 
Unde-i chipul lui "Ioan"? 
Au pierit, cum piere spuma 
De pe valuri în noian! 

Trupul meu nu este vrednic 
Nicidecum a fi cinstit, 
Că mi-a fost lăcaş netrebnic 
Şi tovarăş răzvrătit! 

Duhul meu în strâmtoare 
Pe pământ a petrecut 
Şi deloc n-avea crezare 
La tovarăşul de lut. 

Rugăciune mea şi postul 
El cu greu le suferea 
Şi de multe ori la rostul 
Mântuirii mă-ncurca. 

Totdeauna sârguinţa 
Şi cerescul meu avânt 
Se loveau de neputinţa 
Acestuia din pământ. 

Să-1 închideţi astăzi bine 
Cum eram şi eu închis, 
Şi mă pomeniţi pe mine 
Ca să merg pe "drum deschis"! 

Drumul meu îi pe vecie, 
Fără-ntoarcere la voi, 
Toţi în schimb urma-ve-ţi mie 
Pân-la ziua cea de-apoi! 

Din pământ suntem noi doară 
Cum ne spune la "Scripturi" 
Şi-n pământ ne-ntoarcem iară, 
Că din el suntem făpturi! 

Sărutarea cea din urmă 
Daţi-o celui de un neam, 
Că suntem cu toţii turmă 
A strămoşului " Adam" ! 

însemnare 

Scrisă la Schitul Sf. Ana Hozeva 
în momente de grele încercări ale 
boalei 1955 

Ieroschimonahul Ioan Iacob 



OGLINDA NOASTRĂ 
CEA DE OBŞTE 

Mai opriţi-vă din cale 
Fraţilor întru Hristos 
Şi uitaţi-vă cu jale 
La mormântul meu de jos. 

Ca şi voi am fost odată 
Dornic pentru bunul trai, 
Iar acum în groapă ... iată 
Sunt pământ şi putregai. 

Cel cu mintea ascuţită 
- Capul meu cel răsfăţat - 
Azi îi hârcă scofâlcită 
Pentru toţi de speriat. 

Iată unde-au fost sărmanii 
Ochii mei iscoditori, 
Azi în locul lor guzganii 
S-au făcut locuitori! 

Unde-au fost odinioară 
Limba mea cuvântăreaţă 
Azi jivini otrăvitoare 
Fără frică se răsfaţă! 



Iar urechea mea şi nasul 
Care ieri se desfătau, 
Azi, nici sunete plăcute, 
Nici mirosuri nu mai au. 

La picioare şi la mână 
Sunt acum cătuşe noi 
Şi rămân înţepenite 
Pân-la ziua de apoi. 

Sârguiţi-vă pe calea 
Noului Ierusalim 
Şi atuncea iar cu toţii 
La un loc avem să fim. 

Despre multe ale vieţii 
Nu cunoaştem ce va fi, 
Dar necruţătoarea moarte 
Ştim precis că va veni. 

Astăzi biata omenire 
Desmierdări şi-a făurit 
Ca să nu-şi aducă aminte 
Niciodată de sfârşit. 

Născocirile moderne 
Fac pe omul trecător 
Să-şi închipuie că este 
Veşnic şi nemuritor. 

Radioul cântă, lumea joacă, 
Tunul bubuie mereu 
Şi puţini mai pot pricepe 
Ttainele lui Dumnezeu. 

Fraţilor, să nu vă-nşele 
Bunătăţile deşarte, 
Fiţi cu pază despre ele, 
Cugetând mereu la moarte! 

Viaţa este ca şi rouă, 
Ca un vis înşelător, 
Repede se ia perdeaua 
Către veacul viitor. 

Nu uitaţi la rugăciune 
Pre cei duşi de lângă voi, 
Că şi voi mâine-poimâine 
Veţi veni aici la noi! 



SLOVE PE MORMÂNT 

Iubite frăţioare 
Opreşti-te din cale 
Când eşti pe-aici trecând 
Şi caută cu jale 
La bietul meu mormânt. 

Eu nu mai am acuma 
Nici voce nici cuvânt 
Dar tu citeşte numa 
Ce-am scris eu oarecând. 

Citeşte, lăcrămează 
Şi roagă-te în gând, 
Că mult se uşurează 
Ţărâna pe mormânt. 

Această rugăminte 
Să n-o dispreţuieşti, 
Ci adu-ţi des aminte 
De mine cât trăieşti! 

Adâncă-i taina morţii! 
Ah câte am de spus! 
Te văd în faţa porţii 
Dar sunt oprit de sus! 

Grăbeşti-te părinte 
Grăbeşti-te la drum; 
De suflet ia aminte 
Că vii la rând acum! 

Iar tu, Iordane Sfinte, 
Când ieşi din drumul tău, 
Să dai pe la morminte 
Scăldându-mi trupul meu! 

Şi când te-ntorci la vale 
Aşterne pe mormânt 
Nisipul tău cel moale 
Să-mi fie ca veşmânt. 

în locul tămâierii 
Deasupra va sluji 
Mirosul primăverii 
Când iarba va-nflori! 

De vii cândva năvalnic, 
Să nu-mi dărâmi mormântul 
Ci treci cu murmur jalnic 
Udând încet pământul! 

FLORI DE LA IORDAN 

De câte ori Iordane Sfinte 
Pe malul tău am colindat, 
Mă cuprindea un dor fierbinte 
Să stau acolo nemişcat. 

Să nu mai am de lume ştire, 
La malul apei vieţuind, 
S-ascult a undei glăsuire 
Şi păsările ciripind. 

S-aud în "lunca cea bătrână" 
Cum sună vântul din pustie 
Şi firea toată cum îngână: 
"Treime Sfântă, Slavă Ţie!" 

Voiam mereu să am în faţă 
Izvoarele de la Harara 
Şi locul pustnicesc - de viaţă 
A Sfinţilor de Vitavara. 

La "colimvitra-ţi" minunată 
Voiam să vieţuiesc mereu, 
Acolo unde - altă dată - 
Se botezase Dumnezeu. 

în murmur tainic, apa cântă, 
Iar trestiile tremurând 
Slăvesc Treimea cea Prea Sfântă 
Ce s-arătase oarecând. 

în valea ceea cu izvorul, 
La poalele unui tăpşan, 
Ades vorbea Mântuitorul 
Cu Sfântul Prooroc Ioan. 

Ce taine mari erau grăite 
De Dumnezeu cu Prooroc 
în umbra peşterii smerite, 
Sub valea Soarelui de foc! 

Pe-aici trecând cu oboseală 
Un Ava Sfânt, către Sinai, 
A fost cuprins de fierbinţeală 
Şi cineva-işoptea lui: "Stai!" 

Era Ioan Botezătorul 
Zicându-i: "Stai aici mai bine! 
Vorbind adesea ori cu mine!" 



Văzând că peştera - cu slava - 
Pe Sfântul "Rug" îl întrecea, 
A stat, punând temeiul Ava 
Vestitei Lavre "Sapsafa". 

Aproape de Iordan, pustia 
în taină a adăpostit 
Pe Sfânta Pustnică Măria 
Şi pe Zosima cel Sfinţit. 

La Baptisterul cel de piatră 
Se boteza - peste Iordan - 
Mulţimea cea "Idololatră" 
A Craiului de la Iran. 

Aici şi Sfântul Conon spune, 
Fiind de gânduri bântuit, 
Botezătorul - prin minune - 
îndată 1-a tămăduit. 

Mai sus, în stânca cea de sare 
(Precum scripturile vestesc) 
"Şeptimea Sfintelor Fecioare" 
Avea lăcaşul pustnicesc. 

Iar mai la vale către mare 
Se află "Schitul Românesc", 
Ca o cetate de salvare 
Şi ca un rai duhovnicesc. 

E ostrovul întâmpinării 
Românilor înstreinaţi 
De plaiul strămoşesc al Ţării 
Şi de furtună zbuciumaţi. 

Iordane, râu cu apă sfântă, 
Noian de binecuvântări, 
Spre tine dorul mă avântă 
Din răsleţitele-mi cărări! 

Tu eşti ca pod cinstit Treimei 
Şi drum bătut de mulţi Profeţi, 
Adăpostirea Sihăstrimei 
Şi maica "fiilor răsleţi"! 

Scrisă de smeritul 

Ieroschimonah Ioan Iacobfost 

Egumen La Schitul Românesc 

de la Iordan 1948 



O CRUCE LA IORDAN 

Ca semn aducerii aminte 
De vremea când am poposit 
Pe malul tău, Iordane sfinte, 
Eu cel bolnav şi obosit 

La ora despărţirii mele 
Pe malul tău am împlântat 
Ca sfânt chezaş de zile grele 
O Cruce mare şi am plecat! 

Acolo am ascuns sub glie 
Un vraf de planuri cu dorinţi, 
De supărări şi bucurie 
Cu năbuşite năzuinţi. 

Rămâi cu farmecul Iordane 
Şi-1 dă la alţii cu belşug, 
La cei ce sunt fără prihane 
Şi n-au ca mine vicleşug! 

Cinstit Lăcaş, rămâi cu bine 
Că eu nevrednicul mă duc 
Să stau prin casele străine, 
Decât să am aici bucluc. 

Ajută-mă cinstită Cruce 
Iar tu Iordane fii chezaş 
Ca, ori şi unde mă voi duce 
Să sprijinesc acest Lăcaş! 

Şi-acuma sfinte Prooroace, 
Că plec, să nu mă osândeşti, 
Tu m-ai chemat să voi încoace 
Şi tu mă-ndrepţi unde voieşti. 

Căci tu botezi la Vitavara 
Dar mai târziu (precum citim) 
Cărarea netezeşti spre Ţară, 
Aproape de Ierusalim! 



DORINŢA DIN URMA 

Aproape de moarte venind 
Nu cer de la voi mângâiere, 
Nevrednic cu totul fiind, 
Străin vreau să fiu la durere! 

Un lucru doar am de dorit: 
Atuncea când vine sfârşitul, 
Iertaţi-mă de v-am greşit, 
Să mor eu în pace, Smeritul! 

Cu sufletul plin de căinţă 
Vă rog - pentru Domnul - acuma, 
Plinind cea din urmă dorinţă, 
La Schit să m-acopere huma! 

Acolo-i ţărâna uşoară 
Adusă de Sfântul Iordan 
Şi-n vreme de ploaie, spre vară, 
Se schimbă odată pe an. 

De-asupra se-mbracă cu iarbă, 
Iar trupul meu cel de lut 
Topise-va mult mai degrabă 
Acolo-n pământ cunoscut. 

Mă ştie, ţărâna uscată, 
Că poate de sute de ori 
Fusese de lacrimi udată 
Precum şi de multe sudori. 

Va fi deci cu milă de moarte 
Să nu mă apese cu greu 
Şi nici să întârzie foarte 
Topirea, lăcaşului meu. 

Deci, fraţilor mei întru Domnul 
Iertare! că mult v-am greşit 
Şi rog să nu-mi turbure somnul 
Acei cari mult m-au iubit! 

Nu plângeţi atuncea la groapă 
Pe cel ce mi-a fost ca mormânt 
Şi sufletul meu ca pe roabă 
L-a tras mereu spre pământ. 

Smulgându-se sufletul sâlnic 
Din grelele lui legături, 
Lăsa- va pe trupul năsâlnic 
Precum s-a vestit la "Scripturi". 

Atuncea va fi mângâiere 
Celui ce era asuprit 
Şi nu va mai simte durere 
Sărmanul meu suflet smerit! 

însemnări din clipe grele 
scrisă la spital în Sept. 1953 



RĂSPUNS LA UN 
PĂRINTE NEDUMERIT 

Te miri iubitul meu părinte 
Că stau degeaba ca pândar 
Şi mulţi îmi zic că nu am minte 
Slujind aici fără salar. 

Dar iată, mi se pare mie 
Că necăjitul meu servici 
A fost de sus iconomie 
Pentru Biserica de aici. 

De nu veneam la vremea ceea, 
Degeaba altul n-ar fi stat 
Şi, poate cine ştie, cheia 
în cari mâini ar fi intrat. 

Noi toate le-am făcut modeste 
Că n-am avut nici un mijloc, 
Dar cel puţin aşa cum este 
S-a pus un par aici pe loc. 

Un cuib smerit abia se face 
Cu multe piedici şi sudori 
Din jertfa Maicilor sărace 
Şi-a fraţilor sârguitori. 

Aici în mijlocul pustiei 
Pe malul Sfântului Iordan 
Acest Lăcaş al României 
Ne-a fost la toţi ca un liman. 

Fiind străini în desbinare 
- Ca oile fără cioban - 
Noi dobândeam o alinare 
La Schitul Sfântului Ioan. 

Acei săraci au fost mai darnici, 
Că cei bogaţi dau la străini, 
Iar cei mireni au fost mai harnici 
Decât ai noştri de un cin. 

în limba noastră românească 
Puteam aici a ne ruga 
Şi-o fărmătură sărăciască 
Frăţeşte o puteam mânca. 

Acei bolnavi fără mijloace 
Aiurea ne având răgaz, 
Se pogorau cu drag încoace 
Uitând săracii de necaz. 



Iar câţi aveau din întâmplare 
Vreo duşmănie între ei, 
La gura sobei, ori la soare 
Se împăcau fără să vrei. 

Şi pot să zic că toţi de-a rândul 
Cu suflet de român curat 
Ne mângâiam aici cu gândul 
Că ne aflăm la noi în sat. 

Căci lunca verde cu Ioardanul 
Pe toţi ne-mbrăţişa cu drag, 
îndepărtându-ne amarul 
Din sufletul noatru pribeag. 

Pe prispa cea de lut, în soare 
La baie, ori la pescuit, 
Aveam nădejdea încă tare 
Că ţara noastră n-a murit. 

Dar azi, când biata Sihăstrie 

S-a pustiit ca "Madiam", 

O jalnică melancolie 

Ne-a stins nădejdea ce-o aveam. 



IZBÂNDA UNELTIRILOR 
- DEMISIA 

Eu n-am dorit dregătorie 
La bogăţie n-am râvnit, 
Dar dorul vieţii de pustie 
L-aveam aprins necontenit. 

De-aceea când a fost chemarea 
Să facem la Iordan un Schit 
Aveam atunci încredinţarea 
Că dorul sfânt s-a împlinit. 

Dar vremurile furtunoase 
Şi desbinarea dintre noi 
M-au dus pe căi anevoioase 
Cu carul singur fără boi. 

Atunci, văzând încurcătura, 
Am pus la jug ce s-a găsit, 
Dar carul s-a lovit de ura 
Şi pizma "celor din singlit". 

Eu ştiu că mulţi doresc acuma 
Zicând în gândul lor mocnit: 
- "Da bine că se duce ciuma 
Să vie altul procopsit!" 

Şi iată vremea potrivită 
La fraţii noştri le-a venit 
Căci sănătatea mea dogită 
îmi dă răvaş de drum grăbit. 

Am dat de veste la toţi fraţii 
Să vină gospodari la Schit, 
Sfinţia voastră întrebaţi-i 
A fost vre-unul nepoftit? 

Gherasim nu e pus la număr 
Că are duhul răsvrătit 
Nici cei ce stau cu el la umăr 
Şi cari mult l-au dăscălit. 

Dar iată toţi arată dosul 
Şi tare sunt nedumerit 
Văzând că însuşi Proestosul 
Nu mai coboară de la Schit. 

Aflându-mă în neputinţă 
De-a mai rămâne în servici 
Eu am adus la cunoştinţă 
Patriarhiei de aici. 

Din asta, s-a stârnit furtună 
între Românii patrioţi 
Şi veste peste tot răsună 
Că vin la Schit "Fanarioţi". 

Gherasim cere judecată, 
Iar partizanii lui de sus 
îi dau bătrânului zăgneală 
Ca noi s-avem motiv de dus. 

întâi, când el blagoslovitul 
N-avea benzină de la fraţi 
Atuncea apăram noi Schitul 
De câte ori eram luptaţi. 

Acum,când văd că toţi de-a rândul 
Se ţin cu dânsul de curmei, 
Am socotit aşa cu gândul 
Că vor pleca şi fraţii mei. 



De astă dată văd prea bine 
Că Dumnezeu a slobozit 
Să pătimească ei ruşine 
Căci singuri răul l-au urzit. 

Nevrednici de aşa podoabă 
Frăţimea azi s-a arătat, 
Slujind zavistiei ca roabă, 
Culeagă, deci, ce-au semănat! 

Adevărat, am fost pândarul 
Acestui mic stup de albini, 
Dar nu mai sunt şi azi bondarul 
Le-mprăştie pe la vecini. 



SCRISOARE DESCHISA 

PENTRU 
CTITORII MEI APRIGI 

Iertaţi-mă că-mi spun cuvântul 
Iubiţilor mei fraţi şi surori 
La cei care odinioară 
Au fost la Schit ajutători: 

Cunoaşteţi bine vremea ceea 
Când pogorâsem eu la Schit, 
Cum toţi erau la desnădejde 
Şi nimeni nu m-a sprijinit. 

Apoi mai ştiţi că eu devale 
Mizerii mari am îndurat; 
Nici tu Biserică ca lumea 
Şi nici chilia pentru stat. 

Grădina vraişte, uscată, 
Necurăţată fără gard, 
Iar ţevile de apă sparte 
Şi cu motorul reformat. 

Mai ştiţi apoi că, "Popa" nostru 
Avea Biserica sălaş 
Şi nu se da urnit de-acolo 
Să nu rămână păgubaş. 

Ştiţi bine că vecinii noştri 
Erau atuncea toţi duşmani, 
Căci cuviosul Protosingel 
îi necăjea de-atâţia ani. 



Luptându-mă din răsputeri 
Un singur scop am urmărit: 
Să facem toţi Românii jertfă 
Pentru urzirea unui Schit. 

Precum din ţară altădată 
Aicea mulţi au dăruit, 
Asemenea au dat şi-acuma 
Românii noştri ce-au voit. 

Alăturea de Marcu Beza, 
îi scris la ctitori şi Miron 
Cu Protosingelul Gherasim 
Cu Negoiţă şi cu Dron. 

Apoi sunt fraţii Samuilă 
Cu maicile din Ierihon, 
Cu Hristodula, Efimia 
Şi altele din Eleon. 

Mai sunt apoi Părinţi de-ai noştri 
Ca Nicon şi Veniamin, 
Apoi mireni din neamul nostru 
Precum şi cei de neam străin. 

Cu toţii sunt părtaşi la vale 
Şi dacă toţi s-ar răscula 
Şi-ar cere să le dau parale, 
Atuncea, vai de rasa mea! 

Un veac întreg să fac robie 
Nu voi putea să le plătesc, 
Halal de-aşa egumenie 
La Schitul nostru Românesc! 

Câţiva din ctitorii mai aprigi 
Cer gologanii înapoi 
Căci ei socot că Sihăstria 
A fost o vacă pentru noi. 

Şi mai socot că vaca asta 
Ne-a alăptat de-atâtea ori 
Şi vreau acum să ceară brânza 
Din cei vreo şase anişori! 

Dar, fraţilor, să ştiţi că Schitul 
Ne ţine multe cheltuieli 
Şi noi am suferit acolo 
Nenumărate osteneli. 

Iar de venituri nici poveste, 
Că nu sunt zilele normale 
Să curgă de la domnul Beza 
Şi astăzi, ca atunci, parale! 

Iar dacă las în urmă casă 
Şi lucruri de gospodărie, 
Gândiţi-vă, nu am dreptate 
Să iau ceva ca o simbrie? 

Acuma spuneţi dacă poate 
Să-mi dee Schitul partea mea, 
Ş-atuncea pot şi eu răspunde 
Ce poate ctitorul să ia. 

Acuma eu îi rog pe ctitori 
Să vie ei ca gospodari, 
Că strigă azi cu glas de ritori, 
Având pretenţiile mari! 

Să folosească ei grădina 
Şi casa cu ce are ea, 
Le las şi "Cartea cu făina" 
Şi barca, ba şi rasa mea! 

Dar nici aşa nu vreau să vie 
Şi mulţi votează azi la tron 
Pe popa cel din vechea custodie 
Să-i dea de hac el lui "Ion"! 

Eu văd că se grăbesc miloşii 
Şi cei care punea fitil, 
Să aibă om cu semne roşii 
De la Stambul, cu noul stil. 

Când stau la vale fraţii noştri 
Nu zăbovesc pe la Iordan, 
Zicând mereu că nu se-mpacă 
Cu stăreţia lui Ioan. 

Acuma, când îi chem să vie 
Şi las gospodăria lor, 
Ei zic că vreau tovărăşie, 
Dar eu să fiu răspunzător. 

Când sunt egumen nu le place, 
Când vreau să plec le vine greu, 
Dar cine poate să-i împace, 
Să ne ferească Dumnezeu! 



Cu conştiinţa împăcată 
Demisia acum mi-o dau; 
De astăzi, pentru lumea toată, 
Egumenie nu mai vreau! 

însemnare 

După strofa a doua, Sfântul Ioan 
notează: numai fratele Constantin 
m-a ajutat atunci şi monahul 
Ioanichie. 

Pe partea stângă a versurilor 
Sfântul zice: Nu am de zis nimic 
pentru cei cari ne-au împrumutat 
şi ne-au miluit fără pretenţii! 



IMNUL CREDINŢEI 

O, Pravoslavnică credinţă, 
Tăria sufletului meu, 
Prin tine mi s-a dat putinţă 
Să caut către Dumnezeu! 

Când sufletul se alăptează 
Cu darul tău dumnezeiesc, 
Durerea mea se aline ază 
Şi scârbele se potolesc. 

Când valurile ameninţă 
Ca să scufunde "luntrea mea", 
în tine sfânta mea credinţă, 
Mă sprijinesc de-a pururea. 

Iar când din multă slăbiciune 
Greşesc Celui ce m-a zidit, 
îmi dai curaj la Rugăciune, 
Să nu fiu deznădăjduit. 

în viaţa asta necăjită, 
Cu tine eu mă întăresc, 
Credinţa mea blagoslovită, 
Odorule dumnezeiesc! 

Atunci când vreau să mă doboare 
Vrăjmaşii cei neîmpăcaţi, 
La tine eu găsesc scăpare 
Şi ei rămân prea ruşinaţi. 



Iar la sfârşitul vieţii mele, 
Nădăjduiesc că şi atunci 
Adăposti-mă-vei de rele 
Şi de înfricoşate munci. 



O JERTFA 
NEOBIŞNUITĂ 

împrejurul Mănăstirii 
De la Muntele Sinai 
Nu erau păgâni ca astăzi, 
Peste tot creştini vedeai. 

Când a fost robit Sinaiul 
De păgânii saracini, 
S-a vărsat urgie mare 
Contra bieţilor creştini. 

Carii şi-au păzit credinţa 
Au murit ca mucenici, 
Alţii (vai) prin lepădare 
S-au cruţat de inamici. 

Un creştin din cei cu râvnă 
Şi prea bine credincios, 
Căuta să-şi scape viaţa 
într-un loc prăpăstios. 

Mort, sau teafăr, mi-i totuna 
(Cugetă bietul creştin), 
Numai să-mi păzesc credinţa 
Şi să scap de saracini. 

Dar nevasta lui văzându-1 
Apucatu-1-au de strai 
Şi plângând striga cu jale: 
Unde fugi bărbate, stai! 

Cauţi numai tu scăpare, 
Dar pe mine cum mă laşi 
între liftele păgâne 
Cu sărmanii copilaşi? 

Sunt femeie, fire slabă, 
Oare cum te-ai îndurat 
Să mă laşi pe mâini streine, 
Nu ţi-i frică de păcat? 



101 



SFANŢUL IOAN IACOB ROMANUL ■ DJN IERIHON CĂTRE SIQN 



Dacă mai rămân în viaţă 
Răii mă vor necinsti 
Şi spre lepădarea Legii 
Ei pe toţi ne vor sili. 

Iar de vrei să fugi acuma, 
Rogu-te să mă jertfeşti 
Dimpreună cu copiii 
Şi pe urmă liber eşti ... 

După cum ducea la moarte 
Avraam pe fiul său, 
Fă-ne şi pe noi acuma 
Jertfă pentru Dumnezeu. 

Rugăminţile femeii 
Pe bărbat l-au biruit 
Şi dorinţa ei fierbinte 
într-o clipă s-a plinit. 

Copilaşii cu nevasta 
Şi-au plecat grumajii lor, 
Căci vedeau în spada morţii: 
Scutul cel mântuitor. 

Moartea lor a fost primită 
De Stăpânul Savaot 
în Jertfelnicul din ceruri 
Ca o ardere de tot. 

Neavând acuma grijă 
De nevastă şi copii, 
Sta ascuns creştinul nostru 
Prin (prăpăstiile) pustii. 

Rătăcind el ani de zile 
Ca un om sălbăticit 
Un fior de îndoială 
îl făcea nedumerit. 

Cam aşa zicea în sine 
Şi se tânguia mereu: 
Oare este primită 
Jertfa mea la Dumnezeu! 

Domnul însă mângâindu-1 
îndoiala i-a gonit, 
Când i-a arătat şi vremea 
Fericitului sfârşit. 



Deci mergând la Mănăstire 
Petrecea în rugăciuni 
Şi uda cu râu de lacrimi 
Sfintele "închinăciuni". 

Când a fost bolnav de moarte 
El vedea cum vin din Rai 
Să-1 întâmpine cu cinste 
"Mucenicii din Sinai". 

Unii îl chemau pe nume 
Şi cu drag îl sărutau, 
Alţii felurite daruri 
Pentru dânsul aduceau. 

Cum ar merge la o nuntă 
(Spun cucernicii Părinţi) 
A trecut din lumea asta 
întovărăşit de Sfinţi. 

Până azi se pomeneşte 
în soborul Sinait 
Despre jertfa cea streină 
A acestui fericit. 

însemnare 

Versurile acestea le-am tâlcuit din 
cartea grecească numită "Limonar" 
care a fost scrisă de Sf. Sofronie 
Patriarhul Ierusalimului şi de Ioan 
Moscul (Eferatas). 

Din ele se vede până unde ajunge 
paza curăţiei şi a credinţei la 
vremuri de primejdie. 

Vremurile de silnicii şi de 
prigoane pot să vie iarăşi asupra 
turmei pravoslavnice, căci lumea de 
azi nu mai poate vedea cu ochi buni 
aşezămintele vechi ale Sfintei 
noastre Biserici. 

Omul modern caută să lepede 
rânduielile cele vechi ca pe nişte 
haine ponosite. Pentru asta se 
pornesc atacuri tot mai dese 
împotriva Legii Sfinte şi împotriva 
celor binecredincioşi. 

Atacurile de astăzi sunt mult mai 
ascunse, dar mâine poimâine se vor 
da la arătare şi va trebui să ne 
apărăm Sfânta Credinţă prin 
mărturisire şi prin sânge. 

Să ţinem sus drapelul şi sfânta 
noastră armă, când va suna vreodată 
semnalul de alarmă! Să jertfim toate 



pentru a ne păzi sufletul curat şi 
credinţa nestrămutată. 

Mai bine să murim în strâmtoarea 
boalei, în necazul sărăciei şi în 
sâlnicia ascultării din Mănăstire, 
decât să fim ademeniţi de cei 
înşelători şi de patimi vătămătoare 
de suflet! 

De mii de ori suntem mai fericiţi 
cu sărăcia noastră între streini, decât 
cu răsfăţul celor urători de creştini! 

De este cu putinţă, s-ar cuveni ca 
să sărutăm în fiecare ceas pământul 
acesta blagoslovit (care ne este 
liman de scăpare) şi să mulţumim 
lui Dumnezeu cu lacrimi că: "din 
foc şi din apă ne-au scos pre noi 
întru repaus". 

Am pierdut Ţara Românească, 
dar ne aşteaptă în ceruri patria cea 
veşnică! 

Am pierdut poate şi avere şi 
rudenii, dar ceea ce este mai scump 
decât toate, adică Sfânta noastră 
Credinţă, pe aceasta noi o avem 
întreagă (din mila lui Dumnezeu). 

Să o păzim deci până la urmă 
întreagă şi neprihănită şi Dumnezeu 
ne va păzi de toate primejdiile 
războiului văzut şi a celui nevăzut. 

Să ascultăm cuvintele sfântului 
Apostol Pavel care strigă: "Nu vă 
plecaţi grumaii sub jug străin cu 
necredincioşii, că ce legătură poate 
avea dreptatea cu fărădelegea, sau ce 
împărtăşire are lumina cu 
întunericul? Sau ce unire are Hristos 
cu Veliar, sau ce tovărăşie poate fi 
între un credincios şi un 
necredincios? Sau ce legătură poate 
fi între Biserica lui Dumnezeu şi 
între idoli? Căci voi sunteţi Biserica 
lui Dumnezeu celui viu, de aceea 
ieşiţi din mijlocul lor şi vă osebiţi, 
zice Domnul." 

Pe noi ne-a scos Dumnezeu din 
calea năvodului roşu, deci să nu ne 
încurcăm în aţele lui care au ajuns 
până aici, ci să păzim comoara 
strămoşească, căci zice Sf. Apostol 
şi Evanghelist Ioan: "Biruinţa 
aceasta care a biruit lumea este 
CREDINŢA VOASTRĂ". 

CÂNTECUL LUI MANASIS, SAU 
TRESĂRIRILE DUHULUI MEU 

(Stihuri de umilinţă 
alcătuite pe glas-8-lea) 

Oarecum Manasi plângând 

Au aflat milă pe pământ, 

Iară eu mai rău ca dânsul abătându-mă 

Ce voi face Doamne, neplângându-ă? 

Cum se scurge viaţa mea 
Ca o apă spre valea ta, 
Lăcrămează şi suspină, suflete al meu, 
Ca să-şi facă milă Bunul Dumnezeu. 

îndelung răbdătorule 

Şi atot văzătorule 

Dăruieşte-mi pomenirea numelui Tău Sfânt 

Ca să-mi fie hrană dulce pe pământ. 

Prea curată Stăpâna mea 
Ca o piatră mi-i inima; 
Domoleşte şi sfărâmă nesimţirea ei 
Şi cu râu de lacrimi scaldă ochii mei! 

Paradisul te-a odrăslit, 

Iar Golgota te-a proslăvit 

Căci prin rodul tău ne-ntoarcem iarăşi în Eden 

Şi nebiruită armă te avem. 

Pocăinţă ne-ai învăţat 
Şi pe Miel mi L-ai arătat 
Botezându-L, Prooroace, astăzi în Iordan, 
Al Treimei martor şi viteaz oştean. 

Pre Apostoli I-ai poslăvit 

Pre Ierarhi I-ai împodobit 

Cu mulţimea cea nespusă de nevoitori, 

I-ai făcut cununilor slavei purtători. 

Păzitorul meu sufletesc 

Totdeauna eu te scârbesc, 

Dar mai rabdă stând aproape de fiinţa mea, 

îndreptându-mi paşii cu lumina Ta. 

Al meu suflet prea ticălos 
Depărtându-se de Hristos, 
Ca mormânt îşi are astăzi trupul meu tiran 
Care este slugă la stăpân viclean. 



în deşert eu mi-am cheltuit 

Darul Tău cel nepreţuit 

Şi fiind sărac la suflet în pământ strein 

Mă hrănesc ca porcii din pământ tain. 

Tu văzând neputinţa mea 

Fără vreme nu mă lua 

Ci mai lasă-mă Stăpâne, ca să vieţuiesc 

Rodul pocăinţii să-mi agonisesc! 

De rudenii m-am despărţit 

Dar cu patimi m-am înrudit 

Şi de dragul lor la moarte sufletul mi-am dat 

Pentru care Domnul moarte au răbdat. 

înţelege simţirea mea 

Şi gustând vezi de-a pururea 

Că-ndurat şi bun e Domnul, Unul Dumnezeu 

Hrana mântuirii sufletului meu. 

Nu fi grabnică mintea mea 

Prin cuvinte a defăima, 

Iar auzul meu ia seama nu primi uşor 

Cuvântarea celui rău defăimător. 

Ochii mei cei iscoditori 
Şi de lume prea iubitori 
îndreptaţi-vă privirea tainic cugetând 
La judeţul groaznic cum vei sta la rând. 

Gura mea dulce glăsuieşti 

Noutăţi şi vorbiri lumeşti 

Dar cuvinte din Scriptură s-ar cădea să spui 

Dintru care creşte roadă Duhului. 

Pentru ce oare te-ai rătăcit 

Şi din inimă te-ai ferit; 

Umilinţa mea cea dulce, nu mă părăsi 

Ci să-mi fi tovarăş până voi muri. 

Duhul meu cel prea umilit 
Mânecând către cel Dorit 
Cere astăzi mângâiere neputând răbda 
Trupul de ţărână cu robia ta. 

Fă-mă Doamne, duhovnicesc 
Căci, nimic, iată nu sporesc 
în această lume plină de deşertăciuni 
Fără de a minţii sfinte Rugăciuni. 

Eu fiind rece şi pustiu 

Către Tine, Stăpâne, viu; 

Tu mă-nvaţă Rugăciunea cum s-o uneltesc 

Şi cu ochii minţii cum să te privesc. 

Cugetând suflete al meu 
La puterea lui Dumnezeu 
Pretutindenea de faţă, pururea să-L vezi 
Şi adevărata cale să urmezi. 

Deci să ştii şi aceasta iar 

Că spionul lui Veliar 

Te pândeşte pregătindu-ţi zapisul viclean 

Ca s-aducă pâră ţie la Divan. 

Azi purtând trup pătimaş 

Am scăpat la al Tău Lăcaş 

Fă-mă vrednic pân-la moarte ca să pătimesc, 

Crezul pravoslavnic să-1 mărturisesc. 



Sângele care oarecând 

întru pofte era fierbând 

Să se verse pentru Tine, Doamne Savaot, 

Aducându-Ţi jertfa arderii de tot. 

Scoală-te suflete de jos 
Şi te va lumina Hristos, 
Aducându-Ţi ale tale fapte sufleteşti 
Căci Icoană Sfântă a Treimei eşti. 

Iată Doamne, fiind eu, port 
Trupul meu cel cu suflet mort; 
Risipeşte-mi nesimţirea care m-a cuprins 
Şi-mi aprinde candela sufletului stins. 

Până când intru în mormânt 
încălzeşte cu darul Sfânt 
Şi ridică din Ţărână pe Icoana Ta 
Ca să-Ţi cânte lauda cea de-a pururea! 



CUGETĂRI SMERITE 

I. TREZIREA SUFLETULUI 

Suflete al meu smerit 
Pentru orice dăruiri, 
Domnului mai înainte 
Să-i aducem mulţumiri. 

El pe inimă o mişcă 
Celui binefăcător; 
De la Domnul izvoreşte 
Orice semne de-ajutor! 

De lucrezi ceva bine, 
nu te înălţa în gând, 
Că nu este bunătate, 
fără darul Lui cel Sfânt! 

Iar de vezi pe cei potrivnici, 
că dau dosul ruşinaţi, 
Nu te semeţi degeaba, 
că de sus au fost mânaţi! 

Totdeauna la culcare 
"Slavă dă lui Dumnezeu" 
Să ajungi sfârşitul zilei, 
izbăvindu-te de rău! 



Când te scoli dă slavă iarăşi 
Că din mila Lui cerească 
Nu te-a osândit pierzării, 
Ci ţi-a dăruit sculare. 

Când te-apuci de Rugăciune 
Cere mai întâi de Sus 
Ca să-ţi dea trezirea minţii 
Domnul nostru Iisus! 

La mâncare zi cu duhul: 
Mulţumesc Ceresc Părinte 
Pentru apa cu văzduhul 
Şi aceste daruri sfinte! 

Dacă eşti lovit de boală, 
cugetă că orice leac 
Nu te-ajută, fără darul, 
Doctorului Sfânt din veac. 

II VEŞNICIA SUFLETULUI 

Suflete, scânteie sfântă 
A soarelui celui gândit, 
Odor nepreţuit al lumii 
Şi îngerilor preacinstit. 

Eşti duh din Duhul cel de viaţă 
Suflat de Unul Dumnezeu 
Şi rânduit să fii de-a pururi 
Cu Dânsul, suflete al meu. 



Făptura toată cea văzută şi 
Raiul cu podoaba sa 
Au fost gătite pentru tine, 
o, suflete, viaţa mea! 

De-aş fi lipsit de toate-n lume, 
nimica nu voi pierde eu, 
Căci toate nu-s aşa de scumpe, 
ca tine, suflete al meu. 

Dar (vai) lipsindu-mă de tine, 
atuncea toate le-am pierdut 
Şi slava cea gătită-n ceruri, 
şi orice bine am avut. 

Răscumpărat de la osândă 
Cu sângele dumnezeiesc, 
Tu eşti chemat să fii mireasă, 
A "Mirelui celui Ceresc"! 

Cu amanetul cel de taină 
încredinţat de la Botez, 
Vei fi chemat în ziua "Nunţii" 
La El să te înfăţişezi! 

Păzeşte mai ales credinţa 
Cu tainele ce are ea, 
Cercându-ţi zilnic conştiinţa 
Să nu te mustre cu ceva! 

Va trece cerul şi pământul, 
iar tu vei rămânea mereu, 
Căci eşti cu darul nemuririi, 
smerite suflete al meu! 

III. PE DRUMUL CRUCII 

Doamne, când mă gândesc în urmă 
La trecutul vieţii mele, 
Văd că nimeni dintre oameni 
Nu m-a întrecut în rele! 

Iar pe darurile Tale 
Când le socotesc mai bine 
Văd că Tu pe nimeni altul 
Nu l-ai miluit ca mine! 

După socoteala asta, 
ar urma să iau ca plată: 
Cea mai groaznică pedeapsă, 
care s-a văzut vreodată! 

însă Tu prea Milostive, 
mă aştepţi răbdând mereu 
Patimile urâcioase 
ale sufletului meu! 

îndelunga Ta răbdare 

îmi aduce umilinţă, 

Căci aştepţi să fac vreo roadă 

vrednică de pocăinţă. 

Nu m-a înghiţit pământul, 
Nici cu foc nu m-a pierdut, 
Dând soroc la ispăşire 
Trupul celui de lut. 

Doamne, mai aşteaptă Doamne, 
în mormânt să nu arunci 
Viaţa cea nepocăită, 
Nici la veşnicele munci! 

După cum la Iezechia 
Anii vieţii i-ai sporit 
Şi pe Manasi de muncă 
Minunat l-ai izbăvit. 

Varsă şi spre mine mila, 
Dumnezeul meu Prea Sfânt, 
Ca să Te slăvesc de-a pururi 
şi dincolo de mormânt. 



IV. PE DRUMUL CRUCII 

MELE 

De ce te tulburi duhul meu 
Şi mai ai a te mâhni? 
Nădăjduieşte-n Dumnezeu, 
La El mă voi mărturisi. 

Te-ai depărtat de faţa Lui, 
Dar El te cheamă aşteptând 
Să vii în casa Tatălui 
Pe drumul Crucii apucând. 

De ce rămâi pe gânduri laş, 
nu ştii pe unde s-a oprit? 
întreabă astăzi pe sutaş 
şi el va spune negreşit! 

Opritu-s-a de-atâtea ori, 
de câte ceasuri sunt în zi 
Să vadă cari următori, 
pe drumul Crucii vor veni. 

Apoi văzând că nu mai vii, 
Te-a aşteptat pe Cruce, sus, 
Dar (zăbovind tu) jidovii 
oţet şi fiere l-au adus! 

Pe stânca Sfântului Calvar 
Aşteaptă tainic El, mereu, 
Şi iarăşi (ca şi la Tâlhar) 
Ţi-ar zice, suflete al meu: 

Tu stai la foc acum cu Petru, 
Şi când te-ntreabă cine eşti, 
Te prinde frica de "Sinedru" 
Şi pe Stăpân tăgăduieşti! 

De nu tăgăduieşti cu graiul, 
tăgăduieşti prin fapta rea 
Căci după cum îţi este traiul, 
aşa va fi credinţa ta! 

Deci ieşi din curtea răsfăţării 
şi plângi ca Petru cu amar 
Ca Dumnezeul îndurării 
să-ti înnoiască sfântul dar! 



CRUCEA VIEŢI 
OMENEŞTI 



(alegorie) 



altă variantă 



Un creştin odinioară 
Tot se căina mereu: 
Grea mai este crucea asta 
Ce mi-a dat-o Dumnezeu! 

Cum o dau nu-mi merge bine, 
De necazuri nu mai scap, 
Şi muncesc din greu ca boul 
Până cad lângă "proţap"! 

Iară alţii sunt mai leneşi 
Şi trăiesc mai în belşug, 
Numai mie (vorba ceia) 
"Boii nu-mi mai rag la jug"! 

Şi ofta creştinul nostru 
Şi era mereu cârtind: 
Nimeni nu putea odată 
Să-1 audă mulţumind. 

însă cel de sus Părinte 
Care-ajută pe "mişel" 
Căutând din cele Sfinte 
Cercetatu-1-a pe el. 

A trimes la el un înger 
Noaptea când dormea trudit 
Şi luând pe om de mână 
L-a urcat pe deal la Schit. 

Se făcea că este ziua 
Şi erau numai ei doi 
între nişte cruci frumoase 
Felurite, după soi. 

Unele erau de aur 
Altele din fier şi lemn, 
De argint şi de aramă, 
Fiecare cu un semn. 

Zicea îngerul atuncea: 
"Ia-ţi o cruce, care vrei! 
Numai potriveşte-o bine 
Şi te-ntoarce la bordei!" 

Lacom, el apucă-n grabă 
Cea de aur mai întâi, 
începând s-o tăbârcească 
Pe voinici umerii lui. 

De prea multă strălucire 
Nu te poţi uita la ea, 
Dar voind ca s-o ridice, 
Vede că-i nespus de grea. 

Se mai uită, iar încearcă, 
Până ce îşi ia de seamă 
Să-şi aleagă altă Cruce 
Tot frumoasă, de aramă. 

Dar în ciuda lui ş-aceea 
- Pentru dânsul - este grea, 
Cea de marmură mai tare, 
Cea de fier cam tot aşa. 

Lângă ele mai la vale 
Vede sub un copăcel, 
Cruce de stejar uşoară, 
Numai bună pentru el. 

O ridică deci şi pleacă, 
Iară îngerul pe drum 
îl întreabă pentru cruce, 
Dacă-i mulţumit acum. 

"Slavă Domnului, răspunde, 
Tare-s mulţumit de ea, 
Că din toate numai asta 
Este după vlaga mea!" 

îngerul atunci îi zice: 
"Omule nemulţumit! 
Pentru Crucea vieţii tale 
Totdeauna ai cârtit! 

Astăzi te-am adus anume 
Ca să-ţi fie ţie semn 
Ca nici una nu poţi duce, 
Decât crucea cea de lemn. 

Asta este "Crucea Vieţii" 
Dată ţie de când eşti, 
Deci lui Dumnezeu dă slavă 
Şi de-acum să nu cârteşti. 



Cele de metaluri scumpe 
Sunt a oamenilor sfinţi, 
Cari sufăr pân-la sânge, 
întru grele nevoinţi. 

Iară tu cu sărăcia 
Lesne te vei mântui, 
Dacă vei păzi credinţa 
Şi răbdând vei mulţumi!" 



NEVOITORUL 
MÂNDRU 

La un Schit trăia odată 
Un monah nevoitor 
Ce era cu socoteala 
Cam înalt cugetător. 

El fiind la trup mai zdravăn 
Decât fraţii de la Schit 
împlinea şi ascultarea 
Şi canonul îndoit. 

Şaptezeci şi cinci de aţe 
Regulat el învârtea, 
Pe când alţii mai bicisnici 
Nu putea ca el urma. 

Se plângeau de slăbiciune 
Către cel de sus numit, 
Iară el râdea de dânşii 
Socotind că-i pricopsit. 

Dumnezeu prea Milostivul 
N-a lăsat pe robul Său 
Ca să-şi piardă osteneala 
Pentru cugetul cel rău. 

îi arată în uimire 
Pe un înger luminat 
Cu un ciur frumos în mână 
De metanii încărcat. 

"Te făleşti (îi zice dânsul) 
înălţându-te în gând 
Pentru aţele făcute 
Şi te mângâi numărând!? 



Iată ciurul cu metanii 
Pentru fiecare zi!" 
Şi zicând aşa, începe 
îngerul a ciurui. 

După asta îi arată 
Cuvioasului mirat 
Că din ciurul plin de aţe 
Numai trei s-au arătat! 

Şaptezeci şi cinci de aţe 
Iată ce au preţuit, 
Căci la ceruri dintre toate 
Numai trei ţi s-au primit! 

Când începi să faci canonul 
Gândul este adunat, 
Dar trecând puţină vreme 
Te apuci de vânturat. 

Te grijeşti să numeri bine 
Aţele ce mânuieşti, 
Dar cu mintea răspândită 
Ţări şi mări cotrobaeşti! 

Pentru asta din canonul 
Care zilnic ai făcut, 
Trei metanii sunt primite, 
- Cele de la început - ! 

Celelalte sunt pierdute 
Ca şi pulberea în vânt 
Căci în loc să fii la ceruri, 
Mintea zboară pe pământ! 

Nu voieşte Domnul număr 
(adică aţe) 

Dintru cuget răspândit, 
Mult, puţin, El vrea să facem 
Cu trezvire şi smerit! 

Iată cel bolnav (ce zice): 
Trei închinăciuni făcând, 
S-a primit ca împlinire 
A canonului de rând! 

Celuia cu neputinţă 
De nu poate împlini, 
Dar făcând şi el ce poate, 
Dumnezeu îl va primi! 

Iar de are ascultare 
Şi de boală-i chinuit 
Altă jertfă nu se cere 
Decât duhul mulţumit! 
(adică fără cârtire) 

Mulţumirea întru boală 
Este ca un sfânt prinos, 
Mai primit decât canonul 
Celui care-i sănătos! 

Iar suspinul celui trândav 
Este iarăşi mai primit 
Decât multa nevoinţă 
A celui ce s-s mândrit! 

Se pogoară fără roade 
Mândrul cel nevoitor 
Şi ca cedrul se înalţă 
Cel smerit cugetător! 

Să primească fiecare 
Ce-i trimite Dumnezeu 
Şi lucrând după putere 
Umilească-se mereu! 



CANONISIREA 

ÎMPEDECATĂ DE CEI 

ADORMIŢI 

La un Prea Sfinţit Episcop 
Au venit din eparhie 
Plângeri contra unui preot 
Cu năravul de beţie. 

Şi precum aceste plângeri 
Stăruiau necontenit, 
S-a găsit de cuviinţă 
Să-1 oprească de slujit. 

S-a alcătuit scrisoarea 
Spre a lui canonisire, 
Ca prin asta Parohia 
Şi cei mari să aibă ştire. 

Dar când dă să iscălească 
Prea Sfinţitul la sfârşit 
S-a făcut un vuet mare, 
Mii de glasuri s-au pornit. 



"Nu! Nu! Nu! să nu faci asta!" 
Auzit-a din văzduh, 
Şi scăpând din mână pana 
Turburatu-s-a la duh. 

Cugetând puţin, bătrânul 
S-a gândit că-i vreo părere 
Căci îi ţiuie urechea 
Uneori de priveghere. 

Deci apucă iar condeiul 
Ca să facă iscălire, 
Dar în clipa ceia, iarăşi 
Se aude glăsuire! 

"Nu! Nu! Nu! arată-i milă", 
Se aude lămurit, 
Şi de frică- Arhiereul 
S-a lăsat de iscălit. 

Dar venindu-şi iar în fire 
Vrea să termine de scris, 
Socotind aceste glasuri 
Nălucire ca de vis. 

Dar a, treia oară, mâna 
A-nceput a-i tremura 
Căci potopul cel de glasuri 
Mai năvalnic răsuna. 

Aruncând din mână pana 
A lăsat neiscălit 
Şi chemând pe cel cu vina 
Cu blândeţe i-a grăit: 

Prea Cucernice Părinte 
Iată am aceste ştiri, 
Adevăr ne scrie lumea, 
Ori sunt goale uneltiri? 

Toate sunt adevărate 
Prea Sfinţitul meu Stăpân 
Mă înşăl cu băutura 
Şi de rău, cu drept mă ţin! 

De la alte patimi grele 
Dumnezeu m-a izbăvit 
Dar năravul băuturii 
Deseori m-a biruit. 



Dar, (îi zice lui Vlădica) 
Slujba cum ţi-o împlineşti? 
Căci de-acuma ai pedeapsă 
Şapte ani să nu slujeşti! 

Prea Sfinţite, eu din ziua 
întru care m-ai sfinţit 
N-a rămas în Parohie 
Nici un om nepomenit. 

Mai cu seamă eu smeritul 
Foarte mult mă sârguiesc 
Ca pe cei trecuţi din viaţă 
Pururea să-i pomenesc. 

Auzind vlădica asta 
A-nţeles cine striga, 
Şi rupând scrisoarea, zice: 
"Mergi la Parohia ta!" 

Eu asemenea persoane 
Nu le pot canonişi 
Căci atunci pe mii de duhuri 
Aş putea nedreptăţi! 

Cei din viaţă cer pedeapsă 
După faptul arătat, 
Iară cei din altă lume 
Solitor te-au câştigat! 

Am aice zeci de plângeri 
Scrise doar ca să te cert, 
Dar în ceruri, mii de glasuri, 
Strigă astăzi să te iert! 

Mergi la Slujba ta în pace 
Dar să nu mai faci sminteli, 
Şi să nu mă uiţi pe mine 
La a slujbei rânduieli! 

Pentru că unele persoane doresc 
să mă viziteze la schit, iar unele 
doresc să mă vadă iarăşi prin 
cetate umblând, pentru asta am 
scris rândurile cari urmează, ca 
un răspuns de obşte. 

RĂSPUNS CELOR CARI 
MĂ DORESC 

(Sârguiţi-vă mai mult ca să ne 
putem vedea dincolo de 
mormânt. Căci dacă ne vedem 
acolo, atunci ne vedem 
totdeauna, pe când aicea ne 
întâlnim numai pentru câteva 
clipe). 

Acolo unde nu se află 
Persoane să ne pizmuiască 
Şi nici prieteni ca aicea 
în stare să ne ponegrească, 

Acolo unde apa vieţii 
Avem Iordanul cel de sus 
Şi unde Soarele Dreptăţii 
Ne stă de-a pururi neapus, 

Acolo unde străluceşte 
Lumina feţii lui Hristos 
Şi unde toate sunt curate 
Şi toţi au trup nestricăcios, 

Acolo unde nu sunt pofte 
Şi nici o grijă nu avem 
Şi unde este pomul vieţii, 
în valea Sfântului Eden, 

Acolo-i veşnic primăvară 
Şi oamenii nu flămânzesc 
Ci cu dulceaţă negrăită 
De-a pururea se veslesc. 

Călduri şi friguri nu se află 
Şi nici curenţi să ne topească, 
Iar scnipile şi cu ţânţarii 
Acolo n-au să ne găsească. 



IN PATRIA CEREASCA 

Acolo nu este durere, 
Nici întristare, nici suspin, 
Acolo nu sunt ploi nici nouri, 
Acolo cerul îi senin. 

Acolo "crivăţul" nu suflă 
Şi n-avem teamă de război 
Şi nici o "piatră de sminteală" 
Nu strică pacea dintre noi. 

Acolo, dacă vrei să mergem, 
Vom fi mereu nedespărţiţi, 
Dar pentru asta cere Domnul 
Să fm mai bine pregătiţi: 

Acolo Radioul nu mai urlă 
Şi oamenii nu se sfădesc, 
Iar cei care aruncă pietre 
Acolo nu se pomenesc. 

Să fim streini de "duhul lumii", 
Să fim ca morţi pentru Hristos, 
Să nu iubim cele deşarte 
Din câte sunt aicea, jos. 

Să cugetăm mereu la moarte 
Purtându-ne cu chip smerit, 
Şi să iertăm, fără zăbavă, 
Pe fraţii cari ne-au greşit. 

Să nu vorbim de rău pe altul 
Şi nicidecum să defăimăm, 
Iar când ne vor veni necazuri, 
Cu mulţumire să răbdăm. 

Precum aleargă căprioara, 
Grăbindu-se către izvor, 
Aşa să alergăm spre Domnul, 
înaripaţi cu sfântul dor. 

Când trupul se slăbănogeşte, 
Cu duhul să ne întărim, 
Căci numai duhul va să meargă 
Acolo unde năzuim. 

Acolo este "ţara noastră", 
Spre dânsa să ne sârguim, 
Acolo unde nu sunt piedici 
La "Noul Ierusalim"! 



FĂCLIA DRAGOSTEI 
DUHOVNICEŞTI 

Un monah din vremea veche 
Dintre cei mai râvnitori 
Nu voia să pomenească 
Pe părinţi, fraţi şi surori. 

Şi era la mănăstire 
Lege pentru Slujitor 
Ca să pomenească zilnic 
Pe monahi cu neamul lor. 

"Am murit despre rudenii"! 
Răspundea adesea ori, 
Când cereau la el pomelnic 
Cuvioşii slujitori. 

"De-aş putea să-mi văd de mine, 
Pentru alţii nu mă rog, 
Doar n-am pus eu pentru alţii 
Perii capului zălog"! 

După regula din Lavră, 
I-a venit şi lui soroc 
Ca să meargă de-ascultare 
într-o vară la metoc. 

Deci fiind pe înserate, 
S-a oprit în drumul său 
La lăcaşul unui Dascăl 
Temător de Dumnezeu. 

Ospătându-1 cei de casă 
L-au culcat în patul lor 
Iară ei se grămădiră 
După sobă pe cuptor. 

Dar între streini, Monahul 
- Nefiind obişnuit - 
De ruşine şi de grijă 
Toată noaptea n-a dormit. 

Cum era la miezul nopţii 
Cuviosul nedormind, 
A văzut din dosul sobei 
Flacără de foc ieşind! 

La un ceas şi jumătate 
Limba cea de foc s-a stins 
Dar trecând puţină vreme, 
Mai puternic s-a aprins. 

Se părea că ard în sfeşnic 
(După cum a presupus) 
Trei făclii prea minunate 
înăltându-se în sus. 



Cunoscut-au deci Monahul 
Că de sus a fost un semn: 
Către rugăciunea Milii 
Dumnzeu i-a dat îndemn! 



Liturghiile de-a rândul 
Pentru dânsul se făceau 
Şi părinţii de la slujbă 
Tare mult îl fericeau! 



Luminăţia aceea 
Până-n zori s-a arătat 
Şi de asta cuviosul 
Foarte mult s-a minunat. 

Dimineaţa, iscodit-a 
Deosebit de la ei 
Pentru slujba mânecării 
Cum o fac de obicei. 

Drept să-ţi spun (a zis bărbatul) 
M-am obişnuit de mic, 
Să mă scol la miezul nopţii 
împlinind al meu tipic! 

- Dar să-mi spui (îi zice Ava) 
în ce chip te rogi atunci! 

- Nu cer alta decât singur 
Să mă izbăvesc de munci! 

întrebând apoi femeia 
Despre rânduiala ei, 
Eu, Părinte, zive dânsa, 
Am aşa un obicei: 

Când se linişteşte soţul 
După ora de canon, 
Mă ridic pe nesimţite 
Şi mă vâr într-un cotlon. 

Stau acolo ghemuit 
Şi mă rog şi eu încet 
Pentru soţul meu, pe urmă 
Pentru mine şi băiet. 

Auzind aceasta Ava 
Pe deplin a priceput 
Că făclii erau acelea 
Care tainic s-au văzut. 

Şi era mereu cu gândul 
La acele trei făclii 
Cari se vedeau spre ceruri 
Străbătând prin bagdadii! 



Deci din ziua ceea dânsul 
Pomenea şi morţi şi vii, 
Căci voia şi el s-aprindă 
"Ale Dragostei Făclii"! 



JERTFA CEA CU 
PĂCAT 

Un călugăr de la Neamţu 
Foarte osârduitor 
Ce era cu pildă vie 
Pentru toţi cei din sobor, 

Avea multă sârguinţă 
Şi plătea la Leturghii 
într-u sfânta pomenire 
Pentru morţi şi pentru vii. 

Şi din râvna lui cea mare 
Ca să poată pomeni 
Se zbătea pentru parale 
Să le poată sclipui. 

Casa lui şi cu grădina 
O dădea la chiriaşi, 
La boierii cari vara 
Regulat veneau din Iaşi. 

Au venit întâi mai simplu, 
Arătându-se retraşi, 
Dar pe urmă ei făcură 
Casa lui ca la oraş. 

Au adus cu ei cucoane 
Şi copii gălăgioşi, 
Mandoline, gramofoane, 
Să petreacă sănătoşi. 

Ca să facă observaţii 
Cuviosul nu putea, 
Căci boierii plăteau bine, 
Şi mai mult decât cerea! 



Mai ales la "Panahidă" 
Foarte darnic mai era 
Şi la zilele acelea 
Praznic pentru toţi făcea. 

Dar odată-n Postul Mare 
S-a făcut celui numit 

descoperire sfântă 
De un frate adormit. 

1 s-a arătat acela 
Care mult se pomenea 

Şi privind la dânsul aspru, 
Mortul a grăit aşa: 

Nu mai face pomenire 
Frăţiorul meu iubit, 
Căci ca fumul mă îneacă 
Cele ce mi-ai dăruit! 

Jertfa ta de la chirie 
Nu mai este de folos 
Ci mai mult mă chinuieşte 
Ca un fum cu greu miros! 

Când se urcă plin de daruri 
îngerul de jos la ceriu, 
Se aude cum răsună 
Muzică de la boieri. 

într-o clipă se preface 
Milostenia în scrum 
Şi se face o putoare 
Şi un negru nor de fum! 

Lasă-mă de-acum în pace, 
Plata de la marţafoi 
Nu aduce procopseală 
Nici la tine, nici la noi! 

Rugăciunea ta şi pacea 
Ce aveai la început 
Ne era un dar şi nouă 
Decât toate mai plăcut. 

Căci făcându-ţi ascultarea, 
Preotul ne pomenea 
Şi era mai mare plată 
Decât din chiria ta. 

Ţi-ai vândut Părinte pacea 
Pentru banii de haram 
Şi aduci rod din păcate 
Ca şi Eva lui Adam! 

Nu te saturi de-acuma 
Nici pentru comândul tău, 
Căci făcându-ţi ascultarea 
Are grijă Dumnezeu! 

Mulţi Monahi îşi fac pricină 
Adunând pentru comand 
Şi cu asta ei încalcă 
îngerescul legământ ... 

Sărăcia cea de voie 
Pentru cinul îngeresc 
Este bogăţia sfântă 
Din prinosul sufletesc. 



Voi, această sărăcie, 
Frate, aţi făgăduit 
Şi comânduri nu vă cere 
Ca la cel căsătorit! 



(CUGETARE UMILITA) 
RUGĂCIUNE 

Miluieşte-mă Stăpâne, 
După mare mila Ta 
Şi mă spală cu-ndurare 
De fărădelegea mea! 

Eu cunosc fărădelegea 
Şi păcatul mi-i ştiut, 
Căci întru fărădelege 
Şi-n păcate m-am născut. 

Bunătăţile din lume 
Sus la cer nu trebuiesc 
Tu vrei "inimă smerită" 
De la neamul omenesc. 



Jertfa cea bine primită 
Este "duhul umilit" 
Şi cu "inima înfrântă", 
După cum cântă David. 

Darul Tău binevoieşte 
întru oamenii smeriţi 
Şi din rândul lor îţi place 
Să alegi pe cei "sfinţiţi". 

Mântuirea sufletească 
Tu voeşti a se lucra 
Cu necaz şi suferinţă, 
"Jugul nostru": Crucea Ta! 

Iar prinosul cel de lacrimi 
Şi sudoarea se socot, 
întru cel de sus jertfelnic 
Ca o "ardere de tot". 



SPRE PATRIA CEREASCA 



Descoperirea pe care a avut-o fericita Monica, mama Sf. Augustin, în portul Ostie, aproape de Roma 
(aceasta a avut loc într-o noapte când poposeau la liman, la întoarcerea lor spre pământul scump al patriei). 
Fericitul Augustin s-a născut în orăşelul Tagast, din Africa. A fost cel mai strălucit dascăl al creştinătăţii 
din Apus (atunci când Biserica Romei era pravoslavnică). A trăit cam în aceiaşi vreme când în Răsărit 
străluceau Sfinţii Trei Ierarhi: Vasile, Grigore şi Ioan Gură de Aur. în tinereţea lui, fericitul Augustin a trăit 
în destrăbălare şi fiind încă nebotezat, s-a rătăcit în eresul Maniheilor. Fericita Monica se ruga ziua şi 
noaptea pentru el şi mai ales se frângea inima ei, când se gândea că ea va merge la fericire şi fiul ei nu va fi 
împreună. 

în durerea ei nemărginită, a rugat într-o zi pe un episcop ca să deschidă vorba cu fiul ei, că doar îl va 
convinge să lase rătăcirea. 

Dar Episcopul n-a îndrăznit să intre în vorbă cu fiul ei, care covârşea pe toţi cu talentul lui de retor şi cu 
învăţătura lui. 

Atunci fericita Monica a început să roage pe Episcop cu mai multă stăruinţă, vărsând pâraie de lacrimi la 
picioarele lui. Atunci, el a liniştit-o, zicându-i cu bunătate: - Hai, lasă-mă femeie şi du-te în pace, căci fiul 
acestor lacrimi fierbinţi este cu neputinţă să se piardă! Dar ea fiind tot mai scârbită şi cu îndoială, 
Dumnezeu i-a descoperit într-o noapte că acolo unde va fi ea, va fi şi fiul ei împreună. Şi s-a împlinitt 
făgăduinţa, căci Augustin s-a botezat şi a ajuns unul din apărătorii Ortodoxiei. 

Aici este vestirea pentru mutarea ei în patria cerească, după botezul fericitului Augustin de către Sf. 
Ambrozie, Episcopul Mediolanului (Milanul de astăzi). 

VEDENIA FERICITEI 
MONICA 

La fereastra dinspre mare 
Sub al nopţii cer senin 
Stă cu maică-sa de vorbă 
Fericitul Augustin. 

în convoiul lor spre ţară 
Au venit de la Milan, 
Poposind în vremea nopţii 
La al Romei vechi liman. 

Jos în tihnă lumea doarme, 
Luna sus le stă zâmbind, 
îmbrăcând pământ şi mare 
într-o pânză de argint. 

Dar trecând puţină vreme 
Se opresc din vorba lor, 
Căci o tainică uimire 
Le răpeşte mintea-n zbor. 

Augustine prea iubite, 
Dumnezeu m-a prevestit 
Că, în drumul vieţii mele, 
Mă apropii de sfârşit. 

în tăcerea cea adâncă 
Ochii lor acum privesc 
Spre lumina veşniciei 
De la Tronul cel ceresc. 

Multă vreme nici o vorbă 
Nu rosteşte gura lor; 
Nemişcaţi rămân, avându-şi 
Chipul tainic, visător. 

Sub ninsoarea de lumina, 
Augustin şi maica lui, 
- în uimirea lor cea sfântă - 
Par a fi nişte statui. 

Când îşi vin apoi în fire, 
Pogorându-şi ochii grei, 
Cu emoţie, Monica 
Zice către fiul ei: 



Nu mă turbur pentru asta, 
Căci dorinţa ce mi-a fost 
Am văzut-o împlinită, 
Traiul nu-mi mai are rost. 

Duhul meu va merge -n pace 
Către veşnicul lăcaş, 
Neavând de-acuma grijă 
Pentru scumpul meu urmaş. 

Viaţa mea a fost legată 
Numai de un singur dor: 
SĂ TE VĂD CREŞTIN PE TINE 
ŞI CREŞTIN DREPT SLĂVITOR! 

Mila cea dumnezeească 
Către noi s-a revărsat 
Şi pe mine cea smerită 
Negrăit m-a mângâiat. 

în pământul ţării noastre 
Nu mai calcă pasul meu, 
Căci aşa a fost poruncă 
De la bunul Dumnezeu. 

Mergeţi numai voi cu pace 
Şi vă las ca legământ 
"Trupul meu să se îngroape 
în acest strein pământ!" 

A rămas puţin pe gânduri 
Dascălul bisericesc, 
Cugetând la vorba maicii 
Cea cu ton proorocesc. 

într-o clipă tot trecutul 
îmbunătăţit al ei 
I-a venit atunci în minte, 
Cu lucire de scântei. 

Cumpănindu-i profeţia 
Cu prea vrednicul ei trai 
El văzu atunci cu duhul 
Fericirea ei din rai. 

Şi de-atuncea înainte 
Cunoscut-au pe deplin: 
Că-i feciorul unei Sfinte 
FERICITUL AUGUSTIN. 



RĂSPLATA LĂCOMIEI 

(Pilde din viaţa păsărilor) 

O păsărică din pustie 
Cu pene galbene verzui, 
Avea sălaşul lângă mine 
în care ea creştea doi pui. 

Din zori pleca sărmana mamă 
S-adune hrană pentru pui: 
Bondari din cei mai cruzi şi muşte, 
Seminţe moi şi viermişori. 

Odată cum şedeam afară 
O văd luptându-se vânjos 
Să rupă-n două (pentru masă) 
Un pui de şarpe veninos. 

în vremea când lovea cu ciocul 
Sărmana nici n-a observat 
Că şarpele ca răzbunare, 
Otrava morţii i-a lăsat. 

Mergând din nou la vânătoare 
Ea n-a mai dat pe la cămin, 
Căci i-a venit în cale moartea 
Lucrând a şapelui venin. 

Zadarnic strigă azi orfanii 
Cerând cu jale ajutor, 
Dar maica nu se mai iveşte 
Şi cine are grija lor? 

îmi plânge inima de milă 
Cum mor acum vecinii mei, 
Aş vrea să le ajut cu hrană 
Dar nu mă pot sui la ei. 

O, câte suflete creştine 
Nu sunt asemenea ca ei: 
Nemângâiaţi duhovniceşte 
Din cauza celor "mişei"! 

De câte ori cinstiţii "Dascăli" 
- (Ce sunt ca maica la norod) - 
Se otrăvesc cu "moda nouă" 
întinsă azi ca un năvod! 

Aşteaptă de la ei povaţă 
Săraca lume în zadar, 
Căci ei sunt morţi Duhovniceşte, 
La cine să mai afli "dar"? 

Mai sunt apoi părinţi cu râvnă 
Prea mare pentru fiii lor: 
Şi strâng din rodul nedreptăţii 
Prin care sufleteşte mor. 

Dim strâmba lor agoniseală 
Nici nu se procopsesc; 
Că cele ce se sting cu patimi 
Cu patima se irosesc! 



TURTUREA DE LA 
IORDAN 

O turturea amărâtă 
Din lunca Sfântului Iordan 
O văd umblând în valea asta 
Să-şi caute (gândesc) liman. 

De ce, sărmană păsărică 
Nu stai în luncă, la copaci, 
Aici nu ai deloc verdeaţă 
Şi vulturii sunt mai rapaci. 

întoarce-te la vale iarăşi 
Şi stai aproape de Iordan 
Acolo unde ai tovarăşi: 
La Schitul Sfântului Ioan! 

Pentru mine veselie 
Nu mai este până mor 
Căci mi-a omorât perechea 
Nemilosul vânător! 

Mângâierea mea e plânsul 
Şi doresc mereu să fiu 
Unde nu este verdeaţă, 
Unde-i jale şi pustiu! 

Cât erau la Schit copacii 
Mai aflam acolo dos 
Când ne speriau din luncă 
Cei cu pocnet fioros. 



Când s-a pustiit pădurea 
Şi grădina s-a uscat 
Surioarele din vale 
Foarte s-au împuţinat. 

Iar pe soţul meu odată 
Cum şedea lângă Iordan 
L-a lovit în cap cu "pocnet" 
Vânătorul cel tiran. 

Eu fiind de ceea parte 
L-am văzut cum a căzut 
Şi de-atuncea în durere 
Viaţa mi s-a prefăcut! 

însemnare 

în câteva rânduri am văzut o 
turturică (din care nu se află în 
altă parte decât în lunca 
Iordanului) care tânjea mereu pe 
valea asta. La urmă s-a aşezat pe 
stânca din faţa peşterii mele şi 
mă privea cu jale, parcă mi-ar fi 
spus durerea ei. Căci este lucru 
cunoscut de toţi că turturica 
dacă-şi pierde soţul, cu altul nu 
se mai însoţeşte şi nu încetează a 
jeli până ce moare. De durere ea 
aleargă stingheră numai pe locuri 
pustii şi nu mai vrea să vadă 
verdeaţă, nici apă şi nici nu vrea 
să audă cântecul celorlalte 
păsărele. De aceea Sfinţii Părinţi 
aseamănă viaţa călugărească cu 
văduvia turturelei. Şi precum 
turturica nu încetează a jeli 
perechea pierdută până la moarte, 
tot aşa monahul poartă doliul 
pocăinţii, jelind pentru "Mirele 
cel din Cer", care s-a jertfit 
pentru noi, şi nimic din lumea 
aceasta nu veseleşte pe monahul 
râvnitor. 



INTRU SLAVA 
ZIDITORULUI 



O, mare eşti Tu, Doamne! 
Se miră ochii mei 
De firea cea văzută 
Cu armonia ei! 

Pe cele trecătoare 
Aşa le-mpodobeşti! 
Dar cât mai minunate 
Vor fi cele cereşti! 

De-ar înţelege mintea 
Podoaba cea de sus, 
Te-ar pomeni de-a pururi, 
Stăpânul meu - Iisus. 

Atunci dulceaţa lumii 
De tot am defăima 
Şi raza Ta cea Sfântă 
Mereu ne-ar desfăta. 

Dar mintea cea greoaie 
Atârnă spre pământ, 
împiedicând pe suflet 
Din Sfântul său avânt. 

Pornirea pătimaşă 
A trupului de lut 
Adesea ne desparte 
De Cel ce ne-a făcut. 

înaripează, Doamne 
Gândirea mea spre cer 
Şi-mi uşurează trupul 
Cu sufletul stingher! 



DE ZIUA 

"ANULUI NOU" 

S-a dus un an de zile 
Greoi, spre "asfinţit" 
Cu năzuinţi deşarte 
Şi rost neîmplinit. 

îşi ia acuma rândul 
Un altul mai vioi, 
Ce dă la toţi cuvântul 
Să-i scape de nevoi. 

Şi lumea veşnic vede 

- Cu gând neîndoit - 
Că orice înnoire 

îi semn de procopsit. 

Şi - doară - are pildă: 
Din viaţa cu progres 
Cu ce amar de roadă 

- La urmă - s-a ales? 

Prin duhul "înnoirii" 
Se vede arătat 
Că viaţa omenirii 
Mai rău s-a destrămat. 

Deşi - la arătare - 
înaintăm vioi, 
Dar sufleteşte mergem 
Ca racul, înapoi. 

Zburăm după "himere" 
Ca vântul în văzduh 
Şi văruim mormântul 
Ca viata "fără duh". 



DE SFÂNTA NAŞTERE 

O, Soare, al Dreptăţii 
Arată-mi raza Ta 
Şi dintru nesimţire 
Ridică viaţa mea! 

Tu, Cel născut, cu trupul, 
Ca om, la Bethleem, 
Calăuzeşte-mi paşii, 
Spre veşnicul Eden! 

înviorează, Doamne, 
Pe cel slăbănogit, 
Uitând fărădelegea 
Celui ce Ţi-a greşit! 

Ridică-mi, Doamne, gândul 
Din veacul trecător 
Şi-mi potoleşte vântul, 
Scoţându-mă din "nor"! 

învaţă-mă să caut 
Spre veşnicul senin 
La care nu-i durere, 
Nici scârbă, nici suspin! 



Cu dragoste cerească 
Aprinde-mă mereu, 
Stăpâne Milostive 
Şi Dumnezeul meu! 

Pe Tronul Sfintei Slave 
Cu trupul azi şezând 
Arată, Doamne, milă 
Spre cei de pe pământ! 



DIN LUMEA 
"FIILOR PIERDUŢI" 

5 

(Versuri cari zugrăvesc 

drama sufletului omenesc, 

care se repetă mereu în lumea 

aceasta. Ele au ca punct de 

plecare pilda "Fiului Pierdut" 

din Sf. Evanghelie) 

PROLOG 

Ca să fie înţeleasă 
Versuirea care scriu, 
Dau o mică desluşire 
Despre "Rătăcitul fiu". 

în călătoria vieţii 
Două drumuri s-au deschis, 
Unul duce spre Gheenă 
Altul, către "Paradis". 

Primul este lat şi neted 
Şi prea lesne de umblat, 
Cel de-al doilea, cu piedici 
Şi cu totul strâmtorat. 

De asemenea la oameni 
Două cete se vădesc: 
Unii înmulţesc "Talanţii", 
Alţii "rău îi cheltuiesc". 

Sunt - adică - credincioşii 
Cei cu trai neprihănit, 
Şi pe urmă sunt "pierduţii", 
Cei cu duhul răzvrătit. 

Cei dintâi urmează drumul 
Cel plăcut lui Dumnezeu, 
Cei din urmă sunt "mezinii", 
Cari se abat mereu. 



Deci prin "sita cunoştinţii", 
Oamenii fiind cernuţi, 
Unii se găsesc "acasă", 
Alţii însă sunt "pierduţi". 



GRAIURI PROFETICE 

(Culese din hrisoave greceşti) 

La anii veacului din urmă, 
Păstorii cei duhovniceşti 
Se vor abate de la turmă 
Urmând curentele lumeşti. 

Păşi-vor ei pe calea strâmbă, 
Lăsându-şi drumul părintesc 
Şi vor cânta la oi din "drâmbă", 
Iar nu din "fluier păstoresc". 

Vor face focul cu "progresul" 
în "staulul duhovnicesc" 
Şi fumul va sârni eresul 
Rătezului papistăşesc. 

Atuncea lumea cu ştiinţă 
Va face născociri mereu 
Şi nu va fi la ea credinţă 
Nici temere de Dumnezeu! 

Norodul cel cu simplitate 
- De frica veşnicelor munci - 
Va mai păzi cu scumpătate 
Dumnezeieştile porunci. 

Dar vieţuind în neunire 
Şi fără povăţuitori, 
Vor fi urâţi de stăpânire 
Şi mulţi vor sta prin închisori. 

Acei cu râvnă mai fierbinte 
La fapta bună şi smeriţi, 
Vor fi ca cei ieşiţi din minte 
De toată lumea socotiţi. 

înţelepciunea omenească 
Va face idoli pe pământ 
Şi lumea vrea să folosească 
Desmăţul ca aşezământ. 

Vor tunde bărbile şi părul 
Şi hainele vor reteza, 
Iar legile cu adevărul 
La modă toate vor scurta. 

La tineri nu va fi ruşine 
Şi nici iubire între fraţi, 
Iar moda va târâ cu sine 
Pe oamenii destrăbălaţi. 

Atuncea Dumnezeu, cu greaţă 
Va căuta spre pământeni 
Şi-i va lipsi pe mulţi de viaţă 
Ca oarecând pe "sodomeni". 

Pământul îşi va pierde mana 
Şi munca nu va fi cu spor, 
Că mulţi vor crede pe "Satana" 
Tovarăş slobozirii lor! 

Atuncea lumea va să fiarbă 
Ca un cazan la "pirostea" 
- Aprinsă de mânie oarbă - 
Şi pacea ei se va lua. 

Războaie mari, înfricoşate, 
Se vor ţine aproape lanţ 
Dar mai grozav va fi ca toate 
A "celor şapte din Bizanţ"! 

Noroadele civilizate 

Când mai vârtos vor prospera, 

Ca fiarele înfometate 

Cu dinţii se vor sfâşia. 

Vor face "care" zburătoare 
Iar coada lor de scorpion 
Va face iarăşi tulburare 
Ca turnul de la Babilon. 

Atunci va fi ca armătură 
Balauri groaznici de metal, 
împrăştiind pârjol din gură 
Şi fumuri cu venin mortal. 

La vii abia a treia parte 
Din toată lumea va scăpa, 
Iar restul se va da la moarte, 
Apoi războiul va-nceta! 



Căci înger va veni din ceruri, 
Strigând cu glas înfricoşat 
Să pună capăt la măceluri 
Puterile din Ţarigrad. 

Acolo îngerii vor pune 
Pe tronul bizantin un sfânt 
Şi paşnic toţi se vor supune, 
Lipsind războiul pe pământ. 

Atunci va fi Ortodoxia 
în toată lumea strălucind 
Şi va să piară duşmănia 
Belşug şi dragoste fiind! 



MIZERIA DIN LUME ŞI 

CHEFUL CELOR CU 
RADIO 

Cinstitele Lăcaşuri 
Acum se pustiesc 
Căci oamenii acuma 
La Radio se silesc. 

în ocna sovietă 
Se chinuiesc mereu 
Acei care din râvnă 
Iubesc pe Dumnezeu! 

Pe front sub mii de gloanţe 
Cad sute de ostaşi, 
Lăsând femei vădane 
Cu bieţii copilaşi. 

Cutremurul pe ostrov 
îl face cimitir, 
Curmând la mii de oameni 
Al vieţuirii fir. 

în schimb auzi la Radio 
Cum cântă măscării 
Şi celor graşi la ceafă 
Le face jucării! 

în casa cea săracă 
La sobă pe cuptor 
Orfanii fără pâine 
îşi plâng pe tatăl lor. 



Copila cea orfană 
Rămasă prin streini, 
Plângând aşteaptă milă 
în poartă la vecini. 

Dar Radioului nu-i pasă, 
El cântă la vecini, 
Făcând pe cei din casă 
La inimă "haini". 

Acel sărac oftează 
Şi nu poate dormi, 
Datornicii cer banii 
Şi nu-i poate plăti! 

în târg pe piatra goală 
Un cerşetor zăcând, 
Zadarnic cere milă 
Cu lacrimi, tremurând. 

în fundul puşcăriei 
Se-nchide pe nedrept 
Creştinul cel cu râvnă, 
Fiind bătut în piept. 

Iar colo lângă groapă, 
Alături de sicriu, 
Amar se tângueşte 
O maică fără fiu! 

La Radio cântă marşuri 
în piaţă la oraş, 
Ducând în nesimţire 
Pe omul pătimaş. 

în patul suferinţii 
Bolnavul cel sărac 
Nu are mângâiere 
De hrană, nici de leac. 

Iar muzica la Radio 
Ca nişte boi răgând, 
Le dă curaj la oameni 
în chefuri petrecând. 

Proptindu-se în cârje, 
Beteagul din război, 
Alunecă şi cade 
Pe stradă în noroi. 

Iar Radio lângă dânsul 
Cântând caraghios, 
îl face să înjure 
Pe cel care 1-a scos. 



Iar când petrec la groapă 
Plângând pe adormit, 
în drumul lor le cântă 
Acum de dăntuit. 



în loc să se grijească 
De pânza pentru vânt, 
Sărmanul om ascultă 
A Radioului cânt! 



Acel robit de patimi 
Căzând din darul sfânt 
Nu află astăzi sprijin 
La cei de pe pământ! 

Iar Radioul dănţuieşte 
Acum la mănăstiri, 
Făcând să pierdem rostul 
Sărmanei mântuiri! 

Pe calea mântuirii 
Un suflet apucând, 
Programul de la Radio 
îi vine lui în gând! 

La patru după masă 
Concert îi rânduit 
Şi nu am vreme astăzi 
Să merg la spovedit! 

Duminică la nouă 
Sunt cântece hazlii 
Ocazia nu pierde 
Cu sfinte Leturghii. 

La praznicele Sfinte 
Se fac excursii mari 
Şi lasă tinerimea 
Streină de altar. 

în posturi "lumea nouă" 
Petrece mai vârtos 
Şi balul ca o slujbă 
îl pregăteşte jos. 

în timp ce face slujbă 
Sfinţitul Slujitor, 
La crâşmă îl ascultă 
Râzând cu Radioul lor. 

în vremea când se roagă 
Un suflet credincios 
Alături zbiară Radioul 
Un cântec ruşinos! 



Cuvântul cărţii sfinte 
Acum a amuţit, 
De când le cântă Radio 
La cei ce s-au sfinţit. 

Duminica la slujbă 
Creştinii nu prea vin, 
Iar cinematograful 
îi totdeauna plin. 

Biserica adesea 
Nu are cântăreţi 
Iar noaptea la petreceri 
Se cântă fără preţ. 

Mizeria din lume 
Sporeşte azi mereu, 
Căci azi puţini din oameni 
Mai cred în Dumnezeu! 

Pe căile pierzării 
Cei mulţi călătorind, 
Acompaniamentul 
De Radio au slujind. 

Mizeria din lume 
S-adună mai cu spor 
în cântecul de Radio 
Spre iadul pierzător. 

în toată lumea astăzi 
Răsună glasul lui, 
Ca un concert funebru 
Pierzării omului! 

Corabia vieţii 
Se luptă azi în larg 
Avându-şi cârma ruptă 
Şi pânza la catarg. 

Din Miază-Noapte valuri 
Lovesc acum cumplit 
Corabia în coaste 
- Cu omul buimăcit - 



Şi cântecul de Radio 
Pe om 1-a fermecat 
Şi duhul nesimţirii 
îl ţine încleştat! 

Şi după imnuri sfinte, 
Auzi la Radio iar 
Cântări neruşinate 
Slujind lui Veliar. 



CUGETĂRI SMERITE 



(Altă variantă) 



I. 

Suflete al meu smerite, 
Adă - mai întâi de toate - 
Prea mărire Celui veşnic 
Pentru orice bunătate. 

De lucrezi ceva spre bine 
Nu te înălţa în gând, 
Căci nu este bunătate, 
Fără darul Lui cel Sfânt. 

Totdeauna, la culcare, 
Slavă dă lui Dumnezeu, 
C-ai ajuns sfârşitul zilei, 
Izbăvindu-te de rău. 

Când te scoli dă slavă iarăşi 
Că din mila lui cea mare, 
Nu te-a osândit pierzării, 
Ci ţi-a dăruit sculare. 

La mâncare zi cu duhul: 
"Mulţumesc, Ceresc Părinte, 
Pentru apa şi văzduhul 
Şi aceste daruri "sfinte"! 

Dacă eşti lovit de boală 
Cugetă că orice leac 
Nu te-ajută, fără darul 
"Doctorului Sfânt din veac". 

Iar când eşti în prigonire, 
Mulţumeşte bucuros 
Că mergând pe "calea strâmtă", 
Calci pe "urma lui Hristos". 

II. 

Precum încet se trece 
Făclia de la sfeşnic, 
Aşa se trece viaţa 
Şi vine somnul veşnic. 

Să cugetăm adesea 
La tainele "ieşirii" 
Ca să scăpăm de frică 
în ceasul "despărţirii". 



Să pomenim cu lacrimi 
Pe cei ce-au răposat, 
Căci pentru noi se roagă 
Şi ei neîncetat. 

Să ştim întotdeauna 
Că fără sfântul dar, 
Comorile din lume 
Sunt toate în zadar. 

Nădejdea să ne fie 
La "Cel fără de ani", 
Iar nu la mintea noastră, 
La slavă sau la bani. 



Nevrednicia noastră 
S-o punem mai prejos 
Decât vinovăţia 
Celui mai păcătos. 

în toate să ne fie 
Credinţa ca un cheag 
Şi dragostea curată 
Al vieţii noastre steag. 

Să nu lăsăm în minte 
Vreun cuget duşmănos, 
Ci să urmăm iertării 
Şi păcii lui Hristos. 



STIHURI 



cari se cântă la Litaniile de la Sf. Mormânt pe gl. 
3 ca şi cele de la întâmpinarea Domnului (de la 
Pesna 9). Ele sunt graiuri tânguitoare rostite de 
Maica Domnului, de Sf. Ioan, de Sf. Mironosiţe, 
de Sf. Iosif şi Nicodim şi de adunarea 
credincioşilor. 

MAICA DOMNULUI 

Nu pricep nici oamenii, nici puterile de sus 
Cum Te-ngropi Tu, Fiul meu, o ce taină de 
nespus! 

SF. MĂRIA MAGD ALENA 

Viaţa, Făcătorule, ca s-o isbăveşti voind, 
Singur moarte ai primit, viaţă veşnică fiind. 

MĂRIA LUI CLEOPA 

Azi tot neamul pământesc, ce murise prin păcat 
S-a văzut prin moarte Ta la viaţă ridicat. 

MAICA DOMNULUI 

Vino lume ca să plângi cu suspin tânguitor 
între morţi acum văzând pe al vieţii Dătător! 

SF. MĂRIA MAGD ALENA 

Mort acum văzându-te, ca un soare asfinţit 
Ucenicul Tău ascuns, Iosif s-a prea vădit. 



MĂRIA LUI CLEOPA 

Raza lumii Tu fiind şi dulceaţa tuturor 
Cum îţi pleci Tu genele pe lumina ochilor? 

SALOMI 

Tu prin moarte ne-ai trezit viaţa care s-a uscat 
Şi pe neamul omenesc la viaţă l-ai chemat. 

SFINTELE MIRONOSIŢE ÎMPREUNĂ 

Credincioase Iosif, cel cu chip cuvios 

Dă-ne să-L înfăşurăm întru giulgiu pe Hristos! 

SF. IOAN FECIORELNICUL 

Doamne vezi pe Maica Ta şi pe cel care iubeai 
Deci acum din gura Ta, un cuvânt să ne mai dai. 

IOSIF ŞI NICODIM 

Tu-podoaba lumii-azi, fără chip ca mortul zaci 
Scoală ca un Dumnezeu, bucurie să ne faci! 

MAICA DOMNULUI 

Din împunsă coasta Ta, o prea dulce Fiul meu! 
Viaţă veşnică ne scoţi, Tu Cuvinte-Dumnezeu. 

NICODIM 

Tu fiind adevărat, mirul cel duhovnicesc 
Mirezmeşte-mă, pe cel ce cu miruri Te stropesc. 

IOSEF 

Azi Puterile din cer, Te-nconjoară cu fior 
Cum Te voi atinge eu, care sunt pătimitor! 



ADUNAREA CREDINCIOŞILOR 

Doamne fii apărător credincioasei adunări 
Care cântă prea duios, Sfintei Tale îngropări! 



MAICA DOMNULUI 



însemnare 



Fiul meu şi Dumnezeu, pogorându-Te de sus 
Pe Adam cel rătăcit, la viaţă L-ai adus. 

MĂRIA LUI CLEOPA 

Azi Iisuse unde ai chipul cel împodobit? 
Toate cele din Scripturi întru Tine s-au plinit! 

SALOMI 

Ape dulci ca de izvor revărsând din coasta Ta 
De păcatul cel amar lumea speli de-a pururea. 

SF. MIRONOSIŢE ÎMPREUNĂ 

Când erai Tu răstignit soarele s-a-ntunecat 
Dară astăzi cum vei fi, Ziditorule-ngropat? 

IOSIF 

Cel ce ai de-a pururea pe lumină de veşmânt 
Cum în giulgiuri eu acum te voi pune în mormânt. 

NICODIM 

Apa cea din coasta Ta mirezmeşte mai presus 
Decât mirul cel de preţ, care eu Ţi l-am adus 

MAICA DOMNULUI 

înainte Te-am văzut prunc în iesle înfăşat 

Iar acum Te văd în giulgiu, vai ce chip înfricoşat! 

SF. MIRONOSIŢE ÎMPREUNĂ 

Pe acel ce-n palmă ţii toate-n cer şi pe pământ 
Cum Te-aşează Iosif şi Nicodim în mormânt! 

MAICA DOMNULUI 

Izbăveşte, Fiul meu, pre noroade de la rău 
Care vin evlavios şi cinstesc mormântul Tău. 



Aceste stihuri s-au tălmăcit din limba greacă, în 
Săptămâna Sfintelor Patimi, din anul mântuirii 
1946, în Lavra Sfântului Sava cel Sfinţit de către 
nevrednicul între Schimonahi Ioan Iacob din 
România. 



STIHURI 

ce se cântă la Litania de la Mormântul Maicii 
Domnului, la Priveghere după melodia de la 
întâmpinarea Domnului (Pesna 9) "Nu pricep 
curată ..." (zis legănuşul). 

STIH 1 AL APOSTOLULUI PETRU 

Pogorârea Cerului 
întru tine s-a lucrat, 
Iară astăzi din mormânt 
întru slavă te-ai mutat. 

APOSTOLUL PA VEL 

Gavriil din Nazaret 
Zămislirea ţi-a vestit 
Azi se face vestitor 
Fericitului sfârşit. 

SOBORUL SF. APOSTOLI 

Duhul tău s-a bucurat 
Că vei merge la Hristos 
Iară noi nemângâiaţi 
Şi sărmani rămânem jos. 

SF. DIONISIE AREOPAGITUL 

împăratul cerului 
Cu Cereştile Puteri 
Se pogoară minunat 
Petrecându-te la ceriu. 

SF. IERARH IEROTEI 



SF. APOSTOL TOMA 



Azi văzduhul este plin 
De mirezme şi cântări 
Firea toată s-a uimit 
La a Maicii înălţări. 

SOBORUL SF. APOSTOLI 

îngerii la Bethleem 
Naşterea slavoslovesc, 
Iară azi cântând cu noi 
Heruvimii se unesc. 

SF. APOSTOL IACOB 

Frumuseţea ta de-acum 
Cine va putea vedea 
Căci de-acum, Stăpâna mea 
Cerul tu vei desfăta. 

SF. IOAN EVANGHELISTUL 

După vorba lui Hristos 
Te-am avut ca maică jos 
Dar acum cui ne laşi 
între jidovii pizmaşi. 

SF. APOSTOL TIMOTEI 

De la Tronul cel ceresc 
Dă-ne maică ajutor 
Să vedem împrăştiat 
Al păgânătăţii nor. 

SOBORUL SF. MIRONOSIŢE 

Mort văzându-1 pe Hristos 
Mângâiere te aveam, 
Dar acuma tu murind 
Ce vom face, Mariam. 

ADUNAREA CREDINCIOŞILOR 

Solitoare, Maică, fii 
La ai tăi nevrednici fii 
Care cântă azi plângând 
La cinstitul tău mormânt. 



Astăzi sunt încredinţat 
Că din morţi ai înviat 
Şi la ceruri te-ai suit, 
Lângă fiul tău iubit! 



TROPARE DE UMILINŢA CARE SE 
ZIC GRECEŞTE "MEGALINARE" 

Ele se obişnuiesc a se cânta după Paraclisul 
Maicii Domnului, iar în unele părţi le cântă la Sf. 
Leturghie, în vremea chinonicului. 



- pe glas 2 - 



A MAICII DOMNULUI 



Pre mal de prăpastie rătăcind 
Ajută-mi Stăpână că sunt tare slăbănogit 
Şi nu sunt vrednic la cer a mă uita 
Ştiindu-mi sărăcia şi neputinţa mea. 

A SF. ARHANGHELI ŞI ÎNGERI 

La judeţul groaznic când voi veni 
Sârguiţi cu ruga pentru mine a mijloci 
Arhangheli şi îngeri cu toţii călduros 
Pentru smeritul suflet al meu neputincios. 

A SF. IOAN BOTEZĂTORUL 

Rodul pocăinţii eu neavând 

Paşii vieţii mele se apropie de mormânt; 

Ioane Prooroace, ajută-mă degrab 

Că inima mi-i rece şi sufletul mi-i slab. 

A SF. SLĂVIŢILOR APOSTOLI 

Ca cei ce din apele "celui rău" 

Aţi vânat pe oameni prin cuvântul lui Dumnezeu, 

Slăviţilor Apostoli soliţi pentru norod 

Să nu mai fie pradă vicleanului năvod. 

A SF. ARHIDIACONULUI ŞTEFAN 

Apostol, Diacon şi Ucenic, 
Ştefane slăvite, mai întâiule mucenic 
Având îndrăzneală la bunul Dumnezeu, 
Soleşte mântuire şi sufletului meu. 

A SF. TREI IERARHI 

Stâlpii Pravoslavnici prea cinstiţi 

Voi sunteţi în ceruri pe veci nedespărţiţi; 

Grigorie, Vasilie şi Marele Ioan 

Păziţi norodul vostru de jugul cel viclean. 

A SF. IERARH NICOLAE 

Ajutorul grabnic celor sărmani, 
Sprijin şi povaţă pentru văduve şi orfani 
La tine credincioşii aflăm necontenit 
Prea Sfinte Nicolae cel pururia slăvit. 

A SF. SPIRIDON 

Comoară cinstită de bunătăţi 

Şi Apărătorul Pravoslaviei te arăţi, 

Prea sfinte Spiridoane la Tronul cel ceresc 

Soleşte mântuire celor ce te cinstesc. 

A SF. MĂRIEI MAGD ALENA 

Dragoste fierbinte lui Dumnezeu 
Ai adus Mărie, mai curată ca mirul tău 
Al vieţii alabastru în inimă având 
Revarsă-ne din ceruri mireazmă pe pământ. 

A SFÂNTULUI SFINŢITULUI 
MUCENIC IGNATIE 



A SF. MARELUI MUCENIC 
IOAN DE LA SUCEAVA 

Trupul la Suceava ţi-ai odihnit 

Iar la ceruri slava de la Domnul ai dobândit; 

Ioane Mucenice să nu ne părăseşti 

Pe fiii pravoslavnici ai Ţării Româneşti. 

A SF. MUCENIŢE FILOFTEIA 

La Curtea de Argeş te odihneşti, 

Iar la ceruri Sfântă Filofteie împărăteşti 

Căci tu prim mucenicie pe Domnul L-ai urmat 

Şi pe norodul nostru îl mângâi neîncetat. 

A SF. CUVIOASEI MĂRIEI EGIPTEANCA 

Părăsind Egiptul, ca din noian 
Ai venit, Mărie, în pustia de la Iordan, 
Pe scara Pocăinţii suindu-te la cer 
Făcut-ai de ruşine pe mândrul Lucifer. 

A CUVIOASEI PARASCHIVE 

Din fundul pustiei ai alergat 

Spre pământul nostru şi Moldova te-a-mbrăţişat 

Avându-te pre tine noian de îndurări 

La vreme de necazuri şi grele încercări. 

A SF. SA VA CEL SFINŢIT 



Pe Hristos în inimă l-ai purtat 
Şi ardeai cu râvnă către Dânsul neîncetat, 
Aprinde-mi Mucenice Ignatie mereu 
Făclia ce se stinge a sufletului meu. 



Pe calea cea strâmtă călătorind 
Ai aflat la ceruri bucurie fără sfârşit, 
Iar noi Sfinţite Sava cu toţii într-un gând 
A laudei cunună îţi împletim cântând. 



A SF. SFINŢITULUI 
MUCENIC HARALAMBIE 

Păstorind Biserica luminat 

Pentru Domnul sângele Haralambie ţi-ai vărsat 

Acuma din ceruri cu dragoste priveşte 

Spre fii tăi din lume şi boalele goneşte. 

A SF. MARELUI MUCENIC GHEORGHE 

Ostaş al Credinţii nebiruit 
Te cunoaştem Gheorghe mucenicule preaslăvit 
Când vezi că ne împresoară balaurul cel rău 
Aleargă fără preget cu darul sfânt al tău. 



A SF. IOAN DAMASCHIN 

Apărând Biserica pe pământ 

Te-ai făcut organul versuind întru Duhul Sfânt; 

Ioane Damaschine, cu glasul mişcător 

Te roagă pentru turma lipsită de păstor. 

A SF. TEODOSIE 

Viaţa îngerească ai petrecut 
Şi a chinoviei rânduială ai început; 
Cărbunii cei de râvnă ai sufletului meu 
Aprinde-i cuvioase cu darul sfânt al tău. 



119 



SFANŢUL IOAN IAC08 ROMANUL ■ DJN IERIHON CĂTRE SIQK 



A SF. GHERASIM DE LA IORDAN 

Cetăţean pustiului te-ai arătat 
Şi la urmă Raiul moştenire l-ai câştigat, 
Părinte Gherasime te rog să domoleşti 
Pornirea cea de fiară a celor netrupeşti. 

A CUVIOSULUI IOAN HOZEVITUL FOST 
MITROPOLIT AL CHES ARIEI ŞI A 
TOATĂ PALESTINA 

La tronul Chesariei strălucind 
Dorul de pustie te-a adus înapoi la Schit, 
Acolo de pe stâncă la ceruri ai zburat 
De unde pentru lume te roagă ne-ncetat. 

A SF. GHEORGHE HOZEVITUL 

Valea cea pustie o ai lucrat 

însutite roduri la Hozeva ai adunat, 

La care Cuvioase arată-mă părtaş 

Pre cei ce vin cu râvnă la sfântul tău Lăcaş. 

A TUTUROR SFINŢILOR 

întru tot slăviţilor Ucenici 

Cu ceata Ierarhilor şi a Sfinţilor Mucenici, 

Femei Cuvioase şi Sfinţilor Părinţi 

Pe Domnul îmblânziţi-L cu rugile fierbinţi. 

A MAICII DOMNULUI 

Prea Sfântă Stăpână nădejdea mea 
Dă-ne nouă sprijin ca o Maică de-a pururea 
Că prea se trufeşte balaurul cumplit 
Voind să amăgească norodul tău iubit. 



ALTE TROPARE ALE SFINŢILOR 

5 

Care se cântă pe glasul 5 după modelul Podobiei 
greceşti: Tin tahin su schepi che tin voitian ... şi 
anume se cântă după Pavecernită (c.l.V.) 

A BOTEZULUI 

Botezându-te Doamne de la Ioan 
Ai zdrobit pe şarpele cel viclean 
Iar prin Duhul cel prea sfânt 
Arătat s-a întărit 
Al Părintelui Cuvânt 
Mărturisindu-Te, Doamne 



Pre cel ce Te-ai arătat 
Şi luminare ne-ai dat. 

A SF. IOAN BOTEZĂTORUL 

Prooroace Ioan şi sluga lui Hristos 
Al Bisericii Sfeşnic prea luminos 
Dă-ne nouă să-ţi cântăm 
Şi bine să cuvântăm 
Prea cinstit numele tău 
Ajutătorule grabnic, 
Să nu ne laşi pe noi 
Cari suntem în nevoi. 

A SF. ARHANGHELI ŞI ÎNGERI 

Arhistrategul cerului Mihail 
Şi comoara tainelor Gavriil 
Cu soborul îngeresc 
Dimpreună se cinstesc 
întru laude zicând: 
O, Slujitori ai Treimei 
Ai lumii folositori 
Şi de vrăjmaşi păzitori. 

A SF. APOSTOLI 

Apostoli ai Domnului prea slăviţi 
Pravoslavnica turmă n-o părăsiţi, 
Ci precum prea minunat 
Pre păgâni aţi luminat 
Darul vostru - ne rugăm - 
Şi astăzi să lumineze 
Norodul nedumerit 
Şi de păşune lipsit. 

A SF. MIRONOSIŢĂ 
MĂRIA MAGD ALENA 

Prea cinstita Măria şi sfânta din Magdal 

Pre apostolescul Bisericii chimval 

Pre mireazma lui Hristos 

Cea cu suflet râvnitor 

S-o chemăm în ajutor 

Izbăvitoarea de patimi 

Pre ceea ce la nevoi 

Se roagă mereu pentru noi. 

A SF. VASILE CEL MARE 

Al păstorilor fluer Dumnezeesc 
Şi canonul cinului îngeresc 
Pre pământ te-ai arătat 
Iar acum te veseleşti 
Cu cerescul împărat 
Vasile Prea Sfinţite, 
Al lumii luminător 
Şi slava Ierarhilor. 

A SF. IOAN GURĂ DE AUR 

Ca un nor de lumină te-ai arătat 
Şi cuvinte de aur ai revărsat 
Pe ogorul sufletesc 
Al norodului creştin 
Pentru care te cinstim 
Prea Fericite Ioane, 
Al Domnului următor 
Şi ecumenic Păstor. 

A SF. IOAN MILOSTIVUL 

Cu podoaba dragostei îmbrăcat 
Serafim în lume te-ai arătat 
Ajutor la cei lipsiţi 
Izbăvire la robiţi 
Şi la cei nedreptăţiţi 
Ioane Prea Milostive 
Lăcaşul Duhului Sfânt 
Şi noul Avraam pe pământ. 

A SF. IERARH SPIRIDON 

Sărăcia trupească agonisind 
Bogăţia cerească ai dobândit 
Şi te bucuri luminat 
De Treimea în trei Sori 
Pentru care te-ai luptat 
O, Spiridoane Ierarhe 
A Trimitundei Păstor 
Şi de minuni făcător. 

A SF. IERARH NICOLAE 

Credinţa cu râvnă ai îndreptat 
Pre cei fără sprijin i-ai ajutat 
Iar pe cei cari nedrept 
De tirani s-au osândit 
De la moarte i-ai răpit 
O, Nicolae Sfinţite 



Al Mirei Arhipăstor 
Şi tatăl săracilor. 

A SF. IERARH MARCU AL 
EFESULUI (EVGHENIOS) 
APĂRĂTORUL ORTODOXIEI 

Cu arma credinţii ai biruit 
Pre soborul Romei cel răsvrătit 
Iar acum la ceruri stând 
Sârguieşte ajutând 
Pre norodul Ortodox 
înalt Prea Sfinţite Marco 
Carele pus-ai hotar 
Spre cei cu viclean calendar. 

A SF. MUCENIC GHEORGHE 

Purtător de cunună te-ai arătat 
Iar pre cei potrivnici i-ai ruşinat 
Şi precum ai biruit 
Cu puterea lui Hristos 
Pre balaurul cumplit 
Aşa Gheorghe Mucenice, 
Zdrobeşte neamul viclean 
Şi scapă pe cel siriman. 

A SF. SFINŢITULUI 
MUCENIC HARALAMBIE 

Al creştinilor grabnic ajutor 

De vrăjmaşi şi de patimi izabăvitor 

Noi de-a pururi te ştim 

Şi cu laude fierbinţi 

Caput tău împodobim 

O, Haralambie Sfinte, 

Să nu ne laşi în necaz 

Ostaşul lui Hristos cel viteaz 

A SF. MUCENICI 

TEODOR TIRON ŞI TEODOR STRATILAT 

Teodorilor: Tiron şi Stratilat, 
Voevozi ai credinţii v-aţi arătat 
Şi mustrându-i pe elini 
V-aţi făcut ca un liman 
Asupriţilor Creştini 
în pagube şi primejdii 
Că sângele vostru cinstit 
Frumoase cununi v-au gătit. 

A SF. MUCENIC IOAN DE LA SUCEAVA 



A SF. MUCENITE VARVARA 



Trapezundu-1 pe tine te-a odrăzlit 

Iar Hristos la ceruri te-a proslăvit 

Al Sucevii Sfânt odor 

Noi cu lacrimi te rugăm 

Să păzeşti al tău popor 

O, Mucenice Ioane 

Pre fiii neamului tău 

Să nu-i robească "cel rău". 



Meluşea curată a lui Hristos 
Odorul fecioarelor prea frumos 
Care veselă te-ai dus 
Ca un cerb însetoşat 
La camera cea de sus 
O, Minunată Varvara 
Priveşte din ceruri spre noi 
Cari suntem în nevoi. 



A SF. MUCENIC MINA 



A SF. CUVIOASEI MĂRIEI EGIPTENCII 



Pre ostaşul Domnului cel slăvit, 
Diamantul credinţii cel neclătit 
Pre Mina să-1 lăudăm 
Şi, cu râvnă să-1 chemăm 
- îndoială neavând - 
în pagube şi în necazuri 
Că-i grabnic ajutător 
Creştinului dreptslăvitor 

A SF. MUCENITE ECATERINA 



Biruind al patimii "Legheon" 
L-ai zdrobit ca oastea lui Faraon 
Ai scăpat ca Izrail 
Din pământul Egiptean 
Prea Cuvioasă Mărie 
Din cer ajutor să trimiţi 
Celor pătimaşi şi robiţi. 

A CUVIOASEI MAICEI NOASTRE 
PARASCHIVA DE LA IAŞI 



înţeleaptă fecioară şi meluşea, 
Covârşit-a lumea podoaba ta 
Care dornic te-ai jertfit 
Pentru Mirele ceresc 
De la care ai primit 
Cununa Muceniciei, 
Făcându-te lumii izvor 
Cu darul minunilor. 



De la Epivata ai odrăslit 
Şi la sihăstrie ai strălucit 
Alegându-ţi ca liman 
Viaţa celor netrupeşti 
în pustie la Iordan 
Prea Cuvioasă Fecioară 
Izvor nesecat te-ai făcut 
Norodului tău de la Prut. 



A SF. MECENITE EFIMIA 



ALT TROPAR AL CUVIOASEI 



care a fost hotarul Părinţilor la Soborul al 4-lea 
din Halchidon 

Cu nume de laudă te-ai chemat 

Şi cunună cerească ţi-ai câştigat 

Bucurându-te nespus 

Cu cerescul împărat 

în cămara cea de sus 

Prea lăudată fecioară 

Izvorule plin de dor 

Şi-al bunei credinţe "hotar". 



Al Moldovei odorule prea cinstit 

Cu Hristos la ceruri te-ai logodit, 

Părăsind cele lumeşti 

în pustie la Iordan 

Ai venit să vieţuieşti 

Ca îngerii, Paraschivo 

Folositoare te ştim 

Celor ce cu drag te cinstim 



Obs.: Efimia în greceşte înseamnă Lăudată 

A SF. MUCENIŢE 
FILOFTEIA DE LA ARGEŞ 

Pentru fapta bună te-ai nevoit 
Şi prin mucenicie te-ai săvârşit 
Asuprită de părinţi 
Te-ai grăbit a te sui 
în lăcaşul celor sfinţi 
A lui Hristos Filofteie 
Norodului tău asuprit 
Ajută-i că mult l-ai iubit. 

A SF. SA VA CEL SFINŢIT 



A SF. TEODOSIE 
ÎNCEPĂTORUL DE LA OBŞTE 

Al turmelor sfinte ai fost Păstor 
Şi al chinoviei începător 
Vindecând pe cei bolnavi 
Şi-ntărindu-i pe cei slabi 
Arătatu-te-ai viteaz 
Apărător al Credinţii 
Al nostru prea cuvios 
Părinte Teodosie. 

A SF. GHERASIM DE LA IORDAN 



Pre sfinţitul Sava să-1 lăudăm 
Pre tatăl Părinţilor să-1 urmăm 
Care mult s-a nevoit 
Arătând Monahilor 
Chipul cel neprihănit 
Al Vieţii cel din Pustie, 
Iar Sfântului său Lăcaş 
Rămâne de-a pururi chezaş. 

A SF. IOAN DAMASCHIN 



Podoaba pustiei de la Iordan 
Şi îngerul slavei cel pământean 
Care leul îmblânzeşti 
Şi cu îngerii vorbeşti 
Te rugăm noi robii tăi 
Gherasime Fericite 
De leul cel netrupesc 
Păzeşte pe cei ce-ţi slujesc. 

A SF. IERARH IOAN HOZEVITUL 



La Damasc Părinte ai odrăslit 
Şi la Sfântul Sava ai înflorit 
Aducând cerescul rod 
îndulceşti prea minunat 
Pravoslavnicul norod 
Prea Cuvioase Ioane 
Privighetoare din rai 
Şi ortodoxule grai. 

A SF. DOCTORI FĂRĂ DE ARGINŢI 
COSMA ŞI DAMIAN 

Izvorule grabnic vindecător 
Şi balsam al durerilor alinător 
Damiane şi Cosma 
Sârguiţi a vindeca 
Rana sufletului meu 
Căci mă apropii de Moarte 
Năravul cel din păcat 
De tot slăbănog m-a lăsat. 



Care a sihăstrit la Hozeva 

Ca o rândunică de iarnă grea 
Ai fugit de lume la Hozeva 
Şi sălaşul ţi-ai ales 
Sus pe stânca de granit 
Unde mult te-ai nevoit 
O, Prea Sfinţite Ioane 
Al Hozevei mare odor 
Şi-al Chesariei Păstor 

A SF. GHEORGHE HOZEVITUL 

Nerodirea pustiului ai lucrat 
Cu suspinuri şi lacrimi neîncetat 
Dintru care odrăslesc 
Neştiute nevoinţi 
Ale sfinţilor Părinţi 
La Hozeva Fericite, 
Cârmaciule sufletesc 
Către limanul sufletesc. 

A TUTUROR SFINŢILOR 

Pre slăviţii Domnului Ucenici 
Cu Ierarhi şi Ceata de Mucenici 
Pre Părinţii din pustie 
Şi pe cei din Chinovii 
Cu cinstitele Femei 
Să-i lăudăm credincioşii, 
Că ei mijlocesc mereu 
Către Hristos Dumnezeu. 

A MAICII DOMNULUI 

Prea Curată Fecioară şi Maica lui Hristos 

Solitoarea Norodului bisericesc 

Sub milostivirea ta 

Totdeauna noi scăpăm 

Nu ne trece - te rugăm 

întru necaz cu vederea 

Ci scoate-ne din nevoi 

Una binecuvântată. 



STIHURI PENTRU LITANIILE 
DE LA IORDAN 

După modelul celor de la Sf. Mormânt pe glasul 
3, ca şi Legănuşul (Nu pricep). 

La Iordan în chip smerit 
Ca un rob Te-ai botezat, 
Firea apelor sfinţind, 
Pre noi toţi ne-ai luminat. 

Tu fiind mărturisit 
De Părintele ceresc 
Duhul Sfânt au întărit 
Pre cuvântul părintesc. 

Când din cer s-a auzit 
Glasul ce Te-a arătat 
Firea toată s-a uimit 
Iară munţii au săltat. 

Gol văzându-1 pe Hristos 
Apa mării au fugit, 
Iar Iordanul sfiicios 
înapoi s-a tras grăbit. 



Mâna Sfântului Ioan 
Tremura când s-a atins 
Să boteze în Iordan 
Pe cel veşnic necuprins. 

Pre al lumii Ziditor 
Ca să-1 vadă s-au sfiit 
Cei de sus luminători 
Şi în nori s-au învelit. 

Iar balaurul gândit 
Care-n apă sta ascuns 
Sub picioare s-a zdrobit 
De stăpânul Iisus. 

îngerii s-au spăimântat 
Pre Stăpânul gol văzând 
Şi cântând au lăudat 
Sfântul Lui pogorământ. 

Singur iadul s-au scârbit 
Căci privind au înţeles 
Că de-acum va fi lipsit 
De vânatul cel ales. 

Apa Sfântului Iordan 
- Botezându-se Hristos - 
A rămas ca un balsam 
La tot omul credincios. 

Cerul astăzi pogorând 
Spre Iordan s-au aplecat 
Căci se vede pe pământ 
Sfânta Treime arătat 

(credincioşii cântă în cor) 

De la margini noi venim 
Cei cu sufletul setos 
Ca să ne învrednicim 
De botezul lui Hristos. 

Acestea s-ar cădea să fie cântate când merge 
soborul cu închinătorii de la Mănăstire spre 
Iordan pentru a face Aghiasmă precum şi la 
întoarcere, iar în celelalte zile cântă la "Chinovie" 

CONDACUL 



Praznicului de la Schitul Sf. Ioan de la Iordan 

Alcătuit după metoda Troparului Maicii 
Domnului: sub milostivirea ta ... aşa cum se cântă 
în greceşte după toate slujbele în Mănăstirile Sf. 
Sava şi Hozeva, pe glasul 2. 

De venirea Ta Iordanul 
S-au întors înapoi Cuvinte 
Şi plinind Botezul 
Mergătorul Tău înainte 
Ostile din cer s-au spăimântat 
Iar cei de jos 
Toţi au văzut lumină. 

De notat: 

Am potrivit această cântare spre a fi imnul nostru 

bisericesc de la Iordan, pentru orice împrejurare. 

"Cântaţi Domnului cântare nouă «Lauda Lui în 
Biserica cuvios Hor»" (Ps. 149, versul I) 



BUCHET NOU DE CÂNTĂRI 

(Alcătuite din Stihuri armonizate după melodiile 
cântărilor greceşti) 

CONDACUL SF. IOAN BOTEZĂTORUL 

(glas 3 , 1 Partenos simeron ...) 

înainte Mergător 

A Lui Hristos eşti Ioane 

Şi a Lui Botezător 

Te-ai arătat Prooroace, 

Viaţa ta de pe pământ este cerească 

Moartea ta este cu totul mucenicească 

Şi la tronul Sfintei Slave 

Te rogi acum şi pururia. 

Condacul Sf. Mucenic Ignatie 

glas 3 

Dragostea lui Dumnezeu 

Te aprindea Fericite 

Şi de El dorit mereu 

Te-ai dat mâncare la fiare 

Trupul tău, ca pe un grăunte îl măcinară 

Sufletul s-a înălţat ca o pară 



Şi cu Cel dorit la ceruri 
Rămâi în vecii vecilor. 

Condacul Sf. Ioan de la Suceva 

glas 3 

La Suceava cortul tău 

Ni l-ai lăsat mângâiere 

Că lucrarea celui rău 

De la norodul tău piere; 

Calea jos ai săvârşit-o cu chinuire 

Sus la cer te-ai înălţat cu mărire 

Şi de acolo pentru ţară 

Nu încetezi rugându-te. 

Condacul Sf. Trei Ierarhi 

glas 3 

Sfinţii Trei luminători 

Cu strălucire de taină 

Celor binecinstitori 

Le luminează plinirea, 

Lumea cea de pe pământ azi îi cinsteşte, 

Cea de sus la Tronul ceresc îi uneşte 

Iar moşia lor robită 

Aşteaptă mijlocirea lor. 

Troparul Cuv. Nicodim cel Sfânt 

glas 5 

în amurg de taină te-ai arătat 
La norodul nostru nemângâiat 
Şi sobor de ucenici 
Ca un rai duhovnicesc 
Ai întemeiat aici 
Nicodime cuvioase 
în noaptea gândită cu nor 
Să luminezi calea tuturor. 

Condacul Cuv. Nicodim 

glas 5 

Al virtuţii râvnitor 

Te-ai arătat din pruncie 

Şi ales începător 

Ai fost întru sihăstrie 

Viaţa ta a fost lumină duhovnicească 

Duhul tău s-a dus în slava cerească 

Şi de-acolo pentru turmă 

Mereu te rogi Nicodime. 

Megalinaria Cuv. Nicodim 

glas 2 

Ca o stea cerească ai răsărit 
La Apusul Ţării, Nicodime Avo Sfinţite 
Şi-n noaptea cea gândită cu taină străluceşti 
Pe cerul Ţării noastre, cu razele cereşti. 

Troparul Cuv. Grigore Decapolitul 
de la Bistriţa 

Ca albina cea harnică ai umblat 
Şi sufletul dornic ţi-ai adăpat 
Din nectarul cel ceresc 
Arătându-te la toţi 
Ca un înger pământesc 
Grigore Decapolite 
Al ţării noastre izvor 
De multe minuni făcător. 

Condacul Sf. Grigore 

glas 3 

Lumea toată străbătând 
Prea Cuvioase Părinte 
Adunata-i rodul Sfânt 
Ca o albină Grigore 
Viaţa ta e sudoare şi prigonire 
Moartea ta este odihnă şi fericire, 
Iar cu Moaştele cinstite 
îmbogăţeşti pe neamul tău. 

Megalinaria Cuv. Grigore 

glas 2 

Prin Apusul lumii şi Răsărit 
Pentru adevărul pravoslavnic te-ai ostenit 
Şi traiul săvârşindu-ţi de valuri zbuciumat 
Pe plaiul ţării noastre odihnă ai aflat. 

Condacul Sf. Ioan Hozevitul 
Episcopul Chesariei 

glas 3 

Pe norod l-ai păstorit 

Prea Fericite Ioane 

Şi prea mult te-ai nevoit 

Cu Sihăstria Ierarhe 

Peştera cea de pe stâncă ţi-a fost sălaşul 

Cerul azi îţi hărăzeşte "Lăcaşul" 

Pentru turma ta smerită 

Nu înceta rugându-te. 



Condacul Sf. Gheorghe Hozevitul 

glas 3 

Ca un pom ai fost sădit lângă izvoarele apei 
Şi sub stânca de granit aşezi răsadul de taină 
Hozeva o face cetate cu mănăstirea 
Fiii tăi ca nişte îngeri cu vieţuirea 
Şi cu roduri însutite 
încununezi soborul tău. 

Condacul tuturor Cuvioşilor Părinţi 
cari s-au sfinţit la Hozeva 

glas 3 

Hozevit cinstit Sobor al cuvioşilor noştri 
Sfântul vostru ajutor să prisosească şi nouă 
Noi fiind mult prea nevrednici de Sihăstrie 
Cerem azi din înălţime tărie 
Ca de Sfânta bucurie 
Să ne împărtăşim şi noi. 

Condacul Sf. Gherasim de la Iordan 

glas 3 

Ca un înger pământesc, te-ai dus în zările sfinte 
Spre limanul cel ceresc, Prea Cuvioase Părinte, 
Fiara cea văzută (leul) ţi-a fost ca slugă 
Cea de gând te-avea pricină de fugă 
Şi cu îngerii la Ceruri 
Te bucuri azi Gherasime. 

Condacul Cuvioasei Măriei Egiptencei 

glas 3 

Jugul rău l-ai lepădat 

Prea Cuvioasă Mărie 

Şi ca cerbul însetat, ai alergat la pustie 

Trupul tău cu pustnicia se subţiază 

Sufletul cu raza sfântă se luminează 

Şi urcându-te la ceruri 

Te veseleşti de-a pururea. 

Condacul Sfintelor Mironosiţe (în sobor) 

glas 3 

Prea Cinstitelor Femei Mironosiţe 

Vestitoarea mai întâi 

V-aţi arătat învierii. 

Dragostea şi cu mireasma v-a fost prinosul 

Azi pe voi vă fericeşte tot credinciosul 

Şi la cer vă desfătează 

Mireazma vieţii veşnice. 

Condacul Sfintei Măriei Magdalenei 

glas 3 

La Golgota l-ai urmat 

Pre Domnul, Mironosiţă 

Şi din morţi îl vezi sculat 

Mai înainte de alţii, 

Mirul tău îţi este semnul Milostivirii 

Dragostea ţi-arată slava Dumnezeirii 

întru care prea cinstită 

Te veseleşti cu îngerii. 



Condacul Sfinţilor apărători ai României 

glas 3 

Cei din veac folositori 

Ai "României slăvite" 

Daţi-i sfântul ajutoriu 

Celei acum robite; 

Jugul greu care-i apasă acum grumazul 

Lacrima care-i brăzdează obrazul 

Mai degrabă să se curme 

Cu darul vostru Sfinţilor! 



Condacul Sf. Muceniţe Filofteia de la Argeş 

glas 3 

Ca un spic de grâu curat 

O, muceniţă Fecioară 

De părinţi te-ai secerat 

Pentru Hristos, Filofteie 

Trupul tău este comoară a României 

Sufletul îşi ia cununa Muceniciei 

Şi te faci apărătoare 

în "Laturea Carpaţilor". 



Troparul Sf. Sfinţit Mucenic Narcis, 
Patriarhul Ierusalimului 

glas 5 

Dănţuind cu taină întru cântări 

Biserica cheamă din depărtări 

Pe norodul creştinesc 

La Sion a săvârşit Praznicul mucenicesc 

A lui Narcis Patriarhul 

Luceafăr prea luminos 

Şi următor lui Hristos 



Al doilea condac al Cuv. Măriei 

glas 3 

Din Egiptul patimii 

Prea Cuvioasă Mărie 

Ai ieşit în chip străin, ca Israel din robie 

Darul Sfânt al Prea Curatei ţi-a fost tărie 

Paşii tăi povăţuind la pustie 

Şi-n căruţa pocăinţii 

Te-ai dus în slava cerului. 

Al doilea condac al Sfinţilor Hozeviţi 

glas 3 

Hozeviţilor Părinţi 

Din "Valea cea sihăstrească" 

Cari azi vă veseliţi 

De slavă dumnezeiască 

Cereţi dar de mântuire şi nouă astăzi 

Nu lăsaţi în nesimţire fiii voştri 

Ci cu sfânta luminare 

De-a pururia treziţi-ne. 



Condacul Sf. Narcis 

glas 3 

La Sion ai strălucit 
Prea Fericite Narcise 
Şi cu râvnă te-ai jertfit 
Pentru prea sfânta credinţă 
Astăzi ai Sion mai vesel ca înainte 
Roagă-te pentru norodul Cetăţii Sfinte 
Care astăzi prăznueşte 
Cinstita pomenirea ta. 

Megalinaria Sf. Narcis 

glas 2 

Pe Narcis Sfinţitul să-1 prăznuim 
Pe Sfânta podoabă a cetăţii Ierusalim 
Că razele virtuţii revarsă pe pământ 
Şi "Crezul" întăreşte cu sângele lui sfânt. 

Troparul Sf. Muceniţe Potamiana 

Pentru slava cerească te-ai nevoit 

Şi dulceaţa trupească nu te-a robit 

Ruşinat-ai pe păgân, 

Robul poftelor fiind, cel cu nume de "stăpân" 

Potamiana, fecioară cu voiul de nuntă vopsit 

Iar sângele tău prea cinstit. 

Condacul Sf. Potamiana 

glas 3 

Mieluşeaua Domnului, Potamiana 

Pentru râvna Slavei Lui, tu mori fugind de prihană 

Smoala cea clocotitoare te luminează 

Duhul cel cu chip de smoală se ruşinează 

Iar soborul cel din ceruri 

Cu slavă te întâmpină. 

Megalinaria Sf. Potamiana 

glas 2 

Cunună de laudă întocmind 
Să cântăm fecioarei care dornică s-a jertfit 
Mergând către Mirele cel nestricăcios 
Ea leapădă dulceaţa şi slava cea de jos. 

Troparul Sf. Muceniţe Perpetua 

Odraslă din neamul cel mai slăvit 

Şi stea luminoasă din asfinţit 

Minunat ai strălucit dintre norii păgâneşti 

Şi cu râvnă te-ai jertfit, 

Perpetua, pentru Domnul 

Cunună cerească luând şi pe tirani ruşinând. 

Condacul Sf. Perpetua 

glas 3 

Din norodul păgânesc ai strălucit Muceniţă 
Şi la neamul creştinesc te faci mireazmă de taină 
Neamul tău îşi face nume cu mucenicia 
Şi cu îngerii la ceruri te veseleşti Perpetuă. 

Megalinaria Sf. Perpetua 

glas 2 

Pe Sfânta Perpetua s-o cinstim 
Şi cântări de laudă credincioşii să-i împletim 
Fiind ea din rândul "Celor întâi născuţi" 
A biruit pornirile celor nevăzuţi. 

Troparul Cuv. Paisie de la Neamţu 

glas 5 

Din casa părinţilor ai plecat 
Şi la Sfântul Munte ai alergat 
Iar de-acolo cu sobor 
încărcat cu bunătăţi 
în Moldova te arăţi 
Luceafăr al chinoviei 



Pe vechiul Lăcaş prefăcând 
în rai sufletesc pe pământ. 

Megalinaria 

glas 2 

Pre marele stareţ să-1 lăudăm 
Şi pe calea sfântă a virtuţilor să-1 urmăm 
Că via cea de obşte prin el s-a înnoit 
în sfintele Lăcaşuri la Nord şi Răsărit. 

Condacul 

Ca un pom de soi vestit, 

Prea Cuvioase Părinte 

în Moldova ai rodit 

Pre bunătăţile Sfinte; 

Darul tău, pe cei din umbră îi luminează 

Mila ta pe cei din patimi îi uşurează 

Şi prin rugăciunea minţii 

înalţă la cer pe fiii tăi 

MEGALINARII 

A Maicii Domnului 

Prea milostivă Stăpână 
Nădejdea sufletului meu 
Şi rază de mântuire 
Celor ce zac în păcate 
Aprinde-mi smeritul meu sfeşnic 
Şi stinge-mi focul cel veşnic. 

A Sf. Mironosiţă Măria Magdalena 

Mironosiţă Mărie 
Odraslă sfântă din Magdal, 
Şi luminată făclie 
A învierii Domnului, 
Aprinde-mi în suflet iubirea 
Şi stinge -mi de rău pomenirea. 

A Sf. Paraschiva de la Iaşi 

glas 2 
Lacrima norodului tău iubit 
Astăzi în şuvoaie către Dunăre s-a pornit 
O, Sfântă Paraschiva slugă de la Prut 
Pe liftele barbare cu păgânescul cnut. 
Semnul pravoslavnic ridică iar 
Ca răgaz puternic la străvechiul nostru hotar 
Şi scaunul Moldovei îl fă din nou slăvit 
Să luminaze ţara la Nord şi Răsărit. 



128 



SFANŢUL IOAN IACOB ROMANUL ■ DIN IERIHON CĂTRE SIOK 



ADAUS 

la cărticica "Buchet de cântări" 

Troparul Sf. Părinţi Ioachim şi Ana 

glas 5 

Ioachime şi Ano, strămoşilor cinstiţi 
Voi sunteţi Părinţii cei mai fericiţi 
Căci prin rodul vostru sfânt 
Pogorâtu-s-au din cer 
Mântuirea pe pământ, 
Deci astăzi cu îndrăzneală 
Rugaţi-vă pentru noi 
Cari suntem în nevoi! 

Condacul Sf. Părinţi 

glas 3 

Fericiţilor Părinţi 

Ioachime şi Ană 

Voi sunteţi blagosloviţi 

Cu rodul fără de prihană 

Cei de sus se desfătează cu rodul vostru, 

Lumea de jos mântueşte cu Domnul nostru 

Şi în veci vă fericeşte 

Pe voi strămoşii Domnului. 

Megalinaria Sf. Părinţi Ioachim şi Ana 

glas 2 ca la Paraclis 

Pe strămoşii Domnului să-i cinstim 
Şi pe Născătorii Prea Curatei să-i fericim, 
Că "buna lor vestire" pe care au avut 
Pricină (de) bucurie în lume s-a făcut. 

Condacul Sf. Prooroc Zaharia, 
tatăl Sf. Ioan Botezătorul 

Preot Celui Prea înalt 

Ai fost sfinţit Zaharie 

Şi de sus te-ai luminat 

Cu dar de proorocie, 

Limba ta - nedumerită fiind - se leagă, 

Numele cel minunat o desleagă 

Şi blagoslovind pe Domnul 

Arăţi pe "Proorocul Lui". 



Condacul Sf. Elisaveta, Maica Sf. Ioan 

glas 3 

Fericită maică eşti 

Elisaveta cinstită 

Că pe "rod" îl pregăteşti 

Spre taina cea negrăită 

Fiul tău - fiind în mitră - voios săltează 

Duhul Sfânt (venind Fecioara) te luminează 

Să cunoşti că ea va naşte 

Pe Făcătorul Cerului. 

Condacul Sf. Ierarh Nicolae 

glas 3 

Al credinţei râvnitor 

Şi chipul blândeţii 

Dă-ne grabnic ajutor 

în greutăţile vieţii, 

Darul tău să ne ridice din suferinţă 

Râvna ta să ne păzească întru credinţă 

Şi al săracilor Părinte 

Să fii Nicolae pururea. 

Condacul Sf. Mare Mucenic Gheorghe 

glas 3 

Mucenic prea slăvit 

Comoară de folosinţe, 

Pe tirani ai biruit 

Cu arma bunei credinţe 

Numele, dintru "lucrare" se tâlcueşte 

Viaţa ta prin grele chinuri se săvârşeşte 

Şi cununa biruinţii 

Primeşti din mâna Domnului. 

Condacul Cuv. Paraschiva 

glas 3 

De rudenii te-ai lipsit 

Pentru Hristos Cuvioasă 

Şi lui singur ai slujit 

Cu viaţă anevoioasă 

Duhul tău se veseleşte cu slavoslovii 

Darul tău ne ocroteşte Ţara Moldovei 

Şi izvor de vindecare 

La toţi rămâi de-a pururea. 

Condacul Cuv. Nicodim 

glas 3 

Al virtuţii râvnitor 

Te-ai arătat din pruncie 

Şi ales începător 

Ai fost întru sihăstrie 

Viaţa ta a fost lumină duhovnicească 

Duhul tău s-a dus în slava cerească 

Şi de-acolo pentru turmă 

Mereu te rogi Nicodime. 

Megaliarie Cuviosului 

glas 2 

în pământul nostru cel strămoşesc 

Faci întâi pornire 

La răsadul călugăresc 

Din care se formează 

Livezi duhovniceşti 

Iar roadă lor dă viaţă 

Suflării româneşti 



Condacul Sf. Ioan Evanghelistul (Teologul) 

glas 3 

Ucenic prea slăvit, 

Evangheliste Ioane, 

Lui Hristos ai fost iubit, slujindu-i fără prihană 

Faptele iubirii sfinte le faci vestite, 

Tainele Teologiei vădite, 

Şi cu tainică mutare 

Te urci în slava Domnului. 

Megalinaria Sf. Ioan 

glas 2 

Al Teologiei începător 

Şi al fecioriei eşti Ioane învăţător 

Celei fără de prihană tu vrednic i-ai slujit 

Şi taina mântuirii în lume ai vestit. 



CELE ŞAPTE PĂCATE 
DE MOARTE 



Dintru care odrăslesc toate 
păcatele 

Cele şapte răni de moarte 
Care m-au vânat mereu 
Şi slăbănogit-au foarte 
Sufletul smerit al meu! 

Mândria 

Dacă mai doreşti acuma 
Suflete să ne mândrim, 
Vino de pogoară numa 
Până jos la ţintirim! 

Ca să vezi mai bine-acolo 
Pentru cine te mândreşti, 
Care este slava lumii 
Şi a vieţii pământeşti! 

Iată hârca asta slută 
Este a unui boier 
Cari petrecea cu slavă 
Ca un mândru Lucifer. 



Mai încolo este alta 
A unui om cerşetor 
Care şi-a târât viaţa 
Umilit şi răbdător. 

Cari dintre ei acuma 
îl găseşti mai fericit? 
Răsfăţatul cel prea mândru 
Ori săracul umilit? 

Iată colo proiestosul 
Ce era ca un butoi 
Şi-i gonea pe bieţii paznici 
Defăimându-i ca pe boi. 

Mai la vale iată capul 
Unui biet nevoitor 
Care sta ascuns prin peşteri 
Gol, tăcut şi postitor. 

Ce cunoşti acum din slava 
Celor graşi de la Vasan; 
Iată numai ce rămâne 
De la bietul pământean! 



Zavistia 

De zavistie urâtă 
Dacă vezi că eşti luptat, 
Află că această boală 
Este greu de vindecat. 

Toate celelalte patimi 
Sunt din fire omeneşti 
Şi lucrându-le îţi pare 
Că din ele te-ndulceşti. 

La zavistie din contra, 
Simţi că eşti ca otăvit, 
Căci la inimă te roade 
Vermele neadormit. 

Deci pe gânduri tu adesea 
Spovedeşte-le curat 
Şi te roagă pentru care 
Urâciunea te-a luptat. 

A zavistiei meteahnă 
Este lucru diavolesc, 
Care nu te lasă-n pace, 
Când vezi că alţii sporesc. 

Nu lăsa ca să mocnească 
Răul nemărturisit, 
Nu cumva să putrezească 
Binele agonisit. 

Iubirea de argint 

Când te prinde în capcană 
Lăcomia de arginţi 
S-o vădeşti ca pe o rană 
La duhovniceşti Părinţi. 

Căci fiind năravul tainic, 
Este greu de priceput 
Şi pe mulţi din cei cu râvnă 
Lăcomia i-a pierdut. 

Rădăcina răutăţii 
La păgâni şi la evrei: 
Ai pe Iuda doar ca pildă 
Şi începător al ei. 

Desfrâul 

La dulceaţa desfrânării 
Dacă eşti obişnuit, 
Vino tainic, ticăloase 
Pân-la Poarta lui David. 

Să-ţi închipui tu acolo 
Cum la ziua cea de-apoi 
Scaun greu de judecată 
Se va pune pentru noi. 

Cum vei suferi mânia 
Dreptului judecător! 
Cum vei trece peste râul 
Cel cu focul arzător! 

Cum vei suferi osânda 
Care se va hotărî, 
Cum vei suferi pe demoni 
Când la munci te va târî? 



Lăcomia pântecelui 

Dacă ai din nesimţire 
Pântece nesăţios 
Vino până la Golgota 
Lângă Crucea lui Hristos! 



Iată, suflete, priveşte 
Stânca cum s-a despicat 
La vederea răstignirii 
Pentru cel necumpătat! 

Deci în taină mergi adesea 
La Golgota cugetând 
Ca să capeţi înfrânare 
Umilindu-te în gând. 

Trândăvia 

Iară duhul trândăviei 
Dacă vezi că te-a cuprins 
Cugetă la ceasul morţii 
Şi la focul cel nestins. 

Mânia 

Suflete, de ai mânie, 
Dacă lesne te iuţeşti, 
De a treia fericire, 
Ticăloase, te lipseşti! 

Nu vei moşteni pământul 
Fericiţilor de sus! 
Celor blânzi le este partea 
După cum Domnul a spus. 

- Vino fire mânioasă 
Ca să vezi pe Mielul blând 
Cum se junghie pe Cruce 
Toate pentru noi răbdând. 

Deci primeşte cu blândeţe 
De la oameni câte vin 
Ca să moşteneşti pământul 
Celor blânzi în veci AMIN. 



CÂTEVA STIHURI 
PENTRU NĂRAVURI 

(adică păcate) 

Năravurile din mândrie 
Şi din iubirea de avut, 
Din pizmă şi din rea mânie 
Acestea sunt mai de temut. 

Căci dânsele atrag în suflet 
Săgeţile lui Veliar, 
Lipsindu-ne de pocăinţă 
Şi de dumnezeiescul dar (har)! 

Năravurile celelalte 
Ne vatămă şi ele foarte, 
Dar sufletul le lecueşte, 
Căci ranele nu sunt de moarte. 

Din trândăvie, desfrânare 
Şi lăcomie la mâncări 
îţi vii mai repede în fire 
Căci ai în inimă mustrări. 

Pe când la cele dinainte 
Năravuri, zise "boiereşti", 
Se întunecă săraca minte 
Şi foarte greu te pocăieşti. 

Deci suflete al meu smerite, 
Năravul ce ascundem noi 
Va fi vădit atunci din zapis 
La judecata cea de-apoi! 

Să-1 reclamăm noi singuri astăzi 
Cerând pedeapsă pentru el, 
Căci de-1 lăsăm, atunci "pârâtul" 
La cer va ridica "Apel"! 

O, OM 



O, om!, ce mari răspunderi ai 

De tot ce faci pe lume 

De tot ce spui în scris sau grai! 

De pilda ce la alţii dai 

Căci ea mereu, spre iad sau rai 

Pe mulţi o să-i îndrume 

Ce grijă trebuie să pui 

în viaţa ta, în toată, 

Căci gândul care-1 scrii sau spui 

S-a dus, în veci nu-1 mai aduni 

Şi vei culege roadă lui 

Ori viu, ori mort odată, 

Ai spus o vorbă, vorba ta, 

Mergând din gură în gură, 

Va-nveseli sau va-ntrista 

Va curaţi sau va-ntina 

Rodind sămânţa pusă în ea 

De dragoste sau ură. 

Scrii un cuvânt; cuvântul scris 

Este un leac sau o otravă. 

Tu vei muri dar tot ce-ai scris 

Rămânen-n urmă drum deschis 

Spre ocară sau slavă. 

Ai spus un cântec, versul tău 

Rămâne după tine 

îndemn spre bine sau spre rău 

Spre curăţire sau desfrâu 

Lăsând în inimi rodul tău 

De har sau de ruşine. 



Arăţi o cale a ta 

în urma ta nu piere 

E cale bună sau e rea 

Va prăbuşi sau va-nălţa 

Vor merge suflete pe ea 

La pace sau durere 

Trăieşti o viaţă, viaţa ta 

E una, numai una 

Oricum ar fi tu nu uita 

Cum ţi-o trăieşti, vei câştiga 

Ori fericire pe vecie, ori chin pe totdeauna. 

O, om! Ce mari răspunderi ai! 

Tu vei pleca din lume, 

Dar ce ai spus prin scris sau grai 

Sau laşi prin pilda care-o dai 

Pe mulţi, pe mulţi spre iad sau rai 

Mereu o să-i îndrume. 

Deci nu uita: Fii credincios! 

Cu grijă şi cu teamă 

Să laşi în inimi luminos 

Un semn, un gând, un drum frumos 

Căci pentru toate ne-ndoios 

Odată vei da seama. 

Amin. 

Sf. Ioan Iacob Hozevitul, Ierusalim 
Notă: 

Această poezie s-a luat din cartea "Din 
Frumuseţile Vieţii Creştine" 

CRUCEA VIEŢII 

NECAZURI 

STRÂMTORĂRI 

BOALE ŞI PRIGOANE 

Acestea răbdându-le cu mulţumire - cu darul lui Dumnezeu 
vom dobândi negreşit mântuirea. 

SFÂNT, SFÂNT, SFÂNT 

Fără mine nu puteţi face nimic! 



(Io an cap. 15) 



ŞI ACEASTA BIRUINŢA CARE A BIRUIT LUMEA 

ESTE CREDINŢA VOASTRĂ 

i 

(Io an cap. 5) 

La cartea Apocalipsului zice Domnul către noi păcătoşii: 

Sârguieşte deci şi te pocăieşte! 

Iată Eu stau la uşă şi bat: 

De va auzi cineva glasul Meu şi va deschide uşa, 

voi intra la el şi voi prânzi cu dânsul şi el cu Mine. 

Apocalips, cap. 3 stih 19-20 

Uitaţi-vă la chipul zugrăvit alături! (*) 

După cum vedeţi uşa nu este singură, ci este prinsă de uşcior (tocuri). 

Dacă am pune numai uşciorii, nu putem zice că am asigurat casa. Şi iarăşi, dacă punem numai uşa singură 
rezemată de zid (fără să aibă uşciori), nu facem treaba de ispravă. Pentru asigurarea casei este nevoie de 
uşă împreună cu uşciori. 

Deci după cum uşa la casă este prinsă de uşciori, tot aşa şi mărturisirea este legată de căinţa inimii şi 
amândouă împreună alcătuiesc Taina Pocăinţii (care asigurează mântuirea noastră). 

Acum să le luăm pe diecare deosebit şi să vedem cum sunt alcătuite. 

Părţile din care se naşte căinţa inimii sunt patru la număr, după cum şi uşciorii de la casă sunt făcuţi din 4 
lemne. 

1 . Pragul căinţii este cercarea cugetului (adică cercetarea conştiinţei). Fără pragul acesta nimeni nu se 
pocăeşte. 

2. Din cercarea cugetului se naşte întristarea pentru păcate, care alcătueşte lemnul din dreapta uşciorilor. 

3. După aceea ne hotărâm să nu mai lucrăm cele rele. Această hotărâre este latura din stânga a uşciorilor 
(după cum se vede în poza alăturată). 

4. în sfârşit se pune şi partea de sus a uşciorilor, care este împăcarea cu toţi pe care i-am supărat ori i-am 
nedreptăţit, iertând şi pe cei care ne-au greşit nouă. Fără împăcare, căinţa noastră nu este deplină. 

După ce facem aceste patru lucruri (adică cercarea, întristarea, hotărârea şi împăcarea) ca pe nişte uşciori ai 
pocăinţii, pe urmă aşezăm şi uşa, adică facem mărturisirea păcatelor. 

Mărturisirea trebuie săvârşită fără pricinuire şi cu deplină umilinţă, acestea sunt ca şi stinghiile cari sunt 
de-a curmezişul uşii ca să întărească scândurile. împlinind mărturisirea, noi cerem apoi canonul cuvenit, 
care este ca un zăvor pentru uşa pocăinţii. Abia după ce făgăduim că vom împlini sfatul duhovnicului, 
primim dezlegare de păcate prin molifta preotului, care este cheia de la taina pocăinţii. 

Trebuie ştiut că prin canon nu se înţelege numai metanii şi închinăciuni, ci orice îndeletnicire pe care o 
rândueşte duhovnicul (fie post, milostenie, tăcere, iertăciune, cetirea cărţilor, etc.) 

Cu asta se împlineşte pocăinţa desăvârşit, care este ca un al doile Botez. 



PORTRETUL POCĂINŢEI care este UŞA MÂNTUIRII 

Pentru că sunt multe persoane care caută pocăinţa cu toată inima, însă nu ştiu s-o împlinească aşa cum se 
cuvine, pentru aceasta fac aici o poză (adică un portret al pocăinţii), ca să fie mai uşor de înţeles pentru 
toţi. Pe cei care cunosc bine lucrul, îi rog să mă ierte, căci nu caut să mă fac dascăl pentru ei, ci mă gândesc 
la folosul celor simpli şi neîncercaţi la locul pocăinţii. 

Am observat că unii arată multă căinţă pentru greşalele lor şi se consumă în inima lor, însă nu poartă de 
grijă pentru mărturisire. Se ostenesc la rugăciune, la post şi alte fapte bune, dar ceea ce este mai de nevoie 
nu împlinesc de fel. 

Mai sunt apoi alţii, care aleargă des la mărturisire şi dezvelesc cu de-amănuntul tainele inimii, dar nu au 
deplină căinţă pentru greşalele lor şi nici nu prea ascultă sfatul duhovnicului. 

Mărturisirea lor este mai mult din obicei, iar nu din căinţă. Povestesc multe dar fără durere de inimă, şi 
uneori aduc pricinuiri întru păcatele lor, punând vina pe alţii. 

în cuvintele ce urmează caut să dovedesc că nici căinţa fără mărturisire curată nu este de ajuns pentru 
mântuire şi nici mărturisirea fără căinţă adevărată, nu împlineşte taina pocăinţii. 

Căci după cum cel care nu are Botez nu se poate mântui, tot asemenea şi cel care are Botezul necomplet 
(fals) nu este fiu adevărat al Bisericii. 

Cu alte cuvinte vreau să spun că pentru a se împlini Taina Pocăinţii este nevoie şi de căinţa şi de 
mărturisire. 

Aceste două se întăresc una pe alta şi alcătuiesc un fel de uşă pentr mântuire. 

Pentru aceasta am făcut şi o poză cu uşa mântuirii, care închipuieşte Taina cea sfântă a Pocăinţii. 

în manuscrisul Sfântului Ioan Iacob urmează o Cruce pe care scrie: 

Sus: 



Precum încet se trece 
Făclia de la sfeşnic 
Aşa se trece viaţa 
Şi vine somnul veşnic. 

Pe braţul din stânga : 
Să cugetăm adesea 
La tainele ieşirii 
Să scăpăm de frică 
în ceasul despărţirii. 



Pe braţul din dreapta : 
Să pomenim cu lacrămi 
Pe cei ce-au răposat 
Căci pentru noi se roagă 
Şi ei neîncetat. 

Jos scrie : 

Nădejdea să ne fie 
La Cel fără de ani 
Iar nu la mintea noastră 
La slavă sau la bani. 

(Nota editorului) a se vedea la pagina 1 83 {acum 
p Error! Bookmark not defined.) poezia 
"Cugetări smerite", partea a Ii-a, cu ordinea reală 
a strofelor. Lipseşte din desen a 7-a strofă, 
penultima) 

UN NOU SFANŢ, NICODIM 



UN SFANŢ NOU IN BISERICA NOASTRĂ 

CUVIOSUL NICODIM AGHIORITUL 

LAUDA ORTODOXIEI DE AZI 

CÂTEVA CUVINTE 



despre Petrecerea lui pe pământ şi Proslăvirea lui 
Pomenirea Sfântului Nicodim se face la 14 Iulie 



SPRE ŞTIINŢĂ: 



Aş dori ca rândurile acestea să fie citite de către toţi fraţii noştri români care pot să citească, dar mail ales 
de către Monahi şi Monahii, căci Sfântul Nicodim este fala cinului călugăresc din vremurile mai noi şi cu 
drept cuvânt se cuvine să ne mândrim că un simplu călugăr a întrecut pe toţi învăţaţii lumii prin 
înţelepciunea sa şi s-a proslăvit între Sfinţii Bisericii noastre. 

El este fala ortodoxiei de azi, el este mângâierea şi întărirea creştinilor râvnitori carii pătimesc pentru 
adevărul Sfintei Credinţe şi în sfârşit el este ruşinarea celor cari defăima aşezământul Sfinţilor Părinţi. 



O MARE BUCURIE PENTRU SFÂNTA ORTODOXIE: 
CUVIOSUL NICODIM AGHIORITUL 

Este trecut în rândul Sfinţilor, prin hotărâre canonică a Bisericii. 

în luna ianuarie 1955 s-a hotărât la Sinodul Parohiei Ecumenice ca Biserica Ortodoxă să numere între 
Sfinţi şi pe Cuviosul Monah Nicodim Aghioritul. 

Numele lui este destul de cunoscut între creştinii râvnitori, căci Cuviosul Nicodim este Dascălul cel vestit 
care a alcătuit cartea Sfintelor canoane, care se numeşte Pedalion. 

Tot el a mai scris şi cartea Nevăzutul Război, Cartea pentru Mărturisire, Cele Cinci Simţuri, Sinaxarul 
Sfinţilor pe tot anul, Tâlcuirea Psaltirii, Tâlcuirea Antifoanelor, Tâlcuirea Sfintei Evanghelii, Filocalia şi 
alte cărţi prea alese de care se foloseşte toată lumea creştină. 

în urma cererii pe care au făcut-o Epitropii Mănăstirilor din Sfântul Munte şi după dorinţa celor mai 
râvnitori dintre pravoslavnicii creştini, Cuviosul Nicodim este trecut în rândul Sfinţilor. Cel care a trăit ca 
un Sfânt, s-a ostenit ca un adevărat Mucenic şi a lăsat în urmă cele mai folositoare cărţi pentru Creştinătate, 
cu dreptate este ca să fie cinstit împreună cu sfinţii, pe cari i-a lăudat aşa de mult în Sinaxarul său. 

Călugărul cel flenduros, care umbla încălţat cu opinci şi care dorea să meargă în ţară la noi şi să trăiască în 
obştia Cuviosului Paisie de la Neamţu, astăzi este cinstit în toată lumea, împreună cu Sfinţii mari Dascăli ai 
Bisericii noastre de Răsărit. 

Lumea creştină de azi care nu prea ţine seama de canoanele Pedalionului a trebuit să recunoască prin lege 
că scriitorul Pedalionului este Sfânt. 

Patriarhia Ecumenică din Ţarigrad care a defăimat odinioară Sfintele Canoane din Pedalion, astăzi prin 
acte oficiale hotărăşte că: cel care a alcătuit Pedalionul - prin hotărâre sinodală - este trecut în rândul 
Sfinţilor! 

Iată un semn de încurajare pentru bieţii creştini râvnitori, carii pătimesc pentru apărarea Sfintelor Canoane 
şi cari sunt luaţi în batjocură de lumea modernă când pomenesc de Pedalion! 

Recunoaşterea canonică a Sfântului Nicodim Aghioritul este un semn că darul Prea Sfântului Duh nu s-a 
depărtat din sânul Bisericii noastre deşi oamenii de azi au stricat multe rândueli bisericeşti şi râvnesc mai 
mult la moda din Apus. 

Dar va veni şi ziua (şi cred că nu-i departe) când Păstorii cei fermecaţi de moda nouă se vor trezi şi vor 
cunoaşte că nu este potrivit să defaime Pedalionul, odată ce singuri au hotărât în sobor şi au declarat la 
toată lumea că Monahul Nicodim, care a scris Pedalionul este Sfânt! 

Trebuie să înţeleagă odată Proestoşii că dacă Nicodim este Sfânt, atunci şi canoanele adunate de el în 
Pedalion trebuiesc cinstite! Căci dacă Pedalionul nu se ia în seamă, atunci cum putem zice că cinstim pe 
scriitorul Pedalionului. 

Şi dacă nu ascultăm de Sfintele Canoane, atunci înseamnă că nu cinstim nici pe Cuviosul Nicodim şi nici 
pe Sfinţii Părinţi din vechime. Iar hotărârea pe care au făcut-o pentru canonizarea (adică recunoaşterea) 
Cuvioasului Nicodim este ca o grămadă de cărbuni aprinşi în capul celor cari au hotărât aceasta. Pe marele 
apărător al Sfintelor Canoane şi a vechiului Călindar l-au aşezat între Sfinţi, iar cartea Sfintelor Canoane şi 
Călindarul vechi îl ţin sub picioare! 

Iată pentru ce se clatină pământul şi se aprinde văzduhul cu înfricoşare. Iată pentru ce s-a speriat şi a fugit 
de pe pământ iar calul cel Roşu din Apocalips (adică focul războiului) nechează mereu şi-i gata să rupă 
legăturile. 

Am mâniat pe Dumnezeu şi Sfinţii acum cer răzbunare că s-au defăimat învăţăturile lor şi s-a călcat în 
picioare aşezământul lor! în vremurile acestea de înţepenire duhovnicească şi de nepăsare generală, Sfânta 
noastră Biserică de Răsărit (aşa prigonită şi sărăcită cum este) ea totuşi nu încetează de a revărsa darul ei 
asupra celor binecredincioşi iar cei împodobiţi cu fapte bune Sfânta noastră Biserică le dărueşte cununa 
Sfinţeniei şi îi numără între "Fiii ei cei întâi născuţi". 

în Biserica cerească, Cuviosul Nicodim este de multă vreme între Sfinţi şi se roagă pentru noi pământenii 
la tronul Dumnezeirii, dar Soborul Bisericii pământeşti abea acum s-a gândit să-1 cinstească aşa cum se 
cuvine. 

Lumina Sfântului nostru Părinte Nicodim care a răsărit la ceruri acum 152 de ani, s-a vădit astăzi mai bine 
în Biserica de pe pământ, ca să lumineze tuturor! 

Se bucură acum tot norodul creştinesc şi Sfânta Biserică dănţuieşte, cinstind pe marele scriitor bisericesc şi 
pe alesul cinului călugăresc. Să dăm cu toţii slavă lui Dumnezeu că nu s-a curmat niciodată şireagul 
sfinţilor Cuvioşi, care merg pe calea cea strâmtă a crucii şi aduc la ceruri prinosul nevoinţilor pustniceşti! 

Câtă vreme Sfânta lumină se pogoară în Biserica noastră şi sfinţii odrăslesc în livada cea duhovnicească a 
ortodoxiei, este semn că Dumnezeu este cu noi şi adevărul Sfintei credinţe străluceşte mai mult decât 
soarele, spre biruinţa noastră. 

CUM TRĂIEŞTE CUVIOSUL NICODIM AGHIORITUL 

Cuviosul Părintele nostru Nicodim este floarea cea mai aleasă din grădina Maicii Domnului (adică din 
Sfântul Munte) care a odrăslit în veacul din urmă. 

Mireazma cea duhovnicească pe care a răspândit-o acest cuvios, a umplut Biserica Ortodoxă din toate 
părţile. 

Prin viaţa lui cea sfântă, prin învăţătura lui cea dulce, prin cărţile lui cele scumpe şi de Dumnezeu 
insuflate, el a ajuns la măsura sfinţilor dascăli din vechime, alături de Sfântul Ioan Gură de Aur, de Sfântul 
Vasile cel Mare şi de Sfântul Ioan Damaschinul şi de alţi sfinţi mari. 

S-a născut în ostrovul Naxului. A urmat o bucată de vreme la seminarul din oraşul Smirna. însă dorul de 
călugărie nu 1-a lăsat să termine şcoala. Ca o căprioară însetată a alergat la adăpostul liniştit al Mănăstirii. 

în vremea când Cuviosul Părintele nostru Paisie era plecat din Sfântul Munte şi punea începutul vieţii de 
obşte la noi în ţară, cam pe-atunci a intrat Cuviosul Nicodim ca frate în Mănăstirea Sfântului Dionisie din 
Sfântul Munte (în anul 1775). 

însă n-a stat acolo decât doi ani, căci talentul lui pentru alcătuirea cărţilor 1-a făcut ca să colinde întocmai 
ca o albină prin tot Sfântul Munte, pentru a aduna mierea cea duhovnicească oriunde auzea că sunt cărţi şi 
însemnări vechi, mergea ca să le citească ori ca să le copieze pentru folosul de obşte. 

Pe cele cari erau scrise într-o limbă grea şi neînţeleasă, el le scria într-o limbă uşoară, pe cele greşite le 
îndrepta, iar pe cele necomplete, el le completa. 

Vieţile Sfinţilor care erau atunci împrăştiate şi netipărite, el le aduna la un loc, scripturile greu de înţeles el 
le tâlcuia iar la Sfinţii care nu aveau slujba la Mineiu el le alcătuia slujba în chip armonios. în scurte 
cuvinte putem zice că nu era sfătuire de folos care să nu treacă sub pana lui, nu era vreo nedumerire care să 
nu fie dezlegată de el, nu era cuvânt duhovnicesc care să nu fie lămurit de el. 

Când a aflat de petrecerea minunată a Stareţului Paisie de la Mănăstirea Neamţului, care era cărturar ca şi 
dânsul, a dorit mult ca să meargă în România, spre a petrece în obştea vestită de la Neamţu. 

Dar când s-a pregătit să meargă, a fost înştiinţat prin descoperire cerească ca să nu părăsească Sfântul 
Munte, care avea nevoie de lumina învăţăturii lui şi de pilda vieţii. Dorinţa lui era ca să găsească un 
povăţuitor iscusit şi învăţat aşa cum era Cuviosul Paisie din România, însă Maica Domnului 1-a ţinut pe loc 
ca să înflorească şi să rodească în grădina cea Sfântă a Ei (în Sf Munte). 

Darul Sf. Duh s-a revărsat din belşug peste el şi 1-a făcut ca să lumineze ca un luceafăr în toată lumea 
pravoslavnică. 

în vremea aceea când mai toate naţiile ortodoxe erau sub robia turcească şi duceau lipsă de învăţătură, 
smeritul Părintele nostru Nicodim a adăpat pe norodul cel însetat la suflet cu sfânta lui învăţătură. 

Vorba lui simplă şi dulce, sfatul lui cel plin de râvnă şi de înţelepciune, a fost în vremea aceea, este şi în 
ziua de astăzi, şi va rămâne cât va fi lumea, ca o miere duhovnicească, care hrăneşte pe cel flămând la 
suflet şi îndulceşte pe cel amărât la inimă. 

Talentul lui a fost pizmuit de mulţi "fraţi mincinoşi" (cum îi numeşte Sf. Apostol). Aceştia s-au luptat ca să 
oprească izvorul învăţăturii lui şi să-i ponegrească numele. Şi poate scârba asta 1-a făcut ca să se hotărască 
a merge în România (pe lângă alte motive). 

însă Dumnezeu astupa gura la toţi vrăjmaşii lui, căci toţi Proestoşii cei duhovniceşti până şi însuşi 
Patriarhul Ţarigradului îl lăuda şi preţuia cărţile lui. 

In Constantinopol era pe vremea aceea Patriarh Ecumenic Grigorie al cincilea, care mai pe urmă a suferit 
moarte mucenicească. 

într-o vreme în care Patriarhul Grigorie a fost silit de turci ca să părăsească Scaunul, s-a retras în Sfântul 
Munte şi trăia în linişte, într-o chilie de lângă Mănăstirea Ivirul. 

Cuviosul Nicodim fiind acolo în apropiere la Sihăstria Capsala, era ajutat cu provizii de către Fericitul 
Ierarh şi de multe ori vorbeau împreună, punând la cale luminarea norodului creştinesc, care zăcea în 
neştiinţă, sub jugul păgânesc. 

Mulţi creştini din stăpânirea turcească au fost siliţi ca să-şi lepede Sfânta Credinţă. 

Şi toţi care cunoşteau căderea şi cereau pocăinţă, alergau în Sfântul Munte ca la un liman de mântuire. Aici 
aflau pe Fericitul Patriarh Grigorie la care se mărturiseau. Acesta îi trimitea pe urmă la Dascălul Nicodim 
din pustia Capsalei ca să-i povăţuiască. 

în chipul acesta, Cuviosul Nicodim a scos pe mulţi din întunericul lepădării şi i-a adus la pocăinţă curată, 
iar pe unii din aceştia i-a îndemnat ca să mărturisească pe Hristos înaintea stăpânilor păgâni. 

Aşa a primit moartea mucenicească Noul Mucenic Constantin din Idra. 

Pe acesta Cuviosul Nicodim 1-a întărit ca să mărturisească pentru Hristos şi pe urmă i-a scris viaţa cu 
pătimirile lui, alcătuindu-i şi slujba lui în chip minunat. 

Din vremea aceea a rămas şi o scrisoare a Cuviosului Nicodim adresată către Patriarhul Grigorie pentru un 
monah român din Transilvania, care nu avea botezul adevărat. 

IATĂ CUPRINSUL ACESTEI SCRISORI: 

Prea Sfinţite Stăpâne şi dumnezeescule Patriarh a toată lumea, Aducătorul acestei scrisori, care este de 
origină din Ungaria (adică Transilvania) şi are Botezul (sau mai bine zis desbotezul) fiind molipsit de 
întinăciunea latinilor, vine prin mijlocirea mea, către înalt Prea Sfinţia voastră, cerând călduros să fie 
Botezat cu botezul Bisericii noastre de Răsărit. Deci atât el, cât şi eu - ne rugăm de a voastră inimă 
următoare lui Hristos şi apostolească, ca să trimiteţi întărit prin ordin scris oficial pe numitul Monah 
nemonah (adică fără darul călugăriei) către Duhovnicul Român Părintele Grigore din Mănăstirea 
Pantocreator. Căci acela fiind de acelaşi neam şi de aceeaşi limbă cu dânsul poate ca să-1 înveţe şi să-1 
înoiască cu botezul nostru, precum el însuşi şi eu ne rugăm mai mult lui Dumnezeu ca după alte cereri de 
mântuire să aibă şi călătorie uşoară, să fie călăuzit la Tronul Prea Fericirii voastre şi să aleagă calea cea 
bună spre folosul a tot norodul Creştinesc. Pentru aceasta, cerându-vă Rugăciuni, rămân socotindu-mă cel 
mai mic dintre slugile voastre. 

(ss) Nicodim 

Din actul acesta se vede cât de multă pază era în vremea aceea de a nu primi în mănăstire pe cei cari sunt 
botezaţi prin stropire. 

Despre locul acesta ne putem încredinţa şi din cărţile Cuviosului Paisie de la Neamţ care nu primea 
nicidecum în obştea lui pe cei cari veneau din Transilvania ori din Bucovina unde se boteza prin stropire. 



143 



SFANŢUL IOAN IACOB ROMANUL ■ DJN IERIHON CĂTRE SIQN 



în vremea când trăia Cuviosul Nicodim la Sihăstria Capsalei a fost chemat de către Proestoşii Sfântului 
Munte ca să discute cu nişte clerici Papistaşi despre dogmele credinţii. Când s-a ivit Cuviosul în ograda 
Mănăstirii din Căreia, îmbrăcat flenduros şi cu opinci în picioare, Papistaşii s-au plâns Proestoşilor că asta 
este semn de batjocură pentru ei ca să stea de vorbă cu un asemenea călugăr mojic. Proestoşii însă i-au 
liniştit, dându-le oarecari lămuriri despre "flendurosul Nicodim". 

Când au început discuţia, fiecare vorbă rostită de monahul nostru era ca un fulger arzător pentru uscăturile 
(sau mai bine zis pentru secăturile) Papei. Chiar de la început le-a închis gura şi neştiind ce să mai zică, 
croncăneau ca nişte cioare, întrebând: 

"Mai sunt în Muntele Athos şi alţii la fel cu cel care a vorbit cu noi?" 

întrebarea asta a făcut-o către Epitropii Sfântului Munte, dar Cuviosul Nicodim care era de faţă a luat-o 
înainte cu răspunsul zicând" "Sunt o mulţime şi eu sunt cel din urmă!". 

A mers odinioară la Sf. Munte un Protestant din Germania şi căuta să ia în bătae de joc simplitatea 
călugărilor. 

A declarat în faţa Epitropilor din Căreia că el este Proorocul Ilie. Proestoşii au început a râde, crezând că 
au de-a face cu un nebun. Dar când a început el să le vorbească, au văzut că nu este nebun ci este o undinţă 
primejdioasă pentru Ortodoxie. 

Deci nepricepându-se ei cum să-i răspundă s-au sfătuit ca să găsească pe cineva dintre călugări cari să 
dovedească cu mărturii din Sfânta Scriptură că Protestantul este mincinos (iar nu prooroc cum zicea el). 
Atunci şi-au adus aminte bătrânii de smeritul Dascăl Nicodim, care trăia la vremea ceea la o chilie, aproape 
de Căreia. Cuv. Nicodim s-a prezentat ca de obiceiu îmbrăcat în nişte zdrenţe şi încălţat cu opinci de porc. 
Când 1-a văzut Protestantul a început a râde cu hohote. Atunci Bătrânii Proestoşi i-au lămurit Cuviosului 
pentru ce este chemat, adică să dea răspunsul cuvenit proorocului mincinos. 

Pricepând Cuviosul că ereticul îşi bate joc de călugări i-a zis: 

"Va să zică eşti Proorocul Ilie, Domnule". 

"Desigur (a răspuns neamţul)!". Atunci Cuviosul i-a zis iarăşi: 

"Proorocul Ilie a avut tăierea împrejur, dar Dumneavoastră?" (o aveţi?) 

La întrebarea aceasta a rămas Proorocul cu gura căscată şi a plecat fără să mai stea de vorbă cu opincarii 
din Sf. Munte. Toţi carii veneau să ispitească pentru tainele credinţii dacă se întâmpla ca să vorbească cu 
Dascălul cel flenduros, nu mai avea poftă să râdă, ci plecau îndată ruşinaţi. 

Cuviosul Nicodim Aghioritul n-a făcut semne şi minuni în viaţă, dar viată lui întreagă a fost o întreagă 
minune, prin roadele bunătăţii care au umplut lumea. învăţăturile lui au luminat norodul creştinesc şi au 
întărit Biserica Ortodoxă în vremurile cele mai grele. 

După mărturisirile Sfinţilor Părinţi, sfinţenia omului nu se arată din săvârşirea minunilor ci din viaţa cea 
îmbunătăţită. Minunile sunt lucrurile lui Dumnezeu şi se fac mai mult pentru luminarea celor necredincioşi 
şi pentru întărirea celor slabi în credinţă, iar faptele cele îmbunătăţite sunt roadele prin cari se cunosc 
sfinţii. 

Iată ce zice Sf. Grigore Teologul, în cuvântul de la înmormântarea Sf. Vasilie cel mare: 

"Minunile pentru cei necredincioşi, iar nu pentru cei ce cred. Semnele bărbaţilor Sfinţi este viaţa lor cea 
după Dumnezeu şi aşezarea lor cea sfântă!" 

IAR SFÂNTUL IOAN GURĂ DE AUR ZICE: 
"VIRTUTEA ESTE MAI PRESUS DECÂT MINUNILE" 

Tot el mai scrie şi aceasta: 

"Sfinţii sunt acei care au credinţă dreaptă şi viaţă curată. Chiar de nu săvârşesc semne, chiar de nu gonesc 
duhurile necurate, după cum Ioan cel mai mare dintre toţi cei născuţi din femeie, nu se pomeneşte nicăieri 
că ar fi făcut semne!" (vezi cuv. Sf. Ioan Gură de Aur la tâlcuirea Epistolei către Filipeni). 

Sfântul Ioan Botezătorul n-a făcut minuni în viaţa, dar a trăit ca îngerii pe pământ şi s-a învrednicit să 
boteze pe Mântuitorul lumii în apele Iordanului. 

Tot aşa nici Cuv. Nicodim n-a făcut minuni dar viaţa lui a fost îngerească şi a botezat milioane de suflete 
cu lumina cea sfântă a învăţăturii sale. 

Cărţile lui sunt ca nişte făclii aprinse care luminează creştinătatea. Ele vor rămânea ca o călăuză de 
mântuire pentru toate veacurile. Dar ostenelile cele prea mari ce le-a suferit Cuvioasul Nicodim la 
alcătuirea cărţilor i-au supt de timpuriu puterile şi la vârsta de 60 de ani s-a stins din viaţa aceasta precum 
se stinge o făclie de ceară curată, pentru a răsări ca un luceafăr luminos în lumina cerească. Toată viaţa şi-a 
petrecut-o în sărăcie şi întru osteneli mai presus de fire. Călugării din Sf. Munte îi ziceau "Dascăl" (adică 
învăţător) iar el se numea pe sine "Lepădătură" şi câine mort, atâta era de smerit încât oriunde se afla cu 
fraţii, tot locul cel mai de pe urmă îl căuta, umblând încălţat totdeauna cu opinci. 

Cuviosul Nicodim Aghioritul n-a învăţat Telologia la Universitatea din Atena şi nici n-a colindat pe la 
şcolile înţelepţilor din Apusul Europei (cum obişnuiesc Domnii Teologi de astăzi). 

El s-a adăpat numai cu apa cea limpede a ortodoxiei din Mănăstirile Sfântului Munte, adică din Sfintele 
Scripturi. Dar razele învăţăturii lui întrec toată ştiinţa înţelepţilor de astăzi care cuprinde lustrul filozofiei 
dar lipsită de miezul credinţii. Căci un bob de credinţă curată preţueşte mai mult decât vagoane întregi de 
ştiinţă lipsită de mustul credinţii. 

Este de însemnat că Monahii din Sf. Munte l-au socotit totdeauna pe Cuviosul Nicodim ca "Dascăl" al lor, 
aşa îl numeau toţi încă de când era în viaţă. Iar după mutarea lui din viaţă, toţi Monahii şi toţi creştinii cari 
cunoşteau viaţa lui, îl socoteau ca pe un sfânt. Capul lui a fost aşezat într-o cutie de lemn spre închinarea 
celor care cinsteau pomenirea lui. 

Pe fruntea lui este scris: "Aştept învierea Morţilor" după cum a lăsat el cuvânt înainte de moarte. 

Prea fericitul şi Marele Patriarh Ioachim al treilea mergând în Sf. Munte a îngenunchiat înaintea cinstitului 
său cap, îndelung rugându-se cu multe lacrimi ca să-1 acopere în viaţă cu darul lui cel Sfânt. La urmă a 
sărutat cu evlavie cinstitul cap al Cuviosului zicând către cei de faţă: 

"Cine nu socoate acest cap ca moaşte de Sfânt să fie ANATEMA!". Cu alte cuvinte el este socotit ca sfânt 
cu mult înainte de a se hotăra în Sobor. Mulţi dintre călugării aghioriţi sărbătoreau pomenirea lui cu mult 
înainte de hotărârea Patriarhiei, căci toţi erau convinşi despre sfinţenia vieţii lui. 

Numele lui a ajuns cunoscut şi la Papistaşii din Apus, cari au avut de multe ori discuţii cu el pentru 
credinţă şi s-au spăimântat de darul înţelepciunii care locuia întru el. însăşi aceştia pe care i-a ruşinat de 
multe ori Cuviosul Nicodim, l-au însemnat în cărţile lor, împreună cu sfinţii ortodocşi din vechime pe care 
îi cinsteau şi ei (adică alături de Sf. Ioan Gură de Aur, Sf. Ioan Damaschin şi Sf. Andrei Criteanul). 

O, Sfinte Prea Cuvioase Părinte Nicodime, care mult doreai odinioară ca să mergi la noi în ţară, ca să 
petreci la obştea Cuviosului Paisie de la Neamţu, adu-ţi aminte astăzi de scumpa noastră ţară, cerceteaz-o 
cu duhul dintru înălţime şi vezi ce fel de obşte au făcut azi românii, după moda sovietelor! 

Fiii duhovniceşti ai Cuviosului Paisie nu mai au loc azi în România, întreaga ţară s-a prefăcut într-o obşte 
care luptă pe Dumnezeu şi aleargă către rău! 

Tu care eşti neîntrecut la sfătuire şi prea dulce vorbire, vorbeşte şi acum tainic, la inima Păstorilor 
duhovniceşti de după "Perdeaua Roşie" ca să nu mai facă tovărăşie cu Stăpânirea întunericului, ca să nu 
mai înjuge Biserica la carul sovietic, să nu mai facă slujnică pe Mireasa lui Hristos, care este Biserica. 



STIHURI DE UMILINŢA 

Nicodime prea ferice 
Care doreai odinioară 
Ca să trăieşti la noi în ţară, 
Acuma caută din ceruri 
Şi vezi pe fiii României 
Cum poartă jugul tiraniei. 

Cu Sfântul Stareţ de la Neamţu 

Să dai acuma ajutor 

Prea necăjitului popor 

Iar tabăra înşelăciunii 

Din vatra noastră strămoşească 

Degrab să se risipească! 

în ţara noastră primitoare 
Acuma nu mai este "soare" 
Cu razele de libertate 
Căci vântul de la Miază Noapte 
Aduce negură de moarte. 

Cu darul tău cel sfânt, Părinte 
Să mângâi pe cei necăjiţi 
Şi să dezlegi pe cei robiţi 
Iar pe organele pierzării 
Cari hulesc Sfânta Credinţă 
întoarce-i către pocăinţă! 

învăţătura ta cinstită 

Să fie iarăşi folosită 

De neamul nostru românesc 

Şi "coarnele lui Veliar" 

Să nu se mai înalte iar! 



Pedalionul scris de tine 
Să fie naţiei Creştine 
Ca o duhovnicească cârmă 
Iar cartea "Celor cinci simţiri" 
Oglinda Sfintei mântuiri. 

în viaţa noastră necăjită 
Şi de Păstorii buni lipsită, 
La toţi creştinii pravoslavnici 
Luceafăr să ne fie-n cale 
Sfinţenia vieţii tale! 

N.B. Cuv. Nicodim dorea mult să meargă la 
chinovia Cuv. Paisie de la Neamţu, însă prin 
semne cereşti a fost oprit. Prăznuirea lui se face 
la 14 Iulie. 

ADAUS SPRE LĂMURIRE 

Când lipsesc povăţuitorii cei buni, când duhul 
lumesc caută să înăbuşe sfânta credinţă, când 
slugile lui Antihrist se grăbesc să întunece 
adevărul, atunci Pedalionul Sfântului Nicodim ne 
arată ca o busolă încotro să mergem, iar cartea lui 
"Nevăzutul Război" ne învaţă cum trebuie să 
folosim armele cele Duhovniceşti, pe urmă 
"Hristoitia" adică cartea bunelor obiceiuri ne 
dăscăleşte cum să ne purtăm în viaţă, iar cartea 
celor Cinci Simţiri ne serveşte ca o strajă 
neadormită pentru suflet. 

în sfârşit, toate cărţile lui, care sunt mai mult de o 
sută, le avem ca pe nişte proptele de mântuire în 
toată viata noastră. 

TROPARUL SFANŢULUI NICODIM 

glasul 5 

(Tin tahian su schepin che 

tin voitian . . .) 

Pre Sfântul Nicodim cel nou vestit 
Pre marele Dascăl Aghiorit, 
Pre albina cea cu dar 
Care strâns-au din belşug 
Pravoslavnicul nectar 
Spre hrana creştinătăţii, 
Acum noi cu râvnă venind 
Să-1 lăudăm, prăznuind! 



CONDACUL SFANŢULUI 

glasul 3 

(ca şi condacul Naşterii: 

Partenos simeron ...) 

îngereşte vieţuind 

Te faci icoană virtuţii 

Şi pe toţi povăţuind 

în lupta cu "nevăzuţii", 

Limba ta este organul mişcat de Duhul 

Pana ta ne luminează tainic văzduhul 

Şi cinstindu-i pe toţi Sfinţii, 

Te duci la bucuria lor! 



MEGALINARIA 

(După melodia grecească a megalinărilor) 
(de la Paraclis "Tin ipsilotera ton uranon ...") 

Pre luminătorul cel prea slăvit 
Şi pe Scriitorul şi Sihastrul neobosit 
Veniţi credincioşilor astăzi într-un gând 
Să-i împletim cunună de laude, cântând! 



MEGALINARIA CUV. NICODIM 

glas 3 
(ca şi: Apostoli de la margini) 

Pre Cuviosul Nicodim, 

Podoaba călugăriei, 

Pre îngerul Sfântului Munte 

Şi slava ortodoxiei, 

Să-1 lăudăm împreună, 

Urmându-i povaţa cea bună. 



CÂTEVA CANOANE DIN 
PEDALION 

Care opreşte a ne ruga cu cei de altă credinţă 

Al 10-lea Canon al Sfinţilor Apostoli opreşte a ne 
ruga împreună cu ereticii şi schismaticii măcar în 
casă de s-ar afla, se afuriseşte şi să nu fie primit 
la Sfintele Taine (adică să se împărtăşească). 

Canonul 45 al Sf. Apostoli porunceşte: Episcopul 
sau Preotul sau Diaconul care numai s-ar ruga cu 
ereticii să se afurisească şi dacă l-ar primi să 
slujească ca preot să se caterisească. 

La tâlcuirea Canonului 47 al Sf. Apostoli scrie Sf. 
Nicodim Aghioritul că latinii sunt eretici şi nu au 
nici botez, nici Preoţie, şi dacă vreun Preot nu 
Botează pe cei ce se întorc la Ortodoxie, se 
afuriseşte. 

Şi Canonul 33 din Laodicheia opreşte, cu eretici 
şi cu schismatici a te ruga. 

Canonul 6 şi 7 de la Soborul I Ecumenic 
porunceşte: că cele de la început obiceiuri să le 
păstrăm. 

Canonul 1 al Sf. Vasile cel Mare tot aşa zice că 
ereticii şi schismaticii trebuie să se Boteze. 

Sfântul Sfinţit Mucenic Chiprian tot aşa zice că 
ereticii şi schismaticii să se boteze. 

Iar câţiva din Slujitorii Sfântului Altar din ziua de 
azi, defăima aceste Sfinte canoane, numindu-le 
"Barieri ruginite". Canoane insuflate de Duhul 
Sfânt prin Sfinţii Apostoli şi prin Sf. Părinţi ai 
celor şapte Sfinte Soboare Ecumenice. Zic că 
Canoanele de multă vechime pe care o au, au 
ruginit. 

Nu zic că ei de multă grăsime, şi nefrică de 
Dumnezeu li s-a întunecat mintea şi au năpârlit, 
căzându-le şi părul, şi barba şi mustaţa, 
făcându-se ca femeile. Cum e chipul Domnului şi 
al Sfinţilor şi cum e chipul lor? De aceea Sfintele 
Canoane ale Sfinţilor ei le calcă în picioare. 

Dar predică sus şi tare că sunt "Ortodocşi". 

DE ZIUA 

ONOMASTICĂ A 

PĂRINTELUI SA VA 

DUHOVNICUL, SPRE 

ADUCERE AMINTE 

In Lavra cea veche Părinte 
Rămâi ca un stâlp nemişcat 
Ţinând Rânduielile Sfinte 
Precum din bătrâni le-ai aflat. 

Luptând pentru Sfânta Credinţă 
Dai sprijin celor slăbănogi 
Şi aspră având nevoinţă 
Mereu pentru turmă te rogi. 

Chezaş te-ai făcut pentru mine 
Din nou dăruindu-mi Botez 
Iar eu iubitorul de sine 
în lături străine viez. 

Sărac şi străin eu cu neamul, 
Venind la cinstitul lăcaş 
Turnat-ai Părinte balsamul 
în sufletul meu pătimaş. 

Mi-ai arătat frumoasa cale 
A Chipului monahicesc 
Şi de urâtele scandale 
M-ai învăţat să mă feresc. 

Mi-ai dat curajul la citirea 
Dumnezeieştilor Scripturi 
Deşi vedeai la mulţi cârtirea 
Ce până astăzi o înduri. 

Având eu haină ponosită 
Mi-ai dat veşmântul cel dintâi 
Şi pe fiinţa mea smerită 
Ai pus-o între fiii tăi! 

Mergând la peşteră cu fraţii 
Sfinţia ta nu m-ai uitat 
Ci regulat, mai mult ca alţii, 
Cu dragoste m-ai ajutat. 



De multe ori ai tras ruşine 
Că mulţi Părinţi te-au pismuit, 
Dar mila ta cea către mine 
întotdeauna s-a vădit. 

Iar când eram slăbit de boală 
Ai dat atunci încurajare 
Prietenului meu de şcoală 
Să-mi facă rost de vindecare. 

La Sihăstria Românească 
Pe malul Sfântului Iordan 
Aceeaşi milă părintească 
Ai arătat către Ioan. 

Sfinţia ta cât eşti în viaţă 
Noi fericiţi ne socotim 
Căci te avem aici dulceaţă 
Şi dincolo de ţintirim. 

Iar dacă mori, ne moare mila 
Şi noi rămânem mai străini 
Ca fără untdelemn feştila 
Ne stingem fără lumini. 

Să-ţi prelungească Domnul anii 
Noi astăzi ne rugăm plângând 
Să ruşineze pe duşmanii 
Pe cei văzuţi şi cei de gând! 

Şi pân-la vremea cea din urmă 
Rămâi adevăratul Ava 
Păscând duhovniceasca turmă 
în pajiştea lui Sfântul Sava. 

Apoi la fericita moarte 
Mergând la Cel ce L-ai iubit 
Să ai Părinte iarăşi parte 
Cu Sfântul Sava cel Sfinţit! 

Ş-acuma iartă-ne Părinte 
De toate câte ţi-am greşit 
Şi rugăciunea ta fierbinte 
S-o aibe toţi necontenit! 

însemnare 

Asta s-a trimis ca o felicitare 
Părintelui Duhovnic scrisă de 
mine nevrednicul în numele 
tuturor fiilor duhovniceşti ai 
Părintelui Sava. 



STIHURI 



Către Părintele Duhovnic Sava 

Privind la chipul tău Părinte, 
Cu dragoste mi-aduc aminte 
De anii ce i-am petrecut, 
La Sfântul Sava împreună, 
Când vremea se părea mai bună. 

Acum sunt zilele mai grele 
Şi noi suntem la fel cu ele 
Căci noi slăbim duhovniceşte 
Iar voi bătrâni vă prea grăbiţi 
Spre lumea celor fericiţi. 

Acum se face înlesnire 
Mirenilor de Mănăstire 
Iar al Monahilor Sobor 
Se micşorează şi slăbeşte 
Şi viaţa noastră nu sporeşte. 

Acum doar ziduri se repară 
Iar sufletele vor să moară, 
Căci moda zilelor de astăzi 
Ridică turnuri în văzduh 
Iar viaţa este fără duh. 

Azi mulţi din "Fraţii Savaiţi" 
Din Lavră ies nemulţumiţi 
Prin mănăstirile străine, 
Iar Sfântul Sava azi oftează 
Căci "fiii se împuţinează". 

Acum Monahii n-au povaţă 
Şi nestatornici se învaţă, 
Iar cei bătrâni, cu nerăbdare, 
Se duc grăbiţi spre "veşnicie", 
Lăsând a noastră "sărăcie". 

Mai staţi Bătrânilor o leacă, 
Că iată fraţii nu se-mpacă 
Şi vor începe a se stânge 
Luminile de la morminte 
Cu vechile "aşezăminte" ! 

Iar tu, Părinte prea cinstite, 
Vezi sufletele părăsite 
A fiilor duhovniceşti, 
Că iată, foarte însetează 
Şi nimeni nu le cercetează! 

Blândeţea ta ne-a fost dulceaţă 
în necăjita noastră viaţă 
Şi sfatul tău cel părintesc, 
Ne-a fost "Balsamul sufletesc"! 

în "Locurile cele sfinte" 
Ai fost şi mamă şi părinte 
La fraţii noştri necăjiţi 
Cari trăiau în strâmtorare 
Şi nimeni nu le da crezare. 

Pe cei cu "dor de mântuire" 
I-ai îndreptat la Mănăstire 
Şi "logodindu-i cu Hristos", 
Nu te-ai sfiit a fi chezaş 
La orice suflet "nevoiaş". 



Când ochii tăi se vor închide 
Şi gura nu se va deschide, 
Atuncea fiii tăi, sărmanii, 
Cu jale vor petrece anii! 

Iar "Mănăstirea cea bătrână" 
De care cuvioasă mână 
Va fi condusă sufleteşte, 
Că azi "cel cuvios lipseşte"! 

Atuncea "fiii României" 
Din valurile pribegiei, 
La cine vor găsi scăpare 
Şi sufletească vindecare? 



Mai ţineţi greul bătrâneţii, 
Oprindu-te în "pragul vieţii" 
Şi socoteşte mai întâi: 
La cine laşi pe fiii tăi? 

Acolo unde este "slava", 
Văzându-te Sfinţitul Sava, 
El îţi va face întrebare 
De sufletească noastră stare. 

Deci pregăteşte-ţi "Diadocul" 
Cel vrednic ca să-ţi ţie locul, 
- în fruntea turmei prea sărace 
Şi-atuncea mută-se în pace 



Blagosloviţi Prea Cuvioase Părinte Sava 

Prin mila lui Dumnezeu şi cu rugăciunile Sfinţiilor Voastre, eu nevrednicul sunt liniştit şi mulţumit la Schit. 

Nu am viaţă nevoitoare, căci trupul meu este mereu cuprins de boală ca şi Sfinţia Voastră. Dar nădăjduiesc 
că mila cerească nu mă va părăsi, ci va socoti boala spre împlinirea pocăinţii. 

Să nu credeţi că eu v-am uitat, dacă vă scriu aşa de rar. Cunosc necazurile Sfinţiei Voastre şi pentru asta nu 
vreau să vă amărăsc şi eu cu neputinţele mele şi să vă îngreuiez. 

Eu sunt azi ca un mort între cei vii, care nu aduc nici un folos la nimeni, ci fac numai greutăţi fraţilor. 

Cei cari se ostenesc pentru mine păcătosul vor avea plată mare de la Dumnezeu, căci nu se îngreţoşează de 
neputinţa şi nevrednicia mea. Ei mă ajută cu toată dragostea ca nişte îngeri şi pentru că fac slujbă în nume 
de pustnic, vor avea plata nevoinţelor pustniceşti. Dar eu nu ştiu ce voi avea, căci numai cu numele sunt 
pustnic, iar cu faptele sunt ca şi smochinul cel neroditor. Trândăvia şi nesimţirea mă biruiesc, iar rânduiala 
nu o împlinesc. Cred că ştii procopseala mea de la alţii. Dar Bunul Dumnezeu mă aşteaptă şi mă hrăneşte 
cu îmbelşugare. Am auzit într-o vreme că v-aţi săturat de Vitania şi aţi spus că doriţi să veniţi aici la mine. 
Vă mărturisesc că m-am bucurat în suflet şi m-aş simţi fericit să vă slujesc până la moarte, cu toată inima. 

Până acum nu m-am învrednicit să vă ajut cu nimica, măcar că Sfinţia Voastră m-aţi ajutat totdeauna. 
Acum Sihăstria nevrednicului Ioan este mai aproape de Sfinţia Voastră şi atunci când nu vă place la 
Ierihon, puteţi veni la Schit, unde aveţi linişte şi ajutorul fiilor duhovniceşti. Eu lărgesc adăpostul ca să 
aveţi înlesnire ca şi chilia veche a Sfinţiei Voastre. 

Acum, eu sunt mulţumit că aţi venit la Ierihon, unde vă pot sluji surorile noastre mai bine decât la Vitania. 

Din Limonar am scris puţin căci nu m-a lăsat căldura şi pe urmă boala. 

Cu smerite închinăciuni vă rog să mă iertaţi pe mine, că nu pot veni la Ierihon, pentru multele mele neputinţe, 
dar am mângâierea că sunteţi aproape, iar cu dragostea părintească locuiţi totdeauna în inima noastră. 

Sfintele rugăciuni ale Prea Cuvioşiei Voastre, să mă acopere şi pe mine nevrednicul fiu duhovnicesc. 

Ioan Ieromonahul 

Prea Cuvioase Părinte Sava, 

Vă trimit această fotografie a Prea Cuvioşiei Voastre pe care am găsit-o la Părintele Procopie şi o păstrez 
ca pe o scumpă amintire. Când mă uit la dânsa, în peştera mea, îmi pare că eşti aproape de nevrednicia mea 
şi mă mângâi. 

Vă rog foarte mult să vă iscăliţi pe dosul fotografiei şi dacă vă aduceţi aminte scrieţi şi anul (peripu) când 
v-aţi fotografiat, precum şi data când vă iscăliţi. Iar după asta, când este prilej, să-mi trimiteţi înapoi 
fotografia. 

Am auzit despre tulburările cari sporesc în Mănăstirea Sfântului Sava şi m-am întristat. 

Cu gândul la boala Sfinţiei Voastre şi la nevoile duhovniceşti din Mănăstire, eu am alcătuit aceste 
"Stihuri", cu multă durere în inimă. 

Urmează "Stihuri către Părintele Duhovnic Sava". 

La urma Stihurilor, se află această însemnare: 

Aceste versuri au fost trimise Părintelui Duhovnic Sava prin Noiembrie 1955, când se afla bolnav şi 
descurajat la Ierihon. 

Din cauza tulburărilor care erau atunci la Mănăstirea Sf. Sava, eu l-am îndemnat să mai scuture puţin boala 
şi să întărească pe fraţii cei slabi la suflet şi învrăjbiţi. în adevăr s-a făcut atunci mai bine şi a mers la 
mănăstire. O bucată de vreme a fost mai vioi, iar în anul 1957 a căzut în paralizare. 

Pentru asta la 1 Noiembrie 1957 am făcut apel către toţi fraţii noştri români din Palestina, ca să ajute pentru 
Sfântul Maslu. în acea scrisoare am adăugat şi versurile de mai sus spre aducere aminte. 

Ieroschimonahul Ioan Iacob 

Rugăminte către fraţii noştri români din Palestina şi mai ales către maicile de la Eleon şi din Ierusalim, 
pentru Părintele nostru Sava Duhovnicul. 

1 Noiembrie 1957 

Scrisă la Schitul "Sf. Ana" din valea Hozevei de către nevrednicul Ieroschimonah Ioan Iacob (Savait) fost 
Egumen la Sf. Iordan. O rugăminte frăţească pentru Părintele nostru Duhovnic Sava. 

Fraţilor şi surorilor întru Hristos, 

Cari sunteţi fii şi fiicele duhovniceşti ale Părintelui Sava, vă rog să daţi puţină atenţie la cele ce vreau să vă 
spun aici, eu - care sunt cel mai mic dintre fiii lui duhovniceşti şi cel mai nevrednic dintre frăţiile voastre: 

Bătrânul nostru Duhovnic a ajuns într-o stare grea de suferinţă şi la ajutorul doctorilor nu mai este nădejde, 
iar noi nevrednicii nu putem să-i facem mângâiere. însă datoria pe care o avem faţă de el (mai ales noi 
românii) este aşa de mare, încât întrece orice datorie pe care o avem faţă de alţi pământeni. 

La cei mai mulţi dintre noi, el ne-a fost şi "născător" şi povăţuitor sufletesc. Părintele nostru Duhovnic n-a 
fost pentru noi numai călăuză pentru suflet, el a fost şi "Balsamul de alinare" la toate nevoile şi la toate 
suferinţele noastre prin străini. 

Pentru noi sărmanii şi înstrăinaţii de patrie, el ne-a fost "tată şi mamă" atât pentru suflet cât şi pentru trup. 
Ne-a ridicat sarcina păcatelor la cei mai împovăraţi, ne-a dat veşmântul mântuirii la cei neîmbrăcaţi, ne-a 
dat sprijin la cei nevoiaşi şi slabi! 

Care dintre noi n-a rămas mişcat de multa lui bunătate şi de blândeţea lui cea părintească? 

Cine s-a dus la el n-a fost uşurat la suflet şi mângâiat? El pentru toţi s-a jertfit şi de multe ori a suferit ocară 
şi necinste pentru hatârul nostru. Până în ziua de azi sunt mulţi cari îl ponegresc şi-1 osândesc din cauză că 
a ţinut parte bieţilor români. 

L-au defăimat mereu potrivnicii lui din cauza noastră, dar el n-a luat în seamă strigătele lor, ci a arătat 
aceiaş dragoste şi aceiaş sprijineală totdeauna pentru noi sărmanii. în inima lui cea largă el pe toţi ne-a 
cuprins şi căldura dragostei lui pe toţi ne-a mângâiat. 

Astăzi când el nu mai poate, noi să nu fim nepăsători. Să căutăm fiecare ca să-i dăm ajutor. Eu ştiu că 
multe dintre Sfinţiile voastre sunteţi gata să jertfiţi orice ca să-i faceţi lui uşurare, căci toate sunteţi 
recunoscătoare faţă de bunătatea lui, dar n-aveţi cum să-1 ajutaţi. 

în starea în care se află el astăzi, un singur ajutor ar putea să-1 mai folosească şi anume: Sfânta Rugăciune. 
Eu nu mă îndoiesc, ci sunt încredinţat că toţi faceţi rugăciune pentru uşurarea lui. încă cea mai puternică şi 
mai primită rugăciune pentru bolnav este "Rugăciunea Credinţii" adică Sfântul Maslu. Pe aceasta o 
porunceşte Sf. Apostol Iacob, Fratele Domnului şi are cea mai mare putere când este însoţită de pocăinţă. 

Acum doi ani de zile când a pogorât prima dată Părintele Sava la Ierihon (fiind bolnav şi descurajat), eu 
i-am scris versurile acestea şi l-am rugat să mai ţie curajul şi să nu ne părăsească, iată cum îi scriam atunci: 
urmează Stihurile către Părintele Duhovnic Sava. 

Deci scriindu-i atunci aceste rânduri, bătrânul nostru Părinte m-a ascultat şi (cu darul lui Dumnezeu) s-a 
mai întărit. Dar acuma oare mă mai ascultă? Mai poate oare scutura povara boalei, ca să ne fie iarăşi 
mângâiere sufletească? 

Vai! Acum mâna lui cea sfinţită, pe care o punea cu milă pe capetele noastre cele împovărate (dându-ne la 
toţi uşurare), mâna aceia prietenească s-a făcut ca plumbul de grea, iar picioarele lui cele neobosite, care 
alergau mereu în urma noastră (ca după nişte oi răsleţite) acum ele cu greu se mai mişcă. Astăzi doar ochii 
lui cei blânzi şi inima lui cea caldă ne caută cu nerăbdare, dar nu ne poate vedea sărmanul, căci toţi suntem 
departe, departe în ţara cea străină a nesimţirii şi a învrăjbirii frăţeşti. 

O, suflete al meu, ticăloase, pentru ce nu ţi-ai venit în fire cu un ceas mai înainte să te pocăieşti mai 
aproape de el, ca să nu mai amărăşti şi tu bătrâneţea celui ce ne-a fost dulceaţă în viaţa asta necăjită? 

Plângeţi fraţilor împreună cu mine nevrednicul. Căci nu ştim dacă vom avea parte de un asemenea Părinte 
blând şi îngăduitor ca Părintele Sava! Eu nu mai îndăznesc să-1 rog pentru slujbă, căci el aşteaptă ajutorul 
nostru (ca să ne rugăm pentru el). 

Pentru aceasta am socotit ca să i se facă la Eleon Sf. Maslu şi să trimitem în loc de felicitare, puţin 
untdelemn sfinţit amestecat cu lacrămele calde ale fiilor şi fiicelor duhovniceşti, care nu pot să-1 uite 
niciodată. Să spălăm cu lacrimi curate zapisul greşalelor noastre şi prin asta cred că se va uşura suferinţa 
prea scumpului nostru Părinte duhovnicesc. 

Poate vă miraţi că vă scriu sfinţiilor voastre despre Maslul Părintelui Sava. Iată pentru ce scriu asta: 

Părintele nostru duhovnic şi-a pus sufletul său chezaş pentru noi românii şi de multe ori a făcut 
pogorământuri prea mari pentru a ne face mai ales nouă înlesniri. A trecut cu vederea rânduielile de obşte 
(de pildă cum au fost călugăriile) numai ca să ne ajute şi să ne mângâie pe noi, cari eram ca oile fără 
păstor. 

Aceste pogorământuri n-ar fi nici o greutate pentru sufletul lui cel curat, dacă noi am fi păzit rânduiala 
noastră cum se cuvine. însă cu durere trebuie să mărturisim că toţi ne-am abătut şi de multe ori am făcut şi 
mărturisirea cu vicleşug. N-am avut toţi mărturisirea curată, iar el - ca un milostiv - ne-a dăruit la toţi 
deslegare (căci neştiind bine limba, uşor se înşală duhovnicul). 

De multe ori blândeţea şi simplitatea lui au fost rău folosite de către noi, nevrednicii. Ştiind că toate le 
crede şi pe toate le iartă, ne-am făcut prea mult voile noastre, nu ne-a mustrat cu asprime. 

Iată de pildă acum în urmă am aflat de la el că mulţi din fiii lui duhovniceşti nu fac de loc mărturisire (ca 
cei fără prihană) iar alţii o fac falsă - şi asta durează ani de zile şi poate o viaţă întreagă. 

însă deslegare primesc regulat şi se împărtăşesc, iar povara noastră o ridică el singur. Oare puţină 
răspundere are pentr aceasta? Alţii iarăşi sunt învrăjbiţi, zavistuindu-se, însă la împăcare nu se pleacă, nici 
de Sfintele Taine nu se sfiesc. 

Fraţilor şi surorilor, pentru dragostea lui Hristos, să ne socotim fiecare cu ce l-am împovărat pe bietul 
nostru Duhovnic şi să-i facem puţină uşurare. Unul să socotească câţi ani a păcătuit în ascuns şi n-a 
mărturisit, altul să vadă cum şi-a păzit canonul rânduit de el, iar alţii să-şi aducă aminte câţi ani de zile au 
fost învrăjbiţi şi neîmpăcaţi, primind Sfintele Taine cu nevrednicie. 

Să răscolim fiecare trecutul nostru şi să vedem dacă nu cumva haina pocăinţii noastre este roasă de molii 
(adică de păcate de moarte cum este: mândria, iubirea de arginţi, zavistia, desfrânarea, lăcomia pântecelui, 
mânia şi trândăvia). Să ne închipuim că boala Părintelui este pentru păcatele noastre, de care nu ne 
îngrijim. Ceea ce s-ar cuveni să pătimim noi toţi, o primeşte acum el singur ca un chezaş al sufletelor 
noastre. Cei care socotim că l-am împovărat, suntem datori să ne pocăim cu tot dinadinsul, descoperind la 
duhovnicul din Mănăstire toate cele ascunse şi nemărturisite, dar mai cu seamă trebuie să punem capăt la 
orice vrajbă între noi. 

Acum la începutul Postului, să punem toţi mână de la mână - după puterea fiecăruia - şi să plătim ca să i se 
facă Sf. Maslu la Eleon. Ceea ce se cuvine să facă bolnavul înainte de Sf. Maslu, să facem noi toţi, cari i- 
am pricinuit boala. 

Dacă hotărârea de sus este ca să mai trăiască, atunci va dobândi sănătate, iar dacă este chemat la cele 
veşnice, atunci va merge în pace, cu sufletul uşurat. Noi trebuie să fim mărturisiţi şi împăcaţi. 

Dar iată - parcă văd - că unii vor zice în gândul lor: "Oare tocmai noi ne-am găsit să-i facem Maslu 
Părintelui Sava? Nu sunt oare destui preoţi la Sf. Sava şi la Patriarhie ca să-i facă Sf. Maslu?" 

Aşa este. Sunt şi bani, sunt şi preoţi acolo, care ar putea să facă Maslu în toată ziua, însă nu este destulă 
dragoste, şi pe urmă alţii nu simt atâta datorie faţă de Părintele Sava, precum simţim noi românii. 

Ei dacă fac ceva, o fac aceasta din ceea ce prisoseşte şi ca să împlinească tipicul, pe când s-ar cuveni ca din 
sărăcia noastră să jertfim toţi câte puţin şi să aducem ca un semn de recunoştinţă slujba aceasta a Sf. Maslu. 

Plata nu este mare lucru pentru slujbă, ar putea s-o facă şi o singură persoană mai chiabură, însă scopul 
este ca toţi să luăm parte la plată pentru săvârşirea Tainei, după cum toţi ne-am folosit de la Părintele 
nostru. Să fie aceasta ca cei doi bănuţi ai văduvei din Sfânta Evanghelie. 

Deci fraţilor şi surorilor, după cum altă dată Părintele nostru Duhovnic era părtaş la suferinţele şi 
necazurile noastre a tuturor, tot aşa s-ar cuveni ca şi noi acum să fim părtaşi cu toţii la suferinţele lui, adică 
să ne doară şi pe noi durerea lui. 

Viaţa lui a fost curată ca aurul şi poate n-ar fi slobozit Dumnezeu această boală înfricoşată, dacă nu eram 
noi ca să-1 îngreuiem cu răutăţile noastre. 

Să nu credeţi fraţilor că este puţină răspundere pentru cel care mărturiseşte şi călugăreşte. El se pune 
chezaş atunci când îl dezleagă pe cel mărturisit, mai ales când este călugărit chiar de el. Noi toţi făgăduim 
să ne îndreptăm, dar numai Dumnezeu ştie cum ne păzim făgăduinţa. El însă totdeauna dă cuvânt de 
chezăşie înaintea lui Dumnezeu şi ne acoperă. De multe ori duhovnicii cu viaţă curată, se osândesc din 
cauza pogorământului prea mare pe care îl fac cu alţii şi nemustrarea. Dar iarăşi sunt şi duhovnici cari se 
sfinţesc prin fiii lor duhovniceşti pe cari îi ţin din scurt şi îi vindecă sufleteşte. 

Roadele duhovnicului sunt fiii lui duhovniceşti. Răspunderea duhovnicului este mai mare decât a 
egumenului şi a patriarhilor, căci proestoşi sunt mulţi, iar părinţi sufleteşti sunt rari, cum zice şi Sf. Apostol 
Pavel "Căci de aţi avea zece mii de dascăli întru Hristos, dar nu mulţi părinţi" (Epistola I către Corinteni). 

Deci părinţii noştri cei sufleteşti sunt mai scumpi decât orice persoană din lume, căci prin ei ne naştem 
duhovniceşte şi prin ei creştem întru Hristos (adică sporim) şi mântuirea noastră este strâns legată de 
persoana lor. Să purtăm deci şi noi cum putem sarcina neputinţelor Duhovnicului nostru şi a 
binefăcătorului neamului nostru (prin rugăciunea noastră şi prin pocăinţă curată), după cum şi el a purtat o 
viaţă întreagă sarcina păcatelor noastre şi atunci fraţilor şi surorilor, vom împlini legea lui Hristos, precum 
ne învaţă Sf. Apostol Pavel, zicând: "Purtaţi sarcina unul altuia şi aşa pliniţi legea lui Hristos" (Cartea către 
Galateni). 

La 2 Ianuarie 1958 

Cinstitul meu părinte, 

Nu ţi-am scris de praznic, căci mă gândeam că vei avea mulţi oaspeţi şi multe scrisori din altă parte. 

Şi în adevăr iată acum aflu că ţi-a venit Oaspetele cel mare cu scrisoarea de chemare ... 

N-ai mai aşteptat să vie şi anul acesta primăvara cea dorită, ci te-ai grăbit să mergi singur acolo unde este 
veşnic primăvară! 

Cu puţine zile mai înainte ai dorit să pogori la vale, mai aproape de Sf. Iordan, ca să te încălzeşti afară la 
lumina soarelui la Ierihon. 

Dar văzând că ucenicii se împotrivesc, ai lăsat chilia ta şi te-ai urcat aproape de "Soarele cel Veşnic", care 
îndulceşte toate şi nu apune niciodată! 

Ai trimis ucenicului din peşteră cojocul tău părinte, ca şi oarecând Ilie Proorocul la înălţarea sa. 

Parcă ţi-ar fi spus inima că de-acum să nu mai răceşti. Te-ai îmbrăcat acum în altă haină mai albă ca 
zăpada, care nu se mai învecheşte niciodată. 

Ai lepădat trupul cel greoi şi neputincios şi te-ai făcut mai uşor ca o pasăre. Acuma nu mai este nevoie să 
strigi la ucenic ca să te ridice, căci te-ai ridicat mai sus decât noi pământenii. 

Dar să ne ierţi pe noi nevrednicii tăi fii, că prea multe dureri şi prea multe greutăţi ţi-am pricinuit în lumea 
asta. 

Bunul Dumnezeu să-ţi plătească din belşug blândeţele şi mila pe care ai arătat-o către toţi şi mai ales către 
noi românii cei nemernici şi prea obijduiţi. 

Să nu vă miraţi fraţilor că scriu aceste rânduri, acum a patra zi după îngropare, Părintele nostru nu s-a 
despărţit cu totul de noi. 

Deşi cu trupul s-a mutat de la noi, însă duhul lui priveghează asupra noastră din înălţime, căci pe cât de 
mare i-a fost dragostea pentru noi, pe atât de mare este şi îndrăzneala la Scaunul cel Ceresc. 

S-a stins făclia noastră duhovnicească de pe pământ, ca să răsară mai luminos în lumea veşniciei. 

De vom urma sfaturile şi pilda vieţii lui celei curate, atunci el nu va înceta să lumineze şi să mângâie cu 
darul său pe toţi. 

Biserica din ceruri este strâns legată cu cea de pe pământ. Atât numai că cei trecuţi din viaţă alcătuesc 
Biserica celor întâi născuţi, adică Biserica Biruitoare, căci ei şi-au terminat lupta vieţii şi nu mai au 
războaie şi tulburări. Iar noi cei rămaşi, avem încă de luptat şi pentru asta Biserica celor de pe pământ se 
zicea Biserica Luptătoare, dar ea este una cu cea din ceruri. 

SPRE ADUCERE AMINTE 

DE SCUMPUL NOSTRU PĂRINTE 

SA VA IEROSCHIMONAHUL 

în Cartea cea către evrei, Sfântul Apostol Pavel ne porunceşte zicând: "Aduceţi-vă aminte de mai marii 
voştri, cari v-au grăit cuvântul lui Dumnezeu şi privind la săvârşirea vieţii lor, să le urmaţi credinţa". 
Cap. 13-7. 

Iar Sfântul Ioan Gură de Aur ne învaţă următoarele: "De voieşti ca să cinsteşti pe răposatul tău, cinsteşte-1 
prin Psalmi şi prin o viaţă creştinească. Fă milostenie pentru el şi dă să facă Liturghii pentru numele lui". 

"Oricum ar fi el, lucrul acesta este foarte bun, căci de este el în chinuri, se izbăveşte prin rugăciunile tale, 
împreună cu ale Bisericii. Şi indată ce se izbăveşte, acest suflet va sta rugându-se pururea lui Dumnezeu, 
cu osârdie, pentru binele şi mântuirea acelui suflet, prin care el a dobândit mântuirea şi care locueşte încă 
pe pământ. Şi nu va înceta rugându-se, până ce acest suflet se va bucura şi el de mântuirea sa (adică de 
fericirea aceluia) întru împărăţia lui Dumnezeu". 

însemnare 

Rog pe fraţii noştri, cari citesc aceste cuvinte, să mă ierte că n-am putut trimite mai înainte de Sâmbăta 
morţilor caietul. Aceasta din cauza neputinţii mele. 

Unele cuvinte au mai fost trimise la Eleon, fiind scrise cu creionul. Acum am mai adăugat şi altele. Ştiu că 
toţi îl pomenesc pe scumpul nostru Părinte, dar eu simt ca o datorie ca să vă aduc aminte, mai ales acum la 
începutul Postului, când se face mai multă rugăciune şi poate să-1 pomenească fiecare la chilie. Căci deşi la 
Biserică nu fac pomeniri totdeauna, însă îndeosebi nu este oprit niciodată a ne ruga pentru cei răposaţi. 

STIHURI 



Intru cinstita pomenire a 

Părintelui nostru Sava 

Duhovnicul 

Te-ai dus în lumea veşniciei, 
în locuri pline de verdeaţă 
Şi ne-ai lăsat pe noi sărmanii 
Nemângâiaţi aici în viaţă! 

Acolo nu mai ai durere, 
Nici întristare, nici suspin, 
Acolo-i veşnic primăvară 
Şi cerul pururea-i senin. 

Grăbindu-te spre "Valea Păcii" 
Te-ai dus Părinte de la noi, 
Să nu mai vezi amarul lumii 
Cu zvonurile de război. 

Iar cei rămaşi în lumea asta, 
înstrăinaţii fiii tăi, 
Nevrednici ne-am făcut de tine, 
Dar vrednici a lua bătăi. 

Comoara bunătăţii tale 
Am preţuit-o prea puţin, 
Pentru aceasta azi ne vine 
Amărăciune şi suspin. 

Acuma norii desnădejdii, 
Ca nişte munţi s-au îngroşat 
Şi moartea cea necruţătoare 
îngrozitor s-a înarmat! 

Azi calul cel apocaliptic 
Cu părul roşu, ca de foc, 
Nechează, bate din picioare, 
îi gata ca s-o ia din loc! 

Ieroschimonahul 
Ioan de la Hozeva 
31 Decembrie 1959 
însemnare 

Calul apocaliptic însemnează: 
războiul, care este gata să 
izbucnească, în fiecare clipă. 




Fotografia duhovnicului Sava 

Ieroschimonahul. 

Pe această fotografie, Sfântul 

Ioan Iacob schimonahul a 

scris versurile din stihurile 1, 

4, 5 şi 6 din poezia "Duioasă 

versuire celui plecat". 



Duioasă versuire celui 

plecat Duhovnicul Sava, 

Ieroschimonahul 

O, suflet plin de bunătate 
Limanul nostru la nevoi, 
Duhovnicescule Părinte, 
De ce te-ai dus de lângă noi? 

Când ne uitam odinioară 
La chipul tău cel prea senin, 
Uitam durerea cea amară, 
Opream al inimii suspin. 

Şi auzindu-ţi vorba dulce, 
Deşi eram de rele plini, 
Noi nu mai socoteam atuncea 
Că ne aflam între străini. 

Acuma, nu mai are cine 
Să ne mai mângâie de loc, 
Iar valurile de necazuri 
Mai grele vin şi mai cu foc. 



Priveşte dintru înălţime 
Spre turma cea fără păstor 
Şi-o sprijineşte ca să meargă 
Pe drumul cel mântuitor. 

în toată vremea vieţii noastre 
Noi nicidecum nu te uităm 
Şi pentru veşnica odihnă 
întotdeauna ne rugăm. 

Când va suna şi ceasul nostru 
Să punem traiului sfârşit, 
Atunci să fii cu noi, Părinte, 
De-a pururea nedespărţit! 

Nevrednicul fiu duhovnicesc 
Ioan Iacob 

însemnare 

Unul dintre fiii duhovniceşti ai 
Părintelui Sava, mi-a spus că s-a 
rugat mai cu dinadinsul pentru 
el ca să afle în ce stare se află în 
lumea cealaltă. 

La un an după săvârşirea lui, 1-a 
visat că era cam scârbit. 
întrebându-1 cum se află, i-a 
răspuns că nu se poate odihni, 
câtă vreme o parte din copacii 
lui sunt în stăpânirea boerului. 
Persoana care a visat n-a 
priceput despre care boer este 
vorba, dar îmi spunea că i-a 
arătat cu degetul nişte copaci 
înstrăinaţi, care trebuiau 
răscumpăraţi. 

Eu nu cred visele, dar ştiu că 
persoana care a văzut aceasta 
este vrednică de crezare şi a făcut 
rugăciune multă pentru cel 
răposat. Pentru aceasta mai fac 
însemnare prin foile mele spre 
pocăinţă (ca să fie spre uşurarea 
Păr. Sava) dar unii se zburlesc şi 
nu primesc nici fotografia lui. Eu 
însă caut să împlinesc datoria 
faţă de binefăcătorul nostru, care 
mi-a poruncit aceasta. 

întru Cinstita Pomenire a Părintelui Nostru Sava Duhovnicul 

Au trecut doi ani de zile de când s-a dus de la noi prea scumpul nostru Părinte, care a fost izvor de 
mângâiere, mai ales pentru noi românii. 

Acum trupul lui cel mult obosit s-a topit ca ceara, după cum şi viaţa lui întreagă a fost ca o făclie de ceară 
curată în sfeşnicul duhovnicesc. 

S-a stins făclia noastră cea duhovnicească, care ne-a călăuzit paşii sufletului şi ne-a mângâiat viaţa noastră 
cea necăjită. S-a stins de pe pământ ca să răsară mai luminos în lumea veşniciei. 

în cimitirul cuvioşilor Savaiţi, alături de mormântul Sfântului Sava, n-a rămas decât osemintele 
Duhovnicului nostru, dar în inima celor cari l-au cunoscut, el a rămas întreg, aşa cum a fost întotdeauna, cu 
chipul lui cel blând şi cu vorba lui dulce. 

Cei străini poate că îl vor uita degrabă, însă românii din Palestina, care nu aveam mulţi Părinţi, nu putem 
să-1 uităm până la moarte, aşa după cum zice Sf. Apostol Pavel: "Că chiar de vom avea zece mii de dascăli, 
dar nu mulţi Părinţi", că întru Hristos Iisus, el ne-a născut pe noi. (vezi Corinteni Cartea I). 

în adevăr pe mulţi dintre noi ne-a născut duhovniceşte (prin Botezul călugăriei) şi pe toţi ne-a povăţuit şi 
ne-a sprijinit în tot chipul şi în toate împrejurările. 

A fost ca un înger păzitor pentru noi şi ca un izvor nesecat, care ne-a îndulcit necazurile şi ne-a stins arsura 
păcatelor. 

N-am fost vrednici de părintească lui dragoste, pentru aceasta ne-a părăsit degrabă fără să ne lase un urmaş 
vrednic, care să poată împlini lipsa Cuvioşiei sale. Ne-a lăsat singuri ca pe nişte oi fără păstori, înconjuraţi 
de primejdii şi de sminteli, în vremurile acestea grele. 

Fraţilor şi surorilor duhovniceşti, nourii de ploaie se depărtează de la noi şi în locul lor se îngrămădesc 
nourii de necazuri şi de tulburări în toată lumea. Omenirea însetează de sânge şi cheltuieşte toată vlaga 
pentru fabricarea de arme ucigătoare. Lumea a ajuns astăzi ca un cazan, care clocoteşte de patima urei şi a 
necredinţei. 

Când se va umfla cazanul de focul patimilor, atunci se vor aprinde toate naţiile de pe pământ şi Dumnezeu 
să ne păzească de grozăvenia războiului celui de pe urmă. Veştile sunt cântate frumos la radio şi politica 
vicleană le împodobeşte cu minciuni, dar o biată lume stă astăzi deasupra prafului de puşcă. O singură 
scânteie ajunge ca să aprindă tot pământul (adică pricină). Şi scânteia aceasta poate să sară pe negândite şi 
de acolo de unde nu te aştepţi. 

Cu alte cuvinte vreau să spun că moartea ne pândeşte în toată clipa. Dar până vine războiul, mai vin şi alte 
încercări grele. în unele părţi ploile îneacă lumea, iar în alte părţi bântuiesc cutremure mari şi secetă, pe 
care o putem vedea şi la noi. în urma acestora vin lipsurile, vine foametea şi feluritele boli molipsitoare. 

Să ne gândim deci fraţilor, căci poate mâine-poimâine vom fi chemaţi şi noi în lumea veşniciei, unde ne 
aşteaptă Părintele nostru Sava. 

Să ne gândim cu ce ochi oare vom întâmpina în faţa lui, înaintea Scaunului Dreptăţii, unde se vădesc toate 
cele ascunse ale omului. Să ne facem socoteală ce vom răspunde la Scaunul Dreptăţii unde va fi de faţă şi 
Părintele nostru Duhovnicesc. 

El şi-a făcut datoria faţă de noi. S-a străduit ani de zile ca să ne uşureze sarcina păcatelor şi să ne 
îndulcească amarul vieţii. 

Se cuvine deci ca şi noi să ne facem datoria faţă de el. Mai întâi de toate, dacă noi vom purta grijă de 
sufletul nostru; atunci va simţi şi el mai multă uşurare şi mângâiere. Acum el nu mai poate face nimic 
pentru sine, ci aşteaptă ca să rodească mila şi osteneala pe care a făcut-o cu noi, după cum plugarul 
aşteaptă ca să rodească semănătura sa. După moarte răposaţii aşteaptă uşurare de la cei vii, cari au rămas 
îndatoraţi faţă de ei. Acum să ne facem socoteală, fraţilor, oare cine sunt mai îndatoraţi faţă de răposatul 
nostru Părinte. Au nu suntem noi românii din Palestina? Dintru aceasta putem înţelege că de la nimeni nu 
aşteaptă Părintele Sava mai multă pomenire şi mai multă rugăciune spre uşurare, cum aşteaptă de la noi. 
Acolo unde a semănat mult, de acolo aşteaptă să răsară şi pomenire mai deasă însoţită de mai multă 
dragoste şi recunoştinţă. Pomenirea răposaţilor nu înseamnă numai Parastase şi lumânări. A pomeni pe cei 
scumpi ai noştri, nu înseamnă ca să le scriem numai numele pe pomelnic şi să plătim gologani. Căci nu pot 
să plătească toţi şi întotdeauna Parastase sau alte slujbe pentru cei răposaţi. Răposaţii nu aşteaptă jertfă de 
gologani de la cei săraci, ci aşteaptă mai cu seamă cucernică aducere aminte în vremea rugăciunilor cari se 
fac la Biserică, precum şi a celor de la chilie. Aceasta este o jertfă pe care o poate face fiecare dintre noi, 
oricât de săraci şi oricât de neputincioşi am fi noi. Câte un strop de rugăciune când se adună de la toţi, se 
face cu vremea ca un nour de tămâie mirositoare, care se urcă la Scaunul Slavei, spre folosul celui răposat. 

Dacă nu putem mai mult, cel puţin să facem zilnic câteva închinăciuni pentru odihna sufletului său, după 
numărul anilor cât ne-a fost duhovnic la fiecare dintre noi. Iar cine nu poate să facă nici acestea, atunci să-1 
pomenească măcar cu mintea, la vremea pravilei (atât la Biserică cât şi la Chilie). 

Să nu vă miraţi că vă îndemn ca să faceţi aceasta pentru Părintele nostru. Căci chiar de n-ar avea nici o 
greutate în lumea cealată, noi totuşi suntem datori ca să facem rugăciuni pentru el, pentru ca fericirea lui să 
fie deplină şi câştigând mai multă îndrăznire către Domnul să mijlocească şi pentru mântuirea noastră. 

De multe ori persoanele care au avut dregătorie duhovnicească (cu răspundere) cum sunt duhovnicii şi 
egumenii, au întâmpinat greutăţi în lumea cealaltă, din cauza fiilor duhovniceşti, cari au rămas in viaţă 
neîndreptaţi. Deşi răposaţii au avut viaţă curată, însă păcatele străine (pentru care ei au fost chezaşi) le-au 
făcut greutăţi. 

De aceea şi răposatul nostru Duhovnic poate să aibă oarecare piedici din cauza noastră. 

Dacă ne vom cerca mai bine conştiinţa noastră, eu cred că mulţi dintre noi, ne vom găsi în neregulă, adică 
cu multe lipsuri duhovniceşti. Şi aceste lipsuri ale noastre, pot aduce greutăţi în lumea cealaltă Părintelui 
nostru Duhovnic. Mai ales dacă noi am fost nepăsători pentru suflet din cauza bunătăţii lui şi a 
pogorământului prea mare, care 1-a făcut pentru noi. Adică dacă nu ne-a mustrat pe noi cei obraznici şi 
dacă nu ne-a oprit de la cele sfinte pe cei cari am fost nevrednici. Sfântul Ierarh Climent (urmaşul Sf. 
Apostol Petru) deşi era sfânt cu viaţa, totuşi n-a avut încredinţarea de iertăciune pentru pogorământul ce 1-a 
făcut cu hirotoniile clericilor. Căci rugându-se el mult la mormântul Sf. Apostol Petru, a auzit glas din 
mormânt zicându-i: "Toate ţi le iartă Dumnezeu, afară de hirotonii, pentru care vei da răspuns"! 

De-aici putem înţelege că Duhovnicul cel cu viaţă curată, primeşte iertăciune pentru faptele lui, însă va da 
răspuns pentru fiii lui duhovniceşti, ca cel care s-a pus chezaş pentru ei. Dacă fiii nu-şi îndeplinesc datoria, 
atunci va fi întrebat chezaşul lur (adică duhovnicul). Deci să ne sârguim fraţilor şi surorilor, cari sunteţi fiii 
şi fiicele duhovniceşti ale Părintelui Sava, să ne sârguim a pune început bun vieţii noastre, ca prin aceasta 
să dobândească şi el mai multă îndrăzneală înaintea lui Dumnezeu. Şi atunci să fim siguri că având 
îndrăzneală, nu va înceta rugându-se ca să dobândim şi noi fericirea lui. 

Şi acum, îndreptându-mi gândul către pururea pomenitul nostru Părinte, rostesc cu umilinţă: 

Te-ai dus din lumea aceasta, prea scumpul nostru Părinte, dar în inima noastră eşti întotdeauna viu ! 

Cât vor mai trăi români pe Locurile Sfinte, pomenirea Cuvioşiei tale va fi de-a pururea vie în inima lor. 

Nu te vor uita fraţii şi surorile noastre duhovniceşti, pe cari i-ai uşurat la suflet şi i-ai mângâiat întru 
necazuri. Când va veni iar praznicul Sf. Sava, îşi vor aduce aminte sărmanii tăi fii duhovniceşti, că în 
Lăcaşul acela a trăit odată comoara lor de mângâiere! Vor merge mulţi ca să-ţi vadă chilia unde ai trăit 
odinioară şi unde ai vărsat pârâu de lacrămi pentru neputinţele noastre! Se va părea că te văd aievea, 
urcând încetişor scările de piatră spre chiliuţa cea scăldată în soare, de lângă mormântul Sfântului Ioan 
Damaschin. 

Vor trece anii şi oamenii se vor schimba, dar pomenirea Sfinţiei tale, neştearsă va rămâne în inima celor 
care te-au cunoscut şi te-au preţuit! Viaţa noastră de acum nu va mai simţi dulceaţa şi mângâierea pe care o 
aveam odinioară când erai în mijlocul nostru. Chipul tău cel blând şi vorba cea dulce ne-a fost la toţi 
pricină de alintare şi de încurajare. 

Amarul scârbelor şi al neputinţelor noastre se uşurau şi se îndulceau, atunci când aveam putinţă să le 
mărturisim Sfinţeniei tale. Chiar şi atunci când erai doborât de neputinţa boalei, noi tot ne mângâiam, 
gândindu-ne că eşti în mijlocul nostru şi ne cunoşti necazurile. 

Acum s-a stins făclia noastră cea duhovnicească şi viaţa noastră este mai amară în lipsa Sfinţiei tale. 

Dacă vei dobândi îndrăzneală către Domnul, noi avem nădejde că nu vei înceta rugându-te pentru fiii tăi, 
cari au rămas orfani aici pe pământ. Acolo eşti mai aproape de Sfântul, Căruia i-ai slujit cu râvnă toată 
viaţa şi vei mijloci pentru sufletele noastre. 

Când fiii tăi cei orfani vor aprinde candele şi făclii la mormântul Sf. Sava, îşi vor aduce aminte că alăturea 
este şi mormântul tău, iar lacrămile lor vor uda plăcile de piatră, care adăpostesc cinstitul şi mult obositul 
tău trup (care s-a zdruncinat atâţia ani pentru noi nevrednicii). 

Veşnică să-ţi fie pomenirea în inima fiilor tăi duhovniceşti şi duhul tău să se veselească în lumina cerească, 
unde toţi sfinţii se veselesc totdeauna şi acum şi pururea şi în vecii vecilor. Amin. 

Nu vă tulburaţi cei care citiţi îndemnurile mele spre pocăinţă, căci eu scriu acestea din porunca Părintelui 
nostru Duhovnic. El a lăsat o grădină duhovnicească şi unii din copacii lui se usucă, iar el aşteaptă cu 
nerăbdare roade vrednice de pocăinţă de la aceşti copaci (cari suntem noi toţi). îndreptarea noastră este 
odihna şi bucuria lui. 

Cu adâncă recunoştinţă, 

Cel mai nevrednic fiu duhovnicesc, 

Ioan Ieroschimonahul 

Sihăstria Sf. Ana 

Hozeva, 1960 

Un Adaus în legătură cu cele scrise înainte 



în Mănăstirea Sf. Sava a trăit cu 50 ani în urmă un Ieromonah cu numele Ioachim Spiţaru. Era un om 
învăţat şi cu viaţă sfântă. El a scris multe istorii din viaţa cuvioşilor Părinţi pe cari i-a cunoscut în 
Mănăstirea Sf. Sava şi în Sihăstriile din Sfântul Munte. Tot el a scris şi viaţa Cuvioasei Fotini, care a 
sihăstrit pe malul Iordanului, aproape de locul unde se află azi Schitul românesc. între alte istorisiri, acest 
Ieromonah aminteşte şi despre un Duhovnic Sofronie din Sfântul Munte, care s-a proslăvit în zilele 
noastre. Iată ce povesteşte despre Cuviosul Sofronie: 

Am cunoscut şi pe un alt bărbat sfânt şi îmbunătăţit, pe egumenul Mănăstirii Sf. Pavel, cu numele Sofronie 
Galliga. în vremea când l-am cunoscut eu, el era aproape de 80 de ani. S-a născut în satul Calligata, din 
insula Ghefalinia. 

Din tinereţe a iubit chipul monahicesc. Mergând în Sfântul Munte s-a călugărit, apoi a fost preoţit şi mulţi 
ani de zile a fost Egumen în Mănăstirea Sfântul Pavel. Era foarte simplu şi avea atâta blândeţe, încât 
niciodată n-a mustrat pe călugări, nimeni nu 1-a văzut pe el mânios şi n-a auzit cineva cuvânt aspru din 
gura lui. Din cauză că era prea îngăduitor şi fără răutate, mulţi îl vorbeau de rău şi ziceau că din cauza lui 
călugării sunt fără rânduială. El însă urma pilda Mântuitorului, care primea cu faţă blândă pe cei păcătoşi. 

Când l-am cunoscut eu (zice scriitorul) pe Egumenul Sofronie, era acum bătrân şi totdeauna zicea că 
răceşte. Chiar în luna Iulie, la el în cameră ardea zi şi noapte focul în sobă, iar când dormea, era îmbrăcat 
cu o haină groasă (blană), însă totdeauna tremura. 

Pe atunce eu eram încă tânăr (zice Ioachim) şi trăiam în aceeaşi mănăstire (la Sf. Sava). De multe ori 
cercetam pe bătrânul Egumen Sofronie şi ascultam cu luare aminte frumoasele lui sfaturi. însă nu puteam 
să zăbovesc mult la el, căci era peste măsură de cald în camera lui. 

A murit în anul 1881, când împlinise vârsta de 82 de ani. Mulţi călugări din mănăstirea lui (între care şi 
însuşi egumenul ce a urmat după el) ziceau că răposatul Sofronie nu se mântuieşte. Aşteptau să vadă un 
semn pentru aceasta, atunci când vor face mutarea osemintelor (după cum este tradiţia în Sf. Munte). Ei 
ziceau aceasta, pentru că nu cunoşteau faptele cele îmbunătăţite ale Egumenului. 

La trei ani după săvârşirea lui, când s-au dezgropat osemintele, s-au adunat la cimitir, aproape toţi călugării 
din Mănăstirea Sf. Pavel, apoi de la Schitul Nou, de la Sf. Ana, de la Gareia, precum şi din alte părţi, 
anume ca să vadă cum anume arată osemintele răposatului Egumen Sofronie. 

Căci după cum se crede, atunci la dezgropare se arată în ce stare este cel răposat. 

După ce s-au cetit rugăciunile cuvenite, au deschis mormântul, în care se afla trupul răposatului Egumen. 

Din cauză că fusese înfăşurat în mantie de mătase, mantia n-a putrezit şi se vedea umflată, ca şi cum ar fi 
fost în ea trupul întreg. Văzând aceasta cei care aveau presupusuri, au crezut că trupul lui a rămas neputred 
(din cauza îngăduielii lui prea mari). 

Deci pogorându-se în groapă monahul Serafim (Iconomul Mănăstirii) a spintecat mantia cu briceagul şi 
îndată a ieşit din mormânt o mireazmă de moaşte Sfinţite, încât au rămas cu toţii uimiţi. 

Pipăind mai cu dinadinsul Iconomul Serafim, a cunoscut că trupul răposatului era putrezit, iar din 
osemintele lui ieşea mireazmă cerească, ca semn pentru sfinţenia lui. 

Toţi cei cari erau de faţă au căutat să ia blagoslovenie câte o bucăţică din moaştele Egumenului Sofronie. 

Iar Proestoşii Mănăstirii au adunat într-o raclă toate osemintele şi le-au aşezat cu cinste la jertfelnicul 
Bisericii Mari, ca pe nişte adevărate moaşte de sfânt. 

Au cunoscut atunci toţi că bunătatea lui a adus roade plăcute înaintea lui Dumnezeu. 

Căci fiii lui duhovniceşti s-au căit pentru neregula lor şi umilindu-se şi-au schimbat viaţa, iar cel răposat şi- 

a dobândit plata ostenelilor lui. 

Din povestea aceasta, fraţilor, putem înţelege că deşi uneori Duhovnicii şi Egumenii sunt prea îngăduitori 
faţă de fiii lor duhovniceşti, însă Dumnezeu nu-i osândeşte dacă fiii lor se căiesc şi fac rugăciune pentru 
uşurarea celor răposaţi. 

De aceea şi noi care ştim bunătatea cea mare a Părintelui Sava şi pogorământul pe care îl făcea pentru noi, 
să ne sârguim a ne îndrepta viaţa prin pocăinţă curată, pentru ca nu cumva să fim noi piedică pentru 
mântuirea şi fericirea lui. 

Văzând Bunul Dumnezeu pocăinţa noastră, va dărui mai multă plată celui răposat, care s-a ostenit pentru 
noi, iar noi înşine vom dobândi mai multă nădejde de mântuire prin rugăciunile lui. 

Câtă vreme cel răposat are vreo legătură sau vreo împiedicare sufletească, el nu se poate ruga pentru 
nimeni. 

Iar când sufletul lui se uşurează prin rugăciunile şi prin pocăinţa fiilor duhovniceşti, atunci răposatul capătă 
îndrăzneală şi se roagă cu tot dinadinsul pentru cei rămaşi în viaţă. 

Şi nu se lasă până când nu-i face şi pe dânşii părtaşi la fericirea lui. 

Aceasta este taina pentru care mulţi oameni cu viaţă sfântă, nu se proslăvesc (adică nu se sfinţesc) îndată 
după moarte, ci după trecere de mai mulţi ani, iar alţii abia după a doua venire. 

Cele semănate de ei pe pământ, de multe ori rodesc cu întârziere şi pentru aceasta ei sunt mereu în 
aşteptare. 

Acum aşteaptă cu nerăbdate şi răposatul nostru Părinte, ca să rodească ceva şi grădina lui cea 
duhovnicească, pe care a semănat-o şi a îngrijit-o aici pe pământ. 

Grădina aceasta suntem noi toţi, fiii şi fiicele lui duhovniceşti, pentru care s-a ostenit şi de multe ori a 
suferit ocară şi ruşine pentru noi nevrednicii. 

Acum în vremea Sf. Post (deşi la Biserică nu se fac pomeniri) dar la chilie poate să facă fiecare o mică 
rugăciune şi mai ales o roadă vrednică de pocăinţă. 

Al vostru smerit întru Hristos frate, 
Ioan Ieroschimonah 

Sf. Ioan Iacob Românul 



Când era elev la şcoală 




Când a sosit la Ierusalim 





Când era soldat 




La Mănăstirea Sf. Sava 



Sf. Ioan la Biserica 
Sf. Ioan Botezătorul de la Iordan, mai 1947 

La Ierusalim, în faţa Sf. Mormânt, în 1937 

Cel mai înalt, cu potcap, este Părintele Claudiu. 

Cel cu culion este Sfântul Ioan 




Intrarea în Mănăstirea 
Gheorghe Hozevitul 




Chilia Sfântului Ioan Iacob 







mm? 



Scara pentru urcat 
în peştera Sfântului Ioan 




Sf. Ioan, cel mai înalt, din stânga, 
cu monahul Pavel, în dreapta, vecinul său 

Icoana din faţa Sfântului Altar de la chilia 

monahului Pavel, unde slujea Sfântul Ioan de 

multe ori Sfânta Liturghie. 

în faţă, Părintele Ioanichie 




Schimonahul Ioanichie în 1968. 
Ucenicul cel mai iubit al Sfântului Ioan 











Mormântul săpat în stâncă din vechime. 

Aici a fost îngropat 20 de ani Sfântul Ioan, 

de la 1960 până la 1980 




Părintele Egumen Amfilohie, 

care 1-a dezgropat pe Sfântul Ioan. 

Alăturea este schimonahul Ioanichie 

Moaştele întregi ale Sfântului Ioan Iacob Românul 

se află depuse în Biserica Sfântul Ştefan 

din Mănăstirea Sfântul Gheorghe Hozevitul din Israel, 

între Ierihon şi Ierusalim 

Sfântul Ioan Iacob Ieroschimonahul 
Sihastru din Tara Sfântă 



Partea a ll-a 



SCRIERI 
DUHOVNICEŞTI 



Scrisori, culegeri din Sfinţii Părinţi, 

traduceri, alcătuiri proprii 

despre virtuţi şi patimi, 

toate cu conţinut dogmatic şi moral. 

ÎNSEMNARE 



Pentru dragostea ei cea nemărginită care o avea către Mântuitorul, Sf. Măria Magdalena s-a învrednicit să 
vadă ea mai întâi învierea Lui făcându-se vestitoarea bucuriei pentru toată lumea, până la sfârşitul 
veacului. Nu încape îndoială că Maica Domnului a cunoscut înainte de toţi Sfânta înviere a "Prea Iubitului 
Său Fiu". 

Dar aceasta nu s-a făcut arătat prin Sf. Evanghelie. 

A iconomisit Dumnezeu să se propovăduiască Sfânta Lui înviere prin cinstita Mironosiţă care nu era 
rudenie cu Domnul (căci celelalte Mironosiţe mai toate erau rudenii). 

Aceasta s-a făcut pentru a nu da motiv de necrezare sau de îndoială la cei slabi (despre Sfânta înviere) şi 
mai ales pentru cei necredincioşi să nu fie motiv de luptă contra adevărului. 

Multe minuni s-au făcut în vremea cât a trăit Sf. Măria Magdalena, care după tradiţie a ajuns până la Roma 
cu propovăduirea. 

Acolo s-a împrietenit cu soţia împăratului Neron, povestindu-i despre răutatea Arhiereilor jidovi şi despre 
judecata cea nedreaptă a lui Pilat. Pentru aceasta a fost chemat la Roma nelegiuitul Guvernator al Iudeei 
(adică Pilat) şi după multe pedepse, a fost ucis de însuşi împăratul Neron. 

La urmă Sfânta Măria a petrecut în Efes unde s-a şi săvârşit. Cinstitele ei moaşte au fost proslăvite de 
Dumnezeu mai mult decât la alţi sfinţi cu darul minunilor şi cu miresma cerească. Astăzi cinstitele ei 
moaşte sunt răspândite în toată lumea. Cea mai mare bucată este la Mănăstirea Simon Petra din Sf. Munte, 
unde se află mâna stângă. 

Toţi spun că atât vara, cât şi iarna mâna ei este caldă ca şi mâna omului viu şi lucrează minuni mai presus 
de fire. 

Odinioară fiind dusă prin Rusia, mâna ei a lucrat atâtea minuni, încât s-a uimit lumea întreagă. Pentru 
rugăciunile ei, să ne miluiască şi să ne mântuiască şi pe noi păcătoşii Milostivul Dumnezeu. Amin. 



PENTRU CITIREA ŞI CUGETAREA DUMNEZEIEŞTILOR SCRIPTURI 

"Dintru a nu cunoaşte Scripturile pricina este a tuturor relelor" 

zice Sfântul Io an Gură de Aur 

De multe ori am scris cuvinte pentru folosul meu sufletesc şi am crezut că aceste cuvinte pot folosi şi la 
alte persoane care nu prea au vreme să deschidă cărţile şi poate nici nu au la îndemână cărţile potrivite. 
Ştiu că în lumea de azi toată lumea este grăbită şi cărţile cele groase ale Sfinţilor Părinţi stau uitate şi rar 
cine le mai citeşte. Aşa este duhul veacului, aşa sunt ocupaţiile oamenilor, aşa este războiul cel nevăzut, 
încât lucrul cel duhovnicesc şi mai ales citirea cărţilor sfinte nu prea au loc în viaţa creştinilor de azi. Şi 
asta nu se întâmplă numai în lumea mirenilor, ci înşişi Monahii au început să ajusteze viaţa după moda 
nouă. Grija celor pământeşti îi ţine încătuşaţi şi nu pot să mai afle vreme pentru citirea şi cugetarea 
dumnezeieştilor Scripturi. 

Abia au vreme să asculte pravila din biserică, însă şi atunci mintea le este împovărată cu grija trupească şi 
cu necazurile vieţii. Pentru îndulcirea sufletului greu se găseşte vreme în veacul nostru. Şi aceasta ne 

păgubeşte mai mult decât toate. Căci neavând răgaz a privi mai des către cele cereşti uităm rostul vieţii, 
slăbim duhovniceşte, şi ajungem de multe ori la desnădăjduire, când ştim ce fel de făgăduinţă am făcut 
înaintea lui Dumnezeu şi când vedem că se cheltuieşte viaţa în chip zadarnic. 

Iată cum ne sfătuieşte Cuviosul Nicodim AGHIORITUL în privinţa aceasta: 

"Toţi creştinii care ştiu carte, datori sunt a citi Dumnezeieştile Scripturi, pentru că, după cum zice Sfântul 
Ioan Gură de Aur, fără de citirea Sfintelor Scripturi nu poate cineva a se mântui". 

în cuvântarea cea pentru Lazăr, Sfântul Ioan Gură de Aur zice: "Că nu este cu putinţă, nu este a se mântui 
cineva, neîndulcindu-se adeseori de citirea duhovnicească!" 

Apoi Sfântul Ioan Scărarul ne încredinţează că citirea luminează şi adună mintea şi năravurile le pune la 
rânduială. 

Iar Sfântul Efrem Şirul zice: "în ce chip trâmbiţa strigând în vreme de război, deşteaptă osârdia vitejilor 
luptători împotriva inamicului, aşa şi Sfintele Scripturi deşteaptă osârdia ta spre cel bun şi te îmbărbătează 
pe tine împotriva patimilor. Pentru care, frate al meu, trezeşti-te cu întemeiere şi te sârguieşte de-a pururea 
a te lipi de citirea Sfintelor Scripturi, ca să te înveţe pe tine cum se cade a fugi de cursele vrăjmaşului şi a 
dobândi viaţa veşnică. Sunt însă unii cari citesc dar nu-şi dau silinţa ca să înţeleagă cele scrise". 

Sfântul Apostol Pavel scrie către Ucenicul său Timotei: "Ia aminte la cetire!" iar Purtătorul de Dumnezeu 
Ignatie porunceşte Diaconului Iron, scriindu-i: "Ia aminte la cetire ca nu numai tu să cunoşti legile, ci şi la 
ceilalţi să le tâlcuieşti". (în trimiterea către Antiohieni). 

Iar despre Sfântul Vasile cel Mare şi Sfântul Grigorie Teologul spune istoricul Rufim că 13 ani au şezut în 
pustie cugetând Scripturile. Acum să ne oprim puţin, cei care trăim în veacul acesta de pe urmă şi să ne 
întrebăm: 

Dacă în vremea cea veche era neapărată nevoie citirea Scripturilor (când erau şi povăţuitori destui cu viaţă 
sfântă şi lumea era mai credincioasă) dar oare astăzi când s-au înmulţit vicleşugurile în lume şi s-au 
împuţinat păstorii cei buni, acum când nu mai găseşti pildă de viaţă curată şi nici povăţuitori sufleteşti, cu 
atât mai mult trebuie să ne sârguim la citirea Sfintelor cărţi pentru a nu greşi drumul mântuirii. 

Să ne gândim fraţilor că mântuirea noastră este în mare primejdie acum când nu mai sunt povăţuitori. Deci 
să fim mai cu pază de către orice vătămare sufletească şi mai sârguitori la citirea Sfintelor Scripturi. Căci 
în ele vom afla mângâiere şi luminare. 

Dacă nu mai sunt povăţuitori vii să ne ajute, să alergăm mai mult la cuvintele Scripturii pe care ni le-au 
lăsat moştenire Sfinţii Părinţi. 

Folosind mai des sfaturile lor şi urmând pilda vieţii lor, nu vom rătăci drumul mântuirii (cu darul lui 
Dumnezeu). 

Eu, nevrednicul, am căutat să mai aleg din cărţi cuvintele care ne folosesc mai mult în viaţa călugărească şi 
pe care nu le pot afla cu uşurinţă toţi, mai ales cei cari sunt veşnic ocupaţi în ascultări şi în treburi. 

Ieroschimonah Ioan Iacob 

DIN PILDA "TURTURELEI FARA SOT" 



Putem trage multă învăţătură noi, monahii şi toţi acei cari s-au lipsit de veselia lumească pentru dragostea 
lui Hristos, Mirele cel Sfânt al sufletelor noastre. 

Milostivul Dumnezeu amestecă adesea bunătăţile cele dulci cu cele amare, ca şi maica ce dă la copii uneori 
şi câte o băutură amară ca să fie mai sănătoşi şi să nu le piară pofta de mâncare. 

Asemenea băuturilor cu leacuri amare sunt pentru noi scârbele de tot felul (prin strâmtorări şi boale) pe 
care le sloboade Bunul Dumnezeu ca să-L dorim cu mai multă râvnă şi să ne pară mai dulci bunătăţile Lui 
(când sunt învrâstate cu scârbe şi boale). 

Ştie Doctorul cel din Ceruri ce fel de leacuri avem noi nevoie şi ni le dă ca un Părinte iubitor de fii pentru 
ca mai mult să-L dorim şi să ne amorţească orice dorinţă lumească. 

Dacă Sfântul Apostol Pavel (vasul alegerii) are nevoie de îmboldire pentru a-i spori râvna, atunci noi cu 
atât mai vârtos avem nevoie de semne îmbolditoare pentru paza şi curăţirea sufletului. 

Pentru robii cei credincioşi, cari slujesc numai lui Hristos, necazurile şi boalele cele grele sunt ca nişte 
diamante strălucitoare cari se adaugă la cununa dreptăţii lor. 

Soră întru Hristos, Dobriţă, să nu stinghereşti cu vreun semn de nerăbdare sau cârtire pe îngerii cari îţi 
împletesc cununa răbdării la ceruri. Ei sunt gata să aşeze o floare mult mai strălucitoare decât celelalte de 
până acum: Este diamantul raiului care se dă celor cari rabdă mulţumind întru boală. La dânsul au râvnit şi 
mulţi cuvioşi din pustie, cerând de la Dumnezeu ca să le dea boală grea, în locul celorlalte nevoinţe. 
Răsplata celor cari rabdă întru boale, este mai mare decât pentru alte nevoinţe. Pentru cei păcătoşi, boala 
este curăţire, pentru slabi este întărire, iar pentru adevăraţii robi ai lui Dumnezeu, ea este cunună 
neveştejită, împletită de îngeri din florile raiului, ca un semn al veseliei veşnice. 

O vorbă nepotrivită de osândire ori de cârtire, sau orice semn de nerăbdare, poate să-i împiedice pe Sf. 
îngeri de a-ţi găti cununa. Dumnezeu cunoaşte râvna fierbinte care ai avut-o totdeauna pentru El şi cele 
sfinte şi de aceea întru cele sfinte vrea să-ţi pregătească Lăcaş. Primeşte băutura amară a suferinţii, căci ea 
va fi la sfârşit mai dulce ca mierea şi mai veselitoare decât toate bucuriile lumii. 

însemnare: această scrisoare este adresată Maicii Magdalina din Ţara Sfântă. 

Schitul Hozeva 10 Iunie 1954 



IUBIŢII MEI FRAŢI ŞI SURORI INTRU DOMNUL 

Pentru dragostea lui Hristos, care ne apropie duhovniceşte pe cei risipiţi şi nemângâiaţi părinteşte, pe cei 
oropsiţi (cari suntem de o credinţă şi un cin), vă rog eu mult păcătosul şi nevrednicul vostru frate, să mă 
îngăduiţi a vă face o mică mărturisire: 

Ştiţi că fiecare om se îndeletniceşte în viaţă cu ceea ce a învăţat de mic: plugarul cu aratul, morarul cu 
măcinatul, croitorul cu cusutul, lemnarul cu cioplitul, bucătarul cu gătitul, doctorul cu lecuitul şi fiecare 
lucrează acolo unde se pricepe şi unde este obişnuit. 

Eu unul n-am avut parte să deprind vreo meserie ca lumea, prin care să mă înlesnescă în viaţă. Am fost de 
mic stângaci la lucruri practice şi văzând ai mei că nu pot scoate nimic din mine, m-au dat pe mâna 

dascălilor, care s-au străduit săracii cu mine nu mai puţin de 12 ani de zile, până ce m-au învăţat desăvârşit 
a citi şi a scrie. 

După ce le-am scos peri albi în cap şi când credeau că au făcut om din mine, atunci m-au scăpat fără veste 
la mănăstire. 

Acolo m-au cercat părinţii la felurite ascultări (până ce la urmă m-au trimis şi ca vânzător la crâşma 
mănăstirii din Humuleşti) dar eu nefiind deprins, pe toate le făceam pe dos. 

Dacă au priceput proiestoşii, că eu nu sunt bun la nimic altceva, decât la citit şi la scris, atunci mi-au dat de 
lucru cu cărţile şi hârtiile (pe la Seminarul mănăstirii, pe la cancelarie şi la bibliotecă). Acolo am mucegăit 
eu mai toată vremea, de la vârsta de 18 ani. Chiar şi aici în Palestina, la mănăstirea Sf. Sava, m-au lăsat în 
cele din urmă mai mult cu cititul la Biserică şi la chilie (unde mă ocupam în taină şi cu scrisul). Au înţeles 
şi acolo că nu pot face din mine nici bucătar, nici econom şi nici îngrijitor de metoace, de aceea m-au lăsat 
la ceea ce mă pricep. 

A fost o vreme când au încercat cei mari să-mi smulgă condeiul şi cărţile din mână şi nu ştiu cum (din 
greşeală ori din nevoie) mi-au dat să ţin în mâna mea stângace "cârja" grea de egumen. Dar eu ca cel 
neîncercat am apucat-o şi pe asta anapoda şi lunecând, m-am povârnit la vale spre Marea Moartă! După ce 
m-au bântuit mereu valurile ei cele amare şi sărate aproape 6 ani de zile (1), am scăpat abia viu pe această 
stâncă de granit, ca pe un ostrov la liman (2). 

Aici frecându-mă mereu de stânca asta grunţuroasă, s-a mai luat rugina de pe peniţa mea părăsită şi am 
început să-mi văd de ocupaţia mea veche, adică scrisul, pe care-1 am ca rucodelie (lucrul mâinilor) în viaţa 
mea singuratică. 

Dar rucodelia mea nu se întreabă aici pe piaţă, căci lumea de azi este sătulă până în gât de cărţi şi caiete. 

în vremea veche pe la Sihăstrii, scrisul şi copierea cărţilor era cea mai de seamă ocupaţie a călugărilor, căci 
lumea căuta cărţile ca pe aur şi argint. 

Pe atunci nu era descoperit tiparul, care să concureze pe scriitori şi nici radioul ca să distreze pe cititori. 

Acuma lumea săraca este tare grăbită, n-are vreme să-şi strice ochii cu buchiile călugărilor mucegăiţi. 

Azi, poţi zice că se întreabă (solicită) cărţile mai mult de către cei cu dughene, ca să învelească cu ele 
brânza şi măslinele, decât de către cititori. 

Mi-aduc aminte că acum vreo 20 de ani în urmă, mi-a povestit un cuvios părinte de la Mănăstirea Neamţ 
(anume Iov Burlacu, farmacistul mănăstirii) că a aflat aproape de Sf. Mitropolie de la Iaşi un negustor 
evreu, care avea un beci plin de cărţi bisericeşti (Pedalioane, Ceasloave, Psaltiri, Proloage etc.) pe care le 
luase de la nişte proiestoşi de modă nouă şi acum se servea cu ele în dugheană. întregi n-avea voie să le 
vândă la nimenea. Tot aşa am aflat de la unii, că şi la Ierusalim poţi găsi pe la dosuri, la negustori păgâni, 
multe cărţi bisericeşti de mare valoare, pe care ei le au în loc de ziare vechi. 

Aşa este duhul lumii de azi şi n-ai ce-i face. Dacă se găseşte vreun călugăr care mai scutură vechiturile lui 
de cărţi şi mai picură din ele vreun strop de cuvinte duhovniceşti pe hârtie, asta le vine poate cam de şanţ la 
unii. Şi eu le dau dreptate, căci la zgomotul radioului cuvântul Evengheliei sau al Sf. Părinţi nu se mai 
poate auzi. Iar la luminăţia electrică şi la strălucirea luxului modern, nu se mai poate pricepe întunericul şi 
calicia din suflet. Şi asta o zic pentru cei din lumea modernă, însă o bucăţică din lume suntem şi noi, 
săracii. 

Poate vor zice unii că şi la radio auzi Evanghelie, Liturghie şi Predici. Cum nu, cum nu! le auzi foarte 
frumos după ce rag ca boii fel de fel de măscărici lumeşti şi te întunecă cu cele păgâneşti, apoi începe să 
îngâne şi cele sfinte după cum şi diavolul, ispitindu-L în tot chipul pe Mântuitorul în pustie îi pomeneşte şi 
de cuvinte din Scriptură. Dar oare din evlavie o face asta? 

Acum să lăsăm moda în pace şi să ne întoarcem la vorba noastră. Eu cred că o îndeletnicire pe care o aveau 
şi părinţii din vechime nu vatămă de loc pe lumea de azi. Mai ales dacă materialele, adică frunzele, pentru 
rucodelie sunt luate din Sfânta Scriptură şi nu au nimic străin de pravoslavnica credinţă. 

Or fi poate mulţi care sunt ghiftuiţi şi n-au nevoie de vreo gustare săracă pe care le-o întind eu smeritul. 
Pentru asta nu este nici o supărare. Cu sila nu pot face pe nimeni să primească lucrul meu. 

Eu împart din rodul ostenelilor mele la oricine se întâmplă, fără să am vreo pretenţie de plată, căci acum 
plata mi-ar aduce mai mult pagubă decât folos. 

Un bătrân din Egipt împletea coşniţe şi le arunca pe apă, căci nu avea cui le vinde. Şi eu împletesc ce pot şi 
neavând chip de vânzare le arunc la trecători (adică la fraţii şi surorile de acelaşi neam) pe degeaba. Cine 
are nevoie primeşte rucodelia mea şi caută să folosească şi altora. Alţii primesc hârtiile ca să le aştearnă 
frumos pe masă, ori pe fundul cufărului. Şi în sfârşit sunt unii mai habotnici, (mai grăbiţi în viaţă) cari în 
graba lor cea mare le calcă în picioare pe bietele mele împletituri, sau le sfâşie frumos şi se duc în drumul 
lor. Pot să le zic ceva la unii ca aceştia? Nicidecum. Că eu le-am întins de bunăvoie. Nu mi-au cerut ei. 

După cum nu-mi este de folos ca să cer plată de la cei cari se folosesc de rucodelia mea, tot aşa nu pot să 
mă supăr, dacă cineva o defăima sau o distruge. 

în Sfânta Evanghelie, Domnul ne arată prin pilda semănătorului, că sămânţa se aruncă în toate părţile: şi 
lângă cale, şi în spini, şi pe locuri pietroase, ca şi pe pământul cel bun. Că din toate semincioarele tot va 
răsări ceva la urmă (deşi poate că sămânţa este cam slabă). 

Din ceea ce mi-a dat Bunul Dumnezeu şi din cele ce am adunat din cărţile Sfinţilor Părinţi, eu mă 
străduiesc să alcătuiesc cărticele mici sau foi, pe care să le am la îndemână pentru folosul meu şi a celor 
care poate sunt lipsiţi de cărţi, iar dacă le au, poate că nu au vremea să le citească în întregime. De aceea eu 
le scriu mai pe scurt pentru uşurinţă. Aceste foi şi caiete sunt ca nişte sâmburaşi duhovniceşti pentru cei cu 
sufletul nevoiaş ca şi mine. 

Acei care sunt sătui de poame cărnoase, desigur că nu se uită la sâmburi. Dar îi rog, pentru Dragostea lui 
Dumnezeu să nu le calce în picioare şi să piardă aceste semincioare, care sunt adunate cu sudori şi cu 
lacrimi, căci vor veni zile, când se vor strânge de vrăjmaşi cărţile cele bune (adică poamele cele 
duhovniceşti) şi atunci nevoiaşii vor căuta sâmburaşi vechi şi nu vor afla. 

Va veni vremea când va fi foamete de cuvântul lui Dumnezeu şi Biserica se va refugia în pustie, prin 
crăpăturile pământului. 

De aceea vă rog să păstraţi ca ochii din cap Sfintele cărţi, iar însemnările scoase din ele să nu le defăimaţi, 
dacă ele n-au ceva străin la dreapta credinţă. 

Cele scrise din nevrednicia mea sunt: o parte tâlcuite din greceşte (cari nu s-au scris încă pe româneşte), iar 
altele sunt alcătuite pe scurt din Sf. Scriptură, ori din cărţile Sf. Părinţi (ca o esenţă dintr-o floare) şi sunt 
aşezate în calupul versului, ca să fie mai uşor de citit. Toate au în ele chiagul dreptei credinţe şi sunt 
presărate cu mărturii de la Sf. Părinţi ca şi cu nişte mirodenii, ca să nu se strice. Vă rog pe toţi din inimă să 
înţelegeţi şi asta: că eu pe toate le scriu pentru mustrarea neputinţelor mele şi pentru trezirea simţurilor 

mele cele amorţite. Totodată ele sunt şi ca o mărturisire înaintea Ziditorului, a nenumăratelor mele 
fărădelegi, când nu mai am cui le mărturisi. 

Deci să nu vi se nască părerea că eu le scriu pentru mustrarea altora. Eu toate le scriu pentru mustrarea 
mea, că doară va lua vreun folos ticălosul meu suflet. Dacă mustrarea conştiinţei mele se potriveşte şi la 
alţii asta nu înseamnă că eu le-am scris în pofida lor. Dacă înainte vreme am amintit şi nume străine în 
foile mele, apoi asta am făcut-o numai în problema Iordanului şi nu din răutate, ci din adâncă durere pentru 
un locaş sfânt, care se pustieşte, pentru hatârul unuia ca Gherasim. 

Mi-ar fi cu neputinţă să alcătuiesc stihuri, până nu simt adânc în inima mea ceea ce scriu. Cuvintele 
stihurilor izbucnesc din inimă ca nişte scântei dintr-o cremene, dar asta se întâmplă numai atunci când 
cremenea inimii este lovită de amnarul durerii sau al bucuriei, al mustrării pentru păcate sau al 
recunoştinţei faţă de milostivul Dumnezeu. Ceea ce nu simt, eu nu pot cânta în versuri, adică nu pot împleti 
cuvinte în stihuri care să mişte inima altora. 

Când scriu ceva mai mişcător, simt o durere în inimă, ca şi cum stihurile ar fi nişte fărâmituri desprinse din 
însăşi inima mea zdrobită, de aceea şi cuvintele curg însoţite de lacrimi uneori. Pentru asta adevăratele 
stihuri mişcă pe cititori aproape tot aşa cum a fost mişcată şi inima celui ce a scris. 

De aici puteţi înţelege mai bine că stihurile mele zugrăvesc durerea ori bucuria inimii mele, iar nu dureri 
ori bucurii străine. Eu până nu simt, nu pot scrie. 

Până nu mă mustră cugetul, nu pot să scriu stihuri de mustrare. 

Şi acum fraţilor şi surorilor duhovniceşti, de v-am jignit cu ceva prin cuvintele mele sau prin purtările 
mele, vă rog întru numele cel Sfânt al Domnului să mă iertaţi, căci cine ştie dacă ne vom mai vedea în 
viaţa asta. Să nu aveţi vreo părere greşită din cele ce scriu eu. Au fost unii, care m-au rugat să le copiez din 
hârtiile mele şi din asta am prins curaj să scriu mai multe şi să le împrăştii la mai mulţi fraţi şi surori, către 
care eu mă simt mai îndatorat pentru multe binefaceri. Când eu eram în grea strâmtoare şi sărăcie, mai toţi 
au alergat ca să mă ajute cu ceva, ba unii au ajuns până la jertfă. Şi eu am primit prinosul dragostei lor cu 
mulţumire. Azi, oare de ce să vă jignească, dacă eu vă întind cu drag, rodul cel sărac al ostenelilor mele? 
Aud că unii se înfurie şi vor să împungă, când eu le întind cu dragoste ceea ce am. 

Din nou vă zic să iertaţi pe săracul vostru frate, care n-are ceva mai bun, ceva mai de preţ să vă pună 
înainte, ca chezăşie pentru dragostea ce vă datorează. Acest frate al vostru a fost gata odinioară să se 
jertfească pentru folosul vostru obştesc, dar voi nu l-aţi priceput, iar jertfa lui aţi defăimat-o, de aceea nu 
v-a putut ajuta. El însă va rămâne adânc recunoscător la cei care i-aţi ridicat oarecând crucea greutăţilor (ca 
şi Simion Cirineanul), sau i-aţi şters sudorile de sânge pe drumul cel greu al necăjitei lui egumenii. 

Gândindu-mă că mulţi din frăţiile voastre, înhămaţi fiind la ascultări în locaşuri străine, unde nu puteţi auzi 
o slujbă ori o citire românească, m-am gândit zic, că poate un bucheţel ori o cununiţă împletită cu 
floricelele graiului românesc, să vă aducă o mică mângâiere. Dacă veţi întâlni şi spinii mustrărilor, să nu vă 
tulburaţi, că ei nu sunt pentru voi, ci pentru mine. Ei sunt culeşi din inima mea cea stearpă. 

Iubiţii mei fraţi, în starea în care mă găsesc eu astăzi, nu vă mai pot sluji la nimic, fiind prea neputincios. 

Dacă aş fi silit să intru iarăşi în osteneli şi scârbe ca înainte, în scurtă vreme mă pogor în groapă. Din asta 
am căpătat şi boala care nu se desparte de mine. 

Ceea ce mi-a rămas de făcut în viaţa aceasta este să-mi plâng păcatele şi pe cât îmi ajută Dumnezeu să mai 
adun mănunchiuri duhovniceşti, ca să fie merinde sufletească pentru mine şi pentru cei nevoiaşi ca mine. 
Poate folosindu-mă eu, voi putea să folosesc şi altora, care n-au răgaz acum să răsufle. Altceva nu sunt în 
stare să fac. 

Dacă aş şti că măcar câţiva au dragoste să jertfească o oră pe săptămână pentru citire, eu aş prinde mult 
curaj să descopăr multe comori duhovniceşti din limba greacă. 

Ori dacă mai este cineva din cei mari ori din frăţiile voastre, care ar mai crede însă că ar putea să mai pună 
vreo sarcină (ca înainte) pe spatele mele cele slăbănogite, eu îl rog pe unul ca acela să se părăsească de acel 
gând, că ce nădejde poate să mai fie la cel din groapă? 

Mântuiţi-vă cum puteţi şi prin cine puteţi, că Slavă Domnului, încă mai aveţi prin cine. 

Pentru mine gropniţa de aici se arată a fi mai primitoare decât nisipul Sfântului Iordan. 

Lui Sf. Ioan Botezătorul îi place să rămâie mai departe singur, desculţ şi flămând, acolo pe malul 
Iordanului (3), decât să aibe un ucenic nepriceput ca mine. 

Al vostru nevrednic frate şi smerit rugător către Domnul, Ioan Ieromonahul. 

(1) A fost egumen la schitul românesc de la Iordan. 

(2) S-a retras la peştera şi Schitul Sf. Ana 

(3) Schitul românesc de la Iordan avea ca patron pe Sf. Ioan Botezătorul. 



FRĂŢEASCA URARE PENTRU SURORILE ROMÂNCE DE LA ELEON 

înainte de a începe vorba despre durerile noastre eu vă zic la toate: 
"Hristos A înviat!" 

De aş avea lacrămi de sânge, cu ele aş scrie rândurile acestea, ca să fie mai bine pricepută durerea pe care o 
am pentru urgisirea neamului nostru de astăzi şi pentru urâciunea şi turburarea care domneşte între noi! 

Cuvioaselor Maici, duhovniceştilor mele surori întru Hristos: 

Ştiţi bine că nevrednicul ieromonahul Ioan a murit de multă vreme pentru Biserica românească de la Iordan 
şi nu mai stă la nimenea în cale. 

Orice aţi zice despre el (fie de bine, fie de rău) el nu vă mai aude şi nici nu vă poate răspunde. Dar oricum 
este şi oriunde se află - aşa păcătos cum este - el nu încetează de a vă socoti ca pe nişte surori întru Hristos. 
Legătura cea firească a sângelui românesc şi cea duhovnicească a cinului călugăresc ne apropie sufleteşte, 
oricât de răsleţi am fi noi. Mă bucur şi eu când aud că sunteţi mulţumite şi împăcate, iar când sunteţi în 
tulburare, atunci simţesc şi eu o nelinişte în suflet, ca cel ce sunt de un sânge şi de un cin cu frăţiile voastre. 

Noi toţi ne-am adunat sub acelaşi steag, sub steagul Sfintei Cruci şi ne-am îmbrăcat toţi cu acelaşi veşmânt 
negru al pocăinţii. Părăsind patria pământească, noi am pornit pe acelaşi drum, adică drumul cel strâmt al 
Crucii, drumul pătimirii pentru Hristos. 

Toţi dintre noi năzuim către liman de mântuire şi râvnim la aceeaşi patrie cerească. în calea vieţii noastre, 
noi toţi ne luptăm cu acelaşi duşman al mântuirii şi ne folosim de aceleaşi arme duhovniceşti. Acelaşi 
blând Mântuitor ne stă la toţi în ajutor şi ne aşteaptă cu braţele deschise în Cămara cea de sus. 

Deci nu suntem deloc străini, deşi trăim deosebit unul de altul. Legătura cea duhovnicească dintre noi este 
foarte puternică, fără să ne dăm seama. 

Eu unul nu vă sunt nici dascăl, nici egumen şi Domnul ştie că nici nu râvnesc la asta, cu toate acestea 
starea frăţiilor voastre nu mă lasă nepăsător. Cuviinţa vieţii sfinţiilor voastre este şi pentru mine o cinste, o 
pricină de mângâiere. Iar neorânduiala şi sminteala pe care o faceţi în faţa străinilor, mă ruşinează şi pe 
mine şi mă amărăşte. 

Eu nu mai caut astăzi cinstea mea (căci ea de mult s-a feştelit de cei ce bine mi-au voit), ci caut numai 
cinstea neamului meu românesc şi a cinului călugăresc. Valea Hozevei adeseori aduce răsunetul sfezilor şi 
a tulburărilor care se stârnesc între sfinţiile voastre, spre ruşinea neamului nostru şi paguba mântuirii.. 
Sunteţi pe locul acela sfânt unde a răsunat glasul Domnului, atunci când se înălţa la ceruri, zicând: De 
Ierusalim să nu vă despărţiţi! Vorbele acestea au fost rostite către Sfinţii Săi Apostoli, dar ele au un înţeles 
tainic pentru noi toţi. Numele "Ierusalim" se tâlcuieşte "Sfânta Pace". 

Deci Domnul ne porunceşte la toţi şi mai ales Sfinţiilor Voastre ca să nu vă depărtaţi de Ierusalim, adică de 
Sfânta Pace. Glasul Mântuitorului răsună mereu deasupra Eleonului (pentru Sfânta Pace) dar nu mai este 
cine să-L asculte. "Căci toţi ne-am abătut, împreună netrebnici ne-am făcut (cum zice Sf. Prooroc David) 
nu este cine să facă bine, nu este până la unul!". 

Amarul vieţii noastre prin străini, noi singuri îl facem mai amar, căci ne mâncăm unul pe altul şi ne 
zavistuim de moarte! în loc să fim uniţi şi să ne purtăm neputinţele unul la altul, noi facem cu totul 
dimpotrivă. Trăim mereu în dezbinare şi când ne vine bine ne surpăm în groapă unul pe altul şi ne vindem 
prin tot felul de intrigi la cei străini. Nu mai zic de boldul clevetirii şi de cornul zavistiei, care totdeauna are 
de lucru la româncele noastre. Este viermele neadormit care ne roade toată osteneala şi ne lipseşte de plată. 

în loc să acoperim în faţa străinilor pe cel bicisnic al nostru, noi dimpotrivă mai rău îl vădim, ca să 
cunoască străinii toată procopseala noastră şi să se bucure vrăjmaşii noştri! 

Gândiţi-vă că trăim în vremurile cele mai grele şi mai primejdioase pentru mântuirea sufletului! Gândiţi-vă 
că toţi am rămas ca nişte orfani de părinţi, înstrăinaţi de ţară şi lipsiţi de sufletească hrană! Gândiţi-vă că 
vrăjmaşii credinţii noastre s-au înmulţit mai tare ca altă dată şi mântuirea noastră este mai primejduită: de 
suntem răniţi la suflet n-are cine să ne vindece, iar de suntem în cădere, nu mai are cine să ne ridice! 
Acuma este nevoie de mai multă unire şi de frăţească sprijinire. Chiar dacă nu suntem cu toţii la un loc, dar 
cel puţin sufleteşte să fim uniţi şi să ne purtăm neputinţele unul altuia cu îndurare. De este unul mai 
neputincios la suflet sau bolnav cu trupul, să nu-1 împungem cu vorba şi nici să-1 clevetim la cei străini, ca 
nu cumva descurajându-1 să ne facem cu asta ucigător de frate. Dacă putem să-1 sfătuim duhovniceşte, bine 
este, iar ca să-i vădim neputinţele la alţii îndoită pagubă pricinuim: pe cel slab nu-1 folosim şi pe noi ne 
osândim. Vădind pe fratele nostru, noi dăm pricină străinilor ca să ne asuprească mai rău, cu alte cuvinte 
noi singuri dăm armele în mână străinilor ca să ne lupte mai tare şi să ne ponegrească neamul nostru. Cu 
asta prind îndrăzneală şi vrăjmaşii credinţei (comuniştii şi ereticii) şi ne vânează mai uşor. Căci smintelile 
dintre noi, care se fac arătate, sunt armele cele mai puternice, pe care le dăm vrăjmaşilor ca să ne lupte pe 
noi. Destul ne este nouă amarul de la străini şi defăimarea, măcar între noi să nu ne sfâşiem şi să nu ne 
împungem. "Purtaţi sarcina unul la altul şi aşa pliniţi Legea lui Hristos!" strigă Sf. Apostol Pavel. 

Dacă nu avem dragoste între noi, atunci nici pe Domnul nu-L avem cu noi (aşa grăieşte Sf. Scriptură), căci 
Dumnezeu dragoste este şi cea din urmă poruncă dată Sfinţilor Săi Ucenici a fost porunca dragostei. 
"Poruncă nouă vă dau vouă, să vă iubiţi unul pe altul, cum v-am iubit Eu aşa să vă iubiţi unul pe altul". 
(Ioan cap. 13-14). 

BLESTEMUL CEL NESOCOTIT ŞI CHEMAREA CELUI RAU 

"Şi au iubit blestemul, şi-i va veni lui, 
Şi nu au voit blagoslovenia şi se va depărta de dânsul". 

Psalmul 108 

Sfântul Macarie Egipteanul spune că oastea demonilor este alcătuită din două cete mari: 

I. Una este ceata vrăjmaşilor cari luptă pe oameni cu patimile şi cu poftele cele rele şi 

II. Alta este ceata "boierilor" cari aruncă pe oameni în tot felul de eresuri, în blestemuri, hule şi înşelăciuni. 

Mulţi dintre creştini au obiceiul să blesteme pe alţi la mânie sau să se blesteme pe ei singuri. Socotind noi 
mai bine, vom vedea că cele mai multe blestemuri sunt hule. La fel şi înjurăturile sunt hule. Deşi nu sunt 
toate hule împotriva Duhului Sfânt, dar nu sunt scutite de osândă. Orice cuvânt greu, care se atinge de 
numele lui Dumnezeu, de lucrurile cele sfinte sau de mântuirea sufletului este socotită ca o hulă împotriva 
Duhului Sfânt. Iar hula este un păcat de moarte. 

Poate unii nu hulesc pe Dumnezeu şi nici lucrurile sfinte, dar au obiceiul să cheme pe vrăjmaşul diavol, ca 
să-1 ia pe cutare sau cutare (atunci când se mânie). 

Ei nu socot aceasta un păcat, ci dimpotrivă, mulţi o folosesc în chip de glumă. 

Dar oare vrăjitorii cei lepădaţi de Dumnezeu nu fac şi ei la fel? Căci doară şi ei cheamă îngerii 
întunericului ca să le împlinească voile lor şi nu cheamă niciodată pe Dumnezeu. 

O, iubite frate creştine, oare îţi dai seama că chemând tu pe "cel rău" spre răzbunare (împotriva fratelui tău) 
prin aceasta nesocoteşti pe Dumnezeu şi faci mare bucurie vrăjmaşului celui nevăzut. 

Se bucură vicleanul când îl pomeneşti la mânie, iar răzbunarea pe care o ceri de la el, o socoteşte ca o mare 
cinste. Flutură din coadă urâtul, când vede că tu la mânie nu-1 treci cu vederea, ci îl chemi în ajutor. 

Sfântul Pavel ne învaţă, zicând: "Pomeneşte pe Iisus Hristos!", iar tu când te mânii pomeneşti pe vrăjmaşul 
(cerând să-ţi facă răzbunare). 

în altă parte Sf. Apostol Pavel ne porunceşte zicând: "Binecuvântaţi şi nu blestemaţi!" (Vezi Romani 12, 
14), iar Domnul la Sfânta Evanghelie ne învaţă nu numai ca să nu blestemăm, ci chiar să binecuvântăm pe 
cei ce ne blestemă pe noi. 

Ca să înţelegeţi cât de urât este blestemul înaintea lui Dumnezeu, voi aduce de faţă povestirea înfricoşată, 
care se cuprinde în Scrisoarea Sfinţitului Mucenic Dionisie Areopagitul, trimisă către fericitul Dimofil. 

Sfântul Dionisie Areopagitul a trăit în vremea Sfinţilor Apostoli, a fost răpit pe nori de la Atena, la 
Ghetsimani, pentru a fi de faţă la înmormântarea Maicii Domnului. S-a săvârşit ca mucenic la anul 96 în 
cetatea Parisului (care se chema Luteţia pe vremea aceea). 

în scrisoarea lui către Dimofil, spune că mergând el, odată, în insula Creta, a fost găzduit de Sf. Apostol 
Carp (unul din cei 70 de Apostoli). 

Acesta i-a povestit cum a avut el o mare supărare, din cauza unui Elin (adică necredincios), care înşelase 
pe un creştin ca să-şi lepede Sfânta Credinţă şi să primească înşelăciune idolească. 

Atunci dumnezeiescul Carp, fiind copleşit de multă întristare nu şi-a dat bine seama ce face. Căci el, în loc 
să se roage lui Dumnezeu pentru întoarcerea celui pierdut, precum şi pentru luminarea păgânului, s-a lăsat 
biruit de mânie şi de amărăciune împotriva acestor doi ticăloşi. Fiind seară, a adormit Sfântul cu duhul 
tulburat şi cu inima plină de mânie. La miezul nopţii s-a sculat la rugăciune ca de obicei. în vremea 
rugăciunii avea inima amărâtă de întristare, ceea ce nu se cuvenea unui slujitor şi ucenic al lui Hristos. 

în starea aceasta de turburare zicea în mintea lui că nu merită să mai trăiască acei oameni fără Dumnezeu, 
care duc în rătăcire pe alţii. Cugetând el acestea, se ruga lui Dumnezeu ca să-i lovească cu trăznet pe 
amândoi ticăloşii. 

îndată ce a cugetat aceasta, i se părea că se cutremură locul unde se afla, iar cerul s-a deschis. Prin o 
deschizătură a cerului a văzut pe Domnul nostru Iisus Hristos împreună cu negrăită mulţime de îngeri, cari 
erau în chip de oameni. 

Văzând aceasta, Fericitul Carp, se mira foarte mult şi uitându-se apoi în jos, a văzut temelia casei desfăcută 
în două şi s-a arătat acolo o prăpastie adâncă şi prea întunecoasă. Iar la marginea prăpastiei a văzut pe cei 
doi oameni pe care îi blestemase, fiind cuprinşi de frică şi cutremur mare. De frica lor cea mare le tremurau 
picioarele şi neputând a se stăpâni, erau gata să cadă în prăpastie. Din fundul gropii vedea Fericitul Carp 
cum se ridicau şerpii, cari se agăţau de picioarele lor. Acum îi vedea că fluieră, acum îi vedea cum îi muşcă 
de picioare, trăgându-i în groapă. Deci se vedeau sărmanii că sunt gata să cadă de silă în prăpastie. 

în vremea aceasta Fericitul Carp nu mai vroia ca să privească în sus, către Domnul, ci se necăjea cu mintea 
pentru ce nu cad mai repede în prăpastie ticăloşii aceia. Căuta chiar de multe ori ca să-i împingă singur în 
groapă. Dar neputând să-i arunce, se întrista şi blestema. 

La urmă s-a uitat în sus şi a văzut ca şi mai înainte cerurile deschise, iar pe Domnul L-a văzut cum I s-a 
făcut milă de cei doi osândiţi, cari se primejduiau şi sculându-se Domnul de pe tronul Său, s-a apropiat de 
ei şi le întindea mâna ca să-i scape. împreună cu Domnul se sârguiau şi Sf. îngeri ca să scape din primejdie 
pe cei doi oameni. 

Cum şedea Domnul cu mâna întinsă spre oameni, a rostit către Fericitul Carp aceste cuvinte: 

"Loveşte-Mă acum pe mine, că iarăşi Eu sunt gata ca să pătimesc de multe ori pentru mântuirea oamenilor. 
Şi plăcut îmi este ca să pătimesc iarăşi şi să mor pentru aceştia, ca să nu se osândească, chiar dacă alţi 
oameni nu sunt vinovaţi (ca să mă răstignesc pentru ei). însă gândeşte-te bine dacă îţi convine oare şi ţie ca 
să schimbi prietenia cea cu Dumnezeu şi cu îngerii cei buni şi să primeşti în schimb pe cea de-a pururea 
prietenie cu şerpii şi cu demonii!" (Vezi Sinaxarul cel mare, la 3 Octombrie, Viaţa Sf. Sfinţit Dionisie 
Areopagitul). 

Atunci a cunoscut Sf. Carp că nu este plăcută lui Dumnezeu mânia cea fără socoteală. 

Vedenia aceasta a Sf. Carp este şi pentru noi ca o lecţie, în vreme când ne luptă gândul ca să blestemăm. 

Sf. Apostol Carp a blestemat pe cei doi necredincioşi, din râvna lui cea mare pentru Sfânta Credinţă, dar cu 
toate acestea vedem că Domnul s-a scârbit şi l-a mustrat. 

Iar tu, creştine, când rosteşti blesteme asupra fratelui celui de o credinţă cu tine, pentru lucruri trecătoare 
(iar nu râvnă pentru credinţă), oare ce fel de răspuns vei da înaintea lui Dumnezeu ? 

"Binecuvântaţi şi nu blestemaţi!" strigă mereu Sf. Apostol Pavel, iar tu pentru toată nimica arunci blesteme 
asupra fratelui tău? Nu te gândeşti că pe acela pe care tu îl dai răului sau morţii, pe acela l-a răscumpărat 
Domnul cu Patima Sa, scoţându-1 din ghiarele morţii şi din robia celui rău? 

în toată viaţa Lui de pe pământ, Domnul niciodată n-a blestemat pe cineva, deşi toată viaţa a fost prigonit 
şi defăimat de către necredincioşii jidovi. A blestemat numai pe smochinul cel neroditor, care închipuia 
nerodirea neamului evreiesc. A aceasta a vrut să arate sfârşitul Legi celei vechi, care n-a putut aduce pe om 
la mântuire. 

Apoi să ne gândim câte necazuri şi câte piedici au întâmpinat Sfinţii Apostoli din partea păgânilor, dar ei 
niciodată n-au blestemat. 

Când Sf. Arhanghel Mihail avea pricire cu diavolul pentru trupul Sf. Prooroc Moise, n-a îndrăznit ca să 
rostească blestem împotriva celui rău, care se împotrivea poruncii lui Dumnezeu, ci a zis numai atâta: 
"Domnul să te certe pe tine, diavole!". 

Trebuie însă să ştim că blestemul şi anatema pot să fie folosite numai în cazurile cele mai grele, când se 
primejduieşte Sfânta şi Dreapta Credinţă. Dar şi atunci ele sunt ca nişte arme pentru păstorii Bisericii, iar 
nu pentru cei de rând. 

Blestemul şi anatema nu se cuvine nicidecum a le rosti în chip de mare răzbunare pentru lucruri trecătoare 
sau pentru ambiţiile noastre (cum am văzut că fac unii clerici nepricepuţi, ba chiar şi unii dintre monahi). 

De aceea să fie ştiut, că atunci când se rostesc fără socoteală, ele se întorc în capul celui care le-a rostit, ca 
o pasăre de pradă, care neaflând vânat, se întoarce la cuibul său. 

înţeleptul Solomon zice la Pildele sale: 

"Precum gadina (pasăre mare de pradă) zboară fără oprire, tot aşa şi blestemul cel nesocotit nu cade pe 
capul nimănui". 

Prin această pildă înţeleptul Solomon ne face să înţelegem că blestemul cel nedrept (adică fără socoteală) 
nu se atinge de nimeni, ci zboară ca o pasăre după vânat. Iar dacă nu are vânat, pasărea se întoarce iar la 
cuibul său. Tot aşa şi blestemul dacă este nesocotit nu se lipeşte de nimeni, ci se întoarce pe capul celui ce 
1-a rostit. 

Un oarecare creştin sărac de bunătăţile cele trecătoare, dar bogat în fapte bune, mergând odată pe drum, din 
nebăgare de seamă, s-a lovit cu piciorul de o piatră. Fiind desculţ, lovitura i-a făcut multă durere, iar el - ca 
un om necăjit - slăbănogindu-se, a zis către piatră: 

"De bună seamă că diavolul te-a pus aici în mijlocul drumului; iar nicidecum omul!". îndată ce a rostit 
această hulă, a fost pedepsit de Milostivul Dumnezeu, în chip minunat, după cum se obişnuieşte să 
pedepsească totdeauna pe cei îmbunătăţiţi, în viaţa aceasta, ca să nu se păgubească suflete lor. Deci i s-a 
părut omului în clipa aceeacă i-a turnat cineva un cazan cu apă clocotită în cap şi din aceasta a simţit atâta 
durere, încât a rămas orb şi fără simţire. Atunci l-au ridicat nişte trecători şi l-au dus acasă. Acolo a zăcut 
pe pat multă vreme, fiind paralizat de la mijloc în jos, iar cealaltă parte a trupului era acoperită de răni 
putrede. Nimeni nu se putea apropia de el, decât numai cei cari îngrijeau de el. 

A zăcut aşa multă vreme, chinuindu-se fără să rostescă vreodată un cuvânt greu sau nepotrivit, ci mulţumea 
lui Dumnezeu totdeauna zicând: "Pe cei cari îi iubeşte Dumnezeu, pe aceia îi şi ceartă" şi altele asemenea, 
cu multă răbdare şi îngăduială. Pentru răbdarea şi pentru credinţa lui cea mare a fost vindecat prin minune 
de Prea Sfânta Născătoare de Dumnezeu. 

în cartea Sfântului Grigorie Dialogul se spune despre un boier mare din Roma, care avea un singur copil. 

Din multa dragoste ce o avea către el, nu se îndura ca să-1 certe pentru obrăzniciile lui, ci îl răbda aşa, cu 
neorânduială. 

Pe lângă alte năravuri rele, copilul s-a deprins ca să blesteme, fără să primească vreo pedeapsă de la 
nepriceputul lui părinte. 

într-o zi pe când îl ţinea în braţele sale, i-a venit copilului o frică mare şi a strigat: "Ascunde-mă tată că iată 
nişte negri vreau să mă apuce!" Aceasta-i zicea copilul pentru demonii pe care îi vede lângă el. Şi în 
spaima lui cea mare a început iar să blesteme, după cum era obişnuit. Atunci, numaidecât, odată cu 
blestemul, a slobozit Dumnezeu ca să fie răpit sufletul lui de către demoni. 

De asemenea, mai scrie despre un alt copil, care avea năravul să blesteme, ticălosul. într-o zi când se juca 
cu alţi copii, a blestemat numele lui Dumnezeu şi în clipa aceea l-au răpit demonii cu trupul în iad şi nu s-a 
mai arătat şi nici nu s-a mai auzit de el. 

Deci, dacă Dumnezeu pedepseşte atât de aspru pe nişte prunci (cari pentru prostia lor nu au atâta vină), 
oare cu cât mai mult se vor osândi cei cari sunt în vârstă şi mai ales cei cari poartă chipul călugăresc? 



PROFEŢIA SFANŢULUI MOISE ARAPUL 

(Despre călugării din neamul cel de pe urmă) 

Sfântul Moise Arapul a profeţit zicând că în zilele cele de pe urmă ale veacului al şaptelea şi jumătate, 
viaţa monahicească se va defăima cu totul şi nu vor mai ţine socoteală monahii de mântuirea sufletului şi 
vor umbla prin mijlocul tulburărilor şi al gâlcevilor, întunecaţi, fără nici un folos şi leneşi, negrijindu-se 
nicidecum de fapta bună, robiţi de patimile păcatului, pentru că de acolo de unde l-au ars pe satana 
nevoitorii cei dintâi, tot aşa şi el are să ardă şi să pârjolească. Şi de unde s-a biruit, va birui şi el pe monahii 
cei leneşi şi defăimători. Unde a sporit dreptatea, acolo va prisosi mai mult păcatul şi fărădelegea, pentru 
că se va răci dragostea multora şi vor petrece monahii prin mijlocul lumii şi a rumenilor fără frică, cu 
mâncăruri şi băuturi, amâgindu-se de poftele trupului prin deşertăciuni în necurăţie şi fapte ruşinoase. în 
acele zile va fi urâciune, zavistie, sfezi şi bătăi în Mănăstirile de obşte până la sânge, tot aşa şi în Lavre 
unde nu este de obşte, din răutatea unuia asupra celuilalt vecin al lui; şi pentru că s-au defăimat sfintele 
canoane şi nevoinţa cea duhovnicească, se vor pune Egumeni şi stareţi oameni neîncercaţi în fapta bună, 
fără credinţă, nepricepuţi, de nici un folos şi simpli nedeosebind binele de rău, leneşi, fără fapte bune, 
grijindu-se numai de cele pământeşti, purtându-se cu neruşinare în slujbe. 

Răpind cu sila egumeniile, cu daruri şi neştiind să povăţuiască turma şi frăţimea şi neştiind că ei sunt chip 
şi pildă de folos pentru cei care urmează fapta bună şi neînţelegând că ei au să dea seamă lui Dumnezeu în 
ziua judecăţii pentru turma lor. Şi din pricina nepăsării Egumenilor cari nu poartă grijă de turmă se vor 
pierde. Se vor osândi nu numai cei leneşi şi trândavi, ci şi fraţii cei cu viaţă bună şi înfrânaţi. 

După aceea a văzut robul lui Dumnezeu Moise, că nor şi vârtej, negură întunecoasă şi ispite foarte 
înfricoşate au venit asupra monahilor din partea de la miazănoapte, căci îi gonea pe monahi şi cinul cel 
monahicesc de blestematele eresuri şi îi sileau pe mulţi să lepede hainele monahiceşti şi să se însoare. 
Atunci puţini nevoitori, cari vor fi încercaţi ca aurul şi argintul în cuptor, la necazuri multe, în prigoană şi 
strâmtoare, se vor lămuri. 

Şi câţi se vor afla încercaţi şi vor birui atâtea înfricoşate ispite, se vor preamări şi se vor preaslăvi şi se vor 
cinsti de Dumnezeu mai mult decât acei cari au răbdat căldura şi zăduful zilei şi gerul nopţii. 

După aceea a văzut robul lui Dumnezeu Moise că a trecut iarna aceea a necazurilor şi ispitirilor şi prigoana 
acelor înfricoşate eresuri şi s-a făcut linişte. Şi, după ce vor trece câţiva ani, iarăşi se va dispreţui ceata 
monahilor cea îngerească şi vor veni ispite asupra lor mai multe şi mai silnice. A văzut că monahii vor 
petrece împreună cu călugăriţele, şi împreună cu pofta cea rea va veni şi tirania căci şi cei ce nu vor voi se 
vor batjocori cu de-a sila. 

Preoţii se vor spurca prin păcatul desfrâului şi preotesele lor vor preacurvi, asemenea şi ei vor preacurvi cu 
altele. 

Atunci va veni mânia cea mare a lui Dumnezeu şi va distruge tot neamul cel viclean şi-1 va trimite în focul 
cel veşnic. 

Deci, fericiţi vor fi câţi nu se vor pleca la cea mai mare fărădelege a necurăţiei care este mai silnică şi mai 
grea decât uciderea, ci se vor împotrivi şi vor mustra fărădelegea ca Sfântul Ioan Botezătorul, şi vor stărui 
mustrând amestecarea de sânge şi vor fi ucişi de cei prea fărădelege şi spurcaţi şi prea necuraţi oameni din 
vremea aceea, şi se vor odihni în sânul lui Avraaam, al lui Isaac şi al lui Iacob, al prea slăviţilor Patriarhi şi 
vor locui întru împărăţia cerurilor cu toţi sfinţii, bucurându-se şi veselindu-se, de care să ne învrednicească 
Dumnezeu şi pe noi cu darul lui cel Sfânt. Amin... 



DESCOPERIRE PENTRU IEŞIREA SUFLETULUI 

De la Cuviosul Nifon Episcopul Constanţianii (Kiprului) 

A întrebat un oarecare frate pe Cuviosul Nifon, zicând: 

- "Mă rog să-mi spui oare este durere şi silă atunci când se desparte sufletul de trupul său, sau iese cu 
uşurinţă şi cu liniştire ?" 

Atunci Cuviosul Nifon i-a răspuns: 

- "Fiule, pe câtă vreme încă n-am murit, ce pot eu să ştiu, însă după descoperirea ce mi s-a făcut, îţi voi 
spune ţie, dar să iei aminte. Sunt uni dintre cei drepţi cari au moarte amară şi iarăşi sunt unii dintre cei 
păcătoşi cari au moarte lină. Deci aş şti că prin greutatea şi amarul ce pătimesc drepţii la moarte li se ridică 
amarul greşalelor pe care le au ca nişte oameni ce sunt, căci nimeni nu este fără de păcat decât numai bunul 
Dumnezeu. 

Iar dulceaţa şi liniştea de la moartea unora cari sunt păcătoşi face să li se şteargă şi puţinul bine pe care de 
multe ori de silă îl fac în viaţă. Şi aşa, iată că cel drept iese cu totul curat din viaţa asta, iar cel păcătos 
merge lipsit cu totul de orice bunătate. Dar să ştii fiule, că deşi s-ar arăta moartea celui drept, dar asta 
pentru puţină vreme, căci el după aceea se bucură şi se veseleşte în veci. Iar cel păcătos chiar de se arată 
moartea uşoară (şi cu dulceaţă), dar asta trece îndată şi pe urmă se arde şi se pedepseşte veşnic, în focul cel 
nestins. 

Mai putem vedea uneori şi că unii făcători de rele au moarte amară şi numaidecât se trimit în muncile 
iadului. Iar unii dintre cei drepţi au moarte uşoară şi se trimit îndată în viaţa cea veşnică. Multe sunt 
judecăţile lui Dumnezeu, prin care se socoteşte sfârşitul potrivit cu viaţa fiecăruia. 

Dar nu ne este nouă a ne speria de moarte, ci de ceasul acela al judecăţii. Atunci când se desparte sufletul 
de trup îl iau pe el mulţime de îngeri, căci atunci aleargă împreună şi îngerii cari păzesc neamul creştinesc 
şi iscodesc ca să vadă ce va fi cu sufletul acela. Se adună de asemenea şi o mulţime de demoni şi stau 
atunci de faţă. îngerii scot la arătare faptele lui cele bune, iar demonii pe cele rele. deci, se iau atunci la 

întrecere amândouă părţile şi aşteaptă până iese hotărâre de sus fie spre mântuire, fie spre osândire. Nu-ţi 
poţi închipui în ce chin şi în ce durere şi strâmtoare se află atunci sufletul! Socotind el în sine că poate să 
iasă hotărâre spre osândă, încremeneşte de frică. Când însă socoteşte că va ieşi hotărâre spre mântuire se 
mângâie întru sine, înălţându-şi adesea mâinile în sus, se roagă ca să nu fie dată în mâinile demonilor 
întunecaţi. Atunci şi îngerii au multă nelinişte aşteptând hotărârea mântuirii cu nerăbdare. Iar duhurile cele 
necurate aşteaptă să capete hotărârea pierzării. 

Deci unde va hotărî Dreptul Judecător acolo va fi slobozit sufletul, adică ori în mâinile dumnezeieştilor 
îngeri spre mântuire, ori a viclenilor demoni spre pierzare. 

Aceasta este groaza şi frica cea cu fiori, fiule, de a nu fi judecat spre osândă şi de a nu cădea în mâinile 
viclenilor demoni, căci a muri este lucru firesc şi de obşte pentru toţi, iar ceasul când va să audă porunca 
lui Dumnezeu îl chinuieşte mai silnic pe suflet, care tremură ca nu cumva să-i ajungă hotărârea care duce 
la pierzare". 



DESPRE SUFLETELE CARE IES DIN TRUP 

Rugându-se odată Sfântul Nifon, a văzut porţile cerului deschise şi îngerii lui Dumnezeu se îngămădeau 
întocmai ca albinele la ştiubei, unii ieşiau, iar alţii intrau, aducând sufletele oamenilor. 

Şi erau oarecare în văzduh, cari se sileau să răpească sufletele omeneşti şi să le arunce jos, iar îngerii se 
împotriveau cu tărie, lovind pe aceştia şi scăpând sufletele. 



Altădată Cuviosul Nifon a căzut întru uimire şi i s-a descoperit 
cum duceau îngerii sufletul unui cleric păcătos şi auzea cum se 
făleau demonii că au făcut mare ispravă, încât şi din Slujitorii 
Nazireului Iisus au doborât. 

Atunci unul dintre demoni a început să-i ticăloşească dovedindu- 
le că sunt în schimb atâţia clerici de cari ei nu se pot apropia de 
loc. Iar ceilalţi au răspuns că de n-ar unelti semnul Sfintei Cruci, 
atunci s-ar vedea că pot ei. însă demonul cel care le sta împotrivă 
a zis: 




Părintele Ioan Ieroschimonahul (cel 

mai înalt) cu vechiul său locuitor la 

pustie, Monahul Pavel 



"Dacă ne temem de lemnul pe care s-a răstignit Iisus, atunci 

înseamnă că suntem de nimica. Dar nu este lemnul care ne 

sperie, ci puterea care iese din el, care întocmai ca un fulger ne 

arde. Şi nu numai fulgerul care iese din lemn ne arde, ci oricare lucru pe care îl pecetluiesc, (adică îl 

însemnează creştinii cu senul lor), este foc arzător care iese şi ne arde". 

Fiind întrebat Fericitul Nifon de către un frate despre faptele cari înarmează sufletul spre mântuire, 
cuviosul a răspuns: 

"Postul este puternică armă a sufletului, însă este nevoie şi de neîncetată rugăciune, de linişte şi de tăcere". 

Dar pe lângă toate acestea este nevoie de citirea Sfintelor Scripturi, după cum zice David: 

"Că de n-ar fi Legea ta gândirea mea, atunci aş fi pierit întru smerenia mea" (catisma 17). 

CURAJUL CREDINŢEI 



în Ţara Mucenicilor de azi, o femeie ruşinează 
pe organele întunericului de la Miazănoapte 

în vremea revoluţiei din Rusia, când vrăjmaşii credinţei erau mai sălbatici decât fiarele împotriva celor 
sfinte, atunci când era oprit cu pedeapsă de moarte ca nimeni să nu poarte sfânta Cruce la gât, a avut loc 
următoarea întâmplare, pe care mi-a povestit-o un preot care a fost de faţă. 

în zilele acelea de groază şi de sălbăticie nemaipomenită mergea cu trenul spre oraşul Tiraspol o femeie 
evlavioasă. 

Cu toată ameninţarea bolşevicilor şi cu toată grozăvia pedepselor care aştepta pe cei nesupuşi ordinelor, 
evlavioasa femeie nu s-a sfiit nicidecum de legea stăpânirii, ci purta totdeauna o Cruce mare de aur, la gât. 

Aceasta era arma şi acoperământul şi mângâierea ei. Era mai bucuroasă să moară, decât să lepede semnul 
cel de mântuire. Dar săraca fiind obosită din cauza grozăveniilor din vremea nopţii, a adormit în tren. 

în vremea asta un mare pungaş, care sta aproape, i-a scos încetişor Crucea care se zărea de sub haină, fără 
să simtă femeia. 

Când s-a trezit ea din somn, prima ei grijă a fost să caute Crucea la gât. 

Văzând că lipseşte, a început să plângă şi să întrebe cine i-a luat Crucea. Neaflându-se hoţul, ea a tras 
semnalul de alarmă. 

Numaidecât a venit conductorul întrebând cine a tras alarma şi ce s-a întâmplat? 

Atunci femeia, fără cea mai mică sfială a declarat că i s-a furat Crucea de aur pe care o purta la gât. 
Conductorul a rămas uimit şi nu ştia ce să creadă. în vremea aceea nu mai îndrăznea cineva să poarte la el 
lucruri sfinte şi mai ales să reclame că a pierdut o Cruce. 

După puţină gândire funcţionarul a zis către femeie, în auzul tuturor: 

"Dacă tu, în vremea asta de groază îndrăzneşti să porţi cruce la gât şi nu te sfieşti ca să reclami pierderea 
ei, pentru curajul tău se cuvine să opresc trenul şi, făcând percheziţie, să-ţi caut Crucea pe care o cinsteşti 
atât de mult". 

Şi în adevăr a oprit trenul şi făcându-se cercetare a aflat şi i-a dat înapoi femeii cinstita ei Cruce. 

Iată o pildă de bărbăţie care ne învaţă cât poate curajul credinţei. Ruşine să le fie celor care în vremuri de 
pace nu îndrăznesc a-şi face semnul Crucii în faţa boierilor şi nu mărturisesc credinţa lor la vreme de 
întrebare. 

O femeie a uimit prin curajul ei pe cei mai înverşunaţi duşmani ai credinţei, cari au rămas ruşinaţi şi numai 
de ruşine au defăimat legea lor şi i-au făcut dreptate. 

Eu cred că în clipa când a reclamat femeia pierderea Crucii, au prins curaj cei credincioşi cari erau de faţă 
şi îngerii din cer i-au împletit cununa mărturisirii credinţei, iar demonii cari şedeau după grumazul 
funcţionarilor comunişti s-au ascuns atunci în fumoarul maşinii, neputând suferi ruşinea. în adevăr 
reclamaţia femeii este şi ea ca o mărturisire a credinţei în faţa tiranilor comunişti, iar curajul ei este curaj 

mucenicesc, pe câtă vreme era ştiut, că cine poartă lucruri sfinte sau vorbeşte despre credinţă este pedepsit 
cu moartea. 

Curajul credinţei a înspăimântat de multe ori şi pe cei mai sălbatici prigonitori din Rusia. 

De 40 de ani încoace şiragul mucenicilor şi al mărturisitorilor din Rusia, nu s-a curmat de loc. Şi în ziua de 
astăzi, în părţile îngheţate din Siberia, unde sunt duşi la muncă silnică cei binecredincioşi, chinurile 
muceniceşti urmează regulat. 

Sunt unii dintre credincioşii condamnaţi, cari nu voiesc să lucreze în zile de sărbători şi Dumineci. Pentru 
asta li se opreşte hrana şi sunt bătuţi fără milă, dar ei rabdă toate cu mulţumire, pentru porunca lui 
Dumnezeu. 

Alţii dintre condamnaţi nu vor să lucreze de loc pentru stăpânire (socotind că este stăpânirea lui Antihrist), 
pentru asta sunt chinuiţi până la moarte cu bătăi, cu foame şi cu frig, fiind lipsiţi de adăpost şi de hrană. 

Toţi aceştia intră în rândul noilor mucenici, cari udă mereu pomul Sfintei Credinţe şi îmblânzesc mânia lui 
Dumnezeu, care cu dreptate este pornită asupra lumii necredincioase de astăzi. 

Mai sunt apoi o mulţime de râvnitori ai credinţei, cari trăiesc ascunşi prin pădurile cele nestrăbătute din 
Siberia şi Caucaz. 

Ei duc o viaţă aspră ca şi Sfinţii Părinţi din vechime, iar Milostivul Dumnezeu îi acoperă ca să nu fie 
descoperiţi de Stăpânire. Apoi clericii şi mirenii cari nu ascultă de Biserica lui Alexie, se adună în locuri 
ascunse sub pământ (în catacombe) şi fac slujbe. Aceştia fac parte din Biserică liberă a "Catacombelor" şi 
au astăzi 10 arhierei şi mulţime de preoţi, cari se poartă mireneşte la arătare. Prin rugăciunile lor ne 
miluieşte Dumnezeu şi pe noi nevrednicii, care nu avem nici o silă şi totuşi ne poticnim spre cele deşarte şi 
nu purtăm grijă de mântuire. 



CUVINTE DIN PATERIC PENTRU VREMEA POSTULUI 

Despre Paza Limbii 

Un frate a întrebat pe oarecare din Sfinţii Bătrâni zicând: Ia-tă mi se întâmplă să văd pe cineva făcând 
oarecare lucru şi eu spun aceasta la altul, fără să judec în inima mea pe acela. Oare nu este asta clevetire ? 

Şi i-a răspuns Bătrânul: 

"Dacă vorbeşti cu patimă, ca şi cum ai avea ceva asupra lui, atunci este clevetire. Iar de nu este în inima ta 
nici o pornire rea, adică nici o simţire pătimaşă, atunci eşti fără de păcat. însă chiar dacă nu este vorba ta cu 
gând de clevetire, dar ca să nu răssară răul, mai bine este a tăcea". 

Un bătrân oarecare şedea în Siria, aproape de Antiohia. Acesta avea un frate gata spre a judeca, când vedea 
pe un frate greşind. Deci de multe ori îl învăţa pe dânsul zicând: 

"Cu adevărat, fiule, te înşeli şi îţi pierzi în zadar sufletul tău. Căci nimeni nu ştie ce este în inima omului, 
fără numai duhul care este întru dânsul. Pentru că de multe ori sunt unii care săvârşesc cele rele înaintea 
oamenilor, iar în taină se pocăiesc lui Dumnezeu. 

Noi vedem adică păcatele lor, iar faptele cele bune şi pocăinţa lor, numai Dumnezeu le ştie. Pentru aceasta 
şi cu ochii de vei vedea pe cineva păcătuind, nicidecum să nu-1 judeci sau să-1 cleveteşti pe el, căci numai 
Unul Dumnezeu este Judecătorul. Tot omul care judecă pe altul, este ca un "anticrist" adică ca un potrivnic 
lui Dumnezeu, devreme ce i-a răpit dregătoria şi stăpânirea, făcându-se el judecător mai înainte decât 
dânsul" (că spune la Sf. Evanghlie, că Tatăl cel ceresc toată judecata a dat-o Fiului). 

Povestit-a un bătrân: 

"Şezând eu odinioară la pustie, a venit un frate de la chinovie pentru cercetare. Deci îl întrebam eu cum se 
mai află părinţii şi îmi zice fratele: bine cu rugăciunile tale. 

Apoi l-am întrebat despre un frate, care avea nume rău şi mi-a zis: "Crede-mă, părinte, încă nu s-a izbăvit 
de acel nume" (adică tot mai păcătuieşte). Iar eu (zice bătrânul) cum am auzit aceasta, am zis: "Uf!". Şi 
îndată ce am zis aceasta, mi-a venit somn şi m-am făcut întru uimire. Se făcea că mă aflu înaintea Sfântului 
loc al Căpăţânii (adică la Sfânta Golgota). Şi am văzut pe Domnul nostru Iisus Hristos răstignit între doi 
tâlhari. Atunci eu m-am pornit să mă închin. Şi dacă am mers până aproape, a poruncit Domnul către 
Sfinţii îngeri care erau lângă El, zicând: "Scoateţi-1 afară că Antihrist este (adică potrivnicul meu este), 
căci mai înainte de a judeca Eu, a judecat el pe fratele său!" 

Deci fiind eu gonit de acolo, am voit să ies şi mi s-a apucat haina (un fel de mantie scurtă) în uşa care s-a 
închis degrabă, iar eu lăsând-o acolo, am ieşit şi îndată m-am deşteptat. 

Socotind eu în minte cele ce am văzut, am zis către fratele ce venise: "Rea este ziua aceasta pentru mine!" 
iar el m-a întrebat: "Pentru ce părinte?" Atunci i-am povestit lui cele ce am văzut şi i-am zis: 

"Haina aceea pe care o purtam pe deasupra, era acoperământul lui Dumnezeu, care era peste mine, şi m-am 
lipsit de ea. După aceea a zis bătrânul: am făcut şapte ani rătăcindu-mă prin pustii, nici pâine gustând, nici 
sub acoperământ întrând şi nici cu oamenii vorbind, până ce l-am văzut iarăşi pe Domnul la Sfânta 
Golgota, şezând şi poruncind să mi se dea haina. Acela a fost semnul iertării". 

Zis-a ava Iperehie: 

Călugărul ce nu-şi stăpâneşte limba în vremea mâniei, unul ca acesta nici patimile nu le va stăpâni. 

Mai bine este a mânca din carne şi a bea vin, decât a mânca din carnea fraţilor prin clevetire. 

Că precum şarpele odinioară şoptind a scos pe Eva din rai, tot asemenea cu şarpele este şi cel care 
cleveteşte (adică vorbeşte de rău pe cineva) pentru că şi sufletul celui care aude se pierde şi cel care 
cleveteşte nu se mântuieşte. 

A întrebat ava Longhin pe ava Luchie pentru trei lucruri zicând: "Voiesc să mă înstrăinez". Şi i-a zis 
bătrânul: 

"De nu vei stăpâni limba, nu eşti străin, ori unde vei merge. Deci şi aici unde eşti, stăpâneşte-ţi limba şi eşti 



A mai întrebat iarăşi pe bătrân: "Voiesc să postesc". 

Iar bătrânul i-a zis: "Sf. Prooroc Isaia spune, că de vei încovoia grumazul tău ca pe un lanţ şi ca pe un 
belciug, nici aşa nu se va chema primit postul tău. Ci mai vârtos străpâneşte-ţi limba şi gândurile cele rele". 

Atunci 1-a întrebat iarăşi: "Voiesc să fug de oameni". 

Deci i-a răspuns bătrânul: "De nu vei isprăvi mai întâi acestea de care ţi-am spus, fiind împreună cu 
oamenii, atunci nici a-i deosebi nu poţi". 



POVESTIRI DIN LIMONAR 

Despre Peştera Sf. Ioan Botezătorul şi alte cuvinte de folos 

în vremea când strălucea pe tronul Ierusalimului Prea Sfinţitul Patriarh Ilie (de care se pomeneşte în viaţa 
Sf. Sava) şi pe când era împărat Anastasie, se afla în mănăstirea lui ava Efstorghie un bătrân sfânt cu 
numele de Ioan. Prea Fericitul Patriarh Ilie a vrut să-1 hirotonească Egumen al mănăstirii, ca cel ce este 
vrednic a conduce turma. Dar el n-a primit, zicând că are blagoslovenie să meargă până la Sf. Munte Sinai 
şi luând iertăciune a pornit la drum, făgăduind că dacă se va întoarce va lua conducerea mănăstirii. 

Deci, luându-şi ucenicul, a trecut Sf. Iordan şi, mergând incă puţin cu el, a început să-1 ia pe bătrân nişte 
fiori de fierbinţeală. Pentru asta neputând să mai meargă înainte şi aflând o peşteră, au intrat în ea şi au 
rămas acolo 3 zile pentru ca să-şi mai vină în fire. 

în timpul nopţii i s-a arătat bătrânului în vedenie Sf. Ioan Botezătorul şi Mergătorul înainte al Domnului, 
zicăndu-i: 

"Ia spune-mi călugărule, unde vrei să mergi?" 

Iar bătrânul a zis: 

"La muntele Sinai". 

Atunci i-a grăit cel ce s-a arătat: 

"Nu, mă rog, nu te duce!" Dar bătrânul nu s-a plecat nicidecum. 

După ce s-a dus cel ce se arătase, fierbinţeala 1-a cuprins mai tare pe bătrân. în noaptea următoare s-a arătat 
iarăşi Mergătorul înainte în acelaşi chip şi i-a zis: 

"Pentru ce vrei să te osteneşti atâta călugăre? Ascultă-mă şi stai aici." Atunci i-a zis bătrânul: 

"Spune-mi cine eşti tu?" Şi i-a răspuns cel arătat, zicând: "Eu sunt Botezătorul Ioan şi pentru asta îţi spun 
să nu pleci aiurea, pentru că această peşteră mică este mai cinstită decât Muntele Sinai, căci de multe ori 
venea aici Domnul nostru Iisus Hristos şi vorbea cu mine şi mă mângâia. Dă-mi cuvântul că rămâi aici şi 
eu îţi dau sănătatea!" Auzind acestea bătrânul i-a făgăduit că rămâne în peşteră şi îndată s-a vindecat. A 
rămas deci acolo până la cea din urmă răsuflare. La Peştera Sfântului Ioan, el a făcut Biserică şi adunând 
frăţime a întemeiat acolo mănăstire. în harta de la Madava scrie "Sapsa". 

în peştera aceea a trăit după asta un alt sihastru şi a ajuns la aşa înălţime de virtute, încât veneau la dânsul 
leii, iar el îi primea fără frică şi-i băga în sân pe leuşori (pe puii de leu). 

Spunea ava Polihronie (de la Sf. Teodosie) că în lavra unde trăia el, era un bătrân care mergea de multe ori 
să se liniştească o bucată de vreme pe malul Iordanului şi iarăşi se întorcea la chilia lui. Acolo în pustia 
Iordanului, oriunde găsea culcuşul leului, acolo sta şi se culca. 

într-o zi întorcându-se în mănăstire, a adus cu el doi pui de leu, avându-i înfăşuraţi în scurteică. Deci 
venind i-a pus în Biserică înaintea fraţilor, zicând: 

"Dacă am fi păzit poruncile Domnului, atunci leii s-ar fi cecerit (s-ar fi temut) de noi, dar aşa iată, pentru 
păcatele noastre ne temem noi de dânşii!" 

Mai spunea ava Polihronie că părinţii din Lavra Sf. Teodosie au cerut să le rânduiască egumen al 
mănăstirii pe un bătrân oarecare îmbunătăţit. însă bătrânul i-a rugat zicând: 

"Lăsaţi-mă să-mi plâng păcatele mele căci lucrul egumeniei este numai al părinţilor celor mari: al lui 
Antonie cel Mare, al lui Pahomie şi al lui Teodosie". 

Dar părinţii îl rugau mereu să primească începătoria. 

Atunci bătrânul le-a zis: 

"Mai lăsaţi-mă încă trei zile şi pe urmă voia Domnului!" Atunci când a zis acestea era Vineri şi Duminica 
în vremea Utreniei a adormit întru Domnul cuviosul bătrân. 

Tot cuviosul Polihronie ne-a povestit că odinioară s-a săvârşit un frate la spitalul din Ierihon. 

Deci a fost ridicat din Ierihon spre a-1 duce în lavra de la Pirguri, unde era metania lui. 

Şi din ceasul în care a ieşit din spital şi până să ajungă la Pirguri (lângă Marea Moartă) o stea luminoasă a 
însoţit trupul adormit al cuviosului, până ce a fost acoperit cu pământ. 

Spunea despre Sf. Gherasim, că s-a întâmplat să moară în mănăstirea lui un frate şi cuviosul era atunci în 
pustie la linişte. Când paracliserul a bătut în toacă spre a se aduna fraţii la îngropare, atunci a venit şi 
Sfântul Gherasim. 

Văzând pe cel mort, s-a întristat bătrânul, că nu 1-a sărutat înainte de adormire. 

Deci apropiindu-se de năsălie, a zis mortului: 

"Scoală frate, şi-mi dă o sărutare!" 

Atunci fratele sculându-se a sărutat pe bătrân, iar bătrânul a zis către el: 

"De acum dormi până va veni Hristos să te învie!" 

O MICĂ GUSTARE PENTRU POSTUL MARE 

Portretul Smereniei (zugrăvit de Sfinţii Părinţi) 

A fost întrebat ava Longhin: care faptă este mai mare dintre faptele cele bune? Şi a zis bătrânul: 

"Eu socotesc că după cum mândria este mai mare decât toate patimile (încât a putut surpa şi pe unii din 
cer) tot astfel şi smerita cugetare este mai mare decât toate faptele cele bune, căci ea poate să scoată pe om 
chiar din adâncul iadului, măcar de ar fi el păcătos ca un demon. Pentru aceasta şi Domnul mai înainte de 
toţi fericeşte pe cei săraci cu duhul." 

Zicea ava Moise Arapul: 

"De nu ar avea omul în inima lui cum că este păcătos, Dumnezeu nu l-ar asculta pe el!" Atunci 1-a întrbat 
un frate pe bătrân: 

"Ce este aceasta a avea în inimă că este păcătos?" 

Şi a răspuns bătrânul: 

"Că cela ce-şi poartă păcatele sale, nu vede pe ale aproapelui său! De va pune omul prihana asupra sa (la 
tot lucrul) şi va zice: "Am greşit", îndată se milostiveşte Domnul către el, iar sfârşitul a toate este a nu 
judeca pe aproapele. Căci când mâna Domnului omora pe tot cel dintâi născut al Egiptului, nu se afla nici o 
casă care să nu aibă mort într-ânsa". 

Atunci a întrebat fratele ce înseamnă cuvântul acesta. Şi a zis bătrânul: 

"De vom lua seama la păcatele noastre, atunci nu vom vedea păcatele aproapelui. Căci nebunie este cel ce 
are mortul său (în casa noastră), să-1 lase pe el şi să meargă să plângă pe mortul aproapelui. 

Iar a muri despre aproapele tău, este a-ţi purta păcatele tale şi a nu purta grijă de tot omul (că acesta este 
bun sau acesta este rău). 

Să nu faci rău nici unui om, nici să gândeşti rău în inima ta asupra cuiva. Nici să defaimi pe cineva când 
face rău, nici să te pleci celui ce face rău aproapelui său. Să nu cleveteşti pe cineva, ci zi aşa: 

"Dumnezeu ştie pe fieştecare!" 

Să nu te îndupleci (adică să te învoieşti) cu cel ce grăieşte de rău, nici te tulbura de clevetirea lui şi nici să 
nu urăşti pe cel ce cleveteeşte pe aproapele său. 

Şi aceasta este aceea, adică: "Nu judecaţi şi nu veţi fi judecaţi!" Să nu ai vrajbă cu cineva şi nu ţine vrajba 
în inima ta. Să nu urăşti pe cel ce vrăjmăşeşte pe aproapele său şi aceasta este pacea. Cu aceasta pe sineţi te 
mângâie. Puţină vreme este osteneala şi de-a pururea odihna, cu darul lui Dumnezeu-Cuvântul. Amin. 

S-a năpustit (a năpădit) odinioară demonul asupra lui ava Macarie cu un cuţit, vrând ca să-i taie piciorul. 
Dar pentru smerita lui cugetare n-a putut să-i facă nimic. Deci a zis demonul către bătrân: 

"Câte aveţi voi şi noi le avem, dar prin smerita cugetare vă deosebiţi de noi şi cu asta biruiţi". 

Zis-a un bătrân: 

"Cela ce are smerenie, smereşte pe draci, iar cel ce nu are smerenie se batjocoreşte de ei!" 

A fost întrebat de cineva un bătrân: 

"Când dobândeşte sufletul smerenie?" Şi a răspuns bătrânul: 

"Când omul se îngrijeşte de răutăţile sale!" 

Un frate a întrebat pe un bătrân, zicând: 

"Ce este sporirea omului cea după Dumnezeu?" Şi a răspuns bătrânul: 

"Sporirea omului este smerenia, căci pe cât se pogoară cineva prin smerenie, pe atâta se înalţă în sporire!" 

Dacă smerindu-te pe sineţi vei zice cuiva: "Iartă-mă", atunci arzi pe draci. 

Zis-a un bătrân: 

"Fiilor, să ştiţi că smerenia pe mulţi fără de nici o osteneală i-a mântuit. Şi mărturisesc aceasta vameşul şi 
Fiul cel curvar, cari puţinele cvinte au grăit către Dumnezeu şi s-au mântuit. 

Iară ostenelile şi faptele bune ale omului mândru îl pierd pe dânsul. 

Că osteneala şi faptele pe mulţi i-au tras la mânrdie şi au pierit, cum a fost fariseul, care se mândrea cu 
faptele cele bune. Un frate a întrebat pe un bătrân, zicând: "Ce este smerenia?" Şi a zis bătrânul: 
"Smerenia este ca să se socotească omul pe sine-şi mai nevrednic şi mai păcătos decât toţi şi tuturor supus 
(plecat)". 

Zis-a bătrânul: "Să nu cerci să vezi păcatele străine, ci ale tale păcate şi răutăţi să le vezi şi neîncetat să te 
rogi lui Dumnezeu pentru iertarea ta!" 

Zis-a un bătrân: 

"Să ştiţi că alt drum către mântuire nu este, fără decât smerenie, după cum scrie Sfânta Evanghelie pentru 
vameş. 

De va fi cineva neatins de păcate spurcate, nu cumva să se înalţe cu gândul său, socotindu-se pe sine fără 
de păcat, ci unul ca acela mai mult să se smerească şi să se păzească, socotindu-se pe sine mai păcătos 
decât toţi oamenii. 

Iar de se va înălţa cu gândul său, socotindu-se că el nu este atins de păcate spurcate pentru că nu a căzut 
nici într-un păcat trupesc şi lumesc, de va socoti că este cu totul curat şi vrednic totdeauna de împărtăşirea 
Sfintelor Taine, iar pe altul care ştie că are vreo cădere îl socoteşte nevrednic de Sfintele Taine, unul ca 
acela, cu asemenea gând înalt şi fără smerenie, este nevrednic şi necurat şi urât lui Dumnezeu şi în pierzare 
merge şi curăţenia lui nu-i va folosi, neavând smerenie! Cu mult mai plăcut şi mai iubit este lui Dumnezeu 
păcătosul smerit decât dreptul mândru! 

NĂDEJDEA CELUI CĂZUT 

"Prin nădejde ne-am mântuit" 
zice Sf. Apostol Pavel 
A întrebat un frate pe un bătrân zicând: 

"Părinte ce însemnează Proorocul prin cuvintele acestea: Nu este mântuire, întru Dumnezeul lui!". 

Şi a zis bătrânul: 

însemnează gândurile deznădăjduirii, cari vin de la draci la cel ce greşeşte şi zic: De acuma nu îţi este ţie 
mântuire întru Dumnezeu! Prin asta îl ispitesc de vrăjmaşi, ca să-1 arunce întru desnădăjduire. Asupra lor 
trebuie să se lupte omul zicând: 

"Domnul este mântuirea mea şi El va scoate din cursă picioarele mele!" 

Cred că le este cunoscută la toţi pilda cea din pateric cu fratele care cădea în păcatul desfrânării în toate 
zilele şi iarăşi în toate zilele îmblânzea pe Domnul prin pocăinţa lui cea cu multe lacrămi şi cu rugăciuni. 
Se pocăia şi iarăşi cădea în noroiul păcatului. însă nu se deznădăjduia de mântuire niciodată. Deşi se arăta 
mincinos întru făgăduinţa lui, dar Prea Milostivul Dumnezeu nu se întorcea de către el, ci răbda 
fărădelegea fratelui şi aştepta întoarcerea lui. Şi această cădere a fratelui însoţită de mustrare a urmat 
vreme de 10 ani de zile şi mai mult. Desigur că vrăjmaşul mântuirii s-ar fi bucurat să-1 vadă pe frate că 
vine la deznădăjduire după atâtea căderi şi după atâtea făgăduinţe mincinoase. Se aştepta de asemenea, 
pizmaşul să vadă că şi Domnul se mânie şi nu-1 mai primeşte pe cel care îşi calcă mereu făgăduinţa şi nu se 
îndreaptă. însă cu părere de rău vede că nici Milostivul Dumnezeu nu se mânie, ci primeşte în toate zilele 
când se pocăieşte. 

N-a mai putut suferi ucigaşul atâta răbdare, pe care o arăta Domnul către cel căzut. Pentru aceasta a început 
a striga către Sfânta Icoană a Domnului, zicând: O, ce este mie şi Ţie, Iisuse Hristoase? Milostivia Ta cea 
nemăsusată mă biruieşte şi mă surpă, pentru că primeşti pe acest curvar, care se arată mincinos în toate 
zilele înaintea Ta, defăimând stăpânirea Ta! Pentru ce nu-1 arzi pe el, ci îndelung rabzi şi suferi? Şi multe 
zicând şi iuţindu-se balaurul a tăcut. Atunci s-a făcut glas ca de la Sf. Jertfelnic, zicând: 

"O, balaure prea viclene şi pierzătorule, nu te-ai săturat de socoteala ta cea rea, că ai sorbit lumea? Ci încă 
te sileşti să răpeşti şi să înghiţi pe cel care a venit la mila Mea cea nespusă? 

Oare ai tu atâtea greşale ca să le pui în cumpănă şi să tragă întocmai cu Sângele cel scump, carele l-am 
vărsat pe Cruce pentru dânsul? 

Iată Junghierea Mea şi moartea au afundat (adică au biruit) fărădelegile lui! însă tu când vine el la păcat, 
nu-1 goneşti pe el, ci îl primeşti cu bucurie, nădăjduind că-1 vei dobândi pe el şi Eu oare nu-1 voi ierta pe el, 
oare nu-1 voi milui, Eu cel atât de milostiv şi iubitor de oameni? Carele am poruncit verhovnicului Meu 
Petru Apostolului, ca să ierte celui care greşeşte în fiecare zi până la şaptezeci de ori câte şapte? Aşa cu 
adevărat (îl voi ierta) că de vreme ce aleargă la Mine, nu mă voi întoarce de către el, până ce îl voi moşteni. 
Că pentru păcătoşi, Eu m-am răstignit şi prea curatele Mele palme pentru dânşii le-am întins, ca cel ce va 
voi să se mântuiască, să alerge şi să se mântuiască. Că de către nimenea Eu nu mă întorc, pe nimenea nu 
gonesc; măcar deşi de nenumărate ori într-o zi de va greşi şi de nenumărate ori va veni către Mine, nu va 
ieşi afară scârbit. Că Eu nu am venit să chem pe cei drepţi la pocăinţă, ci pe cei păcătoşi!" 

Şi făcându-se glasul acesta sta diavolul tremurând şi neputând să fugă. Şi iarăşi s-a făcut glas, zicând: 

"Ascultă amăgitorule pentru cele ce zici că sunt nedrept, că Eu către toţi sunt drept. Că în ceea ce aflu pe 
cineva, întru aceea îl judec. Deci iată pe acesta l-am aflat stând înaintea picioarelor Mele şi biruitor peste 
tine arătându-te. îl voi lua deci pe el şi voi mântui sufletul lui, pentru că nu s-au deznădăjduit de mântuirea 
sa. Iar tu vezi cinstea lui, crapă de zavistia ta şi ruşinează-te!" 

Deci stând fratele cu faţa în jos şi tânguindu-se şi-a dat duhul. Şi îndată urgie mare venind ca focul, a căzut 
peste satana şi 1-a mistuit pe el. 

De aice să cunoaştem, fraţilor, milostivirea şi iubirea de oameni a lui Dumnezeu cea nemăsurată şi 
niciodată să nu deznădăjduim de mântuirea noastră. 

"îndrăzniţi că Eu am biruit lumea" (zice Domnul în Sf. Evanghelie) şi Sf. Apostol în cartea sa către 
Romani zice: "Prin nădejde ne-am mântuit şi dacă Dumnezeu este pentru noi, cine ne poate fi împotrivă? ... 
Căci câte s-au scris mai înainte, spre învăţătura noastră s-au scris, ca prin răbdarea şi prin mângâierea ce 
ne-o dau Scripturile să ne păstrăm nădejdea... şi Dumnezeul nădejdei să vă umple de toată bucuria şi pacea 
prin credinţă, ca prin puterea Duhului Sfânt să vă îmbogăţiţi întru nădejde. Amin", (din cartea către 
Romani a Sf. Pavel). 

BOLDUL ÎNVIERII SUFLETEŞTI ŞI BOLDUL MORŢII 

ÎNTRISTAREA 

In Patericul Sfinţilor Părinţi scrie despre un frate 
care mult se întrista şi plângea mereu pentru păcatele sale 

într-o zi s-a arătat lui, Domnul, zicându-i: 

"Ce plângi, omule, ce te întristezi aşa?" şi a răspuns fratele: "Nu voieşti, Doamne, să plâng şi să mă 
mâhnesc, căci cu atâtea Te-am scârbit?". Atunci Domnul, întinzându-şi mâna, a pus-o pe capul lui, zicând: 

"De acum nu te mai scârbi, de vreme ce tu te-ai scârbit pentru Mine, Eu nu mă voi scârbi asupra ta,căci 
dacă sângele meu l-am dat pentru tine, cu mult mai vârtos îţi voi da iertare şi ţie şi la tot sufletul care se 
pocăieşte curat!" 

După aceasta, venindu-şi în sine, fratele s-a aflat în inima lui plină de toată bucuria şi s-a încredinţat că a 
făcut Domnul milă cu dânsul. Deci toată viaţa lui a petrecut-o cu multă smerenie, mulţumind lui 
Dumnezeu totdeauna. 

Din această pildă se vede cât de mare este folosul pe care-1 dobândim din întristarea cea după Dumnezeu şi 
cât de mult preţuieşte Dumnezeu această întristare a noastră. 

întristarea este de două feluri şi anume: Este întristare care omoară sufletul şi este întristare care sfinţeşte 
sufletul. 

întristarea care este amestecată cu deznădejde, este boală otrăvitoare pentru suflet, pentru aceasta şi zice 
Sf. Apostol Pavel: "Să nu vă întristaţi ca cei ce n-au nădejde". Iar întristarea cea pentru păcate, care este 
însoţită cu nădejdea mântuirii, vine din lucrarea darului Sfânt, care ne vorbeşte prin glasul conştiinţei. 
Mustrarea aceasta a conştiinţei, care nu se desparte de nădejde, este călăuza cea sfântă, care ne duce spre 
mântuire. 

în cartea cea pentru Mărturisire scrisă de Sf. Nicodim Aghioritul (în greceşte) aflăm următoarele cuvinte 
despre boala întristării celei fără de nădejde, care se mai cheamă şi deznădăjduire: 

"Deznădăjduirea este răutatea cea mai mare şi cea mai vătămătoare dintre toate răutăţile". 

Deşi toate păcatele sunt potivnice lui Dumnezeu, sunt numai pe de-o-parte împotrivă, pe când 
deznădăjduirea este pe de-a-ntregul împotriva lui Dumnezeu (în toate direcţiile şi în toate privinţele), căci 
ea combate pe Dumnezeu şi-L scoate afară din suflet, socotind răutatea drept Dumnezeu şi pe diavol 
pricinuitor al răutăţii. 

Omul cel cuprins de boala deznădejdii, socoteşte că răutatea este mai puternică decât bunătatea lui 
Dumnezeu şi mai nemărginită decât însăşi nemărginirea lui Dumnezeu. De vreme ce el nu mai crede că 
Dumnezeu poate să-1 mântuiască, prin aceasta omul socoteşte că răutatea este mai presus decât Dumnezeu. 

Dar poate să fie o necinstire şi o nechibzuinţă mai mare ca aceasta? Adică întru a socoti cineva că 
neputinciosul păcat este mai tare decât Cel Atot Puternic sau că cel scurt întrece pe Cel nemărginit şi cel 
fără fiinţă ar fi mai presus decât Cel pururea fiitor? 

Pentru aceasta scrie la "Mărturisirea Ortodoxă" că: deznădăjduirea este păcat împotriva Duhului Sfânt. 

Sfântul Vasile cel Mare zice că dacă s-ar putea măsura adâncul milostivirii lui Dumnezeu, atunci ar fi iertat 
(adică s-ar îngădui) şi deznădăjduirea, socotind mulţimea păcatelor noastre. Dar câtă vreme păcatele 
noastre se pot număra şi se pot măsura, pe când mila şi îndurarea lui Dumnezeu este cu totul nemăsurată, 
deci (pentru asta) nu se cade să fie deznădăjduirea, ci să cunoască omul mila lui Dumnezeu şi să-şi reclame 
(adică să-şi vădească la duhovnic) păcatele sale. 

Deznădăjduirea este împotriva socotelii celei drepte (a judecăţii sănătoase) căci ea nu are loc întru cele 
omeneşti şi iată pentru ce anume: Câtă vreme cel care a păcătuit mai trăieşte încă, aceasta este semn că 
Dumnezeu îl primeşte şi nu 1-a părăsit, ci 1-a lăsat să trăiască, anume ca să se pocăiască. Despre asta ne 
încredinţează Sf. Grigore Palama. 

Deznădăjduirea este semănată de către diavol, după cuvântul Sf. Efrem Şirul, căci înainte de a săvârşi omul 
păcatul, îi şopteşte că nimic nu este păcatul, iar după cădere îi zice că păcatul este atât de mare, încât nu 
mai este iertare pentru el. în sfârşit să fim încredinţaţi că deznădăjduirea este împotriva Sfintelor Scripturi 
din Legea veche şi din Legea cea Nouă. Căci în Sfânta Scriptură se înfăţişează de mii de ori mila cea 
negrăită a lui Dumnezeu, prin care primeşte întotdeauna pe cei păcătoşi. Atâtea şi atâtea pilde arată 
potrivnicia deznădăjduirii. Atâţia păcătoşi, împovăraţi cu nenumărate păcate, arată că s-au mântuit de la 
începutul lumii anume pentru că nu şi-au pierdut nădejdea, cum au fost: Lameh, Mânase, Nabucodonosor, 
David împăratul, apoi femeia cea desfrânată, vameşul cel smerit, Fiul cel pierdut, tâlharul cel credincios, 
Pavel cel habotnic şi Petru verhovnicul, precum şi toţi ceilalţi cari s-au mântuit. Păcatul deznădejdei este şi 
împotriva cuvintelor Sfinţilor Părinţi, care învaţă pe cei păcătoşi să nădăjduiască la mila lui Dumnezeu şi 
să arunce deznădejdea, dovedind că nu este nici un păcat care să biruiască iubirea de oameni a lui 
Dumnezeu. 

"Fericit este omul care nădăjduieşte spre Domnul (zice Sf. Prooroc David)". "Că prin nădejdea aceasta 
ne-am mântuit", strigă Sf. Apostol Pavel. 



MOTIVELE CARE NE DUC LA PATIMA DEZNĂDEJDEI 

însemnare: Să nu mire pe nimeni că eu amintesc cam des despre boala aceasta a sufletului. Astăzi lumea 
este bântuită mai mult ca oricând de răutatea aceasta şi cele mai multe crime - despre care aflăm din ziare - 
sunt urmările deznădejdii. 

Nu este nici o patimă din care vrăjmaşul să aibă atâta câştig, precum este patima deznădăjduirii. Din cauza 
ei se întâmplă sinuciderile, omorurile şi lepădările de credinţă. 

Iar dacă unii deznădăjduiţi nu se omoară singuri trupeşte (adică nu se sinucid) aceasta se datorează mai 
mult împrejurărilor, însă ei sufleteşte sunt morţi înainte de mormânt. Căci deznădejdea este moartea 
duhovnicească, de vreme ce omul îşi întoarce faţa de către ajutorul lui Dumnezeu şi se dă în stăpânirea 
celui rău. "Cel care deznădăjduieşte îşi ucide singur sufletul său!" zice Sf. Ioan Scărarul în cuvântul 5 
pentru Pocăinţă. Toate păcatele aduc duşmănie între om şi Dumnezeu. Sunt însă unele păcate mai grele, 
care se cheamă păcate de moarte şi anume: Mândria, Iubirea de Arginţi, Zavistia, Curvia, Lăcomia 
Pântecului, Mânia şi Trândăvia. Acestea se cheamă păcate de moarte, pentru că sunt împotriva celor două 
porunci din Sfânta Evanghelie (a iubi pe Dumnezeu şi pe aproapele) şi ele pricinuiesc moartea sufletului, 
adică osânda veşnică. Din acestea şapte odrăslesc toate celelalte păcate. 

însă milostivul Dumnezeu a pus la îndemâna omului taina Pocăinţei prin care se poate vindeca sufleteşte, 
oricât de păcătos ar fi el. 

Vrăjmaşul mântuirii a mai născocit o răutate, care nu are vindecare şi aceasta este patima deznădăjduirii. 

Deşi păcatele amintite mai sus se cheamă păcate de moarte, totul se iartă prin pocăinţă curată. Numai 
păcatul deznădăjduirii, când stăpâneşte pe om, nu are vindecare, căci deznădăjduirea este însăşi părăsirea 
pocăinţei şi întoarcerea de către mila lui Dumnezeu. 

Pentru aceasta Soborul al şaptelea de la Niceea a hotărât că numai păcatele cele nepocăite sunt spre moarte. 
Deci putem spune că numai acolo unde se cuibăreşte deznădăjduirea, nu mai este vindecare şi nici iertare. 
Să ne înfricoşăm de răutatea aceasta şi să fugim de ea ca de veninul şarpelui, căci ea este lepădarea darului 
sfânt şi defăimarea milostivirii celei nemăsurate a lui Dumnezeu. 

Mulţi dintre credincioşii creştini, care se adapă cu mustul deşertăciunii lumeşti, îşi dau seama de primejdia 
sufletească în care se află şi doresc mântuirea, dar nu mai au curajul s-o caute. Ei zic că mântuirea lor s-a 
şters din "Condica lui Dumnezeu" şi orice ar face, nu mai este îndreptare pentru ei. Socotesc că prea mult 
s-au abătut din calea Sfintelor Porunci şi pentru aceasta, Dumnezeu nu-i mai primeşte. Partida aceasta de 
oameni au pierdut nădejdea mântuirii şi sunt asemenea unor răniţi, cari nu mai primesc nici o doctorie spre 
vindecare, iar ranele lor se cangrenează şi putrezesc. 

Slăbănogirea aceasta sufletească (cu îndoială şi deznădejde) vine şi la mulţi credincioşi, care au hrană 
pentru suflet precum şi liman prielnic de mântuire, dar nu ştiu să le preţuiască. 

Şi anume sunt unii cari au cunoscut deşertăciunea vieţii, s-au trezit din somnul păcatului şi au luat drumul 
pocăinţei. 

Dar pricepând ei cât de mult sunt datori lui Dumnezeu pentru păcatele lor şi văzând că nu pot împlini 
canonul pocăinţei aşa cum se cuvine, încep să se împuţineze la suflet şi pierd nădejdea mântuirii. Sunt însă 
şi unele persoane cari s-au păzit de viermele stricăciunii lumeşti, au destule cunoştinţe duhovniceşti, însă 
au o oarecare împuţinare de suflet şi îndoială pentru mântuirea lor. 

Cercând mai cu de-amănuntul diferite cazuri, vom vedea că împuţinarea de suflet şi deznădejdea se ivesc 
din următoarele motive: 

1 . înainte de toate şi la cei mai mulţi este lipsa de povăţuitori duhovniceşti, apoi, 

2. Necunoştinţa Sfintelor Scripturi pentru care ne robesc părerile greşite şi înţelepciunea minţii, 

3. Vătămarea dreptei credinţe când facem prieteşug cu ereticii, cu masonii şi comuniştii, 

4. Trândăvia duhului (adică părăsirea celor duhovniceşti şi nesimţirea) fără căinţă, 

5. Nemărturisirea curată (când o facem de mântuială sau cu ascunsuri sau cu pricinuiri), 

6. împărtăşirea cu nevrednicie (când ştim că nu suntem în regulă şi ne apropiem cu obrăznicie, de ochii 
oamenilor), 

7. Când suntem stăpâniţi de mândrie şi nu ne plecăm spre vindecare, 

8. Când am căzut sub legătură cu afurisenie de la arhiereu sau de la preot şi nu căutăm dezlegare de la 
slujitorul pe care l-am scârbit, 

9 . Când am făcut vreo nedreptate mare (prin furtişag sau prin clevetire şi nu căutăm a repara greşala, 
împărtăşindu-ne neîmpăcaţi), 

10. Când ne lăsăm robiţi de întristare peste măsură, căci această întristare este însăşi deznădejde, 

1 1 . Când din zavistie hulim Sfânta Credinţă, ori numele lui Dumnezeu ori persoanele sfinţite, 

12. Când blestemăm (pe noi sau pe alţii) şi ne jurăm fără socoteală şi nu căutăm vindecare. 

CUVÂNTUL SFANŢULUI IOAN GURA DE AUR 
PENTRU TREZVIRE ŞI RUGĂCIUNE 



Neîncetat rugaţi-vă, fraţilor, fără de mânie 

şi fără de cugete viclene, după cum zice fericitul P avei, 

în cartea cea dintâi către Timotei, cap. 2, stih 8 

Pentru că tot cugetul care ne depărtează mintea noastră de la Dumnezeu, să ştiţi că este de la diavolul, care 
niciodată nu încetează a pune îndemn în inima omului să îndeplinească poruncile altora şi cu motivul că 
facem bine fraţilor îi sileşte (vicleanul) la lucruri care s-ar părea de folos. Aceasta însă o face diavolul nu 
cu scopul de a ne folosi, ci ca să ne depărteze mintea noastră de la Dumnezeu. 

Deci se cuvine să luam seama ca nu cumva să primim sfaturile cele vătămătoare de suflet ale vicleanului, 
care în tot chipul se străduieşte ca să ţie mintea noastră departe de la Dumnezeu, trăgând-o spre plăcerile 
cele deşarte ale lumii. 

însă omul (cel râvnitor) face dimpotrivă. El se străduieşte în tot chipul ca să-şi ţină mintea unită cu 
Dumnezeu, ferindu-se de a primi şi de a rumega cugetele cele viclene, pe care diavolul (ca un zugrav prea 
meşter ce poate închipui toate), le plăsmuieşte în inima noastră făcând închipuirea patimilor, alteori arătând 
chipurile păcatului, iar uneori zugrăvind diferite persoane şi feţe în minte. 

Iar omul cel ticălos, la care diavolul găseşte deschisă poarta inimii sale, spre a intra şi a zugrăvi chipurile 
lui cele de suflet vătămătoare, omul acela zic, aşa de mult se înşală cu ele (cu nălucirile) încât chiar dacă se 
află şi în loc pustiu şi liniştit, lui i se pare că petrece în mijlocul cetăţilor şi târgurilor, plăzmuieşte în minte 
oameni, cu care i se pare că vorbeşte aievea. El cugetă şi face hotărâri pentru lucruri care nu sunt decât 
nălucirile înşelăciunii diavoleşti. 

Pentru aceasta omul trebuie să ia seama bine ca să nu fie luat de vântul închipuirii şi să zămislească în 
minte lucruri neaflătoare, ci să depărteze orice gând viclean, pomenind neîncetat numele Domnului nostru 
Iisus Hristos, care fiind chemat cu fierbinţeală, împrăştie ca pe fum toată cugetarea cea vătămătoare. 

Unde se află omul cu trupul, acolo să aibă silinţă să-şi adune mintea. Să fie străjer aşa de treaz, încât să nu 
dea voie la nici un gând străin să pătrundă între inima lui şi pomenirea cea prea folositoare de suflet a lui 
Hristos. 

Dacă cumva din nebăgare de seamă s-ar întâmpla a se strecura vreun cuget viclean, care s-ar pune stavilă 
(zid) între inimă şi pomenirea lui Hristos, atunci se cuvine a alerga cu sârguinţă către Domnul şi a striga 
către El, ca venind, să izgonească gândul care tulbură mintea. 

De asemenea, dacă vreodată diavolul ar răpi mintea şi ar căpăta învoirea ei, atunci este nevoie ca cel ce s-a 
răpit să nu zăbovească întru această uimire înşelătoare şi întru învoire, ci degrabă să se sârguiască a se 
slobozi din aceasta, ca nu cumva învoirea aceasta a minţii să-i fie socotită ea însăşi lucrul (păcatul) înaintea 
lui Dumnezeu, la ziua Judecăţii, când Judecătorul a toate cunoscător, va descoperi, vădindu-se cugetările 
cele ascunse ale inimilor omeneşti. 

Să ştiţi însă şi aceasta, că nu este cu putinţă ca cineva să se învrednicească de împărăţia Cerurilor dacă nu 
îşi va tăia mai întâi voia sa şi dacă nu va împlini fără cârtire şi cu frica lui Dumnezeu toate câte îl va sfătui 
părintele lui duhovnicesc (care este mai iscusit şi mai cunoscător al Sfintelor Porunci), după cum şi 
Domnul ne-a arătat cu lucrul şi ne-a învăţat prin cuvinte, zicând că "M-am pogorât din cer nu ca să fac voia 
Mea, ci voia celui ce M-a trimil, a Părintelui!" (Sf. Ioan Ev. cap. 6, vers. 38). 

Prin urmare, tot cel ce silindu-se pe sine face nu ceea ce vrea singur, ci după cum este sfătuit la cele spre 
mântuire de către Părintele lui duhovnicesc, răbdând cu bucurie pentru Dumnezeu, să fie cunoscut că 
această tăiere a voii lui este socotită la Dumnezeu ca însăşi răstignirea. Ceea ce însemnează că împreună se 
răstigneşte cu însuşi Hristos şi ca urmare înviază împreună cu El, devenind prin asta "fiu al învierii şi al 
nepătimirii, precum şi moştenitor al vieţii veşnice". 

Pentru aceasta şi Sf. Iacob, fratele Domnului, a zis: "Fericit bărbatul, care rabdă ispită, căci ajungând 
iscusit (încercat) va primi cununa vieţii" (Ep. 1, vers. 12), adică fericit este omul acela care rabdă de bună 
voie ispită, căci unul ca acesta va fi încercat şi se va curaţi ca aurul cel adevărat şi va lua cununa cea 
neveştejită, făcându-se pe sineşi lăcaş al lui Dumnezeu Hristos, Cerescului împărat, întru care va intra prin 
darul său şi va face la el sălăşuire şi locuinţă precum a făgăduit aceasta fără de minciună Dumnezeu-Omul, 
Iisus. (Ioan cap. 14, vers. 23). 

Deci având de la Hristos asemenea făgăduinţe, fraţilor iubitori de Dumnezeu, îndeletniciţi-vă întotdeauna 
la această rugăciune şi fiţi cu răbdare pentru Domnul, până când veţi dobândi milaşi îndurările Lui. Să nu 
cereţi alta nimic decât mila Lui cea nemărginită şi aceasta este de ajuns pentru mântuirea voastră. 

însă cerând de la Dumnezeu mila Sa, strigaţi cu inima înfrântă şi smerită, de dimineaţa până seara (iar de 
este cu putinţă şi toată noaptea) zicând neîncetat: "Doamne Iisuse Hristoase, Fiul lui Dumnezeu, 
miluieşte-ne pe noi!" 

Deci, vă rog pe voi, fraţilor, siliţi-vă mintea voastră şi iarăşi din nou vă rog, zicându-vă: siliţivă mintea la 
rugăciunea asta până la moarte, pentru că lucrarea "Rugăcinii minţii" cere mare silă (silinţă). Pentru că 
strâmtă şi necăjită este calea ce duce către viaţa veşnică şi câţi rabdă silă, intră în ea: "Căci a silitorilor este 
împărăţia Cerurilor" precum a zis Domnul (Matei, cap. 11, vers. 12). 

Vă rog şi a doua oară, fraţilor, să nu vă dezlipiţi inimile şi minţile voastre de Dumnezeu, ci luaţi seama să 
păziţi inima voastră curată de orice cuget viclean, pentru numele lui Iisus Hristos. Chemaţi-L pe El 
totdeauna până ce va prinde rădăcini în inima voastră prea Sfântul şi Mântuitorul nume al Domnului nostru 
Iisus Hristos, (iar nu ceva din cele plăcute ale lumii) până se va închipui înăuntrul vostru Hristos şi va lucra 
întru inima voastră darurile Lui cele cereşti şi puterile cele mai presus de fire. 

Şi a treia rugăminte îndrept către voi astfel: Nu încetaţi şi nu vă leneviţi la canonul acesta al rugăciunii 
minţii, căci am auzit oarecând de la părinţi că cel care nu poartă grijă de canonul acestei rugăciuni nu este 
creştin (adevărat), deoarece creştinul ori de mănâncă, ori de bea, ori de stă, ori de lucrează, sau umblă, se 
cuvine să strige fără încetare în inima sa: Doamne Iisuse Hristoase,Fiul lui Dumnezeu miluieşte-mă, pentru 
ca această necontenită pomenire a numelui Domnului nostru Iisus Hristos să-1 pornescă la război pe 
balaurul care stă cuibărit în inimă. Şi atunci (când se va stârni balaurul) toate cele ascunse în inimă, ori de 
sunt daruri bune şi dumnezeieşti, ori de sunt năravuri rele şi patimi, toate le va afla şi le va cunoaşte 
sufletul (vostru) prin această rugăciune tainică, dacă se îndeletniceşte cu ea. 

Mai întâi va vedea şi va cunoaşte pe cele rele dinlăuntrul inimii (adică orice întinăciune rea şi spurcată), iar 
după aceea va pricepe darurile cele bune şi dumnezeieşti, pentru că necurmata pomenire a lui Iisus Hristos 
se va război (se va lupta) cu balaurul cel nevăzut şi-1 va smeri pe el. 

Această pomenire va descoperi păcatul şi patimile, pe care nu le pricepem noi şi darul Rugăciunii le va 
risipi ca pe o pânză de păianjen. 

Această pomenire va zdrobi toată puterea diavolului, care lucrează în inimă şi cu vremea va nimeri puterea 
lui, pentru că numele lui Iisus Hristos, pogorându-se în adâncimile inimii, va înfrânge pe balaurul care ţine 
păşunile inimii şi va slobozi pe suflet din stăpânirea diavolului, înviind astfel pe cel înmormântat de păcat. 

Pentru aceasta neîncetat chemaţi numele Domnului nostru Iisus până când inima va înghiţi pe Domnul şi 
Domnul va înghiţi inima şi în acest chip va fi inima una împreună cu Domnul. 

Dar să ştiţi că la treaba aceasta, nu se poate reuşi într-o zi sau două, ci aveţi nevoie de vreme îndelungată şi 
de multă silinţă până ce satana va ieşi din inimă şi va sălăşui într-însa Hristos. Din cauza aceasta şi Sf. 
Apostol Pavel zice: "Nu ne este nouă lupta împotriva sângelui şi a trupului, ci împotriva începătoriilor şi a 
domniilor, a stăpânitorilor întunericului veacului acestuia, împotriva duhurilor răutăţilor întru cele cereşti", 
(Efes. 6, 12) adică aveţi a lupta nu cu oarecare vrăjmaşi simţiţi şi trupeşti, ci cu cei fără de trup şi nevăzuţi, 
cu demonii cei vicleni, cu boierii întunericului, şi ai lumii acesteia trecătoare. 

Deci câţi voiesc să placă lui Dumnezeu, trebuie să se smerească pe sine-şi din tot sufletul, socotindu-se mai 
jos decât omul, să fie supuşi la scârbă şi la strâmtoare, numai ca să se învrednicească de la veşnicile 
bunătăţi şi de odihna cea veşnică. 

Prin urmare vă rog pe voi, fraţilor, ca înainte de a vă împărtăşi din hrană, să slujiţi întâi lui Dumnezeu prin 
rugăciune şi după aceea mâncaţi pâinea noastră. Căci zice Proorocul David mai întâi: "Slujiţi Domnului cu 
frică" (ceea ce se înţelege vremea Rugăciunii) şi pe urmă zice: "Şi vă bucuraţi Lui cu cutremur" (ceea ce se 
înţelege vremea mâncării). Vedeţi că nu zice Proorocul să mâncaţi râzând cu nebăgare de seamă şi cu 
nesimţire, ci "cu frică şi cu cutremur", pentru că cine îndrăzneşte să se pornească la râs atunci când se află 
înaintea împăratului? Desigur că nimeni nu face asta de frică ca nu cumva să-L mânie şi să capete 
pedeapsă. Iar când cântaţi, să cântaţi cu multă umilinţă şi cu atenţie şi cu zdrobirea inimii, pentru ca şi 
inima să se veselească, iar mintea fiind luminată de Duhul să înţeleagă cele cântate. Să nu cântaţi cu 
trândăvie şi cu nebăgare de seamă, pentru ca mintea să privegheze cu atenţie împreună cu trupul, iar 
sufletul să sporească şi să procopsească la tot lucrul cel bun. 

Atunci când cântaţi sau ascultaţi troparele care se cântă de alţii, să pătrundeţi întru înţelegerea acestora şi la 
veselia care vine prin ele. Să nu vă amăgiţi numai la plăcerea melodiei, fără vreun folos oarecare. 

Cel care doreşte să vadă lumina duhovnicească, se cuvine ca să-şi păzească inima curată de cugetele 
mâniei, ale zavistiei, ale pomenirii de rău, ale clevetirii, ale mândriei şi celelalte, precum şi de toate 
patimile cele trupeşti şi sufleteşti. 

Dimpotrivă, el trebuie să fie blând, smerit, paşnic, mărturisindu-şi gândurile care îl supără spre a lui 
îndreptare. Trebuie să fie înfrânat la mâncare şi la băutură, petrecând totdeauna întru rugăciune. Mai cu 
seamă el trebuie să aibă în inimă dragoste curată, care este vârful tuturor bunătăţilor. 

Petrecând în chipul acesta, va moşteni viaţa cea nesfârşită, pe care de am moşteni-o şi noi, prin darul 
Domnului nostru Iisus Hristos, a Căruia este Slava şi Stăpânirea în vecii vecilor. Amin. 

însemnare: S-a tâlcuit acest cuvânt din greceşte în româneşte, spre folosul fraţilor mei, de către 
nevrednicul Ieroschimonah Ioan Iacob, în ziua de 13 Noiembrie (pomenirea Sf. Ioan). 

Acest cuvânt a fost trimis unui Egumen, care a făcut întrebare pentru asta. 

Schitul "Sf. Ana" de la Hozeva 

CÂTEVA CUVINTE DESPRE RUGĂCIUNEA MINTII 



Să nu creadă cineva că numai clericii şi monahii sunt datori a se ruga neîncetat. Toţi creştinii suntem datori 
a ne afla totdeauna întru rugăciune, adică în pomenirea cu mintea a numelui lui Dumnezeu. 

Prea Sfinţitul Patriarh Filotei al Ţarigradului scriind viaţa Sfântului Grigore Palama (care a fost arhiepiscop 
al Tesalonicului), care se pomeneşte în Duminica a doua din Postul Mare, povesteşte şi aceasta, că Sfântul 
Grigore Palama (nu Teologul) avea un prieten iubit cu numele Iov. Acesta era foarte simplu, dar 
îmbunătăţit cu viaţa. 

Fiind ei odată împreună, a venit vorba şi despre sfinţita Rugăciune. între alte sfaturi Sfântul Grigore a 
adăugat şi aceasta, că fiecare creştin, fără deosebire, trebuie să se roage necontenit, după porunca 
Sf. Apostol Pavel, care zice: "Neîncetat să vă rugaţi!". La fel şi Sf. Prooroc David, măcar că era împărat şi 
avea atâtea griji, zice la Psalmi: "Văzut-am pe Domnul înaintea mea pururea!", adică vedea în taină pe 
Domnul înaintea lui, totdeauna prin rugăciunea cea tainică a minţii. 

De asemenea şi Sfântul Grigore Teologul (al Ţarigradului) învaţă pe toţi creştinii, zicând că mai des ni se 
cade a pomeni numele Domnului decât a răsufla. 

Zicând acestea de mai sus şi altele despre Rugăciunea tainică, Sf. Grigore (de care ne este vorba) a mai 
adăugat către prietenul său Iov că se cuvine ca şi noi să ascultăm de poruncile Sfinţilor şi nu numai că 
trebuie să ţinem noi înşine rugăciunea minţii neîncetat, ci să îndemnăm şi pe alţii (pe toţi de obşte, pe 
călugări şi mireni, pe cei simpli şi pe cei învăţaţi, pe bărbaţi şi pe femei şi pe copii) ca toţi să se roage 
neîncetat. 

Auzind acestea prietenul său, i s-a părut că sunt izvodiri noi şi pentru asta a început a se prici cu Sfântul 
Grigore (Palama) zicând că rugăciunea neîncetată este numai pentru sihastri şi pentru monahi, că ei sunt 
departe de tulburările lumii, iar nu pentru mireni, care au atâtea treburi şi atâtea griji. 

Sfântul Grigore i-a adus şi alte mărturii pentru asta, cu dovezi netăgăduite, însă bătrânul Iov nu s-a lăsat 
convins Atunci Sfântul îngreuindu-se de vorbă multă şi de pricire, a tăcut din gură şi au mers fiecare la 
chilia lui. 

în vremea când bătrânul Iov îşi făcea rugăciunea, s-a arătat înaintea lui îngerul Domnului şi 1-a mustrat 
pentru că s-a pricit cu Sfântul Grigore şi s-a împotrivit unui lucru pricinuitor de mântuire a creştinilor. 
Apoi i-a poruncit ca din partea lui Dumnezeu, să ia seama pe viitor a nu se mai împotrivi la asemenea lucru 
prea folositor pentru suflet, căci atunci se împotriveşte voinţei lui Dumnezeu! Şi nici măcar în minte să nu 
primească asemenea părere potrivnică învăţăturii Sfântului. 

Atunci necioplitul bătrân a mers îndată la Sf. Grigore şi căzând la picioarele lui, i-a cerut iertăciune pentru 
că s-a împotrivit şi s-a pricit, arătându-i toate câte i-a descoperit îngerul Domnului. 

Vedeţi fraţilor că toţi de obşte (de la mic până la mare) suntem datori să uneltim necontenit rugăciunea 
tainică, zicând cu mintea: 

"Doamne Iisuse Hristoase, Fiul lui Dumnezeu, miluieşte-mă pe mine păcătosul!". Mereu să ne obişnuim a 
zice aceasta cu mintea şi cu simţirea inimii. Dacă Dumnezeu a trimis din cer pe Sf. înger spre a descoperi 
aceasta omului, înseamnă că lucrarea acestei rugăciuni este de mare folos şi nu se poate tăgădui. 

Dar ce zic mirenii şi unii dintre călugării mai necăjiţi: Suntem împovăraţi de treburi şi de griji în mijlocul 
lumii şi nu putem să ne rugăm mereu! Sfintele Scripturi însă ne arată că Dumnezeu nu cere de la noi 
niciodată lucruri cu neputinţă de îndeplinit. 

Pentru cel ce are râvnă fierbinte pentru mântuire, rugăciunea minţii nu este un lucru cu neputinţă. Dacă 
această lucrare tainică ar fi cu neputinţă de îndeplinit, atunci nu s-ar fi găsit nimeni din lume, dintre mireni, 
ca s-o aibă. 

însă vedem că au fost şi sunt încă mulţi. între alţii vom pomeni aici pe fericitul Constantin, tatăl 
Sf. Grigore Palama. El trăia în palaturile împărăteşti din Constantinopole şi era socotit ca dascăl şi părinte 
al împăratului Andronic. Şi fiind el în toate zilele împresurat de grijile împărăţie şi de chivernisirea 
familiei sale, cu toate acestea el era totdeauna nedespărţit de Dumnezeu prin rugăciunea cea tainică a 
minţii. Pentru nedeslipirea minţii lui la rugăciune, de multe ori uita de a vorbit cu împăratul şi cu sfetnicii 
la curte. Boierii se tulburau uneori pentru uitarea lui, neştiindu-i nevoinţa. 

împăratul care ştia lucrarea lui tainică, îl apăra în faţa boierilor zicând: "Constantin fericitul, are grijile şi 
acelea nu-1 lasă să ia aminte la cuvintele voastre, cari sunt numai pentru interese trecătoare şi deşarte, 
mintea lui, blagoslovitul, este pironită la cele cereşti şi pentru asta uită cele pământeşti, căci toată atenţia 
lui este la rugăciune şi la Dumnezeu!" 

Şi era atât de plăcut lui Dumnezeu, fericitul acesta Constantin, încât s-a învrednicit să facă şi minuni! 

SĂ NU JUDECĂM PE ALTUL 

(Sfaturi duhovniceşti) 

în zilele noastre multe suflete râvnitoare se păgubesc, neştiind să-şi păzească râvna cu deplină judecată. 
Căci după Cuvântul Sf. Pavel, însăşi mucenicia nu este primită înaintea lui Dumnezeu, dacă nu se face 
după lege (cu dreaptă socoteală). 

Iată de pildă, sunt mulţi dintre noi cari arată mare sârguinţă pentru dreapta credinţă şi păzesc cu frică 
rânduiala călugărească, dar de sporit nu sporesc duhovniceşte. 

Să punem - bunăoară - vina pe lumea de azi, că este rea şi amăgitoare. Dar pe noi ne-a ales Domnul din 
lume şi ne-a întărit picioarele pe stânca de mântuire. Să zicem că mănăstirile nu sunt în regulă, dar creştinii 
nu aveau nici biserici şi nici mănăstiri şi cu toate acestea erau mai sporiţi cu viaţa decât monahii de astăzi. 

Să dăm vina pe Egumeni şi pe Păstorii sufleteşti, că nu sunt iscusiţi şi nu poartă grijă de turmă, pentru asta 
ne primejduim şi nu sporim. 

Dar asta o pot zice numai noii începători şi oamenii simpli şi necunoscători, iar noi cari am îmbătrânit cu 
rasa şi am nimerit Ierusalimul, nu putem arunca vina pe egumeni. Dacă am căuta apoi să ne plângem că 
suntem străini şi necăjiţi, atunci ne râd creştinii cei din vechime, cari erau totdeauna izgoniţi de păgâni şi 
mulţi erau duşi în robie, unde sufereau cele mai grele necazuri. 

Dar cu toată prigoana şi cu tot amarul robiei, viaţa creştinilor de la început, strălucea ca o flacără în 
întunericul păgânătăţii. 

Orice vină am căuta să punem pentru amorţirea noastră, nu putem să ne îndreptăm. Toţi aproape 
cunoaştem poruncile, ştim cum să ne păzim Sfânta Credinţă, toţi am îmbrăcat haina pocăinţei, am luat pe 
umeri jugul cel uşor al Domnului şi mergem pe calea Noului Testament. 

Nu sunt ca altădată prigoane, nu mai este robie, dar paşii noştri tot se poticnesc şi nu sporim. 

Fraţilor, dacă vom socoti mai bine, atunci vom vedea că pricina poticnelii suntem noi înşine. Căci noi 
mergând pe calea cea strâmtă (a Crucii) nu luăm seama la mersul picioarelor noastre, ci căutăm la 
picioarele altora. Vreau să spun că lăsăm păcatele noastre uitate şi căutăm la păcatele străine. Dar nu numai 
că luăm seama la cele străine, ci ne sârguim să le publicăm (adică să le vădim) şi să le judecăm! 

"Nu judecaţi şi nu veţi fi judecaţi şi cu ce măsură veţi da, cu aceea veţi şi lua!" (zice Domnul la Sfânta 
Evanghelie), iar noi judecăm pe alţii, fără să fim bazaţi dacă sunt vinovaţi sau nu. Dar ceea ce ne vatămă 
mai mult este că judecăm şi clevetim pe Slujitorii Sfântului Altar, de care nu se cade a ne atinge. 

"Cine eşti tu, care judeci pe sluga străină, (zice Sf. Apostol Pavel), Stăpânul care 1-a pus în slujbă? Acela îl 
va judeca, iar dacă alunecă, El poate să-1 facă să stea, că puternic este Dumnezeu". 

Păcatele şi neputinţele clericilor nu se cade a le scoate la arătare. Clericii sunt şi ei oameni neputincioşi, 
ieşiţi din plămădeala lumii deşarte. Ei n-au pogorât din cer, nici n-au crescut între îngeri. Lumea de azi i-a 
odrăslit, în lumea aceasta deşartă au crescut, la şcoala lumii au învăţat. Iar după ce au intrat în slujba 
Altarului, lumea tot nu-i lasă în pace. Viermele lumesc este azi mai iute şi mai stricător ca altădată. El 
pătrunde ca şi vântul cel rău în toate părţile. 

Vântul stricăciunii cu moda cea nouă călătoresc astăzi repede ca şi gândul. Cele ce se fac ori se vorbesc la 
capătul pământului în America, peste câteva clipe se fac cunoscute până şi de copiii cei mici de la corturi. 
Altădată trebuiau să treacă ani de zile pentru ca să vină o veste de acolo, iar acuma vine repede ca fulgerul. 
Şi după cum merg veştile tot aşa de repede merge şi stricăciunea prin lume. 

Preoţii find în legătură cu lumea se vatămă azi mai uşor ca înainte. Datoriile lor sunt aceleaşi ca şi la 
început, însă piedicile au sporit, duhul lumii s-a înăsprit şi s-a sălbăticit. 

Ştiinţa a declarat cel mai aprig război împotriva vieţii duhovniceşti, iar lumea merge orbeşte după ştiinţă, 
depărtându-se de Sf. Credinţă. 

Stăpânitorul viclean al veacului acestuia, aruncă cele mai aprige săgeţi împotriva feţelor bisericeşti. 

Lumea asta deşartă după ce otrăveşte duhul omenesc cu tot felul de amăgiri, mai are şi pretenţia să vadă pe 
clerici sfinţi de pe icoană. însă unde au vlăstărit oare clericii? Nu din rădăcina lumii? 

Dacă rădăcina ar fi mai de soi, atunci şi vlăstarele ar fi mai bune. Sarea care se scoate din mare, uşor se 
topeşte când dă de umezeală. Preoţii sunt sarea cea ieşită din marea lumii şi pentru că vânturile lumeşti 
sunt astăzi mai rele şi mai pătrunzătoare, pentru asta şi sarea se topeşte mai uşor ca altădată şi uneori se 
strică de tot. 

Dacă lumea este veacul al optulea, preoţii nu pot să fie ca cei din vechime. Toate se schimbă după duhul 
vremii. 



CÂTEVA CUVINTE DESPRE PATIMA BEŢIEI 

Dintre fraţii noştri din Palestina cred că nu este niciunul robit de patima aceasta. însă chiar de nu sunt 
pătimaşi, dar mulţi sunt atraşi de plăcerea băuturii, dintre care cel dintâi sunt eu. 

Pentru aceasta caut să scriu ceva despre vătămarea beţiei, ca să fie spre mai multă pază, atât mie, cât şi la 
alţii cari sunt egali cu mine la neputinţă. 

Este lucru ştiut că atracţia duce la deprindere, iar deprinderea rea duce la patimă. Acum în pragul Postului, 
se potriveşte mai mult ca oricând cuvântul acesta, căci obiceiul "carnavalului" (adică a ospeţelor la lăsatul 
secului) ne vânează pe mulţi ca să bem ori să mâncăm peste măsură ... Sf. Apostol Pavel strigă: 

"Nu în ospeţe şi în beţii... şi în fapte de ruşine, nu întru pricinuire şi în pizmă, ci vă îmbrăcaţi întru Domnul 
nostru Iisus Hristos şi purtarea de grijă a trupului să nu o faceţi spre poftă." (Epistola către Romani). 

De frica postului negru, care se apropie, mulţi îşi umplu căruţa până se răstoarnă. 

Aceasta aduce de multe ori boală şi vrând-nevrând, trebuie să dezlege postul chiar de la început, ca să 
vindece boala, pe care şi-au făcut-o singuri. 

Ceea ce scriu urmează nu spre mustrarea cuiva, ci spre mai multă pază pe viitor (atât pentru mine, cât şi 
pentru alţii). 

Cei cari citesc pot spune şi la alţii, cari sunt mai slabi de fire, dobândind prin asta plată de la Dumnezeu. 

Despre patima beţiei 

Până acum am tot scris despre năravuri şi patimi, care vatămă cinstea aproapelui nostru sau lovesc în 
Sfânta Credinţă. 

Acum voi încerca să scriu despre un nărav mai delicat, care s-ar părea că nu vatămă pe aproapele, nici 
credinţa şi nici pe cel care lucrează năravul. Şi anume vreau să înşir câteva vorbe despre beţie. Boala 
aceasta este ţinută la un loc de cinste de către lumea răsfăţată, care este străină de cuvântul lui Dumnezeu. 
Mulţi o socotesc ca o voinicie şi ca un lucru de fală. La o arătare, patima beţiei se înfăţişează în chip de 
petrecere delicată şi nevinovată, pentru aceasta lumea o împodobeşte cu numiri frumoase. 

Unii îi zic distracţie cu cinste, alţii chefuială, iar alţii îi zic darul băuturii. 

însă pe cât de gingaşă îi este numirea, pe atât de sălbatică este lucrarea acestui nărav. El este vlăstarul 
lăcomiei pântecelui care stă pe lista celor şapte păcate de moarte. 

După socoteala Sf. Părinţi, beţia este patima pântecului, care vine din prea multă băutură a vinului şi a 
celorlalte băuturi spirtoase, precum şi a materiilor otrăvitoare (stupefiante), cum este haşişul, cocaina şi 
altele. 

Cu alte cuvinte, beţia este întrebuinţarea băuturii peste măsură şi fără cumpăneală. Sf. Ioan Gură de Aur 
spune că nu întrebuinţarea băuturii pricinuieşte beţia, ci necumpătarea, care este rădăcina la toate relele. 
Beţia aduce tulburare la minte şi la suflet, otăveşte şi ruinează organismul omului, pricinuind tot felul de 
boli. 

Sfântul Vasile cel Mare zice: 

"întrebuinţarea cu măsură a vinului este sănătate, iar abuzul (necumpătarea) este vătămare". 

"Vinul veseleşte inima omului ..." zice Sf. Prooroc David la Psaltire, pe când "Beţia este duşmănie cu 
Dumnezeu", zice Sf. Vasile cel Mare. 

Deci oricât de frumos ar căuta s-o numească lumea, beţia este un păcat de moarte, patimă înfricoşată şi 
foarte greu de vindecat, care sporeşte mereu. Orice lucru care se face fără măsură este nepotrivit, însă 

necumpătarea la băutură este mai rea ca toate. Căci din asta vine distrugerea sănătăţii, întunecarea minţii şi 
îndobitocirea omului. 

Cel care se îmbată nu este în stare să ţină nici o taină, nu ştie de ruşine, se aprinde repede la desfrânare, 
produce greaţă şi primejdie celor dimprejur. 

"Vai celor ce se scoală de dimineaţă şi caută băutură", zice Sf. Prooroc Isaia la cap. 5, vers. 12. 

Iată cum zugrăveşteSf. Ioan Gură de Aur pe omul beţiv: 

"Dobitoacele cele necuvântătoare (zice el) beau atâta cât le cere setea lor şi niciodată nu se lasă biruite de 
poftă ca să bea mai mult decât le cere trebuinţa trupului lor. Pe când omul cel cuvântător, care covârşeşte 
măsura la băutură, se face mai nesocotit şi decât dobitoacele. Şi mai rău este că pe această boală cum este 
necumpătarea la vin şi la alte băutură, care aduce atâtea rele şi atâtea primejdii, pe această boală - zic - (a 
beţiei) oamenii nu o socotesc că ar fi un nărav rău şi plin de păcat". 

îi auzi pe unii că se laudă zicând: 

"Noi bem destul de mult şi cu toate acestea ne ţinem tari ca fierul. Nu cunoaştem nici o vătămare din 
băutură!" 

Aşa zic cei voinici cari au fire mai robustă. Şi cu adevărat că vătămarea băuturii nu se simte la toţi îndată. 

Din asta mulţi prind curaj la băutură şi urmează cu chefurile fără frică. Dar tocmai în această părere stă 
primejdia cea mare. Căci omul văzând că nu se îmbolnăveşte din băutura cea multă, prinde curaj şi face tot 
mai multă dezlegare (adică abuz, cum zice lumea). 

Dar să fie ştiut că vătămarea cea mare din băutură (adică boala) nu vine îndată, ci se furişează încet-încet, 
cum face pisica când pândeşte şoarecele. Materia arzătoare, care se varsă în trup prin băutură necumpătată, 
nu este altceva decât otravă, care pipăie toate organele omului, ca să afle unde este partea mai slabă şi 
acolo se cuibăreşte. O parte se urcă la creier (în chip de fum) alta intră în măduva oaselor, o altă parte 
rămâne în stomac, iar restul se împrăştie în toate vinele. Din asta vine uneori vătămarea ochilor, rănirea 
stomacului, oftica, damblaua, idropica şi stricarea minţii. 

Dacă beţia ar aduce numai vătămarea trupului, atunci primejdia n-ar fi chiar atât de mare. Căci trupul este 
stricăcios şi trecător. 

însă beţia vatămă şi sufletul, lipsindu-1 de mântuire. Pentru că aruncă pe om în multe păcate grele. Beţia îl 
aprinde pe om spre desfrânare, îl duce la jurăminte nesocotite, îl face grabnic mânios la ocară, la hule, la 
ucideri şi chiar la lepădarea credinţei. 

Sf. Vasile cel Mare spune că năravul beţiei este demon de la sine dorit, maica răutăţii, potrivnic virtuţii, 
care pe cel curat îl face destrăbălat, pe cel bărbătos îl face fricos, beţia nu cunoaşte dreptate şi leapădă 
cuviinţa. 

Sf. Ioan Gură de Aur numeşte beţia maica întristării, bucuria diavolului, care naşte zeci de mii de rele, ea 
este nebunie de bună voie, trădarea cugetelor. 

Cel care se îmbată este mort însufleţit, demon de bună voie, bolnav care nu are crezare, cădere fără de 
răspuns şi sluţenie de obşte a neamului omenesc". 

Acestea sunt numirile cu care împodobesc sfinţii pe cei beţivi. 

Iar Apostolul Pavel, în cartea cea dintâi către Corinteni (cap. 6, vers. 9- 10) scrie mai înfricoşat, căci zice: 

"Nu vă amăgiţi, nici sodomenii, nici furii, nici iubitorii de argint, nici beţivii, nici bârfitorii, nici răpitorii 
nu vor moşteni împărăţia lui Dumnezeu!" 

Apoi în cartea cea către Galateni (cap. 5, vers. 10-20) Sf. Apostol Pavel mai scrie acestea: 

"Faptele trupului se cunosc. Ele sunt: desfrânarea, necurăţia, închinarea la idoli, vrăjitoria, duşmănia, 
certurile, zavistia, mânia, dezbinările, smintelile, eresurile, ura, uciderile, beţia, destrăbălarea (distracţiile 
necuviincioase) şi altele asemenea acestora ... 

Cei ce fac unele ca acestea, nu vor moşteni împărăţia lui Dumnezeu!" Vedeţi fraţilor şi vă înfricoşaţi de 
cuvintele apostoleşti. Să nu mai zică cineva că beţia este o distracţie nevinovată, căci ea poartă sămânţa 
desfrâului şi a pierzării sufleteşti. 

Dacă deschidem Sfânta Scriptură, vedem îndată două pilde înfricoşate care dovedesc că înşişi robii cei 
aleşi ai lui Dumnezeu sunt în stare să facă lucruri necuviincioase şi fărădelegi, atunci când se îmbată. Noe 
şi cu Lot erau bărbaţi sfinţi şi drepţi, după cum mărturiseşte însuşi cuvântul lui Dumnezeu. Pe Noe 1-a păzit 
Dumnezeu de potop, ajungând al doilea tată al neamului omenesc, iar pe Lot 1-a păzit de arderea Sodomei. 

Dar când s-au îmbătat au căzut în nesimţire şi s-au batjocorit. Cu toate acestea faptele lor sunt vrednice de 
iertare, căci numai o singură dată s-au îmbăat (Lot de două ori) şi anume prin neştiinţă. Noe nu cunoştea 
tăria vinului, căci atunci prima dată au sădit vie. Lot a fost amăgit la băutură de către fetele sale. Cel care 
păcătuieşte din neştiinţă dobândeşte mai uşor iertare. Dacă beţivii n-ar cunoaşte vătămarea băuturii şi n-ar 
şti că este păcat de moarte lăcomia băuturii, atunci ar fi vrednici de iertare. însă fiecare cunoaşte prea bine 
urmările beţiei şi aude mereu cunvântul Apostolului, care strigă: "Nu vă îmbătaţi de vin, întru care este 
desfrânarea!" (Efeseni, 5-18). 

Iar la Sfânta Evanghelie zice Domnul către toţi: "Luaţi aminte de sinea voastră, ca nu cândva să se 
îngreuneze inimile voastre cu mâncarea şi beţia!" (Luca, 21-34). 

Trebuie să amintim şi aceasta, că tot păcătosul poate să-şi ascundă păcatul său. Aşa zavisnicul îşi ascunde 
zavistia, vicleanul îşi ascunde vicleşugul, cel mândru îşi ascunde mândria, la fel şi pomenitorul de rău, însă 
beţivul se vădeşte ori de câte ori se îmbată. Pentru aceasta şi sminteala este mai mare la oamenii care se 
robesc de băutură. în ţara aceasta mai ales, unde necredincioşii (adică păgânii) nu prea folosesc vinul şi 
rachiul, se face mai mare sminteală, când se îmbată creştinii. Căci văzând păgânii cum se îmbată creştinii, 
se smintesc şi hulesc credinţa Domnului nostru Iisus Hristos. 

Căci iată ce zic păgânii: După cum este viaţa creştinilor aşa este şi credinţa lor! Aceasta este hulă 
înfricoşată împotriva adevărului sfânt care se cuprinde în credinţa noastră. Aici se adeveresc cuvintele 
Apostolului, care răsună în cartea către romani: "Că numele lui Dumnezeu pentru voi se huleşte între 
neamuri!" 

Să mai fie ştiut şi aceasta, că otrava, care se adună în trup din multă băutură, nu stă degeaba nici o clipă. Ea 
lucrează pe nesimţite ca şi viermii în lemn. Ea atacă organele cele mai gingaşe ale trupului (mai ales 
plămânii, stomacul, ficatul şi creierii). Dar omul nu pricepe aceasta decât atunci când îl ruinează 
desăvârşit. Viermele băuturii lucrează mocnit, însă merge în plin spre distrugere. Pot să treacă 5, uneori 10 
sau chiar 20 de ani până când se iveşte boala. însă boala nu vine singură, ci vine mai totdeauna însoţită de 
alte două sau trei boli grele. Atunci nu mai este vindecare, căci toţi doctorii spun că bolile, care se ivesc din 
alte pricini, se pot vindeca prin leacuri sau prin operaţii, însă cele care se ivesc din băutură, nu mai au 
sfârşit decât la moarte. 

Spre ştiinţă fraţilor cititori 

Din câte am scris mai înainte poate li s-a părut la unii că eu le scriu spre mustrarea lor, deşi eu nu le scriu 
spre mustrarea altora, ci mai mult spre îndreptarea lipsurilor mele (mai întâi) şi apoi pentru folosul celor 
care vor citi. 

însă rândurile de faţă, vă mărturisesc că sunt mult mai spre mustrarea năravului meu, care nu se sfieşte a se 
cuibări şi în fundul pustiei. 

Boala aceasta a clevetirii mă urmăreşte în tot locul şi mă gândesc că poate scriind mereu cuvinte de la Sf. 
Părinţi, se va ruşina odată şi va fugi de la mine, cu darul lui Dumnezeu şi cu rugăciunile Sfinţilor. 

Aceasta aş dori să se întâmple cu toţi fraţii şi surorile mele cele duhovniceşti, cari pătimesc ca şi mine, ca 
nu cumva să se păgubească de mântuire prin urâciunea năravului. 

Bunul Dumnezeu să ne ajute la toţi. Amin. 

Al frăţiilor voastre smerit rugător, 

Ieroschimonahul Ioan Iacob, 

Schitul Sf. Ana, 

Hozeva 1958 

P E C E T E A 



Sf. VASILE 



CEL MARE 

DESPRE NĂRAVUL CLEVETIRII - ODRASLA CEA PREA IUBITA A ZAVISTIEI 

Clevetirea este vorbirea de rău împotriva fratelui, nefiind el de faţă, cu scopul de a-1 ponegri măcar de sunt 
şi adevărate cele spuse (după cuvântul Sf. Vasile cel Mare). 

Clevetirea este o fărădelege şi o mare nedreptate pe care o facem împotriva aproapelui. 

Porunca dumnezeiască spune: "Să iubeşti pe aproapele tău ca însuţi pe tine!" Deci noi dacă vorbim de rău 
pe fratele nostru de aceeaşi credinţă, oare mai putem zice că iubim pe aproapele nostru? 

însă unii dintre noi poate vor căuta să se îndrepteze zicând: 

"Dacă spun ce este adevărat, oare fac vreo nedreptate cuiva? Cu asta doară nu răpesc nici averea nici 
dregătoria nimănui. Nu am gând rău ca să-i fac vătămare, când vorbesc de cineva. Dimpotrivă, eu caut să-1 
folosesc, arătându-i neputinţele şi lipsurile, cu durere de inimă!" Cam aşa caută să se apere cei cari 
clevetesc pe fraţii şi pe vecinii lor. 

Dar iată ce ne spun Sf. Părinţi pentru asta: Când zugrăveşti către alţii greşalele fratelui tău, pricinuieşti o 
pagubă negrăit de mare, chiar dacă spui adevărul şi chiar când faci aceasta frăţeşte, din compătimire, fără 
să ai scop ai face vreo vătămare. 

Să ştim totdeauna că vădind noi păcatele sau neputinţele fratelui nostru, prin aceasta noi ponegrim cinstea 
şi numele cel bun al lui. Şi după cuvântul Sfintei Scripturi: "Numele bun este mai presus decât multă 
bogăţie". (Paremii. cap.22 vers.l Solomon). 

Dacă neputinţele celui clevetit n-au fost cunoscute de alţii, atunci prin vorbele clevetitorului se scot la 
arătare (se vădesc) făcându-se necinstire fratelui şi sminteală celor cari aud. 

Iar dacă acele păcate sau neputinţe au fost cunoscute şi de alţii mai înainte, acum prin limba clevetitorului 
se înnoiesc în mintea altora şi se întăresc spre mai multă încredinţare. 

Iată deci cum se jefuieşte cinstea fratelui (care este cea mai scumpă avere) şi se întinează auzul celor mulţi. 
Cum poţi să mai zici că nu-i faci nici o pagubă prin clevetire? 

"Gura ta a înmulţit răutatea şi buzele tale au împletit vicleşuguri, şezând ai clevetit împotriva fratelui tău şi 
ai pus sminteală împotriva fiului maicii tale (care este Sfânta Biserică). La ziua judecăţii te voi mustra şi 
voi pune înaintea feţei tale păcatele tale!" (Psalm 49, 20-22). 

"Deşarte au grăit fieştecare către vecinul său ... pierde-va Domnul toate cele viclene, limba cea mare 
grăitoare." (Psalm 49, 19-20). 

în Cartea cea către romani, Sf. Apostol Pavel zice: "Fără de răspuns eşti o, omule, oricine eşti tu care 
vindeci pe altul!" (cap.2, vers.l). 

Sf. Apostol Iacob, Fratele Domnului ne învaţă, zicând: "Nu vă clevetiţi unul pe altul, fraţilor, cel care 
vorbeşte împotriva fratelui său, judecă pe fratele său, acela vorbeşte împotriva Legii şi judecă Legea". 
Sf. Ioan Gură de Aur zice: "Cel care cleveteşte pe vecinul său, acela a mâncat carnea fratelui său!" 

Sf. Nectarie (Mitropolitul Pentapolei) spune că: "Precum ucigaşul răpeşte viaţa omului, tot asemenea şi cel 
care cleveteşte, răpeşte cinstea, deci amândoi sunt ucigaşi de oameni". 

Iar Sf. Vasile cel Mare socoteşte că este vrednic de afurisenie, atât cel care cleveteşte, cât şi cel care ascultă 
clevetirea fără mustrare. 

Căci zice Domnul la Sf. Evanghelie: 

"Amin zic vouă, devreme ce aţi făcut aşa la unul din aceşti fraţi ai Mei, Mie mi-aţi făcut" (Matei, 25-40). 

Mulţi dintre creştini şi mai ales partea femeiască nu socotesc întru nimica năravul clevetirii şi nici nu caută 
să se mărturisească. Pentru ei clevetirea este un motiv de distracţie şi cei cari au talent la clevetire sunt mai 
bine văzuţi la petreceri şi la adunări. 

Milostivul Dumnezeu să ne izbăvească pe toţi de asemenea boală molipsitoare, căci dacă socotim mai bine, 
vedem că prin năravul clevetirii se defăima toate evangheliceştile porunci şi anume iată pentru ce: 

Porunca dragostei creştineşti cuprinde în sine celelalte porunci dumnezeieşti. Căci însuşi Domnul a zis: 

"Pe aceste două porunci se sprijină toată Legea şi Proorocii" (Matei, 22-40). Şi aceste două porunci sunt 
poruncile dragostei către Dumnezeu şi către aproapele. Iar cel care cleveteşte este vădit lucru că nu are 
dragoste frăţească. 

Cum poate să zică cineva că iubeşte pe aproapele său, când el defăima şi nedreptăţeşte pe fratele său prin 
clevetire mincinoasă? 

"Aşa dară să nu judecăm unul pe altul, ci gândiţi-vă mai bine să nu daţi fratelui pricină de poticnire şi de 
sminteală!" (zice Sf. Apostol Pavel, în cartea cea către romani, 13-3). 

Dacă cel care ieri a greşit, astăzi s-a pocăit şi s-a îndreptat înaintea lui Dumnezeu, atunci oare, ce răspuns 
vom da la judecată pentru necinstea şi sminteala pe care o facem prin clevetirea celui nevinovat (căci tot 
cel care s-a pocăit, nevinovat este înaintea lui Dumnezeu). 

Dacă Sf. Vasile cel Mare hotărăşte să se afurisească persoana care cleveteşte precum şi cea care se 
îndulceşte de clevetire (fără mustrare) putem înţelege din asta cât de mare osândă îşi agonisesc cei care 
ponegresc pe Slujitorii Bisericii şi pe monahi, cari şi-au închinat viaţa lui Dumnezeu! Unii ca aceştia cad 
sub afurisenie de sute de ori, fără să-şi dea seama. 

De nu vor căuta să ceară iertăciune şi dezlegare de la clericii pe care i-au ponegrit, atunci mântuirea lor e în 
mare primejdie. 

Căci de unde ştiu ei dacă Arhiereul sau Preotul clevetit nu rosteşte cuvintele de legătură împotriva lor? 

Pentru aceasta trebuie să avem mare pază de a nu cleveti pe cei sfinţiţi şi pe cei afierosiţi lui Dumnezeu 
prin cinul călugăresc, căci eu am cunoscut persoane care aveau talentul clevetirii mai ales împotriva 
persoanelor sfinţite şi au ajuns la urmă vânatul vrăşmaşului. Au venit întru aşa de mare orbire, încât şi-au 
pierdut mintea, iar unii s-au lepădat şi de Sf. Credinţă. 

Iată care sunt roadele clevetirii în viaţa aceasta şi Dumnezeu ştie ce fel de osândă îi aşteaptă dincolo, de 
care să ne izbăvească Bunul Dumnezeu pe toţi. Amin. 

ALTE MĂRTURII DESPRE CLEVETIRE DE LA SF. IOAN SCARARUL 

Clevetirea face parte din familia zavistiei şi se naşte din pomenirea de rău şi din ură. 

Este o boală delicată, care bântuie peste tot şi nu prea este pricepută, pentru asta greu se lecuieşte. întocmai 
ca o lipitoare suge puterea dragostei frăţeşti, apoi secătuieşte sufletul şi-1 omoară. 

Se silesc demonii în tot chipul ca să ne arunce în păcate. Iar dacă văd că nu reuşesc să ne surpe în cele 
mari, atunci ne învaţă năravul clevetirii. Prin năravul acesta se defăima cea mai mare poruncă din Sf. 
Evanghelie şi anume "porunca dragostei creştineşti". 

'Iubiţi-vă unul pe altul, precum şi Eu v-am iubit!", zice Domnul în Sf. Evanghelie. 

"Tot cel care urăşte pe fratele său este ucigaş!" (Ioan, 1-15). 

Deci spune Sf. Ioan Scărarul că precum singură mândria poate să ne aducă pierzarea sufletului, tot astfel şi 
clevetirea singura poate să ne lipsească de mântuire. Avem ca pildă pentru aceasta pe fariseul din Sf. 
Evaghelie care, defăimând pe vameş (înaintea lui Dumnezeu) s-a osândit. 

Tot Sf. Ioan Scărarul ne spune că nici unul dintre credincioşii, cari cu adevărat se pocăiesc, nu alunecă în 
păcatul clevetirii. Căci cel care îşi vede păcatele sale, nu are vreme, nici curaj să le iscodească pe cele 
străine. 

Pe când cel meşter la zugrăvirea neputinţelor străine niciodată nu ajunge la cunoştinţa de sine. 

Tot cel care doreşte să afle o cale mai scurtă spre mântuire, să asculte cuvintele Domnului care zice: 

"Nu judeca şi nu veţi fi judecaţi!" 

Iar dacă vrea să ştie cel care cleveteşte ce fel de plată îl aşteaptă, să audă glasul Evangheliei care zice: 

"Cu ce judecată veţi judeca, cu aceea veţi şi voi judecaţi!" (Matei, 7-2) 

DESCOPERIRE PENTRU PLATA NEVOINTELOR 

5 

Odinioară postind Cuviosul Paisie douăzeci şi două de zile, i s-a arătat însuşi Domnul nostru Iisus Hristos 
şi i-a zis: 

"Mult rău pătimeşti pentru Mine, o, alesul Meu Paisie!" 

Atunci cuviosul a zis: 

"Şi ce mare lucru este a mea proastă rea pătimire, o, Bunul meu Stăpân?" 

Iar Mântuitorul i-a răspuns: 

"Tot lucrul bun este bine primit Mie şi le voi răsplăti celor ce-1 fac întocmai cu osteneala lor, deci 
urmeză-mi Mie!" 

Iar cuviosul I-a urmat Domnului până ce au ajuns la o peşteră din pustie şi atuncia zis Mântuitorul către 
dânsul: 

"Intră înăuntru să vezi bărbat cu adevărat nevoitor!" Şi intrând în peşteră cuviosul Paisie a văzut un om, 
care se tăvălea pe pământ şi îşi freca gura şi faţa sa de ţărână. 

Deci, mirându-se cuviosul de covârşitoarea nevoinţă a bărbatului aceluia, a ieşit afară, rugând pe Domnul 
să-1 înştiinţeze despre nevoinţă cea mare a bărbatului. 

Iară Domnul a zis: 

"Văzut-ai pe nevoitorul meu ce fel de mari osteneli rabdă pentru Mine?" 

"Am văzut, Stăpâne (a zis cuviosul Paisie) şi m-am spăimântat de osteneala nevoinţelor lui, ci mă rog 
Stăpâne să-mi descoperi, care este nevoinţă lui!" 

Atunci Mântuitorul a zis: 

"Numai două zile are de când posteşte şi iată vezi cum se ticăloşeşte (adică se zbate) de foame şi de sete!" 

Auzind acestea cuviosul Paisie a zis: 

"Şi eu cum am douăzeci şi două de zile postindu-mă şi nu pătimesc asemenea ca el?" Şi a răspuns 
Mântuitorul: 

"Pe tine te întăreşte darul Meu şi de aceea posteşti fără osteneală, iar acela ca un pătimitor, din singură 
voirea lui posteşte cu multă osteneală şi înflăcărat cu dorul cel pentru Mine, suferă să pătimească mai 
presus de puterea lui". 

Şi a întrebat iar cuviosul Paisie pe Domnul: 

"Ce plată va lua de la bunătatea Ta pentru cele două zile de post?" Şi Domnul a răspuns: 

"Pentru cele două zile va lua aceeaşi plată ca şi tine pentru douăzeci şi două de zile! şi deopotrivă vă voi 
zice: intră în bucuria Domnului tău, că întocmai aţi făcut binele şi v-aţi arătat amândoi osârdnici după 
puterea voastră!" 

Atunci a zis cuviosul Paisie: 

"Mă rog, Hristoase al meu, slobozeşte-mă de mânie!" 

Iar Domnul a zis: "De voieşti a birui mânia şi iuţimea, ia aminte să nu răneşti (cu vorba), nici să ocărăşti 
ori să defaimi pe cineva. Şi de vei păzi acestea nu te vei mânia". 

Iar cuviosul Paisie L-a întrebat iarăşi: 

"Stăpâne, Iubitorule de oameni şi îndelung răbdătorule, dacă cineva face poruncile Tale şi se duce la cei 
cari Te iubesc pe Tine să slujească trebuinţelor lor, oare are câştig din aceasta sau se păgubeşte?" Iar 
Domnul a răspuns: 

"Precum cela ce lucrează într-o ţarină îşi ia plata de la stăpânul ţarinei, tot aşa şi cei cari fac bine şi ajută 
sau învaţă pe alţii, vor lua în ceruri strălucite plăţile". 

Apoi L-a întrebat iar cuviosul Paisie: 

"Doamne al meu, dacă cineva se nevoieşte la fapta bună şi slujeşte şi pe alţii, iar altul numai cât se 
nevoieşte, dar pe alţii nu-i slujeşte, ce deosebire este între aceştia?" Şi a răspuns Domnul: 

"Acela care se nevoieşte numai pentru sineşi, este ucenic al meu, iar cel care se nevoieşte pentru sineşi şi 
slujeşte şi pe alţii, (acela) este mie fiu şi moştean al meu!" 

Şi iarăşi a întrebat cuviosul: 

"Dacă cineva se sârguieşte spre slujba altora şi se nevoieşte şi pentru sineşi cât îi este cu putinţă, însă 
împiedicat fiind cu slujirea altora nu poate ajunge la nevoinţele celor cari nu au a sluji altora, oare unul ca 
acesta asemenea plată va lua ca şi cei care se nevoiesc mai mult?" "Aşa! (a răspuns Mântuitorul) asemenea 
plată vor lua!" Şi zicând acestea Domnul, s-a suit la ceruri. 

Zis-a un bătrân: 

"Să nu defăimezi pe acela ce-ţi slujeşte ţie. Că tu nu ştii, că doară este mai mult duhul şi darul lui 
Dumnezeu într-ânsul, decât întru tine. Pentru aceasta să nu fim nesocotitori spre cei cari ne slujesc nouă.". 

Povestit-a oarecare dintre bătrâni că un frate oarecare ce petrecea în Egipt mergea pe drum şi sosind 
noaptea a intrat într-un mormânt să mâie de frig. Trecând şi dracii pe acolo, au grăit unul către altul: 

"Vedeţi câtă îndrăzneală are acest călugăr, ia să-1 îngrozim pe el!" 

Şi a răspuns altul: 

"La ce să-1 mai înspăimântăm pe el, că acesta este al nostru, făcându-ne voia noastră: mâncând, bând, 
clevetind şi negrijindu-se de slujba sa. Ci mai vârtos, până când va zăbovi el întru acestea, noi să mergem 
şi să necăjim pe cei ce ne necăjesc pe noi şi ne luptă cu rugăciunea ziua şi noaptea!" 

Din asta putem înţelege că pe cei cari nu poartă grijă de mântuire îi trec cu vederea şi demonii, că ei se 
grăbesc să câştige vânat mai gras, adică pe nevoitorii cari îi supără totdeauna şi-i rănesc. 



ÎNVĂŢĂTURA cuviosului părintelui nostru 

' PAISIE VELICICOVSCHI 

STAREŢUL MĂNĂSTIRII NEAMTU DIN ROMĂNIA 



Despre rugăciunea minţii 

A ajuns până la noi vestea despre oarecare persoane din cinul călugăresc, cari 
bizuindu-se numai pe nisipul înţelepciunii lor, îndrăznesc să hulească 
dumnezeiasca rugăciune a lui Iisus, care săvârşeşte prin minte sfânta slujbă în 
inimă. 

La aceasta îndrăznesc a spune că vrăjmaşul îi înarmează ca să ponosească cu 
limbile lor (ca şi cu nişte arme) acest lucru dumnezeiesc şi să întunece inima lor 
prin orbirea minţii lor. Temându-ne ca nu cumva auzindu-i cineva să cadă în 
asemenea hulă şi să greşească înaintea lui Dumnezeu ... am socotit ca, chemând 
în ajutor numele cel prea dulce al Domnului Iisus, să scriu despre respingerea 
acestei cugetări mincinoase a bârfitorilor şi spre întărirea turmei celei alese de 

Dumnezeu, care s-a adunat în mănăstirea noastră, câteva cuvinte despre dumnezeiasca rugăciune a minţii 
pe temeiul învăţăturii Sfinţilor Părinţi. 

Aşa dară, eu, pulberea şi cenuşa, plecându-mi genunchii minţii şi inimii mele înaintea măririi celei 
neajunse a slavei Tale cele dumnezeieşti, Te rog pe Tine, Unule născut, Fiule şi Cuvântul lui Dumnezeu, 
Cela ce ai luminat pe orbul din naştere, luminează şi întunecata mea minte, dăruieşte sufletului meu harul 
Tău, ca această lucrare a noastră să fie spre slava numelui Tău şi spre folosul altora, care voiesc prin 
lucrarea minţii întru rugăciune să se lipească de Tine cu duhul şi să Te poarte pururea în inima lor, precum 
şi spre îndreptarea acelora care din pricina marii lor neştiinţe, au îndrăznit să hulească această sfântă 
lucrare. 

Mai departe urmează învăţătura despre Rugăciunea minţii în 6 capitole. 

în capitolul 1 stareţul scrie că rugăciunea minţii este opera Sfinţilor Părinţi şi o apără împotriva hulitorilor. 

Cunoscut să fie că această dumnezeiască lucrarea fost îndeletnicirea necontenită a purtătorilor de 
Dumnezeu Părinţilor noştri celor de demult, cari au strălucit ca soarele în multe locuri pustii şi în 
mănăstirile cu viaţă de obşte: în muntele Sinai, în Schitul Egiptului din muntele Nitriei, în Cetatea 
Ierusalimului şi prin mănăstirile dimprejur, în Sf. Munte Athos şi prin ostroavele mărilor, cu un cuvânt în 
tot Răsăritul şi în Ţarigrad, iar în vremurile din urmă şi în Rusia mare. 

Prin această lucrare a minţii (a Sf. Rugăciuni) mulţi dintre purtătorii de Dumnezeu Părinţi înflăcărându-se 
cu focul serafimic al dragostei către Dumnezeu şi către aproapele, s-au făcut cei mai râvnitori păzitori ai 
poruncilor lui Dumnezeu şi s-au învrednicit să ajungă vase alese ale Sfântului Duh. 

Asupra acestei dumnezeieşti lucrări a minţii şi a păstrării raiului inimii, nimeni dintre ortodocşi n-a 
îndrăznit cândva să rostească hulă, ci toţi s-au arătat cu mare respect şi deosebită evlavie către ea ca spre 
un lucru plin de mare folos duhovnicesc. 

însă diavolul, începătorul răutăţii şi potrivnicul la toată fapta cea bună, văzând că cinul călugăresc (care 
şi-a ales partea cea bună) mai cu seamă prin această rugăciune a minţii sade la picioarele lui Iisus, sporind 
către desăvârşire prin împlinirea poruncilor dumnezeieşti, a început vrăjmaşul să întrebuinţeze toate 
puterile ca să bârfească şi să hulească acest lucru mântuitor şi de i-ar fi fost cu putinţă să nimicească cu 
totul Rugăciunea asta de pe faţa pământului. 

El (adică vrăjmaşul) căuta să facă aceasta uneori prin distrugerea cărţilor, alteori prin amestecarea 
neghinelor otrăvitoare în grâul ceresc cel adevărat, ca astfel oamenii fără judecată ... să spună hule 
împotriva acestui lucru sfânt. 

Nemulţumindu-se cu aceasta, diavolul a căutat şi a găsit în ţinutul Calabriei din ţara Italiei pe ereticul 
Varlaam, care prin mândria lui era asemenea cu diavolul, care s-a sălăşuit în el intrând cu toată puterea sa, 
îndemnându-1 pe acesta să hulească şi sfânta noastră credinţă ortodoxă, precum şi Rugăciunea vieţii. 
Vedeţi dar, prieteni, care îndrăzniţi a huli rugăciunea minţii, oare nu vă faceţi părtaşi acestui eretic şi celor 
împreună cu dânsul? 

Nu vă cutremuraţi oare cu sufletul că veţi cădea asemenea lor sub anatema Bisericii şi veţi fi depărtaţi de 
Dumnezeu? 

Şi, într-adevăr, care este pricina care vă îndreptăţeşte să huliţi această neprihănită Rugăciune? Eu nu mă 
pot dumeri de loc. Oare vi se pare vouă nefolositor să chemaţi numele lui Iisus? Dar de mântuit nu vă 
puteţi mântui prin altul decât întru numele Domnului nostru Iisus Hristos. Sau mintea omului care 
săvârşeşte această rugăciune este prihănită? Dar şi aceasta este cu neputinţă, căci Dumnezeu a făcut pe om 

după chipul şi asemănarea sa. însă chipul şi asemănarea lui Dumnezeu se află în sufletul omului... Dar 
poate merită a fi hulită inima, în care se aduce lui Dumnezeu jertfa tainică a rugăciunii (întocmai ca pe un 
jertfelnic). Dar nici asta nu, căci şi inima este făptura lui Dumnezeu, ca şi tot trupul şi este bună foarte. Aşa 
dară, dacă chemarea numelui lui Iisus este mântuitoare, dar mintea şi inima omului sunt făpturi ale lui 
Dumnezeu, atunci care este păcatul omului, care din adâncul inimii înalţă cu mintea Rugăciunea dulcelui 
Iisus şi cere de la El milă? 

Urmare la cuvântul pentru Rugăciunea minţii 

"Tu însă când te rogi, intră în chilia ta şi închizând uşa ta roagă-te Tatălui celui ce este în taină şi Tatăl tău 
care vede în taină îţi va răsplăti la arătare" (Matei VI. 6). 

Pe aceste cuvinte ale Domnului din Sfânta Evanghelie Sfântul Ioan Gură de Aur, Gura lui Hristos, 
Luceafărul a toată lumea, tâlcuieşte că aici nu este vorba de rugăciunea care se rosteşte numai cu buzele şi 
cu limba, ci rugăciunea cea mai tainică, care se înalţă fără glas, din adâncul inimii, cu lacrimi lăuntrice, cu 
durere în suflet, având uşile minţii închise. Deci ca mărturie, Sfântul Ioan Gură de Aur aduce rugăciunea 
Sf. Prooroc Moise şi a Sfintei Ana. Că ei fără să rostească nici un cuvânt au fost auziţi de Dumnezeu. 

Sfântul Prooroc Moise se ruga cu mintea şi Domnul a zis către el: "Ce strigi către Mine?" Sfânta Ana, când 
s-a rugat, măcar că nu i se auzea glasul, însă şi-a dobândit cererea ei. 

Suspină şi tu aşa ca Moise. Sfâşie-ţi aşa ca el inima ta, iar nu veşmintele, din adâncuri strigând către 
Dumnezeu: "Dintru adâncuri strigat-am către Tine, Doamne!" (cum zice Sf. Prooroc la Psaltire). 

De jos din inimă înalţă glas, adică în taină să faci rugăciunea ta. 

Şi în alt loc zice iar Sfântul Ioan Gură de Aur: "Tu nu te rogi oamenilor, ci lui Dumnezeu, Celui ce este 
pretutindenea de faţă şi care aude înainte de a striga tu către Dânsul şi Care ştie înainte de a te gândi tu: de 
te vei ruga aşa, mare răsplată vei lua. Că El fiind nevăzut, voieşte ca şi rugăciunea ta să fie aşa (adică în 
taină). 

Vedeţi fraţilor, că după mărturia marelui Stâlp al Pravoslaviei, afară de rugăciunea rostită cu buzele, mai 
este şi altă rugăciune tainică, nevăzută, fără glas, care se înalţă către Dumnezeu din adâncul sufletului şi 
care este primită ca o jertfă curată şi ca o mireazmă cu bun miros. Se bucură de ea Domnul şi se veseleşte, 
văzând că uneşte cu Dânsul mintea omului, care mai mult ca altele trebuie închinată Domnului prin 
Rugăciune. 

Sfântul Prea Cuviosul Părintele nostru Paisie de la Mănăstirea Neamţ (România) scriind la nişte fraţi cari 
s-au sculat cu bârfiri împotriva acestei rugăciuni, zice către ei: 

"Pentru ce, dar, voi vă înarmaţi împotriva acestei rugăciuni, cu hula minţii voastre, ponosind-o, urând-o, 
batjocorind-o şi lepădând-o ca pe cel mai rău lucru? Şi, în scurt să zic, nu doriţi nici chiar să auziţi de 
dânsa? Groază şi cutremur mă cuprinde la vederea nebuneştii voastre porniri! 

Dar eu vă întreb iarăşi: oare de asta urâţi voi această rugăciune, că poate vi s-a întâmplat să vedeţi sau 
poate aţi auzit că unii din cei cari fac această rugăciune s-au vătămat la minte, ori au căzut în vreo 
înşelăciune, ori au suferit vreo vătămare sufletească? Iar voi aţi socotit că pricina tuturor acestora a fost 
rugăciunea minţii? Dar nu! Nicidecum. Sfânta Rugăciune a minţii săvârşită prin harul dumnezeiesc, curăţă 
pe om de toate patimile, îl îndeamnă la păstrarea cu râvnă a tuturor poruncilor dumnezeieşti şi-1 fereşte 
nevătămat de toate săgeţile vrăjmaşului şi de ispite. 

Dacă însă cineva va îndrăzni să facă această rugăciune de capul lui, nu după rânduiala Sfinţilor Părinţi, fără 
înrebarea şi sfatul celor iscusiţi şi mai ales dacă este mândru, pătimaş şi neîncercat, trăind fără ascultare, 
acela cu adevărat şi eu zic că uşor cade în toate cursele şi ispitele diavolului. Dar ce-i cu asta? Oare această 
rugăciune este pricina ispitei? Să nu fie! 

Iar dacă voi huliţi rugăciunea minţii, atunci trebuie să găsiţi vinovat cuţitul dacă vreun copil mic, 
jucându-se cu el s-ar întâmpla să se taie (fiind neîncercat). 

Atunci dar şi ostaşii ar trebui să fie opriţi a purta sabie (dacă vreunul nepriceput s-ar întâmpla să se 
străpungă cu sabia). Dar precum nici cuţitul şi nici sabia nu pot fi socotite vinovate de răul ce ar pricinui, 
tot aşa nici sabia duhului, adică Rugăciunea minţii nu este vinovată pentru vătămarea celor nepricepuţi. 

Este de vină mândria şi încăpăţânarea, pentru care unii cad în ispitele drăceşti şi sunt pradă tuturor relelor 
sufleteşti. 

Dacă voi aţi cerceta învăţăturile Sfinţilor Părinţi cu deplină luare aminte şi credinţă, atunci n-ar fi slobozit 
Dumnezeu să cădeţi în aşa adâncime a hulirii. Ci El v-ar fi înflăcărat cu harul său prin această lucrare, către 
dragostea Lui cea negrăită, încât şi voi să fiţi gata a striga împreună cu Apostolul: "Cine ne va despărţi pe 
noi de dragostea Lui?" (Romani, 8.35). 

Şi voi atunci n-aţi mai rosti hule asupra rugăciunii tainice, ci aţi fi gata să vă puneţi şi sufletul pentru ea, 
simţind din fapte şi din iscusinţă, folosul cel negrăit pentru sufletele voastre. 

Pentru izbăvirea de vătămare a tuturor celor care se îndoiesc, eu nu găsesc o lucrare mai potrivită, decât să 
vă arăt pe cât m-ar învrednici Dumnezeu, cum învaţă Sfinţii Părinţi despre această sfântă Rugăciune 
săvârşită de minte în inimă (după mărturisirea Sfintelor Scripturi)". 

Acestea sunt cuvintele Stareţului Paisie de la Neamţ către monahii bârfitori. 

Mai departe cuviosul nostru părinte lămureşte de unde îşi are începutul rugăciunea minţii (adică a lui Iisus) 
cu dovezi de la Sfinţii Părinţi. 

După aceea urmează învăţătura Cuviosului Vasile, Stareţul de la Schitul Poiana Mărului (judeţul Râmnic) 
care a fost duhovnic cuviosului Paisie. 



DESPRE FOLOSUL BOLII ŞI FELUL CUM SE ÎNŢELEGE 
BOALA TRUPEASCĂ 

în Lafsaiconul Sfântului Munte găsim următoarea povestire scrisă de monahul Atanasie, doctorul de la 
Mănăstirea Lavra: 

Aproape de Mănăstirea Lavra, în părţile Viglei, se află o chilie cu hramul Sfinţilor "Trei Coconi". Acolo 
petreceau în linişte trei pustnici şi anume stareţul Anania împreună cu ieromonahii Azaria şi Daniil. 
Rucodelia lor era zugrăvitul icoanelor pe marmură. 

Unul dintre ei, anume ieromonahul Azaria, a dat în damblagire (paralizie) cu dureri nesuferite la toate 
încheieturile. Aceasta a durat 12 ani de zile. După aceşti 12 ani de suferinţă, au încetat durerile şi a rămas 
numai cu o damblagire până la moarte. 

în timp de 16 ani, cât a durat boala, Azaria a fost cu totul paralizat. Numai capul şi limba au rămas 
nevătămate şi le putea mişca după voie. 

Din cauza neputinţei lui, au fost siliţi şi ceilalţi doi să-şi lase lucrul mâinilor (adică zugrăvirea) pentru a 
îngriji pe bolnav. Căci era nevoie să-1 întoarcă la fiecare ceas şi să-1 aşeze când pe dreapta, când pe stânga, 
ca să-i mai uşureze durerile şi să nu facă rană, zăcând multă vreme pe o coastă. 

Afară de asta trebuiau să-i dea ajutor şi când îl necăjeau ploşniţele sau purecii. 

în această stare de chin aflându-se bolnav, dacă venea vreun monah străin şi căuta să-1 încurajeze ca să 
aibă răbdare, el le răspundea: 

"Părinţilor, eu pătimesc după cum mi se cuvine, însă la cei cari mă slujesc să le doriţi mai vârtos răbdare!" 

Colegii lui însă ziceau totdeauna: 

"Ce răbdare să avem noi cari suntem sănătoşi şi sprinteni? Pentru cel bolnav este nevoie de răbdare". 

Deci prin boala fratelui lor a iconomisit Dumnezeu să dobândească cununa răbdării şi cei doi colegi 
sănătoşi. 

Aceştia însă neavând să mai zugrăvească, au dat pricină să odrăslească şi fapta milosteniei pe lângă 
răbdarea lor cea cu mulţumire. 

Monahul Iftimie de la Chilia lui Ioasaf se îndatoreşte să-i hrănească pe toţi cu cheltuiala lui. 

Stareţul Anania, unul dintre cei cari îngrijeau pe bolnav, se îmbolnăveşte şi moare înainte de cel damblagit. 

După asta se îmbolnăveşte de atac şi ieromonahul Daniil, din cauza celor 16 ani de osteneală cu bolnavul. 

în sfârşit moare şi damblagitul şi rămâne cel atacat singur. 

în clipele cele mai grele Dumnezeu trimite pe un tânăr din insula Creta, în vârstă de 17 ani, cu numele 
Anania. 

Deşi toţi părinţii de la celelalte Schituri îl îndeamnă să nu se apropie de cel atacat, tânărul îşi ia obligaţia să 
îngrijească de cel bolnav, cu toată lepădarea de sine, fără să aibă frică de molipsire. 

în scurtă vreme fratele Anania se călugăreşte şi este trecut în actul Schitului ca moştenitor. 

După asta nu trece mult şi moare ieromonahul cel bolnav de atac. Atunci tânărul Anania, care gustase din 
dulceaţa ascultării, în loc să-şi ia ucenici şi să rămână stareţ al Schitului, el se lipseşte de toate şi intră în 
ascultare la un bătrân de la Schitul Capsocaliviei, învrednicindu-se de mari daruri duhovniceşti. 

Iată pildă de virtuţi care se lucrează în zilele noastre la Sihăstria din Sfântul Munte. 

Sunt unii dintre noi călugării cari au mare pază să nu se atingă cumva de vreun frate bănuit că are boală 
molipsitoare (cum este atacul şi altele). 

Alţii socot că toate bolile sunt de la demoni, cu alte cuvinte ei socot că toţi cei bolnavi sunt stăpâniţi de 
duhuri rele. 

Mai sunt apoi alţii cari socotesc că toate bolile vin la oameni drept pedeapsă pentru păcate. 

Nici una dintre părerile acestea nu este întemeiată pe dreapta socoteală. 

Mai întâi este lucru ştiut că colile la călugări nu au acelaşi mers ca şi la mireni. Mărturisesc despre asta toţi 
doctorii cari au avut de-a face mai multă vreme cu bolnavii mănăstirilor. La călugări boala vine de multe 
ori fără veste şi fără vreo pricină firească din afară. 

De asemenea şi vindecarea la călugări se face într-un chip deosebit şi anume: 

Sunt boli la călugări, cari se vindecă în chip minunat, fără leac şi fără operaţii. Dar iarăşi sunt unele boli 
călugăreşti pe care doctorii le pot pricepe şi cari nu se pot vindeca cu nici o doctorie. 

Nu trebuie să ne mirăm de asta şi nici să nu dăm totdeauna vina pe duhuri necurate. 

Viaţa călugărească este viaţa cea mai presus de fire, adică o viaţă trăită mai mult cu duhul; pentru asta se 
numeşte şi viaţă duhovnicească. Iar cinului călugăresc i se zice şi cin îngeresc. 

Scopul vieţii călugăreşti este desăvârşirea duhovnicească sau după cuvântul Sfinţilor Părinţi ea este 
omorârea trupului şi sfinţirea lui. 

Deci dacă viaţa călugărului este mai presus de fire, atunci şi bolile lui sunt mai nefireşti şi nu se potrivesc 
cu ale mirenilor. La călugări mersul bolilor atârnă de starea sufletească. 

Dar asta nu ne îndreptăţeşte să zicem că numai cei păcătoşi se îmbolnăvesc şi nici să credem că duhul 
necurat pricinuieşte boala. 

Afară de asta între monahi nu se cade a avea frică de molipsire, aşa cum obişnuiesc mirenii. 

Dumnezeu cunoaşte slăbiciunile noastre cele sufleteşti şi ne trimite boala ca pe un fel de doctorie a 
sufletului. Şi până când nu se vindecă sufletul, nici boala trupului nu se vindecă. Mai sunt şi cazuri când 
unii călugări n-au patimi sufleteşti, dar neavând povăţuitor şi nici loc îndemânatic pentru viaţa 
călugărească, sunt în primejdie de a se molipsi unii de la alţii cu apucături rele. Pentru asta Dumnezeu 
trimite anumite boli trupeşti ca să nu cadă în patimi sufleteşti. 



CÂTEVA CUVINTE DESPRE FELUL CUM TREBUIE ÎNŢELES 
CANONUL DE LA MĂRTURISIRE 

(adică certarea duhovnicească) 
în cartea Sf. Apostol Pavel către Evr. scrie: "De suferiţi certare, atunci Dumnezeu se poartă cu voi ca şi cu 
nişte fii, căci care este vreun fiu pe care tatăl său să nu-1 certe? 

Iar de rămâneţi fără certare, care este obştească pentru toţi, atunci nu sunteţi fii, ci copii nelegiuiţi (adică 
bastarzi), (vers. 7-8) 

Fiecare certare ni se pare la început întristare, iar nu bucurie, dar mai târziu aduce prin ea roadele dătătoare 
de pace ale dreptăţii", (versul 11). 

DESPRE ÎNSEMNĂTATEA CANONULUI 



După cum este cunoscut de toţi, Taina cea Sfântă a Pocăinţei este alcătuită din două părţi principale şi 
anume: 

1. Căinţa inimii şi 

2. Mărturisirea păcatelor. 

La un loc cu mărturisirea este socotit şi canonul, care completează lucrul mărturisirii. Pocăinţa nu este 
deplină, dacă nu este urmată de împlinirea canonului rânduit de preot. 

Deci putem spune că regula canonului este completarea mărturisirii şi zăvorul Pocăinţei. 

Mulţi dintre creştinii de azi nu pot înţelege ce rost are canonul de la Mărturisire. 

Unii îşi dau cu părerea că prin împlinirea canonului omul îşi răscumpără iertarea păcatelor. Cu alte cuvinte, 
ei socotesc canonul ca o despăgubire sau ca un fel de plată pentru păcate. 

Alţii socotesc canonul ca o pedeapsă sau taxă de ispăşire pentru vinovăţia păcatelor. 

Sunt apoi şi alţii, mai nepricepuţi, cari cred că prin Canon se răzbună preotul asupra celor vinovaţi, iar alţii 
(din multă nesimţire) nu dau nici o atenţie la rânduiala canonului, zicând că este ceva numai de formă sau 
numai o scornitură a preotului. 

Toate părerile acestea sunt greşite şi aduc mare pagubă pentru mântuire. După învăţătura Sfinţilor Părinţi şi 
după predaniile Bisericii, Canonul de Mărturisire nu înseamnă nici răsplată sau despăgubire pentru păcate, 
nici pedeapsă pentru vina greşelilor, nici armă de răzbunare sau născocire (cum cred unii). 

Canonul face parte din Taina cea sfântă a Pocăinţei şi este ca o dietă pe care o recomandă doctorul la cel 
bolnav. 

Cel care a fost vătămat de răutatea păcatului este asemenea cu un om rănit, care are nevoie de îngrijirea 
doctorului. După ce lecuieşte pe cel rănit, doctorul îi rânduieşte şi o anumită dietă pentru ca să fie păzit de 
infecţie sau de inflamaţie (adică de obrinteală). 

Chiar dacă se închide rana şi chiar dacă se tămăduieşte bolnavul, tot mai este nevoie de pază şi întărire. 

Tot asemenea şi duhovnicul, după ce îi citeşte molifta de iertăciune (sau înainte de moliftă) îi rânduieşte o 
dietă la cel mărturisit, care se zice Canon. 

De aici putem cunoaşte că nu se dă iertăciune în schimbul canonului, căci împlinirea canonului urmează 
după molifta de iertăciune pe care o citeşte preotul. 

Darul iertării la taina Mărturisirii nu se dă pentru canon, ci din mila cea nemăsurată a lui Dumnezeu. Să nu 
creadă cineva că prin canon îşi acoperă vina păcatelor sau că el dă preţul de răscumpărare pentru păcate. 

Vina păcatelor noastre a plătit-o Mântuitorul nostru Iisus Hristos pentru toţi oamenii şi pentru totdeauna, 
aducându-Se pe sine jertfă, prin Sfintele Lui Patimi. însă nu primesc iertare decât numai cei 
binecredincioşi, cari fac pocăinţă curată. Toate jertfele noastre şi toate canoanele nu au nici un preţ, fără 
Jertfa cea mare a Domnului. 

Un singur păcat a săvârşit strămoşul Adam şi după el (vreme de cinci mii cinci sute de ani) toţi Drepţii, toţi 
Patriarhii şi toţi Proorocii din Legea Veche, n-au putut să răscumpere păcatul moştenit de la Adam. Dacă 
pentru o singură greşeală n-au putut să plătească toţi aleşii cei din veac ai lui Dumnezeu, atunci cum să ne 
bizuim noi păcătoşii că vom plăti numai prin canon toată vina greşelilor noastre (cari sunt mult mai grele 
ca ale lui Adam). 

Numai jertfa cea negrăită a Mântuitorului acoperă mulţimea păcatelor noastre, dacă avem credinţă şi 
mărturisire curată. 

Căci prin rana Lui, noi toţi ne-am vindecat (cum grăieşte Sf. Biserică). în privinţa asta mulţi se înşală, 
punându-şi nădejdea în canonul care îl împlinesc voiniceşte, iar la mărturisire nu au destulă umilinţă şi de 
multe ori osândesc pe cei mai slabi, cari nu pot împlini canonul (ca ei) cu metanii până la pământ. 

Dar să ştie toţi că nu numai metaniile şi închinăciunile sunt socotite drept canon. Ar însemna că numai cei 
voinici la trup se mântuiesc. Dar să ştim că toţi oamenii au canon. Atât cei voinici cât şi cei slabi, atât 
monahii cât şi preoţii şi patriarhii au canonul lor. Canonul este de mai multe feluri şi se rânduieşte după 
puterea şi înlesnirea fiecăruia. 

La unii rânduieşte duhovnicul să facă metanii mari sau închinăciui, la alţii le rânduieşte post mai 
îndelungat, unora le porunceşte să nu mănânce carne şi să nu bea vin, iar pe alţii îi opreşte de a se împărtăşi 
cu Sfintele Taine, pentru o vreme oarecare sau pentru toată viaţa. La unii le rânduieşte să facă mai multe 
rugăciuni sau milostenii, pe unii îi îndeamnă să citească mai mult din cărţi sfinte (Psaltirea sau Vieţile 
Sfinţilor), pe mireni îi opreşte de a merge la teatru sau la petreceri, pe unii îi îndeamnă să-i sfătuiască pe 
cei neştiutori, iar la alţii le porunceşte să păzească mai mult tăcerea. 

Toate aceste rânduieli pe care le dă duhovnicul la mărturisire poartă numele de canon (adică dietă 
duhvnicească). 

Iată ce scrie Cuviosul Nicodim Aghioritul în Sfătuirea către Duhovnic: 

"Nu uita, duhovnice, de a sfătui pe cei păcătoşi ca să nu-şi puie nădejdea în canon, nici să nu creadă că 
numai prin canon sau prin îndreptarea lor vor dobândi iertarea păcatelor de la Dumnezeu!" 

Nicidecum, căci aceasta este o părere greşită a ereticilor. Păcatul fiind o răutate nemărginită (care aduce 
ocară lui Dumnezeu, Celui nemărginit) nu este cu putinţă să dezlege numai prin faptele sau îndreptările 
omului. Căci, după graiul Sf. Prooroc: 

"Toţi ne-am născut cu întinăciune, ca o cârpă lepădată este toată dreptatea noastră" (Isaia). 

Să avem toată încredinţarea că luăm iertarea păcatelor prin mila cea nemăsurată a lui Dumnezeu, prin 
răscumpărarea săvârşită de către Fiul lui Dumnezeu, prin moartea Sa şi prin Sângele Său cel vărsat pe 
Cruce (şi apoi prin sârguinţa noastră). 

Cum zice şi Sf. Apostol Pavel: 

"Nu prin lucrurile pe care întru dreptate le-am făcut noi, ci după a Lui milă ne-a mântuit pe noi". 
(Tit., 3.25). 

Iar în cartea a I-a Sf. Apostol şi Evanghelist Ioan zice: 

"Sângele lui Hristos ne curăţeşte pe noi de tot păcatul". 

Aceasta se adevereşte şi prin cuvintele pe care însuşi Dumnezeu le rosteşte către Sf. Prooroc Isaia, zicând: 

"Eu sunt care şterg fărădelegile tale, pentru Mine!" (adică prin milostivirea Mea). 

Deci nu este canonul sau faptele noastre, cari şterg păcatele, ci darul lui Dumnezeu împreună cu sârguinţa 
noastră. Canonul este dieta pentru pază şi semnul prin care ne aducem aminte totdeauna de păcatele ce am 
făcut. 

Despre aceasta ne lămureşte şi Sf. Ioan Gură de Aur zicând: 

"Nu pentru ca să-ţi munceşti gândul tău, ci ca să îţi înveţi sufletul tău să nu mai zburde la patimi şi să nu 
cază iarăşi în aceleaşi, şi pe lângă aceasta, pentru ca să cunoşti (cu adevărat) prin aducerea aminte, darul 
cel mare pe care l-ai primit de la Dumnezeu, iertându-ţi atâtea păcate, precum şi Pavel îşi aduce aminte 
totdeauna că a gonit Biserica" (Cuvântarea 38 la cartea I către Corinteni). 

CE ÎNSEAMNĂ DEPĂRTAREA DE SFINTELE TAINE, 
PENTRU CEL CARE SE POCĂIEŞTE 

Mulţi dintre noi ne împuţinăm la suflet şi ne descurajăm atunci când duhovnicul ne opreşte pentru o vreme 
de la Sfânta împărtăşire. Am avut prilejul să cunosc unele persoane, cari fiind oprite de la Sfintele Taine de 
către un preot, au alergat la altul mai milostiv, să le facă pogorământ. Această cerere nu ar fi spre 
vătămare, dacă persoana care s-a mărturisit, s-ar cunoaşte că este nevinovată şi nu are ceva vrednic de 
oprire. 

Dar în cazul când cineva este vinovat de păcate grele şi caută să precupeţească (adică să negoaţe) 
mărturisirea, atunci îşi adună prin asta osândă peste osândă. Căci nesocotind sfatul unui preot, care îţi 
doreşte mântuirea şi alergând la altul (care este mai nepăsător) aceasta înseamnă că faci precupeţie cu 
Taina cea mare a Pocăinţei. 

Mai sunt unii, cari nici pe cel care îl sfătuieşte nu-1 ascultă şi nici pe altul nu întreabă, ci îşi dezleagă singur 
canonul şi se împărtăşeşte fără să aibă blagoslovenia cuvenită. 

Pe unii ca aceştia n-are cine să-i plângă şi îi ajunge fără zăbavă mânia lui Dumnezeu, căci ei cu bună ştiinţă 
se fac defăimători de cele sfinte. 

Iată ce spune Cuviosul Nicodim Aghioritul (care a scris Pidalionul): 

în scurt îţi zicem, că una din două se cuvine să alegi, o, frate: 

1 . Ori aici învaţă să primeşti vremelnic canonul pentru păcatele tale 

2. Sau acolo veşnic. 

Dacă îl vei primi aici, atunci vei scăpa de canonul cel de acolo, iar de nu-1 vei lua aici, atunci negreşit că îl 
vei lua dincolo veşnic. 

Precum arată despre aceasta şi FERICITUL Gavriil al Filadelfiei, zicând: 

"Celor cari nu s-au supus canoanelor (adică judecăţii duhovnicului) le este de trebuinţă să se trimită la 
judecăţile cele de dincolo şi vor da acolo răspuns pentru răutăţile cari au făcut, ca cei ce au călcat Legile 
Bisericii". 

După toate acestea îţi grăim ţie frate, că se cuvine să păzeşti cu dinadinsul depărtarea de împărtăşanie, câţi 
ani va rândui duhovnicul tău. 

Pentru că depărtarea aceasta (la cei căzuţi în păcate grele) este o împlinire de canon a tutror canoanelor. 

Şi această depărtare de împărtăşire este nevoie (la cei vinovaţi de păcate), şi trebuie socotită această 
depărtare ca o temelie a Pocăinţei celei adevărate. 

Pentru că de vei îndrăzni să te împărtăşeşti întru aceşti ani, te faci prin aceasta ca un al doilea Iudă. 

Şi de vei sili pe duhovnic să te ierte, atunci te arăţi prin aceasta că nu ai pocăinţă, ci te afli că eşti un silnic, 
adică eşti un tiran, care sileşti Legile cele dumnezeieşti şi Canoanele Sfintelor Soboare şi ale Sfinţilor 
Părinţi. 

Atunci dumnezeiasca împărtăşire nu-ţi este ţie spre iertare, ci spre osândă şi muncă mai multă. 

Şi pentru ca să înţelegi aceasta mai bine, primeşte această pildă: Precum un om care are rane la trup, merge 
de se arată la doctor şi primeşte de la dânsul poruncă să pună cutare blasture la rane şi pe lângă aceasta să 
nu bea vin, să nu mănânce anumite bucate, căci altfel nu i se vindecă ranele; întru acest chip şi tu frate, ai 
avut rane gândite (adică duhovniceşti) la sufletul tău (adică păcatele). 

Arătându-le la duhovnic, acesta ţi-a rânduit să pui blasture la rane, care este canonul postirii, al mâncării 
celei uscate, al metaniilor, al milostivirii şi al Rugăciunii. 

Deci, dacă nu vei asculta sfatul lui, ci vei lua cele oprite (adică Sfintele Taine), atunci ranele tale nu se 
vindecă şi păcatele nu se curăţesc, ci dimpotrivă mai cumplite şi mai mari se fac. 

Dar nu numai atât, ci şi moarte sufletească şi trupească îţi pricinuieşte ţie această neascultare, precum zice 
dumnezeiescul Pavel: "Pentru aceasta mulţi dintre voi sunt neputincioşi şi bolnavi şi mulţi răposează" 
(adică mor sufleteşte). Şi aceasta zice Sf. Apostol, pentru că unii fiind nevrednici, se împărtăşesc şi din 
cauza aceasta ajung bolnavi şi neputincioşi şi mulţi dintre ei mor. 

Noi ştim că toţi oamenii se îmbolnăvesc trupeşte şi nimeni nu este scutit de neputinţă şi de moarte. însă 
boala şi neputinţa precum şi moartea celor cari se fac vinovaţi de Trupul şi Sângele Domnului, nu sunt 
obişnuite, ca la toţi oamenii. De obicei la aceştia bolile şi neputinţele sunt mai mult sufleteşti, dar se 
răsfrâng şi asupra trupului. La ei vine boala pe neaşteptate şi fără să aibă vreo pricină firească. îi ajunge de 
multe ori damblaua (adică paralizarea) sau boala grea de creier. Mai toţi au mereu fiori de frică, 
neastâmpăr şi sunt cu ideea că îi urmăreşte cineva şi îi persecută. întocmai cum spune la Sfânta Scriptură 
despre Cain. Acela s-a făcut vinovat de sângele fratelui său, iar cel care îndrăzneşte la Sfintele taine, fără 
să aibă blagoslovenie, se face vinovat Trupului şi Sângelui celui scump al Domnului. 

Iată pentru ce Sf. Părinţi îi aseamănă pe aceştia cu vânzătorul Iuda Iscarioteanul. 

DESPRE FOLOSUL CANONULUI 

Cel care păzeşte canonul său este fiu adevărat al Bisericii. 

Aşa scrie Sfântul Nicodim Aghioritul (care a alcătuit Pidalionul), şi anume iată ce spune despre aceasta: 

De vei păzi canonul duhovnicului tău, arăţi prin aceasta că în adevăr te pocăieşti şi eşti adevărat fiu "al lui 
Domnezeu" (după dar), şi al Sfintei Biserici, care a rânduit această certare a canonului. 

Iar dacă dimpotrivă, vei lepăda canonul duhovnicului tău, aceasta este semn că pocăinţa ta nu este 
adevărată, ci mincinoasă. Este semn că nu eşti adevărat fiu al lui Dumnezeu şi al Bisericii. 

Aceasta se adevereşte şi din cuvântul Sf. Apostol Pavel, care zice: 

"De suferiţi certare, Dumnezeu se poartă cu voi ca şi cu nişte fii, căci oare este vreun fiu pe care tatăl său 
să nu-1 certe? Iar de rămâneţi fără certare (care este obştească pentru toţi) atunci nu sunteţi fii, ci copii 
născuţi fără de lege (bastarzi). Fiecare certare nu ni se pare la început bucurie, ci întristare, dar mai târziu 
aduce prin ea roadele dătătoare de pace ale dreptăţii!" (Evr. XII 7, 8 şi 11). 

Sf. Ioan Gură de Aur, tâlcuind aceste cuvinte apostoleşti, spune că omul păcătos este asemenea unui cal 
nărăvaş. Când îl vede stăpânul pe cal că nu merge bine pe drum şi caută să-1 dea în prăpastie, atunci îi pune 
zăbale în gură, îl smuceşte cu putere şi de multe ori îl loveşte cu biciul. Dar aceasta nu o face spre 
răzbunare sau spre pedeapsă, ci ca să-1 înveţe a păzi drumul. 

La fel să se înţeleagă şi canonul pe care îl rânduieşte duhovnicul celui care alunecă în diverse păcate. 

Căci este ştiut că dacă leagă duhovnicul, Dumnezeu nu mai leagă a doua oară, şi când ne judecă 
duhovnicul, atunci scăpăm de judecata cea viitoare a lui Dumnezeu. 

Deci să nu pară ca o asprime sau ca o tiranie canonizarea duhovnicului, ci dimpotrivă ca o mare blândeţe şi 
ca o iscusită vindecare. 

Se întâmplă ca duhovnicul să fie prea milostiv şi să-ţi rânduiască puţin canon. Atunci se cuvine ca tu 
singur să-1 rogi să-ţi dea mai mult, precum obişnuiesc să facă mulţi din cei cari se pocăiesc cu fierbinţeală, 
pentru a îmblânzi prin canonul acesta vremelnic Dumnezeiasca dreptate şi ca să te încredinţezi mai mult că 
Dumnezeu ţi-a iertat pedeapsa cea veşnică, care se cădea ţie prin păcate. 



PENTRU CEI CARE DEFĂIMA CANONUL DE MĂRTURISIRE 

înţeleptul ierarh Gavriil al Filadelfiei scrie în cartea sa "Pentru Tine" următoarele: 

"Cel care nu s-a supus canoanelor, nevoie este să se trimită la judecăţile cele de acolo (adică la Judeţul cel 
înfricoşat) şi va da cuvânt pentru răutăţile ce a făcut, ca cel ce a călcat legile Bisericii". La aceste cuvinte, 
adaugă şi Sfântul Nicodim Aghioritul sfătuirea sa zicând: "în scurt îţi zicem că una din două se cade să 
alegi, o, frate: sau aici să iei vremelnic canonul păcatelor tale, sau acolo veşnic (în lumea cealaltă). Dacă îl 
vei primi aici (în viaţa aceasta) atunci scapi de cel de acolo. Iar de nu îl vei lua aici, negreşit îl vei lua acolo 
veşnic. 

Dacă nu asculţi de cuvântul duhovnicului şi nu primeşti canonul legiuit, atunci să ştii că duhovnicul nu are 
putere să te ierte, căci zice Sf. Vasile cel mare că stăpânirea (adică puterea) de a ierta păcatele nu este 
absolută (adică nu se dă aşa cum se întâmplă), ci după ascultarea celui care se pocăieşte, către cel care îi 
îngrijeşte sufletul (Cuv. 15 al Sf. Vasile cel Mare despre Certări). 

Deci se cuvine să primească păcătosul cu bucurie canonul său. 

Dacă sora lui Moise nu s-ar fi izgonit afară din tabără vreme de 7 zile (după canon pentru greşala ei) atunci 
nu s-ar fi curăţit de lepră. 

Dacă omul cel prea desfrânat din Corint nu s-ar fi dat Satanei (după canonul Sf. Apostol), atunci nu s-ar fi 
mântuit sufletul lui (I Cor. cap. V). 

La fel şi tu frate, de nu vei lua această puţină certare a canonului, atunci nici de lepra păcatelor nu te 
curăţeşti desăvârşit, nici sufletul tău nu se mântuieşte. împăratul David, ca să-şi împlinescă canonul, a fost 
izgonit de la împărăţie de către însuşi fiul său Avesalon. Umbla prin munte şi prin văi cu picioarele goale şi 
era urât şi împroşcat de către semenii săi (căci deşi prin mărturisire 1-a iertat Dumnezeu, dar nu i s-a iertat 
canonul, adică certarea vremelnică pentru păcat). 

împăratul Teodosie cel Mare (care este în rândul sfinţilor) a fost canonisit de Sf. Ambrozie să nu intre în 
Biserică 8 luni de zile, iar alt împărat pentru omorul ce făcuse, a fost canonisit ca dezbrăcându-se de 
hainele împărăteşti, să meargă desculţ pe un munte înalt şi acolo să petreacă 40 de zile întru rugăciuni, 
gustând numai pâine şi apă şi odihnindu-se pe pământul gol. 

Şi alţi împăraţi mulţi au făcut canon greu pentru păcatele lor. 

Iar tu, omule, oare eşti mai mare decât aceia sau mai gingaş la trup decât ei? De ce nu primeşti puţinul 
canon pentru păcatele tale? 

Să nu te înşele gândul că prin bani vei răscumpăra canonul tăul. împăraţii aceştia aveau mai mulţi bani 
decât tine şi ar fi putut să plătească milioane de galbeni, numai să nu ia acest fel de canon. Dar aceasta nu 
este cu putinţă să se facă. 

Trupul care a păcătuit, acela trebuie să se certe. 

ÎNTRISTAREA CEA PENTRU PĂCATE 

Am amintit mai înainte că cel care se pocăieşte cu adevărat, trebuie să simtă durere în inimă pentru 
păcatele sale, adică să aibă întristare şi zdrobire de inimă. 

Avem ca pildă întristarea Sf. Prooroc David, care uda cu lacrămi aşternutul său şi băutura sa cu lacrămi o 
amesteca. Iar în Sf. Evanghelie, avem pilda vameşului celui păcătos, care din multă ruşine şi întristare nu 
îndrăznea să ridice ochii săi către cer, ci se tânguia, bătându-şi pieptul cu pumnii. 

Orice om care greşeşte înaintea lui Dumnezeu simte o durere lăuntrică, o părere de rău pentru că a scârbit 
pe Dumnezeu. Această întristare, care zdrobeşte inima şi de multe ori stoarce lacrămi fierbinţi, este socotită 
ca cea dintâi jertfă pe care o aduce omul pentru păcatele sale. 

"Jertfa lui Dumnezeu: duhul umilit, inima înfrântă şi smerită" (zice Sf. Prooroc David). 

Iar Sf. Apostol Pavel, în cartea sa către Corinteni scrie că "întristarea pentru Dumnezeu naşte pocăinţă 
neschimbăcioasă, iar întristarea lumească, naşte moarte" (II Cor. VII, 10). 

Apoi femeia cea păcătoasă (din Sf. Evanghelie) uda cu lacrămi picioarele Mântuitorului şi le ştergea cu 
părul capului, iar Sf. Apostol Petru, ieşind din curtea arhiereului a plâns cu amar pentru cuvintele lepădării 
lui. însă trebuie să luăm seama că nu orice întristare este semn de pocăinţă curată. Mai este şi întristarea 
falsă, care nu vine din pocăinţă, ci din ambiţie şi din iubirea de sine. 

Aşa de pildă când cineva se zdrobeşte şi se boceşte de frică ca nu cumva să se descopere păcatul lui şi să se 
facă de ruşine. 

Aceasta se întâmplă la oamenii mândri, cari nu plâng fiindcă au scârbit pe Dumnezeu prin păcate, ci plâng 
de frică să nu se descopere urâciunea lor şi să pătimească ruşine. Ei se tânguiesc şi se roagă lui Dumnezeu 
(nu pentru iertare), ci ca să-i izbăvească de ruşinea oamenilor (adică să le acopere păcatul). Iar dacă unii ca 

aceştia s-au încredinţat că nu s-a descoperit păcatul lor, atunci uită întristarea şi urmează din nou cele 
vechi. 

Tot asemenea şi cei cari au păcate grele nemărturisite, când ajung la vreo primejdie de moarte, atunci îi 
vezi că se zdrobesc şi se tânguie amar. Dar această întristare nu este după Dumnezeu, căci este 
schimbăcioasă. 

Ea vine numai din frica morţii, iar nu din pocăinţă curată. Cel care are căinţă adevărată, nu aşteaptă să vină 
boala grea sau altă primejdie mare spre a se pocăi, ci totdeauna se căieşte şi caută să se mărturisească, fără 
să ajungă la primejdie. 

Pe când cei cari se căiesc numai de frică morţii, au întristare înşelătoare. Unii ca aceştia, când văd că a 
trecut primejdia, părăsesc pocăinţa. Atunci îi vezi că se schimbă numaidecât, uită întristarea cea pentru 
păcate şi de multe ori se căiesc pentru că s-au pocăit. Iar dacă din întâmplare au apucat să spună la cineva o 
parte din păcate, atunci se feresc de persoana aceea ca şi cum ar avea o boală molipsitoare. Ba uneori se 
poartă cu duşmănie faţă de persoana care i-a îndemnat la pocăinţă. Pentru că a trecut primejdia, ei nu mai 
au frică de moarte. încep iarăşi duşmăniile vechi, pe care le-au curmat la vreme de primejdie şi lucrează iar 
fărădelegea. 

Aceasta este întristarea cea mincinoasă, care izvoreşte mai mult din ambiţie, iar nu din frica lui Dumnezeu. 

"întristarea cea după Dumnezeu naşte pocăinţă neschimbăcioasă" (după cuvântul apostolesc), iar întristarea 
care vine numai la vreme de primejdie, nu este semn de pocăinţă, ci este o întristare falsă sau lumească 
(cum o numeşte Sf. Apostol Pavel) şi această întristare aduce moarte. Aşa a fost întristarea împăratului 
Saul şi a lui Ahab, care nu le-a folosit la nimic. 



O ISTORIE DIN MĂNĂSTIREA LAVRA 

(SFÂNTUL MUNTE) 

Despre felul cum s-a mântuit o călugăriţă, 
care a căzut în păcat. 

Ne-a povestit un sihastru cu viaţă sfântă, că în vremea cea veche se afla în cetatea Tesalonic o mănăstire de 
fecioare. Din lucrarea diavolului una dintre ele a fost luptată ca să iasă din mănăstire. Şi ieşind a căzut în 
păcatul curviei. 

Zăbovind ea o bucată de vreme întru necurăţia aceasta, la urmă şi-a venit în simţire şi prin darul Prea 
Bunului şi Iubitorului de oameni Dumnezeu s-a căit păcatului ei. 

Deci s-a pornit spre mănăstire, cu hotărârea nestrămutată de a petrece restul vieţii în pocăinţă şi osteneală. 
Dar în poarta mănăstirii, când voia să între înăuntru, a căzut jos şi a murit. 

In vremea aceea Dumnezeu a descoperit unui episcop sfânt despre sfârşitul ei. Şi anume a văzut episcopul 
cum au venit îngerii să ia sufletul călugăriţei, iar demonii şedeau împrejur, pricinându-se şi zicând: 

"Pentru ce ne faceţi nedreptate şi o luaţi pe aceasta? Ea este a noastră ca ceea ce ne-a slujit nouă atâta 
vreme prin patima curviei!" 

Iar îngerii ziceau: 

"Aceasta s-a lepădat de voi şi a alergat la pocăinţă". 

Atunci demonii au grăit iarăşi: 

"Dar ea n-a intrat în mănăstire, deci cum ziceţi că s-a pocăit" îngerii însă au răspuns: 

"Să ştiţi că chiar în clipa când a văzut Dumnezeu pornirea ei cea bună şi hotărârea ce avea de a se 
mărturisi, precum şi sârguinţa cu care a alergat la mănăstire, i-a dăruit iertare, pentru aceasta s-a mântuit. 

Căci întoarcerea de la rău şi pocăinţa sunt la voia omului, iar viaţa şi moartea sunt la voia lui Dumnezeu". 

Auzind acestea demonii s-au depărtat ruşinaţi. Deci să cunoaştem şi noi fraţilor, bunătatea cea nemărginită 
a lui Dumnezeu şi să alergăm la pocăinţă şi mărturisire, pentru a ne învrednici de asemenea iertare. 

Dacă însăşi hotărârea omului pentru mărturisire şi făgăduinţa inimii au aşa mare preţ înaintea lui 
Dumnezeu, atunci cu cât mai mare preţ este primită mărturisirea cea curată şi supunerea celor cari trăiesc 
în mănăstirea de obşte. 

Mântuirea lor este asigurată, numai să păzească dragostea frăţească faţă de toţi, căci urâciunea pe mulţi 
nevoitori îi lipseşte de mântuire. 

DIN LIMONARIUL SFÂNTULUI SOFRONIE 

Ne-a povestit ava Ilie (poreclit Ciobanul) că şezând el într-o zi aproape de mănăstirea Famenilor, pe la al 
şaselea ceas din zi a bătut în poarta mănăstirii o femeie. Ieşind el a întrebat ce doreşte, iar ea a zis: 

"Şi eu, domnule avă, peterc viaţă pustnicească şi stau în cutare peşteră (era acea peşteră cam la un 
kilometru şi jumătate depărtare de mănăstire) şi mergând eu prin pustie (zicea ea) am însetat foarte din 
cauza căldurii, deci fă dragoste şi-mi dă puţină apă să beau!" 

Atunci ava i-a dat carafa să bea, şi potolindu-şi setea, a plecat cu pace. însă după aceea, a început vicleanul 
să-1 lupte cu poftă către ea, aşa de tare, încât neputând el să mai rabde focul patimii, a ieşit din peştera lui şi 
luând toiagul s-a pornit să meargă la ea. 

Mergând el puţin, a căzut în uimire (adică s-a făcut întru vedenie) şi a văzut pământul desfăcându-se şi 
primindu-1 pe el înăuntru. Acolo, în sânul pământului, a văzut cum zăceau trupuri moarte, spintecate şi 
putrede. Din ele ieşea o duhoare nesuferită. Un oarecare bărbat încuviinţat la chip, i-a arătat acele trupuri 
zicând: 

"Iată, acest trup este de femeie, acela de copil. Deci împlineşte-ţi pofta cât vrei. însă pentru această plăcere, 
socoteşte de câte osteneli ai să te păgubeşti, căci ce doreşti doară alta decât aceste putregaiuri. Vezi pentru 
care păcat se lipsesc oamenii de împărăţia cerească! Vai şi amar neamului omenesc, căci pentru un ceas de 
plăcere se grăbesc a-şi pierde toată osteneala nevoinţelor de mai înainte!" 

Zicând acestea bărbatul încuviinţat a venit şi 1-a ridicat pe ava Ilie din adâncul pământului. 

Atunci, venindu-şi în fire, a simţit că a încetat războiul trupului şi aşa s-a întors la peştera lui, mulţumind 
lui Dumnezeu. 

DESPRE PATIMA CURVIEI 



Pofta trupească vine la oameni uneori: 

1. Din mulţimea sângelui, alteori 

2. Din hrană sau băutură prea multă, din somn mult şi din răsfăţare, apoi 

3. Din lucrarea diavolului, 

4. Din clevetire şi 

5. Din înălţarea minţii, când cel nepătat se înalţă întru sine, socotindu-se mai vrednic decât alţii. Pe unii din 
aceştia din urmă îi slobozeşte Dumnezeu să cadă, pentru a-şi veni întru simţire din smerenie, făcându-li-se 
cu asta pricină de mântuire. Căci cel mândru, până nu cade, nu se smereşte. 

CE ÎNSEAMNĂ O CLĂTINARE DIN RĂDĂCINĂ A CREDINŢEI. 
PILDĂ DIN VIATA SFÂNTULUI PAISIE CEL MARE 

5 

Acum vreo şaisprezece veacuri în urmă strălucea în părţile Egiptului ca o stea luminoasă Cuviosul Paisie 
cel Mare. 

Din numărul cel mare al ucenicilor săi, Cuviosul Paisie avea pe unul mai de-aproape pe care îl iubea mult 
pentru nerăutatea şi pentru simplitatea lui. A mers odinioară acest ucenic în cetate spre a vinde rucodelia 
(lucrul mâinilor). întorcându-se în schit după câteva zile, vede cu mirare ucenicul că duhovnicescul lui 
Părinte (adică Paisie), care îl avea la atâta dragoste, acuma nu-i mai dă nici o atenţie. 

Nici măcar blagoslovenia obişnuită nu i-o mai dă bătrânul, ba încă se fereşte de el ca de un străin. Se uită 
lung la el ca şi cum nu l-ar cunoaşte. Mirat de această străină schimbare, ucenicul îl întreabă: 

"Părinte, de ce te fereşti aşa de mine ?" 

"Dar cine eşti tu, că eu nu te cunosc?", îi răspunde bătrânul. 

"Cum nu mă cunoşti, nu sunt eu cutare ucenic, pe care îl iubeai asă de mult?" 

"Ucenicul acela era creştin (răspunde el) nu aşa cum eşti tu. Chipul tău din afară seamănă cu dânsul, dar 
sufletul tău a murit duhovniceşte. Semnele credinţei celei vii s-au pierdut de la tine şi eşti ca un mort între 
noi. Spune-mi, ce ai păţit pogorându-te în cetate?" 

"N-am păţit nimic şi n-am săvârşit nici un rău" (răspunse ucenicul). 

"Ticălosule (îi zice bătrânul), ai suferit cea mai mare pagubă şi mai zici că n-ai păţit nimic! Atâta de 
nesimţitor eşti! Fugi acum de la mine căci nu mai pot sta de vorbă cu cel care s-a lepădat de Hristos!" 

"Cum părinte, eu m-am lepădat de Hristos!" (a strigat cu spaimă ucenicul şi a început a plânge cu 
suspinuri). 

Apăsat de mustratea cea aspră, bietul ucenic şi-a adus aminte despre o îmtâmplare pe care a avut-o când 
mergea spre cetate. Şi anume s-a întâlnit în cale cu un evreu foarte meşter la cuvânt şi viclean. Acesta se 

arăta a fi un om învăţat şi iscusit în cuvintele Scripturii. Văzând el pe ucenic că este simpluţ şi cam sfios a 
început să discute despre Domnul nostru Iisus Hristos. 

între altele, jidovul cel viclean şi-a vărsat veninul lui de şarpe, zicând că nu este Hristos adevărat acela pe 
care îl cinstesc creştinii, ci altul este Hristos, adică acela pe care îl aşteaptă jidovii. 

La aceste vorbe hulitoare, ucenicul din cauza prostimii lui, n-a îndrăznit să mustre pe spurcatul nepot al lui 
Iuda, nici nu şi-a astupat urechile şi nici nu s-a tulburat ca să se depărteze de el, ci a mers cu el înainte pe 
cale. 

S-a sfiit de vicleanul jidov şi în loc să-1 mustre, a căutat să-i ţină hangul la vorbă şi anume a rostit că poate 
să fie aşa cum zice el. 

Prin cuvântul "poate" ucenicul a dat să înţeleagă că nu este nici el sigur de venirea Domnului, ca şi cum ar 
zice că nici el nu este departe de părerea jidovului necredincios. 

îndoiala cea de o clipă, care s-a strecurat în mintea lui cea proastă, a fost socotită ca o lepădare de Hristos 
şi Cuviosul Paisie a cunoscut cu duhul căderea ucenicului şi s-a tulburat. 

Nepăsarea şi sfiala pe care a arătat-o ucenicul faţă de jidovul hulitor a fost ca o trădare a sfintei credinţe; 
pentru asta se ferea cuviosul de ucenic. Abia după o pocăinţă cu multe lacrămi fierbinţi (ca şi oarecând 
Sf. Apostol Petru) a fost primit ucenicul iarăşi în slujbă de către Sf. Paisie. 

Din această pildă putem cunoaşte câtă cumpătare aveau Sfinţii Părinţi când era vorba de taina Credinţei. 
Lepădarea ucenicului s-a făcut prin neştiinţă, din cauza prostimii lui. Iar dacă se întâmpla cumva ca cineva 
să tăgăduiască cu bună ştiinţă sfânta şi dreapta Credinţă, atunci toţi se tânguiau pentru el, ca şi pentru cel 
mort, şi nimeni dintre credincioşi nu aveau voie să facă legături cu cel lepădat. 

Mai tare se fereau de el, decât de cel bolnav de ciumă. în asemenea cazuri Biserica punea legătură de 
afurisenie pentru cel căzut din credinţă şi numai după o lungă pocăinţă era primit din nou printre 
credincioşi, însă nu avea voie să se împărtăşească până în ceasul morţii, iar dacă era cumva cleric, atunci 
pierdea dreptul la slujbă pentru toată viaţa. Aşa era în vremea veche. 

Dar astăzi, ce ne este dat să vedem în lumea creştinilor noştri? Cutare frate sau cutare cleric predică 
învăţătura comunistă, laudă dogmele cele fără Dumnezeu (ale ateilor), ba fac şi tovărăşie cu dânşii şi 
nimeni nu se fereşte de el şi nici nu i se dă pedeapsa cuvenită. 

Unii se mai feresc puţin de cei înşelaţi, alţii însă se sfiesc, temându-se de răzbunare, iar alţii mai habotnici 
îi laudă pe unii ca aceştia că au îndrăzneală şi sunt râvnitori pentru dreptate. (Dumnezeu Sfântul să ne 
păzească de asemenea înşelăciune!) 

Dacă socotim bine, vedem că înşelăciunea comunistă, cu întunericul masoneriei şi cu toată ceata ateilor din 
Apus nu este altceva decât o lepădare de Credinţă. Ca să fie protejaţi de guvernul ateilor, păstorii cei 
duhovniceşti ascund astăzi toiagul mustrării şi pleacă steagul credinţei în faţa stăpânirii lumeşti. Ba unii îi 
laudă pe stăpânitorii comunişti şi le fac paradă (Te deumuri). Se tem păstorii să nu jignească pe fiarele cele 
cuvântătoare. 

IUBIREA DE ARGINT 
(RĂDĂCINA TUTUROR RELEOR) 



Un monah era bolnav şi 1-a luat un părinte din chinovie să-1 îngrijească pe bază că nu are cele de trebuinţă. 

Deci îndemna acest părinte milostiv şi pe fraţii din mănăstire zicând: 

"Siliţi-vă cât puteţi să odihnim pe bolnav!" 

Bolnavul însă avea o oală plină de aur şi săpând sub aşternutul pe care zăcea şi-a ascuns acolo comoara. 

N-a trecut multă vreme şi s-a întâmplat de a murit cel bolnav, fără să mărturisească nimic despre aur. 

După ce l-au îngropat, a zis ava către fraţi: "Ridicaţi aşternutul acesta de aici!" Iar ei strângând aşternutul 
au aflat sub dânsul aurul îngropat (pentru că se cunoştea din săpătura locului) şi l-au dus la ava. Iar el 
văzând aurul şi înştiinţându-se cum s-a aflat, a zis: 

"De vreme ce, nici trăind nici murind, n-a mărturisit pentru dânsul, ci la el îşi avea nădejdea, nu se cade să 
mă ating de el, ci luaţi-1 aşa cum este şi-1 îngropaţi cu el (adică împreună cu stăpânul lui)". 

Deci s-au dus fraţii şi l-au pus în mormânt. Dar în vremea când se întorceau ei, iată că s-a pogorât foc din 
cer peste mormântul acela şi a ţinut multe zile, nestingându-se, până ce a mistuit şi pietrele şi ţărâna şi 
toate cele ce erau în mormânt şi toţi care vedeau erau cuprinşi de spaimă şi de mirare. 

* * * 

Un pustnic oarecare a fost supărat (adică luptat) de patima iubirii de argint. 

Acesta a adunat din lucrul mâinilor sale un galben, apoi doi, după asta trei şi aşa nevoindu-se a câştigat 
cinci galbeni. 

Nu mult după aceea a căzut bolnav la pat. I-au putrezit picioarele şi a plătit doctorului cinci galbeni, dar 
boala lui tot nu înceta. 

într-o dimineaţă i-a zis doctorul: Este nevoie ca să-ţi tai piciorul căci altfel va putrezi tot trupul tău!" 

Monahul însă n-a primit, ci s-a dat pe sine morţii. Dacă a sosit noaptea şi el se zvârcolea plângând, a venit 
la el îngerul Domnului şi cum zăcea el, 1-a apucat de picior şi netezindu-1 zicea către el: 

"Acuma ce mai zici, ai să mai aduni cinci?" şi în clipa aceasta tămăduindu-se bolnavul, îngerul s-a făcut 
nevăzut. 

Deci făcându-se ziuă a venit doctorul bătând (ca de obicei) la uşă. Iar pustnicul sculându-se 1-a întâmpinat 
pe el. Atunci doctorul văzându-1 vindecat, a rămas înmărmurit şi aflând despre cele ce s-au făcut cu el a 
primit Botezul creştinesc (căci era păgân). 

* * * 
Zis-a un bătrân: 

"Dacă doreşti împărăţia cerului, eşti dator a nu socoti averile. Că nu este cu putinţă a vieţui după 
Dumnezeu, fiind iubitor de dulceţi şi iubitor de arginţi". 

* * * 

Zis-a un bătrân: 

"De la călugărul cel nevoitor şi silitor pentru mântuirea sa aceste două lucruri mai vârtos le cere 
Dumnezeu: 

Neagoniseala şi Fără de grija. Că aceste două lucruri smintesc pe călugăr de la învăţătura lui Iisus- 
Mântuitorul şi de la umilinţă, adică agoniseala şi gâlceava." 



Povesteau oarecari dintre părinţi despre un bătrân care s-a învrednicit de mari daruri de la Dumnezeu şi s-a 
vestit în toate părţile numele lui, pentru viaţa lui cea îmbunătăţită. Deci a ajuns vestea despre el şi la 
împăratul, care, trimiţând oamenii săi, 1-a chemat la sine pe bătrân. 

După ce împăratul a luat blagoslovenie (rugăciune) de la el, i-a dat aur din destul. 

Primind bătrânul aurul, s-a întors întru ale sale (adică în patria lui). Acolo a început să cumpere ţarini şi vii 
şi alte lucruri de agoniseală (ca şi mirenii). 

încă dinainte lumea avea obiceiul să aducă la el bolnavi ca să-i lecuiască. 

Deşi au adus la el un îndrăcit şi a poruncit bătrânul dracului, zicând: 

"Ieşi din zidirea lui Dumnezeu!" 

Iar dracul i-a răspuns: 

"Nu te voi asculta pe tine!" 

Atunci a întrebat bătrânul: 

"Pentru ce nu mă asculţi?" Iar demonul a zis: 

"De vreme ce te-ai făcut şi tu ca unul dintre noi (ca un demon prin lăcomie), căci ai lăsat aducerea aminte 
de Dumnezeu pe care o aveai mai înainte şi te-ai apucat de grijile pământeşti, pentru aceasta nu te voi 
asculta, nici nu voi ieşi din om!" 

* * * 

Un frate a întrebat pe un bătrân, zicând: "Voieşti să ţin la mine doi bani, pentru vreme de boală trupească?" 

Şi i-a răspuns bătrânul: 

"Nu este bine să ţii mai mult decât îţi este trebuinţa. Deci de vei ţine acei doi bani, se află nădejdea ta la 
dânşii. 

Şi de nu se va întâmpla să-i pierzi pe ei, nu mai poartă grijă Dumnezeu de tine. 

Deci să aruncăm la Dânsul grija noastră, că El va purta grijă de noi". 

O RĂTĂCIRE CARE SE ASCUNDE SUB MASCA EVLAVIEI 

în anii din urmă am avut prilejul să cunosc pe un frate care venea din Grecia pentru închinare şi care avea 
idei greşite asupra clericilor şi tainelor bisericeşti. 

întrebându-1 eu dacă nu rămâne la vreo mănăstire din Palestina, el mi-a răspuns: 

"Părinte, eu n-am venit la Sfintele Locuri pentru călugărie, ci am venit ca să mă uşurez de păcate". 

"Ei bine (i-am zis eu), dar ca să te uşurezi de păcate, ai nevoie de pocăinţă şi pentru asta nu este loc mai 
potrivit decât mănăstirea.". 

Atunci el mi-a zis cam răstit: 

"A fost odată mănăstirea mănăstire şi preoţia preoţie dar astăzi nu mai este. S-a depărtat darul şi nu mai 
lucrează prin slujitorii de azi. Biserica s-a şters de pe pământ". 

Din vorbele acestea am înţeles că bietul închinător era ori deznădăjduit, ori rătăcit de credinţă. Am rămas 
pe gânduri câteva minute, apoi am zis: 

"Dacă nu mai lucrează darul prin slujitorii Sfântului Altar, atunci nu mai este Biserica creştină, pentru care 
Domnul şi-a vărsat sângele, făgăduindu-se că va fi cu ea până la sfârşitul veacului. Căci zice la Sfânta 
Evanghelie: 

"Iată Eu sunt cu voi în toate zilele până la sfârşitul veacului. Amin." (vezi sfârşitul Evangheliei de la 
Matei). 

Iar în cartea cea către Efeseni a Sf. Apostol Pavel scrie cum a iubit Hristos Biserica: "Şi s-a dat pe Sine 
pentru ea, ca s-o sfinţească ... ca s-o înfăţişeze Sieşi şi Biserică slăvită, neavând pată sau vătămare ... ci ca 
să fie sfântă şi fără prihană". (Efeseni, cap. V, vers. 26). 

Atunci fratele a oftat zicând: 

"Eu părinte, să-ţi spun adevărat că mi-am pierdut orice încredere în preoţii şi arhiereii de azi. Pentru asta 
mă silesc să vin în fiecare an la Sf. Locuri, să mă botez în apa Iordanului şi să primesc Sfânta Lumină, spre 
iertarea păcatelor mele". 

"Foarte bine faci, (i-am zis eu) însă Botezul de la Iordan îl săvârşeşti singur?" 

"Singur, cu sfinţii îngeri", mi-a răspuns el. 

"Şi eşti încredinţat că primeşti iertarea păcatelor prin asemenea botez, care se repetă în fiecare an?" (l-am 
întrebat eu). 

"Mai poate fi îndoială pentru aceasta? (îmi zice dânsul) dacă nici apa Iordanului nu ne curăţă de păcate, 
atunci cine să ne mai cureţe?" 

Aceste vorbe ale bietului închinător mi-au umplut inima de durere şi văzând prostimea lui, precum şi 
primejdia sufletească în care se afla, am căutat să-1 lămuresc ce înseamnă Taina Botezului şi cum trebuie 
sfinţită după sfintele Canoane. 

Iată cum se înşeală bieţii creştini, cari nu au mărturisire şi nu cunosc Sf. Scripturi. 

Domnul n-a poruncit la nimeni să se boteze singur, după cum nici El nu s-a botezat singur pe Sine, ci a 
chemat pe Sf. Ioan Botezătorul să-i slujească la Botez. 

Taina Sf. Botez se săvârşeşte numai o singură dată în viaţă şi anume se face aceasta de către slujitorii 
Bisericii, căci zice Domnul la Sf. Evanghelie către Sf. Apostoli (precum şi pentru urmaşii lor cari sunt 
arhierei şi preoţi): 

"Mergeţi dară să învăţaţi toate popoarele, botezându-le în numele Tatălui şi al Fiului şi al Sf. Duh ... şi iată 
Eu sunt cu voi în toate zilele până la sfârşitul veacului. Amin. (Cap 28, vers. 19020, Evanghelia de la 
Matei). Iar în cartea cea către Efeseni a Sf. Apostol Pavel scrie lămurit acestea: 

"Nu este decât un Domn, o Credinţă, un Botez!" 

Deci cine crede că se curăţă de păcate dacă se botează singur, oricând doreşte, acela este în mare rătăcire. 

Canonul 47 al Sf. Apostoli zice: "Oricare episcop sau preot va boteza a doua oară pe cel care are Botez 
adevărat ... să i se ia darul, ca unul care îşi bate joc de Crucea şi de moartea lui Hristos ...". 

La fel hotărăşte şi Canonul 57 al soborului de la Cartagina. 

Deci dacă clericii, care nu socotesc Botezul cel bun şi botează a doua oară sunt pedepsiţi prin caterisire, 
atunci oare persoana nesfinţită, care botează singură (având ideea că se curăţă de păcate ca şi cum ar 
săvârşi taina), oare asemenea persoană nu este sub pedeapsă? 

Rog pe cei cari citesc aceste rânduri să mă ierte că amintesc despre această rătăcire, care la fraţii noştrii 
români sunt sigur că nu se află. Dar pentru că trăim în aceste locuri unde putem vedea mai multe obiceiuri 
străine, este bine să ştim cum să povăţuim pe altul la nevoie. Mai ales că în ultima vreme, s-au ivit şi unii 
clerici, cari spun închinătorilor că dacă cineva se scaldă în Iordan (făcând scufundările obişnuite ca hagiu) 
acela primeşte iertarea păcatelor şi pentru asta nu mai are nevoie de mărturisire. Am cunoscut şi preoţi care 
învăţau că dacă cineva este botezat şi primeşte scufundările de hagiu în Iordan, atunci nu mai este nevoie 
de Taina Botezului. Iată fraţilor nişte păreri greşite, care zdruncină însăşi temelia Sfintei noastre Credinţe, 
care este taina Botezului. Aghiazma care se face la Iordan, atunci când vin închinătorii, este pentru a lua 
blagoslovenie închinătorii prin scăldare, însă nu este însăşi Taina Sf. Botez, chiar de rosteşte cineva şi 
numele Sf. Treimi. Aceasta este o simplă feştanie, iar nu botez, deşi lumea zice că s-a botezat, când s-a 
scăldat în Iordan. 



NĂDEJDEA MÂNTUIRII - Stâlpul vieţii noastre 

La temelia vieţii noastre sunt trei pietre mari şi anume: Credinţa, Nădejdea şi Dragostea. Dintre toate, 
nădejdea alcătuieşte sprijinul cel mai puternic al sufletului omenesc. Fără piatra nădejdii, clădirea vieţii 
noastre se dărâmă. 

Dacă cumva se zdruncină această piatră de la temelie, atunci toate pietrele clădirii se zdruncină şi cad 
(adică toate virtuţile omului slăbesc şi se pierd). 

Când slăbeşte mai ales nădejdea pentru mântuirea sufletului, atunci credinţa slăbeşte, iar dragostea 
creştinească se răceşte şi viaţa omului n-are nici un rost. 

Taina vieţii creştineşti se sprijină pe nădejdea mântuirii, după cum şi copacul se sprijină în rădăcină. Dacă 
nădejdea aceasta a sufletului (adică rădăcina sufletului) se usucă, atunci de unde să mai odrăslească faptele 
cele bune, de unde să mai înflorească sfânta credinţă şi cum poate să mai rodească mântuirea? 

După cum copacul îşi trage hrana din pământ prin rădăcină, tot aşa sufletul omenesc îşi trage puterea de 
viaţă prin nădejdea mântuirii. 

Sfinţii Părinţi aseamănă nădejdea cu o anghiră (adică fierul cel încârligat de la corabie, care se înfige în 
pământ şi ţine corabia pe loc să nu fie luată de valuri). Viaţa omului este întocmai ca o corabie care se 
poartă de valurile vieţii şi de multe ori se primejduieşte de furtuna ispitelor. Dacă n-ar avea omul anghira 
nădejdii, atunci ar fi biruit de valuri totdeauna. Fără sprijinul acesta sufletesc omul n-ar putea ajunge 
niciodată la limanul mântuirii. 

Prin nădejde ne mântuim zice Sf. Apostol Pavel. 

"Din straja dimineţii până-n noapte să nădăjduiască Israel spre Domnul", zice Sf. Prooroc David. Nădejdea 
mângâie pe cel bolnav, întăreşte pe cel slab şi sprijină pe cel împovărat de bătrâneţe. Nădejdea dă curaj 
celor care se luptă cu necazurile şi cu ispitele vieţii. Prin nădejde se câştigă biruinţele asupra celor văzuţi şi 
nevăzuţi vrăjmaşi. 

Nădejdea se naşte odată cu sufletul omenesc şi alcătuieşte stâlpul de bază al vieţii. Dacă n-ar avea virtutea 
nădejdii, atunci nici credinţa şi nici dragostea n-ar putea locui în sufletul omenesc şi viaţa s-ar pierde. Ea 
este puterea cea minunată a sufletului, care ridică din groapă pe răniţi cu păcatele şi-i aduce la pocăinţă. 
Nădejdea este raza cea luminoasă pentru cei din întunericul necunoştinţei, care îi îndreaptă la adevăr. în 
scurte cuvinte putem zice că omul care are nădejde nestrămutată în suflet, nu este biruit niciodată de 
furtunile şi de greutăţile vieţii. 



CUVÂNT DE NĂDEJDE CELOR FARA DE NĂDEJDE 

Trăim în veacul cel mai de pe urmă şi vrăjmaşul mântuirii se sileşte mai tare cu meşteşugul lui, văzând că 
se apropie sfârşitul. Sunt zilele smintelilor şi este mare secetă de cuvântul lui Dumnezeu, lipseşte povaţa 
cea sănătoasă pentru mântuire. 

Astăzi mulţi dintre credincioşi ajung la deznădăjduire, din cauza lipsei de povăţuitor, căci "a lipsit cel 
cuvios" (cum zice Psalmistul). 

Mai dureros însă este că boala deznădejdii se strecoară şi în inima celor cari au îmbrăcat "haina mântuirii", 
ba chiar si la unii din clerici. 

îndoiala pentru mântuirea sufletului se vede astăzi la mulţi creştini şi nu numai la cei robiţi de patimi sau 
străini de Biserică, ci şi la unii care merg pe calea pocăinţei, cu râvnă pentru adevărul sfânt. 

Ei văd stricăciunea dimprejurul lor, văd apoi lipsa cea mare de povăţuitori, uneori văd şi lipsa de credinţă 
la "cei din sfeşnic" (care trebuie să lumineze) şi pentru asta se împuţinează la suflet bieţii creştini şi unii se 
deznădăjduiesc. 

Cei cari îmbrăţişează viaţa monahală sunt mai adăpostiţi de valurile lumeşti, dar şi ei văd lipsa de spor 
duhovnicesc şi pentru asta îi cuprinde un fel de îndoială pentru mântuire, slăbănogindu-se la suflet. 

Prin aceste rânduri, eu nu caut să judec nici să osândesc pe cei cari au îndoială pentru mântuirea lor, ci mă 
silesc ca să le pun la îndemână un "tonic" (adică o doctorie întăritoare pentru suflet). 

Fraţilor, la începutul lumii nu era nici moarte pe pământ, nici boală între oameni şi nici amarul scârbelor şi 
al necazurilor. Era deplină fericire. însă prin obrăznicia strămoşilor noştri (Adam şi Eva) s-a făcut 
duşmănie între oameni şi Dumnezeu: s-a depărtat fericirea. 

Atunci a venit şi moartea pe pământ, s-au ivit şi boli între oameni şi toate necazurile cari urmează până azi. 

Timp de 50 de veacuri (aproape 5000 de ani), adică de la căderea lui Adam şi până la venirea Domnului, 
toţi oamenii mergeau după moarte la întunericul din iad, fie că erau drepţi, fie că erau păcătoşi, toţi la 
întunecare se sălăşuiau. Nimeni nu era în stare să-i scoată, nici credinţa lui Avraam, nici bunătăţile 
proorocilor şi ale drepţilor nu puteau acoperi paguba păcatului strămoşesc. 

Jertfele care se aduceau lui Dumnezeu pentru păcate, nu erau în stare să răscumpere sufletele de la moarte. 
Osânda pe care a rostit-o Dumnezeu după greşeala lui Adam era: moartea veşnică pentru toţi oamenii. 

După izgonirea strămoşilor din rai, porţile fericirii s-au închis pentru totdeauna. Moartea şi iadul îi înghiţea 
pe toţi. 

Trebuia ca omul să biruiască singur moartea, după cum el singur şi-a câştigat-o. Aşa s-ar fi cuvenit. Dar 
bietul om a ajuns rob al păcatului şi nu mai putea scăpa din ghiarele morţii. Numai cel străin de păcate 
putea să biruiască moartea şi să scoată pe om din legături. însă toţi cei din Adam erau sub vina păcatului, 
toţi purtau pecetea osândirii strămoşilor, ca nişte robi ai morţii. 

Dreptatea dumnezeiască cerea o jertfă fără prihană care să preţuiască atât cât preţuieşte viaţa tuturor 
oamenilor. Nimeni dintre oameni nu putea plăti preţul răscumpărării, chiar dacă ar fi avut toate bunătăţile. 
Pentru asta s-a pogorât Domnul la noi, s-a îmbrăcat în trup omenesc şi ne-a scos din robia morţii veşnice şi 
din legăturile blestemului. Fiecare dintre noi ştie toate acestea, dar eu le amintesc aici ca să vedeţi că 
bunătăţile oamenilor n-au fost în stare să dezlege blestemul cel vechi şi nici să izbăvească sufletele. 

îndreptarea noastră şi izbăvirea de osândă am dobândit-o prin jertfa cea de pe Cruce a Domnului nostru 
Iisus Hristos. 

Deci, după cum n-au putut să scape de osândă toţi aleşii lui Dumnezeu din legea veche, cu toate bunătăţile 
lor, tot aşa nici noi cei de azi nu putem să ne mântuim prin faptele noastre, fără darul lui Dumnezeu. întâi 
este sfântul dar şi pe urmă faptele noastre, care ajută la mântuire. Aceasta o spun din cauză că sunt mulţi 
dintre creştini şi mai ales dintre monahi, cari se bazează mai mult pe faptele lor şi mai puţin preţuiesc darul 
lui Dumnezeu. Când unii ca aceştia pătimesc vreo alunecare la patimi, sau când slăbesc cu trupul şi nu mai 
pot împlini faptele cele bune sau nevoinţele lor obişnuite, atunci se deznădăjduiesc de mântuire. Căci 
nădejea lor era la nevoinţele şi la bunătăţile lor, iar nu la mila lui Dumnezeu. Pentru ei, când s-a terminat 
voinicia trupului sau când au suferit vreo alunecare în păcate mari, atunci s-a terminat şi cu mântuirea 
(după socoteala lor). Fraţilor şi surorilor, cari vă îndoiţi de mântuire, să vă întăriţi bine în minte că: 

De-ar face omul toate bunătăţile şi chiar de s-ar da şi la moarte pentru apărarea dreptăţii, însă fără darul cel 
sfânt al Domnului nu este mântuire. "A Domnului este mântuirea şi peste norodul Său binecuvântarea Sa" 
(cum zice Proorocul David în Psalmi). 

Şi iarăşi: De-ar săvârşi cineva toate răutăţile din lume, însă dacă nu-şi pierde nădejdea în Dumnezeu şi 
dacă aleargă la pocăinţă tot se mântuieşte. 

"Deşartă este mântuirea omului" zice Psalmistul, adică toată strădania omului este zadarnică fără ajutorul 
lui Dumnezeu. Fiecare om este luptat de felurite păcate şi se răneşte de ele. Deci noi singuri, oricâte 
bunătăţi şi oricâte nevoinţe am face, nu suntem în stare să ne vindecăm şi să dobândim nevinovăţia. Darul 
lui Dumnezeu împlineşte toate lipsurile noastre şi ne vindecă spre mântuire. 

Nimeni dintre drept credincioşii creştini să nu se împuţineze la suflet încât să zică sau să cugete că nu mai 
este mântuire pentru el. împuţinarea aceasta a sufletului şi îndoiala pentru mântuire vine de la vrăjmaş. 

Şarpele care a îndemnat odinioară pe strămoşi să mănânce din rodul oprit şi nu vor muri niciodată, acum 
şi-a schimbat glasul şi le şopteşte la mulţi, zicând: 

"Zadarnic mâncaţi pâinea vieţii" căci "nu mai este mântuire pentru voi!" Auziţi ce glas înşelător răsună 
astăzi? Sf. Prooroc David pricepea glasul acesta, pentru aceasta zice la Psalmul 3.2: "Mulţi zic sufletului 
meu: nu este mântuire întru Dumnezeul lui!" Dar el se întărea cu nădejdea în Dumnezeu, zicând: "Pentru 
ce eşti mâhnit suflete al meu şi pentru ce te tulburi? Nădăjduieşte spre Dumnezeu, mântuirea feţei mele şi 
Dumnezeul meu" (Psalmul 41). Şi aceste cuvinte Proorocul le rosteşte de mai multe ori, arătând cu asta 
primejdia care vine din deznădejde. Citiţi cu băgare de seamă la Psaltire şi veţi vedea cât de întărit este 
împăratul David cu nădejdea mântuirii. El nu era nici botezat şi nici bucuria învierii Domnului n-a 
cunoscut-o arătat, (ci numai în chip tainic), dar nădejdea mântuirii răsună în toţi psalmii lui. Afară de asta 
nici el n-a fost scutit de rănile păcatului, ba încă a pătimit cele mai grele răni (din preacurvie şi din 
ucidere). Dar nădejdea lui nu s-a împuţinat şi pentru asta s-a mântuit şi s-a sfinţit. 

Socotiţi apoi că tâlharul cel credincios era în gura morţii cu sufletul împovărat de rele, dar nădejdea lui a 
rămas neclintită până la urmă. Căci de n-ar fi avut nădejde, atunci n-ar fi îndrăznit să zică: "Pomeneşte-mă 
Doamne, când vei veni întru împărăţia Ta!" 

Cât de dureros este să vezi că mulţi din cei ce s-au îmbrăcat întru Hristos prin taina Sfântului Botez şi se 
împărtăşesc cu Pâinea Vieţii (adică cu Trupul Domnului), cu alte cuvinte când vezi pe cei chemaţi să 
moştenească împărăţia cerurilor că se deznădăjduiesc de mântuire! Mare durere pentru Sfânta Biserică, 
maica nostră duhovnicească, care se sileşte ca pe toţi să ne mântuiască! 

Toţi Sfinţii Părinţi mărturisesc într-un glas că nici un păcat nu este aşa de vătămător, precum este păcatul 
deznădăjduirii, căci el e aproape ca şi lepdarea de Dumnezeu. Pentru aceasta, fraţilor, să ne doară inima 
pentru păcatele noastre (căci prin ele am supărat pe Bunul Dumnezeu), dar întristarea noastră să fie 
totdeauna însoţită cu nădejdea în mila Părintelui Ceresc şi niciodată să nu avem îndoială de mântuire. 

Obiceiul vrăjmaşului este să aducă în inimă frica cea dobitocească şi tulburare, ca prin asta să arunce pe 
om în deznădejde. Dar tu, frate creştine, chiar dacă L-ai vedea pe însuşi Domnul că îşi întoarce faţa Sa de 
către tine şi nu te mai socoteşte între oile Sale, tu nici atunci să nu te împuţinezi, ci roagă-te cu stăruinţă de 
El, precum se ruga şi văduva cea necăjită către judecătorul nedreptăţii (cum spune la Sf. Evanghelie) şi nu 
vei rămâne ruşinat. Strigă cu îndrăzneală la gândurile cele otrăvite, cum striga şi Sf. Prooroc David, zicând: 
"Domnul este luminarea mea şi mântuitorul meu, de cine mă voi teme?" şi apoi zi: "Nădejdea mea este 
Tatăl, scăparea mea este Fiul, acoperământul meu este Duhul Sfânt!" 



O PĂRERE GREŞITA CARE NE VATAMA PE MULŢI 

în folia ce urmează am înşirat câteva slove de lămurire pentru adevărul înţeles al păcatului după mărturiile 
Sfintei Scripturi. 

Mi s-a întâmplat să stau de vorbă cu multe persoane cari sunt cu părerea că, dacă nu umblă pe calea 
desfrâului lumesc, atunci nu au păcate şi deci nu au ce să mărturisească la duhovnic. 

Sunt câţiva ani de când îndemn pe un frate din mănăstire să meargă la părintele duhovnic pentru 
mărturisire. 

"Ce am eu cu duhovnicul (îmi zice el) doară n-am omorât pe tata şi nici nu trăiesc în păcate!" 

Iată cum înţelege el păcatul şi mulţi sunt cari înţeleg ca şi el (deşi merg la duhovnic). Fratele cu pricina 
socoate ca o năpăstuire îndemnul la mărturisire. El, nevinovatul, nu ştie încă de duhovnic pentru că nu are 

păcate! Şi doar - să nu se deoache - nu este mai breaz decât "fiul cel pierdut" din Sfânta Evanghlie, dar 
pentru că ... (să mă iertaţi) nu are femeie, el se crede fără păcat. 

Iată unde se mărgineşte păcatul după socoteala lui şi din nenorocire mulţi sunt părtaşi cu el şi se 
împărtăşesc regulat, fără să ştie de părintele duhovnic. Prăpastie adâncă este asta pentru bietul suflet, căci 
se defăimează cea mai trebuincioasă taină pentru mântuire, adică Taina Pocăinţii (care împreună cu Sfântul 
Botez deschide uşa raiului la toată lumea). Căci cine socoate că nu este păcătos, acela nu are nici pocăinţă 
şi nu ştim unde este mântuirea lui. 

Sfinţii Părinţi ne învaţă că orice abatere de la bine este socotită păcat (căci şi pruncul are mânie şi pizmă). 
Sf. Prooroc David se plânge "că întru păcate m-am născut" (Ps. 50), iar noi care am îmbătrânit în rele 
zicem că nu facem păcate? Oare numai desfrâul trupesc este păcat? Dar Tablele Legii, câte porunci ne-a 
dat Dumnezeu până la porunca a şaptea (să nu facă desfrânare)? Iar la cele nouă Fericiri din Sf. 
Evanghelie, oare fericeşte Domnul numai pe cei curaţi cu trupul? Dar nici nu aminteşte de asta, căci dacă 
n-ai inima curată, nici trupul nu este curat şi nici sufletul. Avem sute de mărturii despre asta şi noi ne 
înşelăm adesea socotind ca păcat numai troahna obişnuită în lume (adică desfrâul), iar altele care sunt mai 
vătămătoare nu le luăm în seamă. Dar oare numai cel care tuşeşte este bolnav? Câţi sunt atacaţi de oftică, 
de rac sau alte boli lăuntrice, dacă nu tuşesc şi nu scuipă, oare ei sunt bolnavi? 



CUM ÎNŢELEG cei mulţi păcatul 

5 5 

Povestea un preot misionar din Grecia (dintre cei râvnitori) că mergând odată către un sat (aproape de 
Tesalonic) s-a întâlnit cu un ţăran care se întorcea de la câmp. Ca să-1 încerce pe om de răbdare, a zis către 
el preotul: 

"Bună seara, păcătosule!" La vorba asta i-a sărit omului ţandăra, răspunzând preotului cu mânie: 

"Eu păcătos? De unde ştii asta? Eu sunt cel mai bun creştin din sat, că nu mă ştiu pătat de loc întru păcate!" 

Văzând preotul nostru că a dat de bucluc, a căutat să schimbe vorba ca să-1 liniştească, dar n-a fost chip. 
Omul n-a mai vrut să vorbească şi a plecat supărat. Interesându-se preotul în sat despre omul acela cu 
pricina a aflat că el era eroul sfezilor şi al tulburărilor din sat. Toţi se fereau de el ca de o vacă care 
împunge. 

Poate vreţi să râdeţi cumva de socoteala ţăranului şi de supărarea lui? Gândiţi-vă însă puţin şi veţi vedea că 
mai toţi avem socoteala lui. 

Acela, pentru că se ştia în căsătorie legitimă (adică căsnicie cinstită) era de părere că este cel mai bun 
creştin. 

De asemenea şi noi mulţi dintre călugări şi călugăriţe, cari suntem feriţi de microbii desfrâului lumesc, 
socotim că ne-am înstrăinat de păcate şi trăim fără prihană. 

Chiar dacă (pe de altă parte) am ajunge la măsura lui Lucifer întru mândrie, chiar dacă am întrece pe Iuda, 
prin iubirea de argint, chiar dacă am fi pentru toţi ca o vacă împungătoare (cu mânia şi zavistia), chiar dacă 
am mânca carnea fratelui prin clevetire şi bârfire, chiar dacă am fi lacomi şi trândavi (ca nişte ramatori, 
precum sunt eu primul), în sfârşit (ca să nu mai înşir multe), chiar dacă unii (ca şi mine) ne-am bălăci în 
mocirla tuturor fărădelegilor şi de am umbla în calea fariseilor prin lucruri făţarnice, noi fericiţi ne socotim 
ca nişte porumbiţe nevinovate, pe câtă vreme nu ne ştim întru păcate (adică nu suntem în desfrâul lumii). 

O, ferice de noi (nevinovaţii) că nu umblăm în calea păcătoşilor! Cam aşa cugetăm mulţi dintre noi, 
sărmanii! 

Dar fraţilor şi surorilor, ia staţi puţin să ne dezmeticim! Oare nu cumva ne înşelăm cu părerea? 

Ia s-o luăm de la începutul lumii, să vedem, noi suntem greşiţi, ori a greşit Scriptura. 

Lucifer, mai marele îngerilor doară a făcut desfrânare (ca cel care nu avea trup) şi cum s-a prăbuşit din cer 
cu a treia parte din îngeri, prefăcându-se în diavoli? 

Oare mândria şi încăpăţânarea lui nu este păcat? 

Adam şi Eva n-au făcut desfrânare şi totuşi au pierdut raiul şi prin ei tot neamul omenesc s-a osândit la 
moarte? 

Oare lăcomia şi obrăznicia strămoşilor nu este păcat ca şi desfrâul? 

După aceea pedeapsa lui Cain oare pentru desfrâu a fost? Pizma lui care a născut primul omor între 
oameni, oare nu este păcat? Lăcomia lui de agoniseală care 1-a învăţat să vândă pe Stăpânul, oare nu este 
păcat? 

Dar împerecherile cari s-au ivit în sânul Sfintei Biserici şi prigoanele cele înfricoşate cari nu încetează nici 
astăzi, oare din păcatul trupului se nasc? Râvna cea fără socoteală şi urâciunea, oare nu sunt şi ele păcate? 
Căci doară toţi ereticii şi prigonitorii Bisericii au fost şi sunt foarte râvnitori. Dar râvna lor este fără 
socoteală şi pentru asta urăsc adevărul şi hulesc pe Dumnezeu. 

Dar oare, fraţilor, războaiele şi mizeria care bântuie lumea numai din păcatul trupesc se nasc? Goana cea 
nebună pentru stăpânire, râvna la avuţia străină, care aţâţă pe om la război şi-1 face mai crud ca o fiară, 
oare asta nu este păcat ca şi desfrânarea? 

Vedeţi că până la desfrânare sunt alte păcate mai grele şi mai greu de vindecat. 

Ne înşelăm rău dacă socotim păcate numai căderile trupeşti (curvia şi tot neamul ei). Să nu creadă cineva 
că este fără prihană, dacă a fost ferit cumva de "gripa" desfrâului trupesc. Gripa aceasta (adică păcatul 
trupesc) este vădită în toată lumea ca o troahnă generală şi i se cunosc cauzele şi leacurile perfect. 

Dar ia gândiţi-vă câte boli ascunse se cuibăresc în sufletul nostru fără să fie vădite la arătare şi fără să 
pricepem de unde se nasc şi cu ce leacuri se vindecă. 

Deci fraţilor, să nu ne fericim pe noi sărmanii dacă suntem feriţi de gripă şi în schimb întru noi mocnesc 
boli mai grele (zic de cele sufleteşti) pe care nu le pricepem uşor, dar care ne rod haina sufletului ca şi 
viermii. 

Să nu socotim păcătos numai pe omul desfrâului şi nici să numim păcate numai pe cele trupeşti, căci atunci 
facem mincinoase Sfintele Scripturi şi nu ne putem cunoaşte şi nici îndrepta boala sărmanei noastre făpturi. 

O VEDENIE DE MARE FOLOS PENTRU TOŢI 
ŞI MAI ALES PENTRU CĂLUGĂRI 



Calea spre Eleonul cel de Sus 

"Eleon" se tâlcuieşte în limba noastră: 

"Muntele Măslinilor" 

CUM A CĂLĂTORIT 

- în vedenie - 

STAREŢUL IOSAF din Sf. Sava 

la muntele cel minunat din ceruri 

S-a tâlcuit din greceşte această vedenie în anul 1942, 

iar acum s-a scris pentru folosul de obşte, 

de către cel mai nevrednic dintre Ieromonahi, 

Ioan Iacob în Schitul "Sf. Ana" - Hozeva, 1 7 Noiembrie 1957 

VEDENIA STAREŢULUI IOSAF DIN MĂNĂSTIREA SF. SAVA, ANUL 1854 

Iată cum povesteşte monahul Iosaf vedenia pe care a avut-o la Sf. Sava: 

în 13 zile ale lunii Martie (ziua de joi), ora 6 din noapte, m-am sculat să ascult slujba Utreniei. 

Am mers în Biserică şi m-am aşezat în strană, iar fraţii citeau Miezonoptica. Atunci eu cugetam la patimile 
Domnului nostru Iisus Hristos zicând în mintea mea: 

"Un Dumnezeu făcător, ziditor şi creator a toate a primit să se facă om pentru noi, s-a răstignit şi s-a 
îngropat. Acestea toate le-a suferit pentru mântuirea oamenilor". 

Cugetând eu acestea, mi s-a înduioşat inima şi mi-a venit atâta bucurie în sufletul meu, şi o linişte negrăită 
s-a revărsat în mintea mea, încât am ajuns la aşa de mare umilinţă, că lacrămile curgeau pârâu din ochii 
mei. Şi mi-a venit atunci în suflet o negrăită dragoste dumnezeiască care mă înflăcăra (mă aprindea la 
inimă). Dimpreună cu dragostea mi-a venit şi o smerenie aşa de mare, încât nu găseam nici o făptură aşa 
ticăloasă ca mine. Atunci mi s-au deschis ochii în aşa chip, ca şi cum s-ar fi făcut o cale din inima mea 
până la tronul lui Dumnezeu. 

în vremea aceea mintea mea dimpotrivă cu aşezarea cuvântului (adică cugetarea) şi cu inima mea erau 
legate şi mă rugam în taină cu mintea, fără o piedică oarecare. Atunci eu ziceam când rugăciunea, când 
oarecare cuvinte umilicioase. După aceea mi-a venit aşa o dragoste pentru aproapele meu încât mă rugam 
atunci pentru cei care mă duşmăneau şi pentru cei care mă urau şi din multa bucurie a inimii mi s-a umilit 
duhul (sufletul meu). 

Câtă vreme eram în această stare mă vedeam pe mine că sunt în Biserică şi-i vedeam şi pe fraţii cari citeau. 
După aceea nemaiputând să stau în picioare, am tras scândura de la strană şi m-am aşezat, rugându-mă 
mereu cu mintea. Atunci am fost cuprins de o aşa de mare dragoste dumnezeiască încât n-a mai fost chip să 
mă odihnesc (să mă simt) pe pământ. în acele clipe nu mai aveam teamă de Dumnezeu, ci simţeam o mare 
îndrăzneală şi dragoste către El. 

Fiind stăpânit sufletul meu de o asemenea dragoste, n-am mai putut să zic rugăciunea minţii şi nici vreo 
altă rugăciune, ci numai cât simţeam în sufletul meu o aprindere şi o dragoste dumnezeiască, întocmai ca o 
flacără care îmi ardea inima. Sufletul meu era pironit către Dumnezeu şi numai la El cugetam, iar din ochii 

mei curgeau ca un râu lacrimile. Mi s-a înduioşat duhul din bucuria inimii şi eram cuprins de o mare 
smerenie. 

Atunci deodată m-am făcut întru uimire (adică am fost răpit) cu duhul şi nu mai vedeam după aceea nici 
Biserica, nici pe fraţii dinăuntru şi nici nu mai auzeam cele cari se citeau la strană. 

Mă aflam atunci (cu duhul) într-o livadă mare şi prea frumoasă, care era împodobită cu tot felul de copaci 
şi cu flori pline de mireasmă. Podoaba şi frumuseţea ei nu se poate scrie şi nici nu se poate povesti de 
limba omenească. 

Era plină de atâta lumină ca şi cum ar fi fost luminată de şapte sori. Am privit de departe şi am văzut o 
mulţime de oameni oarecari în veşminte strălucitoare, toţi tineri la vârstă şi frumoşi la chip. Fiecare din ei 
strălucea ca soarele şi păşeau încet, încet. 

Atunci simţeam mare bucurie în sufletul meu şi ziceam, nedumerindu-mă în sine: "Oare a cui să fie livada 
aceasta şi cine să fie oare aceşti oameni? Şi cum mă aflu eu aici?" 

Acestea cugetându-le, mergeam şi eu cu dânşii. După ce am mers o mică distanţă, am văzut şi pe alţi 
oameni, mulţime nenumărată, cari stăteau toţi împreună şi erau îmbrăcaţi în haine soldăţeşti. Toţi erau 
tineri cu vârsta, voinici la trup şi foarte blânzi şi frumoşi la chip, strălucind ca soarele. Când i-am văzut eu 
pe aceştia m-am oprit, privind la frumuseţea şi la podoaba lor. Simţeam atunci o mare bucurie în sufletul 
meu. După aceasta, am auzit o voce de la dânşii, zicând astfel: 

"Fratele nostru Iosaf are mare dorinţă să meargă la împăratul, după cum ştim noi toţi. Deci cine este dintre 
noi să-1 conducă (adică să-1 călăuzească)?" Atunci s-a despărţit unul dintre ei, care era mai tânăr, mai 
voinic şi mai frumos decât toţi. în mijlocul celorlalţi strălucea şi se arăta ca un ofiţer peste ceilalţi. Deci s-a 
întors şi a zis către ceilalţi tineri: 

"Eu îl voi conduce, căci precum ştiţi are deosebită dragoste către mine. Ziua şi noaptea mă ruga pentru 
aceasta şi de multe ori m-am pus chezaş la împăratul pentru el". 

Zicând el acestea s-a pornit către mine. Iar eu cugetam cu mirare, zicând: "Pe oamenii aceştia eu nu i-am 
văzut altă dată, dar ei m-au văzut şi de unde îmi cunosc numele? Apoi de unde au aflat că eu doresc să 
merg la împăratul?" Cugetând eu acestea, a venit tânărul lângă mine şi mi-a zis cu faţă veselă: "Urmează- 
mă, ca să mergem la împăratul!" Iar eu i-am zis: "Te rog frate, lasă-mă, cine sunt eu să merg la împăratul? 
Şi care împărat este acela care să mă cunoască pe mine?" 

Atunci el a zâmbit puţin cu faţa veselă şi mi-a zis: 

"Oare te prefaci că nu ştii care împărat este acela la care vreau să te duc? Ori poate nu ştii cine sunt eu? 
Pentru că m-ai iubit şi m-ai rugat ziua şi noaptea, iată am venit să te iau şi să te conduc spre a merge la 
împăratul. Este cu neputinţă să te las, trebuie să mă urmezi!" 

Atunci eu neavând ce să mai răspund, l-am urmat (acela mergând înainte şi eu după dânsul). Cum 
mergeam eu aşa, îmi zicea gândul să-1 întreb cine este el, de arată către mine atâta dragoste, pentru că nu-1 
cunoşteam încă cine este. Dar iarăşi mă ruşinam să-1 întreb zicându-mi în gând că poate voi afla pe urmă. 
Aveam însă mare uşurare în sufletul meu câtă vreme îl vedeam lângă mine. 

Deci am mers noi multă distanţă de loc, de la acea câmpie prea frumoasă, aşa încât nu se mai vedea nimeni 
afară de noi doi (adică eu şi călăuza), care mergeam. Când s-a terminat acea câmpie mare şi prea frumoasă 
am ajuns la o cărăruşă îngustă, care era foarte lungă, încât nu i se vedea capătul, iar de o parte şi de alta 
erau ca nişte ziduri înalte. Calea aceea era atât de îngustă, încât abia putea trece un singur om pe jos. 

Când am ajuns acolo mi-a venit în inima mea o oarecare sfială, pentru că locul acela era sălbatec şi fără 
nici o mângâiere, dar când vedeam pe călăuza mea, se veselea sufletul meu. 

Atunci călăuza mea oprindu-se puţin, m-a privit cu faţa lină şi veselă şi mi-a zis: "Pentru ce frate, este 
tulburat sufletul tău? Pentru ce te-ai lăsat stăpânit de lene şi se răspândeşte mintea ta încoace şi încolo? 
Pentru ce nu-ţi păzeşti mintea la cugetarea numelui lui Iisus Hristos? Au nu ştii câtă pagubă are omul când 
se leneveşte la Rugăciune, chiar şi numai la o singură răsuflare? Şi iarăşi oare nu ştii câtă folosinţă 
dobândeşte când cugetă totdeauna la mântuitorul nume al Domnului nostru Iisus Hristos? Un asemenea om 
se izbăveşte de patimi şi de păcate, făcându-se sălaş al Sf. Treimi. Acela va să ajungă la desăvârşită 
dragoste, din care dragoste ai gustat o parte şi tu (prin nespusa milostivire a lui Dumnezeu) şi-i cunoşti 
dulceaţa. Deci pentru ce ai neglijat acest lucru (adică Rugăciunea minţii)? Până când vei rămâne, frate, în 
acest somn adânc al trândăviei, şezând întru nelucrare? Adu-ţi aminte de aşezarea ta cea mai dinainte, pe 
care ai neglijat-o (ai nesocotit-o) cu desăvârşire! Oare nu Dumnezeu este cel care te-a învăţat chipul în care 
să iei de mijlocitoare şi de chezăşuire a mântuirii tale pe Pururea Fecioara Născătoare de Dumnezeu? Oare 
El te-a învrednicit să afli povăţuitor neînşelat spre încredinţarea acestui lucru? Au nu cunoşti frate, 
milostivirea şi dragostea ce ţi-a arătat-o Dumnezeu? 

Dar cu toate acestea, mare este milostivirea lui Dumnezeu către tine!" 

Când mi-a grăit toate aceste cuvinte călăuza mea, m-a cuprins o mare umilinţă şi cu inima înfrântă, ziceam: 

"Doamne Iisuse Hristoase, Fiul lui Dumnezeu, miluieşte-mă". 

Şi când auzeam rugăciunea atât de mult mi se aprindea inima spre dragoste şi iubire dumnezeiască şi aşa 
de curat mă rugam, căci nici un lucru şi nici un cuget nu era ca să-mi tulbure mintea, ori să mă împiedice 
de la rugăciune. Şi atât de mult mi s-a adâncit mintea întru rugăciune şi atâta putere am luat din ea, încât 
mi-a fugit frica ce m-a cuprins mai înainte. 

Atunci s-a întors călăuza mea spre mine şi mi-a zis: 

"Ai văzut că eşti mai bine dacă zici Rugăciunea? Dacă vrei să fii totdeauna în această stare şi să te 
mântuieşti, scoală-te din adâncul somn al trândăviei şi unelteşte iarăşi aşezarea ta cea mai dinainte. Cea 
dintâi treabă a ta să fie paza poruncilor lui Dumnezeu cu neşovăire. 

Toată râvna ta s-o pui întru cugetarea numelui lui Iisus Hristos, precum şi a Stăpânei noastre de Dumnezeu 
Născătoare. 

Ia seama să păzeşti şi aceasta cu scumpătate, adică: Să te mărturiseşti curat în toată ziua (oricâte ţi s-ar 
întâmpla) şi să nu ascunzi vreun cuget de către duhovnicul tău!" 

Zicându-mi el acestea, am început să mergem pe ulicioara cea îngustă şi cum mergeam, am văzut deasupra 
zidului (lângă drum) nişte cruci, ca semne ale drumului. Când am ajuns aproape de cruce, călăuza s-a oprit, 
făcând de trei ori semnul crucii şi zicând: "Crucii tale ne închinăm Stăpâne şi Sfântă învierea Ta o lăudăm!" 

Mi-a zis apoi să şi mie să fac la fel cu dânsul şi am făcut. După ce am mers o mare distanţă de loc, am ajuns 
în partea cealaltă (din faţă) la capătul ulicioarei. Terminându-se drumul, am ajuns într-un loc, de care te 
cuprindea frică şi cutremur văzându-1. Pentru că era o prăpastie, ca un fel de haos întunecos. Se arăta o 
groapă adâncă ca o mare, a cărei lungime şi lăţime era fără sfârşit. Nu se vedea acolo nimic, decât întuneric 
beznă. în partea din faţă a gropii - foarte departe - se vedea un munte înalt, al cărui vârf ajungea până la cer. 
Pe la mijlocul acelei gropi înfricoşate era o punte îngrozitoare, pentru că puntea aceea era numai dintr-un 
lemn rotund, a cărui grosime era numai de o palmă şi unul din capetele punţii era la capătul uliţei celei 

înguste, iar celălalt capăt era la poalele muntelui celui înalt. Când sufla vântul, tremura puntea ca o frunză 
de copac. 

Dacă am ajuns noi mai aproape şi am văzut acea groapă groaznică şi înfricoşată şi puntea, atunci mi-a venit 
frică şi cutremur în sufletul meu, când mă gândeam că este nevoie să trecem peste puntea aceea. M-am uitat 
într-o parte şi în alta să văd de nu este cumva un alt loc să trecem dincolo de groapă, pentru a ajunge la 
muntele cel înalt, care se vedea departe. Dar nu se afla nicăieri nici drum nici loc uscat de trecut, ci era 
groapa aceea toată numai, ca o mare întunecoasă. 

Atunci s-a întors iarăşi călăuza spre mine şi mi-a zis, ca şi cum m-ar certa: "Iarăşi ai lăsat Rugăciunea şi 
pentru asta te cuprinde frica. Dă-mi încoace mâna!" Atunci eu i-am dat mâna cea dreaptă şi el apucându-mă 
m-a urcat deasupra pe punte şi ne-am pornit să mergem. 

După ce am mers puţină distanţă, am văzut că puntea se clătina şi tremura ca frunzele când o suflă vântul. 
Eu am privit într-o parte şi în alta a gropii şi mi-a venit frică să mai merg pe ea, dar cu toate acestea, când 
vedeam călăuza mea că mă ţine de mână, mai prindeam puţin curaj . 

Atunci s-a oprit puţin călăuza mea întorcându-şi faţa spre mine şi mi-a zis: 

"Fă-ţi semnul crucii de trei ori şi cheamă numele Stăpânei noastre de Dumnezeu Născătoare şi Pururea 
Fecioarei Măria, pentru că în locul acesta mare putere are numele Ei!" 

Atunci, eu am făcut de trei ori cruce şi am zis în mintea mea: "Prea Sfântă Născătoare de Dumnezeu, ajută- 
mi!" 

Şi (O, minune!), atâta putere mi-a venit în sufletul meu, încât n-am mai simţit vreo sfială sau frică. 

Totuşi puntea tremura ca o pânză de păianjen, când mergeam noi pe ea. După multă vreme de cale, am 
ajuns la capătul punţii. Terminându-se puntea, am ieşit la picioarele muntelui arătat. 

Atunci călăuza mi-a slobozit mâna de care mă ţinea şi mi-a zis: "De-acum nu mai ai frică!" Dar eu, din 
multa dragoste pe care o aveam către călăuza mea, nu voiam să mă despart, ci tot mă ţineam de mâna lui şi 
mergeam împreună. Dacă am mers aşa o mică distanţă, am început să urcăm muntele. Atunci m-am uitat în 
sus şi nu se vedea vârful lui, aşa era de înalt. Era şi greu de urcat, dar şi locul era prea veselitor. După ce 
am urcat o bună distanţă, m-am oprit puţin şi am privit în toate părţile muntelui, minunându-mă. Pentru că 
toate părţile muntelui erau acoperite cu măslini. 

Şi mi-am zis în minte mea: 

"De unde s-au găsit aici atâţia măslini?" Şi iarăşi am început să urcăm spre vârf. 

După ce am mers o bună distanţă am ajuns deasupra în vârful muntelui. Şi iarăşi mai mergând puţin am 
ajuns la o poartă mare, care era deschisă. 

Atunci călăuza mea a făcut semnul crucii de trei ori, asemenea şi eu, apoi am intrat înăuntru pe poartă. 

M-am uitat eu acolo şi am văzut o câmpie atât de mare, încât nu i se vedea capătul, nici în lungime şi nici 
în lăţime: precum este tăria cerului aşa de mare era şi câmpia ceea. Frumuseţea ei şi podoaba ei cine este în 
stare să o povestească? 

însemnare: 



Până aici am găsit scrisă vedenia lui Iosaf. Mai mult nu se află în mănăstirea Sf. Sava. Se zice că în Sfântul 
Munte se găseşte scrisă vedenia aceasta până la sfârşit. Dacă ajută Bunul Dumnezeu voi căuta prin 
scrisoare, ca să aflu şi restul povestirii. 



URMARE LA VEDENIA STAREŢULUI IOSAF 
DIN MĂNĂSTIREA SF. SAVA, ANUL 1854 

Şi de aş voi să descriu frumuseţea acelui câmp nu aş putea pentru că nu este vreun lucru pământesc cu care 
să-1 asemăn. Limba omenească nu poate să spună frumuseţea lui, nici minte omenească nu poate să o 
înţeleagă. Acel câmp era împodobit cu tot felul de copaci şi înfrumuseţat cu tot felul de flori cu bună 
mireasmă. Lumina care lumina acolo era ca şi cum ar fi şapte sori. 

Deci, când am văzut acel câmp, s-a robit inima mea de frumuseţea lui şi pofteam să rămân acolo. Dar 
povăţuitorul meu îmi zice: "De acum ai să vezi şi alte lucruri frumoase şi după aceea ai să-L vezi pe 
împăratul.". Şi mergeam, bucurându-ne, pe acel câmp frumos. Şi am văzut de departe mulţime de oameni 
îmbrăcaţi în haine călugăreşti, însă nu negre, ci roşii strălucitoare. Hainele lor străluceau ca lumina, iar 
feţele lor mai mult decât soarele. Vederea şi frumuseţea lor era mai presus de înţelegerea omenească. Unii 
dintre ei erau tineri, iar alţii bătrâni. Şi apropiindu-ne de ei ne-au primit cu mare bucurie şi au zis către 
povăţuitorul meu: "Bucură-te, mare mucenice Gheorghe, iubitule al lui Hristos.". Asemenea si el le-a zis 
lor: "Bucuraţi-vă şi voi cuvioşilor, iubiţii lui Hristos". Atunci toţi şi-au întors feţele lor spre mine şi cu feţe 
vesele mi-au zis: "Fiule Iosafe, de ar dobândi omul toată lumea şi-şi va pierde sufletul, ce va folosi şi de ar 
trăi o sută de ani şi ar dobândi toate bunătăţile lumii şi de şi-ar face toate poftele, tot trebuie să vină 
înfricoşătorul ceas al morţii şi toată viaţa lui i se va părea un vis şi o umbră. Iar tu de te vei scula din 
lenevire şi vei începe iarăşi viaţa ta cea dintâi, vei plăcea lui Dumnezeu şi te vei învrednici cereştii fericiri 
şi te vei bucura împreună cu noi în veci. Iar de -ţi vei petrece viaţa ta cu lenevire, vei ajunge în valea care 
primeşte pe cei leneşi şi trândavi şi nepocăiţi. Fiule, nu voiesc a iubi mai mult acel noian întunecat decât 
această fericire. Nu voiesc a pune mai presus lenevirea decât dragostea lui Hristos! Fiule, adu-ţi aminte din 
ce înălţime ai căzut şi de ce te-ai înstrăinat şi ce ai păgubit! Fiule, întoarce-te şi cazi la milostivirea lui 
Dumnezeu şi noi nu vom înceta rugându-L pe dânsul!" După aceasta ne-am despărţit de ei şi am plecat mai 
departe. 

Atunci s-a înfricoşat sufletul meu de aceasta. Şi am aflat că povăţuitorul meu era Sfântul Mare Mucenic 
Gheorghe, purtătorul de biruinţă. Şi mi-am adus aminte şi de cuvintele ce le-a zis el, când se întrebau acei 
ostaşi "Cine să-1 povăţuiască din noi?" Căci zicând: "Eu o să-1 povăţuiesc, pentru că are deosebită dragoste 
către mine şi de multe ori m-am pus chezaş şi mijlocitor către împăratul pentru dânsul", l-am cunoscut pe 
deplin, căci de la început aveam mare şi deosebită dragoste către Sf. Gheorghe, mai mult decât faţă de alţi 
sfinţi. Şi de multe ori l-am pus mijlocitor pentru mântuirea mea. Şi multe minuni a făcut cu mine şi oricând 
l-am rugat nu m-a lăsat neajutorat. 

Deci, când am cunoscut că povăţuitorul meu este Marele Mucenic Gheorghe, din multa dragoste ce o 
aveam către el în sufletul meu, n-am mai putut răbda, ci l-am îmbrăţişat şi l-am sărutat mult timp. Apoi 
mergeam mai departe împreună, ţinându-ne de mână. Iar sufletul meu era lipit de dânsul, din multa 
dragoste ce aveam către el. 

Şi mai mergând noi puţin am văzut de departe şi alţi oameni, şi aceştia cu haine călugăreşti îmbrăcaţi, ca şi 
ceilalţi. însă îmbrăcămintea şi feţele lor străluceau mai mult decât soarele şi aveau mai multă şi mai mare 
slavă decât ceilalţi. Şi strălucire mai mare aveau, dar erau puţini la număr. Şi întrebai pe povăţuitorul meu, 
zicând: "Sfinte Gheorghe, cine sunt aceştia? Ce sunt de atâta slavă, strălucire şi frumuseţe şi ce au săvârşit 
în viaţa lor?" Atunci mi-a răspuns zicând: "Aceştia sunt călugării cei de acum, care fără povăţuitori şi fără 

pilda faptelor bune ale altora, ci numai din singura lor bunăvoinţă au râvnit faptelor bune ale călugărilor 
celor de demult, săvârşind faptele cele bune ale lor, bineplăcând lui Dumnezeu". Iar eu iarăşi i-am zis: "în 
vremea aceasta au lipsit faptele bune din lume, dar cum se poate să fie în ea acest fel de oameni aleşi?" Şi 
mi-a răspuns zicând: "Acest fel de oameni aleşi sunt puţini în zilele acestea în lume. Dar cel ce va face în 
aceste zile puţine fapte bune, după puterea lui, şi va plăcea lui Dumnezeu, mare se va chema aici, în 
împărăţia lui Dumnezeu. Căci cine face câteva fapte bune, le face din singura lui bunăvoinţă, fără 
povăţuitor şi fără pilda altora. Şi pentru aceasta Dumnezeu ca pe nişte desăvârşite le primeşte. Frate, în 
zilele acestea au lipsit faptele bune din lume, s-a înmulţit răutatea, a prisosit nedreptatea, a lipsit dragostea, 
s-a prăpădit adevărul din gurile oamenilor, a încetat cuvântul lui Dumnezeu şi se obişnuieşte osândirea şi 
minciuna. în loc de smerenie, înălţarea, în loc de dragoste, vrajba, în loc de milostivire, nemilostivirea, în 
loc de dreptate, nedreptatea. S-au înmulţit ţinerea de minte a răului, pizma şi alte asemenea. Toţi s-au 
abătut la rău. Nu este cel ce face bine. Foarte puţini sunt cei ce uneltesc faptele cele bune şi plac lui 
Dumnezeu. în zilele acestea se potriveşte: "Cel ce mântuieşte, mântuiască-şi sufletul său!" Nimeni să nu 
aştepte ajutor de la altul, ci numai de la Maica Domnului. Cel ce va cădea la dânsa cu tot sufletul, îl va 
povăţui şi cu adevărat se va mântui, pentru că toate câte le voieşte le poate, căci "Mult pot rugăciunile 
Maici spre îmblânzirea Stăpânului". 

Aceste cuvinte mi-a zis şi iarăşi am început să mergem. Şi după ce am mers puţină depărtare spre partea 
Răsăritului a acelui câmp, se vedea de departe un palat mare şi frumos. înălţimea, lăţimea şi lungimea lui 
erau foarte mari. Zidurile lui nu se puteau asemăna cu altceva şi se vedeau că erau ca din aur curat. 
Strălucirea care ieşea din el, lumina tot locul acela. Forma palatului era neînţeleasă. Podoaba şi frumuseţea 
nu se pot înţelege cu mintea omenească. Şi l-am întrebat pe povăţuitorul meu: "Sfinte Gheorghe, ce palat 
este acesta?" Şi mi-a zis: "Acesta este palatul împăratului, unde am să te duc". Deci mergând, am ajuns la 
palat şi am venit la o poartă mare şi înaltă care era deschisă. Povăţuitorul meu şi-a făcut de trei ori cruce, 
asemenea şi eu şi am intrat înăuntru pe poartă într-o curte, iar din ea se vedeau toate părţile palatului 
aceluia. Şi văzându-le, m-am minunat de podoaba şi frumuseţea lor, pentru că ochi de om nu le-a văzut. 
Vedeam şi oameni mulţi plimbându-se pe acolo şi erau în mare slavă. Atunci povăţuitorul meu m-a apucat 
de mâna dreaptă şi mă ţinea şi mergeam împreună. După aceasta am trecut printr-o poartă, care era 
deschisă, şi am dat într-o sală mare şi frumoasă. Iar în partea de Răsărit a sălii era o altă poartă mare şi 
înaltă, care era făcută cu un meşteşug pe care mintea omenească nu poate săi înţeleagă. Şi era împodobită 
cu pietre scumpe. în partea dreaptă a porţii era o icoană a Domnului nostru Iisus Hristos, şezând în jilţ. Iar 
înăuntru în sală era o mulţime multă de oameni, toţi îmbrăcaţi călugăreşte cu acelaşi fel de îmbrăcăminte, 
dar hainele lor erau roşii ca sângele şi străluceau ca fulgerul, iar în mâini ţineau cruci şi stâlpări. 
Frumuseţea şi podoaba lor nu pot să o povestesc. 

Şi cum ne văzură au venit în întâmpinarea noastră şi ne-au primit cu mare bucurie. Şi privind toţi spre mine 
mi-au zis cu glas dulce: "Frate, până când să te aşteptăm? Pentru ce nu te sileşti pe sine-ţi?" Apoi au zis 
către povăţuitorul meu: "Frate Gheorghe, iată că l-ai luat în stăpânirea ta, când ni-1 vei aduce?" Sfântul a 
răspuns: "Când va voi Domnul". Atunci aceia m-au luat din mâna povăţuitorului şi mă ţineau ei de mâini, 
arătându-mi prin aceasta mare dragoste. 

Atunci povăţuitorul meu a mers şi a stat înaintea icoanei Maicii Domnului, la fel am mers şi noi toţi şi am 
stat înaintea ei cu rânduială. Şi toţi au început să cânte cu dulce glas: "Cuvine-se cu adevărat să te 
fericim..." Şi când cântau fiecare cuvânt al troparului atât de curat îl auzeam, încât se întipăreau în sufletul 
meu. Şi săvârşind cântarea m-a luat iarăşi povăţuitorul meu şi făcându-ne de trei ori cruce, ne-am închinat 
la icoană, asemenea au făcut toţi sfinţii de acolo, apoi am zis: "Aceasta pentru tine s-au făcut ca să nu ai 
îndoială faţă de cele pe care le vezi şi le auzi, ca şi cum ar fi nălucire diavolească. Nu este nălucire, ci 
milostivirea lui Dumnezeu!" 

Apoi ei s-au depărtat puţin şi numai eu şi povăţuitorul meu am rămas în dreptul uşii. Şi fără de veste s-a 
deschis uşa singură de sine şi s-a văzut multă lumină afară, care ne-a înconjurat. Am stat afara uşii şi m-am 
uitat zicând: "Mare este mila Ta, Doamne, către fiii omeneşti!" 

Şi câte am văzut acolo cu neputinţă este a le scrie cineva. Pentru că ochii de om nu au văzut, urechi nu au 
auzit, la inimă nu s-au suit şi minte de om nu poate să înţeleagă. Că am văzut o Biserică mare, iar zidirea ei 
era neînţeleasă. Frumuseţea şi podoaba ei nu se pot spune şi nici nu se pot asemăna cu vreun lucru 
omenesc. înspre mijlocul Bisericii era un tron înalt şi preaslăvit. El era ca nişte cărbuni aprinşi şi strălucea 
ca soarele. în tron stătea împăratul slavei Hristos. împrejurul tronului şi al împăratului sta mulţime 
nenumărată de oameni de toate vârstele. Unii dintre ei erau foarte tineri şi îmbrăcaţi în haine albe. Unii 
erau îmbrăcaţi în haine monahiceşti, iar alţii în haine ostăşeşti. Chipul împăratului era aşa cum se vede 
zugrăvit pe icoane. Era cu trupul voinic şi îmbrăcat cu haine arhiereşti, iar pe cap avea cunună de pietre 
scumpe. Podoaba şi frumuseţea împăratului cine poate să le spună? Din lumina care strălucea în faţa 
împăratului se lumina toată ceata aceea a sfinţilor şi toată Biserica. Şi toţi drepţii aceia s-au făcut asemenea 
cu împăratul întru strălucire. 

Atunci mi-am adus aminte de cuvântul lui Agapie din cartea care se numeşte "Mântuirea păcătoşilor", care 
povesteşte pentru slava raiului, zicând: "înlăuntru în cărbunii cei aprinşi când bagi un fier, arde şi se face şi 
acela foc şi nu mai ştii care sunt cărbunii şi care este fierul. Aşa şi în rai este. Din strălucirea care iese de la 
Dumnezeu se împărtăşesc şi drepţii, ca şi însuşi Dumnezeu!" Aceasta aducându-mi aminte şi văzând 
acestea cu ochii mei, ziceam întru sine-mi: "Câte au scris sfinţii pentru slava raiului sunt foarte puţine, 
pentru că toate nu este cu putinţă a le scrie". 

Lumina care ieşea de la împăratul slavei era atât de strălucitoare, încât dacă s-ar aduna mii de mii de 
milioane de sori, n-ar fi strălucit atâta. 

Buna cuviinţă şi frumuseţea împăratului slavei, strălucirea luminii celei nezidite, buna podoabă a Bisericii, 
slava drepţilor, cine poate să o spună? Că mai degrabă ar putea număra mulţimea stelelor şi a nisipului 
mării decât să spună acestea. Şi dacă s-ar aduna toate limbile oamenilor şi dacă stelele cerului, nisipul 
mării şi frunzele copacilor s-ar face limbi, toate împreună n-ar putea spune nici macat o parte din slava 
aceea. 

Deci afară de uşă stând eu şi privind la slava aceea, am văzut pe povăţuitorul meu care a intrat înăuntru în 
Biserică şi a mers să se închine împăratului. Şi întorcându-şi faţa şi văzându-mă că nu vin după el, s-a 
întors şi venind aproape de mine mi-a zis: "Ce stai? Vino împreună cu mine să ne închinăm împăratului!" 
Şi pregătindu-mă să intru şi eu înăuntru, am auzit pe împăratul zicând: "Gheorghe, lasă-1 pe el afară, că nu 
este vrednic să intre înăuntru, căci nu are îmbrăcăminte de nuntă!" Când am auzit acel glas m-am temut 
puţin, ca nu cumva să mă osândească. Dar iarăşi am căpătat îndrăzneală, pentru că dragostea care era în 
sufletul meu pentru împăratul alunga frica. Atunci povăţuitorul meu m-a lăsat afară de uşă şi a intrat singur 
la împăratul. Şi toată ceata aceea s-a sculat şi a cinstit pe povăţuitorul meu, ca pe o mare căpetenie a 
împăratului. Şi nu numai ceata drepţilor, ci însuşi împăratul 1-a cinstit cu mare cinste, căci degrabă s-a 
sculat din tron, 1-a primit cu mare cinste şi bucurie, sărutându-1 pe obraz, apoi iarăşi a stătut. 

Apoi povăţuitorul meu a făcut trei metanii şi a sărutat picioarele împăratului şi a stat înaintea Lui cu 
smerenie şi a zis către El: 

"Doame, adu-Ţi aminte de sângele care L-ai vărsat pe Cruce pentru păcătoşi! Adu-Ţi aminte că Te-ai 
pogorât pe pământ să mântuieşti pe cei păcătoşi! Deci iartă acest suflet şi-1 povăţuieşte pe calea mântuirii! 
Adânc nemăsurată este mila Ta, Stăpâne şi are trebuinţă de facerea de bine!" Atunci a răspuns împăratul: 
"Gheorghe, ştii prea bine dragostea care o am către el din început; pentru că i-am arătat tainele cele 
ascunse şi dragostea Mea cea mare. Şi mulţi oameni s-au nevoit în toată viaţa lor, mai mult decât acesta şi 
nu au câştigat, iar acesta având-o în sufletul său a trecut-o cu vederea, alegând mai bine lenevirea şi 
împătimirea lumii, decât pe Mine. Şi pentru aceasta nu este vrednic de iertare". Şi iarăşi a zis povăţuitorul 
meu: "Doamne, mă rog iartă-1, că de-1 vei judeca după dreptatea Ta, vrednic este de pedeapsă; ci să 
prisosească darul şi milostivirea Ta cu el. Cele ascunse ale inimii lui sunt înaintea Ta pururea. Vezi 
bunăvoinţa lui, plineşte-i cererile inimii lui şi nevrând el, mântuieşte-1! Doamne, vezi şi aşezarea lumii! 

Unde este pilda cea bună? Unde este cuvântul Tău în gurile oamenilor? Unde este îndemnarea? Că de ar fi 
cineva să voiască să facă binele îl face numai din buna lui voinţă, căci duhovnicii şi stareţii îl opresc. 
Fiecare cele pentru folosul cel trupesc al său caută. Pentru aceasta, Te rog, învaţă-1 să facă voia Ta! 
Povăţuieşte-1 la calea mântuirii! Chiverniseşte-i în pace viaţa lui! Fă-1 moştenitor împărăţiei Tale, căci 
toate câte Le voieşti, Le şi poţi". Şi iarăşi a răspuns împăratul şi a zis: "Gheorghe, iubitul Meu, văd starea 
lumii, cuvintele Mele au încetat în gurile oamenilor. în locul cuvântului Meu, osândirea. în locul dragostei, 
urâciune, vrajbă şi pizmă. în loc de dreptate, nedreptate. A pierit adevărul. A lipsit smerenia. A prisosit 
răutatea, sodomia, curvia, preacurvia. S-a stricat lumea. Acestea toate le fac nu numai mirenii: bărbaţii şi 
femeile, ci şi preoţii şi călugării. Mă pătrund la cele dinlăuntru; a doua oară Mă răstignesc. Şi-au spurcat 
desăvârşit chipul călugăresc cel îngeresc. însă toate le rabd cu nerăutate, aşteptând îndreptarea şi pocăinţa 
lor. 

Iar pe acesta n-am încetat a-1 povăţui până astăzi ca să facă voia Mea. Nu am încetat a-1 striga prin cuvânt 
viu să nu facă ceea ce nu-Mi place Mie. Iar el glasul Meu auzindu-L şi cunoscând cum că Eu sunt, după 
cum s-a adeverit de la mulţi duhovnici şi robi ai Mei îmbunătăţiţi, nu M-a ascultat. De multe ori l-am adus 
aminte de cea dintâi petrecere a lui ca să se întoarcă iarăşi la aceea, dar el a rămas neîndreptat. Deci fără de 
răspuns este înaintea Mea." Atunci povăţuitorul meu a căzut la picioarele împăratului cu mare smerenie şi 
a zis către Dânsul: "Doamne, adu-Ţi aminte de sângele pe care l-am vărsat pentru dragostea Ta, şi-mi 
dăruieşte mie acest suflet şi-1 iartă pe el. Aşa, Doamne, te rog! Şi învredniceşte-1 să bea şi paharul pe care-1 
poftea!" 

Atunci, cu faţa veselă şi cu bucurie, a zis împăratul: "Gheorghe, fie voia ta!" Apoi povăţuitorul meu s-a 
sculat şi a stat înaintea împăratului cu îndrăzneală. Atunci împăratul a luat cu mâna stângă un pahar plin, 
însă ce era în el nu ştiu, ci numai că era roşu ca vinul şi cu mâna dreaptă 1-a blagoslovit şi 1-a dat 
povăţuitorului meu şi a zis: "Acesta este paharul dragostei Mele, dă-i-1 să-1 bea!" Atunci 1-a luat cu mâna 
dreaptă şi mi 1-a adus zicându-mi: 

"Fă-ţi cruce şi-1 bea!" Iar eu făcând de trei ori cruce, l-am băut. Şi era aşa de dulce, încât nu se asemăna cu 
ceva pământesc. Şi, după ce l-am băut, mi-a venit în suflet o neasemuită dragoste şi dor dumnezeiesc, ca o 
pară de foc arzând în inima mea. Atunci am văzut pe povăţuitorul meu, aproape de împăratul, că I-a dat 
paharul deşert. 

Deci eu nemaiputând suferi am intrat înăuntru în Biserică şi m-am dus aproape de împăratul şi căzând la 
picioarele Lui, cu îndrăzneală Le-am îmbrăţişat şi Le-am sărutat mult timp. Şi sufletul meu era cu 
desăvârşire lipit de Dânsul şi nu mai puteam să mă ridic de jos. Atunci a zis împăratul către povăţuitorul 
meu: "Gheorghe, ia-1 şi mergeţi ca să se mai nevoiască, să câştige dragostea Mea pe care a pierdut-o şi să 
se gătească. Şi când va fi voia Mea, Eu o să-1 învrednicesc să bea şi paharul!" 

Atunci, povăţuitorul apucându-mă de mâna dreaptă, m-a întors înapoi şi făcând amândoi câte trei metanii 
împăratului, închinându-ne picioarelor Lui, am ieşit din Biserică şi s-a închis uşa. Atunci am văzut eu pe 
oamenii cei mai sus zişi, care erau în sală, că au venit să ne întâmpine şi, căutând spre mine cu faţa veselă, 
mi-au zis: "Frate, sileşte-te, căci iată, te aşteptăm!" 

Şi ieşind din sală am venit în curte şi am stat puţin. Apoi am zis către povăţuitorul meu: "Sfinte Gheorghe, 
iubite frate, nu se poate să nu mai mergem în lume, ci să rămânem aici?" Şi îmi zise: "Aşa este voia 
Domnului ca să mergem înapoi în lume să te găteşti cu tot felul de fapte bune, păzind toate poruncile Lui. 
Să te ispiteşti ca aurul în topitoare şi aşa să vii aici. Şi de nu vei face aşa, ci vei rămânea în lenevire, ai 
văzut valea care primeşte pe cei leneşi şi păcătoşi? Păzeşte-te şi-ţi adu aminte câte ai văzut şi câte ai auzit, 
din multa şi nemărginita milă a lui Dumnezeu, către om". 

Apoi am mers puţin şi am ieşit afară din palat şi fâcându-ne trei cruci în poartă, am început a merge pe acel 
frumos câmp. Şi mergând puţin am văzut iarăşi ceata aceea cu puţini călugări, care avea slava cea mare. Şi 
m-am uitat să văd dacă cumva voi cunoaşte pe vreunul dintr-ânşii. Şi nu am cunoscut pe nici unul. 

Deci, săvârşindu-se câmpul, am ieşit afară de poartă şi am venit în vârful muntelui celui înalt. Şi am stat şi 
aici puţin, privind în toate părţile muntelui care era împodobit cu o mulţime de măslini. Iar locul acela era 
foarte veselitor, numai că se vedea şi acea glodoasă şi întunecoasă vale. Frică şi cutremur aducea celui ce o 
vedea. 

Apoi ne-am pogorât din munte şi povăţuitorul meu mi-a zis: "Dă-mi mâna!" Şi i-am dat-o. Şi, ţinându-mă 
de mână, iarăşi ne-am suit pe acea punte înfricoşată şi am mers fără frică sau temere. Şi când am ajuns la 
mijlocul ei, povăţuitorul meu a stat, şi-a întors faţa spre mine şi mi-a zis: "Fratele meu iubit, împărăţia 
Cerurilor se sileşte şi silitorii o răpesc pe ea! Iată ai văzut milostivirea lui Dumnezeu. Să nu te arăţi 
nemulţumitor faţă de Făcătorul tău de bine, Dumnezeu. Nevoieşte-te să câştigi dragostea Lui. Găteşte-te ca 
să bei paharul. Şi darul lui Dumnezeu şi al Prea Sfintei Născătoare de Dumnezeu nu te va lăsa sărman, nici 
eu nu te voi lăsa singur". Apoi făcând de trei ori semnul cinstitei cruci pe faţa mea a zis: "Prea Sfântă 
Născătoare de Dumnezeu, ajută robului tău!" Şi s-a făcut nevăzut. Şi nu l-am văzut unde s-a dus. Şi m-a 
lăsat singur la mijlocul punţii. 

Atunci s-a făcut mare tunet şi tulburare din valea aceea. Şi auzeam strigări sălbatice zicând: "Acum a 
rămas singur, haideţi să-1 surpăm jos!" Alţii ziceau: "Iată om care voieşte să treacă şi nu ştie că avem să-1 
surpăm acum?" Şi scrâşneau cu dinţii lor asupra mea, strigând cu mare glas: "Să-1 surpăm mai înainte de a 
veni Gheorghe să-1 ia!" 

însă nici unul n-a putut să se apropie de mine, ci numai strigări şi tulburări făceau. Iar puntea se clătina ca 
o frunză. 

Atunci eu privind la acea adâncime, am zis: "Doamne, cine poate să ajute omul aici?" Atunci a venit glas 
ca de tunet şi a zis: "Faptele bune ajută omul aici. Şi de va face vreo milă Prea Sfânta Născătoare de 
Dumnezeu". Şi după strigarea aceasta au încetat tulburările drăceşti. 

Şi eu am chemat ajutorul Prea Sfintei Născătoarei de Dumnezeu şi al Sfântului Gheorghe şi cu ajutorul lor 
mi-am venit întru sine-mi. 

* * * 

Notă : Această urmare a vedeniei stareţului Iosaf s-a găsit în Sfântul Munte Athos la Schitul 
Românesc Prodromul din Mănăstirea Lavra de către părintele Ieromonah Ştefan. 



ÎNTOARCEREA fiului celui risipitor 

(Adică îndreptarea tuturor păcătoşilor) 

Poate că am scris eu uneori şi cuvinte care nu se potrivesc la toţi sau care nu-i interesează pe toţi. 

însă cuvântul pe care vreau să-1 scriu aici cred că ni se potriveşte absolut la toţi. Şi anume vreau să scriu 
ceva în legătură cu pilda Fiului Risipitor, din Sf. Evanghelie, care s-a citit în Duminica trecută. 

Se potriveşte cuvântul la toţi, pentru că toţi am ajuns în ţară străină şi toţi ne-am făcut mai mult sau mai 
puţin la fel cu fiul risipitor din Evanghelie. Cu alte cuvinte vreau să spun că nu este nimeni dintre noi care 
să nu fi greşit cu ceva înaintea Părintelui Ceresc. Căci păcatul nu este altceva decât depărtarea omului de la 

voia lui Dumnezeu. Şi dacă suntem greşiţi, înseamnă că ne-am depărtat de "casa părintească" şi am risipit 
averea darului ceresc în ţara îndepărtată. Unul a risipit mai mult, altul mai puţin, însă nimeni nu poate zice 
că n-a risipit ceva din moştenirea duhovnicească pe care a primit-o la Sfântul Botez. 

Căci scrie Sf. Ioan Evanghelistul în cartea cea dintâi a sa: "De vom zice că nu avem păcat, ne înşelăm pe 
noi singuri şi adevărul nu este întru noi." Deci dacă toţi greşim, înseamnă că toţi suntem la fel cu fiul cel 
risipitor şi toţi avem nevoie să ne întoarcem în casa Părintelui ceresc prin pocăinţă. Căci nu este altă cale 
de întoarcere decât Taina Pocăinţei. Iar Sfânta Evanghelie, prin pilda Fiului Risipitor, ne lămureşte în chip 
minunat, cum trebuie împlinită pocăinţa, pentru a dobândi iertarea păcatelor. 

Unii cred că este de ajuns o baie în Iordan sau un simplu bocet pentru iertarea păcatelor. Alţii cred că 
pentru iertarea păcatelor nu este nevoie decât de o simplă moliftă, pe care o citeşte preotul în uşa Altarului, 
înainte de Sfânta împărtăşire. 

Mai sunt şi unii cari fac mărturisire, dar în loc să-şi spună păcatele lor, ei citesc numai modelul de 
mărturisire al Sf. Dimitrie Rostovschi (care este calapodul de probă). Bine este şi aceasta, dar nu este de 
ajuns, căci Sf. Prooroc Isaia ne învaţă zicând: 

"Spune tu mai întâi fărădelegile tale, ca să te îndreptezi". Deci fiecare să-şi spună deosebit în ce chip a 
greşit la toate poruncile dumnezeieşti şi în câte rânduri. 

Sunt apoi şi persoane cari nu fac nici una, nici alta din cele amintite, dar - în schimb - plătesc din gros 
Liturghii la preoţi şi împart milostenii la săraci, nădăjduind că prin asta vor dobândi iertare de păcate. în 
sfârşit - ce să mai zic - sunt şi alţii mai hâtri, care îşi fac socoteală că pocăinţa este primită şi înainte de 
moarte. Pentru asta ei se silesc la păcate acum cât mai este vreme ca să nu-i apuce bătrâneţea nepricopsiţi. 

Vremea pocăinţei este la bătrâneţe, zic ei, şi până atunci trebuie să gustăm din viaţă. Aceştia, fraţilor, sunt 
fiii cei risipitori şi rămân mereu departe de casa Părintelui ceresc, adică nu caută iertarea aşa cum se 
cuvine, sau nu o caută deloc. 

Acum să urmărim cum a reuşit fiul risipitor din Sf. Evanghelie, să dobândească iertare. Fiecare cunoaşte 
pilda asta. Din fecior de neam slăvit, a ajuns păstor de porci, în ţară îndepărtată. Adică a ajuns rob 
patimilor şi sminteală pentru alţii. Căci a paşte porcii înseamnă a învăţa şi pe alţii răutatea. Foametea 
înseamnă lipsirea darului. Când a flămânzit fiul şi-a adus aminte de belşugul pe care îl avea în casa 
părintească. Aceasta însemna că şi-a venit în simţire, cunoscându-şi căderea, iar prin cunoştinţa căderii a 
ajuns la căinţă. însă n-a rămas numai cu această căinţă, ci s-a pregătit pentru mărturisire. Căci şi-a făcut 
socoteală, zicând întru sine: "Sculându-mă mă voi duce la tatăl meu şi voi zice lui: Tată am greşit la cer şi 
înaintea ta şi nu mai sunt vrednic să mă numesc fiul tău, fă-mă ca pe unul din argaţii tăi!" Planul pe care 1-a 
făcut fiul risipitor cum trebuie să vorbească părintelui său, nu este altceva decât pregătirea pentru 
mărturisire. Căci n-a mers la iertăciune aşa cum se întâmplă şi n-a amânat plecarea, ci s-a gândit ce trebuie 
să spună şi a plecat îndată. 

Deci a mers la casa părintească cu inima înfrântă dar şi cu deplină nădejde şi cu hotărâre nestrămutată de 
îndreptare. Când a ajuns în faţa părintelui său, a căzut în genunchi şi cea dintâi vorbă a fost mărturisirea. 

îmbrăţişarea şi sărutarea Părintelui său, înseamnă iertarea pe care o dăruieşte duhovnicul prin punerea 
mâinilor pe capul celui care se mărturiseşte curat. 

Hainele şi sandalele pe cari i le dă Părintele din Sf. Evanghelie, reprezintă veşmântul nestricăciunii (ca la 
al doilea botez) precum şi cinstea pe care o pierduse fiul. Inelul înseamnă pecetea darului duhovnicesc şi 
semnul înfierii de-a doua oară pentru moştenirea cerească. 

Viţelul cel gras pe care 1-a jertfit Părintele din Sf. Evanghelie, înseamnă Trupul şi Sângele Domnului, care 
se dă spre hrană la toţi cei cari se mărturisesc curat şi se pocăiesc cu adevărat. Iar veselia care s-a făcut la 
casa părintească din Sf. Evanghelie, înseamnă bucuria care se face la ceruri pentru întoarcerea celui 
păcătos (după cum mărturiseşte însuşi Domnul în Sf. Evanghelie). 



TURNUL BABILONULUI 

(din zilele noastre) 

în urma potopului oamenii s-au abătut iarăşi de la calea lui Dumnezeu şi se aşteptau iarăşi la alt potop. 

Pentru asta au început să zidească Turnul Babei (adică cetatea Babilonului). Aveau de gând s-o înalţe mai 
presus de norii cerului, ca să nu-i mai înece apa. 

Pentru nebunia lor, Dumnezeu le-a amestecat atunci limbile şi n-au putut isprăvi nimic. 

Lumea modernă de astăzi nu este mai brează decât cea de-atunci. Azi toţi oamenii cunosc că s-au depărtat 
de la Dumnezeu şi pentru asta se aşteaptă la o pedeapsă cerească. 

Dar în loc să alerge la chivotul scăpării (adică la corabia Bisericii) prin dreapta credinţă şi pocăinţă, în loc 
să caute pe Dumnezeu, oamenii buimăciţi cu civilizaţia, îşi zidesc iarăşi "Turnuri" ca şi oarecând la 
Babilon. 

"Turnul Babilonului" din zilele noastre nu este o clădire de piatră sau de cărămidă, ci goana cea nebună 
după născociri. 

Lumea zice că născocirea maşinilor şi a armelor moderne uşurează viaţa omului şi îi garantează siguranţa, 
adică ne pune la adăpost. Dar cât de înşelătoare este părerea aceasta! Căci noi vedem că de la o vreme 
încoace, de când s-a modernizat lumea şi au sporit născocirile, de atunci s-a înmulţit şi răutatea, iar viaţa 
omului s-a făcut mai amară şi mai împresurată de primejdii. 

Niciodată n-a fost lumea mai tulburată şi mai deznădăjduită ca în vremurile noastre, când a sporit 
civilizaţia. 

După cum vedem procopseala asta de civilizaţie cu moda cea nouă, i-a învăţat pe oameni să umble mai 
mult goi, adică a izgonit ruşinea din lume. 

I-a dăscălit pe oameni să nu mai caute pe Dumnezeu, deci a reuşit să strice şi sfânta credinţă. I-a învăţat pe 
stăpânitori ca să înşele mai bine şi să robească noroadele mai cumplit decât faraonii Egiptului. Cu alte 
cuvinte nevoia de civilizaţie a sugrumat dreptatea şi libertatea lumii. Civilizaţia falsă a învăţat pe oameni 
să inventeze, adică să născocească cele mai grozave arme pentru pierzarea lumii şi prin asta a izgonit şi 
dragostea de pe pământ. 

De însemnat: 



în războiul celălalt s-au pierdut numai 13 milioane de oameni (ca o Românie fără Transilvania). 

S-a socotit că tărgile (adică năsăliile morţilor din primul război mondial) dacă s-ar înşira una lângă alta ar 
face o linie de 6.459 kilometri, cari ar putea înconjura toată Europa. 

în războiul din urmă ştiinţa a sporit, mintea s-a făcut ma hâtră (deşteaptă) şi s-au ucis cu armele 54 de 
milioane, adică cum s-ar pierde 3 Românii în capăt. 

Numai în Japonia unde s-a aruncat bomba atomică, s-au pierdut 250 de mii de suflete în câteva clipe. 

Dar pe locul acela nici până astăzi n-a încetat prăpădul! în timp de 10 ani de la război încoace s-au născut 
652 de prunci morţi, 1.500 de prunci s-au născut cu oasele strâmbe, 429 au rămas betegi: unii nu văd, alţii 
nu aud etc, 313 din cei născuţi au rămas cu limba lipită, 25 sunt fără creier şi 8 sunt fără ochi. 

însă bomba atomică cea nouă cu hidrogen este încă mai înfricoşătoare. Razele ei sunt aşa de otrăvitoare 
încât pot ucide pe toţi pământenii, ba omoară şi peştii în apă, iar copacii şi verdeaţa pământului se 
pârjolesc. 

Iată deci roadele civilizaţiei. S-a înmulţit mintea şi cu asta a sporit şi nebunia lumii prin născociri 
pierzătoare. Dar născocirile acestea nu aduc numai pagubă trupului, ci păgubesc mai ales bietul suflet. 

Ştiinţa modernă a făcut pe oameni să zboare prin văzduh şi să călătorească în cetăţi plutitoare pe apă 
(vapoare mari ca oraşele). Ştiinţa i-a făcut omului aripi de pasăre, şi picioare de metal ca să alerge în calea 
deşertăciunii, dar i-a împiedicat în calea rugăciunii. în calea spre Biserică ştiinţa modernă a înălţat ziduri 
uriaşe de împiedicare, iar pe calea fărădelegii a aşternut asfalt şi a presărat flori. 



(La Sf. Locuri norodul simplu nu mai poate veni spre închinare ca altădată, iar în zilele de sărbători s-au 
rânduit adunări deşarte, distracţie şi plimbări, ca să nu mai meargă lumea la Biserică). 

Prin viteza maşinilor s-au scurtat distanţele dintre ţări şi s-au apropiat urechile oamenilor prin telefoane şi 
prin radio. Meşteşugurile cele noi au apropiat şi au răsfăţat astăzi trupurile, iar pe Dumnezeu l-au depărtat 
de inimi. A sporit mintea, dar s-a răcit inima. S-a îmbogăţit ştiinţa, dar s-a păgubit credinţa. Civilizaţia de 
azi a scurtat hainele oamenilor, le-a secerat barba şi părul capului şi după asta a secerat şi Sfintele 
Aşezăminte. 

Deci, în scurt vorbind de pacostea asta de civilizaţie (sau progres) prin asta se făleşte pământeanul: a sporit 
mai mult ca niciodată lacrimile din lume, a lărgit în chip de speriat cimitirele prin războaie, a întunecat 
zarea cu fumul motoarelor şi a împânzit văzduhul cu păsările cele uriaşe (cu ciocul de fier) care stau gata 
să piardă lumea. Iar ca să aibă vreme să termine "Turnul Babilonului" (adică născocirile ştiinţei) samsarii 
ţărilor cei graşi fac mereu soboare pentru pace. Dar Dumnezeu văzând vicleşugul lor, le-a amestecat 
minţile (după cum la Babilon a amestecat limbile) şi nu se mai pot înţelege. 



MĂNĂSTIREA SF. GHEORGHE DIN VALEA HOZEVEI 

în vechime Palestina era ţara cea mai bogată în Lăcaşuri Sfinte. Atât localităţile ei istorice, cât şi 
pustietăţile cele mai îndepărtate, erau împânzite cu Biserici măreţe şi cu mănăstiri. Din istoriile vechi se 
poate vedea că la începutul al 7-lea numai în Valea Iordanului erau la vreo 40 de mănăstiri şi schituri. De 
la Ierusalim şi până la Muntele Sinai lăcaşurile sihăstreşti se ţineau lanţ. De aici se explică şi faptul că 
monahii de la Sinai nu începeau Sf. Liturghie în Sâmbăta cea Mare până când nu primeau vestea pogorârii 
Sf. Lumini de la Ierusalim. Mănăstirile erau aşa de numeroase încât se putea vesti - de la una la alta - prin 
sunetul clopotelor şi al toacelor venirea Sf. Lumini la Ierusalim. 

Până la năvălirea Perşilor, care a fost în 614, starea mănăstirilor din Palestina era nespus de înfloritoare. 
Dar mâna cea pângărită a barbarilor a distrus cele mai multe şi cele mai însemnate lăcaşuri sfinte, al căror 
număr se ridică la 200, iar numărul monahilor omorâţi de păgâni trece cu mult de 10.000 (dacă ne gândim 
că numai la mănăstirea Sf. Sava au fost omorâţi de perşi cinci mii de monahi). Desigur că pe lângă acestea 
mai erau şi alte lăcaşuri sfinte, cari au rămas nedărâmate de barbari, dar vremea cea necruţătoare le-a 
măcinat şi pe acestea, încât multe din ele n-au lăsat nici o urmă. 

Dintre mănăstirile cari au fost distruse de perşi este şi Mănăstirea Sf. Gheorghe de la Hozeva. Această 
mănăstire datează de la începutul veacului al 5-lea şi, când te cobori din drumul cel vechi (Ierusalim - 
Ierihon) în valea Hozeva, ai impresia că ai intrat într-o cetate cu ziduri uriaşe de granit. Rămâi uimit de 
adâncimea prăpăstioasă a pârâului Hozeva şi de înăţimea stâncilor abrupte, cari se ridică ameninţător, din 
toate părţile, închizând orizontul. Aici te simţi îndată izolat complet de restul lumii, căci nu vezi împrejur 
decât stâncile dogorâte de soare, cu peşteri nenumărate, în care au trăit (cu miile) sihastrii de odinioară, iar 
astăzi îşi au locuinţa bursucii şi porumbeii sălbatici. Nu se aude în vale decât glasul speriat al păsărilor de 
pustie şi murmurul plăcut al apelor care coboară grăbit pe canalul străvechi al Macabeilor şi al Irozilor, 
care s-a înnoit în vremea din urmă. 

Mănăstirea Sf. Gheorghe Hozevitul este aşezată în valea cea adâncă a "Enonului" cum o numeşte Sf. Ioan 
Evanghelistul (cap. 3, vers.23): "Era însă şi Ioan în Enon, aproape de Salim şi boteza acolo, pentru că erau 
acolo ape multe". în Testamentul Vechi valea aceasta era cunoscută sub numele de Horit sau Horat, unde a 
petrecut o vreme Sf. Prooroc Ilie, iar astăzi se numeşte Valea Hozevei (posibil de la muntele "Hasva", 
locul unde s-a născut Adam, despre care se vorbeşte în Cartea Facerii, cap. 38, vers. 5). 

Mănăstirea Sf. Gheorghe Hozevitul stă lipită de stânca uriaşă, în partea stângă a pârâului, întocmai ca un 
cuib de rândunică. 

Cei dintâi ctitori şi veţuitori ai lăcaşului au fost 5 sihastri vestiţi, din părţile Siriei (Prom, Ilie, Gannen, 
Rnan şi Zinon) cari n-au trăit în aceeaşi vreme, ci au urmat unul după altul. Ei au zidit primele chilii şi 
Biserica Sf. Arhidiacon Ştefan, unde s-au odihnit şi cinstitele lor moaşte. După ei a venit în părţile acestea 
Sf. Ioan Hozevitul, mitropolitul Chezariei Palestinei, şi a completat lucrul început de sfinţii sirieni. în 
vremea lui, mănăstirea aceasta a primit numele "Naşterea Maicii Domnului" după hramul Bisericii mari, 
iar numărul monahilor a sporit uimitor. Din viaţa Sf. Ioan Hozevitul se constată că numărul locuitorilor 
pustiei de la Hozeva a sporit simţitor până la cinci mii. Erau cu adevărat nişte îngeri în trup, cari şi-au 
răstignit patimile şi au urmat lui Hristos până la moarte. Mulţi dintre ei erau văzători cu duhul şi făcători de 
minuni. Mănăstirea a ajuns vestită pentru nenumăratele minuni cari se făceau aici la Sf. Icoană a Maicii 
Domnului, care se numea "Hozevitissa". Această icoană prea minunată nu se mai află astăzi la Hozeva. 
Prin veacul al 9-lea, din cauza tulburărilor şi a năvălirilor barbare, monahii de la Hozeva (fruntaşii din 
mănăstire) au plecat în insula Amorgo (a Cicladelor), luând cu ei şi Sf. Icoană, spre mai multă siguranţă. 
Acolo au găsit o coastă prăpăstioasă, asemenea cu cea de la Hozeva, unde au întemeiat o nouă mănăstire, 
cu numele "Hozevitissa", care a fost înnoită şi înzestrată cu metoace de către împăratul bizantin Alexie 
Comneanul (1080- 1088). 

Desigur că n-au plecat toţi monahii de la Hozeva în insula Amorgo. Viaţa monahicească din Valea 
Hozevei a urmat înainte, însă mai mult sub formă idioritmică (cu traiul deosebit) şi mai ales isihastică 
(sihăstrească) trăind cei mai mulţi în Schitul Sf. Ana (din apropierea mănăstirii) şi prin peşterile 
înconjurătoare. Clădirea cea mare a mănăstirii atrăgea de multe ori privirea lacomă a jefuitorilor păgâni, 
pentru aceasta în multe rânduri a fost pustiită şi chiar dărâmată, iar peşterile cele ascunse s-au aflat mai 
bune pentru adăpost, la vremuri grele. Informaţii amănunţite şi date mai sigure asupra trecutului mănăstirii 
nu se află. 

Schimbările furtunoase şi necurate, cari au trecut peste pământul Palestinei, n-au cruţat nici zidurile vechi 
ale mănăstirii, nici odoarele bisericeşti şi nici arhiva cu documente istorice. Au rămas numai tradiţiile 
moştenite din gura sihastrilor din vechime, icoanele vechi de la ziduri şi diferite inscripţii. 

Ca să-şi poată face cineva o idee mai clară despre trecutul acestei mănăstiri, trebuie să cunoască viaţa celor 
mai de seamă ctitori ai mănăstirii, adică a Sf. Ioan Hozevitul şi a Sf. Gheorghe Hozevitul care au trăit cam 
o sută de ani după Sf. Ioan. în vremea lui s-a întâmplat şi năvălirea perşilor şi el este cel care adună iarăşi 
pe monahii împrăştiaţi şi înnoieşte viaţa mănăstirii de la Hozeva. înălţimea virtuţilor lui şi minunile cari se 
făceau prin Sfintele lui rugăciuni, au hărăzit acestui lăcaş un loc de frunte între mănăstirile din Palestina. 

De aceea după săvârşirea lui din viaţă, mănăstirea a primit numele de Sf. Gheorghe Hozevitul (care este şi 
hramul principal al mănăstirii), iar mormântul lui a devenit locul cel mai scump şi mai cinstit din cuprinsul 
mănăstirii. 

Cimitirul vechi se află în afară de mănăstire şi el s-a descoperit în anul 1880 de către sihastrul român Iustin 
şi de altul grec Ioasaf, de la Schitul Sf. Ana. Acolo se pot vedea mormane de oseminte de la care iese o 
aromă de moaşte sfinţite. Ele sunt aşezate pe categorii, cu anumite despărţituri pentru arhierei, pentru 
stareţi, pentru preoţi de mir, arhidiaconi, diaconi, monahi şi mireni. 

între altele se află şi osemintele unei regine, cu numele Ia şi a unei diaconese. După inscripţiile care se află 
pe stâncă, în dreptul fiecărei despărţituri, se poate cunoaşte că au fost îngropaţi aici clerici şi mireni din 
toate laturile împărăţiei bizantine: din Roma, din Grecia, din Egipt, din Antiohia, din Capadochia, din 
cetatea Tirului, din Ascalon, din Damasc, din Arabia, din Mesopotamia şi din alte părţi. 

Deasupra cimitirului, la vreo 40 de metri înălţime, se află peştera Sf. Ioan Hozevitul, ale cărui moaşte 
cinstite s-au descoperit în anii din urmă, de către ieromonahul Gavriil, care trăieşte astăzi în peştera 
Sfântului. Locuri mai vrednice de amintit, cari se află în cuprinsul mănăstirii în afară de Biserica cea mare, 
în care se păstrează mozaicul din vechime sunt: o parte din zugrăveala veche de pe zidurile Bisericii, apoi 
cimitirul vechi al părinţilor, mormintele sfinţilor ctitori, peştera Sf. Prooroc Ilie, care a adăpostit într-o 
vreme şi pe Sfântul şi Dreptul Ioachim, unde a şi primit prin înger vestirea naşterii Prea Curatei Fecioare 
din pântecele sterp al Sf. Ana. 

însă locul cel mai cinstit din toată valea Hozevei este mormântul Sf. Gheorghe Hozevitul, în care s-au aflat 
o parte din cinstitele lui moaşte. 

Părinţii bătrâni din mănăstirea Sf. Sava cel Sfinţit (între cari şi duhovnicul Sava), mi-au povestit că acum 
două sute de ani în urmă, mănăstirile din Palestina fiind strâmtorate, au plecat din Valea Hozevei şi din 
Schitul Sf. Ana vreo 300 de sihastri în Muntele Athos, având între ei şi un arhiereu. 

Atunci au luat cu ei şi cinstitele moaşte ale Sfintei şi Dreptei Ana, aşezându-se în Schitul aghiorit care avea 
şi el hramul Sfintei Ana. 

în vremea aceea tocmai se începuse clădirea Bisericii mari din schit (anul 1754), cu cheltuiala patriarhului 
Dionisie al Ţarigradului (Constantinopolului). 

Bieţii sihastrii hozeviţi au voit ca să ducă aceiaşi viaţă aspră ca şi la Hozeva. Dar nefiind deprinşi cu frigul 
iernei din Sfântul Munte, în scurtă vreme au murit cea mai mare parte din ei. Se spune că din cei 300 câţi 
erau la început, după trei ani de zile, au rămas numai 70. 

în Biserica mare a Schitului se păstrează cu mare cinste până azi piciorul drept al Sfintei Ana la care se 
poate vedea şi pielea. în vale Hozevei au trăit mulţi români din vremuri îndepărtate. Un călugăr român, 
care a trăit în schitul Sf. Ana de la Hozeva a fost monahul Varsanufie, care mai înainte de călugărie se 
chema Arsenie. După mulţi ani de viaţă sihăstrească, se retrage în mănăstirea Sf. Sava, la îndemnul 
arhimandritului Nectarie Banu. Acolo a ajuns ajutor de econom. în gropniţa mănăstiri se vede şi azi craniul 
arhim. Nectarie Banu cu inscripţia lui Varsanufie cu litere chirilice. Compunerea acestor cuvinte a făcut-o 
Nectarie, înainte de moarte, poruncindu-i lui Varsanufie s-o scrie pe craniul său şi să-1 păstreze în camera 
sa, spre aducere aminte. 

în adevăr, monahul Varsanufie a păstrat acest craniu în camera sa până la moarte. Chilia sihăstrească a lui 
Varsanufie se vede şi astăzi în schitul de la Hozeva. împrejurul chiliei lui se văd garduri de piatră, un 
cuptor şi o sternă. 

Cam în aceeaşi vreme cu Varsanufie au trăit în schitul Hozevei şi monahii Teofan, Calist şi un bătrân 
mirean cu numele de Ioan. în vremea războiului mondial toţi s-au retras în mănăstirea Sf. Sava. Numai 
monahul Calist a plecat în ţară pentru a face o colectă pentru zidirea mănăstirii şi din nenorocire s-a înecat 
în Dunăre. Voind să salveze pe fratele său, care era în primejdie, s-a înecat şi el însuşi. Era de meserie 
pescar şi meşter la construirea bărcilor. De aceea a simţit multă atracţie în Valea Hozevei, unde era pârâul 
îmbelşugat de peşte. La mulţi dintre pescarii de la Iordan monahul Calist le-a făcut bărci şi alte unelte 
pentru pescuit. 

Despre bătrânul Ioan (barba Iani, cum îi ziceau grecii) se spune că avea o barbă până la genunchi şi mulţi 
voiau să-1 fotografieze, dar el îşi ascundea barba în sân şi nu voia să stea la fotografiat. 



MĂNĂSTIREA "HOZEVITISSA" DIN AMORGO 

(însemnare scurtă) 

în ostrovul Amorgo (Insulele Ciclade) se află o mănăstire cu hramul Maicii Domnului, numită 
"Hozevitissa". Această mănăstire a fost zidită prin veacul al nouălea de către nişte monahi de la Hozeva 
(din Palestina). 

După aceea s-a pustiit din cauza barbarilor şi a rămas mult timp nelocuită. Pe la anul 1080-1088 mănăstirea 
a fost înnoită de către împăratul bizantin Alexie Comneanul. O istorie amănunţită după întemeierea acestei 
mănăstiri nu se găseşte scrisă nicăieri, căci toate actele şi însemnările cele vechi din mănăstire s-au pierdut 
din cauza deselor jefuiri pe care le-a suferit acest Sfânt Lăcaş. în anii din urmă s-a alcătuit o istorie a 
mănăstirii de prof. universitar Boiagidi, pe baza diferitelor povestiri cari s-au păstrat din bătrâni (adică din 
tradiţie). 

Toate câte s-a petrecut în mănăstirea aceasta de la zidirea ei şi până astăzi, sunt în legătură cu Sfânta 
Icoană a Maicii Domnului făcătoare de minuni şi care se cheamă "Hozevitissa" de la care a primit numele 
şi mănăstirea din ostrovul Amorgo, care mai înainte era necunoscut şi acuma a ajuns vestit în lume din 
cauza acestui odor nepreţuit (adică Icoana Maicii Domnului). Vestea minunilor cari se săvârşesc acolo 
aproape zilnic atrage multă lume spre închinare. 

Creştinii din Amorgo se mândresc că au un asemenea Lăcaş vestit, care le face cinste. însă nici locuitorii 
ostrovului, nici călugării din mănăstire şi nici însuşi autorul grec care face istoria mănăstirii, nu-şi prea dau 
seama de unde se trege cinstea aceasta şi numele vestit al mănăstirii. 

Deşi autorul aminteşte că după tradiţie mănăstirea Hozevitissa din Amorgo este întemeiată de călugării 
refugiaţi din Palestina, prea puţin vorbeşte despre Lăcaşul unde au trăit călugării şi unde se afla Icoana 
făcătoare de minuni numită Hozevitissa. 

Lipsa de atenţie faţă de străvechea Lavră din pustia Hozevei, care a dat naştere mănăstirii din Amorgo, 
face să scadă mult din valoarea cărţii prof. I. Boiagidis. Şi aceasta se întâmplă din cauză că până azi nu şi-a 
dat aproape nimeni silinţa să scrie Istoria din Valea Hozevei într-o limbă uşor înţeleasă de toţi. De 
asemenea nu s-a vorbit mai nimic despre minunile Maicii Domnului de la Hozeva. 

în limba latină se află o carte întreagă cu minunile Icoanei Hozevitissa scrisă de Sf. Grigorie Dialogul. 
Acum câţiva ani mi-a spus un călugăr papistaş că această carte s-a tradus de curând şi în limba franceză. 
Mult s-a mirat când a aflat că în limba greacă şi română încă nu se află scrisă. 

Atunci când va fi cunoscută istoria străbunei Mănăstiri de la Hozeva, precum şi minunile Maicii Domnului 
din acest lăcaş, atunci abia vor putea înţelege mai bine cititorii şi istoria mănăstirii Hozevitissa din Amorgo. 

Acum voi aminti doar pe scurt câteva ştiri mai însemnate din istoria acestui sfânt lăcaş. 

Tradiţia spune că pe vremea când erau prigoane în Palestina (din cauza sfintelor icoane) o parte din 
călugării de la Hozeva, s-au mutat în ostrovul Amorgo, luând cu ei şi sfânta Icoană făcătoare de minuni a 
Maicii Domnului. 

Acolo aflând ei un loc stâncos pe coasta unui munte prăpăstios (ca şi cel de la Hozeva) au zidit mănăstirea 
care a primit numele Sfintei Icoane de la Hozeva (adică Hozevitissa). 

împăratul Alexie Comneanul 1080 - 1088, aflând-o ruinată şi părăsită, a zidit-o din nou. 

Tradiţia aceasta (care a rămas din bătrâni) este întărită şi de istorie, căci în adevăr pe la anul 812 în 
Palestina au fost prigoane din partea arabilor şi în multe părţi au oprit cinstirea Sfintelor Icoane. înfăţişarea 
mănăstirii din Amorgo, se aseamănă mult cu cea de la Hozeva. Alt lucru de mirare se poate vedea în acest 
lăcaş. în coasta stâncoasă a muntelui (care stă ca un perete) se poate vedea o daltă de fier înfiptă în piatră, 
deasupra clopotniţei. Cine a înfipt-o acolo, nimenea nu poate pricepe, căci nici o scară nu ajunge până 
acolo. Bătrânii spun că în vremea când a început a se zidi mănăstirea s-a ales un loc puţin mai departe de 
locul unde este astăzi. însă tot ce se zidea ziua, noaptea găseau ruinat, iar uneltele lucrătorilor se găseau 
dimineaţa atârnate de dalta cea de fier (despre care am pomenit). Din aceasta au cunoscut că sub daltă este 
voia Maicii lui Dumnezeu să se zidească mănăstirea. 

în ziua de 16 octombrie 1952 când s-au luat de către guvern metoacele mănăstirii, atunci a căzut singură 
dalta de fier pe terasa mănăstirii, ca semn că s-a mâniat Maica Domnului pentru înstrăinarea averilor. 

în multe rânduri şi în multe locuri s-au izbăvit oamenii de secetă, de foamete şi de alte necazuri grele, 
făcându-se litanie cu Sfânta Icoană "Hozevitissa", iar vindecările cari se dau bolnavilor sunt nenumărate şi 
prea minunate. Adeseori cad pietre mari din vârful muntelui, însă niciodată n-au vătămat pe vieţuitorii din 
mănăstire, care au Sfânta Icoană a Maicii Domnului, ca un adevărat acoperământ şi sprijineală grabnică. 



DEFĂIMAREA NĂLUCIRILOR ŞI FOLOSUL ISPITIRILOR 

(Pilde din Pateric) 

Era un sihastru în părţile Iordanului carele a petrecut mulţi ani întru nevoinţe, fiind el acoperit de 
Dumnezeu, nu primea bântuielile vrăjmaşului, ci aproape neluptat era. 

De aceea, către toţi cei ce veneau la dânsul pentru folos, el defăima pe satana şi-1 ocăra, zicând că nimic nu 
este. Apoi mai zicea că vrăjmaşul nu are nici o putere asupra nevoitorilor, de nu va afla pe cei asemenea lui 
spurcaţi. 

Dar toate acestea le zicea sihastrul nesimţind darul cel de sus, care nu lăsa pe satana să-1 bântuiască. 

Iar când s-a apropiat sfârşitul lui, după slobozenia lui Dumnezeu, s-a înfăţişat înaintea lui diavolul în chip 
arătat, zicând către dânsul: "Ce am eu cu tine avo, pentru ce mă ocărăşti? Au te-am supărat vreodată cu 
ceva?" 

Atunci bătrânul scuipând asupra lui a rostit aceleaşi cuvinte, ca de obicei, zicând: "Mergi înapoia mea 
satano, că nimica nu poţi asupra robilor lui Hristos!" Vrăjmaşul însă i-a zis: "Aşa, aşa! Cu adevărat! Ai de 
trăit încă 40 de ani şi nu voi putea nici măcar un ceas să-ţi pun piedică întru atâţia ani!" Şi zicând acestea 
s-a făcut nevăzut. 

Atunci monahul a început a se lupta cu gândul: 

"Am atâţia ani ticăloşindu-mă aici şi iată Dumnezeu vrea să mai trăiesc încă patruzeci de ani. Mă voi duce 
dar în lume să-mi văd rudeniile mele şi voi petrece cu dânsele vreo câţiva ani, apoi întorcându-mă mă voi 
apuca iar de nevoinţa mea." Deci socotind el acestea, a început a le împlini cu fapta. Şi ieşind din chilie s-a 
apucat de cale. Dar n-a mers mult prea departe şi Iubitorul de oameni Dumnezeu, milostivindu-se spre el şi 
nelăsând ca să-şi piardă ostenelile lui, a trimis pe Sf. înger în ajutorul lui. 

Şi întâmpinându-1 pe el îngerul, a zis către dânsul: "Unde mergi, avo?" "La cetate!" a răspuns bătrânul. 
Atunci i-a zis îngerul: "întoarce-te la chilia ta şi nu te potrivi satanei, ca nu cumva să rămâi batjocorit". 
Deci venindu-şi întru sine bătrânul, s-a întors la chilia sa şi mai trăind încă trei zile s-a săvârşit. 

Iată cum unelteşte vrăjmaşul ca să înşele pe cei nevoitori. Am avut prilejul ca să cunosc o persoană din 
neamul nostru, care se lăuda că ea nu moare până când nu are vestire de la Dumnezeu. Socoteala asta nu e 
sănătoasă, căci Dumnezeu nu este obligat să descopere fiecăruia ziua morţii. Iar dacă descoperă unora, 
aceasta o face când este nevoie pentru folosul sufletului, iar nu după socoteala noastră. 

Mulţi aşteaptă descoperiri pentru slava deşartă având părerea că sunt la măsura sfinţeniei şi asta îi duce la 
înşelăciune. Atunci vrăjmaşul tabără cu nălucirile şi cu semnele lui. De multe ori vesteşte lucruri cari se 
împlinesc, dar care nu folosesc spre mântuire. 

Iată de pildă cum scrie la Pateric despre nişte fraţi cari aveau năluciri de la vrăjmaşul şi s-au dus la ava 
Antonie ca să-1 întrebe dacă sunt adevărate sau nu. Fiind calea cam lungă, au luat cu ei şi un măgar, care a 
pierit pe cale. Deci cum au ajuns la Sfântul Bătrân, apucând el mai înainte le-au zis: "Dar cum de a murit 
măgarul pe cale?" Şi ei au întrebat cu mirare: "Da' de unde ştii, avo?". 

"Dracii mi-au arătat", a răspuns el. Atunci au zis fraţii: "Noi pentru asta am venit ca să te întrebăm, nu 
cumva sunt înşelătoare nălucirile pe care le vedem, că de multe ori se fac adevărate". 

Deci i-a încredinţat pe ei bătrânul din pilda măgarului, că descoperirile pe care le au ei sunt năluciri 
drăceşti. 

Poate se vor mira unii că şi Sfântul Antonie a avut năluciri drăceşti şi vor zice: "Pentru ce nu i-a descoperit 
Dumnezeu despre întâmplarea fraţilor?" 

Să fie ştiut lucru că şi sfinţii au năluciri şi tot felul de ispitiri, dar ei nu le primesc. Iar Dumnezeu nu 
descoperă lucruri cari nu sunt de folos (cum a fost moartea măgarului). Vrăjmaşul vesteşte lucruri 
nefolositoare, iar dacă vede că le primim ca adevărate, atunci ne vesteşte în chip mincinos şi lucruri care ne 
vatămă sufletul (cum a fost de pildă vestirea mincinoasă pentru sihastru de la Iordan). 

Tot la cuvintele Sfântului Antonie găsim scris următoarele: 

"Nimenea neispitit nu va putea să intre întru împărăţia Cerurilor, că de se vor ridica ispitele, nu este cine să 
se mântuiască. Şi aceasta este lucrarea cea mare a omului, ca greşala s-o puie asupra sa înaintea lui 
Dumnezeu şi să aştepte ispite până la răsuflarea cea mai de pe urmă. 

Zis-a un bătrân că un frate se ispitea de gânduri timp de 9 ani şi din evlavie se osândea pe sine zicând: 
"Mi-am pierdut sufletul!" Căci socotea că singur el este pricinuitor al ispitei. La cele din urmă îngreuindu- 
se şi ajungând la deznădejde, a zis întru sine: mă voi duce în lume, căci m-am prăpădit!" 

Dar după ce s-a pornit la drum, s-a făcut glas din cer către el zicându-i: "Cei 9 ani în care ai fost ispitit, 
ţi-au pricinuit ţie cunună, pentru asta întoarce-te la locul tău şi te voi uşura de gânduri!" 

Deci s-a întors fratele la chilia sa şi a aflat odihnă. Din asta înţelegem că războaiele duhovniceşti (cu 
felurite ispitiri) ne pricinuiesc cunună. 



TAINA POCAINTII 

(înnoirea Sfântului Botez) 

Cu un adaos despre patima Deznădăjduirii 

(felurite motive) 

Tot omul este supus greşalelor şi nu este cu putinţă nici bărbaţilor celor iscusiţi ca să scape de prihana 
greşalelor celor din toate zilele. Când zic "greşalele cele din toate zilele" înţeleg greşalele cele vrednice de 
iertare, care nu sunt moarte. Acestea vin din cuvinte, din gânduri, din nepricepere sau din uitare şi se iartă 
cu darul lui Dumnezeu, căci se nasc din neputinţa firii, iar nu din răutate sau necredinţă. Nimeni nu este 
scutit de bântuiala (lupta) gândurilor, căci prin căderea lui Adam, s-a depărtat mintea omului de la 
Dumnezeu şi demonii au aflat loc de intrare în inimă. 

însă noi chemând pe Domnul cu smerenie şi cu zdrobirea inimii, îndată ne iartă pe cele mici greşale, cari 
nu se fac din voia noastră, ci din neputinţa firii, căci zice Sf. Prooroc David: 

"Mărturisiţi-vă Domnului şi chemaţi numele cel sfânt al Lui!" 

Pentru cei cari se luptă ca să nu greşească, dar din neputinţă sau din uitare alunecă în cele mici păcate (fără 
voia lor) pentru aceştia zice Sf. Anastasie Sinaitul că primirea Sfintelor Taine le este spre iertarea păcatelor 
(chiar de nu vor putea să le mărturisească regulat la duhovnic). 

Cine n-a trecut prin judecătorirea cea duhovnicească de pe pământ, acela va trebui să primească hotărârea 
cea înfricoşată din ceruri, unde nu este milă nici îndurare. 

Pe pământ judecata mărturisirii se face spre îndreptare şi sper vindecare, iar la cea din ceruri nu mai este 
îndreptare pentru cei nepocăiţi, ci osândă veşnică. 

Aici judecă preotul, care este un om cu neputinţe ca şi noi, acolo va judeca însuşi Dumnezeu de care se 
cutremură îngerii. 

Aici este milă şi îngăduială (adică păsuire), iar acolo este numai dreptate, fără părtinire şi fără coborământ. 
Pe pământ îşi denunţă fiecare păcatele sale, iar în ceruri va fi pârât de către îngeri şi de către demoni (tot 
omul care nu se pocăieşte). Aici nu este altul decât duhovnicul, care să ne audă tainele noastre, pe când la 
judecata cea mare, toate cele nemărturisite cum trebuie, se vor arăta îngerilor şi înaintea tutror sfinţilor, 
înaintea tuturor oamenilor care au trăit pe pământ şi înaintea demonilor. La judecata aceasta de pe pământ i 
se dă omului vreme de pocăinţă, pe când la cealaltă nu mai este nicidecum vreme de pocăinţă. 

"în iad nu este pocăinţă". 

Observaţie: La judecătoriile lumeşti vinovatul este reclamat pentru a fi pedepsit, iar la Taina Mărturisirii, 
vinovatul se denunţă singur pentru a lua iertăciune. Aici este deosebirea cea mare între judeţul (procesul) 
lumesc şi judeţul duhovnicesc (adică mărturisirea). 

Am avut ocazia să cunosc oameni, care râd când aud rostindu-se cuvântul păcătos şi te iau în batjocură 
când le vorbeşti despre pocăinţă. Aceştia sunt oameni "modernizaţi" de care nu se mai lipesc cuvintele 
duhovniceşti. 

"Este ruşine, părinte, (zic ei) să mai vorbim asemenea cuvinte astăzi, când lumea a sporit în ştiinţă şi nu se 
mai ocupă cu lucruri băbeşti. A trecut vremea întunericului, acum suntem în vârsta radioului şi a bombei 
atomice. Mintea omului de azi, zboară în altă direcţie şi nu are vreme să se ocupe cu slovele cele afumate 
din cărţile bisericeşti". 

Cam aşa răspund cei care s-au procopsit în viaţa spoită a progresului mincinos de astăzi. Pentru ei nu mai 
este nici păcat şi nici pocăinţă nu vor să mai audă, deşi noroiul păcatelor îi îneacă şi numai baia pocăinţii ar 
putea să-i scape de pierzare. Cu asemenea boieri nu mai poţi vorbi despre suflet sau despre mântuire, căci 
ei sărmanii sunt numai "trup". Materia este idolul lor şi viaţa răsfăţată este raiul lor. în afară de materie şi 
de răsfăţul lumesc pentru ei nu mai este nimic. 

Mai sunt însă oameni, cari înţeleg rostul mântuirii sufleteşti şi se ridică spre lumină, ca nişte crini în 
mijlocul bălăriilor. Unii ca aceştia dacă au parte de păstori duhovniceşti "după Dumnezeu" atunci sporesc 
şi se mântuiesc. iar dacă se întâmplă să fie lipsiţi de povăţuitori, atunci viaţa lor tânjeşte şi mântuirea se 
primejduieşte. 

Mulţi dintre credincioşi cari se adapă cu mustul deşertăciunii lumeşti, îşi dau seama de primejdia 
sufletească şi doresc mântuirea, dar nu mai au curajul ca s-o caute. Ei zic că mântuirea lor s-a şters din 
condica lui Dumnezeu şi orice ar face, nu mai este îndreptare pentru ei. Aceştia socotesc că prea mult s-au 
abătut din calea "poruncilor" şi pentru aceasta Dumnezeu nu-i mai primeşte. 

Partida aceasta de oameni au pierdut nădejdea mântuirii şi sunt asemenea cu nişte răniţi, cari nu mai 
primesc nici o doctorie, iar ranele lor se cangrenează şi putrezesc. Pe lângă ei nu trece nici un "samaritean 
milostiv" care să-i ridice. Slăbănogirea aceasta sufletească cu îndoială şi cu deznădejde vine şi la mulţi 
credincioşi râvnitori cari au hrană pentru suflet dar nu ştiu s-o preţuiască şi nici nu caută s-o folosească 
cum trebuie. Şi anume sunt unii cari au cunoscut deşertăciunea vieţii, s-au trezit din somnul păcatului şi au 
luat drumul pocăinţii. 

Dar văzând ei cât de multe datoresc lui Dumnezeu pentru mulţimea păcatelor lor şi neputând împlini 
canonul pocăinţii aşa cum se cuvine, ei încep să se împuţineze la suflet şi pierd nădejdea mântuirii. 

Neputinţa firească şi piedicile care stau în cale îi descurajează. Această descurajare (care este soră cu 
deznădăjduirea) vine la unii din necredinţă, iar la alţii din lipsa de iscusinţă la cele duhovniceşti. 

Pentru că nu au sfat şi nu cercetează Sfintele Scripturi, nu au cumpăneală şi se poticnesc. 

Să vedem acum care sunt motivele care ne duc la împuţinarea sufletului şi deznădăjduirea: 

Aceste două fiice (adică împuţinarea sufletului şi deznădejdea) au ca mamă dreaptă pe urâta trândăvie a 
sufletului. Şi zămislirea lor se face din sămânţa cea mai aleasă a vrăjmaşului mântuirii. Ele odrăslesc mai 
ales în inima celor trândavi la lucrul duhovnicesc. Dar să nu creadă cineva că trândăvia aceasta a duhului 
este numai o simplă lenevire trupească. Căci lenevirea trupească ne luptă pe toţi, însă nu vine deznădejdea, 
nici împuţinarea sufletului din această simplă bântuială, ci din părăsirea faptelor duhovniceşti cari sunt: 
rugăciunea, înfrânarea poftelor, citirea cărţilor sfinte, cugetarea minţii la cele dumnezeieşti, apoi dragostea 
frăţească, iertarea şi pacea cu toţi cei de o credinţă cu noi. 

Deci trândăvia duhului este o stare de lenevire, care robeşte sufletul, întunecă mintea, alungă curajul şi 
stinge făclia nădejdii din inima omului. Aceasta este cea dintâi pricină care aduce împuţinarea şi 
deznădejdea. 

A doua pricină este lipsa de mărturisire curată. Toţi cei binecredincioşi fac mărturisire, dar nu toţi o fac 
cum se cuvine (unii din nepricepere iar alţii din vicleşug). 

249 



SFANŢUL IOAN IACOB ROMANUL ■ DJN IERIHON CĂTRE SIOK 



A treia pricină, care duce la împuţinarea de suflet şi deznădejde este împărtăşirea cu Sf. Taine cu 
nevrednicie, adică atunci când ştii bine că nu ai pregătirea cuvenită şi te apropii cu obrăznicie de Sf. taine, 
pentru ochii oamenilor. 

Mai sunt unii împresuraţi (strâmtoraţi) de patima deznădăjduirii din cauza unor legături duhovniceşti. 

Aşa de pildă dacă cineva a făcut vreo nedreptate sau vreo necinstireunui slujitor al Bisericii, preot sau 
arhiereu sau au defăimat cele ale Sfintei Credinţe şi prin aceasta au căzut sub blestemul preoţesc. 

Deci dacă unul ca acesta a căzut sub legătură (de afurisenie sau blestem) şi nu s-a sârguit să dobândească 
dezlegare, atunci mântuirea lui este în primejdie şi este chinuit de gândul deznădejdii. 

în patima deznădejdii mai cad şi unii monahi nevoitori cari au slăbit cu trupul şi nu mai pot împlini 
nevoinţele (adică postul, metaniile şi privegherile) aşa cum au fost obişnuiţi. Aceasta se întâmplă la cei cari 
şi-au pus nădejdea mai mult în faptele lor, iar nu în darul lui Dumnezeu. 

în sfârşit deznădejdea vine şi din cauza mândriei şi a semeţiei. Căci cel mândru când ajunge la o cădere 
mare, nu mai socoteşte nici un leac vrednic de a repara paguba suferită. 

Să rezumăm acum care sunt motivele care duc la împuţinarea sufletului şi la deznădăjduire: 

1. înainte de toate este lipsa de povăţuitori duhovniceşti. 

2. Necunoştinţa Sf. Scripturi, de unde vine şi necunoştinţa la cele sufleteşti. 

3. Trândăvia duhului (adică părăsirea celor duhovniceşti). 

4. Vătămarea dreptei credinţe (când se face prietenie cu masoni, comunişti şi cu eretici). 

5. Nemărturisirea curată. 

6. împărtăşirea cu nevrednicie (când ştii că nu se cade şi te apropii de ochii oamenilor). 

7. Sataniceasca mândrie. 

8. Legătura de afurisenie de la arhiereu sau de la preot (când cineva dă pricină, şi la aceasta nu caută să ia 
dezlegare de la Sfinţitul slujitor pe care 1-a scârbit). 

9. Nedreptatea (când cineva nedreptăţeşte pe vecinul său prin furtişag sau prin clevetire şi nu repară 
greşala, adică nu întoarce paguba). 

10. întristarea cea peste măsură, când se întâmplă vreo pagubă sau vreun necaz mare. 

11. Hulirea credinţei sau a persoanelor sfinţite (din zavistie). 

12. Blestemarea, năravul blestemării şi al jurământului (de sine). 

IZVORUL VIEŢII 



în istoriile vechi scrie despre următoarea întâmplare: 

în cuibul unui pelican a intrat odinioară un şarpe veninos. 

Pelicanul nu era în cuib, erau numai puişorii singuri. 

Şarpele a început să muşte şi să bage veninul lui ucigător în toţi puişorii. Când era aproape să-i înghită, s-a 
ivit şi pelicanul. La zgomotul aripilor lui, şarpele a părăsit cuibul, fără să guste din pradă. 

Bietul pelican vede cu durere că puişorii lui sunt pe jumătate morţi, fiind otrăviţi de vrăjmaşul şarpe. Fără 
să mai stea mult pe gânduri, el se hotărăşte să-i scape cu orice preţ. Şi iată anume ce face: îşi găureşte 
coasta cu ciocul şi cu sângele său adapă pe toţi puişorii care sunt ameţiţi de veninul şarpelui. Sângele lui 
curat are minunata putere să taie otrava şarpelui şi prin aceasta puişorii lui se înviorează şi scapă de 
moarte. Pelicanul este o pasăre de pustie cu gâtul lung, ca şi bâtlanul. Când puişorii lui sunt aprinşi de sete 
sau vătămaţi de jigănii otrăvitoare, atunci pelicanul îşi răneşte coasta sa şi îi adapă cu sângele său. Iată o 
pildă minunată de dragoste părintească, care ajunge până la jertfă. 

Dacă vom lua seama bine, vom vedea că în cântările Prohodului, la starea a Ii-a se pomeneşte despre 
pelican şi anume iată cum zice: 

"Ca un pelican, împungându-Te acum, Cuvinte, înviezi pe fiii Tăi, revărsându-le dintru coasta Ta, izvor 
mântuitor!" 

Cuvintele Prohodului aseamănă jertfa cea de pe cruce a Domnului cu jertfa pelicanului, care îşi varsă 
sângele pentru viaţa puilor săi. 

Căci după cum şarpele cel firesc otrăveşte puişorii pelicanului, tot astfel şi vicleanul diavol intrând 
oarecând în şarpe, a otrăvit pe strămoşii noştri în rai, prin sfatul lui cel pierzător. Cu nimic nu s-au putut 
izbăvi strămoşii noştri din osânda cea veşnică, decât numai prin sângele cel scump al Domnului. Toţi cei 
născuţi din Adam, aveau în firea lor otrava păcatului strămoşesc şi pentru aceasta erau osândiţi la moarte 
veşnică (ca şi puii pelicanului din istorie). 

Domnul nostru Iisus Hristos primeşte de bună voie (ca şi pelicanul) să-i străpungă Sfânta Lui coastă cu 
suliţa, pentru izbăvirea zidirii Sale. Din Sfânta Lui coastă s-au deschis două izvoare de mântuire: sângele şi 
apa. Aceste izvoare mântuitoare alcătuiesc temelia Sfintei noastre Biserici, căci după cuvântul Sfântului 
Ioan Gură de Aur, sfânta noastră Biserică este plămădită din Coasta Domnului. 

Şi anume, apa care a ieşit din coasta Domnului închipuie Taina Sfântului Botez, iar sângele închipuie 
Taina Sfintei împărtăşiri. Fără aceste două Taine nimeni nu se poate mântui, căci ele sunt cheile mântuirii. 

După cum odinioară în rai, când dormea strămoşul Adam, a luat fiinţă Eva (maica noastră de obşte după 
trup) tot astfel pe Stânca Golgotei, în vremea când Domnul era adormit cu somnul morţii, a luat fiinţă 
Sfânta Biserică, care este maica noastră duhovnicească. 

Eva este cuvânt evreiesc şi se tâlcuieşte viaţă pe limba noastră. 

"Din coasta lui Adam este femeia, din coasta cea însuliţată a Domnului s-a plămădit Biserica", zice Sf. 
Ioan Gură de Aur. 



251 



SFANŢUL IOAN IACOB ROMANUL ■ DJN IERIHON CĂTRE SIOK 



Şi după cum Eva este os din oasele lui Adam şi trup din trupul lui, tot astfel şi Sfânta noastră Biserică este 
plămădită din sângele lui Hristos şi rămâne în veci nebiruită. 

Adam a dobândit fii din Eva, însă şi Domnul a dobândit şi dobândeşte mereu fii duhovniceşti prin Sfânta 
lui Biserică. Cu sângele şi cu apa care au curs din costa Domnului Biserica hrăneşte pe fiii săi până în 
sfârşitul veacului. 

Cu apa s-a întemeiat Sfântul Botez, iar cu sângele s-a întemeiat Taina Sfintei împărtăşiri. 

"Acesta este cel ce vine prin apă şi prin sânge", iar 

"Sângele lui ne curăţă pe noi de orice păcat" (Scrie Sf. Ioan Evanghelistul). 

Tâlcuirea aceasta se vede şi în cântările Octoihului, unde zice: 

"Picăturile sângelui celui din Dumnezeu curs şi ale apei, care s-a vărsat din coasta ta, a înnoit lumea; căci 
cu apă speli păcatele tuturor, Doamne, iar cu sângele scrii iertare". 

Şi mai departe iarăşi zice: 

"Cu stropirea dumnezeieştii curgeri, ce s-a scurs din dumnezeiasca coastă a Fiului tău curată, spală ranele 
inimii mele ..." (vezi Octoih, glasul 3, canonul de Miercuri şi Vineri). 



VEDENIA UNUI CREŞTIN - CU NUMELE DUMITRU - LA ANUL 1580 

în apropiere se Sf. Munte Athos din Grecia era în vremea veche un sat cu numele Isvoros, care astăzi se 
cheamă Stratonica. în acest sat, pe la anul 1580, se afla un creştin cu numele Dumitru. 

Era un om simplu şi smerit, care se păzea la toate cele care vatămă sufletul, iar la cele bune îşi da silinţa să 
le împlinească. Pentru aceasta s-a învrednicit ca să-i descopere Dumnezeu acestea pe care le veţi auzi mai 
jos: 

Robul acesta al lui Dumnezeu, Dumitru, avea un băiat în vârstă de 12 ani şi foarte mult îl iubea el şi cu 
femeia lui. însă a voit Dumnezeu să le moară băiatul. Iar tatăl lui de prea multă scârbă a căzut în boală grea 
şi zăcea la pat. După 15 zile, într-o seară, i-a venit lui Dumitru un fel de leşin şi a murit. Atunci femeia lui 
şi cu soacră-sa, cari îl îngrijeau, au început a plânge cu glas mare, cum este obiceiul în lume. 

Când au auzit vecii, au alergat îndată şi plângeau împreună. Trebuiau acum să-1 îmbrace cu haine de 
îngropare. în vremea când l-au dezbrăcat de hainele vechi, au văzut că toate mădularele erau reci, însă 
pieptul lui era cald. Deci s-au hotărât să mai aştepte până când se va răci desăvârşit şi atunci să-1 îmbrace. 
Aşteptând ei 2-3 ceasuri, l-au aflat iarăşi cald. Deci stând în aşteptare multe ceasuri, a venit noaptea şi toţi 
cei din casă au mers la culcare. 

însă femeia şi soacra răposatului dimpreună cu unele rudenii au rămas să privegheze lângă mort. Dar din 
multa oboseală au adormit cu toţii. Când a început să se lumineze de ziuă (o, minune) a suspinat din greu 
mortul şi s-a ridicat pe şezut. Iar cei cari şedeau de pază lângă el, auzind suspinarea lui, s-au trezit îndată şi 
văzând pe Dumitru viu se mirau cu toţii, căutând să-1 întrebe cum a murit şi iarăşi a înviat. însă el nu 
răspundea nimic, ci ţinea mâna la gură şi tăcea privind în pământ. A stat aşa vreme de trei zile, fără să 
mănânce ori să bea ceva, iar femeia lui, aducându-şi aminte de răposatul lor băiat, sta alături şi plângea. 

Auzind Dumitru pe femeia lui plângând, a deschis gura, zicând către ea: "Pentru ce plângi ticăloasă, 
socotind că fiul nostru a murit? Să ştii că fiul nostru trăieşte şi se află la mare bucurie, în loc luminos şi 
slăvit. Măcar de-am fi şi noi acolo unde este el şi să trăim şi noi asemenea viaţă fericită". 

A auzit femeia lui vorbele acestea, însă de multă plângere nu 1-a mai întrebat nimic. Dar soacra lui care 
şedea alături i-a zis: 

"De unde ştii tu, Dumitre, că trăieşte fiul tău şi se află la aşa de mare bucurie şi odihnă?" Iar el a răspuns: 

"Am văzut eu singur cu ochii mei unde se află băiatul meu". 

"Şi ce anume ai văzut?", a întrebat iarăşi soacră-sa. 

Atunci el a început să povestească astfel: 

"Cum eram eu bolnav la pat odată, deschizând ochii, am văzut un om prea luminat, a cărui frumuseţe nu 
pot s-o spun prin cuvinte. Şi îndată ce l-am văzut, mi s-a răpit mintea şi nu mai simţeam nimic din lumea 
asta, ci numai la dânsul priveam şi nu-mi puteam dezlipi ochii de la el. Mi s-a părut însă că m-am despărţit 
de voi şi mă aflam în braţele lui, iar el apucându-mă a zburat în sus. 

Cum urcam noi aşa, mi s-a părut că am trecut şapte ceruri şi după ce le-am trecut, ne aflam în altă lume. 

Lumina lumii de acolo era mult mai strălucitoare, şi pământul de acolo era mult mai frumos ca pământul 
acesta. Era ca un câmp prea frumos, împodobit cu 3 soiuri de copaci înfloriţi, iar mireazma lor şi 
frumuseţea nu poate omul ca s-a povestească. Un soi de copaci îmi părea că sunt migdali înfloriţi, alţii 
semănau cu trandafirii roşii, iar alţii păreau nişte crini vărateci. Tot pământul acela este plin cu asemenea 
copaci. 

Deci mergând noi pe locul acela, am văzut două porţi de fier închise şi pecetluite. în faţa porţii din dreapta 
stăteau de pază o mulţime de oameni tineri în veşminte albe. Iar la cea din stânga păzeau nişte uriaşi negri. 

Când am ajuns în faţa porţilor a zis către mine călăuza cea minunată: 

"Pleacă-te în jos repede şi te închină". 

Atunci eu m-am aplecat şi m-am închinat cu frică, rămânând întins pe pământ. Acolo am auzit un glas din 
depărtare, zicând: 

"Pentru ce l-ai adus aici pe acesta? Nu ţi-am zis să-1 aduci pe el, pe vecinul său Nicolai să-1 aduci. Acesta 
are încă a mai trăi pe pământ." 

Cum a auzit glasul acesta, călăuza mea m-a ridicat îndată şi ne-am pornit către răsărit. Şi iată că ne-am 
aflat într-un câmp mare şi frumos şi prea plăcut. Acolo erau mulţime de copaci prea frumos înfloriţi. Şi 
fiecare copac avea câte un om care şedea la umbra lui. Oamenii aceia erau de aceeaşi statură şi grosime, 
dar înfăţişarea lor nu era la fel: unii aveau chipul luminos şi vesel, alţii erau negri ca arapii şi chipul lor 
întristat. Fiecare cunoştea orice altul a făcut în lumea asta, fie bine fie rău, căci aveau nişte semne cari 
arătau tot ce au făptuit în lume: ori furtişag, ori desfrânare, ori preacurvie, ori beţie, ori alte păcate. Şi cum 
mergeam noi pe câmpul acela, uitându-mă eu într-o parte şi în alta, am cunoscut pe mulţi din cei cari au 
trăit la noi şi acum sunt morţi. 

Am văzut acolo într-o livadă 4 copii luminaţi şi frumoşi, cari şedeau împreună la un copac înflorit şi prea 
frumos. Şi cum i-am văzut la atâta veselie, m-am oprit cugetând la frumuseţea acelor copii. Privind mai 

bine am cunoscut că aceştia erau copiii mei. Acolo se afla băiatul meu care a murit de curând (în vârstă de 
12 ani). Şi când i-am cunoscut s-a veselit inima mea. Atunci mi-a zis călăuza mea: 

"Poate ştii ai cui sunt copiii aceştia?", iar eu am zis: 

"Da, Stăpânul meu, ei sunt copiii mei şi eu mă scârbeam că au murit, iar acum când îi văd aşa de frumoşi, 
mă bucur şi aş dori să rămân cu ei". 

Şi zicând acestea ne-am depărtat îndată. Eu însă văzând podoaba locului aceluia am cutezat să zic către cel 
care mă însoţea: 

"Stăpânul meu, oare acesta este raiul, pe care 1-a sădit Dumnezeu?" Iar el mi-a zis: 

"Nu-i acesta Raiul, ci este pământul drepţilor şi locul de odihnă al binecredincioşilor creştini. în locul acela 
a rânduit Dumnezeu ca să stea sufletele lor până va face judecată şi răsplătire. Iar bunătăţile cele veşnice pe 
cari le dobândesc cei drepţi, precum şi muncile pregătite pentru chinuirea celor păcătoşi sunt acolo unde ai 
văzut două porţi de fier şi acestea vor fi la sfârşitul lumii, în ziua înfricoşată a judecăţii, la a doua venire a 
lui Hristos. Atunci vor merge păcătoşii în munca cea veşnică, iar drepţii în viaţa cea veşnică". 

Auzind eu acestea de la călăuza cea minunată şi mergând către Amiază, am ajuns într-un loc întunecos şi 
urât, care era murdar şi avea mulţime de oameni înlăuntru cu feţele foarte întristate. Atunci am întrebat pe 
călăuză, cine sunt aceştia. Iar el mi-a zis: 

"Acesta este neamul iudeilor cari n-au crezut în Hristos". 

Şi mai mergând puţin am ajuns la un loc mai întunecos, care avea noroi şi putoare multă. Acolo erau o 
mulţime de oameni în chip de copii mici, alţii în chip de căţei mici fără ochi, iar alţii ca viermii cari mişună 
în murdărie. întrebând despre ei, mi-a răspuns călăuza: 

"Acesta este neamul ismailiţilor şi al ereticilor". 

După ce am mai mers puţin, am dat de neamul faraoniţilor (egiptenii vechi) şi erau întunecaţi la faţă şi 
negri. De aici am trecut prin multe locuri şi am văzut multe neamuri de oameni. Fiecare credinţă şi erezie 
avea un loc deosebit. Şi întrebând eu pe călăuză mi-a lămurit toate. 

Cum îmi povestea el multe şi felurite, am auzit o detunătură mare sub picioarele noastre şi îndată s-a făcut 
clocot mare şi a ieşit ţipăt amar şi scârbos ca de balaur mare, sau ca de fiară sălbatecă care loveşte şi 
fluieră. Auzind eu acest ţipăt necurat, m-am speriat şi căutam să mă ascund în sânul călăuzei mele 
întrebându-1 cu frică: 

"Domnul meu, ce este ţipătul acesta înfricoşat?" Iar el mi-a zis: 

"Acesta este iadul care înghite pe toţi păcătoşii şi pe cei necredincioşi cari n-au crezut în Hristos, şi 
niciodată nu se satură". Atunci am auzit un glas de sus, care zicea: 

"Ce strigi şi te frămânţi? Mai aşteaptă puţin şi te vei sătura de mulţi arhierei nevrednici, de preoţi şi de 
monahi". 

Şi pe când era încă în urechile mele glasul acela, m-am aflat numaidecât aici, pe patul meu. 

Văzându-mi trupul cel urât, nu voiam să intru. Iar călăuza mea m-a silit şi fără voia mea să intru în trup. Şi 
atâta m-a durut trupul meu, încât mi s-au zdruncinat toate oasele şi încheieturile". 

Când a auzit soacră-sa aceste cuvinte de la Dumitru, le-a vestit în toată eparhia aceea. în vremea asta se 
afla pe acolo şi Părintele Duhovnic Mitrofan Ritorul, bărbat învăţat şi cuvântăreţ, care auzind despre asta, a 
mers acasă la Dumitru şi 1-a întrebat cu de-amănuntul despre vedenia lui. Iar Dumitru a spus Duhovnicului 
toate câte s-au scris aici. 

Spune Părintele Mitrofan Duhovnicul că a mers în trei rânduri la el acasă şi 1-a descusut pe Dumitru cu 
multă scumpătate şi s-a încredinţat că adevărată este vedenia (descoperirea). 

S-a încredinţat mai ales din împlinirea cuvintelor cari s-au zis către călăuză (la începutul vedeniei), adică 

când a strigat: 

"Lasă-1 pe acesta şi adă-1 pe vecinul său Nicolai". 

în adevăr Nicolai acesta era sănătos în vremea aceea şi după două zile de la vedenia lui Dumitru s-a 
îmbolnăvit şi a murit. Şi cele care au fost pregătite pentru îngroparea lui Dumitru, acelea au fost folosite la 
îngroparea lui Nicolai. 

Acestea le-am aflat cu adevărat şi le-am scris pentru folosul oamenilor credincioşi. 

în Mănăstirea Lavra Sf. Atanasie, codicile No. 55 din Sf. Munte Athos. 



"AŞA, DOAMNE ÎMPĂRATE, 

DĂRUIEŞTE-MI CA SĂ-MI VĂD GREŞELILE MELE 

ŞI SĂ NU OSÂNDESC PE FRATELE MEU" 

Un bătrân oarecare şedea în Siria, între hotarele Antiohiei şi avea un frate ucenic, grabnic spre a judeca pe 
oricine vedea greşind. 

Deci de multe ori îl învăţa pe dânsul bătrânul grăind: "Cu adevărat, fiule, te înşeli şi-ţi pierzi numai sufletul 
tău, de vreme ce nu ştie nimenea ce este în om, fără numai duhul care este întru dânsul. Căci de multe ori 
unii săvârşesc fapte rele înaintea lui Dumnezeu. Păcatul lor noi îl vedem, iar pocăinţa şi faptele lor cele 
bune săvârşite în taină, numai singur Dumnezeu le ştie. 

Pentru aceasta şi cu ochii de vei vedea pe cineva păcătuind, nicidecum să nu-1 judeci pe el, căci numai unul 
Dumnezeu este judecătorul. 

Că tot omul ce judecă pe altcineva se află ca un anticrist (adică potrivnic) lui Hristos, făcându-se răpitor al 
dregătoriei şi al Stăpânirii pe care Tatăl Ceresc a dat-o Fiului. 

Tot cel ce judecă păcatul străin se face prin asta judecător înainte de Domnul. 

De vei vedea cu ochii tăi pe cineva căzând în păcat, îndată să zici "Anatema ţie satano, că omul acesta altă 
vină nu are!" Şi aşa îţi întăreşte inima spre a nu judeca pe fratele tău, căci se duce Duhul Sfânt de la tine. 

Iar în gândul tău să zici: 

"Precum acesta s-a biruit, tot asemenea şi eu pot să mă biruiesc!" Deci cugetând aşa, plângi şi cere ajutorul 
lui Dumnezeu. 

Pătimeşte împreună cu cel ce a pătimit fără de voie, căci nimenea nu voieşte să greşească lui Dumnezeu. 

Nu judeca pe cel curvar, dacă tu socoti că eşti curat, căci judecând asemenea cu dânsul calci legea, căci Cel 
ce au zis: "Să nu curveşti", tot acela a zis şi "Să nu judeci!" 

*** 

La un sihastru oarecare obişnuia să vină un preot din mănăstire ca să-1 împărtăşească, la anumite zile, căci 
el nu ieşea nicăieri din chilie. 

A venit odată la acest sihastru o persoană, aducând nenumărate prihăniri asupra preotului amintit. Pârile 
acestea au slăbit evlavia cuviosului. Deci venind iarăşi preotul ca de obicei cu Sfintele taine, nu a mai 
deschis sihăstria şi s-a întors înapoi Sfinţitul Slujitor. 

Atunci s-a auzit glas din cer, către sihastru: 

"Au luat oamenii judecata Mea!" 

Şi împreună cu glasul, a căzut în uimire (adică i s-a descoperit o vedenie). A văzut o fântână de aur, având 
ciutură şi funie tot de aur, iar apa din fântână era foarte bună şi limpede. însă era lucru de mirare pentru el, 
căci cel care scotea apa şi turna, era un bubos. 

Ar fi vrut sihastrul nostru să bea, dar se sfia de bubosul care scotea apa şi pentru asta nu s-a apropiat să 
bea. Atunci a auzit iarăşi glas, zicând: "Pentru ce nu bei din apă, ce pricină are bubosul care scoate apă? 
Dacă scoate şi toarnă se vatămă apa?" După aceste vorbe, şi-a venit în fire sihastrul şi socotind cele din 
vedenie, a chemat iarăşi preotul ca să-i aducă Sfintele Taine ca şi mai înainte. 

* * * 

Un frate a întrebat pe ava Iosif zicând: 

"Ce voi face avo, că iată nici rele pătimiri nu pot suferi, nici a lucra şi a face milostenie nu pot". Atunci i-a 
zis lui bătrânul: "Dacă din toate acestea nici una nu poţi împlini, atunci păzeşte-ţi ştiinţa ta despre 
aproapele de către tot răul (adică să nu judeci păcatele străine) şi te mântuieşti, căci Dumnezeu cere de la 
noi suflet fără de păcat". 

Zis-a ava Teodor: "Nu este altă faptă bună precum a nu defăima". 

*** 

Aproape de un bătrân locuia un frate puţin mai trândav întru nevoinţă. în vremea când era să moară acest 
frate, s-au adunat oarecari din fraţi la chilia lui. 

Văzând bătrânul pe fratele cel puţin trândav că se arată bucuros şi vesel la faţă în ceasul morţii a zis către 
el în auzul celorlalţi: 

"Frate, noi toţi ştim că nu prea erai osârdnic la nevoinţă, deci cum de te arăţi aşa vesel acum în ceasul 
ieşirii?" 

Şi a răspuns atunci fratele: 

"Crede-mă, părinte, adevăr ai grăit, însă de când m-am făcut monah, nu ţin minte să fi judecat pe cineva, 
sau să fi ţinut în minte răul asupra cuiva, ci de s-a întâmplat vreo prigonire cu cineva, întru acel ceas m-am 
împăcat cu el. Deci voi zice către Dumnezeu: 

Stăpâne, tu ai zis: Nu judecaţi şi nu veţi fi judecaţi şi iarăşi ai zis: Iertaţi şi vi se va ierta vouă!" 

La aceste vorbe ale fratelui a zis bătrânul: 

"Pace ţie, fiule, că şi fără de osteneală te-ai mântuit". 



LA UŞA RAIULUI 



(în pragul Postului Mare) 

Am intrat în anotimpul bisericesc al Triodului, care ne vesteşte apropierea Postului Mare, când Sfânta 
nostră Biserică, ne îndeamnă mai mult ca oricând la lucrul Pocăinţei. 

Niciodată masa duhovnicească a slujbelor bisericeşti nu este mai încărcată şi mai împodobită ca în vremea 
Postului Mare. Cântările şi citirile sfinte care se cuprind în slujbele Triodului ne zugrăvesc în culorile cele 
mai vii toate tainele vieţii omeneşti de la începutul lumii până la Slăvită înviere a Domnului. 

Ni se înfăţişează căderea strămoşilor, osânda care a venit asupra neamului omenesc şi ticăloşia vieţii de pe 
pământ care a purtat pecetea blestemului vreme de peste 50 de veacuri. 

Auzim parcă din cântările cele duioase ale Triodului, tânguirea dureroasă a lui Adam din surghiunuire, 
auzim însă şi făgăduinţa Părintelui ceresc pentru izbăvirea omului de osândă. 

înaintea ochilor se desfăşoară grozăvia căderii omeneşti şi amarul care a venit în lume prin păcat, dar ne 
este dat să vedem şi nădejdea cea nestrămutată a mântuirii, din sufletul aleşilor lui Dumnezeu. 

Nădejdea aceasta pentru venirea Mântuitorului a fost cântată de toţi proorocii şi cu ea s-au mângâiat 
patriarhii şi drepţii din Legea Veche. 

Dumnezeu n-a făcut lumea pământească pentru că ar fi avut nevoie de ea, ci din bunătatea Lui cea 
nemăsurată, pentru a fi slăvit numele cel sfânt al Lui. Din bunătatea Lui a făcut grădina Raiului, unde a 
aşezat pe cea dintâi pereche de oameni (Adam şi Eva). în mijlocul Raiului se afla "Pomul Vieţii" din care 
mâncau strămoşii noştri şi pentru asta nu se lipea de ei nici boala nici moartea. Roadele acestui pom aveau 
aşa un dar, încât omul mâncând era totdeauna sănătos şi nu îmbătrânea niciodată. 

Dar în grădina Raiului mai era şi alt pom: al Cunoştinţei binelui şi răului din care nu era îngăduit să guste 
omul. Dumnezeu a pus această condiţie omului, că dacă nu va mânca din pomul acesta, atunci va trăi în 
veşnicie (ca şi însuşi Dumnezeu), iar dacă va mânca, atunci va fi pedepsit cu moartea cea veşnică. 

Câtă vreme a păzit porunca, el era ca şi un Dumnezeu pe pământ. Toate făpturile erau supuse lui. Văzduhul 
nu se schimba niciodată ca să-1 vateme cu frigul, cu căldura, pământul rodea toate bunătăţile de la sine(fără 
osteneala omului), animalele erau toate blânde şi supuse omului, iar Dumnezeu umbla prin Rai şi vorbea 
cu Adam şi Eva, aşa cum vorbeşte tatăl cu familia lui. în inima omului era totdeauna bucurie şi mulţumire, 
iar mintea lui era aşa de luminată încât cunoştea toate tainele firii. Voinţa lui era îndreptată numai spre 
bine. Nici un gând rău şi nici o pornire pătimaşă nu avea loc în fiinţa omenească, ca să facă vreo tulburare. 
Atunci era cu adevărat ca un prieten al lui Dumnezeu şi părtaş al fericirii Lui. 

Dar fericirea asta n-a ţinut mult, căci din zavistia diavolului omul a călcat porunca lui Dumnezeu. Atunci 
şi-a pierdut dreptul de a trăi veşnic şi a fost izgonit din Raiul desfătării. 

Prin căderea lui Adam toţi am moştenit vina păcatului şi pedeapsa morţii. Prietenia care era între om şi 
Dumnezeu s-a stricat şi a intrat duşmănia. Dumnezeu s-a mâniat şi a pus blestem asupra neamului omenesc 
ca să nu mai poată intra în Rai până când nu se va îndrepta greşeala. Iată cum s-a păgubit omul de fericirea 
cea veşnică şi a început a duce o viaţă necăjită, plină de scârbe, de osteneală şi de durere. Raiul s-a închis 
iar viaţa omului a fost curmată de moarte. 

Pământul a început să rodească spini şi felurite plante vătămătoare, văzduhul s-a tulburat, iar animalele s-au 
sălbăticit şi au început să-1 vateme pe om. Şarpele, care înainte era cel mai blând şi mai iubit animal de om, 
după cădere a devenit cel mai fioros şi mai otrăvitor dintre toate animalele (în locul cuvintelor înşelătoare 
ale vrăjmaşului, a rămas otravă sub limba şarpelui pentru totdeauna). 

Mintea omului s-a întunecat (după cădere), pacea şi mulţumirea din inima lui au pierit, iar trupul a început 
să slăbească, căci pomul vieţii era închis în grădina Raiului. După căderea lui Adam, mintea omului are 
aplecare mai mult spre rău decât spre bine. Pentru aceasta omul biruit de patimi şi-a pierdut frumuseţea cea 
dintâi precum şi tăria trupească şi sufletească. Din prieten iubit al lui Dumnezeu, omul a ajus rob al 
păcatului. Cel care era făcut după chipul şi asemănarea lui Dumnezeu, adică icoana cea cinstită a Celui 
Prea înalt, omul cel împodobit cu cinste şi cu frumuseţe, care era ca un împărat peste firea pământească, a 
ajuns ca un vas netrebnic şi organ al răutăţii. 

Vasul cel ales în care Dumnezeu a pus comoara mirului Său, prin cădere s-a dogit şi nu mai folosea la 
nimic. Dumnezeu 1-a făcut dintru început ca să ajungă la desăvârşire şi să aibă aceeaşi slavă şi fericire ca şi 
El însuşi. După cădere, scopul acesta s-a zădărnicit. Nimeni dintre oameni nu putea să repare stricăciunea 
pricinuită de păcatul lui Adam. Trebuia ca omul să aducă o jertfă prin care să îmblânzească mânia lui 
Dumnezeu şi să împlinească dreptatea lui. însă jertfa aceasta trebuia să fie neprihănită, iar dintre oameni nu 
se afla nimenea fără prihană. Firea lor era otrăvită şi toţi aveau pecetea blestemului. Cu vremea oamenii s-au 
înrăutăţit şi mai mult şi s-au depărtat de Dumnezeu. Simţeau în ei vina păcatului, dar nu se puteau îndrepta. 
Căutau să îmblânzească mânia lui Dumnezeu prin felurite jertfe de animale nevinovate, iar uneori aduceau 
şi jertfe omeneşti. De la un timp au uitat de Dumnezeul cel adevărat cei mai mulţi dintre oameni şi se 
închinau la idoli. Numai poporul lui Israel a mai păzit credinţa, dar nici el n-a fost statornic. 



SA NU JUDECAM PE SLUJITORII LUI DUMNEZEU 

în Istoria Bisericească scrisă de înţeleptul ierarh Meletie, se spune că după ce s-a terminat cel dintâi sobor 
a toată lumea din Niceea, se bucura mult Sfântul împărat Constantin cel Mare, pentru biruinţa Bisericii 
împotriva celor hulitori. Fiind şi împăratul de faţă la sobor, i-a cinstit pe Sfinţii Părinţi cu daruri bogate 
după vrednicie. Iar cuviosului Pafnutie îi săruta împăratul cu multă evlavie ochii cei scoşi şi mâinile lui 
ciuntite de tirani. De asemenea şi pe toţi ceilalţi mărturisitori îi săruta cu cinste pentru a lua sfinţenie de la 
rănile lor pe cari le-au primit în vremea prigoanei. 

Unii dintre părinţii Soborului au dat înscris împăratului nişte jalbe (adică plângeri) împotriva unor 
episcopi cu purtări rele. 

însă marele împărat Constantin n-a voit nici măcar să citească hârtiile lor şi nici nu s-a interesat cine sunt 
clericii vinovaţi, ci în faţa tuturor a ars hârtiile cu plângeri (adică jalbe), zicând următoarele cuvinte: 

"Dacă eu însumi aş vedea cu ochii păcătuind pe vreun cleric, atuci l-aş acoperi cu hlamida mea (adică cu 
mantia împărătească)". 

Sf. împărat a căutat prin aceasta să dea pildă tuturor spre a nu vădi păcatele sau neputinţele cele ascunse 
ale clericilor. 

Cei cari scot la arătare (adică vădesc) păcatele sau neputinţele preoţilor, se fac prin aceasta defăimători de 
Lege, căci toţi clericii sunt slujitori Legii lui Dumnezeu. 

Sunt unii creştini cari nu judecă şi nici nu vădesc neputinţele clericilor, dar în schimb se feresc să ia 
blagoslovenie de la cei cunoscuţi cu neputinţe omeneşti sau pătimaşe. Iar dacă se întâmplă de plătesc 
Liturghii ori se împărtăşesc la asemenea clerici şi pe urmă află că fumează, ori se îmbată sau alunecă în 
alte patimi, atunci creştinii aceştia se căiesc pentru că au cerut sfinţenie de la cei pătimaşi. 

Unii ca aceştia, măcar de nu judecă la arătare cu vorba, însă cu lucrul (adică cu purtarea lor) se fac 
judecători persoanelor sfinţite. 

Fraţilor, dacă preotul sau arhiereul este drept credincios, atunci să fim încredinţaţi că darul Sf. Duh 
lucrează prin el la orice Taină bisericească - oricât de păcătos ar fi el. Numai când este oprit sau caterisit de 
către Sobor ori de către arhiereul locului, sau când predică pe faţă (arătat) vreo credinţă greşită atunci cu 
adevărat nu mai lucrează darul Sf. Duh prin el. Atunci numai poţi să te fereşti de asemenea cleric. 

*** 

în cartea Sf. Părinţi care se numeşte Pateric, se scrie despre ava Marcu Egipteanul cum a petrecut 30 de ani 
neieşind din chilia sa. Şi avea obicei preotul Schitului de venea să facă Liturghie în anumite zile. 

însă diavolul, văzând răbdarea bătrânului cea îmbunătăţită, a meşteşugit să-1 ispitească cu osândirea. Deci 
a îndemnat vicleanul pe un frate oarecare ce era îndrăcit, să meargă la bătrânul ca pentru blagoslovenie. Şi 
ajungând la pustnic, mai înainte de a rosti alt cuvânt, striga cel îndrăcit către bătrân, zicând: 

"Preotul tău are miros de păcat, deci să nu-1 mai laşi să intre la tine!" Iar bătrânul cel insuflat de Dumnezeu 
a zis către el: 

"Fiule, toţi oamenii îşi leapădă afară murdăria, iar tu ai adus-o la mine! dar scris este: "Nu judecaţi ca să nu 
fiţi judecaţi". (Matei, cap. 7 vers.l), însă deşi preotul este păcătos, Domnul îl va mântui pe el, căci scris este 
(în cartea Sf. Ap. Iacob cap. 5 vers. 17): 

"Şi vă rugaţi unul pentru altul ca să vă tămăduiţi!" 

După ce a rostit aceste cuvinte, făcând rugăciune Sf. Bătrân, a gonit pe demon din om şi 1-a slobozit 
sănătos. 

Iar Bunul Dumnezeu, văzând nerăutatea bătrânului, i-a descoperit lui un semn minunat. Şi iată cum 
mărturiseşte singur, prin însăşi cuvintele lui zicând: 

"Când voia preotul să înceapă Sf. Liturghie am văzut pe îngerul lui Dumnezeu pogorându-se din cer şi 
punând mâna pe capul preotului. în clipa aceea s-a făcut preotul ca un stâlp de foc. Iar eu, mirându-mă 
pentru acea vedere, am auzit un glas zicând către mine: 

"Omule, de ce te-ai mirat pentru lucrul acesta? Căci, dacă împăratul cel pământesc nu lasă pe boierii săi ca 
să stea întinaţi înaintea lui (ci toţi sunt îmbrăcaţi cu slavă multă), atunci cu cât mai mult nu va curaţi 
puterea cea dumnezeiască pe Slujitorii Sfintelor Taine când stau înaintea slavei celei cereşti?" 

Auzind aceste graiuri, viteazul nevoitor Marcu mai mult s-a sârguit a cinsti persoanele sfinţite, sporind 
întru nevoinţele sale. Iată ce daruri minunate primesc cei cari nu osândesc pe clerici. 

*** 

"Nu judecaţi ca să nu fiţi judecaţi" (Matei, VII, 1). 

Să nu ne facem judecători Slujitorilor lui Dumnezeu. 

Zis-a un bătrân: De vrei să vorbeşti pentru greşala şi păcatul vreunui frate, socoteşte-te dacă îl vei îndrepta 
pe dânsul sau pe altul îl vei folosi; atunci să grăieşti despre el, iar dacă nu urmăreşti folosul fratelui, ci 
vorbeşti cu făţărnicie numai ca să-1 mustri pe el şi să-i descoperi greşeala şi păcatul înaintea altora, atunci 
să ştii că nu vei scăpa de dumnezeiasca certare. Apoi şi tu însuţi întru aceeaşi greşală şi păcat vei cădea, 
sau în altceva mai rău, şi vei fi părăsit de ajutorul lui Dumnezeu şi de către alţii fiind mustrat, te vei 
ruşina". 

*** 

Zis-a ava Antonie că de la aproapele este viaţa şi moartea. Că de vom dobândi pe fratele, pe Dumnezeu 
dobândim, iar de vom sminti pe fratele, înaintea lui Hristos greşim. 

* * * 

Zis-a ava Pimen lui ava Iosif: 

"Spune-mi cum să mă fac călugăr?" Şi a răspuns bătrânul: "De voieşti să ai odihnă şi aici şi acolo, pentru 
tot lucrul să zici: Eu cine sunt? şi nu judeca pe nimeni". 

*** 

în zilele noastre multe suflete râvnitoare se păgubesc şi se primejduiesc pentru că nu ştiu să-şi păzească 
râvna cu deplină judecată. Căci după cuvântul apostolului, însăşi mucenicia nu este primită înaintea lui 
Dumnezeu, dacă nu se face cu dreaptă socoteală şi după lege. 

Iată de pildă sunt mulţi dintre noi cari arată mare sârguinţă pentru dreapta credinţă şi păzesc cu frică 
rânduiala călugărească, dar de sporit nu sporesc duhovniceşte. 

1 . Să dăm acum vina pe lume că este rea şi amăgitoare? Dar pe noi Domnul ne-a ales din lume şi ne-a 
întărit picioarele pe calea mântuirii. 

2. Să zicem că mănăstirile nu sunt în regulă. Dar creştinii de la început n-aveau nici mănăstiri şi nici 
Biserici pentru închinare şi cu toate acestea viaţa lor duhovnicească era mai sporită decât a monahilor de 
azi. 

3. Să aruncăm vina pe egumeni şi pe păstorii cei sufleteşti, cari nu sunt iscusiţi şi nu poartă grijă de turmă 
şi pentru asta ne primejduim şi nu sporim. Dar asta o pot zice numai cei începători şi oamenii simpli şi 
necunoscătorii, iar noi cari am îmbătrânit cu rasa şi am nimerit Ierusalimul, nu putem arunca vina pe 
egumeni. 

4. Dacă am căuta să ne plângem că suntem străini şi necăjiţi, atunci ne râd creştinii cei din vechime, care 
erau totdeauna prigoniţi de păgâni şi mulţi erau duşi în robie, unde sufereau cele mai grele necazuri. Dar cu 
toată prigoana şi cu tot amarul robiei, viaţa creştinilor de la început strălucea ca soarele în mijlocul 
păgânătăţii. 

Orice vină am căuta să punem la amorţirea vieţii noastre duhovniceşti nu ne îndreptăţim. Toţi aproape 
cunoaştem poruncile, ştim cum trebuie să ne păzim Sfânta Credinţă, toţi am îmbătrânit în haina pocăinţei, 



260 



SFANŢUL IOAN IACOB ROMANUL ■ DJN IERIHON CĂTRE SIOK 



am luat pe umeri jugul cel uşor al Domnului şi mergem către Noul Ierusalim. Nu mai sunt ca altădată 
prigoane şi nici robie, dar paşii sufletului nostru se poticnesc şi nu putem spori. 

Fraţilor, dacă vom socoti mai bine, vom vedea că pricina poticnelilor şi a primejduirii suntem noi înşine 
mai totdeauna. 

Căci noi mergând pe calea cea strâmtă (a Crucii), nu luăm seama la paşii noştri, ci căutăm la picioarele 
altora. Vreau să spun că lăsăm uitate păcatele noastre şi căutăm la păcatele străine. Dar nu numai că luăm 
seama la cele străine, ci încă ne sârguim ca să le vădim şi să le judecăm. 

"Nu judecaţi şi nu veţi fi judecaţi", zice Domnul, şi iarăşi: "Cu ce măsură veţi da, cu aceea veţi lua", iar noi 
judecăm cu asprime pe alţii şi aşteptăm de la Dumnezeu milă. De multe ori osândim pe alţii fără să fim 
siguri dacă sunt vinovaţi sau nu. 

Dar ceea ce ne vatămă mai mult este că judecăm şi clevetim fără înconjur pe slujitorii Sfântului Altar, de 
care nu se cade a ne atinge. Păcatele şi neputinţele clericilor nu se cade să le scoatem la arătare, căci prin 
asta răcim evlavia celor mulţi şi dăm mai multă pricină necredincioşilor şi răutăţilor ca să ne ponegrească 
dreapta credinţă. 

Clericii sunt şi ei oameni neputincioşi, cari şi ei au ieşit din aceeaşi plămădeală a lumii. Ei n-au pogorât din 
cer şi nici n-au crescut împreună cu îngerii. Lumea de azi i-a odrăslit, în lumea aceasta deşartă au crescut şi 
în şcoala lumii au învăţat. 

Iar după ce au intrat în slujba Altarului, lumea tot nu-i lasă în pace. Viermele lumii este astăzi mai iute şi 
mai stricător ca altă dată. El pătrunde ca şi vântul cel rău în toate părţile. Născocirile noi duc stricăciunea la 
urechea tuturor atât la sate, cât şi la mănăstiri. 

Vântul stricăciunii călătoreşte iute ca fulgerul. Cele cari se lucrează sau se vorbesc la marginea pământului 
(în America) în câteva clipe se fac cunoscute şi de copiii cei mici de la corturi. Şi după cum merg veştile, 
aşa merge şi stricăciunea. Preoţii fiind în legătură cu lumea, se vatămă astăzi mai uşor ca înainte. Ştiinţa de 
azi a declarat cel mai periculos război împotriva vieţii duhovniceşti şi pentru asta împotriva clericilor se 
îndreaptă cele mai aprinse săgeţi. Duhul lumesc de astăzi, după ce otrăveşte sufletele slujitorilor, mai are 
pretenţia să-i vadă sfinţi de icoană. Dar oare cine i-a odrăslit şi cine i-a dăscălit? Dacă rădăcina ar fi mai de 
soi, atunci şi vlăstarele ar fi mai bune. 

Preoţii sunt ca şi sarea care a ieşit din marea lumii, şi pentru că vânturile lumeşti sunt astăzi rele şi mai 
pătrunzătoare, pentru asta şi sarea se topeşte mai uşor ca altă dată şi adesea azi se strică. Dacă lumea este 
din veacul al 8-lea, preoţii nu pot să fie ca cei din veacul întâi. Toate se schimbă după duhul vremii. 

Pe la anul 380 (adică acum 1578 de ani) păstorea în Cetatea Chesariei Episcopul Faretrie. Era episcop 
numai cu numele, căci grija lui nu era pentru mântuirea turmei, ci pentru avere şi trai răsfăţat. 

Ştia cum să se linguşească pe lângă dregătoriile împărăteşti pentru a câştiga protecţie şi nume bun peste tot. 
Era - cum s-ar zice - un om diplomat, care schimbă masca la orice împrejurare şi nu i se pricepe vicleşugul. 

Ţinea la curtea episcopiei lui o droaie de clerici destrăbălaţi ca şi el şi duceau cu toţii o viaţă fericită. Nimic 
duhovnicesc nu se vedea la curtea acestui episcop trântor. Era ca o mortăciune neîngropată (căci după 
cuvântul Sfinţilor Părinţi, cei cari nu au deloc viaţă duhovnicească sunt ca nişte morţi neîngropaţi). 

Dar iată că la hotarele Chesariei se iveşte un cleric din cei cari gonesc trântorii. Şi cine credeţi că era acest 
cleric? Era Sf. Ierarh Gură de Aur, slava amvonului din toată lumea şi din toate veacurile care cu flacăra 
cuvântului său izgonea întreaga tabără a demonilor şi putea să ardă mii de trântori de seama lui Faretrie. 
însă pentru adevăr şi pentru dreptate el era acum prigonit de capetele încoronate şi trimis în surghiun. 
Escortat de ostaşi, el era silit să meargă pe jos zece hotare, prin locuri sălbatice. Fiind pe-nserate, Sf. Ierarh 
şi cu însoţitorii lui au poposit în Cetatea Chesariei. 

în puterea nopţii când toţi se linişteau, aud nişte strigăte sălbatice. Cine putea să fie în vremea nopţii, decât 
barbarii sau tâlharii. 

însă nu erau nici barbarii şi nici tâlharii, erau slugile lui Faretrie cari urmăreau pe bătrânul cel sfânt. Căutau 
să-1 izgonească şi de acolo, ca nu cumva să-i facă vreo întâmplare cu cinste, ca şi la Chesaria. 

N-a avut încotro şi a trebuit să plece şi de acolo noaptea la drum, spre locul surghiunului, acela de care 
lumea toată nu era vrednică. S-a dus albina cea cerească pe calea surghiunului, lăsând pe trântorul zavistnic 
ca să huzurească în fericirea lui. 

Iată până unde ajunge răutatea zavistiei! De multe ori ţările ajung pe mâna celor tirani, iar Bisericile ajung 
pe mâna păstorilor năimiţi, căci oamenii vrednici n-au parte de locul cuvenit, din cauza celor zavistnici. 
Milioane de suflete se pierd fiind lipsite de povăţuitorii cei adevăraţi. 

Este vrednic de amintit aici că săgeata asta a zavistiei este mai veninoasă atunci când ea vine chiar de la 
fratele de acelaşi neam şi din acelaşi cin. Nu este rană mai dureroasă ca rana pricinuită de zavistia 
frăţească. 

Zavistia frăţească a adus cel dintâi omor în lume şi din cauza ei a fost vândut ca rob prea frumosul Iosif, 
cel mai iubit fiu al patriarhului Iacob. Din cauza zavistiei dintre fraţi s-au omorât între dânşii toţi feciorii şi 
urmaşii Sf. Constantin cel Mare şi a ajuns împărăţia în mâinile unui om lepădat de Dumnezeu (adică Iulian 
Par avatul). 



IN FAŢA OGLINZII DUHOVNICEŞTI 

Pentru că am de scris despre un lucru mai greu de înţeles, m-am gândit să vă amintesc o întâmplare, care 
poate să ne lămurească mai bine cuvântul nostru. în preajma unui târg de vite (sau iarmaroc) se afla un 
magazin mare de sticlărie. între alte lucruri scumpe de sticlă, erau şi diferite soiuri de oglinzi mari de 
perete. 

într-o bună zi, când venea lume multă la iarmaroc, erau întinse la arătare în vitrina magaziei cele mai 
frumoase obiecte de sticlă, între care se afla şi o oglindă mare cu ramă. 

Toţi târgoveţii cari treceau pe alături de magazie îşi vedeau chipul în oglindă. Unii dintre ei se opreau 
anume ca să-şi potrivească pălăriile în faţa oglinzii. 

Din întâmplare, a trecut pe alături şi un negustor de vite, care ducea de funie un ţap voinic şi nişte capre la 
iarmaroc. 

în faţa oglinzii ţapul n-a rămas nepăsător. El vede mişcarea în oglindă. Şi anume vede un ţap voinic ca şi 
el, care vine împotriva lui. Se încoardă, flutură din cap, dar nici potrivnicul din oglindă nu stă degeaba. 
Negustorul care-1 ţine de funie nu ia în seamă la oglindă (căci are şi nişte capre slobode lângă el). 

Ţapul vede că nu-i lucru de glumă cu inamicul lui din oglindă. Şi pentru că este deprins cu lupta şi ca să nu 
apuce acela înainte, se repede una şi bună asupra lui ... 

în câteva clipe s-a terminat lupta cu ţapul cel obraznic din oglindă. Geamul cel mare (adică vitrina 
magaziei) împreună cu oglinda şi cu alte lucruri scumpe de alături au fost răpuse fără multă izbândă. 

Preţul vânzării ţapului n-a fost de ajuns pentru despăgubirea stricăciunii care s-a făcut. A trebuit să 
plătească şi ceva pe deasupra ca să termine buclucul. Până una-alta, s-a făcut puţină discuţie între oamenii 
cari erau de faţă la magazie. Unii ziceau că stăpânul ţapului este de vină, pentru că nu 1-a ţinut bine de 
funie, alţii ziceau că vina este a sticlarului, pentru că a deschis magazin prea lângă drum, iar cei mai aprigi 
puneau vină pe oglindă căci (ziceau ei), dacă nu era ea, care să zădărească ţapul, nu s-ar fi întâmplat 
nimica. Dar mai erau şi unii cari ţineau apărarea oglinzii, zicând: "Pe drum câtă lume nu trece? însă 
nimenea nu-şi pune mintea cu geamurile. Pentru un ţap nărăvaş înseamnă că nu mai trebuie să facă 
oamenii oglinzi?" în sfârşit fiecare avea părerea lui. Dar unul mai socotit la minte, care a mai avut de furcă 
cu ţapul cel bătăuş, a tâlcuit la toţi că nimeni nu este de vină, decât năravul ţapului, "căci de multe ori era 
să mă străpungă şi pe mine (zicea el), măcar că nu sunt de sticlă ca şi oglinda". 

Acum, fraţilor, să ne oprim puţin (până se mai odihneşte ţapul) şi să venim la vorba noastră. Căci eu voiam 
să vă spun despre altă oglindă, dar am adus vorba mai departe ca să mă înţelegeţi mai bine. 

Cuvintele dinSf. Evanghelie, apoi învăţăturile Sf. Părinţi şi orice sfătuire duhovnicească, alcătuiesc 
împreună un fel de oglindă pentru sufletul nostru. Aceasta este oglinda care ne interesează pe noi. 

în cuvintele cele duhovniceşti (cari au mărturii din Sf. Scriptură) fiecare dintre noi poate să-şi vadă chipul 
cel dinăuntru ca în oglindă. Unul îşi poate vedea patimile cele ascunse, altul îşi cunoaşte virtuţile, unul îşi 
vede chipul blândeţii şi al smereniei, altul îşi vede învârtoşarea inimii şi mândria. Unul îşi cunoaşte 
colţişorii clevetirii şi ai zavistiei, altul îşi vede corniţele mândriei şi ale mâniei. Unul îşi vede florile 
bunătăţii, iar altul îşi cunoaşte spinii răutăţii. 

în scurt putem zice că din cuvintele Scripturii putem să ne cunoaştem cine suntem şi încotro mergem. Căci 
Scriptura oglindeşte toate tainele vieţii omeneşti, de la facerea lumii şi până la sfârşitul veacului. 

Pentru aceasta şi Fericitul Augustin adunând într-una din cărţile sale cele mai alese cuvinte din Sf. 
Scriptură, le dă numele de Oglindă. în multe rânduri am căutat să adun şi eu unele cuvinte mai de folos din 
Sfintele Scripturi, alcătuind din ele un fel de oglinzi duhovniceşti. 

în asemenea oglinzi poate să-şi vadă fiecare năravurile şi lipsurile duhovniceşti, precum şi mijloacele de 
îndreptare. însă vă mărturisesc că eu sunt cel dintâi care îmi văd sluţenia chipului dinăuntru. 

Desigur că în faţa acestor oglinzi duhovniceşti nu poate să rămână cineva nepăsător. Unii se ruşinează şi 
caută să-şi mai ascundă ori să-şi îndrepte lipsurile (cum îşi potrivesc unii hainele în faţa oglinzii). Dar cei 
cari sunt mai aprigi şi mai nărăvaşi când ajung în faţa oglinzii duhovniceşti (din foile mele) se încordează 
mai rău şi flutură din cap (ca şi ţapul). însă pe cât mai mult se sălbăticesc şi răpştesc, cu atât şi oglinda îi 
arată mai urâţi şi cuvintele îi mustră mai rău. Iar care încearcă să lovească (adică să se împotrivească) 
aceştia se înţeapă ca şi în bolduri, căci cuvintele Scripturii sunt bolduri pentru cei nărăvaşi care pornesc cu 
mânie (ca şi ţapul asupra oglinzii). 

Acestora li se potrivesc cuvintele Domnului pe care le-a rostit către prigonitorul Pavel, aproape de 
Damasc: "Greu îţi este ţie (Saule) a lovi în bolduri". Deci şi eu îndrăznesc a zice către cei care se mânie şi 
caută să strice Oglinzile (adică să distrugă foile): Greu vă este să loviţi în cuvintele cele duhovniceşti. Căci 
nu sunt de la mine, ci din Sf. Scripturi. în sfârşit puteţi să-1 ocărâţi pe cel care scrie, puteţi să-i scoateţi 

toate ponoasele, dar să luaţi seama cum vă arată oglinda şi dacă cumva observaţi că se văd colţişori, corniţe 
ori semne roşii să ştiţi că nu este vinovată oglinda, nici negustorul. 

Ascultaţi glasul acestor oglinzi, căci este glasul cel mântuitor al Sf. Scripturi, care ne îndeamnă pe toţi la 
pocăinţă, căci "zilele sunt rele şi iarna este grea" (cum zice Sf. Apostol Pavel). 



CUVÂNT AL SFANŢULUI VASILE CEL MARE 

Ce este Chipul Monahicesc? Şi cu ce se aseamănă. 

Şi ce trebuie să păzească Monahul dacă voieşte 

să se asemene Chipul lui cu Chipul îngeresc 

Ce să zic, şi ce să grăiesc; şi cu ce să asemăn Chipul şi cinul Monahicesc sau, mai bine să zic, îngeresc (Că 
şi este cu adevărat îngeresc, după cum toţi Sfinţii Părinţi cu o gură mărturisesc şi prin viu glas îl 
propovăduiesc)? 

Chipul şi cinul Monahicesc sunt orânduială a celor fără de trup. Chipul şi cinul Monahicesc este o stare a 
Heruvimilor celor cu ochi mulţi şi a Serafimilor celor cu aripi multe, cari neîncetat zboară şi slavoslovesc 
pe Dumnezeu cel peste toate şi Atotputernic, strigând şi zicând: Sfânt, Sfânt, Sfânt, Domnul Savaot, plin 
este cerul şi pământul de slava Ta. Şi precum îngerii nu au nici o lipire de lucrurile cele vremelnice, aşa şi 
Monahii trebuie să nu aibă nici o lipire cu patimă de nici un lucru vremelnic şi stricăcios şi trecător (cele 
lumeşti toate sunt trecătoare şi vremelnice), ci pururea să se îngrijească de cele cereşti cari peterc în veac şi 
niciodată nu pier. Să slavoslovească şi să laude necontenit şi neîncetat pe Dumnezeu, prin psalmi şi prin 
cântări, ziua şi noaptea, ca nişte îngeri. Şi precum Heruvimii au ochi mulţi, aşa şi Monahii trebuie să aibă 
ochi împrejurul sufletului, ca să privească la bunătăţile cele gătite lor în veacul cel viitor, la frumuseţea 
Raiului, la împărăţia Cerului. Şi să se pândească în toate părţile şi la cursele vicleanului vrăjmaş cel ce 
caută ca un leu să înghită şi să piardă sufletul. Şi precum Serafimii au aripi multe, aşa şi Monahii trebuie să 
aibă de jur împrejurul sufletului ca să zboare la înălţimea faptelor celor bune, să se apere de gândurile şi de 
cugetele cele urâte şi spurcate, care totdeauna năpădesc şi năvălesc asupra sufletului Monahilor prin 
îndemnarea pizmaşului. 

Ochii sufletului Monahilor sunt fecioria şi curăţia prin care pot să vadă curat gânditor, cât este cu putinţă 
omului, pe Dumnezeu, ca Heruvimii. Iar cei ce nu au la sine feciorie şi curăţie, aceia nu sunt ca Heruvimii, 
aceia (că nu mă voi sfii a spune, deşi cu greu va cădea cuvântul) sunt ca dracii. Că numai ei urăsc fecioria 
şi curăţia şi iubesc necurăţia. Aripile sufletului Monahilor sunt smerenia, supunerea, ascultarea, necârtirea, 
dragostea, blândeţea, răbdarea, postirea, privegherea, rugăciunea, prihănirea de sine şi nerăutatea. Acestea 
avându-le Monahii, sunt ca nişte Serafimi. Cu acestea pot Monahii să zboare la înălţimea cerului, să ajungă 
la scaunul împăratului Hristos şi să-I stea înainte şi să se îndulcească de vederea Lui, cântând şi zicând: 
Sfânt, Sfânt, Sfânt, Domnul Savaot, plin este cerul şi pământul de slava Ta. Iar cari nu au acestea nu sunt 
ca Serafimii: ci ca o pasăre cu aripile smulse ce aşteaptă din ceas în ceas să vină uliul să o prindă şi să o 
mănânce. 

Cu ce voi mai asemăna chipul monahicesc ? Monahul asemenea este cu o mireasă. Şi după cum aceea, 
logodită fiind, aşteaptă, împodobindu-se, ca mirele să intre, bucurându-se în cămara cea de mire. Aşa şi 
Monahul, fiindcă s-a logodit cu mirele său Hristos, trebuie să aştepte, împodobindu-se cu toate faptele cele 
bune, ca să intre cu Dânsul în cămara cea de Mire, care este împărăţia Cerurilor, bucurându-se şi 
veselindu-se de frumuseţea nepovestită, auzind glasuri nespuse. Chipul monahicesc este ca şi al doilea 
botez, căci se zice: Câţi în Hristos v-aţi botezat, în Hristos v-aţi îmbrăcat. 

V-aţi dezbrăcat de omul cel vechi, adică de păcat, şi v-aţi îmbrăcat în cel nou, adică în părăsirea păcatului 
şi în căinţa pentru dânsul în toată cealaltă rămăşiţă a vieţii voastre. Şi să nu zică cineva din voi că: eu nu 

atâta am păcătuit. Fiindcă nimenea nu este fără de păcat, măcar o zi de ar fi viaţa lui. Ci totdeauna să se 
smerească, zicând şi cugetând că este mai păcătos decât toată zidirea. Monahul este o fire silită: firea cere 
să mănânce să se sature; el trebuie împotrivă să facă, să mănânce numai cât să-şi ţină viaţa sa. Firea cere să 
bea să se sature; el trebuie să bea atât cât să nu se sature. Că se află şi în băutura de apă beţie dacă va bea 
cineva totdeauna cu îndestulare ca să se sature. Firea cere să doarmă să se sature de somn; el poate să se 
îndestuleze în douăzeci şi patru ceasuri. Că s-au aflat mulţi din Cuvioşii Părinţii noştri, din care unii nu 
mâncau şi nu beau câte trei zile şi câte o săptămână, alţii şi câte patruzeci de zile, darul Duhului Sfânt 
hrănindu-i pe dânşii. S-au aflat încă unii de nu s-au culcat pe aşternut, ci oriunde, în toată viaţa lor. Alţii 
dormeau aşa de puţin cât dormeau prin scaune. Alţii când îi supăra somnul, se legau cu frânghii de păr şi 
de pod şi cu multe feluri de chipuri se luptau împotriva somnului. 

De la Monah se cere ca nicidecum să nu-şi piardă vremea spre glume, sau să râdă, sau să grăiască cuvinte 
deşarte, sau să spună minciuni, sau să vorbească deşertăciuni, sau să osândească şi să clevetească, sau să 
pârască, sau să se întindă până la pipăire, sau altele ca acestea să facă, prin care se depărtează Darul lui 
Dumnezeu de la dânsul şi scârbeşte Duhul cel Sfânt. Chiar de aude minciuni şi glume şi râsuri, să fugă 
astupându-şi urechile sale. 

Monahul întâlniri şi vorbiri fără de treabă şi tovarăşi să nu aibă nicidecum. Ci de se va întâmpla a se întâlni 
unul cu altul, cu smerenie plecându-se unul către altul, să treacă. Şi de va fi mare nevoie şi trebuinţă, atunci 
să vorbească, iar altminterea nu. Că din vorbe fără de treabă multe răutăţi se nasc, prin care se vatămă 
sufletul lui. De la Monah mânia, iuţimea, zavistia şi pizma cu totul să lipsească, ştiind că dintru acestea 
cade în altele mai cumplite, şi niciodată sufletul lui nu va fi curat, ci totdeauna sângerat, mintea întunecată, 
şi scoposul greşit şi de la Dumnezeu depărtat. 

Monahul trebuie acolo unde şi-a tuns părul să petreacă până la sfârşitul vieţii sale: ori în Mănăstire, ori la 
Schituri. Să asculte întru toate pe Stareţul şi povăţuitorul său. Să îşi omoare voia sa. Să se aibă pe sine 
decât toţi mai mic. Să se socotească ca un osândit, şi ca şi cum l-ar fi răscumpărat, să nu iubească să aibă 
haine bune şi frumoase, ci tot cele mai proaste să le iubească. Să nu vrea să iasă afară prin lume şi printre 
lumeni, afară dacă nu îl va trimite mai marele său. Să şadă în chilie ca într-un mormânt şi să nu şadă nici 
un minut de ceas fără de lucru, ci sau să citească, sau să lucreze cu mîinile; şi lucrând cu mâinile să nu 
umble cu mintea spulberând încoace şi încolo la lucruri necuvioase şi nefolositoare, ci să aibă într-ânsa 
(adică în minte) rugăciunea lui Iisus, pomenirea morţii şi judecata ce va să fie. Să-şi aducă aminte de 
păcatele sale şi să plângă cu fierbinţi lacrimi, şi de se va întâmpla să fie de familie, să nu se înalţe cu 
gândul său ştiind că unul este neamul nostru de la strămoşul Adam. Celor bătrâni cinste să le dea. 

Cu cei tineri să nu vorbească în afară de neocolită nevoie. Acestea toate şi altele mai multe se cer de la 
monah. Şi când acestea le va păzi, cu adevărat poartă chip îngeresc, după cum am zis mai sus, şi este înger 
în trup, şi se va învrednici în ceata îngerilor, de unde au căzut îngerii aceia de s-au făcut draci. 

O, îngeri pământeşti! O, petrecere cerască! O, slugi ale lui Hristos! O, oaste a împăratului celui fără de 
moarte! O, cum vă veţi bucura! O, cum vă veţi veseli! O, cum veţi dănţui! Pentru aceasta, fraţii mei, ştiind 
ce este chipul monahicesc şi cu ce se aseamănă, siliţi-vă, întreceţi-vă la nevoinţele cele duhovniceşti. 
Defăimaţi toate cele dulci ale lumii acesteia. Treceţi cu vederea slava ei şi desfătarea. Câştigaţi-vă suflet 
viteaz, ca să puteţi sta bărbăteşte împotriva curselor diavolului, că neîncetat are să vă ispitească şi să vă 
supere, căutând cum să vă amăgească, să vă înşele, să vă răpească din ceata îngerească şi să vă tragă la 
ceata sa. 

Dar nu va putea, dacă voi veţi lua aminte şi vă veţi înarma cu armele cele înfocate ale lui Hristos şi veţi 
duce război asupra diavolului. Treziţi-vă, rău pătimiţi la puţină vreme, ca în veci să vă mângâiaţi. întru 
nimic socotiţi acestea de aici. Că vis şi umbră este viaţa aceasta, iar cealaltă ce va să fie, fără de sfârşit. 

Oglindiţi totdeauna cele Cereşti, acolo să fie mintea voastră pururea. Călătorie este viaţa aceasta, călătoriţi 
drept aceea cu plăcere de Dumnezeu. Nu slăbiţi pe cale, nu vă împuţinaţi, nu pregetaţi, nu vă muiaţi. 
Stâmtă şi necăjită este calea, dar la răsfăţat loc duce, acolo unde nu este nici scârbă, nici mâhniciune, nici 
întristare, acolo unde este totdeauna bucurie şi veselie, acolo unde este sânul lui Avram, acolo unde este 
lumina cea neapusă şi nestinsă, acolo unde este Soarele cel mare Hristos, Dulceaţa Proorocilor, şi a 
Apostolilor, şi a Mucenicilor, şi a Cuvioşilor, şi a tuturor drepţilor cari din veac bine i-au plăcut Lui. O, de 
ar da Dumnezeu ca şi noi să dobândim dulceaţa aceea! Şi o vom dobândi dacă vom urma şi cu lucrul după 
chipul nostru cel monahicesc, ce se aseamănă cu cel îngeresc. Să ne învrednicim împărăţiei Cerurilor cu 
darul Domnului nostru Iisus Hristos cel în Treime slăvit. Căcuia i se cuvine slava, cinstea şi închinăciunea, 
în vecii vecilor. Amin. 

Text scris de pe o carte (Acatistier) cu litere slavone, tipărită în Episcopia de la Buzău, anul 1852. 



ALTE ÎNVĂŢATURI DESPRE VIAŢA CĂLUGĂREASCA 
DE LA SFINŢII PĂRINŢI 

De luat aminte! 

Călugărul este împlinitorul poruncilor lui Hristos. Creştin desăvârşit, următor şi dimpreună părtaş patimilor 
lui Hristos, Mucenic în toate zilele, singur de bună voie moare întru ostenelile cele duhovniceşti. Călugărul 
este stâlpul răbdării, adâncul smereniei, izvorul lacrimilor, vistieria curăţiei, defăimătorul a toate cele 
frumoase şi dulci şi preaslăvite ale lumii acesteia. Călugărul este sufletul cel cu durere, întru neîncetată 
aducere aminte de moarte învăţându-se acesta, şi când priveghează şi când doarme. Călugărul este nevoinţa 
cea firească şi neîncetată şi păzirea simţirilor cea neîmpuţinată. Călugărul este orânduiala şi aşezământul 
celor fără de trup care se lucrează în trupul cel de ţărână, cel ce ţine numai de ale lui Dumnezeu în toată 
vremea şi în tot locul şi în tot lucrul. 

Şi nu-i este cu putinţă a sta neîncetat înaintea lui Dumnezeu dacă nu se va da spre Dumnezeu cu toată 
inima, în toate nevoile, şi să se lepede de toată grija. Şi când vei voi să faci începutul faptei celei bune, mai 
înainte te găteşte bărbăteşte către ispitele cari vor să vină asupră-ţi şi abia atunci să începi a lucra faptele 
cele bune. Şi să nădăjduieşti spre Dumnezeu neîndoindu-te nicidecum cu mintea. Căci este obiceiul 
vrăjmaşului într-acest fel: dacă vede pe om că a început a vieţui bine, cu călduroasă credinţă, atunci îl 
întâmpină cu ispite de multe feluri, ca dintru acestea înfricoşându-se să-i scadă voinţa cea bună. Iar dacă te 
vei găti mai înainte către ispitele ce vor veni asupră-ţi pentru prelucrarea faptelor bune, atunci să te fereşti 
de oameni. Cela ce se îndoieşte de ajutorul lui Dumnezeu, acela şi de umbra lui se teme, şi fără de ispitire. 
Fiecărui om ştiinţa lui să-i fie învăţător şi mustrător. în tot lucrul fiecare cuvânt până nu-1 vei socoti să nu-1 
grăieşti. Tot lucrul ce se face în grabă nu este bun. 

Ia aminte cu înţelegere şi cu dinadinsul, călugăre! Păzeşte-te cu mare ferire, de vreme ce umbli prin 
mijlocul patimilor şi a lanţurilor în fiecare ceas, căci din toate părţile patimile te înconjoară, din toate 
părţile sunt curse întinse, ca nu cumva să fii prins de vrăjmaş undeva în patimi şi în curse. 

Multă nevoinţa trebuie celui ce este cu trup, a se lupta cu cei fără trup, căci unul cu mii are a se lupta. 
Multe lacrimi trebuie, multă răbdare, multă osteneală şi ferire. Mulţime de ochi ne trebuie înspre toate 
părţile de vreme ce se ridică asupra noastră ca un leu răpitor duhul cel rău şi meşteşugăreţ, şi ne-ar birui de 
n-ar fi Domnul cu noi. Căci are mai mult de şapte mii de ani de când se deprinde a vâna pe om. El nici nu 
mănâncă, nici nu doarme, nici se odihneşte, ci de-a pururea în tot chipul caută pierzarea nostră. 

VEDENIE UNUIA DINTRE UCENICII 

CUVIOSULUI PAISIE VELICICOVSCHI 

(DE LA MĂNĂSTIREA NEAMŢ) 



După trecerea din această viaţă a cuviosului Părintelui nostru Paisie de la Mănăstirea Neamţului, viaţa 
călugărească a început să slăbească din cauza belşugului de avere şi mai ales din cauza slobozeniei pe care 
o aveau mirenii de a petrece cu femeile şi copiii. 

Călugării au început să se îngrijească mai mult de cultivarea viilor şi a grădinilor de la metoacele 
Mănăstirii, se străduiau mai mult să le facă mai îndemânatice pentru locuinţa boierilor cari veniau vara cu 
familiile la aer. Pentru chiria groasă care curgea de la boieri, călugării adeseori îşi lăsau toată casa în mâna 
mirenilor, iar ei se chinuiau într-o cocioabă proastă, mai la o parte, să nu strice liniştea "coconaşilor". 

Pentru vinurile multe care se făceau la metoace a trebuit să se deschidă depozite şi cantine în Mănăstire şi 
în afară pentru a se putea vinde mai uşor. Acest lucru atrăgea şi mai mult lumea dornică de răsfăţ. 

S-a înfiinţat şi şcoală în Mănăstire pentru creşterea copiilor sărmani din satele vecine (afară de şcoala 
călugărească de cântăreţi, a fost şi şcoala Primară). Cu asta mănăstirea şi-a pierdut liniştea ei de mai 
înainte, iar bieţii călugări au început să neglijeze îndeletnicirile lor cele duhovniceşti cu orânduiala lăsată 
de Cuviosul Paisie. 

Unul dintre ucenicii Cuviosului Paisie, care avea o viaţă îmbunătăţită (Sofronie cu numele), a avut într-o 
noapte o vedenie înfricoşată. 

Se făcea că era dimineaţă şi el ieşise în poarta Mănăstirii. Căutând în faţa porţii spre locul unde se află 
astăzi Aghiasmatarul, vede un arap înfricoşat la chip, care era îmbrăcat în haine de ofiţer şi se răstea 
strigând, întocmai cum dau comandă la oaste. 

Chipul lui era groaznic: faţa lui neagră ca păcura, ochii lui străluceau ca văpaia focului, gura lui era ca de 
maimuţă cu dinţii ieşiţi în afară. în loc de cingătoare aveau un balaur încolăcit la mijloc, care îşi atârna 
capul cu limba scoasă în chip de sabie la şoldul ofiţerului. în loc de epoleţi avea pe umeri numai capete de 
viperă. Iar pe capul lui avea o cască de sub care spânzurau numai capete de şerpi veninoşi, cari se 
încolăceau la grumaz cu părul încolăcit. 

Văzând aceasta Stareţul a rămas înlemnit de frică. Apoi venindu-şi puţin în fire, a întrebat pe arap ce caută 
la vremea aceea în Mănăstire. "Nu ştii că eu sunt comandant de oaste în Mănăstirea voastră?", a răspuns 
arapul. 

"Dar unde avem noi oaste aici când ţara se află în bună pace?" 

Atunci îi răspunse acela stareţului: 

"Vei şti că eu sunt rânduit cu oastea cea nevăzută, a întunericului ca să ne luptăm cu ceata călugărilor. Că 
voi, atunci când depuneţi jurământul călugăriei, nouă ne declaraţi război nevăzut, şi multe răni ne pricinuiţi 
cu armele voastre cele duhovniceşti. De multe ori noi ne depărtăm ruşinaţi, fiind arşi ca de para focului de 
rugăciunile voastre. 

însă acum nu mai avem atâta frică de voi, de când a murit Stareţul Paisie, care ne era înfricoşat nouă. De la 
el am suferit noi multe şi grele răni. încă de când a venit el cu 60 de călugări din Sfântul Munte eu am fost 
rânduit cu 60.000 de ostaşi spre a lupta cu soborul lui. Cât a trăit el noi nu am avut odihnă. 

Câte ispite, câte necazuri şi intrigi n-am uneltit noi împotriva lui şi a călugărilor spre a-i împuţina la suflet 
şi spre a-i surpa, dar n-am izbutit. Cât a a trăit Stareţul, atacurile noastre rămâneau mai totdeauna 
zadarnice, căci el îi conducea la luptă pe monahi cu multă iscusinţă, întărindu-i cu pilda vieţii lui şi cu 
sfaturi duhovniceşti în toate zilele. 

După moartea lui, războiul nostru s-a uşurat. Pentru asta am scos atunci din front 10.000 de ostaşi cari nu 
mai aveau treabă, rămânând cu 50.000 în oaste. N-a trecut multă vreme şi rânduielile Stareţului Paisie n-au 
mai fost păzite cu scumpătate. 

S-au ivit împerecheri în sobor, iar belşugul din Mănăstire şi grijile lumeşti pentru case şi metoace au 
început să vâneze tot mai mult pe călugări; pentru asta şi războiul nostru s-a uşurat simţitor. 

Deci am mai permutat atunci de pe frontul din Mănăstirea voastră încă alţi 10.000 de luptători, trimiţându-i 
în altă parte. Aşa am rămas numai cu 40.000. 

Când li s-a dat deplină slobozenie mirenilor să petreacă vara la voi în Mănăstire, dimpreună cu femeile, 
atunci bucuria noastră!, căci slăbind frontul călugărilor, am fost şi noi mai uşuraţi. 

Pentru asta am mai scos din front alţi 10.000 de ostaşi. Am rămas deci numai cu 30.000. în cele din urmă 
s-a deschis şcoala pentru copiii mirenilor aici în Mănăstire. Mulţi din călugări şi-au ales ucenici isteţi 
dintre copiii cari nu erau de călugărie. Copiii zburdalnici, venind mereu în atingere cu călugării, au domolit 
aşa de mult atacul călugărilor, încât noi am rămas aproape fără de lucru. 

De aceea am fost silit să mai uşurez frontul nostru. 

Atunci am mai permutat încă 10.000 de luptători şi am rămas până azi numai 20.000 în front. Aceştia stau 
totdeauna în Mănăstire, dând război zi şi noapte călugărilor!" 

Auzind acestea Stareţul, a oftat cu durere, întrebând iar cu mirare: 

"Dar ce mai aveţi nevoie să staţi acum în Mănăstire, căci după cum mărturiseşti singur, azi călugării nu 
mai au râvna aceea ca înainte ca să vă lupte, ci fac mai mult pe placul vostru, prin îndeletnicirile cele 
lumeşti? Ce rost mai aveţi voi în Mănăstire?" 

Atunci urâtul acela (silit fiind de puterea lui Dumnezeu) a descoperit taina pentru care mai luptă pe 
călugării din veacul nostru, zicând către Stareţ: 

"Adevărat că nu se mai află azi nimeni care să ne lupte ca înainte, căci dragostea voastră s-a împuţinat, iar 
grijile lumeşti şi amestecul (tulburările) mirenilor au răcit râvna călugărilor, dar mai avem încă ceva care 
ne mai dă de lucru în Mănăstire. 

Sunt tărfăloagele cele de cărţi, ardele-ar focul, cari încă nu ne lasă să ne liniştim! încă prin ele călugării cei 
noi cari au venit cu râvnă fierbinte din lume, ne pricinuiesc încă multe răni grele. Căci acum iau în mână 
vechiturile acelea de cărţi, îndată încep a se sălbătici împotriva noastră. Ei uneltesc fel de fel de arme 
usturătoare pentru noi, precum sunt postirile, privegherile, osteneli grele şi mai ales rugăciunile lor cele 
umilicioase! 

Acestea toate sunt pentru noi săgeţi aprinse cari ne pârjolesc şi nu ne putem apropia de dânşii! 

Adeseori unul singur, dacă se întărâtă din citire, ne pune pe fugă pe noi toţi! Şi multă osteneală şi tactică ne 
trebuie ca să-1 aducem la prochimen pe unul ca acesta care se sălbăticeşte din citirea cărţilor!" 

Atunci bietul Stareţ nu s-a răbdat până ce nu 1-a întrebat şi aceasta: 

"Dar cu ce luptaţi voi mai mult pe călugării din veacul acesta?" 

"Toată osârdia noastră de acum este ca să îndepărtăm pe monahi şi pe monahii de la îndeletnicirile cele 
duovniceşti şi mai ales ne sârguim ca să-i dezbărăm de la citirea cărţilor sfinte! 

Căci nimic nu aţâţă mai mult pe călugări contra noastră ca citirea pe afumatele celea de cărţi! De aceea şi 
noi ne străduim în tot chipul ca să-i depărtăm pe călugări de la năravul cititului, dându-le de lucru la altele 
şi încurcându-i cu tot felul de griji pe la metoace, cu viile şi grădinile, cu pescuitul, cu vânzarea vinului; iar 
în Mănăstire cu creşterea copiilor şi cu găzduitul mirenilor, cari petrec vara la aer. 

Toţi aceia cari se încurcă cu acestea sunt prinşi de noi ca şi muştele în pânza de păianjen. Ei ne slujesc 
întru toate nouă. Până nu vom vedea ori părăsite cu desăvârşire, ori arse vechiturile acelea de cărţi, noi nu 
ne putem linişti! Ele sunt totdeauna ca nişte bolduri ascuţite împotriva noastră!" 

Când a terminat şi vorbele acestea a bătut toaca de utrenie şi îndată s-a stins ca fumul ofiţerul demonilor, 
iar Stareţul s-a trezit cu o mare durere la inimă din pricina celor descoperite. 

Adunându-se tot soborul la biserică, el a povestit cu lacrimi această înfricoşată vedenie. A poruncit apoi să 
se scrie şi o carte de mână despre aceasta, spre cunoştinţa şi folosul urmaşilor. 

însemnare 

Cred că azi au plecat şi ceilalţi 20.000 de când a intrat armata roşie la noi. S-or fi dus speriaţi prin pustii 
când au văzut că lucrul pe care armata neagră nu 1-a putut face timp de 100 de ani, iată că armata roşie, 
aliata sa, a izbutit să-1 facă în câţiva ani! 

Cuviosul Paisie avea o şcoală întreagă de călugări cărturari cari scriau cărţi zi şi noapte. Datorită lor noi 
avem în româneşte mai toate cărţile Sfinţilor Părinţi, tâlcuite din greceşte. 

O parte din ele au fost arse de turci în revoluţia de la 1821, dar tot au mai rămas. 

Dar oare pârjolul comunist va mai cruţa vreo cărticică sfântă scrisă de mâna Cuviosului Paisie şi de 
ucenicii lui? 

Scrisă de Ieroschimonahul Ioan Iacob 



DESCOPERIREA SFANŢULUI ANTONIE DESPRE DARUL CĂLUGĂRIEI 

Spunea Sfântul Antonie: M-am rugat lui Dumnezeu cerând să-mi arate cu ce ajutor este înzestrat Monahul 
prin darul călugăriei. Şi mi-a arătat făclie mare de foc şi ceată de îngeri cu paloşe care înconjurau pe 
călugărul care doreşte să se mântuiască. Şi s-a auzit glas de la Duhul Sfânt zicând către îngeri: "în toată 
viaţa lui să nu vă depărtaţi de la el" (adică de la călugăr). Şi când am văzut aşa de mare ajutor am oftat, 
zicându-mi în sine: Vai ţie, Antonie, cât ajutor îţi trimite spre pază, iar tu te leneveşti! 

Şi m-am rugat iarăşi şi am zis: Doamne, cum de calcă şi înşeală diavolul pe călugăr, când este înconjurat 
cu atâta ajutor? Şi am auzit iarăşi glasul acela, zicându-mi: "Vei şti că diavolul nu are putere să biruiască 
pe călugăr, căci prin întruparea Mea am sfărâmat puterea lui, însă fiecare se biruie de a sa trândăvie şi 
nepurtare de grijă (adică nu se sârguieşte). Iar eu am zis: Doamne oare toţi monahii au acest ajutor? Şi mi-a 

arătat Domnul mulţime mare de monahi şi fiecare din ei aveau acelaşi ajutor pe care îl văzusem întâi, adică 
câte o făclie mare de foc şi câte o ceată de îngeri. 

Şi când am văzut aceasta am zis: Fericit este şi bine norocit neamul creştinilor şi cu deosebire fericit este 
neamul călugăresc având în ajutor pe un asemenea Stăpân bun, iubitor de oameni şi milostiv. 

Deci şi noi fraţilor să ne îngrijim fără de lenevire pentru mântuirea sufletească spre a ne învrednici 
împărăţiei celei cereşti, cu ajutorul şi cu iubirea de oameni a Domnului nostru Iisus Hristos, căruia se 
cuvine slava dimpreună cu Tatăl şi cu Duhul Sfânt, în vecii vecilor. Amin. 

Sfântul împărat Constantin cel Mare vorbeşte într-o vedenie cu Sfântul Paisie cel Mare despre slava ce 
o au monahii cei adevăraţi în ceruri: 



POVESTIREA CUVIOSULUI IOAN 

Despre Cuviosul Paisie cel Mare: 

M-am dus odinioară la Cuviosul Paisie cel Mare şi mai înainte de a bate la uşa chiliei lui l-am auzit 
vorbind înăuntru cu oarecine şi sfiindu-mă a bate, stăteam afară. însă am făcut puţin zgomot, pe care 
auzindu-1, cinstitul părinte a ieşit afară şi văzându-mă pe mine, tot bucurându-se m-a îmbrăţişat şi m-a 
sărutat şi eu asemenea pe el. Apoi intrând cu dânsul în chilie şi nevăzând pe nimenea altul înăuntru, nu mă 
dumiream şi socoteam cine să fi fost oare acela care vorbea cu cuviosul puţin mai înainte. Deci căutam 
într-o parte şi alta să văd pe cineva şi el m-a întrebat: de ce cauţi aici şi acolo şi nu te dumireşti, ca şi cum 
ai vedea un lucru prea slăvit? Iar eu i-am răspuns: cu adevărat prea slăvit văd şi nedumerindu-mă nu ştiu ce 
să zic, căci puţin mai înainte am auzit glasul altui om, care împreună vorbea cu tine şi acum nu văd pe 
altcineva şi nu ştiu ce este aceasta. Deci rog a ta cuvioşie să-mi arate această prea slăvită taină. Iară 
dumnezeiescul părinte mi-a zis: O, Ioane, taină prea slăvită vrea să-ţi descopere astăzi Dumnezeu. 

Acesta prietene, prea alesule, pe care l-ai auzit vorbind cu mine era marele Constantin, întâiul împărat al 
creştinilor. Şi s-a pogorât din ceruri, trimis fiind de Dumnezeu, şi mi-a zis: "Fericiţi sunteţi voi, cari v-aţi 
învrednicit a avea petrecerea monahicească, căci după adevăr a voastră este dumnezeiasca fericire a 
Mântuitorului". Iar eu am zis: "Şi cine eşti tu, Domnul meu, care zici acestea şi mult ne fericeşti pe noi, 
monahii?" Mi-a răspuns acela: "Eu sunt Marele Constantin şi m-am pogorât din ceruri ca să-ţi arăt slava 
care o dobândesc monahii în ceruri şi prietenia şi îndrăznirea ce o au către Hristos. Şi te fericesc pe tine, o, 
Paisie, pentru că-i îndemni pe dânşii la această sfinţită petrecere a pustniciei, dar mă prihănesc şi mă 
ocărăsc pe mine că n-am nimerit (adică nu m-am învrednicit) de o rânduială prea mare ca aceasta a 
monahilor şi nu pot suferi paguba ce am luat." Atunci l-am întrebat iarăşi: "Pentru ce, o, minunatule, te 
ocărăşti pe tine, oare n-ai dobândit tu slava cea pururea fiitoare şi dumnezeiasca strălucire?" Şi mi-a 
răspuns: "Am dobândit-o, dar nu am aceeaşi îndrăznire ca a monahilor, nici cinstea întocmai ca ei, căci am 
văzut sufletele oarecăror monahi cari despărţindu-se de trup, zburau ca nişte vulturi şi cu multă îndrăzneală 
se suiau la ceruri. Iar ceata cea potrivnică a dracilor nu îndrăznea să se apropie cu totul desăvârşit de aceste 
suflete. Apoi am văzut că li se deschideau lor uşile cerului şi intrau înăuntru şi stăteau de faţă cu multă 
îndrăzneală la scaunul lui Dumnezeu. 

Deci, pentru acesta vrednicie minunându-mă eu de voi, monahilor, vă fericesc şi mă ocărăsc pe mine, că nu 
m-am învrednicit a lua o îndrăznire ca aceasta! O, de aş fi lăsat vremelnica împărăţie şi haina cea 
împărătească şi coroana şi să mă fi făcut sărac şi să fi purtat sac, împlinind toate câte se cer de către 
rânduială monahicească?" 

DESCOPERIREA CE S-A FĂCUT SFANŢULUI MOISE ARAPUL 
DESPRE NEVĂZUTUL RĂZBOI AL SFINŢILOR 

5 

A mers odinioară cuviosul Moise Etiopianul la ava Isidor şi i-a zis lui: "Părinte, nu pot să şed în chilia mea, 
fiind luptat de patimile trupeşti." Iară fericitul Isidor luându-1 pe el 1-a suit în vârful chiliei sale şi i-a zis lui: 
"Caută spre Apus!", şi căutând Moise a văzut o mulţime de oameni înfricoşaţi gâlcevind şi gătindu-se spre 
război. Apoi iarăşi a grăit ava Isidor: "Caută spre Răsărit şi priveşte." Şi căutând a văzut o mulţime de 
Sfinţi îngeri purtători de lumină, aşişderea şi ei gătindu-se de război. 

Şi a zis Sfântul Isidor către Moise: "Cei dinspre Apus ridică război împotriva sfinţilor lui Dumnezeu, iar 
cei dinspre Răsărit se trimit de la Domnul spre ajutorul nevoitorilor celor buni. însă vezi că mai mulţi sunt 
cei ce ne ajută nouă decât acei ce se scoală asupra noastră." 

Iară Moise cu o vedenie ca aceasta şi cu cuvintele stareţului întărindu-se, s-a întors la chilia sa şi se 
îndeletnicea întru ostenelile lui cele obişnuite. 



ALTA DESCOPERIRE A SFANŢULUI PAISIE CEL MARE 

Rugându-se odată Cuviosul Paisie pentru un tânăr ce era luptat de duhul curviei, iată că i se arată de 
năpraznă îngerul Domnului, având diavolul legat cu lanţuri şi i-a zis: "Ia-1 pe acesta şi ceartă-1 cum vrei." 
Iar diavolul a zis către dumnezeiescul Paisie: "Vai mie! Până când mă munceşti cu rugăciunea ta şi-i 
păzeşti prin ea pe toţi cei ce locuiesc în pustia aceasta?" 

Şi a zis Cuviosul Paisie către diavol: 

"Spune-mi mie, pentru ce-1 ispiteşti pe tânăr luptându-1 pe dânsul cumplit? Şi pentru care pricină lupţi 
dintru început pe cei ce se nevoiesc cu atâta nebunie şi sălbăticie?". 

Iar diavolul i-a răspuns: 

"Eu nu mă apropii de noii începători, când încep nevoinţele faptei bune, că darul lui Dumnezeu nu-mi dă 
loc să mă apropii de dânşii, fiindcă se nevoiesc atunci cu mare fierbinţeală. Iară după ce se duce de la 
dânşii dumnezeiescul dar, atunci mă apropii eu de dânşii şi-i stăpânesc ca pe un vânat gata, şi-i am pe ei ca 
pe o jucărie." 

Şi acestea le zicea diavolul nevrând şi îndată a fugit. Iară monahul cel tânăr s-a slobozit de supărarea 
dracului. 

* * * 

Un frate s-a dus la Marele Paisie ca să-1 vadă şi aflându-1 pe dânsul dormind şi având ca păzitor pe un înger 
prea frumos, s-a minunat acel frate şi a zis: "întru adevăr Dumnezeu păzeşte pe cei ce nădăjduiesc spre 
Dânsul." Şi s-a dus de acolo slăvind pe Dumnezeu cel ce slăveşte pe cei ce-L iubesc pe Dânsul. 

DESPRE UN BALAUR TRIMIS DE DUMNEZEU 

SPRE PEDEAPSĂ PĂCATULUI TRUPESC, 

CARE A VORBIT OMENEŞTE 



Un frate oarecare tânăr, fiind trimis din mănăstire la ascultare, intră într-o cârciumă şi se îmbată de vin şi 
cade în păcatul necurăţiei trupeşti. 

într-una din zile se întoarce la mănăstire după ce săvârşise păcatul cel obişnuit. Şi mergând prin pustie a 
intrat într-o pădurice şi iată că s-a repezit de năpraznă un balaur mare, vrând să-1 înghită pe el. Şi s-a apucat 
monahul să fugă şi se zbătea încoace şi-ncolo ca să se izbăvească de balaur, însă acela îl gonea pe el cu 
grabnică alergare. Şi strâmtorându-se fratele de pretutindenea şi neavând unde să se mai ascundă, a fost 
ajuns de balaur. Deci fiind acum gata să-1 înghită şi-a adus aminte fratele de fericitul împărat Elesvoi, care 
s-a pustnicit pe acele locuri şi întorcându-se fratele către balaur i-a zis: "Te jur cu rugăciunile prea 
sfinţitului şi dreptului Elesvoi, depărtează-te de la mine." Iar balaurul, ca şi cum s-ar fi ruşinat de numele 
Sfântului Elesvoi, a stat, şi prin porunca lui Dumnezeu, luând glas omenesc a zis către monah: "Cum te voi 
cruţa pe tine? Căci îngerul lui Dumnezeu venind mi-a poruncit mie ca să te mănânc pentru necurăţiile şi 
spurcăciunile tale. Pentru că te-ai făgăduit a sluji Domnului întru curăţie, iar acum petreci spurcând trupul 
tău şi mâniind pe Sfântul Duh." 

Iară monahul auzind pe balaur vorbind omeneşte şi vădindu-i faptele lui a rămas fără de răspuns şi 
tremurând, ruga cu jurământ pe balaur ca să-1 cruţe pe el. Iar balaurul i-a zis: "De ce mă juri pe mine aşa, ci 
tu singur mai întâi jură-mi-te că de acum nu vei mai săvârşi spurcata poftă trupească şi te voi lăsa pe tine." 
Iară fratele s-ajurat, zicând: "Mă jur pe Dumnezeu cel ce locuieşte în cer şi pe rugăciunile cinstitului 
împărat Elesvoi, că de acum nu voi mai mânia pe Domnul meu, pe care acum rău L-am mâniat, prin 
necurăţia trupească." Acestea zicând monahul, îndată s-a pogorât din cer şi a mistuit pe balaur înaintea 
monahului. Iar monahul (adică fratele monah), fiind cuprins de frică şi cutremur, s-a dus în mănăstirea sa şi 
n-a mai adaos după aceea a mai greşi înaintea Domnului cu păcatul curviei şi s-a săvârşit cu bună pocăinţă. 



DESPRE UN ALT BALAUR TRIMIS DE DUMNEZEU 
PENTRU PĂCATELE CREŞTINILOR 

în vremea când se pustnicea în Muntele Taborului, un cuvios român cu numele Irinarh dimpreună cu 
ucenicul său Nectarie, a venit din porunca lui Dumnezeu un balaur mare din lunca Iordanului şi sta într-o 
peşteră de lângă chilia pustnicilor români. Avea o lungime de 20 de coţi şi mai bine, iar grosimea lui era ca 
o cofă din cele mari şi capul ca de om mare. Era tot negru şi numai pe piept era alb ca de trei palme. Mânca 
porci sălbatici, precum şi iezi şi miei din turmele ce treceau pe lângă peştera aceea, pentru păcatele 
stăpânilor. 

Cuviosul Irinarh Românul mergând într-o zi ca să culeagă verdeţuri pe coasta muntelui, a văzut că mişcă 
ceva în peştera unde era balaurul. Deci ducându-se la chilie a luat o lumânare şi chibrituri şi intrând în 
peşteră, a aprins lumânarea şi a văzut pe balaur grămadă, încolăcit în mijlocul peşterii, iar capul îl avea 
ridicat ca de cinci coţi deasupra intrării peşterii. Deci când a văzut pe cuviosul Irinarh că se apropie, a 
început a sufla şi fluiera. Iar cuviosul i-a zis: "Taci, taci nu te mânia că eu n-am venit să-ţi fac nici un rău, 
dar nici tu să nu-mi faci mie rău." Şi s-a întors cuviosul în fugă spre chilie, iar balaurul nu s-a mişcat de la 
locul lui. Dar duhoarea aceea ce a suflat-o balaurul a înecat răsuflarea cuviosului şi 1-a durut pieptul 3 zile. 

DIN VIATA CUVIOSULUI PĂRINTE NIFON CEL DIN TARIGRAD 

Cuviosul Nifon mai înainte de a se face călugăr îşi petrecea viaţa sa în dezmierdări trupeşti, întovărăşindu- 
se cu tineri desfrânaţi de o vârstă cu el. Şi fiind el cu totul vas al păcatului, mai pe urmă prin pocăinţă 
adevărată s-a făcut vas ales al Sfântului Duh (precum se arată pe larg în viaţa lui pe luna Decembrie în 23 
de zile). 

Avea Nifon pe când era în lume un prieten cu numele Nicodim, care văzându-1 într-o zi, a început a-1 privi 
cu mirare şi a se spăimânta, însă tăcea. Deci a zis Nifon: "Ce cauţi aşa la mine ca şi cum nu m-ai cunoaşte". 

Răspuns-a Nicodim: "Crede-mă, frate, că niciodată nu te-am văzut pe tine într-acest chip, precum te văd 
acum, că faţa ta este înfricoşată ca de arap." Aceasta auzind tânărul Nifon s-a înfricoşat şi ruşinându-se şi-a 
acoperit faţa cu mâinile şi a plecat mâhnit. 

Şi mergând pe cale zicea întru sine-şi: "Vai mie, păcătosului, dacă în lumea aceasta sunt negru cu sufletul 
şi cu trupul, dar la judecata lui Dumnezeu cum voi fi? Cum mă voi arăta feţei lui Dumnezeu? Amar mie, 
pătimaşului, unde eşti acum, suflete, vai mie, ce voi face? Oare mă voi putea pocăi?" 

Unele ca acestea şi altele zicând în sine Nifon cu multă zdrobire de inimă a mers acasă. Şi îi aducea 
vrăjmaşul gânduri potrivnice şi înfricoşate aşa încât din multa frică a căzut în slăbiciune mare şi boală. Că 
nu suferea vrăjmaşul ca să-1 vadă pocăindu-se şi îndreptându-şi viaţa. A doua zi a mers în Biserică şi 
căutând spre icoana Maicii Domnului, s-a rugat cu multă umilinţă, mărturisindu-şi fărădelegile sale şi 
cerând ajutor Prea Curatei. 

Deci rugându-se el îndelung şi vărsând multe lacrimi fierbinţi, a văzut cum zâmbea chipul Maicii 
Domnului de pe Sfânta Icoană şi căuta spre dânsul cu privire veselă foarte şi blândă. Această minune 
văzând Nifon, s-a mirat şi a început a se bucura cu inima şi a zis în sine-şi: "Vezi, ticăloase suflete, cât ne 
iubeşte pe noi Dumnezeu, iară noi singuri fugim de la Dânsul, iată, ne-a dat nouă spre apărare pe Prea 
Curata Maica Sa, iară noi încă şi pe această ajutătoare o trecem cu vederea. Deci aşa mângâindu-se tânărul 
Nifon, a sărutat cu căldură Sfânta Icoană şi, plecând din Biserică, a început a-şi îndrepta viaţa ferindu-se de 
desfrâu. 

într-una din zile mergând el iarăşi la Biserică să se roage, a văzut în cale pe oarecine făcând fărădelegi 
(adică păcate) şi 1-a osândit pe el în mintea sa. Şi intrând el în Biserică şi-a ridicat ochii săi ca de obicei 
către Icoană şi a văzut pe Maica Domnului cu faţa înfricoşată şi posomorâtă întorcându-şi chipul de către 
dânsul. Iară Nifon s-a spăimântat şi căutând în jos a zis întru sine-şi: "Vai mie, păcătosului, numai o 
bucurie aveam: Chipul Tău Prea Sfântă Stăpână, iară acum şi acesta îşi întoarce faţa sa şi nu ştiu pentru 
care vină." Şi atunci şi-a adus aminte că a osândit pe cale pe cel ce păcătuia şi a înţeles că pentru aceea îşi 
întorcea Maica Domnului faţa de către dânsul. Deci a zis cu plângere suspinând din adâncul inimii: 
"Dumnezeule, iartă-mă pe mine, păcătosul, că iată am răpit slava şi dregătoria Ta şi am osândit pe 
aproapele meu, înainte de a-1 judeca Tu. însă miluieşte-mă, Stăpâne, că spre Tine nădăjduieşte sufletul meu 
şi de acuma nu voi mai osândi pe fratele meu niciodată." Acestea şi mai multe zicând cu lacrimi a căutat 
iarăşi spre icoană şi a văzut-o zâmbind ca şi mai înainte şi de atuncea cu mare aminte se păzea să nu 
osândească. 

Şi aceasta o făcea totdeauna: dacă i se întâmpla a greşi oarecând intru ceva, atunci îşi întorcea Prea Curata 
Maica lui Dumnezeu faţa sa, şi cu aceasta se certa Nifon şi se îndrepta. 

Odată scoţând el apă cu ciutura din fântână, 1-a împiedicat pe el diavolulşi a alunecat înăuntru cu 
amândouă picioarele căzând în apă. 

Şi mergând spre fund s-a aplecat cu mâinile de ciutură şi a strigat: "Stăpână, ajută-mi mie!" Şi îndată s-a 
aflat stând în fântână pe un lemn întreg nevătămat. 

Şi de atunci a cunoscut cum că Născătoarea de Dumnezeu îl păzeşte pe el, şi se sârguia ca să aibă de-a 
pururi Numele Ei pe buzele sale. 

Aşa fericitul Nifon cu ajutorul lui Dumnezeu îndreptându-şi viaţa sa, s-a lepădat de lume şi s-a făcut 
monah. Şi se sârguia întru mari nevoinţe, omorându-şi trupul său şi supunându-1 pe el Duhului, în lacrimi 
şi aspră pocăinţă petrecându-şi zilele sale. Şi îşi punea pază gurii sale, foarte păzindu-se de cuvinte deşarte 
şi mai cu seamă de cuvinte spurcate, de dosădiri şi de clevetiri. 



DESPRE NĂRAVUL BLESTEMULUI 

"Şi a iubit blestemul, 

Şi-i va veni lui, 

Şi nu au voit blagoslovenia 

Şi se va depărta de la dânsul". 

Psalmul 108 

Ce se înţelege prin cuvântul "Blestem"? 

Am scris mai înainte cât de urât este înaintea lui Dumnezeu obiceiul de a blestema, mai ales când se face 
pentru nişte lucruri de nimic şi fără nici o căinţă. Pentru că sunt unii cari socotesc blestemul obişnuit ca o 
hula împotriva Duhului Sfânt, eu voi căuta (după putere) să lămuresc ce înseamnă blestemul. 

Deşi mulţi dintre dascăli spun că blestemul se înrudeşte cu hula, însă aceasta nu înseamnă că orice blestem 
este hulire împotriva Duhului Sfânt. Adevărat este că atât blestemul, cât şi hulele odrăslesc din rădăcina 
mâniei, deci din aceeaşi rădăcină. Pentru aceasta blestemul şi hula stau pe acelaşi cântar şi amândouă 
poartă venin de moarte, după cum şi maica lor (adică patima mâniei), are locul de cinste între cele şapte 
păcate de moarte. Cine se obişnuieşte să blesteme, uşor alunecă şi la hulă. 

Blestemul este un cuvânt potrivnic blagosloveniei. Şi după cum blagoslovenia arată o dorinţă spre bine şi 
spre mântuire, tot aşa blestemul arată o dorinţă spre paguba cuiva şi spre pierzare. 

Am putea zice că şi blestemul este o rugăciune, însă nu spre folosul omului, ci spre paguba lui. 

De aceea legea creştină opreşte întrebuinţarea blestemului. El poate să fie folosit numai de păstorii 
duhovniceşti, ca o legătură pentru duhurile necurate sau ca o pedeapsă pentru cei nepocăiţi, care fac 
sminteala norodului. 

Cei cari blestemă la orice supărare, dau dovadă că nu au mintea sănătoasă, ori n-au credinţă curată. 

Blestemele cele nesocotite sunt ca nişte picături de otravă, care izvorăsc din inima celui mânios si mai ales 
din inima necredinciosului. De obicei blestemele sunt roadele mâniei şi semne de procopseală a celor 
pătimaşi. 

Ca să ne încredinţăm cât de mult urăşte Domnul blestemul, voi aminti un paragraf din Sfânta Evanghelie. 

înainte de Sfintele Patimi, când Domnul mergea cu Sfinţii Apostoli spre Ierusalim, a trimis pe câţiva dintre 
ucenici mai înainte într-un sat de-al Samarinenilor, să vestească despre venirea Lui. 

însă necredincioşii Samarineni n-au voit să-L primească pe Domnul. Pentru aceasta apostolii Iacob şi Ioan 
s-au tulburat şi au zis către Domnul: "Vrei, Doamne, ca să zicem să se pogoare foc din cer, precum a făcut 
şi Ilie?" Domnul însă i-a mustrat pentru socoteala lor, zicând: 

"Nu ştiţi ai cărui duh sunteţi voi, căci (doară) n-a venit Fiul Omului ca să piardă, ci să mântuiască sufletele 
oamenilor", şi au trecut în alt sat (Luca, cap. 9). 

După cum vedeţi sfinţii Apostoli Iacob şi Ioan s-au mâniat împotriva Samarinenilor, cari nu voiau să-L 
primească pe Domnul şi pentru asta voiau să-i pedepsească. Deci au cerut voie de la Domnul ca să 
rostească un fel de blestem (adică să-i ardă focul pe necredincioşi). 

Domnul însă i-a mustrat, căci nu voia să cheme pe nimeni la credinţă cu sila şi nici nu voia să facă 
răzbunare asupra cuiva. Căci El a venit pentru iertarea oamenilor, iar nu pentru pedeapsă. Cum ar fi putut 
îngădui Domnul blestemul, când El învăţa pe toţi, zicând: "Iubiţi pe vrăjmaşii voştri, binecuvântaţi pe cei 
ce vă blesteamă, faceţi bine celor ce vă urăsc şi vă rugaţi pentru cei ce vă nedreptăţesc şi vă prigonesc ca să 
fiţi fiii Tatălui vostru care este în ceruri". (Mt.V.44-45). 

Vedeţi cum i-a oprit Domnul pe Sf. Apostoli de a rosti vreun cuvânt greu, deşi ei cereau aceasta din râvna 
cea mare pentru credinţă şi din dragostea lor către Dascălul şi Stăpânul lor. 

Acum gândiţi-vă cât de vinovaţi sunt cei care uneltesc blestemul pentru toată nimica. Mulţi au cuvintele: 
"arde-1-ar focul" sau "mânca-1-ar moartea" ca şi cum ar zice: "bună ziua". Obişnuinţa îi face să nu se mai 
sfiască de greutatea blestemului. 

Dar vă rog pe cei care aveţi năravul de a blestema, să deschideţi Psaltirea la Psalmul 108 stih 16-18 şi 27. 
Iată cum îl împodobeşte Sf. Prooroc David pe cel care blestemă, căci zice: 

"Şi au iubit blestemul şi-i va veni lui, şi nu a voit blagoslovenia şi se va depărta de la dânsul! Şi s-a 
îmbrăcat cu blestemul ca şi cu o haină şi a intrat ca apa în maţele lui şi ca untul de lemn în oasele lui." Iar 
mai departe zice: "Blestema-vor ei şi tu vei binecuvânta!" Pentru aceasta şi Sf. Apostol Pavel ne 
porunceşte la toţi creştinii, zicând: "Binecuvântaţi şi nu blestemaţi!", căci: "Cei ce binecuvântează vor 
moşteni pământul, iar cei ce blesteamă, vor pieri!" (Ps.36, vers 22). 

Sunt unii cari rostesc cuvinte de blestem şi de afurisenie, în chip de glumă, pentru a face haz. 

Desigur că aceste blesteme nu se lipesc de nimeni, însă cei cari fac aceasta, nu rămân fără de păcat (mai cu 
seamă dacă sunt clerici). 

Mi-a povestit un ieromonah, că în vremea când era egumen la Sf. Spiridon (în Ierusalim), mereu venea la 
dânsul o arăboaică şi se ruga să-i citească o moliftă pentru pruncul ei, care avea duh necurat. Egumenul nu 
voia cu nici un chip, căci femeia era turcoaică. Dar ea avea evlavie la Sf. Spiridon şi la rugăciunea 
egumenului. 

într-o zi când egumenul nostru era foc de supărat, a venit iarăşi femeia cu pruncul bolnav, rugându-1 ca de 
obicei. Atunci evlaviosul părinte, a rostit o înjurătură grecească, lungă şi răspicată. Biata femeie a luat 
înjurătura lui drept moliftă şi s-a bucurat, rugându-1 ca să facă şi semnul crucii asupra bolnavului. 
Egumenul s-a mâniat şi mai tare şi făcând mai mult în batjocură semnul crucii, a rostit totodată şi un puişor 
de blestem asupra copilului, zicându-i greceşte: 

"Să piei de-aici, arătare, să nu te mai văd!" Sărmana femeie, neştiind ce zice el, i-a mulţumit cu lacrimi în 
ochi şi s-a dus acasă, cu deplină nădejde a se face bine copilul, prin rugăciunea egumenului. 

Şi în adevăr, din ziua aceea pruncul s-a făcut sănătos, iar femeia venea adeseori la Biserică cu daruri şi 
povestea la toţi minunea care s-a făcut prin blagoslovenia cuviosului egumen. 

S-a speriat şi el singur de puterea credinţei, dar neavând curajul să mărturisească ce fel de rugăciune a 
făcut, s-a lipit de el duhul cel rău, care necăjea pe copil şi până în ziua de azi îl tulbură (după cum singur 
mărturiseşte). 

Din pilda aceasta putem înţelege că blestemul cel nesocotit (adică nedrept) sau rostit în batjocură se 
întoarce în capul celui care îl rosteşte, iar persoana blestemată, dacă este nevinovată nu se alege cu 
blestem, ci dimpotrivă primeşte după credinţă şi blagoslovenie. 

Un lucru trebuie însă ştiut: că de la cel care are năravul blestemului se depărtează blagoslovenia (cum zice 
Sf. Prooroc David) şi niciodată nu procopseşte, căci blestemul nu este altceva decât izgonirea darului. 

Drept dovadă că blestemul cel rostit pe nedrept nu se lipeşte de nimeni, ci se întoarce de unde a ieşit, iată, 
vă amintesc despre o întâmplare minunată, care a avut loc în ţara noastră, pe vremea când era domnitor 
Cuza Vodă, iar la Episcopia de Râmnic păstorea Sfântul Episcop Calinic (care se prăznuieşte în ziua de 1 1 
Aprilie). 

într-o duminică Sf. Ierarh Calinic mergea cu trăsura de la Râmnicu Vâlcea spre Mănăstirea Frăsinei. 

Era pe la sfârşitul lui Aprilie, când se terminase cu aratul şi semănăturile începeau să înverzească. însă 
mare i-a fost mirarea Sfântului Episcop, când a văzut pe un om arând în ziua de Duminică. Din râvna lui 
cea mare pentru lege, Episcopul s-a tulburat cu duhul şi a zis în gândul lui: "Blestemat să fie cel care 
necinsteşte ziua Domnului!" (cum zice la Sf. Scriptură). în clipa când a cugetat Sfântul acestea, un diacon 
(care era cu el în trăsură) a văzut cum a ieşit o limbă de foc din gura Prea Sfinţitului. Şi privind cu mirare, 
a observat că limba cea de foc a zburat asupra omului care lucra pe ogor, 1-a înconjurat de trei ori şi pe 
urmă s-a întors iarăşi în gura Sf. Calinic. 

Diaconul n-a îndrăznit ca să spună chiar atunci cele văzute, ci mai târziu când au ajuns la mănăstire. 

Auzind Sfântul despre vedenia diaconului, a înţeles îndată că aceasta s-a făcut pentru cugetarea lui. 
Cuvintele care le-a rostit în mintea lui, au fost ca o legătură pentru creştinul care lucra sărbătoarea. Dar 
pentru că limba de foc nu s-a oprit la ţăran, ci s-a întors înapoi, pentru aceasta Sfântul a socotit că omul 
este nevinovat. 

Deci a trimis imediat după o slugă ca să cheme la mănăstire pe ţăran, căci nu era departe ogorul lui. 
Ţăranul a venit cu multă frică şi căzând la picioarele Episcopului, se ruga ca să-1 ierte. Atunci Sf. Episcop 
1-a întrebat ce nevoie mare 1-a silit ca să lucreze Duminica. 

Bietul creştin a mărturisit cu lacrimi că n-a făcut aceasta din defăimare sau din necredinţă, ci din multa lui 
strâmtorare şi sărăcie. Căci zicea el: "Cât a fost vreme de arat, nimenea nu s-a îndurat ca să-mi dea plugul 
cu boii ca să-mi ar şi ogorul meu. Abia astăzi, când toţi sătenii au terminat treaba şi dobitoacele sunt 
slobode, am putut găsi şi eu un plug cu o pereche de boi (fără plată) la un vecin şi pentru asta am ieşit la 
treabă, căci trecea vremea aratului şi am casă grea, neavând cu ce plăti lucrul". 

Acestea le zicea bietul ţăran cu lacrimi de umilinţă şi se vedea că avea frica lui Dumnezeu în inimă şi 
multă căinţă. 

Din povestirea lui a cunoscut Sfântul Calinic că Dumnezeu, pentru multa lui sărăcie, nu i-a socotit păcatul 
şi pentru aceasta nici blestemul nu s-a lipit de el, ci s-a întors înapoi, ca o pasăre care nu află adăpost. 

Deci i-a citit omului o moliftă de dezlegare şi dându-i un ajutor, 1-a slobozit cu pace. însă din ziua aceea se 
păzea Sfântul Ierarh Calinic de a nu rosti sau de a cugeta vreun cuvânt de legătură. 

Şi sfătuia pe toţi clericii săi, ca să fie şi ei cu pază despre aceasta. Iar dacă vreunul ar fi rostit cuvinte grele 
(de legătură) asupra cuiva, atunci el singur, adică preotul, să aibă grijă să-1 dezlege cât este în viaţă. Căci 
zicea Sfântul, la ziua judecăţii, din mâna lui se va cere sufletul celui care a fost legat (dacă legătura a fost 
pe nedrept). 

Din întâmplarea aceasta se vedea cât de mare putere au cuvintele persoanelor sfinţite, când sunt rostite din 
râvnă pentru Dumnezeu şi pentru Sfânta Credinţă. 

Dacă Prea Sfinţitul Calinic a gândit numai la greutatea osândei pentru cei cari defăima ziua Domnului şi 
îndată s-a făcut pară de foc ieşind din gura lui, să ne gândim deci, cu cât mai greu cad cuvintele celor 
sfinţiţi, când sunt chiar rostite asupra celor vinovaţi. Aceasta este şi mai greu când se întâmplă chiar în 
vremea slujbei. 

Pentru aceasta se găsesc prin cimitire trupuri înnegrite şi neputrezite, iar la alţii numai o parte a trupului 
neputrezită. 

De aceea s-a făcut în multe locuri obiceiul ca să dezgroape trupurile răposaţilor (la trei ani sau şapte ani) 
pentru a se cunoaşte dacă au vreun semn de legătură pentru a li se face molifta cea de dezlegare. (Aceasta 
se face de multe ori şi fără dezgropare, iar la mănăstiri se face şi mutarea osemintelor). 

în istoria aceasta cu Sf. Calinic este vorba de un blestem care n-a fost rostit, ci numai cugetat, iar persoana 
asupra căreia se îndrepta blestemul n-a fost vinovată. Pentru asta nu s-a lipit acest blestem. 

Semnul care s-a arătat, a fost mai mult pentru Sf. Ierarh Calinic pentru a nu face vreo hotărâre asupra 
cuiva, fără cercetare. 

Acum voi aminti o altă întâmplare, în care blestemul a fost rostit de un duhovnic în auzul multora, asupra 
unei persoane care s-a făcut cu adevărat vinovată de acest blestem şi pentru aceasta blestemul s-a lipit. 

Cred că mulţi vă aduceţi aminte de fratele Dumitru, care a stat înainte la mănăstirea Sf. Gherasim, iar mai 
pe urmă a fost ca îngrijitor la casele patriarhiei de la Dar Abutor (unde se zice că este mormântul Sf. 
Patriarh Modest). 

Acest frate a fost înşelat de vrăjmaşul şi umbla cam fără rost. Iar vorbele lui erau adeseori amestecate cu 
hule pentru cele sfinte. Făcea glume din cuvintele Sfintei Evanghelii şi lua în batjocură tainele Sf. 
Credinţe. 

Din cauza aceasta, de multe ori duhovnicul mănăstirii îl mustra cu asprime, iar uneori îl blestema, zicându-i: 
"Să-ţi astupe Dumnezeu gura cea hulitoare, bârfitorule!" însă el nu se sfia de nimenea şi nu mai înceta cu 
bârfelile. La sfârşitul vieţii lui, a slobozit Dumnezeu ca să i se astupe gura lui într-un chip groaznic. Şi 
anume a fost înăbuşit de nişte prieteni, din care i s-a tras şi moartea. îmi spunea un preot care cunoştea bine 
viaţa lui, că a fost de faţă când poliţiştii i-au scos un cearceaf întreg din gâtlejul lui. Iată cum s-a împlinit 
blestemul duhovnicului, pentru hulele pe care le rostea. înşişi prietenii lui, cu care s-a certat, i-au băgat 
cârpe în gât şi l-au înăbuşit. 

Uneori se blestemă omul pe sine, fără să-şi dea seama. Şi aceasta se întâmplă când are cineva duşmănie cu 
fraţii cei de o credinţă cu el şi nu vrea să se împace. Asemenea persoană când rosteşte rugăciunea "Tatăl 
nostru" se blestemă pe sine, fără să priceapă şi anume când zice: 

"Şi ne iartă nouă greşelile noastre, precum şi noi iertăm greşiţilor noştri", aceasta este ca şi cum ar zice: 

"Doamne să nu mă ierţi după cum nici eu nu iert pe fratele meu!" 

Dacă i se pare cuiva cuvântul acesta prea aspru sau de necrezut, atunci îl rog să caute în "Mărgăritarele" 
Sfântului Ioan Gură de Aur şi anume la Cuvântul 19: "Despre Pocăinţă" şi acolo va afla mai pe larg şi mai 
înfricoşat. 

Să ne gândim fraţilor că Rugăciunea Tatăl Nostru nu este o rugăciune alcătuită de oameni, ci însuşi 
Domnul a lăsat-o Sfinţilor Săi Apostoli, iar ei au scris-o în Sfânta Evanghelie; pentru aceasta se numeşte 
Rugăciune Domnească. 

Deci când avem urâciune în inimă asupra unui frate şi zicem "Tatăl nostru", atunci ne legăm pe noi înşine 
şi cerem ca să ni se închidă uşa iertării, precum şi noi o închidem fraţilor noştri. 

Dar ca să nu vă pară de mirare vorbele acestea, vă rog să deschideţi Sf. Evanghelie de la Matei, cap. 6 stih 
9. Acolo găsiţi Rugăciunea Tatăl Nostru, iar mai jos veţi afla scris aceste cuvinte: 

"Căci de veţi ierta oamenilor greşelile lor şi Tatăl vostru cel ceresc va ierta greşelile voastre, iar de nu veţi 
ierta oamenilor greşelile lor, nici Tatăl vostru cel ceresc nu vă va ierta greşelile voastre". (14-16). 

Din cauza aceasta părinţii din vechime opreau de a rosti rugăciunea "Tatăl nostru" pe cei cari ţineau 
duşmănie şi nu voiau să se împace cu fraţii lor. Aceasta o fac şi unii duhovnici din zilele noastre. 

De asemenea se blestemă singuri fără să ştie şi cei cari fac nedreptate, precum şi cei cari iubesc răzbunarea 
şi nu lasă nici un dram nerăsplătit, faţă de cei cari îi nedreptăţesc ori îi necăjesc. 

Aceştia când citesc Psaltirea se leagă singuri prin cuvintele prooroceşti cari glăsuiesc: 

"Doamne, Dumnezeul meu, de am făcut aceasta, de este nedreptate întru mâinile mele, de am răsplătit rele 
celor ce-mi răsplătesc mie (adică celor ce mă asupresc), să gonească dar vrăjmaşul sufletul meu şi să-1 
prindă. Şi să calce în pământ viaţa mea şi slava mea în ţărână s-o aşeze!" Ps. 6, stih 3-6). 



DESPRE SFÂNTA CRUCE 

Domnul nostru Iisus Hristos ne-a dăruit nouă celor credincioşi Semnul Sfintei Cruci, ca să ne fie ca armă 
nebiruită împotriva a tot răul, dar mai ales împotriva nevăzuţilor vrăjmaşi. Nimeni dintre creştini nu se 
îndoieşte despre asta. 

însă mai minunat este că Semnul Sfintei Cruci lucrează şi celor necredincioşi, când vrea Dumnezeu ca să 
iconomisească mântuirea lor. Pentru asta voi aduce oarecari pilde din istorie şi din Vieţile Sfinţilor. 

împăratul Iulian Paravatul (adică lepădatul de lege, apostatul) era nepotul Sfântului Constantin cel Mare. 
El a fost crescut de mic în legea creştinească şi a învăţat mai întâi carte prin mănăstirile Capadochiei, unde 
a îmbrăcat şi haina călugărească. 

Mai târziu a fost dăscălit de filosofii păgâni, cari duşmăneau de moarte creştinismul. Fermecat de filosofia 
păgânească, tânărul prinţ a început să urască credinţa creştină şi a făgăduit păgânilor că dacă ajunge 
împărat, ridică iarăşi închinarea la idoli (care era oprită de Sf. Constantin). împins de ambiţia măririi s-a 
împrietenit cu cei mai aprigi duşmani ai creştinismului şi mai ales cu vrăjitori, cari l-au ajutat. Dar dintre 
toţi s-a arătat mai iscusit la înşelăciune un vrăjitor evreu. Acesta i-a făgăduit că îl va ajuta la scopul lui, dar 
i-a pus condiţia să se lepede de Hristos. Jidovul (ca un vrednic urmaş al lui Iuda) 1-a îndemnat pe tânărul 
Iulian ca să facă lepădarea în scris pe hârtie şi să meargă el singur în capiştea idolească ca s-o încredinţeze 
demonilor. 

I-a pus în vedere ca atunci când aruncă scrisoarea în văzduh să cheme pe demoni, dar nu cumva să facă 
Semnul Crucii. 

Dar în clipa când a aruncat scrisoarea în capişte, s-a arătat o tabără întreagă de demoni. Spăimântându-se 
de chipul lor, Iulian a făcut semnul crucii (din obişnuinţă) şi atunci demonii au fugit în adâncul iadului, 
neprimindu-i scrisoarea. Poşta satanei n-a suferit semnul crucii, ea cerea alt timbru pentru scrisoarea 
lepădării. 

Atunci s-a dus nebunul tânăr iarăşi la jidovul vrăjitor ca să întrebe care este pricina neizbutirii. Iar acela i-a 
tâlcuit că semnul crucii a stricat treaba. 

Pentru că are obiceiul să facă cruce atunci când se sperie, 1-a învăţat afurisitul ca să junghie un prunc botezat 
şi să aducă la dânsul inima pruncului. Atunci să fie sigur că semnul crucii nu mai împiedică treaba. Făcând 
după sfatul jidovului, nu s-au mai speriat poştaşii iadului când le-a aruncat scrisoarea, ci au primit-o, căci 
mâinile celui lepădat erau acum mânjite de sânge nevinovat. 

Prin lucrarea vrăjilor şi prin tot felul de uneltiri viclene, Iulian Paravatul a ajuns împărat la Constantinopol 
după moartea feciorilor Sfântului Constantin. 

în vremea împărăţiei lui credinţa creştinească a fost prigonită în chip ascuns, întocmai cum face stăpânirea 
comunistă în ziua de azi. N-a închis Bisericile, dar a încurajat închinarea la idoli. Averea Bisericii a fost 
sechestrată de stat pentru întreţinerea spitalelor şi a capiştilor păgâneşti. Creştinii au fost scoşi din funcţiile 
statului şi din şcoli. Ereticii cari erau afurisiţi de Soborul Bisericii au fost puşi iarăşi în drepturi ca să 
pricinuiască împerechere şi sminteală în norodul pravoslavnic. 

După ce a slăbit Biserica şi a vătămat-o mai rău decât împăraţii păgâni, vipera aceasta vicleană (cum îi 
zicea Sfântul Vasile lui Iulian) le-a dat ajutor jidovilor ca să zidească din nou Templul din Ierusalim. 

Prin asta căuta să arate că sunt mincinoase cuvintele Domnului, cari au fost rostite pentru risipirea 
templului. 

Dar când au început să facă şanţuri pentru temelie, atunci s-a cutremurat pământul şi a ieşit din adânc pară 
de foc şi pucioasă. Pentru asta n-au mai îndrăznit să lucreze. 

în vremea aceea a fost închis şi sfântul Atanasie cel Mare, căci el era socotit ca cel mai mare duşman al lui 
Iulian. Şi căuta în tot chipul să-1 omoare pe Sfânt, dar Dumnezeu i-a scurtat zilele tiranului. Căci în vremea 
când era în război cu barbarii, Sfântul Mucenic Mercurie 1-a săgetat în inimă. Atunci Iulian cunoscând de 
unde vine pedeapsa a strigat: "M-ai învins Galileanule!" în vremea aceea Sf. Vasile se afla în Biserică, 
rugându-se Sfântului Mercurieca să ajute pe norodul pravoslavnic şi să facă izbândă asupra tiranului. 
Deodată vede că chipul Sfântului Mercurie a pierit de pe icoană. Rugându-se cu mai multe lacrămi, s-a 
arătat iarăşi chipul Sf. Mucenic ca şi mai înainte şi a grăit către Sf. Vasile: "Să mă ierţi căci n-am fost aici, 
ci am mers ca să pierd pe tiranul Iulian!" în felul acesta s-a izbăvit creştinătatea de cel mai primejdios 
vrăjmaş, care se arăta în faţă că este creştin, iar cu lucrul era păgân. El a dat foc la multe moaşte de-ale 

Sfinţilor din vechime şi a distrus multe cărţi sfinte. Atunci au fost arse şi Cinstitele Moaşte ale Sf. Prooroc 
Ioan Botezătorul, ale Sf. Prooroc Elisei şi ale altor sfinţi. 

Tactica lui Iulian Paravatul (adică metoda lui ascunsă) o folosesc astăzi tovarăşii comunişti, care se prefac 
că sprijină Biserica, dar lasă slobodă toată oastea ateilor şi o sprijină în tot chipul ca să dezrădăcineze orice 
urmă de credinţă din sufletul tinerimii. 

Au văzut că nu reuşesc cu prigoana, pentru asta au luat învăţătură de la afurisitul Iulian, ca să nu priceapă 
lumea de unde vine vătămarea. Puterea Sfintei Cruci este săgeata care va zdrobi capul balaurului roşu, cu 
darul Domnului şi Mântuitorului nostru Iisus Hristos. Amin. 



IN SĂPTĂMÂNA ÎNCHINĂRII SFINTEI CRUCI 

Câteva pilde 

Din aceste pilde se vede puterea cea nebiruită a Sfintei şi de viaţă făcătoarei Cruci la cei din întunericul 
necunoştinţei. 

Şi anume: 

La unii lucrează spre mântuire şi spre proslăvire (când este credinţă), iar la alţii lucrează spre ruşinare şi 
spre osândă (când lipseşte credinţa). Cei cari vor citi viaţa Cuviosului Constantin cel din neamul evreiesc 
(care urmează aici) pot să aibă oarecare nedumerire despre felul cum s-a învăţat de la Dumnezeu tainele 
Sfintei Credinţe. Dar cel care ne-a făcut cunoaşte tainele inimii precum şi faptele cele viitoare. Deci Acela, 
adică Dumnezeu, luminează uneori în chip minunat pe cei aleşi ai săi, precum a luminat pe fariseul Pavel şi 
1-a făcut Apostol şi pe mulţi dintre sfinţi care erau în întunericul necunoştinţei. 

Milostivul Dumnezeu într-un chip deosebit arată semne celor din neamul evreiesc, căci ei sunt mai tare 
dăscăliţi de mici ca să urască Sf. Cruce (pentru asta ajung cei mai înverşunaţi vrăjmaşi ai legii creştineşti). 
Nici o naţie de pe pământ nu este aşa de încăpăţânată întru necredinţă, ca neamul jidovesc. 



DIN VIAŢA SFANŢULUI CONSTANTIN, 
CARE A FOST DIN NEAMUL EVREIESC 

(Se prăznuieşte la 26 Decembrie, vezi Sinaxarul cel mare al Sf. Nicodim Aghioritul). 

Cuviosul Constantin era din Cetatea Sinada, care se afla în Ţara Frigiei. S-a născut din părinţi evrei şi a 
ajuns mai târziu slujitor ales al lui Hristos şi făcător de minuni. 

De mic obişnuia să meargă împreună cu maica sa prin cetate. Odată s-a întâmplat să vadă pe un creştin 
care-şi făcea cruce la gură când îi venea să caşte. Din asta a luat obiceiul şi copilul să facă la fel. Dar nu 
numai semnul crucii, ci şi alte obiceiuri a învăţat de la creştini şi le păzea cu adâncă credinţă. 

Pentru asta s-a luminat faţa lui cu o strălucire cerească şi a fost învăţat de la Dumnezeu dogmele credinţei 
creştineşti, petrecând atunci nemâncat mai multe zile de-a rândul. 

S-a năpustit odată asupra lui o evreică cu multă neruşinare, iar el făcând semnul Sfintei Cruci peste ea, a 
căzut jos moartă. Dar tot el a înviat-o cu semnul Crucii. 

Acest tânăr luminat a fost călăuzit de către un nor luminos (care era îngerul Domnului) până la mănăstirea 
Tuvotia, unde erau monahi cu viaţă înaltă. Acolo a povestit egumenului cele îmtâmplate cu dânsul. Iar 
acela ca să se încredinţeze că nu minţise i-a adus o cruce ca s-o sărute. Deci sărutând el cu multă frică şi cu 
evlavie partea cea de jos a Crucii, s-a făcut un semn minunat cu el şi anume: când s-a plecat să sărute 
picioarele Crucii, atunci s-a plecat şi Sfânta Cruce întreagă pe capul lui şi s-a întipărit semnul ei ca o pecete 
pe fruntea tânărului. 

A rămas de atunci pecetea Sf. Cruci închipuită pe frunte până la moartea lui. După aceasta tânărul s-a 
botezat, primind numele Constantin. Dar şi în vremea Sf. Botez s-a văzut un semn minunat la el. Când a 
ieşit din cristelniţă (din baia Sf. Botez) pe piatra unde a stat el au rămas săpate urmele picioarelor lui. 

După Sf. Botez a rămas în mănăstire, petrecând cu multă evlavie şi cu mari nevoinţe. Meşteşugul lui era 
facerea corturilor (ca şi Sf. Apostol Pavel), adică făcea corturi din piele. 

Când făcea el rugăciunea se umplea locul acela de o mireasmă negrăită, iar uşile Bisericii se deschideau 
singure când intra el. 

Pentru multa lui curăţie i s-a darul de a cunoaşte gândurile cele ascunse ale fraţilor. într-o vreme a postit 40 
de zile de-a rândul, stând îngropat până la brâu în pământ. Mai târziu a primit şi darul preoţiei, fără să vrea 
el, iar ziua morţii şi-a cunoscut-o cu opt ani înainte. 

Cu ale lui Sfinte Rugăciuni să ne miluiască pe noi Domnul. Amin. 

FULGERE DIN CER 

înfierează pe jidovi cu pecetea Crucii la templul lui Solomon 

( Vezi istoria Bisericească de Lascăr) 

împăratul Iulian Paravatul (cel lepădat de Dumnezeu) după ce a adus din nou închinarea la idoli, se gândea 
cum ar face ca să piardă cu totul religia creştinească. Pentru asta el a sprijinit pe evrei, ştiind că ei sunt cei 
mai neîmpăcaţi duşmani ai creştinilor. 

Socotea tiranul că dacă va înălţa iarăşi pe evrei în slava lor cea veche, atunci se va întuneca lumina Sfintei 
Evanghelii. Voia să ridice lavra jidovească în locul Bisericii lui Hristos. 

Cu scopul acesta le-a dat ajutoare mari evreilor pentru a se aduna din toate părţile la Ierusalim, ca să îşi 
zidească din nou templul cel risipit al lui Solomon. 

Era hotărât ca după aceasta să clădească un amfiteatru (un loc de privelişte) la Ierusalim spre a merge ca să 
se veselească şi el împreună cu jidovii, în timpul când creştinii vor fi sfâşiaţi de fiare în teatrul păgânesc! 

în vremea aceea era patriarh al Ierusalimului Sf. Chirii, care îndemna pe creştini să aibă răbdare, căci 
cuvintele Domnului nu vor rămânea mincinoase. El a zis Sfinţilor Săi ucenici că nu va rămânea piatră pe 
piatră (adică din Templul lui Solomon) şi cuvintele Lui se vor împlini negreşit prin minune. Bieţii creştini 
ascultau cu încredere cuvintele Sfântului Patriarh şi nu se tulburau. 

Deci au început jidovii să curăţească locul unde a fost vechiul templu al lui Solomon (după ce mai întâi au 
batjocorit în tot chipul pe creştini). 

Mii de lucrători munceau ziua şi noaptea ca să pregătească locul pentru zidire. 

După ce au cărat destule materiale pentru zidărie, a venit vremea ca să aşeze piatra pentru temelie. Atunci 
s-a stârnit deodată un cutremur înfricoşat însoţit de furtună cu fulgere şi cu trăznete, încât se clătina 
pământul ca apa când fierbe în clocot. Atunci tot lucrul jidovilor a fost zădărnicit, ba şi temeliile vechi ale 
templului au fost scoase afară din pământ de cutremur. 

în acelaşi timp valuri de foc arzător se pogora din cer şi pârjolea pe lucrători, iar alte valuri de foc ieşeau 
din pământ şi ardeau uneltele lor. 




Sfânta Cruce făcută întreagă 

din Lemnul Sfânt pe care a fost răstignit 

Domnul nostru Iisus Hristos. 

Se află la Mănăstirea Xeropotamu 

din Sfântul Munte Athos 

însă un lucru de mirare era, că Semnul Sfintei Cruci s-a întipărit ca o pecete, atât pe hainele jidovilor, cât şi 
pe trupurile lor, întocmai ca şi cum ar fi însemnaţi cu un fier roşu (cum se înfierează vitele pentru cireada). 

Pecetea crucii de pe ei era la început luminoasă, iar la urmă a rămas neagră. Dar era întipărită aşa de tare 
încât nu se mai putea şterge cu nici un chip. 



285 



SFANŢUL IOAN IACOB ROMANUL ■ DIN IERIHON CĂTRE SIOK 



Fiind uimiţi de aceste semne înfricoşate, mulţi dintre jidovi şi dintre păgâni au crezut în Hristos. Dar 
lepădatul de Dumnezeu, Iulian, n-a socotit întru nimic semnele, ci le punea în rândurile întâmplărilor fireşti 
spre a fi date uitării. 

Dumnezeu a arătat atunci puterea cea nebiruită a Crucii, ca să fie semn de întoarcere şi de pocăinţă pentru 
necredincioşi. 



SFÂNTA CRUCE IN PERSIA 

După şase sute de ani de la Naşterea Domnului, creştinismul a fost strâmtorat de către păgânii perşi, cari se 
închinau focului şi soarelui. 

Pe la anul 614 barbarii aceştia au cucerit Palestina, Siria, Egiptul. Au prefăcut în ruină toate cetăţile şi 
Sfintele Lăcaşuri din Pământul Sfânt, iar norodul creştinesc a fost luat în robie. Sfintele Odoare au fost 
jefuite şi Biserica Sfântului Mormânt a fost arsă. 

în vremea aceea au luat păgânii şi Sfântul Lemn al Crucii şi l-au dus în Persia împreună cu bătrânul 
Patriarh Zaharia al Ierusalimului. 

La pustiirea care au făcut-o perşii în Ierusalim, au fost ajutaţi de către evrei, cari căutau răzbunare 
împotriva creştinilor. Aceşti vrăjmaşi neîmpăcaţi ai Crucii au răscumpărat nouăzeci de mii de creştini de la 
perşi şi pe toţi i-au ucis fără milă. 

Norodul creştinesc care a fost în robie (în Persia) a aflat multă mângâiere de la Lemnul Sfintei Cruci, care 
era acolo. 

Nenumăratele minuni cari s-au săvârşit atuncea cu Sfântul Lemn, au făcut să se vestească şi să se 
proslăvească numele Domnului în ţara persească aşa de mult, încât păgânii ziceau că "Dumnezeul 
creştinilor a venit în Persia!" 

Mulţi dintre ei văzând prea slăvitele minuni, erau cuprinşi de frică şi mergând la creştini, ascultau 
învăţătura lor şi se botezau. 



ALTA MINUNE CU SEMNUL SFINTEI CRUCI 

în al cincisprezecelea veac stăpânea în Egipt sultanul turcesc Melec Mina. Acesta avea ca sfetnic al său de 
taină (vizir) pe un evreu turcit cu numele Musa, care avea mare ură împotriva creştinilor, pentru râvna şi 
evlavia lor. 

Urâciunea evreului se îndrepta mai ales împotriva Sfântului Patriarh Ioachim al Alexandriei. 

Pentru înţelepciunea şi sfinţenia vieţii lui Patriarhul era cunoscut şi cinstit de sultan. Dar pizmaşul de evreu 
nu putea vedea cu ochi buni cinstea cea mare care se da ierarhului creştin de către sultan şi pentru aceasta 
căuta să-1 piardă. Zavistia Iudei nu-1 lăsa ca să se liniştească. 

A îndemnat deci pe sultan ca să-1 poftească la curte pe Ioachim pentru a discuta cu el despre credinţă. 

Făcându-se discuţie între ei în faţa sultanului pentru dreapta credinţă evreul a rămas ruşinat la toate 
întrebările. Mărturiile aduse de înţeleptul ierarh au astupat gura vicleanului vizir. 

Pentru ruşinea asta se gândea că de acum îşi va pierde încrederea cea mare pe care o avea la sultan şi căuta 
tot timpul să prindă în cursă pe Sfântul Ierarh. 

După ce s-a terminat discuţia, evreul a zis către patriarh: "Hristos vă spune la Evanghelie că cine are 
credinţă cât un bob de muştar, poate să urnească şi munţii din loc. Deci dacă vei muta şi tu muntele acela, 
care se vede în faţa noastră (departe în zare), atunci am să cred şi eu în legea voastră!" 

Patriarhul a primit propunerea, dar a cerut să-i dea răgaz 3 zile ca să se pregătească. 

După 3 zile a venit iar la palat. Acolo fiind de faţă sultanul şi vizirul evreu, Sfântul Ierarh a tămâiat de trei 
ori muntele din zare, apoi a făcut semnul Sfintei Cruci, chemând prea sfânt numele Domnului. 

în clipa aceea, la vederea tuturor, s-a desfăcut muntele în trei părţi şi a început să se mişte către cetatea 
Alexandriei. 

Fiind cuprins de spaimă, sultanul a strigat: "Patriarhule, izbăveşte-ne, porunceşte muntelui să stea, căci 
altfel ne pierdem!" 

Atunci Sf. Ioachim a rostit: 

"întru numele Domnului nostru Iisus Hristos, stai!" şi s-a oprit atunci pe loc muntele, care de atunci se 
cheamă "Dur Dag" pe limba turcească, iar pe româneşte se tâlcuieşte: "Stai Munte!" 



CÂTEVA PILDE DE LA SFINŢII PĂRINŢI 

Despre folosul ascultării când se face pentru Dumnezeu 

(închin această mică adunare de cuvinte fraţilor şi surorilor din Ţara Sfântă, cari se ostenesc în ascultări 
prin Mănăstiri străine, spre încredinţare că nu-şi vor pierde plata lor dacă vor sluji cu răbdare şi fără de 
cârtire. Nevrednicul între Ieromonahi Ioan Iacob). 

I. 

Zis-a ava Ruf, că cel ce sade întru ascultare de părinte duhovnicesc mai multă plată are decât cel care 
petrece singur în pustie. Şi spunea el că a povestit unul din părinţi, zicând: "Am văzut patru cete în cer şi 
anume: cea dintâi ceată a celor cari sunt bolnavi şi mulţumesc lui Dumnezeu, a doua ceată a celor cari se 
îndeletnicesc cu iubirea de străini (cu primirea străinilor şi întru aceasta stau şi slujesc), a treia ceată a celor 
cari umblă după pustie (adică a celor cari iubesc pustia) şi nu doresc să vadă om, a patra ceată a celor cari 
sunt în ascultarea părinţilor duhovniceşti şi se supun lor pentru Domnul. 

Şi purtau cei din ascultare lanţ de aur şi pavăză (sabie) având mai multă slavă decât ceilalţi". Şi întrebând 
el pentru ce au mai multă slavă cei de pe urmă şi mai mici, i-a răspuns povăţuitorul lui (îngerul) zicând: 

"Cel care umblă după iubirea de străini şi cel care petrece la pustie, din voia lor fac aceasta. Iar cel care 
face ascultare (în mănăstire, ori deosebi) îşi lasă toate voile sale şi atârnă ne părintele său. Pentru aceasta 
mai multă slavă a luat ca ceilalţi". 

Bună este ascultarea, care pentru Dumnezeu se face. 

O, ascultare, mântuirea tuturor credincioşilor! 

O, ascultare, născătoarea tuturor faptelor celor bune! 

O, ascultare, care deschizi cerurile şi sui pe oameni de pe pământ! 

O, ascultare, hrănitoare tuturor sfinţilor! 

O, ascultare, care eşti locuitoare împreună cu îngerii! 

II. 

Din viaţa unui cuvios, care a trăit în mănăstirea Sf. Sava 

în cartea Sf. Ioan Scărarul găsim o minunată povestire a unui stareţ din vechime cu numele Ioan din 
mănăstirea Sf. Sava. Acest cuvios savait a trăit în aceeaşi vreme când trăia şi Sf. Ioan Scărarul de la Sinai. 

S-au cunoscut amândoi la Muntele Sinai şi pentru folosul de obşte, Sf. Ioan Scărarul aminteşte cele auzite 
de la Ioan Savaitul. Şi iată anume cum povesteşte însuşi stareţul: 

"în mănăstirea mea din Asia, de unde sunt eu, se află un bătrân leneş, supărăcios şi nerăbdător. Nu ştiu 
cum a reuşit de şi-a găsit bătrânul un ucenic cu numele Acachie. Acesta era cu multă simplitate în ideile 
lui, însă foarte înţelept cu socoteala şi cu bună aşezare întru toate vorbele şi lucrurile lui. 

Atât de multe şi nenumărate răutăţi îndura el din partea bătrânului, încât pentru mulţi, sunt cu îndoială şi de 
necrezut. 

Căci nu era pedepsit numai cu ocări şi cu necinstiri, ci era chinuit în fiecare zi cu răni grele şi nesuferite. 

însă vrednicul de fericire Acachie le suferea pe toate cu deplină tăcere şi supunere, cu inimă curată şi fără 
vreo pomenire de rău. Această răbdare a lui era aşa de mare şi aşa de smerită şi minunată încât pe toţi îi 
mişca la inimă şi-i umplea de mirare. 

Deci văzându-1 eu (zice Sf. Ioan Savaitul) ticăloşindu-se peste măsură (întocmai ca un rob cumpărat) îi 
ziceam adeseori întâlnindu-1: 

"Ce este frate Acachie, cum te afli astăzi? Ai dobândit ceva câştig sau nu?" 

Şi el, fericitul, îmi arăta numaidecât, când ochiul lui vânăt (cu vânătăi), când grumazul lui umflat, iar 
alteori capul rănit de lovituri. 

Eu însă (zice Sf. Ioan) cunoscând prea minunata lui Răbdare îi ziceam: 

"Bine, bine, fii cu răbdare şi vei dobândi mult folos din aceasta!" 

Deci petrecând el 9 ani în asemenea ascultare la bătrânul cel nemilostiv, şi-a dat duhul în mâinile lui 
Dumnezeu şi a fost îngropat în cimitirul părinţilor. 

După 5 zile a mers bătrânul lui la un părinte vestit, care era stareţ în locul acela (acel stareţ era însuşi Sf. 
Ioan Savaitul, care ne povesteşte, dar nu vrea să spună). 

Deci a zis bătrânul către stareţ: 

"Părinte, a murit fratele Acachie!" 

Acela (adică Sf. Ioan) i-a răspuns: 

"Drept să-ţi spun, mie nu-mi vine să cred că a murit!" Dar bătrânul a zis iarăşi: 

"Vino de vezi cu înşişi ochii tăi ca să cunoşti adevărul!" 

Atunci s-au sculat şi au mers împreună la cimitir. Acolo, stareţul a strigat pe cel mort ca şi când ar fi fost 
viu, zicând: 

"Frate Acachie, ai murit?" 

Iar ascultătorul cel recunoscător şi supus (voind să arate şi după moarte adevărata ascultare) a răspuns către 
marele stareţ, zicând: 

"Cum este cu putinţă, părinte, ca să moară cel ce păzeşte ascultarea?" 

Auzind acestea bătrânul (gheronda lui) s-a înfricoşat şi căzând la pământ plângea tânguindu-se. Apoi 
cerând de la egumen o chilie în apropiere de cimitir, a petrecut celaltă vreme a vieţii sale întru mare 
pocăinţă şi smerenie, zicând către toţi cu lacrimi fierbinţi: 

"Iartaţi-mă, fraţilor, că eu am ucis pe fratele Acachie, cu neomenoasa tiranie pe care am arătat-o către el!" 

La sfârşitul acestei povestiri, Sf. Ioan Scărarul are părerea că stareţul cel mare, care a vorbit cu Acachie 
(cel mort de 5 zile) este însuşi Ioan Savaitul, care din multa lui smerenie n-a voit să se vădească singur. 

III. 

Să auzim acum şi altă povestire despre acest cuvios Savait 

Pe vremea când şedea el la Mănăstirea Sf. Sava, au venit pe la el trei monahi mai tineri, cerându-i să-i 
primească în ascultarea lui. După ce i-a odihnit bătrânul trei zile (fiind ei obosiţi de pe drum), le-a zis: 

'Iertaţi-mă, fraţilor, că eu sunt om rău şi curvar din fire, iar voi sunteţi tineri şi pentru asta nu pot ca să ţin 
pe nici unul pe lângă mine!" 

Aceia însă fiind încredinţaţi despre faptele cele bune ale bătrânului şi cunoscând sfinţenia sufletului său nu 
s-au smintit nicidecum, ci stăruiau rugându-1 ca să-i primească. 

Iar când au văzut că nu se înduplecă, au căzui la picioarele lui, rugându-1 ca să-i canonisească şi să le 
rânduiască cum trebuie să-şi petreacă viaţa lor şi anume unde să locuiască pentru folosul mântuirii lor. 
Cunoscând Sfântul Bătrân că ei vor primi porunca lui cu supunere şi cu smerenie a zis către cel dintâi: 

"Fiule, Domnul voieşte ca tu să petreci întru linişte (adică în pustie) împreună cu un părinte bătrân şi să te 
supui lui cu sârguinţă". A zis şi celui de-al doilea: 

"Mergi de-ţi vinde toate voile tale, dăruindu-le lui Hristos şi după porunca Lui, ridicând Crucea, să şezi în 
mănăstire de obşte (adică în chinovie). Acolo să ai răbdare întru toate ostenelile şi ispitele precum şi în 
toate cele scârbicioase care îţi vor veni în toată vremea vieţii şi negreşit vei dobândi comoară în ceruri". 

După aceea a zis şi celui de-al treilea: 

"Să ţii minte fără uitare Cuvântul Evangheliei care zice: "Cine va răbda până în sfârşit, acela se va 
mântui!" Şi să-ţi fie cuvântul acesta unit cu răsuflarea ta şi de-a pururea nedreptăţit. După cum urmezi cu 

răsuflarea aşa să-ţi aduci aminte şi de cuvântul acesta şi de porunca mea. Deci să cauţi (de este cu putinţă) 
pe cel mai aprig, mai supărăcios şi mai aspru părinte şi stareţ din câţi sunt pe lume. Să te supui lui ca însuşi 
lui Dumnezeu, până la sfârşitul tău, cu toată răbdarea şi vioiciunea. Ca mierea şi ca laptele să bei în toate 
zilele ocările, batjocurile şi toate defăimările lui". 

Acestea grăindu-le bătrânul, a întrebat monahul: 

"Bine, părinte, însă dacă cumva acela (adică stareţul la care mă trimiteţi) îşi petrece viaţa lui cu trândăvie şi 
lenevire, nelucrând după Dumnezeu, atunci eu ce trebuie să fac? Să rămân ori să plec de sub conducerea 
lui?" Atunci Sf. Ioan i-a răspuns: 

"Chiar şi curvind de l-ai vedea, să nu te desparţi de el, ci să zici în cugetul tău astfel: "Prietene, oare ce ai 
venit să faci aici? Au doară n-ai venit să cercetezi pe fiecare ce face şi cum petrece, ci ai venit ca să te 
supui şi să rabzi toate cele grele şi scârbicioase, adică toată reaua pătimire, pentru ca să-ţi câştigi 
mântuirea!" 

Atunci ai să vezi (zice bătrânul) cum se risipeşte din inima ta umflarea mândriei, care mereu te bântuie, ai 
să vezi apoi cum se veştejeşte aprinderea desfrânării, iar în sufletul tău va străluci lumina cea nespusă a 
fecioriei şi curăţiei". 

IV. 

Zicea ava Daniil pentru ava Dula: 

Că întâi a şezut de obşte 40 de ani, apoi la Schit s-a liniştit şi între părinţii cei mari s-a socotit. Deci acesta 
(adică ava Dula) spunea că în multe feluri cercând a aflat că cei ce petrec în mănăstirea de obşte sporesc 
mai mult şi mai degrabă în lucrarea faptelor bune, decât cei ce se liniştesc, dacă vor avea şi vor întrebuinţa 
supunerea din inimă curată. 

V. 

Mai spuneau părinţii despre ava Ioan, ucenicul lui ava Pavel, că va avea mare ascultare. Că erau într-un loc 
mormânturi şi locuia acolo o leoaică. Iar bătrânul a văzut acolo baligi de bou. Deci îi zice ucenicului să 
meargă ca să le aducă. Iar el a zis: 

"Dar ce voi face avo, pentru leoaică?" Iar bătrânul glumind a zis: 

"De va veni asupra ta, s-o legi şi s-o aduci încoace". 

Deci s-a dus fratele acolo către seară şi iată a venit leoaica asupra lui. Iar el, după cuvântul bătrânului s-a 
repezit s-o prindă şi a fugit leoiaca. Dar el alergând după ea zicea strigând: "Aşteaptă, că mi-a zis ava al 
meu ca să te leg!" Şi prinzând-o a legat-o. 

în vremea asta se necăjea bătrânul aşteptându-1. în sfârşit, iată că se arată ucenicul, aducând leoaica de 
funie. Şi văzând bătrânul s-a minunat. Dar pentru ca să îl smerească (să nu se înalţe) 1-a lovit pe ucenic 
zicând: "Nebunule, câine turbat mi-ai adus aici?" Şi a dezlegat îndată pe leoaică, lăsând-o să se ducă. 

VI. 

Zicea Sfânta Singlitica: "Când suntem în viaţa de obşte să alegem mai mult ascultarea decât nevoinţa". 
Apoi mai zicea iarăşi: "Cu dreaptă socoteală trebuie să ocârmuim sufletul şi când suntem în viaţa de obşte 
să nu căutăm cele ale noastre, nici să ne plecăm socotelii noastre, ci aceluia care ne este părinte să ne 
supunem după credinţă". 

CUVINTE DE LA SFINŢII PĂRINŢI 



Zicea un bătrân către un frate: 

"Păzeşte-te, fiule, de vorbă multă, de vreme ce tăcerea este mai bună. Iar din vorba cea multă, măcar de se 
întâmplă uneori a fi şi de folos, însă prin ea se amestecă şi cuvinte nefolositoare. 

Păzeşte-te, fiule, foarte cu luare aminte pentru vorbele tale, ca să nu te căieşti mai pe urmă de cele ce ai 
vorbit. Că mulţi pentru vorbă şi-au pierdut cinstea, iar alţii şi-au pierdut viaţa (adică sufletul). 

De-ai clevetit cumva pe vreun frate şi te mustră pe tine cugetul tău, atunci să mergi cu smerenie la acel 
frate şi, închinându-te lui până la pământ, să zici: 

"Iartă-mă, frate, că am greşit şi te-am clevetit pe tine!" 

Iar după aceea să te păzeşti a nu mai cleveti pe nimeni, căci clevetirea este moartea sufletului. 

De va cleveti cineva către tine pe fratele tău, să nu adaugi şi tu vreun cuvânt la clevetirea lui, ci ori taci, ori 
zi aşa: "Eu, frate, însumi sunt foarte păcătos şi osândit, încât nu pot să osândesc pe alţii". Şi aşa te vei 
izbăvi de osândire şi pe acela vei vei folosi. 

*** 

Zis-a un bătrân: 

"De vrei să vorbeşti pentru greşeala şi păcatul vreunui frate, socoteşte mai întâi dacă vei putea ca să 
îndreptezi cu asta pe acel frate, iar pe cei cari aud vei putea ca să-i foloseşti. Dacă eşti încredinţat că faci 
vreun folos, atunci vorbeşte. 

Iar dacă vorbeşti cu făţărnicie, cu scopul numai de a mustra şi a defăima pe fratele tău, descoperindu-i şi 
arătându-i greşeala sau păcatul înaintea altora, să ştii că nu vei scăpa de dumnezeiasca certare. 

Şi mai vârtos să ştii că şi tu însuţi vei cădea şi mai rău în aceeaşi greşală şi păcat şi vei fi părăsit de ajutorul 
lui Dumnezeu şi de alţii fiind mustrat te vei ruşina". 

*** 

Zis-a iarăşi un bătrân: 

"De vor veni unii la tine, mai înainte de a ajunge ei, să faci rugăciune zicând: "Doamne Iisuse Hristoase, 
izbăveşte-ne pe noi de clevetire!" 



Şi după aceea slobozeşte-i cu pace pe ei din locul acesta. 



*** 



Zis-a un bătrân: 

"Obişnuieşte-ţi inima ta câte puţin să zică pentru fiecare din fraţi aşa: "Acesta mă întrece după Dumnezeu!" 
Iar pentru altul să zici: 

"Acesta este mai osârduitor decât mine!" Şi aşa vei dobândi smerita cugetare, socotindu-te pe tine 
dedesubtul tuturora. Atunci să ştii că locuieşte întru tine Duhul lui Dumnezeu. 

Iar de vei defăima pe cineva, atunci se depărtează darul lui Dumnezeu de la tine şi te aruncă întru 
întunecimi trupeşti. Atunci ţi se împietreşte inima şi nici o umilinţă nu se află întru tine". 

*** 

Zis-au oarecari dintre sfinţi, cum că nu este poruncă mai mare decât aceasta a nu judeca pe fratele tău şi 
pentru aceasta nici tu nu vei fi judecat. Iar de vezi pe fratele tău greşind şi nu-i vei zice ca să-şi cunoască 
greşelile sale, atunci din mâinile tale se va căuta sângele lui (adică vei da seamă de sufletul lui). 

Iar de va auzi sfatul tău şi nu se va întoarce de la păcatele sale, atunci el va da seamă înaintea lui 
Dumnezeu. Deci bine este a înfrunta cu dragoste (adică a mustra pe cel ce greşeşte), dar nicidecum a 
cleveti (adică a vorbi de rău în ascuns) sau a-1 ocăra ca pe un vrăjmaş. 



PENTRU ÎNSEMNĂTATEA RUGĂCIUNII 
ŞI CARE ESTE VREMEA EI 

A fost întrebat ava Agaton de fraţi: 

"Care este mai mare, osteneala cea trupească sau păzirea celor dinlăuntru?" Iar bătrânul a zis: 

"Asemenea este omul cu un pom. Deci osteneala cea trupească sunt frunzele, iar păzirea celor dinlăuntru 
sunt roadele. Şi după cuvântul Scripturii: "Tot pomul care nu face roadă bună, se taie şi în foc se aruncă" 
(Mt.7, 19), arătat este că pentru roadă este toată osârdia noastră, adică pentru păzirea minţii. însă este de 
trebuinţă şi de acoperământul şi podoaba frunzelor (adică de osteneala cea trupească)". 

*** 

L-au întrebat iarăşi fraţii zicând: 

"Părinte, care faptă bună din viaţă are mai multă osteneală?" Şi le-a răspuns bătrânul: 

"Socotesc că nu este altă osteneală ca Rugăciunea cea către Dumnezeu. Căci totdeauna când voieşte omul 
să se roage, vrăjmaşii voiesc să-1 taie pe el. Ei ştiu că nu se împiedică de nimic altceva mai mult ca de 
Rugăciunea cea către Dumnezeu. Şi toată petrecerea (adică lucrarea) care va face omul (răbdând întru 
dânsa) dobândeşte odihnă, iar Rugăciunea are nevoie de credinţă (adică de silinţă) până la răsuflarea cea de 
pe urmă". 

* * * 

Zicea un sfânt bătrân către un frate: 

"De te va îndemna inima ta (ziua şi noaptea) zicând: Scoală-te şi te roagă lui Dumnezeu!, atunci să ştii că 
Sfântul înger al lui Dumnezeu, care te păzeşte pe tine, acela îţi grăieşte ţie: Scoală-te şi te roagă! 

Deci dacă te vei scula tu, atunci şi el se va scula şi va sta la rugăciune împreună cu tine, întărindu-te întru 
nevoinţă şi gonind de la tine duhul cel necurat, care te înşeală şi răcneşte ca un leu asupra ta. Iar de nu te 
vei scula, îndată se va depărta de la tine îngerul şi atunci vei cădea în mâinile vrăjmaşului tău". 

*** 



"De vei avea vreun lucru oarecare (adică rucodelie) în chilia ta şi va veni ceasul rugăciunii, să nu zici 
cumva: ia să mai las puţin până voi săvârşi şi acest lucru, ci îndată te scoală, fiule, şi închinându-te lui 
Dumnezeu, te roagă cu osârdie, ca să-ţi îndrepteze Dumnezeu viaţa ta şi să te păzească de toţi vrăjmaşii cei 
văzuţi şi de cei nevăzuţi şi să te învrednicească împărăţiei sale". 



*** 



Un frate a întrebat pe un bătrân zicând: 

"De mi se va întâmpla a mă îngreuia de somn şi va trece vremea pravilei mele şi pentru asta nu voi avea 
curaj să mai încep slujba de mâhnire, ce să fac eu atunci?" 

Şi i-a răspuns lui bătrânul: 

"De ţi se va întâmpla a dormi până dimineaţă, atunci tu sculându-te, închide uşa şi ferestrele şi îţi fă slujba 
ta (adică pravila după putinţă) pentru că scris este: "A ta este ziua şi a ta este noaptea" căci în toată vremea 
se slăveşte Dumnezeu". 



UN LEAC PENTRU RĂBDARE 

(din Pateric) 

întrebat-a un frate pe un părinte oarecare iscusit, zicând: 

"Spune-mi, părinte, care faptă este folositoare şi mai odihnitoare omului?" Şi a răspuns bătrânul, zicând: 

"Fiule, fapta cea mai folositoare şi mai odihnitoare omului aceasta este: Unirea voii omului cu voia lui 
Dumnezeu". 

Zis-a fratele: 

"Spune-mi, părinte, în ce chip şi cum este aceasta, unirea voii omului cu voia lui Dumnezeu?" Atunci a zis 
sfântul bătrân: 

"Fiule, unirea voii omului cu voia lui Dumnezeu este în acest chip: Să-şi facă omul aceasta hotătâre, 
zicând: Doamne, iată eu de acum înainte îmi unesc toată voia mea cu voia Ta, aşa fel încât voia mea să nu 
se mai împotrivească, nici să mai bănuiască, ori să mai răpştească (cârtească) voinţei Tale. Orice va dori şi 
va fi plăcut voii Tale, aceea să dorească şi să fie plăcut şi voii mele. 

De va vrea şi va fi plăcut voii Tale ca să-mi vină mie oarecari scârbe ori supărări ori necazuri (fie din boala 
trupului, fie din primejdie, fie din pedeapsă), cu alte cuvinte oricare rea pătimire îţi va fi plăcută Ţie ca să 
vină asupra mea, aceea îmi va fi plăcută şi mie şi bine primită voinţei mele. 

De asemenea dacă va fi bine primit şi plăcut voii Tale ca să se pornească un frate oarecare asupra mea, cu 
mare ocară, cu sudalmă şi cu defăimare ori şi cu bătaie, acestea vor fi plăcute şi bine primite şi voii mele. 

Şi toate cari vor fi plăcute şi iubite şi bine primite voii Tale, acelea vor fi plăcute şi iubiteşi bine primite şi 
voii mele. 

Deci de acum înainte nu va ieşi voia mea din voia Ta nici se va despărţi, ştiind că voia Ta este totdeauna 
spre binele şi folosul meu şi fără voia Ta nimic nu se lucrează, nici se face în lume. De mi-a făcut cineva 
vreo scârbă sau supărare, aşa voia Ta a vrut! Deci şi voia mea asemenea doreşte (supunându-se voinţei 
Tale). 

Iată, fiule, ţi-am spus care faptă este mai folositoare şi mai odihnitoare omului. Şi ţi-am arătat în ce chip 
este unirea voii omului cu voia lui Dumnezeu. Deci mergi şi fă aşa şi atunci vei fi pururea odihnit şi te vei 
mântui". 

*** 

Zis-a un alt părinte: 

"Stejarul de nu va fi clătinat de vânturi, acela nici nu va creşte şi nici rădăcină nu va slobozi. La fel şi 
călugărul, de nu va pătimi şi nu va răbda, nu poate să fie ostaş viteaz". 

* * * 

Zis-a un părinte oarecare: 

"Ceara de nu se va înfierbânta cu foc spre a se muia, nu este cu putinţă a se întipări pecetea ce o vei pune 
pe dânsa". 

Asemenea şi omul de nu va fi muiat prin focul scârbelor, al bolilor, al ostenelilor, al ispitelor şi al 
neputinţelor, nu se poate tipări într-însul pecetea Sfântului Duh, că pentru aceasta zice Domnul către Pavel 
Apostolul: 

"Ajunge ţie darul Meu, că puterea Mea întru neputinţe se săvârşeşte!" 

Iar însuşi Sf. Apostol Pavel zice în cartea sa: "Cu dulceaţă este mie a mă lăuda pentru neputinţele mele, ca 
să se sălăşuiască întru mine puterea lui Hristos". Deci şi tu, fiule, rabdă pentru Domnul cu mulţumire toate 
scârbele şi necazurile şi năpastele şi bolile şi orice ispită îţi va veni, după voia lui Dumnezeu, pentru 
folosul tău. Că prin răbdarea scârbelor cu mulţumire, va intra omul întru împărăţia Cerului, precum însuşi 
Domnul zice: "Cu multe scârbe se cade a intra întru împărăţia Cerului". 

*** 

Zis-a iarăşi un sfânt părinte: 

"De-ţi va trimite ţie Dumnezeu vreo boală trupului tău, nu cumva să te mâhneşti sau să te scârbeşti de aceasta 
ca unul din cei necredincioşi. De vreme ce Stăpânul şi Făcătorul tău voieşte ca să-ţi lămurească şi să-ţi 
curăţească sufletul tău, cu boala şi cu pedeapsa trupului, ca pururea purtător de grijă pentru mântuirea ta. 

Iar tu, făptură fiind, pentru ce te mâhneşti şi să te scârbeşti asupra Făcătorului tău, Care te-a făcut pe tine 
dintru nefiinţă întru fiinţă şi dintru ce nu erai, întru ceea ce eşti. 

Căci El, văzându-ţi şi cunoscându-ţi stricăciunea şi îmbolnăvirea sufletului tău, pe care ai dobândit-o prin 
păcatele tale, vrea ca pe această stricăciune s-o lămurească şi s-o tămăduiască prin boala şi pedeapsa 
trupului tău, precum însuşi ştie ce trebuie. 

Iar tu, frate, cu tot sufletul şi cu toată voinţa inimii, primeşte-le pe toate întocmai aşa cum îţi vin ţie după 
voia Lui; adică pe cele iuţi şi amare ca şi pe cele dulci, că toate sunt bune şi folositoare. 

Mulţumeşte bunăvoinţei Lui şi te roagă totdeauna ca să-ţi dea răbdare până la sfârşit. Aşa fă şi te vei 
mântui!" 



CUNUNA MÂNTUIRII DIN SCÂRBE ŞI NECAZURI 

Pilde din Pateric 

Un bătrân locuia la chiliile ce se ziceau pustniceşti, care erau aproape de Alexandria. Şi era bătrânul foarte 
iute şi puţin cam nerăbdător la suflet. 

Auzind despre el un frate ma tânăr, a făcut aşezământ (adică a făgăduit) înaintea lui Dumnezeu în felul 
următor: 

"Doamne, pentru toate păcatele pe care le-am făcut în lume, voi merge şi voi sluji lui, silindu-mă ca să-1 
odihnesc". 

Deci primindu-1 bătrânul în ascultare, îl ocăra în toate zilele ca pe un câine. Dar Dumnezeu, văzând 
smerenia şi răbdarea fratelui (după 6 ani de ascultare) îi arată lui în somn pe unul care ţinea o hârtie mare 
(zapisul păcatelor lui). Şi hârtia aceea era pe jumătate scrisă şi pe jumătate ştearsă. Deci arătându-i acela 
hârtia îi zicea: 

"Iată jumătate din datoriile tale le-a curăţit Stăpânul Dumnezeu, sileşte-te pentru celelalte!" 

în apropiere de stareţul lui mai era şi un alt bătrân foarte îmbunătăţit şi duhovnicesc. Acela cunoştea tainele 
fratelui şi auzea totdeauna cum îl ocăra şi-1 necăjea pe nedrept. Apoi vedea cum fratele îi punea metanie şi 
bătrânul făcea pace cu el. Deci, când îl întâlnea acest bătrân duhovnicesc pe fratele, îl întreba pe el: 

"Ce este, fiule, cum ai trecut ziua de azi? Oare ai dobândit ceva? Oare ai şters ceva de pe hârtie? (adică de 
pe zapis)". 

Şi dacă se întâmplă vreodată ca să treacă o zi întru care nu s-ar fi ocărât ori nu s-ar fi scuipat şi nu s-ar fi 
izgonit de către bătrânul lui, atunci fratele se ducea seara la bătrânul cel aproape şi zicea lui plângând: 

"Vai mie, avo, că rea mi s-a făcut ziua de astăzi, căci nu am dobândit nimic, ci întru odihnă am petrecut!" 

Deci rabdând toate necazurile cu vitejie, după ce au mai trecut alţi şase ani, a adormit întru Domnul acel 
frate. Şi bătrânul cel duhovnicesc (din apropiere) care ştia toate tainele fratelui, îi încredinţa pe toţi zicând: 

"L-am văzut pe el împreună cu mucenicii şi se ruga lui Dumnezeu cu multă îndrăzneală zicând: "Doamne 
precum m-ai miluit pe mine prin acela (prin bătrân) miluieşte şi pe acela pentru îndurările tale cele multe şi 
pentru mine robul Tău! (Aceasta era rugăciunea fratelui adormit)." 

Şi după 40 de zile a luat la sine Dumnezeu şi pe bătrânul cel aspru, aşezându-1 la locul cel de odihnă. 

Iată ce fel de îndrăzneală dobândesc cei cari suferă de bună voie necazurile lui Dumnezeu. 

Zis-a ava Teodor: 



"De se va da însuşi omul de bună voia lui spre greutate şi scârbă şi supărare şi răbdare pentru Dumnezeu, 
eu cred că pe acela cu sfinţii mucenici îl face părtaş Dumnezeu, pentru că acea greutate şi scârbă pe care o 
rabdă cineva pentru Dumnezeu, în loc de sânge se socoteşte." 



* * * 



Un iubitor de Hristos a fost dat la mucenicie (prin pâră) de către slujnica sa. în vremea când era dus la 
muncă, a văzut pe slujnica sa care îl vânduse şi luând el inelul cel de aur pe care îl purta, i 1-a dat ei zicând: 

"Mulţumescu-ţi ţie că te-ai făcut mie pricinuitoare de acest fel de bunătăţi!" 

*** 

Spuneau părinţii pentru un frate ce locuia lângă un mare bătrân şi acel frate intra în chilia bătrânului şi fura. 
Iar Sfântul Bătrân ştia despre aceasta, dar nu-1 mustra, ci lucra mai mult zicând, că poate fratele are 
trebuinţă. Şi avea bătrânul multă strâmtoare, cu lipsă (adică cu nevoie) aflându-şi pâinea lui. 

La urmă, când era să moară bătrânul, l-au înconjurat fraţii, şi văzându-1 pe cel care îl fura îi zise lui: 
"Apropie-te de mine!" Şi apropiindu-se acela, i-a sărutat sfântul bătrân mâinile lui zicând: 

"Mulţumesc mâinilor acestora că prin ele mă duc întru împărăţia cerurilor!" Iar fratele acela umilindu-se şi 
pocăindu-se, s-a făcut şi el monah iscusit, din faptele pe care le-a văzut la acel mare bătrân. 

* * * 

Mai povestea unul din sfinţii părinţi, că era un bătrân beţiv şi lucra câte o rogojină pe zi şi apoi mergând în 
sat, o vindea şi bea preţul ei. Mai pe urmă a venit un frate la dânsul şi a rămas cu el. Deci lucra şi acel frate 
câte o rogojină în fiecare zi, iar bătrânul o vindea şi pe aceea şi preţul de la amândouă rogojinile îl bea, 
aducând fratelui abia seara puţintică pâine. 

Trei ani de zile făcând aşa bătrânul, nimic nu-i zicea fratele. Iar după aceşti trei ani a zis întru sine fratele: 
"Iată gol sunt şi pâinea mea cu lipsă o mănânc, deci mă voi scula şi mă voi duce în altă parte." 

Dar peste puţin timp iarăşi a socotit întru sine, zicând: "Unde mă voi duce? Mai bine rămân aici, căci eu 
pentru Dumnezeu şed împreună cu bătrânul." 

Atunci i s-a arătat lui îndată îngerul, zicând: "Nicăieri să nu te duci că vin mâine la tine!" Deci a doua zi a 
rugat fratele pe bătrânul lui zicând: 

"Părinte, să nu mergi nicăieri astăzi că ai mei vin acum să mă ia." Bătrânul nu voia să creadă, însă fratele 1- 
a încredinţat că negreşit au să vină (ai săi de acasă). Şi vorbind cu bătrânul a adormit întru Domnul fratele. 
Iar bătrânul văzând a început a plânge, zicând: 

"Vai mie, că mulţi ani am petrecut în lenevire, iar tu în puţină vreme ţi-ai mântuit sufletul cu răbdare." Şi 
de atunci s-a cuminţit bătrânul şi s-a făcut iscusit. 

MĂRTURISIREA FALSA CU ROADELE EI 



în cartea care se cheamă "Mântuirea Păcătoşilor", la cap. 14 se află următoarea povestire: 

O femeie oarecare era la arătare evlavioasă, sârguindu-se întotdeauna la post şi la rugăciune, dar în 
ascunsul inimii era foarte mândră, socotindu-se pe sine că este bună şi sfântă. Afară de asta era aşa de 
împietrită la inimă (cu ţinerea în minte de rău) încât dacă s-ar fi sfădit cu cineva, nu mai ierta niciodată şi 
nici nu putea să mai vadă în ochi persoana aceea, ci rămânea neîmpăcată. La sfârşit s-a îmbolnăvit şi 
chemând pe duhovnic s-a mărturisit, însă nu şi-a descoperit toate pe deplin şi cu socoteală aşa cum se 
cuvine, ci numai de formă şi fără rost, neavându-şi conştiinţa curată. 

După o mărturisire ca aceea de mântuială şi cu multe ascunsuri, preotul a adus Sfintele taine ca s-o 
împărtăşească. Dar ea îşi întorcea capul spre perete şi nu putea să vadă Sfântul Trup. 

Pentru a putea cunoaşte cei de faţă pricina şi dreapta răsplătire cu munca cea veşnică, ea a strigat cu glas 
mare, fiind silită de puterea lui Dumnezeu, zicând: 

"După cum eu din cauza mândriei n-am iertat pe cei cari mi-au greşit şi nu m-am împăcat cu ei, ci mi-am 
întors spatele către dânşii, tot aşa şi Domnul îşi întoarce faţa Sa de la mine şi nu poate ca să-L primească 
nevrednicul meu suflet şi niciodată nu voi putea ca să îl văd întru împărăţia Sa, ci după dreptate mă ard în 
focul cel veşnic." 

Zicând acestea ticăloasa şi-a dat sufletul. 

Aşa fac multe din femeile cele nesocotite şi fără de rânduială. Şi anume, lasă păcatele cele mari 
nemărturisite şi le spun numai pe cele mici şi neînsemnate. Pe cele mari le ascund ori din nepricepere, ori 
din vicleşugul lor spre a nu se face de ruşine şi pentru asta se osândesc amarnic. 

Despre asta ne putem încredinţa din mărturisirea unui îndrăcit. Căci fiind adus odinioară un îndrăcit la un 
duhovnic sfânt, acesta a poruncit duhului necurat ca să iasă din omul bolnav. Dar înainte de a se depărta 
demonul, a fost jurat de către duhovnic ca să-i spună care sunt mai mulţi dintre cei osândiţi, femeile sau 
bărbaţii. Atunci demonul a răspuns că dintre femei se osândesc mai multe. 

"Nu te cred (a zis duhovnicul), căci femeile nu se îndeletnicesc cu afacerile şi cu schimburi, nu obişnuiesc 
ca să vândă sau să cumpere. Ele nu au pricină ca să înşele şi să nedreptăţească, aşa cum fac bărbaţii." 

Atunci a răspuns demonul din bolnav: 

"Iată, numai din aceste patru păcate se osândesc mai tare femeile: 

Mai întâi că se împodobesc şi se sulemenesc (adică îşi schimonosesc trupul cu dresuri şi cu boieli), pentru 
a întrece frumuseţea cea firească pe care le-a dat-o Ziditorul. 

Al doilea pentru ghiciturile şi iscodirile prin vrăji: unele varsă cărbuni ori caută în ghioc sau aruncă sorţii 
pentru a cunoaşte norocul. 

Altele se păzesc ca să nu împrumute la începutul lunii sau să nu aprindă focul în anumite zile. Apoi mai 
cred în glasul păsărilor şi alte ghicituri ca acestea uneltesc. 

Al treilea pentru vrajba şi clevetirea pe care o fac nu numai acasă, ci încă şi în Biserică, nebăgând în seamă 
cele care se zic la Sf. Slujbe. 

297 



SFANŢUL IOAN IACOB ROMANUL ■ DIN IERIHON CĂTRE 5I0K 



A patra pricină şi cea mai grea este că nu se mărturisesc cum trebuie. în loc să destăinuiască toate faptele 
cele ascunse, ele spun duhovnicului numai te miri ce, de formă şi aşa se împărtăşesc cu nevrednicie multe 
din femeile cele nesocotite şi astfel se osândesc." 



CUVINTE DESPRE MĂRTURISIRE DIN CARTEA M SF. ENGOLPION" 

Păcatul este ca o rană, care dacă nu se arată la doctor atunci putrezeşte şi pe urmă este nevindecată. 

"Răutatea nemărturisită este rană ascunsă a sufletului!", zice Sf. Vasile cel Mare. 

La mărturisire trebuie păzite două lucruri: 

întâi ea trebuie făcută fără de ruşine şi al doilea să nu se aducă pricinuire (adică să nu dăm vina pe alţii 

pentru greşelile noastre). 

Ruşinea care ne vine înainte de păcat este semnul darului, căci ne este spre izbăvire, iar ruşinea care ne 
vine la mărturisire este de la cel viclean şi ne poate pricinui osândă. 

Mustrarea pe care o simte omul pentru păcate, este glasul Sfântului Duh, care nu vorbeşte la ureche, ci la 
inimă. Şi anume glasul acesta ne strigă: "Până când mai zăboveşti în păcate, iată boala ne împresoară, a 
venit bătrâneţea şi moartea este la uşă!" 

"Scoală, cela ce dormi şi te ridici din morţi şi te va lumina Hristos", (cum zice Sf. Apostol Pavel). 

Trebuie să alegem una din două: 

1 . Ori aici pe pământ să descoperim păcatele numai în faţa duhovnicului, 

2. Ori le ascundem aici, ca să fie scoase la arătare de către înfricoşatul Judecător în faţa îngerilor şi 
oamenilor. 

"Mustrate-voi şi scoate la arătare păcatele tale" (zice Sf. Prooroc David). 

DESTĂINUIREA GÂNDURILOR 

Zis-a iarăşi un bătrân: 

"Precum şarpele dacă iese din gura sa îndată fuge, aşa şi gândurile cele rele descoperindu-se, îndată pier. Şi 
iarăşi precum cariul (viermele) strică şi mănâncă lemnul, aşa şi gândurile cele rele strică şi mănâncă inima 
omului. Că cel ce îşi descoperă şi îşi arată gândurile sale, îndată se tămăduieşte. Iar cel ce îşi acoperă şi îşi 
tăinuieşte gândurile sale, acela are mândrie. Că de nu vrei să destăinuieşti cele ascunse ale inimii şi să nu te 
încredinţezi nimănui, aceasta înseamnă că nu ai smerenie. Că smerenia toate bunătăţile le are. Toţi sfinţii 
se socoteau şi se aveau pe sine ca cei mai greşiţi şi mai păcătoşi decât toţi oamenii. 

Iar de va chema omul din tot sufletul său pe Dumnezeu şi atunci va merge şi va întreba pe cineva cerând 
sfat pentru gândurile sale, Dumnezeu va răspunde prin omul acela, adică îl va lumina ca să dea sfat bun şi 
folositor. 

Că însuşi Dumnezeu, cel ce a deschis gura măgăreţei lui Valaam, va deschide şi gura acelui om pe care îl 
vei întreba pentru folosul tău, măcar de va fi şi păcătos omul acela." 

MĂRTURISIRE ŞI ÎNCREDERE 

Când vrei să mergi ca să-ţi descoperi gândurile tale unui părinte duhovnicesc şi cauţi să te foloseşti, atunci 
se cuvine ca mai întâi să te rogi lui Dumnezeu zicând: "Doamne, Dumnezeul meu, cele ce voieşti Tu şi le 
ştii ca sunt spre folosul sufletului meu, acelea să le pui în gura acelui părinte ca să mi le zică mie şi 
cuvintele lui ca din gura Ta să le primesc şi să mă folosesc!" Deci să te întăreşti pe sine-ţi prin aceste 
cuvinte, de vreme ce osteneala, tăcerea şi sărăcia cu reaua pătimire aduc omului smerenia, iar smerenia 
iartă toate păcatele. 

Nepomenirea de rău şi iertarea 

Zis-a iarăşi un sfânt bătrân: "De vei auzi că cutare frate sau soră te-a clevetit, te-a grăit de rău şi te-a 
defăimat, să nu te scârbeşti asupra lui. Şi de va veni acela la tine, tu să nu-1 vădeşti pe el, ci te veseleşte 
împreună cu dânsul şi să arăţi faţă veselă către dânsul, ca să ai îndrăzneală către Dumnezeu întru 
rugăciunea ta." 

Şi iarăşi: Pentru Pravilă 

"De va veni la tine vreu frate sau soră, atunci pentru dragostea lui să laşi orice treabă, încă şi pravila şi 
umilinţa ta. Iar de vei avea plângere sau lacrimi, să le ascunzi întru inima ta până când se va duce fratele. 
Iar dacă va ieşi şi se va duce fratele, atunci iar te apucă de umilinţă şi de pravila ta, de vreme ce se tem 
dracii văzând umilinţa ta." 

Dreapta Socoteală 

Zis-a un bătrân oarecare: "De eşti neputincios şi slab cu trupul tău, după puterea ta să-ţi faci pravila şi 
postul tău şi să nu te sileşti peste putinţa ta, ca nu cumva să cazi în boală şi vei pofti atunci unele şi altele, 
îngreunând pe alţii cari îţi slujesc ţie, iar de te tulbură pe tine gânduri spurcate şi necuviincioase, să nu le 
tăinuieşti, ci îndată să le descoperi duhovnicescului tău părinte. Căci pe cât îşi ascunde şi îşi tăinuieşte 
omul gândurile cele rele, cu atâta se înmulţesc şi se întăresc mai vârtos în inima lui." 

Cunoscând neputinţa să avem Smerita Cugetare 

Zis-a un bătrân: "De vei auzi despre petrecerile cele mari ale sfinţilor părinţi şi aprinzându-te cu râvna, vei 
voi să le urmezi, apucă-te şi tu chemând numele Domnului să te întărească în lucrul pe care l-ai ales. Şi 
dacă cu ajutorul lui Dumnezeu vei săvârşi, atunci mulţumeşte Celui ce ţi-a ajutat. Iar de nu vei putea să 
săvârşeşti nevoinţa lor, atunci măcar să-ţi cunoşti neputinţa şi slăbiciunea ta. Şi defăimându-te pe sine-ţi, 
smereşte-ţi gândul tău până la moarte, socotindu-te pe tine nevrednic şi sărac şi nerăbdător. Să ai mustrare 
în sufletul tău totdeauna, ca cel ce ai început şi nu ai săvârşit. Şi aşa poţi şi tu să te mântuieşti." 

Cumpănirea la nevoinţa 

Mai zicea un alt sfânt părinte, că obişnuieşte vicleanul ca pe cei ce se nevoiesc, când nu poate să-i 
împiedice de la nevoinţa, să-i îndemne la cele peste măsură, ca prin aceasta să-i surpe în groapa mândriei şi 
nu este nici un lucru mai urât lui Dumnezeu decât patima aceasta. 

Deci tu călătoreşte precum zice Scriptura pe calea împărătească şi nu te abate nici în dreapta nici în stânga, 
ci măsura cea de mijloc întrebuinţează la mâncare: adică cu măsură mâncând în fiecare seară. 

Iar de vei urma nevoii tale, fie dintru neputinţă (sau boală), fie din altă pricină ca să strici ceasul cel 
obişnuit să nu te îndoieşti (adică să nu te împuţinezi la suflet) căci nu suntem sub lege, ci sub dar. 

însă când mănânci să nu voieşti să te saturi, ci te ţine cu înfrânare, mai ales la bucatele cele poftitoare şi 
îndemnătoare spre lăcomie. Pe cele proaste mâncări să le iubeşti totdeauna şi inima ta să o păzeşti în tot 
chipul, nevoindu-te la smerenie. 

Că jertfa lui Dumnezeu, duhul umilit, inima smerită şi înfrântă Dumnezeu nu o va urgisi (precum zice 
Proorocul David în Psalmul 50). 

Şi tot el zice în alt loc: "Smeritu-m-am şi m-a mântuit Domnul." 

Deci toată nădejdea ta, fiule, aruncând-o spre Domnul, mergi cu pace în calea ta şi judecata ta ca ameazăzi. 

Folosul defăimării 

Zis-a un bătrân: "De îţi vei aduce aminte de cel ce te-a necăjit sau te-a necinstit sau te-a păgubit, dator eşti 
ca să-ţi aduci aminte de el ca de un doctor trimis de Hristos şi să-1 ai pe el ca pe un făcător de bine. Dacă te 
necăjeşti sau te tulburi pentru el, atunci înseamnă că boleşte sufletul tău. Deci dator eşti să mulţumeşti 
fratelui şi să te rogi pentru dânsul, căci prin el cunoşti boala ta şi să primeşti cele de la dânsul (ocări sau 
vorbe rele) ca pe nişte doctorii trimise de Domnul. 

Iar dacă te scârbeşti asupra fratelui, aceasta înseamnă ca şi cum ai zice Domnului: "Nu voiesc să primesc 
doctoriile Tale, ci voiesc să putrezesc întru rănile mele." Deci cel ce voieşte să se vindece de rănile sale 
cele sufleteşti este dator să sufere cele ce se aduc de la doctor, ori în ce chip ar fi." 

MOTIVELE CARI DUC LA PATIMA DEZNĂDĂJDUIRII 

(notă ed: o altă variantă, mai pe larg, este la MOTIVELE CARE NE DUC LA PATIMA DEZNĂDEJDEI) 

înainte însemnare: Să nu fie de mirare la nimeni dacă eu amintesc cam des despre boala aceasta a 
sufletului. Astăzi lumea este bântuită mai mult ca oricând de răutatea aceasta şi cele mai multe crime 
(despre cari scriu ziarele) sunt urmările deznădejdii. 

Nu este altă patimă din care să aibă vrăjmaşul mai mult câştig, precum este patima deznădăjduirii. Din 
cauza ei se întâmplă sinuciderile, omorurile şi lepădările de credinţă. 

Iar dacă unii deznădăjduiţi nu se omoară singuri trupeşte (adică nu se sinucid) aceasta se datorează mai 
mult împrejurărilor, însă ei sufleteşte sunt morţi înainte de moarte. Căci deznădăjduirea nu este altceva 
decât moartea duhovnicească, de vreme ce omul îşi întoarce faţa de către ajutorul lui Dumnezeu şi se dă în 
stăpânirea celui rău. 

"Cel care deznădăjduieşte îşi ucide singur sufletul său". (Sf. Ioan Scărarul Cuvânt pentru Pocăinţă). 

Cercând mai cu de-amănuntul diferite cazuri, vom vedea că îndoiala pentru mântuire şi deznădăjduirea se 
ivesc mai ales din următoarele motive: 

1. înainte de toate şi la cei mai mulţi este lipsa de povăţuitori duhovniceşti. 

2. Necunoştinţa Sfintelor Scripturi (din care se nasc părerile greşite şi înşelăciunea minţii). 

3. Vătămarea dreptei Credinţe (când facem prieteşug cu ereticii, cu masonii şi cu ateii comunişti) 

4. Trândăvia duhului (adică părăsirea celor duhovniceşti cu nesimţire şi fără nici o căinţă). 

5. Nemărturisirea curată (când facem de mântuială sau cu ascunsuri şi cu pricinuiri), 

6. împărtăşirea cu nevrednicie (când ştim că nu suntem în regulă şi ne apropiem cu obrăznicie, de ochii 
oamenilor), 

7. Când suntem robiţi de patima Mândriei şi nu ne plecăm deloc spre vindecare, 

8. Când ne-am făcut vinovaţi şi am căzut sub afurisenia arhiereului sau a preotului şi nu căutăm dezlegare 
de la cel pe care l-am scârbit. 

9 . Când am făcut vreo nedreptate mare cu deplină ştiinţă (prin furtişag sau prin clevetire şi nu căutăm a 
repara greşala). 

10. Când ne lăsăm robiţi peste măsură de întristare (care este însăşi deznădejdea) şi asta se întâmplă 
deseori cu bolnavii cari îşi pierd răbdarea. 

1 1 . Când din zavistie hulim Sfânta Credinţă, ori numele lui Dumnezeu ori persoanele sfinţite, 

12. Când blestemăm (pe noi sau pe alţii) fără socoteală (luând în deşert numele Domnului) şi nu căutăm 
vindecare. 



CUVÂNTUL SFANŢULUI SIMEON 
ARHIEPISCOPUL SALONICULUI 

Ca răspuns la întrebarea: 

Dacă cineva cunoaşte păcatul preotului şi are necredinţă, că adică nu primeşte sfinţirea de la el, ce trebuie 
să facă? 

Dacă cineva cunoaşte că vreun preot este în păcat, atunci (după cuvântul Sf. Vasile cel Mare) trebuie să 
vestească pe arhiereul lui, pentru a face cercetare. însă, mai înainte de a hotăra Biserica (adică arhiereul 
locului sau Sinodul) nu se cuvine ca omul să socotească pe preot că ar fi oprit de la slujbă sau că ar fi lipsit 
de dar. Pentru aceasta, până când nu se opreşte însuşi preotul pe sine, fiind mustrat de conştiinţa lui, până 
atunci nu se cuvine ca să-1 împiedice de la slujbă, sau să-1 defaime. 

Iar dacă preotul care este în păcat îşi vine singur la socoteală, cunoscându-şi păcatul, atunci omul (care s-a 
smintit) să meargă la alt preot, însă cu deplină credinţă. Dar să fie ştiut că cel care cunoaşte păcatul 
preotului, dacă nu-1 vădeşte, ci lasă la judecata lui Dumnezeu şi primeşte blagoslovenie de la acel preot, ca 
de la un organ al lui Dumnezeu, atunci omul acela primeşte sfinţirea deplină şi are multă plată, ca cel ce 
din credinţă s-a apropiat mai mult pentru Sfântul dar, iar nu pentru virtuţile preotului, căutând numai pe 
Dumnezeu, iar nu pe om. 

Iar dacă face aşa, atunci se vede că nici nu se apropie cu credinţă de cele sfinte, căci după cuvântul Sf. 
Scripturi: "Tot ce nu este din credinţă, este păcat", şi iarăşi: "Unde este credinţă să se apropie", scrie. 

Dar să se ştie şi aceasta că de va judeca omul acela păcatul preotului, atunci de mare plată se va lipsi, adică 
dintru a nu judeca pe fraţi (după cum spune Sf. Evanghelie). 

Se mai poate ca omul acela să fie înşelat în părerea lui şi dacă va începe a judeca (mai ales pe preot), după 
aceea prin lucrarea celui rău va judeca şi pe cei curaţi şi nevinovaţi şi aşa, fiind stăpânit de urâciune, se va 
primejdui mântuirea lui (Vezi Sf. Simeon, întrebarea 45, pag.299, din greceşte). 



301 



SFANŢUL IOAN IACOB ROMANUL ■ DIN IERIHON CĂTRE SIOK 



DIN CUVÂNTUL SF. ANASTASIE SINAITUL 



Pentru a nu judeca pe clerici 

Mai ales pe slujitorul lui Dumnezeu, să nu-1 judecăm niciodată pentru cele ascunse şi nearătate, pe care 
le-am auzit vorbindu-se despre el. 

Să nu zici cumva că preotul este păcătos şi nevrednic sau osândit şi pentru aceasta nu vine darul Prea 
Sfântului Duh la jertfa adusă de el. 

Ia seama să nu cugeti una ca aceasta. Altul este Judecătorul, care cercetează cele ascunse. Cunoaşte-ţi sinea 
şi cugetă că eşti păcătos, lăsând judecata la Dreptul Judecător. 

Numai să nu greşească preotul dumnezeieştile dogme ale Credinţei, iar cât despre altele, nu eşti tu 
judecător. 

Pentru aceasta vă rog să nu judecaţi pe nimeni şi mai ales nu judecaţi pe Slujitorul lui Dumnezeu, ci să vă 
apropiaţi de Sfânta împărăţie cu deplină credinţă, cu adevărată căinţă, având conştiinţa curată. Şi atunci cu 
siguranţă că veţi primi sfinţirea (adică blagoslovenia). 

Căci de ar fi chiar îngerul lui Dumnezeu acela care aduce Sfânta Jertfă şi dacă tu nu eşti nevrednic, nu poţi 
să te izbăveşti de păcatele tale. Şi ca să crezi că este adevărat ceea ce îţi spun, iată însuşi cazul lui Iuda te 
încredinţează, căci acesta a primit Sfânta împărtăşire din curatele Mâini ale Stăpânului (Hristos), dar fiind 
nevrednic, îndată a intrat diavolul în el. Dacă cineva nu judecă pe altul, se izbăveşte de păcatele sale, iar 
dacă judecă, atunci îşi înmulţeşte păcatele, după cuvântul Sfintei Evanghelii: 

"Nu judecaţi şi nu veţi fi judecaţi!" 

"Lăsaţi şi se va lăsa vouă!" 

Pe mulţi îi aud zicând de multe ori: 

"Vai de mine, cum să mă mântuiesc? Ca să postesc nu pot, ca să priveghez nu ştiu, ca să păstrez curăţenia 
nu pot, să mă depărtez de lume nu pot. Oare în ce chip o să mă mântuiesc şi eu?" 

în ce chip, iată că-ţi arăt eu: 

"Lasă şi ţi se va lăsa", iată o cale uşoară care te mântuieşte. Să-ţi arăt acuma şi a doua cale: 

"Nu judecaţi şi nu veţi fi judecaţi!", iată şi alta fără post şi fără priveghere sau osteneală. Nu osândi deci pe 
fratele tău, chiar dacă îl vezi cu ochii tăi făcând păcat, pentru că unul este Judecătorul şi Stăpânul, care va 
da fiecăruia după faptele lui şi una singură este calea judecăţii, întru care vom sta goi şi după faptele 
noastre vom lua şi milă de la Dumnezeu. Pentru că nici Părintele Ceresc nu va judeca pe nimeni, căci toată 
judecata a dat-o Fiului Său. 

Deci dacă cineva va judeca mai înainte de venirea Domnului nostru Iisus Hristos, Mântuitorul nostru, acela 
se face vinovat, căci răpeşte vrednicia lui Hristos. 

CUM SE ÎNŢELEGE IERTAREA CARE 
SE DĂ PRIN TAINA MĂRTURISIRII 



Am scris în mai multe rânduri despre aceasta, însă văd că unii tot mai au îndoială despre iertăciunea pe 
care o primesc la Mărturisire. 

Din multa nedumerire ajung uneori la deznădăjduire, pentru aceasta mai scriu iarăşi câteva cuvinte spre 
lămurire. 

Mulţi se întreabă cu mintea: "Pentru ce se mai dă canonul (şi uneori chiar oprirea de la Sf. împărtăşire) pe 
câtă vreme cel care s-a mărturisit a primit iertare?" 

Acest lucru îi face pe mulţi să se îndoiască şi pentru asta nu dau atenţia cuvenită la taina mărturisirii. 

Văzând că li se dă canon după mărturisire, ei cred că nu primesc iertare de păcate, până când nu termină 
canonul rânduit de preot. 

Această părere este cu totul greşită şi străină de credinţa noastră. Papistaşii au această învăţătură greşită, 
pentru care au şi născocit Purgatoriul(adică locul unde se curăţă după moarte sufletele cari nu şi-au împlinit 
canonul). Aceşti eretici spun că afară de Rai şi Iad, mai este un loc numit Purgatoriu unde se pedepsesc o 
vreme sufletele celor cari s-au mărturisit şi au primit Sfintele Taine, dar n-au apucat să termine canonul 
rânduit de preot. 

Noi creştinii ortodocşi credem şi mărturisim că tot cel ce se pocăieşte, mărturisindu-şi păcatele cu zdrobire 
de inimă, primeşte iertăciune de la Dumnezeu chiar în clipa când îi citeşte preotul Dezlegarea. 

învăţătura aceasta este întărită de Sfintele Soboare şi anume prin canonul 2 al Soborului din Laodiceea, 
prin canonul 3 al Soborului de la Niceea, apoi prin canonul 102 al Soborului din Trulan şi prin canonul 5 al 
Soborului din Ancira. De asemenea se întăreşte aceasta şi prin canonul 74 al Sf. Vasile cel Mare, precum şi 
prin canonul 3 al Sf. Grigore Episcopul Nisiei (către Litoion) 

Avem apoi ca mărturie cuvintele Sf. Simeon Arhiepiscopul Tesalonicului, care spune că iertarea păcatelor 
se dă chiar în ceasul mărturisirii, când omul îşi destăinuieşte deplin toate păcatele sale cu zdrobire de inimă 
şi cu hotărâre statornică de a nu mai păcătui. 

Şi ne încredinţează pentru aceasta Sf. Simeon, aducând ca pildă cuvintele Sf. Evanghelii, unde spune cum 
a primit îndată iertăciune vameşul cel smerit din Templu, mai marele vameşilor Zaheu din Ierihon, 
slăbănogul de la Vitezda, apoi fiul cel pierdut, tâlharul cel credincios, femeia cea desfrânată şi alţii cari 
s-au căit din toată inima. 

Potrivit cu pildele acestea din Sf. Evanghelie, a scris şi Sf. Atanasie cel Mare (către Antioh) că toţi cei care 
cu adevărat se pocăiesc, într-o clipeală de vreme se eliberează de greutatea cea mai dinainte de păcate şi de 
osândă. Pentru aceasta zice Sfântul: 

"Chiar de va muri a doua zi (cel care s-a mărturisit) este primită la Dumnezeu pocăinţa lui". 

Sfântul Ioan Gură de Aur spune că pentru iertare nu este nevoie de zile sau de ani mulţi ... căci de se va 
părăsi omul de relele cele mai dinainte făgăduind lui Dumnezeu cu adevărat că nu se mai atinge de ele, 
atunci nu cere Dumnezeu mai mult ca răspuns (din cartea cea către Sf. Filogoniu). 

Din aceste mărturii poate să înţeleagă oricine că prin pocăinţă şi mărturisire curată creştinul dobândeşte 
îndată iertăciunea pentru păcate, însă nu i se iartă împreună şi canonul păcatelor. Cu alte cuvinte păcatele 
se iartă prin mărturisire, dar certarea pentru păcate rămâne. 

De aici a ieşit şi proverbul în lume: 

"De iertat eşti iertat, dar canonul ai de purtat." 

Avem ca pildă certarea Sf. Prooroc David, care a fost iertat de Dumnezeu pentru păcatele lui, dar canonul 
1-a tras cu vârf şi îndesat. 

Iertarea a primit-o îndată ce şi-a mărturisit păcatul, când a zis proorocul Natan: "Domnul a ridicat păcatul 
tău!" însă certarea (adică canonul) pentru vina păcatului nu s-a iertat. Căci deşi s-a căit şi a primit 
încredinţarea de la proorocul Natan pentru iertare, totuşi după aceea a fost izgonit de la împărăţie de către 
fiul său Avesalom. Apoi tăierea şi alte mii de rele au venit asupra casei lui David, ca o certare pentru 
păcatele sale, după cum i-a proorocit însuşi Natan. 

La fel se întâmplă şi cu cei cari îşi mărturisesc păcatele cele grele aşa cum se cuvine: primesc iertare prin 
rugăciunea preotului, dar rămâne asupra lor certarea pentru păcate (adică canonul). Dacă nu primim 
certarea în viaţa aceasta, atunci o luăm veşnic pe lumea cealaltă. Sfântul Prooroc David a primit cu bucurie 
certarea cea vremelnică ca să scape de cea veşnică, pentru aceasta zice la Psaltire: "De certat m-a certat 
Domnul, dar morţii nu m-a dat!" 

în ziua de azi au îndoială pentru iertăciunea de la mărturisire mai cu seamă cei cu păcate grele, cari sunt 
opriţi de la Sf. împărtăşire (pentru o vreme). Căci zic ei: "Cum sunt iertat, dacă am legătura canonului?" 

La aceasta răspunde Sf. Nicodim Aghioritul, zicând: "Adevărat este că se iartă păcatul (prin mărturisire) 
însă pe baza făgăduinţei că va păzi canonul şi depărtarea de Sf. împărtăşanie". Pentru aceasta se 
obişnuieşte ca înainte de molifta iertării, duhovnicul să-i rânduiască canonul potrivit pentru păcate. 
Canonul nu este însăşi plata pentru vina păcatului, ci este mai mult o condiţie care se pune înainte de 
iertare. Cuviosul Nicodim mai spune că rostul canonului (la cei cari au păcate grele) nu este numai pentru 
certarea păcătosului, ci mai cu seamă a se cerca şi a se întemeia creştinul mai mult în darul iertării (pe care 
1-a primit la mărturisire). 

Cu alte cuvinte este nevoie de această dietă duhovnicească pentru a-1 păzi pe om să nu-şi piardă darul, 
adică să nu alunece iarăşi în cele vechi. 

Deci să fie încredinţat fiecare că prin mărturisire curată, primeşte iertarea îndată, oricât de mare ar fi 
păcatul lui. 

Dumnezeu iartă cu aceiaşi uşurinţă, atât pe cele mici, cât şi pe cele mari. Căci zice în cartea întâi 
sobornicească a Sf. Evanghelist Ioan: "De vom mărturisi păcatele noastre, credincios şi drept este Domnul 
spre a ne ierta păcatele noastre şi a ne curaţi de orice nedreptate!" 

Toţi cei cari au fost învrăjbiţi cu Dumnezeu prin păcate grele, la taina mărturisirii se împacă iarăşi cu 
Dumnezeu, care le înnoieşte dreptul de moştenire cerească (punerea de fii) şi ei primesc iarăşi darul pe care 
l-au pierdut. 

Sărutarea fiului pierdut din Sf. Evanghelie închipuie împăcarea celui păcătos cu Părintele Ceresc, iar inelul 
pe care 1-a primit fiul cel pierdut, este darul Sf. Duh, care se întoarce iarăşi la cel care se pocăieşte după 
lege. Apoi viţelul cel gras, care s-a înjunghiat la aflarea fiului, închipuie Trupul şi Sângele Domnului, care 
se jertfeşte pentru noi păcătoşii. 

Toate canoanele şi toate nevoinţele noastre nu au nici o valoare fără această jertfă dumnezeiască. Izvorul 
iertării noastre este Jertfa cea negrăită a Mântuitorului nostru. 

însuşi Domnul spune la Sf. Evanghelie de la Matei că a venit în lume "ca să-şi dea sufletul Său pentru 
răscumpărarea multora". 

Iar Sf. Apostol şi Evanghelist Ioan spune: 

"Sângele lui Iisus Hristos, Fiul lui Dumnezeu ne curăţeşte pe noi de orice păcat". (Cartea I, versul 7). 

UN ADAOS DESPRE ADEVĂRATA MĂRTURISIRE 
ŞI DOUĂ PILDE DESPRE MINCIUNĂ 

Mulţi dintre noi ne-am obişnuit să înşirăm la mărturisire numele păcatelor, fără să arătăm şi gradul (sau 
măsura) la care au ajuns aceste păcate. 

Ne place să ne mărturisim cam în felul acesta: 

"Am greşit părinte, cu mândria, cu zavistia, cu lăcomia, cu minciuna, cu trândăvia, cu clevetirea şi cu tot 
felul de păcate. Mă rog de mă iartă şi de mă dezleagă!" 

Nici nu se poate o mărturisire mai frumoasă şi mai uşoară ca aceasta. Dar să ne întrebăm, oare am deschis 
noi inima în faţa duhovnicului înşirând numai pomelnicul obişnuit al păcatelor? Oare înţelege preotul 
starea noastră sufletească? Numai dacă este văzător cu duhul poate să ne priceapă rănile, altfel nu poate 
pricepe. 

în adevăr, aceleaşi păcate le mărturisesc şi copiii, precum şi oamenii cu viaţă aleasă. Toţi greşim. Dar cât 
de mult se deosebeşte măsura păcatelor de la unul la altul! 

Şi copiii se mândresc şi spun minciuni, dar păcatele lor nu sunt de moarte, căci ei încă nu ştiu să 
deosebească binele de rău şi nici nu au vicleşug ca oamenii în vârstă. La unii este mândrie copilărească, iar 
la alţii mândrie satanicească.(asemenea cu a mândrului Lucifer). 

La fel este şi cu minciuna: unii spun minciuni ca să facă haz, iar alţii prin minciuni pricinuiesc durere şi 
necaz. Minciuna care este spusă fără răutate, pricinuieşte mai ales râs, fără a face vătămare altora. 

Iar când minciuna izvoreşte din răutate, atunci ea aduce lacrimi şi blesteme, ba uneori aduce deznădejde şi 
omoruri. Minciuna care nu izvoreşte din răutate şi nu urmăreşte vătămarea altora, aceasta nu este cu 
adevărat minciună, ci este mai mult o vorbă prefăcută sau o glumă nevinovată. De multe ori vedem că şi 
oamenii cei sfinţi s-au folosit de asemenea vorbe prefăcute pentru a acoperi faptele lor cele bune, sau 
pentru a fi defăimaţi de oameni. 

în vremea când au năvălit păgânii Perşi în Palestina (la anul 614) se afla pe Muntele Eleon o mănăstire, în 
care trăiau 400 de fecioare. Când au intrat păgânii în această mănăstire, au început să le junghie ca pe nişte 
porumbiţe. Dar înainte de a le ucide, căutau ca să le batjocorească cu sila. Unul dintre ostaşi a ales pe una 
mai tânără, târând-o cu sine a o necinsti. Atunci fecioara a zis către el: 

"Mă rog tinere, să nu mă sileşti şi eu îţi voi da nişte untdelemn cu dar minunat. Cu acesta dacă te ungi, nu 
poate să te rănească nici o armă la război. El te va păzi mai bine decât pavăza şi scutul." 

Auzind acestea ostaşul, i-a făgăduit că o va cruţa, dar în gândul lui dorea să dobândească mai întâi 
untdelemnul cel minunat şi pe urmă să-şi împlinească pofta lui cea spurcată. 

în sfârşit, fecioara a adus un vas cu untdelemn (de care se pune în mâncare) şi i-a zis să se ungă la gât şi ea 
să-1 lovească cu sabia ca să se încredinţezede puterea cea minunată a untdelemnului. 

El însă n-a primit, ci i-a zis să se ungă ea întâi şi el să facă încercare cu sabia. Atunci fecioara s-a bucurat, 
căci aceasta era dorinţa ei. 

Deci ungându-se ea la gât, i-a zis s-o lovească cu sabia fără frică. Atunci păgânul a lovit cu toată puterea şi 
mare i-a fost mirarea când a văzut capul ei căzând la pământ. 

Atunci a priceput că a fost înşelat şi mult s-a întristat, pentru că nu şi-a împlinit pofta. 

Prin meşteşugul acesta, sfânta fecioară şi-a păstrat fecioria nestricată dobândind şi cununa neveştejită a 
muceniciei. 

Pilda ei a încurajat şi pe celelalte fecioare şi căutau în tot chipul să se împotrivească păgânilor, cu dorinţa 
de a muri curate. 

Iată o minciună care a pricinuit cunună. 

Sunt însă şi minciuni care aduc numai vătămare şi pierzare. 

în mănăstirea de fecioare care era sub conducerea Sf. Pahomie (unde se aflau vreo 700 de fecioare) a avut 
loc următoarea întâmplare: 

A venit odată la poarta mănăstirii un meşter croitor, întrebând dacă nu au ceva de cusut. Atunci a ieşit o 
călugăriţă tânără şi a zis croitorului: 

"Noi avem aici croitorese şi nu este de lucru pentru altul străin". Numai atât a rostit călugăriţa şi a intrat 
iarăşi în mănăstire. 

în vremea când vorbea cu străinul la poartă, a văzut-o una dintre călugăriţe. N-a trecut multă vreme după 
aceasta şi s-au sfădit între ele, călugăriţa care a vorbit cu străinul şi cea care a văzut-o vorbind. Aceasta din 
urmă, voind să se răzbune, a clevetit-o pe cealaltă către altele, că a căzut în păcat cu meşterul croitor. 
Câteva dintre ele, fiind cuprinse de răutate au primit minciuna drept adevăr, răspândind vorbe în toată 
mănăstirea. Biata călugăriţă (care nici cu gândul nu s-a dus la asemenea lucru) n-a mai putut suferi ruşinea 
care s-a făcut în mănăstire şi din multa întristare, s-a aruncat pe ascuns în râu şi s-a înecat. 

Atunci cealaltă căugăriţă, văzând pierzarea sufletească şi ruşinea din mănăstire, care s-a făcut pentru 
minciuna ei, a căzut în deznădejde şi s-a spânzurat. Aflând acestea preotul şi economul mănăstirii, a 
poruncit să nu se pomenească la rugăciune nici una, nici alta. Iar cele care din răutate s-au învoit la 
minciună şi au răspândit-o, au fost oprite 7 ani de la Sf. împărtăşire. 

Din aceste pilde se vede cât de mult se deosebeşte minciuna unuia de a celuilalt. Deci când ne mărturisim 
să nu facem numai o înşiruire seacă a păcatelor, ci este nevoie să spunem şi măsura răutăţii lor (cu ce scop 
le-am făcut şi ce fel de vătămare am pricinuit cu ele). 

De pildă când spunem la mărturisire că am greşit cu lăcomia, aceasta nu înseamnează că ne-am arătat 
păcatul deplin, căci nu este nimeni care să nu greşească cu lăcomia. 

Unul mănâncă lacom câteodată când este prea obosit şi prea flămând. 

Altul mănâncă şi bea cu lăcomie totdeauna până când se umflă şi ameţeşte. Iar altul din lăcomie 
nedreptăţeşte şi năpăstuieşte pe fratele lui. Deci nu este aceeaşi lăcomie la toţi. 

Cel dintâi alunecă uneori numai în păcatul lăcomiei. Cel de al doilea este robit totdeauna de patima 
lăcomiei (care este păcat de moarte). Iar cel care din lăcomie nedreptăţeşte şi năpăstuieşte pe altul, acela 
săvârşeşte un păcat şi mai mare, care strigă răzbunare la cer. 

Dacă nu facem mărturisirea lămurit, atunci dezlegarea preotului nu ne foloseşte, iar Sf. împărtăşire se ia cu 
nevrednicie, căci preotul de dezleagă fără să cunoască boala noastră şi niciodată nu poate să dea canonul 
(sau sfatul) care ni se cuvine. 



CUM TREBUIE SA ÎNŢELEGEM RUGĂCIUNEA LUI IISUS 

în cartea I-a a Sf. Apostol Pavel către Tesalonicieni scrie: 

"Neîncetat, rugaţi-vă!" 

Sfinţii Părinţi, tâlcuind aceste cuvinte, spun că "a ne ruga neîncetat" înseamnă a pomeni numele cel sfânt al 
Domnului în toată vremea. 

Mai arătat se vede aceasta în cartea cea către Filipeni, unde Sf. Apostol Pavel scrie: "întru numele lui Iisus 
tot genunchiul să se plece, al celor cereşti şi al celor pământeşti şi al celor de dedesubt şi toată limba să 
mărturisească că Domn este Iisus Hristos, întru slava lui Dumnezeu Tatăl". 

Sfântul Ioan Carpatul zice că atunci când rostim rugăciune lui Iisus (adică: "Doamne Iisuse Hristoase, Fiul 
lui Dumnezeu, miluieşte-mă pe mine păcătosul!") la fiecare chemare a Sfântului Său nume, Domnul ne 
răspunde în chip tainic: "Fiule, iertate să-ţi fie păcatele tale!" 

Iar Sf. Ioan Gură de Aur zice că oricât de păcătoşi am fi noi, rugăciunea a ceasta ne curăţeşte, când o zicem 
din inimă. 

Nu este altă armă mai puternică în cer şi pe pământ decât chemarea cea Sfântă a Domnului nostru Iisus 
Hristos. 

Când zicem: 

"Doamne Iisuse Hristoase, Fiul lui Dumnezeu", prin aceste cuvinte noi mărturisim toate tainele credinţei 
noastre, căci (după cum spun unii dintre sfinţii părinţi) aceste cuvinte cuprind în ele toată Evanghelia pe 
scurt. 

Acestea sunt cele cinci cuvinte despre care pomeneşte Sf. Apostol Pavel (în cartea sa către Corinteni) unde 
zice: 

"Voiesc mai bine cinci cuvinte cu mintea, decât zeci de mii de cuvinte cu limba". 

Pentru asta Rugăciunea lui Iisus se mai cheamă şi rugăciunea minţii. 



307 



SFANŢUL IOAN IACOB ROMANUL ■ DIN IERIHON CĂTRE SIQK 



Iar când rostim şi celelalte cuvinte din Rugăciunea lui Iisus adică ("Miluieşte-mă pe mine păcătosul!") 
atunci noi mărturisim nevrednicia şi josnicia noastră, cerând de la Domnul milă, căci dacă avem mila Lui, 
atunci toate cele bune le avem. 



O DOCTORIE TONICA PENTRU SUFLET: 
Pomenirea Morţii 

"Tot trupul iarbă şi toată slava omului ca floarea ierbii", zice Sf. Prooroc Isaia. 

în cartea Sf. Ioan Scărarul, care se zice Scara (la treapta 7), aflăm următoarea povestire: 

Era în Horeb (la muntele Sinai) un monah trândav şi nepăsător, cu numele Isihie. Acesta s-a îmbolnăvit 
odată greu şi a fost răpit sufletul lui vreme de un ceas. Trupul lui a rămas mort în toată regula. După aceea 
şi-a revenit în fire, a înviat. 

Cum s-a trezit, a strigat ca să iasă afară toţi cari se aflau lângă dânsul. A zidit îndată uşa chiliei cu bolovani 
şi cu var şi a rămas închis 12 ani de zile. în vremea aceasta n-a vorbit cu nimeni nici un cuvânt şi totdeauna 
plângea şi se tânguia, cugetând la cele ce văzuse pe lumea cealaltă. 

Când au înţeles părinţii din mănăstire că i se apropie sfârşitul, au stricat zidirea uşii şi mergând la dânsul 
înăuntru, îl rugau ca să le spună un cuvânt de folos. El însă n-a vorbit cu ei nimic, decât numai acestea: 

"Cine se gândeşte la moarte şi la răspunsul ce va da la Judecata cea înfricoşată a Domnului, acela nu este 
cu putinţă ca să păcătuiască niciodată!" Şi zicând acestea a adormit cu pace. 

Acestea le povesteşte Sf. Ioan Scărarul, care a fost de faţă în chilia fericitului monah. 

*** 

Sfântul Ierarh Ioan Milostivul, când a ajuns patriarh al cetăţii Alexandriei a poruncit numaidecât ca să-i 
zidească mormântul, dar să nu-1 acopere. 

Şi la orice sărbătoare când se îmbrăca în veşminte luminate, avea rânduit un slujitor care trebuia să vină 
regulat la el în Biserică şi să-i amintească despre mormânt, că adică stă neterminat şi când porunceşte ca 
să-1 termine. Aşa regulat 1-a vestit pe sfântul, în auzul celor de faţă, ori de câte ori era la slujbă. 

Aceasta o făcea dinadins, ca astfel aducându-şi aminte de ceasul morţii, să nu se mândrească cumva pentru 
multa cinstire, pe care o avea de la oameni sau pentru podoaba veşmintelor. Căci aleşii lui Dumnezeu nu se 
tem de nimic în lumea asta, decât numai de slavă deşartă, care vine din uitarea morţii şi când se depărtează 
darul lui Dumnezeu. 

*** 

Era în vechime obiceiul ca în vremea când se încoronau împăraţii de la Ţarigrad, erau aduse înaintea lor 
patru soiuri de pietre şi erau întrebaţi din ce fel de piatră doresc să-şi facă mormântul. Aceasta se făcea în 
Biserică, înaintea norodului. Atunci împăratul trebuia să aleagă o piatră pentru mormânt (din cele 4 aduse 
de probă). Tocmai când era în culmea slavei, îi aduceau aminte de moarte, ca nu cumva să fie cuprins de 
îngâmfare şi să uite că este om muritor 

Aducerea aminte de moarte a fost preţuită şi de noroadele păgâne, care se închinau la idoli. 

Aşa de pildă la vechii egipteni era obiceiul să aşeze pe masa încărcată de mâncăruri şi un chip de mort, 
cioplit din lemn. 

în vremea ospăţului, când toţi se veseleau, stăpânul casei le arăta musafirilor chipul morţii, zicând: 

"Mâncaţi şi vă veseliţi, cugetând totodată şi la sfârşitul vostru!" Desigur că la asemenea cuvinte, cei de la 
masă nu mai îndrăzneau ca să facă ghiduşii necuviincioase ori să se îmbuibe prea mult cu mâncarea şi 
băutura. 

Strămoşii românilor, adică dacii, erau şi ei închinători de idoli, dar credeau în nemurirea sufletului şi în 
viaţa viitoare. 

Când se năştea un prunc din neamul lor, atunci se adunau megieşii cu rudeniile, făcând tânguire cu lacrimi 
şi cu bocete, pentru cel nou născut. Se tânguiau ca şi la mort pentru naşterea pruncului, iar dacă murea 
cineva, atunci prăznuiau cu mult veselie (cum fac azi la nuntă şi la cumetrii). Şi aceasta o făceau socotind 
că cel ce se naşte intră în Valea Plângerii, aşa numeau ei viaţa aceasta plină de necazuri, iar pentru cei cari 
mureau, erau de părere că s-au terminat chinurile şi merg la fericire. 

Pentru asta erau cei mai vestiţi războinici, căci nu se temeau de moarte şi multă vreme n-a putut să-i 
biruiască împărăţia Romei. 

Pomenirea morţii este mai de nevoie pentru noii călugări, căci după făgăduinţa noastră trebuie să primim 
moartea în toate zilele pentru Dumnezeu. Găsim la Pateric pe un cuvios, care zicea: "în vremea când 
lucrez, de câte ori pogor undreaua - mai înainte de a o ridica - mă pogor cu mintea la mormânt". Tot sfântul 
acesta mai zicea că: "Omul, care are moartea înaintea ochilor, în tot ceasul biruie împuţinarea de suflet!" 
După cuvântul Sfinţilor Părinţi, călugărul este sufletul cel cu durere întru neîncetată aducere aminte de 
moarte. Iar Sf. Vasile cel Mare strigă către noi zicând: "Priviţi ca într-o oglindă cele cereşti totdeauna. 
Călătorul este viaţa aceasta, călătoriţi drept aceea cu plăcere de Dumnezeu. Nu slăbiţi pe cale, nu vă 
împuţinaţi, nu pregetaţi, nu vă muiaţi. Strâmtă şi necăjită este calea, dar la răsfăţat loc duce: acolo unde nu 
este nici scârbă, nici mâhnire, nici întristare, acolo unde este de-a pururea bucurie şi veselie". 

Dar toată uneltirea vrăjmaşului, cu deşertăciunile lumeşti şi cu năravurile trupului celui mofturos, toţi 
împreună fac tovărăşie ca să ne depărteze de la aducerea aminte de moarte şi de viaţa viitoare. Toţi ne 
şoptesc mereu ca şi oarecând lui Adam şi Evei, că nu vom muri. Jucăriile lumii de azi izgonesc şi frica lui 
Dumnezeu din inimă. Mintea omului se înmulţeşte, iar dargostea se răceşte. 



DESCOPERIRE DUMNEZEIASCA 
PENTRU RĂSPLATA NEVOITORILOR 

I. 

Ava Atanasie egumenul Elioţilor ne-a povestit despre o vedenie (descoperire) pe care avut-o ava Teodor 
Sihastrul. Şi anume i s-a arătat în vedenie un tânăr care strălucea ca soarele şi 1-a apucat pe sihastru de 
mână, zicându-i: 

"Vino că ai a te lupta!" 

Şi 1-a dus pe el la un teatru foarte mare (adică la un loc de privelişte unde fac lupte de întrecere atleţii). 

în partea dreaptă a teatrului erau o mulţime de tineri luminaţi, îmbrăcaţi în haine albe, iar în partea stângă 
erau o mulţime de arapi cu haine negre. S-a arătat apoi un uriaş care a trecut în arenă (adică în mijlocul 
teatrului) şi capul lui ajungea până la norii cerului. 

Atunci tânărul cel luminos care 1-a dus acolo şi care era însuşi Domnul, a zis către ava Teodor: 

"Iată cu acesta ai de luptat!" (adică cu uriaşul). Auzind aşa, sihastrul a început a tremura şi rugându-se 
tânărului zicea: 

"Dar cine dintre oameni poate să se lupte cu acesta?" 

Şi i-a răspuns tânărul cel luminat: 

"Numai să mergi cu toată sârguinţa ta şi atunci când te vei apuca la luptă cu dânsul, Eu îţi voi da ajutor şi 
te voi încununa cu cunună de biruinţă!" Luând curaj, Teodor a intrat în arena teatrului, unde 1-a însoţit şi 
tânărul cel cu darul de biruinţă (adică Domnul nostru Iisus Hristos) şi 1-a întărit aşa încât a biruit pe uriaşul 
cel înfricoşat. 

La urmă a fost încununat de către Domnul şi mulţime de arapi se tânguiau cu amar şi au fugit şi nu s-au 
mai văzut, iar ceata celor luminaţi (adică îngeri) aduceau laude lui Dumnezeu, care a dăruit biruinţă 
monahului. 

După această vedenie, luând curaj a ieşit fericitul acesta Teodor la lupta vieţii sihăstriei (adică la pustie). 

II. 

Ne-a mai povestit cel mai înainte pomenit ava Atanasie (de la Elion) că i-a venit într-o zi acest gând: "Oare 
ce fel de bine vor avea nevoitorii?" Atunci a căzut în uimire (s-a răpit duhul) şi a văzut un bărbat care i-a 
zis: "Vino cu mine!" şi 1-a dus într-un loc plin de lumină, oprindu-se la o poartă negrăit de frumoasă, 
înăuntru se auzea o melodie aşa de dulce precum ar cânta mulţime de glasuri, lăudând pe Dumnezeu 
Domnul. 

Bătând în poartă tânărul, a răspuns cineva dinăuntru zicând: "Ce pofteşti?" 

"Vrem să intrăm!" a zis tânărul (călăuza). 

Atunci a răspuns un glas dinăuntru: 

"Aici nu intră nimeni din cei cari petrec în trândăvie! Iar dacă vrea să intre acela pe care l-ai adus, atunci 
meargă să se nevoiască şi nicidecum să nu cugete la lumea cea deşartă!" Venindu-şi în simţire cuviosul 
Atanasie a cunoscut că tânărul din vedenie a fost Sfântul înger (păzitorul lui) iar cele descoperite au fost 
spre întărirea lui la nevoinţe cu mai multă râvnă. 

III. 

Zis-a un bătrân oarecare: 

"Fiilor şi fraţilor să înţelegeţi şi să ştiţi toţi aceasta: că nici una din faptele cele bune nu este aşa de iubită şi 
de plăcută lui Dumnezeu ca atunci când mulţumeşte omul întru scârbe. 

Şi nu se bucură Dumnezeu de alta mai tare, decât atunci când cineva rabdă bucuros orice fel de scârbe i 
s-ar întâmpla lui (cum este de pildă boala, clevetirea pe nedrept sau prigonirea şi alte necazuri). 

De asemenea şi de la cel care este bolnav cu trupul său, nu cere Dumnezeu, nici cearcă de la dânsul post şi 
înfrânare de mâncare şi băutură sau altă osteneală şi nevoinţă a trupului. 

De la el cere Dumnezeu numai multă milă şi rugăciune duhovnicească şi să-i fie mintea lui pururea la 
Dumnezeu. 

Iar postul şi osteneala trupească le face omul pentru domolirea zburdălniciilor fireşti, adică pentru 
înfrânarea necuratelor pofte şi a patimilor trupeşti. 

Boala trupului este mai presus decât postul şi răbdarea cu mulţumire a bolnavului este mai presus decât 
toată nevoinţă şi osteneala trupului. 

Pentru aceea de la bolnav nu se cere şi nici nu se cearcă postul şi înfrânarea şi alte osteneli, ci datoria lui 
este să mulţumească pururea cu osârdie şi cu toată inima sa lui Dumnezeu, rugându-se să i se dea răbdare. 

IV. 

Zis-a ava Iosif Tibeul că trei cete sunt cinstite înaintea lui Dumnezeu şi anume când omul este bolnav şi i 
se adaugă ispite, iar el le primeşte cu mulţumire. A doua ceată este când cineva îşi face toate lucrurile 
curate înaintea lui Dumnezeu şi nu are nimic lumesc. 

ASCULTAREA 

Iar a treia, când cineva stă sub ascultarea unui părinte duhovnicesc şi de toate voile sale se leapădă (unul ca 
acesta are o cunună mai mult). Dar eu (zice ava Iosif) boala am ales-o. 

Căci zice Domnul la Sf. Evanghelie: 

"întru răbdarea voastră veţi dobândi sufletele voastre!" 



CUVÂNTUL 71 
(din cartea Sfântului Simeon Noul Teolog) 

Despre călugării începători 

Acel călugăr care este începător şi cu puţin înainte a lepădat lumea şi toate cele din lume şi a intrat în 
nevoinţele aşezării călugăreşti, dacă a plecat din lume pentru Dumnezeu şi vrea să înveţe acest meşteşug al 
meşteşugurilor şi doreşte ca să nu fie zadarnică depărtarea lui de lume, de nevoie este ca de la început să 
facă cu toată bunăvoinţa şi cu sârguinţa lucrurile virtuţii. Şi ca să dăm în scris o oarecare înainte pregătire 
(povăţuire) a firilor acestei ştiinţe a ştiinţelor, adică a aşezării călugăreşti la cei începători, care nu de mult 
au venit din lume şi au intrat la această îndeletnicire, ca şi într-o şcoală, acest fel de povaţă povăţuiesc de la 
început şi pe aceştia şi pe cei mai înainte născuţi (duhovniceşte) din nou, după tradiţia pe care am moştenit-o 
(dobândit-o) de la părinţii noştri. Aşadar trebuie să ştim că acel ce s-a dezbrăcat de omul cel vechi 
dimpreună (precum şi) de grija lui odată cu hainele cele mireneşti şi s-a îmbrăcat în omul cel ceresc prin 
(odată cu) chipul călugăresc, este nevoie ca să se scoale la miezul nopţii mai înainte de Utrenie şi să facă o 
rugăciune anumită (orânduită) şi atunci să meargă la slujba Utreniei dimpreună cu toţi fraţii şi să aibă atenţie 
mare în toată vremea slujbei, luând aminte foarte la cei şase psalmi, la psaltire şi la citire şi să nu lase a se 
desface (a se răzleţi) mădularele trupului său şi să stea fără rânduială sau să se sprijine pe ziduri sau stâlpi, ci 
trebuie să aibe mâinile sale împreunate înaintea lui şi picioarele lui să fie îndesate (strânse) amândouă 
împreună la pământ şi capul lui nemişcat şi să nu privească ici şi colo, ci să fie plecat în jos şi să nu-şi 

răspândească mintea, nici să cerceteze (privească) pe unul sau pe altul, nici să meargă împreună cu cei 
leneşi, cari sfătuiesc şi şoptesc în ascuns între ei, ci să-şi păzească ochiul său şi sufletul său ca să nu 
rătăcească ici şi colo şi să ia seama cât poate numai la rugăciune şi la citire şi la înţelesul troparelor care se 
cântă şi la cuvintele Sfintei Scripturi, care se citesc, ca să nu scape (să nu treacă) vreun cuvânt degeaba fără 
de folos, ci să hrănească sufletul său din toate acestea şi să vină întru umilinţă şi smerenie şi întru 
dumnezeiasca luminare a Sfântului Duh. 

Deci fraţilor, părinţilor şi fiilor mei, vă rog dară pe voi, pe toţi şi vă dau ca pe o regulă de suflet 
mântuitoare ca să vă sârguiţi şi să puneţi asemena început la acest lucru al lui Dumnezeu (pentru care 
primim de la El şi răsplata după osteneala noastră): de-acuma, de este cu putinţă, să nu treceţi slujba fără 
lacrimi. Căci de te vei obişnui, o, fratele meu, să faci în acest chip, în puţină vreme vei spori şi vei creşte şi 
vei ajunge întru bărbat desăvârşit, în măsura vârstei plinirii lui Hristos. 

Pentru că cu cât te vei sârgui pe tine ca să nu petreci la slujba Bisericii fără lacrimi, te obişnuieşti la acest 
bine după multă vreme şi dobândeşti lacrimi, ca ceva firesc de la sine şi atunci se hrăneşte sufletul tău şi cu 
psalmii ce se citesc sau îi auzi şi cu troparele şi pătrunzi în ele tainele lor cele dumnezeieşti şi prin 
mijlocirea celor citite se ridică mintea ta şi se înalţă la cele fără de materie (gândite) şi abia atunci 
lăcrimezi cu multă dulceaţă şi te afli în Biserică în aşa chip, ca şi cum ai fi în ceruri împreună cu sfinţii 
îngeri. Şi pune hotar şi regulă întru sine-ţi ca să nu ieşi nicicând din Biserică înainte de a zice preotul şi cea 
mai din urmă rugăciune ("Pentru rugăciunile ...") fără de vreo mare nevoie sau trebuinţă a trupului tău, ci 
să stai cu răbdare la locul tău, căci zice dumnezeiescul cuvântător: "Cela ce rabdă până la sfârşit, acela se 
mântuieşte." Şi mai întâi vei lua de la Dumnezeu ajutor fără ca să pricepi (simţi) şi apoi cu vremea vei 
înţelege şi ajutorul lui Dumnezeu cu simţirea sufletului tău şi, după puţină vreme, cu luminarea 
dumnezeiască. Şi când se sfârşeşte slujba utreniei, îndată ce ieşi afară din Biserică, să nu începi a vorbi cu 
unul şi cu altul şi să te împrăştii ici şi colo şi să zăboveşti la vorbă, ci mergi numaidecât în chilia ta şi fă-ţi 
pe rând rugăciunea cea orânduită a ta cu lacrimi şi cu multă băgare de seamă şi (abia) numai atunci începe 
a-ţi face sau lucrul mâinilor sau citirea; şi nu cumva să stai cu totul nelucrător (fără lucru) în chilia ta, ca să 
nu te înveţe nelucrarea tot răul, ce nu se cuvine ca să-1 spun; dar nici să colinzi mănăstirea şi să ispiteşti 
(cerci) pe cei care lucrează (fac rucodelie) sau slujesc. Păzeşte doar tăcerea şi să fugi (să te fereşti) de toţi, 
căci asta este adevărata înstrăinare, şi ia seama cât poţi de sine-ţi numai şi de lucrul mâinilor tale 
(rucodelia) şi să nu mergi la altul careva în chilie, afară numai de a părintelui tău duhovnicesc şi nu numai 
când te trimite înainte stătătorul sau dregătorul (slujitorul) mănăstirii, dară şi când mergi, ia seama să nu 
zici sau să asculţi vreun cuvânt afară de nevoia pentru care eşti trimis, iar dacă dai răspunsul, întoarce-te 
repede îndărăt; şi dacă cumva când treci, vezi pe vreun frate care sade singur ori cu alţi fraţi şi ar vorbi 
afară de cele cuvenite vremii, pune-le lor metanie şi treci cu tăcere şi să nu mergi să stai împreună cu 
dânşii, ci adu-ţi aminte de cuvântul sfântului Psalmist David care zice: "Fericit bărbatul care n-a umblat în 
sfatul necredincioşilor şi în calea păcătoşilor n-a şezut (stătut) şi pe scaunul pierzătorilor n-a şezut". Pentru 
că aceştia sunt cu adevărat pierzători adică făcători de omor (criminali) şi vătămători de suflet după cum 
zice şi Sf. Apostol Pavel: "Strică obiceiurile bune vorbirile cele rele." Pentru că oricine este pierzător, 
acela este şi criminal. Deci dară nu sta, iubite frate, împreună cu cei cari zăbovesc la vorbă, nici să spui 
către ei, să aud şi eu ce spuneţi şi după cum am zis, pune metanie şi treci şi pleacă la treaba ta şi păzeşte 
liniştea şi înstrăinarea, iară liniştea va să te păzească de vei zice întru sine-ţi: şi ce am a spune eu, care sunt 
cu totul tot putoare şi necurăţie şi nebun şi străin şi nevrednic a vorbi, sau de a asculta, ori de a mă socoti 
desăvârşit cu oamenii? 

Iarăşi înstrăinarea şi depărtarea de către toţi o vei păzi de vei cugeta şi vei zice întru sine-ţi: Cine sunt eu 
neputinciosul şi netrebnicul, mojicul şi săracul, care vreau să merg în chilia altcuiva? Şi cine să mă vadă şi 
să nu mă respingă (întoarcă) şi să mă urască ca pe o lepădătură? Oare dacă voi merge, nu-mi va zice: ce a 
voit acest mârşav, a venit să-mi murdărească chilia? Şi cugetând aceasta, pune înaintea ta păcatele tale şi zi 
acestea ce le-am spus din tot sufletul tău, dară puţin câte puţin vei veni şi la aceasta cu împreună lucrarea 
darului dumnezeiesc, adică să-ţi închipui ca adevărate întru sine-ţi acestea. Numai ascultă-mă pe mine, 
smeritul, şi începe împreună cu Dumnezeu să zici şi să faci acestea ce ţi-am spus şi nu te va părăsi 

Dumnezeu, pentru că te iubeşte şi vei veni la cunoaşterea adevărului şi te vei mântui. Deci dară, frate, 
petrece-ţi timpul în acest chip, până în vremea Liturghiei şi atunci mergi iarăşi în Biserică şi fă precum 
ţi-am rânduit să faci şi la slujba utreniei şi să nu uiţi nicidecum jalea (umilinţa), ci să stai cu frică şi cu 
cutremur ca şi cum ai vedea pe Fiul şi Cuvântul lui Dumnezeu, care se jertfeşte pentru tine. Iar de eşti 
vrednic şi ai luat învoire de la duhovnicul tău, mergi cu frică, dar şi cu bucurie şi te împărtăşeşte cu Prea 
Curatele taine şi după încheiere (apolis) mergi împreună cu toţi fraţii în trapeză; iar dacă eşti orânduit să 
slujeşti, fă-ţi slujba ta în aşa fel cu dragoste curată şi fără vicleşug, ca şi când ai sluji pe însuşi Hristos, iar 
nu pe oameni şi pe toţi fraţii tăi ca pe sfinţi, sau precum am zis ca pe însuşi Hristos şi dă la toţi cele de 
nevoie cu aceeaşi dragoste, ca şi cum le-ai da de sufletul tău şi însuţi pe tine cu totul de bună voie, fiind 
încredinţat că iei sfinţire prin slujirea ce le-o faci lor. Dar dacă stai şi tu în trapeză împreună cu toţi, ia 
seama să nu întinzi cu singura ta voie mâna la bucate, până nu încep să mănânce cei mai vechi ca tine şi 
până nu binecuvântează preotul; şi când începi să mănânci împreună cu fraţii şi părinţii tăi, ai rezervă 
(sfiiciune) mare şi tăcere şi să nu vorbeşti de loc cu cineva, ci ia aminte la citire şi precum te hrăneşti 
trupeşte cu bucate, tot în acelaşi chip să-ţi hrăneşti şi sufletul cu cele de Dumnezeu insuflate cuvinte ale 
Sfântului Duh. 

Pentru că eşti dublu cu trupul şi sufletul şi trebuie să te hrăneşti şi sufleteşte şi trupeşte. Iară trupul tău ca 
cel ce este simţit şi pământesc trebuie să-1 hrăneşti cu cele simţitoare şi pământeşti bucate, pe câtă vreme 
sufletul tău ca cel ce este netrupesc şi dumnezeiesc, să îl hrăneşti cu cele dumnezeieşti şi gândite bucate ale 
Cuvântului lui Dumnezeu. Deci nu cerceta porţiile ce sunt aşezate în trapeză, care este mai mare şi care 
este mai mică, ci orice fel de porţie ţi s-ar da, mănânc-o cu mulţumire şi cu înfrânare, ferindu-te de toată 
saturarea; şi cugetând că nu eşti vrednic să stai în trapeza de obşte a fraţilor, zi în sine-ţi: cine sunt eu, 
netrebnicul şi nevrednicul, că m-am învrednicit să stau şi să mănânc împreună cu aceşti fraţi? Şi tot zicând 
acestea cu mintea ta, să te ai pe sine-ţi păcătos cu tot sufletul tău. 

Şi precum un sărac îmbrăcat într-o rasă veche, dacă se află în mijlocul boierilor şi a bogătaşilor luminaţi 
îmbrăcaţi şi împodobiţi, se ruşinează şi se sfieşte şi nu îndrăzneşte să se atingă, nici să se apropie cineva 
dintre dânşii, tot astfel să te afli şi tu totdeauna la toată frăţimea şi să alegi totdeauna locul cel mai de jos 
(mai din urmă) şi să te ruşinezi a sta mai sus (mai în frunte) de cineva, ca şi când toţi aceia ar fi bogaţi întru 
fapte bune şi tu singur ai fi gol şi sărac de orice virtute şi vrednic de a mânca împreună şi să te vezi 
desăvârşit de ei. Dară şi când vrei să începi a mânca, adu-ţi aminte de păcatele tale şi zi iarăşi în sine-ţi: 
oare nu cumva să-mi fie spre osândă de voi mânca vreuna din bucatele ce-mi stau înainte? Căci eu din 
tinereţea mea nu l-am ascultat cândva pe Dumnezeu. Cel ce le-a făcut şi ni le-a dat ca să le mâncăm şi 
Sfintele Lui porunci nu le-am păzit şi cum?, eu, cel osândit şi nevrednic, să mănânc din bunătăţile Lui? 

Cu ce obraz să mănânc şi să beau şi să mă bucur împreună cu aceşti sfinţipărinţi, eu, cel viclean şi 
nemulţumitor rob, care sunt departe de faţa Stăpânului meu, până nu mă voi pocăi şi să iau iertăciune de la 
iubitorul de oameni Dumnezeu, după cum mănâncă şi beau şi se veselesc aceia cari n-au greşit deloc, sau 
cu cei cari au greşit şi s-au pocăit şi au dobândit iertăciune de la Dumnezeu? 

Nu, nu voi mânca eu ca şi aceştia, ci numai atât să mănânc şi să beau ca să trăiesc şi să mă necăjesc şi să 
mă strâmtorez şi să mă defaim pe sine-mi, ca să vadă Dumnezeu dintru înălţime strâmtoarea mea şi scârba 
mea cea de bună voie şi să mă miluiască şi să-mi ierte păcatele mele cele multe. Acestea deci să ţi le 
aminteşti şi să le cugeti de-a pururea. Pentru aceasta osândeşte-te ca să mănânci şi pâine numai atât ca să 
nu te saturi, dară nici prea puţină faţă de trebuinţa ta şi faţă de cât poţi să te ţii. La fel orânduieşte-te ca şi 
apă să bei unul sau două pahare şi acestea într-o anumită vreme a zilei; iară când vrei să mănânci, nu 
asculta de părerea (gândul) ce te îndeamnă ca să alegi vreuna din bucate să mănânci, ci să te păzeşti cât 
poţi să mănânci numai aceea care este în faţa ta. Şi iarăşi din ceea ce se află în faţa ta, de se întâmplă că 
este fruct sau oarecare altă mâncare şi îţi place şi-ţi zice gândul tău: aceea este bună, ia-o şi o mănâncă, tu 
nevoieşte-te cât poţi ca să nu biruieşti, nici măcar să o atingi. Că Adam n-a fost izgonit din Rai de altceva, 
decât pentru că i s-a părut rodul pomului frumos şi bun la mâncare şi a mâncat din el. 

Deci dară acei cari vreau să se întoarcă iarăşi în acel Rai, sau să zic mai bine, să meargă pentru împărăţia 
Cerurilor, au nevoie ca să păzească înfrânarea chiar de la fructe, fără vreo hotărâre, pentru ca să nu alunece 
încetul cu încetul în vătămări mai mari, adică în pofte. Şi dacă te îndeamnă fraţii ce şed împreună cu tine ca 
să mănânci sau să bei mai mult, nu răspunde altceva nimica, ci împreunează mâinile tale şi ridică-te puţin, 
pleacă-ţi capul şi zi cu voce blândă şi liniştită: "iertaţi-mă!", şi nu numai la aceasta, ci şi la toate celelalte în 
acelaşi chip să răspunzi; şi nici tu să nu dai la altcineva din cele ce privesc, nici de la altul să nu primeşti 
ceva; iar dacă nu bei vin, să nu cauţi nicidecum să-1 iei spre a-1 da altui frate, afară numai dacă se întâmplă 
de este străin şi a venit la tine pentru vreo nevoie. Să nu cutezi vreodată ca să dejunezi (să guşti cu cineva), 
nici să prânzeşti sau să cinezi sau să guşti după cină vreodată a doua oară, căci toate relele din asta se nasc 
şi acestea sunt cursele diavolului, care se par a fi bune, însă au ascuns înăuntru otrava cea purtătoare de 
moarte; de asemenea trebuie să se ferească (să fugă) cel care mă crede şi păzeşte cuvintele mele, căci cu 
împreună lucrarea darului lui Dumnezeu va rămâne neispitit şi nevătămat de către diavol, iar ceilalţi vor 
trăi viaţă (aşezare) mirenească cu chip călugăresc, cari se vor prăbuşi (aluneca) şi vor cădea în prăpastie şi 
prăbuşiţi fiind, nu o vor simţi (pricepe). De unde tu, prea iubitul meu frate, hotărăşte-te asupra celor ce 
ţi-am zis atâta, încât dacă este nevoie să şi mori pentru asta. 

Pentru că în alt chip nu vei putea scăpa de demonul îmbuibării. 

Să ştii şi asta, că de vei păzi acestea, diavolul nu suferă ca să te vadă şi va ridica împotriva ta pe toţi cei 
leneşi şi vicleni ca să te judece şi să te clevetească şi să te pizmuiască şi să te batjocorească şi spre (pentru) 
asta să-ţi pricinuiască şi necazuri nenumărate spre a te face să laşi acest scop bun şi să încetezi de la aceste 
lucruri (fapte) cari îţi pricinuiesc mântuirea sufletului; pe cari de le vei răbda, vei afla mare ajutor şi 
mângâiere de la Dumnezeul şi Mântuitorul nostru. Iar dacă oarecari alţii stau la cină şi mănâncă şi tu nu 
mănânci, ci slujeşti sau stai sau faci altceva, nu uita să zici cu mintea ta aceasta: Dacă şi eu m-aş fi pocăit şi 
aş fi luat iertăciune pentru păcatele mele, de bună seamă că aş mânca şi eu şi împreună m-aş veseli cu fraţii 
mei. Dară de vreme ce eu ticălosul m-am făcut de sine-mi nevrednic prin lucrurile mele cele spurcate, cu 
dreptate primesc acum după faptele mele. Şi zicând acestea stăpâneşte-ţi pântecele cât poţi; să nu cauţi, 
nici să doreşti nicicând şederea înainte (în frunte), ci să o urăşti din tot sufletul tău, ca ceea ce este cauza 
mândriei, pentru că smerenia ta va să te înalţe şi ceea ce ceri de a fi mai jos decât alţii, va să te facă cel 
dintâi căci este scris: "Tot cel ce se înalţă pe sine se va smeri, iar cel ce se smereşte pe sine se va înălţa." 
Deci dacă te scoli împreună cu toţi fraţii şi dai mulţumită către Dumnezeu şi te slobozeşt de către preot, 
mergi îndată cu tăcere la chilia ta şi închide-ţi uşa, ia cartea în mână şi citeşte puţin; şi de este vreme de 
vară odihneşte-te puţin (pe rogojină şi dormi puţin), căci pe cât te vei păzi de saturare şi întrebuinţezi 
mâncare (masă) uşoară (simplă) adică pâine şi apă cu măsură şi legume sau seminţe, atunci dormi puţin şi 
te trezeşti repede. Iar dacă este vreme de iarnă, dacă citeşti puţin în rucodelia ta şi stai la ea, până ce toacă 
de vecernie şi atunci pleacă la Biserică şi stai cu frică şi cu multă atenţie la slujba vecerniei şi nu vorbi 
nicidecum cu cineva; iar când se sfârşeşte vecernia, dacă te poţi înfrâna să nu mănânci, nici să bei deloc, 
având rânduiala ca să mănânci o singură dată pe zi, vei afla multă folosinţă şi ajutor la rugăciunile tale cele 
de noapte şi de priveghere. Iară de nu poţi, mănâncă numai un pesmet şi bea un pahar de apă, afară de 
boală sau de slăbiciunea stomacului, şi când plineşti către Dumnezeu rugăciunile pavecerniţei împreună cu 
ceilalţi, pune metanie la picioarele egumenului ca şi la picioarele lui Hristos, ia rugăciunea de la acela, 
sărută sfintele icoane şi mergi în tăcere în chilia ta şi să nu vorbeşti de fel cu careva. 

Şi intrând înăuntru, închide uşa, ia cartea în mână şi citeşte în ea până la trei file, ridică-te apoi la rugăciune 
şi te roagă liniştit lui Dumnezeu ca să nu te audă cineva. Ia seama însă să stai cu bărbăţia sufletului tău şi 
să-ţi aduni cugetele în rugăciunea ta şi să nu le laşi să se plimbe la alte lucruri; şi împreunează-ţi mâinile în 
faţă şi picioarele să ţi le păstrezi drepte şi nemişcate şi închide-ţi ochii tăi ca să nu vadă altceva nimic şi să 
ţi se răspândească mintea; apoi ridică-ţi mintea şi toată inima ta spre ceruri şi spre Dumnezeu şi cere de la 
Dânsul mila Lui cu lacrimi şi suspine; şi să ai psalmi orânduiţi de către duhovnicescul tău părinte, câţi 
(care) sunt pentru noapte şi pricinuiesc lacrămi şi câţi sunt pentru (după) puterea ta, căci după puterea ta şi 
după bărbăţia ta trebuie să ai orânduit şi psalmii şi plecările genunchilor şi timpul stării, ca să nu te mustre 
conştiinţa ta şi să-ţi zică, că mai ai încă putere să stai şi să slavosloveşti pe Dumnezeu. 

Pentru acest lucru să ai orânduit şi alte rugăciuni, cari să cuprindă mulţumire şi laudă către Dumnezeu şi 
atâtea să zici dimineaţa şi atâtea seara, iar dacă termini rugăciunea fă iarăşi puţină citire, apoi stai la 
rucodelia ta şi întârzie până la al treilea ceas de noapte, apoi ridică-te şi citeşte "Cel fără prihană" şi te 
odihneşte pe rogojina ta, pecetluindu-ţi tot trupul tău cu semnul Sfintei Cruci şi dormi până la miezul 
nopţii, apoi fă iarăşi precum ţi-am rânduit. 

Pentru aceasta să-ţi mărturiseşti cugetele părintelui duhovnic, de este cu putinţă în tot ceasul, la fiecare oră; 
iar de nu este cu putinţă, cel puţin să nu laşi să treacă vreo zi în care să nu te mărturiseşti; îndată după 
utrenie, cercă-te pe sine-ţi bine şi arată duhovnicului toate câte ţi-au urmat şi să ai credinţă sigură către 
aceasta: chiar dacă lumea întreagă l-ar cleveti şi l-ar osândi şi dacă tu singur l-ai vedea că curveşte, să nu te 
sminteşti, nici să-ţi împuţinezi credinţa ce o ai către el, ascultând pe Hristos care zice: "Nu judecaţi şi nu 
veţi fi judecaţi". Iar când te nevoieşti în chipul acesta în fiecare zi, să fii încredinţat că nu va întârzia de a te 
cerceta Dumnezeu de sus, ci îţi va trimite ajutor din Sfântul Său sălaş şi va să vie către tine darul Sfântului 
Duh. 

Şi puţin câte puţin sporind, vei veni întru bărbat desăvârşit şi vei să te măreşti întru vârsta duhovnicească şi 
vei ajunge întru bărbat desăvârşit al măsurii vârstei lui Hristos, luminat de Duhul Sfânt cu lumina 
cunoştinţei şi luminând ca un soare pe toţi aceia care sunt aproape de tine să te hrăneşti împreună cu ei şi 
să slăveşti cu lucrul şi cu cuvântul pe care ţi le-a dat harul Sfântului şi Făcătorul de viaţă Duhul Lui. 

Căruia se cuvine toată slava, cinstea şi închinăciunea, acum şi pururea şi în vecii vecilor. Amin. 



CUVÂNTUL 72 
(al Sf. Simion Noul Teolog) 

1. Despre lepădarea şi tăierea voii. 

2. Că trebuie ca cineva să-şi găsească povăţuitor iscusit ca să deprindă fapta bună. 

3. Că trebuie să aibă credinţă către (la) părintele duhovnicesc. 

4. Şi despre cercarea (privirea) luminii, de la care se luminează orice suflet şi sporeşte întru dragoste 
lui Dumnezeu. 

1. Iubiţii mei fraţi, de multe ori aţi căutat ca să auziţi cuvântul lui Dumnezeu de la mine, nevrednicul ..., 
dar eu n-am voit să vorbesc către dragostea voastră ca şi cum ar fi la întâmplare, cele cuvenite şi de nevoie; 
pentru aceea acum când este vreme potrivită am voit şi eu cu râvnă, nu ca să vă învăţ, căci sunt nevrednic, 
ci ca să vă amintesc cele cari folosesc sufletului vostru şi să vă îndemn spre fugirea (depărtarea) de lume şi 
spre înstrăinarea de patimi, spre dragostea lui Dumnezeu şi spre cea desăvârşită nepătimire. De vreme ce 
am vorbit către oameni cari flămânzesc şi însetoşează pentru mântuirea lor, am cugetat că trebuie să fac 
începutul cuvântului de la acest nesecat izvor, de la Domnul nostru Iisus Hristos, căci acesta este şi la 
începători temelia credinţei şi la cei de mijloc nădejde ne-ruşinată şi la cei desăvârşiţi dragoste fără saţiu şi 
viaţă fără de sfârşit, căruia îi auzim în fiecare zi glasul cel sfânt care zice: 

"Oricine nu va lăsa pe tatăl său şi pe mama sa şi fraţii şi toate câte le are el, şi luând Crucea să-mi urmeze 
Mie, nu este Mie vrednic". 

Aceasta deci am învăţat-o din Scriptură, şi am învăţat-o şi din încercare, că Crucea s-a pus la urma 
celorlalte ca să ne arate scârbele şi ispitele şi în sfârşit însăşi moartea cea de voie, pe care trebuie s-o rabde 
cel ce vrea să se facă următor lui Hristos. 

315 



SFANŢUL IOAN IACOB ROMANUL ■ DJN IERIHON CĂTRE SIOK 



După cum în acele vremuri când erau tiranii, prigonitorii creştinilor, au răbdat mulţi cu bucurie moartea cu 
atâtea prea felurite chinuri. Acum însă când este cu darul dumnezeiesc pace desăvârşită la creştini, suntem 
încredinţaţi că nu este alta nimic Crucea şi moartea decât desăvârşita omorâre şi tăierea voii de sine. Căci 
acela care face voia lui, oricât de mică, nu-i cu putinţă ca să urmeze poruncile Lui. Şi atunci ca să fac 
cuvântul meu către dragostea voastră, ca pe un frate, zic astfel: 

2. Frate, roagă pe Dumnezeu adesea cu multă râvnă ca să-ţi arate omul care ar putea să te povăţuiască bine 
şi pe care să-1 ţii tainic Dumnezeu cu darul său, în chip văzut sau arătat printr-un rob al Lui, mergi la el şi 
să ai respect şi evlavie către dânsul, ca şi cum ai avea pe însuşi Hristos. Pentru că precum ai nevoie ca să te 
supui lui Dumnezeu, aşa se cuvine să te supui şi către dânsul, pentru ca să te înveţe cele de trebuinţă şi 
orice îţi spune trebuie să le faci fără clintire (şovăială), chiar dacă-ţi pare potrivnic sau vătămător de suflet 
cele ce îţi porunceşte. Căci mai bine este ca să te numeşti ucenic al ucenicului, decât să petreci viaţa ta de 
sine şi să-ţi agoniseşti fără folos rodurile voii tale proprii. 

3. Şi atunci dacă auzi de la dânsul astfel, ieşi din pământul voii tale şi din rudenia cugetelor tale, nu socoti 
şi nici cumva să te ruşinezi, biruit fiind de slava deşartă. Iar de ţi-ar spune vino în pământul ascultării ce ţi-1 
arăt, aleargă, cu toată puterea ta, nu da somn ochilor tăi, ca nu cumva să te birueşti de ticăloşie sau de 
trândăvire, căci poate acolo va să se arate şi ţie Dumnezeu, care va să te facă părinte multor fii 
duhovniceşti şi să-ţi dăruiască pământul făgăduinţei, pe care îl moştenesc numai cei drepţi. Dacă îţi 
porunceşte ca să te urci la munte, urcă-te cu sârguinţă, căci sunt încredinţat că vei vedea pe Hristos, care se 
va schimba la Faţă şi va lumina mai mult decât soarele cu lumina dumnezeirii Lui şi poate vei cădea jos, 
neputând suferi să vezi ceea ce n-ai văzut niciodată şi să auzi glasul de sus de la Tatăl său şi să vezi norul 
ce umbreşte şi proorocii ce stau de faţă şi îl încredinţează pe El, că este Domnul viilor şi al morţilor. Dacă 
îţi spune ca să-1 urmezi, străbate cetăţile împreună cu dânsul cu îndrăzneală, că te vei folosi mult, dacă 
priveşti numai spre el şi nu spre altcineva. Şi dacă-1 vezi că mănâncă cu curve şi cu vameşi şi cu păcătoşi, 
să nu cugeti ceva pătimaş şi omenesc, ci toate nepătimaşe şi sfinte; cugetând în mintea ta aceea că "m-am 
făcut tuturor toate ca pe toţi să-i dobândesc". 

Văzându-1 că se pleacă (face pogorământ) spre patimile omeneşti, să nu dai crezare la asta nicidecum, căci 
te înşeală şi acestea după cum am aflat cu lucrul, ci urmează-1 şi crede cuvintele lui şi nu căuta spre cei ce 
sunt împreună cu tine şi nici să zici cumva pentru cineva: Doamne dar acesta ce este?, ci ia aminte 
totdeauna de sineţi şi ai în fata ta moartea şi cugetă cu luare aminte, cu ce fel de faptă bună să slăveşti pe 
Dumnezeu; să nu te mândreşti pentru învăţătorul tău, dacă eşti cinstit de către cineva mai mare nici dacă ai 
pe mulţi cari ţi se supun pentru numele lui; ci mai vârtos să te bucuri dacă s-a scris numele tău în cerul 
smereniei. De vezi pe demoni că tremură şi de umbra ta, să nu-ţi închipui că asta ar fi din iscusinţa ta 
proprie, ci atribuind (socotind) totul rugăciunilor părintelui tău, atunci se vor înfricoşa demonii mai mult 
pentru smerenia ta. Dacă îţi zice să stai la masă, alături de el, primeşte-o cu mulţumire şi păzeşte respectul 
şi cinstea către dânsul cu tăcere şi să nu începi a mânca ceva, fără rugăciunea lui, dar nici să nu îndrăzneşti 
a da ceva altuia, sau să pofteşti altceva, fără de ştirea şi porunca aceluia; iară de-ţi porunceşte ca să stai mai 
jos (mai la urmă) decât toţi, să nu zici că eu vreau de-a dreapta ta, sau de-a stânga ta, ştiind că aceasta 
altora s-a pregătit, ci primeşte locul cel din urmă, ca şi cum ţi-ar fi cel dintâi. De vreme ce ai auzit pe 
Hristos, care zice că cel ce voieşte să fie primul, să se facă slugă tuturor şi iubeşte pe învăţătorul tău ca (şi 
când) prin cele nepreţuite şi nici să dobândeşti cu uşurinţă (cu bine) pe cele mai mari şi iarăşi să nu 
îndrăzneşti a întinde mâna ta în blid înaintea altora, tu împreună cu el, pentru că ştii foarte bine cine a 
îndrăznit să facă asta. 

Iar de voieşti ca să-ţi spele picioarele fereşte-te (trage-te îndărăt) cu evlavie; dar şi de auzi: nu ai parte cu 
mine, de nu-ţi voi spăla picioarele, dă cu sârguinţă chiar şi întreg trupul tău ca să-1 spele, ca să te înveţi din 
cele ce se fac (lucrează) la tine, cea prea înaltă smerenie a Dumnezeu Făcătorului; şi de ai conştiinţă atunci 
te vei folosi mai mult, decât dacă ai spăla tu picioarele părintelui duhovnicesc. Iar dacă ar zice că unul dintre 
voi mă va vinde, sau mă va sminti, să nu ascunzi vicleşugul, ci de cunoşti că ai făcut-o, mărturiseşte-o; iar 

de nu cunoşti nimic cazi la picioarele lui cu lacrimi şi întreabă-1: nu cumva sunt eu, Doamne?, căci păcătuim 
multe din neştiinţă şi nu pricepem. 

Nu-ţi zic să cazi pe pieptul părintelui tău, căci nu îţi este de folos. Pentru că deşi Ioan, din multa dragoste 
ce o avea către Hristos, a îndrăznit către acesta ca şi către un om şi a căzut pe pieptul lui, cu toate acestea a 
poruncit (a pus hotărâre) şi el împreună cu ceilalţi, că de ar face toate poruncile Lui, să se numească pe sine 
rob netrebnic. Dacă vezi pe învăţătorul tău că face minuni şi se slăveşte, crede şi te bucură şi mulţumeşte 
lui Dumnezeu, că ai nimerit un asemenea învăţător. Şi iarăşi dacă îl vezi că se necinsteşte şi se pălmuieşte 
de se întâmplă vreodată şi se târăşte de acei cari îl pizmuiesc, să nu te sminteşti de dânsul, ci ia sabia ca un 
alt Petru râvnitor şi taie nu numai urechea celui care se încumetă să clevetească şi să pălmuiască pe 
duhovnicescul tău părinte, ci taie şi mâna şi limba lui, chiar dacă vei fi mustrat, precum Petru, însă 
totdeauna vei fi lăudat şi mai mult, pentru cea multă dragoste a ta către el şi credinţă. Iar dacă te înfricoşezi 
ca un om şi zici: nu am văzut pe omul (acesta), plângi mai pe urmă cu amar pentru asta şi nu te 
deznădăjdui şi sunt încredinţat că acela întâi te va trage la sine, iar dacă-1 vezi că se răstigneşte ca un 
răufăcător şi pătimeşte de la oamenii răi, dacă este cu putinţă mori şi tu împreună cu el, iar de nu este cu 
putinţă să mori, să nu te faci măcar deopotrivă cu oamenii cei răi, ca un rău şi trădător (vânzător) şi să te 
faci părtaş cu ei la sânge nevinovat, ci ca un rob şi fricos răzleţindu-te puţin şi lăsând singur pe păstorul şi 
învăţătorul tău, păstrează-ţi credinţa întru dânsul; şi dacă sloboade din legături, mergi iarăşi la dânsul şi ai 
mai mult respect şi evlavie către el, ca la un mucenic; de moare întru necazuri şi chinuri, ia îndrăzneală şi 
cere trupul lui şi-1 cinsteşte mai mult decât când ar fi viu, unge-1 cu miruri şi-1 îngroapă cu mare cinste. 
Căci şi de n-ar învia la trei zile, însă în ziua cea de pe urmă va învia împreună cu toţi şi crede că stă de faţă 
înaintea lui Dumnezeu cu îndrăzneală, măcar că tu ai îngropat în mormânt trupul lui şi cheamă (cere) fără 
încetare rugăciunea lui şi îţi va ajuta în viaţa asta şi te va păzi de toate cele potrivnice. Şi iarăşi dacă mori, 
te va primi acolo, şi-ţi va pregăti locuinţă veşnică. 

Şi mai la urmă de toate cele cari le-am spus, dacă te va chema deosebi şi-ţi va spune să te linişteşti, zicând: 
stai aici şi nu ieşi de loc afară, până ce te vei îmbrăca cu putere de sus, ascultă-1 cu nădejde nestrămutată şi 
cu mare bucurie, pentru că asemenea învăţător este întrutotul nemincinos şi adevărat şi va veni acum la tine 
aceeaşi putere a Prea Sfântului Duh, ce a coborât şi la Sfinţii Apostoli, nu arătată în chip sfinţit ca focul, 
nici cu mult vuiet şi cu suflare grabnică (căci asta s-a făcut atunci la Sf. Apostoli pentru cei necredincioşi), 
ci va să se arate la tine gândit, ca şi o lumină înţelegătoare cu toată seninătatea şi bucuria, care lumină este 
începutul (vestirea) veşniciei şi începătoarei lumini, strălucirea şi razele veşnicei fericiri; numaidecât se 
pierde orice cuget pătimaş şi se goneşte orice patimă sufletească şi orice neputinţă trupească se vindecă. 
Atunci se curăţă ochii inimii tale, şi văd ceea ce este scris la fericiri, atunci vede (priveşte) ca într-o oglindă 
şi cele mai mici abateri (greşeli) şi vine întru mare smerenie şi cugetând la slava cea nespusă a lui 
Dumnezeu, se umple de toată bucuria şi voioşia şi se uimeşte de acea negrăită minune şi scoate izvor de 
lacrimi şi în acest chip se schimbă pe de-a-ntregul omul şi cunoaşte pe Dumnezeu, căci numai acest dar al 
Prea Sfântului Duh face pe om ca să dispreţuiască toate cele pământeşti şi cereşti şi pe cele de acum şi pe 
cele viitoare şi întristătoare şi veselitoare, şi îl face prieten al lui Dumnezeu şi fiu al Celui Prea înalt şi 
Dumnezeu după dar. 

Deci dar acestea le-am scris către dragostea ta, ca să le citeşti oricând vrei; şi de crezi că ţi le-a vestit Prea 
Sfântul Duh, din iconomie pentru mine şi fiind de folos, se vor împlini la tine toate pe care le-am zis şi pe 
care le-am lăsat. Pentru că sunt multe, despre care te va învăţa îndată însuşi Hristos, iară dacă şi îţi par de 
necrezut şi nu-ţi plac (convin) iartă-mă, căci cele ce am aflat, te sfătuiesc, iar tu urmează-i pe cei cari ştii că 
sunt mai buni. 

Numai ia seama, frate, să nu se întâmple să urmezi fără să vrei pe cei mai răi. Căci cei cari ştiu să 
păstorească bine şi să vindece suflete cuvântătoare, sunt în adevăr foarte puţini, mai ales în vremurile de 
faţă (de acum), pentru că mulţi poate s-au arătat cu făţărnicie, că postesc şi priveghează sau că le fac şi cu 
lucrul, având şi evlavie în afară, îngaimă cuvinte multe şi învaţă cu uşurinţă poporul de obşte. 

însă foarte puţini se găsesc ca să dezrădăcineze patimile cu umilinţă şi cu lacrimi şi să săvârşească 
(lucreze) faptele (virtuţile) cele de căpetenie (generale); virtuţi de căpetenie numim smerenia, care 
dezrădăcinează patimile şi dă naştere (pricinuieşte) la nepătimirea cea cerească şi îngerească; apoi 
dragostea care nu stă nicicând, nici nu cade, ci pururea creşte şi adaugă dorinţă către dorinţă şi iubire către 
iubire, din care se naşte desăvârşita socoteală (chibzuinţă) ce povăţuieşte cu bine pe acei cari o urmează şi 
îi trece marea cea gândită (înţelegătoare) fără primejdie, pe care socoteală trebuie ca s-o ceri şi tu de la 
Dumnezeu şi să-L rogi ca să ţi-o dea şi mai ales acum, ca să judeci bine starea ta şi aşa cu socoteală să te 
nevoieşti până ce vei afla pe Hristos, care şi la cele de acum să te ajute şi pe viitor să-ţi dăruiască dobânda 
strălucirii Sale şi nu cumva să urmezi pe lup, drept păstor, nici să intri în turma care ar avea boală 
sufletească şi patimi, nici să te afli singur aparte, ca să nu cazi în gura lupului pierzător de suflete, diavolul, 
şi să fi înghiţit ori te vei îmbolnăvi de boală peste boală şi patimă peste patimă şi să mori sufleteşte, ori 
aflându-te singur, să cazi şi câştigi pe vai şi amar; căci vai unuia de ar cădea, pentru că acela care a nimerit 
un bun povăţuitor şi se dă pe sine cu totului tot acestuia, nu va avea grijă pentru vreuna din acestea, ci va 
petrece viaţa lui fără grijă şi se va mântui întru Hristos, Domnul nostru, Căruia este slava în veci. Amin. 



Cuvântul 73 
al Sf. Simion Noul Teolog 

Că trebuie ca să ne supunem de bună voie 

şi să nu uităm făgăduinţele cele către Dumnezeu, 

nici să nu cârtim întru slujbe 

Aduceţi-vă aminte, fraţii mei de porunca lui Dumnezeu, care spune: "Nu judecaţi şi nu veţi fi judecaţi". Şi 
nu căutaţi nicidecum ce face unul şi ce face altul, şi mai cu seamaă cele ce vă spun preoţii şi părinţii voştri 
duhovniceşti faceţi; şi nu faceţi după faptele lor, precum auziţi pe Hristos, care zice: "Cele ce vă zic vouă 
să faceţi, faceţi, iar după faptele lor să nu faceţi". De aceea ca nişte robi ai lui Hristos, ascultaţi-mă pe 
mine, nevrednicul, şi nu căutaţi la împuţinarea sufletească şi la trândăvia mea, ci vă rog purtaţi grijă de 
sufletele voastre şi nevoiţi-vă ca să faceţi poruncile lui Dumnezeu cu sârguinţă şi nu cârtiţi împotriva mea, 
că sunteţi sculaţi în miezul nopţii la slujbă, ci aduceţi-vă aminte de David care zice: "în miezul nopţii m- 
am sculat ca să mărturisesc Ţie pentru judecăţile dreptei Tale". Şi mulţumiţi mai ales lui Dumnezeu şi 
aceluia care vă trezeşte spre slavoslovia lui Dumnezeu, bucuraţi-vă şi vă veseliţi că vă învredniciţi a da 
slavă lui Dumnezeu împreună cu îngerii. Pentru că acel care n-are răbdare întru slujbele cele obişnuite, şi 
cari se îngreunează şi se leneveşte întru lungimea slavosloviei lui Dumnezeu, acolo cu adevărat n-a 
priceput că cuvintele lui Dumnezeu sunt prea dulci întru gâtlejul celor cari iubesc pe Dumnezeu, şi-s mai 
dulci decât mierea şi fagurul în gura celor cari au ajuns întru cunoştinţa Lui, ci este întru totul numai trup, 
iar grija lui este trupească şi simţirea lui mai trupească. Şi deci nu poate ca să guste şi să simţească în chip 
duhovnicesc binefacerile ce ni le-a dat Dumnezeu; căci toate lucrurile cele după Dumnezeu îi par amare şi 
nu cunoaşte după cum trebuie: "gustaţi şi vedeţi că bun este Domnul". Şi acela care nu cunoaşte aceasta, 
arătat este că s-a înstrăinat de către dragostea şi dulceaţa lui Hristos; iar acela care n-a simţit dragostea şi 
dulceaţa lui Dumnezeu (vai mie, a mea este această lipsă pentru că m-am hotărât ca să judec cele străine), 
este potrivnic lui Dumnezeu şi străin de împărăţia cerurilor. 

Pentru că în care altul poate să nădăjduiască? Şi a cărui altuia dragostea să dobândească şi să afle 
mângâiere, fie în viaţa aceasta, fie în cea viitoare? Dar cel care se îndărătniceşte şi cârteşte şi blestemă pe 
acei care îl îndeamnă la cântarea şi slăvirea lui Dumnezeu, ce răspuns va afla în ziua judecăţii, pentru că s- 
a făcut sminteală pierzării şi pentru sine şi pentru alţii? Credeţi-mă, duhovniceştilor mei fraţi, când aud 
acestea şi văd pe careva dintre voi că pregetă pentru acestea, atâta de nespus mă scârbesc şi se răneşte 
inima mea, încât îmi pare că mă aflu în iad şi nu simt vreo altă mângâiere a lumii, ci mi-e silă şi de această 
viaţă şi plâng şi mă tânguiesc, ca şi cum eu aş fi cel care mă osândesc şi cu toate că vă rog pe voi, nu sunt 
ascultat. 

Mustrând, sunt dispreţuit, învinuind sunt urât, pedepsind, sunt în schimb pedepsit şi izgonit ca duşman şi 
făcând acestea nu pot să-mi aflu vreo odihnă; mă gândesc să încetez şi să-mi văd mai bine de păcatele 
mele, dară când socot să o fac pe aceasta, atunci se aprinde în inima mea ca o flacără şi iarăşi mă găsesc în 
aceleaşi şi mă scârbesc mai mult de păcatele voastre, decât l-ar scârbi pe fiecare ale lui; şi mă aprind şi mă 
înflăcărez pentru voi şi socotesc viaţa mea nenorocită şi nu mă pot dumiri cum am ajuns în asemenea 
nesimţire; şi facem toate lucrurile noastre împotriva sufletelor noastre şi ne sfâşiem pe noi înşine, sărind şi 
jucând spre pierzarea noastră; şi legând strâns sufletul nostru cu păcatele, ne veselim; iar pe acei cari se 
străduiesc ca să ne dezlege din legături îi sfâşiem; şi dacă ne împiedică cineva ca să nu facem ceva 
potrivnic sufletului nostru, îl lătrăm ca nişte câini înfuriaţi şi îl clevetim şi nu ne astâmpărăm până ce nu 
săvârşim lucrul cel rău şi ne pierdem sufletele noastre. După aceea, cu vremea, ne obişnuim la asemenea 
rele şi ne facem răi într-un chip oarecare firesc şi nici nu mai voim ca să ieşim dintru întunericul acestora şi 
să ne venim întru simţire. Zicem că suntem monahi şi ne-am făcut mai rău ca mirenii. Am făgăduit să 
flămânzim şi să însetăm şi să ne chinuim şi nu ne ruşinăm a înjura pentru o bucată de pâine, pe care poate 
şi o cerem în afară de vremea rânduită pentru masă. Am venit la mănăstire ca să părăsim toate ale lumii, şi 
părinţi şi fraţi şi prieteni, iar noi nu încetăm a-i hrăni pe aceştia şi mai ales cu pâinea mănăstirii. Am 
lepădat lumea ca pe un duşman şi iubim pe mireni şi pe cele mireneşti mai mult decât sufletul nostru. Te 
întreb, frate, spune-mi când ai venit la mănăstire, ai crezut că este înviere, judecată şi răsplătirea faptelor 
fiecăruia? Ai mărturisit că este Dumnezeu care va să răsplătească la fiecare după faptele lui? Ori n-ai pus 
în mintea ta nici una dintre acestea? Spune-mi, când te-ai făcut călugăr şi ai venit înaintea atâtor martori, ai 
avut scop ca să păzeşti făgăduinţele ce ai făgăduit şi contractele ce le-ai încheiat, prin care te-ai învoit cu 
Hristos? Ori ai făcut-o cu vicleşug şi cu prefăcătorie? Că adică vrei să te faci frate de mănăstire şi mădular 
al frăţimei, iară scopul tău a fost ca să mănânci şi să bei şi să-ţi saturi pântecele şi lăcomia pântecului tău şi 
să petreci viaţă fără de griji şi fără osteneală? De ai venit să te faci rob al lui Hristos şi frate al nostru, 
păzeşte, te rog, poruncile lui Hristos şi te hotărăşte să-L slujeşti cu sârguinţă ca să arăţi din fapte că eşti 
creştin adevărat şi să te faci şi frate al nostru, iubitor de Dumnezeu, făcându-te întru toate asemenea nouă; 
şi să suferi împreună cu ceilalţi fraţi, ca un bun ostaş al lui Hristos, pentru a te încununa şi a te slăvi şi a te 
bucura împreună cu ei întru slava cea veşnică. Iară de ai venit cu vicleşug, nu ca să te faci călugăr întru 
adevăr, ci numai ca să mănânci şi să bei, aflându-le pe toate de-a gata, ascultă să-ţi spun şi eu cele ce 
urmează. Află mai întâi (care este mai mare ca toate) că nu te-ai unit cu Hristos, ci eşti potrivnic Lui şi 
trădător, de vreme ce alta cugeti cu mintea ta şi alta făgăduieşti cu gura. Şi îţi închipui că înşeli pe 
Dumnezeu cel cu totul neînşelat? 

Acela vesteşte pe faţă la toţi: "Nu vă gr ij iţi pentru mâine, ce veţi mânca sau ce veţi bea sau cu ce vă veţi 
îmbrăca". Şi tu pentru asta te-ai făcut călugăr ca să ai parale şi lucruri, pe care poate dacă erai mirean, nu 
le-ai fi avut? Apostolul Pavel porunceşte: " Având hrană şi îmbrăcăminte, întru acestea să fim mulţumiţi" 
şi tu nu te mulţumeşti numai cu acele ce-ţi trebuie, ci furi şi faci ale tale lucrurile mănăstirii pentru plăcerea 
şi mângâierea trupească şi vrei să fii frate întru toate cu aceia cari s-au ostenit mult întru lucrul lui 
Dumnezeu. Iar de vezi pe unii fraţi ce-ţi nevoiesc cu tot sufletul lor întru postiri sau privegheri sau osteneli 
trupeşti, întru umilinţă şi necurmată rugăciune, ori întru starea cea de toată noaptea, întru slavoslovii şi 
cântări duhovniceşti, tu spui că eşti străin şi nu poţi să le faci pe acestea şi te ascunzi şi nu vii la slujbe şi îţi 
închipui că te foloseşte pe sineţi? Vai orbirii celei mai mari şi nepriceperii şi înşelăciunii cugetelor tale! 
Dar şi mai rău decât asta, că dacă se iveşte în faţa ta cea mai mică ispită ori te scârbeşte puţin egumenul, 
voind să te încerce, lepezi şi schima aceasta, după cum eu am văzut pe mulţi că ziceau: "Nu cumva oare 
am venit să fiu rob cuiva, ori ca să fiu ocărât?" O, ce nesocotinţă! N-ai venit, frate, ca să te nevoieşti 
împotriva vrăjmaşilor noştri nevăzuţi, demonii? N-ai venit ca să te lupţi cu patimile tale? Dar pentru ce ai 
voit ca să te faci ostaş al lui Hristos şi să te numeri împreună cu fraţii ostaşi ai lui Hristos? Ca să primeşti 
plată şi bucate şi băuturi întocmai ca aceia? Şi să stai la crâşmă şi să dormitezi şi să îmbeţi? Dacă cumva 
cugeti acestea, vai de tine în ziua judecăţii, când va veni dreptul Judecător ca să răsplătească fiecăruia după 
faptele lui şi să ceară de la călugări legăturile şi făgăduinţele ce le-au făcut către El, de faţa multor martori, 
înaintea Sfântului Altar şi a Sfinţilor îngeri. Pentru că atunci când ne întreabă preotul "de ce ai venit, frate, 
căzând înaintea Sfântului Jertfelnic şi a sfinţilor însoţitori (a celor adunaţi în Biserică), doreşti viaţă 
monahicească şi petrecere îngerească?" Ce răspundem la acestea? Nu zicem: "Da, cinstite părinte!"? Iată 

preotul ce zice iară: "Să ştii, frate, că de vreme ce ai venit ca împreună să te numeri cu slugile împăratului 
Hristos, găteşte-te pe sineţi de ispite, căci de acum înainte vrăjmaşul nostru diavol, va să iscodească mai 
mult orice meşteşug împotriva ta. Deci dară trebuie să şi flămânzeşti, să şi însetezi, să şi răceşti şi să fii 
scuipat şi batjocorit şi pălmuit şi să rabzi toate cele întristăcioase ce ţi se fac pentru Dumnezeu". Şi noi ce 
răspundem? Nu ne făgăduim ca să le pătimim şi să le răbdăm toate acestea? Şi la fiecare întrebare ce ne-o 
face preotul, nu zicem: "Da, cinstite părinte"? Nu mărturisim înaintea lui Dumnezeu şi a îngerilor să păzim 
înfrânarea şi privegherea şi rugăciunea şi ascultarea până la moarte către stareţ şi către fraţi? Şi acum am 
ajuns în această stare nenorocită, că petrecem viaţa noastră cu atâta netemere de Dumnezeu şi cu atâta 
dispreţuire a poruncilor Lui, ca şi când n-ar mai fi nimeni care să ne întrebe de asemenea făgăduinţe ce le- 
am făcut? Şi nu judecăm numai pe fraţi, dar şi înşişi pe stareţii noştri, apoi cârtim şi vorbim împotrivă şi 
blestemăm şi facem aproape pe toate câte le urăşte Dumnezeu şi ne aruncă sufletele noastre în focul 
iadului? Unde aţi auzit cândva asemenea înşelăciune şi meşteşugire? Sau care diavol poate să iscodească 
vreun alt mijloc mai mare decât acesta spre pierzarea sufletelor noastre? Şi mai bine să zic, ce altceva mai 
rău pot demonii să cugete şi să iscodească spre pierzarea noastră? Pentru că demonii văzându-ne că suntem 
robiţi voinţei trupului, văd că ne înstrăinăm de darul Sfântului Duh şi ne omoram sufletele noastre, căci 
depărtarea sufletului de către Dumnezeu este moartea lui; şi pentru care altă cauză poartă şi aceştia război 
împotriva noastră? Căci tot războiul demonilor ce-1 poartă împotriva noastră pentru aceasta este, ca să ne 
depărteze de către darul Sfântului Duh. Dară noi, precum văd, chiar înainte de a ne lupta aceia, ne 
dezbrăcăm pe noi înşine de asemenea dar al lui Dumnezeu, prin aceea că nu plinim poruncile lui 
Dumnezeu şi prin aceea că nu avem niciodată bunăvoinţă ca să-L căutăm din tot sufletul nostru; căci dacă 
L-am căuta, n-am petrece viaţa noastră cu atâta lenevire; de am avea grijă pentru cele cereşti, nu ne-am 
nevoi atâta de mult pentru cele lumeşti; dacă am cugeta pentru cele nepieritoare, n-am fi legaţi cu totul 
absolut de cele pieritoare; dacă am dori pe cele veşnice, n-am iubi în felul acesta pe cele trecătoare; dacă 
am iubi pe Dumnezeu, nu ne-am întoarce aşa de mult de la cei cari ne povăţuiesc către El; dacă ne-am sili 
ca să lucrăm fapte bune, nu ne-am lipsi de învăţătorii faptelor bune; dacă am primi cu bucurie postul, nu 
am cârti niciodată pentru lipsa bucatelor şi a băuturilor; dacă ne-am nevoi ca să ne înfrânăm de la patimi, 
nu am sluji cu silinţă plăcerilor; de am avea credinţă adevărată, n-am face lucrurile celor necredincioşi; 
dacă am avea în inima noastră frică de Dumnezeu, nu ne-am împotrivi robilor celor adevăraţi ai lui 
Dumnezeu, pentru orice lucru bun; dacă am avea smerenie, nu am nesocoti pe robii lui Dumnezeu; dacă 
ne-am învrednici să dobândim adevărata dragoste, am cunoaşte şi pe Dumnezeu, am alege mai degrabă nu 
numai să fim necinstiţi, dar şi pedepsiţi şi a fi nedreptăţiţi şi a fi necăjiţi şi a suferi cu bunăvoinţă orice 
ispită şi strâmtoare pentru dragostea lui Hristos. Dar acuma suntem atât de mult robiţi de patimi şi întru 
atâta orbire şi prostime ne aflăm, încât nici nu ne venim întru simţire ca să cunoştem în ce fel de rele ne 
găsim, nici nu ştim deloc că suntem în această stare ticăloasă. Pentru aceea şi de ne-ar învăţa cineva pentru 
vreun păcat oarecare, răspundem în aşa fel, ca şi cum n-am fi auzit niciodată dumnezeieştile Scripturi şi îi 
zicem: "Oare şi acest lucru este păcat şi din ce cauză se numeşte păcat?" De ne-am păzi noi măcar de cele 
mai mari rele, pentru că Dumnezeu nu va să facă atâta întrebare pentru cele prea mici. Şi cine le zic 
acestea? Creştinii, fiii lui Hristos, cari au făcut atâtea făgăduinţe către Dumnezeu, când s-au botezat şi mai 
ales monahii cari au făcut a doua legătură şi mărturisire cu Dumnezeu. Cei cari poartă chipul călugăresc ca 
pe o virtute şi au numele de monah în loc de sfinţenie, cei cari au făcut legătură cu Hristos ca să părăsească 
lumea şi toate cele din lume şi cari au mărturisit ca să părăsească şi părinţi şi rude şi prieteni şi au făgăduit 
că vor fi supuşi părintelui lor duhovnicesc ca însuşi lui Dumnezeu şi vor păzi viaţa pustnicească, grij indu- 
se până şi de privire şi de orice cuvânt nelucrător (adică să nu privească fără rânduială nici să zăbovească 
la vorbă), iar acum gândesc că nu este păcat pizma şi clevetirea şi cârtirea şi vorbirea împotrivă şi 
minciunile, vieţuirea deosebi (de sine) şi jurământul şi de a fura pe ascuns vreun lucru al mănăstirii, spre a- 
1 avea ca al lor, ori ca să-1 dea la alţii, fără de ştirea proestosului; şi de acestea încă gândesc că nu este 
nicidecum păcat, prin aceea că chivernisesc rău ascultările lor, adică făcând la slujbele lor ceva cu părtinire 
ori cu împătimire ori cu răutate ori cu pizmă, ori fără conştiinţă şi după osteneală. 

O, omule, nu te înfricoşezi auzind în fiecare zi pe Dumnezeu care îţi zice: "Cuvânt deşert să nu iasă din 
gura voastră; căci amin zic vouă, şi pentru cuvântul deşert veţi da răspuns? Şi pentru apa rece veţi lua 
răsplată". Nu auzi !? ... 

VIAŢA SFANŢULUI DANUL SIHASTRUL 
DE LA MĂNĂSTIREA VORONET 



(Prelucrată după un studiu de preot prof. Petru Răzuş 

din revista Studii Teologice nr. 3-4, anul 1956, 

a Patriarhiei Române, Bucureşti) 

Acest bărbat sfânt a fost din tinereţile sale împodobit de Dumnezeu cu daruri alese, asemenea unui pom 
încărcat de roade. 

El s-a născut dintr-o familie de oameni săraci de pe moşia Episcopiei de Rădăuţi şi a primit din Botez 
numele de Dumitru. 

Pe când lucra pe moşia mănăstirii împreună cu monahii, fiind încă un băieţandru, a prins multă dragoste de 
viaţa călugărească, învăţând pravila şi ascultând sfaturile monahilor. 

Evlavios la suflet şi cu inimă plină de smerenie şi blândeţe, tânărul Dumitru a îndrăgit calea Domnului şi 
părăsind deşertăciunile vieţii a intrat în cinul monahicesc, primind metanie în mănăstirea Rădăuţilor. 

Numele lui de călugărie a fost David. Acolo a avut prilejul ca să urmeze şcoala Episcopiei de Rădăuţi, 
adăpându-se cu lăcomie din izvoarele învăţăturii celei mântuitoare. 

Sporind cu învăţătura, el sporea şi la îmbunătăţirea vieţii întru cele duhovniceşti. Luminându-se la cele 
dinlăuntru prin rugăciuni fierbinţi şi tot felul de nevoinţe, s-a învrednicit în scurtă vreme de darul 
tămăduirilor şi al proorociei. Pe lângă acestea mai avea şi darul sfătuirii duhovniceşti, din care se vedea 
adânca lui înţelepciune pe care o primise de la Dumnezeu. 

Cuviosul David (adică sihastrul Daniil de mai târziu), n-a rămas multă vreme în mănăstirea Rădăuţi, ci s-a 
retras în Mănăstirea Sf. Lavrentie aproape de Vicovul de Sus, pe locul care se zice Lavra (unde a fost pe 
vremuri lavră de călugări). 

în mănăstirea aceasta, el urmează aceeaşi viaţă înaltă, petrecându-şi vremea în rugăciuni fierbinţi, pe care 
le făcea stând în genunchi, cu post şi cu multe osteneli. 

Lucrul mâinilor (rucodelia) era împletirea coşurilor de nuiele, iar hrana lui erau verdeţurile (buruienile) şi 
rădăcinile. în chilia lui nu se stingea lumina niciodată în vremea nopţii. Era aspru - atât cu el însuşi, cât şi 
cu alţii - însă la toate avea dreaptă socoteală. Mulţi oameni se foloseau din viaţa şi din sfaturile lui. 

O dată fiind trimis de egumenul mănăstirii la târgul din oraşul Şiret, a întârziat prea mult fiind silit de 
credincioşi ca să le dea sfaturi. Pentru asta egumenul 1-a canonisit foarte aspru. Tânărul David a împlinit 
canonul fără de cârtire, însă după aceea n-a mai stat în mănăstire, ci s-a retras în singurătate în Valea 
pârâului Putna, pentru a-şi împlini fără piedică, nevoinţele sale. 

Odată cu retragerea lui la pustie, cuviosul David a îmbrăcat schima cea mare primind numele de Daniil. 

Şi-a ales locul de sihăstrie tocmai unde se varsă apa Viteului în pârâul Putnei, acolo era locul cel mai 
sălbatic şi mai depărtat de lume. în partea stângă a Putnei, cum urci la deal prin codrii cei nepătrunşi, se 
ivesc nişte stânci uriaşe de gresie. într-una din stâncile acestea, a început să-şi sape locuinţa sa cuviosul 
nostru Daniil. 

Ani întregi s-a ostenit cuviosul, cioplind stânca cea vârtoasă, până când şi-a făcut o încăpere pentru 
locuinţă şi alta pentru Paraclis, cari se văd până în ziua de astăzi şi poartă numele Sfântului Daniil Sihastru. 

Viaţa lui cea minunată n-a putut să rămână tăinuită de lume. Aroma cea duhovnicească a faptelor s-a 
răspândit în toate părţile. Au început să curgă spre chilia lui mulţime de credincioşi, unii mergeau pentru 
sfaturi, iar alţii pentru a se tămădui de felurite boli. Toţi îl cinsteau ca pe un sfânt, căci pe lângă altele 
Cuviosul Daniil avea şi darul proorociei. 

Era cunoscut şi cinstit nu numai de norodul cel simplu, ci de însuşi Voievodul ţării şi de toţi boierii. 

După toate mărturiile istoriei, se poate vedea cât de mult s-a împrietenit cu Ştefan cel Mare, încă din anii 
tinereţii lui, când era stăpân în Moldova Bogdan, tatăl lui Ştefan. 

Cuviosul Daniil era mai în vârstă ca Ştefan, care îl avea la mare evlavie pentru faptele lui cele minunate şi 
mai ales pentru adânca lui înţelepciune. 

Unii scriitori de azi sunt de părere că voievodul Ştefan a cunoscut pe Sihastru abia atunci când a fost ţara în 
primejdie, după înfrângerea moldovenilor la Valea Albă. 

Adevărul însă este că Ştefan Vodă îl cunoştea pe Sihastru încă din tinereţe, înainte de a se urca pe tronul 
ţării. 

El venea adesea la chilia Sfântului, pe vremea când se liniştea în Valea Putnei, şi uneori petreceau 
împreună mai multe zile de-a rândul, ascultând învăţăturile lui şi dormind pe o prispă de piatră, după cum 
povestesc oamenii din apropiere, căci au auzit de la bătrânii lor. Apoi când tatăl voievodului Ştefan a fost 
ucis la Reuşeni (de Petru Asan), atunci tânărul Ştefan vine iarăşi la chilia Sihastrului, unde află mângâiere 
şi îmbărbătare întru scârba lui cea mare. Atunci - spune tradiţia - că i-a proorocit Sf. Daniil tânărului Ştefan 
că va ajunge voievod al ţării, după cum s-a şi împlinit cuvântul. Asta a făcut ca numele lui să fie şi mai 
cinstit în faţa norodului. 

Din această vreme aproape toată viaţa Cuviosului Daniil se împleteşte cu faptele cele măreţe ale 
voievodului Ştefan. 

Aceasta se dovedeşte din istoriile vechi (ale cronicarilor), din diferite inscripţii şi din tradiţie. 

Voievodul în marea lui evlavie, îl asculta totdeauna şi pentru aceasta la blagoslovit Dumnezeu cu multe 
biruinţe asupra vrăjmaşilor ţării, mai ales asupra păgânilor turci. 

De aici putem înţelege pentru ce Voievodul Ştefan a primit numele de: "Cel Mare şi Sfânt". Căci mai toţi 
oamenii cei mari, cari au avut legături cu sfinţii şi au ascultat de sfatul lor, au ajuns şi ei la sfinţenie (cum a 
fost Sf. împărat Constantin cel Mare, Iustinian cel Mare, Voievodul Neagoe Basarab, Mircea cel Mare şi 
alţii). 

Pe când sihăstrea Cuviosul Daniil pe Valea Putnei, fiind cercetat odată de Voievodul Ştefan, Cuviosul îl 
sfătuieşte ca să înalţe o mănăstire în acele locuri frumoase şi liniştite. Voievodul 1-a ascultat şi a zidit acolo 
vestita mănăstire Putna (unde se află şi mormântul lui Ştefan Vodă). Această mănăstire a fost sfinţită în 
anul 1471 (mănăstirea nu este departe de chilia Sihastrului Daniil). 

La această sfinţire au luat parte Mitropolitul ţării, Teoctist, Episcopul Tarasie al Romanului, Antim Teodor 
de la Bistriţa, arhim. Iosaf de la Neamţ, care a ajuns apoi egumen la Putna. 

Ştefan cel Mare ar fi dorit ca să-1 pună stareţ la Putna pe Cuviosul Daniil (ca cel care era părintele lui 
duhovnicesc) însă cuviosul n-a voit egumenia, ci s-a retras la chilia lui. 

După aceea Părintele nostru Daniil n-a mai avut linişte în Sihăstria lui ca mai înainte. Valea Putnei era 
mereu călcată de rădvanele (trăsurile) boiereşti, care vizitau mănăstirea Putna şi din evlavie treceau şi pe la 
chilia Sihastrului Daniil. 

Sfântul a început să se gândească la un alt loc de linişte, mai ferit de lume. 

Dar tocmai in vremea aceea, s-a săvârşit din viaţă mitropolitul ţării Teoctist. Şi (după cum spune tradiţia) 
Ştefan Vodă avea ca scop să-1 aducă la scaunul mitropoliei pe Sf. Daniil Sihastrul. 

S-au pregătit toate pentru alegerea lui şi s-a pornit mult alai, soborul clericilor de la Suceava cu boierii cei 
mari spre chilia Sfântului. 

Dar în noaptea aceea, Cuviosul luase drumul prin munte spre Voroneţ. Trimişii Domnului şi Soborul au 
aflat chilia Sihastrului goală. 

Sfântul Daniil - având oarecari semne despre planul Voievodului - a apucat înainte calea pustiei. A trecut 
munţii Obcina Mare, apoi pe apa Voroneţului (care i se mai zice şi apa Corbului) şi a ajuns în nişte locuri 
sălbatice şi necălcate de oameni. Acolo sub stânca Şoimului, pe apa Voroneţului şi-a făcut noua lui chilie. 

Mai la vale de chilia lui era mănăstirea de călugări, unde era egumen Popa Misail pe la 1471. (Biserica 
aceasta de lemn a fost zidită apoi din piatră de Ştefan, după îndemnul Sf. Daniil). 

în scurtă vreme a mers vestea iarăşi prin ţară despre faptele lui şi lumea a început să-1 caute, iar ucenicii 
roiau împrejurul lui ca şi albinele. 

Sfântul Daniil era acum bătrân şi mergea aplecat, sprijinindu-se în toiag. El vindeca felurite boli şi 
betegiuni (cum spun bătrânii), avea adeseori vedenii minunate şi spunea mai înainte cele viitoare. 

Mulţi dintre ucenicii lui au avut viaţă înaltă, iar unii au ajuns până la scaunul Mitropoliei (cum a fost 
mitropolitul Grigorie Roşea, ucenicul sfântului). 

Când ţara Moldovei se afla în pericol, Voievodul Ştefan alerga la chilia Sf. Daniil pentru a-i cere rugăciuni 
şi sfaturi. 

Aşa de pildă după lupta cu turcii de la Valea Albă, unde moldovenii avură pagube mari, Ştefan Vodă a 
mers la chilia Sf. Daniil. 

Iată cum scrie cronicarul Ioan Neculce despre vremea aceea: 

"Iar Ştefan Vodă, mergând de la Cetatea Neamţului în sus pe Moldova, a mers pe la Voroneţ unde trăia un 
părinte Sihastru, pe nume Daniil. Şi bătând Ştefan Vodă în uşa Sihastrului să-i descuie, a răspuns Sihastrul 
să aştepte Ştefan Vodă afară, până îşi va isprăvi ruga. Şi după ce şi-a isprăvit Sihastrul ruga, 1-a chemat în 
chilie pe Ştefan Vodă. Şi s-a spovedit Ştefan Vodă la dânsul. 

Şi 1-a întrebat Ştefan Vodă pe Sihastru ce va mai face, că nu poate să se mai bată cu turcii: închina-va oare 
ţara la turci, au ba? Iar Sihastrul a zis să nu se închine, că războiul este al lui. Numai că, după ce va izbândi 
să facă o mănăstire acolo în numele Sf. Gheorghe, care să fie hramul Bisericii. 

Deci a purces Ştefan Vodă în sus, pe la Cernăuţi şi pe la Hotin, şi a strâns oaste, feluri de feluri de oameni 
şi a purces în jos. 



323 



SFANŢUL IOAN IACOB ROMANUL ■ DIN IERIHON CĂTRE SIOK 



Iar turcii înţelegând că va să vie Ştefan Vodă cu oaste în jos, au lăsat şi ei Cetatea Neamţului de a o mai 
bate şi au început a fugi spre Dunăre. Iar Ştefan Vodă a început a-i goni din urmă şi a-i bate până i-a trecut 
Dunărea. 

Şi întorcându-se înapoi Ştefan Vodă, s-a apucat de a făcut Mănăstirea Voroneţului şi a pus Hramul 
Bisericii Sfântul Gheorghe." (din "O seamă de cuvinte" de Ion Necuce). 

După cum se vede cuviosul Daniil era destul de cunoscut de Ştefan Vodă, pentru aceasta nu se sfieşte să-i 
zică să mai aştepte afară. Iar îndemnurile lui către Voievod erau mai ales pentru zidirea mănăstirilor şi 
ajutorarea celor nevoiaşi. 

Prin cuvântul Sfântului, se preamărea Dumnezeu şi Sfintele Locaşuri, iar darul lui Dumnezeu preamărea pe 
evlaviosul Voievod, care dădea ascultare Sfântului. 

Sfântul Daniil a ajuns să vadă cu ochii împlinirea dorinţei sale, căci la 1488 a fost sfinţită Mănăstirea 
Voroneţului, pe vremea egumenului Efrem. 

După spusele tradiţiei, Sf. Daniil ar fi fost stareţ în Mănăstirea Voroneţului după Efrem, care a fost pe 
vremea Sfinţiei Sale. 

Acest lucru se dovedeşte şi din slovele cari sunt pe mormântul lui. La anul 1488 (17 August) Ştefan Vodă 
dăruieşte mănăstirii Voroneţ Topliţa Rece şi Suha Mare cu toate poienile şi muncelele, cu izvoarele 
Răcăoane, Astra şi Negrileasa. 

La moartea stareţului Efrem, Sf. Daniil se afla în mănăstire, fiind silit de bătrâneţe să părăsească sihăstria 
lui cea mult iubită. 

Pentru aceasta soborul mănăstirii Voroneţ îl alege stareţ. Nu mult după 1488 viteazul nevoitor, împovărat 
de mulţimea anilor, îşi dă sufletul în mâinile Domnului. A fost îngropat în pronaosul (nartica) Bisericii în 
partea dreaptă. 

La înmormântarea Sfântului (după cum spune tradiţia) a fost de faţa şi Voievodul Ştefan, cu un mare sobor 
de clerici. Din porunca Voievodului s-a aşezat pe mormântul lui o lespede frumoasă de gresie. Pe această 
lespede sunt săpate următoarele cuvinte: "Acest mormânt este al părintelui nostru David, ca schimonah 
Daniil". Inscripţia este simplă, fără cuvinte de slavă după cum a fost şi viaţa lui simplă şi smerită. 

După cinstita lui adormire, evlavia credincioşilor n-a contenit şi nici nu s-a micşorat, ci mai vârtos a sporit 
prin mulţimea minunilor care se făceau la mormântul lui. 

Veneau vlădicii şi norodul din depărtare pentru a săruta cinstitele lui moaşte şi toţi aflau ajutor şi 
mângâiere întru boli şi necazuri. 

Numele Sf. Daniil Sihastru şi vestea minunilor lui se răspândeşte în toate colţurile ţării şi ajunge să fie 
cunoscut şi de alte naţii. De pildă, vestitul teolog malorus (ucrainian) Zaharia Kopistemschi, când 
pomeneşte despre Sfinţii Români (în cartea sa "Palidonia") scrie şi despre Sfântul Daniil de la Voroneţ 
numindu-1 "Ciudovoreţ" - făcător de minuni. 

De asemenea Cuviosul Daniil este trecut pe lista Sfinţilor moldoveni în actele curţii imperiale din Rusia 
scrise de către Şambelanul Andrei Nicolaievici Muravier. Lista (adică catalogul) aceasta cu Sfinţii Români 
a fost cerută de Mitropolia Moldovei în anul 1857. în actul acesta sunt trecuţi 17 Sfinţi Români cu vieţile 
lor (Sf. Daniil este al faptelor). 

Şiragul Sfinţilor Români este destul de bine cunoscut şi se găsea prin mănăstirile noastre, de unde ajungea 
cunoscut şi de străini (cum este cazul cu teologul rus de mai sus). 

în volumul IV cu Vieţile Sfinţilor scris de mitropolitul Dosoftei al Moldovei, la pagina 152 se află scrise 
următoarele: "Deci mulţi sfinţi se fac, şi până astăzi se fac ... căci în vremea de acum mulţi sfinţi sunt de 
petrec cu noi, care numai Domnul îi ştie la învierea lor. Dar tocmai din români mulţi sunt. la care le-am şi 
văzut viaţa şi traiul lor, dar nu s-au căutat fără numai Daniil de Voroneţ şi Rafail de Agapia; am sărutat şi 
sfintele lor moaşte". 

în cartea "Oratoriul" a Ep. Melchisedec se spun între altele şi acestea: "Daniil de la M-rea Voroneţ, 
contemporan cu Marele Ştefan. Acest cuvios a îmbărbătat la luptă contra turcilor pe Marele erao, după 
vincela (înfrângerea) ce suferise de la ei la Valea Albă". 

Cuviosul Daniil între sfinţi se mai poate vedea şi din mineiele vechi şi din unele mai noi, precum şi în 
unele poezii, cum este poezia "Daniil Sihastru" a lui D. Bolintineanu după cronicarul Neculce. 

Afară de aceste mărturii care se găsesc prin cărţi, mai sunt şi diferite hrisoave din vremea veche, care 
pomenesc numele lui, socotindu-1 ca sfânt. Aşa de pildă într-un act al voievodului Iliaş Mareş din anul 
1531 (21 Martie) se întăreşte dania mitropolitului Grigorie de la Voroneţ unde zice: "este hramul Sf. Mare 
Mucenic Gheorghe ... şi unde odihneşte Sfântul stareţ Daniil". 

într-unui din actele Mitrop. Grigorie Roşea (ucenicul Sf. Daniil) mitropolitul cere ca să fie pomenit între 
ctitori şi anume zice: "după pomenirea Sfântului Daniil, a treia zi". 

în actul voievodului Alex. Lăpuşneanu din anul 1558 (5 Aprilie) se întăreşte Mănăstirii Voroneţului satul 
Grăgăeşti, "unde (zice) este hramul Sf. M. M. Gheorghe şi unde este Sfântul Stareţ Daniil". 

Apoi într-un hrisov al voievodului Petru Şchiopu din Iunie 1575, se pomeneşte iarăşi despre "moaştele 
Sfântului Stareţ Daniil". 

Iar din actul voievodului Ieremia Movilă din 17 Dec. 1599 se întăresc alte ctitorii ale M-rii Voroneţ (satele 
Trăisteni, Tăcnauca şi Hlinovoda cu iazuri şi mori). 

Toate aceste hrisoave (acte) domneşti ale M-rii Voroneţului vorbesc şi despre Sf. Stareţ Daniil sau despre 
Moaştele Prea Cuviosului de Dumnezeu rugător Părintele nostru Daniil cel Nou. Ele vorbesc despre 
sfinţenia lui şi adeveresc că a fost stareţ la Voroneţ. însă pomenirea Sf. Daniil a rămas încă şi mai vie în 
sufletele ucenicilor săi, cum a fost mitropolitul Roşea Grigorie, vărul voievodului Petru Rareş, care avea 
metanie din Voroneţ, unde s-a retras la urmă din scaun şi monahul Ioan, care scrie în cartea sa slavonă 
(Viaţa Sf. Efrem) această însemnare: "Am dat (această carte) la M-rea Voroneţului unde din fragedă 
tinereţe şi din copilărie, m-am făgăduit lui Dumnezeu cu rugăciunile Sfânt Părintelui nostru Daniil cel Nou 
şi unde am primit mântuitorul şi îngerescul cin". 

Deşi nu se află alte mărturii scrise de la alţi ucenici ai Sfântului, însă urmele lor au rămas în toate părţile 
Moldovei şi mai ales prin pustietăţile din Munţi, unde au întemeiat schituri şi mănăstiri, ţinând aprinsă 
flacăra credinţei şi pomenirea stareţului neştearsă până azi. 

Moaştele Sf. Daniil odihnesc până azi în M-rea Voroneţ. Numai o parte din ele, şi anume un deget (cu care 
a arătat lui Ştefan unde să zidească M-rea Putna) este dăruit M-rii Putna de către egumenul Ghedeon în 
1749 şi este făcător de minuni. 

Dar viaţa aceea minunată a Cuviosului n-a rămas numai în amintirea ucenicilor lui şi a credincioşilor cari 1- 
au cunoscut, ci şi pe locurile unde a trăit numele lui se întâlneşte la tot pasul. 

Mai cu seamă în Valea Putnei, unde sunt chiliile lui (mai bine cunoscute). Aici stânca este scobită cu dalta 
şi are 2 încăperi: un paraclis cu 3 despărţituri, lung de 9,25 m şi înalt de 2 m şi o chilie sub paraclis unde 
locuia el. în preajma chiliei lui era peştera unei căprioare, unde se zicea că-şi adăpostea calul Ştefan Vodă, 
când venea la Sf. Daniil. 



DESPRE ICOANA SFANŢULUI DANIIL 

La M-rea Voronet se află zugrăvită icoana Sf. Daniil pe peretele din afară al Bisericii. Zugrăveala este 
făcută pe vremea Mitropolitului Grigorie Roşea (ucenicul Sf. Daniil) la anul 1547 după moartea acestuia, 
în tinda Bisericii este o altă icoană a Sf. Daniil, alături de Mitropolitul Grigorie. Lângă capul Sfântului 
scrie cu litere slavone: "Sf. Daniil". 

O altă icoană se află într-o Sf. Evanghelie, dăruită M-rii de către Mitrop. Grigorie. 

Alte chipuri ale Sfântului, asemenea cu cele amintite (copii) se mai află pe icoanele vechi ale hramului, 
cari se aşezau pe analog lângă mormântul Sfântului. 

Din toate mărturiile acestea scrise şi nescrise precum şi din minunile care se fac până azi la mormântul lui, 
este "absolut dovedit că Daniil Sihastru este sfânt şi că s-a bucurat de un cult (adică cinstire) public în 
întreaga Moldovă, fiind cunoscut cultul lui şi peste graniţe până la Kiev" (cum se arată în cartea lui Stan, 
pag.33). 

După pilda vieţii lui Ava Daniil, au petrecut prin văile Carpaţilor (mai ales pe valea Sucevei şi a Putnei) o 
mulţime de călugări, cari şi-au luat schima cea mare şi mulţi din ei au primit cununa sfinţeniei, fiind cinstiţi 
de norod, alături cu Sf. Daniil. 

De pildă: 

La M-rea Moldoviţa era Sf. Vasile Ieroschimonahul, pomenit în Palidonia lui Kopistemschi ca "făcător de 

minuni". 

La Suceviţa, pe dealul Turcoiului, a petrecut viaţă sfântă monahul Isaachie ("cel ce stăpânea duhurile") - 
după D. Dan, publicat de Acad. Rom. 

La M-rea Putna a trăit în Sihăstrie Sf. Rafail Schimonahul - din ale cărui moaşte se păstrează o parte, 
ferecate în argint, cu inscripţia: "Teoctist, numit după cinul schimonahicesc Rafail". 

La M-rea Voroneţ Sfântul Daniil are ca vrednic urmaş de sihăstrie pe Ieroschimonahul Epifanie (pe la anii 
1660) de care aminteşte Veniamin Costache în "Patericul Sfinţilor din Moldo-România". 

Iar la M-rea Rădăuţiului se aflau prin sec. al XVII-lea moaştele întregi ale Sf. Leontie, un Ieroschimonah 
făcător de minuni (vezi Sf. Irinarh, precum şi Mitropolitul Dosoftei). 

Deci sămânţa aruncată de Sfântul Daniil Sihastrul a adus roade bogate în toate părţile Moldovei de Sus, 
făcând astfel începutul organizării vieţii mănăstireşti din aceste părţi. 

Este de însemnat că Sfântul Daniil umbla înr-o haină (rasă) goală ţesută din păr de capră, era luminat la 
faţă şi dulce la cuvânt. înţelepciunea vorbelor lui îi făcea pe toţi să se minuneze şi să-1 cinstească. 

Pentru asta şi Voievodul Ştefan a căutat să facă prietenie cu el şi 1-a avut ca părinte duhovnicesc până la 
moarte. 

Deşi unii istorici susţin că Sf. Daniil este rudenie cu Ştefan cel Mare, devreme ce 
mare îndrăzneală la el. 



zic ei - că avea aşa de 



însă pentru un bărbat îmbunătăţit şi sfânt cum era Daniil, nu este nevoie ca să fie rudă cu dregătorii ţării 
pentru a le câştiga prietenia. Sfinţenia vieţii câştigă cinstea şi încrederea atât a norodului, cât şi a 
voievodului. 

Pentru trecerea Cuv. Daniil în rânduiala sfinţilor nu s-au făcut soboare şi nici nu s-au încheiat acte oficiale, 
căci el a fost socotit ca sfânt încă din vremea când era în viaţă, iar după cinstita lui adormire, nimenea nu s- 
a îndoit de sfinţenia lui, nici chiar străinii, căci prin minunile cari se făceau la mormântul lui şi prin felul 
cum se împlineau proorocirile lui, toţi îl aveau ca sfânt. 

Sfântul Ioan Iacob Ieroschimonahul 
Sihastru din Tara Sfântă 



Partea a lll-a 



Acatistul Sfântului 

Prohodul Maicii Domnului 

Viaţa Sfântului Nifon de la Argeş 

Câteva canoane referitoare la 

Sărbătoarea Sfintei învieri 

şi în general celelalte sărbători 

Raportul lui Pilat către Cezarul Tiberiu 

(fragment) 

ACATISTUL SFANŢULUI IOAN IACOB ROMANUL, 

SIHASTRU DIN ŢARA SFÂNTĂ 
(1913 - 1960) 



Condacul 1 

Pe sihastrul cel mare al Bisericii lui Hristos, pe povăţuitorul cel duhovnicesc al monahilor 
şi pe odrasla cea din Moldova răsărită, veniţi toţi binecredincioşii creştini să-1 lăudăm şi cu 
dragoste să-i cântăm: 

Bucură-te, Sfinte Prea Cuvioase Părinte Ioan cel Nou de la Hozeva! 

Icosul 1 

Făcătorul îngerilor şi al oamenilor, Dumnezeu Atotţiitorul, te-a ales dintru început să 
părăseşti toate cele deşarte ale lumii acesteia şi rănindu-ţi inima cu dumnezeiasca dragoste, 
la limanul cel de mântuire al sihăstriei ai alergat, pentru care minunându-ne strigăm ţie: 

Bucură-te, că din pruncie pe Dumnezeu ai iubit. 

Bucură-te, că pentru dragostea Lui, de cele deşarte ai fugit. 

Bucură-te, că din părinţii credincioşi Maxim şi Ecaterina ai răsărit. 

Bucură-te, că la Sfântul Botez, numele Sfântului Prooroc Ilie, ai primit. 

Bucură-te, că de mic ai rămas orfan de părinţi. 

Bucură-te, că Măria, bunica ta te-a îngrijit. 

Bucură-te, că ea ţi-a fost o vreme ocrotitoare pământească. 

Bucură-te, că te-a învăţat din pruncie sfânta credinţă creştinească. 

Bucură-te, că grea ţi-a fost copilăria. 

Bucură-te, că te-a ajutat să câştigi veşnicia. 

Bucură-te, Sfinte Prea Cuvioase Părinte Ioan cel Nou de la Hozeva! 

Condacul 2 

Urmând şcolile vremii în sat şi înstrăinat de cei cunoscuţi ai tăi, ai păstrat în suflet dorul 
după slujirea aleasă lui Hristos şi niciodată nu te-ai făcut părtaş jocurilor copilăreşti, ci 
totdeauna cântai din inimă lui Dumnezeu: Aliluia! 

Icosul 2 

Murind bunica ta, singura mângâiere pământească, pe când aveai abia zece ani, de 
minunată vedenie te-ai învrednicit în ziua învierii, văzând în Sfântul Altar al Bisericii pe 
Domnul Iisus Hristos înviat, pentru care auzi de la noi unele ca acestea: 

Bucură-te, căci fiind curat cu inima, pe Hristos Dumnezeu îl vedeai. 

Bucură-te, că la mormântul părinţilor, să aprinzi lumânări, adeseori mergeai. 

Bucură-te, că singur în casă ai locuit. 

Bucură-te, că mângâiere, întărire şi nădejde în Domnul ai aflat. 

Bucură-te, că tainic lucrător al Rugăciunii lui Iisus din copilărie te-ai arătat. 

Bucură-te, că inima nu ţi-ai lipit de cele de jos, trecătoare. 

Bucură-te, că pe Maica Domnului ţi-ai luat ocrotitoare. 

Bucură-te, că în taina singurătăţii, linişte ai aflat. 

Bucură-te, că în voia lui Dumnezeu, te-ai lăsat. 

Bucură-te, Sfinte Prea Cuvioase Părinte Ioan cel Nou de la Hozeva! 

Condacul 3 



După ce ai terminat clasele primare în satul natal din comuna Hodoriştea, apoi Gimnaziul 
la Lipcani şi Liceul la Cernăuţi, ţi-ai destăinuit gândul arhimandritului Eugen Laiu, că vrei 
să te călugăreşti şi să cânţi neîncetat lui Dumnezeu: Aliluia! 

Icosul 3 

Renunţând la toate cele deşarte pentru dragostea lui Hristos, te-ai închinat Sfintelor Moaşte 
ale Sfântului Mucenic Ioan cel Nou de la Suceava, apoi ţi-ai urmat drumul la Sfânta 
Mănăstire Neamţ, pentru care auzi şi de la noi unele ca acestea: 

Bucură-te, preafericite suflet de Dumnezeu iubit. 

Bucură-te, că episcopul Nicodim Munteanu te-a primit. 

Bucură-te, că la bolnavi cu ascultarea rânduit ai fost. 

Bucură-te, că învăţând şi meşteşugul doctoricesc la mulţi erai de folos. 

Bucură-te, că mult te minunai de toată zidirea lui Dumnezeu iubit. 

Bucură-te, că ziua şi noaptea vorbeai cu Tatăl Ceresc, necontenit. 

Bucură-te, că pentru citirea cărţilor de folos, mare râvnă aveai. 

Bucură-te, că Biserica, oamenii şi cărţile mult iubeai. 

Bucură-te, Sfinte Prea Cuvioase Părinte Ioan cel Nou de la Hozeva! 



Condacul 4 

După tunderea în monahism cu numele marelui Botezător Ioan, vedem dumnezeiasca 
purtare de grijă faţă de tine, Prea Cuvioase, că vei sihastri în locurile unde s-a nevoit şi a 
cântat şi el lui Dumnezeu: Aliluia! 

Icosul 4 

Precum oarecând Avraam a plecat din patria şi dintre rudeniile sale, aşa şi tu Prea 
Cuvioase ai plecat din Moldova la Sfintele Locuri, pentru care îţi grăim: 

Bucură-te, că te-ai făcut următor patriarhilor cu credinţa. 

Bucură-te, că te-ai asemănat Sfinţilor cu nevoinţa. 

Bucură-te, cu Avraam ascultătorul. 

Bucură-te, cu Iacob de Dumnezeu văzătorul. 

Bucură-te, cel fără de răutate ca Moise. 

Bucură-te, cel plin de blândeţe ca David. 

Bucură-te, că răbdător ca Iov te-ai arătat. 

Bucură-te, căci cu îndrăzneală ca Botezătorul, fărădelegea ai mustrat. 

Bucură-te, ca un prooroc văzător de cele viitoare. 

Bucură-te, că la Locurile Sfinte te-ai închinat cu ardoare. 

Bucură-te, Sfinte Prea Cuvioase Părinte Ioan cel Nou de la Hozeva! 

Condacul 5 

La stăruinţele Preafericitului întru pomenire Patriarh al Sfintei Cetăţi a Ierusalimului 
Damianos, ai fost primit în obştea Sfântului Sava unde cântai lui Dumnezeu: Aliluia! 

Icosul 5 

Grele au fost încercările şi ascultările la care ai fost rânduit, Prea Cuvioase, însă cu darul 
lui Hristos, pe care de-a pururi îl aveai în inimă, le-ai împlinit cu dragoste pe toate, auzind 
de la noi unele ca acestea: 

Bucură-te, Prea Cuvioase Părinte Ioane. 

Bucură-te, următor Sfântului Sava în canoane. 

Bucură-te, căci cu Antonie te-ai asemănat în sfinţire. 

Bucură-te, că ai râvnit şi Marelui Arsenic 

Bucură-te, că de toţi părinţii bolnavi erai căutat. 

Bucură-te, căci cu Sfântul Sisoe cel Mare la fapte te-ai asemănat. 

Bucură-te, mângâietorul pelerinilor creştini ce te căutau. 

Bucură-te, că pentru multa ta milostivire, "doctorul mănăstirii" toţi îţi ziceau. 

Bucură-te, că prin minunea şi cu ajutorul Maicii Domnului ai scăpat de atacul beduinilor. 

Bucură-te, că toate le săvârşeai ca pentru Dumnezeul creştinilor. 

Bucură-te, Sfinte Prea Cuvioase Părinte Ioan cel Nou de la Hozeva! 



Condacul 6 

Râvnind vieţii sihăstreşti, ai luat binecuvântare de la ieroschimonahul Sava pentru a pleca 
în pustiul Qumran să-i cânţi lui Dumnezeu: Aliluia! 

Icosul 6 

Puţină a fost petrecerea ta aici deoarece au năvălit beduinii cu vitele şi a trebuit să pleci la 
Peştera Calomona din Valea Iordanului, pentru care îţi strigăm aşa: 

Bucură-te, că liniştea ai căutat. 

Bucură-te, că de atacul unei hiene, prin mare minune ai scăpat. 

Bucură-te, că răului prin fuga de el, te-ai împotrivit. 

Bucură-te, că nu departe de Mănăstirea Sfântului Gherasim de la Iordan te-ai nevoit. 

Bucură-te, că mari greutăţi şi aici ai îndurat. 

Bucură-te, că alt ucenic ai primit în Peştera Calomona, unde te-au aşezat. 

Bucură-te, că de aceeaşi râvnă şi dragoste te mistuiai. 

Bucură-te, că mult Valea Iordanului cântai. 

Bucură-te, că de grea boală a pântecului ai fost lovit. 

Bucură-te, căci şi aşa bolnav, pravila şi canoanele le-ai împlinit. 

Bucură-te, Sfinte Prea Cuvioase Părinte Ioan cel Nou de la Hozeva! 

Condacul 7 

Chinuitoare ţi-a fost boala de un an şi jumătate, încât ai slăbit până la totală istovire, dar cu 
veselă faţă cântai lui Dumnezeu: Aliluia! 

Icosul 7 

Când şi în Ţara Sfântă pârjolul războiului s-a abătut, fost-ai închis cu italienii şi cu 
germanii într-un lagăr timp de aproape un an, pentru care auzi acestea: 

Bucură-te, că ispitele nu te-au spăimântat. 
Bucură-te, că pentru dragostea lui Hristos le-ai răbdat. 
Bucură-te, că în scârbele vieţii te-ai întărit în cugetul tău. 
Bucură-te, că în necazuri şi suferinţe cereai ajutorul lui Dumnezeu. 
Bucură-te, că slăbit de boala stomacului nădejdea o aveai Sus. 
Bucură-te, că din lagăr ai scăpat, cu puterea lui Iisus. 
Bucură-te, că din nou în Lavra Sfântului Sava ai fost primit. 
Bucură-te, că în aceleaşi ascultăriai fost rânduit. 
Bucură-te, că la Mănăstirea Sfântului Teodosie ai ajuns. 
Bucură-te, că vindecarea în suferinţe, ai primit de Sus. 
Bucură-te, Sfinte Prea Cuvioase Părinte Ioan cel Nou de la Hozeva! 



Condacul 8 

învrednicindu-te să fii hirotonit diacon şi preot la Sfântul Mormânt al Domnului Iisus, 
pentru a putea pleca în pustie, cu mulţumită ai cântat lui Dumnezeu: Aliluia! 

Icosul 8 

Mare ţi-a fost bucuria când ai ajuns la loc de linişte ca egumen la Schitul Românesc de la 
Iordan, unde fiind numai cu ucenicul tău, te rugai şi pentru ţara şi poporul nostru, pentru 
care auzi de la noi unele ca acestea: 

Bucură-te, că Sfintele Slujbe la Schitul Românesc le săvâşeai cu credinţă. 

Bucură-te, că aspră şi grea ţi-a fost lupta în nevoinţă. 

Bucură-te, că cinci ani aici la Schit te-ai nevoit. 

Bucură-te, că de aici în pustiul Hozeva ai călătorit. 

Bucură-te, că mare dor de singurătate te-a mistuit. 

Bucură-te, că în Mănăstirea Sfântul Gheorghe Hozevitul, un an de zile ai petrecut. 

Bucură-te, că mereu desăvârşita linişte o căutai. 

Bucură-te, că prin sudorile sihăstriei, cărbunii patimilor îi stingeai. 

Bucură-te, Sfinte Prea Cuvioase Părinte Ioan ce Nou de la Hozeva! 

Condacul 9 

Prin purtarea de grijă a Bunului Dumnezeu şi a Prea Curatei Sale Maici, ai ajuns la loc de 
linişte şi reculegere desăvârşită, în Peştera unde pustnicise şi Sfânta Ana, mama 
Născătoarei de Dumnezeu, cântând cu bucurie: Aliluia! 

Icosul 9 

Pentru totdeauna ai zăvorât dorinţa plecării din acest loc binecuvântat până la sfârşitul 
vieţii, petrecând în aspră nevoinţă, pentru care auzi de la noi aşa: 

Bucură-te, văzătorule de vedenie dumnezeiască. 

Bucură-te, locaş de lumină cerească. 

Bucură-te, că lumii răstignindu-te, jertfă Domnului te-ai adus. 

Bucură-te, că ai fost pildă de mântuire către patria cea de Sus. 

Bucură-te, temelie neclintită a pustniceştilor strădanii. 

Bucură-te, aleasă floare din Văile Iordanului. 

Bucură-te, mare sihastru şi de monahi povăţuitor. 

Bucură-te, al Fecioarei ales păzitor. 

Bucură-te, slujitor al Prea Sfintei Fecioare neclintit. 

Bucură-te, că prin iconomie de Sus, preoţia ai primit. 

Bucură-te, Sfinte Prea Cuvioase Părinte Ioan cel Nou de la Hozeva! 

Condacul 10 

Fiind cu anevoie de ajuns la acest minunat loc pustnicesc, primeai la peşteră doar suflete 
sincere de mântuire şi le povăţuiai să cânte lui Dumnezeu: Aliluia! 

Icosul 10 

De aducere aminte de moarte, de ziua Judecăţii şi de Jertfa Sfântă a Milostivului Hristos, îi 
povăţuiai pe toţi ucenicii, de la care auzi unele ca acestea: 

Bucură-te, Părinte Ioane, cugetător smerit. 

Bucură-te, că împreună cu Vasile cel Mare la moarte ai gândit. 

Bucură-te, ca Ioan Gură de Aur, iscusit vorbitor. 

Bucură-te, cu Sfântul Grigore împreună liturghisitor. 

Bucură-te, cu îngerii vieţuitor. 

Bucură-te, de Hristos, purtătorule. 

Bucură-te, păzitor fierbinte al făgăduinţelor călugăreşti. 

Bucură-te, împlinitor cu scumpătate al canoanelor soborniceşti. 

Bucură-te, împreună cu Nicodim Aghioritul, al dreptei credinţe apărătorule. 

Bucură-te, al Sfintei Tradiţii patristice, cu mare sfinţenie păstrător. 

Bucură-te, Sfinte Prea Cuvioase Părinte Ioan cel Nou de la Hozeva! 

Codacul 11 



Văzând vieţuirea ta cea îngerească, în Peştera Sfintei Ana, cade-se nouă a ne schimba viaţa 
cea păcătoasă şi început bun să cerem de la Dumnezeu, cântându-I: Aliluia! 

Icosul 11 

Mare mâgâiere au aflat toţi fraţii români aflaţi în pribegia vieţii, celei trecătoare pe la 
Locurile Sfinte, la Schitul Românesc de la Iordan şi Peştera Prea Cuvioşiei Tale, Părinte 
Ioane, de la care auzi unele ca acestea: 

Bucură-te, odor de preţ al Bisericii creştineşti. 

Bucură-te, fierbinte rugător pentru toţi creştinii Ţării Româneşti. 

Bucură-te, podoaba cea aleasă a preoţilor celor cuvioşi. 

Bucură-te, tărie cu ajutorul celor neputincioşi. 

Bucură-te, că mare vedenie cerească înainte de moarte ţi s-a arătat. 

Bucură-te, că pentru nevoinţe, la mari descoperiri te-ai ridicat. 

Bucură-te, mirul cel cu bună mireasmă al Harului Ceresc. 

Bucură-te, doritor de mântuire neamului românesc. 

Bucură-te, la Judecătorul Hristos, Apărătorule. 

Bucură-te, mărgăritar ceresc al neamului nostru luminătorule, 

Bucură-te, Sfinte Prea Cuvioase Părinte Ioan cel Nou de la Hozeva! 



Condacul 12 

Uimitoare a fost plecarea ta din viaţa pământească, căci trimişi au fost toţi sfinţii, cărora 
le-ai scris cântări, să-ţi însoţească sufletul la Ceruri, pe care îi binecuvântai, în ziua 
adormirii tale şi cânatu cu toţii lui Dumnezeu: Aliluia! 

Icosul 12 

întrega Biserică dreptmăritoare a Răsăritului se bucură de sfinţenia vieţii tale, Prea 
Cuvioase Părinte Ioane şi de chipul cel prea minunat al preaslăvirii Sfintelor Tale Moaşte, 
pentru care auzi de la toată creştinătatea ortodoxă unele ca acestea: 

Bucură-te, cel ce ai fost înger în trup şi acum cu ei locuieşti. 

Bucură-te, Sfinte, care cu toţi Sfinţii te veseleşti. 

Bucură-te, cu Apostolii şi cu Mucenicii vorbitorule. 

Bucură-te, cu Drepţii şi cu Cuvioşii locuitorule. 

Bucură-te, de multe feluri de primejdii păzitor. 

Bucură-te, luceafăr ales al clerului bisericesc strălucitor. 

Bucură-te, că hrană duhovnicească în scrierile tale ne-ai lăsat. 

Bucură-te, că cei deznădăjduiţi şi scârbiţi de viaţă prin ele mângâiere au aflat. 

Bucură-te, că prin Sfintele Tale Moaşte minuni s-au arătat. 

Bucură-te, că închinându-ne lor, sufletul ni se umple de dor neîncetat. 

Bucură-te, Sfinte Prea Cuvioase Părinte Ioan cel Nou de la Hozeva! 

Condacul 13 

O, Sfinte Prea Cuvioase Părinte Ioan cel Nou, plăcutule al lui Hristos şi rugător fierbinte 
către Dumnezeu pentru neamul românesc şi toată Ortodoxa creştinătate, primeşte acest 
smerit dar de la noi, cei de o credinţă şi de un neam cu tine şi roagă-L pe Milostivul 
Dumnezeu, să ne păzească de tot felul de ispite, de scârbe, de primejdii şi de deznădejde, 
iar la sfârşitul vieţii noastre, cereştilor bucurii să ne învrednicească şi împreună cu tine să-I 
cântăm cântarea cea îngerească: Aliluia! 

(Acest condac se zice de trei ori, apoi Icosul 1 şi Condacul 1) 

Notă: Sfântul Ioan cel Nou de la Hozeva a adormit întru Domnul în 5 August 1960. 



Rugăciune 

O, Prea Fericite Ieroschimonah Ioan de la Iordan, caută cu milă frăţească la cei din faţa ta 
şi la tot sufletul cel dosădit şi amărât de valurile vieţii celei trecătoare şi roagă-L pe 
Atotputernicul Dumnezeu şi pe Prea Curata Sa Maică, să trimită grabnică mângâiere celor 
din suferinţă, tărie şi ajutor celor în ispite, nădejde celor deznădăjduiţi, pace celor tulburaţi, 
reazim săracilor, statornicie în dreptate, credinţă, unitate duhovnicească la tot poporul şi 
răbdare celor ce se ostenesc în mănăstiri, în peşteri, prin pustiuri, în ostroave şi în tot locul 
şi-n latura pământului. 

Nu trece cu vederea primejdiile în care zace creştinătatea ortodoxă cea hărţuită de 
dezbinări, certuri, rătăciri şi erezii şi roagă fierbinte pe Prea Sfântul Duh să întărească 
Sfânta Biserică Dreptmăritoare, să-i dăruiască păstori de suflete iscusiţi şi gata de jertfă, 
pentru mântuirea turmei celei încredinţate lor, să-i lumineze pentru a-i învăţa pe 
credincioşi dreapta credinţă, să-i curăţească de tot felul de patimi şi să nu fie sminteală 
păstoriţilor lor. 

Fii mijlocitor, către Cel ce toată viaţa l-ai dăruit-o, către Hristos, Fiul Tatălui Celui Veşnic 
şi de o fiinţă cu Prea Sfântul Duh, să ne izbăvească de tot felul de patimi şi întinăciuni 
trupeşti şi sufleteşti, să ne lumineze mintea, cu Lumina Sfintei Sale Evanghelii, să ne 
curăţească inima de toată ispitirea şi pofta cea rea, să ne ajute să punem început bun de 
mântuire şi a spori duhovniceşte în calea mântuirii, cu Darul Prea Sfântului Duh, iar (la) 
înfricoşatul Scaun de Judecată, mijloceşte Sfinte Ioane la Dreptul Judecător, ca cel ce ai 
câştigat îndrăzneală la Dânsul, să caute cu milă şi îndurare la ticăloasele noastre suflete şi 
nu după ale noastre nelegiuri să ne osândească, ci după marea, bogata şi dumnezeiasca Sa 
bunătate, să ne miluiască şi veşnicelor bunătăţi să ne învrednicească spre Slava 
Preamilostivului Dumnezeu, Celui în Prea Sfânta Treime închinat. Amin 

SLUJBA SFANŢULUI IOAN CEL NOU HOZEVITUL 



Luna August, Ziua a cincea 

înainte prăznuirea Schimbării la Faţă a Domnului nostru Iisus Hristos şi pomenirea Sfântului Mucenic 
Evsignie. 

Tot în această zi se face pomenirea Sfântului Preacuviosului Părintelui nostru Ioan cel Nou de la Neamţ, 
numit şi Hozevitul, care s-a săvârşit în peştera Sfânta Ana din pustiul Hozeva, la 5 august 1960. 

La Vecernia mică 

La "Doamne strigat-am ..." se pun stihirile pe 4 glas 4. 

Nimic n-ai iubit mai mult pe pământ, fericite Părinte, decât pe Dumnezeu; nici avere, nici cinste, nici fraţi, 
nimic din cele trecătoare. Ci, arzând pentru Taborul cel duhovnicesc, ai urmat lui Hristos prin aspre 
osteneli şi te-ai îmbrăcat în haină albă de lumină şi de nuntă. 

Nu te-ai uitat la trupul tău cel slab şi neputincios, Preacuvioase, nici la fraţii şi părinţii tăi duhovniceşti din 
lavra Neamţului. Ci, ascultând glasul Duhului, ai alergat spre Ţara Sfântă şi Tabor unde te-a chemat 
Hristos, spre lumina cea neapusă a împărăţiei Sale. 

Ai lăsat patria ta şi ai râvnit spre înălţimile Taborului şi ale Ermonului, spre Hristos cel schimbat la Faţă, 
care schimbă faţa şi chipul lumii prin har, credinţă şi pocăinţă. 

Ai urcat ca un cerb Taborul cel duhovnicesc, Sfinte Părinte Ioane, spre vârful cel de văpaie, unde Hristos, 
Lumina lumii, schimbă la faţă tainic pe cei ce urcă pe muntele pocăinţei. 

Slavă ..., glasul al 4-lea 

Veniţi toate cetele călugărilor să lăudăm astăzi pe Cuviosul Ioan Sihastrul, pe odrasla Moldovei şi pe 
mlădiţa Raiului, odrăslită în lavra Neamţ; pe următorul Sfintei Măria Egipteanca şi al râvnitorului prooroc 
Ilie Tezviteanul, pe pustnicul cel neobosit ce s-a nevoit în peştera Sfintei Ana din Hozeva, zicând: 
Bucură-te, Sfinte Ioane, lauda sihastrilor! 

Şi acum ... a înainteprăznuirii, glasul al 5-lea 

Veniţi să ne adunăm în muntele Domnului şi în casa Dumnezeului nostru, şi să vedem slava schimbării Lui 
la faţă, slavă ca Unuia-Născut din Tatăl. întru lumină să luăm lumină şi, înălţaţi făcându-ne cu Duhul, să 
lăudăm Treimea cea întocmai de o fiinţă în veci. (De cade această zi vineri seara sau sâmbătă seara, se 
spune dogmatica glasului de rând). 

La Stihoavnă 

Se pun stihirile înainteprăznuirii praznicului Schimbării la Faţă, glasul al doilea, (vezi la Minei 5 august). 

Troparul Sfântului Ioan cel Nou de la Neamţ 

Glasul al 8-lea: 

întru tine, Părinte, cu osârdie s-a mântuit cel după chip, căci lăsând lumea şi patria ta, ai luat Crucea lui 
Hristos şi în Valea Iordanului te-ai aşezat spre nevoinţă. Pentru aceasta şi cu îngerii acum se bucură, 
Cuvioase Părinte Ioane, duhul tău. Roagă-te lui Hristos Dumnezeu să mântuiască sufletele noastre. 

Slavă ... Şi acum ... 

Troparul înainteprăznuirii, glasul al 4-lea (vezi la Minei pe luna August, ziua a 5-a). 

La Vecernia mare 

După obişnuitul psalm 103, se cântă "Fericit bărbatul ...", starea întâia. 

La "Doamne strigat-am..." se pun stihirile pe 8:4 ale înainteprăznuirii pe glasul al 4-lea (vezi la Minei pe 
luna August, în 5 zile) şi 4 ale Sfântului Ioan de la Neamţ, pe glasul al 5-lea. 

Stihirile Cuviosului, glasul al 5-lea: 

Podobie: "Cuvioase părinte ..." 

Rămas orfan din pruncie, Cuvioase Părinte, din tinereţile tale ai intrat în lavra Neamţului, ca la un liman, 
să-L slăveşti aici pe Dumnezeu cu îngerii şi cu părinţii cei nevoitori. Pentru aceasta te rugăm, Sfinte Ioane, 
Părintele nostru, roagă-L pe Hristos Dumnezeu, să dăruiască Bisericii unire, pace şi mare milă (de două 
ori). 

Lipsit fiind pe pământ de toată mângâierea omenească, ai trăit de mic printre străini ca un sihastru, 
Cuvioase Părinte Ioane, avânt tată pe Dumnezeu, iar mamă pe Preacurata Fecioară, sprijin pe bătrâna ta 
bunică, surori de taină, lacrimile, iar fraţi iubiţi pe sfinţii îngeri, care nevăzut te însoţeau, păzind picioarele 
tale de ispitele cumplitului vrăjmaş. Pe Hristos Mântuitorul, roagă-L să dăruiască lumii unire, pace şi mare 
milă. 

Pentru suferinţele tale şi curăţia inimii, Cuvioase, te-a chemat Hristos Domnul la cinul îngeresc în marea 
lavră de la Neamţ, de unde apoi, râvna Duhului, te-a adus la Mormântul dătător de viaţă şi în pustiul 
Iordanului, unde bine nevoindu-te, te-ai mutat la cereştile locaşuri şi cu sfinţii te-ai numărat. Sfinte Prea 
Cuvioase Părinte Ioane, roagă-te lui Hristos Dumnezeu să mântuiască lumea şi sufletele noastre. 

Slavă ..., glasul al 5-lea 

Veniţi toate cetele călugărilor să lăudăm astăzi pe Sfântul Ioan Sihastrul, pe odrasla cea aleasă a Moldovei 
şi mlădiţa binecuvântată a Mănăstirii Neamţ; pe următorul cuvioasei Măria Egipteanca şi al marelui profet 
Ilie Tezviteanul, pe pustnicul cel neobosit care s-a nevoit în peştera Sfintei Ana din Hozeva, zicând: 
Bucură-te, Sfinte Ioane, lauda sihastrilor! 

Şi acum ..., a înainteprăznuirii, glasul al 5-lea 

Veniţi să ne suim în muntele Domnului şi în casa Dumnezeului nostru, şi să vedem slava Schimbării Lui la 
Faţă, slavă ca a Unuia-Născut din Tatăl. întru lumină să luăm lumină şi înălţaţi făcându-ne cu Duhul, să 
lăudăm Treimea cea întocmai de o fiinţă în veci. 

De este vineri seara sau sâmbătă seara se cântă dogmatica glasului de rând. 

Vohod - Lumină lină ... 

Prochimenul zilei 

Paremiile se pun de la un cuvios, de la 1 1 sau 17 ianuarie. 

La Litie 

Stihirile pe glasul al 2-lea 

N-ai avut odihnă, nicăieri purtătorule de Dumnezeu Părinte, decât la mult dorita linişte, maica rugăciunii. 
De aceea te-ai retras la peştera Sf. Ana din pustiul Hozeva, unde ţi-ai săvârşit călătoria vieţii, slăvind pe 
Hristos, viaţa lumii. 

Spune-ne, Părinte, ostenelile tale cele neştiute din pustie prin care sufletul ţi-ai curăţat, mintea ţi-ai 
luminat, trupul ţi-ai stăpânit, demonii i-ai izgonit şi pe Hristos L-ai preamărit. 

Spune-ne Sfinte Ioane, lacrimile tale şi rugăciunile cele de foc, pe care ziua şi noaptea le înălţai lui 
Dumnezeu în pustiul Iordanului şi în peştera Hozeva, prin care desăvârşit te-ai făcut şi cu Hristos tainic 
te-ai unit. 

Arată-ne, Cuvioase Părinte, calea pocăinţei prin rugăciunile tale şi ne învaţă prin scrierile tale cum să ne 
dezlegăm de lanţul grijilor pământeşti, ca să ne unim cu Hristos, Mântuitorul sufletelor noastre. 

Slavă ..., glasul al 2-lea 

Nu ne uita pe noi fiii tăi, Sfinte şi dumnezeiescule Părinte Ioane, mult nevoitorule, care prin faptele tale pe 
diavoli din pustie i-ai izgonit. Şi patimile noastre de la noi alungă-le cu rugăciunile tale, Cuvioase, cei ce te 
cinstim pe tine. 

Şi acum ..., a înainteprăznuirii, glasul al 2-lea 

Cel ce în Muntele Taborului Te-ai schimbat la Faţă întru slavă Hristoase Dumnezeule, şi ai arătat 
ucenicilor Tăi slava Dumnezeirii Tale, luminează-ne pe noi cu lumina cunoştinţei duhovniceşti şi ne 
îndreptează pe cărarea poruncilor Tale, ca un bun şi de oameni iubitor. 

La Stihoavnă 

Stihirile Sfântului, glasul al 4-lea 

Departe de noi te-ai dus, Sfinte Ioane, iubitul lui Hristos, ca să nu robeşti ca Marta celor pământeşti. Nu ne 
lăsa pe noi fără ajutor, că pierim de povara ispitelor vieţii, ci ne deşteaptă la pocăinţă, asemenea Măriei, 
prin rugăciunile tale cele neîncetate. 

Stih: Scumpă este înaintea Domnului moartea Cuviosului Lui. 

Nici lacrimi de pocăinţă nu avem, nici ţie a urma nu putem, că suntem robiţi de patimi. De aceea te rugăm, 
Sfinte Cuvioase Părinte Ioane, mijloceşte pentru noi la Hristos să ne dăruiască milă şi iertare de păcate. 

Stih: Preoţii Tăi se vor îmbrăca întru dreptate şi cuvioşii Tăi se vor bucura. 

Cuvioase Părinte Ioane, tu ai biruit pe vrăjmaşul şi ai luat cununa biruinţei şi, ca cel ce eşti bun ostaş al 
împăratului Ceresc, cu sabia rugăciunii şi cu arma postului ai tăiat toate patimile omeneşti şi ai urcat cu 
uşurinţă pe Taborul cel duhovnicesc al desăvârşirii. Roagă-L pe Hristos Dumnezeu, fericite, să ne 
lumineze şi pe noi cu văpaia cea de foc a Taborului ceresc. 

Slavă ..., glasul al 8-lea 

Mulţimile călugărilor te cinstesc pe tine Ioane, Părintele nostru, că tu cu rugăciunile tale pe diavoli i-ai 
biruit, mintea ţi-ai luminat, trupul ţi l-ai stăpânit şi cu Dumnezeu te-ai unit, învăţându-ne a umbla pe 
cărarea cea dreaptă a mântuirii. Fericit eşti că lui Hristos ai slujit în sihăstrie şi cu îngerii tainic ai vorbit şi 
trupul nestricăcios după moarte ţi s-a păzit. Roagă-te împreună cu toţi sfinţii să se mântuiască sufletele 
noastre. 

Şi acum ..., a înainteprăznuirii, glasul al 8-lea 

Fecioară, care ai născut pe Soarele Hristos, învredniceşte-ne pe noi să urcăm cu El pe Tabor curăţiţi de 
patimi şi de gânduri, ca să gustăm din bucuria şi lumina cea necreată, cu apostolii şi cu toţi sfinţii. 

La Litie se cântă troparul Cuviosului Ioan şi al înainteprăznuirii (vezi la Vecernia Mică). 

La Utrenie 

La "Dumnezeu este Domnul ..." se cântă troparul Cuviosului Ioan cel Nou de la Neamţ, se două ori; apoi 
Slavă ..., Şi acum ..., troparul înainteprăznuirii. 

După catisma întâi se cântă sedelna înainteprăznuirii din Minei, 5 August, sau sedelna Sfântului Ioan cel 
Nou, glasul al 4-lea. 

Podobie: "Arătatu-te-ai astăzi ..." 

Lăsat-ai Sfinte Ioane, toate cele trecătoare pentru Hristos, căutându-ţi liniştea aproape de Mormântul 
dătător de înviere, şi din loc în loc umblând, ţi-ai sfârşit călătoria în peştera Sfintei Ana, unde ai răsărit 
nestricat sfântul tău trup, pentru care lăudăm astăzi pomenirea ta. 

Slavă ... tot aceasta 

Şi acum ... a înainteprăznuirii din Minei 

După catisma a doua, sedelna Sfântului, glasul al 4-lea. 

Podobie: "Spăimântatu-s-a Iosif ..." 

N-ai dat somn ochilor tăi, Părintele nostru Ioane, nici inima nu ţi-ai împovărat-o de grijile cele pământeşti; 
ci pe toate defăimându-le pentru dragostea lui Hristos, te veseleşti acum în cer cu cetele tuturor sfinţilor şi 
te roagă pentru noi cei ce săvârşim cu laude şi cu cântări sfânte pomenirea ta 

Slavă ..., tot aceasta 

Şi acum ..., a înainteprăznuirii din Minei 

Polieleul şi apoi Mărimurile: 

I. Mărimu-te pe tine, Sfinte Ioane, purtătorule de Dumnezeu şi cinstim pomenirea ta, cununa sihastrilor şi 
împreună vorbitorule cu îngerii. 

II. Veniţi toate cetele călugărilor să mărim pe Ioan, Părintele nostru, zicând: Pe lauda Moldovei ... 
Slavă ..., Şi acum ..., Aliluia (de trei ori) 

După Polieleu, Sedelna, glasul al 5-lea 

Podobie: "Pe Cuvântul Cel împreună ..." 

Părăsind cele pământeşti, te-ai nevoit în sihăstrie pe Valea Iordanului şi în pustiul Hozeva, cetele diavoleşti 
cu rugăciunile tale arzând şi cu îngerii împreună priveghind, Sfinte Ioane fericite, roagă pe Hristos 
Dumnezeu să dea lumii pace şi mare milă. 

Slavă ..., Şi acum ..., a înainteprăznuirii 

Astăzi Hristos urcă pe Muntele Taborului să se îmbrace în haine de lumină înaintea ucenicilor Săi şi să ne 
împace pe toţi cu Tatăl nostru cel ceresc. 

Se cântă Antifonul întâi glasul al 4-lea: Prochimen, glasul al 4-lea: 

Scumpă este înaintea Domnului moartea Cuviosului Lui. 

Stih: Ce voi răsplăti Domnului pentru toate câte mi-a dat mie! 

Toată suflarea ... 

Evanghelia de la Matei (XI, 27-30), (caută joi, în săptămâna a 4-a după Rusalii). Apoi Psalmul 50. 

Slavă ..., glasul al 2-lea 

Pentru rugăciunile Cuviosului Tău Ioan, Milostive, curăţeşte mulţimea greşelilor noastre. 

Şi acum ... 

Pentru rugăciunile Născătoarei de Dumnezeu, Milostive, curăţeşte mulţimea greşelilor noastre. 

Stih: Miluieşte-mă, Dumnezeule, după mare mila Ta ... 

Stihira idiomelă, glasul al 6-lea: 

Cuvioase Părinte Ioane, mult nevoitorule, şi făclia de mult preţ, aprinsă din lumina Sfântului Mormânt 
dătător de viaţă, luminează cu rugăciunile tale pe cei ce te iubesc pe tine şi cere de la Hristos, Mântuitorul 
lumii, să ne dăruiască nouă mare milă. 

Canoanele 

Se pun două canoane şi tricântarea înainteprăznuirii: 

Canonul înainteprăznuirii cu irmosul, pe 6, canonul Sfântului Ioan cel Nou de la Neamţ, pe 4, tricântarea 
pe 4 (ambele din Minei, 5 August). 

Canonul Sfântului (Facerea lui Ioanichie) 

Cum vom putea lăuda după cuviinţă nevoinţa ta, Sfinte Prea Cuvioase Părinte Ioane, purtătorule de 
Dumnezeu, că ai răsărit cu tulpina din pământ românesc şi ai adus roade cereşti în Ţara Sfântă unde S-a 
născut şi a înviat Hristos. Roagă-te, fericite, pentru noi toţi lui Dumnezeu, Izbăvitorul lumii. 

Fiu de părinţi săraci şi iubitor de Hristos, ai rămas din pruncie fără mamă şi fără tată. Dar te-a chemat la 
Sine Tatăl nostru Dumnezeu. Căruia l-ai slujit cu credinţă ca un fiu ascultător. Roagă-te, sfinte şi pentru 
sufletele noastre. 

Fiind orfan şi străin de lume, ţi-ai ales mamă, Biserica lui Hristos cea cu mulţi fii şi tată pe Bunul 
Dumnezeu; părinţi duhovniceşti ţi-ai luat pe sfinţi, protectori pe îngeri şi fraţi iubitori pe sihastrii pustiului, 
iar loc de nevoinţa, Valea Iordanului. Roagă-te, Sfinte Ioane fericite, împreună cu toţi drepţii să ne 
mântuim şi noi, fiii tăi sufleteşti. 

Nu ai aflat odihnă pe pământ, nici în satul tău Crăiniceni, nici între rude şi copii, ci numai în casa lui 
Dumnezeu şi în obştea Mănăstirii Neamţ, unde ai fost chemat de Duhul Sfânt şi ai luat jugul cel bun al 
călugăriei. Pomeneşte-ne, părinte, şi pe noi fiii tăi, înaintea Tronului slavei dumnezeieşti. 

Blând şi smerit ai fost şi în lume şi în nevoinţa monahală. Că săvârşeai ascultarea cu multă dragoste şi, 
tăcând, te rugai neîncetat în biserica lui Dumnezeu, făcând inima ta cămară de foc a Preasfântului Duh. 
Adu-ţi aminte, Sfinte, şi de noi toţi înaintea Dreptului Judecător. 

Sămânţa Duhului Sfânt a căzut în inima ta ca într-un pământ bun şi a adus multe roade, Părinte. Adică 
rânduială monahicească şi nevoinţa îngerească, post îndelungat şi neadormite rugăciuni. Nu ne uita, 
Părinte, şi pe noi fiii tăi din patria natală, înaintea Preasfintei Treimi. 

Slavă ... 

Toţi ne hrănim din învăţăturile tale şi ne zidim la suflet de smerenia, rugăciunea şi aspra ta nevoinţa 
pustnicească. învaţă-ne şi pe noi cei neputincioşi să urmăm faptelor tale, purtătorule de Dumnezeu, părinte. 

Şi acum ..., a Născătoarei 

în cer te laudă îngerii şi pe pământ credincioşii, Preasfântă Maică şi Fecioară. Că cei de sus cu îngereşti 
cântări te cinstesc, iar noi păcătoşii, prin case şi prin mănăstiri, te mărturisim Născătoare de Dumnezeu şi 
cerem neîncetat ajutorul tău, Stăpână. Du lacrimile şi rugăciunile noastre înaintea Tronului slavei 
Preasfintei Treimi. 

Cântarea a 3-a 

De oameni ai fugit şi cu sihastrii şi cu îngerii pe Dumnezeu împreună L-aţi slăvit. Roagă-te, Sfinte Ioane, 
următorul lui Hristos, pentru întărirea dreptei credinţe în lume şi în patria ta şi cere milă şi iertare nouă, 
fiilor tăi, care lăudăm nevoinţa ta. 

Te-ai logodit cu Hristos în lavra de la Neamţ şi te-ai unit cu El deplin în Ţara Sfântă, nevoindu-te prin 
peşteri şi locuri pustii departe de lume şi de orice mângâiere pământească. Pentru aceasta şi smeritul tău 
trup s-a aflat în mormânt nestricat, cu voia lui Dumnezeu, spre bucuria ortodocşilor şi mustrarea celor 
necredincioşi. 

Viaţa ta aspră şi pustnicească ne mustră pe noi, Părinte, că nu putem urma nevoinţelor tale. Că nici râvnă 
multă nu avem, nici rugăciune din inimă nu am dobândit, nici de lacrimi şi de bucuria Duhului Sfânt nu ne- 
am atins. Ajută-ne, Sfinte Părinte Ioane, să urmăm şi noi prin pocăinţă lui Hristos. 

Mai mult decât toate ai iubit, fericite, liniştea, maica rugăciunii, tăcerea şi înstrăinarea, care nasc plânsul 
cel duhovnicesc şi, împreună, rugăciunea şi postul cel desăvârşit, prin care ţi-ai curăţat mintea şi ai biruit 
pe diavoli. învaţă-ne şi pe noi să părăsim multa vorbire şi să ne rugăm din inimă lui Dumnezeu. 

Pentru sfintele tale nevoinţe, Biserica lui Hristos te prăznuieşte astăzi, credincioşii te cinstesc cu credinţă, 
iar călugării îţi aduc smerite cântări de laudă, că ne eşti tuturor părinte sufletesc, model, sfetnic şi 
neadormit rugător către Bunul Dumnezeu. 

Pentru blândeţea şi smerenia ta ai ajuns să fii numărat în cetele tuturor sfinţilor din cer. Pentru aceea te 
cinstim ca pe un adevărat prieten iubit al lui Hristos, ne închinăm sfintelor tale moaşte şi sărutăm cu 
credinţă icoana ta. Mijloceşte şi pentru noi, Părinte, la Părintele ceresc să miluiască sufletele noastre. 

Slavă ... 

Cum vom putea tăcea când Biserica te laudă, sfinţii te primesc în cetele lor, iar îngerii te ocrotesc, Sfinte 
Prea Cuvioase Părinte Ioane? Primeşte-ne şi pe noi fiii tăi duhovniceşti, ca împreună să lăudăm pe Tatăl, 
pe Fiul şi pe Sfântul Duh, Dumnezeu. 

Şi acum ..., a Născătoarei 

Nici îngerii, nici oamenii nu pricep taina cea mare a naşterii tale, Preasfântă Fecioară, cum tu ai 
împrumutat trup pământesc Fiului lui Dumnezeu, Mântuitorul oamenilor. De aceea îţi cântăm: Bucură-te, 
rugătoare tare pentru toată lumea! 

Condacul Sfântului 

Glasul al 8-lea 

Pe unul Dumnezeu iubind, de cele trecătoare ai fugit şi în pustie locuind, cu liniştea duhului te-ai logodit, 
Sfinte Prea Cuvioase Părinte Ioane, neîncetat slăvind pe Hristos Mântuitorul lumii, pe care-L roagă să 
mântuiască sufletele noastre. 

Icos 

Lăsând cu bucurie cele pământeşti, din tinereţe ai primit chipul cel îngeresc în obştea mănăstirii Neamţ, şi 
închinându-te la Mormântul Domnului, te-ai făcut sihastru iscusit şi, gustând din lumina cea mistică a 
Taborului, te-ai nevoit singur în pustiul Iordanului şi al Hozevei, călăuzit de Duhul Sfânt, Prea Cuvioase 
Părinte Ioane, podoaba Moldovei şi lauda sihastrilor, ajută-ne pe toţi fiii tăi să ne închinăm cu dreaptă 
credinţă lui Dumnezeu celui în Treime preamărit. 

Slavă ..., Şi acum ..., a înainteprăznuirii 

Cântarea a 4-a 

Ne cucerim, Părinte, de râvna ta pentru Hristos, că pe toate lepădând, numai Lui I-ai slujit până în sfârşit, 
învaţă-ne şi pe noi să părăsim grijile pământeşti ca să dobândim pe cele cereşti. Te lăudăm astăzi, fericite 

Părinte Ioane, căci din pruncie ai primit dar şi înţelepciune duhovnicească, păşind pe calea Raiului şi 
slăvind neîncetat pe Dumnezeu împreună cu îngerii. Roagă-te Sfinte, în cer pentru noi fiii tăi. 

Fugind de calea cea largă a pierzării, ai păşit de mic pe calea cea îngustă a pocăinţei şi liniştii care duce la 
Hristos. Şi bine plăcând lui Dumnezeu, numărat ai fost în ceata Sfinţilor Părinţi, cu Antonie cel Mare, cu 
Pahomie, cu Onufrie şi Arsenie şi cu ceilalţi toţi. 

Nu te-ai robit cu nimic de cele pământeşti, nici Martei nu i-ai slujit; ci împreună cu Măria ai stat toată viaţa 
la picioarele lui Hristos, prin privegheri şi postiri şi neîncetate rugăciuni, hrănindu-te mereu de cele cereşti. 

Nimic din cele de aici nu ţi-au trebuit, Sfinte Părinte Ioane, nici cinste, nici laudă, nici avere, nici prieteni; 
ci la toate renunţând, partea cea bună a Măriei ţi-ai ales. 

Te lăudăm astăzi, fericite Părinte, iubitorule de Hristos, că prin înţelepciunea şi viaţa ta îngerească, ne 
înveţi şi ne mustri pe noi cei robiţi de grijile acestei lumi îndemnându-ne să urmăm Domnului pe calea 
pocăinţei. 

Slavă ... 

Fericit eşti, Părinte, că ai zburat ca un vultur la cele înalte. în locul celor pământeşti de care toţi ne robim ai 
ales pe cele cereşti; în locul odihnei, ai ales osteneala; în locul somnului, ai ales privegherea, în locul 
hainelor scumpe, te-ai mulţumit cu cele vechi; iar în loc de casă luminoasă şi pat moale ai iubit peştera cea 
rece şi întunecoasă, ca să poţi iubi neîncetat pe Hristos, Mirele sufletului tău. 

Şi acum ..., a Născătoarei: 

Ne închinăm, Preacurată Fecioară, icoanei tale şi propovăduim minunea cea necuprinsă a întrupării 
Cuvântului din neîntinat trupul tău cel fecioresc; credem cu tărie în viaţa de veci şi alergăm sub 
acoperământul tău. Ajută-ne, sătpâne, împreună cu Sfântul Ioan cel Nou de la Neamţ, să ne închinăm cu 
evlavie Preasfintei Treimi. 

Cântarea a 5-a 

Trupul ţi l-ai chinuit cu tot felul de lipsuri şi boli, cu foame, cu sete şi cu răceala stâncilor, pentru dragostea 
lui Hristos, căci ai iubit pe Dumnezeu mai mult decât noi toţi. De aceea trupul tău cel sfinţit a fost 
preamărit cu nestricăciunea, şi cu facerea de minuni, spre mângâierea nostră a celor credincioşi, care te 
rugăm: ajută-ne, Sfinte, să ne mântuim. 

Cum vom lăuda îndeajuns nevoinţa ta şi a sfinţilor lui Dumnezeu, dacă noi nu iubim în aceeaşi măsură pe 
Hristos, Mântuitorul lumii? Şi cum vom putea moşteni cele cereşti, dacă noi nu renunţăm din inimă la cele 
pământeşti. Ci, ajută-ne, Sfinte Ioane, Părintele nostru, să scăpăm de robia celor de aici. 

Sărutăm cu evlavie icoana ta şi cinstitele tale moaşte purtătoare de har dumnezeiesc. Ajută-ne, Părinte 
Sfinte, prin rugăciunile tale să urmăm după făgăduinţă, lui Hristos şi sfinţilor Lui. 

îngenunchem cu credinţă la racla cu moaştele tale cele binecuvântate şi nestricate de păcat şi de vreme şi 
ne rugăm, fericite Părinte Ioane, să ne păzeşti cu rugăciunile tale de robia patimilor, ca să dăm răspuns la 
înfricoşătoarea Judecată de apoi. 

Ajută-ne, Sfinte Ioane, Părintele nostru, să urmăm întru toate nevoinţele tale, precum ai urmat lui Hristos, 
părăsind tulburarea şi robia celor pământeşti, ca şi noi să fim număraţi ca în ceata celor mântuiţi. 

Om al liniştii şi al rugăciunii, cu nimeni nu vorbeai, părinte decât cu Dumnezeu, cu sfinţii şi cu păsările 
cerului care te cinsteau şi zăboveau cu bucurie în jurul peşterii tale. Căci odihnindu-se Duhul Sfânt în 
inima ta, nimic nu mai doreai, decât pe Hristos, iubitul tău căruia roagă-te pentru sufletele noastre. 

Slavă ... 

Peştera Sfintei Ana din pustiul Hozeva ţi-a fost, Prea Cuvioase, ultimul tău sălaş pe pământ. Acolo te-ai 
ascuns de noi, acolo te-ai rugat fierbinte pentru Hristos; acolo te-ai nevoit şi ai plâns pentru neamul tău 
robit de apostaţi şi de păgâni; acolo ai scris frumoase învăţături duhovniceşti pentru noi, pe care le trimiteai 
fraţilor tăi ca o rază de lumină şi călăuză dătătoare de speranţă. 

Şi acum ... a Născătoarei 

Să lăudăm pe Fecioara cea fără de prihană, să preamărim pe Maica Domnului cea cu totul neîntinată şi să 
cinstim pe cea mai cinstită dintre heruvimi şi serafimi, cerându-i ca împreună cu toţi sfinţii să mijlocească 
înaintea scaunului celui de foc al Dreptului Judecător. 

Cântarea a 6-a 

Fiind înţelepţit de Dumnezeu şi plin de bărbăţie, te-ai nevoit ca un înţelept pe pământ, părăsind cele 
amăgitoare şi dobândind cele veşnice. Pentru aceasta te lăudăm, Sfinte Prea Cuvioase Părinte Ioane şi 
cinstim pomenirea ta. 

Nu te-ai temut, Părinte, de diavoli, nici de boală, nici de fiare, nici de moarte, căci întru tine locuia Hristos, 
Mirele tău, pe Care roagă-L să ne scape şi pe noi de cursele diavolului şi ale morţii. 

Umbrit fiind de Duhul Sfânt, totdeauna aveai mintea ta la Dumnezeu, cugetând şi vorbind cele cereşti, căci 
te hrăneai numai din cuvintele Sfintei Evanghelii şi din învăţăturile Sfinţilor Părinţi, pe care apoi le ofereai 
fiilor tăi duhovniceşti. 

Cugetând mereu la ceasul despărţirii de trup şi al judecăţii lui Hristos, inima ta, Părinte, se ruga neîncetat, 
cerând slobozire de legăturile firii, iar mintea ta se hrănea permanent din dulceaţa dumnezeieştilor cuvinte. 

Nu au putut demonii să te alunge din pustie, nici din peşteră, Sfinte Ioane Părintele nostru, deşi neîncetat te 
înfricoşau şi te ameninţau, căci îngerii lui Dumnezeu te acopereau cu aripile lor în chip nevăzut. De aceea, 
roagă-te, să ne acopere şi pe noi de cursele vrăjmaşului. 

Nici desele boli ale trupului tău, nici frigul peşterii, nici lipsa apei şi a hranei trupeşti, nici nălucirile 
diavolilor, nici dorul după patria părinţilor tăi, nu te-au scos din inima şi din liniştea pustiului, nici te-au 
biruit, bunule nevoitor al lui Hristos, căci darul Duhului Sfânt era cu tine şi te mângâia neîncetat. 

Slavă ... 

Cum vom lăuda, Sfinte Ioane, mult nevoitorule, osteneala ta cea bineplăcută lui Dumnezeu, pe care ai 
răbdat-o pentru frumuseţea celor cereşti care se odihneau în sufletul tău? Căci cu rugăciunea şi lacrimile 
tale cele trecătoare le-ai biruit şi raiul cel veşnic l-ai moştenit. Ci roagă-te, Sfinte, să se mântuiască şi 
sufletele noastre. 

Şi acum..., a Născătoarei 

Preasfântă Fecioară şi Maica lui Histos Dumnezeu, ajută-ne să fim credincioşi ai Fiului tău şi împreună cu 
El să urcăm astăzi pe Tabor, ca să ne schimbăm la faţă cu Petru, cu Iacob şi cu Ioan, slăvim pe Treimea cea 
de o fiinţă şi nedespărţită. 

Condacul înainteprăznuirii, glasul al 4-lea şi Icosul (vezi Mineiul pe luna August, în 5 zile). Dacă este 
priveghere specială, se pune condacul Sfântului, de la sfârşitul Cântării a 3-a. 

Sinaxar 

în această lună, în ziua a 5-a, înainteprăznuirea Schimbării la Faţă a Domnului şi pomenirea Sfântului 
Mucenic Evsignie. 

Tot în această zi se face pomenirea Sfântului Cuviosului Părintelui nostru Ioan cel Nou de la Neamţ 
(Hozevitul), ale cărui sfinte moaşte s-au aflat întregi în peştera Sfânta Ana şi se păstrează în Biserica 
Mănăstirii Sfântul Gheorghe Hozevitul în apropiere de Ierihon. 

Cu ale lor sfinte rugăciuni, Doamne Iisuse Hristoase, Fiul lui Dumnezeu, miluieşte-ne pe noi. Amin. 

Cântarea a 7-a 

Cinstim ostenelile tale, sfinte Preacuvioase Părinte Ioane, lăudăm viaţa ta cea pustnicească şi ne închinăm 
cu evlavie icoanei tale. Mijloceşte cu rugăciunile tale la Hristos Dumnezeu să mântuiască lumea şi ţara în 
care te-ai născut şi să ierte sufletele noastre. 

îngenunchem la racla cu sfintele tale moaşte cele făcătoare de minuni şi le sărutăm cu credinţă şi te rugăm 
toţi fiii tăi, Părinte, dăruieşte-ne acest odor de mare preţ, să ne fie mângâiere întru scârbe, vindecarea 
bolilor noastre trupeşti şi sufleteşti, îndemnarea celor râvnitori pentru Hristos şi mustrare celor 
neascultători care au părăsit Biserica lui Dumnezeu. 

Ne căim de păcatele noastre, purtătorule de Dumnezeu Părinte, că tu, părăsind toate cele pământeşti, ai 
dobândit cu puţine osteneli cele cereşti. Iar noi, robindu-ne de cele trecătoare, ne-am depărtat de Hristos, 
Mântuitorul, pe care roagă-L, fericite, să miluiască lumea, ţara şi sufletele noastre. 

Cu rugăciuni şi postiri, cu lacrimi şi privegheri şi cu minte curată şi neîntinată, ai biruit firea şi pe diavoli, 
ai urmat marilor sihastri de demult şi împreună cu sfinţii şi îngerii te-ai făcut lăudător al Preasfmtei Treimi. 
Roagă-te, Sfinte Părinte Ioane, şi pentru sufletele noastre. 

Apărător al dreptei credinţe, te-ai făcut Cuvioase, că Evanghelia lui Hristos ai împlinit şi sfintele Lui 
porunci ai păzit; pe cei leneşi cu sfaturile tale i-ai aşteptat, pe călugări la rugăciune i-ai îndemnat, pe mireni 
la pocăinţă i-ai chemat, iar pe cei rău credincioşi cu tărie i-ai mustrat. 

Cum vom înceta a te lăuda pe tine, Sfinte Ioane Părintele nostru, că te-ai făcut sălaş al Preasfântului Duh, 
cu sufletul arzând, cu inima încălzind, prin cuvânt însemnând şi prin tăcere pe cei mândri smerind. Roagă- 
te pentru toţi să se mântuiască sufletele noastre. 

Slavă ... 

întru tine s-a odihnit Hristos, împreună cu Tatăl şi cu Duhul iar întru noi stăpâneşte păcatul şi grijile cele 
trecătoare. Tinde spre noi mână de ajutor, părinte, deşteaptă-ne la pocăinţă şi prin rugăciunile tale 
învredniceşte-ne să odihnim pe Duhul Sfânt în inimile noastre. 

Şi acum ..., a Născătoarei 

Cu ce cuvinte vom începe a te lăuda pe tine, Născătoare de Dumnezeu, că nu ne pricepem, fiind slabi şi 
lipsiţi de iubire. Ci roagă-te pentru noi toţi împreună cu Sfântul Ioan Părintele nostru, să se mântuiască 
lumea, ţara şi sufletele noastre. 

Vino la noi, purtătorule de Dumnezeu, Sfinte Ioane, lauda sihastrilor, şi ne bucură cu moaştele tale cele 
făcătoare de minuni şi bună mireasmă, că nu avem alt ajutor în marea cea tulburată a acestei vieţi. Ci cu 
rugăciunile tale şi ale tuturor sfinţilor, scapă-ne de tot necazul şi nevoia. 

Vino la noi, iubitorul lui Hristos Părinte, şi ascultă cererile fiilor tăi sufleteşti şi întăreşte credinţa şi 
răbdarea fraţilor tăi din care te-ai născut, povăţuindu-ne pe toţi pe calea mântuirii. 

Vino la noi, fiii tăi, bunule Părinte şi următorule al lui Hristos, cel ce te-ai arătat printre cei mai de pe urmă 
sfinţi şi mărgăritar de mare preţ al Bisericii Ortodoxe, şi ne învaţă cum să ne pocăim şi să iertăm ca să 
dobândim viaţa cea de veci. 

Ai milă de noi, fiii tăi, şi ne dă tărie şi curaj, smerenie şi înţelepciune în lupta cea grea cu slujitorii iadului, 
şi prin rugăciunile tale, Sfinte Ioane, Părintele nostru, ajută-ne să ne izbăvim de întuneric şi să dobândim 
lumina învierii în Hristos. 

Binecuvântează-ne, bunule ostaş al lui Hristos, iubitorule de nevoinţă, care ai iubit pustia ca o căprioară şi 
cu sabia rugăciunilor tale ai tăiat capetele nevăzuţilor vrăjmaşi şi te-ai numărat cu sihastrii şi cu sfinţii cei 
de demult. 

Nu ne lăsa sărmani şi lipsiţi de rugăciunea şi de sfintele tale moaşte, Prea Cuvioase Părinte Ioane, lauda 
Moldovei, că nu avem alt rugător mai apropiat decât tine. împacă-ne cu Hristos prin pocăinţă şi frate cu 
frate prin iertare, ca să putem dobândi bucuria mântuirii şi pacea duhului. 

Slavă ... 

Te chemăm în ajutor, Sfinte, nu ne uita; te lăudăm, Prea Cuvioase, cu glas de bucurie, nu ne refuza; te 
aşteptăm la noi, Părintele nostru Ioane, nu ne părăsi; îţi ieşim întru întâmpinare, nu ne lăsa singuri în 
vâltoarea ispitelor, acum la sfârşit de veacuri. Ci vino la noi, fiii tăi, şi ne mângâie prin rugăciunile şi 
cinstitele tale moaşte pe care cu credinţă le sărutăm. 

Şi acum ..., a Născătoarei 

Cum să nu te lăudăm pe tine, Maica lui Hristos Dumnezeu, lauda îngerilor şi rugătoarea tuturor 
credincioşilor, că prin rugăciunile tale diavolii fug, ispitele se biruiesc, răutatea se stinge, ura se preface în 
bucurie, cei răi se fac buni prin pocăinţă şi noi ne mântuim. 

Să lăudăm, bine să cuvântăm şi să ne închinăm Domnului, cântându-I şi preaînălţându-L întru toţi vecii. 

în focul cel mistuitor uniţi fiind tinerii, cei ce au fost cei dintâi în cinstirea lui Dumnezeu, dar de văpaie 
nefiind vătămaţi, cântare dumnezeiască au cântat: binecuvântaţi toate lucrurile Domnului pe Domnul şi-L 
preaînălţaţi întru toţi vecii. 

Cântarea a 9-a 

Lipsit fiind de cele pământeşti, te-ai îmbogăţit întru cele cereşti, agonisind prin multe osteneli cununa 
faptelor bune. Ajută-ne şi pe noi, fiii tăi, Sfinte Ioane, iubitorule de Dumnezeu, să nu pierdem cununa 
mântuirii, fiind lipsiţi de fapte bune. 

Ai alergat, Sfinte Părinte, ca un cerb la izvoarele liniştii ajungând până în Ţara Sfântă. Dar nici acolo n-ai 
aflat-o căci liniştea deplină a sufletului se dobândeşte numai în cer. De aceea, renunţând la toate, te-ai 
nevoit până la obştescul tău sfârşit în pustie şi în peşteră, vorbind numai cu Dumnezeu până te-ai mutat la 
cele de sus. Ajută-ne, Părinte, să ne adăpăm şi noi din liniştea şi pacea Duhului Sfânt. 

Te-ai depărtat de oameni, ca să vorbeşti numai cu Dumnezeu: ai renunţat la cele trecătoare, ca să 
dobândeşti pe cele veşnice. De aceea, acum te veseleşti în lumina lui Hristos în veci şi te rogi pentru cei ce 
te cinstesc cu credinţă. 

învaţă-ne a ne ruga cu mintea şi cu inima şi a dori numai pe Hristos, Sfinte Prea Cuvioase Părinte Ioane, 
învaţă-ne a ne smeri şi a ierta, ca să devenim fii ai lui Dumnezeu, care este veşnică iubire. învaţă-ne a ne 
plânge păcatele şi a mângâia pe aproapele, ca să primim şi noi milă şi mângâiere de sus şi iertare de păcate. 

Păzeşte-ne, Prea Cuvioase Părinte Ioane, cu rugăciunile tale, de diavoli şi de oameni răi; scapă-ne Sfinte, 
de patimi şi de cursele morţii; împacă-ne, mult nevoitorule Părinte, prin rugăciunile tale, cu Dumnezeu şi 
cu propria noastră conştiinţă, ca să dăm răspuns bun lui Hristos în ceasul morţii şi la înfricoşătoarea 
Judecată. 

Mijloceşte pentru noi, fiii tăi, Sfinte Părinte Ioane, care te cinstim cu evlavie, şi cere milă de la Dumnezeu 
pentru lume, pentru ţările cu dreaptă credinţă, pentru neamul din care te-ai născut şi pentru toţi care poartă 
în inimile lor bucuria şi nădejdea învierii în Hristos. 

Slavă ... 

Aflat-ai har de la Dumnezeu, Cuvioase Părinte Ioane, şi ai fost numărat în ceata Sfinţilor Părinţi. Nu ne 
uita pe noi cei săraci şi slabi în cele duhovniceşti şi cere pentru noi de la Hristos iertare de păcate şi odihnă 
veşnică sufletelor noastre. 

Şi acum ..., a Născătoarei 

Bucură-te, Mărie, Preasfântă Fecioară; bucură-te, Născătoare de Dumnezeu, nădejdea noastră; bucură-te, 
rugătoarea şi mijlocitoarea lumii înaintea Presfintei Treimi. Nu înceta a te ruga, Stăpână, împreună cu toţi 
sfinţii şi cu Sfântul Ioan cel Nou de la Neamţ, să se mântuiască sufletele noastre. 

Irmosul 

"înfricoşatu-sa tot auzul de nespusa lui Dumnezeu pogorâre". 

Luminânda 

într-armându-te cu rugăciunea şi cu iubirea lui Hristos, fericite Părinte Ioane, ai luat Crucea şi lăsând pe 
fraţii tăi, te-ai dus în pustiul Iordanului, unde bine te-ai nevoit, biruind pe diavoli şi slăbiciunile firii prin 
rugăciuni cu lacrimi, prin post şi mucenicească răbdare. Pentru aceasta acum, ajungând lumina şi în ceata 
sfinţilor, nu înceta a te ruga pentru noi, fiii tăi, cei ce cu dragoste te cinstim pe tine. 

Slavă ... Şi acum ..., a înainteprăznuirii 

Cei ce dorim cu totul, după dumnezeiasca slavă, să tăiem nodul trupului cel pământesc, suindu-ne în 
Muntele Taborului, şi cu Moise şi cu Ilie şi cu cei aleşi dintre ucenici să ne silim şi să ne învrednicim a ne 
face părtaşi dumnezeieştii străluciri celei neapropiate, lumină prin lumină luând. 

La Laude 

Se cântă stihirile pe 4, glasul al 8-lea 

Cuvioase Părinte Ioane podoaba călugărilor din zilele noastre şi iubitorule de nevoinţă, din tinereţe ai luat 
Crucea lui Hristos şi i-ai urmat cu credinţă, biruind slăbiciunile firii şi ispitele diavoleşti, într-armându-te 
cu rugăciunea şi cu postul şi străin în ţară străină fiind, te-ai logodit cu pustia, în toată viaţa ta, slăvind 
împreună cu îngerii pe Dumnezeu cel în Treime lăudat şi preaslăvit. 

Bunule nevoitor, lăsând patria ta, te-ai ostenit în Ţara Sfântă unde a înviat Hristos, cu călugării în lavră 
smerindu-te, cu pustnicii în pustiul Iordanului rugându-te şi cu sfinţii sihastri în peşteră jertfmdu-te pentru 
dragostea lui Dumnezeu. Pentru aceasta îţi cântăm: Bucură-te, Prea Cuvioase Părinte Ioane, lauda 
Moldovei şi cununa sihastrilor şi te roagă pentru sufletele noastre. 

Cu ce cuvinte şi cântări de laudă vom lăuda azi pe Sfântul Ioan cel Nou din lavra Neamţului, care în 
pustiul Iordanului s-a nevoit şi în peştera Sfintei Ana mulţi ani a sihăstrit, desăvârşit făcându-se şi în cetele 
sfinţilor numărându-se cu harul său. Pentru aceasta cu evlavie să-1 lăudăm: Bucură-te, Sfinte Ioane, 
Părintele nostru, lauda României şi a întregii Ortodoxii! 

Slavă .., glasul al 8-lea 

Veniţi toate cetele călugărilor să lăudăm astăzi într-un glas după cuviinţă, pe Sfântul Ioan, crinul cel 
binecuvântat şi cu bună mireasmă, care a odrăslit în pământul Moldovei şi ai fost închinat lui Hristos în 
lavra cea mare de la Neamţ şi în Ţara Sfântă a rodit şi să-i cântăm: Bucură-te, floare de mult preţ a 
călugărilor; bucură-te, sihastru desăvârşit în pustiul Iordanului, bucură-te, Prea Cuvioase Părinte Ioane, 
rugător neadormit pentru sufletele noastre! 

Şi acum ..., a înainteprăznuirii 

Urmează Doxologia mare, troparul Cuviosului şi a înainteprăznuirii, ecteniile şi apolisul. 

Ceasul întâi 

* * * 

La Liturghie 

Fericirile, din Canonul Cuviosului Cântarea a 3-a, pe 4 şi de la Cântarea a 6-a pe 4. 

Prochimen glas 4: Cinstită este înaintea Domnului moartea Cuviosului Lui. 

Stih: Ce voi răsplăti Domnului pentru toate care mi-a dat mie. 

Apostolul din Epistola întâi către Corinteni (IX, 2-12): "Fraţilor, voi sunteţi pecetea apostoliei mele ..." 

Evanghelie după Luca (VII, 37-50): "în vremea aceaa, L-a rugat unul dintre farisei pe Iisus ..." 

Chinonicul 

întru pomenire veşnică va fi dreptul şi de auzul rău nu se va teme. 

PROHODUL MAICII DOMNULUI 



Starea I-a 



Fiind Maica Vieţii, îngropării te-ai dat 
Şi-ale îngerilor cete s-au înspăimântat 
Adormirea ta cinstind-o luminat. 



Din această lume simţitor te-ai mutat 
Dar cu darul tău curată nu ne-ai lăsat 
Izbăvind pe credincioşi de la păcat neîncetat. 



Născătoarea vieţii şi-al luminii izvor 
La-ntuneric ucenicii cum te pogor? 
Tu fiind lumina noastră-a tuturor! 



Chiar de-ai fost ascunsă ca un rob în mormânt 
Dar făptura te vădeşte înţelegând 
Că Stăpână eşti în cer şi pe pământ. 



Te mărim pe tine, Maica toatei zidiri 
Şi-nălţăm duios cântări Sfintei Adormiri 
întru care plată dai acestei firi. 



Dac-a fost în groapă trupul tău pristăvit 
Pentru noi paharul morţii s-a îndulcit 
Plecăciunea ta cea multă socotind. 



N-a rămas în groapă preacurat trupul tău 
Ci mutatu-te-ai cu dânsul la Dumnezeu 
Ca să fi părtaşă Slavei Lui mereu. 



Odrăslind din tine spicul cel tăinuit 
Credincioşii Pâinea vieţii au dobândit 
Şi din stricăciune toţi ne-am izbăvit. 



Iisus a toate împărat prea slăvit 
Te-a ales pe tine Maică şi, negrăit, 
Fără de prihană tu L-ai zămislit. 



Ca un sfeşnic, Maică, pe pământ luminezi 
Pravoslavnica credinţă o îndreptezi 
Şi pe cei robiţi de patimi liberezi. 



Stăpânul făpturii pe pământ pogorând 
Cum venise întrupându-Se oarecând 
Astăzi vine dornic duhul tău luând. 



Ca un fulger cete de Hristos vestitori 
Vin din marginile lumii purtaţi de nori 
Ca să-ngroape trup de viaţă dătător. 



în chip tainic astăzi şi noi toţi ne-adunăm 
Şi cu Sfintele Femei jalnic îţi cântăm 
Dând înconjur năsăliei ne-nchinăm. 



Areopagitul şi cu el Ierotei 

Au venit din depărtare cu Timotei 

Dimpreună cu toţi Sfinţii Arhierei. 



Pe cea mai frumoasă decât tot ce-i zidit 
Prin a căruia născare ne-am învoit 
Cum s-o vadă firea că s-a pristăvit? 



Pe a vieţii Piatră cea din unghi tăinuit 
Dintru sângiuirile tale o ai urzit 
Şi în lume viaţă nouă ai croit. 



Iară iadul Maică, cum mai poate răbda 
întru tot fulgerătoarea lumina ta? 
Căci orbeşte neputând a te vedea. 



Adormind cu trupul în mormânt te pogori 
Şi-1 arăţi pe el izvor tămăduitor 
Pravoslavnicilor tăi închinători. 



Dumnezeu Cuvântul trup luând, Mariam, 

Spală firea ponosită a lui Adam 

Şi din iad sloboade omenescul neam. 



Ca să mântuiască pe strămoşul Adam 
A venit Mântuitorul vestit din neam 
Pogorând ca roua-n mitră, Mariam. 



Cerul şi pământul îndelung s-au uimit 
De străina zămislire ce s-a plinit 
întru tine, Prea Curată, negrăită. 



Să-i cuprindă groaza şi cutremurul rău 

Pe acei ce defăimează numele tău 

O, Prea Sfântă Maică a lui Dumnezeu. 



O, minuni străine, lucru nou nevăzut 
Cum şi Maică şi Fecioară te-ai cunoscut 
Că din sângiuiri prea curate ai născut. 



După legea firii dintre vii ai apus, 
Dar fiind a Vieţii maică la Ea te-ai dus, 
Odihnindu-te în Slava cea de sus. 

Plâng noroade, preoţi şi bătrâni Arhierei 
Dimpreună cu slăviţii învăţăcei 
Iar Mironosiţele jelesc cu ei. 

Cum erai în viaţă sprijin cald tuturor 
Şi de astăzi fii de-a pururi pe viitor 
Ocrotind cu darul pe al tău popor. 

Sub pământ ca luna ai apus, dar răsări 
La trei zile ca un soare de Mai, 
Primăvara vieţii noastre, dulce rai! 



Dintru tine Fiul chip de rob a primit 
După fire arătându-se îndoit: 
Dumnezeu fiind şi om desăvârşit. 

Chivotul se-ascunde; de la mari depărtări 
Vin noroadele, duios înălţând cântări 
întru slava prea cinstitei ei mutări. 

Ceata de Apostoli se adună de zor 

Ca s-aşeze în mormânt prea frumos odor 

Pe a Vieţii Maică, Doamna tuturor. 



Tu născând Viaţa, cum te-aşezi în mormânt 
Se-nfioară ceata îngerilor strigând: 
Cum te acoperi, Sfinte Acoperământ? 



Rânduiala firei s-o plineşti te-ai plecat, 
Dar ca Maică a cerescului împărat 
Tu rămâi cu trupul veşnic nestricat. 



Porumbiţă frumoasă, cu penaj aurit, 

Eşti Fecioară, căci Stăpânul te-a împodobit 

Ca să fii lăcaş cu totul prea cinstit. 



Pe al tău, Curată, scump Mormânt îl cinstesc 
Şi Slăvită Adormire o preamăresc: 
întru care dat-ai birul cel firesc. 



Cel căzut din viaţă iar moştean s-a făcut 
Când Fecioara fără patimă a născut 
Pe Cuvântul cel fără de început. 



Chiar de mori, Curată, dar viezi în Hristos, 
Preamărită sus la Cer, şi-ntru cei de jos, 
Sprijinind pe cei cu suflet credincios. 



Când a fost să vadă trupul ei răposat 
îngereştile puteri foarte s-au mirat 
Cum cea nestricată moarte a gustat. 

De la margini Sfinţii, alergând prea cu zor, 
Sfântul trup la întuneric ei îl pogor-; 
în mormânt, lumina noastr-a tuturor. 



O, ce bucurie, ce dulceaţă simţeşti 
întru slava şi odihna celor cereşti 
Căci cu Domnul Slavei, tu împărtăşeşti. 

Unul din Treime trup din tine primind 
Firea cea cuvântătoare s-a înnoit 
Minunată taină, lucru preamărit! 



Pogorând la groapă, ceata îngerilor 
înconjoară străjuind pe Stăpâna lor; 
Trupul cel de viaţă pricinuitor. 



Proorocii, Maică, de demult au cântat 
Că din viţa lui David, tu, preaminunat 
Odrăsli-vei pe Hristos cel aşteptat. 



Heruvimii slavei luminat dănţuiesc 
Când se-nalţă cel de taină rai pământesc 
In locaşul slavei cel împărătesc. 



O, lumina lumii şi-al vieţii izvor, 
Cum în loc întunecos Sfinţii te pogor-? 
Se uimeşte firea prea tânguitor! 



Dintru stricăciune pe cel mort prin păcat 
Cu născarea ta Curată L-ai ridicat 
Şi-n podoaba cea dintâi ne-ai îmbrăcat. 

Porumbiţă frumoasă, cu penaj aurit, 

Eşti Fecioară, căci Stăpânul te-a-mpodobit 

Ca să-i fii sălaş cu totul prea cinstit. 

Rânduiala nouă tuturor s-a vestit 
Prin străina zămislire ce s-a plinit 
în mitrasul pururea neprihănit. 



Naţie pizmaşă, ucigaş popor, 
Ce sminteală ai avut, viţa Iudelor, 
De voieşti surparea Sfintei Sfintelor? 

Ticăloase jidov, vino soi blestemat 
De-ţi cunoaşte uneltirea din păcat, 
Din tăierea braţului tău cel spurcat. 

Urmând Maica Milei lui Hristos Dumnezeu 
Lecuieşte pe acel urgisit Evreu 
Părăsindu-şi legea lui fariseu. 

"Maică şi Fecioară, mama dulce a mea 
Cum să rabd acum văzând îngroparea ta" 
Aşa Simon Petru prea se tânguia. 

"Cine-mi dă izvoare ca să plâng îndeajuns?" 
Strigă Pavel, de durere fiind pătruns, 
Când se vede-n groapă trupul ei ascuns. 

Munţii se-nfioară. "Tu, norod credincios 
Tânguieşte-te şi plângi astăzi dureros". 
Glăsuiesc învăţăceii lui Hristos. 



Tatăl cel ceresc, bunăvoie arătând spre tine 
Iară Duhul Sfânt pe tine umbrindu-te 
Se-ntrupează Fiul, preamărindu-te. 

Ca şi Fiul tău, tu adormi după firească lege; 
Dar a treia zi te scoală ca dintr-un somn 
Dătătorul Vieţii şi al morţii Domn. 

Sub pământ apui, tu fiind plămada vieţii nostre, 
Căci din moarte ne-am sculat cei care zăceam 
Prin născarea Vieţii dintr-al nostru neam. 



Oarecând, o, Maică, simţitor vom vedea, 
După ducerea la Cer, frumuseţea ta 
Căci de-acuma cerul Tu vei desfăta. 

Slavă ... 

Te mărim Cuvinte, cu Părintele Tău, 

Iar Duhului Prea Sfânt ne-nchinăm mereu, 

Preamărind în Troiţă pe un Dumnezeu. 

Şi acum ... 

Te cinstim, o, Maică a Celui făr-de ani 
închinându-ne la groapa din Gheţimani, 
Cercetează-ne pe noi cei sărmani. 

Starea a Ii-a 

Se cuvine azi să mărim pe Prea Curata Maică 
Care-ntrece cu cinstirea pe Heruvimi 
Şi-i slăvită mai presus de Serafimi. 

Se cuvine dar să-i cântăm celei cu dar dăruită 
Care-ncape pe Cuvântul Dumnezeiesc 
întru pântecele ei cel fecioresc. 

Cele pământeşti se-nfioară cu cele din slavă 
Cum dumnezeiasca fire s-a deşertat 
Locuind în pântecele Tău curat. 

Una dintre Maici, născut-ai fără durere; 
Căci precum sămânţă ai zămislit 
Şi născarea se lucrează negrăit. 

După cum întâi cu cuvântul se zideşte firea 

Tot asemenea rodeşte mitrasul tău 

Luând chip de rob Cuvântul lui Dumnezeu. 



Plâns cuviincios şi cântare să aducem Maicii 
Ca atunci când s-a-ngropat fiul omului 
Ca să fim părtaşi de Slava Domnului. 

Mir adevărat eşti Fecioară, Prea Curată Maică 
Care lumea miresmeşti cu bun miros 
Odrăslind clondirul Vieţii, pe Hristos. 

întunericul cu împărăţia lui se pierde 
Slobozindu-se din iad cei cari-au crezut 
Că vei naşte Fiul Cel întâi-născut. 

Apă ce viezi, Născătoarea Râului Vieţii 
Curăţeşte-ne ale noastre întinăciuni 
Şi stârpeşte ale vieţii mătrăguni. 

Spre a primeni firea noastră cea căzută, Fiul 
A zdrobit pe cel din veac şarpe pierzător 
Odrăslind din tine cu trup muritor. 

Sad prea minunat ce răsări mlădiţă de viaţă 
Prin umbrirea cea de taină cu Duhul Sfânt 
Odrăslind viaţa nouă pe pământ. 

A căzut Adam sub blestem în Raiul desfătării, 
Dar cu rază de nădejde s-a întărit 
Că-L vei naşte tu pe Cel făgăduit. 

Varsă din belşug adunarea Sfinţilor Apostoli 
Băutura umilinţei ca un prinos 
Aşezându-te acum în groapă jos. 

Sfântul tău Mormânt, ascunzişul Cortului de taină 
îl cinsteşte, Prea Curată, norodul tău 
Prea mărind mutarea ta la Dumnezeu. 

Soarele acum ca la vremea Patimilor Sfinte 
îşi ascunde cu sfială lumina sa 
Neputând să vadă adormirea ta. 

Desfătare eşti, căci născut-ai pe dulceaţa lumii. 
Deci acum cu lacrimi calde noi te rugăm 
Ca de Sfânta Slavă să ne desfătăm. 



Strălucit odor chipul tău neveştejit rămâne 
Chiar de se-nmormântează năstrapa ta. 
Dar îi dă viată Mana cea din ea. 



Tremură văzând, boldul cel aducător de moarte 
Că a sufletelor rană tămăduieşti 
Odrăslind balsamul vieţii omeneşti. 



Tainic ai ajuns ca şi discul poleit al lunii; 
Dar pe unul din Treime cea în Trei Sori 
îi răsări celor din noapte muritori. 



Ochilor prea dulci şi cinstiţi ai Prea Curatei Maici 
Căutaţi cu-nduioşare spre Dumnezeu 
Ca să facă milă cu norodul său. 



S-a încredinţat a Apostolilor Sfântă Ceată 
Că tu eşti Sfinţirea noastră a tuturor 
De te-ai şi purtat simţitor pe mâna lor. 



Imnuri îngereşti îţi aduce Sfânta adunare 
A Slăviţilor Apostoli şi Arhierei, 
Iară Serafimii se unesc cu ei. 



Adormind Adam, necăjitul somn al veşniciei, 
I-a urmat pe-acelaşi drum Eva cu amar 
Fiind ea unealtă a lui Veliar. 



Sub pământ apui Aurora zilei cea de taină. 
Căci pe Soarele Hristos tu L-ai răsărit 
Peste neamul nostru cel ticăloşit. 



Tu adormi puţin, dar te scoli ca şi Mântuitorul 
După cum mai înainte ţi s-a vestit 
Că te muţi în Slava Fiului iubit. 



S-a înfricoşat, din adâncuri văzându-te iadul 
Şi schimbându-se la faţă "Vai!" a strigat, 
Dar ce soare iese aşa luminat! 



Jos te-ai pogorât, dar acum te odihneşti în slavă 
în lăcaşurile Celui fără de ani 
Cercetând cu darul pe cei sirimani. 



Soarele frumos străluceşte după vremea nopţii 
Iar tu cu frumuseţea Duhului Sfânt 
Eşti la ceruri soare şi jos pe pământ. 



Cei fără de trup, Arhistrategii Sfintelor Cete 
Când o văd pe Prea Curata că s-a mutat 
Se grăbesc s-o-ntâmpine prea minunat. 



Globul pământesc întru sânul primind pe Maica 

S-a clătit din adâncime înfiorat 

Când a fost în groapă trupul prea curat. 



Mai aleasă eşti decât moscul de Liban, Fecioară, 
Căci a Duhului podoabă o ai deplin. 
Cuvios îţi cântă neamul tău creştin. 



Al virtuţii mir şi aromă săvârşirii sfinte 
Dă-ne nouă Prea Curată să folosim 
Spre miros de taină jos la ţintirim. 



Cătrăniţilor, ticăloasă naţie de jidovi, 
învierea lui Hristos voi nesocotiţi, 
Iar acum surparea Maicii uneltiţi! 



în mormânt cioplit se ascunde trupul Prea Curatei 

Iar a treia zi Puterile îl ridic' 

După cum ne spune Sfântul Ucenic. 



Porumbiţă eşti strălucind frumos cu fecioria 
Şi fiind împodobită prea minunat 
Ai zburat cu sufletul înaripat. 



Toma Geamănul, ca un vifor străbătând văzduhul 
Şi purtându-se grăbit pe aripi de gând 
Te-a văzut cu trupul către cer urcând. 



Iarăşi Gavriil ca la Nazaret odinioară 
A venit ca să-ţi vestească şi la Sion 
Că te cheamă Fiul la cerescul Tron. 



Sfântul Ucenic al prea dulcelui tău Fiu, Curată, 
în văzduh întâmpinându-te a strigat: 
"Iată Maica Domnului a înviat!" 



Se înfioară azi de lumina ta cea negrăită 

Iadul cel nesăţios, tânguindu-se: 

Vai! Cum văd pe talpa mea clătindu-se. 



Cort prea minunat, încăpând pe Ziditorul firii, 
N-ai rămas în groapă jos, ca cei muritori, 
Ci te-ai dus în slava Celui în Trei Sori. 



Plâns-au cu amar, Cinstitoarele cele cu miruri 
Aşezată când ai fost în mormânt cioplit 
Tu fiind palatul Celui prea mărit. 

Cum ai suferit îngropare, Prea Curată Maică, 
Strigă cele purtătoare de mir femei 
Şi cu ceata Sfântă de învăţăcei. 

Prea înfricoşat se arată tuturor lucrul 
Când se vede aşezat astăzi în mormânt 
Cortul întrupării Sfântului Cuvânt. 

Versuri şi cântări cuvios să înălţăm Curatei, 
Iară Sfântul ei mormânt toţi să-1 preacinstim, 
Căci prin odrăslirea ei ne izbăvim. 



Ai Mirului prieten, duioasă versuire 
Cântaţi-i Prea Curatei. 

Mărie Magdaleno, aleargă azi ci jale 
La Ghetsimani de vale. 

Revarsă miruri scumpe, căci azi clondirul tainic 
Al Mirelui s-ascunde. 

Apleacă-ţi înălţimea, bătrâne Eleoane, 
Spre Valea Ghetsimani. 



Slavă ... 

Dumnezeule, întru trei feţe preamărit deapururi 
întăreşte pe Păstori şi norodul Tău 
împotriva uneltirii celui rău. 



Clăteşte-te, Sioane, şi tu cu Eleonul 
Făcându-i loc Stăpânei. 

Iar tu, Sfinţite Iacob, cântându-i îngereşte 
Prohodul săvârşeşte. 



Şi acum ... 

Maica Domnului, Prea Curată pururea Fecioară, 
Dă Bisericii scăpare de bântuieli 
Şi o păzeşte neclătită de sminteli. 



Cei hrăniţi cu mană, îşi tind zavistica mână 
Spre cea fără prihană. 

Ei cearcă să răstoarne năstrapa cea de taină 
Ce poartă pâinea Vieţii. 



Starea a IlI-a 

Neamurile toate 
Laudă-ngropării 
Ti-aduc duios, Fecioară. 



O, câtă nesimţire la cei ce altă dată 
îşi ucideau profeţii. 

Ca slugă prea vicleană, aleargă făr-de minte 
Iudeule Satană. 



Petru se coboară şi-n mormânt te-aşează 
Cu mare cuviinţă. 



Pe Maica Izbăvirii, Iudei fără de lege 
încearcă s-o răstoarne. 



Cele cu miresme, în rând cu Ucenicii 
îţi cântă de-ngropare. 



Dar bine-a zis Scriptura, la patul tău Fecioară 
Voinicii stau de pază. 



O, făptură, vino, prea jalnică cântare 
S-aducem toţi Fecioarei. 



Te-nalţi la ceruri precum i s-arătase 
Lui Iacob tainic scara. 



Pe a Vieţii Maică, urmând celor cu miruri 
La groapă s-o petrecem. 



Cu imnuri se pogoară a îngerilor cete 
La groapa ta, Fecioară. 



Ioane, prea iubite al Domnului Apostol, 
îngroapă pe Fecioara. 



Toiagul ce-nfrunzise al lui Aaron, cu taină 
Pe tine te vestise. 



Pavele Sfinţite, Lăcaş ales de taină, 
Dumnezeieşte cântă-i. 



Iar rugul altădată, nears fiind de pară 
Te însemna, Fecioară. 



Ierarhi, podoabei voastre aduceţi lăudare 
Cu sfânta adunare. 



Mutându-te în Slavă, făptura cea gândită 
Prea minunat îti cântă. 

(Schimbarea tonului) 



O, Prea dulce Maică a lui Hristos Cuvântul, 
îndură-te de lume. 



Solirea să ne fie Mutarea ta la Fiul 
Celor ce-ti cântă tie. 



Cântări tânguitoare femeile cu miruri 
înalţă azi cu jale. 



Cu miruri de credinţă femeile te-ngroapă 
Cu sfânta cuviinţă. 



Cum stai fără suflare, fiind a Vieţii Maică, 
Prea Sfântă Născătoare. 



Iar tu cu dor fierbinte, fiind a Vieţii Maică, 
Te muţi la cele Sfinte. 



Se pierde rătăcirea, iar cei căzuţi într-însa 
Prin Fiul tău se scoală. 



Grăbeşte de ne scoate pe noi, sirimanii, 
Din undita satanei. 



în iad, la întuneric, Cuvântul se pogoară 
Ca să ne izbăvească. 

Din undiţa satanei, pe cei căzuţi din viaţă 
Hristos îi liberează. 

A ta născare sfântă răsare lumii viaţă 
De aceea toţi îţi cântă. 

în groapa stricăciunii vrăjmaşii tăi să cadă 
Cei ce nu vor să creadă! 

Cuvinte, Domn a toate, învaţă-ne cu darul 
Cântarea Prea Curatei. 



Puterile din slavă privesc nedumerit 
Cum te aşezi în groapă. 

Cum glia te ascunde, privelişte străină 
Şi de mirare plină. 

Iar duhul tău se vede purtat la cer de Fiul 
Ce are trup din tine. 

Zidirea cea simţită plângând se tânguieşte 
Lipsindu-se de tine. 

Gândirea se-nfioară de multa plecăciune 
A Maicii Prea Curate. 



Pe Maica Ta, Cuvinte, pe Mieluşeaua, Doamne, 
Cum groapa o cuprinde. 

Cămara Vieţii astăzi s-acopere stropind-o 
Femeile cu miruri. 

Apostolii cu jale din inimă suspină: 
Dar cum ne laşi, Stăpână! 

Lumina Vieţii noastre, în groapă la-ntuneric 
O, cum te-acoperi, Maică! 

Strămoşilor sculare făcându-te pricină 
Cum mori acum, Stăpână! 

Făptura o slăveşte pe Maica Ta, Hristoase, 
Ce te-a născut trupeşte. 

Se pierde azi, Fecioară, amarul cel de moarte 
Născând dulcetă iară. 



Acuma curg izvoare 
De miruri şi de lacrimi 
La groapa ta, Fecioară. 

Bisericii dă pace, 
Norodului scăpare, 
Prea Sfântă Născătoare. 

Slavă ... 

O, Treime Sfântă, 
Unime în trei Feţe, 
Pe toţi ne miluieşte! 

Şi acum ... 

Părtaşi, Fecioară, fie 
De-a Fiului tău slavă 
Acei ce-ti cântă tie! 

CUVIOSUL NIFON DE LA ARGEŞ 



Poate să le pară cam "de şanţ" unora felul cum se zugrăveşte (din cele ce urmează) starea de decădere 
duhovnicească a "Ţării Româneşti" (adică Muntenia), pe vremea domniei lui Radu Vodă, înainte de a veni 
la păstorie Cuviosul Nifon, fostul Patriarh al Ţarigradului. 

însă trebuie de ţinut seamă că în vremea aceea norodul pravoslavnic din toate părţile era încă tulburat mult 
de "Scandalul de la Florenţa" şi multe Biserici ortodoxe au rupt legătura cu Patriarhia Ecumenică de la 
Constantinopol. între acestea era şi Biserica Ţării Româneşti (a Ungro-Vlahiei) care rupsese de mult 
legătura şi se conducea mai mult de sine, îngrădindu-se cu Biserica sârbească şi bulgară (mai mult pentru 
nevoile hirotoniilor). 

în vremea aceea de zdruncinare duhovnicească, la noi în ţară nu se aflau şcoli, nici "dascăli" învăţaţi şi nici 
cărţi româneşti prin care să se lumineze norodul în cele ale credinţei. 

în schimb propaganda papistăşească luase un mare avânt prin Episcopiile "catolice" a Cumanilor, a 
Argeşului, a Milcovei şi a Severinului (acestea sunt numai din Muntenia). 

Pentru asta bietul norod trăia în nedumerire şi era stăpânit de multe obiceiuri rele şi de superstiţii. 

Lipsa de îndrumare duhovnicească nu era o rânduială sănătoasă nici în dregătoriile politice ale ţării, de 
aceea Cuviosul Nifon (despre care ne este povestirea) a întâmpinat multe greutăţi la păstoria Bisericii din 
Ţara Românească şi în cele din urmă a suferit prigoană şi izgonirea din scaune pe nedrept. 

Cel care a scris viaţa Cuviosului a fost unul dintre fiii lui duhovniceşti, având viaţă îmbunătăţită, care 
cunoştea bine Ţara Românească şi, prin urmare, spusele lui sunt vrednice de crezare. 

împletind versurile ce urmează, m-am folosit numai de materialul aflat în biografia Sfântului, fără să adaug 
decât doară câteva cuvinte de încheiere. 

înainte de a intra în materia povestirii, aş vrea să atrag atenţia încă despre un lucru şi anume: se ştie din 
istorie că în vremea cea veche, erau trimişi uneori în ţările noastre arhierei şi egumeni străini (mai mult cu 
sila) ca să păstorească norodul, ori să chivernisească anumite mănăstiri (fără să-i aleagă şi fără să-i 
dorească cineva din ţară!). 

Mai totdeauna, asemenea "Păstori" nu zăboveau mult la noi, ci erau siliţi să plece "acasă", de multe ori "cu 
nepusă masă"! Dar asta se întâmpla numai cu cei "nepoftiţi" şi nealeşi după canoane. 

Nu trebuie să socotească cineva în rândul "păstorilor nepoftiţi" şi pe Sfântul şi prea înţeleptul Ierarh Nifon 
de la Argeş, despre care ne este cuvântul. Acest vestit dascăl al Bisericii, care a stat ca un sfeşnic luminos 
în scaunul Patriarhiei Ecumenice, nu a fost trimis de cineva din afară şi nici el singur n-a râvnit dregătorie 
sau avere în ţară la noi. El a fost adus cu multe rugăminţi şi cu îndelungate stăruinţe, de către voievodul de 
atunci al Ţării Româneşti (Radu Vosă), cu sfatul boierilor şi al clericilor. 

Pentru asta scoaterea lui pe nedrept din scaun şi izgonirea din ţară a fost un act de mare nedreptate, care a 
mâniat pe Dumnezeu, aducând după sine pedeapsă pentru voievodul Radu şi pentru ţara întreagă. 

CRAMPEI 
Din Viaţa Sfântului Nifon de la Argeş 

(care a fost Patriarh la Constantinopol) 



Pe vremea când domnea la Argeş 
Semeţul Radu Voievod 
Era nedumerire mare 
Şi decădere în norod. 

Atunci, în "Ţara Românească" 
(Cum spun bătrânii scriitori) 
Lipsea duhovniceasca hrană 
Şi bunii povăţuitori: 

Beţia şi destrăbălarea 
Se răspândea în largul său 
Şi nu era atuncea cine 
Să pună stavilă la rău. 

Când toţi se rătăceau în noapte 
Cu întuneric pierzător, 
A răsărit de peste mare 
"Luceafăr prea luminător". 

Vestitul pustnic, Sfântul Nifon, 
Care fusese Patriarh, 
A fost trimis atunci de Domnul 
La noi în tară Chiriarh. 



Mustrând mereu fărădelegea 
Nu cruţă nici pe dregători 
Şi nici pe însuşi Radu Vodă, 
Cel mândru între Domnitori 

Acesta, mai întâi, primeşte 
Mustrarea Sfântului cu drag, 
Dar mai pe urmă lasă "masca", 
Şcoţându-şi ura în vileag. 

"Ai fost chemat - îi zice Vodă - 
Să ai al Păstoriei Post, 
Iar Prea Sfinţia ta, Părinte, 
Ne strici al rânduielii rost! 

Suntem doar trăitori în lume, 
Cu obiceiuri bătrâneşti 
Şi nu putem pleca grumazul 
La rânduieli călugăreşti! 

N-ajunge că le-ai pus la Preoţi 
Şi la călugări rânduieli? 
Te-ai apucat să te amesteci 
într-ale mele socoteli! 



Chemat fiind de Radu Vodă 
A fi "duhovnicesc Păstor", 
El pune regulă în toate 
Şi dăscăleşte pe popor. 



Acum nu ne mai trebuie 
în ţară păstoria ta, 
Deci pleacă întru "ale tale", 
Aici nu ai ce căuta! 



ÎNSEMNAREA INTIIA PENTRU SFANŢUL NIFON 

Sfântul Nifon se trăgea din părţile Peloponezului. Numele lui de botez era Nicolae. Era om învăţat şi 
îmbunătăţit în fapte încă din vârsta copilăriei. A plecat pe ascuns de acasă, în anii tinereţii, şi a intrat sub 
ascultarea unui sihastru vestit de la Epidaur, cu numele Antonie. 

La sihăstria asta a primit cinul călugăresc şi a pus temelie nevoinţelor duhovniceşti. Ocupaţia lui era 
caligrafia (scrisul), din care îşi agonisea hrana. După săvârşirea Părintelui său a mai petrecut o vreme cu 
vestitul dascăl Zaharia (călugăr aghiorit) de la care a învăţat filozofia (cea după Dumnezeu). După ce 
dascălul său ajunge Episcop, Cuviosul Nifon pleacă în Sfântul Munte unde este primit la Mănăstirea 
Dionisiului. Podoaba virtuţilor lui şi înţelepciunea cuvintelor l-au făcut vestit în toate părţile. Mănăstirile 
din Sfântul Munte se întreceau care mai de care să-1 cheme să ţină cuvânt de învăţătură fraţilor. Alergau 
sihastrii din pustietăţi să se îndulcească din gura cea curgătoare de miere. 

Ocupaţia lui mai de seamă, pe lângă învăţătura fraţilor era scrisul, la care avea mare talent. 

N-a trecut multă vreme şi a trebuit să părăsească Mănăstirea (spre părerea de rău a lui şi a fraţilor), fiind 
ales Arhiepiscop la vestita cetate a Tesalonicului. Fiind lumea tulburată din cauza soborului viclean de la 
Florenţa, unde s-a pus la cale unirea ortodocşilor cu papistaşii, Sfântul Nifon s-a străduit să întărească 
norodul ortodox împotriva uneltirilor papistăşeşti. 

Predicile lui erau ascultate de toţi, ca şi cele ale Sf. Ioan Gură de Aur, căci în vremea aceea nu se afla alt 
luminător vestit ca Sf. Nifon. De la Tesalonic a fost chemat la Constantinopol, unde ajunge Patriarh 
Ecumenic (a toată lumea). Viaţa şi cuvintele lui îl făceau să strălucească întocmai ca un soare în toată 
lumea pravoslavnică. 

în vremea păstoriei lui mulţi dintre iudei şi dintre păgâni au primit Sf. Botez, atraşi fiind de podoaba vieţii 
lui şi de minunatele lui cuvinte. Cu povaţa lui mulţi dintre rătăciţi (armeni şi papstaşi) se întorc la dreapta 
credinţă şi mulţi dintre creştinii râvnitori primesc cununa muceniciei, mărturisind pe Hristos în faţa 
Stăpânirii păgâneşti, fiind înarmaţi cu rugăciunile şi cu îndemnurile Sfântului Nifon. Dar vrăjmaşul 
mântuirii şi organele lui nu puteau să rabde strălucirea acestui minunat Luminător al Bisericii. Au uneltit 
toate meşteşugurile ca să-1 îndepărteze de la turmă. Mai întâi s-au ridicat împotriva lui o parte din clerici 
(care erau otrăviţi de zavistie şi l-au silit să plece în surghiun). însă Biserica n-a putut răbda mult lipsirea 
luminii lui, ci 1-a chemat în scurtă vreme să lumineze în sfeşnicul obştesc al Pravoslaviei. 

A doua oară a fost scos cu sila din scaunul păstoriei de către sultanul turcesc, pe motiv că nu i-a dat cinstea 
cuvenită, când 1-a întâlnit pe drum 

Fiind îndepărtat cu tiranie de la cârma Bisericii, era ţinut sub pază la Adrianopol. Aflând despre asta 
Voievodul Munteniei Radu, 1-a rugat să primească păstoria Bisericii din Ţara Românească şi el va mijloci 
ca să fie slobod din partea Stăpânirii. După mai multe rugăminţi din partea voievodului şi a boierilor, 
Cuviosul Nifm primeşte propunerea şi este adus în ţară ca Mitropolit al Ungro-Vlahiei (Munteniei). 

Fiind pe atunci mare lipsă de carte şi de povăţuitori duhovniceşti, Sf. Nifon a avut de luptat mult cu 
apucăturile cele rele cari erau învechite la norod. A pus rânduială pe la biserici şi mănăstiri, povăţuindu-şi 
turma pe calea mântuirii, cu multă râvnă şi cu adâncă înţelepciune. Mustra pe toţi cei cari defăimau legea, 
fără a se sfii de cei mari. Mustra când era nevoie şi pe preoţi şi pe dregători şi chiar pe semeţul domnitor al 
ţării, Radu Vodă. 

La început, voievodul primea poveţele Sfântului şi părea a fi bucuros de orânduielile lui, însă n-a răbdat 
multă vreme. A venit prilejul ca să-şi dea pe faţă mândria lui (să-şi arate arama); 

în vremea aceea s-a oploşit la curtea lui Radu Vodă un boier fugar din Moldova, cu numele Bogdan. El îşi 
lăsase acasă femeia şi copiii fiind urmărit de stăpânire şi venind în Muntenia căuta ca să ia în căsătorie pe 
sora voievodului Radu. Radu s-a învoit la această fărădelege măcar că ştia despre familia lui Bogdan din 
Moldova. 

Sfântul Nifon s-a împotrivit acestei cununii necanonice şi a mustrat cu asprime pe boier şi pe voievod, 
arătându-le scrisoarea de la femeia legitimă a lui Bogdan. 

Dar vorbele Sfântului n-au fost luate în seamă de ei, ba dimpotrivă, s-au sculat amândoi cu duşmănie 
împotriva Sfântului Păstor şi la urmă l-au silit să plece din ţară. 

Atuncea Cuviosul Nifon, 
Mustrând pe mândrul voievod, 
Vorbeşte întru adunare, 
(La dregători şi la norod): 

"M-am străduit să apăr "Legea", 
Cu râvnă după Dumnezeu 
Şi pentru asta Domnul vostru 
Mă scoate de la postul meu! 

Rămâneţi, fiilor, de-acuma, 
Mai mult nu mă aveţi cu voi! 
Dar vor veni pe capul Ţării 
Necazuri grele şi nevoi! 

Nelegiuitul cel de Radu 
Cu moarte grea se va sfârşi, 
Că răilor le vine vremea 
Când, căutând, nu m-or găsi!" 



Ai fost dulceaţa vieţii mele 
Şi sprijinul duhovnicesc, 
Cum pot să sufăr eu de tine 
Pe viitor să mă lipsesc? 

Zicând acestea cu durere, 
La inimă se sfâşia 
Şi sta îngenunchiat, rugându-1 
Blagoslovenie să-i dea. 

Iar el, îmbrăţişând pe tânăr, 
îl mângâia cu glasul blând 
Şi cele ce vor fi pe urmă 
Le-a arătat atunci zicând 

Mânia cea dumnezeiească 

în ţara voastră va veni; 

Pe mulţi din neamul tău va pierde, 

Iar tu nevătămat vei fi! 



Zicând acestea Cuviosul, 
îşi pune sfântul omofor 
Şi leagă pe Bogdan-boierul 
Şi pe semeţul Domnitor. 

Apoi se-ntoarce spre Neagoe, 
(Iubitul fiu duhovnicesc 
Din viţă veche domnitoare) 
Zicând cu glasul părintesc: 

De-acuma, fiule, nevoia 

Ne face să ne despărţim, 

Dar noi cu Duhul - întru Domnul 

De-a pururea avem să fim! 

Plângând Neagoe cu suspinuri 
Ca cel orfan se tânguia: 
De-acuma altă sprijineală 
La cine oare voi afla? 



Eu merg precum voieşte Domnul, 
Lăsându-te în seama Lui 
Vei trece pe sub "spada morţii", 
Apoi la Tron te vei sui! 

Păzeşte sfaturile mele, 
Şi Dumnezeu te va păzi, 
Că rugăciunea mea smerită 
în toate te va însoţi! 

Zicând acestea Fericitul, 
L-a sărutat pe el cu drag, 
Apoi făcând o rugăciune, 
Apucă "drumul de pribeag". 



ÎNSEMNAREA A 2-A PENTRU SFANŢUL NIFON 

(după izgonirea din scaun) 

înainte de a pleca din ţară, Cuviosul Nifon afuriseşte în sobor pe nelegiuitul Bogdan şi pe toţi cari fură 
părtaşi cu el la fărădelege (adică pe Radu Vodă). Aflând de asta voievodul, a dat ordin în toată ţara ca 
nimeni să nu dea nici un respect Cuviosului Nifon şi ameninţa cu pedeapsă de moarte pe cel care ar 
îndrăzni să-1 găzduiască ori să-1 ajute cu ceva. 

Dar Cuviosul Nifon a fost îngrijit o bucată de vreme de către iubitul lui fiu duhovnicesc Neagoe, care se 
trăgea din familia veche domnitoare a "Basarabilor" şi care ţinea foarte mult la Sfântul. 

Iar când a fost să plece din ţară Cuviosul Nifon, atunci a fost mare durere pentru evlaviosul tânăr. Atunci a 
auzit rostindu-se cuvintele prooroceşti ale părintelui său duhovnicesc pentru cele ce vor urma în ţară după 
plecarea lui. 



Mergând necunoscut de nimeni, 
La Sfântul Munte s-a oprit 
Şi paznic la catâri acolo 
Egumenul 1-a rânduit. 



Privelişte prea mişcătoare 
Era atuncea de văzut 
Când Sfântul aducea catârii 
Venind pe jos de la păscut! 



O! Pogorâre negrăită! 
Acelui minunat Ierarh! 
Ce sta pe tron odinioară, 
A toată lumea Patriarh! 



Văzând în poartă adunarea 
Şi clopotele auzind, 
S-a dat în dosul mănăstirii, 
Nimic de sine bănuind. 



De o smerenie ca asta 
Şi îngerii s-au minunat 
Iară vrăjmaşii mântuirii 
De asta s-au însapăimântat! 



Soborul însă cu grăbire 
întâmpinare i-a făcut, 
Iar el, căzând lor la picioare, 
Plângând, iertare le-a cerut. 



Dar Dumnezeu Prea Milostivul 
Nu 1-a lăsat necunoscut, 
Ci arătat la tot soborul 
(întru minune) 1-a făcut. 



Atunci Egumenul, cu cinste, 
Pân-la pământ s-a închinat 
Şi dreapta cea arhierească 
Cu planşete a sărutat. 



Căci în vedenie s-arată 
Botezătorul lui Hristos 
Şi porunceşte cu asprime 
Ameninţând pe Proestos: 



Acele vorbe mişcătoare 
Ce s-au rostit atunci de toţi, 
în faţa slugii prea smerite 
A le descrie nu le poţi! 



Adună-ţi repede frăţimea, 
Ca să întâmpini cu sobor 
Pe Patriarhul Ecumenic, 
Pe marele Luminător! 



în sunete veselitoare 
De clopote şi de cântări, 
S-a închinat toată frăţimea, 
Cerându-i binecuvântări. 



I-ajunge multa pogorâre, 
Ajunge lui cât s-a smerit! 
Primiţi cu cinste pe Păstorul! 
Destul a stat acoperit! 



Iar cei cari mai înainte 
Pe Cuvios îl defăimau, 
Cerând cu lacrămi iertăciune, 
Amar acum se tânguiau! 



Lovind în toaca de aramă 
Soborul tot s-a adunat 
Şi, cu făclii şi tămâiere 
Pe Sfântul l-au întâmpinat. 



El, sărutându-i părinteşte, 
Le-a spus cuvinte de folos, 
Apoi intrând în mănăstire 
Se nevoia întru Hristos. 

ÎNSEMNAREA A 3-A pentru sfanţul nifon 

(După plecarea lui din Muntenia şi săvârşirea lui la Aton) 

La mănăstirea Dionisiului din Sfântul Munte (cu hramul Sf. Ioan Botezătorul) era aşa rânduială ca toţi cei 
cari doreau să fie închinoviaţi, trebuiau să slujească mai întâi la catârii mănăstirii (adică la "odaie", cum se 
zicea la noi). 

La această slujbă a fost rânduit şi Cuviosul Nifon, fostul Patriarh ecumenic şi păstor duhovnicesc al "Ţării 
Româneşti". Acolo slujea ca un argat, păscând catârii şi cărând cele de nevoie pentru mănăstire, din pădure 
şi de la metoc (căci nu-1 mai cunoştea nimeni şi nici el n-a spus cine este şi de unde vine). 

Odată i-a venit rândul să facă de strajă noaptea din cauza piraţilor, cari prădau mănăstirile. 

Pe la miezul nopţii pe când îşi făcea rugăciunea obişnuită, l-au văzut nişte fraţi şi pustnici îmbunătăţiţi din 
apropiere că era la înfăţişare ca o pară de foc şi minunându-se au spus egumenului pentru asta. Atunci 
egumenul a rânduit ca să se facă rugăciunile de obşte spre a descoperi Dumnezeu taina acelui frate 
începător. 

Atunci s-a arătat Sfântul Ioan Botezătorul Egumenului în vedenie poruncindu-i să întâmpine cu cinste pe 
Sfântul Nifon. 

în chipul acesta s-au vădit cele ascunse ale smeritei slugi care făcea corvoadă la Mănăstirea Dionisiului. 

Făcându-i-se primirea cu cinste ca unui Patriarh, s-a rugat de toţi ca să-i rânduiască ascultare în mănăstire, 
fără a face deosebire de ceilalţi fraţi din sobor. Deşi era acum bătrân şi slab, îşi petrecea viaţa cu multe 
osteneli, îndeplinind treburile cele mai de rând şi întărind pe fraţi prin pilda vieţii lui şi prin cuvintele lui 
cele pline de dar. El era întru toate şi pentru toţi "icoana cea vie a virtuţii şi izvorul cel pururea curgător de 
miere duhovnicească". 

Multe semne şi minuni a arătat Dumnezeu prin rugăciunile acestui pustnic smerit şi prea luminat Ierarh al 
lumii! 

Odată primejduindu-se fraţii mănăstirii cu barca pe mare, când aduceau merinde de la metoc, Cuviosul 
Nifon a făcut rugăciune fierbinte pentru ei şi s-au domolit îndată valurile mării. Cunoscând fraţii puterea 
rugăciunii lui, l-au rugat cu multă stăruinţă ca să le dea ceva blagoslovit de el spre a fi păziţi în vreme de 
primejdie, pe viitor. Atunci Cuviosul Nifon, căzând în genunchi la rugăciune, le-a blagoslovit un fier (ce 
aveau în corabie), zicându-le să-1 păstreze în loc curat şi la vreme de primejdie să-1 slobozească cu o 
frânghie în apă şi se vor izbăvi de primejdie (numai dacă îşi vor ţine regulat pravila şi canonul). Şi era 
lucru de mare mirare, căci prin slobozirea fierului în apă, se domoleau numaidecât valurile, ca şi cum s-ar 
fi cucernicit de atingerea lui. Oricând se ivea primejdia pe mare, auzeai semnalul fraţilor: "Pogorâţi, 
pogorâţi repede pe "Patriarhul" în apă!" (adică fierul blagoslovit de Cuviosul Nifon). Şi totdeauna se 
făceau minuni prea slăvite cu fierul acela, încât fraţii îl ţineau la mare cinste, închipuindu-şi că au 
împreună cu ei pe Sfântul 

S-a păstrat la corabia mănăstirii Dionisiului "Fierul Nifon" peste 150 de ani, până când s-a pierdut în apă. 

Cuviosul Nifon alerga în toate părţile unde erau treburile mai grele spre a da ajutor şi a încuraja pe fraţi, 
căci fiind mănăstirea aşezată pe o coastă prăpăstioasă, cu multe necazuri şi primejdii îşi agoniseau cele de 
nevoie. Cuvintele lui erau ca un balsam de alinare pentru toţi, căci în tot Sfântul Munte nu se afla alt 
părinte duhovnicesc şi dascăl iscusit ca Sf. Nifon. 

Aproape de sfârşitul vieţii lui, s-au adunat mulţimi nenumărate de monahi de prin toate mănăstirile şi de 
prin pustietăţi ca să ia blagoslovenia lui cea de pe urmă. Şi toţi erau cuprinşi de o jale negrăită pentru 
lipsirea povăţuitorului obştesc. 

L-au rugat atunci cu multe lacrămi şi cu amare tânguiri ca să le dea în scris o rugăciune de dezlegare pentru 
sufletele celor adormiţi (spre a se citi pe Mormânt). 

Atunci fericitul le-a lăsat "cu limbă de moarte" Molifta cea de dezlegare pentru răposaţi, pe care o foloseşte 
Sfânta Biserică de Răsărit până astăzi. La mormântul lui se săvârşesc minuni şi semne preaslăvite 
întotdeauna. 

Cu poveţele lui cele înţelepte şi cu rugăciunile lui cele bine primite de Dumnezeu, multe suflete s-au 
mântuit şi mulţi rătăciţi au aflat calea adevărului. Iar o parte din ei au primit cununa muceniciei, cu 
blagoslovenia lui. Doi ucenici a avut Sfântul mai aproape şi amândoi au fost număraţi în rândul 
mucenicilor, mărturisind pe Hristos cu îndrăzneală înaintea stăpânirii păgâneşti (a turcilor). Amândoi 
ucenicii - Macarie şi Ioasaf - au petrecut împreună cu Sfântul în Muntenia şi după aceea l-au însoţit în 
Sfântul Munte. Macarie a mărturisit pentru Hristos în Tesalonic, în vremea când trăia încă Sfântul Nifon, 
iar Ioasaf a mărturisit în Constantinopol, după săvârşirea din viaţă a Părintelui său, după cum a fost 
proorocit şi blagoslovit de el. 

în chipul acesta minunat a vieţuit şi s-a săvârşit Cuviosul Părintele nostru Nifon, prea strălucitul Luminător 
al lumii, piatra cea neclătită a răbdării, care s-a lămurit ca şi aurul în cuptor prin grele încercări şi primejdii. 
Pomenirea lui se săvârşeşte la 1 1 ale lunii August. 

PS. Este de însemnat şi aceasta, că în vremea când argăţea (necunoscut) la catârii mănăstirii Dionisiului, au 
fost trimişi delegaţi de la Sinodul Arhiereilor din Constantinopol, ca să-1 aducă înapoi pe "Tronul 
Ecumenic", văzându-se lipsa care era în Biserică, după plecarea lui. L-au căutat în toate părţile având şi 
întărire de la sultanul turcesc ca să-1 aducă neapărat la postul lui. Au mers şi la Sf. Munte, iscodind pe la 
mănăstiri şi prin pustietăţi pentru dascălul lor, însă nu l-au putut afla nicăieri, căci cine îşi putea închipui că 
"rândaşul" de la odaia Dionisiului a fost Patriarh a toată lumea şi luminătorul Ortodoxiei! 



Atunci în "Ţara Românească", 
(Pentru semeţul voievod) 
A fost grozavă tulburare, 
La mănăstiri şi la norod. 

Stârnitu-s-au şi boale grele 
Şi secetă cu groaznic vânt, 
Ca o pedeapsă de la Domnul 
Pentru gonirea "celui Sfânt"! 

Din mult-acea neplouare, 
Pământul roadă n-a adus 
Şi toţi au cunoscut din asta 
"Bătaia Domnului de sus!" 

Abia şi-a cunoscut greşeala 
Nechibzuitul Domnitor, 
Şi căuta acum pe Sfântul 
în toate părţile de zor. 



Dar n-a putut să-i dea de urmă 
(Precum a şi fost proorocit), 
Apoi şi el căzu în boala 
Care cumplit 1-a chinuit! 

Că trupul - de multe rane - 
Ca ciurul i s-a găurit 
Şi putrezind, ieşea dintr-însul 
Duhoare de nesuferit! 

Deci, neputând atuncea nimeni 
Să se apropie de el, 
Cu chinuri nemaipomenite 
S-a stins la Argeş, în "Castel". 

Iar după moartea lui - se spune 
Că Dumnezeu a arătat 
Un semn de groaznică mânie, 
La toţi fiind înfricoşat! 

Mormântul lui la Mănăstire 
Era trei zile tremurând 
Şi toţi erau cuprinşi de spaimă, 
"Mânia cerului" văzând! 



Prin rugăciunea cea fierbinte 
A Sfântului ocrotitor, 
Se izbăveşte de la moarte, 
Fiind ales ca Domnitor. 



Apoi la "Tronul de Domnie" 
Neînţelegeri au urmat, 
Suindu-se, cu tiranie, 
Boierii Mihnea şi cu Vlad; 

Iar pe Neagoe (despre care 
Mai înainte am vorbit), 
Au căutat ca să-1 omoare 
Dar Sfântul Nifon 1-a păzit. 



Suindu-se pe "Tronul Ţării" 
Neagoe s-a călăuzit 
De rugăciunea şi povaţa 
Părintelui celui Sfinţit. 



ÎNSEMNAREA A 4-A pentru sfanţul nifon 

(împlinirea proorocirilor lui pentru 
pedepsirea lui Radu Vodă şi a ţării) 

în Muntenia, după plecarea silnică a Cuviosului, au urmat multe necazuri şi tulburări. Din cauza secetei 
îndelungate şi a vânturilor celor rele, n-a rodit pământul nici pâine pentru hrana norodului şi nici păşune 
pentru vite, pentru asta a urmat foamete grea şi boli omorâtoare. La mănăstiri au fost tulburări şi răscoale 
în norod. Iar boierimea s-a împărţit în tabere pentru ocuparea domniei. Din multa duşmănie ce era între ei, 
s-a vărsat mult sânge între fraţi, iar familia Basarabilor (din care se trăgea tânărul Neagoe, fiul duhovnicesc 
al Sf. Nifon) a suferit prigoane înfricoşate şi însuşi Neagoe a scăpat prin minune de la moarte. Fiind 
acoperit prin rugăciunile sfântului său Părinte duhovnicesc, Neagoe se izbăveşte de la moarte sigură şi este 
ales Domnitor al Munteniei. 

în toată viaţa lui a păzit cu sfinţenie sfaturile cuviosului său Părinte, văzând cu ochii cum se împlineau 
toate vorbele lui. 



Fiind acum la bătrâneţe 
Smeritul "Pustnic şi Ierarh", 
Prea cuvios îşi dă sfârşitul 
Adevărat "de Patriarh"! 

Fiind rugat de tot soborul 
El lasă fraţilor când moare, 
Spre veşnica lui pomenire 
"Molifta cea de Dezlegare". 

Iar trupul lui cinstit rămâne 
Ca un izvor vindecător 
Şi sfânt "liman de ocrotire" 
Prea necăjitului sobor. 

Trimis-a deci atunci "solie" 
Evlaviosul Domnitor 
S-aducă Moaştele sfinţite 
în Ţară pentru ajutor. 



Primindu-le cu multă cinste, 
Le-a pus deasupra, pe mormânt, 
Unde zăcea cu neiertare 
Acel ce izgonea pe "Sfânt"! 

Făcând obştească priveghere 
Prin semne s-a încredinţat 
Că Fericitul lui Părinte 
Pe Radu Vodă 1-a iertat. 

Cu negrăită bucurie 
Pe Sfântul l-au sărbătorit 
Şi toţi se vindecau de boale 
Prin darul lui cel preaslăvit. 

Căci orbii dobândeau vederea 
Şi cei ologi se îndreptau, 
Iar cei cu duhuri necurate, 
Prin darul lui, se izbăveau! 

Odată - noaptea - Sfântul Nifon 
S-a arătat lui Vodă-n vis 
Şi, sfătuindu-1 părinteşte, 
La urmă către el a zis: 

"De-acuma, fiule iubite, 
Trimite-mi trupul înapoi, 
Să ne fie pentru mângâierea 
Soborului întru nevoi!" 



De-atunci la Curtea de Argeş 
Păstratu-s-a cinstitul cap 
în prea măreaţa mănăstire 
A lui Neagoe Basarab. 

Iar trupul "Sfântului", la Aton, 
Rămâne ca cinstit odor, 
Păstrat în cea mai scumpă raclă 
De la numitul Domnitor. 



Deci ascultându-1 voievodul, 
La Aton iarăşi 1-a trimis, 
Oprind cinstitul cap şi mâna, 
Precum "Soborul i-a permis". 



ÎNSEMNAREA A 5-A pentru sfanţul nifon 

(Aducerea Sf. Moaşte în Ţară, iertarea lui Radu Vodă 

şi întoarcerea Moaştelor) 

Aflând evlaviosul Domnitor Neagoe despre săvârşirea întru Domnul a Sfântului său Părinte duhovnicesc, a 
trimis pe doi egumeni mai însemnaţi şi câţiva boieri cu daruri bogate şi cu scrisori la Sfântul Munte (în 
mănăstirea Dionisiului), cerând cinstitele Moaşte ale Cuv. Nifon, ca să fie aduse în Muntenia spre 
blagoslovenia şi iertăciunea Ţării întregi şi spre dezlegarea afuriseniei răposatului voievod Radu, care 
murise neîmpăcat. 

Grea de tot a fost pentru sobor cererea aceasta şi nu s-ar fi învoit cu nici un chip, însă Cuviosul Nifon a 
arătat prin semne că este voia lui să împlinească dorinţa iubitului său fiu duhovnicesc, Neagoe. Nimeni 
dintre părinţi n-a îndrăznit să deschidă mormântul Sfântului, atunci Marele Logofăt al lui Neagoe, având 
îndrăzneală şi încredere în multa evlavie a Stăpânului său, a început să sape la Mormântul Sfântului şi 
îndată a ieşit o mireasmă prea minunată de la Cinstitele Moaşte, care s-a răspândit în toată latura aceea. 
Deci scoţând Cinstitele Moaşte le-au aşezat într-o raclă prea scumpă şi s-a făcut priveghere de toată 
noaptea. Au alergat atunci din toate părţile monahi spre a se închina şi mulţi s-au vindecat de boli prin 
atingerea lor. 

Aduse fiind apoi în ţară la noi cu multă cinste, au fost primite la Dunăre de episcopii ţării cu mare sobor de 
clerici, de boieri şi de norod. 

Când s-au apropiat de cetatea lui Bucur (Bucureşti) a ieşit întru întâmpinare şi voievodul cu toată curtea 
lui. îmbrăţişând cu lacrimi fierbinţi racla Sfântului a sărutat cu negrăită bucurie şi cu adâncă evlavie 
Cinstitele Moaşte ale iubitului său părinte şi ocrotitor. Apoi ridicând pe umerii săi Racla Sfântului, 
dimpreună cu cei mai de seamă sfetnici ai săi au mers cu alai strălucit (în sunetele clopotelor şi al 
cântărilor) până la mănăstirea Dealu, care era zidită de Radu Vodă, unde era îngropat acesta. Acolo au 
aşezat racla cu Sf. Moaşte pe mormântul lui Radu Vodă, ca semn de împăcare a Sfântului cu prigonitorul 
său. După aceea s-a făcut priveghere de toată noaptea, cu tot soborul şi cu toată "Curtea Domnească". 

Pe la miezul nopţii, aţipind puţin Neagoe (în vremea privegherii) i-a descoperit în vedenie Cuviosul Nifon 
că s-a împlinit dorinţa lui şi a fost iertat răposatul Radu Vodă, pricinuind negrăită bucurie tuturor. 

După aceea s-au făcut litanii mari cu Cinstitele Moaşte, prin multe locuri din ţară şi s-au săvârşit 
nenumărate minuni cu bolnavii cari se atingeau de ele. Alerga norodul din toate părţile şi de peste hotare ca 

să se închine la racla Sfântului. Apoi luând înştiinţare prin vis ca să întoarcă cinstitele Moaşte la Aton, 
Neagoe basarab le-a aşezat într-o raclă minunată şi le-a trimis cu cinste în Sfântul Munte. Ea este lucrată 
din aur cu un meşteşug neîntrecut şi-i împodobită peste tot cu pietre scumpe şi cu smalţ. Deasupra are 
zugrăvită Icoana Sfântului, având alături pe Neagoe îngenunchiat la picioarele lui. Toate "Proschinatarele" 
Sfântului Munte şi toţi cari au trăit sau au vizitat Sfântul Munte mărturisesc că racla dăruită de Neagoe este 
un odor fără pereche - în scumpete şi în meşteşug. 

La trimiterea Cinstitelor Moaşte din ţară, Neagoe Basarab - după aprobarea Soborului din Sf. Munte - a 
oprit cinstitul cap şi mâna Sfântului Nifon, iar el a dăruit mănăstirii Dionisiului cinstitul cap al Sf. Ioan 
Botezătorul (al cărui hram este mănăstirea) într-un chivot lucrat la fel din aur şi pietre scumpe. 

Odată cu Cinstitele Moaşte, evlaviosul voievod a trimis şi multe daruri bogate pentru mănăstire, apoi a 
ridicat din temelie multe clădiri în cuprinsul mănăstirii Dionisiului, unde este pomenit totdeauna la Ctitori, 
la un loc cu împăraţii bizantini. 

Cât a trăit Neagoe nu s-a despărţit nicidecum de Moaştele Părintelui său duhovnicesc, ci le purta cu sine 
oriunde mergea - ca un scut de apărare împotriva celor văzuţi şi nevăzuţi potrivnici. 

După moartea sa le-a dăruit Mănăstirii de la Curtea de Argeş, zidită de el. 

Cinstitul Cap al Sfântului Ierarh Nifon se află până în ziua de azi în minunata Biserică a lui Neagoe de la 
Curtea de Argeş, alături de cinstitele capuri ale Sfinţilor Mucenici Serghie şi Vah şi al Sfintei Muceniţe 
Tatiana, ţinând tovărăşia feciorescului şi prea cinstitului trup al Sf. Muceniţe Filofteia. 

De la capul acestui minunat Ierarh şi grabnic ajutător al ţării noastre, la nevoie îşi iau binecuvântarea prea 
evlavioşii voievozi când pornesc la lupte împotriva păgânilor, a ungurilor şi a polonilor, vrăjmaşii credinţei 
şi ai neamului nostru. 

Cu rugăciunile Cuv. Nifon se înarmează marele voievod Mihai Viteazul, când îngrozeşte pe păgâni şi-i 
înfrânge de istov, care loveşte ca un fulger pe unguri şi pe poloni şi moare, apoi, ucis mişeleşte pe Câmpia 
Turzii. 

în trecerea lui spre locaşul de veci de la Mănăstirea Dealu - ctitoria cu mormântul lui Radu Vodă - capul 
lui Mihai Viteazul este prohodit în Biserica lui Neagoe de la Argeş, unde îl aşteaptă Sf. Patriarh Nifon, 
înconjurat de Sfinţii Mucenici, spre a-1 întâmpina ca pe un adevărat mucenic al cauzei noastre naţionale. 

Megalinaria (Mărimurile) 
Sf. Nifon, glas 2, 

după melodia megalinariilor de la Paraclisul Maicii Domnului: 

Apo ton polon mu amartioan 

Tronul Ecumenic împodobeşti 

Şi păstor pe urmă 

Te arăţi Ţării Româneşti, 

Apoi din Sfântul Munte 

Cu daruri vii la noi, 

Spre mântuirea turmei 

La vreme de nevoi. 

Troparul Cuviosului Nifon, glas 5, 

după: Tin tahian su schepin che tin boithian 

Ca sfeşnic în lume ai strălucit 
Şi la noi în ţară ai păstorit, 
Aşezând orânduieli 
Dăscălit-ai pe norod 
Izbăvindu-1 de sminteli, 
înalt Prea Sfinţite Nifon, 
Cel mare între Ierarhi 
Şi Sfânt între Patriarhi. 

Condacul, glas 3, 

pe melodia condacului de la Naşterea Domnului în greceşte 

(I Parthena simeron) 

Prea cinstitul cap al tău, 

La Curtea de Argeş, 

Depărtare celui rău 

S-a arătat totdeauna; 

Prea Cuvioase, 

Daruri dând la Voievozii cei vrednici 

Şi pe calea mântuirii 

îndrepţi pe cinstitorii tăi. 



Tulburările şi lipsa 
Care scrie c-au urmat 
Când l-au scos pe Sf. Nifon, 
Astăzi iar s-au arătat! 

Iarăşi vezi în toată lumea, 
Cum a fost atunci la noi 
Urâciune între neamuri, 
Prigonire şi nevoi. 



Epilog 

Terminatu-s-a cu "Radu" 
Cel cu vechi "aşezământ", 
Azi domneşte "Vlad cu Mihnea" 
în tot locul pe pământ! 

Iar "Neagoe şi cu Nifon" 
Sunt de-a pururi prigoniţi 
Şi, departe de la "turmă" 
Stau acuma surghiuniţi. 



Până când acei "legitimi" 
Nu vor fi la "locul lor", 
Noaptea este fără lună, 
Munca este fără spor! 



Ieroschimonahul Ioan Iacob 

25 ianuarie 1955, în Schitul 

"Sf. Ana" de la Hozeva, Valea Enon 



367 



SFANŢUL IOAN IACOB ROMANUL ■ DJN IERIHON CĂTRE SIOK 



PENTRU CEI RAVNITORI CU ADEVĂRAT 
PENTRU CREDINŢA STRĂMOŞEASCĂ 



Fraţilor şi surorilor întru Hristos, aceste rânduri le scriu numai pentru cei care nu s-au amăgit de covrigi 
roşii şi care se feresc de vântul înşelăciunii. 

Pentru ceilalţi care au început să dănţuiască "hora Crivăţului" nu mai am nimic de scris. Cine a avut urechi de 
auzit, acela a căutat să audă strigătul meu şi cine mai are ochi de văzut, poate să vadă cum stau lucrurile ... Eu 
am tunat şi am fulgerat către toţi (prin foile mele) ca să vă feriţi de bătaia vântului de la Miază-Noapte. 

Iar acum când a început ploaia cu banii roşii, eu nu mai strig la nimeni. Cei statornici în credinţă îşi păzesc 
paşii de alunecare, iar cei slabi de fire şi dornici de mărire se poticnesc la vale. Mare este taina credinţei, 
dar puţini o păzesc astăzi neprihănită. 

Nu vă miraţi că îndrăznesc să zic vorba asta, că mulţi se botează, însă darul puţini îl păstrează. Când vedeţi 
pe unii că aleargă singuri spre înşelăciune, atunci să cunoaşteţi că la unii ca aceştia pecetea darului este 
ştearsă şi uşor se prăpăstuiesc. Atunci sfaturile nu se mai lipesc de ei şi făgăduinţele se calcă fără milă. 

Dar noi, fraţilor, să-i lăsăm pe aceştia în "sloboda" lor fericită, să urmăm calea cea strâmtă şi nu vom greşi. 

în curtea lui Caiafa de astăzi să nu intrăm (adică în mreaja stăpânirii), căci slugile cele viclene ne ispitesc şi 
nu cumva să pătimim ca Sfântul Apostol Petru. Lăsaţi să se încălzească la foc slugile cele năimite, iar noi 
să urmăm pe Domnul ca şi Sfintele Mironosiţe. 

în calea noastră stau la pândă vameşii şi fariseii veacului acestuia, dar să nu ne fie frică. "îndrăzniţi, zice 
Domnul, Eu am biruit lumea". 

Am auzit că unii dintre cei râvnitori au avut ciocniri de cuvinte, cu ceata noilor dregători. Nu vă tulburaţi 
fraţii mei, căci abia a început ploaia "covrigilor". Pe mulţi poate să-i "ude" dacă nu vor fi cu pază şi cele 
care se văd astăzi, sunt mici faţă de cele ce urmează. 

Eu unul vă sfătuiesc pe cei cari urmaţi tradiţiile noastre strămoşeşti, să nu vă tulburaţi şi cu alţii să nu 
discutaţi. 

Biruinţa noastră nu se deosebeşte cu sfadă şi cu pleftureală, ci cu blândeţe şi cu dreaptă socoteală. Din 
sfadă nu iese decât tulburare şi duşmănie. Războiul nostru este nevăzut şi armele noastre trebuie să fie 
arme duhovniceşti şi anume: sabia Duhului, care este Cuvântul lui Dumnezeu şi Pavăza Credinţei, cu care 
putem stinge toate săgeţile vicleanului cele aprinse, cum ne învaţă Sf. Apostol Pavel. Pe cei slabi să-i 
întărim, iar pe cei vicleni să-i ocolim. Pe cei năimiţi şi pe cei urgisiţi să-i lăsăm în pace, căci sunt acum 
mărişori şi pot pricepe semnele vremii. Dacă nu se învaţă din păţaniile altora, atunci lăsaţi-i sa guste 
singuri din "covrigii" stăpânirii roşii. Aceşti covrigi sunt vopsiţi cu sângele mucenicesc al fraţilor noştri 
credincioşi din ţară. Ei pătimesc acum ca robii la munca silnică, iar din sudoarea şi din sângele lor se 
plămădesc bacşişuri pentru propagandă. Tot ce iese azi din ţară (de după perdeaua roşie) este ca să farmece 
ochii şi să astupe urechile celor bicisnici şi neştiutori. Nu mai faceţi vorbă cu ei şi nici nu căutaţi să-i pârâţi 
ori să-i denunţaţi, ci mai vârtos s-ar cădea să-i plângem pe unii ca aceştia, căci nu ştiu sărmanii la care 
"domni au slujit şi câtă pagubă vor dobândi". 

înainte de a încheia rândurile acestea, vă amintesc de cuvântul Scripturii care zice: "Vrăjmaşii omului sunt 
casnicii lui" şi iată anume pentru ce: când fraţii noştri de o credinţă şi de un sânge se fac coadă de topor, 
adică unelte ale vrăjmaşului credinţei, atunci vătămarea noastră este negrăit de mare, zice Sf. Apostol 
Pavel; nu vă plecaţi grumazul sub jug străin. Să stăm bine, să stăm cu frică întru Sfânta credinţă şi să 
arătăm "Mila Păcii" către toţi, cu darul Domnului nostru Iisus Hristos. Amin. 

CÂTEVA CANOANE REFERITOARE 
LA SĂRBĂTOAREA ÎNVIERII 



însemnăm spre ştiinţa tuturor creştinilor Ortodocşi, 

de Răsărit, aceste canoane din Pedalion, că nu-i este 

iertat nimănui a strica Sf. Pascalie, care este în 

Psaltire, şi a schimba Sf. Paşti şi Sf. Sărbători de la 

data lor, care sunt aşezate în calendarul Iulian a 

Sf. Biserici Ortodoxe de Răsărit. 



Canonul I din Antiohia (Pedalion pag 275) 



Toţi cei ce îndrăznesc a dezlega hotărârea Sfântului şi Marelui Sinod, cel adunat în Niceea, în fiinţa bunei 
cinstiri a prea iubitorului de Dumnezeu împărat Constantin, pentru Sfânta Sărbătoare cea mântuitoare a 
Paştilor, să fie neîmpărtăşiţi şi lepădaţi de la Biserică, de vor stărui împotrivindu-se, mai cu prigonire celor 
bine dogmatisite - şi acestea să fie zise pentru mireni. Iar dacă vreunul din proiestoşii Bisericii, episcop sau 
preot sau diacon, după hotărârea aceasta ar îndrăzni pentru răzvrătirea popoarelor şi tulburarea Bisericilor a 
se osebi şi cu iudeii a săvârşi Pastile, pe acesta Sfântul Sinod din data de acum străin de Biserică 1-a 
judecat, ca pe unul ce nu numai lui s-a făcut pricinuitor de păcat, ci şi multora, de stricăciune şi răzvrătire. 

Şi nu numai pe unii ca aceştia îi cateriseşte de la Liturghie, ci şi pe cei ce vor cuteza a se împărtăşi cu 
aceştia după caterisire. 

Iar cei caterisiţi să se lipsească şi de cinstea cea din afară, pe care o au câştigat Sfântul Canon - şi preoţia 
lui Dumnezeu. 

Tâlcuire 

Canonul acesta, afuriseşte pe mirenii aceia ce calcă rânduirea şi canonul ce-au dat Sinodul I, de faţă fiind 
Si Marele Constantin, pentru sărbătoarea Paştilor (ca să serbeze adică după isimerie şi nu împreună cu 
iudeii). Ei calcă nu numai aşezământul acesta, ci şi prigonindu-se, îi stau împotrivă. Iar pe episcopii, preoţii 
şi diaconii ce ar călca hotărârea aceasta, tulburând Biserica, şi ar voi să serbeze cu iudeii pastile, îi 
cateriseşte atât de toată preoţia şi de sfinţita lucrare cea înlăuntrul Altarului, cât şi de toată cinstea cea din 
afară, cuvenită celor ierosiţi (de a avea măcar nume de Sfinţiţi şi de a şedea împreună cu cei Sfinţiţi, deci 
de toată lucrarea cea afară de Sfântul Altar, după Valsamon), fiindcă unii ca aceştia şi pe sine s-au vătămat 
cu călcarea hotărârii acesteia şi pe alţii i-au făcut să o calce. Dar nu numai pe ei îi cateriseşte, ci şi pe cei ce 
s-ar împărtăşi împreună cu dânşii, asemenea. 

Canonul 7 al Sfinţilor Apostoli (Pedalion, pagina 8) 

Dacă vreun episcop, ori preot, ori diacon, Sfânta zi a Paştilor mai înainte de primăvăreasca isimerie, cu 
iudeii o va săvârşi, să se caterisească, de asemenea şi înainte de iudei. 

Litera I (Pedalion, pagina 512) 

Schismatici sunt pentru schimbarea pascaliei şi a calendarului. 

Pentru cei ce îndrăznesc a dezlega cele 4 Sfinte Posturi şi pentru Miercuri şi Vineri: 
Canonul 19 al Sf. Sobor din Cangra (Pedalion, pagina 274) 

Dacă vreunul din cei ce se nevoiesc, fără trupească nevoie s-ar mândri şi posturile cele predate norodului, 
care se păzesc de Biserică, le-ar dezlega, întărind întru sine cugetare, de deplinătate "Anatema să fie". 

Canonul 69 al Sf. Apostoli (Pedalion, pagina 61) 

Dacă vreun episcop, sau preot, sau diacon, sau ipodiacon, sau citeţ, sau cântăreţ, sfintele Mari Posturi nu le 
posteşte, sau Miercurea şi Vinerea, să se caterisească. Fără numai de s-ar opri pentru boală trupească. Iar 
de va fi mirean, să se afurisească. 

Enciclică (Circulară) din 756 

Chirii, din mila lui Dumnezeu Arhiepiscopul Constantinopolului şi Patriarh Ecumenic. Preacinstiţilor 
clerici, care sunteţi cu noi în Biserica lui Hristos, har şi pace vouă de la Dumnezeu. 

Noi, pe care ne-a învrednicit Dumnezeu Sfântul, să ne aflăm în faţa acestui tron apostolesc şi patriarhicesc, 
canoniseşte şi apostoleşte, pentru ca să păzim cu credinţă fierbinte şi evlavie Prea Sfânta Credinţă 
Ortodoxă, pe care am primit-o de la Sf. Apostoli şi de la cele 7 Sfinte Soboare Ecumenice, împreună cu 
dogmele celor 7 Taine ale Sfintei noastre Biserici, Apostolească şi Sobornicească de Răsărit, şi acestea să 
le ţinem curate şi nepătate; după cum de sus şi de la început Biserica lui Dumnezeu le-a primit de la Sf. 
Apostoli, neclintite, fără să adauge sau să scoată nici un cuvânt până astăzi şi nici până la sfârşitul veacului 
acestuia, le păstrează curate ca pe Mireasa Domnului nostru Iisus Hristos; pentru acest pericol, ne-am 
hotărât să primim a ne supune lui Dumnezeu mai mult şi nu oamenilor. 

Mai întâi ca să păzim apostoliceştile şi soborniceştile canoane nemişcate şi neştirbite după cum le-am 
apucat. 

Al doilea ca, luând toate armele Duhului Sfânt, să ridicăm şi să ştergem cu desăvârşire, cu înfricoşat 
blestem şi veşnică anatemă împotriva acelora care au vrut să îndrăznească să facă coborământ să primească 
cât suntem în viaţă şi după moartea noastră până la sfârşit orice adăugare ori scoatere (schimbare). 

Deci cu puterea şi Darul Prea Sfântului Duh cel dătător de viaţă, dispreţuim şi aruncăm cu desăvârşire cea 
spurcată şi necurată şi hulitoare şi neaprobată, cea fărădelege alcătuită scrisoare ereticească, şi mergem 
după Sf. Apostol Pavel care zice: "Oricine vă va vesti vouă altele afară de cele ce aţi apucat şi afară de cele 
ce v-am vestit vouă, măcar înger din Cer, sau însuşi noi, anatema să fie", după cum şi la Canoanele 
Sfintelor Soboare se zice: "Orice ar adăuga ori a şterge un cuvânt, acela să fie anatema de şapte ori". 

Şi aşa ne-am hotărât cu tot Sfinţitul Cler care e cu noi şi cu adunarea creştinească să dăm anatema de trei 
ori, fie că sunt din rândul clericilor, fie al laicilor (mirenilor), despărţiţi sunt de la Domnul Dumnezeu 
Atotţiitorul, blestemaţi şi neiertaţi şi după moarte să nu putrezească (timpanei). Pietrele şi fierul să 
putrezească, dar ei niciodată, să moştenească lepra lui Chiezi şi să se spânzure ca Iuda, să fie suspinând şi 
tremurând pe pământ ca şi Cain, mânia lui Dumnezeu pe capetele lor, să fie la un loc cu Iuda şi cu iudeii 
cei luptători de Dumnezeu, să crape pământul şi să-i înghită ca pe Datan şi Aviron, îngerul Domnului să-i 
gonească pe ei cu sabia în toate zilele vieţii lor şi toate blestemele Patriarhilor şi ale Soboarelor să cadă pe 
dânşii, să fie veşnic sub anatema şi focul veşnic. Amin. 

Gândiţi-vă bine şi vedeţi care n-au venit aceste blesteme peste noi şi câte au să mai fie, dacă ne vom pocăi 
şi ne vom întoarce la dreapta Credinţă. 

Enciclică (Circulară) din anul 1593 

Eremia, din mila lui Dumnezeu Arhiepiscopul Constantinopolului şi Patriarh Ecumenic, 

Pentru că Biserica Romei iarăşi s-a luat după ateii astronomi, fără să se gândească s-a învoit şi a schimbat 
cele rânduite pentru Sf. Paşti, neţinând seama de cele (bine rânduite şi) hotărâte de cei 318 Sf. Părinţi de la 
întâiul Sobor Ecumenic spre a se sărbători de Creştinii Ortodocşi a toată lumea, care au fost hotărâte şi de 
cele şase Soboare ca toată lumea să se sărbătorească pe tot pământul; 

Venind nişte bărbaţi de la Roma, care s-au luat după înşelăciunea Latinilor (Catolicilor) şi nu numai că s- 
au lepădat de Sfânta Credinţă Ortodoxă, dar au început să se lupte împotriva dogmelor celor adevărate ale 
Sfintei noastre Biserici de Răsărit pe care ni le-au predat însuşi Domnul nostru Iisus Hristos şi 
dumnezeieştii Apostoli şi cele şapte Soboare hotărâte de purtătorii de Dumnezeu Părinţi; 

Pentru aceasta, tăindu-i ca pe nişte mădulare putrede, poruncim cu hotărâre: Oricine nu urmează învăţăturile 
Sfintei noastre Credinţe Ortodoxe după cum a aşezat şi cele şapte Sfinte Soboare Ecumenice, (care) au 
hotărât pentru Sfintele Paşti şi pentru Calendar, care bine l-au legiuit să-1 urmăm, şi vrea să urmeze după 
pascalia şi după calendarul cel născocit de ateii lui Papa şi se împotriveşte la toate acestea şi vrea să strice 
dogmele şi obiceiurile care ni le-au predat Sfinţii Părinţi ai Sfintei noastre Biserici Ortodoxe, să fie dat 
anatemei şi dat afară din rândul creştinilor Sfintei noastre Biserici conduse de Domnul nostru Iisus Hristos. 

Voi, binecredincioşii creştini ortodocşi să rămâneţi în cele care v-aţi născut şi aţi crescut şi v-aţi învăţat. Şi 
când va sosi vremea, însuşi sângele vostru să-1 vărsaţi ca să păstraţi credinţa care ne-au predat-o Sfinţii 
Părinţi şi mărturisirea voastră să o păstraţi şi să vă feriţi de aceştia şi să vă ajute Domnul nostru Iisus 
Hristos şi smeritele noastre rugăciuni să fie cu voi, cu toţi. Amin. 

1 . Patriarhul Constantinopolului, Eremia 

2. Patriarhul Ierusalimului, Sofronie 

3. Patriarhul Alexandriei, Silvestru 

şi toţi Arhiereii care au fost de faţă la Sinod. 
Anii' 1583 şi 1593. 

Enciclică (Circulară) din anul 1848 

Către Ortodocşii de pretutindeni, 

Ţinem mărturisirea curată după cum ne-au predat-o aceşti Sfinţi Părinţi respingând orice înnoire 
(reformare) ca o născocire a diavolului. Cel care primeşte înnoire nu mai predică întreagă şi curată 
Credinţa Ortodoxă care este asigurată şi ştampilată din vechime şi care nu primeşte nici micşorare, nici 
adăugare, nici schimbare. 

Dacă cineva ar îndrăzni să schimbe sau să sfătuiască sau să gândească una ca acestea, singur s-a lepădat de 
credinţa lui Hristos şi singur a căzut în veşnică anatemă, pentru că a hulit împotriva Duhului Sfânt, zicând 
cum nu se grăieşte adevărat în cărţi şi la Sfintele Soboare Ecumenice (a toată lumea). 

Toţi care au primit înnoiri (reforme) sau eretici sau schismatici de bună voie s-au îmbrăcat cu blestemul ca şi 
cu o haină, fie că sunt Papi, fie că sunt Patriarhi, fie că-s clerici, fie că sunt laici (mireni), sau îngeri din Cer. 

Antim, din mila lui Dumnezeu Arhiepiscopul Constantinopolului, noua Romă şi Patriarh Ecumenic, 

Erotei, din mila lui Dumnezeu Papă şi Patriarhul Alexandriei şi a tot Egiptul, 

Metodie, din mila lui Dumnezeu Patriarhul Antiohiei, 

Chirii, din mila lui Dumnezeu Patriarhul Ierusalimului, împreună cu ale lor Sfintele Sinoade. 

RAPORTUL LUI PILAT 



Guvernatorul Palestinei către Cezarul Tiberiu 



Nobile Suveran, Salutare, 



Cauzele care au provocat acea tulburare din Ierusalim, fură în legătură cu moartea lui Iisus din Nazaret şi 
evenimentele, care au avut loc în provincia mea acum câteva zile, au fost de un astfel de caracter încât mă 
fac să le raportez cu de-amănuntul, pentru că eu nu voi fi deloc surprins dacă, în vremea scurgerii timpului 
acestuia, nu se va schimba cu totul soarta naţiunii noastre, căci se pare că, cu zilele din urmă, zeii au încetat 
de a mai fi ispăşit. 

Din partea mea sunt gata să spun: blestemată să fie ziua aceea în care am urmat pe Valerius Gratius la 
guvernarea Iudeei. 

La sosirea mea în Ierusalim, am luat în primire sala de judecată şi am poruncit ca să se facă ospăţ mare, la 
care am invitat pe tetrarhul Galileii împreună cu arhierul şi pe toţi oficianţii lui. 

La ora anunţată, nici unul dintre oaspeţi nu s-a arătat. Aceasta a fost o insultă pentru onoarea mea 
personală. 

Mai târziu, după câteva zile, a venit la mine arhiereul să-şi ceară scuze. îmbrăcămintea şi purtarea sa era 
grozav de vicleană (iar religia sa pretindea ca să îl oprească pe el şi pe supuşii lui sta la aceeaşi masă cu 
romanii, adică cu păgânii). 

Am crezut de bine ca să primesc această scuză, dar tot cu această ocazie m-am convins că cuceriţii se 
declară duşmani ai cuceritorilor şi mi se pare că dintre oraşele cucerite, Ierusalimul este cel mai greu de 
cârmuit. Atât de tulburat era acest popor, încât eu trăiam mereu cu frică că va izbucni în orice moment o 
răscoală. 

Pentru suprimarea ei însă, nu aveam decât un singur sutaş şi o mână de soldaţi. Am cerut întăriri de la 
guvernatorul Siriei care m-a informat că şi el are abia trupe de ajuns pentru a-şi apăra provincia sa. 

O dorinţă neastâmpărată de cucerire, adică de a ne întinde împărăţia dincolo de mijloacele noastre de 
apărare, mă tem ca să nu fie cauza de răsturnare a nobilului nostru guvernământ. 

Printre mai multe veşti care mi-au venit, încă una mă interesează în mod deosebit. 

Un tânăr se zice că a apărut în Galileia, predicând pe un ton blând şi nobil o altă lege, în numele lui 
Dumnezeu ce 1-a trimis. La început mă temeam ca acesta să nu fie vreun agitator, care să aţâţe poporul 
contra romanilor; dar nu mult timp, temerile mele fuseseră spulberate. Iisus din Nazaret a vorbit mai mult 
ca un prieten al romanilor decât al evreilor. 

Trecând într-o zi pe lângă locul ce se cheamă Siluam, am văzut mare adunare de popor, iar în mijlocul ei 
pe un tânăr, care stătea rezemat de un copac şi cu toată seninătatea şi calmul predica mulţimii. Mi s-a spus 
că acesta este Iisus. 

Era tocmai ce mă aşteptam mai puţin să văd. Atât de mare era deosebirea dintre El şi ascultătorii Lui. Părul 
şi barba Sa aurie îi dădeau înfăţişare cerească. El părea a fi cam de vreo 30 de ani. N-am văzut în viaţa mea 
o privire atât de dulce şi de senină. Ce contrast între El şi ascultătorii Săi cu bărbile lor negre şi feţe 
încruntate. 

Nevrând să-L întrerup prin prezenţa mea, mi-am continuat drumul înainte, dar am făcut semn secretarului 
meu să se asocieze mulţimii şi să asculte ce vorbeşte. Numele secretarului meu este Manelius. El este 
strănepotul şefului de spionaj şi conspiraţie, care s-a ascuns în Etruria aşteptând pe Catilina. Manelius este 
un vechi băştinaş din Iudeea, astfel cunoaşte bine limba ebraică. Mi-e foarte devotat şi vrednic de orice 
încredere. 

Intrând în sala de judecată, l-am găsit pe Manelius, care mi-a istorisit cuvintele auzite de la Iisus în Siluam, 
zicând: "Niciodată nu am citit în cărţi sau în lucrările filosofilor ceva ce s-ar putea asemăna predicilor lui 
Iisus". 

Unul din Iudeii răsculători, dintre cari sunt atâţia în Ierusalim, îl întreabă dacă este cu cale de a da tribut 
Cezarului! Iisus a răspuns: "Daţi Cezarului cele ce se cuvin Cezarului şi lui Dumnezeu cele ce se cuvin lui 
Dumnezeu". 

Tocmai din cauza înţelepciunii Lui, eu am îngăduit Nazariteanului libertatea, pentru că eram în putere să-L 
aresteze, dar aceasta ar fi fost împotriva dreptăţii ce i-a caracterizat întotdeauna pe romani. 

Omul acesta nu era nici tendenţios şi nici răsculător şi L-am ocrotit cu protecţia mea, poate necunoscută 
Lui. El avea libertatea să lucreze, să vorbească, să facă adunări, să ţină predici poporului şi să-şi aleagă 
ucenici neîmpiedicat de nici un mandat pretorian. 

Dacă s-ar întâmpla însă, ferească-ne zeii (aceasta este presupunere), ca religia strămoşilor noştri să fie 
înlocuită prin religiunea lui Iisus, lucrul acesta se va datora acestei nobile toleranţe şi prea mari indulgenţe, 
pe care le îngăduie Roma. Pe când eu, mizerabilul nenorocit, voi fi poate instrumentul pe care oamenii îl 
numesc "providenţial" prin care să vină peste noi acest destin. 

Dar libertatea aceasta nemărginită dată lui Iisus a indignat tare pe iudei, dar nu pe cei săraci, ci pe cei 
bogaţi şi puternici. 

în adunări Iisus era foarte aspru cu cei din urmă (cu bogaţii) şi aceasta a fost pentru mine un bun motiv de 
a nu tulbura liniştea Nazariteanului. 

Cărturarilor şi fariseilor le zicea: "Voi sunteţi oui de viperă, voi vă asemănaţi cu mormintele văruite". 

Alte daţi El era indignat de îngâmfatele posturi şi daruri ale bogaţilor şi le spunea că doi bani ai văduvei 
sărace sunt mai preţuiţi înaintea lui Dumnezeu decât darurile lor bogate. 

în fiecare zi se făceau plângeri la sala de judecată în contra abuzurilor iudeilor. Eram informat că vreo 
nenorocire o să i se întâmple acestui om. Căci nu va fi pentru întâia dată ca Ierusalimul să-şi omoare cu 
pietre pe cei care erau numiţi de ei profeţi, şi dacă pretorul le va refuza plângerea, ei vor face apel la Cezar. 

Conduita mea a fost aprobată de Senat şi mi s-a promis o întărire de soldaţi după terminarea războiului cu 
perşii, fiindcă astfel nu eram în stare de a întâmpina răscoala. M-am hoărât apoi să iau o măsură care 
făgăduia mai mult pentru a stabili liniştea în oraşe, fără a supune Pretorul la concesiuni umilitoare. 

Am scris lui Iisus, invitându-L la o convorbire cu mine în sala de judecată şi El a venit. 

Precum ştiţi în vinele mele curge sânge spaniol amestecat cu sânge de roman, care nu cunoaşte frica şi e 
nesupus emoţiilor. Mă plimbam prin curte când Nazariteanul a apărut şi când am dat ochii cu El, mi s-a 
părut ca şi când o mână de fier mi-ar fi legat picioarele de pământ şi tremuram ca şi un vinovat, deşi 
Nazariteanul era calm şi liniştit, ca un nevinovat. Când a venit la mine, s-a oprit deodată şi ca printr-un 
semn părea că-mi zice: "iată-Mă, am sosit". Câtva timp am rămas încremenit şi priveam cu admiraţie, 

respect şi frică acestei figuri de om, supranaturală, o formă de om necunoscută numeroşilor noştri pictori, 
care au dat forme şi figuri la tot felul de zei. "Iisuse" i-am zis în cele din urmă şi limba mea gângăvea. 
"Iisuse din Nazaret, eu Ţi-am dat timp de 3 ani de zile o mare libertate de vorbă şi nu-mi pare rău. 
Cuvintele Tale sunt ale unui om învăţat. Nu ştiu dacă Tu i-ai citit pe Socrate sau pe Platon, dar un lucru îţi 
spun că în predicile Tale se află o simplitate maiestuoasă, care Te ridică mult mai sus deasupra acestor 
filosofi. împăratul este informat despre Tine (zise făcând aluzie la scrisoarea lui Publius Lentulus) şi eu, 
umilul său reprezentant în această comunitate a lui Israil, sunt foarte fericit că Ţi-am îngăduit această 
libertate de care Te bucuri şi eşti atât de vrednic. Totuşi nu pot să ascund de la Tine că predicile Tale au 
stârnit mari şi puternici duşmani în contra Ta. Nici aceasta nu e de mirare, Socrate a avut duşmanii săi şi a 
căzut victima urii lor. Ai Tăi sunt fără îndoială aprinşi contra Ta, din pricina libertăţii pe care Ţi-o dau; mă 
învinuiesc pe mine de a fi în directă legătură şi unire cu Tine, cu scopul de a dezbrăca pe iudei de mica 
putere ce o mai au de la romani. Rugămintea mea este deci, nu zic poruncă, ca Tu să fii pe viitor mai cu 
băgare de seamă şi să înconjuri de a jigni mânia duşmanilor. Fă ca să nu se răscoale populaţia stupidă în 
contra Ta şi să mă silească pe mine să întrebuinţez mijloacele justiţiei. 

Nazariteanul a răspuns liniştit: "Prinţ al pământului, cuvintele tale nu sunt din adevărata înţelepciune. 
Spune-i furtunii: Stai în mijlocul muntelui, căci astfel vei dezrădăcina copacii din vale. Furtuna îţi va 
răspunde: Eu trebuie să mă supun legilor Creatorului. Numai singur Dumnezeu cunoaşte încotro merge 
furtuna. Adevăr zic ţie, înainte de a înflori rozele Saromului, sângele Celui drept va fi vărsat". 

Eu l-am zis: "Tu mi-eşti mai preţios mie pentru înţelepciunea ta decât toţi tulburătorii aceştia şi îngâmfaţii 
de farisei; abuzează de libertatea Cezarului şi ne ţin într-o frică continuă, aceşti mizerabili neliniştiţi. Ei nu 
cunosc că lupii din pădure se îmbracă uneori în piele de oaie. Eu te voi apăra faţă de ei. Palatul de justiţie 
este deschis Ţie pentru scăpare". 

Cu nepăsare şi clătinându-Şi capul, cu un har şi zâmbet dumnezeiesc, Iisus îmi ripostă: "Când ziua aceasta 
va fi sosit nu va fi loc de scăpare pentru Fiul Omului nici sub pământ; sălaşul Celui drept este acolo, zise 
El, arătând cu degetul spre cer. Ceea ce este scris în cărţile profeţilor trebuie să se împlinească". 

"Tânărule, l-am răspuns pe un ton moale, Tu mă obligi ca simpla mea cerinţă să o schimb în poruncă. 
Siguranţa provinciei care este încredinţată îngrijirii mele cere aceasta. Trebuie să arăţi mai multă moderaţie 
în predicile Tale. Nu vătăma pe alţii, aceasta îţi poruncesc. Fericirea Ta să Te însoţească, mergi în pace". 

"Prinţe al pământului, a răspuns Iisus, am venit în lume ca să aduc nu război, ci pace, iubire şi bunăvoinţă. 
Eu m-am născut în aceeaşi zi în care Cezar a dat pace lumii romane. Prigonirea nu este de la Mine. Eu o 
aştept de la alţii şi o voi întâmpina cu supunere faţă de voinţa Tatălui Meu, care Mi-a arătat calea. Nu este 
în puterea ta de a aresta victima de la picioarele Altarului de ispăşire". 

După aceste cuvinte, El a dispărut ca un nor luminos după perdelele pretorului. 

Duşmanii lui Iisus s-au adresat în cele din urmă lui Irod, care pe atunci domnea în Galileia, ca să se 
răzbune asupra lui Iisus. Dar Irod prefera să încline în această privinţă, el nu ar fi ordonat imediat 
osândirea la moarte a lui Iisus, însă deşi era mândru de cinstea domniei sale, se temea de Senat de a comite 
o faptă care să-i nimicească influenţa în faţa Senatului. într-o zi vine la mine în pretoriu şi când s-a ridicat 
să plece, după câteva cuvinte neînsemnate, m-a întrebat ce părere am despre Iisus Nazariteanul. Eu i-am 
răspuns că părerea mea este că Iisus este un filozof mare, după cum unele naţiuni mari adesea produc şi că 
învăţăturile Sale, cu nici un chip nu sunt eretice sau primejdioase, iar Roma este dispusă a îngădui în toate, 
libertatea de a vorbi şi la aceasta este îndreptăţit prin faptele Sale. Irod a surâs cu ironie şi, salutându-mă cu 
respect prefăcut, s-a depărtat. 

Se apropia marea sărbătoare a evreilor, conducătorii religioşi plănuiau să se folosească cu această ocazie şi 
de exercitarea populară care se da loc totdeauna la sărbătoarea Paştilor. Oraşul era arhiplin de o populaţie 
turbulentă care dorea moartea lui Iisus. 

Spionii mei mi-au raportat că arhiereii şi fariseii întrebuinţau tezaurul templului să mituiască pe popor. 
Primejdia creştea pe fiecare oră. Un sutaş Roman insultat. Am scris atunci la prefectul Siriei să-mi trimită 
imediat 100 de soldaţi de infanterie şi tot atât de cavalerie, dar el a refuzt să-mi trimită. M-am văzut atunci 
rămas singur, cu o mână de soldaţi, nişte păzitori îmbătrâniţi în mijlocul unui oraş răsculat, neputincios de 
a reprima şi fiind silit de a o tolera. 

Răsculaţii au pus mâna pe Iisus şi cu toate că ei simţeau că nu au de ce să se teamă de pretoriu, crezându- 
mă alturi de conducătorii lor în privinţa aceasta au continuat să strige: "Răstigneşte-L". Trei partide se 
uniseră împotriva lui Iisus: Irodianii, Saducheii şi Fariseii. 

Saducheii, a căror conduită era sprijinită de două motive, ei urau pe Iisus şi doreau să scape de jugul 
roman, n-au putut uita niciodată intrarea mea în sfântul oraş cu steaguri care purtau chipul împăratului 
roman, deşi eu am făcut o mare greşeală din necunoştinţă, totuşi în ochii lor profanarea aceasta nu s-a 
micşorat. 

O altă nemulţumire pe care o purtau ei, era propunerea mea de a întrebuinţa o parte din tezaurul templului 
pentru ridicarea de clădiri publice. Din cauza acestei propuneri, ei erau plini de amărăciune. 

Fariseii erau duşmani pe faţă ai lui Iisus. Ei au fost siliţi să înghită trei ani şi jumătate pilulele amare pe 
care Nazariteanul le arunca în faţa lor public, oriunde se ducea şi fiind prea slabi şi sfioşi şi neavând 
curajul de a lua singuri măsurile dorite, au fost foarte bucuroşi de a se uni cu irodienii şi cu saducheii. 

Pe lângă aceste trei părţi, noi mai avem de luptat împotriva unei populaţii îndârjite şi totdeauna gata a se 
uni la răscoală şi să se folosească de neînţelegerea ce rezultă din acesta. Iisus fu târât înaintea arhiereilor şi 
condamnat la moarte. 

Cu această ocazie Caiafa arhiereul a săvârşit umilul fapt de supunere, de a trimite prizonierul la mine, ca să 
pronunţ eu osândirea asupra Lui. I-am răspuns că, deoarece Iisus este galilean, afacerea cade sub 
jurisprudenţa lui Irod şi am poruncit să-L trimită la el. 

Acel viclean şi-a mărturisit umilinţa şi pretextând a avea respect faţă de mine, prin sutaşul Cezarului, mi-a 
încredinţat mie soarta acestui om. îndată palatul meu şi-a luat înfăţişarea unei cetăţi ocupate. Fiecare 
moment ce trecea, sporea numărul tulburătorilor. Ierusalimul era inundat de populaţia adunată de prin 
munţii Nazaretului. Se părea că toată Iudeea se află la Ierusalim. 

Eu îmi luasem de femeie o domnişoară dintre gali, care avusese unele descoperiri pentru viitor. 

Plângând s-a aruncat la picioarele mele ... 

BUCURIA PREACUVIOSULUI SERAFIM DE LA SAROV 



1759 - 1833 



Pomenirea lui se face în 2 Ianuarie 




BUCURIA SFANŢULUI SERAFIM DE SAROV 

Cuviosul Serafim de Sarov s-a născut în anul 1759, în oraşul Kursk din Rusia. S-a săvârşit în ziua de 2 
ianuarie 1833, stând în genunchi la rugăciune în faţa Icoanei Maicii Domnului pe care el o numea "Bucuria 
Tuturor Bucuriilor". 

în noaptea ceea ieromonahul Filaret, care sihăstrea în pustia Glinsca, ieşind din Biserică, după utrenie, a 
arătat fraţilor la cer o lumină neobişnuită, zicând: "Iată cum se duce la ceruri sufletul drepţilor! Acum 
sufletul părintelui Serafim se înalţă la cer!" 

într-o zi a venit la Cuviosul Serafim din Sarov o Doamnă vestită, împreună cu fiul ei, un copil de şase ani. 

Văzând copilul că se lungeşte vorba mamei sale cu Sfântul Bătrân, a început să se joace de-a ascunselea 
prin chilie. 

Tulburată de purtarea copilului, Doamna îl opreşte, răstindu-se urât la el, dar Cuviosul Serfim o linişteşte, 
zicând: "Lasă-1 pe copil la jocurile lui nevinovate, căci el se joacă cu îngerul cel păzitor al lui, joacă-te 
copile, joacă-te, Dumnezeu să te păzească!" 

Copilul acesta nevinovat este Nicolae Motovilof, care ajunge mai târziu unul din cei mai iubiţi fii 
duhovniceşti ai Sf. Serafim şi, cu vremea, devine ca un tată hrănitor al Maicelor sărmane din Mănăstirea 
Diveeva. Era fecior de bogătaşi vestiţi şi a avut parte de o creştere bună. 

După prima vizită pe care a făcut-o cu mama sa, la vârsta de 6 ani, Nicolae Motovilof n-a mai dat pe la 
Sihăstria din Sarov decât abia după 16 ani, când a împlinit vârsta de 22 de ani. 

Rămânând orfan de ambii părinţi din frgedă vârstă, a moştenit proprietăţi întinse de pământ în partea de 
mijloc a Rusiei. Era un băiat cuminte, cu duh răzbătător, având deosebită înclinare spre cele duhovniceşti. 
După ce termină studiile la Universitatea din oraşul Cazan, ajunse Inspector peste şcolile primare. în acesta 
funcţie este pizmuit de mulţi şi duşmănit, de aceea are de îndurat multe scârbe. Din cauza acestor supărări 
suferi o adâncă zdruncinare a nervilor, care îi pricinui paralizarea picioarelor. Şi boala asta se întâmplă 
tocmai când să se căsătorească şi când împlinea abia 22 de ani! 

în acele clipe grele de deznădejde, ia hotărârea să mergă la chilia Sf. Serafim din Sarov, pentru a cere 
sfatul bătrânului pe care nu-1 văzuse din copilărie. Neaflându-1 în mănăstire, ceru slugilor lui să-1 ducă în 
pădure, unde obişnuia Sfântul să se liniştească. Ajungând la poiana Sihăstriei, bolnavul 1-a zărit de departe 
pe Sfântul Bătrân, care şedea pe un butuc de brad, înconjurat de închinători. 





Alte Icoane ale Sfântului Serafim de Sarov 



3. I'i.'i'jfci'* *>¥•■'" 




Fiind primit cu multă bunăvoinţă, tânărul a început să-şi povestescă istoria cu boala. Atunci Sfântul Bătrân 
îi adresează următoarele cuvinte: "Ai tu credinţă în Domnul Iisus Hristos şi crezi tu că şi în vremea noastră, 
precum şi odinioară, ar putea El să-i vindece pe cei cari îl roagă?" Motovilof îi răspunde că negreşit crede 
aceasta. "Dacă tu crezi cu tărie, eşti tămăduit, scoală!", îi zice Sfântul. 

Nicolae se cam codeşte, este nedumerit. Atunci bătrânul îl apucă de mână, sprijinindu-1 puţin şi îl ajută să 
facă câţiva paşi. Dintr-o dată bolnavul simte cum pătrunde prin toate mădularele lui o putere suprafirească 

(minunată) şi vede că s-a tămăduit. "Păstrează-ţi sănătatea pe care ai dobândit-o, ca pe un dar scump", îi 
zice Sfântul Serafim, slobozindu-1 cu pace pe tânăr. 

După tămăduirea sa, Nicolae Motovilof, vizitează adeseori pe Cuviosul Serafim de Sarov. Cu toate 
împotrivirile rudeniilor, el se căsătoreşte (abia după 1 1 ani) cu Elena Meliucoff, fiică de ţărani şi nepoata 
cuvioasei monahii Măria Meliucoff. 

Trebuie să adăugăm aici că mătuşa Elenei a intrat de mică în Mănăstirea Diveeva (care se afla sub povaţa 
Sf. Serafim). A dus o viaţă curată ca de înger, păzind întru toate sfaturile bătrânului. S-a săvârşit ca o floare 
în vârstă de 19 ani, întru nevoinţe mari şi a fost aşezată în sicriu făcut de însuşi Sfântul Serafim, dintr-un 
buştean de stejar (şi cu metaniile Sfântului în mână). Ea îşi crescuse nepoţica Elena în Mănăstirea Diveeva, 
ca pentru călugărie; dar Sfântul Serafim o avea chitită din mai înainte pentru tânărul cel îmbunătăţit 
Nicolae Motovilof, care ajunge adevărată unealtă a Proniei Dumnezeieşti pentru sprijinul sărmanelor de la 
Diveeva (Orfanele Sf. Serafim). 

Nicolae Motovilof a avut odinioară o discuţie deosebită cu Sfântul Serafim, pe care a însemnat-o pe hârtie 
spre amintire. însemnarea a rămas multă vreme în arhiva Mănăstirii Diveeva. Abia după 70 de ani (când a 
fost canonizat între Sfinţi cuviosul Serafim de către Sinod), abia atunci - zic -, Elena Meliucoff, văduva lui 
Nicolae, a găsit însemnarea lui. Era aruncată fără atenţie într-un hambar de la Diveeva. Elena a predat 
hârtiile cu însemnarea răposatului ei bărbat lui Serghie Nil, scriitorul rus, care a publicat-o în anul 1903, în 
foaia "Gazeta Moscovei". 

Cele povestite în hârtia asta s-au petrecut în anul 1831, pe la sfârşitul lui Noiembrie, când trăia Sf. Serafim. 
Atunci a rânduit Dumnezeu ca să-1 vadă pe Sf. Bătrân strălucind la faţă ca soarele, fiind luminat de slava 
cerească. Aceasta i s-a descoperit tânărului, prin rugăciunea Cuviosului, pentru a-1 scoate din nedumerirea 
ce-o avea el despre rostul vieţii creştineşti. Iată ce a scris însuşi Nicolae Motovilof, în însemnarea lui aflată 
la Diveeva: 

"Era o zi noroasă; pământul era acoperit cu o pătură groasă de zăpadă şi ningea cu fulgi mascaţi, când 
Părintele Serafim, m-a poftit să stau lângă el, pe o buturugă de copac, în poiana din mijlocul pădurii. 

Domnul mi-a descoperit, îmi zice el, că în vremea copilăriei tale, doreai să ştii care este scopul vieţii 
creştineşti. Te sfătuiau ai tăi să mergi la Biserică, să te rogi, să faci bine, că întru acestea, ziceau ei, stă 
scopul vieţii creştineşti. Dar nici una nu te mulţumea. 

Ei bine, rugăciunea, postul, privegherile şi orice altă faptă creştinească sunt bune în sinea lor, totuşi scopul 
vieţii noastre nu este întru împlinirea lor, căci ele nu sunt decât mijloace. 

Adevăratul scop al vieţii creştineşti este dobândirea Duhului Sfânt. Să ţii seamă că nici un lucru bun nu ne 
aduce roadele Sfântului Duh, dacă nu este săvârşit prin dragostea lui Hristos. Iar scopul vieţii noastre este 
dobândirea Duhului Acestuia. 

- în ce chip vorbeşti despre dobândire, l-am întrebat atunci pe Părintele Serafim, căci eu nu înţeleg tocmai 
bine! 

- A dobândi înseamnă a lua în stăpânire, îmi zise el, tu înţelegi ce va să zică a dobândi bani, nu-i aşa? Ei 
bine, tot aşa este şi cu Duhul Sfânt. Pentru omul de rând, scopul vieţii pământeşti este de a dobândi bani, 
de a primi onoruri, dregătorii, răsplătiri şi altele. Duhul Sfânt este şi el un capital veşnic, singura comoară 
care nu se termină. 

Orice lucru împlinit din dragostea lui Hristos, aduce darul Sfântului Duh; totuşi Rugăciunea îl aduce mai 
uşor, căci ea este o unealtă care ne stă, oarecum, pururea la îndemână. 

Se poate întâmpla că ai dori să mergi la Biserică şi nu se află Biserică sau se poate întâmpla să mergi 
atunci când slujba ar fi terminată. Sau, deşi voieşti să ajuţi un sărac, dar, se întâmplă, să nu-1 găseşti în 
drumul tău. Sau doreşti să păzeşti curăţia, dar nu ai tărie pentru asta. Pe când Rugăciunea este cu putinţă a 
o săvârşi totdeauna şi fiecare poate s-o uneltească: atât bogatul, cât şi săracul, atât cel cărturar, cât şi cel 
necărturar, acel tare ca şi cel slab, cel sănătos ca şi cel bolnav, acel drept ca şi cel păcătos. 

Puterea Rugăciunii este negrăită şi mai presus de toate; ea ne agoniseşte Sfântul Duh! 

- Părinte, am zis eu atunci, mereu vorbeşti despre darul Sf. Duh, dar cum şi unde anume pot eu să-1 văd? 

Lucrurile bune sunt văzute, dar oare şi Duhul Sfânt poate fi văzut? Cum aş putea să ştiu eu dacă El este cu 
mine ori nu? 

La asta Cuviosul răspunde: 

- Darul Sfântului Duh, care ni s-a dat în clipa Botezului, străluceşte în inima noastră, cu toate căderile şi cu 
toată întunecimea care ne înconjoară. El (adică darul Sf. Duh) se arată într-o lumină negrăită (străină) 
tuturor acelora întru care Dumnezeu vădeşte lucrarea Sa. 

Sfinţii Apostoli cunoşteau într-un chip simţit aflarea de faţă (prezenţa) a Duhului lui Dumnezeu. 

Atunci eu am întrebat: 

- Cum aş putea să fiu eu însumi martor? 

Atunci Părintele Serafim mă întoarce cu braţul său şi-mi zice: 

- Prietene, amândoi suntem (acuma) în duh, tu şi eu. Mă priveşti tu? 

- Nu pot să te privesc, Părinte, căci faţa ta s-a făcut albă ca soarele şi-mi fug ochii! 

- Să nu ai frică, prietene al lui Dumnezeu, că şi tu ai devenit tot aşa de luminat ca şi mine! Acum tu eşti în 
deplinătatea Duhului Sfânt, căci altfel nu era cu putinţă să mă vezi! 

Şi plecându-se spre mine bătrânul, îmi şopti cu dulceaţă la ureche: 

- Am rugat pe Domnul întru inima mea ca să te învrednicească să vezi cu ochii cei trupeşti această 
pogorâre a Duhului Său. Şi iată că acest dar dumnezeiesc a mângâiat inima ta, după cum mângâie mama pe 
copiii ei. 

Ei bine, prietene, ia priveşte-mă! Să nu-ţi fie frică de loc, Domnul este cu tine! 

Atunci eu l-am privit şi m-a cuprins cutremurul: închipuieşte-ţi, în faţa rotundă a soarelui, în locul cel mai 
strălucit al razelor sale de la amiază, să vezi faţa unui om care îţi vorbeşte. îi vezi mişcările buzelor, îi vezi 
căutătura ochilor, îi auzi glasul, simţi cum unul din braţele lui îţi cuprinde umerii, dar nu poţi să-i vezi nici 
braţul, nici faţa lui! Ci numai o strălucire orbitoare, care se lăţeşte departe împrejurul tău şi care luminează 
cu strălucirea ei pătura de zăpadă cari acoperă poiana, precum şi fulgii mărunţi de zăpadă cari cad în chip 
de puzderie albă (sclipitoare) ! 

- Ce simţi tu?, mă întrebă Serafim. 

- O linişte şi o pace neobişnuită. 

- Şi ce altceva mai simţi? 

- O bucurie negrăită îmi umple toată inima! 

- Bucuria asta pe care o simţi nu este încă nimic faţă de aceea despre care s-a zis: "Că acelea încă ochiul n- 
a văzut şi urechea nu le-a auzit şi la inima omului nu s-au suit". (Cartea I către Corinteni a Sf. Ap. Pavel, 
cap. II, v.9). Nouă ni s-a dat numai închipuirea acelei bucurii, ce vom zice despre bucurie (în sinea ei)? Ce 
mai simţi acum? 

- O căldură nespusă, am zis eu. 

- Cum, prietene, noi suntem în pădure, e toamnă şi sub picioarele noastre avem zăpadă ... Ce este deci 
această căldură pe care o simţi? 

- Este aşa ca şi cum aş fi într-o baie caldă. Simt de asemenea o mireasmă pe care n-am simţit-o niciodată! 

- O ştiu, o ştiu, eu anume te-am întrebat. Mireasma asta care se răspândeşte este a Duhului lui Dumnezeu. 
Iar căldura asta de care vorbeşti, ea nu este în văzuh, ci întru noi. încălzindu-se cu ea, pustnicii nu se 
temeau de asprimea iernii, fiind şi ocrotiţi prin darul care le slujea ca veşmânt. 

împărăţia lui Dumnezeu este înăuntrul nostru. Starea asta întru care ne aflăm noi acum este ca o probă. Iată 
ce înseamnă a fi întru plinirea (deplinătatea) Duhului Sfânt. Să-ţi aduci aminte de darul acesta care ţi-a fost 
hărăzit ţie! Cred că Domnul îţi va ajuta să păzeşti în inimă lucrurile acestea, căci ele nu sunt date ca să le 
înţelegi numai tu, ci prin tine întregii lumi! Mergi în pace şi Domnul cu Prea Sfânta Sa Maică să fie cu 
tine! 

Când m-am depărtat de el, vedenia încă nu încetase: stareţul păstra aceeaşi înfăţişare ca şi la început, iar 
lumina aceea neobişnuită, pe care o văzusem însuşi cu ochii mei, încă îl mai lumina în întregime!" 

Cuviosul Serafim a fost odinioară, este şi acum şi va fi totdeauna îngerul păzitor al norodului pravoslavnic 
rusesc. 

Viaţa lui de pe pământ a fost ca o flacără luminoasă în mijlocul întunericului duhovnicesc din lumea 
modernă (din vremurile noi). Deşi făclia vieţii lui s-a stins, razele bucuriei lui lucesc în sufletele celor 
binecredincioşi. 

"Bucuria mea, eu mă duc, am să vă părăsesc!", aşa zicea Cuviosul Serafim celor cari veneau la el, în anul 
cel din urmă al vieţii sale (adică în 1832). 

"Ce tulburări, ce mai tulburări vă aşteaptă, dar să nu vă temeţi! Când veţi vedea că vin acestea să vă gătiţi 
papucii şi traistele! Eu vă las în mâna lui Dumnezeu!" 

El presimţea cu duhul prăpădul revoluţiei care sta să vină peste biata Rusie. Vedea că se apropie vremea 
pribegiei şi când vorbea despre asta faţa lui cea veselă se umplea deodată de întristare. 

"Ne-am abătut noi pe pământ de la calea mântuirii şi am întărâtat mânia lui Dumnezeu împotriva noastră!", 
zicea el suspinând. 

Din vedeniile cari se arată de la Dumnezeu, vorbea adesea despre zilele lui Anticrist (comunismul) când 
vor să dea jos Crucile de pe Biserici şi vor să distrugă Mănăstirile! "Va fi o nevoie aşa de mare, cum n-a 
fost asemenea de la începutul lumii! înşişi îngerii nu vor dovedi să strângă sufletele de pe pământ". 

în ultima vreme zicea către surorile din Diveeva: "Slăbesc eu cu puterile mele! Trăiţi de-acuma singure, vă 
las pe voi Domnului şi Prea Curatei Maicii Lui! Degrabă va fi sfârşitul! Atunci uşile mele se vor încuia şi 
voi pe mine nu mă veţi vedea! Când eu nu voi mai fi, să veniţi adesea la mormântul meu şi să-mi spuneţi 
toate scârbele şi durerile voastre, vobiţi-mi ca şi când eu aş fi viu, căci pentru voi eu sunt totdeauna!" 

"Bucuria mea!", aşa le zicea la toţi cu blândeţe, ca şi cum ar fi vrut să zică: "Se termină de-acum bucuria 
voastră pământească, căutaţi-vă bucuria pe care am aflat-o eu, adică bucuria Duhului Sfânt, pe care n-o 
fură nimeni". 

Şi iată, vedem cu adevărat acum că s-a dus bucuria de pe pământ pentru noroadele pravoslavnice din Rusia 
şi România! 

A rămas în schimb o altă bucurie, aceea a Duhului Sfânt pe care ne-o descoperă Sf. Serafim prin ucenicul 
lui, Nicolae Motovilof. 

întărit cu bucuria asta, norodul rusesc a adus şi aduce mereu la Tronul lui Dumnezeu zeci de mii de 
mucenici, cari udă zilnic cu sângele lor duhovnicescul pom al pravoslaviei. Din roadele lui se vor hrăni pe 
urmă celelalte noroade din lume, cari aleargă azi ameţite după himere, adică după bucurii înşelătoare! 

Din poiana Sf. Serafim va străluci într-o zi lumina cunoştinţei şi în mintea celor întunecaţi de azi, atunci 
când se va împlini ceata noilor mucenici, pentru cari s-au gătit cununile la cer! 

în rândul vitejilor ostaşi ai Credinţei din Rusia se alătură acum mulţi din fiii neamului românesc. Aceştia 
sunt creştinii pravoslavnici cari au rămas nestrămutaţi în Sfânta Credinţă şi cari nu s-au plecat nicidecum 
înşelăciunii! Acum ei rabdă cele mai amare lipsuri prin închisori sau în ocnele siberiene, alături de ostaşii 
Sfântului Serafim de la Sarov! 

Fraţii mei, să ne rugăm ca milostivul Dumnezeu să întărească pe fiii cei robiţi ai neamului nostru ca să nu 
slăbească în credinţă, ci să rabde cu tărie până în sfârşit amarul chinurilor pentru numele Sfânt al lui 
Hristos! Prin sângele lor care se jertfesc pe altarul Credinţei, va odrăsli în pământul românesc răsadul cel 
neprihănit al Pravoslaviei! 

Prea Cuvioase Părinte Serafime, încălzeşte cu dragostea ta fierbinte pe nevoitorii tăi, cari îngheaţă în 
temniţele şi în ocnele din fundul Siberiei. întăreşte cu bucuria nădejdei celei cereşti pe fiii tăi cei trudiţi şi 
înfometaţi, ca să alerge cât mai grabnic spre Sarovul cel ceresc, ca să bea neopriţi din izvorul vieţii cel 
veşnic. 

Fericit eşti, norodule pravoslavnic al Rusiei străbune (de odinioară), că din mijlocul tău s-a ivit nu demult 
asemenea luminător în Miază Noapte şi mare făcător de minuni! 

Fericite sunteţi şi voi, Surorilor de la "Diveeva cea Nouă" (să se înţeleagă aici maicile de la Mănăstirea de 
la Eleon, din Ţara Sfântă), că aveţi parte de un asemenea ocrotitor fierbinte, care nu încetează a vă mângâia 
întru necazurile vieţii! 

Dimpreună cu sărmanele orfane de la moară (surorile râvnitoare) să se bucure şi surorile cele vitrege, căci 
pentru toate cuviosul vostru Părinte se îngrijeşte! 

Bucură-te şi tu, Sfinţitule Sobor de Leviţi ai Pravoslaviei, cari porţi Sicriul Legii celei noi pe frontul cel 
mai greu al războiului duhovnicesc din lumea modernă, că ai împreună ajutătoare pe împărăteasa Cerului 
şi a pământului cu Sfântul Serafim, alesul Ei! 



Tropar 

glas 5, după modelul Podobiei greceşti: 
"Tin tahion su schepin... " 

Sârguiţi cu laude să cinstim 
Pe Sfântul Sarovului, Serafim 
Cel cu suflet arzător 
Care mult a întărit 
Pravoslavnicul popor, 
în veacul cel mai de pe urmă, 
Prin sfaturi şi rugăciuni 
Şi prin slăvite minuni! 



Megalinarie 

glas 2, după modelul celor care 

se cântă greceşte la Paraclis: 

"Tin ipsiloteran ton uranon ..." 

în veacul acesta neroditor 
Te arăţi, Părinte, al pustiei locuitor 
Că viaţă şi nume având de Serafim, 
Din ceruri ne ajută ca să ne mântuim! 



Cuvioase Serafime! 
îngerule pământesc, 
Caută din înălţime 
Spre acei ce pătimesc! 

Vezi-ţi neamul tău cum geme, 
Asuprit de cei tirani, 
Şi cum sufăr pribegie 
Mulţi din fiii tăi orfani! 

La Sarov şi Diveeva 
Nu mai este astăzi drum, 
întunericul domneşte 
în poiana ta acum! 

Iară bietele orfane, 
Ca albinele de URS, 
Au fugit prin ţări străine 
Şi izvorul n-a mai curs! 

(Se înţelege aici izvorul Sf. 
Serafim cel viu, adică 
mângâierea cuvintelor lui 
celor dulci). 



Lacrimi la Icoana Sf. Serafim 

glas 2 

"Fiarele cuvântătoare" 
Au stricat grădina ta, 
Iar din apa ta bolnavii 
Nu mai pot acum să bea! 

îmblânzeşte iarăşi "URS-ul" 
Revărsându-i harul tău 
Şi pe neamul tău sloboade 
Din robia celui rău! 

Din Sarovul cel din ceruri 
Toarnă din al tău izvor 
Apa sfântă a Credinţei 
Peste cei de la "Zatvor"! 
(Zatvor adică închisoare) 

Pe sărmanele albine 
Răzleţite de sobor 
Luminează-le spre bine, 
Să-şi cunoască matca lor! 

Notă: URS este numele 
scurtat al Sovietelor, (adică 
"Uniunea Ruşilor Soviete"). In 
profeţiile lui Agatanghel 
vechea Rusie este numită 
URS. 



Bucuria ta, Părinte, 
Dăruieşte-ne-o din cer 
Şi cu dragoste fierbinte 
Să-1 întorci pe cel "Stingher". 

Notă: Stingher se înţelege tot 
cel răzleţit de la drumul cel 
adevărat al Pravoslaviei şi de 
la vechile tradiţii ale ţării. Atât 
în Rusia cât şi în România au 
fost şi vor fi totdeauna oameni 
cu viaţă sfântă. 

Iar pe cei ce sunt în chinuri, 
Cuvioase Serafim, 
Dă-le ca să vadă slava 
Noului Ierusalim! 

Pe Păstor îl întăreşte 
Cu sfinţitul lui "Sobor", 
Să lucreze mântuirea 
Necăjitului popor! 

Şi precum izvor de pace 
Pe pământ te-ai arătat, 
Pentru pacea lumii astăzi 
Roagă-te neîncetat! 

Notă: în manuscrisul Sfântului Ioan, urmează poeziile: Popor martir şi îndemn frăţesc. După aceste poezii 

urmează: 

"Adaus către cetitori" 

Am socotit ca o datorie sfântă de a scrie şi în româneşte această minunată descoperire a Cuviosului 
Serafim către tânărul Nicolae Motovilof. în vieţile Sfinţilor n-am găsit aceasta pe româneşte. 

Având la îndemână pe limba franceză cartea pravoslavnicei scriitoare Valentina Zander, dăruită de 
Părintele Antonie din Lavra Sfântului Sava, am văzut că în această carte se află şi o însemnare a lui N. 
Motovilof despre Sf. Serafim (deosebită de celelalte ştiri care le avem în limba noastră). 

Socotind apoi că Sf. Serafim a zis atunci către Motovilof că: "Acestea nu sunt date ca să le înţelegi numai 
tu, ci prin tine să le cunoască toată lumea!", m-am gândit că nu este bine să rămână ascunsă pentru noi, 
românii, această taină pe care Sf. Serafim doreşte s-o cunoască toată lumea. 

Condacul Sf. Serafim 

pe glasul 3 ca şi condacul Naşterii din greceşte 

La Sarov te-ai nevoit 
Prea Cuvioase Părinte 
Şi la ceruri te-ai grăbit 
Să moşteneşti fericirea. 
Astăzi noi cu umilinţă 
Strigăm din suflet: 
Vindecă pe fiii tăi din robie 
Şi celor din pribegie 
Revarsă "Bucuria Ta". 

Notă: Am completat acestea astăzi, 2 Ianuarie 1957 (pomenirea Sf. Serafim), în schitul Sf. Ana de la 
Hozeva. 

Eu, nevrednicul Ieroschimonah Ioan Iacob 

Notă transcriere: notele de mai sus şi condacul apar în carte după titlul următor (ISTORIC PE SCURT ...); le- am pus aici 
deoarece se referă tot la Sf. Serafim. 



ISTORIC PE SCURT AL MUCENICILOR ŞI CUVIOŞILOR ROMANI 
DE LA ÎNCEPUTUL PRIMULUI MILENIU 

în vieţile Sfinţilor nu prea găsim nume de mucenici ori de Cuvioşi Români şi asta din mai multe motive. 
Mai întâi pământul Ţării noastre fiind vestit din vechime pentru bogăţiile lui în aur, miere şi alte bunătăţi, a 
fost bântuit cam o mie de ani, aproape neîntrerupt de către popoarele barbare: geţii, goţii, hunii, diferite 
naţii mongolice mai noi şi la urmă turcii. 

îndeosebi prin veacul al patrulea (adică după 300 de ani de la Hristos) a fost prigoană mare din partea 
păgânilor barbari, atunci multe mii de creştini din neamul nostru au pătimit mucenicie. Abia numai câţiva 
se pomenesc în martiroloagele greceşti. Dar şi în hârtiile lor, îi numesc pe mucenicii aceştia goţi, în chip 
greşit. Bieţii români din vremea aceea, fiind toţi de legea creştinească erau cu totul nesocotiţi întru celelalte 
neamuri. Ei îşi lăsau satele cu tot ce aveau şi se ascundeau în văile dintre munţi, în desişurile pădurii, în 
peşteri şi în crăpături, de frica puhoiului barbar. 

Mulţi dintre ei erau prinşi şi chinuiţi pentru Sfânta Credinţă, iar alţii din ei duceau o viaţă aspră, 
pustnicindu-se prin peşteri. Dar cine era să le scrie viaţa în vremea aceea furtunoasă, care a durat o mie de 
ani (până la întemeierea principatelor). Abia se pomenesc în cărţi câţiva mucenici din vremea prigoanei 
păgânilor ca goţi, în loc să-i numească români. 

Aşa avem pe Sfântul Nichita Românul, Sfântul Mare Mucenic Mercurie, Sfântul Sava Stratilat, Sfântul 
Sfinţit Mucenic Elefterie, Sfântul Teotim de la Constanţa, Sfinţii Mucenici Pasicrat şi Valentin de la 
Durostor din Dobrogea. Dimpreună cu Sfântul Mucenic Sava, au pătimit mucenicie 70 de ostaşi; şi câte 
mii vor şi pătimit, despre care nu se pomeneşte? Numai munţii şi pădurile ar putea să ne spună! 

Dovezi scrise nu avem, căci plaiurile noastre erau atunci locuite de barbari. Mulţi s-au sfinţit prin 
pustietăţi, pe care numai Unul Dumnezeu îi ştie. 

După descălecarea lui Negru Vodă şi a lui Dragoş Vodă se pomenesc câteva nume de cuvioşi, cari s-au 
sfinţit la noi ca: Nicodim cel Sfânt de la Tismana, Patriarhul Nifon de la Curtea de Argeş, Sfânta Teofana, 
fiica voievodului Român Ivancu Basarab, Daniil de la Voronet, Rafail de la Agapia Veche, Chiriac de la 
Bisericani, care a umblat gol 60 de ani, alt Chiriac de la Tazlău, Epifanie de la Voroneţ, Partenie de la 
Agapia, Arhiepiscopul Ioan de la Raşca, Inochentie de la Probota şi Istatie. 

în vremurile din urmă au strălucit cu viaţă sfântă la noi Cuviosul Paisie de la Neamţ şi mulţi dintre ucenicii 
lui. Unul dintre urmaşii Cuv. Paisie de la Neamţ, este Cuviosul Irinarh, care a înfiinţat în ţară M-rea 
Horăiţa, iar în Palestina a zidit Biserica Sf. Elena de la Tabor, care a fost ruinată de păgâni la 1283. El a 
ridicat-o până aproape de acoperiş, după dânsul rămâne ca stareţ la Tabor ucenicul Cuviosului Irinarh, 
Arhimandritul Nectarie Banu, care termină Biserica şi organizează mănăstirea vreme de 20 de ani. Moare 
în M-rea Sf. Sava, unde s-au săvârşit şi alţi pustnici români de la Hozeva, între care mai aleşi sunt: Iustin şi 
Varsanufie. Alt ucenic al Cuviosului Irinarh este Ieromonahul Nifon, care înfiinţează Schitul Prodromu din 
Sfântul Munte, având viaţă îmbunătăţită. 

Deci în vechime nu s-au însemnat Sfinţii de la români; în vremea aceea norodul nostru a fost ca o santinelă 
neadormită pentru Europa la porţile Carpaţilor. Sălbaticii barbari nu le dădeau răgaz nicidecum. 

Carele aveau atunci două proţapuri şi totdeauna strămoşii noştri erau cu ghioaga în mână pentru apărare şi 
nu aveau nici vreme să-şi strângă rodul câmpului ori să-şi îngroape morţii lor. 

împăratul Traian, când a cuprins pământul ţării noastre, la anul 107 după Hristos, a dat voie să se aşeze aici 
în chip de colonişti oricine doreşte. 

Şi cine erau în vremea aceea mai asupriţi în toată împărăţia romană? Creştinii. Ei au fost aceia cari au 
alergat din toate părţile în pământul nostru. Mulţi dintre ei erau cu trupul plin de răni pe cari le primiseră 
pentru credinţă de la păgânii tirani. Dar cei mai mulţi erau ieşiţi din închisori, unde înduraseră cele mai 
cumplite necazuri pentru Numele cel Sfânt al lui Hristos. 

Aşa s-a plămădit poporul nostru din norodul băştinaş al dacilor şi din coloniştii romani ai lui Traian, cari 
au adus cu ei cheagul credinţei creştine. 

Până la anul 274 a fost la noi o armată de pază a împăraţilor de la Roma, precum şi funcţionari pentru pază 
şi administraţie. Dar când puhoiul barbarilor (cari veniseră din Asia) s-a înteţit, atunci armata cu funcţionarii 
şi bogătaşii au trecut Dunărea la adăpost, iar norodul a rămas fără nici un ajutor în mâna barbarilor. 

Aşa s-au chinuit cu păgânii mai bine de o mie de ani, până s-a domolit puhoiul barbarilor şi atunci abia s- 
au întors din munţi pe la satele lor şi au întemeiat primele aşezări româneşti. 

VIATA PE SCURT 
a Sfântului Gheorghe de la Hozeva 



(Scrisă acum pe româneşte după însemnările rămase 

de la ucenicul său Antonie) 

Troparul Sf. Gheorghe 

glasul 5 

Nerodirea pustiului ai lucrat 
Cu suspinuri şi lacrimi neîncetat 
Dintru care odrăslesc 
însutite nevoinţe 
Ale Sfinţilor Părinţi 
Gheorghe, fericite, 
Cârmaciule sufletesc 
Către limanul ceresc. 

Viaţa Sfântului Gheorghe Hozevitul 

Cam la o sută de ani după trecerea din viaţă a Cuviosului Ierah Ioan Hozevitul, vine la Hozeva alt 
luminător al pustiei, care desăvârşeşte întemeierea acestui Sfânt Lăcaş, ridicându-1 în culmea strălucirii 
duhovniceşti. 

Sfântul Gheorghe s-a născut în Ostrovul Chiprului, din părinţi gospodari şi bine credincioşi. Avea un frate 
mai mare, cu numele Iraclide, care venise înaintea dânsului în Palestina şi, îmbrăţişând viaţa călugărească, 
trăia în Mănăstirea Calamona (astăzi a Sf. Gherasim). 

Tânărul Gheorghe a rămas acasă, ajutând părinţilor săi la bătrâneţe. După trecerea lor din viaţă, a venit şi el 
în Palestina, la Calamona, unde se afla fratele său. Dar Iraclide văzând că fratele Gheorghe este prea tânăr 
şi fără barbă, nu 1-a primit să locuiască acolo, spre a nu călca aşezământul Părinţilor, ci 1-a adus în 
Mănăstirea Hozevei, încredinţându-1 Egumenului. 

Văzând Egumenul evlavia şi statornicia tânărului, 1-a călugărit în scurtă vreme şi 1-a dat în ascultare la un 
monah bătrân (de loc din Mesopotamia) ca să lucreze la grădină. 

Bătrânul acesta era cam cioturos din fire şi nu ştia să îngăduie pe om. într-o zi 1-a trimis pe tânărul 
Gheorghe ca să aducă apă de la pârâu (căci pe vremea aceea apa curgea în vale, nu era canal). Dar pentru 
că la marginea gârlei (pârâului) erau tufe dese şi trestii uriaşe, era foarte greu de răzbătut până la apă. 

S-a întors deci Cuviosul Gheorghe la bătrânul său fără apă. Atunci bătrânul i-a poruncit să se dezbrace de 
haine şi încingându-se la mijloc cu o haină subţire să se pogoare aşa la pârâu. Făcând după cuvântul 
bătrânului, a reuşit să se pogoare până la apă, cu mare necaz şi cu zăbavă. 

Văzând bătrânul cel abraş că întârzie ucenicul, şi-a pierdut răbdarea, mai ales că a sunat şi clopotul pentru 
trapeză. Deci în ciuda lui cea mare, a ascuns hainele tânărului şi a urcat de la grădină în mănăstire. 

Cuviosul Gheorghe, întorcându-se de la pârâu cu apa, n-a aflat nici hainele nici pe bătrân. Deci a mers aşa 
dezbrăcat şi a bătut în poarta mănăstirii. Văzându-1 portarul gol, i s-a făcut milă şi i-a dat o haină veche ca 
să se acopere. 

Intrând aşa în mănăstire, în dreapta cimitirului celor Cinci Cuvioşi Pustnici, 1-a întâmpinat bătrânul lui, 
care se cobora atunci la trapeză şi aprinzându-se de mânie, 1-a lovit cu palma pe ucenic, mustrându-1 că a 
zăbovit aşa de mult. Dar în clipa când 1-a lovit, i s-a uscat mâna şi a rămas ca moartă. Atunci 
spăimântându-se bătrânul cel nechibzuit, a căzut la picioarele ucenicului, cerând iertăciune pentru purtarea 
lui nesocotită şi se milogea ca să facă rugăciune pentru el. 

Iar Sfântul Gheorghe i-a zis cu smerenie şi cu obişnuita lui evlavie: "Mergi Părinte, de fă metanie la racla 
celor cinci sfinţi Părinţi şi te vei face bine!" Şi zicând acestea 1-a luat pe bătrân de mână şi 1-a dus la racla 
cu cinstitele Moaşte. Aici făcând bătrânul metanie, s-a vindecat numaidecât. 

Din ziua aceea bătrânul lui s-a purtat cu blândeţe şi cu îngăduială, avându-1 la mare evlavie pe ucenic. 

Dar pentru că s-a zvonit între călugări despre această minune, Cuviosul Gheorghe, de teamă să nu cadă în 
mândrie (pentru cinstea oamenilor) a plecat pe ascuns din Mănăstirea Hozevei şi mergând la Calamona, 
trăia cu fratele său Iraclide. Acesta era în mănăstirea cea mare a Sf. Gherasim, mai jos de Aghiazmă. 

Au trăit acolo împreună întocmai ca nişte îngeri, negustând bucate fierte, nici vin, afară de cazul când 
făceau mângâiere vreunui părinte străin. 

într-o zi a zis Ava Iraclide către fratele său: "Ia seama şi vino să tăiem lemne!" Mergând ei la un finic, a zis 
Iraclide: "Taie pomul acesta, că nu face fructe!". Dar Cuviosul Gheorghe făcându-i metanie lui Iraclide, i-a 
zis: "Nu părinte, să nu-1 tăiem că face măcar stâlpări pentru podoaba Bisericii!". însă fratele său ţinea 
morţiş să-1 taie, căci de atâţia ani nu mai face rod şi ţine locul degeaba. Atunci Cuviosul Gheorghe a zis 
iarăşi cu smerenie: "Eu mă pun chezaş că de-acum va face rod!". Şi în adevăr, de atunci finicul cu pricina a 
rodit chiar mai mult decât ceilalţi pomi. 

Au petrecut anii vieţii lor în pace şi întru pocăinţă, iar cugetarea inimii lor era rugăciunea cea de-a pururea. 
Şi niciodată n-a ieşit din gura lor vreun cuvânt greu între ei şi nici grăire necuviincioasă faţă de cineva. 

Bătrânul Iraclide era sporit mai ales în evlavie şi în aşezarea cea îngăduită, iar fratele său Gheorghe avea o 
deosebită smerenie şi supunere la toate. 

Cu asemenea petrecere paşnică şi plină de sfinţenie au vieţuit împreună până la săvârşirea bătrânului 
Iraclide, în vârstă de 70 de ani. El a fost bărbat plin de credinţă şi împodobit cu tot felul de fapte bune: 
feciorelnic, liniştit, neagonisitor, cumpătat la toate (n-a gustat toată viaţa fiertură de bucate). Uneltea numai 
mâncare uscată şi aceea numai de două sau de trei ori pe săptămână, iar uneori de loc. 

Era cinstit de toţi Părinţii cari trăiau în părţile acelea ale Iordanului. El era aşa de smerit, încât n-a îndrăznit 
niciodată să cânte în rând cu Părinţii, socotindu-se nevrednic de acest lucru. Sta totdeauna într-un ungher al 
Bisericii, avându-şi capul acoperit de tot cu scufa şi cu culiu, se ruga cu multe lacrimi, pentru care s-a 
învrednicit de darul minunilor. 

Deci Sfântul Gheorghe rămânând după aceea singur, avea aceeaşi petrecere îngerească, fiind iubit de toţi şi 
slujindu-le la toţi cu faţa lină şi cu multă sârguinţă. 

într-o zi, deschizând poarta mănăstirii, pentru a merge la oarecare treabă, vede tolănit la poartă un leu. Fără 
să-i fie deloc frică, 1-a lovit uşor cu piciorul spre a-i face loc să treacă. Leul a mormăit gudurându-se din 
coadă prieteneşte, dar nu s-a sculat. Atunci Sf. Gheorghe 1-a îmbrâncit cu piciorul mai tare de vreo două 
sau trei ori, dar în zadar. Apoi a zis către leu: "De vreme ce nu faci ascultare Domnului, Care a zdrobit 
măselele leilor (cum zice la Psaltire), blagoslovit fie Dumnezeu, ia deschide gura ca să mă uit într-însa!" 
Atunci leul a deschis gura, lăsându-1 să pipăie (caute) măselele, apoi sculându-se a fugit, iar cuviosul a 
mers la treaba sa. 

în vremea aceea s-a săvârşit Egumenul Lavrei Sf. Gherasim (din Calamona) şi s-a făcut multă tulburare 
între monahi cu pricina alegerii noului Egumen. 

Pentru asta Sf. Gheorghe era scârbit şi se ruga lui Dumnezeu să-i arate ce trebuie să facă. Atunci i s-a arătat 
vedenie: două dealuri înalte cari străluceau şi unul din ele era mai înalt şi mai luminos ca celălalt. Oarecare 
persoană cu chip dumnezeiesc i-a arătat dealurile, întrebându-1 pe care dintre ele ar dori să se urce. 
Cuviosul Gheorghe a răspuns în chip rugător că vrea pe cel mai înalt. Atunci i-a zis acela: "Să te urci la 
Mănăstirea unde ai fost uns călugăr şi să stai acolo!" 

După ce şi-a venit în sine, Cuviosul Gheorghe a urcat îndată la Mănăstirea Hozeva şi mergând la Egumen 
i-a cerut chilie. Egumenul din vremea aceea era un sfânt şi foarte compătimitor faţă de cei săraci. El ajunge 
în cele din urmă la aşa de mare sfinţenie, încât după adormirea lui, îl vedea unul din Părinţi cum sta ca un 
stâlp de foc, înaintea jertfelnicului. Deci asemenea Egumen 1-a primit pe Cuviosul Gheorghe cu multă 
bunăvoinţă şi mult s-a bucurat de venirea lui. 

De-atunci s-a închis cuviosul Părintele nostru Gheorghe în chilie şi toată vremea cât a petrecut acolo 
(închis) n-a putut să afle nimeni nevoinţa lui. Atâta numai se ştia că n-a luat niciodată vin, nici untdelemn, 
nici pâine şi nici haine, decât numai o scurteică pe care o purta. Ci unde găsea cârpe aruncate le strângea şi 
cosându-le îşi făcea din ele îmbrăcăminte, precum şi aşternut unde se odihnea puţin. Iar cât priveşte hrana, 
el ruga pe chelarii mănăstirii ca să-i dea fărâmiturile şi resturile de bucate cari prisoseau de la masa 
călugărilor (pâine, legume) şi frământându-le făcea boţuri rotunde şi le punea să se usuce la soare, iar când 
avea nevoie, punea la muiat un boţ din acelea şi astfel îşi făcea prânzul. 

Pentru multa lui smerenie şi nevoinţa (pe care o făcea în ascuns) Dumnezeu 1-a făcut minunat în ochii 
tuturor, prin darul minunilor de care s-a învrednicit. De aceea toţi îl aveau ca povăţuitor şi ca pildă a 
virtuţii. 

Nu după multă vreme s-a săvârşit Egumenul de atunci al Mănăstirii şi toată grija duhovnicească a 
Chinoviei, precum şi a Sihastrilor de la Chiliile din vale (adică de la schitul Sf. Ana) a rămas în seama Sf. 
Gheorghe. 

Pentru treburile gospodăreşti ale mănăstirii, era rânduit un Econom, căruia îi ziceau şi Egumen, dar 
începătoria de Stareţ o avea Sfântul Gheorghe. (în limba greacă Stareţ se zice Ava, iar azi se zice Gheronda 
şi se înţelege Părinte duhovnicesc). 

în vremea aceea Cuviosul Gheorghe nu şedea în mănăstire, ci se liniştea la vale la Schit, în peşteră şi 
mergea în mănăstire numai Duminica şi la Praznicele de peste an. 

Multe lucruri minunate s-au săvârşit în vremea vieţii lui. Clădirea mănăstirii a fost lărgită şi înălţată aşa 
încât se arăta ca o cetate măreaţă lipită de stânca de granit. Biserica cea mare cu hramul Naşterii Maicii 
Domnului se întindea mult în afară de poarta de azi (până sub Paraclisul Sf. Ioan Hozevitul) iar deasupra se 
înălţa până mai sus de peştera Sfântului Ioachim. Zidul din afară al mănăstirii ajungea până la marginea 
pârâului. Numărul călugărilor era aşa de mare încât toată valea, până mai jos de Schitul Sfintei Ana, era 
locuită întocmai ca o cetate. Se spune că atunci când au năvălit păgânii perşi în Palestina (anul 614) în 
valea Hozeva erau peste două mii de călugări. Viaţa lor era aşa de sporită, încât mulţi dintre ei erau 
văzători cu duhul şi făcători de minuni. 

Cuviosul Gheorghe strălucea între ei ca şi un soare între stele. Multe semne înfricoşate şi multe vindecri 
minunate s-au lucrat prin rugăciunile Sf. Gheorghe şi multe suflete împovărate şi-au aflat mântuirea în 
Lăcaşul lui. 

Către sfârşitul vieţii lui, a năvălit în Palestina armata sălbatică a perşilor, cu regele lor Cosroe (Hosroe). Ei 
au cucerit Ierusalimul, au jefuit şi au dat foc Bisericii Sfântului Mormânt, luând cu ei întreg Cinstitul Lemn 
al Sfintei Cruci şi pe Patriarhul Sfintei Cetăţi, ce se numea Zaharia. Au jefuit s-au dărâmat toate 
mănăstirile din pământul sfânt şi Bisericile (în total ca la trei sute). Peste tot au împrăştiat groaza şi 
pustiirea, fiind ajutaţi şi mult întărâtaţi spre cruzime de către jidovi, cari pizmuiau pe bieţii creştini. Aceştia 
au cumpărat la urmă pe toţi creştinii robiţi de perşi şi i-au ucis pe toţi. 

în vremea aceea Economatul din Hozeva şi cu o parte din sobor au luat drumul pribegiei, peste Iordan, în 
părţile Arabiei. Ceilalţi părinţi împreună cu Sf. Gheorghe au rămas pe loc. Unii s-au ascuns prin stufăriş, 
însă cuviosul bătrân petrecea la peştera lui de la Schit. După ce au jefuit păgânii Mănăstirea şi au ucis pe 
mulţi dintre Părinţi, s-au pogorât la chilii, în Schitul Sfintei Ana. Aici Sf. Gheorghe se încălzea la soare, în 
faţa peşterii. Văzându-1 ostaşii că este bătrân şi uscat ca o scândură, de multă postire, li s-a făcut milă de el 
(Dumnezeu mişcându-le inima) şi dându-i puţină hrană, l-au îndemnat să plece unde voieşte ca să-şi scape 
viaţa. Atunci Cuviosul a pogorât în luncă la Iordan, noaptea pe ascuns, şi a rămas acolo până la plecarea 
barbarilor. 

După aceea întorcându-se la mănăstire, a adunat pe cei cari au mai rămas cu viaţă din soborul lui, aşezând 
iarăşi rânduiala veche din Chinovie. Antonie, ucenicul cuviosului Gheorghe, care i-a scris viaţa, prea puţin 
aminteşte în însemnările lui despre pustiirea pricinuită de perşi în Valea Hozevei. Iar despre starea 
mănăstirii după trecerea păgânilor nu pomeneşte mai nimic. 

însă după felul cum spune că rânduia pedepse Cuviosul Părinţilor cari vorbeau sau râdeau în vremea pravilei 
bisericeşti, noi putem înţelege că viaţa călugărească a slăbit mult după risipirea soborului. Totuşi mănăstirea 
nu şi-a pierdut însemnătatea ei, ci era vestită în toată lumea creştină, mai ales pentru nenumăratele vindecări 
cari se făceau la icoana cea făcătoare de minuni a Maicii Domnului, care se numea "Hozeviotisa". Astăzi 
icoana aceasta nu mai este la Hozeva, ci într-o insulă numită "Amorgo", unde s-a mutat în chip nevăzut. 
Acolo este şi mănăstire cu numele icoanei. După plecarea perşilor din Palestina, Sfântul Gheorghe nu mai 
pogora în Schit, de vale, ci trăia în mănăstire. Fiind bătrân şi slăbit de multă nevoinţă a zăcut bolnav câteva 
zile, iar în noaptea prăznuirii Sfântului Ioan Hozevitul, făcătorul de minuni (care se prăznuia atunci la 8 
ianuarie) a adormit cu pace întru Domnul, uşor precum adoarme pruncul în leagăn. în vremea aceea era 
Patriarh la Ierusalim, Sfântul Sofronie (care a scris viaţa cuvioasei Măria Egipteanca). 

Trupul Cuviosului a fost aşezat cu multă cinste în racla celor Cinci Pustnici sfinţi din vechime, cari au 
început mănăstirea. 

Din raclă a început să izbucnească mir cu darul tămăduirii pentru cei bolnavi. 

Odinioară paracliserul Bisericii şi-a muiat din greşeală barba, în vasul cu mir de la cinstitele Moaşte şi de 
necaz a rostit oarecare vorbe grele. Din ziua aceea a încetat de a mai izvorî mirul din raclă. Cunoscându-şi 
greşeala monahul şi făcându-se rugăciune cu multă umilinţă de către sobor, a început să izvorască iarăşi 
puţin mir, însă nu ca înainte din raclă, ci din gropiniţa Părinţilor, care se află sub racla Sfinţilor. 

Astăzi nu se mai ştie unde sunt moaştele Sfinţilor de la Hozeva. Cu vreo 20 de ani în urmă s-a aflat sub 
fundul raclei vechi de piatră o încăpere tainică cu nişte oseminte, însă fără nici o inscripţie. De asemenea 
nu se ştie unde se află cimitirul cel mare al Mănăstirii despre care pomeneşte istoria. Acolo trebuie căutate 
Moaştele Sfinţilor Mucenici de la Hozeva şi o parte din odoarele vechi. 

Astăzi hramul Mănăstirii se face la 8 Ianuarie, ziua adormirii celor doi Sfinţi mari de la Hozeva: Ioan şi 
Gheorghe. în vechime hramul mănăstirii era Naşterea Maicii Domnului, după numele Bisericii vechi. 

Pentru rugăciunile cele bine primite ale Prea Cuviosului nostru Părinte Gheorghe Hozevitul, să ne 
miluiască şi să ne mântuiască Bunul Dumnezeu pe toţi. Amin. 

Năvălirea perşilor şi 
trecerea lor pe la Hozeva 

Barbarii regelui Hosroe 
Se năpustesc de la Iran, 
împrăştiind pârjol şi moarte 
Cetăţilor din Canaan. 

Având pe regele în frunte 
Cu jurământ făgăduiesc 
Să nu rămână după dânşii 
Lăcaş cu nume creştinesc! 

Ei jefuiesc Ierusalimul 
Şi foc dau Sfântului Mormânt, 
Apoi robesc pe Patriarhul 
Şi iau cu dânşii Lemnul Sfânt. 

în drumul lor e numai jale, 
Atâta sunt de sângeroşi; 
Ucid, robesc şi vând la jidovi 
Pe bieţii binecredincioşi. 

O parte din păgânii groaznici 
Se duc la Schituri, prin pustii 
Şi după ce le pradă totul, 
Le strică până-n temelii. 

Bătrânii pustnici (fără milă) 
Ca oile sunt junghiaţi 
Iar cei mai tineri dintre dânşii 
Sunt duşi ca vitele, legaţi. 

Pe valea cea prăpăstioasă, 
Spre Răsărit de Eleon 
Pogoară hoardele barbare 
La Hozeva, spre Ierihon. 

Aicea Sfântul Gheorghe are 
Lăcaşul său cel pustnicesc 
Şi două mii de Sfinţi Sihastri 
în jurul lui se liniştesc. 

Dar, vai! Precum secerătorii 
Ratează spicele de grâu 
Aşa păgânii perşi îi taie 
Pe Sfinţii din acest pârâu! 

Iar zidurile uriaşe 

Ale cinstitului Lăcaş 

în scurtă vreme-s dărâmate 

De mâna neamului vrăjmaş. 



Lăsând în urma lor ruina 
Cu duhul cel pustiitor, 
Barbarii încărcaţi de pradă 
îşi iau la vale drumul lor. 

La vechiul Schit al Sfintei Ane 
în gura peşterii zăresc 
Un pustnic slab, şezând la soare, 
De care dânşii se sfiesc. 

El este însuşi Sfântul Gheorghe, 
Părintele duhovnicesc 
Al celor doauă mii de pustnici 
Şi îngerul cel pământesc. 

Lumina chipului cucernic 
Le mişcă duhul lor tiran 
Şi dându-i pâine zic: "Bătrâne, 
Găseşte-ţi unde vrei liman!" 

Atuncea Cuviosul Gheorghe 
Se duce la Iordan, în "Gor". 
Şi stă dosit până la vremea 
Când trece valul pierzător. 

Apoi se-ntoarce iar în Lavră 
Chemându-şi ucenicii săi, 
Plecaţi departe prin pustie 
Din calea perşilor călăi. 

Privelişte înfricoşată 
Era la Hozeva atunci 
Când sutele de trupuri moarte 
Zăceau în valea cu spelunci. 

Biserica cea minunată 
Era adevărat mormânt 
în care mulţi dintre călugări 
Sub ziduri se aflau zăcând! 

Iar în ogradă, lângă poartă, 
Pe lângă clopotele sparte 
Puteai vedea obiecte sfinte 
Grămadă peste trupuri moarte. 

Făcându-se înmormântarea 
Muceniceştilor Părinţi 
S-au pus cinstitele lor trupuri 
în Cimitirul "celor Sfinţi". 



Târziu clădirea mănăstirii 
S-au înnoit, abia cu greu, 
Având războaie împăratul 
Cel iubitor de Dumnezeu. 



Săvârşirea Cuviosului 
Gheorghe Hozevitul 

La urmă, Cuviosul Gheorghe 
împovărat de ani, zăcea 
Având câţiva bătrâni alături, 
La poartă în chilia sa. 

Era de ziua "prăznuirii" 
Şi ucenicul lui slujea 
închinătorilor la masă 
(Căci treaba asta o avea). 

"Antonie, ne moare Ava 
Şi te doreşte, hai curând!" 
Au zis bătrânii către dânsul, 
Iar el se frământa în gând. 

Dorea din inimă să meargă 
La Sfântul care-1 aştepta, 
Dar iarăşi n-ar fi vrut să lase 
Neterminată slujba sa. 

Văzând cu duhul Cuviosul 
Pe ucenic nedumerit, 
Trimite vorbă către dânsul 
Să-şi facă treaba liniştit. 

"Plineşte-ţi slujba pân-la urmă 
Că eu, Antonie, te-aştept 
Şi până ce nu vii la mine, 
Eu nu pun mâinile pe piept!" 

Deci zăbovit-a el cu treaba, 
La miezul nopţii terminând, 
Apoi a mers la Cuviosul 
Cerând iertare şi plângând. 

Blagoslovindu-şi ucenicul 
L-a sărutat întru Hristos, 
Apoi - mişcat - a zis acestea 
Prea minunatul cuvios: 



389 



SFANŢUL IOAN IACOB ROMANUL ■ DIN IERIHON CĂTRE SIOK 



"De-acuma ieşi, mergând spre 

Domnul 

Smerite suflete al meu!" 

Zicând aşa a treia oară 

Trecut-a către Dumnezeu! 

Cu pace, fără zdruncinare 
Şi-a dat sfârşitul ca un Sfânt 
Precum mutăm în cale pasul, 
Asa s-a dus de pe pământ. 

Am aflat acestea scrise 
De Antonie monahul 
Şi le scriu acum în stihuri 
Eu, Ioan ieromonahul. 

Care, cu nevrednicie, 
Astăzi stau pe locul sfânt, 
Unde îşi avea chilia 
Sfântul Gheorghe oarecând. 



Iar în valea"Calamonei" 
Unde Sfântul a trăit, 
Eu un an şi jumătate 
Dornic am nemernicit. 

Sfântul Gheorghe să-mi ajute 
Ca şi eu să fiu părtaş 
Bucuriei netrecute 
Din cerescul său Lăcaş! 

Iar cinstita lui "Livadă" 
De la Hozeva, acum, 
Să aducă sfânta roadă 
Părăsind al lumii drum! 

Fie-ţi milă, Cuvioase, 
De lăcaşul cel sărman, 
Curmă-i valurile rele 
Şi ne scoate la liman! 

Pătimaşi, fără povaţă 
Noi suntem aproape morţi, 
Dar avem nădejde încă 
Că de grijă tu ne porţi. 



Darul tău să se reverse 
Peste sacul cel smerit 
Care multă vreme, iată, 
A rămas neîngrijit. 

Răsădeşte şi păzeşte 
"Pomii tainici" din "Enon" 
Ca să nu le roadă frunza 
Caprele din Gavaon. 

Iar când ei vor face floare, 
Apără-i de vântul rău 
Ca să facă rod de taină 
însutit, cu darul tău! 

Valea Hozevei, Părinte, 
Să ne fie sfânt liman 
- Unde boteza, la urmă, 
Sfântul Prooroc Ioan! 

Partea a 4-a 



Traduceri din Sfinţii Părinţi 
foarte folositoare pentru mântuirea 

sufletelor, făcute de părintele 
schimonah loanichie, 

ucenicul Sfântului Ioan Iacob 
şi unele chiar de Sfântul Ioan Iacob 

ISPITA CREŞTINILOR CU ADEVĂRAT ORTODOCŞI 

(Din veacul de acum) 

în Pateric scrie că sfinţii Părinţi ai Schitului au profeţit despre neamul cel de pe urmă. A întrebat 
unul: Ce lucrăm noi? Şi răspunzând unul dintre dânşii, Marele Avă Ishiron a zis: noi am lucrat 
poruncile lui Dumnezeu. Şi iarăşi întrebând a zis: cei de după noi ce vor face oare? Şi a zis: vor face 
numai pe jumătate din cât am lucrat noi. Dar cei de după dânşii ce vor face? Şi a zis: neamul acela nu 
va putea face nimic; ci le va veni ispiă şi cei care se vor afla încercaţi în vremea aceea vor fi mai mari 
decât noi şi decât părinţii noştri. 

Ce ispită înfricoşătoare va fi oare, să se arate lămuriţi cu toate că nu vor avea nici o lucrare şi vor fi 
mai mari decât pustnicii cei mai minunaţi? 

Ispita neamului celui de pe urmă a şi sosit, mai grozav acum, cu apropierea venirii lui Antihrist 
încât ameninţă să-i piardă pe cei aleşi. 

Şi nu-i atât de periculoasă ispita care vine de la vrăjmaşii lui Dumnezeu, de la atei, de la cei cu grija 
numai la cele pământeşti sau de la cei destrăbălaţi cari nu pot uşor să vatăme pe creştini. Pericolul 
vine de la fraţii cei mincinoşi, cari sunt duşmani ascunşi cu atât mai periculoşi, cu cât cred că ei sunt 
fraţi curaţi. Predică şi ei Ortodoxia, dar oarecum schimbată şi prefăcută după placul lumii acesteia şi 
a stăpânitorului acestei lumi. 

Predica lor e ca o hrană prielnică care a început să se strice şi în loc să hrănească otrăveşte pe cei 
cari o mănâncă. Ei aduc tulburare în rândul creştinilor. Aceştia sunt ispita cea mare a neamului celui 
de pe urmă. Despre ei a profeţit Domnul că vor fi în veacul cel de apoi. "Mulţi vor veni întru 
numele Meu şi pe mulţi vor înşela." (Matei cap. 5) 

Vorbesc şi fraţii mincinoşi de sfânta şi prea dulce ortodoxie, de dragoste, de curăţie, pentru fapta 
bună, de smerenie şi de virtute, şi ajută obştile creştineşti. Cât de greu pentru ortodocşii cei curaţi şi 
simpli să înţeleagă pe cine au înaintea lor. Cât e de uşor să fie atraşi de ideile lor cele "filosofice" şi 
să îi creadă. Dacă răscoleşte cineva adânc în sufletele acestor oameni, va găsi nu dragostea cea 
fierbinte pentru Dumnezeu, ci închinarea unui idol care se numeşte "om" (tradusă din greceşte). 

*** 

De multe ori înşeală răutatea, prefăcându-se în chipul faptei bune. După cum a spus şi Sfântul 
Dorotei: Nici o răutate şi nici unul dintre eresuri, nici însuşi Diavolul nu poate să înşele pe cineva, 
numai dacă se preface în chipul faptei bune. După cum şi Sf. Apostol zice că însuşi Diavolul se 
închipuie un înger luminat. Neghină numeşte Sf. Vasile cel Mare pe ereticii cari strică învăţăturile 
Domnului şi amestecându-se ei cu trupul cel sănătos al Bisericii ca, fiind nevătămaţi, să facă 
vătămare. (Din Catehismul Sf. Chirii Patriarhul Ierusalimului pag. 121) 



O MICA LĂMURIRE 

Am scris această minune a Sf. Marelui Mucenic Teodor Tiron (scrisă pe greceşte în cartea cu slujba 
Sfântului la pag. 73), pentru o mai bună lămurire. 

Un om oarecare, bogat şi evlavios, avea mare credinţă la Sf. Mare Mucenic Teodor. Acesta avea un 
servitor bun şi cinstit pe care, pentru că a fugit pe ascuns, îl căuta dar nu-1 găsea şi din acesta pricină 

era în mare întristare. Şi atunci aleargă către Sfântul cu rugăciuni şi Liturghii, rugându-1 să-i arate 
servitorul. Deşi a rămas în Biserică trei zile şi trei nopţi, nu i s-a arătat Sfântul, iar stăpânul se 
scârbea şi îşi pierdea răbdarea. în a treia noapte, arătându-se Sfântul înaintea lui îi zice: "Ce te 
superi şi cârteşti împotriva mea, că nu ascult rugăciunile tale pentru servitorul tău? Nu am fost aici, 
căci mi-a poruncit Dumnezeu să mă duc în Constantinopol pentru că Sfântul Iosif, scriitorul de 
cântări, om îmbunătăţit şi cu temere de Dumnezeu a murit. Acela mult a cinstit şi a slăvit pe toţi 
Sfinţii în lumea aceasta, pe Prooroci şi Apostoli, pe Cuvioşi şi Mucenici şi pe toţi cari au fost 
plăcuţi lui Hristos, adevăratul Dumnezeu, bărbaţi şi femei, alcătuind pentru ei Tropare şi Condace, 
cu cunoştinţă şi înţelepciune dată de la Dumnezeu. De aceea am fost chemaţi, toate cetele Sfinţilor 
să însoţim sufletul lui la ceruri cu multă cinste şi slavă, întorcându-i dragostea şi cinstea cu care el 
ne-a cinstit pe noi în lumea aceasta. 

Pentru asta nu am fost aici. Pentru servitorul tău nu te scârbi, ci du-te în cutare loc şi ai să-1 găseşti". 

în felul acesta cred că s-a petrecut când şi-a dat sufletul Cuviosul Părintele nostru Ioan 
Ieroschimonahul. Căci o jumătate de ceas, după ce se legase limba şi nu mai putea vorbi, a ţinut 
mâna ridicată în sus blagoslovind şi făcând semnul Sfintei Cruci şi mai sus şi mai jos, în dreapta şi 
în stânga, după cum blagosloveşte Preotul în vremea Sf. Liturghiei când zice: Pace tuturor. 

Căci el aşa avea obiceiul, când venea cineva la dânsul şi-i cerea blagoslovenie, mai întâi îi făcea 
semnul Sfintei Cruci cu mâna deasupra capului, dacă cel ce a venit era creştin Ortodox. Pe urmă îi 
dădea mâna (să o sărute) zicând: Domnul să te blagoslovească. 

Cred că aceia pe cari îi blagoslovea erau Sfinţii pe cari i-au lăudat în tropare şi toţi pe cari i-a cinstit 
şi i-a slăvit în scrierile lui. 

Monahul Ioanichie 



PROFEŢIA UNUI CUVIOS LA ANUL 1503 

Mare război european. înfrângerea Germaniei şi ruinarea Rusiei şi a Austriei. înfrângerea turcilor 
de către greci. întărirea lui Agar (adică a turcilor) de către popoarele europene şi înfrângerea 
grecilor de către turci. Măcel în popoarele ortodoxe şi mare tulburare la popoarele ortodoxe. 
Intrarea armatelor străine de la Marea Adriatică. Vai de cei ce locuiesc pe pământ. Iadul este gata. 
într-o clipă mare Agar. Un noi război european. Unirea popoarelor ortodoxe cu Germania, 
înfrângerea francezilor de către Germania. Răscoala Indiilor şi depărtarea lor de Anglia. Anglia 
numai la Saxone. Biruinţa Ortodocşilor. înfrângerea lui Agar şi tăiere de obşte. Agar contra 
popoarelor ortodoxe. Nelinişte în lume şi deznădejde de obşte pe pământ. Lupta celor şapte puteri la 
Constantinopol, trei zile şi trei nopţi măcel şi biruinţa celei mai mari puteri. Curmarea (orig. 
continuarea) războiului de către îngerul Domnului Dumnezeului Hristos şi predarea oraşului 
(Constantinopol) grecilor. întoarcerea latinilor la credinţa neştirbită Ortodoxă. Lăţirea credinţei 
ortodoxe de la Apus până la Răsărit. Frică şi cutremur Barbarilor de Ortodoxie. Sfârşitul Papei şi 
Proclamarea unui patriarh pentru toată Europa. în 55 de ani, sfârşitul nevoilor. în cel de-al 70-lea nu 
este necaz, nu este surghiunuit, venind în braţele mamei voioase. 

Aşa este şi aşa să fie. Amin. Amin. Amin. 

Eu sunt Alfa şi Omega, cel dintâi şi cel din urmă. 

Sfârşitul o turmă şi un păstor ce este din credinţa adevărată a ortodoxiei. 

Aşa să fie. Amin. Amin. Amin. 

Robul lui Hristos, adevăratului Dumnezeu. 



CUVINTE DE MULT FOLOS PENTRU TOŢI 



(Din cartea Sf. Isac Şirul. Capitolul 136, pag. 139) 



Aceasta este voia Duhului Sfânt, ca să fie iubiţii lui în neîncetate osteneli. Nu locuieşte duhul lui 
Dumnezeu în aceia cari trăiesc în odihnă, ci duhul diavolului; după cum şi unul din cei ce iubea pe 
Dumnezeu a zis "M-am jurat, să mor în fiecare zi". Din aceasta se observă robii lui Dumnezeu cei 
curaţi de ceilalţi, că aceştia trăiesc în scârbe şi strâmtorări, iar lumea în desfătare şi odihnă; pentru 
că nu a binevoit prea bunul Dumnezeu, ca iubiţii lui robi să aibă odihnă în această viaţă, ci mai mult 
a voit ca înşişi ei în scârbe, în greutăţi, în griji, în sărăcie şi goliciune, în singurătate şi datorii, în 
boli şi defăimări, în bătăi şi zdrobirea inimii, cu trup bolnăvicios şi chip scârbit, departe de neamuri 
într-o stare care nu se aseamănă cu a celorlalţi oameni, în locuinţă singuratică şi liniştită şi cu totul 
nevăzuţi de oameni şi slobozi de orice lucru care aduce mângâiere părintească. Pentru asta aceştia 
plâng şi lumea râde, aceştia suspină şi lumea se bucură, aceştia postesc şi lumea se desfătează, ziua 
se ostenesc şi noaptea se pregtesc de nevoinţă; sunt unii cari se dau la osteneli de bună voie şi la 
scârbe împotriva patimilor; alţii goniţi de oameni, alţii în pericolul patimilor pricinuite de diavoli şi 
de oameni. Şi unii din aceştia s-au gonit, alţii s-au ucis şi alţii se ascundeau prin crăpături. Şi se 
împlinea lor cuvântul Domnului care zicea, "în lume scârbe veţi avea, dar în Mine vă veţi bucura". 
Căci cunoaşte Domnul, câţi trăiesc în odihnă, nu pot rămâne în dragostea Lui şi pentru aceasta i-a 
împiedicat de la odihnă şi de la pofte. Hristos, Mântuitorul nostru, a cărui dragoste este mai 
puternică decât moartea cea trupească să arate şi în noi puterea dragostei Lui. Amin. 

Din Vedeniile Cuviosului Nifon 
Episcopul Constantianii Kiprului 

DESCOPERIRE PENTRU SF. LITURGHIE 

Povestitu-ne-a ucenicul Sf. Nifon, zicând: "într-una din zile ne-a dus la cinstitul lăcaş al Sf. Nicolae. 
Cum am ajuns acolo s-a rugat puţină vreme Fericitul Nifon, mărturisindu-se lui Dumnezeu întru 
cunoştinţă şi uimire multă. Căci el dacă făcea rugăciune şi nu vedea întru arătare pe Hristos, nu 
socotea că a făcut rugăciune, ci zicea că în zadar s-a ostenit. 

Când a început preotul dumnezeiasca Liturghie, a văzut Fericitul că s-a pogorât foc din cer şi a 
acoperit preotul şi întreg Jertfelnicul. Preotul însă nu vedea nimic din cele arătate. 

Când a început a zice preotul şi cei dimpreună cu dânsul: "Sfinte Dumnezeule", atunci s-au pogorât 
patru îngeri, cântând împreună cu ei. Când a citit "Apostolul", a venit Fericitul Pavel (Apostolul) şi 
a măsurat cele citite. Iar când a început preotul Sf. Evanghelie, orice cuvânt care ieşea din gura lui 
se ridica la cer întocmai ca o făclie care arde şi cele rostite se făceau înţelese de toţi. 

Când urma să iasă cu Sfintele la vohodul cel mare deodată vede Fericitul Nifon că s-au deschis 
cerurile în chip minunat şi a venit o mireazmă negrăită, căci se pogorau îngerii cântând un imn de 
laudă Mielului Hristos - Fiul lui Dumnezeu. 

Terminându-se această cântare, i-a arătat un prunc prea curat şi dulce la chip, care se aducea de 
către îngeri culcat pe palmele lor. Apoi lăsându-1 din mâinile lor, l-au aşezat pe Sf. Disc, unde erau 
Sf. Daruri. Şi dacă s-a aşezat pruncul acela prea curat, L-a înconjurat mulţime multă de îngeri, în 

veşminte albe. Şi cu toată podoaba lor, se vedea cum primesc înşişi ei strălucire de la Prunc. Când 
s-a apropiat preotul ca să ridice Discul şi Sf. Potir pentru vohod, atunci a luat şi Pruncul care era 
culcat acolo, împreună cu Sfintele Daruri, aşezându-le deasupra capului său. 

Şi cum a ieşit preotul (rostind rugăciunea cuvenită în taină, iar cei de la strană cântând), atunci a 
văzut Cuviosul cum Sf. îngeri îl însoţeau pe Preot, zburând împrejurul capului său; doi dintre 
Heruvimi şi doi dintre Serafimi mergeau înaintea preotului cu o mulţime de îngeri cari aveau 
negrăită bucurie. 

Când s-a întors preotul la Sfânta Masă, doi dintre Heruvimi au stat în dreapta, iar doi dintre 
Serafimi în stânga lui. însă preotul nu vedea aceasta. 

După ce a rostit Crezul şi a început preotul să blagoslovească Sfintele Daruri, zicând: "Prefăcându- 
le cu Duhul Tău cel Sfânt. Amin", atunci a văzut Fericitul cum unul din îngeri, luând sabia, a 
junghiat pruncul şi sângele Lui 1-a turnat în Sfântul Potir, iar prea curatul Lui Trup, împărţindu-1 în 
chip tainic, 1-a aşezat pe Sfântul Disc, în locul Darurilor. Şi făcând aceasta îngerul a şezut iarăşi la 
locul său cu evlavie. 

Când a venit vremea să înalţe Sfintele, rostind preotul cuvintele: "Sfintele Sfinţilor", iar cei din 
strană zicând: "Unul Sfânt, unul Domnul Iisus Hristos, întru Slava lui Dumnezeu Tatăl. Amin", 
atunci unul din cei cari stăteau de faţă, a zis către Cuviosul Nifon: "Mă rog, Părinte, pentru ce a 
rostit preotul, Sfintele Sfinţilor". Şi a răspuns cuviosul: "Aceasta o rosteşte preotul spre a vesti pe 
cei cari sunt sfinţi (adică curaţi) ca să se apropie de Sfintele Mădulare ale lui Hristos". 

Atunci a întrebat iarăşi acela (căci era om simplu): "Dar ce înseamnă sfinţenie, Părinte?". Iar 
Fericitul Nifon i-a zis: "Dacă cumva, fiule, eşti curvar, teme-te a te împărtăşi cu asemenea Taine, şi 
iarăşi dacă ai cu cineva duşmănie, să nu te apropii. Dacă este râzător (adică defăimător) ori 
clevetitor al aproapelui tău, atunci să nu te atingi de Mădularele lui Hristos. Dacă eşti vrednic, vino, 
iar de nu, să nu te apropii". 

Şi zicând acestea a tăcut. Deci şedea Cuviosul Nifon având semn de la cei cari se împărtăşeau cu 
Sfintele Taine. Unora li se înnegreau feţele, făcându-se ca ale arapilor, iar altora li se luminau feţele 
ca soarele, odată cu primirea Sfintelor Taine. Văzând aceasta Cuviosul se spăimânta, clătinând 
capul cu mirare. La fel stăteau şi îngerii, nevăzuţi, privind la ei. 

Şi când se apropia careva dintre cei drepţi (adică vrednici) spre Sf. împărtăşire, atunci îngerii îl 
acopereau la faţă cu năframă albă, iar pe cap îi puneau cunună şi aşa se ducea. 

Iar când se apropia cel păcătos, atunci se întorceau de către el Sfinţii îngeri ai lui Dumnezeu, iar 
Prea Curatul Trup şi Sânge îl luau înapoi în chip nevăzut. Cu asta îi făceau ruşine şi pleca întunecat. 

Deci săvârşindu-se acestea astfel, după ce s-au împărtăşit toţi şi preotul a potrivit cele Sfinte, la 
sfârşitul Liturghiei, s-a aflat iarăşi întreg Pruncul, pe mâinile Sfinţilor îngeri. Şi îndată s-a desfăcut 
acoperişul Bisericii şi s-a înălţat Mielul Lui Dumnezeu, precum s-a pogorât, întru cântările de laudă 
ale îngerilor şi cu o negrăită mireazmă. 

Aceste taine pe care le-a văzut în Biserică, mi le-a povestit în cale Prea Fericitul Părintele nostru 
Nifon". 

Fiind întrebat Fericitul Nifon de un oarecare frate despre faptele care înarmează sufletul spre 
mântuire, Cuviosul a răspuns că postul este puternică armă a sufletului, dar este nevoie şi de 
neîncetată rugăciune, de linişte şi de tăcere. însă pe lângă toate acestea este nevoie de citirea 
Sfintelor Scripturi, cum zice Sf. Prooroc David că: "De n-ar fi fost Legea Ta gândirea mea, atunci 
aş fi pierit întru smerenia mea". 



CUVÂNTUL 86 AL SF. IOAN GURA DE AUR 

Pentru cei ce vorbesc de rău pe preoţi 

Toate mijloacele să le întrebuinţăm ca Darul Duhului Sfânt să fie cu noi şi celor sfinţiţi care 
lucrează cele Sfinte multă cinste să le dăm, că mare este vrednicia preoţilor. "La cei care veţi ierta, 
iertate vor fi păcatele lor" (Ioan cap. 23). De aceea şi Sf. Apostol Pavel zice: "Ascultaţi pe mai marii 
voştri şi vă supuneţi lor" (Evrei 13.17), şi cu prea multă cinste să-i întâmpinaţi. Pentru tu ai grijă 
numai de tine singur şi dacă vieţuieşti cum se cade, nu-ţi cere socoteală şi pentru alţii. 

Dar preotul chiar dacă are viaţă cu fapte bune şi nu poartă grijă de norodul pe care îl păstoreşte cu 
multă luare aminte, va merge în muncă cu făcătorii de rele. Şi se întâmplă de multe ori să-şi piardă 
sufletul nu pentru viaţa lui, ci numai că nu poartă grijă pentru voi cu multă luare aminte. Deci 
văzând pericolul cel mare al preoţilor să vă purtaţi cu dânşii cu multă cinste şi respect. Iar dacă 
împreună cu ceilalţi şi voi îi defăimaţi, aceasta va fi spre paguba voastră. 

Şi să zicem că sunt foarte decăzuţi preoţii; însă toate slujbele făcute de dânşii vor fi sfinţite, căci 
Darul Sfântului Duh se va pogorâ pentru cei binecredincioşi. Pentru că nu săvârşeşte aceasta 
curăţenia preotului, ci Darul lui Dumnezeu care pe toate le lucrează. Că dacă pe vecinii tăi nu se 
cade să-i vorbeşti de rău, cât de greu este când vorbeşti de preot şi-i amărăşti. Cât de aspru va căuta 
spre tine Domnul în ziua judecăţii. 

Căci cele duhovniceşti pe care le are şi le împărtăşeşte preotul nu sunt ale lui, ci numai ale lui 
Dumnezeu daruri sunt, măcar de ar ajunge omul la marea înălţime a faptelor bune, va fi mai prejos 
decât Darul lui Dumnezeu. Şi le zic acestea nu ca să petrecem cu lenevire viaţa noastră, ci pentru ca 
voi care veniţi la biserică, când unii din preoţi vieţuesc în lenevire şi cu nebăgare de seamă, din 
aceasta să nu luaţi pricină şi vă vătămaţi foarte mult pe voi singuri. Şi de ce să amintesc numai de 
preoţi. 

Nici înger, nici Arhanghel nu poate să săvârşească ceva din acelea pe care le-a încredinţat 
Dumnezeu preoţilor, ci Tatăl cu Fiul şi Sfântul Duh toate le iconomiseşte. Deci acestea toate 
avându-le în vedere, de Dumnezeu să ne temem şi pe preoţi să-i cinstim şi să le dăm tot respectul, 
ca şi pentru faptele noastre cele bune şi pentru cinstea cuvenită a preoţilor, să luăm multă răsplătire 
cu Darul Domnului nostru Iisus Hristos. Amin. 

(Ec tis-86 omilias d.is to cată Ioanin) 

O POVESTE FOARTE ÎNFRICOŞATĂ 

Din viaţa Sfântului Eftimie cel Mare 

în Mănăstirea Sfântului Eftimie din Palestina era un călugăr de la Roma cu numele Emilian; acesta 
din tinereţile lui avea viaţă cu fapte bune, era curat la trup şi foarte cumsecade şi înţelept. 

Pe acest frate monah 1-a pizmuit diavolul şi într-o Duminică i-a dat mare război trupesc, şi 
nemaiputând răbda ispita, primea în mintea lui acele gânduri spurcate şi se învoia îndulcindu-se de 
ele. 

Şi când s-a dus noaptea în Biserică pentru a citi utrenia, Sfântul Eftimie s-a întâmplat să fie lângă 
acel frate care avea războiul trupesc şi simţea că ieşea mare putoare de la acel frate. Sfântul a înţeles 
ispita vrăjmaşului şi certându-1, duhul cel necurat, duşmanul omenirii 1-a aruncat pe acel frate la 
pământ, muncindu-1. Şi el văitându-se şi plângând scotea spume din gură. Atunci Sfântul a poruncit 
să aducă lumină că era noapte şi întuneric, şi zise către ceilalţi părinţi: "Vedeţi fraţilor pe acesta care 
are fapte bune şi e curat din tinereţile lui, cum se tăvăleşte acum pe pământ la picioarele noastre, 
vedere jalnică şi de plâns, numai că a primit gândurile cele spurcate în mintea lui. 

Deci să ia seama bine fiecare şi să se împotrivească gândurilor celor spurcate, şi să le gonească din 
mintea lui, chiar de la început când nu au mare putere. Iar dacă le primim cu bună plăcere 
îndulcindu-ne, măcar că nu ne apropiem de trupul altuia, dar cu sufletul am curvit, după cum zice la 
Sfânta Evanghelie, şi ca cei prea curvari ne vom osândi în ziua aceea a judecăţii, când cele ascunse 
şi cele nepricepute se vor descoperi". 

Ascultaţi şi altă pildă înfricoşată: 

Mi-au spus nişte Părinţi din Egipt, că într-un oraş era unul care se părea că avea viaţă minunată şi 
plină de sfinţenie la arătare. Dar într-ascuns mult mânia pe Dumnezeu cu gândurile cele deşarte şi 
cu mişcările inimii, care se învoia cu gândurile cele necurate. Dar cu fapta niciodată nu a păcătuit, 
însă cu mintea de multe ori curvea. Odată s-a îmbolnăvit greu de moarte, şi toată lumea din oraş se 
întrista şi plângea, socotind că moartea lui e paguba tuturor. S-a întâmplat să fie în acea zi un Bătrân 
Sfânt care era cu Darul înainte văzător, şi văzând pe toţi trişti şi plângând s-a dus şi el în grabă să ia 
iertare şi blagoslovenie de la dânsul. Şi când a sosit acolo, vede Arhiereul cu toţi clericii lângă 
dânsul, ţinând lumânări aprinse în mâini, aşteptând să-şi dea sufletul. Grăbindu-se Sfântul 1-a ajuns 
că încă mai sufla. Şi vede o minune înfricoşată şi de cei mulţi nevăzută, dar jalnică şi vrednică de 
plâns. Un uriaş înfricoşat care avea în mâini o furcă de foc cu trei dinţi, o înfigea în inima lui şi i-a 
smuls sufletul cu multă silă şi fără nici o milostivire. Şi a auzit glas de sus care zicea: "După cum 
acest suflet nu m-a odihnit nici o zi, aşa şi tu să nu te leneveşti, nici să încetezi străpungându-1 pre el 
şi prea aspru să-1 chinuieşti". 

Acestea spunându-le la părinţi Sfântul Eftimie, îi învăţa să ia seama şi să-şi aducă aminte 
întotdeauna de ieşirea sufletului, să ia pildă de la Emilian şi de la alţii, ca să nu păţească şi dânşii tot 
la fel ca ei. 

Şi făcând rugăciune Sfântul Eftimie pentru cel bolnav, s-a umplut tot locul acela de o putoare 
nesuferită ca de pucioasă şi din fum s-a auzit glas zicând: "Eu sunt duhul curviei". 

Le spunea şi aceasta, Sfântul, dacă cineva are gânduri nepotrivite şi murdare numaidecât să le 
mărturisească la cei mai cu multă practică ca să-i poată îndrepta. 



ALTA POVESTIRE MAI ÎNFRICOŞATA 

De la Sfântul Nil din Sfântul Munte Athos 

în Insula Creta erau mai multe feluri de mănăstiri, între care se afla şi un Schit în care vieţuiau părinţi 
monahi care se grijeau de mântuirea lor. Aceştia aveau doi duhovnici, care nu se potriveau unul cu altul. 

Unul învăţa pe ucenicii lui că postul nu foloseşte la nimic, numai patimile ne luptă şi ne vatămă. Iar 
celălalt zicea că din mâncare multă se nasc patimile. Iar cel dintâi iarăşi zicea că după cum fructele 
odrăslesc din copac şi cu cât se udă copacul şi fructul se măreşte şi se întăreşte, tot aşa şi omul cu 
cât mănâncă şi bea mai mult, se întătesc şi se mişcă patimile. 

Şi aşa se priceau între ei, zicând cel dintâi celui de-al doilea că face aceasta ca să-1 laude lumea. Şi 
că Dumnezeu a poruncit să păzim postul în zilele cele rânduite Lunea, Miercurea şi Vinerea, iar în 
celelalte zile să dezlegăm. A mai zis că cine posteşte Sâmbăta şi Duminica este eretic şi se 
afuriseşte. 

Acestea auzind fiii duhovniceşti ai celui care făcea pogorământ, mâncau şi beau pe săturate. Şi din 
această pricină s-a îngroşat mintea lor şi au căzut în nesimţire faţă de datoriile lor şi nici cum nu se 
mai gândeau la cele sufleteşti, fiind robiţi de patimi trupeşti care sunt împotriva vieţii monahiceşti. 
Şi umplându-se de gânduri spurcate între dânşii, îndrăzneau şi se împărtăşeau cu Sfintele Taine. 

Mai târziu a murit duhovnicul care dezlega postul. Şi l-au îngropat în biserică ca pe un sfânt, lângă 
Tronul împărătesc, în stânga. 

într-o noapte când a intrat paracliserul în Biserică să aprindă candelele, vede că arde strana 
arhiereului. Şi îndată s-a dus să spună egumenului ce s-a întâmplat. Ducându-se repede în Biserică, 
vede că adevărat ardea cu foc care nu se mistuie. Uitându-se şi spre Sfântul Altar, vede un Arhiereu 
îmbrăcat în haine arhiereşti şi lângă dânsul doi îngeri în veşminte albe. 

Deci înţelegând că este vedere dumnezeiască, a închis uşa Bisericii şi lua aminte la cele ce se 
petreceau. Şi vede că cei îmbrăcaţi în veşminte albe, mergeau din Sf. Altar spre mormântul 
duhovnicului şi scoţând trupul afară l-au ridicat cu multă cinste şi evlavie şi l-au adus în faţa porţii 
Sfântului Altar. După aceea a ieşit Arhiereul de la Jertfelnic ţinând în mâinile lui Sf. Disc şi 1-a pus 
la gura trupului celui mort. După aceea îl lovea în spate şi de câte ori îl lovea ieşea câte un 
Mărgăritar al Sfântului Trup al Stăpânului cu care s-a împărtăşit şi cădea pe Sf. Disc; pe urmă 1-a 
aşezat pe Sf. Masă. După aceea a luat şi Sf. Potir şi 1-a pus în gura lui, şi tot aşa îl lovea în spate şi 
ieşea Sf. Sânge al Dumnezeieştii împărtăşiri care cu nevrednicie s-a împărtăşit. 

Căci după cum preotul curvea este oprit să slujească Dumnezeiasca Liturghie, tot aşa şi duhovnicul 
care face pogorământ şi nu canoniseşte după Lege şi după Canoanele Bisericii şi nu face 
mărturisirea cum trebuie şi ia bani de la cei ce se mărurisesc. 

După ce Arhiereul a luat Stăpânescul Trup şi Sânge de la mort, a zis către el: "Du-te de la mine în 
osânda focului veşnic care l-am pregătit pentru tine şi pentru fiii tăi". Şi îndată au răpit Sf. îngeri 
îmbrăcaţi în haine albe trupul cel mort şi cu necinste l-au aruncat în groapă; lovindu-1 cu pietre l-au 
acoperit şi l-au lăsat. După aceea flăcările focului l-au înconjurat ajungând la uşa Bisericii. Au adus şi 
alte trupuri moarte care erau fiii lui cei duhovniceşti şi i-au pus înaintea Uşilor împărăteşti unul lângă 
altul cu evlavie pentru Prea Curatele Taine care erau în trupurile lor. Şi la fel a venit Arhiereul şi a 
luat de la toţi Preacuratul Trup şi Cinstitul Sânge; după cum şi duhovnicul zicând, şi către ei zicea: 
"Duceţi-vă de la mine şi voi cu părintele vostru, în muncile cele veşnice ale iadului.". Pe urmă Sf. 
îngeri trăgându-i cu necinste şi lovindu-i cu pietre, i-au aruncat în mormânt acoperindu-i cu pietre. 

Egumenul cu paracliserul foarte s-au înfricoşat şi stăteau nemişcaţi, mirându-se de cele petrecute. Şi 
sunând clopotele s-au adunat toţi fraţii, şi egumenul le-a spus toate cu de-amănuntul. Pe urmă a 
poruncit să deschidă mormânturile. Ieşea din ele o putoare nesuferită care a ţinut şapte zile în chipul 
celor şapte păcate de moarte şi trupurile nu s-au mai aflat în mormânturi. 

(Scrisă din gazeta "Aghia Marina", Feb. 1970, din greceşte). 

DESCOPERIRE FĂCUTA DE ÎNGERUL DOMNULUI SFANŢULUI 
MACARIE 

Cuvânt foarte folositor 

Sfântul Macarie mergând odată prin pustie, 1-a ajuns din urmă îngerul Domnului, zicând către 
bătrân: "Blagosloveşte, Părinte Sfinte". 

Iar bătrânul gândind că e un călugăr din pustie, întorcându-se către dânsul, a zis: "Dumnezeu să te 
ierte, fiule". Călătorind puţină distanţă, se uita la faţa şi la chipul monahului cu mirare. "Te văd, 
fiule, şi mă mir cum de eşti la faţă şi la chip aşa împodobit; căci în lume n-am văzut această 
frumuseţe la oameni şi gândesc că nu eşti om şi de aceea te jur în numele Dumnezeului Cerului să- 
mi spui adevărul". Atunci îngerul a făcut închinăciune monahului şi a zis: "Blagosloveşte părinte. 
După cum mă vezi nu sunt om, ci înger şi am venit să te învăţ tainele pe care nu le şti şi doreşti să le 
înveţi. Deci întreabă-mă ce voeşti şi eu îţi voi răspunde". Atunci, bătrânul a făcut metanie îngerului 
zicând: "Mulţumesc Ţie, Doamne, că mi-ai trimis conducător ca să mă înveţe acelea pe care nu le 
ştiu, căci doresc să învăţ tainele cele neştiute şi negrăite". Aunci, răspunzând îngerul, a zis: "Deci 
întreabă-mă, Sfinte Părinte". "Spune-mi, Sfinte îngere, dacă se cunosc între dânşii oamenii cei 
adormiţi care au trecut din această viaţă în lumea veşniciei". "Ascultă, Sfinte Părinte, după cum în 
această lume oamenii dorm până dimineaţa şi se scoală şi pe cei de ieri îi cunosc şi se felicitează şi 
vorbesc şi stând de multe ori împreună se bucură şi întreabă unul de altul, tot aşa este şi în lumea 
cealaltă, se cunosc şi se bucură împreună şi vorbesc unul cu altul, după cum se află cineva în piaţă 
şi acolo vede boieri şi săraci şi întreabă cine este acesta şi cine este acela, şi aşa învaţă acelea de 
care n-a ştiut niciodată. într-acest chip se face şi acolo pentru cei drepţi, iar cei păcătoşi şi de asta se 
lipsesc". 

Atunci zice bătrânul: "Te rog spune-mi şi acestea, după despărţirea sufletului de trup ce se face, şi 
de ce se face pomenirea morţilor?". Şi răspunzând îngerul, zice: "Ascultă, Sfinte Părinte, după 
despărţirea sufletului de trup, îl iau Sfinţii îngeri după trei zile, şi se suie la cer ca să se închine 
Domnului Nostru Iisus Hristos. De la pământ până la cer se află o scară şi la fiecare treaptă, este o 
ceată de diavoli la care le zice vameşi, şi-1 întâmpină pe acel suflet duhurile cele necurate, şi aduc o 
carte scrisă de dânşii îngerilor, acestea zicând: în cutare zi la atâtea ale lunii cutare, a făcut acest 
suflet aceasta, a furat, a curvit, a preacurvit, a făcut malahie, a spus minciuni, a sfătuit pe cineva de 
lucru rău, şi orice alt rău a făcut, toate le arată îngerilor. 

Atunci arată şi îngerii orice bine a făcut acel suflet, milostenii, rugăciuni, a plătit liturghii, post, şi 
orice altă faptă bună a făcut. Şi le pun în cumpănă (cântar) îngerii şi diavolii şi dacă atârnă ceva mai 
mult faptele cele bune îl iau îngerii îndată şi se suie la altă treaptă, iar diavolii scrâşnesc din dinţi ca 
nişte câini sălbatici şi se silesc să răpească necăjitul suflet din mâinile îngerilor, iar sufletul fiind 
cuprins de frică şi cutremur caută cum să se ascundă în sânul îngerilor şi se face mare întrebare şi 
mare tulburare până când îl scapă din mâinile acelor diavoli. Şi iarăşi se suie la altă treaptă şi acolo 
găsesc altă vamă mai puternică şi mai sălbatică. Şi aici se face iarăşi multă cercetare şi tulburare 
mare şi nepovestită, cine să ia acel suflet necăjit. Şi strigă diavolii, mustrând acel suflet, făcându-i 
mare frică, şi zicând: unde te duci? Nu eşti tu acela care ai curvit şi ai spurcat sfântul Botez, nu eşti 
tu acela care ai spurcat chipul cel îngeresc? Acum unde vrei să te duci? întoarce-te înapoi, întoarce- 
te în cele de dedesupt, întoarce-te în iadul cel întunecos, întoarce-te în focul cel mai dinafară, 
întoarce-te la viermele cel neadormit. Şi dacă acel suflet este osândit, îl întorc viclenii diavoli întru 
cele mai de jos ale pământului, în loc întunecos şi cu multe chinuri, şi vai acelui suflet, şi vai de 
ceasul în care s-a născut acel om. Şi cine poate povesti, Sfinte Părinte, nevoia aceea care o au 
sufletele cele osândite ale locului acela. Iar dacă se găseşte sufletul curat şi fără de păcat, se suie la 
cer cu atâta bucurie şi îl întâmpină îngerii cu lumini şi tămâieri şi îl sărută şi îl duc la Stăpânescul 
tron şi se închină Domnului şi Dumnezeului nostru Iisus Hristos. Şi atunci vede cetele Sf. Apostoli, 

ale Sf. Mucenici, a Sf. Părinţi, cele nouă cete ale Sf. îngeri, luminăţia cea negrăită, şi aude melodia 
cea îngerească şi frumuseţea cea negrăită şi nepovestită. 

Despre pomenirile morţilor ascultă, Sfinte Părinte: până la trei zile nu se suie sufletul spre 
închinare, iar cele trei zile se fac ca un dar trimis Domnului pentru acel suflet. Şi după ce se închină 
îl întorc Sf. îngeri pe pământ şi îi arată locurile pe unde a petrecut această viaţă. Şi îi aduc aminte de 
faptele lui cele rele şi de cele bune: aici ai furat, acolo ai curvit, aici ai clevetit, acolo ai făcut 
malahie, aici ai făcut omor, acolo ai jurat strâmb, aici ai făcut nedreptate, acolo ai înjurat, aici ai dat 
cu dobândă, acolo te-ai îmbătat, aici te-ai sfădit, acolo ai smintit. Pe urmă îi arată cele bune: aici ai 
făcut milostenie, acolo ai postit, aici te-ai pocăit, acolo ai făcut liturghii, aici paraclis, acolo 
priveghere, aici rugăciuni, acolo ai făcut metanii, aici stare de toată noaptea, acolo înfrânare. Şi aşa 
îi arată până la a noua zi. Şi în ziua aceea se suie iarăşi la închinare ca a treia zi. Iar pomenirile se 
trimit ca o aducere aminte, ca un dar pentru suflet Domnului ca să-1 primească cu ochi milostivi. Şi 
pe toate astea scrie: "ai ceva de folos", pentru că mult folosesc sufletului milosteniile şi liturghiile şi 
pomenirile (parastase), căci acestea pot scăpa sufletul de la munci. 

După a doua închinare, iar îl aduc îngerii în lume arătându-i Raiul, Grădina cu măslini, sânul lui 
Avraam, corturile şi odihna drepţilor. Şi când vede bucuria aceea nespusă, se mângâie, se bucură şi 
se roagă îngerilor ca să-1 aşeze şi pe el cu drepţii. Pe urmă îi arată şi muncile celor păcătoşi şi 
zicând: acesta este răul cel de foc, acesta e viermele cel neadormit, acesta este întunericul cel mai 
din afară şi acesta cel mai dinăuntru, aceasta este scrâşnirea dinţilor, şi, după cum urmează, toate 
muncile păcătoşilor. Nu este, sfinte Părinte, mai chinuitoare muncă şi mai înfricoşată ca a 
curvarului şi a hoţului, şi mai cu seamă a monahului şi călugăriţei celor preacurvari, a preotului şi a 
preotesei curvari. 

După ce i-a arătat şi a văzut acestea toate îl aduc iarăşi la închinare la 40 de zile, şi de aceea se fac 
pomenirile morţilor, pentru că la 40 de zile se ia hotărâre de a merge sufletul unde voieşte 
Dumnezeu, după lucrurile şi faptele care le-a făcut în lumea asta. Şi îl aşează până la învierea 
morţilor, ca să învieze cu trupul şi să dobândească după lucrurile lui". 

Atunci suspinând bătrânul şi plângând cu amar, zice: "Vai de ziua în care s-a născut omul acela". îi 
zice îngerul: "Aşa, cinstite Părinte, pentru cel păcătos, iar pentru cel drept fericită e ziua în care s-a 
născut". Atunci zice bătrânul: "Te rog spune-mi dacă păcătoşii au vreo mângâiere sau un sfârşit 
muncile lor?" Şi răspunzând, îngerul a zis: "Nu, Sfinte Părinte, nici împărăţia drepţilor nu are 
sfârşit, nici munca celor păcătoşi. Dacă ar lua cineva la o mie de ani un bob de nisip din mare în altă 
parte, ar avea nădejdea că s-ar termina vreodată. Dar munca păcătoşilor nu are niciodată sfârşit". 
Zice bătrânul: 'Te rog spune-mi şi aceasta. Care din sfinţi sunt mai milostivi către om, ca să se roage 
necăjitul om către dânşii?". Şi răspunzând, îngerul zice: "Toţi sfinţii sunt milostivi către oameni şi 
făcători de bine. Dar voi oamenii sunteţi nerecunoscători şi nemulţumitori; îi faceţi de se mânie pe 
voi. Că şi Sfinţii îngeri au mare compătimire către oameni, că pentru mântuirea oamenilor, au văzut 
şi ei cele prea minunate ale lui Dumnezeu. Dar mai cu seamă Doamna noastră şi Stăpâna 
Născătoare de Dumnezeu are milă mai mult de neamul omenesc. Sfinte Părinte, neamul omenesc 
trebuie necontenit să aibă numele ei în gura lor, dar diavolul i-a înşelat şi ei nemulţumitori şi 
nevrednici s-au făcut. Numai pentru rugăciunile şi mijlocirea ei se află lumea până astăzi. Au 
dispreţuit oamenii pe Dumnezeu şi pe sfinţi. Şi i-a dispreţuit şi Dumnezeu cu sfinţii pe ei". 

Iarăşi zice bătrânul: "Spune-mi, Sfinte îngere, care păcat este mai mare decât toate păcatele?". Şi 
răspunzând îngerul zice: "Orice păcat, cinstite Părinte, desparte pe om de Dumnezeu, dar pomenirea 
de rău şi hula (înjurăturile) sunt mai presus de toate păcatele, că şi singure pot să arunce pe om în 
iadul cel întunecos, în cele mai de dedesupt ale pământului şi mării". 

Şi iarăşi zice bătrânul: "Care păcat mai mult decât toate îl urăşte Dumnezeu?". Şi zice îngerul: 
"Slava deşartă, că aceasta singură a pierdut toată lumea, că pentru slava deşartă Adam cel întâi zidit 
a fost izgonit din Rai. Din pricina ei cel mai mare al diavolilor şi-a găsit pierzarea. Din pricina ei 
Fariseul şi-a pierdut osteneala, căci când omul va cade în această patimă, greu se mai poate ridica". 

Atunci, zice bătrânul: "Care dintre oameni se osândesc mai mult ca alţii?". Zice îngerul: "Ţi-am 
spus că curvarul şi hulitorul de cele sfinte, dar îţi spun ţie şi aceasta, că dedesuptul tuturor muncilor 
se află muncă grea şi înfricoşată, care se cheamă afania (nevăzută). Acolo se muncesc preoţii cei 
curvari şi călugării şi călugăriţele care curvesc. Pentru că, cinstite Părinte, ceata îngerilor care a 
căzut din Cer, are să se reînnoiască din preoţii cei buni şi din călugări şi la mare cinste vor fi. Iar 
călugării cei vicleni şi păcătoşi la mare necinste şi muncă se vor trimite, ca şi preoţii care calcă 
dumnezeieştile porunci. Şi cei cari se fac cu daruri şi acei care nu împlinesc slujba lor pentru grijile 
lumii acesteia.Că numai pentru o slujbă au să dea seamă înaintea lui Dumnezeu. Iar despre preoţii 
cei beţivi ce să spun şi ce să grăiesc? Vai de ei că înfricoşată muncă îi aşteaptă". 

Atunci zice bătrânul: "Te rog, spune-mi şi aceasta, cei cari defăima sfânta Duminică au vreo odihnă 
acolo?". Şi răspunzând, îngerul zice: "Vai de ei, bătrânule, că înfricoşată muncă îi aşteaptă, căci cei 
care defăima Sf. Duminică pe Domnul defăima, şi Domnul îi va defăima pe ei, că ziua Duminicii 
Domnul este. Şi cine cinsteşte Duminica pe Domnul cinsteşte. Şi iarăşi cine cinsteşte ziua pomenirii 
Sfinţilor şi sărbătoreşte întru pomenirea Sfinţilor are mult ajutor de la dânşii, că au mare îndrăzneală 
către Dumnezeu, şi orice vor cere le va dărui Domnul. Dar oamenii au lepădat frica lui Dumnezeu 
de la dânşii şi nici pe Dumnezeu n-au prieten, nici pe careva dintre sfinţi. Ci s-au lipit numai de 
lucrurile lumii acesteia pierzătoare şi stricătoare şi va fi vai de ei. Cunoaşte, Bătrânule cinstite, că 
fiecare om, preot, monah sau mirean simplu care nu cinsteşte sfânta Duminică, faţa lui Dumnezeu 
nu o va vedea, nici nu va avea nădejde de mântuire. Acum, cinstite Bătrân, ce mai voieşti întreabă- 
mă, că e vremea să mă sui la ceruri ca să fiu înaintea Domnului meu". 

Atunci, suspinând Bătrânul şi amar plângând, a zis: "Vai de mine, iată robul cel bun al Domnului 
meu, înger fiind fără de trup şi fără de păcat, se grăbeşte să slavoslovească pe Dumnezeu. Iar noi cei 
pământeşti şi păcătoşi nu ne grijim, ci defăimăm mântuirea noastră. Te rog, spune-mi ce rugăciune 
se potriveşte monahului?" Şi i-a zis lui: "dacă omul este cu ştiinţă de carte, să zică Psalmii lui David 
(Psaltirea) sau Doamne, Iisuse Hristoase, miluieşte-mă pe mine, păcătosul. Această rugăciune e cea 
mai puternică şi cea mai uşoară de zis. Căci mulţi din cei cu ştiinţă de carte au părăsit pe toate şi 
numai această rugăciune zicând s-au mântuit. Căci această rugăciune pot s-o zică şi tinerii şi 
bătrânii, şi bărbaţii şi femeile, şi monahii şi monahiile, şi cei învăţaţi şi cei fără ştiinţă de carte, şi 
cei isteţi şi cei simpli. Cine vrea să se mântuiască, aceasta să zică şi ziua şi noaptea, şi în casă şi pe 
drum, şi stând şi mergând; de călătoreşte ori lucrează aceasta să zică cu dorinţă şi cu râvnă. E de- 
ajuns pentru toţi cei care voiesc să se mântuiască". 

Şi iarăşi zice bătrânul: "Pentru că ai venit să mă înveţi pe mine, păcătosul, mă rog spune-mi şi 
aceasta. Dacă se găseşte cineva om păcătos şi învaţă pe altul şi îl scapă din păcate şi-i arată calea cu 
fapte bune, are vreo plată?". îi zice lui îngerul: "Oricine învaţă pe altul şi îl scoate din păcate şi-i 
arată lui calea cu fapte bune, s-a mântuit pe el însuşi şi sufletul aceluia 1-a scos de la munci. Tot aşa 
e şi cel care învaţă pe cineva rău, nu numai acela se pierde dar şi sufletul lui îl dă în mâinile 
diavolului. Deci nu este mai mare păcat decât a îndemna pe cineva la lucru rău". 

Aceasta zicând îngerul plecând capul către Bătrân, i-a zis: "Binecuvântează, Sfinte Părinte, şi mă 
iartă". Atunci, căzând bătrânul în genunchi s-a închinat, zicând: "Mergi în pace, şi stând în faţa 
Sfintei Treimi, roagă-te pentru mine!" Şi depărtându-se îngerul s-a suit la ceruri, iar Sf. Macarie 
mulţumind lui Dumnezeu s-a dus la chilia lui şi le-a povestit toate la un oarecare frate împreună 
vieţuitor în pustie, slăvind şi binecuvântând pe Dumnezeuîn vecii vecilor. Amin. 

CUVÂNTUL 1 



Au venit odată şapte fraţi de la Alexandria la ava Macarie, ispitindu-1 pe el, şi au zis: "Spune-ne 
nouă, părinte, cum să ne mântuim?". Iar bătrânul suspinând, a zis: "O, fraţilor, fiecare din noi ştie 
cum să se mântuiască, dar nu voim să ne mântuim". 



Iar ei au zis către dânsul: "Foarte voim să ne mântuim dar nu ne lasă gândurile cele rele. Ce dar vom 
face?". Iar bătrânul a răspuns: "De sunteţi monahi (adică singuratici), ce căutaţi cu mirenii? Sau 
pentru ce vă apropiaţi unde petrece mirean? Cei ce s-au lepădat de lume şi s-au îmbrăcat în cinul cel 
sfânt, şi petrec între mireni se amăgesc pe sine. Că în zadar este toată osteneala lor şi departe sunt 
de frica lui Dumnezeu. Că de la mireni nimic alta nu dobândim decât odihnă trupească. Şi unde este 
odihnă trupească, acolo frica lui Dumnezeu nu poate locui, mai vârtos în monah, că monahului 
pentru aceasta i se zice monah, adică singuratic, pentru că noaptea şi ziua vorbeşte cu Dumnezeu şi 
cugetă numai cele ce sunt ale Lui, trăind pe pământ. Iar monahul cel ce petrece cu mirenii şi 
zăboveşte cu dânşii mai mult decât o zi, sau cel mult două, şi aceasta pentru trebuinţa de nevoie şi 
pentru că nu poate să trăiască în alt fel, adică să-şi vândă lucrul mâinilor sale şi să cumpere cele spre 
trebuinţa sa, trebuie să se întoarcă de grabă şi să se pocăiască lui Dumnezeu curat pentru acea una 
sau două zile care le-a făcut în lume pentru nevoia firii. 



~ ' wî ivt'r* «-—■- 



Cel ce nu face aşa, ci adeseori merge la mireni, 
nesilindu-1 vreo nevoie, sau zăboveşte împreună cu ei, 
nu este cu adevărat monah, nici se va folosi cândva, ci 
mai vârtos va dobândi din petrecerea cea cu mirenii 
acestea: la început când se apropie de ei, îşi înfrânează 
limba, posteşte şi se smereşte. Până ce se va face 
cunoscut şi va ieşi vestea lui, că cutare monah este 
robul lui Dumnezeu. îndată Satana pune în mintea 
mirenilor să-i aducă lui toată trebuinţa de vin şi de 
untdelemn, de aur şi de tot felul, zicând pentru dânsul: 
sfântul, sfântul. Iar el auzind cuvântul acela, "sfântul", 
se trufeşte smeritul şi începe să şadă cu ei, mâncând, 
bând şi odihnindu-se. Şi la cântarea din psalmi 
sculându-se îşi înalţă glasul ca să zică mirenii, că 
cutare monah cântă şi priveghează, şi să-1 laude. Şi 
când aude laude mai mult se trufeşte şi se înalţă. Şi 
atunci se duce de la el cu totul smerenia. 



De îi va zice cineva vreun cuvânt aspru, el răspunde _ _ _ _ 

mai aspru. Şi de slava deşartă, creşte întru el. încă şi Scara pe Care Se SUie sufletul la Cer, 

pofta mai tare se aprinde în el, văzând adeseori muieri Cu văimle văzduhului CaW Cercet&ază 
şi copii şi auzind cuvinte lumeşti. Pentru aceia şi laptele SUliClUlUl. 

preacurveşte în toate zilele şi nu simte. Că zice: tot cel ce caută la muiere spre a o pofti, iată au 
preacurvit cu dânsa pentru inima sa. Apoi se ispiteşte să adune cele de trebuinţă peste an, pentru 
sine şi pentru cei ce vin la el. Şi din această pricină adună aur şi argint. Deci nu încetează să adauge 
la răutăţile sale până ce dracii îl vor amăgi desăvârşit, depărtându-1 de Dumnezeu şi aruncându-1 în 
prăpastia iubirii de argint. Căci iubirea de argint este rădăcina tuturor răutăţilor, precum a zis 
Apostolul: şi pe cât este de departe cerul de pământ, atât este de departe monahul cel iubitor de 
argint de slava lui Dumnezeu. Monahul cel ce întâmpină vorbe lumeşti, de multe rugăciuni ale 
Sfinţilor Părinţi, cu adevărat are trebuinţă, de vor putea puţin să-1 folosească; că celui ce se aruncă 
pe sine la moarte, cine îi va ajuta? Nu-1 auzim pe Sfântul Apostol Ioan zicând: "Nu iubiţi lumea, 
nici cele din lume; de iubeşte cineva lumea, dragostea lui Dumnezeu nu este întru el". Şi pe Sf. 

Apostol Iacob, fratele Domnului, îl auzim grăind: "De i se pare cuiva că este prieten lumii, vrăjmaş 
lui Dumnezeu se face. Că dragostea lumii acesteia este vrajbă către Dumnezeu". 

Să fugim, fraţilor, de lume, precum fuge cineva de şarpe, că acela ce se muşcă de şarpe sau moare, 
sau abia se face sănătos. 

De folos ne este să avem un război, şi nu multe şi nenumărate. Spuneţi fraţilor: părinţii noştri unde 
au dobândit faptele bune, în lume sau în pustie? Arătat că în pustia cea neumblată de mireni. 

Iar noi de suntem în lume, cum vom putea să dobândim fapta bună? Că de nu vom fi flămânzi şi nu 
vom înseta şi nu ne vom depărta de materiile lumii, şi nu vom muri la toate nevoile trupului, cum 
vom fi vii cu sufletul? Cum vom dobândi împărăţia cerurilor? Că ostaşul de nu se va lupta la război, 
şi de va birui şi după aceea va da şi bani, nu se învredniceşte de cinste. Iar noi mâncând, bând şi 
între mireni petrecând, între care am şi fost şi mai înainte, cum ne vom învrednici de împărăţia 
cerurilor? Monahul cel ce are aur, argint sau materii, acela nu crede că Dumnezeu, cel ce hrăneşte şi 
fiarele şi chiţii cei din mare, poate să-1 hrănească şi pe el. Dacă prin urmare nu credem că poate să 
ne dea nouă pâine, atunci nici împărăţia Lui nu poate să ne-o dea. Şi la ce ne ostenim noi? Spuneţi- 
mi, fraţilor: îngerii în cer aur şi argint grămădesc sau slava lui Dumnezeu? Şi noi pentru ce ne-am 
depărtat de lume? Ca iarăşi bani să adunăm sau ca să ne facem îngeri? Au nu ştiţi că acea ceată ce a 
căzut din cer se împlineşte din monahi? Că aceasta însemnează chipul nostru, îngeresc de toţi 
numindu-se. 



CUVÂNTUL 2 

Cum că nu se cade să râvnim bunătăţile 
privind spre slava deşartă 

De slava deşartă se cuvine foarte să fugim; ea nu ne depărtează de osteneli mai înainte de a ne 
osteni, ci după osteneli, de cununi ne jefuieşte vrăjmaşa mântuirii noastre cea cu anevoie de prins; 
ea îşi întăreşte pândirile cele asupra noastră lângă bolţile cele cereşti, şi se sileşte să surpe bunătăţile 
cele ce şi-au întins ramurile până la ceruri. Căci când va vedea pe neguţătorul bunei credinţe că şi-a 
umplut corabia minţii cu poverile de multe feluri ale faptelor bune, atunci slava deşartă pornindu-şi 
furtuna sa, se nevoieşte să răstoarne şi să înece corabia. Că mintea înotătorului celui de sus 
plecându-se să privească spre slavele omeneşti, toată bogăţia sufletului de năpraznă a risipit-o, şi 
temeliile faptelor bune târându-le la pământ, ostenelile cele întinse până la cer le-a surpat, fiindcă a 
făcut să se ceară plata cea pentru osteneli de la oameni, deşi trebuia numai la Dumnezeu să o 
căutăm şi Lui să-i păstrăm isprăvile noastre şi numai de la El să luăm cele după vrednicie. Iar noi 
pentru că am ales mai mult a lucra pentru oameni, adică pentru slava lor, de la dânşii cerând plata 
cea deşartă a laudei, în loc de a ne sârgui pentru Dumnezeu, pentru aceea cu cuviinţă şi cu dreptate 
cădem din Dumnezeieştile răsplătiri. Fiindcă nu pentru Dumnezeu ne ostenim, ci oamenilor ne-am 
făcut argaţi, de la cari şi paguba plăţilor în loc de plăţi luând, ce vom mai cere de la Dumnezeu 
căruia nimic nu am voit să-i lucrăm? Şi cum aceasta este adevărat, ascultă sfinţita Evanghelie: 
"Amin zic vouă că-şi ia plata sa". Să fugim dar de vorbă deşartă, de jefuitorul cel dulce al 
duhovniceştii bogăţii, de potrivnicul cel plăcut al sufletelor noastre, de molia faptelor bune care cu 
drag jefuieşte bunătăţile noastre, care pe otrava înşelării sale a ascuns-o cu miere şi dă minţilor 
omeneşti paharul cel de pieire ca, precum socotesc, fără de saţiu să se înfrunte din patima aceasta. 
Pentru că dulce lucru este celor neiscusiţi slava cea omenească. 

Şi în alt chip încă şi din judecata cea dreaptă îi fac să greşească lesne pe cei prinşi de această 
patimă, căci cel ce pofteşte această slavă, judecăţile sale le strică şi aceea o socoteşte că e cinstită 
care se va lăuda de cei ce s-ar întâmpla, încât slava deşartă este nu numai stricătoare a faptelor bune, 

ci şi povăţuitoare a celor rele. Pentru aceasta, trebuie ca numai la dreapta socoteală privind şi la 
Dumnezeu îndreptătorul dreptei socoteli, pe acea cale să călătorim pe care Dumnezeu ne-o va arăta. 
Şi măcar de va lăuda cineva o cale ca aceasta, să nu socotim mare lucru lauda (numai către 
Lăudătorul cel de sus privind), ci numai să ne bucurăm împreună cu ei pentru drepta judecată a 
celor bune. Şi dacă alţii defăima această cale, nicidecum să ne dăm înapoi, ci să-i ticăloşim pe aceia 
cari sunt lipsiţi de dreapta judecată şi pătimesc întunericul minţii cel prea cumplit. 



CUVÂNTUL 3 

Cum că nu se cade să dăm călugărilor 

celor nestatornici îndrăzneală şi slobozenie, 

ci de aceştia să ne ferim 

Trebuie să ne ferim şi de cei nestatornici şi cari uneori către unii, iar alteori către alţii din fraţi se 
duc şi cu umblări neîncetate şi neastâmpărate totdeauna colindând mănăstirile, şi cu pricinuire ca şi 
de dragoste duhovnicească îşi împlinesc voile trupului, neavând în suflet nici un lucru statornic, nici 
întărit, nici cu bună rânduială, nici cu pricepire împodobit, ci tot ce este iscoditor şi cu rău nărav, 
plin de răspândirea minţii şi de nesocoteală, de vicleşug şi de făţărnicie, de cuvântare mincinoasă şi 
de linguşire amăgitoare; aceştia la limbă sunt neiscusiţi, la pântece neînfrânaţi, iar la suflet 
totdeauna zburători şi vânturători, gânduri având asemenea cu zburarea liliecilor, cari gânduri având 
nu privesc drept, ci zboară şovăielnic şi lesne învârtindu-se, alta arătând la începutul pornirilor celor 
dintâi şi alta prin prefacerea cea lesnicioasă a socotelii, afară de toată nădejdea ajungând, mult 
târându-se şi nimic sporind înainte. Asemenea încă sunt cu dobitoacele cele ce aleargă împrejurul 
morilor (sau împrejurul parului la treier) care mult umblând, într-acelaşi loc pururea se află şi trupul 
adevărat se osteneşte, iar peste locul cel scurt nicidecum nu trece. Aşa şi aceştia totdeauna în 
patimile trupului ca într-o tihnă tăvălindu-se, nimic nu sporesc înainte spre înălţimea cea 
duhovnicească, ci aleargă [de-a pururea învârtindu-se împreună cu poftele şi dulceţile trupului. Şi 
aceştia, din robia cea rea nu scapă din cauza răutăţii voinţei. 

[*>£ URCAT LACEfc 



Aceştia pun chipul oii, înaintea celor ce-i văd înlăuntru ascund vulpea cea lacomă cu rău nărav şi 
plin de vicleşug. 

Câţi sunt lipsiţi de dreapta socoteală lesne se alătură şi la cel ce bine şi la cel ce rău îl povăţuieşte; 
socotind că aceasta este bună, care ar învăţa-o cineva drept sau aparent drept. Pe aceştia se silesc să- 
i atragă în prăpastia lor, pe răzvrătirea acelora socotind-o a fi cuvânt de îndreptare pentru ei, iar pe 
însoţirea răutăţii ca o micşorare a greşelilor. De aceştia trebuie să ne ferim, în tot chipul ca nici pe 
alţii să nu vateme prin boala ciumii sufleteşti, şi din toate părţile fiind împiedicaţi, poate ruşinaţi se 
vor întoarce spre bine. Iar de la cei îmbunătăţiţi vor putea primi sfat. 

Că acesta şi Sf. Apostol Pavel a învăţat, zicând: " Pentru cel ce nu lucrează nimic, ci umblă 
iscodind, pe acesta zice, însemnaţi-1 şi nu vă amestecaţi cu dânsul, ca să se ruşineze". 

N. trans: în original (în cartea scanată) pagina 618 lipseşte. în ea era o parte din această pagină şi 
o parte din Cuvântul 4. Am transcris aceste pasaje (ce e între parantezele drepte) din altă carte, 
Hrană duhovnicească, ed. Lumină din Lumină 2006. 

CUVÂNTUL 4 

Nu se cade monahului nicidecum să dorească stăpânire peste fraţi 

Nu se cuvine călugărului să poftească stăpânire peste fraţi, că diavolească este boala aceasta şi 
cauză a iubirii de stăpânire, care este semn al răutăţii diavolului. Că şi el a căzut din cauza mândriei 
şi cel ce este stăpânit de patina aceasta, se aseamănă lui. Apoi încă şi zavistuitori, sfăditori, pârâtori 
şi fără de ruşine, clevetitori şi măgulitori, izvoditori de rele şi adară de cuviinţă, smeriţi şi la 
petreceri proaste supuşi şi trufaşi şi de multă tulburare plini îi face această patimă pe cei ce s-au 
robit. Că unul ca acesta zavistuieşte pe cei vrednici şi-i cleveteşte pe aceştia, le va ruga de multe ori 
şi moartea, ca prin lipsa celor îndemânateci spre lucrul acesta, peste dânsul să vină alegerea şi 
hotărârea.] Şi se va linguşi pe lângă cei ce pot să-i dea dregătorie şi pentru aceasta va fi supus celor 
mai de jos, de îi vor sta împotrivă. Va face vicleşuguri şi va avea tulburări şi păreri nenumărate şi 
liniştea sufletului şi-o va risipi şi Dumnezeul păcii va fi gonit de la el, neavând unde să se 
odihnească. Cunoscând dar paguba, să fugim de această poftă necuviincioasă. Iar dacă cumva 
Dumnezeu va alege pe cineva din noi spre unele ca acestea (adică întâietate sau dregătorie), ştie 
Dumnezeu cu ce chip îl va da pe cel vrednic; noi nicidecum nu ne ştim pe noi că am umblat după 
acest fel de lucru, ori că am avut în suflet pofta aceasta, căci boală prea cumplită este a sufletului şi 
cădere din bunătăţi. 



CUVÂNTUL 5 

Pentru rânduiala noilor începători şi aşezarea lor 
şi pentru cele ce sunt cuviinciaose lor 

Aceasta este rânduiala cea întreg înţeleaptă şi lui Dumnezeu iubită: a nu căuta împrejur cu ochii 
încoace şi încolo, ci totdeauna la cele dinainte a se întinde. Şi a nu cuvânta în deşert, ci singure cele 
de nevoie a le grăi. Şi cu haine sărăceşti îndestulaţi a fi spre trebuinţa trupului. A se împărtăşi din 
toate câte puţin şi nu pe unele a le defăima, iar pe altele a le alege, şi dintru acestea a voi să-şi 
umple pântecele. Mai mare decât toată fapta bună este socoteala. Iar de vin să nu te împărtăşeşti, 
fără decât când vei fi cu prieteni, la caz de boală ori mare slăbiciune. Să nu tai cuvântul celui ce 
greşeşte şi ca un neînvăţat să grăieşti împotrivă, ci ca un înţelept fii întărit. Şi oriunde te vei afla mai 
mic socoteşte-te şi slujitor fraţilor tăi. Să nu dezgoleşti înaintea cuiva ceva din mădularele tale, nici 
să te apropii de trupul cuiva, afară de pricină de nevoie. Nici să laşi pe cineva a se apropia de trupul 
tău, fără de pricină binecuvântată, precum am zis. Abate-te de la îndrăzneală ca de la moarte. 
Câştigă-ţi întrega înţelepciune întru rânduiala somnului tău ca să nu se depărteze de la tine puterea 
care te păzeşte. Oriunde vei dormi, de este cu putinţă, nimeni să nu te vadă. Scuipat înaintea cuiva 
să nu arunci. Iar de ţi-ar veni tuşă şezând la masă, întoarce-ţi faţa înapoi şi aşa tuşeşte. Cu întreaga 
înţelepciune mănâncă şi bea, precum se cuvine fiilor lui Dumnezeu. Să nu-ţi întinzi mâna spre a lua 
ceva dinaintea prietenului tău cu obrăznicie. Şi de va şedea străin cu tine la masă, îndeamnă-1 odată 
şi de două ori să mănânce, şi cu bună rânduiala pune la masă, nu cu tulburare. Cu bună rânduiala 
şezi şi strâns, nedezgolind ceva din mădularele tale. Când căşti acoperă-ţi gura ca să nu se vadă, 
căci ţinând răsuflările tale va trece. De vei intra în chilia mai marelui tău, a prietenului sau a 
ucenicului, păzeşte-ţi ochii să nu vadă ceva din cele ce sunt acolo. Iar de vei fi silit de gând, ia 
aminte ca să nu îl asculţi şi să faci aceasta, că cela ce întru acestea cu neruşinare se află, străin este 
de chipul monahicesc şi de la Hristos care ne-a dat nouă chipul acesta. Să nu iei aminte la lucrurile 
întru care sunt ascunse vasele chiliei prietenului tău. Cu linişte deschide-ţi uşa ta şi o închide şi pe a 

prietenului tău. Să nu intri de năpraznă către cineva, ci bătând de afară şi dându-ţi-se voie, atunci 
intră cu cucernicie. Nu te grăbi întru umblarea ta, afară de trebuinţă de nevoie care te-ar sili. Fă-te 
ascultător tuturor întru tot lucrul bun, iar nu celor iubitori de agoniseală sau de argint, nici mirenilor 
să nu le urmezi, ca să nu se facă lucru diavolesc. întru blândeţe vorbeşte cu toţi şi cu întreagă 
înţelepciune spre toţi priveşte şi să nu-ţi umpli ochii din faţa cuiva. Mergând în cale să nu întreci pe 
cei mai mari decât tine, iar de ar rămâne prietenul tău, puţin întrecându-1, aşteaptă-1. Că cel ce nu 
face aşa, nebun este şi asemenea porcului celui ce nu are lege. De va grăi prietenul tău cu oarecare 
ce l-ar fi întâmpinat, aşteaptă-1 şi să nu-1 sileşti pe dânsul. Cel sănătos să zică celui neputincios mai 
înainte de vreme, să facă trebuinţa (adică pentru mâncare). Să nu mustri pe cineva întru vreo 
greşeală, ci pe tine socoteşte-te întru toate vinovat şi pricinuitor al greşelii. Nu te feri a face tot 
lucrul cu smerită cugetare, nici iarăşi de dezbate. Şi de vei fi silit a râde să nu ţi se vadă dinţii tăi. Şi 
de vei fi silit a vorbi cu femei, întoarce-ţi faţa ta despre vederea lor şi aşa vorbeşte cu dânsele, Iar de 
monahii depărtează-te ca de foc şi ca de cursa diavolului, precum şi de întâlnirea şi de împreună 
vorbirea şi vederea lor, ca să nu se răcească inima ta din dragostea lui Dumnezeu, şi ca să nu-ţi 
pângăreşti inima cu noroiul patimilor; măcar de ar fi şi surori ale tale după trup, ca şi de cele străine 
fereşte-ta. De amestecarea cu ai tăi fereşte-te ca să nu se răcească inima ta din dragostea lui 
Dumnezeu. De îndrăznelile cele cu cei mai tineri şi de împreunări fugi ca de prieteşugul diavolului. 
Cu unul fi împreună vorbitor şi împreună tăinuitor, adică cu cel ce se teme de Dumnezeu şi care ia 
aminte la sineşi totdeauna; care este adică sărac întru sălăşuirea sa, dar bogat întru tainele lui 
Dumnezeu. Către fiecare ascunde-ţi tainele tale, faptele tale şi războaiele tale. Să nu şezi cu capul 
gol înaintea cuiva afară de nevoie. Cu întreagă înţelepciune să ieşi la trebuinţa cea de nevoie, ca şi 
cum cucernicindu-te de îngerul cel ce te păzeşte şi cu frica lui Dumnezeu o săvârşeşte, şi sileşte-te 
până la moarte deşi inimii tale nu i-ar fi cu plăcere. Mai bine-ţi este a mânca venin de moarte, decât 
a mânca cu femeie, măcar de ar fi şi maica sau sora ta. Mai bine-ţi este a locui cu balaur, decât a 
dormi împreună cu cel mai tânăr şi împreună a te acoperi, măcar de ar fi şi frate al tău după trup. De 
ţi-ar zice ţie când mergi în cale cineva mai mare decât tine: vino ca să cântăm, să nu-1 asculţi. Iar de 
nu ţi-ar zice, cu limba taci, iară cu inima slavosloveşte pe Dumnezeu. Să nu te împotriveşti cuiva 
pentru ceva, nici să te lupţi, nici să minţi, nici să te juri pe numele Domnului Dumnezeului tău. 
Defăimat fi, şi nu defăima, năpăstuit fi şi nu năpăstui. Mai bine este a se strica cele trupeşti cu 
trupul, decât a ne păgubi de ceva din cele ale sufletului. La judecată cu cineva să nu intri, ci rabdă 
osândindu-te, fiind neosândit. Să nu iubeşti cu sufletul tău ceva din cele lumeşti, ci pleacă-te 
egumenilor şi începătorilor şi de amestecarea cea cu dânşii depărtează-te. Că aceasta este cursă, care 
vânează pe cei mai leneşi spre pierzare. O, lacomule cu pântecele, cela ce cauţi a sluji pântecelui 
tău, mai bine ai pune în pântecele tău cărbuni de foc, decât prăjiturile egumenilor şi ale 
stăpânitorilor. Varsă-ţi mila ta peste toţi şi fă-te sfiit către toţi. De multa cuvântare păzeşte-te, că 
aceasta stinge din inimă pornirile cele gândite cari se nasc de la Dumnezeu. Fugi de a dogmatisi ca 
un leu fără rânduială; nici cu hrănitorii bisericii să nu intri la aceasta, nici cu cei străini. Şi prin 
uliţele mânioşilor şi ale brotacilor să nu treci, ca să nu se umple inima ta de mânie şi să-ţi 
stăpânească sufletul tău întunericul răutăţii. Cu cel mândru să nu locuieşti împreună, ca să nu fie 
luată din sufletul tău lucrarea Sfântului Duh şi să se facă sălăşuire de toată patima vicleană. Păzirile 
acestea dacă la vei păzi, o, omule, şi te vei îndeletnici totdeauna întru cugetarea lui Dumnezeu, întru 
adevăr va vedea sufletul tău, întru sineşi, lumina lui Hristos şi în veac nu se va întuneca. Lui se 
cuvine slava şi stăpânirea în veci. Amin. 

De voieşti a semăna la săraci, dintru ale tale seamănă; iar dacă din cele străine vei vrea a semăna, 
cunoaşte cum că mai amară este milostenia ta decât neghinile. Cinsteşte lucrarea privegherii ca să 
afli mângâierea ce se apropie de sufletul tău. Petreci citind întru linişte ca să povăţuiască mintea ta 
spre minunile lui Dumnezeu totdeauna. Iubeşte cu răbdare sărăcia ca să se adune mintea ta din 
risipire. Urăşte răsfăţarea, ca să-ţi păzeşti gândurile tale fără de tulburare. Sfieşte-te faţă de cei mulţi 
şi grijeşte-te de singur sufletul tău ca să-1 mântuieşti de risipirea liniştii celei din lăuntru. Iubeşte 
întreaga înţelepciune ca să nu te ruşinezi în vremea rugăciunii tale înaintea lui Dumnezeu. 
Agoniseşte-ţi curăţenie întru lucrurile tale ca să strălucească sufletul tău întru rugăciunea ta şi întru 

pomenirea morţii, ca să se aprindă bucuria în mintea ta. Fereşte-te de cele mici, ca să nu cazi în cele 
mari. Iubeşte hainele cele sărăceşti, că cel ce iubeşte lucirea nu poate câştiga smerita cugetare. Căci 
înăuntru inima să închipuie asemenea cu starea cea din afară a omului. Cine, iubind bârfelile, poate 
câştiga minte curată? Sau agonisind slava cea de la oameni, poate să câştige gânduri smerite. 
Smeritei cugetări îi urmează înfrânarea şi sfiala, iar slava deşartă este slujitoarea curviei şi lucru al 
mândriei. Smerita cugetare, pentru sfiala ei cea de pururea, întru vedenie ajunge şi împodobeşte 
sufletul cu întreaga înţelepciune. Iar slava deşartă, pentru tulburarea cea de-a pururea şi amestecarea 
gândurilor din întâmplările lucrurilor, adună visterii pângărite şi spurcă inima. Să nu asemeni pe cei 
ce fac semne şi minuni şi puteri în lume cu cei ce se liniştesc cu înţelegere. Iubeşte nelucrarea 
liniştii mai mult decât a sătura pe cei flămânzi în lume şi a întoarce multe neamuri la închinăciunea 
lui Dumnezeu. Că mai bine-ţi este a te dezlega de legătura păcatului, decât a slobozi robi din robie. 
Mai bine-ţi este a te împăca cu sufletul tău întru unirea treimei întru tine (a trupului, a sufletului şi a 
duhului), decât a împăca cu învăţătura ta pe cei dezbinaţi. Că Sf. Grigore zice: "Bine este a slobozi 
pentru Dumnezeu, dar mai bine este a te curaţi pe sineţi lui Dumnezeu". De voieşti a-ţi da sufletul 
spre lucrarea rugăciunii şi întru trezirea minţii, ca să câştigi cugetarea luminoasă, depărtează-ţi de 
vederea lumii tale vorbirile şi nu-ţi face obicei a primi prieteni în chilia ta nici prin chip de bunătate, 
fără numai pe cei ce sunt cu tine la un nărav şi de o minte şi de o taină. Şi teme-te de amestecarea 
vorbirii celei sufleteşti care se obişnuieşte fără voie a se porni. Că pe cât se alinează inima faţă de 
lucrurile cele din afară pe atâta poate şi mintea a ajunge la priceperea tainelor celor dumnezeieşti, 
îndeletniceşte-te întru citirea scripturilor ce îţi arată calea vederii celei subţiri (adică subţirătatea 
lucrurilor), apoi citeşte vieţile sfinţilor, ca atunci când te vei scula la rugăciune şi la pravila ta, în 
locul cugetării celor lumeşti pe care le aveai altă dată în minte, te vei afla întru cugetarea 
dumnezeieştilor scripturi pe care le-ai citit; şi prin aceasta vei uita de pomenirea celor lumeşti, şi aşa 
vei afla mintea întru curăţire. Şi aceasta este cea scrisă în cărţile dumnezeieştilor Părinţi: sufletul se 
ajutorează din citire, când stă la rugăciune. Şi iarăşi, din rugăciune se luminează întru citire. Urât 
lucru este când iubitorii de trup şi cei îndrăciţi cu pântecele se apucă a iscodi lucrurile duhovniceşti, 
după cum curva pentru întreaga înţelepciune a grăi. Trupul care-i bolnav se întoarce şi se 
îngreţoşează de bucatele cele grase; tot aşa mintea care se îndeletniceşte întru lucrurile lumeşti, nu 
se poate apropia de cercarea celor dumnezeieşti. Foc în lemne ude nu se aprinde; iar dumnezeiasca 
fierbinţeală în inima ce iubeşte odihna şi răsfţarea, nu se aprinde. 



CUVÂNTUL 6 

Cum că nu se cade ca întâlnirile femeilor 
să se facă fără de pază 

Pentru stăpânirea gândurilor şi înfrânarea patimilor, din destul am zis mai sus. Dar trebuie nu numai 
de acestea să ne păzim, ci şi de întâlnirile cu femeile pe cât este cu putinţă să fugim, de nu vreo 
nevoie oarecare netrecută ne-ar sili spre întâlnire. încă şi vreo nevoie de ne va ajunge, ca de foc 
trebuie să ne ferim şi prea iute şi grabnică despăţirea să o facem, căci iată ce zice pentru aceasta 
înţelepciunea lui Solomon (Pilde 26, 27): "Va lega cineva foc în sân şi hainele lui nu le va arde? 
Sau va călca cineva peste cărbuni de foc şi picioarele lui nu le va arde?". Iar de va zice careva că 
dintru a se întâlni cu femeile şi de a petrece împreună multă vreme, nu se vatămă, apoi să ştiţi că 
unul ca acesta sau nu se împărtăşeşte firii bărbăteşti, în mijlocul amândurora firilor stând - precum 
spun că sunt famenii cei din naştere, de vom zice că aceia au nepătimire către femei, uităm ce zice 
înţeleptul că pofta famenului este stricând fecioria fetei - sau deşi s-au împărtăşit firii bărbăteşti , 
dar unul ca acesta fiind înecat de patimi nu mai simte că pătimeşte, întocmai fiind cu oamenii beţi 
sau cu cei ieşiţi din minte cari cele mai cumplite pătimind, socotesc că sunt afară de pătimire. 

Dar cum să zicem (ceea ce nu este de zis) că este cineva care nu se îmboldeşte de patimă 
bărbătească; deşi el nu pătimeşte, nu îi va ameninţa însă pe alţii că adică, nu pătimeşte? Căci deşi 

409 



SFANŢUL IOAN IAC08 ROMANUL ■ DJN IERIHON CĂTRE SIOK 



unul ca acesta n-ar avea sminteală, întâlnindu-se des cu femeile şi vorbind, dar oare puţină pagubă 
pricinuieşte celor cari îl văd întru asemenea întâlniri? 

Să nu se înşele unul ca acesta, căci oricum ar fi se primejduieşte. La asemenea întâlniri pătimeşte 
vătămare în gânduri; dar cum ne va încredinţa pe noi că şi femeia este fără pătimire? Căci adeseori 
aceea fiind mai slabă cu firea, pătimeşte sminteală în cuget din pricina celui care face întâlnirile fără 
de pază. El adică nu s-a rănit, dar a pricinuit rănire fără ca să cunoască ... De multe ori femeia, ca şi 
cum din dragoste duhovnicească, venind la călugăr începe cu ochii a se umple de păcat; căci prin 
căutături obraznice se vânează de chipul aproapelui şi pe fecioria cea dinăuntru (pe care Mirele 
Hristos o iubeşte mai ales) a sufletului cu gânduri necurate o strică. 

Pentru ca să înţelegi mai bine, frate ori soră, cât de multă pază se cuvine să avem a nu da pricină 
smintelii, voi aminti o pildă de la Sfântul Macarie: 

în vremea când se făcea prigoană pentru credinţa creştinească, unul dintre creştini suferise multe 
chinuri grozave din partea tiranului, fusese spânzurat pe lemn şi tot trupul lui era rănit, apoi a fost 
aruncat în temniţă în stare jalnică. Acolo îi slujea la cele de nevoie o călugăriţă. Dar pentru că 
nefericita de ea petrecea adesea cu el fără de pază, a căzut la urmă în păcatul curviei acolo în 
închisoare. O cădere jalnică şi vrednică de plâns. Prin urmare iată că nici sângele acestui mucenic 
pe care 1-a vărsat pentru Hristos, nici rănile cele grozave, nici strâmtoarea temniţei, şi nici măcar 
evlavia cea multă a călugăriţei, n-au putut să le ajute spre a nu cădea în păcat, pentru că nu s-au 
păzit de pricinile păcatului. 

Ce-ţi ajută ţie iscusinţa la vorbă şi bărbăţia sufletului, dacă nu vei fi cu pază şi mai ales de nu vei 
fugi de pricinile smintelilor şi de întâlnirile zăbavnice cu femeile. Căci Sfântul Apostol Pavel nu ne 
îndeamnă să stăm de vorbă şi să ne luptăm (când este vorba de sminteala trupească), ci mai vârtos 
ne porunceşte: fugiţi de curvie (I Cor, cap.6.18). Deci ca nimic din cele zise să nu se întâmple 
trebuie să fugim, de este cu putinţă, cu desăvârşire de întâlnirile cu femeile, iar de nu este cu putinţă 
cu desăvârşire cel puţin să ne ferim de întâlnirile cele dese şi cu zăbavă (adică lungi) cu femeile; nu 
pentru că urâm neamul lor, să nu fie! Nici nu ne lepădăm de rudenia lor. Ci mai ales le povăţuim şi 
cu pilde voim a le folosi după putinţă pe cele care cu adevărat voiesc a-şi păzi cinstea, dar mai ales 
pe cele cari au îmbrăţişat cinul monahicesc şi au intrat în stadiul luptelor pentru curăţenie, de vreme 
ce acestea se nevoiesc asemenea cu noi pentru acelaşi scop. Iar de întâlniri dese şi vorbiri lungi să 
ne ferim, ca nu cumva să se facă aducere aminte a patimii pe care am lepădat-o şi pe care am oprit- 
o, cu darul Domnului nostru Iisus Hristos. Amin. 



CUVÂNTUL 7 

DIN CARTEA CARE SE ZICE: HRISTOITIA 

"Fagur de miere sunt cuvintele bune; 

şi dulceaţa lor tămăduire sufletului" 

(Pild. Solomon, 16, 26) 

Nici monahii nu se cade a grăi ruşinos sau să băsmuiască, nici să glumească sau să râdă. 

Şi dacă iarăşi este oprit celor sfinţiţi şi clericilor a nu vorbi cuvinte de ruşine, a băsmui, a glumi şi a 
râde, cu atât mai mult fără de asemănare este oprit călugărilor. Deoarece călugării precum se cuvine 
a avea trupul feciorelnic, aşa se cade a avea şi gură curată de tot cuvântul ruşinos, de băsmuire şi de 
orice glumă şi râs; precum hotărăşte monahilor Sf. Ioan Scărarul, monahul este silă a firii 
necontenită, trup neîntinat, gură curăţită şi minte luminată. Că pe adevăratul monah îl face dorul cel 
ceresc şi cea întru Dumnezeu petrecere, după Sfântul Efrem, şi nu lucrurile acestei lumi şi glumele. 

Pe monah nu tunderea şi îmbrăcămintea îl face, ci dorirea cea cerească şi petrecerea cea 
dumnezeiască, "că întru acestea viaţa cea prea bună se arată". Şi deoarece al monahilor şi numele 
este de jale, şi locuinţa este de plângere, şi lucrarea lor este totdeauna jale, şi plângere şi lacrimi; 
precum zice Sf. Isac, că însăşi şederea monahului şi singurătatea lui, asemănarea vieţii celei în 
mormânt, care este departe de toată bucuria oamenilor, îl învaţă pe el. Că plânsul este lucrarea lui. 
Că şi însuşi numirea numelui lui spre aceasta şi îl îndeamnă şi îl abate pe el. Că plângător se 
numeşte, adică amar cu inima. Dar şi această îmbrăcăminte neagră a monahului, arată că se cuvine 
să plângă şi să se jelească, scrie Sf. Ioan Scărarul. Pleacă-te spre lucrarea plânsului, după menirea 
hainei tale. Că toţi cei ce plâng pe cei morţi cu negre se îmbracă. Cum monahul cel ce are lucrul 
neîncetat al său plânsul şi lacrimile, poate să glumească şi să râdă? Aceasta este cu totul nepotrivit, 
necuviincios şi vătămător petrecerii lui; pentru aceasta şi Marele Vasile în Aşezământul 12 al 
călugărilor, învaţă a nu vorbi monahul lucruri murdare şi în certările lui canoniseşte monahul care 
grăieşte glume sau cuvinte zadarnice, să fie fără blagoslovenie, adică să nu ia anafura. Şi Sf. Ioan 
Gură de Aur întreg cuvântul scrie că nicidecum nu se cade a glumi monahul. "Râzi şi totul îţi 
veseleşte faţa? Tu, cel singuratic? Tu, cel răstignit lumii? Tu, cel plângător râzi, spune-mi?" 

De toată gluma se cuvine a ne depărta. Că de multe ori se întâmplă că cei ce se îndeletnicesc în 
unele ca acestea să greşească din dreapta socoteală. Fiindcă sufletul se revarsă spre pornirea de 
râsuri. Iar gândirea şi luarea aminte a minţii o strică. De multe ori răul înainte mergând, în cuvinte 
de ruşine şi în necuviinţa cea mai de pe urmă sfârşeşte. Pentru că nu se potriveşte întru aceeaşi 
vreme să fie şi trezvirea, şi revărsarea glumii. Dacă cumva va fi şi trebuinţă ca puţin să slăbească 
posomorârea, şi prin cuvinte să se arate vesel la faţă, să fie cuvântul plin de har duhovnicesc şi dres 
cu sarea cea evaghelică, ca să aducă bună mireasmă a iconomiei celei înţelepte dinlăuntru şi îndoit 
să-i veselească pe ascultători şi cu răsuflarea şi cu harul priceperii. 



CUVÂNTUL 8 

Pentru nepătimire şi pentru fecioria trupulu şi a sufletului 
(de la Sf. Nil, Sf Ioan Gură de Aur şi Sf Vasile cel Mare) 

Sf. Nil scrie către o fecioară (monahie): nebăgând seamă de nevrednicia mea, primeşte cu dragoste 
duhovnicească şi ia aminte citind cuvântul acesta, că vei afla negrăit folos într-însul; mai vârtos vei 
putea înţelege că aici sunt cuprinse poruncile Domnului nostru Iisus Hristos din Sfânta Evanghelie, 
fără de care nimeni nu se va putea mântui, măcar de şi-ar da tot trupul său la răni, ori spre ardere, 
măcar de n-ar mânca în toată vremea vieţii sale o litră de pâine, pentru că postirea şi privegherea şi 
toată toată osteneala trupească nu ni s-a dat pentru alta, ci pentru ca sfmţindu-se trupul nostru prin 
înfrânarea celor cinci simţiri să putem curaţi şi ştiinţa noastră prin potolirea patimilor sufleteşti: 
zavistia, pizma, ţinerea în minte de rău, iuţimea, mânia, clevetirea, mărirea deşartă, părerea şi 
mândria, pe care de nu le va surpa oricine de la sufletul său, în zadar îi va fi călugăria, în zadar îi va 
fi fecioria, în zadar îi va fi în scurt toată osteneala trupească; căci ieşind din viaţa aceasta se va afla 
fără roadă şi se va trimite în matca focului celui veşnic. Aceasta nu o zic de la mine căci eu cu totul 
sunt întunecat la ochii sufletului de aceste patimi, ci de la sfinţii Părinţi voi aduce ca mărturie mai 
întâi cuvântul de învăţătură al Sfântului Ioan Gură de Aur către călugări, unde zice: că puternic este 
Domnul Slavei Iisus Hristos a se face povăţuitor fiecăruia, care se va aduce pe sine curat, precum El 
ne învaţă; dacă se va dezbrăca pe sine de moşie, de neam, de avere şi dimpreună de toată lumea ca 
un adevărat pătimitor. 

Pentru că cel ce nu se leapădă de toate averile lui şi nu moare pentru toată lumea, acela nu poate a 
se face ucenic Domnului. Numai de vei iubi pe Domnul Dumnezeul tău din tot sufletul tău şi pe 
aproapele tău ca pe tine; de vei păzi fecioria ta fără prihană, cea trupească precum şi cea sufletească, 
până la sfârşit; de vei agonisi milă şi îndurare în vasele inimii tale şi te vei găti cu făclii luminoase 

spre întâmpinarea cerescului mire, ca nu cumva în ceasul acela să se stingă candela ta neavând 
untdelemn. 

Pentru că ce va folosi omului dacă îşi va păzi trupul său curat, iar partea cea dinăuntru a blidului, 
adică inima, va fi plină de vicleşug, de urâciune, de pomenire de rău, de mânie, de pizmă, de 
zavistie, de mândrie şi de iuţime? Pentru că cel ce se mânie pe fratele său, acela umblă încă întru 
întuneric şi ucigaş de oameni este. 

Iară de socoteşte cineva că fără de vreme scriu acestea, să caute la pilda celor zece fecioare: că pe 
cinci le-a numit înţelepte, iar pe cinci nebune, nu curve. însă deşi nu le numeşte curve vedem că 
întru nimic nu le foloseşte fecioria cea de afară: pentru că în loc de milostivire şi de iubire frăţească, 
s-au umplut inimile lor de otravă şi de vicleşug. Deci pentru aceasta s-au scos afară de Mirele cel 
ceresc şi cu plângere mare au început a striga: "Doamne, Doamne, deschide-ne nouă". Dar cu nimic 
nu s-au folosit de la Domnul măririi, ci numai aceasta au auzit: "Nu vă ştiu pre voi". Pentru că după 
moarte nu este mărturisire, nici pocăinţă, ci muncă neîncetată. Aici numai, adică în această viaţă, 
este dezlegare de rele, aici este cerere, aici milă; şi orice povară îşi va lega fiecare aceea o va şi 
purta. 

Dintru aceste sfinte cuvinte ale Sfântului Ioan Gură de Aur poate să înţeleagă oricine, cât de 
trebuincioasă este curăţenia sufletului, fără de care nimeni dintre călugări ori mireni nu se va 
mântui. 

Dar pentru că am zis că pentru mântuirea omului este nevoie de curăţia sufletului, poate va cuteza 
cineva să zică că de vreme ce curăţia sufletului este îndeajuns spre a ne mântui celelalte nevoinţe 
ale trupului sunt netrebuincioase. Dar oricare va îndrăzni nu numai a grăi, ci numai a socoti una ca 
aceasta, unul ca acela să se rupă din turma cea pravoslavnică ca un eretic şi ca un mădular putred şi 
potrivnic socotelii duhovniceşti celei drepte. 

Pentru că dacă voi da trupul meu a se îndestula şi a se îngreuia cu mâncărurile şi băuturile, cum voi 
putea scăpa de multa cuvântare, de unde se naşte de multe ori şi prigonirea în cuvânt şi râsul cel fără 
luare aminte, prin care găsesc dracii loc a se încuiba în casa sufletului nostru şi ne ridică spre 
felurite patimi. Iar din prigonirea în cuvânt se naşte pizma, iar din aceasta se naşte ţinerea de minte 
de rău. Iar din nesaţiul pântecelui se naşte curvia şi dacă cinava se va birui de aceasta, atunci unde-i 
învăţătura Sfintei Evanghelii. 

Că ne porunceşte Domnul în Sfânta Evaghelie nu numai să nu curvim, dar nici să nu poftim, pentru 
că curvia este patimă a trupului celui simţitor de care zice Sf. Apostol Pavel că este lăcaş al lui 
Dumnezeu, şi cel ce va strica lăcaşul lui Dumnezeu, îl va strica pe acela Dumnezeu. Deci dacă pe 
acela ce va strica trupul, spurcându-1 prin preacurvie, îl va strica Dumnezeu, apoi cu cât mai mult va 
pedepsi Dumnezeu pe cel ce va strica sufletul său prin multe rele? Cu cât este mai cinstit sufletul 
decât trupul, cu atât i se cade omului mai vârtos a-şi agonisi nepătimirea sufletului. Drept aceea noi, 
pătimaşii, cu dreaptă socoteală se cade a socoti oare pentru care pricină ne-am lepădat de lume şi de 
desfătări şi mai ales ne-am făgăduit lui Dumnezeu a păzi fecioria şi sărăcia. Mai întâi ne-am 
făgăduit a păzi fecioria pentru însăşi dragostea Domnului nostru Iisus Hristos, care cu acest fel de a 
petrece a trăit în lumea aceasta, arătând tuturor celor ce şi-au ales a-i urma Lui, că aşa se cade a 
petrece în lume, precum a petrecut El, adică întru feciorie, nesmintind-o pe aceasta nicidecum, 
precum zice Sf. Vasile: "Rămânând până la sfârşit întru ceea ce s-a născut (întreg, aşa cum s-a 
născut), nemişcându-şi fecioarele mâna către pipăire spre bărbat, nici împletind cele neîmpletite, ori 
legând împreună pe cele dezlegate, şi pe mădularele cele nestricate împleticindu-le cu mădularele 
de alt neam spre a le strica. Ci socotind slava cea mare pe care a făgăduit-o Domnul prin Proorocul, 
aceasta grăieşte Domnul către scopiţii cei ce păzesc sâmbetele mele şi a celor ce voiesc să se ţină de 
aşezământul meu: Le voi da loc în casa Mea şi întru zidul Meu loc numit, mai bun decât al fiilor şi 

al ficelor. Nume veşnic le voi da lor şi nu va lipsi această slavă mare, să înceteze fecioara, nu întru 
lucrare fecioria păzindu-şi, ci întru a rămâne nemişcată către lucrare, păzindu-şi astfel nestricarea. 

Că zice Sf. Vasile că s-a zidit fecioara pe pământ din suflet şi din trup, ca un chip al lui Dumnezeu 
cu taină să sâmbeteze, adică să înceteze. Nu mâna, nu piciorul, nu ochiul, nu alt mădular mişcând, 
dar nici mintea cea pricinuitoare de stricăciune a frumuseţii celei fireşti să nu o mişte spre poftă 
trupească. Ci facă-o să stea ca o bună pecetluire a lui Dumnezeu, nemişcată către vreo nălucire sau 
atingere, cu totul pe piatra nepoticnirii (neclintirii) ca nu cumva cineva prin ochi, prin auzire sau 
prin altă simţire intrând cu vicleşug, pe furiş, înăuntru să mişte din loc închipuirile cele din suflet 
cari sunt după chipul lui Dumnezeu sau amestecând împreună pe cele întâi închipuite ale sale 
undeva rău le va pecetlui. 

Şi frumuseţea sufletului într-acest chip o va vătăma, iar trupul fiind materialnic, prin atingeri 
stricătoare, de către toate părţile îl va umple de spurcăciuni şi de prihăniri. 

Deci de vreme ce vrednicia fecioriei este atât de înaltă, lucru mai presus de firea omenească şi a 
îngerilor celor fără de materie, se cade tuturor iubitoarelor de Hristos fecioare a urma viaţa celor 
fără de materie, a fi privighetoare de-a pururea ca şi aceştia, a uita toată grija pământească şi a avea 
numai grija lui Dumnezeu ca şi îngerii. A înfrâna trupul după putinţă şi de mâncare, şi de băutură, şi 
de odihnă, a se îndeletnici întru citirea dumnezeieştilor Scripturi, care luminează mintea şi ne aduc 
către frica lui Dumnezeu. 

A plânge de este cu putinţă până la răsuflarea cea de pe urmă, rugând milostivirea Lui ca, de se află 
în vreo bunătate, să o păzească pe fecioară prin darul Său să nu cadă, şi de cele ascunse (după 
cuvântul Proorocului David) care nu sunt pricepute de neputinţa firii omeneşti să o curăţească. Şi 
aşa puţin câte puţin nevoindu-se fecioara, va ajunge şi întru curăţirea sufletului care este în stare a 
face fecioria trupului ca pe o slujnică a fecioriei sufleteşti. Şi atunci cea sufletească şi-o păzeşte pe 
cea trupească nevătămată. Iar dacă nu şi-a curăţit fecioara poftele din suflet şi nu s-a făcut 
stăpânitoare curăţia cea sufletească peste cea trupească, cu anevoie este a-şi păzi cineva trupul său 
ne spurcat. 

Pentru aceasta nevoieşte-te maică a-ţi curaţi şi sufletul dimpreună cu trupul, împodobindu-te cu 
haina cea prea frumoasă a smeritei cugetări, nedând loc nicidecum mândriei, ci când vei vedea că 
mai mult sporeşti înainte, atunci mai mult să te rogi lui Dumnezeu cu lacrimi ca să-ţi dea smerenie, 
că aşa ne şi porunceşte, zicând: "Când faceţi toate cele poruncite, ziceţi că robi netrebnici sunteţi, 
cele ce am fost datori a face am făcut". Deci şi sfinţia ta aşa făcând, atunci va zice mirele tău, 
Hristos: Deschide-mi cea de aproape a mea, sora mea, porumbiţa mea, cea desăvârşită a mea, căci 
în urma mirurilor tale am alergat", căci acesta este mirul cel de bună mireazmă al lui Hristos, adică 
smerenia, care drept aceea şi locuieşte în inimile smeriţilor; adică întru a iubi pe Domnul din toată 
inima şi din tot sufletul şi pe vecinul ca pe noi înşine, a ne supune celor mai mari ca însuşi lui 
Hristos şi unul altuia asemenea. Ca nu vreunul din noi să se afle ca Iuda, ci ca Apostolii cei ce se 
supuneau Domnului. Pentru că cei ce stau împotrivă judecată vor lua loruşi. Şi a nu fi împotrivitori 
în cuvânt sau clevetitori sau bârfitori, sau în deşert cugetători, sau răpşitori pentru că acestea toate şi 
cele asemenea acestora, roade ale diavolului sunt şi din prisosinţa inimii grăieşte gura. Să ne iubim 
unul pe altul pentru Domnul cel ce a zis, "de mă iubiţi pe mine, poruncile mele păziţi" şi iarăşi, 
"întru acestea vor cunoaşte toţi că îmi sunteţi ucenici, de vă veţi iubi unul pe altul". Că unde este 
dragostea, acolo este Hristos, pentru că Iisus Hristos dragoste este, iar unde este urâciune şi cele 
asemenea, acolo nu este Hristos de faţă, ci balaurul cel viclean se sălăşuieşte. 

Fără de smerenie şi de ascultare şi fără de dragoste nu putem fi adevăraţi ucenici ai lui Hristos. Căci 
El făcându-se nouă chip, S-a smerit pe sine, ascultător zicându-se Tatălui până la moarte, şi moarte 
pe Cruce. Tot El ne-a dat pildă de cea mai înaltă dragoste, pogorându-se din slava cerului în lume 

pentru nemărginita Lui milostivire şi dragoste către noi cei sărăciţi de bunătăţile raiului prin 
amăgirea vicleanului. 

Deci bine este întru noi a se sălăşui dragostea, ca nu cumva să se ivească în mijlocul nostru iubirea 
de prigonire şi sfada şi ca nu cumva să scârbim pe vreunul din fraţi sau din surori. Iar de se va şi 
întâmpla din vreo răpire a mânia pe cineva din fraţi, se cade fiecăruia a cădea cu lacrimi înaintea 
fratelui pe care 1-a scârbit şi a se împăca cu dânsul din toată inima, ştiind că Domnul vede. Că omul 
vede în faţă, iar Domnul vede în inimă. "Că de nu veţi lăsa oamenilor greşelile lor, a zis Domnul, 
nici Tatăl vostru cel ceresc nu va lăsa greşelile voastre" şi "lăsaţi şi vi se va lăsa vouă" şi "soarele să 
nu apună întru mânia voastră". Căci nu ştim ce va naşte ziua de mâine şi nu ştim în care ceas vine 
furul. Căci cu neputinţă este - zice Sf. Ioan Gură de Aur, a intra în uşa vieţii sufletul ce ţine minte 
răul. Măcar şi toată dreptatea de ar face, urâciune este înaintea Domnului, şi este zadarnică toată 
lucrarea unui om ca acesta. Destul ne este a înţelege cuvântul Sfântului Apostol Pavel, ce zice: "De 
aş grăi în limbi îngereşti şi omeneşti şi de aş şti toate tainele şi de aş avea toate darurile proorociile, 
iar dragoste nu am, nimica nu sunt. Dragostea nu pizmuieşte, nu se înalţă, nu se trufeşte, nu 
răsplăteşte rău pentru rău. Dragostea nu se bucură de nedreptate, ci se bucură de adevăr. Dragostea 
îndelung rabdă. Dragostea niciodată nu cade". 



CUVÂNTUL 9 
SCRISOAREA A 43-A A SF. VASILE CEL MARE 

Către Fecioara cea căzută 

Acum este vremea să vestim acel cuvânt proorocesc şi să zicem: Cine va da capului meu apă şi 
ochilor mei izvoare de lacrimi? Şi voi plânge pe cei răniţi, feciorii norodului meu?... Şi dacă Ieremia 
i-a socotit vrednici de plâns de mii de ori pe cei ce au fost răpuşi trupeşte pe câmpul de luptă, ce să 
mai spunem de o asemenea înfrângere a sufletelor? Răniţii tăi (Isaiia 22.2) nu sunt răniţi de sabie, 
nici morţii tăi, morţi de război, ci dimpotrivă, plâng boldul morţii celei adevărate - păcatul greu şi 
săgeţile aprinse ale celui viclean cari ard fără milă împreună cu trupurile şi sufletele. 

Văzând pe pământ o asemenea călcare de lege, fără de îndoială că tare se vor mai tângui legile 
Domnului ... că fără de ruşinare curveşte însăşi mireasa Stăpânului, al cărei cap este însuşi Hristos. 
Vor plânge înseşi duhurile sfinţilor şi Finees râvnitorul, căci el acum n-are putinţă, ca luând suliţa în 
mâini să pedepsească păcatul trupesc şi împreună cu el (plânge) şi Sfântul Ioan Botezătorul, căci 
acum el nu mai poate să părăsească lăcaşurile de sus ca şi oarecând pustiul, spre a veni să descopere 
fărădelegile, iar de va fi nevoie să sufere să fie gata să rămână mai degrabă fără de cap, decât să se 
lepede de îndrăzneală. 

Şi oare, nu cumva Ioan strigă şi acum şi îşi înalţă glasul mai tare decât mai înainte pentru Irodiada, 
zicând: "Nu ţi se cuvine să o ai de soţie!" (Mat. 14, 4) căci deşi trupul lui Ioan, după rânduiala 
obişnuită a firii s-a supus hotărârii Dumnezeieşti şi deşi limba lui Ioan tace, dar cuvântul Domnului 
nu se leagă. Cel care şi-a întins îndrăzneala până la moarte, când se strica căsătoria unui rob 
asemenea lui, oare va suferi acum văzând asemenea necinstire a cămării de nuntă celei sfinte a lui 
Dumnezeu? Dar tu, care ai lepădat de pe tine jugul acelei (sfinte) legături dumnezeieşti şi ai fugit 
din prea curata cămară de nuntă a adevăratului împărat şi ai căzut cu urâciune în această stricăciune 
necurată şi ruşinoasă, fiindcă nu mai poţi scăpa de această învinuire amară, şi nu ai putinţă şi nici 
mijloace să ascunzi răul, te umpli încă de îndrăzneală. Şi după cum cel necurat, căzând în adâncul 
răutăţilor, nu bagă de seamă, asemenea şi tu te lepezi chiar de făgăduinţele date adevăratului Mire şi 
strigi că nu eşti fecioară şi că niciodată n-ai făgăduit să fii fecioară, cu toate că ai dat multe 
făgăduinţe ale fecioriei şi pe multe chiar le-ai împlinit în faptă. Aminteşte-ţi de strălucita mărturisire 
făcută înaintea lui Dumnezeu, a îngerilor şi a oamenilor. 

Aminteşte-ţi de soborul prea cinstit, de chipul sfânt al fecioarelor, de adunarea Domnului şi a 
sfinţilor Bisericii, de prea bătrâna ta bunică cea întru Domnul care întinereşte şi se înfrumuseţează 
în virtuţi încă şi acum, mai adu-ţi aminte şi de mama ta, care împreună cu ea râvneşte întru Domnul 
şi cu osârdie se sileşte prin oarecari osteneli noi şi neobişnuite să distrugă în sine urmele 
deprinderilor, de asemeni adu-ţi aminte şi de sora ta, care urmează întocmai amândurora, iar în 
unele se sileşte să le şi întreacă şi cu virtuţile fecioreşti întrece meritele înaintaşilor, iar pe tine, sora 
ei, după cum te-a cinstit până acum şi cu fapte şi cu cuvântul, necontenit te cheamă la aceeaşi luptă. 

Aminteşte-ţi de ele şi de chipul îngerilor dimprejurul Domnului, şi de viaţa duhovnicească în trup, 
şi de vieţuirea cerească pe pământ. Adu-ţi aminte de zilele senine, de nopţile luminoase, de cântările 
duhovniceşti, de cântarea prea dulce a psalmilor, de rugăciunile sfinte, de aşternutul curat şi 
neîntinat, de sporirea în virtuţile fecioreşti, de masa modestă, de toate câte făgăduiau că fecioara ta 
se va păstra nestricată. 

Unde-ţi este dară înfăţişarea cuviincioasă, unde-ţi este purtarea frumoasă şi îmbrăcămintea cea 
simplă cuvenită fecioarei, unde-ţi este roşeaţa cea frumoasă, semn al ruşinării şi albeaţa frumoasă a 
feţei înflorită din înfrânare şi priveghere, care strălucea mai plăcut decât toată frumuseţea? 

De câte ori ai vărsat lacrimi fierbinţi, pentru paza fecioriei tale celei neîntinate? Câte scrisori (adică 
rugăciuni) ai făcut către sfinţi, cerând ajutorul lor, nu ca să intri în căsătorie omenească (adică să 
cazi în această stricare), ci să nu te lepezi de Domnul Iisus? "Câte daruri ai primit tu de la Mine?" 
Să mai pomenesc oare de cinstea pe care o primeai pentru El de la prietenii Lui? Ori să mai vorbesc 
de împreună vieţuirea cu fecioarele, de cele câştigate împreună cu ele, de bunăvoinţa lor, de laudele 
pentru feciorie, de fecioreştile binecuvântări, de scrisorile ce-ţi trimiteau ţie ca unei adevărate 
fecioare? 

Dar acum la suflarea cea mică a duhului care lucrează acum în fiii răzvrătirii (Efes, 2.2) te-ai 
lepădat de toate acestea; moştenirea ta scumpă pe care ai câştigat-o cu atâtea nevoinţe, ai schimbat- 
o pe plăcerile trecătoare cari numai un timp scurt îţi îndulcesc gâtul, iar apoi se fac mai amare decât 
fierea. Cine oare nu va zice cu întristare: "Cum s-a făcut desfrânată cetatea cea credincioasă, 
Sionul?" (Isaiia, 1,21). Oare însuşi Domnul nu va spune celor ce umblă acum în duhul lui Ieremia: 
"Vezi ce mi-a făcut fiica lui Israil?" (Ieremia). Eu mi-am logodit-o întru credinţă şi în nestricăciune, 
întru dreptate şi în judecată, în milă şi în bunătăţi, după cum i-am şi făgăduit prin Proorocul Osea. 

Dar ea i-a iubit pe cei străini şi deşi eu, bărbatul ei sunt viu, ea se socoteşte desfrânată şi nu se teme 
să aparţină altui bărbat. împreună cu îndrumătorul mireselor, dumnezeiescul şi fericitul Pavel acesta 
nou, ca şi cel din vechime, prin al cărui sfat şi mijlocire tu ai lăsat casa părintească şi te-ai unit cu 
Domnul (prin legătura călugăriei), şi unul şi altul fiind întristaţi de fapta ta, oare nu vor zice ei că 
frica de care m-am temut, mi-a venit mie, şi de ce m-am speriat, aceea m-a întâmpinat (cf. Cartea 
lui Iov 3,25) pentru că v-am logodit unui singur bărbat ca să vă înfăţişeze lui Hristos, şi întotdeauna 
m-am temut ca nu cumva, după cum şarpele a ademenit cu viclenia sa pe Eva, aşa să vateme şi 
minţile voastre (II Corint. 11, 2-3). De aceea prin mii de cântări plăcute am căutat eu să liniştesc în 
tine furtuna pătimior şi prin mii de sfaturi să păzesc Mireasa Domnului, totdeauna vorbindu-ţi de 
frumuseţea vieţii feciorelnice - căci cea nemăritată se îngrijeşte de ale Domnului - ca să fii sfântă şi 
cu trupul şi cu sufletul şi-ţi arătam vrednicia fecioriei, numindu-te lăcaşul Domnului, ca şi cum ţi-aş 
fi dat aripile râvnei, înălţându-te spre Iisus şi ţi-am ajutat şi îngrozindu-te cu pedepse să nu cazi. îţi 
ziceam: "De va strica cineva Biserica lui Dumnezeu, şi Dumnezeu îl va strica pe acela" (I Corint. 3, 
17) şi adăugam cuvinte cari te îndemnau la rugăciune. "Şi duhul vostru şi sufletul vostru şi trupul 
vostru să se păzească în toată întregimea fără prihană la venirea Domnului nostru Iisus Hristos" (I 
Tesal. 5, 23). Dar cu toate acestea m-am ostenit în zadar şi amarnic a fost sfârşitul ostenelilor mele 

cele plăcute, pe care le-am purtat pentru tine. Din nou trebuie să oftez pentru acestea, de care 
aşteptam să mă bucur, căci ai fost amăgită de şarpe mai rău decât Eva. 

Nu numai gândurile ţi s-au stricat şi împreună cu ele trupul s-a spurcat, dar ceea ce este şi mai 
groaznic, despre care n-aş dori să vorbesc, dar despre care totuşi nu pot să tac, focul arde părpălind 
în oasele mele şi m-am părăsit de pretutindenea şi nu pot suferi (Ierem. 20, 9). 

Lua- voi dar membrele lui Hristos ca să le fac membre ale unei desfrânate (I Corint. 6. 15). Este un 
rău neasemănat cu altele, e o nouă răutate în lume. Căci s-a zis: "Treceţi în ostroavele Hetimului şi 
vedeţi, şi în Chidor trimiteţi şi socotiţi foarte şi vedeţi de s-au făcut unele ca acestea, de şi-au 
schimbat păgânii dumnezeii lor şi aceia nu sunt dumnezei". (Ierem. 2, 10-11). 

Dar fecioara şi-a schimbat slava ei şi s-a dat întru ruşine. Spăimântatu-s-a cerul de aceasta şi s-a 
înfricoşat mult foarte că rele au făcut. Şi acum zice Domnul că două rele a făcut fecioara: m-a lăsat 
pe Mine adevăratul Mire al sufletelor sfinte şi a fugit către necuratul şi nelegiuitul stricător al 
sufletului şi al trupului, s-a lepădat de Dumnezeu Mântuitorul ei şi a dat membrele sale în robia 
necurăţiei şi a fărădelegii (Romani 6, 19), iar pre mine m-a uitat şi a umblat în urma poftitorului ei 
(Osea 2, 13) care nu o va ajuta întru nimic. 

"Au doară cel ce cade nu se scoală? Sau cel ce se abate nu se întoarce?" (Ierem. 8, 4). Pentru ce s-a 
întors fecioara fără ruşine, deşi a auzit că Iisus Mirele, zice prin Ieremia: "Şi am zis după ce a 
desfrânat în toate acestea: întoarce-te la mine, şi nu s-a întors" (cap 3, 7). "Şi nu este răşină în 
Galaad? Ori doctor nu este acolo? Pentru ce nu s-a suit vindecătoarea fetei norodului meu?" (cap. 8, 

22). 

Şi în sfânta scriptură vei găsi multe ajutoare împotriva acestui rău, multe leacuri izbăvitoare de 
peire. Aşa sunt tainele despre moarte şi înviere, aşa sunt cuvintele despre strajnicul judeţ şi muncile 
veşnice. învăţăturile despre pocăinţă şi iertarea păcatelor, mii de pilde despre întoarcerea 
păcătoşilor, despre drahmă şi oaie, şi fiul cel pierdut care şi-a irosit averea cu desfrânatele, care 
pierdut a fost şi s-a aflat, mort a fost şi a înviat. Să ne folosim de aceste ajutoare împotriva răului, 
vindecând sufletul nostru. 

Gândeşte-te la ziua cea de pe urmă, închipuieşte-ţi turbarea duhului, încetarea suflării şi ceasul de 
moarte, îngerii cari vin în grabă, sufletul cuprins de tulburare grozavă, chinuit fără de milă de 
cugetul cel împovărat care-şi îndreptează privirile îndurerate spre cele de dincolo; în sfârşit, însăşi 
trebuinţa neînlăturată a strămutării în altă lume ... 

Aminteşte-ţi de vedenia lui Daniil, când înfăţişează judecata înaintea ochilor noştri: "Am văzut până 
ce s-au pus scaunele şi a şezut Cel vechi de zile; şi îmbrăcămintea Lui era albă ca zăpada şi părul 
capului Lui ca lâna curată; scaunul Lui pară de foc, roatele Lui foc arzător. Râu de foc curgea, 
ieşind dinaintea Lui: Judecătorul a şezut şi cărţile s-au deschis" (Daniil 7, 9-10). Cele bune, cele 
rele, cele vădite şi cele tainice, faptele, cuvintele, gândurile, toate se descoperă auzului tuturor 
îngerilor şi oamenilor. Dar în ce stare janică vor fi cei ce au vieţuit rău? Unde se va ascunde 
sufletul, care într-o clipeală se va descoperi înaintea atâtor priviri fiind încărcat de rele? Care va fi 
starea trupului celui supus acestor chinuri nesfârşite şi de nesuferit, unde focul nestins, viermele 
chinuitor veşnic, fundul întunecat şi groaznic al iadului, suspinul amar, oftările, plângerea şi 
scrâşnirea dinţilor, şi unde suferinţele nu vor avea sfârşit. De toate acestea nu este scăpare după 
moarte, nici putinţă de a uşura chinurile amare. 

Putem scăpa de ele acum. Cât mai este cu putinţă să ne ridicăm din cădere: să nu ne deznădăjduim, 
ci să ne îndreptăm de faptele rele. Iisus Hristos a venit să mântuiască pe cei păcătoşi. "Veniţi să ne 
închinăm şi să îngenunchem şi să plângem înaintea Domnului" (Ps. 94). Cuvântul care ne cheamă la 

pocăinţă spune: "Veniţi la mine toţi cei osteniţi şi împovăraţi şi eu vă voi odihni" (Matei 11, 28). 
Aşa că avem cale spre mântuire dacă dorim această mântuire. "înghiţit-au moartea biruind, dar să ţii 
minte tare, că iarăşi a luat Domnul Dumnezeu toată lacrima de la toată faţa" (Isaiia 25, 8). 
"Credincios este Domnul întru toate cuvintele sale" (Psalmul 144). 

El nu minte când zice: "Şi de vor fi păcatele voastre ca mohorâciunea, ca zăpada le voi albi; iar de 
vor fi ca roşeala ca lâna le voi albi" (Isaiia 1, 18). Marele doctor al sufletelor este gata să-ţi vindece 
rana, este eliberatorul, nu numai al sufletului tău, ci al tuturor sufletelor robite păcatului. Aceste 
cuvinte însăşi buzele sale scumpe şi sfinte le-au grăit. "N-au nevoie cei sănătoşi de doctor, ci cei 
bolnavi. N-am venit să chem pe cei drepţi, ci pe cei păcătoşi la pocăinţă" (Matei 9, 12-13). Ce 
dezvinovăţire vei avea tu sau altcineva, dacă El glăsuieşte acestea? Dumnezeu vrea să te vindece de 
o rană rea şi să-ţi răsară lumina din întuneric. Te caută păstorul cel bun care a lăsat oile cele 
nerătăcite. De te vei încredinţa lui, nu va zăbovi, nu va trece alături iubitorul de oameni, ci te va 
duce pe umerii săi, bucurându-se că a găsit oaia cea pierdută. Tatăl s-a ridicat şi aşteaptă întoarcerea 
ta din rătăcire. îndreptează-te numai şi încă departe fiind tu, va veni la tine, va cădea pe grumajii tăi 
şi te va cuprinde în braţele sale, pe tine cea curăţită prin pocăinţă. Şi în cea mai scumpă 
îmbrăcăminte va îmbrăca sufletul tău, te va dezbrăca de omul cel vechi şi-ţi va pune inel în mâinile 
tale, de pe care s-a spălat sângele morţii, şi-ţi va încălţa picioarele cari s-au întors de la căile răului 
spre cărarea păcii evanghelice. Şi va vesti ziua veseliei şi a bucuriei îngerilor şi oamenilor şi în tot 
chipul se va serba întoarcerea ta. Amin, "zic vouă: în ceruri va fi mai multă bucurie pentru un 
păcătos ce se pocăieşte" (Luca 15, 7). 

Dacă cineva dintre cei ce se cred a fi drepţi se va supăra că tu prea degrab ai fost primită, însuşi 
bunul Părinte va zice întru apărarea ta: Se cădea însă, să ne veselim şi să ne bucurăm, căci sora ta 
aceasta era moartă şi a înviat, pierdută era şi s-a aflat. 



CUVÂNTUL 10 - ÎNSEMNARE 

Când din slobozirea lui Dumnezeu a căzut Sfânta Cetatea Ierusalim în mâinile perşilor pentru 
păcatele noastre, s-a petrecut atunci un lucru vrednic de însemnare; când au cucerit cetatea păgânii 
şi au ucis mii şi zeci de mii de creştini, au intrat în cele din urmă şi în Sfânta Biserică a învierii 
Domnului şi în celelalte lăcaşuri ale mântuitoarelor patimi ale Domnului, unde se aflau adunaţi 
mulţime de creştini, pe care i-au tăiat păgânii. Au ales dintr-înşii copiii cei chipeşi şi fecioarele, 
luându-i ca robi. După ce au încetat tulburarea şi robia, perşii au stricat fecioarele şi femeile ce le 
robiseră. 

în acea vreme una dintre fecioare se uita cu inima îndurerată la cele ce se făceau roabelor lui 
Dumnezeu şi temându-se să nu-şi strice fecioria, nu primea din mâna păgânilor nici mâncare nici 
băutură de fel, ci se topea numai în planşete şi tânguire amară. Stăpânul ei persul, care avea 
dregătoria de satrap, o îndemna şi pe această fecioară să se plece poftei lui celei necurate, devreme 
ce el o avea acum roabă dimpreună cu alte fecioare creştine; pe acestea din urmă le înşelase să-şi 
lepede credinţa şi să-şi strice fecioria, şi le sfătuia să o îndemne şi pe acesta fecioară să se plece lui. 

Ea însă se îngreţoşa şi nicidecum nu voia să audă de aceasta, ci numai suspina din adâncul sufletului 
şi le ocăra pe celelalte aducându-le aminte de Mirele Hristos pe care l-au părăsit. Aflând stăpânul 
despre neînduplecarea ei s-a mâniat foarte. într-o seară, pe când era la masă împreună cu alţi perşi şi 
cu fecioarele cele necinstite şi lepădate de Hristos, a poruncit să vină şi fecioara cea iubitoare de 
curăţie spre a mânca împreună, dar ea n-a voit să asculte. Atunci slugile satrapului au apucat-o cu 
sila, şi purtând-o pe umeri au adus-o la masa stăpânului. Ea însă nu s-a atins nici de mâncare nici de 
băutură. 

După ce s-a terminat masa, păgânul satrap, o îndemna iarăşi să se plece poftelor lui (spre 
amestecare spurcată). Şi văzând că ea nu se înduplecă nicidecum, s-a aprins de mânie şi a bătut-o 
până ce a căzut în nesimţire, apoi urcând-o pe aripa zidului de la turn, a întrebat-o iarăşi dacă se 
pleacă voii lui. Ea însă i-a făcut semn că nu-şi schimbă hotărârea. Atunci păgânul scotându-şi sabia 
a început să o lovească cu sălbăticie şi la fiecare lovitură o întreba dacă se pleacă la pofta lui. Iar 
sfânta fecioară rămânând neclintită întru hotărârea ei de a-şi păzi cinstea, a fost scăldată toată cu 
sângele ei nevinovat. în cele din urmă, cunoscând păgânul satrap că nu sporeşte nimic, a poruncit 
slugilor, ca s-o arunce de pe înălţimea turnului. Astfel s-a săvârşit muceniceşte această sfântă 
fecioară, păzindu-şi cu negrăită bărbăţie fecioria şi credinţa, aducându-se ca o jertfă neprihănită 
Mirelui Hristos, de a cărui slavă se veseleşte acum în ceruri. 

însemnare găsită în Limonarul grecesc, scris de Sfântul Sofronie, patriarhul Ierusalimului, care a 
fost călugărit în Obştia Sfântului Teodosie. înainte de a ajunge patriarh a vizitat toate mănăstirile şi 
schiturile din Palestina, Siria, Egipt şi alte laturi creştine, de pe unde a adunat însemnări din viaţa 
creştinilor şi mai ales a pustnicilor. Din istoriile acestea a compus cartea ce se numeşte "Limonar" 
din care se vor aminti aici câteva. în româneşte nu se află tălmăcit până acum. 



CUVÂNTUL 11 
ÎNSEMNARE DIN VIATA SF. MUCENITE EUPRAXIA 

5 5 

Aceasta a fost din cetatea Nicomidiei în timpul împărăţiei lui Maximilian, de neam vestit, frumoasă 
la chip şi cu bune obiceiuri - fiind credincioasă roabă lui Hristos. Prinsă de închinătorii la idoli, era 
silită să aducă jertfă dracilor. Şi nesupunându-se, a fost bătută cumplit, iar ea răbda cu bărbăţie. 
Apoi au dat-o unui om barbar ca să o spurce, iar acela a luat-o la casa sa. Fecioara se ruga neîncetat 
în taină Mirelui său cel prea curat, adică lui Hristos, ca să-i păzească fecioria nestricată. Şi când s-a 
închis cu dânsa spurcatul barbar în cămară, 1-a rugat sfânta (arătându-se ca şi când ar fi o 
fermecătoare) ca să o aştepte puţin, făgăduindu-i că-i va aduce o buruiană pe care, dacă o va purta 
cu sine, nu-1 va vătăma nici o armă a potrivnicilor. Iar barbarul i-a zis: "Pe urmă îi vei aduce 
buruiana aceea". Răspuns-a înţeleaptă fecioară: "Nu se cuvine să fie culeasă acea buruiană de femei 
stricate, ci numai de fecioare nenuntite. Pentru că de nu va fi arătată de fecioară curată acea 
buruiană, apoi nimic nu lucrează". Deci a slobozit-o bărbatul până ce îi va arăta buruiana aceea. 

Mergând sfânta în grădină şi luând nişte buruieni cari se aflau acolo, le-a dat bărbatului. Iar el a zis: 
"De unde voi şti că sunt adevărate?" Atunci fecioara i-a zis: "Ia o sabie ascuţită şi repezind-o tare cu 
amândouă mâinile, loveşte-mă în grumaz, cât vei putea şi dintru acestea vei şti că nimic nu mă va 
vătăma sabia ta". Iar el crezând cuvintelor ei , a repezit sabia cu toată puterea, şi lovind-o i-a tăiat 
cinstitul ei cap. Apoi cunoscând că este batjocorit de dânsa, scrâşnea cu dinţii de mânie, dar ce folos îi 
era din aceasta, căci înţeleaptă fecioară s-a dus nespurcată către Mirele său Hristos, lăsându-ne nouă 
minunată pildă de întreagă înţelepciune, voind ca mai bine să moară decât să-şi piardă fecioria sa. 



CUVÂNTUL 12 
PILDĂ DIN LIMONARUL SFÂNTULUI SOFRONIE 

Un creştin vrednic de încredere povestea cum o călugăriţă din Alexandria se îndeletnicea la casa ei 
în tot felul de fapte bune, pricinuitoare mântuirii sufletului, adică întru rugăciuni, în postiri, 
privegheri şi mai ales în fapte de milostenie. Pentru aceasta a pizmuit-o vrăjmaşul diavol, punând în 
inima unui tânăr, care se rănise de chipul ei, ca s-o tragă în cursă. O pândea mereu când ieşea din 
biserică şi mergând în urma ei îi zicea cuvinte ruşinoase. Iar călugăriţa se întrista foarte de aceasta. 

într-o zi văzând iarăşi că o urmăreşte, 1-a chemat să vină către ea. El a alergat numaidecât cu 
bucurie văzând-o că se arată binevoitoare. Atunci ea îi zise: "Frate, ce bunătate ai găsit la mine de 
mă tulburi aşa?". Răspuns-a tânărul: "Doresc ochii tăi mai mult decât orice lucru". 

Călugăriţa auzind aceasta şi-a scos ochii amândoi cu un briceag pe care îl purta la sine, zicând către 
tânăr: "Dacă tu te sminteşti pentru ochii mei, atunci eu nu vreau să-i mai am". Văzând aceasta 
tânărul, că pentru el şi-a scos ochii, s-a umilit în sufletul lui şi, mergând într-o mănăstire, s-a făcut 
călugăr îmbunătăţit. 



CUVÂNTUL 13 

Un pustnic oarecare îmbunătăţit, mergând odată prin pustie, a întâlnit o fecioară şi-i zice: "Ce faci 
aici, maică?". Ea, voind să-şi ascundă taina, i-a răspuns: "Am rătăcit drumul, avo, şi mă rog să mi-1 
arăţi". 

Dar pustnicul cunoscând cu duhul cele pentru ea, îi zise: "Minciuna este a diavolului, iar tu să-mi 
spui adevărul". Atunci fecioara cerându-şi iertăciune, zise bătrânului: "Pentru că oarecare s-a 
smintit pentru mine, părăsind cetatea am venit în această pustie, ca în chipul acesta să-1 scutesc de 
vătămare, iar eu să mă izbăvesc de tulburarea lui. Deci amândoi am scăpat de ispită. Şi iată că am 
împlinit astăzi 17 ani cu darul lui Dumnezeu şi până acum nici eu nu am văzut pe cineva nici altul 
pe mine". Atunci pustnicul o întrebă: "Dar ce mănânci?". Iar ea îi arătă o basma în care avea nişte 
bob muiat şi îi zise: "Bobul acesta muiat l-am luat cu mine, când am ieşit din cetate, şi aşa a 
iconomisit Dumnezeu, că iată am mâncat din el până astăzi şi încă nu s-a împuţinat". Acestea 
auzind pustnicul s-a mirat, dând slavă lui Dumnezeu, care astfel iconomiseşte pentru cei cari iubesc 
curăţia. 



CUVÂNTUL 14 

Odinioară, când după judecata cea dreaptă a lui Dumnezeu au năvălit asupra ţărilor creştineşti, 
păgânii agareni au ajuns până la Muntele Sinai prădând toate în calea lor şi silind pe creştini să-şi 
lepede credinţa şi să primească rătăcirea lui Mohamed. Cum au aflat de aceasta, creştinii cari 
locuiau aproape de castru (cetatea mănăstirii) şi aproape de sfântul Rug, au fugit împreună cu 
familiile lor aşezându-se tocmai în vârful Muntelui Sinai, spre a fi mai feriţi de năvălirea păgânilor 
şi ca să se poată apăra mai uşor. Dar năpustindu-se mulţime mare de agareni au învins pe creştini şi 
silindu-i ca să se lepede de credinţă i-au făcut supuşii lor. Unul din creştini, fiind mai temător de 
Dumnezeu, văzând pierzarea care venise asupra naţiei sale a apucat în grabă deasupra unei culmi de 
munte spre a se arunca în prăpastie ca ori să moară zdrobindu-se, ori de va cădea teafăr, să poată 
fugi din calea păgânilor, căci ar fi ales mai degrabă să moară, decât să trădeze credinţa. Iar femeia 
lui cum a văzut că el fuge spre prăpastia cea înfricoşată, s-a aruncat îndată pe umerii lui şi 
apucându-1 de haină 1-a oprit, rugându-1 cu lacrimi fierbinţi şi zicându-i: "Unde te duci iubitul meu 
soţ, cum te grăbeşti să scapi numai tu iar pe mine şi pe copii ne laşi pierzării? Adu-ţi aminte că în 
patul tău eu n-am făcut vicleşug, martor este Domnul pentru aceasta. Deci să nu mă laşi ca să mă 
spurce păgânii trupeşte şi sufleteşte, căci eu fiind femeie slabă de fire, voi fi silită ca să mă lepăd de 
credinţă dimpreună cu copiii. Şi acum pentru că ai cugetat ca să scapi cu fuga, izbăveşte-ne mai 
întâi pe mine şi pe copii de pierzare, şi apoi pleacă unde crezi că-ţi vei mântui sufletul. Căci altfel 
nu cumva să ceară de la tine Dumnezeu sufletele noastre în ziua judecăţii. Deci jertfeşte-ne mai 
întâi pe noi, ca să nu cădem în mâinile păgânilor, şi apoi mergi cu bine. Fă-te următor lui Avraam, 
şi adu-ne jertfă lui Dumnezeu în locul acesta sfânt, ca să te izbăvească Dumnezeu prin sângele 
nostru; căci mai bine este să fim jertfiţi lui Dumnezeu de mâna ta, decât să fim înşelaţi de păgâni 
spre pierzare. Nu te las să pleci, ci ori rămâi împreună cu noi, ori taie-ne singur pe toţi, apoi du-te 

încotro vei putea". Acestea şi altele asemenea zicând femeia şi vărsând pâraie de lacrimi, 1-a 
înduplecat pe bărbat să-i asculte rugămintea. Scoţând sabia a tăiat singur femeia şi copiii, apoi 
aruncându-se la vale în prăpastia dinspre amiază a muntelui, s-a izabăvit de pierzarea care îl aştepta 
de la păgâni. 

Ceilalţi păgâni de o naţie cu el, arabi, s-au lepădat de credinţa creştinească, şi numai el singur a 
scăpat fugind, precum oarecând Sf. Prooroc Ilie, care a fugit de mânia Izabelei în muntele Horeb. 

Asemenea şi el s-a ascuns în pustietate printre munţi, locuind prin peşteri şi prin crăpăturile 
pământului dimpreună cu fiarele sălbatice, izbăvindu-se astfel de fiarele cele gândite. 

De atunci el n-a mai intrat în vreo locuinţă omenească, în cetate ori în sat. După ce a petrecut mulţi 
ani de zile în singurătate, a început de la o vreme să-1 muncească gândul dacă oare plăcut este lui 
Dumnezeu ceea ce a făcut el, jertfmdu-şi femeia şi copiii, devreme ce lucrul acesta era cu totul 
străin şi nemaipomenit. Preabunul Dumnezeu voind să-1 încredinţeze de aceasta, ca să fie şi altora 
pildă, i-a descoperit acolo în pustie despre vremea morţii lui cu multe zile înainte. Deci luând 
înştiinţare despre mutarea lui, a mers în Mănăstirea Sinai, închinându-se în spitalul Mănăstirii. 

Când a sosit ceasul mutării lui din această viaţă, vedea cuvioşii Părinţi ce s-au sfinţit în Muntele 
Sinai şi pe cei cari au fost omorâţi de barbari. Pe aceştia îi vedea ca pe nişte prieteni ai lui şi 
cunoscuţi pe cari de multă vreme nu-i văzuse; îi heretisea şi îi săruta şi primea ca oarecare 
blagoslovenii de la dânşii. Cei cari se aflau lângă patul lui îl vedeau că heretiseşte şi se bucură ca şi 
cum ar fi fost în biserică cu nişte prieteni. Pe unii din ei îi heretisea zicându-le pe nume şi îşi mişca 
buzele ca şi cum iar săruta. Şi atâta bucurie se vedea la el, parcă l-ar fi chemat la o prăznuire 
luminată, căci avea pe Sfinţii Părinţi drept însoţitori către lăcaşurile cereşti, după cum mărturisea 
singur. Şi aşa cu bucurie şi-a dat sufletul, fericitul. 



CUVÂNTUL 15 

în Sinaxarul grecesc la 4 Octombrie se face pomenirea Sfintelor muceniţe Domnina, Virina şi 
Prosdochia. 

Sfânta Domnina fiind creştină împreună cu două fiice ale ei, Virina şi Prosdochia avea tată şi soţ 
închinători de idoli. Ca să scape de ei şi-a lăsat casa şi rudeniile şi a plecat în oraşul Edessa 
împreună cu fiicele. Acolo se îndeletniceau în post şi rugăciune. într-o zi se trezeşte pe neaşteptate 
cu bărbatul şi cu tatăl ei cari au venit împreună cu ostaşi ca să le aducă cu sila acasă. Deci 
prinzându-le au ajuns cu ele până în oraşul Ierapolis pe lângă care curge un râu. 

Aici ostaşii cari le păzeau s-au apucat de chefuială, îmbătându-se. în vremea aceasta sfintele s-au 
strecurat pe furiş pe lângă ostaşi şi mergând la râu s-au înecat singure învrednicindu-se de cununile 
muceniciei. 

Sfântul Ioan Gură de Aur a alcătuit un cuvânt de laudă pentru aceste 3 sfinte Muceniţe. El spune că 
sfânta Domnina temându-se ca nu cumva ostaşii să le strice pe fecioare, le-a cufundat ea singură în 
apele râului ţinându-le de mână şi pe una şi pe cealaltă, şi aşa le-a cufundat pe amândouă apoi s-a 
cufundat şi ea singură spre a nu fi pângărită de nelegiuiţi. Mult laudă Sfântul Ioan bărbăţia cea 
negrăită a mamei, care şi-a înecat singură rodurile pântecelui ei, precum şi supunerea oarbă a 
fiicelor, spre a primi moarte din mâinile mamei lor. 

CUVÂNTUL 16 



Tot în aceeaşi zi se mai face pomenirea sfintei Fecioare Calistenia din Efes. Era fiica eparhului 
cetăţii Efes anume Audact. Păgânul împărat Maximilian a cerut pe fecioara Calistenia de soţie lui, 
fiind ea împodobită cu o nespusă frumuseţe, dar Audact, tatăl ei n-a voit să-şi dea fiica sa la un 
păgân. Pentru aceasta împăratul i-a luat averile şi pe el 1-a surghiunuit în Melitini unde i-a tăiat şi 
capul, sfârşindu-se tatăl muceniceşte. Sfânta Calistenia, fecioara, ca să scape de nelegiuitul împărat, 
şi-a tăiat perii capului şi îmbrăcându-se bărbăteşte s-a ascuns în Nicomidia 8 ani. De aici a fugit la o 
femeie văduvă unde a trăit necunoscută de nimeni. Pentru râvna ce o avea de a-şi păzi fecioria 
Dumnezeu i-a dat darul tămăduirii. 

Văduva la care stătea avea o fiică beteagă de ochi. Sfânta Calistenia îi vindecă ochii. Atunci 
rudeniile fetei o silesc pe sfânta Calistenia (care se purta bărbăteşte) să ia de soţie pe cea pe care o 
tămăduise. Atunci este nevoită sfânta să mărturisească adevărul. Nemaiputând rămâne acolo, după 
ce s-a descoperit că este femeie din neam mare, a plecat la Constantinopol la sora sfântului împărat 
Constantin, care o proteja pe viitor. 



CUVÂNTUL 17 



Tot în această zi se mai face pomenirea sfântului Amon Egipteanul. 

Sfântul Amon rămânând de mic fără părinţi a fost silit de unchiul său ca să-şi ia o soţie. După nuntă 
s-a sfătuit cu soţia sa ca să trăiască amândoi în curăţie. învoindu-se deci la aceasta au trăit în 
mijlocul lumii ca fraţii 18 ani. După aceea au plecat amândoi în muntele Nitriei, trăind mai întâi 
împreună într-o colibă, după aceea şi-au făcut chilii deosebite ducând viaţă cu adevărat îngerească. 
Pe acest sfânt 1-a cunoscut şi Sf. Marele Antonie şi s-a minunat de viaţa lui. 

L-a întrebat odată un frate pe Sf. Amon, zicând: "Părintele meu duhovnicesc mă trimite în ascultare 
şi mă tem să nu cad în curvie". îi zice atunci Sf. Amon: "Frate, oricând îţi va veni ispită zi: 
Dumnezeule al puterilor, pentru rugăciunile părintelui meu, izbăveşte-mă". 

Odată acest frate fiind trimis de părintele lui a intrat la un oarecare cunoscut din cetate şi neaflându- 
se în casă decât o fecioară, aceasta din îndemnul vrăjmaşului a încuiat uşa după el când a intrat, 
înţelegând fratele vicleanul scop al fecioarei a strigat cu glas mare: "Dumnezeul părintelui meu, 
scapă-mă". Şi numaidecât s-a aflat în drumul care ducea la schit. 

Tot acest sfânt mai zice că pentru cel care iubeşte curăţia nu se cuvine ca să se vadă pe sine gol 
cândva. Deci fiind odată nevoit sfântul Amon să treacă râul Licu (Lup) care inundase de ploaie şi 
nevoind să se dezbrace, având cu sine şi pe ucenicul său Teodor, spre a nu se vedea gol unul de 
către altul, se frământa cu gândul cum să treacă râul. 

Deci cugetând aceasta se vede pe neaşteptate răpit prin văzduh până dincolo de râu. Pentru aceasta 
şi Sfântul Vasile cel Mare spune pentru călugăriţe şi fecioare că nu se cade a face vreo mişcare 
necuviincioasă, chiar dacă nu sunt văzute de nimeni, spre a nu scârbi prin ceva necuviincios pe 
Mirele Hristos. 

Se spune din tradiţie că Prea Curata Fecioară atâta de multă cuviinţă avea încât nu îndrăznea să îşi 
ridice ochii către cineva ori să vorbească (afară de părinţi), şi ori cu cine s-ar fi întâlnit îşi pleca 
numai capul în chip de închinăciune fără să vorbească. Pentru aceea s-a învrednicit a vorbi cu 
Sfântul Arhanghel Gavriil, care îi aducea hrană în Templu. 

Atât de mult iubeşte Dumnezeu Fecioria încât pentru podoaba Fecioarei celei prea curate şi prea 
nevinovate, a plecat cerurile spre pământ, sălăşuindu-se în fecioreasca ei mitră, ca şi rouă, după cum 
spune Proorocul. 



CUVÂNTUL 18 

în zece zile ale lunii Martie la Sinaxarul grecesc se face pomenirea Sfintei Cuvioasei Anastasia, 
patrichia. 

în vremea împăratului Iustinian se afla în Constantinopole o femeie cu numele Anastasia, care avea 
dregătoria de patrichie în palatele împărăteşti. Pentru viaţa ei îmbunătăţită era iubită şi cinstită de 
toţi. 

Fiind pizmuită de împărăteasă, ea a aflat prilejul potrivit fugind în Alexandria, unde a zidit o 
mănăstire de fecioare cu cheltuiala ei şi a dus o viaţă cu totul retrasă. Auzind că împăratul o 
urmăreşte spre a o aduce iar la palat, a părăsit în taină mănăstirea cu surorile ei şi a plecat cu ava 
Daniil la schit, în mijlocul pustiei, căruia îşi mărturisi taina. Atunci ava Daniil o îmbrăcă bărbăteşte 
şi îi puse numele Anastasie. Apoi închizând-o într-o peşteră mai departe de schit, îi dă canon să nu 
iasă niciodată de acolo şi nici altul să nu intre acolo. A rânduit numai un frate ca să-i aducă din 
vreme apă şi posmagi pe care să le lase lângă peşteră, şi luând rugăciune să plece. 

Deci a petrecut fericita aşa închisă 28 de ani întregi fără să iasă afară. Cine va descrie nevoinţele 
cele suprafireşti ale fericitei: lacrimile cele nesfârşite, suspinurile cele adânci, privegherile de 
noapte, rugăciunile, cântările şi citirile, plecările de genunche, culcările pe jos, postul, luptele şi 
înfricoşările demonilor? Este cu neputinţă a le număra pe acestea. Pentru o fecioară trăită în răsfăţ 
în palatele împărăteşti, închisoarea aceasta de 28 de ani, cu atâta strâmtorare şi asprime, este 
adevărată mucenicie. De aceea s-a şi făcut vrednic lăcaş al Sfântului Duh. 

Cunoscându-şi mai înainte sfârşitul, a scris pe o cărămidă către ava Daniil astfel: "Luând împreună 
pe fratele care mi-a slujit şi unealtă de săpat, vino în curând să îngropi pe fiul tău Anastasie, 
famenul". Scriind aceasta a pus cărămida afară lângă peşteră. 

Dară ava Daniil a fost înştiinţat de Dumnezeu ce cele pentru ea şi chemând pe ucenic 1-a trimis să 
aducă în grabă cărămida ce o va afla lângă peştera famenului Anastasie. Deci aducând fratele 
cărămida şi citind bătrânul cele scrise a lăcrimat; apoi luând pe acel frate au mers în grabă la peştera 
Sfintei. Deschizând peştera au aflat Sfânta chinuindu-se de friguri. Nu ştia nici fratele că este 
femeie, ci o cunoştea drept famenul Anastasie. Căzând bătrânul pe umărul ei plâns: "Fericit eşti, 
frate Anastasie, pentru că grijindu-te ţi-ai adus aminte de ora aceasta a morţii şi ai defăimat 
împărăţia cea pământească. Roagă-te pentru noi către Domnul". Iar ea a răspuns: 'Ba mai vârtos eu 
am nevoie de rugăciunile tale părinte". îi zice ava Daniil: "Negreşit că de aş muri eu înainte aş fi 
dator ca să mă rog lui Dumnezeu pentru tine". 

Atunci ridicându-se puţin a şezut pe rogojină şi sărutând capul bătrânului s-a rugat. Atunci bătrânul 
luând pe ucenic a zis Sfintei: "Blagosloveşte şi pe fiul tău şi ucenicul meu acesta". Iar Sfânta 
sărutând pe ucenic a rostit acestea: "Dumnezeul părinţilor mei, care stai acum de faţă spre a-mi 
despărţi sufletul de trup. Tu, Doamne, care ştii toţi paşii şi toate drumurile ce le-a făcut acest frate, 
ducându-se şi venind spre a sluji neputinţei mele, odihneşte duhul părinţilor peste el, precum ai 
odihnit duhul lui Ilie peste Elisei". Apoi întorcându-se către bătrân îi zise: "Pentru Domnul, să nu 
scoateţi hainele cu care sunt îmbrăcat, şi nimeni altul să nu ştie cele pentru mine". împărtăşindu-se 

cu sfintele Taine le-a dat sărutarea din urmă apoi căutând în dreapta a zis: "Bine aţi venit", aceasta a 
zis îngerilor şi iară a strălucit faţa ei ca focul. 

Apoi făcându-şi semnul Crucii la gura sa a zis: "Doamne în mâinile tale îmi încredinţez duhul 
meu", şi şi-a dat fericitul ei suflet în mâna lui Dumnezeu. Au plâns-o bătrânul şi ucenicul, şi săpând 
groapă în uşa peşterii, a luat bătrânul haina pe care o avea Sfânta pe deasupra şi dând ucenicului o 
altă haină, i-a zis: "îmbracă, fiule, pe cel răposat cu haina aceasta peste hainele care le poartă". Când 
a îmbrăcat fratele pe Fecicita i-a văzut ţâţele, cari s-au ivit de sub haină întocmai ca nişte frunze 
uscate, însă n-a spus atunci îndată bătrânului de aceasta, ci când se întorceau la schit i-a zis: "Ştii, 
părinte, că famenul Anastasie este femeie?". "Ştiu, zise bătrânul, însă pentru ca să nu meargă vestea 
de dânsul pretutindenea, de aceea l-am îmbrăcat bărbăteşte şi i-am pus numele Anastasie, spre a nu 
fi bănuială, căci multă cercare s-a făcut pentru el de către împăratul Iustinian, în toate oraşele şi 
satele şi mai ales în părţile acestea. Dar, cu darul lui Dumnezeu s-a păzit în taină". Atunci i-a 
povestit bătrânul în amănunte cele despre Sfânta Fecioară Anastasia, numită Anastasie, famenul. 

Se adaugă la sinaxarul numit "Paradis" că ava Daniil şi cu fratele, după ce au îngropat pe Sfânta, au 
mâncat din posmagii şi seminţele muiate ce s-au aflat în peşteră. 



CUVÂNTUL 19 

Tot în această zi se mai face pomenirea cuvioasei Domnina cea nouă. 

Aceasta era din oraşul Chiron din Antiohia, iar părinţii ei erau dreptcredincioşi şi bogaţi. Pentru 
dragostea ei cea mare pe care o avea către Dumnezeu şi-a făcut o colibă în grădina părintească, 
unde se liniştea de cele ale lumii, având neîncetată umilinţă. Din plânsul ei cel mult avea fericita 
obrajii şi hainele ei cele de păr toate scăldate în lacrimi care niciodată nu se uscau. Fiind în 
apropiere o biserică, intra acolo la miezul nopţii pentru a-şi face rugăciunile obişnuite de noapte. 
Fericita Domnina a înduplecat atât pe mama ei, cât şi pe fraţi ca să împodobească din averea lor 
acea biserică. N-a întrebuinţat altă hrană cuvioasa, decât linte muiată, măcar că era pe jumătate 
moartă de slăbănogire, fiind din fire bolnăvicioasă. Şi măcar că trăia în mijlocul lumii, însă 
niciodată nu se uita în faţa cuiva şi nici faţa ei nu o lăsa să fie văzută de cineva, fiind totdeauna 
acoperită cu îmbrăcămintea (vălul) ei de păr, iar capul îl ţinea plecat până la genunchi; vorbea 
subţire cu vocea slabă însoţită totdeauna de lacrimi. 



CUVÂNTUL 20 

La 14 Aprilie se face pomenirea Sfintei Muceniţe Tomaida. 

Această Muceniţă a fost junghiată de socrul ei. Fiind de curând căsătorită şi rămânând odinioară 
acasă numai cu socrul ei, acesta a încercat să o necinstească. Dar ea fiind împodobită la suflet cu 
întreaga înţelepciune, n-a voit nici să audă vorbele socrului său, ci s-a împotrivit din toate puterile, 
ca să nu spurce patul soţului ei. 

Fiind bătrânul ei socru orbit de patima vrăjmaşului şi văzând că se împotriveşte, a scos sabia şi 
izbind din toată puterea în pieptul nurorii, a omorât-o. Pentru râvna ce a avut-o de a-şi păzi curăţia 
până la moarte a fost socotită în rândul sfinţilor mucenici. Iar neruşinatul şi turbatul acela de socru a 
rămas orb, neputând să se mişte de lângă patul muceniţei. Deci aflându-1 vecinii cu hainele pline de 
sânge, a fost silit, şi nevrând să mărturisească adevărul, cerând singur pedeapsa cuvenită, pentru 
care i s-a tăiat capul. 

Aflând ava Daniil de la schit despre aceasta a mers în Alexandria şi luând cinstitele moaşte ale 
Sfintei Tomaida le-a adus la schit, aşezându-le cu cinste în cimitirul Sfinţilor Părinţi, de vreme ce a 
suferit mucenicească moarte pentru curăţie. Unul dintre fraţii schitului fiind foarte luptat de patima 
curviei a alergat la mormântul Sfintei Tomaidei. Ungându-se cu untdelemn din candela Sfintei, i s-a 
arătat Sfânta în vedenie şi s-a vindecat numaidecât de patimă. De atunci toţi fraţii schitului care erau 
luptaţi de patimă trupească aveau prea grabnică ajutorare pe Sfânta Muceniţă Tomaida. 



CUVÂNTUL 21 
DIN VIATA SF. SIMION CEL NOU 

5 

Acest Cuvios, iubind din copilărie viaţa pustnicească, s-a sălăşuit într-o peşteră din muntele 
Amanon. în toată vremea pustniciei sale nu s-a împărtăşit nicidecum de hrana cea obişnuită (de 
pâine ori alte mâncăruri), ci hrana lui era numai verdeţuri. S-au rătăcit odinioară nişte călători prin 
pustia aceea unde era Cuviosul, căci fiind ploaie mare cu trăznete şi fulgere au pierdut drumul. 

Mergând aşa la întâmplare, au ajuns la peştera cuviosului Simion, rugându-1 să le arate drumul. 
Atunci le zise el: "Am să vă dau două călăuze". 

Şi pe când se odihneau drumeţii, iată că vin din pustie doi lei şi apropiindu-se de Cuviosul au 
început să-i lingă picioarele. Atunci el le-a făcut semn cu degetul leilor, poruncindu-le să 
întovărăşească pe drumeţi până vor afla drumul. 

A dorit odată acest Cuvios să se închine la sfântul Munte Sinai. Ajungând la pustia de lângă 
Sodoma văzu din depărtare înaintea lui o mână de om care ieşea din pământ. Apropiindu-se de locul 
acela află acolo o groapă, ca o vizuină de vulpe, şi auzi în adânc zgomot de picioare. înţelegând că 
este un om ascuns acolo s-a aplecat deasupra gropii, rugându-1 să se arate. După mai multe 
rugăminţi s-a arătat un om sălbatic la înfăţişare, având părul capului murdar şi încâlcit, faţa zbârcită 
şi galbenă şi mădularele trupului uscate. Avea îmbrăcămintea numai din petece cusute cu frunze de 
finic. întrebat fiind cum şi de ce locuieşte în acea groapă, a răspuns: "Având eu dorinţa ca să merg 
la Muntele Sinai, am găsit un frate ca tovarăş de drum. Ne-am legat amândoi prin jurământ ca să nu 
ne despărţim până la moarte. Pentru că tovarăşul meu a murit pe drum în locul acesta, ca să păzesc 
jurământul ce l-am făcut cu el, n-am plecat mai departe la drum, ci după ce l-am îngropat, mi-am 
săpat şi eu această groapă lângă mormântul lui, aşteptându-mi sfârşitul. Pentru hrană am curmale 
(finice) pe care mi le aduce un frate oarecare pe care 1-a rânduit Dumnezeu". 

Zicând acestea iată că se apropie un leu având în gură un ciorchine de finic. Cei cari stăteau de faţă 
împreună cu Sfântul Simion s-au spăimântat, dar bătrânul acela necunoscut, a făcut semn leului să 
se depărteze puţin. Apoi iarăşi poruncindu-i a venit, aducând ciorchinele, şi iarăşi după porunca 
bătrânului s-a dus mai departe şi s-a culcat. Iată ce putere au virtuţile omului celui îmbunătăţit. 

Când a ajuns cuviosul Simion la Muntele Sinai pe locul cel sfânt a rămas şapte zile lungit cu faţa la 
pământ, fără să guste ceva, ci numai udând pământul cu lacrimi, până ce un glas din cer i-a poruncit 
să se scoale. 

CUVÂNTUL 22 
O MINUNE A PREA SFINTEI NĂSCĂTOARE DE DUMNEZEU 

CARE S-A PETRECUT ÎN SFÂNTUL MUNTE ATHOS, 
LA MĂNĂSTIREA ZOGRAFU, ÎN ANUL 1274 

Pe la anul 1274 puţin mai înante de a se face Sinodul de la Florenţa, oraşul Constantinopol era în 
pericol să cadă în mâinile turcilor. împăratul grec Mihail Paleologul fiind în mare nedumerire, 
neputând să ţie piept turcilor, s-a dus la Roma să ceară ajutorul Papei, care în vremea aceea avea 
mare putere. 

Papa i-a făgăduit că îi va da ajutor dacă se va supune lui cu toată Biserica Ortodoxă. împăratul 
văzându-se în pericol din partea turcilor a făgăduit că se va supune. 

Atunci s-a pornit mare groază pentru Biserica Ortodoxă de Răsărit, căci latinii sileau pe ortodocşi la 
înşelăciunea lor. 

Nu prin puterea cuvintelor Sfintei Evaghelii, ci cu ascuţişul săbiei şi a tot felul de chinuri şi 
necazuri. Mii de suflete cădeau sub sabia lor, pentru curata credinţă Ortodoxă de Răsărit. 

Dar pentru că Sfântul Munte întotdeauna a fost - şi este - în pericole sprijin şi apărător Ortodoxiei, 
de aceea şi latinii s-au grăbit să strice temeliile acestui sprijin al Ortodoxiei. Şi cu grabă mare s-au 
dus şi în Sfântul Munte silind monahii să se supună Papei de la Roma prin cuvinte cu momeli, cu 
bani, cu făgăduinţe înşelându-i, cu ameninţări, cu tiranie şi silă şi cu moarte mucenicească. Unii de 
frica chinurilor şi a morţii, cu tiranie primind bani, cu sila s-au lepădat de ortodoxia Părinţilor lor şi 
a noastră. Iar cei mai mulţi dintre dânşii au pecetluit cu însuşi sângele lor mărturisirea. Şi prin 
statornicia lor au mustrat pe Papa, furul de cele sfinte - numindu-se pe sine că e cap al Bisericii şi 
locţiitorul lui Hristos pe pământ. 

Dar din nefericire, vrednicele de plâns mănăstirile Marea Lavra şi Xiropotamu au căzut atunci şi s- 
au abătut de la învăţăturile Sf. Părinţi ai noştri şi au primit pe apuseni de frică, cu cinste şi cu 
supunere de rob. Se făceau acestea după porunca împăratului pe voia latinilor, ca să se plece 
monahii din Sf. Munte la dogmele cele spurcate ale Romei. 

însă Dumnezeu, ca să se întărească şi ceilalţi în credinţa Ortodoxă, a pedepsit mănăstirea 
Xiropotamu chiar în vremea când acei nenorociţi monahi împreună cu cei din Apus săvârşeau 
spurcata lor liturghie, după adăugarea reformei latineşti. Zidurile şi turnurile mănăstirii Xiropotamu 
s-au prăbuşit din temelie. Şi în cădere zidurile au omorât mulţi din latini şi din călugării cari au 
căzut din credinţă. 

Cei cari au venit din Italia nicidecum nu au vrut să dea atenţie acestei pedepse cereşti, şi fiind 
turbaţi s-au dus prin tot Sfântul Munte. în apropiere de mănăstirea Zografu se nevoia un monah 
singur la linişte, care avea un obicei sfânt ca să citească Acatistul Maicii Domnului de mai multe ori 
în fiecare zi cântând în faţa Sfintei Icoane a Maicii Domnului. 

în una din zile, când pe buzele acestui bătrân răsuna neîncetat felicitarea Arhanghelului făcută Prea 
Sfintei Fecioare Măria, "Bucură-te", deodată aude bătrânul din această Icoană cuvântul următor: 
"Bucură-te şi tu, bătrânul lui Dumnezeu". Bătrânul s-a speriat. "Nu te teme, 1-a liniştit din Icoană 
glasul Maicii Domnului, ci du-te repede în mănăstire şi vesteşte fraţilor şi egumenului, că duşmanii 
mei şi ai Fiului meu s-au apropiat. Şi care e slab cu duhul şi nu poate răbda, să se ascundă, până 
trece ispita. Iar cei care doresc moarte mucenicească să rămână în mănăstire. Dar du-te repede". 

Ascultând bătrânul porunca şi voia Prea Curatei Stăpânei noastre şi părăsind chilia a alergat cât a 
putut de repede la mănăstire ca să aibă fraţii vreme şi chip ca să se încurajeze şi să se gândească 
bine fiecare din ei pentru pericolul de faţă. Dar numai cât a ajuns bătrânul în poarta mănăstirii, iată 
că se vede Sf. Icoană pe care o avea în chilie că stătea în poarta mănăstirii. Şi cu multă umilinţă şi 
evlavie închinându-se înaintea icoanei o ia, şi înaintea egumenului spune cele grăite de Maica 
Domnului. 

Iar fraţii văzând pericolul care nu era departe, foarte s-au spăimântat şi cei mai slabi dintre dânşii 
îndată s-au ascuns prin munţi şi prin peşteri. Dar 26 de monahi împreună cu egumenul au rămas în 
mănăstire şi s-au ascuns în Turn (Pirg) aşteptând pe duşmanii lor şi cununile muceniciei. 

Puţin după ce au ajuns latinii la început, cu toată puterea retorică a apusului îi îndemnau pe monahi 
să deschidă porţile mănăstirii şi să recunoască pe Papa cap al Bisericii, făgăduindu-le că îi va ierta şi 
le va da mult aur. Dar monahii de sus de pe Turn îi întrebau pe latini: "Cine v-a spus vouă că Papa 
vostru este capul Bisericii? De unde-i această învăţătură a voastră? Că noi credem că Hristos e capul 
Bisercii. Noi mai degrab ne hotărâm să murim decât să primim să se spurce acest loc sfânt de sila şi 
tirania voastră. Să fugiţi de aici. Nu deschidem porţile mănăstirii". 

Iar latinii au strigat cu mânie: "Vreţi să muriţi?", şi îndată au adunat mulţime de lemne şi crăci 
uscate împrejurul Turnului şi i-au ars pe monahi. Flăcările focului s-au înălţat cât turnul ducându-le 
vântul înăuntru, dar monahii nicidecum nu s-au retras de la duhovniceasca lor îndrăzneală, slăvind 
şi binecuvântând pe Domnul şi, rugându-se pentru duşmanii lor, şi-au dat în mâinile Lui sufletele 
lor cele curate în 10 zile ale lunii Octombrie, anul 1274. 

în condicele mănăstirii se află scrise şi numele acestor Purtători de biruinţă, cuvioşi Mucenici. 

Sf. Icoană care a poruncit bătrânului să spună în mănăstire de acest pericol a fost în Turn împreună 
cu cuvioşii Mucenici: după aceea au găsit-o nestricată sub dărâmăturile pricinuite de foc. 

De atunci şi până azi zi şi noapte arde candela nestinsă înaintea acestei Sfinte Icoane care se 
numeşte "înainte Vestitoare", unde monahii citesc în fiecare zi Acatistul Maicii Domnului. 

(Tradusă din greceşte de Monahul Ioanichie de pe o carte tipărită în anul 1861, Anotera Epischiasis 
Epituatos) 



CUVÂNTUL 23 
DIN VECHIUL LIMONAR GRECESC 

Un călugăr bătrân cu viaţă sfântă, avea chilia în locul care se numea Monidria; din multa sa 
simplitate, se împărtăşea oriunde se făcea liturghie, în vremea aceea ortodocşii fiind amestecaţi cu 
armenii. Când s-a apropiat vremea să-şi dea sufletul, i-a descoperit îngerul Domnului: "Iată, 
sfârşitul tău a sosit, deci cu cine vrei să te îngropăm? Cu ceilalţi călugări sau cu cei din Ierusalim?". 
Bătânul i-a spus că nu ştie. I-a zis îngerul: "Vezi, gândeşte-te bine şi după trei zile vii să-mi spui". 
Bătrânul gândindu-se, s-a dus la alt călugăr bătrân ortodox şi i-a spus cuvintele auzite de la înger. 
Acela a rămas mirat, fără grai, şi 1-a întrebat: "Spune-mi, bătrânule, unde te împărtăşeşti cu Sfintele 
Taine". I-a răspuns cuviosul: "Oriunde găsesc". Deci i-a zis: "Ia seama altă dată de la alţii să nu te 
împărtăşeşti, decât numai de la ortodocşi, care recunosc cele patru Sfinte Soboare Ecumenice" 
(pentru că monofiziţii nu-1 recunoşteau pe al patrulea). 

Ducându-se bătrânul la chilia lui, în ziua a treia a venit îngerul şi îi zise: "Ce ai făcut, bătrânule? Te- 
ai gândit bine cu cine vrei să fii orânduit?". Iar bătrânul i-a spus: "Vreau să fiu înmormântat ca şi cei 
din Ierusalim". După ce îngerul i-a zis "Bine, bine", îndată şi-a dat sufletul. 

Aceasta s-a făcut cu mila lui Dumnezeu ca să nu-şi piardă bătrânul ostenelile şi nevoinţele lui şi să 
nu fie osândit cu monofiziţii (armenii). Deci de aici să înţeleagă toţi creştinii ortodocşi că nu se cade 
să se ducă la bisericile celor de altă credinţă, nici să se împărtăşească de la dânşii. Şi nici preoţii 
ortodocşi să nu-i împărtăşească pe cei de altă credinţă. 



CUVÂNTUL 24 
PROFEŢIA SF. NIFON 

5 

Până la sfârşitul lumii nu vor lipsi profeţii lui Dumnezeu, după cum nici slujitorii diavolului nu vor 
lipsi niciodată. însă în zilele din urmă câţi vor sluji cu adevărat, cu credinţă, lui Dumnezeu, cu 
multă înţelepciune se vor ascunde de oameni. Şi cu toate că nu vor face semne şi minuni ca sfinţii 
cei de demult, vor merge însă pe calea cea anevoioasă cu multă smerenie. 

Aceştia se vor afla în împărăţia Cerurilor mai mari decât părinţii cari au făcut minuni, pentru că în 
vremea lor (adică în aceste zile în care trăim noi astăzi, ale lui Antihrist) nu se află nimeni ca să facă 
semne şi minuni, ca să se înfierbânte râvna lor spre nevoinţele cele duhovniceşti. Pentru că în toată 
lumea, câţi vor ocupa tronurile arhiereşti vor fi cu totul nevrednici (acatalili) şi nu vor avea nici o 
idee de fapte bune (atei). Dar şi stareţii, conducătorii monahilor, vor fi la fel. Vor fi biruiţi de 
lăcomia pântecelui şi slava deşartă şi vor fi pricină de sminteli oamenilor, mai mult decât pildă de 
fapte bune. Şi de aceea nici nu se vor mai gândi la lucrarea faptelor bune. Va stăpâni peste toţi 
iubirea de arginţi. Dar vai de monahii cari se străduiesc să adune bani, că unii ca aceştia nu vor 
vedea faţa lui Dumnezeu. Căci iubirea de arginţi este urâciune înaintea lui Dumnezeu. 

Monahii şi mirenii vor da bani cu dobândă. Nu vor voi să-i dea la săraci ca să le răsplătească 
Dumnezeu cu mult mai mult întru împărăţia Cerurilor. Dacă nu se vor părăsi de această lăcomie au 
să se cufunde în tartarul cel întunecos al iadului. 

Din neştiinţă se vor înşela cei mai mulţi pe calea cea largă şi netedă, care duce la pierzare. 

Notă: Această profeţie s-a scris spre a înţelege cititorul mai bine viaţa şi sfinţenia Cuviosului 
Părintelui nostru Ioan Iacob. 



CUVÂNTUL 25 
DIN FILOCALIA ROMÂNEASCĂ 

Volumul 8 

Smerenia, ascultarea şi mărturisirea dreaptă sfarmă toate înşelăciunile şi mrejele vrăjmaşului. Mai 
ales o face aceasta smerenia, după cuvântul Sfinţilor îngeri, pe care l-au zis către Sfântul Grigore, 
ucenicul Sfântului Vasile cel Nou, atunci când a fost răpit întru vedenie până la sfânta cetate a 
Ierusalimului de sus. Acolo, Sfântul Grigore a văzut cum, după soboarele de drepţi ce s-au rânduit 
în sfânta cetate, a mai venit şi un sobor mare de mireni şi s-a rânduit şi acesta. După aceasta, a venit 
şi un sobor mic de călugări şi s-a rânduit în muncile cele veşnice. 

Iar Sfântul Grigore, fiindu-i cam ruşine pentru cinul călugăresc ce se numeşte neam sfânt, căutând 
spre cei doi sfinţi îngeri ce-1 purtau, unul de o subsuoară şi altul de cealaltă, le-a zis: "Ce poate fi 
lucrul acesta, domnii mei, că soborul cel mare de mireni s-a rânduit în sfânta cetate, iar soboraşul 
acesta mic de călugări în muncile veşnice". Atunci răspunseră sfinţii îngeri: "Fiule, la vremea de 
apoi, tot neamul călugăresc şi duhovnicesc se va porni spre pierzare". Şi iarăşi a îndrăznit Sfântul 
Grigore: "Dacă-i aşa, domnii mei, apoi cine se va mântui?". I-au răspuns sfinţii îngeri: "Cel ce va 
iubi sărăcia de bună voie, prigoana şi smerenia acela se va mântui". 

Notă: Aceste trei fapte mari ale virtuţii le-a avut Cuviosul Părintele nostru Ioan Iacob, 
ieroschimonahul: sărăcia, prigoana şi smerenia. 



POSTFAŢA 

Lucrarea aceasta a Sfântului Ioan Iacob, care cuprinde poezii şi proză cu conţinut moral, dogmatic 
şi naţional, constituie o ediţie completă a ceea ce a lucrat Sfântul, care se păstrează în manuscris în 
două volume şi mai multe caiete (acestea s-au găsit până astăzi). 

Titlul cărţii s-a păstrat cel scris de Sfântul Ioan pe prima pagină din volumul I al manuscrisului: 
"Din Ierihon către Sion - Trecerea de pe pământ la Cer". 

Sfântul Ioan s-a născut creştin şi a trăit viaţa creştinească în toată plenitudinea ei. Viaţa lui 
constituie un model grăitor pentru toţi creştinii. Copiii trebuie crescuţi de mici în familie în frica lui 
Dumnezeu. Datoria aceasta revine mamei, dar şi tatălui. Sfântul Ioan, rămas orfan, a fost crescut în 
temere de Dumnezeu de bunica lui, Măria. în şcoală, la liceu, în tot timpul a dus o viaţă austeră, 
renunţând la jocuri şi distracţii, în schimb şi-a ales rugăciunea şi citirea cărţilor religioase. 

A studiat viaţa sfinţilor români, dintre care 1-a atras îndeosebi Daniil Sihastrul - contemporan cu 
Binecredinciosul Ştefan cel Mare - care 1-a sfătuit pe voievod şi s-a rugat pentru el ca să-i bată pe turci. 

L-a atras viaţa deosebită a Sfântului Nifon de la Argeş, fost patriarh al Constantinopolei şi 
Mitropolit al Ţării Româneşti sub Radu cel Mare, căruia i-a cântat viaţa în versuri. 

în Ţara Sfântă i-a cunoscut pe părinţii duhovniceşti de valoare, în special pe duhovnicul Sava, 
căruia i-a dedicat poezii. Sfântul Ioan scoate în evidenţă datoria ucenicilor de a se ruga pentru 
duhovnicii lor, atât în viaţă, cât şi după moartea acestora, căci aceştia i-au luat în chezăşie prin 
iertarea păcatelor lor şi este rugător pentru ei. 

L-a atras deosebit şi viaţa aspră a Sfintei Măria Egipteanca, care a trăit 47 de ani în Pustiul Iordanului 
şi căreia i-a dedicat poezia cu împărtăşirea Sfintei pe malul Iordanului de către preotul Zosima. 

Strigăt de bucurie a scos Sfântul Ioan la canonisirea Sfântului Nicodim Aghioritul, marele învăţat şi 
filosof al Athonului, care luminează şi astăzi creştinătatea cu cărţile scrise de el, care rămân ca o 
călăuză de mântuire pentru toate veacurile. Ca şi Sfântul Nicodim, Sfântul Ioan este un apărător al 
tradiţiei şi al Sfintelor canoane ale Bisericii Ortodoxe, pentru care el adresează Sfântului Nicodim 
aceste versuri: 

Pidalionul scris de tine 

Să fie naţiei creştine 

Ca o duhovnicească cârmă, 

Iar cartea "Celor cinci simţiri" 

Oglinda sfintei mântuiri. 

Foarte important este detaliul din capitolul "Un Adaos despre adevărata mărturisire şi două pilde 
despre minciuni" unde se scoate în evidenţă faptul important, că la mărturisire nu trebuie să se arate 
numai numele păcatelor, ci trebuie arătat şi gradul sau măsura la care au ajuns aceste păcate. 

Grija cea mare a Sfântului Ioan a fost ca să ne lase învăţături exprimate simplu şi curgător, cu care 
să ne putem ridica pe scara virtuţilor şi să ajungem la rugăciunea curată, care este convorbire cu 
Dumnezeu. 

Cine citeşte cu atenţie opera Sfântului Ioan şi caută s-o înţeleagă şi s-o trăiască, ajunge sigur la 
mănăstire, trece de pe pământ la Cer. 

Omul trebuie să fie raţional şi, dacă este raţional, trebuie să se îngrijească de cele două componente 
ale naturii sale: suflet nemuritor şi trup muritor. Aici este raţiunea, ca din cele două componente 
grija mare să fie pentru sufletul nemuritor. Lumea modernă prin filosofia materialistă, a inversat 
cele două elemente, dând prioritate materiei inerte şi conducând lumea spre naţionalitate. Cartea 
Sfântului Ioan ne poate feri de naţionalitate şi astfel vom putea "beneficia" de mântuirea sufletului. 

Să credem că Sfântul Ioan a trăit şi trăieşte pentru noi: el are mare îndrăzneală către Dumnezeu deci 
să-i cerem ajutor şi vom primi dar de la Dumnezeu pentru a învinge toate greutăţile ce ne întâmpină 
în viaţă. 

Toţi cei cari vor să fie oameni raţionali, să citească de multe ori cartea Sfântului Ioan: poeziile sunt 
ca nişte rugăciuni, iar proza lui dă esenţialul în puţine cuvinte. Cartea Sfântului Ioan constituie o 
"Scară a lui Iacob" pe care ne putem urca la Cer, fără eforturi de a citi alte multe cărţi care poate n- 
ar putea să cuprindă tot conţinutul acesteia. 

Monah Ioan, Athos 



ANEXA 

Viaţa pe scurt a părintelui schimonah Ioanichie Pârâială (1908 - 1992) 

Părintele Ioanichie s-a născut într-un sat lângă Râmnicu Sărat. A stat câţiva ani în Mănăstirea 
Ciolanu din judeţul Buzău, apoi împreună cu sora sa, maica Magdalena, au venit în Ţara Sfântă. A 
stat la Ierusalim la Mormântul Domnului, la Peştera Naşterii Domnului din Betheleem şi la 
Mănăstirea Sfântului Sava, unde a cunoscut pe Sfântul Ioan Iacob. La Peştera Colomona, lângă 
Marea Moartă, aproape de Valea Iordanului, s-a dus şi cuviosul Ioanichie ca ucenic al Sfântului 
Ioan Iacob şi i-a rămas intim şi credincios, până la moartea Sfântului în 1960. Englezii i-au închis 
pe toţi monahii români, germani, italieni într-un lagăr pe toată durata războiului al doile mondial. 
Aici au fost şi cuviosul Ioanichie împreună cu Sfântul Ioan Iacob. După lagăr ambii au revenit în 
Mănăstirea Sfântul Sava; după un timp au luat în primire Biserica română de la Iordan timp de 5 
ani, după care s-au retras în pustie la Peştera Sfânta Ana deasupra pârâului Horat. în Peşteră, vara 
era foarte cald şi iarna foarte frig; Sfântul Ioan Iacob fiind şi bolnav, cuviosul Ioanichie a avut grijă 
de el. 

După moartea Sfântului, cuvioasul Ioanichie s-a retras în Mănăstirea Sf. Gheorghe Hozevitul şi s-a 
ocupat cu editarea scrierilor Sfântului Ioan Iacob, tipărind două volume: "Hrană duhovnicească", 
Ierusalim, voi I în 1968 şi voi. II în 1970, ce cuprind numai o parte din opera Sfântului Ioan. în 
1980 a asistat la descoperirea Moaştelor întregi ale Sfântului Ioan - depuse în Biserica Sfântului 
Ştefan - şi de atunci a stat lângă Moaştele Sfântului până la moartea sa. Părintele Ioanichie era 

foarte necăjit că nu se găsesc români care să stea la Hozeva lângă Moaştele Sfântului. Părintele 
Visarion de la Mănăstirea Putna a stat un timp, dar a părăsit postul şi în prezent nu se mai află nici 
un român la Hozeva. 

Sfântul Ioan Iacob şi ucenicul său, schimonahul Ioanichie, au fost apărători ai calendarului pe stil 
vechi. în anul 1924 Patriarhii Bisericilor Ortodoxe au schimbat calendarul Iulian, îndreptat de 
Sfinţii Părinţi la întâiul Sinod ecumenic, cu cel Gregorian ca să fie în acord cu Biserica din Apus. 
Au rămas cu calendarul vechi Patriarhia din Ierusalim, întreaga Rusie, Sfântul Munte Athos, Serbia 
şi parţial celelalte Biserici din ţările ortodoxe. Această împărţire a Bisericii Ortodoxe în două şi mai 
multe părţi a dus la conflicte şi certuri, făcându-se păcat mare. 

în 1992 înainte de a muri, părintele schimonah Ioanichie a trimis ultima sa mărturie, despre 
"Măcelul de la Cucova": 

"Tulburările stiliste s-au aflat în discuţia parlamentului. în 22 decembrie 1935 distinsul nostru 
prieten, deputat de Cetatea Albă, d-nul Th. Iacobescu în urma intervenţiilor d-lui Nicuşor Graur a 
adresat domnilor miniştri de interne şi justiţie interpelări asupra următoarelor: 

«în judeţul Putna, în tot timpul anilor 1934-1935 a fost dezlănţuită o adevărată teroare împotriva 
credincioşilor stilului vechi. Teroarea administrativă a culminat în măcelul de la Cucova: 
credincioşii Stilului Vechi din judeţele Putna, Bacău, Tecuci au hotărât ridicarea unei mănăstiri în 
jud. Putna cu autorizaţia primăriei Cucova. Având toate formalităţile legale îndeplinite, au cumpărat 
un teren prin act autentic făcut la primăria Sascut, au ridicat apoi mănăstirea şi câteva chilii, 
împrejmuind totul printr-un gard. începură şicane administrative ziua şi noaptea, jandarmii încercând 
să pătrundă în curtea mănăstirii sub diferite pretexte insultând, ameninţând şi lovind. Credincioşii s- 
au plâns Ministerului de Interne, care a dat ordin la 14 mai 1935 legiunii de jandarmi Putna, să nu se 
mai amestece în chestiunile religioase şi să le lase libertatea de manifestare a cultului lor. 

Cu toate acestea la 27 mai, două săptămâni după ordinul de mai sus organele administrative şi 
numeroşi jandarmi au descins la Cucova cu hotărârea de a pătrunde cu forţa în curtea mănăstirii. 
Credincioşii din interior s-au opus închizând porţile şi comunicând că nu primesc să intre jandarmii 
înăuntru, fiindu-le teamă. A început atacul care s-a transformat în măcel. S-au tras focuri, s-au 
aruncat pietre, s-a izbit cu ciomege şi topoare pentru a forţa credincioşii să cedeze. Aceştia, fără cel 
mai mic act de violenţă, au ridicat doar icoana Maicii Domnului, strigând: "Omorâţi-ne, primim 
moartea cu ochii!". După o zi, jandarmii au pătruns în curte, omorând 5 oameni şi rănind grav 27, 
devastând tot şi distrugând icoane, cărţi sfinte, odoare bisericeşti etc. Astăzi pe locul unde a fost 
mănăstirea nu se mai găseşte nimic. Totul a fost ras până la pământ. 

Cei care au putut să scape au fost fugăriţi prin pădure timp de două luni; cei prinşi, în frunte cu cei 
răniţi, au fost bătuţi, maltrataţi, raşi pe cap şi cu bărbile tăiate. 40 de oameni au fost deţinuţi 4-5 
luni, torturaţi pentru a mărturisi lepădarea de credinţa lor. Apoi Parchetul Putna a dat rechizitoriul 
împotrva lor pentru rebeliune în masă. 

întrebăm: au cunoştinţă d-nii miniştrii de interne şi justiţie de măcelul de la Cucova? Cine sunt 
autorii crimelor şi ai barbariilor? Cine răspunde pentru sângele vărsat? » 

La Cucova a fost măcel în toată puterea cuvântului, unii nu voiau să se apere; asasinii sunt acoperiţi; 
credinţa se plăteşte cu sânge. Eu am fost aici - m-am pus cu faţa la pământ ca să scap cu viaţă. 

Monahul Ioanichie, rugaţi-vă pentru mine, păcătosul" 

Manuscrisul Sfântului Ioan este scris îngrijit şi frumos - două pagini din Viaţa Sfântului 

Nifon 

În inima Apusenilor, la Piatra Craiului , 

se înalţă prin muncă şi credinţă o mănăstire 

închinată Sfântului loan lacob Românul. 

Prokctu] aşezământului este pe măsura măreţiei cu care 
a fost hărăzit Ne amu] Românesc. Mănăstirea năzuieşte spre 
luminarea creştinilor cu adevăratele comori ale artei 
creştine si cu întărirea credinţei în duhul canoanelor 
Bisericii. 

Oamenii cu suflet curat pol ajuta la ridicarea acestui 
sfânt locaş, aşa cum sta scris în versul cântecului: 

Din munca noastră se ridică 
Măreţ locaş, în sus, spre cer, 
Spre fericirea ţarii noastre. . . 

Informaţii utile 

N. trans.: Aici se termină cartea Sf. Ioan Iacob Hozevitul "Din Ierihon către Sion", ediţia Jerusalem 
1999. Am încercat să alcătuiesc un index al temelor, numelor şi locurilor mai des amintite în carte, 
(cu siguranţă este un index parţial - unii termeni probabil lipsesc sau sunt parţial menţionaţi etc, 
sper însă că este folositor şi în forma aceasta incompletă). 



Index general 

Antihrist, 46, 66, 1 13, 393, 394, 427 
apocalipsa, 46, 56, 57, 66, 1 13, 177, 241, 393, 394, 427 

ateism, 46, 59, 62, 66, 67, 68, 113,1 14, 220, 241, 393, 

autobiografic, 44, 60, 61, 64, 80, 95, 98, 149, 168, 262, 
389 

balaur, 272 

beţia, 196,272 

blândeţe, 69 

blestemul, 174,274 

boală, 52, 98, 106, 168,209,309 

botez, 90, 224, 251 

Botezul Domnului, 124 

bunica Sf. Ioan Iacob, 20, 61, 64, 95, 447 

calendar, 63, 140, 369, 429 

călugărie, 54, 73, 78, 109, 112, 177, 195, 209, 264, 
266, 269, 270, 271, 311, 315, 318, 403, 404, 405, 
407,409,410,411,414,418 

canoane, 140, 146, 369 

canon, 12,89,106, 131,211,212,214,215,216,303 

canonisire, 107 

cinstirea părinţilor, 71 

citirea cărţilor sfinte, 20, 166, 168, 262, 267, 447 

citirea Sfintelor Scripturi, 20, 166, 179, 262, 267, 395, 

447 
Claudie de la Neamţ, Ieromonah, 74, 161 
clevetire, 77, 172, 181, 195, 202, 204, 291 

comunism, 44, 46, 52, 57, 59, 62, 66, 67, 101, 180, 

curvie, 186, 218, 219, 220, 228, 229, 272, 273, 397, 

demisie, 99, 100 

desfrânarea, 130, 131, 134, 397, 400 

deslegare de păcate, 89 



deznădejde, 89, 92, 101, 186, 188, 189, 226, 248, 300 

dreapta socoteală, 106 

drumul sufletului după moarte, 72, 178, 179, 400 

feciorie, 411, 414, 417, 418, 419, 420, 421 

Fiul pierdut, 56, 57, 113,239 

folosul scrierilor Sf. Ioan Iacob, 20, 48, 168, 447 

grijile lumeşti, 69, 73, 74, 75, 78, 79, 80, 96, 103, 113, 
166,267,403 

Hozeva, 48, 49, 51, 242, 385, 389 

Hozevitissa, 242, 245 

Iacob Stamate, Mitropolitul Moldovei, 71 

iad, 231 

iertarea păcatelor, 64, 211, 212, 214, 215, 216, 217, 
218,224,239,274,303 

Ierusalimul cel de Sus, 64, 108 

împărtăşire, 12, 89, 214, 251, 303, 395, 398, 426 

înfricoşata Judecată, 39, 54, 65, 104 

întâlnirile cu femei, 409 

întristarea după Dumnezeu, 188, 217 

întrupare, 40, 65 

Ioachim Spiţaru, 159 

Ioanichie, ucenicul Sf. Ioan Iacob, 11, 161, 429 

Iosaf, stareţ Sf. Sava, 231, 235 

Irinarh Românul, 272, 383 

ispite, 50, 51,87, 246, 393 

iubirea de argint, 130, 131, 134, 222 

iubirea de stăpânire, 407 

Iulian Apostatul, 279, 284 

jertfă, 101, 109, 251, 417, 418, 419, 420, 421, 423 

judecarea aproapelui, 181, 184, 195, 202, 255, 258, 
273,291 

lăcomia, 77, 111, 130, 131, 134 

lepădarea de credinţă, 220, 279, 425 

Limonarul Sf. Sofronie, 87, 101, 183, 219, 417, 418, 
419 

Liturghie, vezi Sf. Liturghie 

Luci fer, 46, 67 

măcelul de la Cucova, 429 

Maica Domnului, 55,65,66,67,68,117,231,235, 

245,273,351,425 

mândria, 106, 130, 131, 134, 297 

mânia, 130, 131, 134, 174,274 

mântuire, 64, 73, 89, 135, 189, 218, 225, 226, 257, 295 

MarcuBeza, 100 

mărturisire, 12, 39, 56, 77, 89, 91, 211, 212, 214, 215, 
216, 218, 224, 228, 229, 231, 235, 239, 248, 297, 
298, 303, 305, 397, 427 

masonerie, 46, 62, 220 

mironosiţe, 67, 86, 166 

moarte, 39, 43, 51, 54, 60, 61, 62, 63, 65, 72, 77, 79, 
96, 97, 98, 153, 178, 252, 308, 400 

modă, 61, 62, 63, 111 

monahi începători, 407 

monahism, 73, 78, 109, 112, 177, 195, 209, 264, 266, 
269, 270, 271, 311, 315, 318, 403, 404, 405, 407, 
409,410,411,414,418 

Motovilof, 376 

M-rea Calomona, 88 

M-rea Hozevitissa, 245 

M-rea Saint Michel Lavardac, 17, 33 

M-rea Sf. Gheorghe Hozevitul, 48, 242, 245 

M-rea Sf. Gherasim, 88 

M-rea Zografu, 425 

mucenicie, 82, 84, 85, 101, 180, 417, 418, 420, 421, 
423 

mustrarea conştiinţei, 46, 54, 75, 188 

nădejde, 186, 188, 225, 226, 257 

Naşterea Domnului, 113 

Neagoe Basarab, 357 

necazuri, 287, 293, 295 

Nectarie Banu, arhimandrit, 242, 383 

nejudecarea clericilor, 20, 91, 107, 195, 255, 258, 301, 
302, 397, 447 

nestatornicie, 405 

Nicodim Munteanu, 20, 447 

Nifon, 273 

ortodoxie, 425, 426 

păcate, 228, 229, 239, 248, 252, 257, 272, 298, 400 

păcate de moarte, 130, 248 

păsărele, 20, 58, 74, 78, 111, 112,447 

patimi, 76, 77, 78, 191,427 

Pavel, monahul, 20, 161, 447 

păzirea credinţei, 44, 101, 368, 369, 393, 419 

Pidalion, 140, 146 

Pilat, 166,372 



plata nevoinţelor, 204, 309, 395 

pocăinţă, 12, 39, 41, 46, 51, 56, 57, 65, 66, 73, 75, 76, 
77,78,80, 103,112, 113, 135,186, 188,211,212, 
214, 215, 216, 217, 218, 224, 228, 229, 239, 241, 
248, 257, 303, 305 

pomenirea morţii, 39, 60, 73, 77, 78, 79, 92, 96, 97, 98, 
115,308 

pomenirea morţilor, 107, 115, 153, 156, 159, 400 

pomenirea rudelor, 108 

post, 181,298,398 

Pr. Sofronie, 159 

pribegie, 52, 53, 58, 92, 99 

progres, 43, 57, 62, 66, 67, 97, 1 12, 1 13, 1 14, 241, 248 

răbdare, 69, 293, 295, 309 

radio, 61,62, 94, 97, 114 

Radu Vodă, 357 

rai, 231,235, 252 

răspunderea duhovnicului, 150, 156 

Răstignire, 40, 46, 56, 62, 65, 67, 68, 69, 73, 104, 116, 
212,251 

război, 43, 56, 63, 94, 113,1 14, 241, 394 

români la Locurile Sfinte, 159, 242 

România, 52, 54, 57, 58, 59, 70, 74, 172, 383 

rugăciune, 12, 13, 41, 46, 51, 56, 65, 66, 75, 76, 77, 78, 
108, 110,113, 191,231,235,292,307,376 

rugăciunea lui Iisus, 13, 16, 191, 194, 206, 231, 235, 
307 

rugăciunea pentru duhovnic, 150, 153, 156, 159 

ruşine, 298 

sărăcie, 109 

Sava, duhovnicul, 11, 148, 149, 150, 153, 155, 156, 
159 

scăderea credinţei, 43, 51, 113, 148,267,357,368,427 

schimbarea credinţei, 111, 393 

Schitul de la Iordan, 53, 61, 74, 88, 92, 93, 94, 98, 99, 
100, 125 

scopul vieţii creştine, 376 

scrisori Sf. Ioan Iacob, 74, 108, 149, 150, 153, 156, 
168, 172 

semnul Sfintei Cruci, 45, 179, 180, 279, 281, 284, 286 

Sf. Acachie, 287 

Sf. Amon (Ammun), 421 

Sf. Ana, 20, 49, 447 

Sf. Anastasia, 422 

Sf. Anastasie Sinaitul, Patriarhul Antiohiei, 302 

Sf. Antonie, 269 

Sf. Apostol Carp, 174 

Sf. Audact, 421 

Sf. Augustin, 110, 111 

Sf. Calinic, 274 

Sf. Calistenia, 421 

Sf. Conon, 87 

Sf. Constantin cel Mare, 258, 270 
Sf. Constantin, evreul, 281 
Sf. Daniil Sihastrul, 69, 70, 321 
Sf. Domnina, 423 
Sf. Eftimie, 397 
Sf. Gheorghe, 235 

Sf. Gheorghe Hozevitul, 51, 242, 385, 389 
Sf. Grigorie Dialogul, 174 
Sf. Ioachim, 20, 447 
Sf. Ioan Botezătorul, 48, 87, 98 
Sf. Ioan Carpatul, 307 
Sf. Ioan Gură de Aur, 191, 397 
Sf. Ioan Iacob Hozevitul, 17, 20, 33, 338, 393, 428, 
447 

Sf. Ioan Scărarul, 204, 287 

Sf. Isaac Şirul, 395 

Sf. Liturghie, 258, 395 

Sf. Macarie, 16, 174, 400, 403 

Sf. Mare Mucenic Teodor Tiron, 393 

Sf. Măria Egipteanca, 88, 89 

Sf. Măria Magdalena, 67, 68, 86, 88, 166 

Sf. Moise Arapul, 177,271 

Sf. Monica, 110, 111 

Sf. Mucenic Dionisie Areopagitul, 174 

Sf. Mucenic Mercurie, 279 

Sf. Muceniţă Eupraxia (Eufrasia), 418 

Sf. Muceniţă Perpetua, 82, 84, 85 

Sf. Muceniţă Potamiana, 70, 82, 85 

Sf. Muceniţă Tomaida, 423 

Sf. Muceniţe Domnina, Virina şi Prosdochia, 420 

Sf. Narcis, Patriarhul Ierusalimului, 70, 82 

Sf. Nicodim Aghioritul, 140, 142, 146 

Sf. Nifon de la Argeş, 357, 427 

Sf. Nil Atonitul, 398 

Sf. Paisie cel Mare, 204, 220, 270, 271 

Sf. Paisie de la Neamţ, 146, 206, 267 



Sf. Prooroc Ilie, 48 

Sf. Serafim de Sarov, 376 

Sf. Simeon, 301,311,315, 318, 424 

Sf. Sofronie, 88, 89 

Sf. Teodosie, 77 

Sf. Tihon Zadonschi, 40 

Sf. Vasile cel Mare, 202, 264, 414 

Sf. Zosima, 88, 89 

Sfânta Cruce, 45, 55, 56, 179, 180, 279, 281, 284, 286 

Sfânta înviere, 55, 56, 60, 62, 68, 369 

Sfântul Maslu, 150 

Sfinţi Români, 59, 69, 118, 120, 125, 129, 383 

simţuri, 79 

Sinodul de la Florenţa, 357, 425 

slava deşartă, 400, 403, 404 

Slava lui Dumnezeu, 64, 74, 80, 1 12, 1 15 

smerenie, 50, 61,65, 70, 71, 103, 104, 115, 184,298, 
427 

Sofronie, ucenicul Sf. Paisie de la Neamţ, 267 

spovedanie, vezi Mărturisire 

stăreţie, 93, 99, 100 

ştiinţă, 43, 62, 63, 67, 68, 97, 112, 113, 195, 241, 248 

suflet, 79 

tăierea voii, 191 

talanţi, 48, 113 

Templul lui Solomon, 279, 284 

Teofan Românul, 62 

trândăvia, 130, 131, 134 

trezvie, 191 

tropar, 118, 120, 125, 129, 146 

Turnul Babei, 43, 68, 241 

Valerie Moglan, 20, 447 

Varsanufie, monah român, 96, 242 

vedenie, 231, 235, 246, 252, 267, 270, 271 

viaţa Sf.Ioan Iacob, 9, 20, 33, 447 

zavistia, 130, 131, 134, 172, 258 

Index tematic 



Am încercat să grupez pe diferite teme o parte din scrierile Sf. Ioan Iacob, astfel încât să poată fi 
acoperită cu uşurinţă o anumită arie de interes (ex. biografie, pocăinţă, monahism etc). Desigur, 
acest index nu poate înlocui citirea completă a cărţii ... 

Biografic, scrisori Sf. Ioan Iacob 

LĂCAŞUL NEVĂZUT 44 

Micul Orfan 60 

ÎN "BRAŢELE PĂRINTEŞTI" 61 

ICOANA NEVINOVĂŢIEI 61 

LACRIMI UITATE '. 64 

RĂSPUNS UNUI FRATE IUBIT DIN ŢARĂ 74 

BÂNTUIELILE UNUI"NOVICE" .' 80 

DORUL BUNICII 95 

ÎN AMINTIREA BUNICII MELE CARE SE CHEMA MĂRIA 95 

O CRUCE LA IORDAN 98 

RĂSPUNS CELOR CARI MĂ DORESC 108 

Blagosloviţi Prea Cuvioase Părinte Sava 149 

Prea Cuvioase Părinte Sava, 150 

Fraţilor şi surorilor întru Hristos, 150 

Cinstitul meu părinte, 153 

întru Cinstita Pomenire a Părintelui Nostru Sava Duhovnicul 156 

DIN PILDA "TURTURELEI FĂRĂ SOŢ" 168 

IUBIŢII MEI FRAŢI ŞI SURORI ÎNTRU DOMNUL 168 

FRĂŢEASCĂ URARE PENTRU SURORILE ROMÂNCE DE LA ELEON 1 72 

ÎN FAŢA OGLINZII DUHOVNICEŞTI 262 

Săvârşirea Cuviosului Gheorghe Hozevitul 389 

România, pribegie, Schitul de la Iordan 

TURMA FĂRĂ PĂSTOR 52 

DUHOVNICEŞTILOR SURORI 52 

OAZA PĂRĂSITĂ 53 

IMNUL ROMÂNESC 54 

POPOR MARTIR 57 

ÎNDEMN FRĂŢESC 58 

VESTITORII DURERII 58 

GLASUL PĂSĂRELELOR 58 

LA NOI ACASĂ (Pluguşorul românului pribeag) 59 

ÎNTRU AMINTIREA FRAŢILOR MEI DE LA IORDAN 61 

ASTĂZI ' 61 

LA MORMÂNTUL SF. DANUL SIHASTRU DE LA VORONEŢ 70 

O VIZITĂ LA PUSTIE 74 

RĂSPUNS UNUI FRATE IUBIT DIN ŢARĂ 74 

însemnări referitoare la Cuv. Măria Egipteanca 88 

SINGURA MÂNGÂIERE ROMÂNEASCĂ 92 

RĂMAS BUN DE LA IORDAN 93 

CU GÂNDUL LA IORDAN 93 

SEMNE DE JALE LA IORDAN DEVALE 94 

ICOANE VECHI 94 

FLORI DE LA IORDAN 98 

O CRUCE LA IORDAN 98 

DORINŢA DIN URMĂ 98 

RĂSPUNS LA UN PĂRINTE NEDUMERIT 99 

IZBÂNDA UNELTIRILOR - DEMISIA 99 

SCRISOARE DESCHISĂ PENTRU CTITORII MEI APRIGI 100 

CONDACUL 125 

FRĂŢEASCĂ URARE PENTRU SURORILE ROMÂNCE DE LA ELEON 1 72 

ISTORIC PE SCURT AL MUCENICILOR ŞI CUVIOŞILOR ROMÂNI 383 



446 



SFANŢUL IOAN IAC08 ROMANUL ■ DIN IERIHON CĂTRE SIOK 



Comunism 

LĂCAŞUL NEVĂZUT 44 

FIARA APOCALIPTICĂ 46 

TURMA FĂRĂ PĂSTOR 52 

DUHOVNICEŞTILOR SURORI 52 

SEMNELE APOCALIPTICE 57 

LA NOI ACASĂ (Pluguşorul românului pribeag) 59 

Răstignitorii de azi La Sfânta înviere 62 

DIN REPEJUNILE VEACULUI 66 

PENTRU CEI DIN ŢARIGRAD 67 

O JERTFĂ NEOBIŞNUITĂ 101 

CURAJUL CREDINŢEI 180 

CE ÎNSEAMNĂ O CLĂTINARE DIN RĂDĂCINĂ A CREDINŢEI 220 

VEDENIE UNUIA DINTRE UCENICII CUVIOSULUI PAISIE VELICICOVSCHI... 267 

DESPRE SFÂNTA CRUCE 279 

PENTRU CEI RÂVNITORI PENTRU CREDINŢA STRĂMOŞEASCĂ 368 

BUCURIA PREACUVIOSULUI SERAFIM DE LA SAROV 376 

Păsărele 

păsărelele cerului, hrănite şi cântate de părintele Ioan în unele poezii ale sale au venit să dea ultimul salut la 

prohodirea părintelui Ioan 

Viaţa Sfântului Ioan Iacob Românul de la Hozeva 32 

VESTITORII DURERII 58 

VESTITORII DURERII 58 

GLASUL PĂSĂRELELOR 58 

O VIZITĂ LA PUSTIE 74 

TOVARĂŞII DIN PUSTIE 78 

RĂSPLATA LĂCOMIEI 111 

TURTUREA DE LA IORDAN 112 

întrupare, Botezul Domnului, Răstignire, Sfânta înviere 

GLASUL (PĂSTORULUI CELUI BUN) 40 

MUSTRAREA DUHULUI MEU DE CĂTRE DOMNUL 46 

BUCURIA MAICII DOMNULUI DE SFÂNTA ÎNVIERE 55 

SEMNELE BUCURIEI 56 

Mormântul Domnului IZVORUL SFÂNT 56 

Micul Orfan 60 

Răstignitorii de azi La Sfânta înviere 62 

Cugetare (3) 65 

FIUL OMULUI MIRELE DURERII 65 

CUGETARE UMILITĂ LA DUREREA MAICII DOMNULUI 65 

SABIA DURERII 67 

LUMINA SFINTEI ÎNVIERI 68 

CELEI BINE VESTITOARE 68 

PLÂNGEREA MAICII DOMNULUI 68 

ÎN VINEREA SFINTELOR PATIMI 69 

ALTĂ CRUCE, ALTE RANE 73 

CUGETĂRI SMERITE 104 

STIHURI 116 

STIHURI PENTRU LITANIILE DE LA IORDAN 124 

DESPRE ÎNSEMNĂTATEA CANONULUI 212 

IZVORUL VIEŢII 251 

CÂTEVA CANOANE REFERITOARE LA SĂRBĂTOAREA ÎNVIERII 369 

Citirea cărţilor sfinte, a Sfintelor Scripturi 

PENTRU CITIREA ŞI CUGETAREA DUMNEZEIEŞTILOR SCRIPTURI 166 

IUBIŢII MEI FRAŢI ŞI SURORI ÎNTRU DOMNUL 168 

DESPRE SUFLETELE CARE IES DIN TRUP 179 

ÎN FAŢA OGLINZII DUHOVNICEŞTI 262 

VEDENIE UNUIA DINTRE UCENICII CUVIOSULUI PAISIE VELICICOVSCHI... 267 
DESCOPERIRE PENTRU SF. LITURGHIE 395 

Păzirea credinţei, canoane, calendar 

LĂCAŞUL NEVĂZUT 44 

Moda răsfăţată şi Pacea speriată 63 

O JERTFĂ NEOBIŞNUITĂ 101 

O MARE BUCURIE: CUVIOSUL NICODIM AGHIORITUL 140 

STIHURI DE UMILINŢĂ 146 

PENTRU CEI RÂVNITORI PENTRU CREDINŢA STRĂMOŞEASCĂ 368 

CÂTEVA CANOANE REFERITOARE LA SĂRBĂTOAREA ÎNVIERII 369 

ISPITA CREŞTINILOR CU ADEVĂRAT ORTODOCŞI 393 

CUVÂNTUL 14 419 

ANEXĂ 429 

Pocăinţă, mărturisire, împărtăşire, iertarea păcatelor, canon, răspunderea 
duhovnicului, Sf. Liturghie 

Taina Pocăinţei şi Taina Euharistiei 12 

PAZA SUFLETULUI 39 

RUGĂCIUNI ŞI CUGETĂRI UMILICIOASE 41 

FĂRĂ "EL" 46 

MUSTRAREA DUHULUI MEU DE CĂTRE DOMNUL 46 

PE MAREA VIEŢII 51 

MUSTRAREA, LUMINAREA ŞI CHEMAREA UNUI CREŞTIN LA CĂLUGĂRIE .... 54 

MĂRTURISIREA FIULUI PIERDUT 56 

CHEMAREA FIULUI PIERDUT 57 

Cugetare (2) 64 

CUGETARE UMILITĂ LA DUREREA MAICII DOMNULUI 65 

FĂRĂ HAINĂ DE NUNTĂ 66 

ALTĂ CRUCE, ALTE RANE 73 

CUGETARE LA MARE ÎNTRISTARE 73 

GLASUL CONŞTIINŢEI 75 

CUGETĂRI DIN ZILE GRELE 75 

RUGĂCIUNE 76 

CUGETĂRI SCURTE 76 

SLOVE LA MORMÂNTUL MEU 77 

PRICINI UŞOARE DE MULTĂ VĂTĂMARE 77 

CUGETĂRI DIN KECRAGARION PRELUCRATE ÎN VERSURI 78 

DORUL SFÂNT 80 

POGORĂMÂNTUL LUI IOSAF DUHOVNICUL 89 

MĂRTURISIREA FĂRĂ ÎNDOIALĂ 91 

CÂNTECUL LUI MANASIS, SAU TRESĂRIRILE DUHULUI MEU 103 

NEVOITORUL MÂNDRU 106 

TURTUREA DE LA IORDAN 112 

DE SFÂNTA NAŞTERE 113 

DIN LUMEA "FIILOR PIERDUŢI" 113 

CÂTEVA STIHURI PENTRU NĂRAVURI 131 

Chipul pocăinţii 135 

Fraţilor şi surorilor întru Hristos, 150 

întru Cinstita Pomenire a Părintelui Nostru Sava Duhovnicul 156 

NĂDEJDEA CELUI CĂZUT 186 

BOLDUL ÎNVIERII SUFLETEŞTI ŞI BOLDUL MORŢII 188 

CUM TREBUIE ÎNŢELES CANONUL DE LA MĂRTURISIRE 21 1 

DESPRE ÎNSEMNĂTATEA CANONULUI 212 

CE ÎNSEAMNĂ DEPĂRTAREA DE SFINTELE TAINE 214 

DESPRE FOLOSUL CANONULUI 215 

PENTRU CEI CARE DEFĂIMA CANONUL DE MĂRTURISIRE 216 

ÎNTRISTAREA CEA PENTRU PĂCATE 217 

O ISTORIE DIN MĂNĂSTIREA LAVRA (SFÂNTUL MUNTE) 218 

O RĂTĂCIRE CARE SE ASCUNDE SUB MASCA EVLAVIEI 224 

O PĂRERE GREŞITĂ CARE NE VATĂMĂ PE MULŢI 228 

CUM ÎNŢELEG CEI MULŢI PĂCATUL 229 

O VEDENIE DE MARE FOLOS PENTRU TOŢI 231 

URMARE LA VEDENIA STAREŢULUI IOSAF 235 

ÎNTOARCEREA FIULUI CELUI RISIPITOR 239 

TURNUL BABILONULUI 241 

TAINA POCĂINŢII 248 

IZVORUL VIEŢII 251 

LA UŞA RAIULUI 257 

SĂ NU JUDECĂM PE SLUJITORII LUI DUMNEZEU 258 

DESPRE NĂRAVUL BLESTEMULUI 274 

MĂRTURISIREA FALSĂ CU ROADELE EI 297 

CUVINTE DESPRE MĂRTURISIRE DIN CARTEA "SF. ENGOLPION" 298 

CUM SE ÎNŢELEGE IERTAREA CARE SE DĂ PRIN TAINA MĂRTURISIRII 303 

UN ADAOS DESPRE MĂRTURISIRE ŞI DOUĂ PILDE DESPRE MINCIUNĂ 305 

DESCOPERIRE PENTRU SF. LITURGHIE 395 

O POVESTE FOARTE ÎNFRICOŞATĂ 397 

ALTĂ POVESTIRE MAI ÎNFRICOŞATĂ 398 

CUVÂNTUL 23 DIN VECHIUL LIMONAR GRECESC 426 

CUVÂNTUL 25 DIN FILOCALIA ROMÂNEASCĂ 427 

Sfânta Cruce, semnul Sfintei Cruci, crucea vieţii 

SEMNUL SFINTEI CRUCI '. 45 

Crucea vieţii omeneşti 51 

MUSTRAREA, LUMINAREA ŞI CHEMAREA UNUI CREŞTIN LA CĂLUGĂRIE .... 54 

BUCURIA MAICII DOMNULUI DE SFÂNTA ÎNVIERE 55 

SEMNELE BUCURIEI 56 

LA NOI ACASĂ (Pluguşorul românului pribeag) 59 

PE DRUMUL CRUCII MELE 65 

CUGETĂRI SMERITE 104 

CRUCEA VIEŢI OMENEŞTI 105 

CHIPUL POCĂINŢII - UŞA MÂNTUIRII 135 

DESPRE SUFLETELE CARE IES DIN TRUP 179 

CURAJUL CREDINŢEI 180 

DESPRE SFÂNTA CRUCE 279 

ÎN SĂPTĂMÂNA ÎNCHINĂRII SFINTEI CRUCI 281 

DIN VIAŢA SFÂNTULUI CONSTANTIN, EVREUL 281 

FULGERE DIN CER 284 

SFÂNTA CRUCE ÎN PERSIA 286 

ALTĂ MINUNE CU SEMNUL SFINTEI CRUCI 286 

Rugăciune, rugăciunea lui lisus, rugăciunea pentru duhovnic 

Taina Pocăinţei şi Taina Euharistiei 12 

RUGĂCIUNILE PE CARE TREBUIE SĂ LE ŞTIE PE DINAFARĂ ORICE CREŞTIN 13 

CUVÂNT DE MARE FOLOS 16 

RUGĂCIUNI ŞI CUGETĂRI UMILICIOASE 41 

LUMINA MEA 46 

PE MAREA VIEŢII 51 

RUGĂCIUNE....! 56 

PE DRUMUL CRUCII MELE 65 

CUGETARE UMILITĂ LA DUREREA MAICII DOMNULUI 65 

LA UŞA MILOSTIVIRII 66 

CUGETĂRI DIN ZILE GRELE 75 

RUGĂCIUNE 76 

SLOVE LA MORMÂNTUL MEU 77 

STIHURI DE MULŢUMIRE CĂTRE SFÂNTUL TEODOSIE 77 

CĂTRE SFÂNTUL TEODOSIE 77 

PRICINI UŞOARE DE MULTĂ VĂTĂMARE 77 

TOVARĂŞII DIN PUSTIE 78 

FĂCLIA DRAGOSTEI DUHOVNICEŞTI 108 

(CUGETARE UMILITĂ) RUGĂCIUNE 110 

DE SFÂNTA NAŞTERE 113 

Fraţilor şi surorilor întru Hristos, 150 

Cinstitul meu părinte, 153 

întru Cinstita Pomenire a Părintelui Nostru Sava Duhovnicul 156 

Un Adaus în legătură cu cele scrise înainte 159 

CUVÂNTUL SF. IOAN GURA DE AUR PENTRU TREZVIRE ŞI RUGĂCIUNE 191 

CÂTEVA CUVINTE DESPRE RUGĂCIUNEA MINŢII 194 

ÎNVĂŢĂTURA CUVIOSULUI PĂRINTELUI NOSTRU PAISIE VELICICOVSCHL. 206 

O VEDENIE DE MARE FOLOS PENTRU TOŢI 231 

URMARE LA VEDENIA STAREŢULUI IOSAF 235 

PENTRU ÎNSEMNĂTATEA RUGĂCIUNII ŞI CARE ESTE VREMEA EI 292 

CUM TREBUIE SĂ ÎNŢELEGEM RUGĂCIUNEA LUI IISUS 307 

BUCURIA PREACUVIOSULUI SERAFIM DE LA SAROV 376 

Moarte, pomenirea morţii 

PAZA SUFLETULUI 39 

HIMERA OMULUI MODERN 43 

SPRE ŢĂRMUL VEŞNICIEI 51 

MUSTRAREA, LUMINAREA ŞI CHEMAREA UNUI CREŞTIN LA CĂLUGĂRIE .... 54 

O SCRISOARE 60 

ICOANA NEVINOVĂŢIEI 61 

Graiuri La Asfinţitul Vieţii 62 

LA CEI DIN URMĂ 63 

UN SFAT NEPOCĂITULUI IOAN 63 

PE DRUMUL CRUCII MELE 65 

PE CALEA VEŞNICIEI 72 

REŢETĂ DUHOVNICEASCĂ 73 

SLOVE LA MORMÂNTUL MEU 77 

PRICINI UŞOARE DE MULTĂ VĂTĂMARE 77 

DIAGNOZA SUFLETEASCĂ 78 

DIN FUGA VIEŢII 79 

ÎNFRÂNGEREA DUHULUI MEU 92 

OGLINDA LUI VARSANUFIE (ZIS ARSENIE) 96 

LA SFÂRŞITUL MEU 96 

OGLINDA NOASTRĂ CEA DE OBŞTE 97 

SLOVE PE MORMÂNT 97 

DORINŢA DIN URMĂ 98 

CUGETĂRI SMERITE 115 

Cinstitul meu părinte, 153 

DESCOPERIRE PENTRU IEŞIREA SUFLETULUI 178 

DESPRE SUFLETELE CARE IES DIN TRUP 179 

VEDENIA UNUI CREŞTIN - CU NUMELE DUMITRU - LA ANUL 1580 252 

O DOCTORIE TONICĂ PENTRU SUFLET: Pomenirea Morţii 308 

DESCOPERIRE FĂCUTĂ DE ÎNGERUL DOMNULUI SFÂNTULUI MACARIE 400 

Nădejde, deznădejde 

POGORĂMÂNTUL LUI IOSAF DUHOVNICUL 89 

ÎNFRÂNGEREA DUHULUI MEU 92 

IMNUL CREDINŢEI 101 

NĂDEJDEA CELUI CĂZUT 186 

BOLDUL ÎNVIERII SUFLETEŞTI ŞI BOLDUL MORŢII 188 

MOTIVELE CARE NE DUC LA PATIMA DEZNĂDEJDEI 189 

NĂDEJDEA MÂNTUIRII - Stâlpul vieţii noastre 225 

CUVÂNT DE NĂDEJDE CELOR FĂRĂ DE NĂDEJDE 226 

TAINA POCĂINŢII 248 

LA UŞA RAIULUI 257 

MOTIVELE CARI DUC LA PATIMA DEZNĂDĂJDUIRII 300 

Păcate, păcate de moarte, patimi, grijile lumeşti, ruşine 

ROBIŢI DE HUMĂ 69 

REŢETĂ DUHOVNICEASCĂ 73 

RĂSPUNS UNUI FRATE IUBIT DIN ŢARĂ 74 

GLASUL CONŞTIINŢEI 75 

EPIGRAMA '. 76 

PRICINI UŞOARE DE MULTĂ VĂTĂMARE 77 

LIMANUL DUHOVNICESC 78 

DIAGNOZA SUFLETEASCĂ 78 

CĂTRE ORGANELE TRUPULUI MEU 79 

BÂNTUIELILE UNUI"NOVICE" 80 

OGLINDA LUI VARSANUFIE (ZIS ARSENIE) 96 

CÂNTECUL LUI MANASIS, SAU TRESĂRIRILE DUHULUI MEU 103 

GRAIURI PROFETICE 113 

CELE ŞAPTE PĂCATE DE MOARTE 130 

Desene, cele 7 păcate de moarte 133 

PENTRU CITIREA ŞI CUGETAREA DUMNEZEIEŞTILOR SCRIPTURI 166 

CUVÂNTUL SF. IOAN GURĂ DE AUR PENTRU TREZVIRE ŞI RUGĂCIUNE 191 

O PĂRERE GREŞITĂ CARE NE VATĂMĂ PE MULŢI 228 

CUM ÎNŢELEG CEI MULŢI PĂCATUL 229 

ÎNTOARCEREA FIULUI CELUI RISIPITOR 239 

TAINA POCĂINŢII 248 

VEDENIA UNUI CREŞTIN - CU NUMELE DUMITRU - LA ANUL 1580 252 

LA UŞA RAIULUI 257 

VEDENIE UNUIA DINTRE UCENICII CUVIOSULUI PAISIE VELICICOVSCHI... 267 

DESPRE UN ALT BALAUR TRIMIS DE DUMNEZEU PENTRU PĂCATE 272 

CUVINTE DESPRE MĂRTURISIRE DIN CARTEA "SF. ENGOLPION" 298 

DESCOPERIRE FĂCUTĂ DE ÎNGERUL DOMNULUI SFÂNTULUI MACARIE 400 

CUVÂNTUL 1 403 

CUVÂNTUL 24 PROFEŢIA SF. NIFON 427 

beţia 

CÂTEVA CUVINTE DESPRE PATIMA BEŢIEI 196 

DESPRE UN BALAUR TRIMIS SPRE PEDEAPSĂ PĂCATULUI TRUPESC 272 

clevetiră, grăirea în deşert 

PRICINI UŞOARE DE MULTĂ VĂTĂMARE 77 

FRĂŢEASCĂ URARE PENTRU SURORILE ROMÂNCE DE LA ELEON 1 72 

CUVINTE DIN PATERIC PENTRU VREMEA POSTULUI 181 

SĂ NU JUDECĂM PE ALTUL 195 

DESPRE NĂRAVUL CLEVETIRII - ODRASLA CEA PREA IUBITĂ A ZAVISTIEI 202 

ALTE MĂRTURII DESPRE CLEVETIRE DE LA SF. IOAN SCĂRARUL 204 

CUVINTE DE LA SFINŢII PĂRINŢI 291 

CUVÂNTUL 7 '. '. 410 

desfrânarea, curvia 

CELE ŞAPTE PĂCATE DE MOARTE 130 

CÂTEVA STIHURI PENTRU NĂRAVURI 131 

Desene, cele 7 păcate de moarte 133 

NĂDEJDEA CELUI CĂZUT 186 

O ISTORIE DIN MĂNĂSTIREA LAVRA (SFÂNTUL MUNTE) 218 

DIN LIMONARIUL SFÂNTULUI SOFRONIE 219 

DESPRE PATIMA CURVIEI 220 

O PĂRERE GREŞITĂ CARE NE VATĂMĂ PE MULŢI 228 

CUM ÎNŢELEG CEI MULŢI PĂCATUL 229 

DESPRE UN BALAUR TRIMIS SPRE PEDEAPSĂ PĂCATULUI TRUPESC 272 

DIN VIAŢA CUVIOSULUI PĂRINTE NIFON CEL DIN ŢARIGRAD 273 

O POVESTE FOARTE ÎNFRICOŞATĂ 397 

DESCOPERIRE FĂCUTĂ DE ÎNGERUL DOMNULUI SFÂNTULUI MACARIE 400 

CUVÂNTUL 17 421 

CUVÂNTUL 20 423 

iubirea de argint 

CELE ŞAPTE PĂCATE DE MOARTE 130 

CÂTEVA STIHURI PENTRU NĂRAVURI 131 

Desene, cele 7 păcate de moarte 133 

IUBIREA DE ARGINT (RĂDĂCINA TUTUROR RELEOR) 222 

iubirea de stăpânire 

CUVÂNTUL 4 407 

judecarea aproapelui 

CUVINTE DIN PATERIC PENTRU VREMEA POSTULUI 181 

O MICĂ GUSTARE PENTRU POSTUL MARE 184 

SĂ NU JUDECĂM PE ALTUL 195 

DESPRE NAPvAVUL CLEVETIRII - ODRASLA CEA PREA IUBITA A ZAVISTIEI 202 
"AŞA, DOAMNE ÎMPĂRATE, DĂRUIEŞTE-MI CA SĂ-MI VĂD GREŞELILE 

MELE ŞI SĂNU OSÂNDESC PE FRATELE MEU" 255 

SĂ NU JUDECĂM PE SLUJITORII LUI DUMNEZEU 258 

DIN VIAŢA CUVIOSULUI PĂRINTE NIFON CEL DIN ŢARIGRAD 273 

CUVINTE DE LA SFINŢII PĂRINŢI 291 

lăcomia 

PRICINI UŞOARE DE MULTĂ VĂTĂMARE 77 

RĂSPLATA LĂCOMIEI 111 

CELE ŞAPTE PĂCATE DE MOARTE 130 

CÂTEVA STIHURI PENTRU NĂRAVURI 131 

Desene, cele 7 păcate de moarte 133 

mândria 

NEVOITORUL MÂNDRU 106 

CELE ŞAPTE PĂCATE DE MOARTE 130 

CÂTEVA STIHURI PENTRU NĂRAVURI 131 

Desene, cele 7 păcate de moarte 133 

MĂRTURISIREA FALSĂ CU ROADELE EI 297 

mânia/blestemul 

CELE ŞAPTE PĂCATE DE MOARTE 130 

CÂTEVA STIHURI PENTRU NĂRAVURI 131 

Desene, cele 7 păcate de moarte 133 

BLESTEMUL CEL NESOCOTIT ŞI CHEMAREA CELUI RĂU 174 

DESPRE NĂRAVUL BLESTEMULUI 274 

minciuna 

UN ADAOS DESPRE MĂRTURISIRE ŞI DOUĂ PILDE DESPRE MINCIUNĂ 305 

slava deşartă 

DESCOPERIRE FĂCUTĂ DE ÎNGERUL DOMNULUI SFÂNTULUI MACARIE 400 

CUVÂNTUL 1 403 

CUVÂNTUL 2 404 

trândăvia 

CELE ŞAPTE PĂCATE DE MOARTE 130 

CÂTEVA STIHURI PENTRU NĂRAVURI 131 

Desene, cele 7 păcate de moarte 133 

zavistia 

CELE ŞAPTE PĂCATE DE MOARTE 130 

CÂTEVA STIHURI PENTRU NĂRAVURI 131 

Desene, cele 7 păcate de moarte 133 

FRĂŢEASCĂ URARE PENTRU SURORILE ROMÂNCE DE LA ELEON 1 72 

SĂ NU JUDECĂM PE SLUJITORII LUI DUMNEZEU 258 

Nejudecarea clericilor 

MĂRTURISIREA FĂRĂ ÎNDOIALĂ 91 

CANONISIREA ÎMPEDECATĂ DE CEI ADORMIŢI 107 

SĂ NU JUDECĂM PE ALTUL 195 

"AŞA, DOAMNE ÎMPĂRATE, DĂRUIEŞTE-MI CA SĂ-MI VĂD GREŞELILE MELE 

ŞI SĂ NU OSÂNDESC PE FRATELE MEU" 255 

SĂ NU JUDECĂM PE SLUJITORII LUI DUMNEZEU 258 

CUVÂNTUL SFÂNTULUI SIMEON ARHIEPISCOPUL SALONICULUI 301 

DIN CUVÂNTUL SF. ANASTASIE SINAITUL 302 

CUVÂNTUL 86 AL SF. IOAN GURĂ DE AUR 397 

Botez 

UN BOTEZ NEOBIŞNUIT LA IORDAN 90 

O RĂTĂCIRE CARE SE ASCUNDE SUB MASCA EVLAVIEI 224 

IZVORUL VIEŢII 251 

Boală 

DUHOVNICEŞTILOR SURORI 52 

DORINŢA DIN URMĂ 98 

NEVOITORUL MÂNDRU 106 

DIN PILDA "TURTURELEI FĂRĂ SOŢ" 168 

DESPRE FOLOSUL BOLII ŞI FELUL CUM SE ÎNŢELEGE BOALA TRUPEASCĂ 209 
DESCOPERIRE DUMNEZEIASCĂ PENTRU RĂSPLATA NEVOITORILOR 309 

Monahism 

(ascultarea, dreapta socoteală, feciorie, întâlnirile cu femei, întristarea după Dumnezeu, ispite, necazuri, boală, 
nestatornicie, plata nevoinţelor, pomenirea rudelor, post, răbdare, răspunderea duhovnicului, rugăciunea pentru 
duhovnic, sărăcie, scopul vieţii creştine, smerenie, tăierea voii, trezvie) 

O MICĂ LĂMURIRE 10 

ODINIOARĂ ŞI ACUM 43 

STÂNCI ÎN CALEA VIEŢII 50 

ÎNCĂIRĂSLEŢE '. 51 

DUHOVNICEŞTILOR SURORI 52 

MUSTRAREA, LUMINAREA ŞI CHEMAREA UNUI CREŞTIN LA CĂLUGĂRIE .... 54 

ÎN "BRAŢELE PĂRINTEŞTI" 61 

Cugetare (3) 65 

PENTRU BLÂNDEŢEA ŞI RĂBDAREA CEA NESPUSĂ A DOMNULUI 69 

SFÂNTUL NARCIS PATRIARHUL IERUSALIMULUI ÎN PRIBEGIE 70 

LA PATRONUL MITROPOLITULUI IACOB STAMATE, AL MOLDOVEI 71 

REŢETĂ DUHOVNICEASCĂ 73 

RĂSPUNS UNUI FRATE IUBIT DIN ŢARĂ 74 

LIMANUL DUHOVNICESC 78 

ISTORISIRI DE LA IORDAN 87 

DORINŢA DIN URMĂ 98 

CÂNTECUL LUI MANASIS, SAU TRESĂRIRILE DUHULUI MEU 103 

CUGETĂRI SMERITE 104 

NEVOITORUL MÂNDRU 106 

FĂCLIA DRAGOSTEI DUHOVNICEŞTI 108 

JERTFA CEA CU PĂCAT 109 

TURTUREA DE LA IORDAN 112 

CUGETĂRI SMERITE 115 

Fraţilor şi surorilor întru Hristos, 150 

Cinstitul meu părinte, 153 

întru Cinstita Pomenire a Părintelui Nostru Sava Duhovnicul 156 

Un Adaus în legătură cu cele scrise înainte 159 

Sf. Ioan Iacob Românul 161 

DIN PILDA "TURTURELEI FĂRĂ SOŢ" 168 

PROFEŢIA SFÂNTULUI MOISE ARAPUL 177 

CUVINTE DIN PATERIC PENTRU VREMEA POSTULUI 181 

O MICĂ GUSTARE PENTRU POSTUL MARE 184 

BOLDUL ÎNVIERII SUFLETEŞTI ŞI BOLDUL MORŢII 188 

CUVÂNTUL SF. IOAN GURĂ DE AUR PENTRU TREZVIRE ŞI RUGĂCIUNE 191 

SĂ NU JUDECĂM PE ALTUL 195 

DESCOPERIRE PENTRU PLATA NEVOINŢELOR 204 

DESPRE FOLOSUL BOLII ŞI FELUL CUM SE ÎNŢELEGE BOALA TRUPEASCĂ 209 

ÎNTRISTAREA CEA PENTRU PĂCATE 217 

DEFĂIMAREA NĂLUCIRILOR ŞI FOLOSUL ISPITIRILOR 246 

CUVÂNT AL SFÂNTULUI VASILE CEL MARE 264 

ALTE ÎNVĂŢĂTURI DESPRE VIAŢA CĂLUGĂREASCĂ DE LA SF. PĂRINŢI .... 266 

DESCOPERIREA SFÂNTULUI ANTONIE DESPRE DARUL CĂLUGĂRIEI....! 269 

POVESTIREA CUVIOSULUI IOAN 270 

DESCOPERIREA CE S-A FĂCUT SFÂNTULUI MOISE ARAPUL 271 

ALTĂ DESCOPERIRE A SFÂNTULUI PAISIE CEL MARE 271 

CÂTEVA PILDE DE LA SFINŢII PĂRINŢI 287 

UN LEAC PENTRU RĂBDARE 293 

CUNUNA MÂNTUIRII DIN SCÂRBE ŞI NECAZURI 295 

CUVINTE DESPRE MĂRTURISIRE DIN CARTEA "SF. ENGOLPION" 298 

DESCOPERIRE DUMNEZEIASCĂ PENTRU RĂSPLATA NEVOITORILOR 309 

CUVÂNTUL 71 (din cartea Sfântului Simeon Noul Teolog) 311 

CUVÂNTUL 72 (al Sf. Simion Noul Teolog) 315 

Cuvântul 73 al Sf. Simion Noul Teolog 318 

CUVIOSUL NIFON DE LA ARGEŞ 357 

BUCURIA PREACUVIOSULUI SERAFIM DE LA SAROV 376 

ISPITA CREŞTINILOR CU ADEVĂRAT ORTODOCŞI 393 

CUVINTE DE MULT FOLOS PENTRU TOŢI 395 

ALTĂ POVESTIRE MAI ÎNFRICOŞATĂ..... 398 

CUVÂNTUL 1 403 

CUVÂNTUL 2 404 

CUVÂNTUL 3 405 

CUVÂNTUL 4 407 

CUVÂNTUL 5 407 

CUVÂNTUL 6 409 

CUVÂNTUL 7 410 

CUVÂNTUL 8 411 

CUVÂNTUL 9 SCRISOAREA A 43-A A SF. VASILE CEL MARE 414 

CUVÂNTUL 10 - ÎNSEMNARE 417 

CUVÂNTUL 11 ÎNSEMNARE DIN VIAŢA SF. MUCENIŢE EUPRAXIA 418 

CUVÂNTUL 12 PILDĂ DIN LIMONARUL SFÂNTULUI SOFRONIE 418 

CUVÂNTUL 13 419 

CUVÂNTUL 15 420 

CUVÂNTUL 16 421 

CUVÂNTUL 17 421 

CUVÂNTUL 22 O MINUNE A PREA SFINTEI NĂSCĂTOARE DE DUMNEZEU ... 425 
CUVÂNTUL 25 DIN FILOCALIA ROMÂNEASCĂ 427 

Mucenicie, jertfă 

DIN VIAŢA SFINTEI MUCENIŢE PERPETUA 82 

FLOAREA BISERICII DIN CARHIDON 84 

ICOS "ÎN CINSTEA MUCENIŢEI" 85 

O JERTFĂ NEOBIŞNUITĂ 101 

JERTFA CEA CU PĂCAT 109 

CURAJUL CREDINŢEI 180 

IZVORUL VIEŢII....! 251 

CUVÂNTUL 10 - ÎNSEMNARE 417 

CUVÂNTUL 1 2 PILDĂ DIN LIMONARUL SFÂNTULUI SOFRONIE 418 

CUVÂNTUL 14 419 

CUVÂNTUL 15 420 

CUVÂNTUL 16 421 

CUVÂNTUL 20 423 

Vremurile de acum, vremurile din urmă 

Antihrist, apocalipsa, ateism, Iulian Apostatul, Lucifer, masonerie, modă, progres, radio, război, ştiinţă, Turnul Babei 

ODINIOARĂ ŞI ACUM 43 

HIMERA OMULUI MODERN 43 

FIARA APOCALIPTICĂ 46 

VÂNTUL PUSTIIRII (URGIA CEREASCĂ) 56 

SEMNELE APOCALIPTICE (ultima poezie a Sf. Ioan Iacob) 57 

LA NOI ACASĂ (Pluguşorul românului pribeag) 59 

ASTĂZI 61 

MODA LUMII 62 

Răstignitorii de azi La Sfânta înviere 62 

Moda răsfăţată şi Pacea speriată 63 

DIN REPEJUNILE VEACULUI 66 

LUCEFERII ŞTIINŢEI 67 

DUHUL VREMII ŞI MIRONOSIŢELE DE AZI 67 

LUMINA SFINTEI ÎNVIERI 68 

TURNUL BABEL 68 

SEMNE DE JALE LA IORDAN DEVALE 94 

OGLINDA NOASTRĂ CEA DE OBŞTE 97 

RĂSPLATA LĂCOMIEI 111 

DE ZIUA "ANULUI NOU" 112 

GRAIURI PROFETICE 113 

MIZERIA DIN LUME ŞI CHEFUL CELOR CU RADIO 1 14 

PROFEŢIA SFÂNTULUI MOISE ARAPUL 177 

SĂ NU JUDECĂM PE ALTUL 195 

CE ÎNSEAMNĂ O CLĂTINARE DIN RĂDĂCINĂ A CREDINŢEI 220 

TURNUL BABILONULUI 241 

TAINA POCĂINŢII 248 

DESPRE SFÂNTA CRUCE 279 

FULGERE DIN CER 284 

ISPITA CREŞTINILOR CU ADEVĂRAT ORTODOCŞI 393 

PROFEŢIA UNUI CUVIOS LA ANUL 1503 394 

CUVÂNTUL 24 PROFEŢIA SF. NIFON 427 

